
„Cestiunea de căpetenie pentru istoria şi 
continuitatea de desvoltare a acestei ţări 
este ca elementul românesc să rămâie cel 
determinant, ca el să dea tiparul acestei 
forme de stat, ca limba lui, înclinările lui 
oneste şi generoase, bunul lui simţ, cun 
cuvânt geniul lui să rămâie şi pe viitor 
norma de desvoltare a ţării şi să pătrundă 
pururea această desvoltare“. 


EMINESCU, Timpul, 17 Decembrie 1881. 


Pa pF LL. A 


INTRODUCERE 


Activitatea ziaristică Incă dela vârsta de douăzeci de 
a lui Eminescu. ani a tost atras Eminescu de mira- 
jul luptei în câmpul ziaristicei. 
Spirit combativ şi polemist, studentul înscris de curând 
la Universitatea din Viena, publică în revista Albina din 
Pesta, numerele dela 7/19 şi 921 Ianuarie 1870, sub sem- 
nătură, articolul O seriere critică, apoi în Familia, tot din 
Pesta, la 15/30 Ianuarie acelaş an, articolul intitulat Re- 
pertoriul nostru teatral şi semnat cu iniţiale — ambele de 
natură culturală, privind situaţia Românilor din împă- 
răţia Habsburgică, dar străbătute de un pronunțat suflu 
polemic şi de siguranţa pe care i-o dădea tânărului serii- 
tor o activitate poetică cunoscută cu patru ani înainte 
cercurilor ardeleneşti, prin mijlocirea Familiei lui Iosif 
Vulcan, adică din Februarie 1866. 

Dar debutul în publicistica politică propriu zisă îl face 
Eminescu trei luni mai târziu în ziarul Federațiunea din 
Pesta, unde sub pseudonimul Varro publică următoarele 
articole cu caracter politie : Să facem un congres, In unire 
e tăria şi Echilibrul, a căror ţinută naţională i-au atras 
citarea în faţa procurorului public din Pesta, precum ne 
informează poetul însuși în câteva rânduri din manus- 
crisul 2257, aflător la Academia Română. 

Faptul acesta dovedeşte că în Eminescu era dela început 
un spirit de gazetar fără rezerve în convingeri şi fără 
reticenţe în exprimare. 

Tot din spiritul acesta naţionalist izvorăşte şi activi- 
tatea desfăşurată ulterior de Eminescu pentru reuşita 
serbării dela Putna, al cărei reflex în publicistică îl con- 
stitue o Notită asupra proectatei întruniri la mormântul 
lui Stefan cel Mare, tipărită în Convorbiri Literare la 15 
Septembrie 1870 şi o Seriscare deschisă lui D. Brătianu, 
în „Românul“ din 15 August 1871, semnată de Eminescu, 


alături de Pamfil Dan, în numele comitetului organizator 
al acelei serbări. 

O continuă şi susţinută activitate ziaristică însă, începe 
Eminescu abia în anul 1876, la Iaşi, îndată ce la 1 Iunie 
din acel an este destituit din postul de revizor şeolar, prin 
faptul schimbării de guvern ce se operase în acea vreme. 
Sub apăsarea grijii pentru ziua de mâine, Eminescu, ră- 
mas fără nici o susţinere materială, primeşte postul de 
redactor-administrator şi corector al gazetei Curierul de 
Iaşi, organ al anunţurilor oficiale administrative şi ju- 
decătoreşti, fiind plătit cu un salar de 100 lei pe lună. 
Aci, scriitorul cunoscut leşenilor prin cele vreo zece poezii 
publicate în Convorbiri Literare între anii 1870—1876, 
între cari „Epigonii“, „Floare albastră“, „Impărat şi pro- 
letar“, autorul basmului „Făt-Frumos din lacrimă“ şi al 
romanticei povestiri „Sărmanul Dionis“, tipărite în cursul 
aceloraşi ani tot în Convorbiri, apreciat mult în cercul 
„Junimii“ pentru temeinica lui cultură filosofică şi pen- 
tru ideile lui politice şi sociale, exprimate sintetice în pre- 
legerea cu titlul „Influenţa austriacă“, îşi îndeplineşte 
conştiincios datoria sa profesională, timp de aproape un 
an şi jumătate, redactând diferite rubrici şi umplând co- 
loane întregi, în fiecare număr, fără semnătură, întrun 
dureros şi unic anonimat, cu articole şi studii culturale, 
economice şi sociale, cu noutăţi interne şi externe, cu dări 
de seamă despre manifestări artistice şi teatrale, cu foi- 
letoane literare, cu polemici ştiinţifice, cu scurte notițe 
informative, ori cu ample considerații comemorative şi 
istorice, toate scrise într'o limbă aleasă şi întrun stil co- 
lorat şi plin de nuanţe. In „foaia vitelor de pripas“, cum 
o califică umoristic Eminescu întrun manuscris, apar 
astfel rând pe rând cunoscutele studii istorice ea: „Gri- 
gorie Ghica Voevod“ şi „Răpirea Bucovinei“, ori de poli- 
tică naţională ca „România şi Austro-Ungaria“, sau arti- 
cole despre pericolul evreesc, despre limba vechilor cărți 
bisericeşti şi despre urmările nefaste ale unei imitații 
servile a civilizaţiei apusene — precum şi frumoasele sale 
povestiri „La aniversară“ şi „Cezara“. 

Această activitate ziaristică la Curierul de Iaşi se des- 
făşoară fără incidente spre satisfacția deplină a seriito- 
rului care lucra aci pe un salar modesi — este drept — în 
baza unui „contract verbal“, dar cu libertatea atât de 
prielnică unui caracter susceptibil şi independent ca al 
lui Eminescu, până pe la începutul lunii Octombrie 1877, 
când Slavici îi face propunerea să vie la Bucureşti, în 
redacţia ziarului Timpul, organ al partidului conservator. 
In ochii prietenilor săi junimişti din Iaşi ca şi din Bucu- 
reşti, Eminescu era acum gazetarul format şi polemistul 

de talent, căruia i se putea încredința cu succes apărarea 
doctrinei conservatoare. Şi chiar poetului îi convenea o 
schimbare de mediu, căci laşii îi „deveniseră nesuferiţi“ 
după propria-i expresie dintr'o scrisoare către Slavici, da- 
tată 12 Octombrie 1377, prin care Eminescu răspunde 
invitaţiei de a veni la Bucureşti. Ba poate şi perspectiva 
unei mai juste răsplătiri a muncii îl determină să se gră- 
bească a primi în principiu această ofertă. Dar conţinutul 
acestei scrisori-răspuns este de un prea mare interes bio- 
grafic şi psihologie pentru cunoaşterea marelui scriitor, 
în acel moment de răscruce a carierei sale, spre a-l lăsa 
nereprodus în întregime. lată-l: 


„Dragă Teni, Dacă m'ar hotărî cineva să vin la Bucu- 
reşti, ai fi tocmai tu. A-ţi spune pe larg câte împrejurări 
contribue a-mi face Iaşii nesuferiţi, ar însemna a serie 
volume ; destul că-i Krihwinkel, unde toaţă lumea se 
ocupă de un om, oricât de călugăr ar fi, oricum mi-ar 
semăna mie. Unaustehlieh ! 

Dar n'am cu ce veni. Asta m'a făcut să-mi ţin gura 
pân'acuma — 100 fr. am pe lună; din ce dracu să plec? 
Am şi bagaje: cărţi, manuseripte, ciobote vechi, lăzi cu 
şoareci şi molii, populate la încheeturi cu deosebite naţio- 
nalităţi de ploşniţe. Cu ce să transport aceste roiuri de 
avere, mobilă în sens larg al cuvântului. In acest sens îi 
scriu şi maistrului nostru : 


A nu munci şi a nu avea — just. 
A nu munci şi a avea — superb! 
A munci ca mine şi a nu avea — deplorabil! 
A munci şi a avea — just. 


Prin urmare deja considerentul din urmă m'ar face să 


vin la Bucureşti pe aripile lui Aiolos — (Eol hoehpoetisch). 
Aşa dar bani de drum şi vin. 


Al tău sumo cum amore 
M. Eminescu 


Cu toate acestea însă, despărţirea lui Eminescu de 
Curierul de laşi n'a fost lipsită şi de un aspect cu un. 
caracter oarecum dramatic. Astfel între manuscrisele poe- 
tului se află o scrisoare nedatată, adresată redactorului 
ziarului Steaua României din Iaşi, în care Eminescu arată 
cauza care l-a determinat să se retragă dela „redacţia 
părţii neoficiale“ a Curierului de Iaşi: un conflict cu 

Mircea, directorul Tipografiei Naţionale unde se tipărea 
Curierul, care pretinsese ca Eminescu să ia apărarea pri- 
marului Iaşilor, Pastia, împotriva unor atacuri aduse de 
Steaua României — ceea ce conştiinţa limpede a îndato- 
ririlor profesionale a lui Eminescu n'a primit să execute, 
cu toată situaţia precară şi dependenţa în care se găsea 
gazetarul Eminescu în acea împrejurare. Apăsat şi plin 
de revoltă închee Eminescu această serisoare publică : 


„Să se ştie deci că eu nu mai sunt redactorul ziarului 
Curierul de Iaşi şi că neroziile viitoare câte or apărea în 
acel ziar privesc pe secundogeniturile greco-bulgăreşti din 
ţară dela noi.“ 

Se pare că acest incident a venit la timp pentru a de- 
termina pe Eminescu să dea urmare de îndată chemării 
lui Slavici, probabil chiar în a doua jumătate a lunii 
Octombrie. 

Prezența lui Eminescu în Bucureşti se poate presupune 
cel puțin la sfârşitul lunii Octombrie precum reiese din- 
tro serisoare din 4 Noembrie 1877 a lui Maiorescu către 
Negruzzi, prin care cere să se trimită banii adunați drept 
contribuţie pentru Timpul „căci Eminescu continuă a 
muri de foame — agonia poeţilor români“. Desigur, Emi- 
nescu avea drept la aceste contribuţii pe baza prezenţei 
şi angajamentului său la Timpul. Acest lucru reiese și 
dintr'o altă scrisoare a lui Maiorescu, tot către Negruzzi, 
din 28 Noembrie 1877, în care revine asupra aceleiași che- 
stiuni : „Trimite Pogor bani lui Slavici şi Eminescu pe 
Oct. şi Noemvrie la Timpul ?“ 


Activitatea ziaristică a lui Eminescu însă, în redacţia 
Timpului, nu poate fi luată în considerare, după părerea 
noastră, decât pentru prima jumătate a lunii Noembrie. 
Astfel, din cercetările de până acum rezultă că Eminescu 
este autorul unei cronici teatrale, apărută în Timpul din 
12 Noembrie 1877, sub titlul Teatrul Naţional — Visul 
Dochiei, poem întrun act. Ostaşii noştri, comedie în trei 
acte“ şi al unui răspuns polemic publicat la 15 Noembrie 
sub rubrica Revista teatrală, din care rezultă că Eminescu 
în trei rânduri a fost de faţă la reprezentarea acelei piese 
de teatru, a cărei critică o făcuse în 12 Noembrie. (Per- 
pessicius, Revista Fundațiilor Regale, 1 Sept. 1940). Aşa 
dar, presupunând că va fi avut nevoe de oarecare timp 
de adaptare la noile condiții, vedem că Eminescu începe 
cu contribuții mai uşoare, culturale. Ă 

Colaborarea politică însă, după constatările noastre, în- 

cepe abia la 16 Noembrie — cu un articol intitulat Re- 
vista ziarelor. 

După cele câteva zile de adaptare însă, pana lui Emi- 
nescu, anonimă şi la Timpul ca la Curierul de laşi, se tace 
simțită curând. Aceasta rezultă din următoarele rânduri 
ale lui lacob Negruzzi serise din laşi către Slavici, cu 
data de 18 Decembrie 1877 : 


„Articolele „Icoane vechi şi nouă“ au fost găsite mi- 
nunat scrise şi minunat cugetate. S'a recunoscut în Juni- 
mea de îndată pana lui Eminescu. Săraca Junimea! Cât 
de bine rezumă un băiet cu talent diversele sale discuţii!“... 


Odată intrat pe făgaşul muncii orânduite, Eminescu se 
găsea în elementul său, ceea ce confirmă însuşi Slavici, 
colegul de redacţie, într'o scrisoare din 14 Dec. 1877 către 
Negruzzi : „Pentruca să vă vorbese de Eminescu, el lu- 
crează cu zel, şi cu mai multă credinţă decât mine,“ cu 
toate că greutăţile vieţii îl apăsau dela început, căci 
adaogă Slavici : „Nu-i strică decât lipsa de lemne de foc.“ 
Din aceste rânduri însă constatăm că dela o situaţiune 
materială precară, cu numai „o sută fr. pe lună“, cum 
zicea Eminescu în serisoarea sa de mai sus, a venit la una 
tot atât de rea, dacă nu şi mai rea, căci atât din serisorile 
citate ale lui Maiorescu, cât şi din cele ale lui Slavici, 
Timpul era „pe dric“ în momentul sosirii lui Eminescu. 
„Mă vei crede“, zice Slavici, „că nu ţi-am seris până acum, 
fiindcă mi-a fost peste putinţă să găsesc câteva momente 
de linişte sufletească. Sunt vreo 14 zile de când aproape 
nimeni nu mai vine pe la redacţia „Timpului“, încât 
singuri doi inşi, eu şi Pompilian, trebue să-i umplem co- 
loanele. Grandea lucrează la „Răsboiul“, fiindcă la »Tim- 
pul“ nimeni nu-l plăteşte şi omul vrea să trăiască. Nici 
eu nu am luat de trei luni de zile bani.“ (Scrisoarea către 
Negruzzi, din 5 August 1877). Iar prin serisoarea dela 31 
August către acelaş, situaţia se înfăţişează şi mai sum- 
bru : „Dela 1 Septembrie mă retrag şi eu dela „“Limpul“. 
De câtăva vreme nimeni nu mai dă sprijinire nici morală, 
nici materială acestui ziar. Afară de aceasta Grandea îşi 
consumă timpul cu redacţia ziarului „Răsboiul“, care se 
tipăreşte în 4—5000 de exemplare şi pentru care e bine 
plătit. Redacţia „Timpului“ rămâne dar aproape numai 
în sarcina mea. Pentru un singur om şi cu deosebire pen- 
tru mine, care mai sunt ocupat şi în altă parte, sarcina 
e prea mare şi „Timpul“ a devenit un ziar, pe care nimeni 
nu-l mai citeşte. După toate aceste apoi nici nu mai sunt 

plătit. Am ajuns de nu mai am ce să mănânc, am ajuns 
aşa zicând de batjocura lumii. Şi în zadar aştept, în zadar 
străduiesc ; din 1200 lei noi, ce aş avea să primesc, abia 
am putut scoate cu ţârâita 370 lei noi.“ 

Iată la ce situaţie venea Eminescu, fără să ştie poate. 

Dar el nu era omul care se dă în lături dela greutăţile 
ce-i stau în cale, atunci când are o mare misiune de înde- 
plinit, o slujbă sacră de oficiat. Vom vedea că nici lipsu- 
rile materiale şi nici adversităţile omeneşti nu l-au abătut 
din calea ce şi-a ales. 

Sub pana lui Eminescu, ziarul Timpul devine curând o 
tribună a doctrinei politice naţionale. Posedat de ideile 
sale naţionaliste şi de marea sa dragoste pentru neamul 
românesc, Eminescu ajunge curând stăpân în redacţia 
acestui ziar — neîngăduind nimănui să-i dea lecţii asupra 
conduitei sale profesionale şi nici să-l stingherească în 
exprimarea liberă şi integrală a gândurilor şi simţirilor 
sale în raport cu toate problemele la ordinea zilei. Din 
această cauză s'au ivit adesea ori conflicte între Eminescu 
şi cei ce aveau un cuvânt de spus în mersul treburilor 
Timpului, câte odată chiar conflicte grave, în care însă 
Eminescu n'a făcut concesii niciodată. Astfel odată, poves- 
teşte Slavici, Eminescu a intrat în confliet cu Alexandru 
Lahovari, acela din cauza căruia T. Maiorescu se retră- 
sese din redacţia Timpului cu un an înainte. Dar „bătrâ- 
nul Lascar Catargiu care avea o deosebită slăbiciune pen- 
tru Eminescu“ sfătui pe Lahovari să lase pe poet să serie 
„cum îl taie capul“. (Amintiri pag. 94—95). Altă dată 
I. A. Cantacuzino, redactor responsabil al Timpului seria 
lui T. Maiorescu următoarele rânduri: „Iubite Domnule 
Maiorescu, Inc'odată mă văd obligat să apelez la inter- 
venţia D-voastră. Ştiţi cu câtă sinceritate vam arătat 
spontan simpatiile mele pentru Eminescu şi cât am fost 
de satisfăcut să-l pot număra printre colaboratorii noştri. 
Ei bine, tare mă tem că voi fi forţat zilele acestea, să-mi 
impun o separație. Tânărul acesta e atâta de pătruns de 
ură împotriva Ruşilor, încât cu toate sfaturile mele, ba 
ce e mai mult, desconsiderând şi ale D-voastră, stărue a 
tace din Timpul organul personal al antipatiilor sale. | 

Fiți buni şi înoiţi insistenţele ; i-am vorbit şi eu azi; 
faceţi-o şi D-voastră. Fără a-i spune ceva ce i-ar putea 
trezi susceptibilitatea sau sensibilitatea, obţineţi din par- 
tea lui nu ocolirea adevărului, ci prezentarea lui întro 
formă mai domoală. Din toate punctele de vedere îmi 
faceţi şi mie personal un serviciu, căci prea mult due 
grija neprecusgetatelor sale ameninţări.“ (Studii şi doc. lit. 

de I. Torouţiu, V, pag. 123). Chiar şi cu T. Maiorescu s'a 
găsit, întrun moment, Eminescu în gravă divergență de 
idei ; dar nici recunoştinţa şi nici prețuirea pe care el o 
avea pentru marele critic şi conducător al „Junimii“ nu 
l-au împiedecat să se pronunţe categoric împotriva aceluia 
pe care-l credea greşit în paguba ţării. Este sigur că alu- 
zia din articolul Conservarea naţionalităţii suprema lege, 
din 27 Mai 1879: „Teamă ne e dar şi astăzi ca asemenea 
o samă de avocaţi buni, cu darul vorbirii, vor tranşa şi 
cestiunea arzătoare a Evreilor, care poate deveni cestiu- 
nea complectei duşmăniri a poporului românesc, tot cu 
fraze umaniliare şi cu fineţe de distincţiuni juridice, fără 
a se ţinea seamă nici de treentul acestui popor, nici de 
lipsa lui de cultură,“ ca şi avertismentul atât de senten- 
tios şi de tăios din încheerea aceluiaş articol: „Şi chiar 
dacă amintirea noastră ar pieri în umbra vremurilor şi 
sar şterge din memoria tuturor, tot pe aceiaşi cale a 
conservării naţionalităţii şi ţării vom stărui, fără a face 
în această supremă privire nici o concesie primejdioasă 
ideilor veacului. Cine în această privire nu e cu noi, e 


contra noastră,” privese pe Maiorescu, precum acesta în- 


suşi a sesizat, într'o notă din 1 Iunie 1879 : „Grea epocă. 


Eminescu. Articol al lui în chestiunea evreiască în contra 
mea, şi după asta (eu) totuşi aceeaşi simpatie pentru el, 
poate mai puternică.“ (Insemnări zilnice, pag. 324). 

Dar spiritul polemice şi necruţător al lui Eminescu pro- 
voca adversităţi crunte mai ales în afara redacției, în 
tabăra confraților protivnici. El însuşi formula adesea 
acuzațiile ce i se aduceau pentru violența stilului şi pen- 
tru vehemența pamfletară a unora din articole. Duritatea 
expresiilor şi asprimea invectivelor erau justificate de 
Eminescu astfel : „Cititorii ştiu bine că suntem gura ade- 
vărului ; iar dacă avem graiul aspru, asprimea aceasta o 
considerăm ca un corectiv în contra vicierii spiritului 
public... Domnii aceştia se pot supăra fiindeă le vorbim 
atât de verde, ne pare chiar nouă rău că trebue să atin- 
gem atâtea susceptibilităţi, dar n'avem ce face.“ (Marile 
decepțiuni ale Suveranului, 21 Dec. 1880). 


„„Se zice că prea dăm gură de lup onorabililor adversari 
ȘI că în scrisoarea noastră nu se observă acele dresuri şi 
cochetării stilistice, prin care strălucesc învățații „Rhomâ- 
nului.” Gura păcătoşilor adevăr grăeşte. Nu alegem vor- 
bele după cum îndulcese sau înăspresc lucrul, ci după cum 
acopăr mai exact ideea noastră. Vorba nu e decât o unealtă 
pentru a exprima o gândire, un signal pe care-l dă unul 

pentru a trezi în capul celuilalt identic aceiaşi idee şi 
când suntem aspri, nu vorbele, ci adevărul ce voim a-l 
spune e aspru. De aceea nu prea întrebuinţăm eufemismi... 
Ne pare rău că în ţara aceasta nu s'au aflat pururea des- 
tui oameni cari să aibă curajul de-a numi lucrurile cu 
numele lor proprii.“ (Felonie şi Trădare, 21 Mai 1882). 


„Ceea ce ne dă dreptate e realitatea. Chiar de-am voi să 
calomniem, nu putem. De-am voi să zugrăvim lucrurile 
mai rele decât sunt, condeiul nostru abia e'n stare a atinge 
umbra realităţii. Pentru a putea exagera ceea ce se 'ntâm- 
plă în țară, în parlament, în administraţie, în viaţa eco- 
nomică şi morală a imensei majorităţi a poporului, ar tre- - 
bui cuiva să împrumute colorile negre din infernul lui 
Dante.“ (Progresul real şi cel fictiv, 12 Octombrie 1882). 


Cu toate acestea însă, după aproape cinci ani de luptă 
titanică a lui Eminescu, patronii ziarului Timpul făcură 
o încercare ultimă — şi de data aceasta — publică, de a 
pune sub cenzură redacțională pana temutului polemist. 
Astfel la 1 Ianuarie 1882, se anunţa pe prima pagină 
că după ce s'a asigurat „concursul d-lui G. Marian, destul 
de cunoscut prin scrierile sale anterioare şi al d-lui N. 
Christescu, al cărui tânăr tālent a fost apreciat de toţi 
cititorii ziarului „Dreptul“, s'a instituit pe lângă redac- 
tțiune un comitet compus din câţiva din tinerii cei mai 
distinşi ai societății noastre şi a cărei misiune va fi de a 
veghea ca ideile susținute în ziar să fie conforme cu ten- 
dințele partidului.“ Iar pe frontispiciul gazetei figura, cu 
începere dela aceeaş dată, ca „director politic“ numele lui 
Grigore Păucescu. In articolul de fond pe care l-a seris cu 
ocazia acestei schimbări, Gr. Păucescu zicea următoarele : 


„Partidul conservator mi-a făcut onoarea de a-mi în- 
credinţa direcțiunea politică a ziarului „Timpul“ şi am 
primit pre atât mai voios această sarcină, pre cât lupta 
dintre guvern şi opoziţiune, în general, şi, în special, acti- 
vitatea pe terenul ziaristicei promite a fi de acum înainte 
mai roditoare. 4 

Până aci, în adevăr, ziarele cele mai răspândite ale 
partidului dela guvern se mărgineau a prezenta lupta 
dintre partide. ATi 

Inăuntru ca o luptă între vechea clasă boierească şi 
marea majoritate a poporului ; si toate măsurile „propuse 
sau executate de opoziţiune, ca sforţări ale vechilor pri- 
vilegiați de a-şi redobândi dominațiunea pierdută. 

. Si, în afară, ele prezentau opoziţiunea, în genere, şi 
partidul conservator, în parte, ca un fel de instrument 
prin care străinii voiau să sugrume ţara şi naționalitatea 
noastră. 

lar ziarele opoziţiunii şi mai ales cele conservatoare, 
exasperate de această îndoită insinuare calomnioasă, ex- 
primau în termeni prea colorați desgustul ce simțeau cu 
drept cuvânt, în faţa acestor manopere şi căutau din par- 
te-le idei tot aşa de defaimatoare cu care să veştejească 
pre adversarii lor. Activitatea ziaristică se reducea ade- 
sea la defăimări reciproce, desfăşurate cu o reticenţă cal- 
culată de către cei dintâi, arunegate cu indignare vădită 
de cei din urmă ; polemica se sbătea într'un tulbure, din 
care oamenii politici ieşiau mânjiţi fără nici un interes 

pentru ţară. 


Oricât de binevoitor ar aprecia cineva aceste măsuri, 
ele nu constituie nimic mai puţin decât o gardă în jurul 
lui Eminescu, care avea de scop să-i mai înfrâneze por- 
nirea şi să-i mai domolească ardoarea cu care trata pro- 
blemele la ordinea zilei. 

Rezultatul e că tot Eminescu rămâne să ducă mai de- 
parte povara atât de apăsătoare a muncii redacţionale şi 
tot săgețile ascuțite ale vijeliosului său stil se încruci- 
şează cu invectivele veninoase ale „fanarioţilor din Strada 
Doamnei“ în apărarea ţării şi a partidului conservator. 

Limbajul „prea colorat“ cum remarca Păucescu, se re- 
varsă din nou şi fără rezervă în coloanele Timpului şi 
după acest incident redacţional, — neplăcut desigur pen- 
tru Eminescu — aşa cum se constată în pasagii ca acesta: 
„Altora iar le vine a ne zice să moderăm expresiunile pe 
care le adresăm acestor oameni ; ni sar cere să fim mai 
înmănuşaţi faţă cu cefele groase de sceleraţi, bune numai 
să le pipăie mâna călăului. Pare că această tagmă de 
oameni pricepe cuvânt bun şi creştinesc, pare Car fi ca- 
pabilă a înţelege exact un adevăr cât de simplu. Ineapa- 
bilă de adevăr, incapabilă de o scânteie de onestitate şi de 
dezinteresare, numai dându-i cu boldul bivolilor, această 
carne cu ochi, neruşinată şi nesimţitoare, mai e în stare 
a da urme de pricepere.“ (Să moderăm expresiuniie ? 
23 Martie 1883). | 

„Insuşi Păucescu recunoaşte mai târziu că „nimeni n'ar 
fi făcut, pe Eminescu să susţie o idee care nu era a lui şi 
când cineva îi făcea vreo observaţiune, el răspundea 
cu semeţie : „Altul o să mă înveţe pe mine, cum să sustiu 
interesele neamului meu ?“ (Prefaţă la volumul de Arti- 
cole politice ale lui Eyninescu). 


M. Eminescu: Opera Politică, voL I 2 

O dovadă mai mult că Eminescu avu mai departe răs- 
punderea redacțională a Timpului şi după tentativa dela 
1 Ianuarie 1882, cu instituirea acelui comitet de direcţie 
şi a directoratului politic, menţionat mai sus, este faptul 
că la 16 Februarie 1583, într'o scrisoare adresată prezi- 
dentului partidului conservator, protestează împotriva 
faptului că fără să fie „întrebat măcar“, — expresie care 
ne lasă a înţelege că Eminescu era în drept să aibă pre- 
tenţii chiar mai mari — s'a permis colaborarea unui N. 
Basarabescu, redactor al ziarului „Poporul“, şi ameninţă 
cu demisia. 

Dar ceea ce nu putură săvârşi nici ura protivnicilor şi 
nici încercările aşa zişilor amici, aveau să împlinească, cu 
vremea, oboseala şi boala. 

Eminescu a desfăşurat la Timpul o muncă istovitoare, 
de care el însuşi se plângea în dese rânduri. Dacă ţinem 
seamă de faptul că de multe ori în aceeaşi zi, scria câte 
două şi chiar trei articole de doctrină, de polemică sau de 
informaţie şi pe deasupra mai traducea şi prezenta un arti- 
col sau două din gazetele străine, în special nemţeşti, ori 
relata unele fapte mai de seamă din străinătate după ară- 
tările telegramelor şi ale ziarelor şi însoțea de introdu- 
ceri diferite articole din afară de redacţie, reportaje par- 
lamentare sau dări de seamă asupra unor manifestări 
publice ale partidului conservator, putem mai lesne înţe- 
lege tot adâncul dureroasei lui mărturisiri pe care o face 
într'una din scrisorile anului 1882: 


„De şase ani n'am linişte, n'am repausul senin, de care 
aş avea atâta trebuinţă pentruca să mai pot lucra şi alt- 
ceva decât politică... Simt că nu mai pot, mă simt că am 
secat moraliceşte şi că mi-ar trebui un lung, lung repaus, 
ca să-mi vin în fire. Şi cu toate acestea ca lucrătorii cel 
de rând din fabrici, un asemenea repaus nu-l pot avea 
nicăiri şi la nimeni. Sunt strivit, nu mă mai regăsesc şi 
nu mă mai recunosc. A 

Aştept telegramele Havas, ca să scriu, iar scriu de me- 
serie, scrie-mi-ar numele pe mormânt şi naş mai fi ajuns 
să trăiesc.“ 


Aşa dar timp de aproape şase ani, odată intrat în 
redacţia Timpului, Eminescu n'a lăsat pana din mână, 
decât în ziua de 28 Iunie 1883'şi atunci nu pentru a merge 
să se odihnească, ci pentru a se închide între pereţii unei 


case de sănătate. i ` i 
Astfel în ziua de 24 Iunie 1883 mai apăreau în Timpu 

câteva rânduri de introducere şi de note ale lui Eminescu 
la textul tradus al unui articol din Pester-Llozgd care, con- 
ținând „sfruntate neadevăruri istorice şi politice,“ atrăgea 
această promptă şi tăioasă intervenţie : 


„Pentru a aprecia după adevărata lui valoare psiholo- 
gică articolul din Pester-Lloyd, am trebui să fim semi- 
tologi. Dar valoarea lui istorică şi politică ne rezervăm 
plăcerea de-a o discuta punct cu punct, căci dacă nu putem 
descoperi origina etno-psihologică a impertinenţei parve- 
niţilor ovrei, cunoaştem însă bine istoria română, ma- 
g&hiară şi polonă şi ne rămăşim a nimici punct cu punct 
if neadevărurile politico-istorice, afirmate de Pester- 

loyd.“ 


Urmarea acestor şiruri însă n'a mai venit, căci o dure- 
roasă informație a ziarului, căruia Eminescu i-a închinat 
toate puterile sale fizice şi morale, până la totală istovire, 
anunța următoarele, în „dricul verii“ din anul 1883: „Cu 
începere de astăzi, 1 Iulie, direcțiunea politică şi redac- 
țiunea ziarului Timpul, este încredinţată d-lui Mihail Pa- 
leologu.“ In numărul dela 3 Iulie apărea şi dureroasa ex- 
plicaţie a acestui fapt : „Unul dintre colaboratorii acestei 
foi, d. Mihail Eminescu, a încetat de a mai lua parte în 
redacţiune, atins fiind în mod subit de o gravă boală. 

Ne place însă a spera că lipsa dintre noi a acestui sti- 
mat confrate nu va fi decât de scurtă durată şi că ne va 
fi dată fericirea de a anunţa revenirea sa sănătos la func- 
țiunile de până acum.“ 

Zadarnică speranță! In scurta sa perioadă de lucidi- 
tate, prin anii 1888—1889, Eminescu şi-a mai pus într'a- 
devăr condeiul său în slujba ziaristicei, pe care o ilustrase 
până la 1883 ca nimeni altul, dar cele câteva articole scrise 
în România liberă şi în Fântâna Blanduziei nu sunt nici 
măcar umbra celor cari i-au asigurat o glorie atât de 
nepieritoare. 

Astfel se închee cariera tragică a celui mai mare gare- 
tar român. 


Textul articolelor lui Eminescu Ca şi poeziile, artico- 
în edițiile anterioare. lele lui Eminescu au 
avut soarta neprielnică 

de a fi retipărite în ediţii de către altcineva decât de 
autorul lor. Astfel, după moartea marelui scriitor, în 
anul 1891 Gr. Păucescu a tipărit la Bucureşti o Cule- 
gere de articole d'ale lui Eminescu apărute în „Tim- 

pul“ în anii 1880 şi 1881. Această ediţie cuprinde treizeci 
si trei de articole, alese de Păuceseu după criterii subiec- 
tive, unele trunchiate şi toate cu titluri potrivite cuprin- 
sului lor, date de editor. Această ediţie se caracterizează 
prin nota pronunţat anti-liberală a articolelor reproduse. 
In ceea ce priveşte paternitatea articolelor, nu poate fi 
nici o îndoială, întrucât Gr. Păuceseu era colaborator în 
vremea activităţii lui Eminescu la Timpul şi într'o anu- 
mită vreme chiar director, aşa încât cunoştea bine ideile 
şi stilul articolelor acestuia. Dela apariţia acestei ediţii şi 
până astăzi nimeni n'a pus în vreun fel oarecare la îndo- 
ială această paternitate. 

Două din articolele tipărite în Pederaţiunea şi toate 
cele publicate în Curierul de Iaşi au fost retipărite în 
anul 1905 de I. Scurtu sub titlul Scrieri politice şi literare, 
vol. I. Tot aci sunt retipărite şi cele câteva articole pu- 
biicate de Eminescu în Albina şi Familia din Pesta pre- 
cum şi în Convorbiri Literare. Primul volum apărut, cu: 
prinde aşa dar activitatea publicistică a lui Eminescu 
între anii 1570—1877. Volumele II şi III aveau să cuprindă 
opera politică dela Timpul şi din ultimii ani ai vieţii 
poetului, dar diu motive necunoscute nau mai apărut. 
Pentru stabilirea paternității acestor articole, I. Scurtu 
foloseşte mărturii ale con.emporanilor lui Eminescu, ma- 
nuserise şi alte mijloace de identificare. Nici I. Scurtu 
nu dă totdeauna textul integral al articolelor, permiţân- 
du-şi câte odată trunchieri şi rezumări, ba chiar şi sehim- 
bări de titluri la cele fixate de Eminescu. A 

Pe lângă articole şi notițe tipărite până la 1877, ediţia 
Scurtu mai cuprinde fragmente şi articole manuscrise, din 
cele cari se află la Academia Română. 

In privinţa paternităţii articolelor apărute în acest vo- 
lum observăm de asemenea că, cu excepţia articolului 
„St. Gheorghe în oraş şi la ţară“ tipărit ca foileton în 
Curierul de Iaşi din 14 Septembrie 1877 şi care nu este 
decât o retipărire a aceluiaşi articol din Timpul, unde a 
apărut sub pseudonimul „Tanda“, datorit lui Slavici, ni- 
meni n'a pus la îndoială până astăzi pecetea caracterului 
lor eminescian. 

Sub titlul Icoane vechi şi nouă s'au retipărit în volum 
la Vălenii de Munte în anul 1909, cele şase articole publi- 
cate de Eminescu cu acelaş titlu în Timpul, în cursul 
lunii Decembrie 1577. 

In 1910, sub titlul Articole politice, ediţia Minerva re- 
produce articolele publicate în ediţiile Păucescu şi Vălenii 
de Munte. 

Asemenea ediția Opere complete din Iaşi, 1914, încor- 
porează articolele cuprinse în ediția Seurtu, Păucescu şi 
Minerva, aducând ca noutate Chestiunea isruelită, Credi- 
tul mobiliar şi alte câteva articole neretipărite în ediţiile 
anterioare. 

O alegere foarte restrânsă, din ediţiile anterioare, la 
care a mai adăogat câteva articole identificate de d-sa, 
a tipărit în Clasicii Români Comentati, sub titlul Scrieri 
politice, D-l D. Murăraşu. Deşi alcătuită în scop didactic, 
din care cauză omite numeroase articole retipărite în edi- 
tiile anterioare, ediţia D-lui Murăraşu are meritul de a 
restabili textul multora din cele amputate de ceilalţi edi- 
tori. Cu toate acestea însă în unele cazuri a căzut şi d-sa 
în păcatul acelora, lăsând la o parte câte odată chiar ju- 
mătate din cuprinsul unor articole, pe care totuşi găseşte 
necesar să le reproducă. 

Observăm în treacăt că o concepţie clară n'a stat la baza 
nici uneia din ediţiile acestea. Cea care urmărea repro- 
ducerea integrală a activităţii ziaristice a lui Eminescu, 
aceea a lui Scurtu, are defectul de a nu păstra ordinea 
cronologică a acestei activităţi, de a amesteca manuscrise 
cu articole tipărite, articole culturale eu articole politice, 
studii mai întinse cu simple notițe şi informaţiuni. Inter- 
venţia editorului pentru a modifica titlurile puse de Emi- 
nescu, nu este asemenea de loc fericită. lar faptul că vo- 
lumul tipărit a rămas fără urmarea celorlulte două anun- 
tate în introducere, ne obligă să conchidem că singura 
încercare serioasă de a prezenta opera ziaristică a lui Emi- 
nescu, a rămas un simplu proeet. 

Ediţia Păucescu, pe lângă defectele expuse mai sus, mai 
are şi pe acela de a reproduce un număr extrem de redus, 
de articole şi acestea culese numai din anii 1880—1881. 

Ediţia Vălenii de Munte este extrem de modestă, căci 
nu reproduce decât un singur studiu. A Esi 

Ediţia Minerva nu aduce nimic nou faţă de ed. Pău- 
cescu şi Vălenii de Munte, pe cari le reproduce. 

Ediţia Opere complete — Iaşi — în partea privitoare 
la activitatea ziaristică a lui Eminescu — conţine ace- 
leaşi defecte ale ediţiei Scurtu şi ale celorlalte, pe care le 
încorporează întrun chip oarecumshaoti 

lar ediția Murăraşu, deşi consti SN N za cre în me- 
toda cronologică şi a restabilirii textului tipărit de Emi- 
nescu şi face o demareaţiune precisă între politice şi cul- 
tural — nereproducând decât aceea ce şi-a propus : scrieri 
politice, are şi ea defectul conţinutului extrem de redus 
fată de bogata activitate politică a lui Eminescu. 

Din aceste cauze, opera politică a lui Eminescu, în par- 
tea cea mai mare şi mai interesantă, a rămas necunoscută 
până azi şi deci nepreţuită după valoarea ei reală. 


Ediţia noastră. Pentru a înlătura lipsurile ce am con- 

statat în ediţiile anterioare şi mai ales 
pentru a face cunoscută publicului cititor, în întregime, 
opera politică a celui mai mare scriitor român, am pro- 
cedat la întocmirea ediţiei de faţă, care reproduce acti- 
vitatea ziaristică — sub aspectul ei politic — a lui Emi- 
nescu, desfăşurată între anii 1870—1883, cu micul adaos 
din 1888—1889. 

Articolele cu caracter cultural şi literar vor forma un 
volum separat, ele nefăcând parte integrantă — după pă- 
rerea noastră — din opera politică a lui Eminescu. 

Aşa dar în ediţia noastră reproducem paginile politice 
tipărite de Eminescu în /Federațiunea, Convorbiri Lite- 
rare, Curierul de Iaşi, Timpul, România liberă şi Fântâna 
Blanduziei, în ordinea cronologică. 

Textul articolelor e reprodus integral, nepermiţându-ne 
suprimări sau rezumate ca în multe cazuri din ediţilie 
anterioare. N'am înţeles să reproducem notițe, relatări 
diverse ori mici însemnări, traduceri sau scurte dări de 
seamă, de care sunt pline coloanele Curierului de laşi şi 
mai ales ale Timpului. 

Am urmărit să dăm numai articole și studii de doctrină, 
de polemică sau de documentare, fiindcă într'însele se 
poate urmări mai bine gândirea şi expresia integrală a 
geniului eminescian. 

Titlurile sunt cele date de Eminescu — dar acestea-s 
foarte puţine — și în lipsa lor am adoptat pe cele din 
ediţiile anterioare, cu mici excepţii, iar pentru articolele 
cari se reproduc acum întâia oară le-am fixat noi potri- 
vit cuprinsului lor. 


Identificarea articolelor Dar, opera ziaristică a lui 
lui Eminescu. Eminescu nu este uşor de iden- 
tificat, căci, precum se ştie, Emi- 
nescu — afară de foarte puţine cazuri — nu semna arti- 
colele şi studiile sale. Aceasta este şi cauza principală, 
care, după credinţa noastră, a împiedicat atâta vreme 
retipărirea integrală a operei publicistice a marelui no- 
stru scriitor. í 
Paternitatea articolelor nesemnate de Eminescu se poate 
stabili în mod neîndoios cu ajutorul următoarelor miJ- 


loace : 

a) mărturia lui Eminescu însuşi din manuscrise şi din 
articolele tipărite şi semnate ; 

b) mărturia contemporanilor, ca Maiorescu, Negruzzi, 
Slavici, cari au cunoscut nemijlocit activitatea ziaristică 
a lui Eminescu ; 

c) fragmentele şi articolele întregi manuscrise, rămase 
printre hârtiile poetului şi predate de Maiorescu Acade- 
miei Române ; 

d) materialul de expresii, forme şi idei proprii lui Emi- 
nescu aflătoare în articolele semnate, poeziile şi povestirile 
tipărite sau manuscrise ; 

e) articolele tipărite de Păucescu, care deşi nesemnate. 
sunt identiticate de un colaborator de seamă al Timpului 
în vremea chiar a activităţii lui Eminescu; 

= Ĥ) repetarea sau menţionarea, de idei şi fraze cuprinse 
în articole neîndoelnice, ori identificate cu mijloacele dela 
a, b, c, d, e. 

Trebue să aibă cineva cunoştinţa temeinică a ideilor 
proprii lui Eminescu, să fie familiarizat cu expresiile, cu 
stilul şi vocabularul eminescian, să cunoască de aproape 
manuscrisele diferitelor articole şi fragmente aflătoare la 
Academia Română şi să fi citit cu atenție de mai multe 
ori colecţiile ziarului în vremea activității lui Eminescu, 
pentru ca să ajungă la o sigură identificare a articolelor 
lui, publicate şi nesemnate. O menţiune specială suntem 
datori să facem pentru încercarea lăudabilă pe care a fă- 
cut-o în această direcţie D-l D. Murăraşu cu ocazia stu- 
diului său Naționalismul lui Eminescu (Editura „„Buco. 
vina“ — 'Torouţiu, 1932). 

In note speciale la sfârşitul lucrării noastre am făcut 
identificarea fiecărui articol şi am arătat data când a 
fost publicat, ziarul în care a apărut, dacă titlul a fost 
fixat de Eminescu sau de editori şi când sa retipărit în 
ediţii. 

Aplicând metoda ştiinţifică a identificării, înfăţişată 
mai sus, avem mulţumirea de a fi descoperit peste o mie 
de pagini necunoscute edițiilor anterioare, deci un Emi- 
nescu nou, inedit am putea spune, pentru publicul româ- 
nesc de astăzi, dar un Eminescu veritabil, un Eminescu 
care a înfățișat în „colori de flacări“ toate marile pro- 
bleme ale neamului românesc din vremea lui, un Emi- 
nescu a cărui inimă a sângerat mai mult decât oricare 
alta pentru pământul şi neamul românesc, în fine un 
Eminescu care a prevăzut profetie atâtea mari probleme 
astăzi la ordinea zilei, dar pe cari nimeni încă nu le-a 
formulat mai precis şi mai documentat ca el. 


Actualitatea politică Procedând la identificarea ope- 
a lui Eminescu. rei politice a lui Eminescu şi la 
retipărirea ei integrală, credem că 
nu numai ne facem o datorie faţă de memoria celui mai 
strălucit seriitor al neamului nostru, dar aducem şi un 
real serviciu generaţiunii actuale de Români, care este 
înclinată a pătrunde mai mult nuanțele şi expresiunea 
cugetării lui politice, decât a gusta farmecul şi armonia 
sensibilităţii sale poetice. 

Intr'adevăr, pentru cine cunoaşte mai de aproape acti- 
vitatea lui ziaristică, Eminescu apare tot pe atât de mare 
gânditor politie, pe cât este de mare poet. Dacă pentru 
generaţia aşa zisă „eminesciană“, Eminescu era idolul- 
poet, scriitorul fantaziei bogate, al imaginaţiei aprinse, 
evocator al trecutului romantice şi plin de glorie, cântă- 
reţ al iubirii nefericite şi al pesimismului amar, pentru 
generaţia „naționalistă“ de astăzi, acelaş scriitor este ex- 
presia cea mai înaltă a doctrinei politice naţionale. Ge- 
neraţia actuală se hrăneşte sufleteşte şi ideologic din 
doctrina politică a lui Eminescu, după cum cea trecută 
se adăpa la isvoarele inspiraţiunii sale poetice. 

Această constatare este menită să ilustreze şi un alt 
mare adevăr, acela că societatea selectează pe scriitori 
şi-i apreciază după ideile şi înelinaţiunile spirituale de 
cari ea este stăpânită la un moment dat. Şi acel scriitor 
este mai mare, care prin opera sa răspunde la mai multe 
preocupări ale societăţii în sânul căreia apare. Aşa se 
explică şi dece un scriitor mare niciodată nu se înve- 
eheşte, căci opera lui este un isvor nesecat de bunuri spi- 
rituaie care satisface cerinţele mai multor generaţiuni. 
Dacă Eminescu n'ar fi fost un scriitor complex şi genial, 
imaginea lui ar fi pălit astăzi pe cerul literaturii române, 
căci concepţiile poetice ale societăţii contemporane sunt 
altele — ori aproape altele. | A 

Teoria rassei române şi a păturii superpuse, antisemi- 
tismul, etnicul şi specificul naţional, sunt idei pe cari 
Eminescu le expune cu căldura fanatismului său, cu do- 
cumentarea erudiţiei sale, cu acea pasiune şi claritate 
care le încadrează minunat între imperativele ceasului 
de față. y 

„Cestiunea de căpetenie pentru istoria şi continuitatea 
de desvoltare a acestei ţări este ca elementul românese 
să rămâe cel determinant, ca el să dea tiparul acestei 
forme de stat, ca limba lui, înelinările lui oneste şi gene- 

roase, bunul lui simţ, Cun cuvânt geniul lui să rămâe şi 
pe viitor norma de desvoltare a ţării şi să pătrundă pu- 
rurea această desvoltare“. (Timpul, 17 Decembrie 1851). 


lată într'o singură frază exprimat un întreg sistem de 
gândire politică. Şi această gândire politică a lui Emi- 
nescu se încheagă din cunoaşterea temeinică a trecutului 
vostru istoric, din dragostea lui cea nemăsurată pentru 
țara şi poporul românesc, din pătrunderea realitățiior 
noastre sociale, culturale şi economice, din conştiinţa ce 
avea despre misiunea statului românesc în această parte 
a lumii. 

Intreaga doctrină politică a lui Eminescu isvorăşte din- 
tro mare dragoste de ţară, din acel sentiment nobil care 
stă ín fruntea simțimintelor omeneşti şi care la dânsul 
era motorul oricărei acțiuni pubiice, isvorul oricărei cre- 
dinte. Cum spune însuşi într'unul din articolele sale: 
„lubim ţara şi nația noastră astiel cum n'o iubeşte ni- 
meni, cum nimeni n'are puterea de-a o iubi“. (Timpul, 22 
Februarie 1879). 

De aceia se cuvine să citim eu religiozitate paginile lui 
şi mai ales să înfăptuim cu sinceritate ideile lui. 


I. CREŢU 
Profesor la Liceul Lazăr din Bucureşti 

oaaşut HASRA NEAME 


SĂ FACEM UN CONGRES 


Dacă răsturnarea ministerului Giskra-Hasner ar aduce cu 
sine căderea sistemei, a constituţiunii, a dualismului — ce rol 
vor juca Românii la regenerarea bătrânei Austrii? Sta-vor 
ei cu mânile în sân, cum sunt obicinuiţi a sta, intimida-se-vor 
de ţipetele bufone ale maghiarilor sau nemților, — ori vor 
merge cu fruntea deschisă, solidari cu celelalte naţiuni, cari 
au aspiraţiuni comune nouă, spre a apela la simţul de drep- 
tate al tronului, spre a-l sili a ceda voinţelor supreme ale 
popoarelor ? — Până când să domnească cutare ori cutare 
și nu toţi? Suveranitatea şi legislaţiunea trebue să purceadă 
dela toate popoarele ca atari, şi puterea executivă trebue 
redusă ia simplul rol de maşină fără voinţă proprie în meca- 
nismul cel mare al statului. Nimeni nu trebue să fie aicia 
stăpân decât popoarele însele, şi a trece suveranitatea în alte 
braţe decât în acelea ale popoarelor, e o crimă contra lor. Eu 
nu înţeleg aicia două popoare ori două coterii, ci pe toate. Dar 
pentru a efectua această reformă mare într'un stat, unde sunt 
atâtea rămăşiţe putrede ale trecutului, atâtea prejudicii fatale 
şi atâtea maşine vile şi fără de suflet, gata în orice moment 
de a susţine acele prejudicii, trebue o energie eroică, trebue 
cu disprețul libertăţii şi a vieţii tale să proclami ceeace ai 
datoria de a proclama. 

In această operă, ce pare a se pregăti, Românii trebue să 
joace un rol eminamente activ. Trebue ca sufletul acestei 
naţiuni vechi să lucreze cu toată vigoarea sa de fier, căci aicia 
nu mai e vorba de declamaţiuni vane, ori de oportunitate, 
acum nu-i mai e permis nimănui de a merge cu cutare ori cu 
cutare persoană, fie aceea prelat, fie ilustritate, fie magnifi- 
cenţă, ci cu toţii uniţi trebue să mergem cu principiul, cu 
națiunea. Şi, într'adevăr, dacă ar fi în inima noastră o singură 
scânteie din virtutea antică a oamenilor, pe care noi ne 
măgulim de a-i avea de străbuni, a Romanilor, am vedea ce 
absurd e să cerşim dela Maghiari drepturile care ni se cuvin 
şi cari trebue să ni le luăm pe altă cale. 

Românii, în genere vorbind, s'au purtat mai mult rău decât 
bine. Să ne silim a enara faptele. 

Adunarea dela Miercurea se constitue şi şi-alege un comitet. 
Un comisar gubernial oare-care sistează activitatea acelui 

comitet, fără ca să arate din ce cauză, şi Românii primesc 
această sistare, fără ca să protesteze în fața lumii, tără ca 
această infracțiune în dreptul de a se întruni să fie urmată 
de destituirea tuncţionarului şi a ministrului ce a ordonat-o. 
Amploiatul, fie el ministru, fie comisar regesc, trebue să înţe- 
leagă spiritul legilor, al căror menţinător e, şi trebue să le 
interprete cu fidelitate. Indată ce nu ştie ori nu voeşte a le 
interpreta fidel, trebue destituit. 

Uniunea Banatului a fost forţată, căci a fost făcută contra 
voinții Româniior; uniunea Transilvaniei a fost făcută fără 
de a se întreba Românii. Cine a protestat contra? Cine a 
alarmat Europa într'o cestiune atât de gravă? Nimeni. 

Avem dreptul de a petiţiona. Sala tronului este, trebue să 
fie deschisă popoarelor ca şi indivizilor, şi inima suveranului 
trebue sa fie dreaptă și nepărtinitoare, fără considerante uni- 
laterale faţă cu toţi, asemenea limbii la cumpănă, asemenea 
echilibrului voinţelor umane, ce se numeşte drept; căci in 
secolul al nouăsprezecelea aceasta e singura rațiune de a fi 
a monarhilor, — alta nu cunoaştem şi nici nu voim a 
cunoaşte. 

Ei bine, cine a uzat energic de acest drept pentru a scăpa 
națiunea română de forțarea la o uniune, pe care ea n'o 
voiește şi n'o recunoaşte? Nimeni. 

In Năsăud, un om se alege cu un vot, ba are până şi teme- 


ritatea de a cere verificarea acestei alegeri. Ei bine, — cari 
sunt alegătorii, cari să proteste contra reprezintarii lor din 
partea unui om, pe care ei nu l-au ales? — Nimeni. Oare 


murit-a orice dreptate, oare luațu-ni-s'a dreptul de a peti- 
ţiona şi a protesta? Oare am uitat cum că tronul trebue 
să fie drept, căci aceasta e raţiunea sa de a fı? 

Dar departe de a fi numai atâta. Un insolent are cute- 
zanța de a spune în camera Ungariei, cumcă națiunea 
română nu există. I se răspunde că există şi nimic mai mult; 
ca şi când acel om n'ar fi ştiut-o, ca şi când el ar fi spus-o 
cu altă intenţiune decât ca să arunce o nouă umilire asupra 
naţiunii româneşti. Aicia trebuia un protest energic şi formal 
contra purtării neescusabile a unor deputaţi, cari n'au res- 
pect de naţiuni întregi; trebuia demisionarea deputaţilor 
români dintr'o dietă, care nu se respectă, nerespectând nici 
chiar individualitatea celorlalte naţiuni. Ce president e acela, 
care lasă ca un insolent să insulte, nerevocat la ordine, o 
naţiune întreagă ? i 

Un altul ni spune, cumcă am face poate bine de a emigra 
în România, recte de a părăsi acest pământ, care e cu mult 
mai mult drept şi cu mult mai multă rațiune al nostru decât 
al lor. Cine protestă contra unor asemenea insinuapunı pe 
cât de răutăcioase, pe atât de bine calculate? Nimeni. 
Cunoaştem ființele acelea linse, acele suflete de sclav, cari 

fac politică de oportunitate, cari cerşesc posturi pentru ei, în 
loc de a pretinde categoric şi imperativ drepturi pentru 
națiunea lor, cari zic cumcă Românii n'au nici un drept 
în această ţară şi cumcă trebue să cerşească pentru a căpăta. 
Politică demnă de reprezentanţii ei! — Ii cunoaştem, zic, şi 
nu ne place de a vedea pe sincerii noştri deputaţi naţionali 
jucând pe instrumentele acestor creaturi. Națiunea română 
trebue să se pună pe terenul de drept, pe care stau toate 
celealte naţiuni ale Austriei, — nimica mai mult şi nici o 
iotă mai puţin. 

Cine cedă degetul, va trebui să cedee şi mâna. Puşi odată 
pe acest teren de drept, nu trebue să cedăm nimănui nici 
cât e negru sub unghie, căci numai o egală îndreptăţire poate 
duce la linişte şi la împăcare. 

Politica lingăilor trebue lăsată pe seama lingăilor; pe fla- 
mura noastră trebuesc scrise pur şi simplu voinţele noastre. 
Cehii spun în organele lor cumcă vor face opoziţiune până 
atuncia, până când se va recunoaşte deplina autonomie a 
Bohemiei. De ce să nu cerem neted şi clar pentru noi, ceeace 
Cehii pretind pentru ei? 

Transacţiuni în drepturi naţionale nu se încap, împăcarea 
cu Ungurii ori cu Nemţii nu se încape, până când nu ne vor 
ceda ceea ce voim noi; căci faţă cu sistemul constituţional de 
astăzi, faţă cu dualismul trebue să fim îireconciliabili. 

Starea de faţă a lucrurilor e de natură ca să inspire ori 
şi cui neîncredere, şi să-l facă îngrijit asupra marilor schim- 
bări, ce se prepară a trece peste imperiu. Oricare bun cetă- 
ţean are datoria de a se ocupa de viitorul patriei sale şi de 
aceia şi Românii prin natura lucrurilor au datoria de a pro- 
voca un congres general al lor, care să determine atitudinea 
naţiunii româneşti faţă cu o eventuală schimbare a sistemei 
constituţionale. Vom vedea, care guvern va avea sfruntarea, 
ca să oprească adunarea unui congres de cetăţeni pacifici, 
cari vor să discute asupra afacerilor publice ale statului 
căruia ei aparţin. p 

in caz, dacă congresul şi-ar alege oamenii săi de încre- 
dere, cari să-l reprezinte față cu tronul, aceştia trebue să fie 
înainte de toate energici şi de caracter. Oricine a şovăit 
numai odată în cariera sa politică, fie el prelat, fie ilustri- 
tate, fie magnificenţă, trebue înlăturat cu îngrijire, — căci 
aicia trebuesc oameni ai faptei pe carı să nu-i orbească nici 
şansele, nici aurul, nici stelele și ordurile mari, care în 
genere se pun pe inimi mici! Şi, apoi, cu oameni probi şi 
de caracter nu se încap transacţiuni încurcate. Ei vor cere 
pentru națiunea lor cât li va ordona națiunea ca să ceară, 


şi nu vor ceda nici odată, din pretenţiunile lor, căci nu vor 
avea astuția de a o face. 

Dacă mai are cineva o singură îndoială despre importanța 
unui Congres, acela cugete numai cât de degradați trebue să 
fim noi Românii, dacă până şi Maghiarii, poporul cel mai 
decăzut al Europei moderne, au ajuns să fie stăpânii noştri 
şi să-şi bată joc de noi în şedinţele acelei adunări, ce se 
pretinde cameră. 

Am disperat de mult de a cere dela Români virtutea şi 
demnitatea străbunilor, nici credem că am putea deștepta 
în ei simţul cetăţeanului Romei; dar nici că facem aicea 
apel la sentimente, de cari noi nu suntem capabili, ci numai 
la simplul simţ de demnitate şi mândrie curat omenească. 
Intr'adevăr, nu mai suntem noi meniţi de a dicta legi lumii, 
dar nici am trebui să fim aşa de abrutizaţi ca să ne degra- 
dăm noi pre noi înşine la rolul de sclavi. Trebue să încete 
aceste referințe de dominați şi dominatori; trebue să fim puși 
pe picior de naţiune egal îndreptăţită faţă cu naţiune egal 
îndreptăţită. E timpul ca să ni se răsplătească şi nouă sacri- 
ficiile, care le-am adus secol cu secol acestei Austrii, care ni-a 
fost vitregă şi acestor Habsburgi, pe cari îi iubim cu idolatrie 
fără să ştim de ce, pentru cari ne-am vărsat de atâtea ori 
sângele inimii noastre fără ca ei să facă nimica pentru noi. 
Astăzi credem, că ar fi venit timpul, ca să pretindem şi noi 
ceia ce ni se cuvine de secoli. E timpul să declarăm neted 
şi clar, că în ţara noastră (căci este a noastră mai bine decât 
a ori şi cui) noi nu suntem nici nu vrem să fim maghiari ori 
nemți. Suntem români, vrem să rămânem români. şi cerem 
egala îndreptăţire a naţiunii noastre. Faţă cu orice încer- 
care de desnaționalizare ori suprematizare, întrebăm cu 
răceală şi conștiuţi de drepturile ce ni le dă aboriginitatea 
noastră şi spiritul secolului: „Cine sunt acești oameni şi ce 
vor ei în ţara noastră ?” 


Recapitulăm : 


1) In caz dacă opiniunea publică a popoarelor Austriei ar 
cere schimbarea sistemii constituţionale de astăzi : Românii, 
spre a fi factori eminamente activi întru formarea viitorului 
imperiului, să convoace un congres general al lor în care 
toată națiunea românească să fie reprezentată, şi care să 
decidă atitudinea ei faţă cu situaţiunea cea nouă, ce împreju- 
rările par a o crea şi impune imperiului. R 7 

2) Congresul să se declare solidar cu națiunile din Austria 
ce urmăresc aceleaşi interese ca şi cea română. 4 

3) Congresul să-şi aleagă reprezentanța sa, care să comu- 
nice tronului voința naţiunii românești, cerând a ei 
satisfacere. 

IN UNIRE E TARIA 


Va să zică, dacă presupunem cumcă acest ziar 1) e expre- 
siunea opiniunii publice a Cehilor, atuncia Cehii cer o fede- 
rațiune, care să garanteze desvoltarea liberă a fiecărui popor 
ca atare; — şi se pare cumcă aceasta ar fi şi ideia celorlalte 
naționalități ale Austriei. 

Ce fac Românii pentru a se alia acestei idei? Căci vă 
încredințez, dacă Românii vor lăsa să li scape şi această oca- 
ziune, dacă vor lăsa ca ideia să se localizeze numai la popoa- 
rele, cari o manifestă în gura nare, dacă Românii nu vor 
ajuta să generalizeze căderea constituţiunii din Decembre 
asupra imperiului întreg, — atuncia lupta noastră va deveni 
din ce în ce mai grea, căci în urmă nu va mai fi nimeni în 
opoziţiune afară de noi, pe când azi avem atâtea naţiuni, 
cari au interese comune nouă şi se luptă alături de noi. In 
momentul când toate naţiunile dau cu piciorul stării de față 
a lucrurilor, numind-o nesuferită şi nesuportabilă, au şi 
Românii dreptul şi datoria a-i da cu piciorul, — căci prege- 
tând şi rămaşi singuri pe câmpul de luptă, nimeni nu se va 
mai speria de opoziţiunea noastră singuratecă. Nepăsarea 
noastră ne pierde. Să nu ne mirăm, dacă organele noastre 
de publicitate au devenit în timpul din urmă moi şi împăcă- 
cioase; căci, cum zice mai sus campionul presei boheme, con- 
trarii vor şti totdeauna să ameţească capetele până şi a con- 
ducătorilor noştri cu promisiuni lucii, dar etern mincinoase. 
Cine ar crede cumcă Ungurii, chiar de-ar promite-o, vor găsi 
în ei atâta simţ de dreptate, încât să redee, de exemplu, auto- 
nomia Transilvaniei, pe care au răpit-o fără consimţământul 
Românilor ? — Şi apoi nici nu avem noi să cerem dela 
Unguri ceva, căci ei nu sunt competenţi să ne dea nimica. 
Când un făcător de rele comite o infracţiune în avere publică 
ori privată, nu e făcătorul de rele instanța competenă, dela 
care ai a cere îndărăt cele răpite, ci justiţia. Se poate chiar ca 
justiţia rău informată să fi legalizat aproprierea făcătorului 
de rele; asta însă nu schimbă nimica din ființa dreptului, căci 
cu toate astea, a doua zi, justiția bine informată va revoca o 
sentinţă ori o aprobare nedreaptă. Această justiţie până azi 
rău informată e tronul. Numai tranzacţiunile directe cu 
tronul îi pot ţinea pe Români pe terenul absolut al dreptu- 


1) „Până aici ziarul Politik“. Așa începe articolul acesta în 
Federaţiunea, căci înaintea lui se reproduce un articol din Politik. 

rilor lor; tranzacţiuni de altă natură însă, care unite cu 
umilire să se subordoneze intereselor unei alte naţiuni, sunt 
periculoase, criminale chiar. Ce drept mai mult pot avea 
Ungurii în această ţară, unde în număr sunt mai egali cu 
noi, unde prin istorie sunt cu mult mai târziu veniţi decât 
noi ? —- Această influenţă binefăcătoare şi îndreptăţită asu- 
pra tronului trebue să se exerciteze însă laolaltă şi în acelaşi 
timp cu celelalte naţiuni nemulţumite. A aştepta să culegem 
fructele semănate de alţii, e nedemn şi periculos. Căci să 
ne aducem aminte, cumcă nimeni în Austria nu e obligat de 
a se face apărătorul nostru şi răscumpărătorul drepturilor 
noastre, afară de noi înşine. Azi foaia se întoarce și fiecare 
îşi caută de interesele sale proprii. In principiu au şi înce- 
put organele opoziţiunii a localiza reforma Austriei, — ast- 
fel încât noi necercând de a o generaliza, ne vom trezi din 
nou cu renumitul răspuns: „A plânge putem, dar a ajuta 
nu”, căci ei își vor fi isprăvit trebile și ne vor lăsa pe noi 
în voia sorții şi a neenergiei noastre. 

Să ne grăbim dar de a ne declara solidari cu naţiunile 
nemulţumite ale Austriei; să păşim la o activitate comună 
cu ele, căci mâni chiar va fi prea târziu, mâni chiar se vor 
bucura numai aceia de fructele răsturnării constituţiunii, cari 
vor fi ajutat a o răsturna, — mâni nu va mai vrea nimeni 
să primească mâna de înfrățire a unui popor fără energie, 
spre a căpăta în schimb o nouă piedecă în drum, pe Unguri. 
Ungurii chiar tind într'acolo ca să localizeze reforma 
Austriei; — să nu lăsăm timp popoarelor ca să vadă, cum 
că întru reconstructiunea Austriei inamiciţia Ungurilor se 
poate înconjura. Românii au nenorocirea de a nu avea 
încredere în puterile lor proprii; noi nu ne-am convins încă 
cumcă : puterea şi mântuirea noastră în noi este! 


ECHILIBRUL 


In fine. ceea ce am zis noi s'a împlinit. Cehii cer autonomia 
țării lor; Galiţienii, Tirolezii, Triestinii cer aceiaşi esenţă sub 
alte forme; ba chiar organul jidanilor unguriţi Pester Lloyd 
are inspiraţiunea de a recomanda guvernului austriac o 
deplină îndreptăţire a naționalităților. Adecă cu astuția ce 
le e proprie, vor a localiza reforma Austriei şi uită inten- 
ționat, că este şi o Transilvanie, care cere aceiaşi autonomie, 
pe care o cere Bohemia ori Galiţia. Opiniunea publică a 

Austriei s'a pronunțat pentru căderea constituțiunii, pentru 
răsturnarea complectă a dualismului care nu are nici o 
rațiune de a fi. Dacă suveranul s'ar învoi să-şi cercue frun- 
tea cu coroana Bohemiei, el ar trebui prin consecință să 
reprimească autonomia marelui principat al Transilvaniei. 

Afară de ceeace creiază arbitraritatea omului, nu există 
nimic în lume ce n’ar trebui să fie cum e. Cauza acestei tre- 
buințe e rațiunea lui de a fi şi aceasta trebue să fie neapărat 
o rațiune, nu o combinațiune răutăcioasă ori exaltată, ci un 
rezultat neapărat, neînlăturabil al unei cauze anterioare, ase- 
menea cum din calculul cert a două cifre certe ese un rezul- 
tat neapărat, ce nu se poate schimba fără amestecarea unui 
element arbitrar ori nerațional. Acest element arbitrar, nera- 
ţionai şi de aceea barbar, e asemenea sabiei lui Brennus din 
cumpăna cu aur. 

Să vedem rațiunea de a fi a dualismului. Sunt cauze ce 
au trebuit să-l producă; sau această formă e numai o ficțiune 
diplomatică, o variantă a eternului „divide et impera”, o 
formă arbitrară, care să nu rezulte din ideea ce natural- 
mente o conţine în sine materialul ei — popoarele ? 

Condiţiunea de viață a unei legi, garanţia stabilităţii sale 
e ca să fie un rezultat, o expresiune fidelă a trebuinţelor 
unui popor — şi tocmai de aceea dreptul de a formula acele 
trebuinţe în articole şi paragrafe. Un popor — oricum ar fi 
el — are dreptul de a-şi legiui trebuinţele şi tranzacţiunile 
ce rezultă neapărat din acele trebuinţe, reciprocitatea rela- 
țiunile sale; întrun cuvânt: legile unui popor, drepturile 
sale, nu pot purcede decât din el însuşi. Alt element străin, 
esenţial diferit de al lui, nu-i poate impune nimica; — şi 
dacă-i impune, atuncia e numai prin superioritatea demnă 
de recunoscut a individualităţii sale, cum, de ex., au impus 
Francezii Românilor. E o influenţă pacinică, pe care cel pasiv 
o primeşte cu bucurie, cu disprețul său propriu, fără de a 
judeca cum că din asta poate să nască nenorocire pentru el. 

Al doilea mod de a impune e acela de a face din principii 
transcendente, din credinţe ale omenirii, mijloace pentru 
scopuri de o altă natură. Astfel preoțimea evului mediu 
explica evangeliul astfel, încât făcea ca popoarele să înge- 
nunche şi sub jugul unui rege rău; astfel credința cea adâncă 
către unitatea Austriei şi către tron a fost cauza indirectă, 
deși principială, care i-a făcut pe Români să primească 
tăcând, cu o rezistenţă mai mult pasivă, umilirea dualis- 
mului. 

Ai treilea mod e cel mai simplu, deşi cel mai greu şi mai 
nedrept. Ţi-arogi cu insolenţă drepturile altuia şi te susţii 
în proprietatea lor prin puterea brută, proprie ori străină. 

Să cercetăm aceste trei puncte, unul după altul şi să vedem 

dacă vreunul din ele poate fi raţiunea atitudinei excepţio- 
nale a Ungurilor din Austria, atitudine ce le dă în mână 
domnia asupra unor naţiuni esenţial diferite de a lor, tot așa 
de mari la număr şi nu mai înapoiate în cultură. Intâia 
rațiune, prin care un popor poate egemonisa pe altul, e 
superioritatea morală. 

Măsurariul civilizaţiunii unui popor în ziua de azi e: o 
limbă sonoră şi aptă de a exprima prin sunete noţiuni, prin 
şir şi accent logic cugete, prin accent etic sentimente. Modul 
de a înşira în fraze noţiune după noţiune, o caracteristică 
mai abstractă ori mai concretă a noţiunilor în sine, toate 
astea, dacă limba e să fie naţională, sunt ale limbii, căci de 
nu va fi aşa, e prea lesne ca un om să vorbească nemţește, 
de ex., cu material de vorbă unguresc. Afară de aceea, civi- 
lizaţiunea unui popor constă cu deosebire în desvoltarea 
acelor aplecări umane în genere, care sunt neapărate tuturor 
oamenilor, fie aceştia mari ori mici, săraci ori bogaţi, acelor 
principii, care trebue să constitue fundamentul, directiva a 
toată viaţa şi a toată activitatea omenească. Cu cât aceste 
cunoştinţe şi principii, care să le fie tuturor comune, sunt 
mai desvoltate, cu atâta poporul respectiv e mai civilizat. 
Căci clasa inteligentă numai, nu constitue civilizaţiunea, care 
e şi trebue să fie comună tuturor păturilor populaţiunii. Sunt 
popoare, ce posed o respectabilă inteligenţă naltă, fără de a 
fi ele civilizate; sunt altele care, fără inteligenţă naltă, întru- 
nese toate condiţiunile civilizaţiunii. Științele (afară de 
ceea ce e domeniu public) trebue să prezinte lucrări pronrii 
ale naţiunii, prin care ea ar fi contribuit la luminarea şi îna- 
intarea omenirii ; artele şi literatura frumoasă trebue să fie 
oglinzi de aur ale realităţii în care se mişcă poporul, o coardă 
nouă, originală, proprie pe bina cea mare a lumii. Legisla- 
țiunea trebue să fie aplicarea celei mai înaintate idei de 
drept pusă în raport cu trebuinţele poporului, — astfel însă 
încât explicarea ori aplicarea drepturilor prin lege să nu 
contrazică spiritului acelora. Industria trebue să fie a 
naţiunii aceleia şi păzită de concurenţă ; iar purtătorul ei, 
comerţul. s'o schimbe pe aur, dar aurul, punga ce hrăneşte 
pe industriaş şi îmbracă pe agricultor, trebue asemenea să 
fie în mâinile aceleaşi naţiuni. — Declarăm a înţelege, deşi 
nu concedem, ca cineva să fie aservit vreunei naţiuni vigu- 
roase ce te supune cu puterea brută, ori unei alteia, ce te 
orbeşte cu lustrul civilizaţiunii sale. Dar să fim servitorii... 
cui ? Celei mai decăzute populace din Europa, a carel vani- 
tate şi lăudăroşie nu e decât o lungă și scârboasă Donquixo- 
tiadă. Căci ce au aceşti oameni ca să ne superiorize ? Au 
ei ceva ce noi nu avem? Au ei limbă? au arte ? au legisla- 
ţiune ? au industrii? au comerţ ? — ce au? 

Limba ? — Ar trebui să le fie ruşine de ea. Sunetele îngro- 
zesc piatra; construcţiunea, modul de a înşira cugetările, de 
a abstrage noţiunile, tropii, cu un cuvânt spiritul inflitrat 
acestui material grunzuros, sterp, hodorogit, e o copie a 
spiritului limbii germane. Ei vorbesc germăneşte cu material 
de vorbă unguresc. 

Științele ? Ce au descoperit ei nou în ştiinţe ? prin ce 
au contribuit ei la înaintarea omenirii ? Istoria civilizaţiunii 
a înregistrat numai o nulă. 

Legislaţiunea ? Drepturi şi legi sunt într'o eternă contra- 
zicere. E compilaţiune răutăcioasă şi nerumegată a princi- 
piilor celor mai contradictorii, principii care se exclud unul 
pe altul. Alături cu o constituțiune nedreaptă şi parţial libe- 
rală însă pentru Unguri, găseşti legi din evul mediu mai bar- 
bare decât barbaria. 

Arte şi literatură? O traducţiune rea din limba germană 
şi ştie toată lumea cât de rea poate să fie o traducţiune. Indu- 
stria ? germană. Comerţul? în mâna Evreilor. 

Va să zică nu au nimica aceşti oameni, prin ce să ne 
superiorize pe noi Românii, şi vom arăta numai decât cum 
nici nu pot avea, nici nu pot constitui o putere morală oare- 
care. Nu e pe lume o singură inteligenţă, care să fie o mai 
rea expresiune a poporului ei de cât cea maghiară. Să ne 
silim puţin a analiza spiritul, — nu al poporului maghiar, 
pe care din inteligenţa lui nu-l vom putea cunoaşte nici odată, 
— ci al acestei coierii care-l guvernă, guvernându-ne tot 
odată şi pe noi prin o ficţiune diplomatică. Eşită din nişte 
şcoli mizerabile a căror singură țintă e propagarea minciunii, 
în care n'au învăţat nimic alta decât fanatismul, primind o 
educaţiune, care avea de principiu de a stinge” tot ce în 
suilet e curat, uman, nobil, pur, sau infiltrat în capetele unei 
generaţiuni june şi de aceea docile nişte principii sistematice, 
în flagrantă contradicţiune cu tot ce era mai nobil în spiritul 
secolului nostru. Astfel aceşti oameni au devenit transcen- 
dentali. Aceste principii sistematice ale lor, scoase deductiv 
din o istorie falşificată, escamotate din concepţiunea exage- 
rată a națiunii lor, din noţiunea falşificată a dreptului, — 
ce puteau fi ele de cât pure minciuni! In viaţa publică însă 
ei judecă consecvent pe baza acelor principii mincinoase; de 
aceea nu ne poate prinde mirarea, dacă toate consecinţele 
ce le trag din principii falşificate nu sunt, nu pot fi, decât 
iarăși falşe. Nu trebue dar să ne mirăm, dacă ei aplică prin- 
cipiile cele mai mari din viața publică a popoarelor astfel 
cum le aplică; pentrucă ei le-au înțeles pe dos, pentrucă 
țesătura falșelor noţiuni fundamentale i-a făcut incapabili 
de-a cugeta drept. Cine nu ştie acuzaţiunea ce ni se face nouă 
Românilor pentru că solicităm pentru noi ceea ce ei au soli- 

citat pentru dânşii ? Ce întoarsă, ce minunată trebue să fie 
acea glavă, care face altuia o crimă, din aceea ce el pentru 
sineşi croiește o virtute! Tot ce constitue vieaţa lor internă 
e o minciună. De ce să ne mirăm, dacă alegerea la ei însem- 
nează beţie, bătaie şi omor? Să nu ne mirăm, dacă toate 
noțiunile au cu totul altă semnificare, pentrucă sunt privite 
prin o prismă sufletească, ce falșifică totul. Asemenea cum 
nu te poţi înţelege cu un om, a cărui limbă şi noţiuni diferă 
astfel de ale tale, încât el rămâne pentru tine netraductibil, 
căci tu nu ai noţiunile ce le are el, cum el nu le are pe ale 
tale: — tocmai așa nu te poţi înţelege cu inteligenţa ma- 
ghiară. Impăcare sau transacţiune nu se încape aicea, căci 
divergenţa noţiunilor fundamentale și a principiilor sistema- 
tice condiţionează o eternă divergență a deducţiunilor din ele. 
Va să zică aicea nu se încape acest mijloc dulce şi pacific, 
care va fi etern neînțeles. Tu-i spui, că națiunea română vrea 
cutare şi cutare lucru, — el îți răspunde, că națiunea 
română nici nu există. Apoi înțelege-te cun astfel de om! 
Noi Românii nu putem înainta decât cu desconsiderarea totală 
a acestor oameni transcendentali, cu cari ne-a lipit un ucaz 
al tronului, şi de care un decret drept ne poate tot aşa de 
bine deslipi. Vina în fine nu e a lor, pentru că generaţiunea 
ca atare nu are vina falsei direcțiuni a spiritului său. Vina 
acestei direcţiuni o au descreeraţii lor de magnați, a căror 
vanitate îi făcea să creadă, cum că în această țară, ce e mai 
mult a noastră de cât a lor, ei vor putea maghiariza până 
şi pietrele. Magnaţi, cari şi 'ncepeau viaţa cu scrieri fanatice 
şi exaltate, spre a o sfârşi în vr'o casă de nebuni, ori în 
drojdiile viţiilor beţiei şi ale desfrânării; copii bătrâni ce 
pătează părul lor cel alb cu tot ce e mai degradat, mai 
obscen, mai teluric în această natură ce-i zic omenească. i 

Să ne uităm deplin sub sdreanţa de purpură ce o pun ei 
pe profunda lor mizerie, şi să vedem cum faptele concrete 
isbesc în față acele abstracțiuni statistice, ce ei le prezintă 
lumii, şi cum toată viața lor publică e o parodie. — Cele şase- 
spre-zece milioane de Unguri, cu care înşală Europa, sunt o 
minciună. Şi cine nu-şi aduce aminte, cum au schimbat 
numele indivizilor din districte întregi, în cât bieţii locui- 
tori nemţeșşti nu ştiau în urmă cum îi chiamă. Astfel cu apa- 
rența, cu numele maghiar, ei vor să mintă ființa germană 
ori română. Din fericire, încercarea, pe lângă aceea că e 
perfidă, apoi e şi eminamente vană. Aceşti oameni ei înşii 
cu statul lor, cu parlamentul lor, cu ministerul lor nu sunt 
decât o minciună, o ficţiune. — De ex., e acest minister 
îndreptăţit de a fi ministerul poporului românesc ? Nimica 
mai puţin de cât asta, căci îndreptăţirea trebue să purceadă 
dela poporul românesc ca atare; şi acel popor nici a fost 

întrebat măcar la noua reformă a lucrurilor. E acest par- 
lament expresiunea poporului românesc ? Nu... nici expre- 
siunea celui maghiar măcar; căci atuncia am trebui să uităm 
bătăile şi omorurile la alegeri, influenţările meschine ale 
guvernului şi ale coruptei sale partide, starea excepţională a 
Transilvaniei, punerea sub acuzaţiune a candidaţilor opozi- 
ţionali ori de altă naţionalitate, intimidarea poporului prin 
ameninţări, toate acestea am trebui să le uităm pentru a 
putea zice cum că această minciună, ce se numește parla- 
mentul Ungariei, e o expresiune a popoarelor. Şi-apoi câte 
mijloace nu vor găsi acei oameni, cari ţin punga ţării în 
mână, pentru ca să influenţeze şi să conrupă şi mai mult? 
La ce-şi votează ei oare fonduri de dispoziţiune ? 

Ungurii nu sunt superiori în nimica naţiunilor cu cari 
locuesc la un loc; și acest palat de spume mincinoase, cu 
care au înşelat Europa, e, de aproape privit, forma ridicolă 
a unor pretenţiuni ridicole. Kant numeşte ridicol risipirea 
spontanee a unei aşteptări mari într'o nimica întreagă, adică : 
parturiunt montes, nascitur ridiculus mus. Şi cu toate ace- 
stea, ăst ridicol e trist în sine; ceea ce dovedeşte, că defini- 
tiunea filosofului german are multe contra sa. E trist de 
a vedea în inima Europei o națiune, ce se află încă în evul 
mediu, cuprinsă de o febrilă epidemie spirituală, o națiune 
mică la număr şi fanatică în aspirațiuni, căreia o apucătură 
politică i-a dat neînţelepţește supremaţia asupra unor națiuni 
tot aşa de mari la număr şi în nimica mai înapoiate. Fic- 
ţiunea trebue redusă la valoarea ei proprie şi trebue risipită 
această valoare nominală, care uimește și care cu toate astea 
ascunde în sine cel mai infamant faliment. 

Să trecem la punctul al doilea : la ideia etică, care a domi- 
nat poporul nostru, când a primit tăcând o reformă, ce el 
o ura din suflet. Nu cred să fie vr'un Ungur chiar, care să 
aibă bonomia de a crede, cum că în legile şi măsurile lor ne 
obligă creaţiunile unor creeri turburi ungureşti, ori semnă- 
tura cutărui om al lui Dumnezeu, care se intitulează cu cale 
ori fără cale ministru. Pe noi ne obligă pur şi simplu sem- 
nătura suveranului nostru. Suveranul reprezintă unitatea de 
stat austriac şi pentru noi el e personificarea naţiunii române. 
Noi suntem amici ai unităţii Austriei şi tronul va găsi în noi 
totdeauna apărători sinceri, deşi legi pe care nu le-am făcut 
noi înşine, nu ne obligă. 

Ele sunt făcute în flagrantă contradicţiune cu convingerea 
noastră, fără consimţimântul nostru, căci am refuzat de a 
discuta ori de a vota legi, care a priori erau false şi nedrepte. 
Cum că noi am crezut a trebui să ne supunem deocamdată 
acestor legi, din raţiunea de mai sus, e o măsură, pe care 
oamenii de bine ne-o aprobă; cum că însă nu trebue să 

cerem ameliorarea acestor legi, e şi mai sigur, pentrucă ne 
punem pe un teren fals și recunoaştem legalitatea existenţei 
lur, când ele a priori prin abţinerea noastră sunt nelegitimate 
în sine, în esență, şi legitimate numai în formă prin sem- 
nătura Domnitorului, pe care noi trebue s'o respectăm, până 
când respectăm unitatea Austriei. Se zice, că să cerem dela 
Unguri cutare ori cutare lucru, —iată iar terenul cel fals. 
Cum pot fi ei competenţi de a ne dărui lucruri, pe care 
domnul le dărueşte servului ? Suntem noi servii lor? Drep- 
turile se dăruiesc? Sau sunt acești reprezentanţi din dietă 
reprezentanţi fideli ai naţiunilor ? Dar toată lumea ştie, că 
Ungurii chiar în Ungaria proprie sunt în minoritate şi că 
numai prin influențări materiale la alegeri o au putut impro- 
viza acea adunătură ce se pretinde Adunare. Noi nu ne 
putem pune în relațiune de domn şi aservit, nici putem intra 
în tranzacțiuni cu oameni, cari pentru noi nu sunt compe- 
tenți nici de a lua ceva, decât doar prin puterea brută ce 
li-o pune la dispoziţiune imperiul, nu însă prin esența drep- 
tului. Puterea executivă trebue să fie pentru noi aceea ce 
aplică asupra noastră legi, ce ni le-am făcut noi; iar nu aceea 
care ne impune legi străine şi căreia nu știm ce nume să-i 
dăm. Şi apoi transacțiuni cu astfel de oameni, cari în faptă 
n'au ei înşii nimica, a căror existenţă e iluzorie, nu prezintă 
nici o garanţie de durată, ka încă te compromiţi pactând cu 
ei asupra unor lucruri, care nu sunt ale lor. Atitudinea 
naţiunii române e anormală, asemenea unui organ ce înce- 
tează de a funcţiona. Funcțiunea lui e în el, în destina- 
ţiunea lui, şi numai o împrejurare arbitrară poate să i-o 
oprească. Asemenea şi noi Românii. Drepturile şi legile ce 
au de-a ne guverna pe noi, ni-s imanente nouă, căci sunt 
imanente trebuinţelor noastre, vieţii noastre, — noi nu avem 
a le cere de cât dela noi înşine. Aceea cum că ni se oprește 
exerciţiul lor, nu schimbă nimic din fiinţă. a E 

Să cercetăm mai de aproape raţiunea semnăturii, şi dacă 
ea poate însemna ori obliga mai mult de cât sigilul „pe o 
sentinţă, care nu opreşte ca sentinţa să fie nedreaptă. Să 
vedem care e rolul normal al Domnitorului şi al Sancţiunii ==. 
şi dacă acestora amândouă li e permis de a fi în contradic- 
țiune cu voințele, singure valabile, ale popoarelor ca atari. 
Nouă ni se pare, că pentru fiecare popor dreptul şi legisla- 
țiunea purced de la el, şi le creează când şi cum îi trebuesc, 
astfel încât într'o normală stare de lucruri, sancţiunea e o 
formalitate, care n'ar trebui să oblige, dacă nu obligă sensul 
celor sancţionate. Vom proba că e așa. Pentru ca un lucru 
să existe, trebue să se întrunească mai multe condițiuni. Ast- 
fel, legea rezultă din trebuinţa poporului, din voinţa lui şi 
din legiuirea liberă, neintimidată, a acelei voințe. Este sanc- 

tiunea, acuma, o condițiune de existență a unei legi ori nu? 
După noi, nu — cel puțin putem constata, că legal poate 
rezista poporul voinței Domnitorului, Domnitorul voinței 
poporului, ba. Va să zică, sancţiunea nu e condițiunea de 
existență a unei legi, ci. numai formalitatea cu care acea lege 
se inaugurează. Sancțiunea e un simbol, precum Domnitorul 
însuşi e asemenea un simbol, e personificarea fiecăreia din 
națiuni, vârful întâmplărilor istorice, titlul ce se pune pe o 
carte; acel titlu nu poate fi o contrazicere a celor cuprinse 
în carte. In Austria însă sancţiunea are un înțeles grav; căci 
ea sfinţeşte şi dă concursul brut dominării nedrepte a unui 
popor asupra celuilalt, neegalităţii naţionale, înădușirii unuia 
prin cellalt, — şi individele din popoare, deşi nu recunosc în 
conştiinţa lor acele legi, deşi nu iau parte la legiferarea lor, 
la desbaterea „asupră-le fără ei“, totuși prin acea semnătură, 
care reprezintă o idee seculară, ei sunt obligaţi cu corpul, 
deşi nu cu sufletul. — Va să zică, în simbol chiar ne obligă 
iarăşi ideia seculară a simbolului, nu sunetele ce-l compun, 
sunetele unui nume sau ale unui rang. Indată ce nu vom mai 
crede în ideea, în unitatea Austriei, simbolul ideei: dinastia, 
pentru noi nu mai există. Ideea asta însă până azi a fost o 
credinţă, o religiune a Românului. Ideea asta însă trebue să 
se conformeze cu trebuinţele tuturor popoarelor, ea să tră- 
iască în toate, toate să trăiască în ea, deşi fiecare în concen- 
traţiunea sa proprie. Ea să fie comună tuturor popoarelor, 
cum o religiune poate fi comună mai multor individe, fără 
ca de aceea individele să nu aibă fiecare interesele sale pro- 
prii. Astfel federaţiunea garantează pe de o parte desvol- 
tarea proprie a fiecăruia din popoare, pe de alta e gajul cel 
mai sigur al unităţii Austriei.  Repetăm, că simbolul nu-și 
poate dispreţui ideea ce o conţine, căci apoi e redus la valoa- 
rea unui simplu semn mort şi fără înţeles. Simbolul nu ne 
poate obliga decât până când ne obligă ideea; — dea Dum- 
nezeu şi prevederea celor mari, ca să nu ni devină odioasă. 
Ideea — pretinde ea neapărat dualismul, ori dualismul nu e 
decât un abuz cu credințele noastre seculare ? 

Nu, unitatea Austriei nu cere existenţa unei Ungarii, cum 
este ea astăzi; Ungaria cum este, nu e condiţiune a Austriei. 
Noi am putea uza de drepturile noastre prin propria noastră 
iniţiativă, am putea proclama autonomia Transilvaniei, fără 
ca prin asta să periclităm unitatea Austriei, singura rațiune 
care are respectul nostru și care ne obligă. Legi, măsuri, ane- 
xări siluite : astea toate, deși nu le putem respinge cu braţul, 
noi nu le recunoaştem, şi la răsturnarea lor, inaugurată deja 
de popoarele Austriei, vom fi gata şi dintre cei dintâi. Noi 
avem drepturile ce ne trebuesc eo ipso, prin voinţa noastră 
chiar, şi noi nu trebue decât să anunţăm puterea, ce se În- 

tâmplă a fi executivă, că le vom exersa. Dacă acea putere se 
va simţi dispusă de a avea o altă voință decât cea a noastră, 
aibă-o sănătoasă! Nouă nici nu ne poate păsa, pentru că 
într'un stat constituţional guvernului nu-i e permis de-a avea 
o voinţă proprie, şi nici nu trebue să fie altceva decât braţul 
legilor, ce ni le facem noi înşine. Aşa trebuia făcut când cu 
adunarea dela Miercurea. Acea adunare nu putea fi disolvată 
de guvern, fără ca organul lui să arate o cauză şi o lege, care 
să justifice gravitatea cauzei ; disolvând însă comitetul adu- 
nării, fără a-i spune motivele, guvernul a comis o nedreptate, 
căci constituirile adunărilor şi comitetelor nu se fac cu în- 
voirea ci numai cu știrea guvernelor. Dacă guvernele ar avea 
să-şi dea învoirea lor, ori să disolve după plac, atunci dreptul 
de întrunire n'ar fi de cât o iluziune. Adunarea dela Miercu- 
rea şi Comitetul ei putea să lucreze până azi, fără de a-i 
păsa măcar de un guvern ce a disolvat-o fără a-i spune 
motive legale. 

Nu, până ce legislaţiunea nu va fi pusă în mânile tuturor 
popoarelor ca atari, până atuncia sancţiunea nu poate opri, 
ca o lege să fie nedreaptă şi neprimibilă: cum sigiliul pus 
pe o sentinţă nu constitue dreptatea ori irevocabilitatea ei. 
Tronul trebue să cedeze naţiunilor. Rolul care rămâne pe 
seama tronului e încă foarte mare. El e stânca neclintită şi 
neinfluențată a dreptăţii, personificarea fiecăreia din naţiu- 
nile ce privesc cu mândrie la el. De aceea regele Belgiului 
e aşa de iubit, căci poporul e în el şi el e în popor!  Trebue 
ca domn şi popor să se identifice ; cel întâiu să fie expresiu- 
nea celui din urmă, astfel ca voinţele lor să nu se contrazică 
nciodată ! 

Trecem la punctul al treilea, la acel al susţinerii în nişte 
drepturi răpite prin puterea brută. Lasă că într'un stat libe- 
ral, care pretinde a nu voi alta decât egala îndreptăţire a tutu- 
ror, măsuri brute nu-şi au de fel locul; dar apoi chiar astfel 
ni-ar plăcea ca să nu prea facă nimeni apel la acea putere 
telurică şi sângeroasă, căci asta ar însemna a uita, că însuşi 
în armată proporţiunea Germanilor şi Maghiarilor faţă cu 
Slavii şi Românii e cea de „2:8“. Austria încă n'a avut o 
răscoală militară, dar se prea poate ca timpul să nu fie toc- 
mai departe, căci astăzi prin voluntari armata cugetă, pe când 
ieri încă era numai o massă. Şi să nu se uite, că inteligenţa 
tuturor popoarelor din Austria e eminamente naționalistă. 

In fine mă mir, cum venim noi Românii de a ne combina 
soarta noastră câtuși de puţin cu aceea a Ungurilor. Pentrucă 
suntem altăuri cu ei, ori pentrucă binevoiesc ei a o combina? 

Să-i lăsăm dar de-o parte pe aceşti ovrimatori ai autono- 
miei Transilvaniei, cu scandaloasele lor stări excepţionale, cu 
torturile lor ca în evul mediu, cu jurămintele sacrilege, oa- 

meni ce mistifică unde nu pot contesta şi, mint unde nu pot 
combate. Ei nu sunt competenţi ca să ne dea nimic; şi de 
ne-ar da, e datoria noastră ca dela ei să nu primim noi ni- 
mica. Să apelăm cu toată vigoarea de care dispunem la 
instanţa adevărată: „la tron!“ 

Toate naţiunile trebue aduse la valoarea lor proprie, şi când 
vom avea din ele factori reali, neiluzorii, atunci se va putea 
continua cu înlesnire calculul cel mare și secular, ce se nu- 
meşte : Istoria Austriei ! 

In reconstrucţiunea Austriei trebue ca sancţiunea popoare- 
lor ca atari să premeargă sancţiunii suveranului. 

Toate popoarele sunt setoase de viață proprie, şi numai din 
egala îndreptăţire a tuturor se va naşte echilibrul. Atunci nu- 
mele „Austria“ va fi sinonim cu „pacea“. 


NOTIȚĂ ASUPRA PROECTATEI INTRUNIRI LA 
MORMÂNTUL LUI ȘTEFAN CEL MARE LA PUTNA 


Dacă privim fierberea vieţii noastre publice, putem vedea 
lesne că neliniştea perpetuă din generaţiunea ce e azi la ordi- 
nea zilei, şi frecările ei, atât din viaţa politică cât şi din cea 
spirituală, nu-și au cauza lor pe-atâta în interese personale 
(precum o susţin unii) ci mai mult în profunda sciziune dintre 
direcţiunile pe care au apucat unii pe de-oparte, alţii pe de 
alta. Adăogând pe lângă acestea un caracter cam vehement, 
precum e acel al rasei noastre, ne putem lesne explica de 
ce simple divergențe în păreri se schimbă în neîncredere şi 
în acuzări de intenţiuni subversive. 

Răul cel mare nu e că o asemenea stare de lucruri există, 
ci că se perpetuă şi se moşteneşte ; şi dacă generaţiunea ce 
creşte azi ar aduce cu sine o moștenire atât de tristă, nu ne 
îndoim că prin o consecinţă neapărată şi mereu în creștere, 
antitezele ar deveni mai mari şi mai neîmpăcate. 

Insă generaţiunea ce creşte are şi ea datorii de împlinit, 
precum le are fiecare generaţiune, ce se înţelege pe sine în- 
săşi, şi e lesne de presupus că membrii ei, îndată ce au cuno- 
scut răul, au cugetat şi la remedii contra lui. 

Serbarea la mormântul lui Ştefan-cel-Mare, deşi pornită 
mai mult dintr'un sentiment de pietate către trecutul nostru 
pe cât de glorios, pe atâta de nefericit, — totuşi cu vremea 
ideea a început a prinde un interes mai bogat, de cum pu- 
team presupune din început. S'a născut conştiinţa că o întru- 

nire a studinților români din toate părțile ar putea să con- 
stitue şi altceva decât numai o serbare pentru glorificarea 
trecutului nostru, şi că, cu o ocaziune atât de favorabilă în 
felul său, am putea să ne gândim mai serios asupra proble- 
melor, ce viitorul ni le impune cu atâta necesitate. Viitorul 
însă e continuarea, în cazul cel mai bun rectificarea trecu- 
tului. Ca el să fie o simplă continuare a trecutului cu toate 
calitățile acestuia, a fost o idee ce trebuia exclusă a priori, 
pentru o rectificare a greşalelor şi lipselor prezentului, care 
mâne fireşte va fi pentru toți trecut. 

Insă unul din cele mai mari defecte ale prezentului e toc- 
mai starea de lucruri, ce am caracterizat-o în liniile prime 
ale acestei notițe, şi trebuința cea mai mare ni s'a părut 
nouă că ar fi o singură direcțiune a spiritului pentru gene- 
raţiunea ce crește. 

Rezumându-ne, putem spune că dacă exteriorul acestei festi- 
vităţi are să fie de un caracter istoric şi religios, — interiorul 
ei — dacă junimea va fi dispusă pentru aceasta —, are să 
cuprindă germenii unei desvoltări organice, pe care spiritele 
bune o vroesc din toată inima. 

Ca lucrarea noastră în viitor să constitue un singur orga- 
nism, normal şi fără abatere, e, se'nţelege de sine, un ideal, 
a cărui împlinire nu e decât problematică ; însă puţinul bine 
ce ar putea rezulta dintr'o încercare de a organiza viaţa vii- 
torului, însemnează totuşi mai mult decât nici o încercare 
spre aceasta. 

Asta-i expunerea scurtă a scopului serbării dela Putna. 

Credem însă că n'ar fi neinteresantă o analiză a motivelor 
ce-au cauzat amânarea ei. 

Prin războiul de faţă, la care participează cu spiritul toată 
lumea civilizată, s'a creat un curent al zilei, care înăduşă 
orice mișcare de un caracter mai pacific. Dacă serbarea se 
ținea în anul acesta, nu-i rămânea decât alegerea între două 
consecinţe egal de rele. Sau că curentul zilei îi imprima, fără 
voe, o nuanţă politică, pe care n'o are şi nici nu intenţionează 
de-a o avea, şi astfel am fi dat naștere la sgomote şi păreri 
cu totul neidentice cu scopul şi fiinţa ei, — ba poate că în 
cazul cel mai rău realizarea ei ar fi fost oprită prin măsuri 
guvernamentale ; sau, dacă lumea ar fi fost priceput-o bine, 
fiind însă în contradicţiune cu curentul zilei, nimene nu sar 
fi interesat de ea, s'ar fi trecut nebăgată în seamă şi fără 
de-a lăsa vre-o urmă morală, precum s'au mai întâmplat și 
cu alte serbări de natura acesteia. Iată rălele între care 
trebuia să aleagă; — şi de aceea Comitetul pentru serbare 
a găsit de bine a o amâna pe anul viitor, când spiritele vor 
fi mai liniştite şi participarea neoprită de nici un fel de con- 
sideraţiune. 

SCRISOARE D-LUI DUMITRU BRĂTIANU 


Stimate Domnule, 


Prin articolul d-voastră publicat în No. din 23 Iuliu a. c. 
al jurnalului Românul aţi împrumutat serbării dela Putna 
acea strălucire, pe care prestigiul unui nume şa unei inteli- 
genţe însemnate i-o dă unei fapte neînsemnate chiar. 

Dacă însă serbarea s'ar întâmpla într'adevăr ca să aibă acea 
însemnătate istorică, pe care i-o foriţi d-voastră, dacă ea ar 
trebui să însemne piatra de hotar, ce desparte pe planul isto- 
riei un trecut nefericit de un viitor frumos, atunci trebue să 
constatăm tocmai noi, aranjatorii serbării, cum că meritul 
acesta, eroismul acestei idei, nu ni se cuvine nouă. Dacă o ge- 
neraţiune poate avea un merit, e acela de a fi un credincios 
agent al istoriei, de a purta sarcinele impuse cu necesitate 
de locul pe care îl ocupă în lănţuirea timpilor. Şi istoria lumii 
cugetă — deşi încet, însă sigur şi just: astoria omenirii e des- 
făşurarea cugetării lui Dumnezeu. Numai expresiunea exte- 
rioară, numai formularea cugetării şi a faptei constituesc me- 
ritul individului ori al generaţiunii, ideea internă a amându- 
rora e latentă în timp, e rezultatul unui lanț întreg de cauze, 
rezultat ce atârnă mult mai puţin de voinţa celor prezenţi 
decât de a celor trecuţi. 

Cum la zidirea piramidelor, acelor piedici contra pasurilor 
vremii, fundamentele cele largi şi întinse purtau deja în ele 
intențiunea unei zidiri monumentale, care e menită de-a 
ajunge la o culme, ast-fel în viaţa unui popor munca gene- 
raţiunilor trecute, care pun fundamentul, conţine deja în ea 
ideea întregului. Este ascuns în fiecare secol din viaţa unui 
popor complexul de cugetări, care formează idealul lui, cum 
în sâmburele de ghindă e cuprinsă ideea stejarului întreg. Şi 
oare oamenii cei mari ai României, nu-i vedem urmărind cu 
toţii, cu mai multă ori mai puţină claritate, un vis al lor de 
aur, în esenţă acelaş la toţi şi în toţi timpii? Crepusculul 
unui trecut apus aruncă prin întunerecul secolelor razele lui 
cele mai frumoase, şi noi, agenţii unei lumi viitoare, nu sun- 
tern decât reflexul său. 

De aceea, dacă serbarea întru memoria lui Ştefan va avea 
însemnătate, aceea ar fi o dovadă mai mult cum-că ea a fost 
cuprinsă în sufletul poporului românesc şi s'a realizat pentru 
ca trebuit să se realizeze, dacă va trece însă neînsemnată, 
atunci va fi o dovadă cum că a fost expresiunea unor voințe 
individuale necrescute din sâmburele ideilor prezentului. E o 
axiomă a istoriei că tot ce e bine e un rezultat al cugetării 

generale, şi tot ce e rău e productul celei individuale. De 
aceea meritul nostru va consista numai în formularea ideilor 
şi a trebuinţelor existente ale poporului, nu în crearea unor 
altora; ne vom lăsa îndreptaţi de cugetarea şi trebuinţele 
poporului nostru, de ale noastre proprii, recepute poate dela 
streini, ne vom lăsa conduși de curentul ideilor naţiunii şi nu 
vom pretinde rolul de a conduce noi prin ideile noastre indi- 
viduale. 

Prin numele şi inteligenţa d-voastră aţi aruncat asupră-ne 
razele cele mai curate ale generaţiunei căreia îi aparțineţi ; 
de aceea primiți mulţămita noastră — nu pentru noi, a 
cărora nu-i nici ideea, nici condiţiunile de realizare — ci 
pentru sfinţenia cauzei, a cărei flamură o urmăm cu toţii, şi 
a cărei un moment e şi serbarea aceasta. 

Cernăuţi în 3 (15) August 1871. 


Pentru comitet: Mihaiu Eminescu, Pamfil Dan. 


INFLUENȚA AUSTRIACĂ ASUPRA ROMÂNILOR 
DIN PRINCIPATE 


Influenţa aceasta, fiind mai cu samă actuală, are desavan- 
tajul de a nu sta înaintea noastră ca un şir de fapte com- 
plinite, ca ceva rotunzit, ci ne încunjură din toate părțile, 
trăim sub presiunea ei, e asemenea unui demon din poveşti. 
pe care îl zăreşti ori încotro te-ai întoarce, din care cauză 
începe a ţi se năzări şi acolo unde nu e. Pentru a cunoaşte 
mai bine raportul, în care aceste două elemente, cel româ- 
nesc și cel austriac, ar trebui să intre, vom trebui să le carac- 
terizăm asemene unui chimist şi să stabilim proporţia pute- 
rilor în joc, avantajele unuia din elemente, desavantajul celui- 
lalt. Ce vedem dar la cea întâi privire? Pe de-o parte un 
stat mare, având razimul său spiritual în culta Germanie, 
stăpânind sub un sceptru popoare foarte deosebite, nemulță- 
mite cu supremaţia a două elemente numeric mici, un stat 
căruia îi lipseşte condiția principală a unui stat, şi cu toate 
acestea are justiţia şi administraţia cum se cade, negoţ, indu- 
strie, ba chiar o mişcare ştiinţifică destul de însemnată. Pe 
de altă parte întâlnim un popor mic, a cărui populaţie agri- 
colă, a cărui inteligenţă consistă dintr'un element omogen, 
dar a cărui funcţii vitale sunt în mare parte împlinite de 
străini. In adevăr, negoţul de import şi export, cel din lăuntru 
țărei, drumuri de fer, manufactură, cun cuvânt circulaţia 

sângelui social e împlinită de străini, şi dacă întrebăm care 
element parazit a intrat cu sistemul său de arterii în orga- 
nismul vieţii noastre naţionale, vom trebui să răspundem: 
în cea mai mare parte cel austriecesc. 

In ce consistă deci puterea Austriei, căreia îi lipsește 
înăuntrul său unitatea voinței? Ce lipsește elementele sale, 
vecinic în discordie, încât acestea constituesc o putere atât de 
mare ? In privirea aceasta vom trebui să consultăm istoria. 
Imperiul roman în decadenţță dedese naștere unei religii 
cosmopolite, care continua oare cum cultura și ideile antice, 
deşi sub o formă foarte modificată. Aceasta era religia cre- 
ştină — mai cu seamă ramura catolică. Catolicismul întin- 
sese peste Europa un painjiniş subţire de idei religioase, 
ostaşul îmbrăcat în fier al Romei vechi se schimbase în miles 
ecclesiae, îmbrăcat în rasă; astfel se formează o putere nevă- 
zută, pretutindeni străină şi pretutindeni acasă, care încerca 
a realiza idealul imperiului universal. Imperiul, care se for- 
mează sub acest painjiniş, se numeşte imperiul roman. Casa 
domnitoare care se pune mai cu succes în serviciul acestui 
ideal, este Casa de Austria. Dela Carol al V-lea se lăţise 
ideea unei monarhii universale a Creştinătăţii, cu moartea 
lui s'a amânat proiectul, dar familia n'a renunţat la culmea 
dorită, la răspândirea sfintei monarhii peste Europa întreagă. 
Inaintea acestui pericol sta Europa la începutul răsboiului de 
30 de ani. Şi într'adevăr Casa era în toate condiţiile pentru 
realizarea scopurilor sale. Spania sub Casa de Austria avea 
la dispoziţie ţările cele mai bogate ale Europei şi ale globu- 
lui: Lombardia, Ţările de jos, Portugalia şi împreună cu 
aceasta puterea ei comercială, aurul Americei şi nemăsura- 
tele mărfuri coloniale ale Indiei asiatice, încât Baco de Veru- 
lam exclamă, că puterea Spaniei este cea mai mare din lume. 
Afară de acestea, avea pe atunci cea mai puternică armată, 
ea ținea numai în Flandra 40.000 de oameni, în Milan 15.000. 
Oastea sa număra 120.000 pedeștri şi 20.000 călări, o oaste 
cum toate ţările creştine de pe atunci n'ar fi putut-o înj- 
gheba; apoi o flotă urieșască şi avere îndestulă spre a o 
înmulţi în orice moment. Linia germană a Casei de Austria 
intrase în trupul Franţei cu Alzasul şi Lotaringia, care erau 
ale impăratului germanic. Franţa era împresurată din patru 
părți, la sud-ost cu Italia, la nord-ost cu imperiul germanic, 
la sud cu Lusingnan şi Burgonia, la nord cu Țările de jos 
pân’ în Sana. Era strimtorată şi primejduită în grad suprem. 
in Suedia Casa introdusese intrigi împotriva lui Gustav Adolf, 
spre a aduce pe tron linia catolică de Wasa, care domnia în 
Polonia, căci după ideile vremii aceleia, în care legitimismul 
era în floare, Gustav Adolf trecea de uzurpător. Spania făcuse 
planul de a pune mâna pe marea Baltică, mama tuturor 

comerțielor, cum se numea pe atuncia, şi a prinde rădăcina 
Olandei, cun cuvânt painjinişul fin al ideilor religioase se 
prefăcuse într'o mreajă de fer. 

Răsboiul de 30 de ani a avut drept rezultat sfărâmarea 
acestei puteri urieşești. 

Richelieu — însuşi catolic — încurajează protestantismul 
în Germania şi împreună cu celelalte puteri amenințate au 
sumuţat asupra Casei tot ce se putea sumuța, între alţii pe 
Turci şi pe Voevozii Transilvaniei. Austriei îi trebuiau 
oameni şi în Orient şi unul dintr'aceștia a fost Mihai Vitea- 
zul, asemenea o jertfă a politicei austriace!). Intr'adevăr 
cine l-a îndemnat pe Mihai Viteazul să se încurce cu Turcii, 
a căror politică ţintea micşurarea Casei de Austria prin 
susținerea drepturilor principilor Transilvaniei asupra Unga- 
riei?  Sanctitatea sa Papa şi catolicisimul rege al Spaniei, 
Filip al II-lea. Liniile amândouă ale Casei se înțelegeau foarte 
bine. Poate că o îndemnare venită dela Praga ar fi trezit 
unele bănueli în inima Voevodului românesc, dar una venită 
dela Madrid — care avea în vedere numai creștinătatea — 
nu. Se vede că tot din iubirea Creșuinătăţii Austria va fi în- 
cercat sub Constantin Brâncoveanu să iee Țara Românească, 
precum mai târziu a luat Bucovina. 

Sfârşim caracterizarea politicei austriace cu unele trăsă- 
turi generale. Austria există prin discordia popoarelor sale. 
Pentru a le ţine vecinic lipite şi vecinic în discordie, are nevoe 
de un element internațional, fără patrie proprie, fără naţio- 
nalitate, fără limbă, de un element care să fie acasă în Tirol 
ca şi în Boemia, în Galiţia ca şi 'n Transilvania. Acest om 
pur-cosmopolit per excelentiam a fost pentru această ambi- 
ţioasă Casă preotul catolic. Neavând familie, căci era neîn- 
surat; neavând limbă, căci limba sa era o limbă moartă (cea 
latină); neavând patrie, căci patria sa este unde-l trimete 
ecclesia; neavând rege, căci regele său este Pontifex maxi- 
mus, acest element încerca să unifice Austria prin religie. 
Pe lângă acest element s'a mai format încă unul hibrid și 
stângaciu, cu o fisionomie fatală: beaimterul austriecesc. Are- 
sta are o limbă dar ea consistă din câteva formulare nem- 


1) Mihai Viteazul nu cade — ce-i drept — în vremea admini- 
straţiei lui Richelieu, dar aici nu poate fi vorba despre persoane, 
ci numai de nexul general al lucrurilor. Franţa lucra incă de sub 
Enric al IV-lea pentru nimicirea puterii austriace. Planul lui 
Enric de a fonda o republică europeană, compusă din 15 state 
egal de tari, care să cumpenească puterea Austriei, e amânat 
prin asasinarea sa și reînceput, sub formă modificată, de urmaşii 
săi. Politica Franţei dela Enric al IV-lea e diametral opusă po- 
liticei austriace, inaugurată de Maximilian I (1493—1519). 

teşti de concepte, numite Schimmel, adică rable. Dacă i-ai 
lua unui beamter aceste câteva rable învechite şi rău utili- 
zate, el nu mai ştie nici o limbă şi iată de ce: In casa părin- 
țească a vorbit rusește, a studiat întrun gimnaziu unguresc, 
a trecut la universitatea nemţească, şi, când îşi sfârşeşte învă- 
ţătura, nu ştie nici o limbă cum se cade. C'un cuvânt Austria, 
pentru a domni, are nevoe de un ciudat soiu de indivizi gene- 
ris nullius şi în secolul al XVI-lea clerul catolic se potrivea 
cu acest rol, încât austriacul cel mai bun era și catolicul cel 
mai bun. Astăzi însă nu se mai potriveşte. Libertatea reli- 
gioasă, răspândită preste toată Europa, a slăbit foarte mult 
biserica, iar aceşti beamteri fiind cu totul netrebnici pentru 
o sarcină atât de grea, Austria a trebuit să-şi caute un alt 
aliat pentru politica sa, tot fără patrie, fără limbă, fără naţio- 
nalitate, un element cosmopolit şi egoistic, ceea ce drept vor- 
bind este pretextul de a nu face nimic pentru desvoltarea 
unei părţi a omenirii, pentru că individul respectiv s'a însăr- 
cinat de a nu lucra nimic pentru universul întreg. Afară de 
aceea acest element e și mai cosmopolit de cât cel catolic, de 
vreme ce e comercial, şi chiar Chinezul nu va face mare 
deosebire între mărcile imperiului german şi livrele sterline, 
pe când el va privi cu un simţimânt de superioritate religia 
creştină, ce i se va părea o palidă exegeză a moralei lui Lao- 
tse sau a eticei Vedelor. 

Din punct de vedere austriecesc ar fi nedrept însă de a pre- 
tinde, ca Austria să ne cruţe pe noi. Pentru orice patriot 
austriecesc e o datorie de a deschide porţile Orientului pentru 
colonizarea prisosului copiilor săi şi desfacerea mărfurilor 
sale, cun cuvânt pentru pionerii cuceririi sale. Ar fi absurd 
din punct de vedere austriecesc, de a pretinde ca ea s'o facă 
aceasta cu arma în mână, când are înainte-i o cale pacinică, 
nebătătoare la ochi şi care nimiceşte pe contrariu în mod 
atomistic, atăcând prin agenţi economici, nu forma statului, 
ci pe fiecare membru în parte, care nici ştie nici voeşte să se 
sustragă dela această influenţă. 

Dar tocmai fiindcă influența austriacă se prezintă ca o 
țesătură foarte complicată de cauze şi efecte, încât fiecare 
individ din ţara noastră trăeşte sub presiunea ei, de aceea 
cu cât ne iubim mai mult patria şi poporul nostru, cu atât 
vom trebui să ne înarmăm mintea cu o rece nepărtinire şi 
să nu surescităm cugetarea, căci ușor s'ar putea ca să falşi- 
îicăm vederea acestei călăuze destul de credincioase şi să 
agităm cu vehemenţă prin întuneric, în luptă cu fantasme. 
Inimă foarte caldă şi minte foarte rece se cer dela un patriot, 
chemat să îndrepteze poporul său, şi fanatismul iubirii patriei, 
cel mai aprig fanatism nu opreşte de fel, ca creerul să rămâe 
rece şi să-şi îndrepteze activitatea cu siguranţă, să nimicească 

adevărata cauză a răului şi să o stârpească cu statornicie de 
fier. Precum un medic nu va combate simptomele numai, ci 
cauza unei boale şi va sfătui să se înlătureze mediul, în care 
ea a trebuit să se nască, tot așa vom privi şi noi individul 
naţionalităţii româneşti în desvoltarea sa și comparând pe 
aceasta cu norma legilor fiziologice ale societăţii, vom arăta 
de unde a trebuit să se nască neorânduelile în viaţa eco- 
nomică a poporului, care l-au făcut accesibil unei influenţe 
economice străine. 

De aceea să ne întrebăm fără părtinire, cum întâlnim pe 
poporul nostru în istorie, din momentul în care ea devine 
mai străvezie, adică de pe la începutul secolului al 14-lea. 
Il găsim totdeauna dezbinat înlăuntru, dezbinat în politica 
sa, față cu vecinii. 

O teorie filosofică a istoriei nu ne pare de prisos aicea. 
Popoarele nu sunt producte ale inteligenţei, ci ale naturii, 
— aceasta trebue stabilit. In începutul desvoltării lor ele au 
nevoe de un punct stabil, împrejurul căruia să se cristalizeze 
lucrarea lor comună, statul or, precum roiul are nevoie de 
o matcă. Dacă albinele ar avea jurnale, acestea ar fi foarte 
legitimiste. Când mersul liniştit şi regulat al afacerilor este 
lovit în centrul, în regulatorul său, treaba nu poate merge 
bine. Şi cu toate acestea noi Românii de sute de ani n'am 
avut altă plăcere mai mare, decât a ne răsturna principii. 

Alături cu această teorie fundamentală despre stat, ca aşe- 
zământ al naturii şi nu al raţiunii, vom trebui să-l carac- 
terizăm răpede. 

1) Istoria dinlăuntru a popoarelor este o luptă între ideea 
statului și individualism. Ce este individualismul? Fiecare 
fiinţă organică e pentru sine lucrul principal, semenul său 
lucrul secundar. Dorinţele și aspiraţiile oricărui individ ome- 
nesc sunt nemărginite, încât funcțiunea principală a vieţii, a 
inimii sale este, nu realizarea unei dorinţi ci dorinţa, voința 
ca atare. De acolo proverbul: toată lumea să piară, numai 
Manea să trăească. Acest element e şi periculos şi folositor. 
Periculos, dacă o putere mai mare nu-i pune margini; folo- 
sitor, dacă în margini legiuite el caută a-și realiza prin 
muncă aspiraţiile sale, și precum soarele este tatăl luminii şi 
al umbrei, tot aşa individualismul este tatăl înfloririi şi al 
decăderii, justiţiei şi a injustiţiei, binelui şi răului. să 

Faţă cu această iluzie a inteligenţei şi a inimii individuale, 
care e cauza că om pe om se exploatează, om pe om se nimi- 
cește, faţă cu acest bellum omnium contra omnes, un ochiu 
mai limpede zice: Stăi! Nimicind pe vecinul tău, tu loveşti 
în tine, căci puterile, care exploatează natura brută, s'au 
împuţinat, tu ești mai sărac cu o sumă oarecare de puteri. 

Deci vecinul să trăească. El produce grâu, el are trebuinţă de 
mine, eu de el, nimicirea sa ar fi o pierdere vădită pentru 
mine, care nu mă pot ocupa cu toate celea. Va să zică inte- 
resele individuale sunt armonizabile. Iată dar ideea statului: 
ideea armoniei intereselor. Dar producătorii de grâu au o 
ţintă comună, interese comune, iată clasa, identitatea de 
interese naște o identitate de păreri: iată principiile, se cere 
realizarea acestor păreri în stat: iată partida. Tot aşa fac 
breslaşii. Formează o clasă, au principii, sunt o partidă. In 
locul individualismului personal vine cel de clasă. Pentru 
a-și asigura cercul de exploatare, ele încremenesc câte odată: 
iată castele. Nimic nu va schimba natura societăţii. Ea va 
rămâne un bellum omnium contra omnes, sub ori ce formă 
pacinică sar prezenta. Puterile în luptă se commasează, în 
locul indivizilor avem clase, forme superioare a aceluiaș prin- 
cip, carile se luptă pentru supremație. 

Statul însă, ca o formă şi mai înaltă a aceluiaş princip, nu 
vede în clase indivizi deosebiți, ci un complex de organe 
sociale, un individ: națiunea. Toate clasele sunt înaintea sa 
egal de importante, menirea sa este de a stabili armonia între 
ele, de a opri ca una să fie exploatată prea mult prin alta, 
căci toate trăesc şi înfloresc una dela alta şi peirea uneia 
condiţionează peirea mai curând sau mai târzie a celeilalte. 

2) Statul mai are şi un scop moral. Drept va rămâne 
totdeauna, că societatea există prin exploatarea unei clase 
prin alta — afară de clasa, după părerea noastră cea mai 
importantă, care exploatează de-a dreptul natura, care pro- 
duce materiile brute. Deci pe lângă aceea, că statul va îngriji 
ca această clasă, aceşti hamali ai omenirii să stea cât se poate 
de bine, el va căuta a deprinde şi clasele superioare la o 
muncă folositoare, care să compenseze pe deplin sacrificiile 
celor inferioare. De aceea el va fi prin o aspră organizare 
contra semidoctismului, contra spoielei, contra tendinței egoi- 
stice a acestor clase de a câştiga mult prin muncă puţină, 
de a nu se întreba în socoteala cui trăesc. 

Deci societatea e câmpul schimbărilor vecinice, a luptelor 
pentru existenţă şi supremație, un bellum omnium contra 
omnes, statul este regulatorul acestei lupte, el opreşte ca 
aceste puteri egal de folositoare să se nimicească una pe alta. 
Societatea e mişcarea, statul stabilitatea. 

De aceea, pentru ca lupta să poată fi purtată în margini, 
trebueşte o familie, ale cărei interese să fie acelea ale armo- 
niei societăţii, care să fie bogată, când toate clasele sunt 
bogate, puternică când toate sunt puternice. Aceasta e dina- 
stia — monarhul. Tot pentru că individualismul este prin- 
cipiul vital al naturii omenești, preferăm în privirea moşte- 
nirii legea salică şi nu maioratul. 

Cu totul opus acestei serii de idei este republicanismul. Nu 
vorbim de republicanismul în sens diplomatic, ci. în sens 
social. Republică este ori ce stat, în care o partidă, reprezen- 
tanta unei sau mai multor clase (însă nu a tuturor), poate 
să ajungă la stăpânire. Aceste republice le împart în antice 
și moderne. Republicele antice se bazează pe supremaţia 
claselor în formă de caste, republica modernă se bazează pe 
supremaţia acelorași clase în formă movibilă. Deci Anglia, 
Franța, Italia, Austria, România sunt astăzi republice în sens 
modern; Grecia, Roma, Egiptul, Polonia, Germania veche, 
Olanda veche republice în sens antic. Ele există sau prin 
exploatarea neomenoasă a unei clase prin alta, sau prin 
exploatarea sclavilor şi a ţăranilor robiţi (cele antice), sau 
prin exploatarea unei ţări prin altele, adese prin toate la un 
un loc. Anglia exploatează India, Franţa pe toţi iubitorii de 
lux din lume, Veneţia şi Olanda în evul mediu erau ca 
Franţa astăzi, Grecia și Roma trăiau prin sclavi, Polonia, 
Ungaria, Germania şi Franţa veche prin exploatarea neome- 
noasă a ţăranilor, čun cuvânt ori unde bună starea unuia 
se traduce în apăsarea directă sau indirectă a unui altuia. O 
excepţie par a forma Sviţera şi Statele Unite, dar par numai. 
Elveţia trăește prin export industrial şi prin toţi indivizii 
câţi aleargă ca să cheltuiască sudoarea fabricii și a ţăranilor 
pe privirea dealurilor. America, pentru că clasa desmoşteni- 
ților găseşte o avere neîmpărţită, pe care şi-o împarte, pre- 
riile. S'o vedem, când s'or împlea. 

De aceea se vor vedea în toată omenirea două mari serii 
de idei, două tabere, aceea a individualismului, sistemu! libe- 
ral, şi aceea a armoniei intereselor, a statului ca o unitate 
absolută, a monarchiei juridice !). Libertatea e libertatea de 
a exploata, egalitatea e egalitatea ae a deveni tiran, ca şi 
vecinul meu, fraternitatea un moft ilustrat prin ghilotină. 

Să cercetăm în zigzag şi repede ideea libertăţii. Cetăţenii 
germani și poloni (o castă) cereau regelui libertate, adică 
libertatea de a-şi desbrăca ţăranii şi de a-i spânzura după 
plac. Olanda cerea pentru comerţul său libertate. Hugo 
Grotius scrie un compendiu: liberum mare. Englejii răs- 
pund: ne iertaţi — mare clausum. De la bilul maritim 
datează înflorirea Angliei. Cetăţenii francezi (caste) strigau 


1) Monarhia aceasta nu este de confundat cu despotismul. Des- 
potismul, adică substituirea voinţei individuale în locul armoniei 
intereselor, după noi se naşte sau prin uzurpaţiune sau acolo unde 
pe aceeaşi întindere de pământ, o rassă domneşte peste altele, mai 
ales însă o rassă fundamental deosebită de locuitorii autohtoni. 
Ex. Turcii şi Slavii, Hispanii şi Maurii ș. a  Dovedirea acestei 
teorii însă o păstrăm pentru o altă ocazie. 

sub Richelieu libertate, adică o sumă de drepturi şi privilegii, 
toate pe spatele ţăranului. 

Să venim la republicele române, care ca şi cele antice 
trăiau prin exploatarea sclavilor şi a țăranilor, unde Domnul 
era cu mâinele legate şi cel întâiu între egali — primus 
inter pares —, unde o clasă stăpânea totul. Vodă adică statul, 
putea să zică da, Hâncu zicea ba şi pe-a lui Hâncu rămânea. 
Să vedem cum libertatea, când nu pornește din armonia 
intereselor, ci din individualism, nimiceşte clasele sociale și 
în urmă şi statul: cum prin înmulţirea neamului lui Hâncu, 
influența economică a Austriei devine destructivă şi cum sub 
ea abia Hâncul îşi deschide ochii, se sparie de câte vede şi 
nu ştie de unde vin relele, nu știe că vin din ba al lui. 

De aceea să privim împrejurimile, în care sau desvoltat 
Românii, ca să pricepem şi mai bine organizarea lor putredă 
de stat. Noi am trăit sub influenţa dreptului public a unui 
popor republican, în sensul antic al cuvântului — respu- 
blica Poloniae. Cetăţenii acestui stat era egali; fiecare din ei 
era statul polon în persoană. Cel din urmă șleahţiţ, care 
striga în parlament: nie poswoliam Panie, nimicea hotărîrea 
corpului legiuitor. Nisipul pustiilor nu poate avea mai mare 
nestatornicie, decât soarta acestei nefericite şi totuşi nobile 
naţii. Puterea supremă a statului sau mai bine zis scaunul 
celui întâiu dintre egali, era mărul de ceartă între cei in- 
fluenţi. Regalitatea electivă i-a omorît politicește; acea- 
sta şi excesul libertăţii individuale. Dar a fi cetățean polon 
era un privilegiu. Cei mai mulţi locuitori — misera plebs 
contribuens nu însemna nimic. Poporul era sclavul unui 
milion de cetăţeni poloni. 

Acest drept public polon avea mari farmece pentru clasele 
puternice din ţările învecinate. In Prusia boerii începuseră a 
vorbi leşeşte de dragul instituţiilor polone — dar marele Elec- 
tor îi învață minte, lărgind dreptul breslelor şi regulând 
starea țăranilor. In Suedia boerii vor tot aceste lucruri, 
încât casa nefericită a regilor, dotată c'o energie şi cu cali- 
tăţi rare în istorie, nefiind în stare să înfrâneze aceste ele- 
mente de disoluţiune, le adună sub steag şi declară răsboiu 
la toată lumea; o campanie, care se sfârşeşte cu risipirea 
oştilor lui Carol al XII-lea până în ţările noastre, unde avem 
dela oamenii lui două ziduri: turnul Mitropoliei din Suceava 
și turnul Colțea din Bucureşti. C'un cuvânt acele instituţii 
găsesc pretutindeni trecere, unde pot numai. 

In aşa dese relații cu aceşti vecini, dreptul lor public nu 
putea să rămână fără înrâurire asupra noastră. Mai întâiu 
nefericita de Domnie electivă. Acest drept, atât de lăudat 
de către mai toți publiciştii noștri, nu este nimic mai puţin 
decât vrednic de laudă. Domnia scurtă a lui Dragoș ne inspiră 

mari îndoeli asupra sorții acelui Voevod. După el urmează 
6 Domni în răstimp de 50 de ani, pentru fiecare media de 


8 ani — puțin pentru o țară, care începe. 
Cu secolul al XV-lea începe în sfârşit o domnie lungă şi 
liniştită — a lui Alexandru cel Bun. Aici se văd rezultatele 


stabilității. In 33 ani el organizează țara bisericeşte şi poli- 
ticeşte şi moare având o singură nenorocire : are doi fii în 
loc de unul. Vin răsboaele dintre fraţi, apoi dintre veri, 
pagini încurcate ale istoriei noastre, din care numai un lucru 
se vede clar, că unii ajungeau la tron cu ajutorul Ungurilor, 
ceilalţi cu al Polonilor. Țara se deschide influențelor străine. 
In aceste turburări trece vremea, până la suirea pe tron a lui 
Ștefan cel Mare, uzurpător şi el, dar mai norocit decât cei- 
lalți. Dela 1457—1504 se văd din nou efectele stabilităţii. 
A fost domnia cea mai glorioasă a Moldovei. El nimiceşte 
influenţele de din afară cu sabia şi cu isteţia. Şi cu toate 
aceste se știe din relaţiile medicului venețian, că cu toată 
gloria şi lunga sa domnie, Ştefan a trebuit să asigure prin 
călău urmarea fiului său pe tron. Cu venirea lui Ştefan cel 
tânăr pare a fi prins oarecare slabe rădăcini legitimismul 
luminatei roade de Muşatin. Insă acesta moare otrăvit de 
chiar Doamna sa, înțeleasă cu boerii. După el vine Petru 
(linie nelegitimă), acesta domneşte în două rânduri, şi are 
multe rivalități de învins. Fiul său Ilie se turceşte. Ştefan e 
ucis de boeri sub corturile dela Ţuţora şi din vița Musă- 
teştilor nu rămâne decât Domnița Ruxanda. Urme de legi- 
timism par a fi fost rămas şi atunci, căci cel care ia mâna 
Domniței o ia împreună cu tronul — Alexandru Lăpușneanu. 
Dela stingerea progeniturii bărbătești a neamului domnesc, 
dela stingerea matcei în roiul Moldovei, datează căderea 
Moldovei. Domnii pe care îi alege întâmplarea şi intriga, mor 
mai toţi de moarte nefirească, boerii sunt toţi aspiranţi la 
un tron, pe care nu mai şedea unsul lui Dumnezeu, şi astfel 
se urmează repede unul după altul când printr'o influenţă 
străină când prin alta. Țara devine vatra deschisă a influ- 
enţelor streine. Despot Vodă ucis cu buzduganul, Lăpușneanu 
otrăvit cu sila, Bogdan Vodă gonit la Moscova, loan Vodă 
ucis de Turci, Petru Șchiopul ca vai de sufletul lui, Aron 
Vodă moare în temniţă, Răsvan în ţeapă; încercarea Movi- 
leştilor de a fonda o dinastie se sparge prin luptele între fiii 
lor ş. a. m. d., şi aproape toți sfârșesc rău. Paralelogramul 
de puteri naţionale pierduse punctul comun de activitate, 
aceasta nu avea un sâmbure stabil, împrejurul căruia să se 
cristalizeze. d 

O soartă mai fericită, însă totuşi foarte asemănătoare cu 
aceea a Moldovei, are Ţara Românească, Acolo se statorni- 
ceşte dinastia Basarabilor şi ajunge repede la o culme, dela 

care — prin o întâmplare analogă cu cea din Moldova — intră 
discordia în roiul de albine vorbitoare. Intr'adevăr, după 
Tugomir Basarab — a cărui începătură se perde în noaptea 
unei istorii, străfulgerate din când în când de numele Banilor 
basarabi — urmează Alexandru, care bate pe regele Carol 
Robert, apoi Vladislav care întinde repede marginile ţării. 
La 1360 el e Voevod al Ţării Românești, la 1365 Ban de Seve- 
rin, la 1368 Duce de Făgăraş. Urmează Radu Negru care 
bate pe Ludovic cel Mare, regele Ungariei şi câștigă deplina 
autonomie a ţării sale. El lasă doi fii: Dan şi Mircea. Dan 
I-iu e renumit prin răsboaele sale, purtate precum se vede 
de frate-său Mircea. Mircea l-iu se sue pe tron la 1383 şi 
domnește până la 1418 „adică 35 de ani. Iată şi aici efectele 
stabilității: domnia cea mai glorioasă şi întinderea terito- 
riului cea mai mare.. Mircea e Voevod al Ungro-Vlachiei, 
Ban de Severin, Duce de Făgăraș şi Amlaș, stăpânitor amân- 
duror ţermilor Dunării până la Marea Neagră, Domn al cetății 
Durostor şi al ţărilor tartarice. Dela moartea sa începe dis- 
cordia în casa Basarabilor. Fiul său legitim Mihail moare 
după 2 ani, urmat de Dan al II-lea fiul lui Dan l-iu. Dar 
Mircea mai avea un fiu nelegitim, Vlad poreclit Dracul. Ace- 
sta devine părintele liniei Drăculeştilor. De aici istoria Țării 
Românești decurge asemănător cu cea a Moldovei prin lup- 
tele continue între Dănuleşti, descendenţi ilegitimi ai lui 
Dan l-iu şi Drăculeșşti, descendenţi ilegitimi ai lui Mircea 
I-iu. După vremi pline de împărecneri, Basarabii sunt 
stinşi prin sabie, în urma intrigilor unei nouă linii, primite 
în sânul lor, şi anume Cantacuzin Basarab. 

După Dim. Cantemir în Moldova şi puţin după căderea 
Basarabilor în 'Țara-Românească vine Domnia Fanarioţilor. 
Influenţa acestor fiind obiectul unui studiu deosebit, „puțin 
vom spune despre ea. Formele bizantine vin în locul celor 
vechi, caracterele trufaşe ale aristocrației devin servile. Dis- 
cordia din lăuntru, lipsa unor dinastii constante au trans- 
format ţara aproape în paşalâc. 

Sub Domnii fanarioți, care erau trimişi pe un timp anumit 
şi care aveau numai titlul de Domn şi pomenirea în biserici, 
nici decum însă consistenţa monarhică, puterea centrală a 
statului e curat nominală. Chiar dacă unul dintre ei cerca a 
fi altceva decât ceea ce era în împrejurările date, viaţa şi 
averea îi erau în pericol. Dările grele, pentru care nu i se da 
naţiunii nici o compensare, erau dări pentru îmbogățirea 
personală şi repede a acestor oameni, care trebueau să se 
folosească de scurta durată a Domniei lor; armata nu mai 
exista de fel. Moldova perde două provincii. — Pierde vatra 
aşezării ei, stupul de unde au pornit roiurile care au împo- 
porat ţara de jos, mormintele Domnilor, vechea sa capitală, 

Mitropolia sa veche. Moldovenii au avut nenorocirea de a 
vedea înstrăinat pământul lor cel mai scump —, şi nu prin 
răsboiu — prin vânzare. Intr'adevăr se împărţise Polonia şi 
o ţară, care trăise în atâtea asemănări cu ea, trebuia să aibă 
şi soarta ei. Totuşi trebue să constatăm că nici un Moldo- 
vean n'a putut fi mituit de — influenţa morală a Austriei şi 
că Domnul a plătit cu capul protestarea sa. 

Cu căderea Poloniei şi luarea Bucovinei se începe o nouă 
epocă a influenţei austriace: cea care atingea politica exte- 
rioasă a statelor româneşti se schimbase întru atat, întru cât 
aceste ţări nu mai însemnau nimica politicește, şi erau susţi- 
nute de Rusia şi Turcia. Ca să revenim la vorba pronunţată 
de mai multe ori în acest studiu: Statele de 'mprejurul 
nostru care aveau o monarhie stabilă, sau cristalizat împre 
jurul acesteia şi au devenit uriașe, — țările române, în care 
acest punct central lipsește, se închircesc, perd puterea lor 
fizică, armata, perd guvernul lor naţional. Cum se schimbase 
faţa lucrurilor împrejurul României! Polonia căzuse, în locul 
ei venise Rusia; Transilvania cu domnia electivă, căzuse în 
mâinile Austriei, Ungurii erau supuși, Turcia începuse a 
slăbi, România care moştenise dela Poloni nestabilitatea, nu 
mai avea nimic de perdut decât doar ficţiunea unei expresii 
geografice, o schemă pentru însemnarea unei adunături de 
oameni, fără legi şi fără critură. In Moldova în special 
boerimea nu mai semăna de fel cu Nistor şi Grigorie Ureki, 
cu Miron Costin, limba naţională e într'o vădită decadenţă, 
alăturată cu frumoasa şi spornica limbă a cronicarilor. 

Țara nu mai este decât o moşie mare, administrată în felul 
unei moşii, un complex de latifundii în care dreptul privat e 
drept public, moştenirea averii teritoriale moştenirea puterii 
în stat. Pentru că nu există moştenirea primogenitului şi 
fiindcă boierii simțeau, că în mărimea proprietăţii teritoriale 
consistă puterea lor, se introdusese un fel de silnică eredi- 
tate. O parte din copii se călugăreau cu de-a sila, unul sau 
doi moșteneau numele şi averea. Din Domnia unei singure 
clase rezultă : lipsa totală de drept pentru clasa de mijloc. 
Erau meserii, erau bresle cu stărostiile lor, dar aceste clase 
de oameni, adese ştiutori de carte, nu aveau drepturi. 

Să facem oare cum o sumă a acestei stări de lucruri, şi 
să vedem cum se desvoltă din ea suma de astăzi. Ce era în 
țară la 1820? 

Boerii mari. — 

Boerii mici slujbaşi. p 

Țăranii iobagi, cari stau sub ocrotirea acestora, fiind 
oamenii lor. 

. Clerul laic şi monastic. 

Aceştia nu stăteau-sub autoritatea statului. Erau clase ale 

evului mediu, administrate de ele înşile. Boerul era aproape 
autocrat pe moşia sa. Numi în grave cazuri penale — şi nici 
atunci tocmai — intervenia justiția statului. 

Cine rămânea să fie administrat de stat? Două elemente 
neatârnate: 1) răzeşul, 2) negustorul şi breslele. 

Deci vedem că existau două clase neatârnate, una țără- 
nească, eşită din răsboinicii împroprietăriți, alta burgheză. 
Aceştia nu erau oamenii nimărui. Istoria celor din urmă 50 
de ani pe care mulţi o numesc a regenerării naţionale, mai 
cu drept cuvânt s'ar putea numi istoria nimicirii răzeşilor şi 
breslaşilor. Nimicindu-se însă talpa ţării, era neapărat ca şi 
stâlpii să cadă. Au căzut şi boerii. O clasă este într'un popor 
un factor al armoniei societăţii, — de aceea rău este cau 
căzut răzeşii, rău cau căzut breslele, rău c'au căzut boerii. 
Căci se vor vedea urmările. Se va vedea cum influenţele 
străine găsesc în falangele naţionale goiuri din ce în ce mai 
simţitoare, cum funcţiile vieţii economice degenerează, cum 
arterii străine intră în corpul nostru social, — cum dispar 
clasele pozitive ale Moldovei om cu om, clasă cu clasă, cum 
pământul românesc devine un teren de explcatare pentru 
industria străină şi proletariatul indigen. 

Cu o minimă putere a statului poliţia, administraţia şi 
dreptatea trebuiau să fie într'o stare de plâns. Ispravnicul, 
care era totul întrun judeţ, avea de administrat pe negu- 
storii şi breslaşii din ţară, cei străini aveau pretutindene con- 
sulatele lor — stărostiile lor — asupra cărora statul român 
n’avea nici o putere. Aceşti ispravnici neştiutori de carte, 
servind fără plată, erau sub domnii fanarioți oameni fără nici 
o însemnătate, a căror apucături administrative aveau o sin- 
gură ţintă: stoarcere de bani. Falanga, pedeapsă poliție- 
nească, pentru greșeli mici, se putea răscumpăra cu câţiva 
galbeni dela aceşti ispravnici, — iar opoziţia contra acestor 
pedepse nedrepte şi barbare nu era nicăiri. Deci clasa de 
mijloc avea numai două căi de scăpare: sau să se facă supuși 
austrieceşti, să-şi pue pe casă pajura cu două capete, sau să 
intre în clasa blagorodnicilor spre a deveni insăşi ciocan, 
sau în sfârşit să intre în slujba unui boer mare şi să sufere 
mai bine palmele cucoanelor decât falanga aplicată de cutare 
aprod. Mulţi din cei neînsemnaţi se fac sudiţi —, mulţi se 
fac de casa cutărui sau cutăruia, mulţi în sfârşit caută prin 
bani şi stăruinţe să ajungă la sfântul privilegiu. Se naşte o 
mişcare nesănătoasă în societate, nu bazată pe muncă, ci pe 
privilegiu. Pe când comerciantul din Lipsca căuta să-şi 
adaoge milioanele, ciobotarul din Germania să-și înmul- 
tească muşteriii, negustorul şi ciubotarul românesc caută 
să devie boer. — Dacă cu această boerie ar fi fost combinată 
arta răsboiului ca în evul mediu, de sigur că cavalerii cotului 

şi ai calupului ş'ar fi exercitat mai departe pacinica și mult 
folositoarea lor meserie —, dar nefiind asemena datorii ci 
numai drepturi comode, boeria mică sau mare trebuia să fie 
un obiect de invidiat, pe lângă acestea cavalerismul devenise 
ieften în Moldova. In genere toată societatea secolului al 
XVI-lea şi al XVII-lea se poate caracteriza scurt: Datoria se 
preface în drept. Noi la începutul veacului acestuia am fost 
încă în veacul al XVII-lea. Datoria de a fi slujbaș al ţării 
— o datorie foarte grea şi periculoasă sub domniile vechi, 
devine un drept de a sluji țara, dacă vrea ea sau dacă nu 
vrea. Și aceşti îndreptăţiţi de a o sluji se înmulţesc din zi 
în zi, căci toate isvoarele de puteri ale societăţii curg spre 
un singur punct, spre acest privilegiu, părăsind vechea şi 
neatârnata lor albie. Negustorul vrea să fie boer, ţăranul 
fecior boeresc, boerul mic — boer mare, boerul mare — 
Domn. Şi boierii mici cum se formează ? Prin meritele per- 
sonale, ce le au pentru stăpânii lor, nu prin slujbe făcute 
țării. Camardinerii, comișii dela grajduri, vechilii de moşii, 
vătajii, se boeresc toţi şi au o progenitură foarte bogată. 
Această progenitură umple cancelariile şi aleargă la fiecare 
suplicant ca să-i toarne cenușe sau nisip pe hârtie. Mulţi 
de acei, care au început astfel cariera, încarcă astăzi casa 
pensiunilor, care întrun rând îşi suspendase plăţile. Dar 
prin această grămădire la porţile privilegiilor şi ale slujbelor, 
— rămân goluri economice, pe care le umple un element 
străin — Evreii. Unde bacalul boerit şi-a închis dugheana, 
şa deschis-o Evreul, unde fiul blănarului s'a făcut cinovnic, 
blănarul evreu și-a deschis dugheană, unde ciubotarul român 
s'a făcut custode al urbei — adică paznic de noapte, — acolo 
Evreul ş'a deschis ciubotărie. 

Pe când în statele vecine domnea un binefăcător absolu- 
tism, care deprindea popoarele la o muncă regulată, la noi 
Vodă era cu mânile legate, temându-se vecinic de plângeri 
la Poartă şi de răsturnare. Să vorbim drept — se poate pre- 
tinde dela un om să fie mai mult decât om? Când Domnul 
nu e pus afară de orice controversă, ce devine el de cât o 
simplă persoană, care își caută de interesele sale. Intr'o țară 
unde fiecine zice: „chacun pour soi” şi „après moi le deluge” 
— ce să zică Domnul decât tot atâta... Și pe când puterea 
statului român scădea —, se urca ce ? — puterea consulatelor. 
Casa unui consul devenise o adevărată cetate. 

De aici înainte într'o societate a nestabilităţii, se va vedea 
cum orice lege organică a ţării introduce elemente de nesta- 
bilitate. Regulamentul organic mult lăudat şi cu drept cuvânt 
pentru unele părți ale sale —, cuprinde o mică dispoziţie, 
nebăgată în seamă şi totuşi destructivă: Boerul are voea 
de-a alunga ori când de pe moșiile sale şi din vatra strămo- 

şească pe ţăranul iobag. Invaziile ruseşti aduc jocul de cărţi. 
Intro societate ' în care munca ar fi fost lucru principal, 
jocul de cărţi n'ar fi fost nimic — într'o societate de privi- 
legiaţi, fără nicio treabă, care căuta să-și omoare vremea —, 
jocul de cărți a trebuit să fie destructiv — un element de 
nestabilitate în averea oamenilor. 

După ocupația rusească vine un domn foarte inteligent, cu 
un rar simţ istoric, dar care pus în această societate nesta- 
bilă ca năsipul pustiilor, caută să-şi asigure poziția personală. 
In locul boerilor mari, care-i cereau scaunul, el deschide 
o poartă mare boierilor mici, foştilor comişi, foştilor vătaji 
de moşie sau fiilor lor. Grămădirea la porțile privilegiului 
devine din ce în ce mai mare, aspiranții la posturi se înmul- 
tesc într'una — oamenii, cari nu ştiau decât arta scrierii şi a 
cetirii, pe cari în ţările civilizate le ştie fiecine, aceşti oameni 
se înmulţesc pe zi ce merge, cancelariile gem de practicanți 
fără plată, — şi în schimbul vechii clase boereşti avem o 
nouă clasă care n'o compensează de fel pe cea veche — 
clasa scribilor. 


Această clasă se îmflă rânduri, rânduri, recrutându-şi mem- 


brii din fiii clerului laic — din slugile foștilor boeri şi fiii 
acestor slugi, din negustorii retrași şi din fiii acestor negu- 
stori —, mişcarea merge crescând —, clasa de mijloc a perit, 


ea s'a schimbat într'o clasă de proletari ai condeiului, fără 
nici o însemnătate pozitivă în stat, fără nici o .însemnătate 
pentru nație, o clasă de turburători de meserie. 

Tot în această vreme se exterminează prin procese nedrepte 
clasa răzeşească, tot în această vreme răzeşiile vechi devin 
moșii de privilegiați mici, şi pe când un boer, care avea 
10.000 de fălci, apăsa foarte uşor asupra supușilor săi, unul 
care are 300 apasă foarte greu asupra satului. Desfacerea 
parţială a latifundiilor înmulțește numărul clasei feodale, 
apăsarea devine atomistică, ţăranul începe a sărăci şi a da 
înapoi. Aceasta merge crescând şi disoluţiunea claselor pozi- 
tive creşte, crește — creşte şi azi. 

E greu de a expune o idee fundamentală cu ramificaţiile ei 
așa, incât să dee un tablou unitar. Ideea există toată impli- 
cită în cap, dar spre a o expune ne servim de cuvinte, de 
şiruri ce au un început — au un sfârşit. De aceea voi ilustra 
prin fapte aceste teorii. 

Un boer, poseda — e indiferent unde, destul că era boer 
românesc — 250.000 de fălci într'un hotar. Era un om de 
un caracter rău — sgârcit, răpitor, ambițios fără margini. 
Dar era un om. Ce simțeau ţăranii cum este boerul ? Ţăranii 
săi erau bogaţi, căci apăsarea unuia numai, împărţită asu- 
pra unei masse atât de mari de pământ şi de oameni, era 
aproape nesimţită. El a murit, pământurile s'au dus în bucăţi 


58 M. EMINESCU 


prin procese şi moşteniri. Nici unul din urmaşi n’a fi avut 
caracterrul aprig al boerului nostru şi cu toate astea supuşii 
lui au dus-o mai rău sub moștenitori decât sub el. In locul 
unui subiect, erau acum mai multe subiecte, cu aceleaşi tre- 
buinţe, cu aceleaşi cheltueii și cu mai mică avere. 

Un mic bulgăr de omăt căzând din vârful unui munte se 
face din ce în ce mai mare, rupe cu el copacii codrilor, strică 
ogoarele, astupă un sat. Un mic simbure greşit în organizaţia 
societăţii, în viaţa economică creşte şi îngroapă o naţiune. 
Ne mirăm cu toţii de mulţimea judanilor —, cauza e mulți- 
mea rachiului, mulţimea velniţelor, dar oare această mulţime 
de unde vine? Sub domnia turcească a existat micul sim- 
bure, o dispoziţie de export. Exportul grânelor era oprit. Prin 
urmare grânele neconsumate trebuiau prefăcute în obiect 
exportabil — în vite. S'au combinat lucrurile. Velniţa con- 
suma prisosul şi da hrană vitelor. Velniţa producea rachiu, 
rachiul trebuia consumat și era mult. S'au făcut multe 
crâșme. Pentru aceasta trebuiau crâşmari. S'au adus mulți 
Evrei şi proprietarul impunea fiecărui din supușii săi de a 
lua atât rachiu pe an. Unele plăţi pentru muncă se făceau 
în rachiu. S'a întrodus exportul într'adevăr, însă velniţele 
au rămas; în locul grânelor sau luat cartofii, căci rachiul 
devenise o trebuinţă și această trebuinţă cerea împlinire: 
Care au fost rezultatele ei? O populaţie nesănătoasă, fără 
energie de caracter, fără energie economică, care îşi vindea 
munca pe băutură, o populaţie în care mortalitatea creşte în 
mod înspăimântător, iar sudoarea mânilor ei se capitalizează 
în mâinile unui element fără patrie, fără limbă, fără naţio- 
naţitate... Nu e de mirat, că influenţa austriacă e mare. 

Să comparăm acuma suma puterilor sociale de astăzi cu 
suma puterilor sociale de sub patriarhalul prisacariu .lon 
Sandu Sturza Voevod. 

Boerii mari, proprietari de latifundii, care-și cruţau popu- 
laţia în mod instinctiv. 

Boerii mici slujbaşi. 

Breslele târgoveţilor cu stărostiile lor. 

Răzeşii, ţărani liberi. b 

Iobagii, țărani supuşi, cun drept asupra unei părți de 
pământ. 

Să ne închipuim că prisacariul ar fi fost din dinastia Muşă- 
teştilor, necontestat de nimeni. La influenţele secolului al 
XIX-lea, el n'ar fi rezistat. Un drept civil venit mai târziu ar fi 
dat o viaţă în stat clasei de mijloc, acelaș drept asigura pro- 
prietatea răzeşilor. Mitropolitul ar fi asigurat o desvoltare 
clerului laic, având și cele trebuincioase pentru aceasta. 
Dreptul civil şi-ar fi creat o clasă de amploiaţi, dar aceşti 
amploiaţi ar fi fost stabili, căci numai unde Vodă se perân- 

dează, se mânâncă și pita lui Vodă pe rând. Negustorul ar 
fi rămas negustor, meseriașul meseriaş, nu sar fi născut 
goluri economice atât de simţite. In sfârşit în anul Domnu- 
lui 1860 ar fi venit Ion Sandul al III-lea posito. — Sub ce 
împrejurări ! Firmele de pe uliţa mare ar fi româneşti. Se 
deschid camerele, — se votează legea împroprietăririi. Atunci 
sar fi făcut întradevăr vuet mult, dar se spărgea de stânca 
maiestăţii. S'ar fi plătit pământul în 90 de ani şi nu în 15 —, 
dar nu rămâneau atâtea neplătite ca astăzi. Din şcoalele 
poporale ar fi eşit oameni ştiutori de carte cari rămâneau 
ce erau şi nu se făceau subperceptori de perceptori căci intra- 
rea între administratori ar fi fost grea într'un corp stabil, 
care nu se răstoarnă la fiecare schimbare de minister. In 
sfârşit Ioan Sandul al IV-lea moștenea un stat românesc cu 
care te-ai fi putut făli. Atunci răsboiul din 54 ne aducea 
Basarabia, cel din 59 Bucovina, cel din 66 Transilvania. 

lar„,acum cum s'au desvoltat. lucrurile? De toate deza- 
strele vecinilor noştri noi nu ne-am folosit decât spre a ne 
răsturna Domnii. Vodă, adică statul era cu mânile legate. 
Vodă zicea da şi Hâncu ba, şi neamul lui Hâncu creştea din 
ce în ce. Cu cât deveneau mai mulţi aspiranţii la pri- 
vilegii şi posturi, cu atât cereau lărgirea privilegiilor, lărgi- 
rea libertăţii pe conta puterii statului, până ce am ajuns 
la constituţie, care dă într'adevăr tuturor acestor aspiranţi 
şi numai acestora, precum voi arăta, o egalitate de drepturi 
fără datorii şi proletarii de scribi au pus mâna pe ţările 
românești. 

Fiecare constituţie, ca legea fundamentală a unui stat, 
are drept corelat o clasă mai cu seamă, pe care se întemeiază. 
Corelatul constituţiilor statelor apusene este o clasă de mijloc, 
bogată, cultă, o clasă de patriciani, de fabricanți industriaşi 
— care văd în constituţie mijlocul de a-şi reprezenta intere- 
sele în mod adecvat cu însemnătatea lor, — la noi legea 
fundamentală nu însemnează decât egalitatea pentru toți 
scribii de a ajunge la funcţiile cele mai nalte ale statului. De 
aceea partidele noastre nu le numesc conservatoare sau libe- 
rale; ci oameni cu slujbă: guvernamentali, oameni fără 
slujbă: opoziţie. De acolo vecinica plângere, că partidele 
la noi nu sunt partide de principii ci de interese personale; 
şi principiile sunt interese — dar interesele unei clase pozi- 
tive, clasa pozitivă a proprietăţii teritoriale tory conservativ, 
clasa negustorilor şa industriaşilor vygs — clasa lucrăto- 
rilor, socialiştii. Unde sunt la noi aceste clase pozitive ? Ari- 
stocraţia istorică — şi ea trebue să fie totdeauna istorică pen- 
tru a fi importantă — a dispărut aproape, clasă de mijloc po- 
zitivă nu există, golurile sunt împlinite de străini, clasa ţăra- 
nilor e prea necultă şi deși singura clasă pozitivă, nimeni 
n’o pricepe, nimeni n'o reprezentează, nimănui nu-i pasă de ea. 

Ne mai rămâne o singură clasă pozitivă, pe al cărei spate 
trăim cu toţii — ţăranul român. Să vedem acum, cum ne 
silim din răsputeri de a o nimici, și pe aceasta, cum am nimi- 
cit pe celelalte, şi împreună cu ea statul și națiunea. 

Să nu uităm un lucru — toată activitatea unei societăţi 
omenești e mai mult ori mai puţin o activitate de lux —, 
numai una nu: producerea brută care reprezentează tre- 
buinţele fundamentale ale omului. Omul, în starea sa firească, 
are trebuinţe de puţine lucruri: mâncarea, locuinţa, îmbră- 
cămintea. Aceste pentru existența personală. De aceea o 
nație trebue să îngrijească de clasele, care produc obiectele 
ce corespund acestor trebuinţe. Romanul care mânca limbi 
de privighitoare, se putea hrăni şi cu pâine, dar fără aceasta 
nu putea; el purta purpură, dar îi trebuia postav ; locuia 
în palat, dar îi trebuia casă. Ori cât de modificate prin lux 
ar fi aceste trebuinţe, ele sunt în fond aceleaşi. 

Producătorul materiei brute! pentru aceste trebuinţe, este 
țăranul. De acolo proverbul francez: Pauvre paysan, pauvre 
pays — pauvre pays, pauvre roy. Aceasta este într'o ţară clasa 
cea mai pozitivă din toate, cea mai conservatoare în limbă, 
port, obiceiuri, purtătorul istoriei unui popor, naţia în înţe- 
lesul cel mai adevărat al cuvântului. 

Cum am tratat noi pe acești ţărani? Am clădit un aparat 
greoiu şi netrebnic pe spatele sale, aparat reprezentativ cum 
îl numim, şi care nu-i decât pretextul de a crea din ce în ce 
mai multe posturi, plătite tot din punga lui direct sau indi- 
rect. Intro ţară, care mare export industrial, țăranul mun- 
ceşte pentru toţi: sigur şi necontestabil. Dantela de Bru- 
xelles, galonul de pe chipiul generalului, condeiul de fier cu 
care scriem, chibritul cu care ne aprindem ţigara, toate ne 
vin în schimbul grâului nostru şi acest grâu îl produce nu- 
mai ţăranul; grâul e productul muncei sale. 

Cu cât mai mulţi indivizi se sustrag dela producerea brută, 
cu atât mai mulţi trăiesc pe sama aceleaşi sume de oameni. 
Ce este consecvenţa ? Este că acel om sau nu va mai fi în 
stare să ne susție, sau va trebui ca cu același timp şi cu 
aceleaşi puteri să producă mai mult. Va trebui sau să piară, 
sau să se cultiveze şi să lucreze cu maşina. Care-i cazul 
nostru ? El nu s'a cultivat. "Țăranul nostru e acelaşi ca şi 
înainte de cincizeci de ani, dar sarcina ce o poartă, e înzecită. 
El poartă în spatele lui: câteva mii de proprietari (la începu- 
tul secolului câteva zeci), mii de amploiaţi (în începutul seco- 
lului câteva zeci), sute de mii de Evrei (în începutul secolu- 
lui câteva mii), zeci de mii de alţi supuşi străini (în începu- 
tul secolului câteva sute). en 

Pe atunci țăranul nostru creştea mai cu seamă vite, era 
păstor. Această muncă uşoară se potrivea cu regimul aspru, 
cu posturile sale lungi, cu traiul său simplu. Azi munceşte 

toată vara ca să-și plătească dările, trăieşte mult mai rău 
decât atunci şi se stânge. Mor o sută şi se nasc în locul lor 
60. Şi aceasta nu e o veste de sensaţie — ci adevărul. 

Faţă c'o asemenea stare de lucruri, faţă cu o ţară, care se 
despopulează, se înţelege că influenţa austriacă economică 
va trebui să propășşească răpede şi să umple golurile noastre 
cu prisosul populaţiei sale. Meserie şi negoţ, parte din aren- 
dași, parte din proprietari, proprietatea fonciară orăşenească 
e străină. In oraşul Iași abia a treia parte a populaţiei sunt 
supuși româneşti. Şi asta merge crescând. 

Vecinătatea Austriei e omoriîtoare pentru noi, dacă nu ne 
vom trezi de cu vreme şi nu vom arunca la naiba toţi per- 
ceptorii, subperceptorii, sub-sub-perceptorii, dacă nu vom 
descărca pe ţăran şi nu-i vom asigura o desvoltare liniștită, 
dacă nu ne vom hotărî, să nu purtăm niciun product străin 
pe noi, precum au făcut Ungurii în vremea absolutismului. 

Răul deci e înlăuntru.  Nestabilitatea este cauza căderii 
proprietăţii mari teritoriale, căderea acesteia e strâns combi- 
nată cu căderea breslelor, şi aceste clase au format în disolu- 
țiune o clasă de proletari, care trebueşte deprinsă la muncă. 

Nu dreptul public, ci păstrarea naționalității noastre e 
lucrul de căpetenie pentru noi şi ar fi mai bine ca să nu ale- 
gem deputați decât să piară nația românească. Dacă n'am 
avea vecinic influențe străine precum le avem, dacă am fi în 
Spania, atunci ne-am sparge capetele unul altuia până s'ar 
aşeza lucrurile. Dar acest lux de revoluțiuni sociale nu ni 
este permis nouă, a căror stat e vecinic o cestiune. De aceea 
ne trebuesc trei lucruri: i 

Stabilitatea, adică guvern monarhic, ereditar, mai mult ori 
mai puţin absolut; 

Muncă, adică excluderea proletarilor condeiului dela viața 
publică a statului şi prin asta silirea lor la o muncă produc- 
tivă. 

Economia, adică dreapta cumpănire între foloasele aduse 
de cutare cheltuială şi sacrificiile făcute pentru ea ; aceasta 
atât în economia generală a statului cât şi în cea individuală. 

Altfel am avea a alege între domnia austriacă şi cea rusea- 
scă. Sub cea dintâi Evreii ar intra în sate în număr mai mare 
decât astăzi, țăranii ar deveni servii lor, moşiile ar fi cum- 
părate de societăţi de capitalişti, colonizate cu Nemţi, iar 
Naţia redusă la proletariat. — In cazul al doilea un ucaz ar 
şterge limba din biserică şi stat, țăranul ar trăi mai bine, 
insă cu condiţia ca să se rusifice ; care din noi cum ar scrie, 
acolo i-ar îngheţa mucu’ condeiului ; iară cei mai curajoşi ar 
măi pohodul na Sibir, fără judecată, prin ordin administrativ 
— administiwnyn poriadkom. 


62 M. EMINESCU 


BUNA GOSPODĂRIE BĂTRÂNEASCĂ 


Bătrânii noştri erau practici şi pricepeau administraţie, 
finanţe şi economie politică, aşa precum un gospodar bun 
pricepe administrarea moşiei sale. Iar franţuzii noştri, cari 
dela 1848 încoace au luat avânt, sunt peste tot târzii la 
minte, cu toată învăţătura teoretică şi fineţa advocățească, 
pe care şi-a câștigat-o frizându-se doi, trei ani prin Paris. 
Ca dovadă despre modul cum trebue să fi administrat bă- 
trânii, publicăm mai la vale o dare de seamă statistică asupra 
mișcării populaţiei şi a stării producerii agricole în anii 1837, 
38 şi 39 în Țara Românească. Inmultirea regulată a claselor 
muncitoare, buna stare a casei statului şi a celor comunale, 
statul culturii vitelor și pământului sunt atâtea dovezi că 
pentru a conduce economia generală a unui popor mai trebue 
încă ceva, deosebit de cărţi franţuzeșşti şi dicţionare enciclo- 
pedice, adică judecată sănătoasă, cunoașterea dreptei proporţii 
între mijloacele întrebuințate şi scopul urmărit. Oricari ar fi 
scopurile urmărite de clasa cultă a unui popor, ele sunt răle 
şi de nimic, dacă nu echivalează sacrificiile aduse pentru rea- 
lizarea lor, și constatăm că mulțimea semidocţilor şi cârcio- 
carilor, pe cari i-a produs sacrificiile stoarse populațiilor ru- 
rale, nenumărata plebe a scribilor netrebnici nu compensează 
de fel sărăcirea şi mortalitatea poporului nostru. Dar la ce 
să mai vorbim noi, când cifrele vorbesc clar, când ele ne 
arată deosebirea între noi, cum suntem (mai fără deosebire) 
şi cum erau e€i.?) 


REVISTA STATISTICĂ 


Supt titlul de „Cercetări demografice asupra populaţiei Ro- 
mâniei şi în special a districtului și orașului Iași“, d-nul Dr. 
med. V. I. Agapi, servindu-se de datele, altfel pline de nea- 
junsuri ale statisticei noastre, ne face o înspăimântătoare dare 
de samă despre starea sanitară a poporului românesc. D-sa 
supune acele date unei critici îndestul de precaute, încât pre- 


1) Urmează un lung tablou de date statistice pe județe, reprodus 
din Curierul românesc pe 1840 al lui Eliade. 

tutindene concluziile, în loc de a fi exagerate, sunt poate încă 
supt icoana realitaţii. 

Ajuns la capăt, autorul justifică neajunsurile de care a 
trebuit să sufere opul său şi care sunt imanente izvoarelor 
statistice, de care s'a servit. Cu toate acestea lucrarea sa este 
însemnată din toate punctele de vedere și ar fi de recoman- 
dat ca un fel de „memento mori“ tuturor acelora cari cred 
că prin teorii frumoase, cuvinte sunătoare și legi traduse din 
franţuzește se poate îndrepta starea unei ţări. De aceea cre- 
dem a ne împlini o datorie, constatând că administraţia regu- 
lamentului organic a fost părinţască alături cu administraţia 


inaugurată prin curentul de idei dela 1848. Non datur saltus 
in natura. 


Cine-și închipueşte a putea progresa prin salturi, nu face 
alta decât a da înapoi. Loviturile date bisericii au desfiinţat 
poliția morală, pe care o exercita aceasta în alte vremi ; tre- 
buinţele exagerate ale franţuzitei plebe de sus au drept 
corelat munca înzecită a poporului rural, fără ca măcar să se 
fi îndoit puterile sale fizice şi intelectuale ; dările mari aşe- 
zate pentru plata unor drumuri de fier, pe care n'avem ce 
căra şi pentru susţinerea unui ignorant proletariat al condeiu- 
lui, angajază munca ţăranului pe ani întregi. Astfel organi- 
zaţia socială a României are două părţi caracteristice, una re- 
prezentată prin o droae de fraze goale în zecile de foi şi foiţe 
ale ţării, alta în sărăcirea şi mortalitatea reală a populaţiei. 
Generaţia viitoare, care după umbrele ce le aruncă va fi şi 
mai sacă şi mai înfumurată decât cea de astăzi, ne arată de 
pe acuma cauza României ca o cauză pierdută. Când vom 
ajunge la realizarea corectă a formulelor metafizice din J. J. 
Rousseau, atuncea ne vom trezi că nu mai există popor 
românesc şi acele formule nu vor fi, credem, suficiente pentru 
a hrăni iluzia greco-bulgarilor.din Bucureşti că trăiesc întrun 
mic Paris. Fiecare cap, „qui a fait ses études en France“ dor- 
mind pe biliardurile din cafenele, ne costă sute de ţărani 
morți prin supra-exploatarea puterilor lor fizice, prin abso- 
luta lipsă de bucurie şi de dulceaţă a traiului. Ca medic, 
autorul nu vorbeşte decât de cauzele fiziologice ale acestei 
peiri continue a poporului românesc. Dar aceste cauze nu 
sunt totdeauna decât efectele altor cauze şi mai generale, 
efectele presiunii sociale asupra claselor de Jos, a lipsei de 
cruţare, a barbariei cu care plebs scribax tratează la noi po- 
porul. Ea a subminat ori-ce autoritate dumnezeească şi ome- 
nească, a sleit în douăzeci de ani toate izvoarele de puteri 
ale ţării, a deschis porţile: tuturor vagabonzilor din câteşi 
patru unghiurile lumii, pentru ca să aibă în aceştia avizi aliaţi 
pentru exploatarea ţăranului. 

Apoi prin sute de mii de coli de hârtie tipărite au corupt 
definitiv bunul simţ atât de caracteristic al Românului, fă- 
când din oameni cuminţi şi aşezaţi, oameni cari nu mai pot 
înțelege nimic din câte-i încunjură, nici legi, nici limbă, nici 
obiceiuri. Expresia cristalizată a acelor epidemii spirituale 
şi fizice sunt temniţa şi spitalul. In caracterele degenerate 
ale celei dintâi vezi lipsa de religie, lipsa de conştiinţă de 
drept, născute prin subminarea bisericii ; în organismele de- 
crepite, ce ni se prezintă 'n spital, ni se arată jărtfele pre- 
siunii economice. 


GRIGORIE GHICA VOEVOD 


I. 


Periodul al doilea al istoriei moderne,. dela încheierea răs- 
boiului de treizeci de ani până la revoluția franceză, se carac- 
terizează prin întemeierea puterii statului în persoana monar- 
hilor. Ori unde un monarh zicea „DL’état c'est moi“, el avea 
concursul populațiunilor, sătule de rapacitatea multiplă a su- 
telor de mii de mici tirani feudali, din care fiecare era pe 
pământul său stăpânitor absolut. Aceşti reprezentanți ai 
libertății absolute, ai liberului veto au ruinat statele, unde 
ei conduceau afacerile, pe când ideea monarhică, deprinzând 
comodele caste ale evului mediu la muncă, a consolidat sta- 
tele unde ea a domnit şi le-a dat puterea uriaşă pe care o au 
astăzi în Europa. In acest period, pe care cu drept cuvânt îl 
numim al ideii monarhice, vedem în Franța pe Ludovic al 
XIV-lea, in Prusia pe Frideric al II-lea, în Rusia pe Petru cel 
Mare şi pe Caterina a II-a, în Austria pe Maria Terezia şi pe 
Iosif al II-lea. Şi tocmai aceste state le vedem şi astăzi cele 
mai puternice în Europa. In ele sa întemeiat stabilitatea 
administrativă și judecătorească, în ele am văzut înflorind 
mai cu seamă artele frumoase şi ştiinţele, în ele progresul 
a fost gradat, fără sărituri, însă sigur și temeinic. E 4 

In această vrerae a ideii monarhice cad cele două domnii 
a lui Grigorie Ghica Voevod ; iar cronicele noastre în limba 
lor frumoasă ne arată pe acest Domn întrunind în sine cali- 
tăţile mari ale monarhilor. 


„Mult se silea cu dreptatea țării — zic ele; — dăjdiile cum 
le-au găsit nu le-au mei urcat, ci încă le-au uşurat şi prea 
bine se îndreptase ţara, ştiind fieşcare darea lui pe an. Greci 

nu adusese mulţi, numai câţi erau de trebuinţă curţii sale, 
şi numai de aceia cari voiau să slujească cu leafa lor; iar 
cari nu-i plăcea astfel se ducea la ţara lui. Intr'adevăr au fost 
om foarte înţelept şi învăţat şi iubind ca şi alţii să se înde- 
stuleze cu învăţătura, au făcut minunate şcoale, aducând 
dascăli învăţaţi, făcând orândueli acestora şi ucenicilor, ca 
să-şi ştie fieşcare leafa şi rânduiala lor.“ 

»- Au dat ispravnicilor mare poroncă, ca să fie cu dreptate 
săracilor, neîngăduind pe nime ca să-i calce şi să-i năpă- 
stuiască, căci de va auzi cât de puţin, că au păzit hatâru cuiva, 
şi va veni vreun sărac să jăluiască, atuncea cu mare pedeapsă 
îi va pedepsi, făcând mari dreptăţi tuturor; arătând tuturor 
boierilor, ca să se păzească fiește-cure de a lua mită de pe la 
săraci cât de puţin; și de va veni la urechiele Măriei Sale, 
să fie în ştiinţa tuturor, că se va pedepsi cu mare pedeapsă, 
necăutându-i nici pic de hatâr, de va fi boier mare bri şi 
rudă; de vreme ce Dumnezeu l-au trimis într'acest pământ, ca 
să păzească pre săraci şi să-i fie milă de dânşii“. Satelor de pe 
la ţinuturi, încă le-au pus bani după putinţa lor, dându-le 
țidule de câţi bani să deie pe an, şi de câte ori întrun an, şi 
pentru ce să deie acei bani, atâţia pentru haraci, atâţia pen- 
tru sârhaturi şi atâţia pentru zaherele şi altele, dându-le po- 
roncă ca să-şi strângă fiştecare sat, câţi oameni vor putea, şi 
intre ei să se uşureze, şi Ispravnicii să nu aibă voie nici a-i 
scădea, nici a-i adăogi, nici să vândă nimănui un cap de aţă. 
Şi aşa ieşeau o mulţime de bani, şi ţara foarte se tocmia, şi 
se împlea de locuitori, şi le era foarte de uşurare, cât nu le 
fusese de multă vreme nici la un Domn de cei ce au fost mai 
"nainte, cari se mirau singuri pământenii la aceasta. Au scos 
şi o vamă acest Domn, de lua de tot carul ce venia în Iaşi 
câte o para de bou, şi câţi boi avea carul atâtea parale da, şi 
orânduise oameni de treabă de strângeau aceşti bani, şi cu 
banii aceştii plătia podelele şi făcea poduri pe toate ulițele. 

Văzând Domnul aice în laşi o mândrie la pământeni, pur- 
tând fişte-care cumaşuri scumpe şi blane, care nu era fişte- 
care harnic de agonisire după straele ce purta, şi sta Domnul 
de gândea ce agonisită poate ca să le deie, ca să cuprindă 
cheltuiala lor, şi nu putea găsi cu gândul Măriei Sale, ci cu- 
noştea că se sting cu straele lor şi a femeilor şi sta de se 
mira ce va face.  Socotea ca să dee poroncă să nu poarte 
fişte-care straie; iară apoi se lăsa, căci mulţi puteau ca să nu 
ție acea poroncă în samă, şi apoi trebuia să-i pedepsească şi 
să se arate Domnul rău către norod. Dară socoti Domnul mai 
pe urmă şi și-au făcut singur Măria Sa un rând de straie de 
postav, libadea şi giubea, şi într'o zi fără de veste au ieşit 
îmbrăcat cu ele la Divan; care într'aceiaşi zi, văzând oamenii 
Măriei-Sale, s'au ruşinat cu toţi; căci luase şi ei oarecare 

învățătură dela pământeni, şi așa peste două-trei zile au în- 
ceput şi ei fişte-care a pune libadele de postav şi giubele. 
Aceste văzând boierii pământeni, au început şi ei a-şi face; 
şi aşa în scurtă vreme s'au rădicat acea cheltuială nebunea- 
scă a straielor, nezicând Domnul nimănui nimică ; încă mul- 
țămia Domnului că au făcut una ca aceasta, căci mulţi rămă= 
sese săraci, ales din cei ce erau însuraţi. 

Intreg era acest Domn la toate, plin la minte, învăţat, ştia 
toate trebile cum le va purta, cui făcea leafă nu le făcea 
mari, dară în toate lunele le plătea; nu putea să zică cineva, 
căci nu şi-a luat-o. Nu era om împrăştietor; toate sămile le 
căuta înaintea Măriei-Sale ; şi cuvântul ce grăia era grăit şi 
era lăudat de către toţi. Era plăcut prostimei, iară boierilor 
nu atât, căci nu putea să mănânce pe cei mici şi săraci, că 
nu-i suferea Domnul nici de cum. 

Acest Domn au cumpărat, şi un loc mare lângă Mitropolie 
şi au pus de l-au îngrădit şi au făcut case mari şi frumoase, 
orânduindu-le trei şcoale pentru învățătura copiilor, orân- 
duind şi trei dascăli cu bună leafă, de învăţa Elineşte şi Kino- 
grecească şi Moldovinească, rămâindu-i mare pomenire. Au 
mai făcut şi alte pomeni multe. Văzând că s'au înmulţit no- 
rodul în laşi, şi apa le este puţină şi peste mână, au socotit 
să aducă, să aibă săracii îndestul. Şi aşa au adus din trei- 
patru locuri, cu mare cheltuială, făcând două cişmele minu- 
nate şi frumoase pline de apă, la Poarta Sfântului Spiridon 
şi altă cişmea la Poarta Goliei, şi aceia și mai frumoasă şi cu 
mare haznea, adăpa tot norodul, şi auzea în tot ceasul rugând. 
pre Dumnezeu ca să ierte sufletele şi păcatele părinţilor Mă- 
viei-Sale, care nu puţină pomenire şi odor au lăsat acestui 
pământ, de se va pomeni în tot veacul acestei ţări. Şi iarăşi 
nu se odihni Domnul nici cu aceasta; ce căuta în tot chipul, 
ca să poată găsi o mijlocire, ca să facă un lucru, care să nu 
fi mai fost altă dută în ţara aceasta; şi aşa au socotit că se 
va putea ca să facă postav aice în ţară; şi îndată au scris 
pintr'alte ţări, pe la prieteni, în Ţara Leşească şi în Tara 
Nemţească, de i-au trămis vro doi meşteri, ca să vază locul 
şi apele, şi să vorbească cu ei, ca de se va putea să facă postă- 
vărie. Și aşa trămițându-i au vorovit cu ei, dându-le şi oa- 
meni de i-au purtat preste tot locul de au văzut locurile şi 
apele; şi din toate locurile le-au plăcut la Chipăreşti, unde 
intră Bahluiul în Jijiea iezită, căci erau şi morile unei mână- 
stiri a Hrişcăi, care măcina făină. Mai adusu-le-au şi lână de 
tot felul de oi mari şi de cârlani de le-au arătat, zicând că se 
poate. Şi aşa puind Domnul de au luat înscris toate câte 
trebuia fişte-care lucru, madem cu preţul ei, au priimit Dom- 
nul ca să chieltuiască o sumă de bani să facă acele toate câte 
trebuesc „grăind şi cu meşterii ce să le deie pentru osteneală 

şi munca lor, făcându-i de au scris și au venit şi alții, adu- 
cându-le toate meşteşugurile. Atunci au pus Domnul de au 
cumpărat acele mori dela Chipăreşti, și au orânduit boieri 
credincioşi a Măriei Sale, dându-le şi câţi bani le-au trebuit 
ca să cheltuiască dimpreună cu meşterii, să facă toate cele 
trebuincioase după cum vor arăta meşterii că le trebue. Şi 
isprăvindu-le aceste toate, şi strângând şi lâna, s'au apucat 
de lucrul postavului, şi au început a face fel de fel de postav 
şi au făcut şi o bală de postav prea frumoasă, de au trămis-o 
la impărăţie, la Sultanul Mustafa peşkeş, ca să vadă ce odor 
s'au făcut acestui pământ. Ci şi acest lucru au rămas o pome- 
nire pământenilor, căci nu mai fusese altă dată în țară, şi se 
bucurau cu toţii văzând niște lucruri că se fac în pământul 
lor, că erau pentru folosul lor. +) 


Astfel era Grigorie Chica V. Vd. Vrednie reprezentant al 
principiului monarhic şi fiu al unui secol bogat în carac- 
tere mari, el pricepuse că puterea Domnului nu poate sta în 
dreptul său de a dicta legi şi de a stoarce dări, ci că acea 
putere se razimă pe buna stare a populațiilor. Pentru întâia 
dată i se spune birnicului pentru ce plăteşte dare ?)., întâia dată 
slujbaşii țarii sunt priviţi ca atari (iar nu ca privilegiați) şi 
trebuia să muncească pentru leafă, să nu iee mită, să nu facă 
hatâr, prin urmare aicia vedem apărând serviciul Statului, în 
locul vechiului serviciu a] evului-mediu, care avea un caracter 
cu totul personal. El urăşte luxul şi dă ruşinătoare pildă la 
boieri şi pământeni prin modestia îmbrăcăminţii ; el înfiin- 
ţează o fabrică de postav, el deschide școli, el pavează Iaşul 
şi aduce apă în oraş şi toate acestea în scurta Domnie întâie 
de 2 ani şi 6 luni. 

Dar nu era de ajuns caracterul său individual pentru a 
aduce liniştea şi desvoltarea în ţară. Pentru aceasta s'ar fi 
cerut ca poporul moldovenesc, să nu fi fost desbinat înlăun- 
tru şi în afară, precum fusese sute de ani de-a-rândul, să nu 
îi fost slăbit prin vecinice schimbări de Domni şi prin veci- 
nice intrigi. Astfel cu ţara slabă şi Domnia era slabă, era 
umbra puterii turceşti, încât când Austriacii au ocupat Buco- 
vina fără nici un drept, toate silinţele Voevodului de a-i opri 
erau zădarnice. Văzând stupul matern al Moldovei întregi 
vândut Austriacilor de către Ruşi şi Turci chiar, Vodă au 


1) Vezi cronica lui Ion Cânta şi a lui Ienaki Kogălniceanu. 
(Notă în „Curierul de Iaşi“) 

2) Ienachi Kogălniceanu: Satelor de pe la ținuturi încă le-au 
pus bani după putinţa lor, dându-le țidule de câţi bani să dee 


pe an şi de câte ori şi pentru ce să dee acei bani, atâţia pentru 
haraciu ş. e. L“ 


/a 

protestat, au ameninţat chiar Poarta; dar diplomaţia austriacă 
ştiind prea bine ce slabă e Moldova şi Domnia ei, au ajuns să-l 
ponegrească pe Vodă:'la Poartă, încât aceasta, servită ea în- 
săşi de oameni cumpăraţi cu bani austriaci, a dat contra nobi- 
lului Voevod ordinul de asasinare. 

Istoria vorbeşte în genere clar. O ţară unde toţi poruncesce 
şi nimeni n'ascultă, o ţară unde antiteza între partide se pre- 
face în adevărată duşmănie, unde Domnul nu are puterea să-i 
împace, precum n'au avut-o în Polonia și nici la.noi, o ase- 
menea țară e menită de a fi prada vecinilor ei. Iar dacă 
acela, care în sufletul său reprezentează ideea statului, își 
ridică fruntea cu îndrăzneală, el cade zdrobit ca şi idolul de 
fer cu picioarele de lut. 


II. 


1) Am vorbit prin gura cronicarilor de acea figură bărbă- 
tească din istoria ţării noastre, deosebită cu totului tot de um- 
brele efemere ale Fanarioţilor, cari l-au preces și l-au urmat. 
Alături cu rapacitatea predecesorilor săi vedem pe acest băr- 
bat, plin de dezinteresare închinând viaţa sa binelui public, 
simplu în obiceiuri, isteţ la minte, cumpănit la vorbă, energic 
în fapte, acest bărbat, care domnind sub alte împrejurări 
decât acelea de slăbiciune a patriei sale, ar fi devenit o po- 
doabă a veacurilor, nu un martir. E drept că pentru crearea 
unui om mare, trebuește conlucrarea a doi factori: unul este 
acela al împrejurărilor, al doilea este caracterul şi inteligenţa 
persoanei istorice. r 

Aceasta a doua condiție Grigorie Ghica Voevod a îndepli- 
nit-o cu desăvârşire. Urmărind cu înțelepciune şi cumpătare 
binele şi integritatea patriei sale, le-a menţinut, cu rară ener- 
gie personală pân’ la cea din urmă clipă a vieţii sale. Amba- 
sadorul austriac ce era în acea vreme în Constantinopole s'a 
văzut silit a încredința pe cancelarul Kaunitz că, orice tran- 
zacţie ar face cu acest Voevod, concesiile sale vor fi numai 
aparente, căci acest caracter nu cedează şi nu se apleacă. EI 
va urmări întotdeauna reîntregirea patriei sale fie prin răz- 
boiu, fie prin diplomaţie ; de aceea trebue înlăturat = înlătu- 
rat cu orice preţ. Tot astfel vorbește şi despre boieri ; ei nu 
se pot cumpăra nici cu bani, nici cu titluri, nici cu promisiuni. 
Să fie bine constatat că Bucovina este de facto austriacă pe 
când ambasadorul le scria acestea lui Kaunitz. „Trebuia dar 
nimicit acest om, a cărui tărie de caracter ameninţa pe râpi- 
torul patriei sale, trebuia asasinat în taină, fără sgomot. Şi 


1) „In numărul nostru de Vineri.“ în Curierul de Iași. 

astfel s'a urmat. In locul unde comuna Iași a aşezat un sar- 
cofag de marmoră, în locul unde astăzi se ridică pe o columnă 
bustul nemuritorului martir, acolo s'a întâmplat acea faptă a 
întunericului, acea mişelie demnă de diplomaţia veacului tre- 
cut, acea nerușinată pălmuire a slăbiciunii şi desbinării po- 
porului românesc. Şi într'adevăr ce ruşine mai mare putea 
să ni se întâmple? După ce ni se luase bucata de pământ, 
unde zac oasele Domnilor noştri dela Dragoş Voevod până la 
Petru Rareș. după ce ni se luase vatra strămoşească, începă- 
tura domniei şi neamului moldovenesc şi în care doarme ce- 
nuşa lui Alexandru-cel-Bun, legiuitorul şi părintele ţării, şi 
a lui Ştefan Vodă, pavăza creștinătății întregi, după ce am 
perdut pământul cel mai scump, — se asasinează, prin in- 
fluenţa morală a Austriei, Domnul care au îndrăznit a pro- 
testa contra neruşinatei răpiri. Popor românesc !, mari învă- 
ţături îţi dă ţie această întâmplare. Dacă fiii tăi ar fi fost 
uniţi totdeauna, atunci şi pământul tău strămoșesc rămânea 
unul şi nedespărţit. Dar veacuri de desbinare neîntreruptă 
te-au adus la slăbiciune, te-au adus să-ţi vezi ruşinea cu ochii. 
Nu merge la mormintele Domnilor tăi cu sămânţa desbinării 
în inimă, ci precum mergi şi te împărtăşeşti cu sângele Mân- 
tuitorului, astfel împărtăşeşte-ţi sufletul tău cu reamintirea 
trecutului ; fără patimă şi fără ură între fiii aceluiași pământ, 
cari oricât de deosebiți ar fi în păreri, fraţi sunt, fiii aceleiaşi 
mame sunt. 

Aniversarea asasinării lui Grigorie Vodă şi a răpirii pă- 
mântului strămoşesc ne-am reamintit-o cu durere şi alaltăeri, 
cu ocazia descoperirii bustului pe care Măria Sa prea înălțatul 
Domn l-a dat în dar orașului Iaşi. Serbarea a fost atât de 
frumoasă şi de demnă ca şi în anul trecut. După serviciul 
funebru la Mitropolie, o mulţime nenumărată de popor cu 
arhierei în frunte s'a pus în mişcare pe piaţa Beilicului, tre- 
când în procesie pe stradele de căpetenie ale orașului. Ajunsă 
în piaţă, în mijocul căreia se înălța în cunună de laur bustul 
de marmură al martirului, clericii începură cu citirea acelor 
molcome şi tânguioase versete bisericești, scrise în dulcea 
limbă a trecutului, pline de sfinţenie şi pace sufletească, prin 
care se cere dela stăpânul lumii repaosul de veci, vecinica 
amintire şi orânduirea sufletului martir în corturile drepţilor. 

După săvârșirea serviciului divin, primarul oraşului nostru, 
d. Tufăscu rosti cu glas răspicat şi mişcat el însuşi de măreţia 
momentului, următorul cuvânt 1). 

Cetăţenii leşeni au îndreptat o telegramă de recunoştinţă 
către M. Sa Prea Inălţatul nostru Domn, carele întotdeauna a 


1) Se reproduce cuvântarea, după care urmează mai multe tele- 
grame primite din ţară de către primarul orașului Iași. 

dovedit cât de mult e mişcată inima Sa generoasă pentru 
toate durerile şi bucuriile poporului și țării Sale. Căci şi 
acuma mulţămim bunei voinţi a M. Sale ridicarea acestui 
monument întru veşnica amintire a lui Grigorie Vodă, ce cu 
viața a plătit întregimea pământului strămoşesc şi acea sfin- 
țită coroană, ce prin slăbiciunea veacurilor şi nu din vina 
Domniei a pierdut o nepreţuită piatră scumpă. Fie voia stă- 
pânului ţărilor ca din neamul M. Sale, Prea Inălţatului nostru 
Domn să se nască răzbunătorul perderilor noastre și întregi- 
torul patriei, 


ELENISMUL 


Intre părerile, privitoare la o rezolvire a cestiunii Orien- 
tului, de sigur că aceea a unui admiral şi membru al Acade- 
miei (franceze) va atrage atenţia publicului. Dacă o aseme- 
nea părere e justă sau nu, e o altă cestiune, pe care vom 
lămuri-o mai la vale. ~ 

D. amiral Jurien de la Gravière încheie cartea sa cea mai 
nouă, „La station du Levant“, cu dorința de a vedea elenis- 
mul în Turcia opuindu-se panslavismului. După d-sa rezul- 
tatul cel mai însemnat al revoluției grecești din 1821 n’a fost 
crearea micului regat grecesc, ci transformarea Turciei. Intre 
cele 12 milioane de creştini autorul crede că neamul lui Ky- 
rios Pappadakys este cel chemat de a dirige soarta Orientului. 
Toate par a-l face apt pe numitul Kyrios pentru un aseme- 
nea rol: activitatea (în luare de mită şi ’n desbrăcarea călă- 
torilor în codru), inteligenţa (în şiretlicuri şi sofisme), în fine 
patriotismul (dovada bună : starea înflorită a Greciei). Egipe- 
tul, care era mai o colonie franceză, va deveni una engleză 
sau franco-engleză. Turcia va fi în curând o colonie euro- 
peană. Grecii pot renunţa fără părere de rău la „marea lor 
ideie“ ; industria, negoţitorii, bancherii lor, vor lua mult mai 
curând sceptrul din mâna Osmanilor, decât o agitaţie sterilă. 
Innainte de toate se cer drepturi civile egale pentru toţi. Dacă 
li va plăcea Turcilor să monopolizeze serviciul militar pentru 
dânșii şi să se mărginească cu lene la cultura pământului 
strămoșesc, atunci vremea nu e departe în care scumpirea 
traiului li va face cu neputinţă viaţa în țara lor proprie. Ei 
vor avea soarta rasei Mandgiu, care a biruit China, iar pă- 
mântul Mandgiuriei a trebuit să-l cedeze Chinejilor. "E 
este legea lumii moderne, care nu are loc pentru leneşi. A 
Jurien de la Graviere este membru al Academiei franceze, 

prin urmare un om dela care nu ne putem aştepta de-a auzi 
decât idei de Manchester după calup. In faptă predominarea 
intrigantului şi răutăciosului element grecesc în Orient ar fi 
o nenorocire şi mai mare decât supremaţia turcească. Demo- 
sul grecesc din anticitate şi până astăzi s'a arătat incapabil 
de-a constitui un stat ca oamenii. In lumea antică, caractere 
nobile şi mari erau răsplătite de acest demos disculț şi pala- 
vragiu cu ostracismul; imperiul bizantin venit în urmă, e 
cuibul vicleniei, deșertăciunii şi corupție: în toate ; noul regat 
grecesc e o jertfă a celei mai obraznice şi mai ignorante de- 
magogii. Mai mult încă; dacă Turcii de astăzi duc frânele 
guvernului în acest fel, este pentrucă totdeauna au găsit în 
Greci unelte, care-i apără, îi susţin, îi împing chiar la 
corupţie. 

Adevărata otravă a Orientului este acest popor linguşitor, 
faţarnic, dispus la pradă şi la înşelăciune — şi într'adevăr 
Abdul-Hamid are dreptate, când zice că Grec de treabă nu 
se găseşte. 

Este nevoe să mai amintim istoria specială a Românilor, ca 
să arătăm cum aceşti oameni şi'n al treilea neam încă au otră- 
vit şi otrăvesc viaţa noastră publică şi privată? Când Radu 
cel mare, Domnul Ţării Româneşti, a adus în ţară pe patriar- 
hul grec Nifon, acesta în loc să-și caute de biserică, a început 
să facă politică, să-şi creeze partidă între boeri, să ascută şi 
să învenineze şi mai mult duşmănia dintre Dănuleşti și Dră- 
culeşti, între descendenţii lui Mircea şi Dan I-iu. In Moldova 
un Grec (Despot) strică prin intrigi de curte Domnia lui 
Lăpuşneanu-Vodă şi aduce pe acel zimbru la o adevărată furie 
şi sete de sânge. 

Şi dacă s'au stricat rândul şi tocmeala acestor ţări, dacă 
am pierdut provincii, dac'am înlăturat cu uşurinţă obiceiuri 
bune şi vechi, dacă au intrat corupţia și laşitatea în clasele 
vechii societăţi românești, totdeauna izvorul acestor rele 
se va găsi c'a fost sau un grec sau o mână de greci. 

Şi această nație, care prin îmbătrânire au pierdut toate 
calităţile, păstrând numai viţiile antice, care în decursul evu- 
lui-mediu au corupt arhitectura, muzica, pictura, această nație 
care au înveninat viața popoarelor învecinate, care le-au 
tradat la Turci numai pentru ca să poată păstra ea ierarhia, 
care furase a cincea parte din pământul României — această 
nație cu înăscut instinct de viclenie și tâlhărăşug — aceasta 
să fie conducătoarea Orientului ? 

Dar vom uita oare identitatea şi atavismul caracterului ? 

Oare Neapolitanii, de mii de ani colonie grecească în Italia, 
şi-a perdut caracterul? Nu sunt tot laşi, mincinoși, înşelă- 
tori, hoţi, precum au fost înnainte de-o mie de ani? Nu ni 
se vorbească de revoluţia grecească, care doarme pe lauri 

străini, în care căpetenii şi ostaşii au fost albanezi, macedo- 
români şi slavi, rase înşelate de linsa linguşire a grecilor; 
căci toată acea sămânță de războinici, dacă s'ar ciurui, dintre 
oamenii însemnați şi viteji nu cred că sar găsi un singur 
grec, de origine. Spada cavalerească a grecului adevărat şi 
originar o cunoaștem, — ea iubeşte spatele şi se numeşte la 
noi cuţit. Pentru codru, pentru unghiuri de uliţă şi în ori ce 
caz pentru demagogie şi comunism sunt coapte capetele gre- 
cilor, dar nu pentru a aduce o desvoltare sănătoasă între 
popoarele Orientului ; şi pentru a caracteriza lapidar această 
rasă, vom spune că dacă Orientul ar avea să aleagă — la 
ceea ce, mulţămită Domnului, n'am ajuns încă — între o 
predominare grecească şi una jidovească — cea jidovească e 
de preferat. 


IDEALUL ISTORIC AL RUSIEI 


Netăgăduit că istoria Rusiei, studiată în legătura ei de 
cauze și efecte, ni va arăta un fel de unitate de desvoltare, 
precum n'o întâlnim la un alt popor. La popoareie mari ale 
Europei observăm mai cu seamă un fel de slăbitoare lupte 
interne ; oricât de însemnate ar fi succesele lor în afară, 
înlăuntru reapare după încheierea oricării păci sămânța 
vecinic vie a desbinării ; afară de aceea statele europene, de 
câte ori sunt bătute, îşi mută oarecum curentul lor istoric, 
văd lucrurile cu alţi ochi de cum le văzuse mai înnainte. 
N'are cine-va decât să privească la Franţa de astăzi, pentru 
a constata că ea, în politica ei în afară, nu mai este Franța 
lui Napoleon al III-lea. Tot astfel prin răsbuiul dela 1866 
painjinişul istoric de planuri al Casei de Austria a suferit o 
ruptură atât de mare, încât nici nu mai samănă cu dispoziția 
de mai înainte a firelor diplomatice și răsboinice. C'un cuvânt 
statele Europei lucrează în mod cazuistic, se schimbă în afară 
cu ori-ce schimbare din lăuntru, nu au acea fixitate energică 
pe care o manifestează Rusia. Această din urmă putere este 
poate unica, care bătând s'a lăţit, bătută n'a perdut nimic, 
sau aproape nimic, căci înlăuntrul ei toate s'au făcut pe înce- 
tul, fără nici un fel de săritură; nici o bătălie perdută n'a 
făcut-o să peardă ţinta fixată înainte ; de-o mie de ani încă 
ea nu vede cu alți ochi decât cu aceiași pe care-i avea la 
întemeierea uriașei sale puteri. X 

Dela întemeierea dinastiei scandinave de către Rurik 
(862 d. Chr.), dela mutarea capitalei din Novgorod la Chiev. 

dela răsboaele cu împărații bizantini, durează această tra- 
gere de inimă a slavilor pentru Țarigrad, şi precum Roma 
era cuibul de aur spre care trăgeau popoarele vechi germa- 
nice, tot astfel Roma nouă sau Ţarigradul a fost visul neîm- 
bătrânit al Slavilor de Nord. 

Din secolul al 13-lea până la al 15-lea domnia Tătarilor 
întunecă istoria rusească, dar îndată ce cu Tamerlan a intrat 
discordia între aceştia, Ivan Vasilievici (1462—1503) adună 
într'o singură mână hăţurile triburilor rusești. Acesta a luat 
în căsătorie o princesă bizantină (ca şi Vladislav I-iu la 1015) 
şi toată politica a consistat în unificarea statului, pe care 
Ivan al IV-lea cel Cumplit o și aduce la îndeplinire cu toate 
mijloacele. Deodată cu întărirea ideii statului se începe însă 
şi o politică exterioară, care a consistat în folosirea de toate 
desbinările popoarelor străine, din sumuţarea chiar a acestora 
unul împotriva altuia. 

După stingerea dinastiei lui Rurik cu Teodor I-iu (1598) 
şi după câţiva dinaști aleşi, urmă la 1613 dinastia Roma- 
novilor, cari au continuat întru toate politica de unitate 
înlăuntru, cucerire în afară şi mai cu seamă înduşmănirea 
între ei a inamicilor Rusiei. Pe atunci Polonia şi Suedia erau 
puteri mari în Europa, cu toate acestea Alexei, tatăl lui Petru 
cel mare, a isbutit a înduşmăni aceste două state şi a culege 
foloase. Când electorul Friderich Wilhelm de Brandenburg 
se coaliză cu Suedia pentru a scăpa Prusia de sub suverani- 
tatea polonă, Ţarul cuceri Smolensk și Severia dela Poloni şi 
aduse pe Cazacii de Sud sub ascultarea sa. E de prisos de a 
arăta cum Suedia şi Polonia şau topit puterile între ele şi 
cum Rusia a câștigat însemnate şi mari provincii de la amân- 
două şi cum mai târziu Polonia a fost împărţită de cătră ea. 

Dar nu era perdut din ochi nici imperiul bizantin. Austria 
câștigase pe acest teren mult. Cu toate acestea vedem şi aici 
că influenţa austriacă în Orient cedează încet-încet celei 
rusești, cum Rusia câștigă provincie după provincie, cum le 
liberează cel puţin de sub domnia turcească. cum în această 
liberare e secundată de puterile Europei, de Engleji, de Fran- 
tuji ș. a. 

Se poate spune că revoluţia franceză şi coalițiunea contra 
ei, Napoleon I-iu şi coaliţțiunea contra lui au fost trepte pe 
scara cea mare a înaintării ruseşti. 

Dacă prin pacea dela 1856 Rusia a fost depărtată dela 
Dunăre, o vedem câştigând prin răsboiul străin dela 1870 
aproape tot ceea ce perduse. 

Alături cu desvoltarea faptelor în afară, nu va fi de prisos 
de-a urmări teoriile, pe care autori ruşi însemnați le fac 
asupra cestiunii Orientului. 

In opul său „Rusia şi Europa” apărut în Petersburg la 1871, 
d-nul N. I. Danilewski spune următoarele : 

„Germanii sunt moştenitorii Romei, Slavii ai Bizanțului şi între 
ei există o luptă de sute de ani. Carol cel Mare, care 300 de ani 
după căderea Romei formează noul imperiu romano-germanic, 
creind temelia noului principiu de stat european, a fost în mod 
foarte caracteristic cea dintâi cauză pentru despărţirea Răsăritu- 
lui dela unitatea ecumenică şi dela unitatea credinţii. Contim- 
poran lui Coral cel Mare a fost Rurik, întemeietorul de state, 
împrejurul creaţiei căruia s'a grupat slavismul amenințat în 
neatârnarea sa despre Apus. Creştinismul nu-l primiră Slavii dela 
Roma, ci dela rivalul Bizanţ şi cei doi apostoli slavi Metodiu 
şi Ciril au avut să lupte toată viaţa lor cu dorinţa de predomi- 
nare și intoleranţa Germanilor, Socotind preponderanţa culturii 
şi civilizaţiei germanice, de sigur slavismul şi biserica grecească 
n'ar fi putut să reziste agresorilor lor, dacă providenţa însăși n'ar 
fi pus o stavilă puternică şi înlăturabilă agresiunii germanis- 
mului spre Orient. Islamul (a cărui chemare istorică filosofii şi 
istoricii europeni o căută 'nzadar), islamul a fost chemat să pue 
un veto curentului germanic spre Răsărit, spre a scăpa pe cele- 
lalte rase slavice de soarta Poloniei catolizate şi atrase în siste- 
mul Europei apusene cu perderea puterii din lăuntru a vieţii 
sale. Până și patriarhul Anthimie a recunoscut acest adevăr, când 
(în vremea celei dintâi răscoale greceşti) a spus: pronia a trimis 
domnia Osmanilor ca zid de apărare împotriva eresurilor Apu- 
sului şi în locul imperiului bizantin, slăbit în credință. Și într'a- 
devăr, urmează d. Danilewski, ce ar fi devenit ortodoxia, dacă 
cruciații germani sar fi așezat la Sf. mormânt; ce ar fi devenit 
Slavii, dacă Germanii ce pătrunsese deja în Polonia, Livlanda și 
Litvania i-ar fi alungat ca pe Celţi, Basci şi Valizi din aşezările 
lor de astăzi în pustietăţi, prefăcându-i în rarităţi istorice? — 
Urmând acestei tendinţe egoistice, Europa apusană a jucat tot- 
deauna fals faţă cu Turcii şi a gândit la liberarea creştinilor de 
sub jug, numai atunci când i-ar fi putut căpăta sub mânele 
ei şi abate dela ortodoxie. Când Constantinopolul era înconjurat 
cu Turcii împresurători, Europa a vorbit către ele mai aceleaşi 
cuvinte ca și diavolul Mântuitorului: „Stăpânirea preste tot ce 
vezi să fie a ta, numai să îngenunchi înaintea mea şi să te în- 
chini mie“. In faţa atrocităților mohametane se adună soborul 
dela Florenţa pentru a-i propune Bizanțului mântuirea sub con- 
diția renegării ortodoxiei. Insultații bizantini s'au arătat însă eroi 
spirituali, preferind moartea politică şi spaimele barbariei în locul 
renegării celor sfinte... Și astăzi Slavii din Turcia preferă jugul 
musulman în locul domniei civilizatei Austrii“. 


Venind la soluţiunea cestiunii Orientului, autorul zice că 
se par a exista trei căi pentru aceasta: 1) Impărțirea Tur- 
ciei între Rusia şi Austria, 2) anexarea Turciei la Rusia 
numai, 3) crearea din nou a imperiului greco-bizantin. Sub 

Caterina II era încă cu putinţă soluţiunea întăia ; astăzi ar 
fi o crimă de-a ceda Austriei cea mai mică bucată de 
pământ slav. A doua soluţiune nu e în adevăratul interes 
al statului rusesc. Chiar anexarea României, care i se pro- 
pusese împăratului Nicolae de către Turcia în contra unei 
contribuţii de răsboiu, împăratul a refuzat-o. A treia solu- 
ţiune e cu totul imposibilă. Prin favorizarea ei s'ar crea o 
nouă Austrie, în care elementul grecesc ar juca acelaş rol ca 
Germania și Cislaitania — ba considerând slăbiciunea Gre- 
cilor s'ar putea naşte în urmă un fel de dualism greco-român, 
adică o copie a dualismului germano-maghiar contra Slavilor. 

Prin urmare nici una din soluţiunile propuse nu e bună, 
ci numai aceea, care va deslega deodată atât cestiunea 
austriacă cât și cea orientală, „căci şi statul austria şi-a perdut 
înțelesul ca şi cel turcesc“. Această soluţiune este o confe- 
deraţie slavă sub eghemonia rusească. 

După desfacerea împărăției austro-ungare şi a celei tur- 
cești, Rusia sar pune în capul unei confederaţii, dirijate 
din Constantinopol. 

Această confederație ar cuprinde : 


1) Regatul cehesc, cuprinzând: Boemia, Moravia şi partea de 
nord-vest a Ungariei cu 9 milioane locuitori. 

2) Regatul sârbo-croat, cuprinzând : Serbia, Montenegro, Bosnia, 
Herţegovina, Albania de nord, Banatul, Croaţia, Slavonia, Dal- 
maţia, Carintia, Stiria, până la Drava cu 8 milioane locuitori. 

3) Regatul Bulgariei. 

4) Regatul României cu partea de sus a Bucovinii, Transilvania 
pân'in Mureş și parte din Basarabia rusească. Pentru această 
cesiune Rusia s'ar compensa cu Delta dunăreană şi cu Dobrogea. 

5) Regatul grecesc cu Tesalia, Epirul, partea de sud-vest a 
Macedoniei, insulele Arhipelagului, ţărmurii Asiei mici ai mării 
egeice, Candia, Rodos şi Cipria. 

6) Regatul maghiar, constând din părţile acelea ale Ungariei 
şi Transilvaniei câte sunt locuite de Maghiari şi câte or rămânea 
după împărţirea între Bohemia, Serbia şi România. 

7) Teritoriul 'Țarigradului cu părţile din Rumelia, ţărmurii asi- 
atici ai Bosforului, ai mării de Marmara şi ai Dardanelelor, penin- 
sula Galipoli şi insula Tenedos. 


Constatat este că această carte a d-lui Danilevski este o 
copie îndestul de credincioasă a opiniei publice din Rusia şi 
că ideile desvoltate în ea nu sunt visurile unui filosof, ci 
idealul istoric al uriaşei puteri dela Nord. 

Fiindcă prin armistițiul primit de Serbia şi poate prin 
cheerea păcii planurile uriaşului nostru vecin vor suferi 
o suspensiune, ni s'a părut cu cale dea reproduce şi noi ace- 


în 

ste extrase din cartea d-lui Danilevski. Teoriile aceste nu 
sunt lipsite de oare care măreție şi de o manieră de a privi 
istoria universului întrun mod specific — slav. In ori-ce 
caz ni se pare ciudat, cum noi Românii, care trăim lângă 
Dunăre, suntem cu totul cufundaţi în ideile Occidentului, 
pe când din toate părțile împrejuru-ne pulsează o viaţă isto- 
Trică, care în dispoziţia ei generală se deosibește atât de 
mult de istoria Ocidentului. Câte odată ar trebui cel puţin 
să ni se pară că suntem o muche de dispărtire între două 
lumi cu totul deosebite şi că este în interesul nostru de a 
cunoaşte amândouă lumile acestea. Occidentul îl cunoaștem 
îndestul. Misiunea sa în Orient este cucerirea economică, 
proletarizarea raselor orientale prin industria străină, prin 
robirea sub capitalul străin. Cealaltă parte a lumii o vedem 
din contră mișcată: nu de un curent economic, ci de unul 
istoric şi religios, care nu poate lipsi de a exercita o mare 
iatragere asupra popoarelor economiceşte puţin desvoltate 
din peninsula balcanică, pentru care credințele bisericești 
și idealele istorice sunt încă sfinte, nefiind pătate de mate- 
rialismul modern. 


ROMÂNIA ŞI AUSTRO-UNGARIA 


Se vorbeşte, că în consiliul de miniştri al României s'ar 
fi hotărît de a face întrebare tuturor puterilor garante, 
afară de Rusia, ce purtare să păstreze România, în caz de 
a i se cere din partea guvernului rusesc permisiunea de a 
trece c'o armată prin ţară. S'a hotărât totodată de a nu 
răspunde Rusiei la o asemenea cerere de cât atunci când vor 
fi răspuns definitiv toate puterile la întrebarea României. 

In complicaţiunea de interese şi tendenţe a puterilor 
garante, întrebarea României, dacă se va confirma, va avea 
meritul să aducă claritate în situaţie. Căci, sau puterile se 
vor declara formal şi solidar contra unei asemenea permi- 
siuni şi vor trebui să-și apere cu arma în mână declaraţia 
lor, fără chiar ca Rusia să poată fi supărată pe noi, căci 
ne vom putea referi la hotărîrea acelor puteri, sau răspun- 
surile lor evazive, îndoelnice şi contrazicătoare vor reda 
României libertatea de acțiune, libertatea de a se hotărî 
pentru unul din cele două mari curente istorice, curentul 
de nord-ost. tinzând a schimba fața Europei şi curentul de 
vest. ce tinde a menţine statu-quo. 

Hotărîrea noastră pentru Răsărit sau Apus va atârna de 

sigur de viitorul ce ni-l vor asigura şi aceasta nu ca stat 
numai, căci statul român prin teritoriul sau şes şi deschis 
din toate părțile nu pare menit de providență de a fi mili- 
tar şi cuceritor, ci ca nație. Ni se pare evident că viitorul 
Orientului este o confederație de popoare, în care egalitatea 
naționalităților şi limbilor, pe ori-ce teritoriu se vor aila ele, 
va ti lucru principal, iar formațiunile de state lucru secundar. 

Asemenea e evident, că reforma Orientului poate avea 
două patronate: pe Rusia şi pe Austro-Ungaria — care 
aceasta reprezentează imediat politica occidentală. 

Asupra unei hotărîri a Românilor din principate va avea 
deci influență natura politicei exercitate de Austria faţă cu 
naţionalităţile în genere şi cu cea română în paite. 

Pentru a nu da însă o întindere prea mare materiei, vom 
vorbi numai de poziţia Românilor din Austro-Ungaria. 

Inainte de a spune însă o vorbă asupra acestei intrebări, 
anticipăm concluzia, că acea întrebare nu este, nici a fost 
politică în puterea cuvântului, ci bisericească, scolastică şi 
cel mult administrativă locală. 

Permită-ni-se a vedea clar lucrurile şi a susţinea că 
idealul unităţii politice a Românilor, restabilirea regatului 
lui Decebal prefăcută în Dacie traiană, se ţine de domeniul 
teoriilor ieftine, ca şi republica universală și pacea eternă. 
Românii din Austro-Ungaria, dar mai ales din aşa numita 
Ungarie, au trăit sute de ani împreună cu alte naţionalităţi 
şi au jucat rol politic numai în vremea autonomiei Tran- 
silvaniei. Această autonomie însăși, care le dedese prepon- 
deranţa în această ţară, avea şi răul ei. Românii din Unga- 
ria proprie ar fi rămas de-o parte, meniţi — nu de a fi 
absorbiți, căci e de-adreptul absurd de a crede în puterea 
asimilatoare a neamului fino-tartaric din mijlocul Europei 
— dar meniţi de a fi vexaţi singuri de solgăbiraele fraţilcr 
maghiari, de a sta izolaţi sub presiunea administrativă şi 
financiară a închinătorilor sfântului Gul-Baba; pe când 
împreunaţi sub greutatea acelorași suferinţe, ei le vor putea 
rezista. Intrebarea este dacă şi când va veni vremea, în care 
softalele din Buda-Pesta să fie silite dea recunoaşte, că 
sistemul lor de guvernământ în finanţe foarte asemănător 
cu cel turcesc — şi-a trăit veacul şi nu mai este cu putinţă. 
Căci numai atunci, pe baza autonomiei comunale şi jude- 
tene sau comitatense, Românii ar începe alăturea cu Ungurii 
o viaţă liniştită şi proprie, cu deosebire că de aceasta sar 
bucura nu numai Transilvanii, ci în mod egal Bănăţenii, sim- 
paticii Crişeni şi străvechiul Maramureș. Aşa dar idealul 
Românilor din toate părţile Daciei lui Traian este mănţine- 
rea unităţii reale a limbii strămoşeşti şi a bisericii naţionale. 
Este o Dacie ideală aceasta, dar ea se realizează pe zi ce 

merge, şi cine ştie, dacă nu-i de preferat celei politice. Româ- 
nui de baştină e dotat cu o dozá mare de răceală, el nu 
admiră, ca şi Românul vechiu, aproape nimic, de aceea nici 
credem că invidiază din inimă poziţia de stat a Ungariei, căci, 
la drept vorbind, nici n'ar prea avea ce să invidieze. Ele 
Supârat pe obraznicia conlocuitorului său, nici de cum pe 
purtarea lui. 

In vremea din urmă ziarele ungurești au făcut multă 
vorbă despre o alianţă maghiaro-română. Rămâne acum să 
stabilim, in ce condiţii sar putea spera această alianţă, 
bine inţelegându-se ca nu este vorba aici de acele carteluri 
trecătoare dintre guvern şi guvern, pe care le rupe ziua 
de mane, ci de un modus vivendi și o conlucrare perpetuă, 
solidara pe acest pămant al duşmânia și răutăţii, în care 
popor pe popor caută să-l înghită şi om pe om să nimi- 
cească. Este dar vorba, dacă Ungurii sunt destul de creşti- 
naţi (căci până acum se părea că numai pielea li-i bote- 
Zata), nu ca să ne iubească, ci să ni dee bună pace. Sar- 
cina iubirii o luăm toată asupra noastră şi fie ei încre- 
dințați că am fi tot atât de zeloşi apărători ai existenţii 
lor, ca şi ai neamului nostru. 

Cât despre austriaci, cu ei treaba stă alt-fel. Nu credem 
să putem vro dată mistui acea mestecătură de evreu, 
german şi slav, care ni se. prezentează sub mutra beam- 
teruiui şi jurnalistului austriecesc şi care în vremea din 
urmă a început să tacă politică pan-germanistică şi să jure 
în numele sahastrului dela Varzin, care nici cu spatele 
nu vrea să ştie de ei. Urmașii lui Arpad nu ne pot face un 
rau esenţial, ei vexează ; dar bastardu: evreo-germano-slovac 
e auşmanul dibaciu a ori-cărei naţionalităţi. Ungurii ştiu 
proverbul nostru: „Românul nu uită nici odată” şi „ni-adu- 
cen aminte ca prin vis, că un ziar unguresc se găsise să 
comenteze acest proverb în ton melancolic, ştiind că soco- 
teiue, ce le are de rătuit cu noi, nu sunt tocmai curate. Dar 
sa nu se sperie. Românul uită şi nu uită, după cum o ei. 
Romanul nu urăşte de cât pe cei cei s'au băgat în sutiet şi 
ca aovadă putem aduce pe Românii din Turcia. E sigur că 
e. traesc sub acelaş regim ca şi Bulgarii, Sârbii şi Grecii; 
cu toate acestea ei trăesc bine cu Turcii şi le ţin partea. Nici 
aicea nu-i urâm pe Turci, de şi de sigur că ei numai dovezi 
de iubire nu ne-au dat nici-odată. Ungurii n'au de cât să se 
întrebe pe cine-i urasc ei, ca să ştie pe cine urâm şi noi. 
Credem că asta-i destul de clar, de şi în emoţiunea noastră 
nam ajuns încă să facem hagialăc la mormântul lui 
Gul-Baba. LS 

Aşa dar biserica şi şcoala, atât cer Românii din Austro- 
Ungaria pe sama lor şi prin aceasta şi-au cerut păstrarea 

naționalității şi nimic mai mult. In dejudecarea lucrurilor 
acestei lumi şi mai ales în secolul nostru, ne-am deprins a 
apıica o singură măsură, acea a interesului material, a stà- 
pânirii asupra puterii fizice ; şi cu toate acestea oamenii chiar 
cei mai materialişti, lucrează fără să vree, ba fără să şte, 
pentru un scop mai înalt. Această conştiinţă o are poporul, 
şo are câte odată omul cult. In zadar am căuta în lume 
poporul, care să trăiască numai pentru câştig material ca 
atare, la toate vom găsi că acest câştig este numai mijloc, 
nici odată scop; chiar la rasa evreească a cărei lege nu 
admite nemurirea sufletului şi este deci inferioară celorlalte 
legi ale pământului, chiar la Evrei, zic, unde se pare că ochii 
sunt aţintiţi la câştig material, vedem răsărind o ideie mai 
înaltă. Din acest punct de vedere privită, cestiunea, pentru 
un popor ca cel românesc, devine simplă. Nu veleităţile unei 
vieţi de stat mai mult sau mai puţin precare, nu deşărtă- 
clunea sgomotului în istorie este lucrul pe care-l voim. 
Oamenii, de cari se vorbeşte mai puţin şi popoarele item, sunt 
cele mai fericite. Dar ceea ce voesce Românii să aibă, e liber- 
tatea spiritului şi conştiinţii lor în deplinul înţeles al cuvan- 
tului. Şi fiind că spirit şi limbă sunt aproape identice, iar 
limba şi naționalitatea asemenea, se vede uşor că Românul se 
vrea pe sine, îşi vrea naționalitatea, dar aceasta o vrea pe 
deplin. 

Şi nu sunt aşa de multe condiţiile pentru păstrarea naţIo- 
nalităţii. Cei mai mulţi oameni nu sunt meniți de a-şi 
apropia rezultatele supreme ale ştiinţei, nu de a reprezenta 
ceva, dar fie-care are nevoe de un tezaur sufletesc, de un 
razâm moral într'o lume a mizeriei şi durerii, şi acest tezaur 
i-l păstrează limba sa proprie în cărţile bisericești şi mirene. 
In limba sa numai i se lipesc de suflet preceptele bătrâneşti, 
istoria părinţilor săi, bucuriile şi durerile semenilor săi. Şi 
char dacă o limbă n'ar avea desvoltarea necesară pentru 
abstracţiunile supreme ale minţii omenești, nici una însă nu 
e lipsită de expresia concretă a simţirii şi numai în limba sa 
omul îşi pricepe inima pe deplin. Şi într'adevăr, dacă în 
limbă nu sar reflecta chiar caracterul unui popor, dacă el 
n'ar zice oare-cum prin ea: „aşa voesc să fiu eu şi nu altfel“, 
oare s'ar fi născut atâtea limbi pe pamânt? Prin urmare 
simplu fapt, că noi Românii, câţi ne aflăm pe pământ, vorbim 
o singură limbă, „una singură“ ca ne-alte popoare, şi aceasta 
în oceane de popoare straine, ce ne încungiură, e dovadă 
destulă că aşa voim să fim noi, nu altfel. 

Vedem doar că cestiunea noastră se simplifică din ce în 
ce. Românii voesc a li se garanta uzul public al limbii lor 
pe pământurile în care locuesc şi vom vedea că toate miş- 
cările, pe care le-au făcut, în acest sens le-au făcut. 

Faţă cu această cerere întâlnim însă în amândouă părţile 
imperiului austro-ungar o rezistenţă necalificabilă prin obrăz- 
nicia ei. 

Constatăm mai înainte de toate, că Românii nu sunt nicăeri 
coloniști, venituri, oamenii nimănui, ci pretutindenea unde 
locuesc sunt autohtoni, popoulaţie nepomenit de veche, mai 
veche de cât toţi conlocuitorii lor. Căci dacă astăzi se mai 
iveşte câte un Neamţ singular, care caută să ne aducă de 
peste Dunăre, nu mai întrebăm ce zice un aseminea om, ci ce 
voeşte el. Nici mai este astăzi cestiunea originii noastre, 
abstrăgând dela împrejurarea că o asemenea interesantă 
cestiune nu este de nici o importanţă. Daci sau Romani, 
Romani sau Daci: e indiferent, suntem Români şi punctum. 
Nimeni nare să nenveţe ce-am fost sau ce-am trebui să 
fim ; voim să fim ceea ce suntem — Români. A mai discuta 
asupra acestui punct sau a crede că frica de Ruși ne-ar ade- 
meni să ne facem Nemţi, sau vice-versa, sau cum cred 
Ungurii, că de frica acestor doi ne-am putea găsi flataţi să 
ne contopim cu naţia maghiară, toate acestea sunt iluzii de 
şcoală ; limba şi naționalitatea românească vor peri de odată 
cu Românul material, cu stingerea prin moarte şi fără urmași 
a noastră, nu prin desnaţionalizare şi renegațiune. A perse- 
cuta naționalitatea noastră nu însemnează însă a o stinge, 
cı numai a ne vexa şi a ne fivenina împotriva persecutorilor. 
S'apoi ni se pare, că nici un neam de pe faţa pământului 
nu are mai mult drept să ceară respectarea sa decât tocmai 
Românul, pentru că nimeni nu este mai tolerant de cât dân- 
sul. Singure ţările româneşti sunt acelea, în care din vremi 
străvechi fie-care a avut voe să se închine la ori-ce Dumnezeu 
a voit şi să vorbească ce limbă i-a plăcut. Nu se va mai găsi 
o ţară în care să nu se fi încercat de a se face prozeliţi 
din conlocuitorii de altă lege ori de altă limbă; Hughenoţii 
în Franţa, Maurii în Spania, Polonii faţă cu Rutenii, Ungurii 
cu Românii — toţi au încercat a câştiga pentru cercul lor de 
idei populaţiile conlocuitoare şi aceasta prin presiune, cu 
de-a sila; Românul priveşte c'un stoicism neschimbat bise- 
rica catolică, atât de veche în Moldova, şi nu i-a venit în 
minte să silească pe catolici de a deveni orientali ; Lipovenii 
fug din Rusia şi trăesc nesupăraţi în cultul lor pe pământul 
românesc. apoi Armenii, Calvinii, Protestanţii. Evreii toţi sunt 
faţă şi pot spune dacă guvernele româneşti au oprit vr'o 
biserică sau vr'o școală armenească, protestantă sau evreiască. 
Nici una. : 

Ni se pare deci că pe pământurile noastre strămoşeşti, 
pe care nimeni nu le stăpâneşte jure belli, am avea drep- 
tul să cerem să ni se respecte limba şi biserica, precum 
le-am respectat-o noi tuturor. 

Ce se va zice însă, când vom arăta că pe pământ româ- 
nesc, în Bucovina, sub sceptrul austro-ungar, sinagoga 
evreească are mai multă autonomie de cât biserica Româ- 
nului ? Căci dacă Evreul are rabin, şi-l alege singur, dacă 
are şcoală jidovească, îşi caută singur de dânsa. Dar dacă 
îi trebuește Românului preot, îl numeşte (mediat) guvernul 
dela Viena ; dacă biserica lui are avere, o administrează 
tot guvernul dela Viena; dacă are şcoală, profesorii sunt 
numiţi tot de guvernul dela Viena. Şi cu toate aceste 
Bucovina n'a fost luată cu sabia, ci din contră prin bună 
învoială şi cu condiţia ca starea de lucruri în trebile bise- 
ricești şi politice să rămână intactă. 

Ce se va zice dacă în Ungaria vom vedea pe Români, 
mai cu seamă pe Români, trataţi în mod cu totul excep- 
tional. Lasă că Transilvania e de atâta amar de ani într'o 
adevărată stare de asediu, lasă că în lăuntrul ei se aplică 
o altă lege electorală şi e peste tot lăsată la discreţiunea 
înţelepciunii ministeriale din Pesta ; dar poporul românesc 
în parte, în mod casuistic e vexat de guvernanţii săi. Pro- 
cese urbariale îndreptate contra averii lor private, legi 
electorale îndreptate contra voinţii lor legitime, voturi virile 
în municipii pentru a îneca voturile locuitorilor, Cun cuvânt 
un painiiniş întreg de măsuri arbitrare, adaos prin călcarea 
zilnică a tuturor dispoziţiilor din lege, care au mai rămas 
în favoarea naționalităților. 

Prin urmare întorcându-ne de unde am plecat şi conside- 
rând asiduitatea cu care presa austriacă cere dela Români 
ca în caz dat să se sacrifice pentru „civilizaţie“, ni se va da 
voe să întrebăm dacă civilizaţia austro-maghiară, în forma 
în care ni se arată, merită să ni ridicăm braţul pentru ea, 
dacă se poate cere, dela Români, ca ei să meargă alături cu 
o putere care, stăpânind ea însăși peste trei milioane de 
Români, îi tratează într'adins şi într'una cu disprețul celui 
mai elementar simţ de justiţie ; — căci Românii — să fie bine 
stabilit — nu cer privilegii, prerogative, ei cer în Ungaria 
cel puţin aplicarea conștiincioasă a legei pozitive a naționali- 
tăților, în Bucovina nu cer decât exercițiul liber al confesiei 
lor, autonomia bisericii lor : o autonomie pe care-o au Evreii, 
Lipovenii, Calvinii, ne mai vorbind de loc de puternica pozi- 
ție a bisericii catolice ; — dacă c'un cuvânt se poate cere să 
ne vărsăm sângele pentru a asigura contra mişcării slave 
supremația simulacrului de civilizație evrească din Austro- 
Ungaria. 

După tonul cu care vorbim, s'ar putea presupune că în 
dreapta indignare exagerăm lucrurile. De aceea vom vorbi 
asupra materiei în mod cu totul special. 

După câte se vorbesc prin jurnale, Austria pare a avea 

o constituţie. Pare a avea zicem, pentru că în faptă nu 
există de cât peatru a fi batjocorită de o mână de Evrei şi 
de beaimteri, cari cârmuiesc acest complex de ţări, în care 
nimeni nu-i mulţămit. Afară de aceea, libertatea religioasă 
este, dragă Doamne, garantată prin o mulţime de terfe- 
loage de origine supremă, care se vor fi respectând față cu 
alții, numai faţă de Români nu. Astfel Constituţia din 4 
Martie 1849 $ 1, Patenta din 31 Dec 1852, „Diploma“ din 
20 Oct. 1660, în fine constituţia (Reichsgrundgesetz) din 21 
Dec. 1867 art. 15 în care se zice: 


F:e-care biserică, recunoscută de stat, are dreptul de a-și exer- 
cita cultul după credinţa ei, a-și conduce școlile sale, a stăpâni şi 
întrebuința fondurile și averile sale bisericești şi şcolare după 
trebuința şi dorința ei. 


Și întradevăr, acest articol se şi aplică — pentru Lipo- 
veni şi Evrei, pentru Români nu. 

De două-zeci şi şase de ani Românii bucovineni se prim- 
blă dela Ana la Caiafa, pe la naltele scaune, cum zic ei, 
pentru a putea exercita un drept garantat de constituţie şi 
de două-zeci şi şase de ani îmblă în zadar. 

Pentru a înţelege anomalia atârnării bisericeşti din Buco- 
vina — atârnare eretică, contrarie canoanelor ritului răsă- 
ritean şi cea mai nedreaptă înrâurire asupra credințelor 
poporului, vom trebui să caracterizăm în două cuvinte aşa 
numitul partid liberal-constituţional din Austria.  Intr'un 
mozaic de popoare cu un singur guvern a trebuit să se ivească 
oameni, cari nu se ţin de nici o nație în special, oamenii inte- 
resului personal, cari cu aceiași ușurință pot fi Maghiari, 
Poloni, Germani, čun cuvânt ce li s'ar cere să fie. Aceşti 
indivizi fără nici o comunitate de principii, una fiind numai 
întru exploatarea naționalităților, cari nu au nimc sfânt în 
lume, nu ţin la nimic decât la sine, — sunt „liberalii“ din 
Austria. De aceea nu ne vom mira dacă vom găsi pe domni 
ca Giskra, miniștri atotputernici, uniți la escamotări ordi- 
nare cu Evrei parveniţi, întreprinzători de drumuri de fer ; 
nu ne vom mira zic, dacă vom găsi că într'un rând cel mai 
liberal consiliu de miniștri din Austria se constituise în con- 
siliu de întreprinzători. Mai toţi foştii miniștri liberali sunt 
astăzi milionari — din advocaţi fără pricini ce au fost. De 
unde ? De odată cu fotoliul de ministru mai ocupau şi fotolii 
de membri în consiliile de administratie ale tuturor băncilor 
şi întreprinderilor posibile şi imposibile, care în vremea 
marelui „Krach“ au prezentat aspectul zilei de apoi, în 
tumultoasele strigăte ale particularilor înşelaţi, a micilor 
capitalişti ruinaţi —: un adevărat Pompeji, surprins de lava 

Vezuvului. — Austria, crezând a putea abstrage dela ser- 
viciul oamenilor cu părinţi cerţi, cari să fi vorbit o limbă 
certă, să fi ţinut la un cămin, să fi avut în suflet „simţ 
istoric“, singurul care întărește împărăţiile, s'au folosit din 
contra de oameni, cari nu ţineau la nimică, nici la Austria 
ca abstracţie, de oameni, pe cari în jurnalele lor îi vedem 
vânduți la Turci (ca Neue freie Presse), la imperiul german, 
la Ruşi, cu'n cuvânt Austria s'a servit de un element venal, 
corupt, lipsit de caracter, adevărat gunoiu al catilinaris- 
mului. Aceşti oameni guvernaţi guvernează. Contingenitul 
cel mai mare pentru formarea acestui „cleiu al împărăției“, 
cum îl numesc ei, îl dau Evreii. „Ce mi-i Hecuba ?“ zice 
Evreul, ce-i pasă lui de seriosul German, de energicul Ceh 
din Boemia, de cavalerescul Polon, de melancolicul Rus, a 
sa ţintă una este: succesul, strălucirea, banul. Cum că 
acești oameni se numesc astăzi „Germani“, e curat întâm- 
plător şi trebue atribuit puternicei ridicări a vecinului im- 
periu germanic; tot aceşti oameni se numesc în Ungaria 
Maghiari „noi“. Ei nu au naţionalitate, pentru că n'au 
trecut, n'au istorie. De aceea guvernul austriecesc, înaintea 
venirii contelui Hohenwart la minister, era un guvern 
de parveniţi, stăpâniţi ei, la rândul lor, de hetere. După 
căderea contelui, regimul „bursei“ a reînceput, neutralizat 
întru câtva de blestemele populațiilor ruinate dela un capăt 
al imperiului până la cellalt. Astfel dar era firesc, ca pre- 
decesorii lui Hohenwart, cari în viaţa lor n'au simţit in- 
stinctul respectării proprietăţii, să răspundă într'un rând 
Bucovinenilor că „fondul religios greco-oriental nu ar fi al 
bisericii, ci al guvernului“. 

Noi nu ne putem nici închipui măcar o asemenea lipsă 
de ori ce simţ de pudoare. Intr'adevăr, la noi moşiile mănă- 
stireşti s'au prefăcut în avere a Statului, dar numai mo- 
şiile bisericii statului român, care a luat asupră-şi întreţinerea 
fără deosebire a tuturor şcolilor, spitalelor, mănăstirilor mai 
însemnate, puindu-se capăt exploatării prin călugări străini, 
cari se îmbogăţeau aici în ţară şi ridicau cu banii noştri 
institute greceşti. 

Dar guvernul român nici a gândit vr'odată să iee în 
administrarea sa averea bisericilor catolice, prostestante, lipo- 
veneşti, etc., care nu sunt biserici ale statului român. 

Și nici în Austria n'ar fi cutezat nimeni până la aceşti par- 
veniţi să ridice pretenţii asupra averii unei biserici, nea- 
târnate, neconfundabile cu statul austriac. 

In fine cabinetul Hohenwart, care din nenorocire pentru 
naţionalităţi avu o durată atât ae scurtă, dacă nu li-a dat 
Românilor siguranţa averii lor strămoşeşti, cel puţin a neu- 
tralizat rapacitatea predecesorilor săi, căci în vremea lui 

s'au pus în faţa lumii într'o adunare de proprietari, preoţi 
şi ţărani in număr de 4000 inși din toate unghiurile pămân- 
tului clasic al Bucovinei, drepturile necontestate, neatacabile 
ale bisericii răsăritene asupra fondului religionar. 

Iată dar cum stau lucrurile. 

Trecând Bucovina sub Austria, Divanul Moldovei şi Vodă 
se vede că s'au îngrijit ca prin tractatul de cesiune Austria 
să fie obligată de a mănțţinea în aceste ținuturi statu-quo. 
Guvernul austriecesc a găsit în Bucovina stări de lucruri cu 
totul fericite în privirea îndestulării materiale a locuitorilor. 

A găsit mănăstirile pline de averi, o numeroasă clasă de 
țărani cu totul liberi, mazilii, ruptaşii şi răzeşii, bresle de 
meșteșugari, stărostii de negustori, čun cuvânt o feudali- 
tate cam târzietică în viaţa ei, dar liniştită şi liberă. Ceea 
ce era vechiu în vechea Moldovă, era legătura pe care clase 
întregi o aveau cu statul. Mazilii şi ruptaşii, boerii cu scu- 
telnicii lor erau obligaţi de a servi gratis în orice ocazie 
statului, era se vede o rămășiță a organizaţiei militare de 
sub Domniile vechi. Aceste legături dintre Domnie şi popu- 
laţie, prerogativele acestei din urmă erau neînţelese pentru 
noii guvernanţi, obligaţi a ţine statu-quo; afară de aceea 
ei sperau a deduce din drepturile Domniei moldovenești, 
drepturi ale împărăției Austriei. Cu acest scop guvernul 
austriecesc face la a. 1782 întrebare Divanului Moldovei ca 
să-l lumineze în materiile juridice, dar mai ales în materie 
de succesiune. Din toate acele întrebări (26 de toate) se vede, 
cum noii guvernanţi umblau cu mâţa pe lângă păsat, doar 
s'ar putea deduce cumva dreptul de proprietate a „Stăpâ- 
nirii” asupra pământurilor mănăstirești, răzășeşti și a locu- 
rilor din târguri. 

Iată câteva din aceste curioase întrebări: 

Veniturile podurilor şi alte venituri ce au fost Domnești, 
le-au stăpânit Domnii însuşi sau cu scrisori le-au dat altora ? 

Un stăpân de moşie, ce nu are copii sau moştenitori, are 
putere a face cu moşiile sale ce-i va fi voea ? Poate să facă 
pe un străin moştenitor fără voea Domnului tării? 

Poate fieşte-care stăpân de moşii să facă diată sau are ose- 
bire unul de altul ? 

Un stăpân poate să vânză moşia de istov? -e 

Din răspunsurile Divanului se vede, că deşi tot pămân- 
tul Moldovei a fost înainte de vremi nepomenite „domnesc , 
prin daniile luminaţilor Domni, prin descălecare de oraşe şi 
sate au devenit proprietăţi particulare, la care „stăpâni- 
torul ţării” nu are nici un amestec, şi că fie-care om „„slo- 
bod” din Moldova este volnic să dispue de averea sa cum 
îi place, fără să întrebe pe „stăpânitorul ţării”. 

C'un cuvânt toate întrebările scoposesc, de a afla drep- 

turi domneşti asupra drumurilor, morilor, crâșmelor, podu- 
rilor, pădurilor, târgurilor şi proprietăţii mari şi mici. E 
păcat că n'avem de pe aceste întrebări și răspunsuri decât 
o copie defectă ; caracteristic este însă că în acest an al 
întrebărilor (1782) PDosoteiu Episcopul de Rădăuţi, cedează 
guvernului administraţia bunurilor episcopeşti. 


Asupra propunerilor consiliului suprem, Iosif al II-lea pune 
rezoluţia : 


„Se ia spre ştiinţă și la vreme se va lua sama, ca aceste veni- 
turi mănăstireşti să se întrebuințeze cu folos: însă numai spre 


folosul confesionarilor şi numai în provinţia în care s'au desființat 
mănăstirile”. 


Se vede din rezoluţie că consiliul propuse confiscarea, iar 
împăratul a refuzat-o, făcând deosebire între al meu şi-al tău. 
In urma măsurilor guvernului, se lăţise îngrijiri asupra 
„dreptului de proprietate” a moșiilor. Deci consiliul suprem 
se vede silit de-a declara prin rescriptul din 19 Mart 1783: 


„Luându-se moşiile episcopiei şi poate şi cele mănăstirești sau 
ale altor institute, nu se înstrăinează nici de cum dela menirea 
tui darul făcut episcopiei mănăstirii sau institutului, ci, din con- 
tra, veniturile nesigure de mai nainte, ce nu se pot evita la 
proprietăți imobile, se asigurează”. 


Tot în privinţa întrebuinţării fondului, spune rescriptul 
consiliului suprem din 4 Iulie 1783: 

„ImMpuţinarea şi micșurarea mănăstirilor are să continue şi pă- 
mânturile şi fondurile lor au să se iee spre administrare, averea 
preuţimei care nu locueşte în ţară, prin urmare stăine, are să 
se ia asemenea şi din fondul ce se va creia astfel, are să se 
susț:e întâiu clerul greco-răsăritean, apoi are să se înființeze cel 
puţin o şcoală, fie la Cernăuţi sau în Suceava, şi ce va mai ră- 
mânea are să se păstreze spre alte întrebuinţări folositoare”. 


In privinţa administrării fondului religionar, rescriptul con- 
siliului suprem Gin 10 Ianuarie 1784, cătră generalul Enzen- 
berg, spune următoarele : 

3 

„Spre a da pretutindeni, iar mai ales poporului din Bucovina, 
dovadă vederată că economia cea nouă introdusă la moşiile epis- 
copești şi preuţeşti, nu are alt scop decât numai binele religiuniă 
şi al indigenilor, şi că banii ce vor incurge nu se vor întrebuința 
spre aite cheltueli decât pentru acelea ce ţin de susținerea epis- 
copului și a preuților, de cerințele cultului şi ale păstoriei, apoi de 

ținerea mănăstirilor şi a zidirilor preuţeşti, precum și de creșterea 
preuţilor învăţaţi şi cucernici, apoi de înfiinţarea școalelor și a 
altor institute pioase ce lipsesc încă acuma: toate veniturile epis- 
copeşti și preuțeşti, ce au incurs şi vor incurge încă mai departe, 
trebue să se păstreze așa dar în deosebită evidenţă şi într'o casă 
separată, care va purta numele de „casa fondului religionar”, și 
toate dispoziţiile în privința aceasta, de s'ar ţine ele de ori-care 
rubrică numită mai sus, trebue să se facă sub privigherea și res- 
pective cu ştirea Episcopului și a Consistoriului, aşa încât toate 
îndrumările de felul acesta să ajungă la CUNOSTINŢA PO- 
PORULUI”: 


Tot în privința administrării, întrebuinţării și a însăşi 
proprietăţii fondului, s'au garantat prin scriptul consiliului 
suprem din 3 Martie 1784 către generalul Enzenberg urmă- 
toarele : 


„Pentru că după prea înalta intenţiune a Majestății Sale, veni- 
turile moşiilor preuţeşti şi mănăstirești sunt în deobşte menite 
pentru susținerea episcopului și a celeilalte preuțimi ce se va 
sistemiza pentru înființarea școalelor şi a altor institute pioase. 
apoi pentru ţinerea zidirilor preuţeșşti, prin urmare pentru că 
aceste moşii nu sunt a se confisca după cum spune întimaţiunea 
cea foarte scandaloasă trimisă de Domnia sa către Consistoriu, ci 
au să se iee numai spre adminis.rare ; în fine, pentru că veniturile 
ce se vor mări prin îmbunătățirile scoposite nau să se adune în 
visteria fiscului, ci în casa separată a fondului religionar : de aceea 
toată manipulaţiunea aceasta trebue să se petreacă sub privigherea 
şi conducerea Episcopului și a Consistoriului, prin urmare și tot 
personalul economic: ce este de trebuință pe moșiile episcopești 
şi mănăstireşti, trebue să fie şi aşezat în înțelegere cu Episcopul 
și cu Consistoriul”. 


Tot-odată citim în decretul consiliului suprem către gene- 
ralul Enzenberg : 


„Nu odată, ci de mai multe ori s'au dat de înțeles administra- 
ţiunii, că intenția Majestății Sale nu este nici decât de a tur- 
bura proprietatea privată sau şi numai de a îngădui să se pur- 
ceadă cu puterea şi cu sila la vre-una din economiile de pe 
moşiile preuţești”. 


In fine citim în decretul consiliului suprem de Curte din 
8 Maiu 1784 următoarele : 


„După instrucţiunea de mai "nainte trebuie să se ia seama ca 
primirea şi cheltuelile tuturor banilor scolastici, mănästireşti şi 

preuțeşti să se poată purta separat de ai casei districtuale ad- 
ministrative, şi toate mandatele trebuincioase din casa fondului 
religionar să se facă prin Consistorii”. 


Mai clar nu s'a putut garanta proprietatea, întrebuin- 
tarea, administraţia averilor eparhiei Rădăuţilor. Amploiaţii 
se numesc, şcolile se înființează, plăţile se fac numai cu 
expres manat al Consistoriului şi al Episcopului, guvernul 
e un notar oficial al afacerilor, nimic mai mult. 


Pentru a arăta însă cum se întrebuinţează aceste averi, 
vom lăsa să vorbească pe un ţăran din Bucovina, pe pri- 
marul din satul Crasna, Grigorie iiiuţ: 


„Numai despre un lucru am auzit vorbindu-se mai puţin, adică 
despre şcoalele noastre din ţară, despre şcoalele noastre biseri- 
cești, pentru creşterea și luminarea poporului nostru drept cre- 
dincios. Dară şi despre acest lucru să nu așteptați o cuvântare iscu- 
sită, căci noi ţăranii n'avem atâta învăţătură ca să putem vorbi cu 
iscusinţă. Cuvântul meu va fi scurt dară adevărat din inimă. 

„Noi ştim cu toţii, că din banii fondului nostru bisericesc sau 
înfiinţat în Suceava un gimnaziu, în Siret o şcoală normală şi în 
Cernăuţi o școală reală şi o şcoală normală cu o preparandie. Știm 
cu toţii şi aceasta că prin parohii s'au înfiinţat, pe cheltuiala co- 
munelor bisericești, peste o sută de școale primare, dintre carile 
mai mult de jumătate sunt sprijinite și din fondul nostru religios. 

„Aceste școale sunt confesionale, adică bisericești, și până acum 
se purtau toate trebile lor de preuţi şi de învățătorii drept cre- 
dincioşi subt privigherea prea onoratului Consistoriu. In urma 
legilor împărăteşti mai noui din 25 Maiu 1868 şi din 14 Maiu 1869, 
atât biserica cât şi fiecare parohie are tot dreptul de a înfiinţa 
şcoale proprii bisericeşti și a le derege după legile generale. 

„Cu toate acestea şcoalele noastre sătești susţinute parte de 
parohieni, parte din fondul nostru religionar, samănă a ni se în- 
străina cu totul. In multe ţinuturi din ţară sunt puși privighetori 
de școale şi de altă lege și de altă limbă. Aceştia dispun acum și 
de școalele noastre bisericeşti, fără a mai întreba de cei ce repre- 
zintă comunele parochiale şi biserica noastră din ţară. Pe cât văd 
şi pricep, lucrul merge într'acolo, ca şcoalele noastre bisericeşti să 
treacă în rândul și numărul celor nebisericești, şi ce vrea să zică 
aceasta ? Nici mai mult nici mai puţin, decât că pe lângă privi- 
ghetorii scolastici de altă lege și de altă limbă, încetul cu încetul 
să ni se dee și învățători de altă lege și de altă limbă, şi de va 
merge lucrul ca până acum, în curând ne vom pomeni și cu învă- 
țători jidani. Eu ştiu că nu voiţi şi nu doriţi una ca această, însă 


după legile mai nouă pot fi în școalele nebisericeşti jidani în- 
văţători. 

„Dară să vă mai spun încă una. In Viena a fost mai dăunăzi o 
adunare mare de învăţători. Şi din Bucovina au fost câţi-va. In 
acea adunare sa hotărît ca în școalele bisericești să nu se mai 
învețe religiunea. Şi dacă acea hotăriîre se va primi atunci preuţii 
nici nu vor mai intra în școală ca să înveţe pe copiii noştri reli- 
giunea. Și eu vă întreb, oare ni-ar fi dz folos astfel de şcoale ? 
Ce sar alege din copiii noștri cu învăţători de altă lege şi de altă 
linbă ? Eu nu mă pot înţelege cu aceea ca să lăsăm pruncii 
noştri fără de învăţătură, ci vă întreb, oare să ne lăsăm noi de 
şcoalele noastre bisericeşti?  Nimene nu poate aştepta dela noi 
una ca aceasta, ci, din potrivă, trebue să dorim şi să cerem, ca în 
fiecare parohie să avem câte o școală bună bisericească. 

„Una, numai una, ne mănâncă pre noi ţăranii, ştiţi ce? Sără- 
cia. In cele mai multe sate sunt oamenii noștri săraci, şi nau de 
unde face şcoalele şi susținea pe învăţători. Dară bun e Dumne- 
zeu, şi fondul nostru bisericesc este avut. El este menit şi pentru 
școale. Aşa dară de vom rămânea pe lângă ast-fel de şcoale, ce 
ni convin mai bine în împrejurările în care ne aflăm, fondul 
nostru ni va sta într'ajutor cu bani pentru susţinerea lor, de care 
vom putea z:ce cu drept cuvânt că sunt ale noastre și nu străine“. 

„Văd, că vă înţelegeţi cu toţii, ca să avem şcoalele confesionale 
sau bisericeşti. Văd că cunoaşteţi că numai ele ne sunt de folos. 
Acuma nu mai rămâne alta decât să poftim pe comitetul ce se va 
alege, ca în adresa ce se va face cătră Minister să se scrie şi 
această dorinţă a noastră, adica că poporul nostru drept credin- 
cios doreşte şi voeşte a avea ca până acum şcoale confesionale sau 
şcoale bisericeşti.“ 


O asemenea adresă s'a făcut la minister şi se vor face încă 
multe cu aceeaşi menire de a putrezi la acte. 

Deci starea Românilor din Bucovina o rezumăm în acest 
fel : 

1. Deşi libertatea oricărui cult e garantată prin constituţia 
austriacă, deşi credincioşii fiecărei biserici sunt îndreptăţiţi 
de a-și administra averile şcolare şi eclesiastice, numai Ro- 
mânii în tot imperiul sunt supuşi unui regim excepțional. | 

2. Deşi gimnaziul din Suceava, şcoala reală din Rădăuţi, 
şecala normală din Cernăuţi şi altele sunt plătite din fondul 
religionar, numirile profesorilor se fac de-a dreptul de către 
Ministerul din Viena, precum nu se 'ntâmplă la niciun popor, 
la nicio şcoală confesională. Numai Românii sunt supuşi în 
privinţa şcoalelor lor unui regim excepţional, şi aceasta pen- 
tru ca în ele să se păstreze limba de propunere germană. 

3.  Arhierein, după scriptură şi canoanele bisericii răsări- 
tene, se aleg ; în Bucovina arhipăstorul e numit de-a dreptul, 
pe când în aceeaşi ţară Lipovenii îşi aleg pe Vlădica lor dela 

Fântâna Albă, şi Evreii îşi aleg rabini. Numai Românii, şi în 
această privire, sunt trataţi în mod excepţional. 

E de prisos să mai vorbim despre untlinţarea cu scopuri 
politice a aşa numitei universităţi, în care s'adună toţi profe- 
sorii suprenumerari de licee de prin Kolomeia şi Kecikemet 
pentru a figura ca profesori de universitate, nici de liceul dela 
Cernăuţi, care în vremea din urmă geme de suplinitori rus- 
naci, nici de neaplicarea obligativitâţii învăţământului la 
şcoalele rurale româneşti şi aplicarea strictă la cele ruseşti. 
Vom atinge numa ’n treacăt învrăjbirea artificială, introdusă 
de guvernanţi între Români şi Ruteni. 

Sunt în Bucovina două soiuri de Slavi: Huţulii, cum se 
vede un trib vechiu de munte, care cuprinde şirul de Nord 
al Carpaţilor, şi Rutenii, fugiţi din Galiţia, aşezaţi între Nistru 
şi Prut. Cei dintâiu sunt populaţie autohtonă şi duc un fel 
de viaţă care cu greu se poate descrie, viaţă de pasere pri- 
beagă, originală şi liberă, şi nici autoritatea statului austriac 
nu prea pătrunde printre dânşii, căci perceptori, subprefecţi 
şi alţii cari i-ar prea supăra, dispar câte odată fără urmă. 

Dar nu aceştia li-s duşmani Românilor. 

Din contra, Românii li pricep limba lor fără s'o poată vorbi 
şi ei pricep pe cea română. E cel mai ciudat fenomen de a 
vedea pe ţăranul român de baștină cum ascultă cu atenţie la 
ceea ce-i spune oaspetele său, când se scoboară la câmpie. 
Şi acest oaspete vine poate din munţii Tatrei, de cine ştie 
unde, şi pricepe românește, fără să fi vorbit vr'odată un cu- 
duce că aceşti Huţuli sunt „Daci slavizaţi“, pe când Românii 
cari-i pricep fără să li vorbească limba, sunt „Daci romani- 
zaţi“'. Acest trib este puţin numeros, mărunt la stat şi vioiu. 

Dar aceia cari-i duşmănesc pe Români nu sunt aceşti Daci 
slavizaţi, ci Rutenii din Galiţia, cari scăpând pe pământ mol- 
dovenesc de apăsarea polonă, de miliția austriacă şi de alte 
rele, pretind că a lor e Bucovina, că ei sunt adevărații stă- 
pâni ai ţării. Guvernul se foloseşte de ei pentru a-i paraliza 
pe Români şi râde în taină de ei, ştiind prea bine din analele 
sale statistice că sunt bejănari, aduşi de boerii moldoveni pen- 
tru a li cultiva moşiile, lucru care se obicinuia în Moldova 
până pe la 1845, pe când în rolurile de contribuţie era o ru- 
brică deosebită pentru „„bejănarii ruteni“. Aceşti oameni din 
vechiu se pusese într'adevăr de bună voe supt autoritatea 
mitropolitului Sucevei, căci popii lor veneau din fundul Polo- 
niei să se sfinţească la Suceava, servind tot odată şi de spioni 
Domnilor Moldovei, încât regii Poloniei s'au găsit siliţi să 
oprească pe „„popones Ruthenorum“ de a mai merge la Mol- 
dova să se sfinţască. Dar credem că din aceste servicii oculte 
aduse Decmnilor Moldovei de cătră popones nu se poate de- 

duce un drept exclusiv al bejănarilor ruși asupra fondului 
religionar, ba asupra Bucovinei întregi. 

Afară de aceea Românii nici nu le refuză ajutoarele nece- 
sare pentru întreţinerea școalelor rurale, numai egalitatea nu 
vor s'o admită — şi cu drept cuvânt. Pe de altă parte Rusia 
își are agenţii săi printre aceşti oameni, iar guvernul, în loc 
de a vedea cum stau lucrurile, îi încurajează în aspiraţiile lor 
şi voeşte să facă din Bucovina un focar de agitaţie rusască în 
contra Polonilor și a Românilor. 

Mai sunt peste Prut şi mulţi Români slavizaţi, cari de pe 
fizionomie, port şi obiceiuri se cunosc a fi Români, apoi nu- 
mele lor de familie, numirile satelor (d. e. Cuciurul mic), căr- 
tile vechi câte se află în biserică, inscripţiile acestora, seriso- 
rile, în josul textului, toate arată că înainte de 50 de ani lo- 
cuitorii acestei părţi erau încă Români. Astăzi vorbesc ruse- 
şte şi ni se pare că Ruși vor şi rămâne. Deşi se numesc ei 
înșii Români (Woloch), dar vor ajunge ca cei din Moravia, 
cari şi aceia se numesc Români, fără de a-și mai ști limba. 

Și dacă va întreba cititorul, ce biserică este aceea pe care 
guvernul din Viena o supune administraţiei sale, vom răs- 
punde că este cea mai neatârnată a întregii creştinătăţi, căci 
atât Mitropolitul transdanubian și al ţărilor tartarice din 
Proilabum (Brăila), cât și cel al Ungro-Vlahiei (din Târgo- 
viște) erau supuși Patriarhului de Constantinopole, iar cel 
de al doilea era esarcul acelui patriarhat, continua puterea 
centrului Constantinopolitan până'n munţii Aurariei, sfinția 
pe Mitropolitul de Alba-Iulia, stătea în legătura întinsă a 
organismului eclesiastic greco-bulgar. Singură Mitropolia 
Moldovei și a Sucevei e ab antiquo suverană, neatârnată de 
nici o patriarhie, acestei Mitropolii a Moldovei şi a Sucevei 
se datoreşte introducerea limbii române în biserică şi Stat, ea 
este mama neamului românesc. 

De aceea extragem din „Indireptarea legei“ lui Matei Basa- 
rab (tipărit la Târgovişte 1652): 


„Află-se scris în pravila lui Matei-Vlastari, cum și Moldo-Vla- 
hia au fost supusă Ochrideanilor ; eară acum nice Ohrideanilor 
se pleacă, nice Țarigrădeanului, şi nu ştim de unde au luat această 
putere“. i 


Intre Mitropoliţii, cari țin subt mâna lor Episcopii, se zice: 
„Moldoveanul ține aceasta : Rădăuţul şi a Romanului şi Hușii“. 
“Intre exarhi se citează ,„„Moldovean“, al „Sucevei şi a 


toată Moldo-Vlăhia“ — „iară ceilalți Mitropoliți numai pre 
cinstiți să scriu, iară nu și Exarhi“. 

Va să zică Episcopia Rădăuţilor, supusă celui mai neatâr- 
nat mitropolit, exarh sau sponte, şi în rang egal cu un pa- 
triarh, această episcopie este azi administrată de beamteri şi 
de Evrei. In şcoalele acestei episcopii se propun obiectele în 
limba germană, cu profesori nemți şi elevi evrei. Abia se 
mai găsește câte un egumen de mânăstire, câte un preot şi 
în creerii munţilor câte un dascăl de şcoală urbană sau ru- 
rală, şi alte ori câte un protopop care, întemeiat pe trecutul 
istoric de 500 de ani al acestei sfinte epitropii a Rădăuţilor, 
să zică : „stăpân peste această bucată de pământ e strălucita 
roadă de Muşatin şi coborîtorii ei, nu Evreii galiţiani şi 
Șvabii din Bavaria“. Orice sar zice despre alte popoară, 
nu se poate contesta în ele un fel de respect faţă cu trecutul 
şi aceasta e un semn că o nație are în sufletul său „religia 
umanităţii“. Şi religia umanităţii consistă tocmai în recu- 
noaşterea existenţii unui principiu moral în istorie. Şi n'a 
reprezentat Mitropolia Sucevei un principiu moral? N'a fost 
ea aceea, care a dat razimul evanghelic populațiilor aservite 
din Polonia, n'a fost ea, care a apărat intactă creştinătatea 
faţă cu agresiunea mahometană, n'a fost ea aceea, care'n per- 
soana lui Varlaam Mitropolitul a făcut ca duhul sfânt să vor- 
bească în limba neamului românesc, să redee în graiul de 
miere al coboriîtorilor armi.ior romane sfânta scriptură şi 
preceptele blândului Nazarinean ? N'a fost ea, care sa ridi- 
cat cu putere contra naţionalizării, judaizării, bisericii creştine 
prin. duther și Calvin? Patriarhi şi Mitropoliţi au făcut 
faţă cu propăşirea repede a reformațţiei şi desbinării ; Mitro- 
polia Moldovei şi Sucevei a ridicat glasul contra lui Luther şi 
a arătat tot odată că reforma era în sine de prisos. Nu reformă 
— reîntoarcere la vechea şi toleranta comunitate bisericească, 
precum o încearcă astăzi unii catolici din Germania, era mân- 
tuirea omenirii din mrejele materialismului, şi din sofismele 
lu Anti-Crist. 

Dar Evreul austriecesc e departe de a pricepe, de ce Româ- 
nul: ține la biserica lui, căci... această Mitropolie, cea mai în- 
semnată în Orient prin spiritul ei, a ajuns azi de batjocură 
evreo-germană Slovacilor din Austria. Această Mitropolie are 
astăzi în fapt mai puțină autonomie decât rabinul jidovesc 
din Sadagura, ea, subt un împărat creștin, a ajuns o unealtă 
de politică, de coterie în mânile d-lui Stremeyer. 

Și nu mai arde candela vecinică la capul bine-credinciosu- 
lui şi de Hristos iubitorului Ștefan-Voevod. Biserica lui Ale- 
xandru cel Bun în Suceava stă de 80 de ani în ruină; iar 
Mitropolia Sucevei cu moaştele sft. Ioan cine se'ngrijeşte de 
ea ? Mihail Grigorie Sturza i-a dat o existență de umbră, iar 
Titu Maiorescu, fostul ministru al Măriei sale Carol-Voevod 
trimisese un arhitect ca să-i ridice planul, să propue înfru- 

museţările cuvenite şi să clădească un local de şcoală pri- 
mară românească în curtea acelei biserici. Atât ştim despre 
acea mitropolie, în care stă locţiitorul Mitropolitului Mol- 
dovei ; iar cât despre Episcopia Rădăuţilor — ea a devenit 
Mitropolie austriacă-internaţională a Bochezilor din Dalma- 
ţia şi se vede că tot d. Stremeyer mai are perspectiva de 
a deveni Mitropolia Indianilor Țulu sau a creştinilor din 
Maroc. 

De aceea nu e nimic mai serios decât cuvântul boerului 
moşnean Hurmuzachi, care în acea adunare de care am 
vorbit mai sus a pronunţat memorabilile cuvinte, că Românii 
din Bucovina au ajuns să apere de „liberalii” din Austria — 
autonomia bisericii, limbii, şcolii. 

Hotărâtu-s'au în tăinuitul sfat al proniei cereşti, ca 1877 
să devină reversul lui 1777? 

II. Nu există stări de lucruri mai asămnătoare de cât 
acelea ale Ungariei şi României, o dovadă că amândouă 
țările acestea sunt jertfele unei exploatări comune. Dar pe 
când România prin justă frică de elementele străine şi prin 
recunoaşterea ranelor sale are posibilitatea de a ajunge la 
întremare, îndată ce va înlătura scamatoriile care mistuesce 
puterile ei cele mai bune, Ungaria a supt veninul în nobi- 
lile sale vine, şi-a robit economiceşte popoarele sub dibaciul 
titirez austro-evreesc, care'n, Buda-Pesta îşi pune pană de 
cocoş în pălărie, precum bea în Viena bere în sănătatea prin- 
cipelui Bismarck. f 

Deschisă industriei jidoveşti din Austria şi înmulțindu-şi 
trebuințele prin formele goale ale civilizației occidentale, 
pe care le-a introdus cu aceeaşi pripă ca şi noi, Ungaria 
Îşi istoveşte pământul prin cultura extensivă şi barbară, 
scoate prin acest tratament pături din ce în ce mai adânci 
ale țarinei la suprafață, aşa încât brazda sa devine din ce 
în ce mai săracă. Neputând, se ’nțelege, concura cu vecinul 
său, cu care e legată prin interesul apăsării naționalităților, 
tot ce nu lucrează pământ în Ungaria e silit a-şi oferi pute- 
rile sale statului sau a trăi din advocatlâc. Ungaria este, 
după România, patria funcţionarismului, cârciocarilor şi 
negrei speculaţiuni evreeşti. Pustiirea pădurilor a schim- 
bat mediul climatic şi a născut se vede o mulțime de epi- 
demii, iar cu cât legătura economică cu Austria se va pre- 
lungi, cu atât popoarele de sub coroana Sf. Ștefan vor fi 
reduse la proletariat şi Ungaria condamnată de a rămânea 
țară curat agricolă, cu o existenţă mai mult de cât îndoel- 
nică. Exportând lână pentru Europa întreagă, locuitorul 
acestei ţări poartă postavul fabricelor din Boemia şi Mora- 
via ; exportând porcii săi, consumă cârnaţi fabricaţi în 
Viena. Dar urmările acestui sistem economic vor fi ace- 

leași ca şi la noi: mortalitatea şi sărăcirea populaţiei pro- 
ducătoare, a ţăranului, şi într'adevăr, în cei din urmă cinci 
ani, populaţia autohtonă a Ungariei a scăzut cu 144.000 
suflete. Cu aceasta însă se împuţinează puterile, ce exploa- 
tează pământul, prin urmare începe regresul asriculturii, 
și o exploatare a brazdei din ce în ce mai extensivă şi mai 
istovitoare. Mai adaogă apoi înmulţirea clasei neproductive 
a advocaţilor şi scribilor și burlăcia ei, apăsarea din ce în 
ce mai mare a ţăranului şi proletarizarea lui, încât nu va 
mai produce decât copii nesănătoşi sau, producându-i, nu va 
avea cu ce-i ţinea. Şi ce e mai trist de cât ca ţările dună- 
rene cele mai binecuvântate de Dumnezeu să vadă perind 
de mizerie copiii lor pe-un pământ bogat, în grânarul 
Europei ? 

Și toate acestea se 'ntâmpla deja în Ungaria. Mortalitatea 
şi sărăcirea ţăranului, cultura prădătoare şi extensivă a 
pământului, înmulțirea peste măsură a funcţionarilor, advo- 
catilor şi politicilor de meserie, burlăcia claselor superioare, 
căsătoria neprecugetată şi stârpitoare a claselor de jos, în 
fine, prin stârpirea pădurilor, insalubritatea climei, căci tem- 
peratura şi-a perdut tranziţia gradată dela cald la frig şi 
vice-versa, și trecerea e nemijlocită, fără grade intermediare, 
astfel în cât numai plămânii de cal o pot suporta. 

Acest preţ pentru autonomia Ungariei e prea mare. Si 
dacă ne întrebăm de ce-și sacrifică Mashiarii patria lor şi 
cele 5 naţionalităţi conlocuitoare molohului jidovesc, de ce 
persistă ei în alianţă cu elementul evreo-german. răsnunsul . 
va fi simplu. Din deşărtăciunea de a stăpâni naţionalităţile. 
In loc de a se împăca cu ele. de asigura lor şi şie-şi un traiu 
îndemânatic pe pământ strămoşesc, Maghiarul preferă, în 
nemârginitul său: şovinism, de-a fi neputinciosul mediu, prin 
care fabricatele occidentale îi omoară meseriaş după mese- 
riaş. clasă pozitivă după clasă pozitivă, până ce regatul Sf. 
Ştefan va rămânea o adunătură de ţărani proletari şi de 
scribi şi mai proletari, puși la discreţia, ba la îndurarea crâg- 
marilor evrei, deveniți pân'atunci bancheri vienezi. 

Și ceea ce e mai ciudat, e că tocmai povulaţiunea curat 
maghiară scade la număr, în cât Rusul Danilewski ar putea 
face Ungurilor o diagnoză asemănătoare cu cea care o face 
Turcilor că trăesc pentru a scăpa de curentul pan-germanic 
populaţiile slave. 

Dacă cu Maghiarii ar fi de vorbit, atunci ar vedea ei înşii 
că noi Românii fără ei suntem slabi şi ei fără noi asemenea ; 
dar văzând că tocmai pe Români îi tratează mai excepţional 
de cât pe toţi, îi vom lăsa cu durere în plata lui Dumnezeu 
şi în orbirea cu care i-a bătut demonul mândriei si al desăr= 
tăciunii, căci fără a fi ei înşii un pericol esenţial pentru 

naționalități, prin complicitatea cu elementul austricese se 
perd pe ei şi pe toţi împreună. 

Sau cred Maghiarii că unor populaţii  proletarizate nu 
li-ar conveni umbra „protecţionistă“ a sfintei Rusii, care 
să-i mântue şi robia occidentală? Sau cred că regimentele 
de scribi, vânători de funcţii și avocaţi şmecheri vor rezista 
unor puteri de o cumplită realitate ? 

Dar oare trebue o caracterizare mai bună a simulacru- 
lui de stat maghiar, de cât că, în caz de nerodire a pămân- 
tului, populaţiile mor de-a dreptul de foame ? 

Dar la ce să mai prelunsim expunerea aceasta generală ? 
Noi nu putem sili pe Maghiari să vadă clar, precum vedem 
noi, nu-i putem sili să vadă câtă analogie este între starea 
noastră şi starea lor şi cum ei sunt jertfa apropiată, iar noi 
cea probabilă a negrei speculaţiuni dinspre Apus, a vecinicei 
nopți nationale dinspre Răsărit. 

Dacă Maghiarii, prin spirit de dreptate în lăuntru, prin 
sistemul protecţionist în afară, nu vor asigura lor şi naţio- 
nalităţilor un traiu vrednic de fiinţe omenesti, atunci o vor 
face aceasta alţii, numai atunci — adio dulce limbă ungu- 
rească! Atunci cuvintele lui Széchenyi: „Ungaria n'a fost, 
ea va fi abia“, vor fi adevărate tocmai în sens invers : „Unga- 
ria a fost abia. si nu va mai fi“. 

O foaie din Transilvania. organ oficial al P. S. S. Mitro- 
politului din Sibiu, cea mai modernă de peste Carpaţi. care 
urmăreste cu stăruință politica modestă şi sigură a neuita- 
tului Şaguna. exnune într'o serie de articole tratamentul de 
care se bucură Românii din partea fratilor maghiari.’ De 
aceea redăm tot ce atinge materia d-a dreptul. 


ROMÂNII DIN-A-DREAPTA DUNĂRII 


Un cuvânt la vreme ni se pare, că pentru ţara noastră 
împreună cu guvernul ei a sosit vremea de a se ocupa în 
mod radical de soarta Românilor din-a-drenpta Dunării. 
Deia „Vulturul“, foaea intereselor bulgare. tivărită la Ploesti, 
începe a-i numi numai cu porecla de ..săsăuţi“ si aceasta o 
face în inima tării românesti. deja aviditatea teritorială gre- 
cească, sârbească si bulgărească începe a-i privi ca neexi- 
=tând pe fata pământului, încât s'ar putea prezice că lăsân- 
du-i pe mâna fratilor crestini, tocmai Românii vor fi aceia, 
care vor esi cu mâna goală din toată afacerea si vor sta bise- 
riceşte mai rău, de cum au stat în vremea lui Mircea-cel-Bă- 

trân. Am mai spus și altă dată că pentru un teritoriu poliglot, 
ca cel turcesc, egala îndreptăţire a limbilor şi confesiunilor 
va fi lucru de căpetenie, formațiunile teritoriale lucru 
secundar. 

Nu ştim, se înţelege, până unde ajunge priceperea cestiunii 
în cercurile noastre conducătoare ; dar credem că sunt oameni 
în ţară care să cunoască stările de lucruri şi să-i poată da 
țării toată lumina necesară. Libertatea bisericească şi şcola- 
stică pentru Românii din-a-dreapta Dunării trebue însă asi- 
gurată, ca să fie odată pentru totdeauna scăpaţi de sub pre- 
siunea spirituală, în prezent a Grecilor, în viitor a altor 
„fraţi” creştini. Forma cea mai cuviincioasă ni se pare reîn- 
ființarea vechii Mitropolii a Pro:abului, care prin organi- 
zarea ei bisericească pe bază democratică, cu sinod compus 
din preoţi şi mireni să îngrijească de bisericile şi şcolile 
româneşti în tot cuprinsul Turciei europene. Această Mitro- 
polie a fost şi în trecut mai cu seamă pentru Românii din 
a dreapta Dunării, iar reședința Mitropolitului nu trebue să 
fie neapărat în Brăila, cum era înainte, deşi ar fi bine să fie 
pe pământul nostru. In faţa cererilor tuturor naționalităților 
din Turcia, credem că cele ale Românilor sunt cele mai mode- 
ste din toate şi că nimeni nu va îndrăsni a tăgădui Românului 
un drept, de care se bucură deja şi Grecii şi Bulgarii şi Sârbii. 
și de care Românii s'au bucurat ab antiquo. Căzut în desue- 
tudine în vremea domniei fanarioţilor, reînvierea lui din 
cenuşă va fi un titlu de recunoştinţă pentru generaţia actuală, 
dacă va şti să fie la înălţimea chemării sale istorice. Pân'în 
prezent Românii de peste Dunăre au avut de apărători pe 
Turci, e drept: apărători de ocazie şi coruptibili, dar totuși, 
încetând puterea absolută a Kalifatului, ei n'ar mai avea 
nici un sprijin şi nu pot spera de cât în noi. Să ne arătăm 
dar demni de încrederea lor. 


„Găgăuţi se numeşte o foarte mică parte din poporul Bulgariei, 
rătăcită de tot de limba maternă şi azi vorbind turceşte. Cauza 
schimbării limbii a fost persecutările Turcilor la venirea lor asu- 
pra Bulgarilor. Toți Bulgarii locuitori părţilor apropiate de Varna, 
Burgas, Adrianopole şi Constantinopole au fost expuşi acestor per- 
secutări şi limba fie-cărui Bulgar ce nu vorbea turcește a fost 
tăiată, din care cauză ei, ca să scape de aceste persecuții, au fost 
siliți să adopte limba turcească. Ei sunt creştini şi astăzi, însă 
vorbesc turcește. Grecii în cele din urmă, după ce au nimicit 
patriarhia bulgară şi au gonit limba bulgară din toate şcolile şi 
bisericile, sau silit ca în toate locurile se grecizeze şi pe acești 
nenorociţi, introducându-le în biserici şi şcoli limba greacă. Din 
cauza aceasta unii din acești găgăuţi s'au grecizai și sau făcut 
mai mari inimici fraţilor lor bulgari de cât chiar Grecii proprii. 

Pentru aceşti găgăuzi (şi nu găgăuți) a vorbit în Vulturul, iar nu 
pentru Românii din Macedonia. — Reproducem cu plăcere această 
rectificare a ziarului „Vulturul“ şi adăogim numai că eroarea 
noastră a provenit din motivul simplu că ziarul amintit, vorbind 
despre populaţia Macedoniei, a împărţit-o în Greci, Bulgari și Gă- 
găuți, iar despre Români n'a spus un singur cuvânt. Fiindcă știam 
că Macedo-românii se mai bucură de câteva porecliri nepotrivite și 
nevăzându-i de loc amintiţi în perspectivele de împărţeală a Mace- 
doniei, am crezut că şi redacţia numitei foi ne gratifica tot pe 
noi căci tot noi suntem şi acolo cu o poreclă şi mai puţin 
politicoasă“. 


Notă. Această rectificare e publicată la „Revista externă din 
Curierul din Iaşi No. 134 din 10 Dec. 1876. 


IARĂȘI EVREII 


„Timpul“ reproduce după „Indépendance belge“ urmă- 
toarele : 


Alianța universală a Israeliţilor s'a unit de curând cu ideea unei 
conferințe de Israeliţi, a căreia iniţiativă o luase nu de mult 
Anglo-Jewish Association. Această conferinţă la care trebue să ia 
parte delegaţii tuturor asociaţiunilor israelite din Europa, are de 
scop de a asigura Ovreilor din Turcia drepturile ce se propune 
a se acorda populaţiunilor creştine. Ea va avea loc la Paris, la 
11 Decembrie, sub președinția d-lui Crémieux, membru al sena- 
tului şi preşedinte al Alianței Universale. Cererea va fi 
prezentată sub forma unei note care va purta sub-semnătura 
tuturor societăţilor evreeşti din Europa. — Evreii din România 
trebue să aibă partea lor din aceste beneficii întocmai ca și cei din 
Serbia. România mai ales va da loc la discuţiune cu totul 
specială în sânul conferinţii. — Se pare că Evreii din România 
sunt privaţi de drepturile civile şi politice, cu toate că terminii 
Constituţiunii nu prescriu nimic de felul acesta în privința lor. 
Conferinţa îşi propune dar de a face astfel încât să nu se intro- 
ducă în Constituţie clauze care ar putea să legalizeze situaţiunea 
actuală a Evreilor din România. Jewis Chronicle propune ca pri- 
mele şedinţe ale acestui congres să se ție cu uşile închise. 


Un autor francez, al cărui nume nu-l mai ţinem minte, 
au arătat că din cele mai sângeroase sacrificii ale omenirii, 
neamul care s'a folosit mai mult, fără să risce nimic, au 

fost Evreii. Va să zică de aceea ar fi cheltuit Rusia zeci 
de milioane de ruble şi ar fi pus în mişcare sute de mii 
de suflete creştineşti, de aceea ş'ar fi pierdut Serbia floarea 
tineretului, de aceea cheltuim noi cu întreţinerea armatei 
aproape 250.000 lei noi pe zi, pentru ca din aceste sudori 
amare ale ţăranului nostru, a celui sârbesc, a oierului mun- 
tenegrean, a Rusului, să se folosească în mod egal — Evreii, 
ei carin presă au fost contra creştinilor, ei cari ne-au bat- 
jocorit pe noi, pe Sârbi, pe Ruşi, ei, cari prin jurnalistica 
lor făţarnică şi mincinoasă ne numesc semi-asiaţi, semi-bar- 
bari. Apoi să ne ierte d-nialor! Conferinţa sau adunat pentru 
a regula starea celor, cari au suferit şi s'au sacrificat, nu 
a acelora, cari din aceste suferinţe si sacrificii s'au folosit şi 
astăzi ca totdeauna. Cine nu-şi varsă sângele pentru petecul 
său de pământ strămoșesc, poate să precupeţească înainte chi- 
brituri şi vacs, dar va face bine să ne lese 'n pace. 

Puterile europene au recunoscut înşile că pretenţiile 
Evreilor în România sunt neîndreptăţite. Austria şi Rusia 
au încheiat deja tractate în acest sens cu România, cine 
nu le va încheia tot astfel, poate să ne scutească cu dra- 
gostea. Conferinţa se va oferi de sigur de a amesteca în 
discutii cestiuni, care să le complice şi mai mult. Cât pen- 
tru Români, egala îndreptăţire a 600.000 de lipitori şi pre- 
cupeţi este pentru ei o cestiune de moarte şi viaţă, şi po- 
porul nostru cred c'ar prefera moartea repede prin sabie, 
decât moartea lentă prin vitriol. 

Concedem că între aceşti 600.000 va fi unul la sută, care 
să producă ceva prin sine şi să ţie la ţară şi la popor, dar 
când în ţară avem 700.000 de lucrători, care produc, ţăra- 
nii, nu "'nţelegem alături cu aceștia 600.000 de speculanţi 
ai productelor, în cât fiecare Evreu să trăiască din precu- 
peţirea muncii unui singur ţăran român. Drepturile d-nialor 
civile şi publice nu 'nsemnează decât dreptul de a exploata 
poporul nostru în bună voe. Plece 99 procente în America, 
să-şi câştige acolo prin muncă productivă pânea de toate 
zilele şi atunci cu cei ce vor rămânea ne vom împăca uşor, 
dar pân’ atuncia să mai fie încă șapte alianţe, ca cea univer- 
sală, care să conspire cu ușile închise în contra naţiei româ- 
nești, noi vom ști să le arătăm totdeauna lungul nasu- 
lui, căci nu ne spăriem nici de înjurăturile presei jidoveşti 
nici de declamaţiile oratorilor idealişti, pe câtă vreme e 
vorba de existenţa poporului nostru. Dacă voesce să ne cuce- 
rească, n'au decât s'o facă... făţiş, ca toate naţiile, cu 
arma 'n mână. Dar cu tertipuri şi apucături nu merge deo- 
camdată. In numărul, în care sunt la noi, Evreii rămân 
străini de rit necreştin, ce nu se pot nici contopi cu poporul 
nostru, nici pot pretinde mai mult decât de a fi suferiţi 

şi ne pare că n'au nici o cauză de a se plânge de toleranța 
noastră. Dacă gustul li-e numai decât după drepturi egale, 
conform „contractului social“, iată Austria-i aproape, apoi 
Germania, Anglia, Franţa, Italia, cine-i opreşte de a merge 
cu drumul de fier, unde li vine la îndemână, ca să se bucure 
de toate drepturile posibile ? 

Putem spune cu drept cuvânt și tare: că poziția Evreilor, 
în ţările în care nu se bucură de egalitate, e cu mult mai 
bună, decât acolo unde ei se bucură de ea; de aceea geme 
Rusia de ei, de aceea ne-au inundat pe noi. Ori unde e 
teren pentru neagra speculaţiune, Evreul e-acasă, iar vaie- 
tele şi plângerile contra persecuţiunii sunt mofturi, care 
Sa acopere de mai nainte modul neomenos, în care sug ţările, 
pe carile au căzut ca lăcusta. 

Ca sunt şi Evrei, ce merită egala îndreptăţire — cine o 
contestă ? Dar noi nu suntem Sabaot, care voia pentr'un 
drept să cruţe Sodoma, nu putem, pentru numărul mărginit 
de Evrei folositori ţării, să dăm depline drepturi sutelor 
de mii de venetici neproductivi, cari 'n ultima linie trăese 
din precupeţirea muncii, ba a vieţii poporului nostru. 


IMITAREA CIVILIZAŢIEI STRĂINE 


Cu ocazia desbaterii asupra proiectului de budget, d-nul 
prezident al Consiliului de miniştri a ţinut un cuvânt ce 
cuprinde un şir de preţioase adevăruri, de mult cunoscute 
de noi, dar pentru a căror răspândire a trebuit, se vede, mai 
mult de zece ani. Răposatul Marțian în Analele statistice, 
"au Maiorescu in critica direcţiei culturii române, d. loan 
Ghica în Convorbirile economice, Teodor Roseti în articolul 
„asupra progresului la noi“, M. Eminescu în discursul public 
„asupra influenţei austriace“, au arătat cu toţii că primirea 
formelor de cultură ale străinătăţii, fără bazele economice și 
cuprinsul echivalent, se soldează cu mizeria claselor munci- 
toare. Ne pare bine că aceste cuvinte au eşit din gura unui 
bărbat așa de popular în toată românimea, că tocmai d. Bră- 
teanu a întrebuințat pentru artificiala stare socială a Româ- 
nilor expresia tipică de comedie tradusă din franţuzeşte. - 

Dee Domnul, ca sistemul privirii pozitive şi mai cu samă 
ac. a al descarcării generale, sá nu vie prea târziu. 

Reproducem din discursul d-lui Brăteanu toate pasagele, 
care caracterizează vina cea mare a generației trecute, care 

orbită de civilizaţia străină, a crezut că, introducând formele 
exterioare ale ei, i-au introdus totodată şi cuprinsul. Acest 
cuprins nu se realizează decât prin muncă. Nici ziare, nici 
legi, nici academii, nici o organizaţie asemănătoare cu cele 
mai înaintate, nu sunt în stare de a înlocui munca, şi o stare 
de lucruri, care nu se întemeiază pe ea, e o fantasmagorie, 
care va dura mai mult său mai puţin, dar se va preface în 
fum la suflarea recei realităţi. 

Acum începe a se preface în fum. Fi-vom destul de tari de 
a suferi acesată operaţie, această amputare a clasei scribilor 
din viața publică, fi-vom destul de drepţi, pentru a depărta 
reputaţiile usurpate şi nu meritul adevărat? Vom fi în stare 
a deosebi puterea adevărată de semidoctismul de rând în toate 
aceste reduceri, ce se vor propune? Aceasta e întrebarea, 
demnă de Hamlet şi a cării deslegare ne-o va da numai 
viitorul t). 


ROSTUL ADMINISTRAȚIEI LA NOI 


Budgetul pe anul curent se desbate cu greu din legăturile, 
ce le are cu legile organice ale serviciilor publice. 

Pare a se fi răspândit în genere ideea că sunt prea mulți 
amploiaţi în toate ramurile şi că se pot face ştergeri cu 
ghiotura, fără a se atinge mecanismul administraţiei mate- 
riale şi juridice a ţării. Noi din parte-ne avem opinia că 
la prima vedere şi pe dibuite e greu, de nu imposibil de 
a deosebi sinecurile de posturile acelea, care îndeplinesc 
un serviciu real. Iluzia că cutare posturi ar fi de prisos, 
se naște din împrejurarea că oamenii însărcinaţi cu ele 
nu pricep nimic din ceea ce au să facă. 

Oare dacă subprefecţii ar şti a administra, ar fi de prisos ? 
Căci administraţia cere cunoştinţe speciale de economie 


1) Urmează discursul lui I. Brătianu în pasagele lui esenţiale 
și unde se recunoaşte că „în loc să ne croim noi viața noastră 
socială, cu ochii aţintiţi atâta timp asupra societăţilor civilizate, 
am voit îndată să ne ridicăm la nivelul lor. 

In loc să ne ducem să studiem pe ce căi acele societăţi au mers 
ca să ajungă la un grad de prosperitate așa de mare, noi am 
voit ca cu apariţiunea noastră pe această nouă cale, să facem o 
impresiune celorlalte societăţi civilizate, şi ne-am apucat să facem 
ca bădăranul dela ţară când crede că are ceva bani şi ne-am 
îmbrăcat în haine care nu era de talia noastră“. 

naţională, finanţe şi statistică, pe lângă cunoștința legilor 
țării. Dar un subprefect care nu ştie importanța unei date 
Statistice, nu ştie să distingă o dare comunală ruinătoare 
de una productivă, nici o şosea de utilitate secundară de 
una de absolută trebuință: un subprefect care istoveşte în 
lucruri de prisos puterile vii ale poporului, e de-a dreptul 
stricăcios. Sub regimul vechiu subprefecţii drept că nu 
erau lucru mare, dar pentru plata minimă ce-o căpătau, ei 
îndeplineau o funcţie adminstrativă bine hotăriîtă. In epoca 
de atârnare economică, în care ușor se putea ca ţăranul 
supra-ocupat cu munca boerescului să lase să 'nţelenească: 
ogorul propriu, subprefecţii îngrijeau deci ca fiecare ţăran 
să-şi aibă ogorul său propriu pe deplin cultivat. Deşi starea 
de lucruri nu era nimic mai puţin decât invidiabilă, deşi 
țara era guvernată de-o clasă de priveligiaţi, cari în mare 
parte nu meritaseră prin nimic privilegiile lor, totuşi oa- 
menii domniei, răi-buni cum erau, cercau a aduce în armonie 
interesele exclusive ale clasei dominatoare cu cele ale clasei 
muncitorilor. Acest simțimânt al statului, ál armoniei in- 
tereselor s'a pierdut cu desăvârşire astăzi, când statul e 
astfel constituit, încât poate fi condus în mod unilateral de 
reprezentanţii unei singure clase sociale, exclusive prin 
natura ei. Ne abţinem dela o desvoltare mai pe larg, care 
sub pana noastră ar deveni un studiu întreg asupra în- 
semnătăţii administraţiei în ţări, în care bunul traiu al 
claselor muncitoare şi emanciparea lor de sub presiunea 
capitalului bănesc şi fonciar e ţinta de căpetenie a statului. 


EVREII ȘI CONFERINȚA 


IL. 


O seminție, care câştigă toate drepturile fără sacrificii şi 
muncă, e cea evreească. La orice popor drepturile publice 
şi private au fost rezultatul unei munci seculare şi a unor 
sacrificii însemnate. Dacă exista aristocrația, cu preroga- 
tive deosebite, acestea erau compensaţia muncii răsboinice ; 
dacă ţăranii, care pretutindenea au fost aserviţi, au izbutit 
în urmă a se vedea stăpâni pe bucăţile lor de pământ, 
aceasta a fost oare-cum răsplata pentru că în vremi trecute 
ei singuri au purtat gretatea instituţiilor ; „dacă partea 
clerică s'a bucurat de prerogative, ea a şi împlinit o sarcină 

de cultură, pe care, în împrejurările date ale evului mediu, 
nu putea îndeplini o clasă de raţionaliști. 

Clerul au desbătut popoarele nouă ale Europei din mre- 
jele unor credinţe şi obiceiuri în care puterea fizică jucă 
ce întâi rol, căci dovedit este, că atât zeul suprem al Ger- 
manilor, ca şi cel al Celţilor şi al Siavilor au fost un Dum- 
nezeu al răsboiului, al sângiurilor, un Dumnezeu al puterii 
brute. Imblânzirea treptată a lumii nouă este un netăgăduit 
merit al religiei creştine ; afară de aceea ea a mai fost și 
păstrul culturii antice. 

Ce serviciu au adus oamenirii îndărătnicul şi egoistul neam 
evreesc ? Ocupându-se pretutindenea numai cu traficarea 
muncii străine, alegându-şi de patrie numai ţările acele, unde 
prin deosebite împrejurări s'a încuibat corupţia, ei urmează 
în migraţia lor pe pământ tocmai calea opusă oamenirii în- 
tregi. Căci neamurile reîntineresc dinspre Răsărit la Apus. 
— Evreii merg dinspre Apus spre hăsărit. Pe când ţările 
romanice reînvigoresec prin migrarea popoarelor germane, 
ce curseră din Răsărit, Germania însăşi ajunge la mărirea 
de astăzi prin energia unei rase slave germanizate, America 
înfloreşte prin colonii europene, care toate urmează marea 
cale a soarelui, Evreul trece din Germania în Polonia, din 
Polonia în Rusia, din Austria în România şi Turcia, fiind 
pretutindenea semnul sigur, simptomul unei boale sociale, 
a unei crize în viaţa poporului, care ca la Polonia se sfâr- 
şeşte câteodată cu moartea naţionalităţii. 

Dar oare în ce constă corupţia socială, acest element, 
care-l atrage pe Evreu c'o putere elementară ? Ea consistă 
în disprețul muncii, care cu toate acestea e singura crea- 
toare a tuturor drepturilor. Când munca unei clase într'un 
popor nu mai echivalează drepturile, de care ea se bucură, 
atunci acea clasă e coruptă, atunci ea trăeşte din traficul 
unei munci străine, atunci ea samănă cu Evreul, care nicăiri 
nu face altceva decât precupeţeşte lucrul străin. 

O nație, ca a noastră, unde cine ştie a scrie şi a ceti a 
contractat deja privilegiul de a fi funcționar al Statului, 
trebue să se aștepte ca funcţiile ei vitale, care se înteme- 
iază pe muncă, să găsească — de nu o suplinire — cel puţin 
un surogat în meşterii şi neguţitorii răi, pe care străină- 
tatea îi svârle din sânul ei, ca pe nişte elemente netre- 
buincioase. 

Dar odată stabilit, că la imigrarea Evreilor vina e în 
parte şi a noastră, cari am crezut, că fără o muncă echi- 
valentă putem introduce la noi toate formele de cultură 
occidentală, băgând în ele scribi de rând, oameni fără știință 
de carte sau cel mult advocaţi. revenim la Evrei şi-i în- 
trebăm — nu de ce spun minciuni prin gazetele străine, căci 

minciuna este spiritul negrei speculații — ci de ce se plâng? 

In Austro-Ungaria ei au toate drepturile posibile şi im- 
posibile, de ce vin la noi? In Rusia sunt egali cu Ruşii — 
de ce vin la noi? In Turcia le zâmbeşte egala îndreptăţire 
— ce caută la noi? Au n'au ştiut ei, sub ce condiţii numai 
pot trece în România? Au n'au ştiut că în această țară 
nu pot fi decât cel mult suferiţi, că această țară, din nefe- 
ricire pân' acuma locul de luptă între roiurile Răsăritului 
şi aşezările Apusului, a ajuns să răsufle şi că e sătulă de 
stăpâni, pentru a nu mai voi stăpâni evrei ? 

Ni pare rău de acei puţini Evrei, cari, prin valoarea lor 
personală, merită a forma o excepţie, dar restul...? Prin ce 
muncă sau sacrificii şi-a câştigat dreptul de a aspira la 
egalitate cu cetăţenii statului român ? Ei au luptat cu Turcii, 
Tătarii, Polonii şi Ungurii? Lor li-au pus Turcii, când au 
înfrânt tractatele vechi, capul în poale? Prin munca lor 
s'a ridicat vaza acestei ţări, sa desgropat din învăluirile 
trecutului această limbă ? Prin unul din ei și-a câştigat nea- 
mul românesc un loc la soare? De când rachiul este un 
element de civilizaţie ? 

Prin legea monopolului băuturilor spirtoase s'a hotărît 
ca numai alegătorii în comună să poată fi cârciumari la 
țară. Cu drept cuvânt. Ce garanţii poate da o venitură, un 
nimene, un sudit kesaro-krăesc, că băuturile nu vor fi fal- 
şificate, cum şi sunt, deci stricăcioase sănătăţii. Deja depu- 
taţii ţărani din adunarea adhoc s'au plâns prin memoriile 
lor, că aceşti oameni le otrăvesc băuturile, prefăcânăd zilele 
de odihnă legiuită în zile de omorâre lentă şi sigură. 

Astăzi când un prefect opreşte dela acest trafic pe un 
Evreu, Pesther-Lloyd, organ redactat de Evrei şi după el 
Journal des Debats (item), descriu scene sălbatice din Tur- 
kestan ca petrecându-se în România. Fie liniștiți. Un fir 
de păr din capul suditului kezaro-krăesc m’a fost atins de 
niminea, nici averea lui mistuită de mânile populației ro- 
mâneşti. Ş . 

Un agent al guvernului unguresc svârle dintr'o şcoală 
zidită de Români băncile afară, esmite pe învăţător şi pe 
preot, îşi bate joc de un sat de grănițeri, care deapururea 
au luptat pentru Casa de Austria, cărora Maria Terezia 
le-a cusut cu mâna ei proprie o flamură cu inscripţia „Virtus 
romana rediviva“, — făcut-a caz presa austriecească de 
aceasta ? Nici vorbă. Dar un prefect în România cutează 
a opri pe un Evreu, de a vinde băuturi spirtoase întrun 
sat?  Persecuţie, pradă, nelegiuire! k 

Se’nțelege. Punând odată mâna pe presa europeană, care 
în genere nu mai are de țintă luminarea, ci ațâțarea urilor 
între clase şi popoare, uşor li-i să spună ori-ce minciună 

patentă. Publicul cafenelelor, blazat de ipercultura euro- 
peană şi setos de noutăţi de sensaţie, găsește plăcere în 
citirea monstruozităţilor, ce se vor fi petrecând în România. 
Evreii fac din jurnalistica europeană ceea ce au făcut din 
băuturile spirtoase la noi — otravă. Ei au încercat a otrăvi 
şi literatura germană cu acele scrieri, pe care oamenii c'un 
simţimânt mai firesc le numesc francezo-ebraice, ei au in- 
trodus uşurinţa parisiană în discuţiile cele mai grave, ve- 
ninul în relaţiile sociale; în Austro-Ungaria sumuţă popor 
contra popor, în Germania confesie contra confesie şi gintă 
contra gintă. Evreul, care redigează Pesther-Lloyăd şi su: 
muţă pe Maghiari contra Germanilor şi a celorlalte naţio- 
nalităţi, este acelaş care prin Neue freie Presse sumuţă 
pe Germani contra Maghiarilor. In toate ţările ţin cu cel 
tare, nici odată cu cel apăsat, şi se unesc cu acela întru 
traficarea şi exploatarea puterilor pozitive ale poporului. 

Prigoniţi n'au fost la noi Evreii nici odată. Restricţii ju- 
ridice au existat pentru ei totdeauna, dar nu din cauza 
religiei. Ștefan-Vodă cel Mare întăreşte câtorva Evrei, ve- 
niţi din Polonia, libertatea confesiei, dreptul de a-şi clădi 
sinagoge, un drept pe care Turcii, aşa numiții noştri suve- 
rani, care de pe la 1560 au început să ne calce trac- 
tatele, nu l'au avut nici odată, deşi confesia mozaică e pentru 
spiritul ascetic și îngăduitor al religiei creştine tot atât de 
străină, ca şi cea mahometană. Afară de aceea aveau 
dreptul liberei negustorii cu manufactură străine, — dar 
aicea se mărginea totul şi aşa ar fi trebuit să rămâe. Me- 
seriaşi şi proprietari nu puteau fi, căci proprietatea emana 
dela Domnie şi era strâns legată cu contribuţia de sânge, 
la care niminea nu i-a poftit nici când, şi dela care, chiar 
când îi pofteşti, știu a se sustrage, făcându-se sudiţi austrie- 
ceşti, deşi sunt născuţi în România din supuşi ruseşti şi 
n'au văzut Austria cu ochii. 

C'un cuvânt Evreul nu merită drepturi nicăieri în Europa, 
pentru că nu munceşte ; iar traficul şi scumpirea artificială 
a mijloacelor de trai nu este muncă, şi aproape numai în- 
tr'aceasta consistă a Evreului. Evreul nu cere, ca clasa de 
mijloc din secolul al XVII-lea, libertatea muncii productive, 
ci libertatea traficului. El e vecinic consumator, nici-odată 
producător şi de sigur că numai cu foarte rară excepţie 
se va găsi într'adevăr câte un Evreu care să producă. Dacă 
e meseriaş, e superficial, lucrează numai pentru ochi. De 
aceea chiar la noi, unde împrejurările ar trebui să-i silească 
la muncă, vom găsi că ei reprezintă meseria superficială. 
Cel mai solid meseriaș e şi aici în ţară Românul sau Ger- 
manul sau Cehul, niciodată Evreul. El reprezintă concurenţa 
nesănătoasă a muncii rele, superficiale cu munca dreaptă 

şi temeinică. „Eftin şi rău“ e deviza Evreului, până ce rui- 
nează pe lucrătorul creștin, „scump şi rău“ e deviza lui, 
când rămâne stăpânul pieţii. 

Drept că înmulţirea Evreilor în ţările noastre au mers 
mână în mână cu reformele în sens liberal, că acestea au 
ajutat înmulţirea furnicarilor. Deja „regulamentul organic“, 
care a pus ciocoimea alături cu boerii vechi, dându-i o 
egalitate de drepturi, pe care no merita, a făcut ca 
fiecare din aceşti noi aristocrați, cari fugeau de muncă şi 
aspirau la slujbușoare, să aibă câte un asociat jidan sub 
formă de orândariu pe peticuţele ior de moşii; tot acel 
regulament a desființat de jure breslele, aceste clase puter- 
nice şi bine constituite de meseriaşi. In urmă alte re- 
forme şi mai liberale au deschis uşa funcţiilor statului, 
înmulţite în infinit, tuturor feciorilor de popă şi de negu- 
stori, cari nu reprezentau nici avere, nici inteligenţă, şi 
cari găsiau mai comod a trăi din funcţii plătite de stat 
şi de comune, decât din munca lor proprie, din îndeletni- 
cirea cu meșteșugul părinţilor lor. Astfel s'au înmulţit ruşi- 
nea de muncă şi proletariatul condeiului, această clasă 
vecinie nenorocită, condamnată la celibat şi la mizerie, 
luptând prin ură, intrigi, calomnii şi vicleşug pentru pânea 
amară a budgetului şi înecând c'o rară obrăznicie orice 
muncă spirituală adevărată, orice merit adevărat. 

Dar ce să mai vorbim asupra acestei materii? Prin pri- 
pirea celor crescuţi de mici copii la Paris ni s'au îngreuiat 
peste măsură lupta pentru existenţă, libertăţile nu sunt de 
cât tot atâtea forme de nelibertăţi, căci liber nu e decât 
omul ce trăește din munca productivă a mânilor sale. Nu- 
mai acela e în stare de a aproba binele unde_l vede şi 
munca temeinică. 

Dar cei cari își fac din ponegrirea meritului, din calom- 
nie şi intrigă o meserie pentru a trăi de pe-o zi pe alta, 
aceia, chiar recunoscând adevărul în fundul sufletului lor, 
căci acesta li se impune, se vor feri de a-l spune, ba vor 
reprezenta chiar contrariul. 

E prea firesc, ca în ţara reputaţiilor uzurpate, a jurna- 
liştilor fără carte, administratorilor fără ştiinţă, profesorilor 
fără elevi, academicianilor etc., într'o ţară unde aproape 
toţi reprezintă numai forma goală a culturii nici decum 
cuprinsul, Evreii care samănă în superficialitatea muncii 
cu generaţia actuală din România, călărind pe fraze uma- 
nitare şi egalitare, pe care le-au învăţat dela noi, să 
ceară drepturi egale cu noi. 

TI. 
Cine ştie, cât de departe suntem de-a urî pe Evrei — şi 
aceasta o poate pricepe orice om cu privirea clară — acela 


va vedea, că în toate măsurile noastre restrictive numai 
dreapta judecată şi instinctul de conservare au jucat sin- 
gure rolul principal. 

Domnia Fanarioţilor au putrezit clasele noastre sociale; 
aristocrația noastră, din răsboinică şi mândră ce era, a deve- 
nit în cea mai mare parte servilă, încrucişându-se cu stâr- 
pitura Grecului modern, care e tot atât de şiret, dar mai 
corupt decât Evreul de rând. Prin urmare clasa înaltă a 
societăţii noastre, care luase dela Grecul constantinopolitan 
toată lenea, tot bizantinismul, se lăsă uşor înăduşită de 
ciocoimea ei, de foastele ei slugi, care fără nici o muncă 
meritoasă pentru societate, se urcă repede în locul vechii 
aristocrații, ce dăduse aşa de tare îndărăt. Se va găsi că 
lenea este caracteristică Românului „ridicat“, pentru că s'au 
şi ridicat din clase leneşe, din privilegiați mici. Rămânea 
deci o singură clasă muncitoare, din a cărei exploatare 
trebuia să trăiască toată societatea română — țăranul. Dar 
chiar exploatarea directă era o muncă prea grea pentru 
aristocrația foştilor cafegii şi ciubuccii, de aceea s'au intro- 
dus pretutindenea câte-un asociat activ kesaro-krăese — 
câte-un Evreu. Acelaş proces se repetează însă. — Precum 
ciocoimea au alungat pe boerii vechi din locul lor, tot ast- 
fel Evreii, având numai dreptul de a cumpăra bunuri imo- 
bile la ţară, ar lua în mâni proprietatea de mijloc, ai cărei 
arendaşi sunt deja astăzi, iar neamul românesc ar ajunge 
cu desăvârşire proletar. 

Pericolul nu este în împrejurarea, că Evreii ar acapara 
toată proprietatea, ci într'aceea că ei nu sunt — nu pot fi 
români, precum în genere nu sunt nici pot fi germani, engleji, 
franţuji, italieni. De ce să ne înşelăm de bună voe, arătând 
că înlăuntrul altor naţii ei au ajuns la cutare sau cutare 
grad de cultură? Nu vedem azi, că simţimântul de rasă e 
mai puternic în ei decât patriotismul, decât iubirea pentru 
naţia, în mijlocul căreia trăesc ? 

Nu-i vedem formând prin „alianţa israelită'“* o interna- 
țională curat ebraică, după a noastră părere mai pericu- 
loasă, pentrucă e mai mincinoasă, decât cea a lucrătorilor 
sau aceea a iezuiţilor ? Căci aceste două din urmă reprezintă 
un ideal — fals ideal la amândoi, dar având fiecare partea 
sa eternă, dragă omenirii. 

Cea dintăiu se bazează pe sfinţenia muncii, pe convin- 

gerea cu totul dreaptă că munca temeinică este singura 
îndreptăţire pe acest pământ ; dar pe de altă parte acelaş 
ideal nu recunoaşte capitalizarea muncii şi înobilarea ei 
sub forma artei, a literaturii, a ştiinţii, care fără acea ca- 
pitalizare n'ar fi cu putinţă. Dacă libertatea muncii pro- 
ductive este motorul societăţii, sâmburile care-i dă consis- 
tență este capitalul. Impăcarea între muncă şi capital va 
fi foarte grea, este chiar cu neputinţă ; dar tendința ca atare 
rămâne în sine ideală, conformă cu religia creştină în partea 
ei etică. — Iezuitismul pe de altă parte consistă iarăşi pe-o 
raţionare parte dreaptă, parte falsă. Intemeindu-se pe teoria, 
subînțeleasă tacit, foarte pesimistă, că partea cea mai mare a 
oamenilor nu ştie a face o întrebuințare dreaptă de puţinele 
dramuri de crieri, cu care i-a înzestrat natura, că acea parte, 
lăsată în voea liberă a instictelor sale, e roabă pântecelui 
şi unealtă în mânile şarlatanilor de tot soiul, cari ştiu să-i 
lingușească patimile rele, iezuitismul. a încercat a ţinea clasele 
de jos într'un binefăcător semi-întuneric, puindu-şi drept țintă 
— nu cultura minţii, căci desperase a scoate trandafiri 
dintr'o buruiană rea şi menită orbirii — ci carcaterul prin 
credinţe metafizice. De aceea se va găsi peste tot, că po- 
poarele catolice sunt mai vesele și mai frumoase decât cele 
protestante, tocmai pentru că această biserică au abstras 
dela cultura minţii şi au av:it în veaere numai îmblânzirea, 
îmfrumuseţarea simţimintelor prin muzică, sculptură, arhi- 
tectură, zugrăvie şi prin credinţe, care se sustrăgeau prin 
sfinţenia lor dela orice controversă. Dar pe altă parte 
aceiași şcoală era firește prigonitoarea aristocrației spiri- 
tului, a acelor oameni seculari, la care caracterul, oricare ar 
fi fost, rămânea cu totul neutralizat de enorma cantitate a 
crierului şi care vedeau toate lucrurile lumii în deplina lor 
claritate. Catolicismul n'au avut talentul de a-și asocia pe 
aceşti oameni — de aceea şi este azi încălcat de o droae 
de homunculi, care bazându-se pe acele autorităţi, perse- 
cutate de biserică, o persecută azi pe ea. Şi într'aceasta a 
consistat partea falsă a ceea ce am numit iezuitism, pentru 
a caracteriza tendinţa politică a bisericii. Ía r i 

Dar ce reprezintă „alianţa israelită“ cu filialele ei din 
America, Anglia, Austro-Ungaria, Franţa, Italia, România ? 
Se pretinde că, fiind Evreii pretutindene oprimaţi, această 
alianţă are de scop să-i scape de opresiune. ` 

Să vedem, ce grozav de oprimați sunt la noi. baz 

Comerț şi capital în mânile lor, proprietatea urbană în 
cea mai mare parte în mânile lor, arenzile de moşii în Mol- 
dova item, pe sub mână tot debitul tutunului şi băuturi- 
lor spirtoase, negoț de import şi export, cun cuvânt toate 
arteriile vieții economice care se bazează pe speculă. In ce 

consistă grozava opresiune, de care se plâng? Și dacă se 
plâng, de ce nu aleg alte terenuri decât România, alte ţări 
unde sunt egali în toate cu cetăţenii statului? De ce nu 
Austria, Franţa, Germania ş. a.? 

De ce ? Pentru că nu există opresiune, pentru că nu există 
persecuție, — iar drepturile câte nu le au, nu le merită. 

Ei singuri — cu totul deosebiți şi având tendințe deose- 
bite de popor, vorbind în familii limba germană, abonaţi 
la ziare duşmane nouă şi hrănind împotriva noastră un 
spirit dușmănesc şi cuceritor — ei singuri nu compensează 
întru nimic munca poporului, care-i susține. Apoi sunt tot- 
deauna o armă a străinilor în contra noastră. Până şi Un- 
gurii — cari numa'n gropi nu dau de cuminţi — își închi- 
puiau întrun rând o stăpânire a Moldovei prin Evrei şi 
Ceangăi, pentru că ştiau că Evreul s'ar asocia cu ori şi cine 
împotriva poporului românesc. 

Şi astăzi, când poate existenţa noastră e în joc. când ni 
se dispută drepturi seculare, emanate din capitulaţiile lumi- 
naților Domni ai acestor ţări, tot ei şi prin uneltirea „alian- 
telor“ ne îngreuiază poziţia, trecând peste capetele noastre, 
cerând drepturi dela străini, dela dușmanii noştri chiar. 

Știu D-nialor ce i-ar aştepta în Germania pentr'o ase- 
menea faptă, pentru gravura din „Monde illustré“, pentru 
articolul mincinos din „,Pesther-Lloyd“, pentru apelările la 
străini în trebile interne ale ţării? Munca silnică sau în- 
chisoarea. 

De aceea vom rezu:ina judecata în forma unui fetva al 
Şeicului-ul-Islam zicând : 

Legea zice, că cine conspiră cu străinii în contra insti- 
tuțiunilor ţării şi a poporului în mijlocul căruia trăeşte, — 
este un trădător. 

Merită un trădător drepturi ? 

Nu. 


III. 


Sub titlul „Inchipuitele persecuții în contra Evreilor“ 
„Românul'* publică dcuă adrese, una a delegaților societăţii 
„Românizarea“, alta semnată de vreo 20 de persoane, prin 
care se desmint știrile aduse de ziarele străine. 

Pentru noi cea dintâi e mai importantă, căci ne arată 
singura cale, pe care Evreii vor putea s'ajungă la egalitate 
cu cetăţenii statului români. Numai vorbind în familie limba 
românească, numai încrucişându-se prin căsătorii intercon- 
fesionale cu Românii, vor putea deveni cu vremea ajutători 

întru purtarea sarcinei de cultură a ţării româneşti, numai 
atunci vor intra în commembraţiunea socială a Românilor 
şi se vor preface în trup din trupul nostru. Până atunci 
“insă naţia îi va simţi ca pe ceva străin în corpul ei, ca 
pe un parazit care usucă măduva străvechiului stejar. 

Adăogim din nou, că ne pare rău de acei relativ puţini, 
chiar dacă s'ar compune din 2—3000, cari s'au identificat 
cu această ţară, şi totuși trebue să se vadă în aceleaşi con- 
diţii de drept public cu imigranții mai proaspeți; ne pare 
rău de „Evreii spanioli“, cari mau nimic comun cu cei 
poloni, — dar fiecare poate pricepe, că într'o armie străină, 
care se apropie de noi, nimeni nu va căuta să deosebească 
pe puţinii amici, ce i-ar putea avea în acea armie. Și 
Evreii sunt o armie economică, o rasă de asociaţi naturali 
contra a tot ce nu e evreu. 

A doua adresă spune adevărul, că Evreii trăesc în Ro- 
mânia, fără a li se cauza nici cel mai mic rău, căci nu pot 
fi numite rele, decât cele pozitive, iar nici de cum restric- 
țiuni, despre care fiecine ştie, că constituesc singurul 
„Modus vivendi“, ce-l putem avea deocamdată cu seminţia 
evreească. Dar această adresă — o ştim bine — nu va 
căpăta nici odată iscăliturile mai tuturor coreligionarilor 
din România. Aceasta e o frază ca multe altele din ziarele 
noastre, care şi ele vorbesc  într'una de nație, de voinţa 
națională, pe când fiecine ştie în fundul sufletului său, că 
nația românească cumu-i ea, nici n'a ajuns să-şi deschidă 
ființa sa la soare, ci, exploatată de oameni şi de împreju- 
rări, susţine cu sudoarea-i tot aparatul netrebnic al for- 
melor străine de cultură, introduse prin numeroasa clasă 
de proletari ai condeiului, care, îmbrăcându-se în ele fără 
să le știe înţelesul, îşi găseşte pânea de toate zilele, pe 
care n'ar putea-o găsi prin muncă, căci nu vrea să mun- 
cească. 


MONUMENTE 


Dela o vreme încoace publicul românesc a început a în- 
curaja prin subscrieri ridicarea de monumente întru amin- 
tirea Voevozilor, cari au asigurat existenţa sau au ridicat 
vaza ţărilor noastre şi a acelor cărturari, cari la începutul 
veacului nostru au dat început mișcării intelectuale. Astfel 
Mihai-Vodă cel Viteaz, acea nenorocită jertă a politicei 
casei de Austria, care-a realizat pentru câteva zile trecă- 

toarea coronă a Daciei romane, acel bun ostaş şi rău poli- 
tic are astăzi statua ecvestră în faţa Academiei din Bucu- 
rești ; Ştefan cel Mare, asupra mărimii căruia abia arhi- 
vele din Veneţia încep a ne lămuri şi care crease Moldovii 
un rol atât de strălucit pentru vremea sa, va avea statua sa 
în laşi; lui Grigorie Vodă Ghica, nobilul martir care au 
protestat contra ciuntirii pământului nostru, i s'au ridicat 
un monument în piața Beilicului cu concursul Prea Innălţa- 
tului nostru Domn. 

Dintre cărturari s'a început cu statua de marmură a lui 
Ioan Eliad (supranumit mai târziu Heliade-Rădulescu). 

Eliad se vede a fi fost în tinereţe un om foarte inteli- 
gent. Prin gramatica sa eliminează din ortografia română 
toate semnele prisositoare, prin cărţile sale didactice au dat 
fiinţă limbii ştiinţifice, din tipografia sa au eşit la lumină 
între anii 30 şi 50 aproape tot ce s'au tradus mai bine în 
româneşte. Cam de pe la anul 1845 începe însă în mintea 
scriitorului bucureştean o suficiență nepomenită şi o decă- 
dere intelectuală cu atât mai primejdioasă cu cât Eliade era 
privit în vremea lui ca un fel de oracol. Limba „,Curie- 
rului de ambe sexe“, se latinizează şi se franțuzeşte, el în- 
cepe a scrie c'o ortografie imposibilă, nesistematică, un pro- 
duct bastard al lipsei sale de ştiinţă filosofică pozitivă şi 
al unei imaginaţii utopiste. Făr'a avea el însuși talent poetic 
dă cu toate acestea tonul unii direcţii poetice, a cării me- 
rite consistau într'o limbă pocită şı în versificarea unor 
abstracții pe jumătate teologice, pe jumătate sofistice. Ruina 
frumoasei limbi vechi, care se scria încă cu toată vigoarea 
în veacul trecut, o datorim în mare parte înrâuririi strică- 
cioase a lui Eliade. Intâmplările politice dela 1848 şi petre- 
cerea sa în străinătate îi răpiră şi restul de bun simţ cât îi 
mai rămăsese. 

El deveni din ce în ce mai închipuit şi mai apocaliptic, 
încât întors în ţara lui şi făr'a “înceta de-a exercita o 
inrâurire şi mai mare ca'mn trecut, el a mai trăit ca o pri- 
mejdie vie pentru orice aspirare adevărată şi serioasă. „Isto- 
ria Românilor“ scrisă ae el este o țesătură de închipuiri 
subiective şi de greşeli; o a doua ediţie a gramaticei e o 
adevărată babilonie de fantazii etimologice, iar poeziile sale 
sunt stâărpituri de cuvinte străine înşirate după o măsură 
oare-care. Aproape tot ce-a făcut Ioan Eliad, modestul învă- 
țător dela Sf. Sava a fost caricat de Heliade-Rădulescu. 
Ori-cine va scrie o istorie a culturii pe malurile Dunării, 
va trebui să vadă într'acest singur individ doi oameni cu 
totul deosebiți : unul modest, îngăduitor, plin de bun simţ; 


cellalt suficient, invidios, străind in ficțiuni şi lipsit de orice 
bun simţ. 

In cei din urmă zece ani ai vieţii sale îi mai rămăsese 
un Singur instinct adevărat. Din cugetarea cu totul străină 
a tineretului el a prevăzut falimentul economic și intelec- 
tual al generaţiei de față; a prevăzut că oamenii, cari se 
gerau ca uriași, nu erau decât nişte comedianţi, îmbrăcaţi 
iranţuzeşte. S'ar putea zice chiar, că acest om straniu avea 
în unele momente un soiu de-a doua vedere. Cu toate 
acestea constatăm cu durere că multe din relele, ce le pre- 
vedea, ş'au avut cauza în chiar direcţia pe care-o dedese el 
culturii române. 

Un alt om al cărţii, căruia i se va reîmprospăta memoria 
este Gheorghe Lazăr. Camera a votat două mii de lei 
peniru a se înscrie în capul listei de subscripţie. Totodată 
d. ministru al instrucției, a îngrijit ca în ţintirimul din 
satul Bolintin să se aşeze pe mormântul poetului liric Dimi- 
trie Bolintineanu o piatră de marmură c'un basrelief, repre- 
zentând o mână, ce depune o cunună de lauri. 


NEUTRALITATEA ROMÂNIEI 


„Agence russe“ capătă din Constantinopole următoarea 
ştire: „Poarta a primit din partea mai multor puteri asigu- 
rarea că neutralitatea României nu e stipulată prin nici un 
tratat ; în urma acestora ea a declarat că în momentul, in 
care Rușii vor trece Prutul, ea va ocupa mai multe puncte 
strategice din a stânga Dunării“. i-a i 

Faţă cu această telegramă, care redă opinia Angliei, expri- 
mata de subsecretarui de stat Bourke, şi care este în linie 
generală şi opinia presei liberale din Austro-Ungaria, suntem 
dispuși a ne aduce aminte cu oare-care ironie de renumitele 
broşuri, care au apărut la noi şi care stipulau cu aerul cel 
mai serios din lume neutralitatea reală a României, garantată 
n mod colectiv de puterile mari ale Europei. Afară de aceea 
ni mai vin în minte practicii financiari, cari nu vedeau un 
mijloc mai bun în contra deficitului decât desfiinţarea arma- 
tei noastre. 

Luând la serios reprezentaţia de marionete dela Constan- 
tinopole, în care marcniızo Salisbury, c'o contractare foarte 
solemnă a fizionomiei şi c'un ton aproape bisericesc, predica 
intenţiile unanime ale Europei, mulţi Români credeau că 
lucrurile în lume se petrec astfel cum se reprezintă în teatru. 
Pentru orice inteligenţă mai pătrunzătoare era însă aproape 

dovedit că mijlocul cel mai puternic, dacă acesta nu era 
dorit, ar fi fost neutralizarea României sub garanția colec- 
tivă a Europei ş'atunci de sigur că Rusia nu se ispitea 
de-a începe o luptă contra lumii întregi. Motivele secrete 
şi înțelegerile intime între puteri se sustrag vederii publi- 
cului mare şi abia istoricul viitor va putea să descoase din 
arhive icoana adevărată a lucrurilor, în care comedia ofi- 
cială nu-i va părea decât ceea ce este întradevăr: o piesă 
cu roluri învățate pe de rost, în care actorii înşii nu cred 
în ele, deşi în momentul jocului ei se indentifică cu rolurile 
și produc în public uimitoarea iluzie că ei sunt convinşi de 
ceea ce zic. 

Cu cât mai mult datori vor fi Românii să recunoască acel 
just instinct istoric al Prea Inălţatului nostru Domn, care 
a creat în ţară această oştire disciplinată şi echipată, pe 
atâta pe cât l-a iertat starea noastră înapoiată în cultură 
şi calamităţile economice. In acea înţelepciune a faptelor și 
fără a-şi așeza convingerile în teorii, M. S. Domnul a fost 
acela, care-a simţit că nici un drept nud nu are putere în 
lumea noastră, unde puterea domneşte şi unde se desfășură 
cu extremă asprime lupta pentru existenţă. Căci dacă exi- 
stența României părea a nu avea un moment trebuinţă de 
tunuri şi de baionete, această iluzie optică s'a născut din 
faptul că marile sume de puteri opuse se echilibraseră ca 
două greutăţi egale în cumpăna europeană, a cării limbă 
neutrală părea a fi România. Dar în momentul ce acest 
echilibru se strică, România încetă numai decât de-a juca 
acest rol şi drepturile ei, înscrise în tractatul dela Paris, 
erau la moment supuse imperceptibilei dialectice a diplo- 
matiei. deprinsă a tăia un fir de păr în patru figuri 
silogistice. 

Cu deosebire frivolă este discutarea neutralității române 
din partea presei austro-ungare. Cunoscând prea bine că 
România a cerut neutralizarea pentru a da în mâna tutu- 
ror iubitorilor de pace mijlocul cel mai sigur de a face răz- 
boiul imposibil, totuși ei nu încetează, după ce Europa 
toată ne-a lăsat în voia propriei noastre sorţi, să ne acuze 
de rusofili, de reprezentanţi ai politicei slave. Dar de unde 
ştiu reporterii ce se petrece în capetele noastre, cu câtă pază 
facem orice pas şi cu câte sacrificii amare alegem din toate 
relele pe cel mai mic? Toată presa română recunoaşte că 
nimic nu e mai puţin de dorit pentru noi decât războiul, şi 
că ori cine ne-ar scăpa de „ultima ratio regum“, am fi pri- 
mit bucuros. Şi totuşi ni se face o acuzare că apărăm cu 
şanţuri oraşele şi căile noastre de comunicaţie, dar bine- 
voind a uita că numai drumurile de fer, pe care Turcii ar 
voi să le vadă distruse, ne costă pe noi a treia parte din- 

tr'un miliard de lei şi că de dragul lor şi pentru a da în- 
tregii Europe mijlocul de a-și ţinea cumpăna pe malurile Du- 
nării, noi ne-am ruinat economiceşte. 

Ori care ar fi cauzele, ce-au făcut pe puteri a nu garanta 
pân'acuma în mod precis neutralitatea teritoriului român, 
fie slăbiciune, fie rea voinţă, fie în fine rezervaţiile mentale 
ale diferitelor cabinete, nouă ni se pare că ele nu mai pre- 
zintă nici un interes pentru noi. Căci dacă se va face ceva 
în favorul nostru, de sigur că nu ochii noştri frumoşi vor 
fi cauza unui asemenea eveniment ; iar dacă se va face 
ceva în defavorul nostru, vom apăra cum vom putea ceea 
ce avem. 

Locuind pe un teritoriu strategiceşte nefavorabil şi încun- 
juraţi de seminţii străine nouă prin limbă şi origine, având 
înlăuntrul nostru chiar discordia civilă, acest patrimoniu al 
statelor slabe şi turburate de prea mari înrâuriri străine, 
trăind sub invectivele presei europene, pentru că nu dăm 
drepturi poltice Evreilor, cari nici nu ne ştiu limba, toate 
mişcările noastre a fost tratate de vecini c'o rară lipsă de 
generozitate şi c'o nedreptate nemaipomenită faţă 'cu alte 
popoare. Nu e mult de-atunci, de când un diplomat maghiar a 
pronunțat cu liniște marele cuvânt că numai c'o companie de 
honvezi e în stare să pue pe fugă întreaga (armată a!) Ro- 
mâniei. , 

In vremea războiului între Sârbi şi Turci, regimentele 
române, se ’'nțelege, erau acelea ce-au cauzat pierderile vite- 
jilor Sârbi ; iar astăzi N. Fr. Presse sfătueşte pe Turci de 
a pune pe fugă armata noastră cu câteva sute de başibuzuci. 

Și când ne bucurăm de aşa vădite simpatii şi de bună- 
vointa fenomenală a vecinilor, mijlocul cel mai bun de-a 
rămâne în favoarea lor, era să ne legăm noi înşine mânile 
şi să așteptăm ce va hotărî despre noi geniul jurnaliştilor 
din Viena şi din Buda-Pesta. Acesta este singurul rol, ce 
ni l-ar concede din toată inima. 


RĂPIREA BUCOVINEI 


La anul 1774 au intrat oştirile austriecești, cu disprețul 
oricărui drept al ginţilor, în pace fiind cu Poarta şi cu Mol- 
dova, în partea cea mai veche şi mai frumoasă a țării noa- 
stre ; la 1777 această răpire fără de samăn s'a încheiat prin 


a 


1) In textul din Curier lipsesc aceste două cuvinte. 

vărsarea sângelui lui Grigorie Ghica V. Vod. Fără de lege 
nepomenită, uneltire mișelească, afacere dintre o muere 
desfrânată şi între paşii din Bizanţ, vânzarea Bucovinei va 
fi o veşnică pată pentru împărăţia vecină, deapururea o du- 
rere pentru noi. — Dar nu vom lăsa să se închidă această 
rană. Cu a noastre mâini o vom deschide deapururea, cu a 
noastre mâni vom zugrăvi icoana Moldovei de pe acea vreme, 
şi şirurile vechi, câte ne-au rămas, le vom împrospăta în adu- 
cere aminte, pentru ca sufletele noastre să nu uite Ierusa- 
limul. Căci acolo e sfânta cetate a Sucevei, scaunul Domniei 
vechi cu ruinele măririi noastre, acolo scaunul firesc al unui 
Mitropolit, care în rang şi în neatârnare era egal cu patriarhii, 
acolo sunt moaştele celor mai mari dintre Domnii români, 
acolo doarme Dragoş, îmblânzitorui de zimbri, acolo Alexan- 
dru întemeetorul de legi, acolo Ştefan, zidul de apărare al 
creştinătăţii. 
lată cum un om din veacul trecut descrie ţara: 


„Această parte de loc — zice el, — care acum s'a făcut 
Bucovina, este la munte şi are aer rece şi sănătos, pe când 
cealaltă parte a Moldovei este de câmpii călduroase, dar nu 
atât de prielnice sănătăţii, căci aici se stârnesc un fel de 
îriguri şi locuitorii nu ajung la vre-o vrâstă de bătrâneţe 
adâncă, un om de 70 de ani şi încă mai mult de 80 este 
de-a mirarea. Pe când dincolo sunt munţi cu pomi şi cu alţi 
copaci roditori, printre cari curg apele cele limpezi, care 
dintr'o parte şi dintr'alta de pe vârfurile munţilor se po- 
goară la vale cu un sunet prea frumos pe aceste laturi făcân- 
du-le asemenea unei mândre grădini. 

„La marginea ei stă Ceahlăul, care în zilele seninate se 
poate vedea pe vremea Apusului soarelui din Cetatea Albă 
— cale de 60 de ceasuri, și se vede așa de curat, ca şi cum ar 
fi el aproape în unghiul ţării, iar dela Miazănoapte se vede 
de lângă apa Ceremuşului, unde numai hotarele Moldovei, 
ale ţării leșești, şale Ardealului se lovesc. Prin năsipul 
păraelor, ce se încep din munţi, se găseşte praf de aur, prin 
codri sunt cerbi, ciute, căprioare, bivoli sălbatici şi în munţii 
despre Apus o fiară, pe care Moldovenii o numesc zimbru. 
La mărime ca un bou dumestnic, la cap mai mic, grumazul 
mai mare, la pântece subțiratec, mai înalt în picioare, coar- 
nele îi stau drept în sus, sunt ascuțite şi numai puţin plecat 
într'o parte. Fiară sălbatecă şi iute, poate să sară ca și 
caprele de pe o stâncă pe alta. Pe lângă hotară, despre câm- 
puri, sunt mari cârduri de cai sălbatici. Oile cele sălbatice, 
caută de păşune îndărăt hrana lor, căci în grumazul cel scurt 
nu au nici o încheetură şi nu pot să-și întoarcă capul nici 
într'o parte din a dreapta sau din a stânga. Dintre vitele 

albe multe mii se duc prin țara leşească la Saxonia sau la 
Brandenburg şi de acolo se duc mai departe. Neguţătoria stu- 
pilor este multă şi în dobândă. 

„Unii ţărani erau vecini; totuşi stăpânii lor nu aveau 
putere, nici a-i pedepsi cu moarte, ca lucru ce se cuvine 
numai Domnului stăpânitor; nici nu putea ei ca să vândă 
pe vre unul din satul de unde era el născut, nici să-l mute 
într'alt sat. In alte ţinuturi ţăranii sunt oameni slobozi şi 
aşa au ei o volnicie ca un chip de republică, precum în 
Câmpulung din ţinutul Sucevei. Târgoveţii de pre la oraşe 
şi târguri sunt Moldoveni adevăraţi, şi fac neguțătorii cu 
negoaţă de mânule lor. Boerii sunt curaţi Moldoveni și soco- 
tesc începerea lor dela Rămleni că se trage. Ei sunt împăr- 
țiți în trei stări: în cea dintâi sunt boerii acei, pe cari îi 
rândueşte Domnul în trebile țării, într'al doile curtenii sau 
oamenii, cari au de moştenire case şi sate, întru al treilea 
sunt călărimea slujitorilor care pentru veniturile moşiilor, 
ce li s'au dăruit lor dela Domni, sunt datori numai cu a lor 
cheltuială să iasă cu Domnii la oaste. In sfârşit, sunt răzăşii 
cari mai bine s'ar chema oameni de ţară slobozi ca şi partea 
Boerească, numai că aceşti de pe urmă nu au case ţără- 
neşti sub stăpânirea lor, ci locuesc prin sate şi-şi lucrează 
pământul lor însuşi. — Cu toate că Mitropolitul de Moldova 
îşi ia blagoslovenia dela patriarhul de Țarigrad, dar nu este 
supus lui, ci cei trei episcopi moldovenești pun mânele lor 
pe de-asupra celui ales şi după aceia Vodă roagă pe patriar- 
hul ca să întărească în vrednicie pe acel de curând Mitro- 
polit, care patriarhul neapărat trebue s'o facă. Mitropolitul 
nu dă nimica Patriarhului şi nu este nici de cum îndatorit ca 
să înştiinţeze pe el pentru pricinile bisericeşti dela Moldova 
sau să-l întrebe la vr'o socoteală de aceste, ci el are aseme- 
nea volnicie ca şi patriarhul“. 

Din toate acestea, scrise de mâna bătrâneaecă, se vede curat 
că stat şi biserică erau neatârnate, că clasele societăţii erau 
libere, căci până şi vecinii, în deobşte colonizați, aveau scu- 
tirile şi dreptăţile lor, cun cuvânt un popor liber de țărani 
şi de păstori. Şi cum era acest popor se poate judeca din 
împrejurarea că, chiar la 1777, Austria avea de, scop a îm- 
părţi Bucovina în „ocoale de oşteni pedeștri după cum era în 
Slavonia şi în Croaţia, căci, zice vechiul manuscript, „lăcui- 
torii au la slujba răsboiului putere și îndrăzneală, iar spre 
plata birului nu au bani“. 


Şi ce a devenit astăzi obârșia Moldovei ? Făgăduit-au-fost 
Austria s'o ţie în vechile ei legi şi obiceiuri, bunurile mănă- 
stirești să le întrebuinţeze spre ridicarea poporului nu 
venesc, răzăşii să rămâie întru ale lor, târgoveţii întru ale 
lor şi multe alte lucruri au făgăduit. 

Şi ce au făcut din țară? Mlaştina de scurgere a tuturor ele- 
mentelor sale corupte, loc de adunătură a celor ce nu mai 
puteau trăi într'alte părţi, vavilonul babilonicei împărăţii. Deşi 
după dreptul vechiu, Judanii n'aveau voe nici sinagogi de 
piatră să aibă, astăzi ei au drept în mijlocul capitalei havra 
lor, iar asupra ţării ei s'au svârlit ca un pâlc negru de corbi, 
expropriind palmă cu palmă pe ţăranul încărcat de dări, sără- 
cit prin împrumuturi spre a-şi plăti dările, nimicit prin dobân- An carei 
zile de Iudă, ce trebue să le plătească] Şi asta, în jargonul / Xevtnu 
gazetelor vieneze, se numește a duce civilizaţia în Orient. J' 
Oameni, a căror unică ştiinţă stă în vânzarea cu cumpănă 
strâmbă şi înşelăciune, au fost chemaţi să civilizeze cea mai 
frumoasă parte a Moldovei. 

Poporul cel mai liber şi mai îmgăduitor şi-a plecat capul 
sub jugul celei mai mizerabile şi mai slugarnice rasse ome- 
neşti. Pământul cel mai înflorit încape palmă cu palmă în 
mâinile cele murdare — raiul Moldovei se umple de neamul 
cel mai abject. Şi fiindcă la toate aceste procese de expro- 
priare, agenţii de împlinire au tantiemele lor, de aceea jido- 
vimea şi judecătorii merg mână în mână sub pajura creştină 
cu două capete. i 

Fără a vărsa o picătură de sânge, fără muncă, fără inte- 
ligenţă, fără inimă/ pune astăzi mâna pe un pământ sfânt, 

a căruia apărare ne-a costat pe noi râuri de sânge, veacuri 
de muncă, toată inteligenţa noastră trecută, toate mişcările 
cele mai sfinte ale inimei noastre. 


Şi e plină de străini, 

Ca iarba de mărăcini; 

Şi e plină de dușmani 

Ca râul de bolovani. 

Iar mila străinului 

E ca umbra spinului: 

Când vrei ca să te umbreşti, 
Mai tare te dogorești. 


De aceea când ştim pentru ce a căzut Voevodul moldove- 
nesc, nu trebue să-l plângem. ,„,Ce mă plângeţi pe mine, că 
nu sunt de plâns. Mi s'a hotărît bucuria drepţilor, cari n'au 
făcut lucruri vrednice de lacrămi“. 

De plâns e ţara, care prin moartea lui totuşi n'a fost scu- 
tită de cea mai aspră trunchiare. 

La Putna un călugăr bătrân mi-a arătat locul înlăuntrul 
bisericii, în care stetea odată aninat portretul original al lui 
Ştefan-Vodă. După original el a fost mic de stat dar cu 
umere largi, cu faţa mare şi lungăreaţă, cu fruntea lată şi 
ochii mari plecaţi în jos. Smad şi îngălbenit la faţă, părul 

capului lung şi negru acoperea umerii şi cădea pe spate. 
Căutătura era tristă şi adâncă ca şi când ar fi fost cuprins 
de o stranie gândire... Coroana lui avea deasupra, în mijloc, 
crucea toată de aur, îmbodobită cu cinci petre nestimate. Sub 
crucea coroanei urmau Duhul sfânt, apoi Dumnezeu tatăl, 
cu dreapta binecuvântând, cu stânga ţiind globul pământului, 
pe cercul de margine al coroanei un rând de petre scumpe 
de jur împrejur. Imbrăcat era Vodă întrun straiu mohorît 
cu guler de aur, iar pe gât îi atârna un engolpion din pietre şi 
mărgăritare. Câmpul portretului era albastru, în dreapta şi în 
stânga chipului perdele roşii. 

Am întrebat ce s'a făcut originalul ? 

Călugărul a răspuns, ce însuşi auzise. 

Intr'una din zilele anului 1777, la miezul nopții, Buga, 
clopotul cel mare, a 'nceput să sune de sine, întâiu încet, 
apoi tot mai tare şi mai tare. 

Călugării treziţi din somn se uitară în ograda mănăstirii. 
In fioroasa tăcere, în sunetul clopotului, ce creştea treptat, 
biserica se lumina de sine înăuntru de o lumină stranie şi ne 
mai văzută. Călugării coboriră într'un şir treptele chiliilor, 
unul deschide uşa bisericii... în acea clipă clopotul tăcu, şi în 
biserică era întunerec des. Candelele pe mormântul lui Vodă 
se stânseră de sine, deşi avusese untdelemn îndestul. 

A doua zi portretul Voevodului Moldovei era atât de mo- 
horiît şi de stâns, încât pentru păstrarea memoriei lui un 
călugăr, ce nu ştia zugrăvi, a făcut copia ce există astăzi. 

Aprinde-se-vor candelele pe mormânt? Lumina-se-va ve- 
chiul portret ? 


REVISTA ZIARELOR 


„Românul“ deapănă din nou cuvinte ca să dovedească că 
„Pressa“ ar fi dovedit, că avem nevoe de războiu cu turcii, 
ca de apă şi că mari lucruri a trebăluit d-nealor până acuma. 

Pe noi nu ne interesează apucăturile „Românului' „decât 
numai din punctul de vedere al stilului şi a curăţiei de inimă. 

lată un pasagiu din acest şi de articole, în care grecii 
besmetici din strada Doamnei se identifică ca totdeauna cu 
naţia, dar întrun mod cu totul invers. Dacă naţia n'ar vrea 
cumva ceea ce vor d-nealor, atunci ea-i tâmpă şi coruptă: 

„Partita care se numește acum „centru“ susţine, chiar în 
programa ce făcu mai deunăzi, că guvernul a făcut acest 
resbel „fără voia naţiunii“. 

„A susţine aceasta este a insulta, în cel mai mare grad, 
cinci milioane de români. 

„Dacă aceasta este credinţa acestor bărbaţi politici, ei 
arată cel mai mare dispreţ pentru naţiune. Ea nu are, după 
dânşii, alt simţimânt decât de-a se supune oricărui va voi 
să-i poruncească ; degradarea şi tâmpirea naţiei merge, după 
dânșii, până a o face să se supue chiar când cel care este la 
guvern o trămite la moarte şi încă nu numai la moartea cu 
arma în mână, dar şi la o peire generală şi ilegală (?); căci 
ei susţin că națiunea se perde în întregul ei prin acest resbel, 
fără voia ei făcut. 

„Şi dacă ei, iluştrii bărbaţi politici, spun Europei, chiar 
printr'o programă, că mama lor este atât de „tâmpită şi de 
coruptă“, cine nu vede că puterile străine sunt îndemnate, 
silite de a despreţui această naţiune şi a o repune sub un 
jug oarecare ?“ 

Așa dar d-lor susţin, că dacă guvernul ar fi putut face răs- 
boiu fără voia naţiei, atunci această din urmă e tâmpită şi 
coruptă. 

Cine, Doamne -iartă-ne, le dă voe acestor domni să se ge- 
reze drept nație românească? Redactorul ,„„Românului“, om 
acuma cu un picior în groapă ar trebui să spue odată verde: 

„Oameni buni, noi ăștia liberalii voim să vă facem a crede, 
că voi împingeţi maşina lumii, dar în faptă sunteţi împinși 
de dinafară. Când era Ruşii să pornească răsboiu asupra Tur- 
cilor, era un guvern în ţară, care nu prea se dedea în apele 
or şi cui. Noi, liberalii, pe atunci eram prieteni cu Turcul 
şi țineam sfaturi, cum să răsturnăm domnia. Jucam cum ne 
cânta Mazar-Pașa. Iată că răsboiul era aproape să isbuc- 
nească şi țara era asupra intrării a o jumătate de milion de 
Ruşi. Noi, ameninţam Domnia şi ţara cu turburare, pe când 
ii era omului mai greu, pentrucă puţin ne pasă nouă dacă 
merge şi ţară şi Domnie pe apa Sâmbetei, numai nouă să ne 
meargă bine. Domnia, văzând că tocmai la vreme de cum- 
până am putea face turburări, ne-au chemat la minister, 
pentrucă Domnia cunoaştea pe Conservatori şi știa că sunt 
oameni de treabă și fie sau nu fie la putere, turburări n'o 
să facă. Astfel dar pentru a înlătura un pericol, pentru a 
astupa gurile flămânzilor liberali, pentru a evita ca prole- 
tariatul de ciocoi şi cenuşari să între în înţelegere cu duş- 
manul, ne-au adus pe noi ciocoii şi cenușarii de liberali la 
putere şi într'adevăr schimbarea în noi s'au făcut iute-iute. 
Din antidinastici ne-am făcut dinastici, din turcofili turcofagi, 
din rusofazi rusofili, şi în sfârşit ne-am face orice-ar pofti M. 

Sa, numai la putere să se îndure să ne lase — că Doamne, 
mare mulţi suntem şi numai statul, cu miile lui de locuri şi 
locușoare încape toată liberalimea cu nevastă, cu copil, cu 
nepot, cu strănepot, ş. a.“. 

Aşa ar trebui să vorbească redactorul „Românului“. Au fost 
aduşi la putere, pentrucă sunt elementul acela care trebuia 
liniştit cu „pita lui Vodă“, pentrucă în vremea răsboiului 
între ruși şi turci, ei ar fi făcut turburări în ţară exploatând 
nemulţumirile altfel naturale ale oamenilor. 

Dar ce are a face naţia românească cu trebile d-nilor libe- 
rali nu înţelegem. Naţia e împrejurul Domnului ei şi luptă 
întradevăr împreună cu Dânsul, pe când liberalii fac vorbe 
că fost-a răsboiul necesar sau ba? 


„Pressa“ arată deosebirea, care este între lucru aievea şi 
făgăduințele, ce le-au fost făcut liberalii nației, înainte de a 
fi ajuns, unde au ajuns, vede-i-am şi mai sus. Arată cum 
toate serviciile sufăr, cum dările în loc să dea înapoi s'au 
sporit şi alte multe greutăţi pe capul oamenilor. 

Inainte vreme era o zicală, care spunea de pe ce se cunoa- 
şte nebunul. Naţia românească au uitat zicala asta se vede. 
„Bătrânii vorbesc ce a făcut, tinerii ce fac, nebunii ce au de 
gând să facă“. 

Liberalii totdeauna vorbesc de ceeace au de gând să facă. 
Rău a făcut cine sau uitat în gura lor, nu ei, că bine e 
cunoscut, că din coadă de câine sită de mătase nu poţi face. 
Ce se putea aștepta dela elemente fără de avere, fără ştiinţă 
de carte şi fără onestitate, cari în toate ţările formează con- 
tingentul demagogiei orăşeneşti ? 


ONESTITATEA IN DISCUŢIUNILE ZIARISTICE 


De mult încă am arătat părerea de rău, ce ne coprinde, 
când vedem cum ziarul „Românul“ e deprins a discuta cu 
adversarii săi, căci dacă în adevăr ziaristica e menită a 
lămuri cestiunile zilei şi a pregăti astfel calea pentru nişte 
soluţiuni fireşti şi binefăcătoare, discutând. de o potrivă cu 
„Românul“, nici odată ea nu va putea să-și facă datoria. 

E peste putinţă ca toţi oamenii, care iau parte la viaţa 
politică, să împărtășească aceleaşi vederi şi ori cât de mult 

şi ori cât de onest vom discuta, nici odată nu vom putea fi 
de aceiași părere cu nişte oameni, care din fire chiar sunt 
deosebiți de noi. 

Dar scopul discuţiunilor ziaristice nici nu este de a uni 
pe oameni, ci din contra, tocmai de a face să se ştie lămurit 
întru cât ei se deosebesc unii de alţii. 

„Românul“ este menit a ne arăta care sunt vederile par- 
tidului, ce se numește „naţional liberal“ faţă cu cestiunile 
zilnice şi a combate vederile deosebite de acele pe care le 
reprezintă. 

Tocmai astfel „Timpul“ e menit a nu lăsa ţara în îndoială 
asupra scopurilor politice, pe care partidul conservator crede 
că trebueşte să le urmărim şi a combate orice stăruinţe, care 
ne-ar putea depărta dela aceste scopuri. 

Aceste sunt marginile tărâmului pe care suntem datori a 
ne lupta. 

Cea dintâi a noastră datorinţă este a nu spune, decât ce, 
după adevărata noastră convingere, este adevărat ; şi un om 
nu poate să se facă vinovat de o faptă mai vrednică de 
osândă, decât publicând într'un ziar lucruri, pe care însuşi 
nu le crede, de oare-ce prin aceasta, în loc de a lămuri, 
încurcă cestiunile şi relaţiunile. 

Aceasta e fapta vrednică de osândă, de care ziarul „Româ- 
nul“ zi pe zi se face vinovat. 

Nu vom lipsi a trage pe colegii noştri din strada Doamnei 
la răspundere pentru acest abuz de puterea cuvântului ; chiar 
nu vom putea lipsi, de oare-ce înainte de toate suntem datori 
a priveghea, ca în duelul ziaristic lupta să fie onestă, o „luptă 
frăţească“ ; deocamdată ne vom mărgini însă a constata o 
nouă călcare a legilor, cărora trebue să li se supuie presa 
liberă. 

Cetim în „Românul“ dela 19 Noembrie următoarele : 


„Cum se face însă că opozițiunea dela noi vorbeşte întoc- 
mai ca Turcii şi ca Maghiarii ? 

Cum câteşi trei ţin unul și același limbagiu, că Românii nu 
trebuiau să facă resbel, cin umilire şi cu căciula în mână 
s'aştepte totul dela milostivirea dumnealor ?“ 

Intrebăm acum : 

Când vre-un organ conservator a zis, că Românii trebuese 
în umilire şi cu căciula în mână să aştepte totul dela milo- 
stivirea cuiva ? 

Nici odată! 

Atunci ne mai întrebăm: de unde „Românul“ ia dreptul 
de a îndrăsni să arunce în faţa unui întreg partid o asemenea 


insultă ? de unde „Românul“ ia dreptul de a duce astfel în 
rătăcire pe cititorii săi 7! 

„Nu putem, nu suntem în drept şi nici nu trebue să afir- 


măm, — urmează „Românul“, — că între dânșii a fost sau 
este vre-o înţelegere“. 
Prea bine! — Dar în aceste cuvinte chiar este o bănuială 


ascunsă, pe care „Românul“ o întăreşte prin cuvintele : 

„Faptul însă nu e mai puţin ciudat, coincidenţa nu e mai 
puţin curioasă, şi de aceea, înregistrându-le, aşteptăm ca ilu- 
ştrii politici din centru şi din dreapta să ne scoată din ne- 
dumirire“. 

Domnii din Strada Doamnei sunt nedumiriţi !? — Prea 
bine ! Ne întrebăm însă dacă sunt bărbaţi ori sibariţi ? Dacă 
sunt bărbaţi, atunci vorbească-ne făţiş, privească-ne în ochi, 
arată-se vrednici de a sta de vorbă cu noi, iară nu să caute 
a se furişa pe poteci ascunse, pe care nici odată nu-i vom 
putea urma. 


BĂLCESCU ȘI URMAŞII LUI 


Peste două trei zile va eşi de sub tipar Istoria lui Mihaiu- 
Vodă-Viteazul de Nicolae Bălcescu. pr 

Se ştie neobositul zel, cu care acest bărbat plin de inimă 
şi înzestrat de natură c'o minte pătrunzătoare şi c'o fantazie 
energică, a lucrat la istoria lui Mihaiu-Vodă. Din sute de 
cărţi şi documente el a cules c'o adevărată avariţie pentru 
gloria naţiei românești, toate colorile din relaţii şi notițe, 
cu cari apoi a zugrăvit acea icoană măreaţă, din care figura 
Voevodului românesc iese în prosceniu, vitejească și mândră 
şi vrednică de a se coborî din strălucita viţă a Basarabilor. 

Limba lui Bălcescu este tot odată culmea, la care a ajuns 
românimea în deobşte dela 1560 începând şi până astăzi, o 
limbă precum au scris-o Alecsandri, Const. Negruzzi, Donici, 
şi care astăzi e aproape uitată şi înlocuită prin „păsăreasca 
gazetarilor. Deşi Bălcescu se întemeiază pretutindenea pe 
isvoare şi scrierea lui e rezultatul unei îndelungate şi amă- 
nunţite munci, totuşi munca nu se bagă nicăiri în samă, pre- 
cum în icoanele maeștrilor mari nu se vede amestecul amă- 
nunţit de văpsele şi desenul îngrijit linie cu linie. O _neobi- 
cinuită căldură sufletească, răspândită asupra scrierii întregi, 
topeşte nenumăratele nuanţe întrun singur întreg şi aseme- 
nea scriitorilor din vechime, el îi vede pe eroii săi aievea și-i 
aude vorbind după cum le dictează caracterul şi-i ajunge 
mintea, încât toată descrierea persoanelor şi întâmplărilor e 

dramatică, fără ca autorul să-şi fi îngăduit a întrebuința 
undeva isvodiri proprii ca poeţii. 

Nicolae Bălcescu e de altmintrelea o dovaaă, că limba 
românească pe vremea lui şi 'nainte de dânsul era pe deplin 
formată şi în stare să reproducă gânduri cât de înalte şi sim- 
tiri cât de adânci; încât tot ce sa făcut de atunci încoace 
în direcţia latinizării, franţuzirii şi a civilizaţiei „pomadate“ 
a fost curat în dauna limbii noastre. 

Deşi nu mai împărtăşim entusiasmul cărţii lui Bălcescu 
pentru ideile, profesate azi de colegii lui dela 1848, deşi ne-am 
încredinţat cu durere că chiar aceia ce azi le reprezintă, nu 
mai sunt pătrunși şi se slujesc numai de dânsele ca de o 
pârghie pentru ajungerea unor interese mici, deşi ştim că 
dacă inima lui era vie în vremea noastră, prin cartea lui ar 
fi trecut o suflare rece de ironie asupra piticilor cari îngânau 
a împărtăşi simţirile unei inimi, pe care wau ştiut-o preţui 
niciodată, totuşi entusiasmul lui ca atare ne încălzeşte, căci 
este sincer, adevărat, energic, Sarata cu acea neşovăire de 
care ne minunăm în caracterele antichităţii. 

Dumnezeu a fost îndurător şi l-a luat la sine înainte de 
a-şi vedea visul cu ochii, înainte de a vedea cum contim- 
poranii care au copilărit înpreună cu dânsul şi în cercul lui 
de idei, le-au exploatat pe acestea, ca pe o marfă, cum au 
introdus formele goale ale occidentului liberal, îmbrăcând 
cu dânsele pe niște oameni de nimic. 

El sar spăimânta văzând cum a fost să se realizeze pe 
pământul nostru libertate şi lumină. El ar vedea parlamente 
de păpuși neroade, universităţi la care unii profesori nu ştiu 
nici a scrie o frază corect, gazetari cu patru clase primare, 
cun cuvânt oameni cari văzând că n'au încotro de lipsa lor 
de idei, fabrică vorbe nouă, risipind vechea zidire a limbii 
românești, pentru a părea că tot zic ceva, pentru a simula 
o cultură care n'o au şi o pricepere pe care natura n'a voit 
să le-o deie. 

Murind în Italia, sărac şi părăsit, rămăşiţele lui dorm în 
pământul din care a pornit începatura neamului nostru, ce- 
nuşa sa n'a sfinţit pământul patriei ci e pe veci amestecată 
cu aceea a sărăcimii din Palermo. Cu limbă de moarte însă 
şi-a lăsat manuscriptele sale d-lui Ioan Ghica şi astăzi, după 
un pătrar de veac din ziua morţii lua, societatea academică a 
însărcinat pe d. A. Odobescu cu revizuirea și editarea scrierii, 
care va vedea lumina la vreme, astăzi când vitejia şi vâr- 
tutea ţăranului nostru ne face sa uităm făţărnicia şi mici- 
mea de suflet a oamenilor dela 1848 şi nemernicia unora 
dintre comandanții improvizaţi de fraţii roșii, cari pentru a-şi 
dura glorie pe acţii, duc ca d. Colonel Angelescu la o moarte 

sigură şi fără de nici un folos pe acest popor viteaz şi vred- 
nic de a fi altfel guvernat. 

Facă-se această scriere evarghelia neamului, fie libertatea 
adevărată idealul nostru, libertatea ce se câştigă prin muncă. 
Când panglicarii politici care joacă pe funii împreună cu con- 
frații lor din Vavilonul dela Seina, se vor stinge pe rudă pe 
sămânță de pe fața pământului nostru, când pătura de cenu- 
şeri, leneșă, fără știință și fără avere va fi împinsă de acest 
popor în întunerecul ce cu drept i se cuvine, atunci abia 
poporul românesc își va veni în fire şi va răsufla de greu- 
tatea ce apasă asupra lui, atunci va suna ceasul adevăratei 
libertăţi. 

Dar suna-va acel ceas? Oare tinerimea care astăzi îşi uită 
limba şi datinele prin cafenelele Parisului şi care se va în- 
toarce de acolo republicană şi îmbuibată cu idei străine, 
răsărite din alte stări de lucruri, va fi mai în stare să înţe- 
leagă pe acest popor, a cărui limbă şi istorie n'o mai ştie, 
ale cărui trebuințe nu le înțelege, ale cărui simţiri o lasă 
rece? Fi-vor în stare acei tineri să înțeleagă, că nimic pe 
acest pământ, pentru a fi priincios, nu se câștigă fără muncă 
îndelungată, că toate cocoţările lor de-a gata prin intrigi de 
partidă şi prin lingușirea deşerțţilor şi făţarnicilor roşii, nu 
sunt de nici un folos pentru ară ? Fi-vor destul de înţelepţi 
ca să nu lingușească patimile mulţimii cu fraze sunătoare, ci 
s'o facă a vedea lămurit, că munca şi numai munca este isvo- 
rul libertăţii şi a fericirii şi cum că cei ce pretextează că 
bunurile morale și materiale se câștigă prin adunări electo- 
rale, prin discursuri de cafenea şi prin articole de gazetă, 
sunt niște şarlatani, cari amăgesc poporul în interesul lor şi 
spre risipa bunei stări? La întrebările acestea răspunsul e 
greu; ne temem chiar de a face concluzia finală. h e 

Oare un stejar care-l rupi dela rădăcină şi-l sădeşti în 
mod meșteșugit într'o grădină de lux are viitor? Oare nea- 
mul românesc cu toată trăinicia rădăcinilor, are viitor, când 
trunchiul e rupt de întreg trecutul nostru și răsădit în mod 
meşteșugit în stratul unei desvoltări cu totul străine, precum 
este pentru noi cea franțuzească ? 

Iată întrebările la care nu îndrăznim a răspunde. Dum- 
nezeul părinţilor noştri să aibă îndurare de noi. 

INTRODUCEREA UNEI CIVILIZAŢII PRIPITE 


Drumurile s'au troienit și comunicaţia telagrafică pare în- 
treruptă ; nici o ştire din streinătate nu vine să ne lumineze 
asupra situaţiei tocmai acuma, când toate celea par a atârna 
de-un fir de păr. Câmpurile albe se 'ntind împrejurul Bucu- 
reştilor şi se pierd în zare despre miază-noapte, unde a plecat 
împăratul Rusiei, în zarea despre miază-zi unde stau oșştirile 
noastre ; spre răsărit şi spre apus, unde se cumpănesc sor- 
tile Europei. In această izolare, în care ne pune bătrâna 
iarnă, aceiaşi pe vremea craiului Decebal, când ţăranul Dacic, 
îmbrăcat în cojoc miţos trecea Dunărea 'ngheţată, aceeași 
astăzi, când Vodă ţine Dunărea cu oştirile româneşti, în 
această izolare ne apasă mai cu greu gândirea, la ce rău loc 
ne-au aşezat Traian împăratul pe această muche de lume, la 
acest vad de popoare, carile ne privesc pe noi numai ca un 
fel de gard, pe deasupra căruia se ceartă. 

Dar de am fi măcar noi oameni ca oamenii, de-am fi ştiut 
să ne îngrădim, în cât să nu poată juca nimeni pe stăpânul 
în casa noastră, de-am fi rămas atât de esclusiviști precum 
erau părinţii noștri, tot ar fi fost cum ar fi fost şi tot o mai 
puteam duce cu bine de pe o zi, pe alta. 

Dar aşa ne-am desgrădit, făcând drum larg unei civilizaţii 
pripite, unei pospăieli apusene, care în schimbul păturilor 
bogate ale brazdei noastre, ne împle cu trebuinţe de care 
n'am fi avut trebuinţă.; prin legiuiri de un caracter cosmo- 
polit, pe cari liberalii obicinuesc a le numi „tot ce e româ- 
nesc“, am făcut din ţara noastră o nouă Americă, în care se 
grămădeşte superfluenţa populațiilor apusene, cărora le con- 
vine foarte bine teoria de „om și om“ de egalitate, libertate şi 
fraternitate pe socoteala noastră. 

Nevoind sau neputând cunoaşte, că orice stat are nevoe 
de clase puternice, am ridicat din temelie toate puterile vechi 
ale ţării fără a socoti că o casă veche de piatră, dar cam 
strâmtă, e totuşi mai bună pentru vreme de iarnă şi pentru 
nevoi de cât un palat de hârtie franţuzească. Noi am făcut 
în statul nostru, ceea ce se face în şcolile noastre. Invăţători, 
cari nu știu nici a scrie bine, dau în mâna copiilor cărţi, scrise 
într'o limbă, pe care ei n'o înţeleg şi-i pun să înveţe filă cu 
filă lucruri, pe care ei nu şi le pot închipui, încât când băeţii 
au ajuns la capăt cu învăţătura, rămân cu capul plin de cu- 
vinte, al căror înţeles nu l-au ştiut nici odată, şi neputân- 
du-se folosi nici într'un fel de acele cunoştinţe moarte şi fără 
de preţ, rămân cu zilele încurcate şi tăind cânilor frunză, 

până ce prin intrigi şi umiliri, care dărâmă şi restul de carac- 
ter, ce le mai rămăsese dat dela natură, ajung persoane pu- 
blice spre a continua asupra generației viitoare, sistemul 
vechiu de stricare a minţii şi a inimei. 

Astfel demagii noştri, crescuţi în străinătate, văzând ne- 
voile poporului nostru l-au învăţat pe de rost cuvinte deşerte 
şi c'un înţeles negativ numai, socotind că prin cuvinte se înte- 
meiază binele unui popor. 

Numai pe cele mântuitoare : „munca“ şi „economia“ întru 
ale lor şi ale statului nu l-au învăţat pe popor nici odată. 

Astfel țăranul Dacic, care trecea în cojoc miţos Dunărea 
îngheţată în vremea craiului Decebal, avea mai multă per- 
spectivă de viitor pentru limba şi obiceiurile lui şi pentru 
felul lui de a fi, de cât ţăranul lui Vodă Carol, care se reîn- 
toarce la vatra sa şi nu mai găseşte nimic din felul lui de a 
fi, ci numai aşezăminte franţuzeşti, negoţ jidovesc, industrie 
austriecească, limbă păsărească şi liberali, cari nu muncesc 
nimic şi trăiesc din exploatarea ideilor politice. 

Dac’ am fi ia loc bun ca Spania sau Anglia, ne-am bate'n 
capete şi tot vechile năravuri românești ar pluti de-asupra ca 
unt-de-lemnul pe apă. Dar pe acest val de popoară, din cearta 
noastră numai duşmanul câştigă. 


ICOANE VECHI ȘI ICOANE NOUA 


ACTUALITATEA 


Sociologia nu este până acum o ştiinţă, dar ea se 'ntemeiază 
pe un axiom, care e comun tuturor cunoştinţelor omenești, 
că adică întâmplările concrete din viaţa unui popor sunt 
supuse unor legi fixe, cari lucrează în mod hotărît şi inevi- 
tabil. Scriitori, cari în privirea ideilor lor politice sunt foarte 
înaintați, au renunţat totuși de-a mai crede că statul şi socie- 
tatea sunt lucruri convenţionale, răsărite din libera învoială 
reciprocă dintre cetăţeni ; nimeni, afară de potaea de gazetari 
ignoranţi, nu mai poate susține că libertatea votului, întru- 
nirile şi parlamentele sunt temelia unui stat. De sunt acestea 
sau de nu sunt, statul trebue să existe și e supus unor legi 
ale naturii, fixe, îndărătnice, neabătute în cruda lor conse- 
cență. Deosebirea este, că în viaţa constituţională lupta 
pentru existenţă a grupurilor societăţii care ştiu puţină carte, 
găseşte răsunet; pe când în statul absolutist acea luptă e 
regulată prin o putere mult mai înaltă, a monarhului adică, 
al cărui interes este ca toate clasele să stee bine şi ca lupta 
dintre ele să nu fie nimicitoare pentru vreuna. 

Nimic nu arată mai mult, că spiritul public nu e copt, decât 
discuţiile asupra teoriilor constituţionale. Această copilărie a 
spiritului nostru public se arată dela începutul desvoltării 
noastre moderne, din zilele în care cei dintâi tineri rău sau 
de loc preparaţi s'au întors din Paris, unde uimiţi de efectele 
strălucite a unei vieţi istorice de o mie şi mai bine de ani, 
şi uitând că pădurea cea urieşească de averi, ştiinţă şi indu- 
strie are un trecut foarte lung în urmă-i, au socotit a intro- 
duce aceeaşi stare la noi, introducând formulele scrise ale 
vieţii publice de acolo. E o zicală veche, că de-ai sta să nu- 
meri foile de plăcintă, nu mai ajungi s'o mănânci. Drept că 
e așa, dar, cu toate acestea acele foi există. Şi dacă mar 

exista n'ar fi plăcintă. Asemănarea e cam vulgară, dar are 
meritul de a fi potrivită. Condiţiile plăcintei noastre consti- 
tuţionale, a libertăţilor publice, de care radicalii se bucură 
atâta, sunt economice; temelia liberalismului adevărat este o 
clasă de mijloc, care produce ceva, care puind mâna pe o 
bucată de piatră, îi dă o valoare înzecită şi însutită de cum 
o avea, care face din marmură statuă, din in pânzătură fină, 
din lână postavuri. Este clasa noastră de mijloc în aceste 
condiţii ? Poate ea vorbi de interesele ei? 

Clasa noastră de mijloc consistă din dascăli şi din ceva mai 
rău, — din advocaţi. 

D. X. bunăoară e plătit de stat ca să înveţe pe studenţii dela 
universitate limba română din punct de vedere filologic şi 
istoria Românilor, două obiecte pe care nu le cunoaște de loc. 

Să ne 'nțelegem. Nu avem pretențiune, ca profesorii noştri 
să fie genii. Departe griva de iepure. Dar în împrejurări 
normale, acest domn ajuns din întâmplare profesor, s'ar fi pus 
pe 'nvăţat carte și fiindcă nu este cu totului tot mărginit, 
încât să aibă nevoe de a fi instalat într'un spital de nevol- 
nici, ar fi ajuns să poată împărtăși studenţilor ceea ce au 
aflat alţii, de ex. învățații străini, despre limba română, le-ar 
fi arătat calea bună şi bătută de oameni mai cuminţi, încât 
s'ar fi împlinit teoria unui pedagog francez, că un şcolar poate 
învăţa dela profesorul său mai mult de cât ştie acesta însuşi. 
Atunci nu l-am fi auzit susținând pe d. X autenticitatea cro- 
nicei lui Hurul, autenticitatea unei seriei, care pentru filologi 
elementari chiar, e o galimatia deplină și un falsificat greoi, 
pe care-l cunoşti ca atare la cea dintâiu vedere. E 

Dar împrejurările nefiind normale, d. X nu învață nimic, 
ci face politică. Drepturile imprescriptibile, libertatea alege- 
rilor, responsabilitatea ministerială, suveranitatea poporului 
sunt cuvinte care se 'nvaţă pe de rost într'un sfert de ceas și 
care-l ridică pe om la noi în ţară, făcând de prisos orice 
muncă intelectuală. Căci natura comună nu muncește de cât 
de silă. Silit de împrejurări normale, d. X ar fi devenit un 
profesor mediocru ; nesilit de nimenea, se simte în sat fără 
câni și umblă cu mânile în şolduri, lasă școala pustie şi vine 
la Bucureşti ca să-şi facă mendrele şi să-și dee o importanţă 
pe care natura n'a voit să i-o dee. y | sei 

Tot astfel d. Y şi bună parte din cumularzii universităților. 
Am luat profesori de universitate, pentru că un institut înalt 
de cultură poate ilustra mai clar starea noastră de decadenţă. 
Şi cine plătește oare pe acești domni din clasa de mijloc, a 
căror mâini şi inteligenţă nu produc valori de un ban roșu 
măcar? In linia din urmă munca ţăranului, care ca doro- 
banţ moare pe câmpul de războiu, ca muncitor se speteşte 
plătind dări, pentru a ţinea pe umerii lui o clasă de trântori 
netrebnici. 

Ce să mai zicem de advocațţi ? 

Intorşi din străinătate, ei nu şi-au dat silința să 'nveţe legile 
şi datinele pământului, să codifice obiceiurile naţiei româ- 
neşti, ci au introdus pur şi simplu codicele pe care le învă- 
țaseră la Paris, ca şi când poporul românesc a fost în trecut 
un popor de vite, fără legi, fără obiceiuri, fără nimic, şi tre- 
buia să i s'aducă toate celea de-a gata dir cea mai renumită 
fabrică. Dar în genere advocaţii sunt inteligenţele cele mai 
stricate din lume. Căci, într'adevăr, ce credinţe poate avea 
un cm, care azi susține, mâini combate unul şi acelaş lucru, 
un om a cărui meserie este să dovedească că negru-i alb şi 
albu-i negru? Oricât de bună morișcă intelectuală ar avea, 
ea se strică cu vremea şi devine incapabilă de a afla ade- 
vărul. De aceea cele mai multe din discuţiile adunărilor au 
caracterul de cârciocuri şi apucături advocăţeşti, de căutare 
de noduri în papură, de vorbe înşirate şi fire încurcate. 

Acestea sunt elementele cărora legile noastre franţuzești 
le dau în stăpânire ţara. Plebea de sus face politică, poporul 
de jos sărăceşte şi se stinge din zi în zi de mulțimea greu- 
tăţilor ce are de purtat pe umerii lui, de greul acestui aparat 
reprezentativ şi administrativ, care nu se potriveşte de loc 
cu trebuinţele lui simple, şi care formează numai mii de pre- 
texte pentru înfiinţarea de posturi şi paraposturi, de primari, 
notari şi para-notari, toţi aceştia plătiţi cu bani peşin din 
munca lui, pe care trebue să şi-o vânză pe zeci de ani îna- 
inte, pentru a susține netrebnicia Statului român. 

Ce caută aceste elemente nesănătoase în viața publică a 
Statului? Ce caută aceşti oameni, cari pe calea Statului 
voiesc să câştige avere și onori, pe când Statul nu este nicăeri 
altceva decât organizarea cea mai simplă posibilă a nevoilor 
omenești ? Ce sunt aceste păpuși, cari doresc a trăi fără 
avere moştenită, cumulând câte trei, patru însărcinări publice, 
dintre care n'ar putea să împlinească nici pe una în deplină 
conştiinţă ? Ce caută d. X. profesor de universitate, care nu 
ştie a scrie un şir de limbă românească, care n'are atâtea 
cunoştinţe pozitive, pe cât are un învăţător de clase primare 
din țările vecine, şi care cu toate acestea pretinde a fi mare 
politic şi om de stat ? 

Ce caută ? Vom spune noi ce caută. 

Legile noastre sunt străine ; ele sunt făcute pentru un sta- 
diu de evoluţie socială, care în Franţa a fost, la noi n'a fost 
încă. Am făcut strane în biserica naţionalităţii noastre, nea- 
vând destui notabili pentru ele, am durat scaune care tre- 
buiau umplute. Nefiind oameni vrednici, cari să constitue 
clasa de mijloc, le-au umplut caraghioşii şi haimanalele, 
oamenii a căror muncă şi inteligenţă nu plăteşte un ban roşu, 
stârpiturile, plebea intelectuală şi morală, Arionii de tot soiul, 

oamenii care riscă tot, pentrucă n'au ce pierde, tot ce-i mai de 
rând şi mai înjosit oraşele poporului românesc, căci, din neferi- 
cire, poporul nostru stă pe muchea ce desparte trei civilizații 
deosebite : cea slavă, cea occidentală şi cea asiatică, şi toate 
lepădăturile Orientului şi Occidentului, greceşti,  jidovești, 
bulgărești, se grămădesc în oraşele noastre, iar copiii acestor 
lepădături sunt liberalii noștri. Și, când lovești în ei, zic 
că lovesc în tot ce-i românesc şi că eşti rău român. 

Intr'adevăr d. Serurie, care a scris un volum de poezii 
„greceşti“, d. Andrunopulos, care batjocoreşte armata noastră 
puind-o să joace la circ, d-nii C. A Rosetti, Carada, Candiano, 
tot nume vechi de care foiește textul cronicelor României, 
sunt singurii români adevăraţi, iar noi ţăranii, mici şi mari, 
căci, la urma urmelor tot ţărani suntem, noi băştinaşii din 
țările acestea suntem străini, cari vindem ţara cui ne dă mai 
mult pe ea. 

Liberali sunt smântâna şi temeiul României, noi suntem 
nişte rămăşiţe din vechile populaţiuni autohtone, care nu 
merită să fie băgate în seamă. Del!iertaţi-ne, boieri, Ario- 
nești şi Cărădeşti, că ni s'a părut şi nouă biet, că trăim în 
ţara noastră şi avem de zis o vorbă. Iertaţi-ne pentru că nu 
băgasem de seamă că suntem în Bulgaria, iertaţi-ne apoi că 
n'am voit să ne batem pentru bieţii Greci şi Bulgari. 

Nu vedeţi că ne-am supus stăpânilor? Nu vedeţi că ni-am 
trimis copiii la junghiere, peatru ca d. Anghelescu să poată 
culege lauri pe pielea lor? Ba au ajuns ca până şi cioro-horo, 
rumânaș de laie, alb ca pana corbului, să scoată gazetă, în 
care să ne batjocorească în toate zilele. Nu vă e destul, milo- 
stivi stăpâni ? a 

Dar acum, de ne veţi fi iertat sau nu, să stăm la vorbă gos- 
podărească şi să vă întrebăm, ce poftiți d-voastră ? Și ca să 
ştim că aveţi dreptul de a pretinde, să întrebăm ce produceți ? 
Arătaţi-ne în adunările d-voastră pe reprezentanții capitalu- 
rilor şi fabricilor mari, pe reprezentanţii clasei de mijloc, care 
să se deosebească de fabrica de mofturi ale »Telegrafului“, şi 
ale „Românului“ şi de fabrica d-voastră de palavre din dealul 
Mitropoliei! Căci nu credem să puteți cere ca noi să con- 
fundăm mătăsurile de Lyon cu blagomaniile d-lui N. Ionescu, 
nici postavurile de Manchester cu istețiile d-lui Popovici- 
Ureche. a ) 

Ciudată țară într'adevăr ! Pe cei mai mulți din aceşti domni 
statul i-a crescut, adecă i-a hrănit prin internate, „ca după 
aceia să-şi câştige, printr'un meșteşug cinstit, pâinea de 
toate zilele. 

Dar statul a ajuns la un rezultat cu totul contrar. După ce 
aceşti domni şi-au mântuit aşa numitele studii, vin iar la stat 

şi cer să-i căpătuească, adică să-i hrănească până la sfârşitul 
vieţii. Dar nu-i numai atâta. 

Dumnealor vor să facă pe boierii. 2-4-500 de franci pe lună 
nu-i liniştesc şi nu-i fac să se pue pe muncă pentru a deveni 
folositori naţiei, de pe spinarea căreia trăesc. Sunt născuţi 
pentru lucruri mai înalte, pentru deputăţii, ministerii, amba- 
sade, catedre de universitate, scaune în academie, tot lucruri 
mari la care cinstiţii lor părinţi, cari vindeau bragă şi rahat 
cu apă rece, sau umblau cu patrafirul şi sfiştocul din casă "n 
casă, nici nu visaseră — şi nici n'aveau dreptul să viseze, 
căci nu dedese naştere unor feţi-frumoşi cu stele 'n frunte, 
ci unor băieţi groși la ceafă şi târzii la minte, de rând, ade- 
sea foarte de rând. 

Căci din două una. Sau acești oameni sunt toţi genii şi prin 
„Calitatea“ muncii lor intelectuale merită locul pe care-l ocupă, 
sau neproducând nici o valoare, nereprezentând nici un interes 
general decât pe al stomahului lor propriu, trebue reîmpinşi 
în întunerecul ce li se cuvine. 

'Țărani ? Nu sunt. Proprietari nu, învăţaţi nici cât negru 
sub unghie, fabricanți — numai de palavre, meseriaşi nu, 
breaslă cinstită n'au, ce sunt dar? Uzurpatori, demagogi, 
capete deșerte, leneşi, cari trăesc din sudoarea poporului fără 
a o compensa prin nimic, ciocoi boiereşti și fudui, mult mai 
înfumuraţi decât coboriîtorii din neamurile cele mai vechi 
ale ţării. 

De acolo pizma cumplită, pe care o nutresc aceste nulităţi 
pentru orice scânteie de merit adevărat, şi goana înverşu- 
nată asupra elementelor intelectuale sănătoase ale ţării, 
pentru că în momentul în care s'ar desmetici din beţia lor de 
cuvinte s'ar mântui cu domnia demogagilor. 

Intr'adevăr cum li s'ar deschide oamenilor ochii când unul 
le-ar zice: „la staţi oameni buni! Voi plătiţi profesori, cari 
„Nici vă învaţă copiii, nici carte știu; plătiţi judecători 
„nedrepţi şi administratori care vă fură, căci nici 
„unuia dintr'înşii nu-i ajunge leafa. Şi aceștia vă ame- 
„țese cu vorbe şi vă îmbată cu apă rece. Apoi ei toţi 
„„poruncesc, şi nimeni n'ascultă. Nefiind stăpâni cari să-i ţie 
„în frâu, ei îşi fac mendrele şi vă sărăcesc, creându-şi locuri 
„Şi locuşoare, deputăţii, primării, comisii şi multe altele pe 
„cari voi le plătiţi peşin, pe când ei nu vă dau nimic, absolut 
„mimic în schimb, ci din contră vă mai şi desbracă, după ce 
„voi i-aţi înţolit. N'ar fi mai bine ca să stăpânească cei ce 
„Mau nevoe de averile voastre, având pe ale lor proprii? 
„Sau cel puţin oameni, care prin mintea lor bine aşezată, vă 
„plătesc ce voi cheltuiţi cu dânşii ?“ 


M. Eminescu: Opera Politică, vol. I 9 

„De aceea alungaţi turma acestor netrebnici, cari nu mun- 
„cesc nimic şi mau nimic şi vor să trăiască ca oamenii cei 
„mai bogaţi, nu ştiu nimic şi vreau să vă înveţe copiii, şi 
„nau destulă minte pentru a se economisi pe sine şi voesc 
„să vă economisească pe voi toţi“. 


PARALELE ECONOMICE 


II. 


Trebue să admitem că între anii 1830 şi 40 vor fi existat 
abuzuri şi neajunsuri îndestule în ţările noastre, pentru că 
neajunsurile se ţin de natura lumii aceștia, încât oricând ne 
putem ruga, ca bătrânii, ca să nu dea Dumnezeu omului atâta 
necaz cât poate duce. In epoca aceea în care s'a născut regu- 
lamentul, și-au ivit capul şi cele dintâiu idei liberale, şi, ca 
totdeauna, relele de atunci au fost atribuite claselor stăpâ- 
nitoare. Dacă mergea lumea rău, boerii erau de vină. Căci 
lipseau garanţiile, lipsea suveranitatea poporului, lipsea con- 
trolul, abuzurile erau la culme, toţi furau şi liberalii ziceau : 
Daţi-ne nouă ţara pe mână și veţi vedea ce-om face din- 
tr'însa, cerul pe pământ, nu altceva! Ca şi acum ei făgăduiau 
marea cu sarea, ca şi acum cauza tuturor relelor era că cla- 
sele privilegiate domneau, că dispuneau fără control de avu- 
ţiile ţării, că jupuiau lumea şi-şi făceau de cap. 

Bun. Sau dus privilegiile. Astăzi națiunea controlează tot 
ce se face. Nu mai există abuzuri, nici hoţii, suntem stăpâniţi 
de legi absolut drepte, cari ne garantează toate libertăţile ce 
sunt cu putinţă. 

Să facem deci isvodul averilor noastre. 

Avem în avere: camere, consilii comunale şi judeţene, 
primari, notari, advocaţi, profesori de universitate, academii, 
etc., etc., toate plătite cu bani în numărătoare. j l 

Avem la datorii: o jumătate de miliard de franci datorie 
publică, o scădere regulată atât a muncitorilor agricoli cât 
şi a breslaşilor, o despoiare mai neîndurată a ţăranului, ba 
sărăcirea claselor de sus, produsă prin sărăcirea generală, iar 
negoţ şi meserii în mâni străine. f 

Am admis legiuiri străine ? Ei bine nu le-am admis pentru 
român, cu trebuințele căruia nu se potriveau, ci pentru ele- 
mente economice cu care se potriveau, şi care ştiu a se folosi 

de dânsele. Am creat o atmosferă publică pentru plante exo- 
tice, de care planta autohtonă moare. 

Căci azi avem cele mai înaintate instituţii liberale. Control, 
suveranitatea poporului, codice franţuzeşti, consilii judeţene 
şi comunale. Stăm mai bine pentru aceasta ? Nu, de zece ori 
mai rău, căci instituţiile nouă nu se potriveau cu starea 
noastră de cultură, cu suma puterilor muncitoare de care 
dispunem, cu calitatea muncii noastre, în cât trebue să le 
sleim pe acestea, pentru a întreţine aparatul costisitor şi 
netrebnic al statului modern. 

Suntem ţărani, curată socoteală, şi ţărăneşte ar fi trebuit 
să gospodărim. Țăranul, oricât seu la rărunchi ar avea, bani 
ware, şi statul modern are nevoe de bani. Un pas pe care-l 
face deputatul în cameră, o prostie care o zice, costă pe ţară 
bani şi banul e muncă. Un șir, scris de un ajutor de primar 
la sat, costă bani şi banul e muncă. O prelegere rea, ţinută la 
universitate, costă bani şi banul e muncă — în sfârşit banul 
este pretutindenea reprezentantul şi tălmăcirea citeaţă a 
muncii, într'însul e sudoare și putere musculară şi precum 
arătătorul pe ceasornic spune la numărul cutare câte ceasuri 
au trecut, asemenea suma din buzunarul meu arată cât s'a 
muncit pentru mine în societatea omenească. 

Dar va zice cineva: Ei şi? Cu munca Românului nu pot 
face stat constituţional cu libertate, egalitate, fraternitate şi 
suveranitate ? Franţujii sunt farmazoni de au putut-o face, 
— şi noi să nu putem? Nu suntem noi oameni şi nu putem 
să ne luăm după dânșii?  Adecă ei să fie mai cu cap de 
cât noi? 

Adevărat. Franţuzul nu-i mai cu cap decât noi... dar mai 
este un cusur la mijloc, care ne'mpiedică sau ar fi trebuit să 
ne'mpiedice. 

Franţuzul ia o bucată de metal în preţ de 50 de parale şi-ţi 
face din ea un ceasornic, pe care ţi-l vinde cu doi napoleoni ; 
d-ta îi vinzi ocaua de lână cu un franc şi el ţi-o trimete 
înapoi sub formă de postav şi-ţi ia pe aceiași oca 20 de franci; 
franţuzul ia paie de orez, care nu-l ţin nimica şi-ţi împle- 
teşte din ele o pălărie, pe care nevasta d-tale dă trei sau 
patru napoleoni. 

Nu-i mai cu cap, pentru că mintea nu se mănâncă cu lin- 
gura, ci o moşteneşte omul dela tată şi dela mumă, încât un 
mocan poate fi tot atât de isteţ şi deschis la cap ca şi un cea- 
sornicar din Paris, numai vorba e că mocanul n'a deprins 
meşteşugul, şi de aceea câştigă întrun an cât câștigă meşte- 
rul din străinătate într'o zi. 

De aceea însă meşterul! din Paris are de unde plăti camere, 
universităţi, teatre, biblioteci, ba chiar brânză de iepure, de 
ar avea poftă de dânsa, poate s'o aibă. Dar noi, popor de 

tărani, nu le putem toate acestea decât cu ’ncetul, şi unde 
Franțuzul e cu dare de mână noi trebue să legăm paraua cu 
trei noduri, pentru că ceea ce un popor agricol nu are nici 
odată, sunt banii. 

Căci ce se 'ntâmplă într'adevăr ? 

Ai vândut ocaua de lână cu un franc, pe care-l ai în mână 
şi-l poţi da iar, dar ea, când ţi-a venit înapoi, te ţine nu 
unul, ci douăzeci de franci. Cu ce'mplinești cusurul dela unul 
până la douăzeci, de unde mai iai încă nouăsprezece ? 

Neapărat, că din alte producte şi nu din lână, deci din 
grâu. Dar grâul se produce cu osteneală multă şi spor puţin. 
Spre a produce un fir de grâu îţi trebue o vară "'ntreagă, 
şi-atunci încă atârnă dela ploaie şi dela vânt, de se va face 
sau nu, pe când meșterul străin a lucrat ocaua de lână şi 
i-a dat o valoare înzecită în câteva ceasuri. De acolo vine, că 
țăranul trebue să muncească o vară pentru a plăti un obiect 
ce lux, comandat din străinătate. 

Calitatea muncii industriale e alta. Un zugrav face o icoană 
bună, o vinde și trăeşte cu 'ndestulare zece ani de pe dânsa; 
un tăietor de lemne munceşte zi cu zi, şi abia-și ţine zilele 
de azi pe mâne. Şi apoi ce deosebire între muncă şi muncă! 
Unul munceşte uşor şi cu plăcere sufletească şi câştigă mult, 
cellalt muncește din greu şi câștigă puţin. Este vre-o asemă- 
nare între unul şi cellalt? Poate tăietorul de lemne, a căruia 
muncă prin calitatea ei prețueşte așa de puţin, să se măsure 
vreodată cu zugravul ? P 

Dar aşa-i şi nația. O nație care produce grâu, poate trăi 
foarte bine nu zicem ba, dar niciodată nu va putea să-și îngă- 
due luxul naţiilor indutriale înaintate. 

Neapărat că nu trebue să rămânem popor agricol, ci trebue 
să devenim și noi nație industrială măcar pentru trebuinţele 
noastre ; dar vezi că trebue omul să 'nveţe mai întâi carte şi 
apoi să calce a popă, trebue mai întâi să fii nație industrială 
şi după aceia abia să ai legile şi instituțiile națiilor indu- 
striale. A y 

Să zicem, bună oară, că cıneva are un palat cât al lui Vodă, 
şi venituri numai de pe un petec de cıncizeci de pogoane, — 
va putea el să ducă traiu de Domn, să ție slugi rnulte de pe 
petecul lui de moşie ? Par Q e > 

Şi ce-i întradevăr o nație agricolă pe lângă una indu- 
strială ? Cât un răzăş, oricât de vrednic fie, pe lângă un 
boier cu 100.000 de pogoane într'un hotar. 3 , 

Poate să fie răzăşul cât de bun de gură şi cât de harnic, să 
ducă traiul boerului tot nu-l ţin curelele, pentru că de unde 
nu-i nici Dumnezu nu poate lua. Acum poate înţelege ori care 
om cu minte, ce fel am putut introduce la noi instituţiile 

Păpușării, care ca păpuşării chiar sunt complit de scumpe 
pentru noi, căci de-a putere-a fi tot n'am putut face nimic. 

Acum, după ce am văzut că suveranitatea, libertatea, ega- 
litatea şi fraternitatea ne ţin o jumătate de miliard datorie 
şi optzeci de milioane de franci pe an, să vedem cât ne ţinea 
pe noi, popor sărac, ocârmuirea jefuitoare a boerilor. 

Douăzeci şi vreo două de milioane pentru amândouă ţările 
cu două scaune domnești. Dar aceşti bani poate erau cheltuiţi 
în zadar. Populaţia săracă şi rău adininistrată poate că se 
stingea mai rău decât astăzi şi la o vreme de foamete, 
doamne păzeşte, mureau oamenii pe uliţi? 

la să vedem. Deschidem „Curierul românesc“ dela 1840, 
No. dela 5 August, şi citim următoarele: 


„In anii 1837, 38 şi 39 s'au născut 139.263, au murit 
90.207“ — va să zică în trei ani au fost 48.993 de oameni spor 
în populaţie, sau, ţifră rotundă 50.000 numai în Muntenia; 
să punem pentru Moldova 40.000, căci populaţia se 'nmulţea 
acolo în acelaş mod regulat ca şi dincoace. 

Dar populaţia se 'nmulţeşte în pătrat, nu în progresiune 
aritmetică. Dacă ţinea tot guvernul jefuitor al boierilor, astăzi 
aveam 8.000.000 de locuitori, pe când n'avem nici patru 
bune —, din contră populaţia românească a ţării noastre e 
azi mai mică de cât la 1840. 

Dar ce mai cetim încă în „Curierul românesc“ ? 


„In magaziile de rezervă se află depuse în vreme de trei 
ani din urmă 4.441.106 chile de porumb şi 299 mii 700 chile 
de meiu“. 

Ce avem astăzi în magaziile noastre de rezervă? Tot pe 
atâtea chile de palavre, liberale. 

Dar mai cetim încă 7 


„Capitalul „cutiilor satelor“ din principate s'a văzut în 
catagrafia din urmă la 2.357.483 lei“. 

Câţi lei avem noi în cutiile satelor? Datorii, câtă frunză 
şi iarbă, căci astăzi şi comunele rurale sunt datoare cu câte 
10—20.000 de franci, precum statul e dator cu cinci sute de 
milioane. 

Dar boerii prădau şi erau răi, zic liberalii. Haide să le facem 
pe plac şi să zicem şi noi că erau para focului şi varga lui 
Dumnezeu ; zicând-o, pe noi nu ne ţine parale, iar liberalilor 
li facem o plăcere. 

Nu rămâne însă mai puţin sigur că populaţia se 'nmul- 
tea, că ea, întâmplându-se ani răi, nu era expusă să moară 
de foame, că erau nunţi şi cumetrii multe şi prohoade pu- 
ține, încât și popa era mai câştigat, pentru că la nunţi şi 

cumetrii mai mult chef se face de cât la prohoade, şi toate 
erau cu spor, până şi cărările, pentru că părintele când se 
'ntorcea dela vrun botez, în loc de-a umbla pe una, umbla 
pe cinci. 

Dar poate avem azi mai multe garanţii de dreptate ? Ia să 
vedem. 

Stan găsește azi o pungă înainte de a fi pierdut-o Bran. 
Care-i urmarea judecătorească ? 

Se descopere lucrul, şi Stan mănâncă mai întâi bătaie dela 
primar şi dela subprefect, apoi e închis preventiv, pierde 
zece zile de lucru, câte un franc, fac zece franci. Judecătorul 
de instrucţie își pierde ziua cu dânsul, în loc de-a se ocupa 
cun delict mai complicat, deci punem leafa lui zece franci, 
fac 20. Judecata tribunalului corecţional ţine 10, fac 30. Stan 
e închis pe două luni de vară, câte un franc ziua, fac 60, la 
un loc 90. Stan se întoarce acasă, şi-şi găseşte ogorul pâr- 
loagă și via păragină, pierzând munca unei veri, fac, zicem 
100, la un loc 190. Stan găseşte dările neplătite şi-şi anga- 
jează munca pe un an, ca să le plătească, ş. a. m. d, Cun 
cuvânt : Stan e ruinat pe câţiva ani, pentru c'a găsit o pungă 
înainte de-a o fi pierdut Bran, bez bătaea primarului şi sub- 
prefectului de pe asupra. 

Cum era înainte ? 

Bran pâra pe Stan la boer și-și primea punga îndărăt, iar 
Stan căpăta în schimbul pungii cinci bețe sănătoase, pe care 
le ţinea minte, şș'apoi se ducea să-şi vadă de trebi. Scurt, 
drept şi — gratis. Azi mănâncă două-trei bătăi şi-şi pierde şi 
tot rostul. Í P 

Dar apoi în de obşte legi franțuzeşti ne-au trebuit nouă ? 
Pentru împrejurarea că pătimeşte un loc despre megieşi, 
pentru pescuirea unui iaz, pentru neîngăduirea la posesie, 
pentru a li se alege părţile, pentru un vad de moară, ş. a. tre- 
buiau legi franţuzeşti, în care să se vorbească despre „lapini b 
Trebuiau miile de advocați, miile de primari şi de ajutori 
de primari, notari, consilii şi para-consilii ! 

Asta e curată socoteală de mofluz. f= - 

Şi ce avem în schimb ? Poate o cultură mai mare gA 

De loc. Dacă cultura se judecă după scriitori, atunci vom 
trebui să constatăm, cu părere de rău, că Eliad şi Asachi 
ştiau de zece ori mai multă carte de cât d-nii C. A. Rosetti, 
Costinescu, Carada şi Fundescu, că Anton „Pann era un 
scriitor cu mai mult talent şi mai de spirit de cât o sută dintre 
ofticoşii cari fac astăzi „esprit“ prin gazete, că singura EN 
die „Buna educație“ a lui C. Bălăcescu e mai originală de câ 
toate scrierile d-lui V. A. Ureche, „la un loc ; apoi să nu 
uităm că de generaţia aceea a urgisiţilor boeri se ține pleiada 
scriitorilor noştri celor mai buni: Alecsandri, C. Negruzzi, 


OPERA POLITICĂ 135 


Bolintineanu, Donici, Bălcescu, ş. a., că oamenii ştiau o limbă 
frumoasă, vrednică şi înţeleasă de opincă ca şi de Vodă. 

Apoi exista autoritate şi ascultare. De zicea Vodă un cu- 
vânt, era bun zis; iar azi...? 

Azi porunceşte cânelui, cânele pisicei, pisica şoarecelui, iar 
şoarecele de coadă îşi atârnă porunca. 

Azi găseşti prin sate ordine ministeriale, cărora nu li se 
dă nici o urmare, deşi D. primar a scris pe dânsele: „se va 
urma în conformitate cu ordinele d-lui ministru“. Azi se 
împlinesc ordinele numai când D. prefect sau subprefect 
voiesc să se răzbune asupra unui conservator. 

Statul e azi mașina, prin mijlocul căreia cei laşi se răz- 
bună asupra protivnicilor lor politici. 

Iată în ce hal am ajuns cu suveranitatea poporului, liber- 
tatea, egalitatea şi fraternitatea. 

Apoi bune sunt? — Bune, numai au un cusur: Nu se 
potrivesc. 


BĂTRÂNII ŞI TINERII 


IIL. 


Cu greu pricepe o minte de rând că nu este în lumea 
aceasta nici o stare de lucruri și nici un adevăr social veşnic. 
Precum viața consistă din mişcare, aşa şi adevărul social, 
oglinda realității, este de-apururea în mişcare. Ceea ce azi e 
adevărat, mâine e îndoelnic, și pe roata acestei lumi nu suie 
şi coboară numai sorțile omereşti, ci şi ideile. In această 
curgere obştească a împrejurărilor şi a oamenilor stă locului 
numai arta, adecă ciudat lucru, nu ceea ce e’n folosul oame- 
nilor, ci ceea ce este spre petrecerea lor. 

Citim azi cu plăcere versurile bătrânului Omer, cu care 
petreceau odată neamurile de ciobani din Grecia, şi imnele 
din Rig-Veda, pe care păstorii Indiei le îndreptau luminii şi 
puterilor naturii, pentru a le lăuda şi a cere dela dânsele 
iarbă şi turme de vite. Tot aşa privim cu plăcere plăsmuirile 
celui mai mare poet pe care l-a purtat pământul nostru, plăs- 
muirile lui Shakespeare, şi ne bucurăm de frumusețea lor 
atâta, ba poate mai mult încă de cât contemporanii lui, şi tot 
astfel privim statuele lui Fidias şi ale lui Praxiteles, icoanele 
lui Rafael, şi ascultăm muzica lui Palestrina. Tot astfel ne 
bucură portretul pe care-l face Grigorie Ureche Vornicul lui 

Ștefan Voevod cel Mare, în cât simţim şi azi plăcere citind 
ce vrednic şi cu vârtute Român a fost Măria Sa. 

Dar nu tot astfel sunt gândirile care ating folosul oameni- 
lor, bunul lor traiu şi petrecerea lor unul lângă altul fără a 
se prigoni şi fără a-şi amărî viaţa ei în de ei. 

Introducând legile cele mai perfecte şi mai frumoase într'o 
tară, cu care nu se potrivesc, duci societatea de râpă, oricât 
de curat ţi-ar fi cugetul şi de bună inima. Şi de ce asta? 
Pentru că — întorcându-ne la cărarea noastră bătută —, 
orice nu-i icoană, ci viu, e organic, şi trebue să te porţi cu 
el ca şi cu orice organism. Iar orice e organic se naşte, creşte, 
se poate înbolnăvi, se însănătoşează, moare chiar. Şi, precum 
sunt deosebite soiuri de constituţii, tot așa lecuirea se face 
într'altfel, şi, pe când Stan se însănătoşează de o buruiană, 
Bran se înbolnăvește de dânsa şi mai rău. 

Cum numim însă pe aceia cari zic cau descoperit o singură 
doftorie pentru toate boalele din lume, un leac fără greş, 
care, de ești nebun, te face cu minte, de-ai asurzit, te face 
Sauzi, în sfârşit, orice-ai avea, pecinigine, chelie, ciupituri 
de vărsat, degerătură, perdea la ochi, durere de măsele, tot 
co alifie te unge şi tot čun praf te îndoapă? 

Pe un asemenea doftor l-am numi: şarlatan. 

Ce să zicem acum de doftorii poporului românesc, cari la 
toate neajunsurile noastre tot c'un praf ne îndoapă, care cine 
ştie de ce-o fi bun ? 

Da-i şoseaua rea, încât se frânge carun drum ? Libertate, 
egalitate şi fraternitate, şi toate vor merge bine. Dar se în- 
mulţesc datoriile publice ? Libertate, egalitate şi fraternitate 
dă oamenilor, şi s'or plăti. Da-i şcoala rea, da nu ştiu profe- 
sorii carte, da ţăranul sărăceşte, dar breslele dau înapoi, dar 
nu se face grâu, da-i boală de vite?... Libertate, egalitate şi 
fraternitate, şi toate or merge bine ca prin minune. A 

Am arătat, într'un rând, că aceste prafuri şi alifii ale libe- 
ralilor le-am luat de ni-i acru sufletul de ele şi tot rău. 

Or fi bune ele buruienele acestea pentru ceva, dar se vede 
că nu pentru ceea ce ne lipseşte tocmai nouă. i. 

Să vedem acuma cum au ajuns liberalii la rețeta lor, bunä 
pentru toate boalele şi pentru nici una. In veacul trecut a 
fost în ţara franțuzească tărăboiu mare, pentru că statul încă- 
puse prin risipa curţii crăești într'atâtea datorii, încât se 
introdusese monopol până şi pentru vânzarea grâului. Ajun- 
sese cuțitul la os prin mulțimea dărilor şi prin tot soiul de 
greutăţi pe capul oamenilor, încât nu mai era „chip decât să 
dai cu parul şi, sau să scapi, sau să mori, decât să duci aşa 
viaţă. tak a Mi 

La noi, Vodă-Ştirbei pleacă din Domnie lăsând 16 milioane 
în visteria ţării şi trei milioane în cutiile satelor. Nu se 

In Franţa toate dările erau date în antrepriză, şi antre- 
prenorii storceau toate clasele societăţii, pentru a hrăni curtea 
cu rrântorii ei. La noi, dările se strângeau mare parte de-a 
dreptul, iar Vodă era boier cu stare, care trăia de pe moşiile 
lui şi nici nu se făcea vreun lux de-acătărea. lar nu se 
potrivește ! 

In Franţa locurile judecătorești şi din armată se cumpărau 
cu bani, şi dreptatea asemenea, la noi fiecine, după câtă 
carte învățase şi minte avea, putea să ajungă alături cu cobo- 
rîtorii din neamurile cele mai vechi ale ţării. Iar nu se 
potriveşte ! 

In Franţa nemulțămirea economică era la culme; căci fie- 
căruia îi trebuia mai mult de cât avea. Luxul şi modele 
istoveau averile cele mai mari. La noi boerul moștenea o 
blană de samur dela străbunu-său, un şal turcesc dela 
bunu-său, un antereu de citarea dela tată-său, având de gând 
să le lase şi nepotu-său, ca să se fudulească şi el cu dânsele 
şi fiecare avea strânsură pentru iarnă și parale albe pentru 
zile negre ; c'un cuvânt fiecare avea mai mult de câtu-i tre- 
buia, căci, pe atunci, toată ţara era „conservatoare“. Iar nu 
se potrivește ! 

Oare ce făcuseră moşnegii, ca să merite urgia liberalilor ? 
Ce să facă? Ia pe cât îi ajunsese şi pe ei capul! Biserici, 
mânăstiri, şcoli, spitale, fântâni, poduri, să li se pomenească 
şi lor numele, când va creşte iarba de-asupra lor... şi încă 
una, pe care mai că era s'o uităm. Mulţi din ei au scos punga 
din buzunar şi au trimis pe băeţii ce li s'au părut mai isteţi, 
„înlăuntru“, ca să 'nveţe carte, să se procopsească spre feri- 
cirea neamului. Şi-au crescut şerpi în sân cu alte cuvinte. 

Căci acest tineret s'a fost dus într'o ţară bolnavă în privi- 
rea vieţii sociale. Clasele superioare putred de bogate au 
ajuns acolo la o rafinare de plăceri, ne mai pomenită în alte 
colțuri ale pământului, producerile sănătoase în literatură şi 
artă făcuse loc picanteriilor de tot soiul, în sfârşit orişice 
era mai căutat de cât apa limpede şi răcoritoare de izvor. 
Apă cu parfum, apă cu zahăr, apă cu migdale, apă cu otravă, 
tot ce pofteşti, — numai apă de izvor nu. 

Acolo, în loc să 'nveţe lucruri folositoare, adică cum se ară 
şi se seamănă mai cu spor, cum faci pe copii să priceapă mai 
bine cartea, cum se lecueşte o durere de stomac, cum se 
fac talpe trainice la cisme și alte lucruri folositoare de acest 
soiu, sau pus aproape toţi pe politică, să afle adică şi să des- 
copere, cum se fericesc neamurile şi cum se pun la cale ţările, 
adică au adunat multă învăţătură din „Figaro“, „Petite repu- 
blique française“, şi, cu capul gol şi cu punga idem, s'au 
intors rânduri, rânduri în ţară, ca să ne pue la cale. Această 
tinerime veselă și uşoară trăeşte în România şi se trezeşte în 

Franţa, trăește într'o ţară săracă, şi a deprins cu toate ace- 
stea obiceiurile bogatei clase de mijloc din Franţa, are tre- 
buințe de milionar şi bani mai puţini de cât cinstita breaslă 
a ciobotarilor din acele ţări. Acest tineret, ce se caracte- 
rizează prin o rară lipsă de pietate faţă cu nestrămutata 
vrednicie a lucrurilor strămoșești, vorbind o păsărească co- 
ruptă în locul frumoasei limbi a strămoșilor, măsurând 
oamenii şi împrejurările cu capul lor strâmt, şi dezaprobând 
tot ce nu încape în cele 75 dramuri de creer cu care i-a 'nze- 
strat răutăcioasa natură, acest tineret, zic, a deprins ariile 
teatrelor de mahala din Paris şi, înarmat cu această vastă 
ştiinţă, vine la noi cu pretenţia de a trece de-a doua zi între 
deputaţi, miniştri, profesori de Universitate, membri la socie- 
tatea academică, şi cum se mai chiamă acele mii de forme 
goale, cu care se 'mbracă bulgărimea dela marginele Dunării ! 

Căci cei mai mulţi din acești lăudaţi tineri sunt feciori de 
greci şi bulgari aşezaţi în această ţară, şi au urmat întru 
romanizarea lor următorul precept: ia un băiat de bulgar, 
trimete-l la Paris şi rezultatul chimic e un june român. 

Pe la 1840, Eliad bătrânul, pe când încă nu se numea 
„Heliade-Rădulesco““, adică pe când nu-l ameţise încă atmos- 
fera Parisului, scria Marelui Ban M. Ghica următoarele: 
„Sunt tată de familie, n'am unde să-mi cresc copiii de cât 
în aceste așezăminte (ale ţării) pentru că, şi de-aș avea mij- 
loace a-i creşte aiurea, gândul meu nu este să-i cresc străi- 
nește şi ei apoi să trăiască românește; voiu să fac din ei 
români, şi trebue să ştie cele românești, şi legi şi obiceiuri. 
Ticăloşi au fost părinţii şi ticăloşi fiii, cari orbeşte s'au cres- 
cut pentru „alt veac“ şi pentru „altă ţară“ şi au trăit apoi în 
„alt veac“ şi în „altă ţară“. 

In mod mai precis abia se poate arăta ce lipseşte acelor 
indivizi, pe cari geograficeşte, şi pentru că ei o spun, îi 
numim români. Le lipsește simţul „istoric“, ei se ţin de naţia 
românească prin împrejurarea că s'au născut pe cutare bucată 
de pământ, nu prin limbă, obiceiuri sau manieră de a vedea. 

Astfel vin pătură după pătură în ţara noastră, cu ideile 
cele mai ciudate, scoase din cafenelele franţuzeşti sau din 
scrierile lui Saint-Simon şi ale altor scriitori, ce nu erau în 
toate minţile, iar formele vieţii noastre de astăzi au ieşit din 
aceste capete sucite, care cred că în lume poate exista adevăr 
absolut şi că ce se potriveşte în Franţa se potriveşte şi la noi. 

-Când au sosit la graniţă, bătrânii i-așteptau cu masa ontinsă 
şi cu lumânări aprinse, habar n'aveau de ee aşteaptă şi de 
ce belea şi-au adus pe cap. Bucuria lor, că venise atâţia băieţi 
tobă de carte, scoşi ca din cutie şi frumoşi nevoe mare ! 

Dar ce să vezi? In loc să le sărute mâinile şi să le mulţu- 
mească, ei se fac de către pădure, şi încep cu libertatea, ega- 

litatea, fraternitatea și suveranitatea, încât bătrânii-şi pierd 
cu totul călindarul. Parcă se pornise morile de pe apa Sire- 
tului. Şi le povesteau câte în lună şi în soare, câţi cai verzi 
pe pereţi toţi, cun cuvânt câte prăpăstii toate. Cum să nu-i 
ameţească ? Cap de creștin era acela, unde se mai pomenise 
atâtea asupra lui? Apoi sau pus pe iscodit porecle bătrâ- 
nilor. Ba strigoi, ba baccele, ba ciocoi, ba retrograzi, ba câte 
altele toate, până ce au ajuns să le zică, că nu sunt nici 
români, că numai d-lor, care știu pe Saint-Simon pe de rost, 
sunt români, iar bătrânii sunt altă mâncare. Vorba ceea: 
nu crede ceea ce vezi cu ochii, crede ceea ce-ţi zic eu! Şi, cu 
toate acestea ei nu fusese decât tocmai numai români. 

De aceea, la dreptul vorbind, nici nu pricepeau bine acu- 
zarea ce li se făcea. Neam de neamul lor trăit în ţară, nepri- 
cepând altă limbă decât cea românească, închinându-se în 
această limbă, vorbind cum se vorbeşte cu temeiu şi sănătos, 
ei, auzind ţiunile şi ţionile, impreratorele, redaptorele, admi- 
sibilele și proprimentele, au gândit în gândul lor: „De, frate, 
noi om fi fost proşti. Noi socoteam că, dacă ştim ceaslovul 
„Şi psaltirea, cum se ară gospodăreşte un ogor, cum se crese 
„vite şi cum se strâng banii, apoi ştim multe. Da ia auzi-i, 
„că nu ştim nici măcar româneşte“. Şi, în loc să ia biciul 
din cuiu şi să le arate care li-i popa lor, au zis: „De, dragii 
„moşului, aşa o fi. N'om fi ştiind nici româneşte... Dar de 
„acuma mult a fost, puţin a rămas, şi în locul nostru voi veţi 
„stăpâni lumea și veţi orândui-o cum vă va plăcea vouă“. 
Şi, luându-și ziua bună dela cel codru verde, s'au strecurat pe 
rând acolo, unde nu le mai zice nimenea că au fost răi români, 
mai fericiţi de cât noi, cari am fost meniţi să ajungem zilele 
acestea de ticăloşie, în care ţara se înstrăinează pe zi ce merge 
în gândire şi 'n avutul ei, şi când toţi se fălesc de a fi români, 
fără a mai fi. Uimitoarea putere a frazelor, împrejurarea că 
mulţi dintre liberali erau chiar copii de-ai lor, cari aşteptau 
numai ca ei să închidă ochii, pentru ca să bată la tălpi averea 
moștenită, credinţa că cei ce venise tobă de carte ar fi mai 
folositori ţării decât dânşii, patriotismul lor totdeauna încer- 
cat şi dovedit prin cinci veacuri, de când au stătut stâlpi 
acestor ţări, i-au făcut să tacă molcum şi să se retragă din 
viața publică fără zgomot, fără opoziţie, fără mânie. 

l-au tras liberalii pe sfoară, cum îi trăsese c'un veac şi 
jumătate înainte fanariotul Mavrocordat. Acest Domn şiret 
nu putea pune biruri grele pe țărani, pentru că erau vecini, 
şi peste cisla, care-i ajungea pentru plata dării către Poartă, 
prea puțin mai eşia. Ce va fi fost vecinătatea aceea, nu ştim 
bine nici astăzi, dar tocmai pentru că n’o ştim, ni se pare că 
trebue să fi fost o măsură luată de Domni, după vremi de 
mare turburare şi de invazii, ca să statornicească oamenii, să 

nu umble din loc în loc cu bejănia. De-ar fi fost vre-un rău 
pe capul oamenilor, ne-o spuneau cronicarii, care totdeauna 
revarsă cuvinte de mânie asupra orânduielelor ce asupreau 
norodul. Precum liberalii le ziceau boierilor „strigoi“ şi alte 
celea, asemenea le-au zis şi Domnul fanariot că sunt vân- 
zători de sclavi, tirani, etc., şi le-au luat ochii, în cât ei s'au 
adunat şi, cu mitropolitul în frunte au ridicat vecinătatea, şi 
s'au legat cu jurământ că neam de neamul lor n’a mai înfiin- 
ţa-o. Atât au şi aşteptat Domnul. 

Ne mai fiind oameni boereşti, erau a nimăruia şi de a 
doua zi le-a pus biruri, ce nu le mai avuse niciodată, biruri 
pe care apoi le-a încincit şi înzecit preste câțiva ani. 

Şi, ca şi la începutul veacului trecut, urmările bunei lor 
credințe au fost cumplite. Bătrânii aveau gură de lup şi 
inimă de miel; au venit liberalii cu gura de miel, plină de 
cuvinte amăgitoare, dar cu inima de lup. Ce-au făcut, vom 
vedea mai pe urmă. 


ILUSTRAȚII ADMINISTRATIVE 


DV. 


Dacă i-au apucat liberalii pe boieri înainte, se 'nţelege că 
opinia publică din ţară s'a pornit asemenea asupra lor. 

Nu înţelegea nimenea atunci la noi — şi abia acum a înce- 
put să înţeleagă pe ici pe colea — că temeiul unui stat e 
munca, şi nu legile. Nu înţelegea, asemenea, aproape nimeni 
că bogăţia unui popor stă, nici în bani, ci iarăşi în muncă. 

Banul „reprezentează“ numai munca, nu este ea însăşi, și 
aducând bani mulţi cu ciubărul într'o ţară, în care munca 
lipseşte, vei ajunge să plătești o zi de lucru c'un napoleon, o 
păreche de cisme cu cinci, şi 'ncolo tot povestea veche, adecă 
tot sărac ; dovadă ţările cu mine de aur din America. Căci, 
dintre cel ce câştigă 10 şi cheltueşte 11 şi cel ce câştigă 2 şi 
cheltueşte 1, acest din urmă e cel bogat, iar cel dintâiu e 
sărac. Apoi se mai răspândise încă o părere greşită, care era, 
ba mai este încă aproape generală, că țara noastră e cumplit 
de bogată şi că poţi cheltui din greu, ea tot o să aibă de 
unde plăti. Nu ’nțelegea nimeni că bogăţia nu este în aer 
sau în pământ, ci în braţe şi că, unde lipsesc brațele sau cali- 
tatea producţiei e proastă, nu poate fi nici vorbă măcar de 


ţară bogată. 

Deci, în ţară săracă am voit să introducem de-a gata toate 
formele civilizaţiei apusene. 

Trebuiau şcoli. Prin ce le puteai înființa? După cum am 
spus, buruiana noastră de leac — prin muncă. Trebuia ca 
şcolile puţine, câte erau, să se ridice la cel mai înalt grad 
de desvoltare cu putinţă, precum se şi 'ncepuse treaba, în 
vremea, în care d-nii Laurian, M. Kogălniceanu ş. a. nu erau 
decăt simpli profesori de liceu. Pentru atâta treabă erau şi 
buni. Generaţia ce le-ar fi urmat, ar fi făcut altele mai bune 
și mai multe şi, în treizeci de ani, câți sunt de atuncea, 
aveam astăzi şcoli destul de multe şi bune şi o generaţie 
sănătoasă, care ar şti să gândească limpede şi cu temeiu şi 
să'nşire două cuvinte potrivite pe hârtie. 

Aceasta ar fi tost calea de desvoltare prin muncă. Am 
luat calea contrară. Pe vechii profesori, de liceu i-am pre- 
făcut în profesori de universitate, de şi nu se potriveau de 
loc, căci nu se ocupase toată viaţa cun singur obiect, apoi am 
făcut o mulţime de şcoli secundare, pe care ie-am umplut 
cu care cum ni-au eşit înainte, apoi mii de şcoli primare, la 
numirea personalului cărora chiar de cap ne-am făcut. Afir- 
mam că sunt sute de învăţători care nu ştiu să despartă cu- 
vintele unul de altul, nici să pue punct şi virgulă unde tre- 
bueşte. Nu mai pomenim de sintaxă sau de ortografie, căci 
în privinţa aceasta e Vavilonie curată, şi fiecine crede că 
poate scrie cum îi place. 

Ne-a trebuit o adminstraţie mai bună. Boierii își procop- 
seau vechilii de moşie, făcându-i zapcii. Rău şi fără cale, n'o 
tăgâăduim —, dar ce au făcut liberalii? Au numit pe orişi- 
cine, numai să fi ştiut a înoda două slove, adică tot pe acei 
vechili, numai că le dădură dreptul de a juca pe autoritatea 
statului faţă cu foștii lor stăpâni. Ce treabă avea însă zap- 
ciul vechiu? Să îngrijească ca oamenii să-și semene toţi 
pământul, să depue partea lor în coşarele de rezervă şi, din 
când în când, îi mai scotea şi la câte un drum, a cărui facere 
o poruncise Domnia. 

Bun, rău — atâta treabă ştia să facă. 

Dar se mai potriveau ei cu noua stare de lucruri, cu cerinţe 
mai mari? Câtu-i lumea şi pământul nu. Căci, fiind astăzi 
omul liber de a nu ţinea coșare de rezervă şi de a nu-şi 
semăna ogorul propriu, adică liber de a muri de foame cât 
i-o plăcea, subprefectul, care azi nu are o ideie mai clară de 
ceea ce trebue să facă, decât predecesorul lui, nu mai are 
nici o treabă, ci e curat un agent de corespondenţă între 
prefectură şi primării; iar prefectura este un biurou de 
corespondență între minister şi subprefecturi şi, în linia din 
urmă, primăria e un birou de corespondenţă între autorităţi 
şi particulari, o treabă pe care serviciul poştal o îndeplineşte 

mai bine şi mai repede. Afară de aceasta mai sunt încă ceva, 
agenți electorali față cu cei cari-și vând votul. 

| Li s'au luat atribuţiile simple, pe care le aveau zapciii vechi, 
şi li s'au dat altele, pe care nu le pricepeau de loc, căci admi- 
nistraţia este o știință, iar subprefectul de azi nu ştie mai 
mult de cât a scrie neortografic şi a încurca slovele tipărite 
pe hârtie, fără a şti ce zice într'însele. 

A administra? Dar întrebatu-s'a vreunul din geniile uni- 
versale ale liberalismului ce va să zică a administra? Ce 
va să zică a privi bună starea populaţiei, ca pe un lucru încre- 
dinţat înţelepciunii și vegherii tale? Să gândeşti pentru cel 
ce nu gândeşte, să pui în cumpănă dările comunale, să le 
deschizi oamenilor ochii ca să nu pue dări peste dări, ba 
butucărit, ba stupărit, ba văcărit, ba câte comedii toate îi 
trec prin cap primarului pentru a stoarce şi cea din urmă 
picătură de sânge din ţăran. 

Ce era mai firesc, decât ca liberalii să se întrebe ce însem- 
nează a administra. Indată ce şi-ar fi făcut această întrebare, 
ar fi văzut ce lucru gingaş e administraţia şi cât e de necesar 
ca un subprefect să ştie atâta carte cât şi un profesor de 
administraţie şi de economie politică, şi, pe lângă aceasta, 
îi trebue şi o deprindere cu locul în care trăeşte, pentru a şti 
să aplice ceea ce ştie. 

Excepţie făcând de ţara noastră, administratorul pretutin- 
denea e un adevărat părinte al populaţiei rurale. El are să 
judece, când scade populaţia, de ce scade: când dă îndărăt 
producţia, de ce dă; când e un drum de făcut, pe unde să-l 
facă ; când e şcoală de înfiinţat, unde s'o așeze mai cu folos, 
şi în sfârşit el e autoritatea care cu vorbă bună poate con- 
vinge pe ţăran că trebuie să aleagă de primar în sat pe cel 
mai harnic, mai de treabă şi mai cuminte român, iar nu pe 
cel mai hărțăgos, mai bun de gură şi mai rău de treabă; el 
vede dacă notariul şi învățătorul ştiu carte și dacă popa îşi 
vede de biserică, ş. a. m. d. Pentru sarcina de subprefect se 
cere atâta ştiinţă, atâta dezinteresare, atâta patriotism, pe 
cât le poate avea numai un om cu multă şi temeinică cultură. 
Cum că vor fi între cei de azi şi oameni cum se cade, admi- 
tem, dar, în orice caz, o cultură temeinică şi o experienţă 
lungă sunt o garanţie mai mare, decât nici o cultură și nici 
o experienţă. 

Dar, fiindcă la aproape toate posturile din țară poate aspira 
oricare cenuşer, de aceia fiecine, care a 'nvăţat două buchi, 
lasă plugul, cotul şi calupul în ştirea lui Dumnezeu şi râv- 
neşte a se face roată la carul statului. Și-au făcut ei, nu-i 
vorbă, mii de locuri, în care să încapă, dar nu-i încape pe 
toţi, încât acuma au de gând să scoată la maidan alt moft, 
descentralizarea și electivitatea funcționarilor publici, ca, cel 

puțin pe rând, să încapă în pita lui Vodă; adică vor să creeze 
un guvern de zece ori mai scump, c'un personal de zece ori 
mai numeros şi mai netrebnic decât cel de azi, care să se 
schimbe din trei în trei ani şi să se sature toţi, căci numai 
cu libertatea, egalitatea şi fraternitatea sadea nu se cârpesc 
toate coatele rupte. 

Dar să nu ne uităm vorba. Oameni cari nu ştiu bine scrie 
şi citi în ţara noastră sunt mulţi, şi vor fi din ce în ce mai 
mulţi. Toţi au dreptul de-a fi funcţionari ai statului sub dife- 
rite forme, şi toți aspiră ca măcar subprefecţi să le dea Dum- 
nezeu s'ajungă. 

De acolo au interes, ca liberalii să vie la guvernul central, 
pentru c'atunci se mătură ţara de la un capăt până la altul, 
atunci e vremea ca un advocat fără pricini să se facă direc- 
tor de şcoală secundară, un altul primar de oraș, un al treilea 
revizor de şcoale, un al patrulea prefect. Dar, odată intraţi 
în pâne, ei au interes să ţie mult guvernul liberal, şi, fiindcă 
acesta atârnă de camere, deci de alegeri, ei se fac luntre şi 
punte ca să-şi scoată prietenii deputaţi. Dar prietenii în mare 
parte sunt, sau ei înşii arendaşi ai statului, sau rude cu aren- 
daşi, sau antreprenori de lucrări publice, sau advocaţi de an- 
treprenori, sau au procese cu statul, deci caută să fie aleşi, 
ca să tremure miniştrii de dânşii şi să le facă treburile. Băca- 
nul, negustorul, preotul, cari nu ştiu istoriile astea, îşi dau 
votul, pentru că „libertatea“ e în primejdie, şi mai ales pentru 
că liberalii promit totdeauna că nu se va ma: plăti nici o 
dare ; nici timbru n'are să mai fie în vremea lor, nici capi- 
taţie, nici monopol de tutun, nici armată, nici dări pe bău- 
turile spirtoase, ci numai posturi multe, în care să încapă 
toţi, și Paştele Domnului, Paștele libertăţii dela un capăt al 
tării la altul. 

Acuma, cumu-i omul, de se gândeşte mai întâiu la sine, el 
nu vede legătura în care stau toate lucrurile cu munca şi 
punga lui, nu vede că toţi liberalii nu speculează decât să 
trăiască dela dânsul pentru că n'au nimic şi nu ştiu nimic, 
ci crede ce-i spun gazetele, care es ca ciupercile asupra ale- 
gerilor în tipografii jidoveșşti, tipărite pe datorie, şi astfel 
omul, besmetecit, alege cinstitele obraze propuse şi se 'nj- 
gheabă camera liberală. 

Acum adunătura de gheşeftari din dealul Mitropoliei se 
pune să judece lumea. Mai întâiu toţi din guvernul trecut, 
fie miniştri, fie funcţionari, au fost cel puţin hoţi, stabilesc 
d-nia lor. 

De aceia proces tuturora —, iar funcţionarilor destituire. 
Dacă unuia nu-i găsești nici măcar cusurul pe care-l are soa- 
rele, și dacă are mai multă ştiinţă de cum s'ar cere pentru 
serviciul lui, îi desfiinţezi deocamdată postul pentru că trebue 

făcute economii, apoi îl reînființezi, când ţara e iar bogată 
şi-ţi pui ciracul în locul găsit vacant, — ca din întâmplare. 

In predmetul alegerilor li se face primarilor cu ochiul de 
a protegia la muncile agricole pe cei ce ţin cu guvernul, pe 
rudele miniştrilor şi prefecţilor, iar la ceilalți rechiziţii şi 
perchiziţii şi ordin verbal, ca nu cumva ţăranul să le lucreze 
pe moşie. Pentru acest scop se desfiinţează legea tocmelelor, 
pentru ca cel ce a dat banii ţăranilor să n'aibă lucrători, iar 
cel ce n'a dat să-i angajeze cu te miri ce şi mai nimica, cu 
înscrisuri pline de clauze penale, pe care apoi tot subpre- 
fectul. liberal le judecă în absența împricinatului ţăran și-l 
condamnă să-i dea arendașului până şi cenușa din vatră. 

Familii ultra-liberale s'au deprins şi cu treaba asta. Au 
tras lă sorţi să vadă, care dintre ei să fie „conservator“, şi 
apoi acela face treaba celorlalți cându-s conservatorii la pu- 
tere, iar restul roșu face trebile celui unul, când sunt libe- 
ralii la putere. 

Şi astfel mii de oameni râvnesc în ţara aceasta să capete 
avere şi onori pe calea statului, sau cel puţin să trăiască dela 
dânsul. Prin ideia curat negativă a libertăţii, care nu însem- 
nează nicăerı alta, decât ca să nu fiu oprit de a munci, adică 
de a produce bunuri reale, liberalii din România au ajuns 
la ideia pozitivă, că libertatea trebue să le dea şi demâncare 
şi încălțăminte şi lux şi tot ce le poftește inima, iar clasele 
muncitoare ?... Pe apa Sâr.ibetei meargă! Après nous le 
déluge. Cât lumea n'avem să trăim, nu-i aşa? Cât vom trăi, 
să ne curgă laptele în păsat... După aceea bun e Dumnezeu, 
şi va avea grijă de clasele pe care le sărăcim și le stoarcem. 

Acesta e liberalismul la noi în ţară. Cei cari nu sunt nimic, 
nu reprezentează nimic, nu au nimic formează o societate pe 
acţii (un abonament la „Românul“ sau la „Telegraj“), for- 
mează apoi comitete prin judeţe, un fel de filiale, cu liste 
exacte a domeniilor Statului şi-a funcţiilor existente, deschid 
jurnale, în care arată „naţiunii suverane“ că libertatea e în 
pericol, amăgesc mulțimea, care totdeauna se luptă cu greu- 
tatea vieţii, făcâna-o să creadă că ei sunt mântuirea, fac ale- 
gerile, ş'apoi, când ajung sus... țin'te bine. 

Dela un capăt al ţării la altul se corupe orice simţire curată, 
orice om onest. Ici unul e aruncat pe uliţi cu familie grea, 
pe care o ţinea de pe ozi pe alta cu leafa lui, pentru ca să 
vadă pus în locu-i pe un om care ştie tot atâta sau şi mai 
puţin decât dânsul; dincolo un arendaş e dat afară de pe 
moşia Statului, pentru că, deşi are o avere întreagă băgată 
în semănături, n'a plătit la termen şi un deputat vrea să ia 
moşia cu preţul jumătate şi să se folosească și de semănătu- 
rile omului..., şi tot aşa în infinitum. : 

Conservatorii au încercat ani îndelungaţi de zile a cârpi o 

clădire, a cărei temelie chiar e o mare greşeală. Astfel i-am 
văzut că, înspăimântați de delapidările de bani publici, de 
plastografii liberale ş. a. au botezat crimele delicte, ca să vie 
înaintea tribunalelor, adică înaintea unor oameni cari aveau 
conștiința greutăţii crimelor; au voit să reducă prefecturile, 
au redus primăriile la sate, pentru a putea controla mai de 
aproape pe primari, notari şi perceptori, erau pe calea de-a 
înființa şcoli reale şi de meserii, în care să intre progenitura 
acestei generaţii corupte şi să înveţe ceva, cu care să se 
poată hrăni... Aş! De-a doua zi cum au venit liberalii, au 
suflat în ele şi au dispărut, ca şi când n'ar fi fost de când 
lumea. 

De câte ori le arăţi toate isprăvile, zic: „Apoi noi n'am 
fost decât foarte puţin la guvern“. Dar un palat zidit în 
zece ani se strică în două zile, d-nii miei, şi dac'aţi fost în 
stare să treceţi într'o bună dimineaţă cu buretele peste toată 
dezvoltarea istorică a ţărilor, cu cât mai mult veţi izbuti 
întru aceasta, neavând de risipit decât reparaturile făcute cu 
greu de conservatori. 


DIN ABECEDARUL ECONOMIC 


V. 


De câte ori un creştin s'apucă la noi să scrie un rând, ca să 
lumineze neamul — presa este lumina, după cum zic d-nia 
lor —, de atâtea ori pune mâna’n raft şi scoate la iveală o 
carte nemțească sau una franțuzească şi răsfoeşte până ce 
găseşte ce-i trebue. Precum ni s'aduc toate de-a gata din 
străinătate şi n'avem alt chin decat să băgăm mânile în 
mânicile paltonului venit dela Viena şi piciorul în cizma pari- 
siană, fără a ne preocupa mai departe din câte elemente eco- 
nomice se compun lucrurile, tot astfel facem şi cu conoştin- 
tele; le luăm frumos din cărţi străine, le aşternem pe hâr- 
tie în limbă păsărească și facem ca negustorul care nu-şi dă 
nici el seama de unde-i vine marfa, numai să se treacă. 
Chiar învățații noştri, când vor să polemizeze, polemizează cu 
citate. Cutare minune a străinătăţii, d. X sau Y a vorbit 
cutare lucru, deci trebue să fie neapărat adevărat şi să se 


potrivească, pentru că a ieșit dintr'o minunată morişcă de 
creier. 

Să fie d. X sănătos, împreună cu toată casa, dar de se potri- 
veşte, e altă căciulă ! 

La gazetarii români, mai ales la cei liberali, lucrul e şi 
mai simplu. Işi pune mai întâi degetul în gură şi vede câte 
„cuvinte“ îi vin în minte. La chemarea aceasta se deschide 
dicționarul nepaginat al capului, compus din prea puține 
file, pe care stau scris libertate, egalitate, fraternitate, legali- 
tate, suveranitate şi alte cuvinte tot cu atâta cuprins material, 
şi după aceia le 'nşiră, mai puind pe la soroace şi câte un 
Ștefan sau Mihai Viteazul, din buzunările cărora scoatem ce 
ne pofteşte inima. 

Bietul Ștefan Voevod! El ştia să facă fărârne pe Turci, 
Leşi şi Unguri, ştia nițică slavonească, avusese mai multe 
rânduri de neveste, bea bine la vin vechiu de Cotnar şi din 
când în când tăia capul vreunui boer sau nasul vr'unui prinţ 
tătăresc. Apoi descăleca târguri de-a lungul răurilor, dăruia 
panţirilor şi dărăbanilor locuri bune pentru păşunarea her- 
gheliilor de cai moldoveneşti, a turmelor de oi şi de vite albe, 
făcea mânăstiri şi biserici, şi apoi iar bătea Turcii, şi iar des- 
căleca târguri, şi iar se 'nsura, până ce şi-a închis ochii în 
cetate la Suceava, şi l-au îngropat cu cinste la mânăstirea 
Putnei. Ce-şi bătea el capul cu idei, cum le au d'alde gaze- 
tari de-ai noștri, ce ştia de subţietura de minte din vremea 
de astăzi ? 

Până la fanarioți n'am avu. cod, un semn, că nici trebuia. +) 
Ce-i drept şi ce-i strâmb știa fiecare din obiceiul pămân- 
tului, şi judecată multă nu se 'ncăpea. Țară săracă, stăpânire 
puţină, biruri mai de loc, cară cu două oişti, să se poată 
înjuga boii la venirea Tătarilor și dintr'o parte şi dintr'alta, 
după cum l-apuca pe om vremea pe cale de munte, case de 
vălătuci acoperite cu paie, pentru a li se da foc la călcarea 
dușmanului, ba se da foc ierbii şi se 'nveninau fântânele, 
pentru ca să moară duşmanii de flămângiune şi de secetă, 
iar oamenii se trăgeau la munte şi lăsau câmpul limpede în 
urma lor, până ce venea Vodă de-i amăgea pe dușmani prin 
glas de buciume în văi şi prin codri, şi-apoi vai de capul lor! 

li mersese vestea Voevodului românesc şi Moldovenilor, 
că nu sunt deprinşi a sta pe saltea turceşte, ci sunt tot- 
deauna gata de războiu, oameni vârtoșşi, cari nu ştiu multă 
carte, dar au multă minte sănătoasă; averi mari n'au, dar 
nici săraci nu sunt. 

Şi tot astfel a fost până'n vremea noastră, — până la regu- 
lament, cea dintâiu legiuire importantă şi plăsmuită. Românii 
au fost popor de ciobani, şi, dacă voiește cineva o dovadă 


1) Pravilele lui Vasile Lupu şi ale lui Matei Basarab nu sau 
introdus niciodată, decât în partea lor canonică. 

anatomică despre aceasta, care să se potrivească pe deplin cu 
teoria lui Darwin, mare decât să se uite la picioarele şi la 
mâinile lui. El are mâini şi picioare mici, pe când naţiile 
care muncesc mult, au mâni mari şi picioare mari. 

De acolo multele tipuri frumoase, ce se găsesc în părţile 
unde ai noştri n'au avut amestec cu nimenea, de-acolo cu- 
minţenia Românului, care ca cioban a avut multă vreme ca 
să se ocupe cu sine însuși, de acolo limba spornică şi plină 
de figuri, de acolo simţimântul adânc pentru frumuseţile 
naturii, prietenia lui cu codrul, cu calul frumos, cu turmele 
bogate, de acolo povești, cântece, legende —, čun cuvânt de 
acolo un popor plin de originalitate şi de-o feciorească pu- 
tere, formată prin muncă plăcută, fără trudă, de acolo însă 
şi nepăsarea lui pentru forme de civilizaţie, care nu i se 
lipesc de suflet și nau răsărit din inima lui. 

Au venit Grecii, şi-au domnit o sută de ani. Când au ieşit 
din ţară, nici urmă n'a mai rămas prin sate. Parc'ai fost 
trecut cu buretele peste colachiile şi bizantinismul acestor 
damblagii. Poporul nostru a rămas nepăsător la reformele 
grecești, ruseşti, franţuzești, şi nu-și dă nici azi bucuros copiii 
la școală, pentru că simte ce soiu de şcoli avem. 

Ci înainte acest sistem de sănătoasă barbarie era pre- 
domnitor. 

Radu-Vodă cel Mare adusese în ţară pe sfântul Nifon 
patriarhul, ca să ne pue la cale. Se 'ntreba şi el, ce-o mai fi 
şi civilizaţia, şi voia s'o vadă cu ochii. Dar sfântul venind, 
începu să dea sfaturi pentru schimbarea legilor şi obiceiu- 
rilor, pentru introducerea paragrafelor ş. a., încât Vodă-i zise 
într'o zi: „Ia slăbeşte-ne, popo, că ne strici obiceiele“. Sfânt, 
nesfânt, vedea el pe cine nu văzuse, de nu pleca în ţara cui 
l-au fost avut! 

Acesta-i sentimentul oricărui popor sănătos, căruia-i pro- 
pui să-i altoești ramuri străine, pe când ele dispus a-și 
produce ramurile sale proprii şi frunzele sale proprii încet 
şi în mod firesc. Un asemenea popor însă îşi impune felul 
lui de a fi şi vecinilor. Ce ar zice liberalii dela noi dacă le-am 
spune, că, pe când ei introduc istorii franţuzeşti în instituţii, 
limbă şi datine, tot pe atuncea în Rusia de amiazăzi se intro- 
duc pe zi ce merge datinele româneşti printre Malorosieni, 
care au îndrăgit felul de a fi al Românului ? 

Dar aici se iveşte totodată întrebarea: cui i-au putut veni 
în minte de a introduce toate formele costisitoare de cultură 
ale apusu?ui într'o ţară agricolizată, abia pe la anul 1830? 
Sigur că numai oameni cari nu-şi cunoşteau ţara de loc. 

Oare crezut-au reformatorii că lucrurile acestea nu vor 
ținea bani? Şi, dacă ştiau că vor ținea, n'au ştiut de unde, 
cum şi cine-i va plăti? Nu ştia absolut nimenea, cum stat, 

armată, biserică, cultură, čun cuvânt tot ce e comun al 
nației, se plăteşte numai şi numai din prisosul gospodăriei 
private, cum că din acel prisos se hrănesc toate formele civi- 
lizației şi că, dacă istovești pre acesta, atunci începi a mânca 
însuşi capitalul de muncă al oamenilor, condiţiile existenţei 
lor private, şi-i ucizi economic, deci trupeşte şi sufletește ? 

Apoi de ce munceşte omul? Ca să aibă el din ce trái. 
Dacă ascultă vioara sau petrece serbătorile, cheltueşte pri- 
sosul timpului şi banilor lui, nu însă ceea ce-i trebue pentru 
ca să-și ţie sufletul lui ș'al copiilor. 

Dar puterea fizică a unui om e restrânsă, căci natura n'a 
făcut calcul că această putere va avea de hrănit din prisosul 
ei liberali, advocaţi, pierde-vară și alte soiuri de paraziți, şi 
i-a dat fiecăruia atâta putere, ca să se poată ţine bine și să 
mai pue şi ceva la o parte, pentru ca mâine să poată reîncepe 
munca cu mijloace mai multe. Va să zică prisosul, pe care 
muncitorul îl poate pune la dispoziţia civilizaţiei şi a junilor 
crescuţi la Paris, e foarte mic. Dar ce le pasă d-lor de acea- 
sta! Liberi nu sunt de a sărăci lumea ? 

D. C. A. Rosetti, în cuvântul său dela circ vorbea cu dis- 
preţ despre calitatea cea mai bună care o aveau boierii. 
„Tara ? — întreba d-lui — patruzeci de boieri mari, patruzeci 
de boieri mici, iată ţara pe când eram eu tânăr“. 'Ţinem 
seamă de aceste cuvinte. Țara n'avea pe umerele ei decât 
optzeci de oameni, încât la 30 mii de suflete venea un boier, 
şi încă şi acela cu trebuinţe foarte mici; adică optzeci de 
oameni, care umblau cu zilele în palmă şi ţineau neatârnarea 
ţării prin isteţie şi adesea prin sacrificiul persoanei sau al 
averii lor, adecă compensau pe deplin munca socială care-i 
purta. 

Astăzi avem zeci de mii de liberali, care nici îmblă cu zilele 
în palmă, pentru că nici turc, nici leah, nici ungur nu caută 
să-i taie, nici de vre-un duh aşa subţire nu se bucură, nici 
compensează prin ceva munca socială, pe care o istovesc din 
rădăcini, mâncând chiar condiţiile de existenţă, ale claselor 
producătoare, nu prisosul lor. 

Moțul din Ardeal e un negustor foarte cuminte; lui nu-i 
trebuie la negoţ nici un fel de samsar, nici chiar banul. El 
face ciubere şi doniţe, trece în țara ungurească, şi nu se 
mai încurcă, ci le schimbă de-a dreptul pe... grâu. Atâtea 
doniţi de grâu, pe o doniță de lemn, atâtea ciubere de grâu, 
pe un ciubăr de lemn. ; 

Dacă am face şi noi socoteala Moțului din Ardeal am zice: 
atâtea mii de chile de grâu ne ţine o chilă de fraze liberale, 
atâtea chile ne ţin mărfurile importate din străinătate, atâtea 
chile ne ţin tinerii ce-şi pierd vremea prin străini, atâtea mii 

de chile ne ţin constituţia, atâtea ne ţin legile franţuzeşti, cu 
un cuvânt toate liberalismurile. 

Prisoasele economiilor individuale constituesc o sumă certă. 
Dacă vei hrăni cu ele câteva mii de stărpituri liberale, de 
unde îţi mai rămân condiţiile pentru intreţinerea unei culturi 
sănătoase şi temeinice? Două sute de nebuni mănâncă de 
sigur mai mult de cât un singur înţelept. 

Deci abecedarul nostru economic zice: 

Natura i-a dat omului putere mărginită, socotită numai 
pentru a se ţine pe sine şi familia, 

El produce ceva mai mult decât consumă. In acest „ceva“ 
mai mult, în acest prisos sunt cuprinse: întâiu ceeace-i trebue 
pentru a reproduce, va să zică condițiile muncii de mâni şi 
încolo un prea mic prisos, care-l poate pune la dispoziţia 
societății, sub formă de dare. Din acest prea mic prisos al 
gospodăriei producătorului trăeşte toată civilizaţia naţională. 

Dacă hrănim cu acest prisos străinătatea de idei, de insti- 
tuţii şi de forme, lipsite de cuprins, al căror complex liberalii 
au apucat a-l numai „tot ce este românesc“, atunci nu ne 
mai rămâne nimic pentru ceea ce este întradevăr românesc, 
pentru cultura naţională în adevăratul înţeles al cuvântului. 


FRAZĂ ȘI ADEVĂR 


VI. 


Nimic n'ar părea mai natural, decât ca oamenii să ia lucru- 
rile aşa cum sunt şi să nu caute în nouri ceea ce-i dinaintea 
nasului lor. 

Cu toate acestea tocmai calea contrară urmează. 

Inainte de-a da exemple din ţară, dăm unul din străinătate. 

Socialistul Bebel, în foaia sa Volksstaat, anul 1873, spune 
următorul lucru : 


„Sau există Dumnezeu, şatunci suntem traşi pe sfoară, 
sau nu există, şatunci putem face ce-om pofti“. Fraza în- 
toarsă nu va fi nici mai clară și mai cuprinzătoare de cum e. 
Să zicem: „Sau nu există Dumnezeu şatunci suntem trași 
pe sfoară, sau există ș'atunci putem face ce-om pofti“. 

Tot astfel sunt toate frazele radicalismului. Oricum le-ai 
întoarce, cuprinsul lor nu s'adaogă, pentru că nu-l au; ba 

adesea contrariul lor cuprinde mai mult adevăr decât ele 
înşile. 

„Liuminează-te şi vei fi“. Poate contrariul e adevărat. „Fii 
şi te vei lumina! Căci o existență lungă şi sigură va avea 
drept fruct al ei cunoştinţa adică lumina. Tot aşa-i cu „,voie- 
şte și vei putea !“. „Să poţi, şi-atunci vei şi voi“, căci omul 
vrea ceea ce poate, iar când vrea ceea ce nu poate, nu-i 
în toate minţile. 

Dar, fie cum o fi, cu vorbe nu-l încălzeşti pe nimenea, și 
vorbe rămân toate abstracţiunile şi, cu cât mai abstracte 
sunt, cu atât sunt curată vorbă de clacă. 

Dar cu asemenea cultură din gazete au început reforma- 
torii noştri. Căci nu mai este îndoială, că n'au învăţat mai 
nimic dela străini decât să vorbească subţire, să se îmbrace 
subţire şi să pue lumea la cale cu fraze. Cultura frazelor o 
puteau învăţa bine din gazetele străine. 

Oamenii scot acolo gazete în toate zilele, şi neavând ce 
spune, abstracţiunile li vin foarte bine la 'ndemână, căci 
prin mijlocul lor poţi scrie coale întregi fără să spui nimic. 
Să nu ne înşelăm. Beţia de cuvinte din gazetele româneşti 
e numai întrecerea beţiei de cuvinte din cele străine.: Mai 
puţin culţi, deci având mai puţine de împărtășit de cât 
străinii, gazetarii noștri au şi mai multă nevoie de gură 
decât de cap, dar şi în străinătate lucrează în mare parte 
gura, fără ca creerii să ştie mult despre aceasta. Ci în străi- 
nătate în genere nu prea iau vamenii gazetele în serios, întru 
cât s'atinge de partea lor intenţională. Se ştie că sunt făcute 
pentru a trezi patimile societăţii şi a crea în public atmosfera 
ce-i trebuește guvernului sau adversarilor săi spre a inau- 
gura suirea unora şi coborârea altora; în sfârșit presa nu-i 
cu mult mai mult decât o fabrică de fraze, care cu făţărnicie 
omenească îmbracă interese străine de interesul adevărat al 
poporului. 

Căci ce este statul, şi ce scop are el? Nu din carte — 
aievea. 

lasă cineva pe uliţă sau la câmp, şi va vedea îndată ce e. 
Colo unul vinde, altul cumpără, unul croieşte, altul coase, 
un al treilea bate fierul până-i cald, la câmp se ară, se 
samănă, se seceră, colo meliţă cânepa, tes, tund oi, și numai 
în zi de sărbătoare stau mâinile şi lucrează creerul. Atunci 
se foloseşte omul de prisosul liber al unei vieți de muncă, 
merge la biserică, după aceea la horă —, în sfârşit săptămâna 
toată e a stomahului, sărbătoarea e a creerului şi a inimii. 

Materia vieții de stat e munca, scopul muncii bunul traiu, 
averea, — deci acestea sunt esențiale. De aceea se şi vede 
care e răul cel mare: sărăcia. 

Sărăcia e izvorul a aproape tuturor relelor din lume: 
boala, darul beţiei, furtișagul, zavistuirea bunurilor altora, 
traiul rău în familie, lipsa de credinţă, răutatea, aproape 
toate sunt câştigate sau prin sărăcie proprie sau atavistic prin 
sărăcia strămoşilor. 

Sărăcia trebue luată în înţelesul ei adevărat. 

Sărac e cel ce se simte sărac, căruia îi trebuie neapărat 
mai mult decât are. 

Că este aşa, ne e dovadă suma de cuvinte care însemnează 
relele morale prin cuvinte împrumutate sărăciei şi boalei. 
Mişel, altă dată însemna sărac, azi înseamnă lipsit de calităţi 
morale. Tot astfel, „misérable“, francez, şi „elend“, german. 
Odată Voevozii românești dăruiau prin hrisoave pe „mișei“ 
în înţelesul lor, astăzi mișeii in înţelesul nostru stăpânesc 
toată ţara dela un capăt la altul. 

Calitățile morale ale unui popor atârnă — abstrăgând de 
climă şi de rassă — dela starea sa economică. Blândeţa carac- 
teristică a poporului românesc dovedește că în trecut el a 
trăit economiceşte mulțumit, ča avut ce-i trebuia. 

Deci condiţia civilizaţiei statului este civilizaţia economică. 
A introduce formele unei civilizaţii străine, fără ca să existe 
corelativul ei economic, e curat muncă zădarnică. 

Dar aşa au făcut liberalii noştri. In loc de a-şi arunca pri- 
virile la răul esenţial al societăţii, s'au ţinut de relele acciden- 
tale şi fără însemnătate. 

In veacul nostru se 'nmulțeau trebuinţele, deci trebuia în- 
mulțită producţia și braţele producătoare. Din contră am 
urmat. Numărul producătorilor, cari în ţara noastră sunt 
absolut numai ţăranii, dă îndărăt, deci e supus la o trudă 
mult mult mai mare decât poate purta; şi se 'nmulţesec — 
cine ? Cei cari precupeţesc munca lui în ţară şi în afară şi 
clasele parazite. La ţară putrezesc grânele omului nevân- 
dute, în oraş plăteşti pânea cu preţul cu care se vinde la 
Viena sau la Paris. Căci firul de grâu trece prin douăzeci de 
mâni dela producător până la consumator, şi pe această cale 
se scumpeșşte, pentru că cele douăzeci de mâini corespund 
cu cinci zeci de guri, care având a trăi de pe dânsul, produc 
o scumpire artificială. 

Va să zică, înmulţindu-se trebuinţele, trebuiau înmulţite 
izvoarele producţiunii, şi nu samsarlâcul, căci la urma urme- 
lor, tot negoţul nu e decât un soi de samsarlâc între consu- 
mator şi producător, un fel de manipulare, care scurnpeşte 
articolele. In această manipulare naţia agricolă totdeauna 
perde, pentru că productele ei sunt uniforme în privirea 
valorii, şi, dacă constituesc o trebuință generală, nu e mai 
puţin adevărat că sunt cel mai general articol de produc- 
țiune, adecă acela care se face pretutindenea. 

Pe când naţia agricolă plătește atât transportul cât şi 
vama şi câștigul comerciantului, la cumpărătura unui articol 
industrial, tot în aceiași vreme vamă, transport şi câștigul 
comerciantului se scad din preţul cu care naţia agricolă îşi 
vinde productele, — va să zică ea păgubeşte dublu în toate 
transacţiile ei, la vânzarea productelor ei, la cumpărătura 
celor străine. Apoi e cumplit de mare diferenţa între valori. 
Incărcând 500 de vagoane cu grâu, capeţi în schimb o jumă- 
tate de vagon de obiecte de lux. C'un cuvânt naţia agricolă 
e expusă de-a fi exploatată de vecinul industrial, ba de-a 
pierde pe zi ce merge clasele sale de manufacturieri, care 
neputând concura cu fabrica, devin proletare. 

Dovada cea mai bună pe continent e chiar poporul nostru. 
Samsarlâcul care mijlocește schimbul între productele noa- 
stre şi cele străine, încape pe zi ce merge pe mânile străină- 
tăţii. Oameni bătrâni n'ar avea de cât să asemăneze fizio- 
nomia de azi a Bucureştilor cu aceea pe care o avea înainte 
de cincizeci de ani. Nu-i vorbă, nu erau aşa de străluciți 
Bucureştii pe atuncea, dar erau româneşti; azi? Ce să mai 
zicem de Iaşi şi, în genere de oraşele Moldovei ? 

Toate împrejurările acestea nu se schimbă prin fraze, ba 
nici măcar prin şcoli profesionale. Căci profesiile lipsesc 
pentru că lipsesc condiţiile lor de existenţă. 

Dar aceste împrejurări nu se schimbă nici prin legi civile, 
care regulează modul în car are a se face transacţiunea, 
între indivizii A. şi B., nu se schimbă prin axiomul că toţi 
oamenii sunt liberi prin drept înăscut şi imprescriptibil, nici 
prn regula că ei toţi sunt născuţi egali, nici prin participarea 
tuturor la afacerile guvernării. 

Evul mediu avea o formă pentru păstrarea fiecării ramuri 
de producție, ş'aceasta era autonomia breslelor şi îngrădirea 
lor faţă cu orice agresiune de din afară. La noi evul mediu 
a ţinut până mai ieri-alalţăieri, şi mulţi bătrâni vor fi ţinând 
minte epoca în care un străin nu putea fi breslaş. Nu mai 
pomenim că pricinile dintre breslaşi se hotărau la staroste, 
şi se întăreau numai de Vodă; nu mai pomenim apoi, că 
instituţia a fost atât de puternică, încât împărăţia, totdeauna 
foarte diplomatică, a Austriei şi-a introdus consulatele în ţară 
sub numele şi forma de „stărostii de breaslă“. 

Deci ‚salus reipublicae summa lex esto“. Puțin ne pasă 
pe baza căror principii metafizico-constituţionale s'ar fi putut 
realiza bunul traiu al claselor României — destul că avem 
dovadă că pe calea liberalismului mergem tocmai dimpotrivă. 

Căci Statul are nevoie de clase puternice, şi liberalismul 
le-a adus la sapă de lemn. Inainte de 30—40 de ani aveam 
o clasă puternică de țărani nu bogată, dar cuprinsă, şi înce- 
puturile unei clase de mijloc. 

Azi ţăranul scade pe zi ce merge, proprietarul, ale cărui 
interese sunt identice cu ale ţăranului, asemenea, bresle nu 
mai avem, negoţul încape pe mâini străine, încât mâine să 
vrem să vindem ce avem, găsim cumpărători străini chiar în 
ţară, şi-am putea să ne luăm lucrurile în spinare şi să emi- 
grăm la America. Chiar ar fi bine să ne luăm de pe acuma 
o bucată de loc în Mexico, în care să pornim cu toate ale 
noastre, când nu vom mai avea nimic în România. 

Să nu ne facem iluzii. Prin atârnarea noastră economică 
am ajuns ca toate guvernele, spună ele ce-or pofti, să atârne 
mai mult ori mai puţin de înrâuriri străine. Nu doar car 
sta în relaţie cu consulii — această acuzare ar fi prea gravă, 
pentru ca s'o facem cuiva. Ne înegrim unii pe alţii, — vor- 
besc de naturile mai nobile, fie ele în orice parte, nu de stâr- 
pituri — ne înegrim, zic unii pe alţii, pentru că simţim că 
starea poporului românesc e nesuferită și că ne-am încurcat 
rău. Dar în această încurcătură vina istorică şi blestemul 
urmaşilor să cauză asupra celor ce-au făptuit totul răul, asu- 
pra liberalilor de orice nuanţă. cari au format cadre goale, 
în care a intrat tot gunoiul societăţii, au cereal guvern repre- 
zintativ ca să-l împle oameni ce abia ştiu a îndruga două 
cuvinte, au făcut ca clasa de miiloc, în loc dea căuta să mun- 
cească şi să înflorească, să se azvârle toată asupra puterii 
statului, ca să domnească. 

Răul esenţial a fost că se 'nmulţeau trebuinţele fără a se 
'nmulţi producţia sau fără a se urca în mod considerabil: 
valoarea ei; inegalitatea claselor şi nelibertatea, apoi nepar- 
ticiparea la guvernul ţării erau rele cu totul neesenţiale. 

Daţi-mi statul cel mai absolutist, în care oamenii să fie 
sănătoși şi avuţi — îl prefer statului celui mai liber, în care 
oamenii vor fi mizeri și bolnavi. Mai mult încă — în statul 
absolutist, compus din oameni bogaț şi sănătoşi, aceştia vor 
fi mai liberi, mai egali, dacât în statul cu legile cele mai libe- 
rale, dar cu oameni mizeri. Căci omul are pe atâta libertate 
şi egalitate, pe câtă avere are. Iar cel sărac e totdeauna sclav 
și totdeauna neegal cu cel ce stă deasupra lui. 


DOROBANȚII 


Au sosit în Bucureşti Dorobanţii de pe câmpul de războiu. 
Aceşti eroi, cu care gazetele radicale se laudă atâta, sunt, 
mulțumită guvernului, goi şi bolnavi. Mantalele lor sunt 
bucăţi, iar sub manta cămaşa pe piele, şi nici cojoc, nici 
flanelă, nici nimic. Incălţaţi sunt tot atât de rău, unul c'un 
papuc ş'o opincă, altul c'o bucată de manta înfășurată îm- 
prejurul piciorului, toţi într'o stare de plâns, într'o stare care 
te revoltă în adâncul inimii. 

O spunem de mai nainte, nici o scuză, nici o justificare, nici 
o explicaţie nu ne poate mulţămi faţă cu această mizerie vă- 
dită şi strigătoare la cer. Canibali au fost aceia ce i-au trimis 
iarna la războiu în asemenea stare? Nu mai întrebăm de 
au fost români sau nu. Suntem de mai nainte siguri că numai 
români wau putut fi aceia, cari i-au trimis pe ţăranii noştri 
în asemenea stare în Bulgaria. Dar am fi putut crede ca să 
fie cel puţin oameni. Turcii, despre cari se zice că mor de 
foame şi de frig, au sosit la Bucureşti mai bine îmbrăcaţi şi 
mai îngrijiţi decât soldaţii noştri. Ruşii, cari pleacă la câmpul 
de luptă, sunt toţi îmbrăcaţi bine, cu cojoc şi cu manta sănă- 
toasă şi bine încălțaţi; la ai noştri îmbrăcămintea e curat 
ironia unor haine, e goliciunea parafazată. Şi astfel au petre- 
cut aceste victime ale radicaliei, ca să nu zicem un cuvânt 
mai rău, în zăpadă şi în ger, nemâncaţi, neîmbrăcaţi, deci- 
maţi mult mai mult de frig şi de lipsă decât de gloanţele 
dușmanului. Nu sunt în toate limbile omeneşti la un loc epi- 
tete îndestul de tari pentru a înfiera ușurința şi nelegiuirea, 
cu care stârpiturile, ce stăpânesc această ţară, tratează cea 
din urmă, unica clasă pozitivă a României, pe acel tăran, care 
muncind dă o valoare pământului, plătind dări plătește pe 
aceşti mizerabili, vărsându-şi sângele onorează această ţară. 
Și pe când acești cumularzi netrebnici, această neagră massă 
de grecotei ignoranţi, această plebe franţuzită, aceste lepă- 
dături ale pământului, această lepră a lumii şi culmea a tot 
ce e mai rău, mai mincinos şi mai laş pe faţa întregului uni- 
vers, face politică şi fanfaronadă prin gazete şi se gerează de 

reprezentanţii unei naţii ai cărei fii, aceste stârpituri nu 
sunt şi nu pot fi, tot pe atuncea soldatul nostru umblă gol şi 
desculț, flămând şi bolnav pe câmpiile Bulgariei, îi degeră 
mâni și picioare, de cad putrede de pe trupul viu al omului 
şi veniţi înapoi în ţară, cad pe drumuri în ţara lor proprie 
de frig şi de hrană rea. Şi tot în această vreme vezi greci 
obrasnici în mijlocul Bucureştlor refuzând de a-i primi în 
cartier. 

Am ajuns cu teoria de „om şi om“ aşa de departe, încât 
fiece grecotei, fiece venitură, fiece bulgăroi e mai om în 
aceasta ţară decât acel ce-şi varsă sângele pentru ea. Scu- 
zabil n'au fost acest războiu, dar explicabil putea să devie 
purtat în condiţii normale, dar în modul în care s'au purtat, 
cu vameni goi şi flămânzi âu fost o adevărată crimă, un 
omor de oameni prin foame şi prin frig. 

Consistă această ţară din călăi și din victime? 


PRO DOMO 


— Iată: „„Simţimintele, iubirea de adevăr, buna creștere 
şi limbagiul ales al nobilei ş, ilustrei partide a conservato- 
rilor“ exclamă „Românul“, reproducând notiţa noastră asupra 
daorobanţilor din numărul de Vineri 30 Decemyvrie. 

Nobili, nenobili — știm că-i ustură rău, când le spunem 
pe nume și arătăm câtă deosebire este între frazele liberale, 
între exploatarea simţirilor celor mai sfinte ale naţiei româ- 
neşti şi între realitatea crudă, pe care au creat-o ţării. 

Martor ne e unul Dumnezeu, c'am fi dorit să n'avem cauză 
de a arunca în faţa radicalilor acele epitete, pe cari, din 
nefericire le merită pe deplin. Dar scriitorul acestor şiruri e 
însuşi neam de ţăran şi priveliștea acelor jertfe ale frazelor 
liberale l-au durut. Radicalii trebuiau să ştie că răsboaele nu 
se fac cu palavre, ci cu bani, şi cu vorbele goale din dealui 
Mitropoliei nici îl îmbracă nici îl încălzesc pe dorobanț. 

lară dacă e vorba despre cuvintele aspre, apoi tot lucrul 
are numele său. Ticălos nu e decât acela, care ticăloşeşte pe 
oameni, ce, îndevăr nu sunt ticăloşi; a le spune însă tică- 
loşilor, că ticăloşi sunt nu e nici o cestie de „creştere“, nici 
cestie de „limbagiu'“, ci o foarte tristă datorie a tuturor 
oamenilor, care a luat neplăcuta sarcină de a judeca despre 
netrebniciile ce se fac în lumea aceasta. 

Ba o foiţă, care-și macină palavrele tot la moara „Româ- 
nului“, ajunge să se anine până şi de persoana colaboratorilor 

„Timpului“. Ba unul e ungurean, ba celălalt a fost corist la 
teatru. Despre asta nu e supărare, — pot să înşire mult şi 
bine asemenea filosofii şi să se intereseze prea cu deamă- 
nuntul de viaţa noastră privată, în care nu vor găsi nici 
umbră de faptă rea. Că unu-i român din Ardeal, că celălalt 
în copilărie a legat câtăva vreme cartea de gard şi şi-a făcut 
mendrele printre actori, nu dovedeşte nimic rău nici în pri- 
virea caracterului, nici în privirea inteligenţei lor. Dacă vor 
cerceta și mai departe, vor găsi că unul a legat araci în via 
părintească şi celălalt a-ţinut coarnele plugului pe moşia 
părintească şi la urmă, că amândoi sunt viţă de ţăran româ- 
nesc, pe care nu-l faci străin nici în ruptul capului şi pace 
bună. 

Cine n'a simţit până acum, că în mucul condeiului nostru 
e mai multă naţionalitate adevărată, decât în vinele tutulor 
liberalilor la un loc, acela sau sufere de boala din născare, 
ce nici leac nu are, sau își inchide ochii cu de-a sila şi nu 
vrea să vadă. 

Când d-lor ne zic nouă că nu suntem români, râde lumea 
care ştie că ne ţinem grapă de părinţi, ce neam de neamul 
lor au fost români; dar le zicem noi d-nealor că sunt rămă- 
şițe şi pui de fanarioți, atunci îi ustură rău, pentrucă e ade- 
vărat şi se ştiu cu musca pe căciulă. 


RETROCEDAREA BASARABIEI ? 


Condiţiunile de pace ale Rusiei sunt cunoscute. 

Nu mai rămâne îndoială, că Poarta otomană recunoaşte 
independența României şi ne acordă chiar despăgubiri teri- 
toriale. 

De asemenea nu mai rămâne îndoială, că Rusia va primi 
despăgubiri, fie în bani, fie în cesiuni teritoriale. 

Unde ne va acorda însă Poarta despăgubirile teritoriale ? 

Fără îndoială — peste Dunăre. 

Vom avea dar, ca ţară neatârnată, un fel de provincii 
externe, un fel de colonii, pentru a căror desvoltare şi pros- 
peritate vom putea consuma o parte din prisosul capitalului 
de inteligenţă al ţării. 

După ce ne-am organizat pe temelii statornice şi ne-am 
consolidat ca ţară neatârnată, activitatea noastră politică se 
va îndrepta asupra peninsulei balcanice unde trebue să cău- 
tăm împlinirea misiunii poporului român. 

Dar unde va acorda Poarta cesiuni teritoriale pentru 

Rusia ! ? 
4 Fără îndoială numai în Asia, căci numai aici cele două 
împărății sunt hotarnice şi pot să-și schimbe graniţele fără 
de a jigni drepturile altor state. In Europa Rusia este des- 
părțită de Turcia prin îngusta limbă de pământ, care se 
numeşte România și ori cât de îngustă ar fi această limbă 
de pământ, ar fi o ne mai pomenită anomalie, ca Turcia să 
cedeze Rusiei teritorii, ce sunt despărțite prin această limbă 
de pământ, chiar atât de îngustă, de trupul împărăției 
ruseşti. 

Cu toate acestea ni se asigură din isvor foarte autentic, 
că Rusia voeşte să facă şi în Europa achiziţiuni teritoriale. 
Ba chiar mai mult: este un lucru hotărât şi pus afară de 
toată discuţiunea, ca Basarabia română să treacă sub stăpâ- 
nirea rusească. 

Se vorbeşte şi mereu se vorbeşte despre aceasta. Nişte 
ziare totdeauna bine informate ca „„Nordd. Allg. Ztng.“ arată 
pretextele, pentru care Rusia trebue să stăruiască a face 
această achiziţiune. Guvernul nostru, care nu se poate să nu 
fie informat despre situaţiune, tace şi mereu tace. 

In sfârşit ni se dau, dintr'un isvor foarte autentic, cele mai 
pozitive asigurări. 

Şi totuşi nu credem, nu voim să credem. 

Ar fi un lucru ne mai pomenit, ca dupăce am primit de 
bună voie urgia răsboiului, dupăce am luat parte frăţească 
la luptă, dupăce împreună cu ruşii am hotărât soarta răs- 
boiului, acum, la încheiarea păcii, să perdem o parte din 
vatra noastră strămoșească. 

Rusia nu ne poate lua Basarabia pentrucă nu are nici un 
pretext binecuvântat de a ne pedepsi atât de aspru; iară noi 
nu i-o putem da, pentrucă, la urma urmelor, nu avem drep- 
tul de a dispune după placul nostru de această parte din 
țara noastră. 

Europa ne-a dat această parte din Basarabia, ni-a îna- 
poiat-o, ne-a pus iarăşi unde am fost odinioară, ca să stăm 
de pază la gurile Dunării: Europa a avut încredere în noi 
şi dacă voim să ne arătăm vrednici de această încredere, 
trebue să stăm de pază şi să nu dăm de cât morți acest 
pământ de sub picioarele noastre. Da! chiar dacă Rusia ar 
fi destul de aspră ca să-l ia dela noi; noi înşine nu îl putem 
da sub nici un pretext, căci de acest pământ e legată dem- 
nitatea noastră, dela acest pământ atârnă viitorul nostru. 

Nu găsim dar nici putinţa unei forme cuviincioase, în care 
sar putea îndeplini trecerea Basarabiei româneşti sub stă- 
pânirea rusească și pentru aceea stăruim a ne îndoi despre 

temeinicia sgomotelor răspândite şi chiar a informaţiunilor 
noastre, primite dintr'un isvor atât de autentic. 

Țara e însă în nedomirire. 

Acum guvernul trebue să ne spuie lămurit: ce este şi ce 
nu este adevărat. 

Căci dacă sgomotele răspândite sunt lipsite de temei, este 
de interesul ţării ca nedumirirea zadarnică să se curme 
numai de cât; iară dacă în adevăr ne aflăm faţă cu eventua- 
litatea retrocedării Basarabiei, trebue să o ştim cu toţii, pen- 
truca cel puţin acum să ne gândim, să ne sfătuim şi să hotă- 
râm ce este de făcut. 


RUSIA PRETINDE RETROCEDAREA BASARABIEI 


In sfârşit vedem limpede. Generalul Ignatieff a propus 
guvernului nostru retrocedarea Basarabiei în schimbul a nu 
ştiu căror petice de pământ de peste Dunăre. România este 
singurul stat care azi e în primejdie de a fi desmembrată de 
Chiar aliatul ei, după ce au încheiat cu el o convenţie, prin 
care i se garantează integritatea teritoriului, România vede 
sburând ca pleava în vânt asigurările unei convenţii, a cărei 
iscălituri sunt încă umede şi pe care a încheiat-o c'o împă- 
răţie mare, pe a cărei cuvânt se credea în drept să se 
întemeieze. 

Şi ce zice Austria la aceasta — Austria, pentru care gurile 
Dunării sunt o condiţie de existență mai mult de cât poate 
pentru noi? După cât auzim, ea nu are nimic de zis, dacă 
i se asigură neutralitatea întregii Dunări de jos. 

Dar cum să se asigure această neutralitate ? Printr'un tra- 
tat ? Ridicol! Tratările se scriu astăzi, pentru ca să fie căl- 
cate de-a doua zi. 

Dar cu ce drept pretinde Rusia bucata noastră de Basarabie, 
pe care am căpătat-o înapoi, drept din dreptul nostru şi 
pământ din pământul nostru ? Pe cuvântul cum că onoarea 
Rusiei cere, ca să se ia o bucată din România. Va să zică 
onoarea Rusiei cere ca să se ia pe nedrept o bucată din Ro- 
mânia, şi aceiaşi onoare nu cere respectarea convenției iscă- 
lită de ieri. Ciudată onoare într'adevăr! 

Şi pe ce se 'ntemeiază acest „point d'honneur“ ? 

Fost-au Basarabia cucerită cu sabia? Prin tratatul de 
Bucureşti dela 1812 s'a făcut această cesiune, nu ca preţ al 
păcii, căci Turcia n'avea nevoie de pace, ci tocmai Rusia. 

, Nepoleon era asupra intrării în Rusia şi trupele rusești se 
ntorceau în marş forţat, în ruptul capului, luând fața pă- 
mântului românesc pe tălpile lor. 

Cine i-a văzut întorcându-se, căzând pe drumurile ţării de 
osteneală, nu putea zice, că aceasta era o armie învingătoare, 
nici nu putea crede că peste curâna succesele acelei armii 
aveau a-i câştiga o provincie. Se știe că diplomaţia engleză 
împreună cu vânzarea beiului grec Moruzi a fost cauza 
cesiunii Basarabiei. 

Beiul grec şi-au pierdut capul. Anglia e pedepsită abia 
astăzi. Şi când Moldova au căpătat îndărăt o parte din pă- 
mântul, ce pe nedrept i se luase, atunci s'a atins onoarea 
Rusiei și acea onoare cere ca să se ia îndărăt dela noi, ceea 
ce pe nedrept ni se luase? 

Căci prin ce păcătuise ţările româneşti Rusiei? Nu i-au 
hrănit într'atâtea rânduri oştirile, nu erau ţările noastre adă- 
postul lor, doveditu-ne-am vreodată dușmani ai ei? Intr'a- 
devăr nu găsim cuvinte pentru a califica această pretenţiune, 
ne cum împlinirea ei. Oare puterea cea mare a Rusiei i-ar 
da dreptul de a-și bate joc de lume, de noi, de ea însăşi ? 

Pe câtă vreme presa rusească comitea necuviința — căci 
altfel n'o putem numi — de a vorbi despre reluarea Basara- 
biei, pe atâta vreme am ignorat glasul unei presse, care ştiam 
prea bine, că mare nici o însemnătate şi este liberă a se 
ocupa în mod platonic de toate cestiunile, pe cari le permite 
poliţia de a fi discutate, fără de a-i creşte cuiva prin acea- 
sta peri albi. 

Dar astăzi nu mai este presa rusească, care vorbeşte, ci 
guvernul, care acolo este tot. 

Astfel dar am pierdut 15.000 de oameni, şi câteva zeci de 
milioane cheltueli de răsboi, am ajutat pe „mandatarul Euro- 
pei“ în îndeplinirea sacrei sale misiuni, şi la urmă tot noi 
să fim cu pagubă, tot noi să plătim răsboiul Rusiei cu pier- 
derea unei provincii ? 

Până acum noi am refuzat orice schimb, ne astupăm ure- 
chile la orice propunere de schimb în această privinţă. Drep- 
turile noastre asupra întregei Basarabii sunt prea vechi şi 
prea bine întemeiate, pentru a ni se putea vorbi cu umbră 
de cuvânt de onoarea Rusiei angajată prin tratatul de Paris. 
Basarabia întreagă a fost a noastră, pe când Rusia nici nu 
se megieşa cu noi, Basarabia întreagă ni se cuvine, căci e 
pământ drept al nostru şi cucerit cu plugul, apărat cu arma 
a fost dela începutul veacului al patrusprezecelea încă şi până 
în veacul al nouăsprezecelea. a 

Mandatarul Europei vine să mântue popoarele creştine de 
sub jugul turcesc şi începe prin a-și anexa o parte a unui 

pământ, stăpânit de creştini, în care nu-i vorba de jugul 
turcesc ? Ciudată mântuire într'adevăr. 

Cuvântul nostru este: De bună voie nici odată, cu sila 
și mai puţin. 

Intr'unul din numerii trecuţi am înregistrat sgomotul, că în 
Basarabia s'ar fi luat deja măsuri administrative din partea 
Rusiei, care trec dincolo de marginile convenției încheiate. 

Cerem lămurire guvernului. Convenţia nu trebue să rămâe 
literă moartă şi orice trecere peste ea trebue respinsă în orice 
moment. Nu e permis nimărui a fi stăpân în casa noastră, 
de cât în marginile în care noi îi dăm ospeţie. Dacă naţia 
românească ar fi silită să piardă o luptă, va pierde-o, dar 
nimeni, fie acela oricine, să n'aibă dreptul a zice “am sufe- 
rit cu supunere orice măsură i-a trecut prin minte să ne 
impună. 

Dar toate acestea sunt considerațiuni făcute față cu o even- 
tualitate, asupra căreia stăruim a fi în îndoială. 

Ori cât de mulți oameni răi s'ar găsi în această țară, nu se 
găseşte nici unul, care ar cuteza să pue numele său sub o 
invoială, prin care am fi lipsiţi de o parte din vatra strămo- 
şilor noștri. Guvernul rusesc a putut să facă o încercare; a 
trebuit însă să se încredinţeze, că în zadar a făcut-o. 

Mai departe nu va merge! 

Noi nu pretindem, chiar nu cerem nimic dela puternicul 
nostru aliat; atât însă şi numai atât. Voim să păstrăm 
bune relaţiuni cu vecinii. 

Ei bine ! Rusia nu se va face vinovată de o faptă, care ar fi 
pentru dânsa o vecinică pată în ochii lumii ; ea nu va lua ce 
noi nu voim să dăm. 


CONTESTAREA ALEGERII D-LUI MAIORESCU 


Colegiul I din Iaşi au ales deputat în Cameră pe d. Titu 
Maiorescu şi aceasta din cauze binecuvântate. Politica oarbă 
a roşiilor au adus soarta românimii intregi la marginea pră- 
păstiei. Prin buna chtbzuinţă şi înţelepciunea generaţiei repre- 
zentate de Negri, Alecsandri, Grigorie Ghica Vodă şi alţii 
Moldova a recăpătat acea bucată de pământ din teritoriul ei 
strămoşesc, care stăpâneşte gurile Dunării şi o parte a Mării- 
negre, Basarabia. Poporul românesc — deşi destul de nume- 
ros pe fața pământului — a rămas însă în urmă economi- 
cește şi în cultură, deci nu putea să întreprinză lupta pentru 
existență decât sub scutul unui rol istoric, recunoscut de Eu- 

ropa şi corgruent cu interesele ei. Misiunea statului român 
în afară era ca să formeze o despărțire între trei civilizații 
deosebite, între Austria şi Rusia pe deoparte, între Rusia şi 
Turcia pe de altă. Iar cât despre rolul intern, el e mai cu 
seamă un rol de cultură temeinică, care să se răsfrângă asu- 
pra tuturor Românilor, ori unde ar fi trăind ei şi să for- 
meze oarecum stratul de căpetenie al unei culturi naționale 
comune — Partidul conservator din Iaşi, ştiind pe deplin, că 
acel petec de pământ dela Dunăre este rațiunea de a fi a 
statului român din punctul de vedere al Europei şi cunos- 
când fățărnicia liberalilor, cari sunt în stare să joace comedia 
protestării, pentru a o da totuşi Ruşilor în schimbul unor 
foloase personale de tot soiul, au ales cu majoritate absolută 
pe d. Maiorescu în aceste momente grele, dând astfel un vot 
de neîncredere purtării îndoelnice a guvernului şi a camerei. 
Afară de aceia D. Maiorescu mai însemnează şi altceva : ten- 
denţa pentru răspândirea unei culturi naţionale și uniforme 
la țăranul român. Pedagog şi fiu de pedagog, el a văzut 
cu ochiu limpede beţia de fraze şi lipsa de cultură pozitivă 
a clasei de cenuşeri din România şi nau găsit un alt antidot 
mai puternic contra epidemiei spirituale decât cultura ţăra- 
nului. Dar pentru aceasta era de nevoe ca limba ţăranului, 
fie el în România, fie în Ardeal, să fie pusă iar în scaunul 
de onoare, ce i se cuvine, în locul în care o pusese cronicarii 
şi biserica. In lupta pentru limbă şi adevăr şi contra jar- 
goanelor franțuzite sau nemţite şi a beţiei de cuvinte, d-sa 
a rămas învingător; autorii, loviți de pana sa energică, nu 
mai cutează a se întoarce la obiceiul lor de a înşira cuvinte 
nouă în loc de idei adevărate; limba şi împreună cu ea min- 
tea se curăţă şi se lămureşte, căci numai o limbă, în care 
cuvintele sunt împreunate c'un înţeles hotărît de veacuri, este 
clară, şi numai o cugetare, care se serveşte de o asemenea 
limbă, e limpede şi cu temeiu. 

Colegiul I de Iaşi a ştiut dar ce face, când a ales pe d. 
Maiorescu. Organe — în genere foarte bine informate — din 
străinătate vorbesc, că guvernul ne trădează. In memorandul 
colonelului Wellesley către lordul Derby cu data de 17 Iulie 
1877 se zice deja, că Impăratul Rusiei vrea să ia Basarabia ; 


„Corespondenţa politică“ spune iar, că măsura de a mobi- 
liza pe toţi câți poartă arme în România (în contra Rusiei, 
dragă Doamne) e cu totul de prisos, căci după informa- 
țiunile ce le are, „guvernul român, cu toate manifestaţiile de 
formă“, va da consimţirea la îndeplinirea dorințelor Husiel. 

Simţind deci, că în dosul vorbelor d-lui V. Alexandrescu 
şi a altora nu e de cât frază şi comedie, vechea capitală a 
Moldovei şi-a pus încrederea întrun om, care nu se lasă 

amăgit nici prin lacrămile de crocodil ale d-nului C. A. Ro- 
setti, nici prin declaraţiile d-lor Holban & Comp. 

La ştirea, că Maiorescu şi Florescu sunt aleşi, camera de 
astăzi, în care nu sunt de cât vr'o doi trei conservatori, a 
rămas înmărmurită de frică. Dosarul alegerii venise fără 
umbră de contestaţie, comisiunea de verificare n'a putut găsi 
motiv de invalidare nici măcar cât e negru sub unghie, depu- 
tatul trebuia proclamat. Ca cel ce se'mneacă, camera d-lui 
C. A. Rosetti trebuia să s'anine de un paiu, de prerogativa 
de-a contesta fără motiv o alegere. Trebuia să se pue din nou 
în joc orice calomnie, orice neruşinare, doar s'ar găsi un pre- 
„text pentru anularea acestei alegeri, fatale frazei şi minciunii. 

Cu misiunea de a contesta alegerea s'a însărcinat — cine ? 

Răspundem indirect spre caracterizarea lucrului. Meargă 
în adunare un om, care nu cunoaşte pe nici un deputat şi 
uite-se de jur împrejur, cari sunt oamenii cei mai urâţi fizi- 
ceşte — nu mai vorbim de suflet — şi dacă va găsi figuri, a 
căror vedere să-i strice dispoziţia pentru o săptămână de 
zile, atunci să pue mâna pe ei. Căci numai chipuri cu totul 
neisbutite ale naturii se pot însărcina cu caricarea unui ade- 
văr, limpede ca lumina zilei. 

D. Holban a contestat alegerea, susțiind, că deşi biuroul 
electoral n'ar fi îndeplinit toate formalităţile, d-sa ar trece 
cu „indulgență“ peste aceasta, dacă nar fi alte consideraţii 
de „moralitate“, care să-i dicteze contestarea. 

Motivele sunt: 

1) Listele electorale sunt tot cele vechi, făcute de conser- 
vatori, deci false. 

2) D. Carp votează alternativ când la laşi când la Vaslui, 
după cum îi convine şi D-sa a influenţat de astă dată ale- 
gcrea dela Iaşi. 

3) D. Dim. Rosetti, care a declarat prin buletinul primă- 
riei că n'are decât un cens de 78 de franci, a votat asemenea 
în colegiul I, deşi se cerea un cens de o sută de franci. 

4) D. Maiorescu aparţine unei şcoale filosofice periculoase, 
căci Schopenhauer şi Max Stirner spun că „forţa primează 
dreptul“, etc. Aicea d-sa citează o frază în franţuzeşte, ce 
avea acest cuprins. Intrebat de un deputat cine susține acea- 
sta, d-sa răspunse: „Schopenhauer“. 

5) Primăria de laşi nau făcut prin foaia oficială şi guver- 
nul n'au făcut prin „Monitor“ convocarea alegătorilor cu 21 
de zile înainte de terminul alegerii. 

La toate acestea vom răspunde rând cu rând, reproducând 
in parte reflectările d-lui G. Vernescu. 

1) Dacă listele electorale sunt false, toţi deputaţii trebue 
să plece acasă, căci toţi au fost aleşi după ele. 

2) D. Carp își poate declara domiciliul politic atât la Iaşi 

cât şi la Vaslui, de vreme ce are avere imobiliară atât într'un 
loc cât şi într'altul. N'au votat însă nici odată în două locuri 
pentru una și aceiaşi alegere. 

In faptă d-sa a făcut totdeauna parte din colegiul I din 
Iaşi şi dacă i-a convenit odată să voteze la Vaslui, a renunțat 
la colegiul de Iași. „Insă deja dela August 1877, adică şase 
luni înaintea alegerii“, au optat din nou prin buletinul pri- 
măriei pentru colegiul ieşan. 

In fine Carp e un om cu avere şam înţelege ca d. Holban 
— care are atât pe cât ştie — să intre vătaf de moşie la Carp 
şi să-i asculie ordinile ; dar nu'nţelegem, ca un om cu neatâr- 
nare economică ca d. Carp, care n'are nevoe să ia în arendă 
cu preţuri scăzute după hatâr moşiile statului, să asculte de 
poruncile d-lui Holban și să-și fixeze domiciliul politic acolo, 
unde voeşte a i-l însemna acest curiosum al naturii. 

3) D. Dim. Rosetti după cât ştim, n'a votat de loc. Dar de 
ar fi votat, era în dreptul său şi acest drept încetează abia la 
formarea nouei liste electorale. Un om poate într'un an să 
scază sau să se urce de zece ori în avere — până ce se con- 
stată aceasta prin noua listă electorală, rămâne alegător în 
colegiul, în care e înscris. Dacă mișcarea averilor omeneşti 
ar putea fi în orice moment un motiv de contestare a drep- 
tului de alegător, sar întâmpla ca ţara să rămâe într'un 
moment dat, fără putință de-a fi reprezentată. Listele electo- 
rale constată și stabilesc dreptul de alegători. Cu afişarea 
lor înceată drepturi vechi, prin împuţinare de avere, şi încep 
altele nouă, produse prin înmulţire de avere. D. Holban a 
încercat să suspicioneze caracterul prob al d-lui Dim. Ro- 
setti, deci au calomniat. 

4) E absolut neadevărat, că Schopenhauer ar fi zis vr'odată 
în vrun pasagiu a numeroaselor sale scrieri, că „forţa pri- 
mează dreptul“. D. Holban a citat în franţuzeşte un pasaj 
din Max Stirner şi cu neruşinare l-a atribuit lui Schopen- 
hauer, spre a amăgi o adunare incultă, ce nu-i putea controla 
nici ignoranţa sa nici reaua sa credinţă. 

Max Stirner, pseudonimul sub care a scris un oarecare 
Caspar Schmidt (născ. la 25 Oct. 1806) este hegelian, fost teo- 
log, cunoscut prin traducerea „Economiei politice“ a lui Say 
si a cărţii despre bogăţia naţiunilor a lui Adam Smith. 
După credinţe politice acest filosof al egoismului, al drep- 
tului ca creaţiune a forţei, este „radical liberal”. Ca filosof 
au scris o caricatură ironică a filosofiei lui Fr. Fenerbach, 
în care neagă morala în favoarea egoismului. (Vezi Der 
Einzige und sein Eigenthum, Lipsca 1845). y 

Schopenhauer, care numeşte pe Hegel şarlatan și şcoala 
sa o adunătură de stârpituri, susține tocmai „contrariul“ dela 
cele zise de acest Caspar Schmidt. 

Schopenhauer zice: 

Dreptul poate fi suprimat prin forţă, niciodată nimicit. 
(blos unterdrückt nie autgehoben) (Vezi „Lumea ca voinţă 
şi idee Vol. II pag. 680) şi „fiecine are dreptul a face tot ce 
nu atinge pe altul“. (Parerga Vol. II pag. 257). 

„Aplicarea dreptului pur se face adesea cu privire la îm- 
prejurările deosebite ale poporului. Dar numai atunci, când 
legile pozitive s'au făcut în esenţă şi preste tot după con- 
ducerea dreptului pur, şi numai când pentru fiece dispozi- 
ție a lor se poate găsi o rațiune în dreptul pur, numai atuncea 
legile sunt un „drept“ pozitiv, iar statul o societate juridică. 
La din contra legile pozitive nu sunt decât „o nedreptate“ 
pozitivă, o nedreptate proclamată în public şi susţinută cu 
de-a sila. Astfel este orice „despotie“, constituţia celor mai 
multe state mahometane, ba chiar multe părţi din alte con- 
stituţii precum sclavia, claca ş. a. a. (v. Schopenhauer, Lumea 
ca voinţă şi idee vol. I pag. 409). . 

Rolul, pe care cugetătorul îl dă forței brute este urmă- 
torul: Intro lume, plină de ființe rele şi mincinoase, pre- 
cum este a noastră, dreptatea este slabă şi trebue susținută 
cu puterea, iar tot geniul politic, toată munca seculară a sta- 
telor consistă numai și numai într'o singură țintă: a face ca 
dreptatea să stăpânească preste putere, iar nu puterea preste 
dreptate. 

D. Holban atribue deci lui Schopenhauer idei, pe care ace- 
sta le numea şărlătăneşti şi idei de stârpituri, insultă memo- 
ria unui geniu, al cărui nume nu e vrednic să-l pronunţe, dă 
o idee mincinoasă despre scrierile filosofului, pentru... pentru 
a contesta alegerea colegiului I de laşi. 

A atribui lui Schopenhauer ideile lui Schmidt, înseamnă 
tot atât ca şi când Praxiteles, sculptând statua lui Apollo, 
ar fi luat drept model umerii d-lui Pantazi Ghica şi fizio- 
nomia d-lui Holban. 

5) Art. 46 al legii electorale zice:  Colegiile electorale 
se convoacă prin decret Domnesc. Ministrul de interne comu- 
nică aceasta primarilor oraşelor de şedinţă, cari prin înţe- 
legere cu primarii din celelalte comune ale districtului, con- 
voacă pe alegători cu 21 de zile înainte de termenul fixat 
pentru alegeri. — Convocarea prin placate, iscălite de d. 
Scarlat Pastia, primar de Iaşi şi deputat, s'a făcut într'a- 
devăr cu 21 de zile înainte de termen. Dar de s'ar fi făcut în 
urmă, ce-ar dovedi alt decât reaua credinţă a guvernului 
Și a primarului de Iaşi, pentru a pune piedeci unei alegeri, 
al cărei rezultat îl ştiau mai dinainte ? 

Cu chipul acesta pot scăpa de orice opoziţie. N'are decât 
să convoace totdeauna cu câteva ceasuri mai târziu, colegiile, 

cari i-ar da deputaţi opozoţionali, ş'atunci toate alegerile 
neplăcute ar fi nule. 

Vă rugăm, creaţi asemenea precedente! 

După ce motivele d-lui Holban au fost combătute de d-nii 
Vernescu, P. Grădișteanu și a., D. Pantazi Ghica le-au mai 
rumegat încă odată şi în urmă d. Holban a depus la biurou 
următoarea propunere : 

Contest alegerea d-lui Maiorescu, nefiind expresia adevă- 
rată a colegiului I de Iași şi nefiind conform art. 46 a legii 
electorale ; şi conclud la invalidarea ei. 

Iscălit Holban şi alţii de aceiași teapă. 

Această propunere s'a votat cu majoritate însă nu cu */s. 

Ce urma ? 

Validarea alegerii, căci oricând se voţează o propunere 
motivată, concluzia ei se votează. Dar altfel sună logica 
parlamentului român. Nu s'a invalidat alegerea, ci sa con- 
testat numai. 

Şi fiindcă d-nia lor nu ştiuseră ce votase, s'au suspendat 
şedinţa pe 10 minute pentru a reveni asupra votului. D. Hol- 
ban şi-a schimbat propunerea în mod radical, apoi s'au pus 
din nou la vot şi s'a votat, Dumnezeu mai ştie cum — căci 
mulţi deputaţi susțineau în gura mare, că numai vr'o trei 
patru liberali ridicaseră câte amândouă mânile, pentru a 
părea mulţi. Dar ar fi o naivitate a crede, că prima propu- 
nere a d-lui Holban ar fi fost făcută astfel numai din prostie. 
Dacă ea întrunea voturile a 2/3 dintre deputaţi alegerea 
se invalida ; neîntrunind atâtea, ea s'a contestat cel puţin. 
Va să zică n'a fost numai prostie, ci şi vicleșug la mijloc. 
Proştii sunt totdeauna vicleni. Apoi s'a trecut la ordinea zilei 
adică la verificarea alegerii d-lui Marghiloman (Buzău). 

Aici erau 21 de alegători contestaţi. Termenul era tocmai 
cel pus la alegerea d-iui Maiorescu, dar fiindcă era alt cre- 
ştin, adunarea n'a recunoscut absoluta identitate a cazului, ci 
puindu-se la vot contestarea aceasta, a rămas nehotărâtă, din 
cauza parităţii de voturi. 

Nu putem mântui fără a mustra cum se cuvine încă o 
necuviinţă a d-lui Holban. 

Citâna cazurile Carp şi Dim. Rosetti, d-sa sa rugat de 
miniștri să aibă indulgență, să nu dea în judecată pe acești 
doi domni. 

Bunătatea d-sale! É 

Mai bine vorbea însă de scârba, pe care trebue s'o producă 
în orice om întreg indulgența d-sale. Căci a suferi indul- 
gența cuiva, înseamnă a fi „inferior“‘ celui indulgent. Ce 
urât, ce mărginit, ce scârbos ar trebui să fie omul, care 
ar avea nevoe de indulgența d-lui Holban ! AN 

Nouă ne pare rău, că d. Vernescu îşi sacrifică talentul 

său oratoric, voind să ridice nivelul acelei adunări. D-sa îşi 
înobilează contrarii, înjosindu-se de a disputa cu ei, căci 
e vrednic de contrari mai buni şi de... amici mai buni. De 
ce nu-i lasă în știrea Domnului să se svârcolească după 
plac în mlaştina lor? O sută de oameni, cari nu ştiu ce 
votează şi după vot se întreabă un sfert de ceas, că oarece-or 
fi votat în absenţă.... de spirit, cari apoi resvotează o altă 
propunere contrarie celei dintâi ?... E o superfluenţă de 
bunătate de a-i lua în serios. 
Şi toate acestea... de „frica“ unui singur om. 


CREDINȚA IN TRĂINICIA POPORULUI ROMÂN 


Cestiunea retrocedării Basarabiei cu încetul ajunge a fi o 
cestiune de existenţă pentru poporul român. 

Puternicul Impărat Alexandru II stărueşte să câştige cu 
orice preţ stăpânirea asupra acestei părţi din cea mai pre- 
țioasă parte a vetrei noastre strămoșești. 

Inţelegem pe deplin această stăruinţă, de oarece, la urma 
urmelor, pentru interesele sale morale şi materiale, orice 
stat face tot ce-i stă prin putinţă: Rusia este o împă- 
răţie mare şi puternică, iar noi suntem o ţară mică şi slabă 
dacă dar Țarul Alexandru II este notărât a lua Basarabia 
în stăpânirea sa, pentru noi, Basarabia e perdută. 

Dar dacă ne dăm bine seamă, nici nu e vorba să perdem 
ori să păstrăm Basarabia : vorba e cum o vom perde ori cum 
o vom păstra. 

Nenorocirea cea mare, ce ni se poate întâmpla, nu este 
că vom perde și rămăşiţa unei preţioase provincii perdute : 
putem să perdem chiar mai mult decât atâta, încrederea în 
trăinicia poporului român. 

In viaţa sa îndelungată, nici odată poporul român nu a 
fost la înălțimea, la care se află astăzi, când cinci milioane 
de Români sunt uniţi într'un singur stat. 

Mihai Viteazul a isbutit să împreune sub stăpânirea sa 
trei ţări şi să pregătească întemeiarea unui stat român mai 
puternic; a fost însă destul ca Mihai-Viteazul să moară, 
pentruca planul urzit de dânsul să se prăbușească. Statul 
român de astăzi a trecut însă prin mai multe sguduiri şi 
rămâne statornic, fiindcă are două temelii: conștiința Româ- 
nilor şi încrederea marilor naţiuni europene. 

Dacă vom câştiga de trei ori atât pământ pe cât avem şi 
vom perde aceste temelii, statul român, fie el ori cât de 
întins, va deveni o creaţiune trecătoare ; iar dacă ne vom 

păstra temeliile de existenţă socială, Rusia ne poate lua ce-i 
place şi perderile ne vor fi trecătoare. 
i Astăzi e dar timpul, ca să întărim atât în Români, cât şi 
în popoarele mari ale apusului, credinţa în trăinicia poporu- 
lui român. 

„Rusia voeşte să ia Basarabia cu orice preț: noi nu primim 
nici un preţ. 

Primind un preţ, am vinde; şi noi nu vindem nimic! 

Guvernul rusesc însuși a pus cestiunea astfel, în cât ro- 
mânii sunt datori a rămânea până în sfârşit consecvenţi 
moţiunilor votate de către corpurile legiuitoare: nu dăm 
nimic și nu primim nimic. 

Românul care ar cuteza să atingă acest principiu, ar fi un 
vânzător. 


ELEMENTUL ISTORIC ŞI VENITURILE CARI 
DECID SOARTA POPORULUI ROMÂN 


De câte ori s'a făcut în parlamentul nostru întrebări guver- 
nului asupra adevăratelor condiţii de pace ale Rusiei, de 
câte ori s'a ridicat prin presă cestiunea Basarabiei, de atâtea 
ori guvernul răspundea că ru ştie nimic, căci şi celelalte 
guverne nu ştiau nimic despre acestea, iar în privirea Basa- 
rabiei ne răspundea „Românul“: Calomnii de ale conserva- 
torilor, ca să discrediteze guvernul, scorniri ca să amăgească 
opinia publică, cai verzi pe păreţi și invenţiuni, cari pun la 
îndoială loialitatea înaltului nostru aliat, fum care se va 
risipi la cea dintâi rază de adevăr. 

Iată în fine, că sosi generalul Ignatief, pentru a ne spune 
nouă tuturor, că Dumnezeu a făcut lumea la 1812, şi că 
pentru Rusia numai aceea e drept, ce sa făcut de atunci 
încoace. Deci fiindcau anexat Basarabia la 1812, trebue să 
reanexeze astăzi părticica ce-am recăpătat-o noi cu mare 
greu la 1856. 

Ştiindu-se că lumea nu-i făcută la 1812, şi Basarabia a fost 
a noastră din veacul al patrusprezecelea, ba poartă chiar nu- 
mele celei mai vechi dinastii româneşti, a dinastiei Basara- 
bilor, care luase partea de loc dela Tătari într'o vreme, în 
care nu prea era vorba de împărăţia rusească și fiindcă gu- 
vernul nostru ştie importanța, împreunată cu această cuce- 
rire a lui Mircea-cel-Bătrân, era natural ca guvernul nostru... 
să nu ştie nimic, absolut nimic despre intenţia Rusiei, ba 
mai mult încă atât era de neşștiutor asupra acestui punct, pe 
care celelalte puteri îl ştiau înaintea trecerii Dunării a arma- 
telor ruseşti, în cât au intrat şi în răsboi pentru ruşi. Ca să 

arătăm, câtă dreptate avea guvernul că nu ştie absolut nimic, 
reproducem pasagele de mai jos din nota pe care contele 
Șuvalof a comunicat-o lui Lord Derby deja la 8 Iulie 1877. 

Această notă dă asigurări, cum că interesele engleze nu 
vor fi atinse nici în Egipt, la canalul de Suez, nici la golful 
persan, nici în Dardanele, pentru că Rusia pune mare preţ 
pe neutralitatea Angliei. Apoi spune condiţiile unei păci, care 
sar încheia înainte de a trece Ruşii Balcanii, în aceste con- 
diţii se prevede reforma Bulgariei, rătunjirea frontierelor 
Serbiei, noua poziţie a Bosniei şi Herțegovinei şi în sfârşit 
vine la România și la pretenţiile proprii ale Rusiei. 

„Cât despre România, care şi-a proclamat neatârnarea 
„impăratul e de părere, că aceasta e o cestiune, ce caută să 
fie regulată prin înţelegere comună. 

Aceste condiţii fiind primite, cabinetele ar putea să exer- 
citeze o presiune comună asupra Porții, spuindu-i că în caz 
de a refuza, rămâne răspunzătoare pentru toate urmările 
răsboiului. 

Dacă Poarta ar cere pace și ar primi condiţiunile, pome- 
nite mai sus, înainte de a fi trecut armatele noastre Bal- 
canii, Rusia ar primi pacea, dar şi-ar păstra dreptul de a 
condiţiona pentru sine câteva foloase ca compensaţiune pentru 
cheltuelile de răsboi. Aceste foloase n'ar întrece retrocesiu- 
nea Basarabiei, cedată la a. 1856 până la malul de Nord al 
Dunării, şi cedarea Batumului împreună cu teritoriul 
învecinat. 

In asemenea caz România ar fi despăgubită prin înţele- 
gere comună sau prin proclamaţiunea neatârnării sale, sau, 
„rămâind vasală“, prin cesiunea unei părţi din Dobrogia. 
Dacă Austro-Ungaria ar cere asemenea o compensație, fie 
pentru câştigurile Rusiei, fie pentru siguranţă contra refor- 
mării făcute în favoarea principatelor creștine din peninsula 
balcanică, atunci Rusia se va împotrivi ca Austro-Ungaria 
să-și afle această compensație în Bosnia şi în parte în Her- 
ţegovina. 

Acestea sunt bazele, pe care le-ar aproba Impăratul cu 
intenţia de a stabili o înţelegere între sine, Europa şi An- 
glia și de a ajunge în curând la pace. Contele Suvalof e 
împuternicit, de a cerceta părerile lordului Derby în această 
privinţă, fără de a-i tăgădui câtă valoare pune cabinetul 
imperial pe păstrarea bunei înţelegeri cu cabinetul din 
Londra“. 

Incolo Rusia ameninţă, că dacă Turcia nu Sar învoi cu 
aceste condiţii, înainte de a trece oştirile ruseşti Balcanii, 
atunci condiţiile vor deveni mai grele, etc. 

Din aceste destăinuiri aflăm două lucruri aproape cu sigu- 
ranţă. Intâiu că Anglia a ştiut condiţiile adevărate de pace 

încă dela Iulie 1877, al doilea că Austria le-a știut asemenea, 
de vreme ce i s'a propus drept compensație pentru câștigu- 
rile rusești, Bosnia şi parte din Herţegovina, al treilea, că 
deja din Iulie 1877 Rusia ceruse pentru sine Basarabia. Este 
verosimil, ca Austria, care nu voiește Bosnia şi Herţegovina 
şi Angiia, care ţine la existenţa Turciei, fără a face o cestiune 
capitală din această existenţă, să nu fi spus nimica ministe- 
riului nostru de externe despre aceasta ? 

Dar să zicem, posito sed non concesso, cum că într'adevăr 
nici una din puteri, nici binevoitoarea Italie, nici indiferenta 
Franţă n'au avut de zis nici un cuvânt în privirea integri- 
tăţii României, şi cam rămas cu totul izolaţi. Se potrivea 
oare cu rolul guvernului românesc să tăgăduiască acest lucru 
şi să ne joace până cuma trista figură, a unui înşelător 
înşelat ? 

Ceea ce am fi cerut, e ca guvernul liberal, presupuindu-l 
chiar compus din oameni înstrăinaţi, să spue sincer pericolele, 
în care pluteşte ţara şi să se ducă în întunerecul din care a 
eşit, pentru a lăsa să lucreze oamenii, a cărora nume dela 
a. 1870 încoace e legat cu însuşi destinele ţării şi a căror 
cea mai mare glorie ar fi ca să moară pentr'o ţară, a cărei 
trecut şi mărire ei au creat-o. Prin urmare elementul istoric 
din România ar fi trebuit să predomnească în aceste mo- 
mente, în care istoria întreagă a României e primejduită. 
Şi crează-se, că cel din urmă răzaş din vremea lui Ştefan 
Vodă sau a măriţilor Basarabi are mai mult simţ istoric şi 
mai multă iubire de ţară decât veniturile, cari decid astăzi 
asupra ţării românești. 


HIDOASA POCITURĂ 


Mai mare ca stupiditatea radicalilor, nu e decât neruşinarea 
lor. Dovadă despre aceasta e următorul pasagiu din „Româ- 
nul“, pe care l-am reprodus în numărul de ieri : ti 

„„„.Sau puterile Europei decid într'altfel (adică dau Rusiei 
Basarabia) ceea ce sperăm că nu va fi, şi atunci opozițiunea 
(adecă noi, conservatorii) riscă de a pierde ocaziunea să se 
recomande învingătorului şi de a mai avea poate concursul 
său (adecă al Rusiei) pentru aplicarea programei cuprinsă 
în vestita petiţiune dela Iaşi“. Aa n i 

„Românul“ are neruşinarea de a insinua, că partidul con- 
servator, fiind la putere, s'ar face samsar şi s'ar bucura de 

cestiunea retrocedării Basarabiei spre a se pune bine cu 
Rusia. 

Cine aruncă în public această insinuare perfidă ? 

Organul de căpetenie al guvernului, care ne-a adus unde 
suntem, al unui guvern, care dela venirea sa la putere a 
făcut mereu pe sluga plecată a cartierului general rusesc. 

Cu ce scop infernal face această insinuare ? 

Nu știm și nici nu voim să știm; ne simţim însă datori a 
face tot ce ne stă în putinţă, pentru ca ea să nu ducă la nici 
un scop. Partidul conservator este alcătuit din oameni, cari 
au ceva în ţara aceasta și cari nu pot vorbi fără chibzuială, 
când sunt puse în joc interesele ţării, interese ce sunt în 
mare parte chiar direct interesele lor proprii. Reprezentând 
tradiţiunile, averea şi adevărata inteligenţă a acestei ţări, 
partidul conservator totd'auna simte greutatea situaţiunilor 
mai mult decât oricare alte partide, alcătuite pe temelia 
intereselor trecătoare, ori a unor aspiraţiuni, fie chiar fru- 
moase, dar nehotărâte și problematice. 

Pentru aceea respinge cu energie orice schimbare în aşe- 
zămintele publice şi nu e dispus a primi decât nişte întoc- 
miri, pe care le impune asprimea situaţiei; atunci însă când 
interesele vitale ale Țării sunt puse în joc, partidul conser- 
vator se supune şi primeşte ceea ce de altmintrelea ar fi 
respins. 

Aceasta o ştiu oamenii fatali, cu care Dumnezeu a pedep- 
sit pe poporul român, şi cea mai puternică armă a lor e 
patriotismul partidului conservator. 

Ei creează situaţiuni desperate, pun existenţa statului 
român în joc şi apoi fac, direct şi indirect, apel la patriotis- 
mul încercat al conservatorilor. 

Iată înţelesul insinuării nerușinate, pe care „,hidoasa poci- 
tură“ o aruncă în public. 

Prin infama retragere a acuzaţiunii foștilor miniştri con- 
servatori, s'a făcut apel la patriotismul partidului conser- 
vator ; nu ar fi fost însă patriotism, ci slăbiciune, de a primi 
fără de indignare acea retragere. 

Conservatorii au respins-o deci cu indignare. 

Acum „Românul“ îşi schimbă tactica şi începe să bănuiască 
pe conservatori de lipsă de patriotism și să-i agite prin însi- 
nuările sale nerușşinate, sperând că prin aceasta va izbuti să-i 
lipsească de bunul cumpăt şi să-i facă să isbucnească într'un 
orb exces de patriotism, care uită întâmplările săvârşite în 
ziua de ieri. 

Dar nu-şi va ajunge scopul; în curs de doi ani partidul 
conservator şi-a păstrat bunul cumpăt; cu atât mai mult îl 
va păstra acum, când temeliile morale ale societăţii române 
sunt puse în joc. 

Nu! „Românul“ nu ne va face să mergem până la nişte 
declarațiuni, prin care ne-am angaja a lua parte la nişte 
fapte rele. 

Tot radicalii de astăzi au creat la anul 1866 o situațiune, 
sub presiunea căreia partidul conservator a luat parte la 
infamia zilei de 11 Fevruarie ; tot radicalii de astăzi au creat 
situațiunea, sub a cărei presiune, partidul conservator a pri- 
mit lărgimea constituțională, care ne-a adus la mizeria morală 
şi economică ; tot radicalii de astăzi au dat țării organizația 
costisitoare, în urma căreia partidul conservator a fost silit 
a se sbuciuma ani de zile; tot radicalii de astăzi au creat 
situațiunea financiară a căilor ferate române sub presiunea 
căreia partidul conservator a fost silit a face punerile la cale 
cu Bleichroeder ; tot radicalii de astăzi au creat situațiunea, 
sub presiunea căreia Domnul Carol I abdicase; — până aici 
şi mai departe nu mergem. 

Tot ce am făcut, voim să păstrăm fără de nici o schim- 
bare. Am mers prea departe; nu voim să ne mai întoarcem, 
dar cu atât mai puţin voim să mergem înainte. 

Conservatori suntem şi conservatori voim să rămânem ; 
singurul nostru scop este a da tărie aşezămintelor pe care le 
avem şi conştiinţei de demnitate a poporului român. 

Și cu atât mai puţin „Românul“ va reuşi prin neruşinatele 
sale insinuări a ne face să renunțăm la politica pe care am 
moştenit-o dela străbunii noştri, şi să facem cu privire la 
politica externă a României declaraţiuni, prin cari interesele 
poporului român s'ar pune în joc. 

Misiunea statului român e cu desăvârşire pacinică şi trebue 
ca vecinii noştri și Europa întreagă să ştie că, afară de 
lăpădăturile politice ale societăţii române, este în ţara acea- 
sta un partid alcătuit din oameni cu stare, din oameni lumi- 
nați şi din oameni cu voinţa nestrămutată, care sunt pătrunşi 
de misiunea ţării. Nu cerem dela Europa decât să ne garan- 
teze condiţiunile în care ne putem desvolta, spre a deveni o 
garanţie de ordine socială și un strat de cultură sănătoasă în 
Orient. Voim dar să trăim bine cu toţi vecinii, cu toată lumea; 
nu cerem dela nimeni decât un lucru: ca să nu ceară dela 
noi nimic. j e 

Nu-i suntem şi nici nu-i vom fi slugi plecate nici Rusiei, 
nici Austriei, nici Germaniei, nici Engliterei, ci vom căuta 
să păstrăm totd'auna demnitatea poporului român, cum am 
păstrat-o față cu Poarta Otomană. Be 

Dar nici vrăjmaşi nu voim să fim nimănui. _ i 

Rusia ne cere Basarabia; nu i-o dăm! odată cu capul 
nu i-o dăm ! qe mee + d 

Refuzul nostru hotărît nu izvorăşte însă din vrăjmăşie, ci 
ain conștiința de datorie și din dorinţa de a nu crea o cauză 

de legitimă vrăjmăşie între noi şi puternicul Impărat al tutu- 
lor Rusiilor. 

Nu dăm Basarabia, fiindcă voim să rămânem vecini buni, 
cum totd'auna am voit și vom voi. 

Marele păcat al radicalilor este acela, că nici una dintre 
marile puteri, afară de juna Italie, nu a rămas neinsultată 
de dânşii: pe Franţa a insultat-o, pe Germania de asemenea, 
contra Engliterei cârâesc mereu, Austria le este urâtă până 
în fundul inimii, și acum au creat prin lipsa lor de chibzuinţă 
o cauză de vrăjmășşie între noi şi Rusia. 

Partidul conservator, alcătuit din oameni lipiţi de ţara 
aceasta, nu poate decât să osândească o asemenea politică 
nechibzuită, ba chiar ridiculă, şi să caute a se arăta mai 
vrednic de încrederea şi bună-voinţa lumii, faţă cu care repre- 
zintă ţara. 

Cât pentru insinuările neruşinate ale „Românului'“, le cali- 
ficăm, prin următoarele versuri ale marelui nostru poet: 


lubiam odată lupta... dar lupta cea leală 
Pentru o idee mare, frumoasă, triumfală, 
In care luptătorii, cu inima 'ndrăzneaţă, 
Prin arme fără pată, se atacau în faţă, 
Numind orice lovire piezişă : felonie, 
Şi oarba clevetire: băloasă infamie! 


Acum, în loc de arme curate, lucitoare, 

Eu văd că se preferă hulirea mânjitoare. 
Oricine stă'n arenă de tină are parte... 
Eu, nedeprins cu tina, mă ţin de ea departe 
Ş'aștept să văd sub trăznet hâdoasa pocitură, 
Care-a sădit în ţară invidie şi ură. 


COMENTARII LA SCRISOAREA DIN „LE NORD“ 


I. 


In numărul nostru de Vineri am publicat o corespondenţă 
din Bucureşti a ziarului ,,Nordul“. Opinia acestui ziar este 
importantă. El reprezintă în Europa ideile şi tendinţele poli- 
ticii ruseşti. El este pe lângă aceasta un jurnal oficios, adică 
prudent și cumpătat. Vom observa că mai întâi a păstrat 

asupra cestiunii Basarabiei cea mai adâncă tăcere, şi numai 
după ce această cestiune a fost pusă oficial la ordinea zilei a 
diplomaţiei, el în sfârşit a deschis gura despre dânsa. 

Nu putem a ne îndoi un moment, ca această corespondenţă 
să nu reproducă în mod fidel nu numai ideile, dar chiar lim- 
bagiul guvernului rusesc. 

Ce zice dar organul cabinetului din St. Petersburg? Cum 
face istoricul cestiunii, și în ce mod poleeşte hapul, pe care 
vrea să facă să-l înghită România ? Argumentaţiunea sa pare 
solidă pentru cei ce nu cunosc cestiunea, atitudinea sa pare 
binevoitoare României, şi poveţile sale părintești: „Le seig- 
neur Jupiter sait dorer la pilule“. Mai întâi stabileşte că Ba- 
sarabia a fost cucerită de Ruşi în 1812, dela populaţiunile săl- 
batice locuind sub corturi, asemănate cu Cerchezii, şi că în 
1856 ea n'a fost dar restituită legitimilor săi proprietari. 

Atâtea cuvinte, atâtea erori istorice. — Basarabia în 1812 
făcea parte integrantă din Moldova, de care fusese alipită 
în curs de mai bine de patru sute de ani. Ea a urmat până la 
1812 soarta acestui principat, a cărui a constituit aproape 
jumătatea. Independentă la început ca Moldova şi sub dinastia 
Bogdanilor, a susţinut acea luptă eroică şi disproporţionată în 
contra Islamismului învingător, a cărei culme strălucitoare 
au fost victoriile lui Ștefan cel Mare, luptă care, cu mult 
înainte de apariţiunea politică a Rusiei pe scena lumii, a 
oprit la Dunăre parte prin arme, parte prin înțelepte trac- 
tate, progresele spăimântătoare ale Semi-Lunei. In sfârșit, 
împreună cu Moldova, a intrat cu Inalta Poartă în acele 
relaţii rău definite, pe care diplomaţia modernă în lipsa de 
alte cuvinte le-a caracterizat prin numirile împrumutate dic- 
ţionarului feodalităței, de „suzeranitate“ şi „vasalitate“, dar 
care în drept constituiau mai mult un fel de independenţă a 
celui slab protegiată de cel tare, în schimbul a câtor-va 
îndatoriri precise. Se va zice poate că în limbagiul Porții oto- 
mane, la acea epocă, Valahia şi Moldova formau parte din 
imperiul otoman cu toate privilegiurile şi imunităţile lor. 
Este adevărat. Dar nu trebue a se uita că atunci Padișahul 
lua titlul de Impărat al Impăraţilor şi considera tot pămân- 
tul cunoscut ca fiind proprietatea sa, cel puţin în drept dacă 
nu în fapt. Ori şi cum în 1812, ca în tot cursul istoriei sale, 
Moldova cu Basarabia împreună formau un stat deosebit cu 
legile şi prinţul său, şi se aflau supuse numai la ceiace diplo- 
maţia a numit impropriu suzeranitatea Porții Otomane. Basa- 
rabia fiind în această situaţiune în 1812 a fost în actul oficial 
de cesiune, dobândită de către Rusia dela Poarta Otomană, 
dar în realitate răpită dela legitimul şi adevăratul său pro- 
prietar, care era Moldova, şi transmisă de către acel ce nu 
avea drept s'o ia. In nici un caz n'a fost cucerită, — căci 

Rusia atunci chemată îndărăt de invaziunea napoleoniană se 
retrăgea în grabă, — și încă și mai puţin cucerită dela popu- 
laţiunea musulmană-tătărască locuind sub torturi. 

Se poate ca în sudul Basarabiei, precum în Crimeea şi 
sudul Rusiei, precum în Dobrogea, să se fi aflat pe atunci 
câte-va pâlcuri de bandiți nesupuși, tătari musulmani ce în- 
fruntară autoritatea guvernelor regulate ale acestor locali- 
tăţi, care era atunci ca şi acum Moldova, Poarta otomană şi 
Rusia ; însă se poate oare serios susține că dela dânşii Rusia 
a cucerit Basarabia, dacă este vorba de cucerire? şi că dânsa 
revendică această provincie astăzi ca legitima lor moştenire ? 
Populaţiunea musulmană-tătărască locuind sub corturi, for- 
mând o entitate politică în mijlocul Europei şi la începutul 
secolului al XIX, este o ingenioasă descoperire a corespon- 
dentului „Nordului“, pentru care a trebuit să solicite un bre- 
vet de invenţiune. 

In ori ce caz dacă se aflau în mlaștinile Deltei Dunărei 
câte-va triburi vagaboande de tătări, imensa majoritate a 
populaţiunii era compusă de Români agricultori, cu portul, 
cu limba, cu tradiţiunile române. Chiar astăzi ei formează în 
Basarabia rămasă rusă o populaţiune compactă de aproape 
700.000 locuitori. 

lată pentru ce susţinem, că mica parte de Basarabie, pe 
care o posedă România a fost într'adevăr restituită legiti- 
mului său proprietar. lată răspunsul nostru în privinţa drep- 
tului României asupra Basarabiei. 

Dar adaogă corespondentul „Nordului“, chiar aşa să fie, 
alta era în 1856 a da Basarabia micului principat al Moldovei, 
şi alta este a o lăsa astăzi în mânele unui puternic stat de 
al doilea ordin, ca România. — Va să zică motivul Rusiei 
principal ar fi temerea ce i-ar insufla puternica Românie, al 
cărei teritoriu n'are nici sfertul din întinderea celei mai mici 
guvernii rusești, care are astăzi 4 milioane și jumătate locui- 
tori, cam împuţinaţi la fie care zece sau 15 ani prin resbelu- 
rile frecuente dintre vecinii săi puternici. Acest stat ar înspăi- 
mânta în viitor pe puternica Rusie, care numai astăzi numără 
80 milioane locuitori. 

Pe lângă aceasta se mai constitue în Orient pe flancul ace- 
stei teribile Românii două principate slave Serbia şi Bulgaria, 
tot atât de important fie care din ele ca însăși România. Si 
cu toate astea România este de temut, şi în contra ei trebuesc 
luate măsuri de siguranţă! Nu credem a putea caracteriza 
mai bine un asemenea raţionament de cât lăsându-i numele, 
ce însuși corespondentul „„Nordului“ simte că-l merită, adică 
acel de panglicărie dialectică. 

Dacă România a violat tratatul de Paris, adaugă ingeniosul 
corespondent, de ce Rusia să-l respecteze? Apoi ori-cine 

poate opune României acest raţionament, afară de însuși 
Rusia. Dacă România nu viola tratatul din Paris, apoi Rusia 
putea să treacă Prutul fără opunere, chiar armată? apoi 
toate resursele României erau să fie puse la dispoziţiunea 
Rusiei ? apoi însăși armata română era în drept să treacă 
Dunărea şi să sosească sub întăriturile Plevnei, la un mo- 
ment destul de oportun? Toate astea nu s'au putut face 
de sigur fără violarea tratatului de Paris. Dară Rusia, care 
a cerut aceste călcări la România, şi care sa folosit de ele, 
este ea în drept astăzi să le reproşeze României și să ṣe ba- 
zeze pe ele spre a o desmembra ? Scrupulurile nu sunt prea 
la modă în diplomaţia de astăzi, dară toate au o margine în 
lumea asta, şi chiar dreptul celui mai tare trebue încă să 
se razime pe o umbră oare-care de rațiune și de morală. 

Suntem siguri că diplomaţia rusească o va înţelege în cele 
din urmă. Cât pentru cuvântul de ingratitudine, pe care 
corespondentul „Nordului“ îl strecoară la sfârșitul articolului 
său, sunt multe de zis în privinţa aceasta. Nu negăm îndato- 
ririle ce avem către Rusia, când acum vre-o cincizeci de ani 
ea a făcut să reînvieze privilegiurile noastre călcate în 
picioare de Poartă, aceasta n'o uităm; însă, din nenorocire, 
trebue să ne aducem aminte că această binefacere a fost răs- 
plătită prin perderea Basarabiei, care este a treia parte din 
teritoriul României, şi din care bucăţica restituită la 1856 
este astăzi încă obiectul pof.elor cabinetului din St. Peters- 
burg. Pe lângă asta, de câte ori de atunci n'am plătit acest 
serviciu ? 

Țara noastră a fost călcată de vre-o patru, cinci ori în acest 
secol de către Rusia; din această cauză comerţul şi agri- 
cultura noastră au trebuit să sufere nişte catastrofe aproape 
periodice care la fiece zece cincisprezece ani ne fac a perde 
tot fructul muncii noastre. Noi suntem baza de operaţiuni 
a Rusiei în contra imperiului turcesc. Noi îi servim de grâ- 
nar, de cazarmă, de poziţiune înaintată. I-am dat în atâtea 
rânduri bogăţia noastră, fructul muncii noastre ; de astă dată 
i-am dat și sângele nostru. 

Dacă s'ar trage o socoteală, nu ştim care am rămâne dator, 
marea Rusie, sau mica Românie? Insă noi nu insistăm asu- 
pra acestei comptabilităţi politice. — Nu credem în proverbul 
francez că „les bons comptes font les bons amis“. Astăzi ne 
oferă o tocmeală, o compensaţiune, Dobrogea în locul Basa- 
rabiei. — Darurile sale ni se par primejdioase. : 

Misiunea României este pe malul stâng al Dunărei, n'are 
ce căta pe malul drept, unde, de şi locuesc mulţi Români, 
totuşi majoritatea populaţiunii este de ginte slavă. A ne 
lăsa ceea-ce avem iată ce cerem dela stricta dreptate a 
Rusiei. — Dela echitatea şi înţelepciunea ei şi a Europei, 

f 
am putea cere numai delta Dunărei, care a fost a noastră, 
şi indemnitatea pentru pagubele noastre de resbel. Atâta 
şi nimic mai mult. — Dacă nici atâta nu putem obține, ei 
bine, aceasta, se va adăoga la partea activului nostru de 
recunoştinţă şi vom avea cel puțin mândria de a fi îndatorat 
gratis o mare, bogată și puternică Impărăție. 


II. 


Venim încă odată asupra scrisorii adresată directorului 
ziarului „Le Nord“ de către un domn X. din București. Deci 
reproducem textul francez, ca să nu fie îndoială de auten- 
ticitatea lui şi ca să vedem argumentele, de care se serveşte, 
pentru a justifica cererea Rusiei. 


„De quoi s'agit-il en effet? De la restitution à la Russie 
„d'un territoire qu'elle a dă ceder ă la suite de la guerre de 
„Crimée... 


„— Je rechercherai historique de ce lambeau de terre, qui 
„n'a pas été arraché à la Russie par la force des armes, ni 
„conquis par la Roumanie“... 


„La Bessarabie a été conquise à une grande &poque et par 
„des généraux au renom populaire, Roumiantsof, Soumarot, 
„sur une population musulmane, tatare, campant sous la 
„tente et reproduite assez fidèlement de nos jours par ces 
„pu être considérée par le traite de Paris „comme restituée à 
„demi sauvages, la Bessarabie, à „aucun point de vue“, n'a 
»pu être considérée par le traité de Paris „comme restituée à 
„Ses possesseurs légitimes“‘. 

Inainte de toate un preambul. „Basarabia“ este numele 
medieval al Țării Româneşti şi vine dela numele dinastiei 
Țării Românești, a Basarabilor. In secolul al patruspreze- 
celea, Mircea cel Bătrân, vestitul domn al Tării Româneşti 
şi despot al Dobrogei, domn al Silistrei şi al ţărilor tătăreşti 
până la mare, cel care a luat parte la bătălia de pe şesul 
Kossovo, la bătălia dela Nicopole, între luptătorii creştini, 
între cari erau conetabilul Franţei, regele Ungariei şi marele 
prior Friederic de Honhenzollern, acest Mircea şi-a întins 
domnia până în Nistru, de unde partea aceea de loc, care 
e în posesiunea noastră, a păstrat numele de Basarabia dela 
Mircea Basarab. Va să zică „le vrai possesseur“ este Țara 
Românească, Valachia magna. 

Ceea ce se numeşte Basarabie-rusească, au binevoit Ruşii 
so numească astfel, dar aceea, afară de părțile dela sud, e 
Moldovă curată şi anume jumătatea țării Moldovei. 

A cui a fost însă Basarabia noastră până în Nistru în vea- 
cul al patrusprezecelea? A unor tătari, pe cari generalii 
vestiți, (şi ce trece oare peste un general vestit?) i-a cules 
de sub corturi, „roiuri“ pe jumătate sălbatice, zice D. X. 

Nu vorbim de ziua de astăzi. Românii sunt în majoritate 
absolută în Basarabia noastră şi streinii sunt colonizați de 
Rusia dela 1812 încoace. 

Să-i vedem pe Tătarii d-lui X. dela 1400—1500. 

La anul 1407 Alexandru cel Bun regulează prin o con- 
venție, încheiată cu negustorii din Lemberg, negoțul de im- 
port, export şi transit. Acolo se zice: „Exportând mărfurile 
prin părțile tătăreşti (Crimea) se va plăti dela 12 cântare în 
Suceava 1 rublă de argint, în Iaşi 30 groși, în „Cetatea Albă“ 
(Akerman) jum. rublă de argint; iar mergând nu prin 
Cetatea Albă, ci prin „Tighina“, se va plăti aicea vama 
Cetăţii Albe. 

Alexandru cel Bun era Tătar ! 

La anul 1420, Ilerodiaconul rusesc, Zosima, călătorind către 
sfintele locuri prin Moldova spune următoarele : 


„Dela Kiev, cu neguţători şi cu boieri mari am mers trei- 
zeci de mile, iară o milă e ceva peste cinci verste şi am 
ajuns departe la un fluviu, numit Bug, unde stă orașul Bras- 
lav, şi am stătut acolo o săptămână. 

De aci am purces prin câmpul tătăresc, mergând cincizeci 
de mile prin acel şleah tătăresc numit drum spre Dunăre; 
iară lângă locul Mitirevi-Kămini am dat peste fluviul numit 
„Nistru“. Aici fu trecătoare şi graniță moldovenească ; din 
cealaltă parte a Nistrului se plăteşte pentru trecătoare Mol- 
dovenilor, iar din această parte marelui Duce litvan Vitold, 
adecă totalitatea dării se ia din partea, din care se începe 
trecerea şi apoi Moldovenii şi Litvanii şi-o împart pe jumă- 
tate. De acolo cale de trei zile până la Cetatea Albă pe teri- 
toriul Moldovei. Sezurăm la Cetatea Albă două săptămâni. 
Dela Cetatea Albă până la mare este o distanţă de nouă 
verste. Chiar la gura Nistrului stă un stâlp numit Fonar 
(fănariu), aci e şchela pentru corăbii“. Publicat de Saharof 
în Skazania Russkago Naroda Petersburg 1849. 

Cetatea Albă era deci — tătărească! 

La anul 1421, Cavalerul Guillebert de Lannoy, ambasador 
din partea regelui Franciei Carol VI și a regelui Angliei 
Enric V, descrie în cartea sa „Voyages et ambassades de 
Messire Guillebert de Lannoy en 1399—1450“ întâlnirea cu 
Alexandru cel Bun şi călătoria la Cetatea Albă. Mergând, a 

ajuns la „une ville fermée et port sur la dite mer Majour, 
nommée Mancastre ou Bellegard où il habitent Genenois, 
Wallakes et Hermins“ — adică a ajuns la Bielograd (Cetatea 
Albă) unde locuesc genoveji, români şi armeni. Cavalerul, 
prădat de hoţi lângă apa Nistrului, se adresează lui Alexan- 
dru Vodă, „care este Domn al Cetăţii Albe“ și este satisfăcut, 
căci hoţii prinşi au fost aduşi cu lanţuri de gât înaintea 
Cavalerului şi i-au înapoiat banii. 

Deci tot tătari sub corturi — din Genova, Moldova şi ţara 
armenească. 

Ciudaţi tătari! 

La anul 1453, Alexandru-Vodă, fiul lui Iliaș, dăruiește prin 
chrisov din Suceava mănăstirii Probota mai multe regaiii. 
Chrisovul e iscălit şi de D-nia lui Stanciu, părcălab de Cetatea 
Albă. Tot Tătar! 

La anul 1475, un arhitect grec anume Theodor face, din 
porunca lui Ştefan cel Mare şi sub privegherea părcălabului, 
un turn nou şi un zid la Cetatea-Albă. El o spune aceasta 
prin o inscripțiune grecească, care stă şi ASTĂZI pe rămă- 
şițele vechilor tării din actualul Akkermann. Textul pe zid 
zice: „Această cetate sa zidit în zilele prea evlaviosului 
Domn lo Ştefan-Vodă prin îngrijirea magistrului provinciei 
şi comandantului cetăţii. 

Ştefan-Vodă se ştie că-i Tătar, iar magistrul era asupra 
unei provincii tătăreşti şi comandant peste o cetate de Tă- 
tari din Genova. 

La anul 1480, Ştefan-Vodă întăreşte prin chrisov lui Mihu 
Buzatul o moşie. Iscălit e chrisovul de d-nia lor Gherman şi 
Oană părcălabi de Cetatea-Albă, Ivaşcu şi Maxim, părcălabi 
de Chilia. Boerii aceştia sunt Tătari, ca şi Ştefan-Voaă! 

Anul 1513. In cartea geografică, publicată de Essler şi 
George Ubelin, la Strassburg, şi intitulată „Tabula moderna, 
Sarmitie sive Hungarie, Polonie, Russie, Prussie et Valachie“, 
(reprodusă de Lelewel în Géographie du moyen-âge) se vede 
toată Basarabia până la mare, deci Moncastro (actualul Aker- 
mann) Istropolis (Kilia) ca făcând parte din Moldova. 

Dar Strassburg e în Tataria! 

Prin urmare : 

„La Bessarabie, a aucun point de vue, n'a pu être consi- 
„deree par le traite de Paris comme restitute ă ses posse- 
sseurs légitimes“. Dar adevărat, dacă a fost la mijloc nişte 
generali aşa de vestiți ca Rumianţof şi Sumorov, cum să nu 
se poată. 

Ei au luat cu sabia ţara dela popoulaţiuni selbatice cari 
nu existau. A te bate cu inamici, ce există, este faptă ome- 
nească de general, dar a te bate cu inamici ce nu există... 

asta-i meșteșugul şi numai generali așa de vestiți ca Rumian- 
tof şi Sumarof au putut s'o facă. 

Dar încă una foarte actuală. D. Baron Stuart a iscălit con- 
venţia renumită c'un tătar, căci Cogălniceanu, al cărui bun e 
cronicar moldovenesc, s'a sălbăticit în urmă șa trebuit cules 
de sub corturi de vestiţii Rumianţof și Sumarof de lângă apa 
Cogălnicului, care curge de-a lungul prin mijlocul părţii de 
sud a Basarabiei. 

Et voilà comment on recherche historique de ce lambeau 
de terre! 


CONSERVATORII ȘI PROBLEMA BASARABIEI 


De câteva zile limbajul ziarelor liberale s'au înăsprit preste 
măsură; ele bat toba cea mare şi ne învinovăţesc — ca 
totdeauna — că unica noastră ţintă este de a compromite şi 
răsturna ministerul în momente atât de grele. O acuzare 
și mai gravă este, că cu ajutorul Rusiei am voi să înlăturăm 
constituţia, şi că pierdem ocazia de a ne recomanda învin- 
gătorilor, cedându-le Basarabia și primind în schimb — o 
altă constituţie. 

In „„Corespondenţa politică“ găsim apoi ştirea că M. S. 
Domnul va abdica, în caz dacă Ruşii ar insista în cererea lor 
pentru Basarabia, iar Ruşii propun candidat pentru Domnie 
pe prinţul Grigorie Mih. Sturdza. Prinţul Grigorie Mih. 
Sturdza este însă unul din cei, cari au subsemnat peti- 
ţia dela Iaşi. 

Alăturând ,„,Corespondenţa politică“ cu acuzaţiunile ,Ro- 
mânului“, vedem că ştirile acestea trebue să aibă unul şi 
acelaş isvor. 

De aceea vom asculta punct cu punct aceste ştiri nu pen- 
tru a răspunde „„Românului“, pentrucă o spunem de mai 
înainte, cine ne crede pe noi răi Români, răi naționaliști Și 
răi patrioţi, nu merită ca să discutăm cu dânsul. Cine este în 
stare să creadă, că partidul conservator a cărui existenţă este 
legată de existenţa ţării, a cărui istorie până ieri însăşi isto- 
ria ţării, ar fi în stare să dea astăzi mâna cu Ruşii, după 
experienţele făcute cu Cantemir-Vodă, după fanarioți, după 
vânzarea Bucovinei, care s'a făcut printr'un general rus, după 
răpirea Basarabiei făcută asemenea prin cumpararea lui 
Moruzi, după regulament, care au introdus începuturile de 
statornicie economică şi socială în clasele istorice ale țării, 
cine ar crede deci, că noi, cari vedem limpede toate înrâuri- 

rile rele şi toate dezastrele urmate din alianțele cu Rusia, 
am da astăzi mâna cu ea, pentru a schimba legile interne ale 
țării, acela ar trebui să-şi zică pe faţă : conservatorii sunt 
străini, trădători de ţară şi trebue exterminați. Aceasta-i sin- 
gura concluzie, ce se poate face din acuzarea „Românului'“ 
şi-i rugăm s'o facă. Dar repetăm, că asemenea acuzatori nu 
merită nici un răspuns. 

Noi le vom aduce aminte două lucruri. Când s'au anexat 
Bucovina, nu s'a găsit un singur boer, accesibil mituirii, când 
sau răpit Basarabia asemenea nu s'a găsit nici unul care să 
fi consimţit cu Ruşii. 

Protestul divanului dela 1812, e faţă. 

Dar la ce să mai răsfoim istoria, a cărei pagine sunt pline 
de sângele şi de lacrimile noastre şi în care sunt înscrise 
vremi, când neamul d-lui C. A Rosetti, petrecea sub cerul 
fericit al Greciei, iar a d-lui Voinov prin Bulgaria. Să venim 
la acuzările actuale. 

Voim să schimbăm constituţia, zice „Românul“, conform cu 
stipulațiunile petiţiei dela Iași. 

Petiţia dela Iaşi era făcută în vreme de pace, când nu era 
vorba de invazie rusească ; a fost adresată Mariei Sale Prea 
Inălţatului nostru Domn, ca o formulare de dorinţe, a căror 
realizare se căuta tot pe calea prevăzută de însăşi Consti- 
tuțiunea ţării. De atunci încoace opiniile noastre s'au adân- 
cit, şi în ori-ce caz repetarea acelei petiţii ar avea acelaș 
spirit, dar nu se ştie dacă ar mai conţinea aceleaşi puncte 
sau și altele. Dar dacă ea s'ar repeta, o spunem de mai 'nainte, 
că aceasta s'ar întâmpla numai în vreme de pace şi de voim 
o schimbare, e numai urmând calea legitimă. Suntem con- 
tra loviturilor de stat, pentrucă ele împuţinează conștiința 
de drept a poporului, ba o nimicesc chiar. Această conştiinţă, 
atât de rău încurcată prin introducerea a sute de legi traduse 
din franţuzeşte, nu trebue nimicită prin răsturnarea de legi 
tundamentale, pe cari M. Sa Domnul a jurat. M. Sa Domnul 
trebue deslegat de jurământul Său prin aceleaşi puteri, cari 

-au legat cu jurământ, deci tot prin naţia românească. Pre- 
cumpânirea, pe care constituţia actuală o dă advocaţilor fără 
pricini şi claselor nepozitive asupra claselor istorice şi pozitive, 
nu ne place de sigur nouă, căci într'un popor de ţărani, mari 
Şi mici, am dori ca clasele ţărăneşti, fie sub forma de pro- 
prietar mare, fie sub forma de răzaş, moşnean, împroprietărit, 
să aibă de zis cuvântul cel dintâiu şi cel de pe urmă. Am dori 
asemenea o poziţie materială mai bună pentru preoţime şi 
pentru învățătorul sătesc, cu un cuvânt toate ramurile de 
activitate, câte au în vedere ridicarea şi emanciparea prin 
cultură a claselor agricole, am dori să se bucure de o deose- 
bită atenţie, ceea ce astăzi nu se întâmplă, căci Constituţia a 

creat un povârniş fals, pe care se mișcă mai mult ori mai 
puţin toate guvernele. Am dori apoi statornicia în toate ramu- 
rile administraţiei şi justiţiei, neatârnarea funcţionarului 
onest şi inteligent de capriciile ministrului şi toate acestea 
nu se pot introduce fără o schimbare a mecanismului actual, 
născut sub dictarea Constituţiei. 

Dar dela aceste dorinţe, pe care sperăm a le putea împlini 
pe calea prescrisă de lege şi în vreme de liniște şi pace, până 
la înţelegerea cu Rusia, ca să ne ajute a face lovire de stat, 
şi să-i dam drept recompensă Basarabia, este deosebire cât 
cerul de pământ. Rusia e prea puternică, pentru ca să pu- 
tem birui, dar Rusia nu e destul de puternică pentru a ne 
face să-i dăm de bună voe o palmă de loc din pământul pa- 
triei sau să-i cerem ajutorul pentru schimbarea legilor interne 
ale ţării. 

Venim acum la știrile ,„Corespondenţei politice“. 

Dacă M. Sa voeşte să abdice, nu putem şti, de şi am 
putea-o înţelege. După ce M. Sa sa purtat atât de cavale- 
reşte cu Rusia și spera a fi tratat pe un picior egal cum se 
şi cuvine coborâtorului nobil dintr'o familie, care şi-a ame- 
stecat sângele cu acela a lui Carol-Magnu şi care e mai veche 
şi istoric mai însemnată decât cea de Holstein (Romanof) — 
înţelegem ca inima M. Sale să fie jignită de cererea Rusiei, 
care nu se poate justifica din nici un punct de vedere. Dar 
opinia noastră nu este ca M. Sa să abdice. Fratele M. Sale, 
care ar urma în mod firesc la tron, nu ar avea acele expe- 
rienţe dureroase ale M. Sale, cari L-ar preserva pe viitor de 
experimentele primejdioase a partidului extrem, compus din 
oamenii ce nu ştiu nimic şi nu au nimic, care nu cunosc isto- 
ria ţării lor, nu au averi de pierdut, nici un nume istoric de 
păstrat, şi cari nu riscă de cât cel mult ridicola lor persona- 
litate individuală, supuind ţara la cele mai grele încercări. 

Cât despre candidatul rusesc, care ar fi Prinţul Gr. M. 
Sturdza, credem că ştirea e o pură calomnie, răspândită poate 
de chiar inamicii naţionalităţii noastre, pentru a discredita pe 
aceia, cari se opun astăzi mai mult pretențiilor Rusiei. 

Prinţul face parte din partidul conservator ; prin urmare 
e dinastic şi apoi e deadreptul absurd de a crede că ar primi 
să fie recomandat de Ruşi pentru junghiarea propriei 
sale patrii. 

Noi avem credinţa, că nu vom pierde Basarabia. Cererea 
Rusiei e strigătoare la cer, ne mai pomenită, apol pământul, 
de care e vorba, nu e rupt din trupul Rusiei precum le place 
a susţine, ci al nostru de pe la începutul veacului al patru- 
sprezecelea şi n'a fost nici cincizeci de ani sub dominație 
rusească. Putem dovedi oricui cu documente şi cu istoria în 
mână, că n'a fost nici cucerit cu sabia de Ruși. Prin influenţa 

engleză Turcii au cedat un drum Ruşilor, pe care drum Ruşii 
prin „mituirea“ comisarilor turci l-au prefăcut într'o ţară. E 
aceeaşi istorie ca şi în Bucovina, numai sub alte împrejurări. 
Că comisarii turcești au vândut pe ruble un pământ, ce „nu“ 
era al lor, nu e motiv, ca Românii să-şi vânză pe ruble 
pământul patriei lor străvechi. 

Prin urmare vom ieşi din răsboi co mulțime de experienţe 
dureroase care vor servi de învăţ M. Sale, cu perderi de 
oameni şi bani, ruinați poate — dar nu vom pierde Basara- 
rabia, şi de sigur nu cu bunăvoia noastră. 


CHESTIUNEA DE DREPT A BASARABIEI 


Argumentul, care ne întâmpină atât în „Le Nord“, cât şi 
în „Viedomosti“ întru cât priveşte cestiunea de drept a Basa- 
rabiei, este următorul: Ruşii nu a luat Basarabia dela Mol- 
dova, ci dela Turci şi dela Tătari, nu prin convenţiune, ci cu 
sabia ; la 1856 nu a dat-o înapoi adevăraţilor ei proprietari, 
ci Moldovei, n'au pierdut-o prin sabie, ci prin o stipulaţiune, 
care azi şi-a pierdut raţiunea de-a fi, și în fine Moldova n'a 
contribuit întru nimic la acea cesiune, ci Basarabia i-a fost 
anexată numai pentrucă ea era cea mai apropiată vecină şi 
cel mai inofensiv stat puternic, Rusia nu ceda Basarabia, etc. 

Ingustimea spaţiului nu ne permite să desbatem astăzi 
cestiunea cu documente în mână. Intr'unul din numerile 
viitoare vom face-o însă. Deocamdată ne mărginim a schiţa 
cestiunea astfel. 

Insuși numele „Basarabia“ ţipă sub condeiele ruseşti. Căci 
Basarabia nu însemnează decât țara Basarabilor, precum 
Rusia înseamnă ţara Ruşilor, România ţara Românilor. Pe 
la 1370 Mircea I Basarab, care se intitula Despota Dobrodicii 
adică despotul Dobrogei, Domn al Silistrei și al ţărilor tătă- 
reşti, întinsese marginile domniei sale până la Nistru de-a 
lungul țărmului Mării Negre, cucerind aceste locuri dela 
Tătari. Pentru capătul veacului al patrusprezecelea stăpâni- 
rea Valahiei asupra acestor locuri e necontestabilă. 

La începutul veacului al cincisprezecelea, sub Alexandru cel 
Bun avem dovezi sigure și autentice că Basarabia era a Mol- 
dovei. Şi pentru ca să nu fie nici un fel de îndoială asupra 
acestei stăpâniri, întâmplarea a vrut ca întreg cursul veacu- 
lui pârcălabii Cetăţii- Albe, a Chiliei şi a Hotinului să iscă- 
lească alături cu domnii ţării hrisoavele sfatului coroanei 
moldovenești. Hotinul e însă cel mai în vârtul spre Nord 

al Basarabiei actuale ruseşti, Cetatea Albă se află la gurile 
Nistrului, Chilia la gurile Dunării în cât ori ce document din 
acea vreme rezumă în aceste trei nume harta Basarabiei 
întregi şi proprietatea Moldovei 'asupră-i. 

In veacul al șaisprezecelea Moldova intră sub protecţia 
Porții. Tot în acest veac această ţară are nenorocirea, că se 
stinge dinastia — Dragoşizilor, cum o numește Dim. Cantemir 
— a Muşatinilor, dacă ne luăm după cercetările mai nouă. 

Cu fiii lui Petru Rareş se stinge sau mai drept zicând se'n- 
streinează chiar linia nelegitimă a familiei domneşti. Se'n- 
cepe în Moldova o vreme neliniștită, un veac de turburări, 
care a permis 'Turcilor de a lua în posesiune — nu în pro- 
prietate — Cetatea Albă şi Chilia. Voind să-și întărească drep- 
turile asupra Moldovei ei își creiază două puncte de razim, 
în aceste două cetăți, în care au garnizoane turcești şi pentru 
a căror hrănire îi însemnează şi un raion împrejurul cetă- 
tilor. Dar atât în raion cât și în cetate vechile autorităţi civile 
moldoveneşti funcționează mai departe. 

Posesiunea locurilor era uzurpată de Turci, proprietatea 
Moldovei nu era contestată nici acum. 

La începutul veacului al șaptesprezecelea în fine, Turcii 
își creiază un al treilea razim atât asupra Moldovei cât şi 
în contra Poloniei, ocupând militărește cetatea Hotinului. 
Această cetate trece ades în mâinile Moldovenilor, apoi iar 
o reocupă Turcii — dar proprietatea şi a acestei cetăţi n'a 
fost înstrăinată prin nici un tratat formal. Tot în acest veac 
Domnii moldovenești colonizează ei înşii o parte din Basa- 
rabia, adică Buceagul, cu Tătari pe o întindere de două cea- 
suri lăţime. Aceşti Tătari se aşază însă cu condiţia de a se 
judeca singuri ei între ei, numai având judecăţi cu Moldo- 
venii, să aibă a se judeca înaintea autorităților moldoveneşti. 

In veacul al optusprezecelea nefericitul Dimitrie Cantemir 
se aliază cu Ruşii. Toma Cantacuzino, generalul de cavalerie 
al Domnului Valahiei, trece asemenea la Ruşi. Turcia pierde 
încrederea în Domnii pământeni şi trimite Fanarioţi. Această 
alianţă cu Rusia ne-a făcut să pierdem domnia, armata, des- 
voltarea noastră intelectuală şi economică. Domnii fanarioți 
sunt numai umbrele Domniei vechi. Atunci Turcii pun ţările 
noastre sub o atârnare foarte grea. Deşi ele aveau auto- 
nomia lor veche în toate punctele esenţiale, deşi proprietatea 
lor n'a fost alterată, totuşi lipsiţi de armată, adică de puterea 
fizică, lipsiţi de domnia naţională, adică de puterea noastră 
morală, noi nu puteam rezista loviturilor, ce ni le da Poarta. 

Deşi la pacea dela Passarawitz Poarta declară că nu poate 
ceda Austriei Moldova, fiind ţară închinată, nu supusă cu 
sabia, totuşi ea mai târziu cedează Bucovina, iar în anul 1812 

Basarabia, adică ţinutul Hotinului, o parte bună a Moldovei 
şi Basarabia proprie până în Dunăre. 

Cu sabia n'a fost luată însă nici Bucovina de Austria, nici 
Basarabia de Ruşi, ci prin fraudă. 

Pentru Bucovina s'a cumpărat delegaţii Turci şi un general 
rus, pentru Basarabia asemenea ; căci delegaţii Rusiei primise 
ordin din San-Petersburg să'ncheie pace cu orice preţ, de 
vreme ce intrase Napoleon I în Rusia. Dragomanul Porții, 
fanariotul Moruzi, cumpărat şi sperând a veni la Domnie 
prin ajutorul Rusiei a'ncheiat pacea dela București. Moldova 
întreagă n'o putea ceda Rușşilor, că atunci n'ar fi avut unde 
domni, ceda deci jumătatea ei dintre Prut şi Nistru. 

O flotă engleză stătea în Bosfor şi sili pe Sultan să în- 
cheie pacea dela Bucureşti. 

Sultanul ridică mucul condeiului de pe tratat şi trecu pe 
o altă hârtie: sentinţa de moartea a lui Moruzi. 

lată în câteva linii generale cestiunea de drept, pe care 
ne-o rezervăm a o expune pe larg în alte numere. 


BASARABIA 


NUMELE ȘI INTINDEREA EI 


In toate întâmpinările de până acum, în scrisoarea lui X, 
din Le Nord, în articolul puţin politicos al gazetei ruseşti Vie- 
domosti, în răspunsul unui Rus către Alecsandri, găsim repe- 
tându-se cu stăruinţă, că Basarabia este din numărul pro- 
vinciilor cucerite de Ruși cu sabia dela Tătari şi dela Turci. 
Convingerea noastră este însă, că din veacul al patruspre- 
zecelea începând, Basarabia n'a fost nici întreagă, nici în 
parte a Turcilor sau a Tătarilor, ci a unui stat constituit, nea- 
tarnat deşi slăbit şi încălcat în posesiunile sale, a Moldovei. 
Moldova era proprietarul locului și dacă reprezentanţii sta- 
tului Moldovenesc, Domnii, ajunseră atât de slabi în cât drep- 
tul era desbrăcat de putere şi nu putea să se apere, aceasta nu 
e o dovadă. că Moldova a renunţat vr'odată la dânsul. Căci 
un drept nu se pierde decât prin învoirea formală de a-l 
pierde. Dar fie această învoire smulsă cu dea sila, fie dictată 
de raţiuni de stat, fie isvorâtă din orice alte consideraţiuni, 
nu se modifică şi nu se nimiceşte decât din momentul în 
care renunțăm la el. 

Cum că aceasta nu e numai opinia noastră, ci chiar aceea 
a diplomaţiei rusești, se dovedește din istoria celor din urmă 
150 de ani. De câte ori Rusia stipula ceva în favorul Prin- 
cipatelor în tratatele ei cu Turcia, ea se provoca totdeauna la 
drepturile imprescriptibile, ab antiquo, la capitulaţiunile Prin- 
cipatelor. Acelaş Rumianţof, de care D. X. pretinde c'ar fi 
cucerit Basarabia dela Tătari, realipește Basarabia şi Hotinul 
la Moldova, Giurgiu şi Brăila la Valahia. 

Rumianţof se învoeşte cu desființarea mitropoliei Proilabu- 
lui (Brăila), creată de Greci pentru părţile pe cari din cauze 
militare, Turcii le ocupase, şi permite mitropolitului Moldo- 
vei să alipească din nou, precum era din vechime, Basarabia 

la eparhia Huşilor, Hotinul la eparhia Rădăuţilor, Giurgiul 
şi Brăila la eparhia Râmnicului. 

Prin urmare Rumianţof, contimporan cu acele cuceriri, el 
însuși cuceritorul, ştia mai bine ale cui erau acele locuri, 
ştia mai bine, că Tătarii n'ar fi avut nevoe de mitropolit şi 
de episcop, ştia, cu un cuvânt, că locurile erau ale Moldovei. 
Cum că această conștiință de drept nu s'a stins niciodată din 
Moldova, vom avea ocazia de a dovedi pas cu pas. Pascu 
pas vom dovedi totdeodată, că ocuparea părţilor din Moldova 
şi Țara Românească n'a fost decât militară, că ea avea cel 
mult caracterul administraţiei trecătoare pe care şi Ruşii o 
introduc în campanie prin provinciile inamice, şi că ori unde 
erau a se hotărî cestiuni de proprietate, unde puterea juridică 
a statului se manifesta, statul moldovenesc hotăra pe ăst 
pământ ocupat de Turci. Cazurile de reclamaţii sunt tocmai 
cu Tătarii, ce locuiau în Buceag, carora domnia Moldovei le 
hotărăște locul unde le este învoit a fi așezați, măsură acel 
loc şi-l hotărniceşte, deşi domnia era fanariotă, deşi slabă, 
deși locul era ocupat de trupe turceşti. 

Dar până a sosi la capătul veacului al 17-lea şi la începu- 
tul veacului al 18-lea, la slăbiciunea statelor noastre sub fana- 
rioţi, a cărei cauză e tocmai Rusia şi alianţa nefericitului Can- 
temir cu Petru cel Mare, vom stabili mai întâi drepturile țări- 
lor pentru timpii, în cari nu era vorba de precumpănire tur- 
cească la noi. 

Acest petec de pământ, precum îl numesc corespondenţii 
ziarului „Le Nord“, locuit de Tătari sub corturi şi de alte 
neamuri pe jumătate sălbatece, care-și datorește scoaterea 
lui din întuneric unor generali „d'un renom populaire“, ca 
Rumianţof şi Sumarow, are cu toate acestea, un nume care 
tipă sub condeele ruseşti. . 

A rosti numele Basarabia e una cu a protesta contra domi- 
naţiunii ruseşti. Numele Basarab şi Basarabeni, există cu 
mult înaintea vremii în care acest pământ devenise româ- 
nesc ; acest nume singur este o istorie întreagă. 

D'ohsson în Histoire de Mongols (T. I. p. XXXV.) ne spune 
că existau în arhivele hanului mongol din Persia fragmente 
istorice de o recunoscută autenticitate, scrise în limba şi cu 
caracter mongole, pe care însă prea puțini oameni le puteau 
citi. Pentruca aceste fragmente să fie pricepute şi de public, 
Sultanul Mahmud Gazon Khan au voit ca ele să fie adunate 
într'un trup de istorie şi au însărcinat cu această lucrare în 
anul 1303 pe medicul Frazel-Ullah, poreclit Rasid. ; ] 

Medicul Frazel-Ullah-Rasid compilează deci cronica lui 
după fragmente mongolice, şi sub anul 1240 povesteşte urmâ- 


toarele : 

„In primăvara anului 1240, principii mongoli trecură munţii 
„Galiției, pentru a intra în ţara Bulgarilor şi a Ungurilor. 
„Ordă, care merge spre dreapta, după ce a trecut ţara Aluta, 
„îi ieşi înainte Bazaran-bam cu o armată, dar e bătut. Cadan 
„Și Burii au mers asupra Sașilor şi i-au învins în trei bătălii. 
„„Bugek trecu în ţara Saşilor peste munți, intrând la Kara- 
»Ulaghi şi a bătut popoarele ulaghice“. 


Așa dar, principii tătari au bătut pe Kara-Ulaghi, adică pe 
negri-valahi (Kara-iflak,  udupofiaXos) ba înaintea unuia i-a 
ieşit o armată, comandată de Basarab-ban. 

In Annales Polonorum vetustiares scrise se vede între anii 
1248—1282 (publicate întâiu de Sommersberg, analizate de 
Lelewel) se găsește însemnat pentru anul 1259: 


„Tătarii, după ce subjugară pe Bessarabeni, pe Litvani, pe 
„Ruteni şi alte neamuri, au luat cetatea „Sandomir“, sau 
„latineşte : Thartari, subiugatis Bessarabenis, Litvanis, Ru- 
„thenis, etc.“ 


Regele maghiar Carol-Robert, într'o diplomă din anul 1332 
povesteşte bătaia ce o păţise dela Basarab, fiul lui Tugomir, 
in țara noastră: „in terra transalpina per Bazarab, filium 
Thocomery (Fejer VII. 3, 625). 

Din acest Tugomir-Bassarab, care trăia pe la 1300 şi ceva, 
sa născut Alexandru, cel pomenit în diploma de mai sus, 
care a trăit până la 1360; din Alexandru s'a născut Vla- 
dislav şi Radu-Negru, din Radu-Negru Dan şi Mircea cel 
Mare (—1418). 

Cam într'o sută de ani dela Tugomir până la capătul dom- 

niei lui Mircea, Ţara Românească ajunsese la cea mai mare 
intindere teritorială, căci cuprindea Oltenia, Valahia-mare, 
Ducatele Făgărașului și Amlașului din Ardeal, mare parte a 
Bulgariei, Dobrogea cu cetatea Silistra, Chilia cu gurile Du- 
nării şi ţări tătăreşti nenumite mai de aproape. In această 
vreme Valahia întreagă, împreună cu toate posesiunile ei, 
se numia în bulele papale, în documentele cele scrise lati- 
nește ale Domnilor, în scrieri contimporane: Basarabia. 
„Una din aceste posesiuni a fost şi acest „lambeau de terre“, 
de pe care Rumianțof și Sumarov pretind a fi cules Tătari 
de sub corturi. 
__E destul a pomeni că deşi acea familie de domni s'a stins 
in linie bărbătească, numele vechiu domnesc de Bassaraba 
se mai poartă şi astăzi prin adopţiune de cătră un boier mare 
din țara românească. 

Tot în vremea aceasta a înfloririi voievozilor Bassarabi şi a 
vării Basarabia, id est Valahia, Moldova posedă teritoriul 

dela Hotin până în Cetatea-Albă, căci la începutul veacului al 
cincisprezecelea, cavalerul Guillebert de Lannoy se 'ntâlnește 
cu Alexandru cel Bun, merge la Cetatea Albă, care e a dom- 
nului moldovenesc și găseşte aici un oraș, stăpânit de un 
părcălab (Burggraf) moldovenesc şi populat cu Genoveji, 
Moldoveni şi Armeni. 

Dar despre acestea mai târziu. 

Destul numai că într'o vreme, în care abia era vieaţă isto- 
rică prin împrejurimi, Basarabia actuală era pământ româ- 
' nesc, stăpânit de Domni români. Şi aceasta n'o deduc numai 
istoricii de astăzi, ci Miron Costin însuşi, cronicarul cel învă- 
tat și mare logofăt în Moldova povestește aceasta în versurile 
dedicate regelui Poloniei. 

Pentru a nu anticipa, reproducem acestea numai pentru a 
explica numele și a arăta că el este puţin ceva mai vechiu 
decât Tătarii de sub corturi ai lui Rumianţof, iar pe acest 
general rus îl vom găsi, cum am zis, la vremea lui, susţiind 
cu act iscălit de dânsul tocmai teoria contrară celei expuse 
de corespondenţii ziarului „Le Nord“. 

Dar lăsând Valahia de o parte, ce se numeşte astăzi Basa- 
rabia ? 

Trăgând o linie dela Hotin din Nistru până în Prut, avem 
o lature ; dela amândouă capetele ei tragem câte o linie până 
în Marea Neagră, una dealungul Nistrului, cealaltă dealungul 
Prutului ; iar capetele acestor două linii le încheiem cu o a 
patra linie formată prin ţărmurii Mării Negre. Acest quadri- 
later cam neregulat se numește azi Basarabia, deşi fără 
cuvânt, 

După ce Ştefan cel Mare a luat dela Valahia, între anii 
1465—1475 părţile dela sud, câte le aveau Basarabii, între 
Prut şi Nistru, aceste părţi au păstrat numele distinctiv al 
dinastiei primae occupantis, a Basarabilor. Deci nu întreaga 
ţară dintre Prut şi Nistru e Basarabia, ci aceasta e numai o 
fâşie spre sud, hotărîtă şi mică, aşa cum ne-o arată Cantemir 
în „Descriptio Moldaviae“. 

Iată deci marginile reale ale Basarabiei reale: Trage o linie 
curmezişă de lângă Nistru dela Bender până în vârful lacu- 
lui Ialpug la Bolgrad, până în Reni pe Dunăre, în sus până 
la Chilia, a treia lature, — apoi luând malul Mării Negre 
până la Cetatea Albă la gura Nistrului, a patra lature ; —apoi 
în sus pe Nistru dela Cetatea Albă până la Bender, a cincea 
lature. Numai pământul cuprins între aceste cinci linii sa 
numit cu drept cuvânt Basarabie ; tot ce-i deasupra, e Mol- 
dovă curată, răsbotezată dela 1812 încoace. à 

Pământul cuprins între aceste cinci linii era împărțit în 
patru ținuturi : Bugeacul, Cetatea-Albă, Chilia şi Ismail. Nu- 
mai în ţinutul Bugeacului au locuit Tătari cu invoirea Dom- 

nilor Moldovei, — în celelalte se vor fi răsfirat câte unul, doi, 
căci nimeni nu poate opri în mod hermetic trecerea unui om, 
mai ales Tătar fiind. peste marginile moşiei lui ; dar în sfârşit 
numai în Bugeac Tătarii colonizați s'au bucurat de oarecare 
privilegii, concese de proprietarul locului, care era statul 
Moldovei. 

Cu acest pământ ne vom ocupa în numerii viitori. Stator- 
nicind după cercetările mai noui, originea numelui, după Can- 
temir, marginele pământului, de care e vorba, vom arăta ce 
soiu de Tătari a putut culege de sub corturi generalii ziarului 
„Le Nord“, dela anul 1400 începând şi până la 1812 — adică 
în curs de patru sute și mai bine de ani. In treacăt ne vom 
ocupa şi cu cetatea Hotinului. 


II. 
VEACUL AL CINCISPREZECELEA 


In n-rul nostru dela 20 Fevruarie am răspuns deja unui 
domn X, care adresase din Bucureşti o scrisoare către direc- 
torul ziarului „Le Nord“, spuind în ea, că Rusia cucerise 
Basarabia dela nişte cârduri (peuplades), care locuiau sub cor- 
turi şi erau pe jumătate sălbatice, dela un soiu de başibu- 
zuci odioşi, şi că din nici un punct de vedere Basarabia prin 
tractatul de Paris n'a putut fi considerată ca fiind restituită 
posesorilor ei legitimi. 

Prin documentele publicate în mare parte în archive slave 
chiar, am arătat că 'Tătarii d-lui X, care ar fi fost în trecut 
les possesseurs légitimes, erau cam ciudaţi în felul lor. 

In Suceava domneşte Alexandru Vodă cel Bun, care pre- 
scrie la anul 1407 ce vămi au să plătească negustorii poloni la 
Tighina (Bender) şi la Cetatea Albă (Akkermann). Tot în 
vremea lui Alexandru trece la 1420 ierodiaconul rus Zosima 
prin Cetatea-Albă și ne spune, că voind să treacă Nistrul, a 
trebuit să plătească pentru trecătoare un bir, pe care Moldo- 
venii şi Litvanii şi-l împart la încheierea socotelilor. Iero- 

iaconul şade la Cetatea-Albă două săptămâni şi apoi pleacă 
dela fânarul așezat chiar la gura Nistrului pe o corabie către 
Sfintele Locuri. 

Peste un an (1421), mai vine alt călător, cavalerul Guillebert 

e Lannoy, ambasadorul a doi regi apuseni, care asemenea 
petrece în Cetatea Albă ce este sub stăpânirea lui Alexan- 
dru Vodă pe care l-a văzut şi-l cunoaşte cavalerul. 

Ba cavalerul are şi ocazia de a afla, că Moldovenii din 
Cetatea-Albă sunt minunat de bine administraţi, căci singur 
călărind pe lângă Nistru a fost prădat, şi poliţia de atunci 
i-a aflat în câteva zile pe hoţi şi i-au adus legaţi înaintea 
lui. Cavalerul, mirat de această justiţie expeditivă, se roagă 
lui Vodă să-i ierte, căci i-au dat banii toţi înapoi. 

In fine, la anul 1475, Ştefan Vodă cel Mare trimite la Cetatea 
Albă pe un arhitect grec anume Teodor, ca să facă un turn 
nou şi un zid nou la întăriri, iar arhitectul le spune acestea 
prin inscripţii care stau şi astăzi pe zidurile cetăţii. 

Totodată vedem în hrisoavele domnești de pe acea vreme 
iscăliţi deodată cu Domnul regulat părcălabii Chiliei, ai Ce- 
tății-Albe și ai Hotinului, care erau boieri mari, încât se vede 
cum că Tătarii de sub corturi ai d-lui X aveau trecere pe 
atunci. 

Numai numiri ciudate aveau acei boieri Tătari. Pentru că 
vedem din hrisoave, că lângă boierul Manoil, pârcălab de 
Hotin, şi Stanciu de Cetatea-Albă, sunt iscăliți d-nia lor: 
Albul spătar, Ion Băiceanu, Hodco Creţul, Oanea Pântece, 
Tudor Vascanu, Giurgea lui Gaură, tot nume... tătăreşti de 
boieri de ai lui Alexandru Vodă. 

Dar Cetatea-Albă devine şi mai ciudată prin o altă împre- 
iurare. In așezământul ce-l dă Alexandru cel Bun la 1407 
negustorilor poloni, se vede şi ce mărfuri importau acele 
peuplades à demi sauvages. Negustorii aduc din Lemberg 
postav, din Brăila peşte, din Podolia cai și vite albe; ce or fi 
aducând ei oare din Cetatea-Albă? Ei aduc din Cetatea- 
Albă stofe cusute cu fir de aur, stofe de mătase şi vinuri din 
Grecia, pe care prozaicul aşezământ le numeşte cvas grecesc. 
Erau luxoşi Tătarii din Basarabia. 

Se ştie că după moartea lui Alexandru cel Bun au rămas 
doi fii: Ştefan şi Ilie, cari şi-au împărţit ţara în două. Mateiu 
Strykowski, în cronica sa polonă-litvană, tipărită întâiu şi 
*ntâiu la Koenigsberg 1582, ne spune cum şi-au împărţit-o el. 
Ilie a luat regiunea Nistrului, Hotinul, Suceava, Iaşii, Hușşii, 
'Tecuciul, etc. 

Ce-i mai rămăsese bietului Ştefan ? 

Trei ţinuturi: Cetatea-Albă, Tighina şi Chilia, care erau 
echivalente cu tot restul Moldovei. Se vede că Ștefan ştia 
importanţa acestui lambeau de terre, căci na cerut nici Iaşii, 
nici Suceava, ci s'a mulţumit cu aceşti tătari cari locuiau 
sub corturi şi purtau stofe lucrate cu fir de aur şi mătăsării, 
beau vinuri din Grecia şi stăteau în relaţiuni directe cu 
Genova şi cu Veneţia. Această împărţeală şi împăcăciune 
între fraţi a pus-o la cale regele Poloniei la 1436. | 

Nu-i vorbă de cronici, geografii şi atlasuri. Niciuna din 
ele nu contestă proprietatea deplină şi netulburată a Moldo- 

vei asupra Basarabiei. Dar având aface cu diplomaţi de 
soiul celor cari scriu în „Le Nord“ am adus, ca Toma necre- 
dinciosul, dovezi scrise de oameni trăitori în veacul al cinci- 
sprezecelea, oameni cari au vorbit cu Alexandru cel Bun, 
cu fiii săi Ilie și Ştefan, cu Ştefan cel Mare. Aici nu se poate 
spune că este o vreme ca aceea a lui Rurik sau a lui Oleg, 
în care istoria e mit şi mitul istorie; ci din contra, o vreme 
în care negustorul care aducea peşte dela Brăila trebuia să 
plătească vamă, importând iepe şi vaci plătea vamă, trecând 
Nistrul plătea vamă; o vreme în care poliţia din Cetatea- 
Albă prindea pe tâlhari, încât din contră vremea de astăzi, 
cu nesiguranța ei caracteristică, e o licență poetică pe lângă 
epoca sănătoasă a lui Alexandru Vodă cel Bun. N'avem a 
face cu poveşti și drepturi închipuite, ci cu oameni cari au 
fost, cum suntem noi astăzi de ne vedem cu ochii, care se 
îmbrăcau ei cu postav adus din Lemberg, iar cucoanele cu 
mătase din Cetatea-Albă ; şi de câte ori voim a spune poveşti 
de Tătari sub corturi şi oameni jumătate sălbatici, prote- 
stează boerul Manoil, pârcălab de Hotin, Stanciu dela Ceta- 
tea-Albă şi împreună cu ei Tudor Vascanu, Ion Băiceanu, 
Oane Pântece, Albu Spătarul şi ceilalţi. 

Din acest triunghiu format în documentele noastre de pâr- 
călabul de Hotin, cel de Cetate-Albă şi cel de Chilia nu te 
scapă niciun soiu de subtilitate diplomatică, niciun soiu de 
apucătură. Nu-i ieşire precum nu-i intrare, şi păgân să fie 
omul trebue să zică: Adevărat, a Moldovei e Basarabia. 

De când există Românii pe pământ, Basarabia noastră 
actuală, acest „lambeau de terre“ a avut şi el onoarea de a 
forma un stat deosebit, deşi foarte trecător, sub Ştefan, fiul 
lui Alexandru cel Bun. Altfel e pururea parte integrantă, 
sau a Vlahiei în veacul al patrusprezecelea, sau a Moldovei 
din veacul al cincisprezecelea şi până la luarea ei prin Ruşi. 

Faţă cu aceste lucruri pozitive, cu aceşti pârcălabi, ştofe 
cusute cu fir, vămi plătite de negustori, turnuri şi ziduri 
făcute de Ştefan Vodă, nu ştim zău dac'ar mai cuteza cineva 
să zică cum că „La Bessarabie“, à aucun point de vue n'a ete 
considérée, par le traite de Paris comme restituée à ses pos- 
sesseurs légitimes !“ 

Hotinul nord extrem, Chilia gura Dunării, Cetatea-Aibă 
gura Nistrului, şi tot teritoriul dintre liniile ce le-am putea 
trage între ele, a fost al nostru şi este de drept al nostru și 
astăzi, căci nu nouă ni s'a luat, nu cu noi s'au bătut Ruşii, 
nu pământul nostru l-au putut ceda Turcii. 

Ştim prea bine, că diplomaţii sunt isteţi întru prefacerea 
dreptăţii în terfeloage fără valoare. Dar tăria unui popor 
mic a stat totdeauna în drept. Oare nu-i era mai uşor la 

inimă d-lui X, sau cititorului rus al lui „Le Nord“, dacă afa- 
cerea se regula între noi şi noi renunțam la dreptul nostru 
de bună voie? Nu-i părea mai bine, dacă tăceam molcom 
ŞI jucam după cum ni se cânta ? 

Sigur că da. 

De aceea, oricât de slab ar fi dreptul, lipsit de arme şi de 
putere, el e tot mai tare decât nedreptatea, tot mai tare decât 
neadevărul. 

Cu un cuvânt Tătarii d-lui X şi ai lui Rumianțof, al cărui 
nume d. X îl citează fără cuvânt, pentrucă acest general n’a 
susținut niciodată de a fi eliberat Moldova de sub Tătari, 
ci din contră el a dat Moldovei, pe lângă proprietatea şi pose- 
siunea liniştită a Basarabiei şi a Hotinului, acei Tătari n'au 
trecere, ci sunt pure invențiuni pentru a arunca praf în ochii 
Europei, neştiutoare de lucrurile noastre dela Dunăre. 

Acest petec de pământ, pe care „Le Nord“ ar voi să-l sacri- 
ficăm prieteniei noastre cu Rusia, nu are pentru noi niciun 
echivalent în lume. El însemnează misiunea noastră istorică, 
tăria noastră. 

La intrarea Sultanului Mohamet în Țara Românească contra 
lui Vlad Ţepeş Voevod, se afla între ostașii lui şi un sârb, 
anume Constantin Mìihalovicz de Ostrovița. El ne spune că 
pe atunci opinia publică era, că oricine sar război cu Româ- 
nii, chiar să-i învingă, numai pagubă are. Aceasta-i foarte 
natural, pentrucă Românii nu sunt popor cuceritor, de aceea 
şi apără ce-i al lor cu îndărătnic:e, pentru că ce au cu drept 
au şi al lor este. 

Oricând însă Turcii sfătuiau pe Sultan să nu facă război 
cu Românii, pentrucă n'aduce niciun folos, ci pier numai o 
mulţime de Turci în zadar, — atunci Sultanul le răspundea : 
„Până când Românii stăpânesc Chilia şi Cetatea-Albă, iară 
Ungurii Belgradul sârbesc, până atunci nu vom putea birui 
pe creştini!“ (Vezi Sbiăr pisarzâw polskich sec. II Tom. V. 
Warszawa 1828). 

Prin urmare Sultanul Mohamet ştia bine că acest „lambeau 
de terre“ nu-i de despreţuit, şi dacă el zicea aceasta la 1490, 
de ce să n'o zicem noi la 1878? 

Mutatis mutandis zicem : 

Pe câtă vreme Basarabia este în mâinile noastre, Rusia nu 
va putea cuceri Orientul. ] ? 

Căci, după cât dăm noi cu socoteala, din ciudatele teorii a 
frontierelor naturale, a barierelor ostile de învins şi a victo- 
riilor repurtate la Cahul şi Ismail, — cam asta este intenția 
puternicului nostru vecin. 

III. 


VEACUL AL ȘAISPREZECELEA 


Pentru a înţelege tăcerea ce domnește în cronici în privi- 
rea Basarabiei în veacul al şaisprezecelea, vom trebui să 
premitem câteva consideraţiuni de o natură mai generală. 

Centrul vieţii istorice sunt oraşele, nu șesul dimprejurul 
lor, nici satele. Indată ce Turcii au pus mâna pe oraşele 
Chilia și Cetatea-Albă, nu se mai vorbește nimic despre vieaţa 
împrejurimilor lor. 

Am încheiat articolul trecut cu cuvintele lui Mohamet II 
rostite la anul 1462, că: „până când Românii stăpânesc Chilia 
„Şi Cetatea-Albă, până atunci nu vom putea birui pe creştini“. 

In dricul verii anului 1484, sultanul Baiazid II intră cu oști 
mari în ţara Moldovei şi bate Chilia și Cetatea-Albă, pentru 
a realiza o politică oarecum tradiţională. Miercuri, la 14 
lulie, ia cetatea Chilia, comandată de pârcălabii Ivaşcu şi 
Maxim, iar la 5 August acelaş an, ia Cetatea-Albă, coman- 
dată de părcălabii Gherman şi Oană (la Ureki: Ioan) „şi ar 
„fi apucat şi alte cetăţi, că Ştefan Vodă la gol nu îndrăznea 
„să iasă; ci numai la strimtoare nevoia, de le făcea smin- 
„teală. Ci văzând Turcii ajutorul lui Ştefan Vodă din ţara 
„leşească, ce-i venise, sau însuşi craiul, cum scriu unii, că 
„au tras dela Rusia şi dela Lifta ţara toate, de se strânsese 
„oameni de treabă mai mult de 20.000 şi trecând Craiul cu 
„dânşii Nistrul sub Halici, au venit la Colomeia, de şi-au pus 
„tabăra, unde şi Ştefan-Vodă au mers de s'au împreunat cu 
„Craiul în anul 6993 Septembrie 1. (1485). Şi toate ce au avut 
„mai de treabă au hotărît şi apoi și ospătat-au pe Ştefan- 
„Vodă şi 3000 oameni i-au dat de oaste, cu cari s'au întors 
„Ştefan-Vodă la Moldova, şi împreunând oastea cea străină 
„cu a sa, pe multe locuri au smintit pe Turci, de le-au căutat 
„0 ieşire din ţară“. 

„Așa Ştefan-Vodă au curăţit ţara de vrăjmași, iar cetăţile 
„care le-au luat Turcii Chilia şi Cetatea-Albă nu au putut să 
„le mai scoată dela Turci, că ei mai înainte de ce au ieşit 
„din ţară, le-au îngrijit cu oameni, cu pușci şi cu bucate de 
„ajuns : şi aşa au rămas pe mâna Turcilor până astăzi.“ 
(Ureki). 

Tot în anul acesta 1485 Ştefan-Vodă „dacă au scos vrăj- 
„mașii din ţară şi dacă au răcit vremea şi caii Turcilor au 
„slăbit, au lovit pe Malcociu la Catalbuga (lac şi râu în jude- 

„tul Bolgrad“) în 16 zile a lunei Noembrie, de au topit toată 
„oastea turcească.“ 

Adaogăm numai, că fiecine trebue să se păzească de eroarea 
de a privi şi judeca vremile trecute după împrejurările de 
astăzi, de a da numirilor, ce există astăzi aceeaşi greutate pe 
care o aveau atunci. Puterea în istorie este o noţiune reia- 
tivă. Veneţia de ex. nu avea întindere mare, dar era una din 
puterile mari ale Europei. Acelaş Şteran-Vodă, căruia Turcii 
(pe atunci cea dintâiu putere militară în Europa) Ñ iau Chilia 
şi Cetatea-Albă, același Ştefan-Vodă bate de-l stinge mai 
târziu pe regele Albert în codrii Cosminului, încât rămâne 
proverb în ţara leșească „în zilele lui Albert au perit șleahta“ 
şi acelaş Malcociu a cărui oaste turcească Ştefan au topit-o 
în ţinutul Bolgradului, a pătruns mai târziu în Polonia şi 
prădă şi arse până la Lemberg, fără ca regatul să-l poată opri. 

De aceea trebue s'o spunem de pe acuma; că oricât de 
viteaz să fi fost bătrânul domn al Moldovei, oricât de puter- 
nic să fi fost pentru vremea lui, în care alte state cu întin- 
dere de zece ori mai mare erau mai slabe decât Moldova, 
contra Turciei sau a Spaniei din vremea aceea n'ar fi putut 
rezista decât în defensivă, decât nevo:nd la strâmtoare, pen- 
tru a le face sminteală, căci la gol nu îndrăznea. 

In sfârșit la anul 1504  Ștefan-Vodă se cobori în mormânt, 
gârbovit de greutăţi şi de vârstă, după 47 şi mai bine de ani 
de domnie, iar poporul în urmă-i i-a zis cu dragă inimă, şi 
bun şi sfânt şi mare, căci aşa domn nici navuse până 
atunci, nici poate că va mai avea de acum şi pururi. 

Şi în gândul lui statornicise de-a închina ţara Turcilor, dar 
lui însuşi, biruitorului tuturor vecinilor nu se cădea să se 
plece; vrea ca numele lui să însemne însuşi ţiitor preste 
toată ţara; ci numai „înaintea săvârșirii sale, el chemă la 
„sine pe boeri mari şi alţii câţi s'au prilejit, arătându-le cum 
„nu vor putea ţine ţara, precum o au ţinut el; ci socotind de 
„cât toţi mai puternic pe Turc şi mai înţelept au dat învă- 
„țătură să se închine Turcului.“ 

Intr'adevăr, în anul 1511 Bogdan, voevodul Moldovei, în- 
cheie capitulaţiunea întâia cu Turcii. In această capitula- 
țiune Poarta recunoaşte (art. 1) că Moldova e ţară liberă şi 
nu cucerită ; că (art. 3) Poarta e obligată de-a apăra Moldova 
contra oricărei agresiuni eventuale şi de-a o menținea în 
starea în care se găsea de mai înainte, fără ca să i se facă 
cea mai mică ştirbire a teritoriului ei; (art. 6) că stăpânirea 
voevozilor se va întinde asupra întregului teritoriu al Mol- 
dovei ; că (art. 8) Turcii nu vor putea cumpăra pământuri în 
Moldova, nici vor putea clădi geamii, nici se vor putea aşeza 
în orice mod ar fi. Drept semn de supunere domnii Moldovei 

vor da în fiecare an Porții 4000 de galbeni turcești, 40 de 
şoimi şi 40 de iepe fătătoare, toate însă sub titlu de dar. 

Având Domnii Moldovei stăpânire pe toată întinderea ţării, 
recunoscută de jure prin acest tratat formal, avutu-l-au şi 
de facto? 

Pentru a lămuri şi acest lucru, consultăm tratatul lui Petru 
Rareş dela 1529. 

ART. 5. Granițele Moldovei se vor păstra intacte în toată 
întinderea lor. 

Art. 6. Exerciţiul cultului musulman e oprit pe toată în- 
tinderea ţării. 

ART. 7. Niciun musulman nu va putea avea un titlu de 
proprietar în Moldova, nici pământ, nici casă, nici prăvălie. 

ART. 9. Nesoţul Moldovei e deschis pentru toate naţiile 
comerciante. Cu toate acestea Turcii vor avea preferinţă 
înaintea celorlalte naţii, pentru cumpărarea de producte, pe 
care le vor tocmi în porturile Galaţi, Ismail şi Chilia; dar 
ei nu vor pătrunde mai departe înlăuntrul ţării, fără autori- 
zarea expresă a lui Vodă. Aceasta e cestiunea de drept. De 
jure s'au restituit Moldovei toate câte i se luase, s'a recunu- 
scut, că niciun turc nu poate fi proprietar al vreunui imobil 
în Moldova, de facto însă Turcii au ţinut ocupate militărește 
atât Cetatea-Albă cât şi Chilia. 

Aceasta ne lămureşte şi atitudinea febrilă şi neliniştită a 
lui Petru Rareş; tratatul lui secret cu marchizul de Bran- 
denburg subscris la Suceava 1542 şi motivat anume prin 
voinţa de-a recăpăta părticelele Moldovei, răpite de Turci. 

Tot în vremea lui Petru Rareş, la 1535, Turcii ocupară şi 
Tighina (Bender). 

Intr'adevăr, ce să ne închipuim sub aceste ocupări turceşti? 
O cucerire ? 

Pentru a răspunde la această întrebare şi a arăta totodată 
continuitatea dreptului Moldovei peste aceste locuri, vom în- 
tinde mâna pe deasupra veacului al 17-lea tocmai până la 
Ecaterina II, la stipulaţiunile tratatului dela Cuciuc-Cainardgi 
10 (24) Iulie 1774. 

Ce se zice în el? 


»„L’ Empire de Russie restitue à la Sublime Porte toute la 
„Bessarabie avec les villes ďd’Ackerman, Kilija, Ismail et avec 


„les bourgs et villages et tout ce que contient cette province 
„etc.“ 


198 M. EMINESCU 


Iar mai jos următoarea obligaţie pentru Poartă: 


3) De restituer aux couvents et aux autres particuliers les 
„terres et possessions ci-devant à eux appartenant, qui leur 
„ont été prises, contre toute justice, situées aux environs de 
e de Choczim, de Bender, etc. appelées aujourd’hui 
„Rayes. 


TERRES ET POSSESSIONS, CI-DEVANT A EUX APPAR- 
TENANT, QUI LEUR ONT ÉTÉ PRISES, CONTRE TOUTE 
JUSTICE, iată adevărata definiție pentru toate ocupările tur- 
cești din trupul Moldovei, o definiție, făcută de chiar Eca- 
terina II. 

Cum că prin această restituțiune nu se înțelegea nimic 
mai puțin decât restituțiunea către chiar statul Moldovei, 
vedem din corespondența ambasadorului austriac Thugut, care 
scrie aceste amănunțimi la Viena. 

Intr'un raport din Pera, lângă Constantinopole, 3 Dec. 1774, 
Thugut zice: 


„Intre altele, Poarta e ocupată de a pune la cale obiectul 
cererilor deputaţilor moldoveni şi munteni. Cu această ocazie 
Voevodul Valahiei Alexandru şi lacovachi Rizo, în numele 
lui Ghica Vodă, au făcut de curând propunerea ca Poarta să 
elibereze naţiunilor amândurora un aşa numit Hatişerif, adică 
o scrisoare publică, iscălită de însuşi Sultanul, prin care să li 
se confirme principatelor drepturile și prerogativele stipulate 
pentru ele prin cel din urmă tratat oarecum din propriul 
impuls al graţiei Sultanului. Fiindcă această idee e spriji- 
nită de pretextul aparent, că în acest mod se va putea încon- 
jura pe viitor stăruința Rusiei și amestecul ei în trebile naţiei 
moldoveneşti şi valahiene, de aceea Poarta pare dispusă a 
primi această propunere și nu alta la mijloc, decât înlătura- 
rea oarecăror greutăţi, pentru oarecare întinderi, care până 
acum s'au ţinut de fortărețele Ibraila şi Hotin, şi cari con- 
form cuprinsului tratatului trebue să se înapoiască locuitori- 
lor Moldovei şi Valahiei. 

In alt raport dela 10 şi 11 Decembrie 1775, Thugut spune 
cum că la delimitarea Bucovinei, Reis Effendi se împotriveşte 
de-a da o palmă de loc din ţinutul Hotinului, căci deși e stipu- 
lat expres „ca teritoriul Hotinului, a Benderului, a Brăilei, 
„etc., etc. să fie reîntrupate cu Moldova şi Valahia... totuşi 
„Poarta stărueşte pe lângă Rusia să nu fie silită a îndeplini 
„acest articol“. 

In raportul dela 1776, 3 Ianuarie, Thugut repetă clar: 


„Intre piedicele, ce se opun (delimitării Bucovinei) cea mai 
„însemnată este, că în cel din urmă tratat de pace cu Rusia 
„s'au stipulat expres, ca toate (sămmtliche) regiunile cetăților 
„turceşti dela graniţă, Hotin, Bender, Ibraila, etc., fiind părţi 
„care din vechime (urspriinglich) s'au ţinut de Moldova şi 
„Valahia, să fie reîntrupate (zuriickeinverleibet) cu cele două 
„principate. Poarta, precum am aflat cu siguranţă, a fost 
„silită de a introduce în hatişerifurile, pe care le-a dat Mol- 
„dovenilor şi Valahienilor în urma stăruinţei Rusiei, făgă- 
„duinţa expresă, cum că pretenţiile principatului valahian şi 
„moldovenesc asupra așa numitelor ţinuturi a Hotinului, Ben- 
„derului, Ibrăilei, etc., vor fi cercetate la vremea lor şi cere- 
„rile temeinice vor fi satisfăcute.“ 


In fine la 1784 Sultanul şi eliberează hatișeriful în ce- 
stiune, care afară de o mulțime de amănunte cari confirmă 
suveranitatea internă a Moldovei, repetă că niciun Turc nu 
va putea avea avere imobilă în ţările noastre şi promite a 
restitui ţinuturile în cestiune. 

Aceste toate le desvoltăm numai pentru a stabili un singur 
lucru. Dacă înainte de o sută de ani, pe la capătul veacului al 
optsprezecelea, drepturile Moldovei erau aşa de tari, că pu- 
teau fi dovedite de boieri şi de mânăstiri, încât Turcia să 
recunoască prin trâtatul dela Cuciuc-Cainardgi şi prin hatişe- 
riful dela 1784 temeinicia lor — dacă acele drepturi nu se 
învechiseră şi nu se prescrisese atunci, pututu-s'au ele pre- 
scrie în veacul al şaisprezecelea, în vremea lui Bogdan cel 
Chior, lui Ștefan cel Tânăr sau în zilele lui Petru Rareș, 
voevodul bogat, influent şi plin de învăţătură ? 

De sigur că nu. 

Ceea ce ţineau Turcii pe atunci erau cele trei oraşe Chilia, 
Cetatea-Albă avec les terrains affectées, căci aşa numește 
Thugut circumscripţia militară a oraşului spre deosebire de 
districtul lui. Aceste terrains affectées erau însă pentru păs- 
cutul cailor ienicereşti şi nu vor fi întrecut cu mult suta de 
pogoane împrejurul zidurilor cetăţii și poate vor fi ajuns atât 
de departe, pe cât ajungea săgeata din arcul tătăresc şi 
gloanţele din puşca ienicerului. 

Intr'adevăr, Mateiu Strykowski povesteşte, după cum vă- 
zuse însuși cu ochii, cum este d. e. Hotinul şi de ce soiu e 
ocupaţiunea turcească. 

„Hotinul e o frumoasă şi puternică cetate, aşezată pe o 
„stâncă, având aspectul fortăreței Koekenhausen din Liflanda, 
„căci le văzuiu pe amândouă. In 1574 găsii Hotinul deja în 

„posesiune turcească ; totuși Domnul moldovenesc mai pă- 
„strează acolo un pârcălab, ce-l reprezintă şi carele ne primi 
„de două ori în numele stăpânului său...“ 

E drept că Hotinul trece în urmă din nou în posesiunea 
Moldovei şi abia în secolul al 17-lea Turcii îl reocupă şi-l 
întăresc. Dar ca un fel de probă de cucerire și de legitime 
possession, putem cita acest caz, în care vedem doi stăpâni 
trăind alături într'unul şi acelaș loc: Domnul Moldovei, stă- 
pân legitim, însă slab, alături de Sultanul, stăpânul nelegitim, 
însă puternic. 

Nu tăgăduim că o picătură de silă în dreptul limpede al 
Moldovei, îl întunecă, precum o picătură de sânge întunecă 
limpezimea unui izvor; dar dreptul viu reîntinereşte cu 
spor, pe când sila, tocmai contrariul lui, vremea o mână cu 
sine şi o mistuie, de nu se mai cunoaște c'au fost. 

De-amirarea lucru cum s'au păstrat conștiința vie a drep- 
tului până în ziua de astăzi prin vremi atât de tulburate, pre- 
cum au fost pentru noi veacul al XVI-lea şi al XVII-lea, căci 
jumătatea din urmă a celui dintâiu şi întreg al doilea nu 
sunt decât o lungă şi sângeroasă tragedie. 

Din afară încep a veni Tătarii şi Cazacii, de peste Dunăre 
vin Turcii cu veşnicele lor războaie ba asupra unuia, ba asu- 
pra altuia; înlăuntru, după stingerea dinastiei, se împere- 
chiază boierii în partizi, ridică domni efemeri, spre a-i răs- 
turna iarăși, iar din când în când câte un tiran înneacă şi 
revoltele, dar şi dreptatea într'o mlaștină de sânge şi fără- 
delegi. 

Şi cu toate acestea, cu toată grozăvia acestor vremi, ele nu 
sunt nimic pe lângă epoca fanarioţilor, în care toate acele 
patimi urieşești, care mistuiau pe oamenii din ţară, în loc 
de a fi conduse într'o albie comună spre folosul ţării, au fost 
secate, nimicite prin mișelie, moliciune, venalitate ; în care 
toate instinctele barbare însă nobile, au făcut loc instinctelor: 
ipercivilizate ale Bizanțului, acelui amestec de viclenie mes- 
chină, răutate meschină şi nespusă fățărnicie. 

IV. 


VEACUL AL ŞAPTESPREZECELEA 


Bugeac în limba tătărească — zice Cantemir — va să zică 
unghiu, un colţ de pământ. Cam pe la anul 1568, se începe 
roirea tătarilor înspre ţara Moldovei. precum ne-o spune Can- 
temir însuşi, care era de origină din cea mai însemnată familie 
a tătarilor Nohai, din câte s'au aşezat în ţara noastră, ba 
chiar în vremea în care Dimitrie era domn creştin în Mol- 
dova, în Bugeac stăpânea peste Tătari asemenea un Cantemir. 

Tătarii, după cum ni-i descriu cronicarii, nu se ocupau cu 
plugăria, ci se ţineau cu turmele de cai şi cu prădatul. Sate 
nu aveau, ci numai târguri, se hrăneau cu lapte de iapă şi 
nu era niciuna din ţările învecinate cu care să n'aibă bocluc. 

La începutul veacului al şaptesprezecelea, Ieremia Movilă 
dărueşte lui Kazigherei Han din Crîm şapte sate în Bugeac 
să-i fie de cășle, adică de păscut şi de strânsul fruptului, 
aceasta pentru a-l împăca pe Han cu Polonia, căci leremia 
avea nevoie şi de prietenia Poloniei şi de mijlocirea hanului. 
tătăresc pe lângă Poartă. 

Se vede însă, că curând după aceea Tătarii Bugeacului, sub 
căpetenia lor, Cantemir-Pașa, au fost rechemaţi în Crîm. 

Să nu uităm că cronicarii noştri trăiesc toţi în veacul al 
șaptesprezecelea, că Nistor Ureche, de pe a cărui isvoade au 
scris fiul său Grigore, e boier mare la curtea lui Ieremia 
Movilă şi partizan al Movileştilor, că Miron Costin moare 
de sabia lui Cantemir, că ei toţi cunoşteau istoria colonizării 
tătarilor în Basarabia ; ba, Miron Costin vorbește de e; cu 
acel ton nepreocupat al contimporanului, care nu găseşte de 
cuviinţă a mai explica lucruri cunoscute de toată lumea; 
precum am vorbi noi astăzi de pahonţii ruseşti prin gazete, 
fără a ne mai interesa cum au venit şi cum se duc. 

Destul că, după ce vedem cum la începutul veacului Ieremia 
Movilă le dăruieşte nouă sate, aflăm că deja la 1637 ei nu 
mai erau în Bugeac şi aceasta în urma unui tratat între 
Polonia şi hanul de Crîm. 

Iată ce zice Miron Costin : 


Tot în acelaşi an (1637), Cantemir-Paşa cu oardele sale, 
peste voia Hanului, au ieşit din Crîm şi s'au așezat iar în 
Bugeac ; care lucru nesuferind Hanul şi mergând dodăială şi 
dela Leşi, cari legase a doua legătură prin Koneţ-Polski cu 
Mustafa Paşa Vizirul, să nu fie slobozi Tătarii a locui în 

Bugeac, făcând dodăială Crăiei lor. Au ieşit poruncă la Hanul 
și la Vasilie Vodă (Lupu) Domnul țării noastre şi la Matei 
Vodă (Basarab) Domnul muntenesc să meargă cu Hanul asu- 
pra lui Cantemir. Deci au venit Hanul cu oști şi au purces 
şi Domnii cu ambe ţările asupra lui Cantemir, care temân- 
du-se de Hanul, au fugit în Țarigrad, iar oardele lui le-au 
luat Hanul cu sine la Crîm, şi de păra lui au pierit şi Can- 
temir sugrumat în Țarigrad. 

După ce-au pornit din Bugeac Hanul pe Tătari, au lăsat 
pe doi Sultani, fraţi ai săi, să vie cu dânșii ; iară el au purces 
spre Crîm înainte. Iară când au fost la trecătoarea Niprului, 
s'au ridicat Nohaii şi au lovit fără veste pe Sultani şi i-au 
omorît pe amândoi şi după această faptă au purces cu coșurile 
sale spre ţara leşească, pohtind dela Leşi loc să se așeze sub 
ascultarea lor. Imbla pre la târguri şi prin sate cu câte o 
cruce de lemn la piept, semn de închinăciune. Ci Leşii aşa 
loc deșert fără oameni mai înlăuntrul țării sale neavând le-au 
dat câmp spre Nipru între Krilav şi între Kodin; şi era 
aproape de 20.000 de Nohai, oarda aceea.“ 


~ Nu-i vorbă, peste un secol îi întâlnim iar în Bugeac cerând 
acum loc dela Moldoveni, care neavând ce să-i facă capului, 
le măsură un petec de pământ de 32 ceasuri lungime şi două 
lăţime tot pe locurile pe unde mai fusese înainte de un veac, 
iar Mârzacii toţi se obligă printrun lung înscris, dat la 
mâna lui Grigore Vodă Ghica, să plătească arendă pentru 
locurile de păşunat, iar de unde le-or spune pârcălabii să se 
retragă cu turmele, de acolo să se şi retragă fără a face bu- 
cluc. Dar despre acestea mai pe larg la veacul al optspre- 
zecelea. 

A vorbi despre acești oameni ca despre niște possesseurs 
légitimes ai Basarabiei, ni se pare cel puţin curios şi tot atât 
de curioasă este deci și teoria, cum că Basarabia s'a cucerit 
de Rusia dela Turci şi dela Tătari. 

Teritoriul pe care locuiau în Moldova, le era dat în arendă, 
plăteau hacul pământului, cum zice învoiala, era o colonie de 
străini pe pământ moldovenesc, care n'aveau proprietate, ba 
nici capacitatea juridică de a o avea. Ț 

Dar cea mai vie dovadă, că în acest veac erau în Basarabia 
Români, este de sigur existența eparhiei Brăilei. Vechiul Proi- 
labum, a cărui nume Turcii l-au prefăcut în Ibrăila, a încă- 
put pe la jumătatea veacului al 15-lea sub domnia turcească, 
deci nemaiputându-se administra bisericește de episcopia de 
Buzău, s'a format o nouă eparhie, atârnătoare direct de pa- 
triarhul din Constantinopol, având sub sine toate cuceririle 
lui Mircea cel Bătrân de pe malul drept al Dunării. Astfel, 
încă pe la anul 1622 un om al bisericii, totdeauna conserva- 

toare, înseamnă la finele mineiului lui Iulie: „Să se ştie că 
a venit părintele Ignatie dela părintele Vlădica Calinic ete., 
care acest Calinic era mai înainte aici la Brăila Metropolit 
Drist (Dorystolum-Silistria) și Proilav (Proilabum-Brăila). 

In anul 1641 părinţii călugări dela mânăstirea Caracal, din 
sfântul Munte, cer dela Ioanichie, patriarhul Constantinopo- 
lei, permisiunea de a repara vechea biserică din Ismail. 

Din actul eliberat de Patriarh la 2 Iunie 1611, se vede însă 
1) că eparhia Proilavei se administra de un mitropolit numit 
mitropolitul Proilavului, 2) că biserica Sf. Niculae din Ismail 
se învechise şi se dărâmase, de vreme ce călugării din mână- 
stirea Caracal cer voie s'o reconstruiască. 

Prin urmare biserica din Ismail fiind cel puţin din veacul 
al 16-lea, şi oraşul a trebuit să fie fondat de Moldoveni, încât 
Miron Costin în „Descrierea Moldovei şi Ţărei Româneşti“ 
(scrisă la 1674 în versuri polone) greșește când zice că Ismailul 
este de fundaţiune turcească. 

Cantemir nu comite această greșeală. El zice lămurit: 
„Ismail, Moldavis olim Smil dictus...“ Se vede că Ismailul a 
avut aceeaşi soartă ca şi Brăila. Turcii au făcut din Smil, 
Ismail, ca şi din Proilabum, Ibrăila. 

Dar să venim iar la vorba noastră — la mitropolia Proi- 
laviei. 

De eparhia acestei mitropolii se ţinea: 

I. Silistra, Brăila, Chilia. Trăgând o linie din Silistra la 
Marea Neagră, ajungem tocmai la Chiustengă, încât întreaga 
Dobroge a lui Mircea cel Bătrân intra în eparhie. 

II. Reni, Ismail, Acherman (Cetatea-Albă), Bender (Ti- 
ghina). Trăgând o linie dela Bender la Reni, avem toată Basa- 
rabia în cestiune. 

III. Toate satele şi orașele româneşti dintre Nistru şi 
Bug, adică din Polonia şi Cherson. Citat anume e oraşul Du- 
băsari dincolo de Nistru, care se ţinuse de episcopia Hușilor. 
Dar la sud de Dubăsari sunt Mălăiești, la nord de ei este 
oraşul Balta, apoi oraşul Ocna şi încă foarte multe sate, ră- 
mase până azi româneşti. 

La Dubăsari — dincolo de Nistru — era la 1794 până şi o 
tipografie românească, din care au ieşit mai multe cărţi bise- 
riceşti, 

Tătarii d-lui X devin foarte interesanţi. Ei au nevoie de 
mitropolit, de biserici, de cărţi româneşti, ba pe la anul 1640 
Vasile Vodă Lupul le zideşte o biserică în Chilia, iar la 1641 
călugării din mânăstirea Caracal şi le reparează biserica lor 
cea veche din Ismail. 

In faptă însă se vede şi'n cursul acestui veac de ce aveau 
nevoe Tătarii şi de ce Moldovenii. Tătarilor le trebuia păşune 


204 M. EMINESCU 


pentru cai, Moldovenilor, poporului statornicit de veacuri 
şi creștin le trebuia biserici, cărţi, mitropolit. 

Ce ilustrație pentru fraza: „la Bessarabie, à aucun point 

„de vue n'a pu être consideree comme restituée à ses posses- 
seurs légitimes !“ 
Să mulțumim bisericii noastre care prin dumnezeiasca 
linişte şi statornicie, pe care a avut-o, în vremile cele mai 
turburate. ne-a păstrat prin însemnările ei acest argument 
sdrobitor față de orice subtilitate diplomatică. Intrebarea 
posesiunii legitime, nu mai poate fi controversată. Dar acest 
argument devine şi mai tare în veacul al optsprezecelea, când 
Graful Rumianțof — lui même — aprobă desființarea (de și 
numai trecătoare) a Mitropoliei Proilabului și împarte epar- 
hia, dând toată Basarabia până la Bender eparhiei de Huşi, 
de care s'a ținut mai înainte, şi Brăila eparhiei de Buzău. 
Dar despre acestea mai târziu. 


V. 
VEACUL AL OPTSPREZECELEA 


Am zis întrun rând, că oricâte picături de silnicie ar fi 
căzut în isvorul limpede al dreptului nostru istoric asupra 
Basarabiei, vremea a trebuit să le mistue şi să le așeze şi că 
dela un rând de vreme încoace, isvorul a trebuit să curgă din 
nou, limpede, ca şi mai înainte. 

In veacul al 14-lea vedem pe Mircea întinzându-și domnia 
până la Nistru, în al 15-lea vedem pe Moldoveni coprinzând 
cu cetăți însemnate și avute întreg teritoriul dintre Prut şi 
Nistru, în al 16-lea cetățile Chilia şi Cetatea-Albă sunt sub 
dominație turcească, însă numai cu circumscripția militară, 
în al 17-lea Tătarii apar şi dispar din Bugeac, iar paralel cu 
viața călătoare şi nestatornică a acestor nomazi, vedem cum 
Românii din aceste locuri îşi urmează înainte viața lor de 
popor statornic având o Mitropolie proprie la Brăila, zidind 
biserici, trăind cum trăiseră înainte ca proprietari legitimi 
ai acestor locuri. 

Ce ne va mai dovedi veacul al optsprezecelea ? 

Isvoarele istorice ale acestui veac apropiat trebue să fie 
neapărat foarte limpezi şi asupra oricărei îndoeli. Cronicarii 
noştri, cari descriu acest veac, au trăit în lăuntrul lui, ei nu 
sunt copiatori de isvoade bătrâne ci martori oculari ai eve- 

nimentelor ; luptele şi învoelile Ecaterinei a II cu împărăţia 
turcească stau deschise şi pe faţă, nefiind nici un punct, care 
ar admite controversă ; în predmetul cesiunii Bucovinei avem 
corespondenţa dintre Thugut, ambasadorul austriac la Con- 
stantinupole şi Kaunitz, cancelariul Imperiului habsburgic ; 
cu un cuvânt materialul se grămădeşte înaintea noastră şi nu 
mai avem nevoe de a face judecăţi prin analogie de cazuri, 
căci evenimentele înşile poartă pe ele pecetea valorei lor in- 
trinsece, evenimente cari nu se pot nici nega, nici discuta 
chiar. 

In acest embarras de richesse trebue cu toate acestea să 
ne mărginim la puţine. 

La 1716 urmează cearta între Iorest, episcopul Huşilor şi 
Ioanichie, mitropolitul Proilavului pentru hotarele eparhielor 
acestor două scaune. 

Cearta e anume pentru Dubăsari — dincolo de Nistru — 
şi satele Sultan-Câşlaşi şi Musaip-Câşlaşi din Bugeac. Nu- 
mele satelor sunt evident tătăreşti, dar populaţia e creștină, 
deci română, îndată ce vedem doi episcopi creștini purtând 
proces pentru ele. 

Dar înaintea cui se judecă procesul? Poate înaintea Sul- 
tanului sau a — Hanului Tătăresc ? 

Ioanichie, mitropolitul Brăilei vine la Iaşi şi se tângueșşte 
Domnului Moldovei Mavrocordat în această cestie. Mavro- 
cordat dă cazul în tratarea unei feţe bisericeşti, a patriar- 
hului Samuil. Patriarhul, în prezenţa sfatului ţării şi a 
părţilor litigante, găsește cu cale, ca Dubăsarii, nefiind din 
hotarul Moldovei, să rămână sub jurisdicţia mitropolitului de 
Brăila, iar cele două sate din Bugeac să rămână sub ascul- 
tarea episcopului de Huşi. 

Amândoi episcopii îşi dau înscrisuri, conforme acestei 
hotăriri : 

lată înscrisul lui Iorest, episcop de Huşi: 


— „Venind Sfinţia sa Părintele Ioanichie aici la Iaşi au 
„ieşit la Măria Sa luminatul nostru Domn Nicolaiu Alexan- 
„dru Voevod (Mavrocordat) şi Măria Sa ne-au poruncit să 
„mergem la fericitul Părintele Papa şi Patriarh dela Alexan- 
„dria Kyr Samuil, ca să ne îndreptăm şi mergând înaintea 
„Sfinţiei Sale, fiind acolo și Dumnealor Boiarii cei mari, şi 
„luându-ne seama Sfinţia Sa Patriarhul ne-am aşezat fră- 
„țește şi cu pace într'acelaş chip, cum pentru Dubăsari să 
„lipsească de sub ascultarea a episcopiei de Huşi şi să rămâie 
„Sub ascultarea a mitropoliei de Brăila, nefiind pe hotarul 
„Moldovei, nici să le dăm mirul, nici blagoslovenia. Iară 
„pentru Sultan-Câşlaşi şi pentru Musaip-Câşlaşi ca să fie tot 

„sub ascultarea Hușilor precum a fost şi până acum, şi aşa 
„am primit amândoi pe această aşezare de împărţeală, etc.“. 


Peste patrusprezece ani, la 1730, domnește în Moldova, 
Grigorie Ghica bătrânul. 

In acest an urmează punerea la cale a Tătarilor din Bu- 
geac.  Mengli-Gherei-Han din Crîm cere dela Poartă să mij- 
locească pe lângă scaunul Moldovei, ca 'Tătarii să capete 
Bugeacul în arendă, căci n'au nici un fel de rost. Printr'un 
înscris, iscălit de toţi mărzacii din Bugeac, adică de toate 
căpeteniile, ei lămuresc raportul, în care stau cu Moldova. 

Pentru mai mare vădire a lucrului, reproducem întreg zapi- 
sul Tătarilor Nohai dat la mâna lui Grigore Vodă: 


Pricina acestui zapis este precum în anul 1141 (al Hegirei, dela 
Hristos 1730) Măria sa înălțatul și milostivul stăpânul nostru Men- 
gli-Gherei-Han, trimițând arz la împărăție, pentru ca să ni se 
orânduiască din pământul Moldovei, loc de așezământ şi de păşu- 
narea bucatelor, după arzul Măriei-Sale Domnului Moldovei și 
cu ştiinţa Măriei-Sale, orânduindu-ni-se cu ferman Impărătesc din 
pământul Moldovei, 32 ceasuri dealungul şi două ceasuri deacur- 
mezișul, care loc, fiind din început, chiar loc moldovenesc şi de 
folosul şi hrana pământului Moldovei; Măria-Sa Hanul împreună 
cu Măria Sa pașa, păzitorul Tighinei cu hatişerif impărătesc au 
hotărît și au măsurat şi au lămurit hotarul acestui loc mai sus 
pomenit ; orânduit pentru cei ce vor locui pe acel loc al Moldovei 
32 ceasuri şi două ceasuri deacurmezişul, să dea osebit de 
ușurul ce este obicinuit plată, chirie pentru loc. Care legătură noi 
am primit, adică pentru Nohaii, ce vor locui pe acel loc al Mol- 
dovei să-și dea uşurul şi hacul pământului şi toată plata deplin, 
şi cu învoinţa noastră şi a tuturor bătrânilor noştri făcutu-sau şi 
hoget după legea noastră, întru care sau însemnat, toate legătu- 
rile acestea, cu carele noi toţi ne-am legat şi am primit ; după 
cum însemnează hogetul, aşezate fiind aceste tocmele şi orânduele, 
noi toţi așezându-ne ca să locuim pe partea locului Moldovei, 
unde ni sau poruncit. 

Insă cunoscând noi, că pentru pășunatul dobitoacelor noastre am 
avea lipsă şi strâmtoare, ajuns-am cu rugăminte la divanul 
Măriei Sale Hanului stăpânului nostru, rugând şi cucerindu-ne 
ca să ne isprăvească puţină nevoe numai pentru dobitoace și păs- 
torii noştri să se poată pășuna pe une părți de loc a Moldovei, 
de pe care ne-am ridicat noi, fiind acele părţi de loc de această 
dată nelocuite de raeaoa Moldovei, şi deşerte aflându-se acele 
părţi de loc, ne-am rugat, ca să avem voe a ne păşuna dobitoacele 
noastre o samă de vreme. Deci Măria Sa Hanul, milostivindu-se 
asupra noastră, trimes-au către Măria Sa Domnul Moldovei cinste 
iarlâcul Măriei Sale şi despre partea noastră, a Nohailor, pe 

Kaspolat-Mârza anume şi pe Cantemir-Mârza şi pe Iş-Mârza şi 
pe Sultanul-Mambet-Mârza, împreună cu omul Măriei-Sale, cu 
pofta pentru această ispravă ; cari, împreunându-se cu Măria Sa 
Domnul Moldovei şi arătându-se pofta şi rugămintea noastră, 
răspunsu-le-au Măria Sa, cum că acele locuri sunt pentru tre- 
buinţa locuitorilor Moldovei şi pe urmă pe acele locuri este să 
se aşeze şi să lăcuească raeaoa Moldovei. 

Intr'acesta chip arătându-le Măria Sa Domnul Moldovei, 
Mărzacii acei de mai sus pomeniți, vechilii noștri, răspunzând 
într'acesta chip, sau apucat de vreme că acele părţi de loc, pe 


pentru lăcuitorii Moldovei să nu ne atingem, ce numai să pășu- 
năm în părţile unde ne vor arăta ispravnicii şi zapaiii marginilor 
Moldovei, iară peste voia lor să nu avem a călca aiurile și despre 
care ne-ar arăta ei că este de trebuinţă lăcuitorilor Moldovei în- 
dată fără mici o întârziere să avem a ne rădica dobitoacele. 

Și osebit de aceasta, apucându-ne noi să dăm Măriei Sale Dom- 
nului Moldovei, alăm îndoit pe bucatele noastre, Măria Sa ple- 
când către poftă şi porunca (?) Măriei Sale Hanului şi sfătuindu-se 
ia aceasta şi cu ai săi boieri ai Moldovei, într'acest chip au dat 
răspuns, zicând : precum pentru pășunea dobitoacelor de-am cum- 
va păşi noi peste legăturile şi așezământul ce se însemnează mai 
jos, nici un ceas să nu ne lase dobitoacele pe locurile Moldovei 
să le păşunăm ; aşijderea şi dobitoacele noastre să aibă a se pă- 
suna numai pe acele părţi de loc, care ne-ar arăta Domnealui 
Sărdarul şi Domnealui căpitanul de codru şi afară din cuvântul 
acestor boieri a Măriei Sale nici un pas să nu pășim, mici să 
facem cât de puțină supărare cuiva, nici să cutezăm a face pe 
pământul Moldovei lăcaş au sălaş pentru păstorii noştri, ce 
numai să aibă a-și purta păstorii noştri după obiceiu lor câte a 
oba de care; iară din oba afară pe locurile acele să nu fim volnici 
a bate par sau țeruş, fără de cât vitele noastre, fiind la iernatec 
şi fiina trebuință pentru viţeii noștri să stea subt acoperământ, 
numai pentru vițeii noştri să avem voe din ceputul iernii până 
în sfârşit, a me urzi pe locurile, unde ne-ar arăta zapciii Măriei 
Sale, câte o colibă ce se chiamă tătăreşte aran: noi singuri să 
avem a le urzi la începutul iernii, şi iară noi singuri să avem a le 
strica la sfârșitul iernii. Iară de nu le-am strica, pe cum ne apu- 
căm, oamenii Măriei Sale să aibă a le da foc şi ne ridica cu totul. 
__Așijderea şi din stăpânii dobitoacelor, cari ar avea dobitoace la 
iernatec sau la văratic, Mârzaci fiind, sau Kara-Tătari, fiind tre- 
buinţă să-și cerceteze dobitoacele, de ar vrea să meargă la dobi- 
toace să le vadă, să aibă întâiu a merge la boierii Măriei Sale 
diregătorii marginilor, adică la Serdarul şi la Căpitanul de Codru 
și la Părcălabul de Lăpuşna, şi arătând şi nevoia și trebuinţa lor 

ca să meargă să-și vadă dobitoacele acolo unde se păşunează, 
aşa cu ştiinţa lor să aibă voe a merge; iară fără de voia şi cu- 
vântul acestor boieri nimeni din noi să nu aibă voie a călca pe 
părţile Moldovei. 

lară de s'ar afla cineva din Nohai cu pricina dobitoacelor să 
vie pe locurile Moldovei, ori păstorii noştri cu vreun chip de s'ar 
ispiti a face vreun supăr odăilor sau fânaţelor răielii locuitorilor 
Moldovei, sau de sar afla cineva din Nohai sau dintralţii şi 
sar ispiti a face cât de puțin val sau cât de puțină stricăciune 
fânaţelor, odăilor, dobitoacelor, pânilor sau semănăturilor, unul ca 
acela, să aibă a se prinde şi legat să se trimiţă la Iaşi și acolo să 
i se dea certare precum se cade. 

Și pe locurile, unde sar pășuna vitele noastre, oricând ne-ar 
arăta şi ne-ar zice boierii ce sau zis mai sus, cum-că părțile acele 
sunt trebuitoare pentru lăcuitorii Moldovei, îndată să avem a ne 
rădica dobitoacele de acolo fără nici o întârziere şi price. 

Iar pentru alămul îndoit apucându-ne noi ca să dăm Măriei Sale 
Domnului Moldovei, Măria Sa nau primit a ne lua alăm îndoit. 
şi ne-au arătat, că gândul M. S. nu este să iea de la noi alâm 
îndoit, nici se lăcomeşte a lua dela noi bani îndoiți pentru pâșu- 
natul vitelor noastre; ce numai pe cât însemnează în hoget atâta 
primeşte şi Măria Sa să iea dela noi. Pentru care și noi ne-am 
apucat ca să dăm deplin precum însemnează în hoget, toate deplin 
fără nici o pricină şi preget şi afară din hotarul acesta la nimică 
să nu păşim, nici câtu-i o palmă de loc, nici prin dobitoacele noa- 
stre să nu avem a supune, şi a tăinui dobitoacele ratelii sau a 
neguţțitorilor. 

Şi dintr'aceste legături, din toate câte s'au pomenit mai sus, 
de-om păşi cât de puţin şi de n'am păzi aceste legături toate, să 
aibă voe Măria Sa a ne scoate toate dobitoacele afară de pe 
locul Moldovei. 

Deci într'acest chip, ca acela ce ne este nouă în folos, după 
bună şi înaltă socoteală a Măriei Sale Hanului, vechilii noştri 
viină cu răspuns înaintea Măriei Sale Hanului, înaintea diva- 
nului Măriei Sale, noi toţi am primit această legătură și acest 
răspuns, ce ni l-au dat despre partea Măriei Sale Domnului Mol- 
dovei, și toate le-am primit noi cu toţii Mărzacii şi bătrânii No- 
hatlor şi ne-am apucat, că de-om păşi cât de puţin din hotarul 
acestui zapis, Măria Sa Domnul Moldovei să aibă a ne goni dobi- 
toacele peste hotarul cel de două ceasuri. Intr'acest chip ne-am 
legat cu toţii cu acest temesuk al nostru, carele pentru ca să fie 
tare şi încredințat, că cu ştiinţa şi cu pofta noastră a tuturor s'au 
scris şi sau alcătuit şi sau dat la mâna Măriei Sale Domnului 
Moldovei lui Grigorie Vodă, la mijlocul luminei lui Sefer în 
anul 1142. 

Iscăliți : — Şitak-beiu. Ismail-mârza. Batâr-mârza. Kelmehmet. 
Dokuz-olu. Aslan-olu. Nevrut-mârza. Hagi-beiu-mârza. Aslan- 

mârza.  Giaunr-mârza. Mamai-olu. Kazi-olu. Azamet-olu. Ali- 
olu. Iskender-mârza. Iusuf-beior. Hagi-beiu-mârza. Kan-mârza- 
olu. Mehemet-olu. Beiu-mârza-olu. 


Din acest document nepreţuit, plin de naivitate şi de tau- 
tologie se văd următoarele lucruri: 

1) Că Tătarii erau supuşi streini ai Hanului din Crîm. 

2) că li se orânduește loc de așezământ și de păşunare lung 
de 32 ceasuri, lat de 2 ceasuri, drept care ei îi şi zic Buceag, 
adică colţ de pământ; 

3) că până la acest înscris ei plăteau Moldovei două dări 
numite: uşurul şi hacul, fiind din început chiar loc moldo- 
venesc şi de folosul şi hrana pământului Moldovei ; 

4) că de acum vor plăti deosebit o chirie pentru loc, va 
să zică o a treia dare; 

5) că afară de aceste locuri de aşezare (60 de mile pătrate) 
mai cer promisiunea de a pășuna şi pe alte locuri deşerte şi 
că pentru un asemenea beneficiu vor să plătească alâm îndoit; 

6) că li se dă permisiune, însă să n'aibă voe a zidi lăcaş 
sau sălaș, nici a bate par sau ţăruş în pământ, ci numai sub 
cort să poată locui. Făcând bordeiu pentru iarnă, să-l ridice 
primăvara, căci altfel diregătorii Domnului Moldovenesc vor 
da foc bordeelor şi-i vor alunga; 

7) că fără voia dumisale Serdarului şi a căpitanului de 
codru să n'aibă voe nici să-şi viziteze vitele ; 

8) că îndată ce li sar porunci să părăsească păşunea, s'o 
şi părăsească fără întârziere şi price ; 

9) că făcând stricăciune sau val fânaţelor, dobitoacelor, 
odăilor, pânilor sau semănăturilor, să fie prinşi, legaţi, tri- 
miși la Iaşi și pedepsiţi ; 

10) că nu vor mai tăinui (vorbă subţire pentru fura) vitele 
raielii sau neguţitorilor. 

11) că oricând n'ar îndeplini obligaţiunile lor, dobitoacele 
lor să fie alungate peste hotarul cel de două ceasuri. 

Ciudaţi possesseurs légitimes ! 

Sub aceste condițiuni grele Tătarii rămân ca arendaşi ai 
Bugeacului, pe un petec de pământ de 60 de mile pătrate, 
pentru care plătesc dări Domniei Moldovei. Pe acest petec 
se judecă între ei, dar făcând neajunsuri cât de mici Moldo- 
venilor, sunt judecaţi la Iași de judecătorii ordinari ai ţării. 
Păşunându-şi vitele n'au voie nici ţăruş în pământ să bată, 
necum să-şi facă casă. 

De aceea nu-i mirare, că renumiţii generali Rumianţof şi 
Sumarof i-a găsit sub corturi. Numai cortul, pe care-l ducea 
in car, avea permisiunea de a-l întinde dincolo de petecul 
Bugeacului. i 

In sfârşit Ruşii i-au dat pe bieţii noştri arendași afară, 

făcând astfel pagubă visteriei. Dacă exista pe atunci o admi- 
nistraţie a domeniilor statului, ar fi protestat şi i-ar fi luat 
sub scutul articolului cutăruia din codul civil. Dar bietul 
Chiel-Mehmet, iscălit al patrulea în înscris, nu ştia să-şi ia 
advocaţi și să se judece pe la Curți şi Tribunale; de aceea 
l-au şi tuns Ruşii. E drept că Chiel-Mehmet nici n'avea mare 
cheltuială la tuns. 

Dar să lăsăm pe Tătari de o parte şi să ne'ntoarcem la alt 
şir de idei. In veacul al optsprezecelea se începe înrâurirea 
politicei rusești în provinciile turceşti sau atârnătoare de 
Turcia. 

După ce Petru cel Mare câștigase bătălia dela Pultava, 
Constantin Basarab-Brâncoveanu trimite soli la dânsul şi-i 
promite ajutor în contra Turcilor. Constantin Brâncoveanu 
era în genere un om, care promitea multe şi voia să aibă în 
toate părțile razim. El sta în corespondenţă secretă cu toată 
lumea, până ce Poarta i-a aflat aceste din urmă uneltiri şi 
a hotărît stingerea celor din urmă Basarabi. Dimitrie Can- 
temir, crescut la Constantinopole și crezut credincios Turcilor, 
e trimis domn în Moldova; dar acesta în loc să lucreze în 
favorul Turciei încheie cu Petru cel Mare un tratat de alianţă, 
ratificat la Lusk (13 Aprilie 1711). Prin acest tratat de 
alianță Petru se obligă de a restabili vechile margini ale 
Moldovei. La 14 Mai acelaş an Cantemir publică proclama- 
ţia sa, în care zice că Petru s': obligat a restitui Moldovei: 

ărţile usurpate de Turci şi a întreţine cu cheltuiala sa o 
armată moldovenească de 10.000 de oameni. Se ştie ce trist 
sfârșit au avut acea campanie rusească, care s'au încheiat 
printr'o umilitoare pace, prin care Rusia a consimţit a îna- 
poia Azovul, a distruge portul de Taganrok, a risipi toate 
cetăţile dela granițele Turciei. 

Dar pe Români i-a costat şi mai mult pasul pripit, al 
învățatului Cantemir. Constantin Brâncoveanu a fost tăiat 
împreună cu toată familia, iar dela 1716 încoace veni pentru 
noi veacul de tină al Fanarioţilor. Tot în acest veac înrâu- 
rirea Rusiei în principate creşte din ce în ce. 

Deja prin art. 2 al tratatului dela Constantinopole (5 Noem- 
vrie 1728) Petru cel Mare își asigură oarecare înrâurire asu- 
pra creştinilor din Orient. In vremea împărătesei Anei 
(1730—1741) emisarii mareşalului Miinnich răspândesc aur şi 
proclamațiuni prin provinciile Turciei, sub domnia Elisabetei 
(1741—1762) emisarii se înmulţesc, pânăce însfârşit sub Eca- 
terina ĮI (1763—96) politica rusească în Orient sau copt cu 
desăvârşire. pm d s 

In 1769 Rusia declară răsboi Turciei, Galiţin ocupă Hoti- 
nul; în Fevruarie 1770 boierii moldoveni şi munteni jură 
credință Ecaterinei, în 1771 feld-mareşalul Rumianțof sta- 

bileşte câte un guvern provizoriu în fiecare principat, iar Eca- 
terina doreşte unirea principatelor sub un rege, care să fie 
Stanislaus August Poniatowski. In congresul dela Focşani 
din 1772 Rusia pretinde ca principatele să fie declarate inde- 
pendente sub garanţia mai multor puteri. ale Europei. In 
iine la 1774, se încheie pacea dela Cuciuc-Cainargi, în care 
(art. 16) se stabilește, că principatele vor primi înapoi tere- 
nurile nedrept usurpate de Turci dimprejurul cetăților Hotin, 
Bender, Akerman, Chilia, Brăila, şr a. 

In genere interregnul din vremea ocupaţiei ruseşti dela 
1769—1774 e cel mai caracteristic pentru vederile de atunci 
a Rusiei. Ea voia o Românie unită care s'ajungă dela Nistru 
până la Carpaţi. Pe monetele bătute pentru principate, 
marca Moldovei şi a Țării Românești sunt împreunate sub 
o singură coroană. Rusia cerea dărâmarea întăriturilor dela 
Hotin, Bender şi Cetatea-Albă şi împreunarea acestor oraşe 
cu Moldova, iar a Brăilei cu Ţara Românească. Corespondenţa 
lui Thugut cu Kaunitz dovedeşte aceasta cu asupra de mă- 
sură, ca şi tratările din congresul dela Focşani, ca şi candi- 
datura lui Stanislaus August care — si fata favissent — 
era să fie cel dintâiu rege al României unite. Deosebirea 
numai e, că României de pe atunci i Sar fi lăsat cu dragă 
inimă petecul de pământ dela gurile Dunării, pe când, celei 
de azi — nu... 

Dar politica înaltă nu ne preocupă. Noi am urmărit până 
acum firul roșu al dreptului neschimbat a Moldovei asupra 
Basarabiei, întru cât el trăia în chiar conştiinţa ţării. De 
aceea venim iar la mitropolia Proilavei. In vremea acestui 
interregn Gavril, mitropolitul Moldovei, în înţelegere cu Gri- 
gorie, mitropolitul Ungrovlahiei, desființează Proilavia şi rein- 
tegrează vechile eparhii române. Ținutul Brăilei se dă epis- 
copiei de Buzău; ţinuturile Ismail, Reni, Chilia, Acherman 
şi Bender episcopiei de Huşi, iar ținutul Hotinului episcopiei 
de Rădăuți. Mitropoliţii au şi aplicat hotărîrea lor, înainte 
chiar de a supune dispoziţia și grafului Rumianţof, dela care 
insă, a primit în această privinţă următoarea deslegare prin- 
tr'o scrisoare (româneşte şi ruseşte). 

Pre o sfinţite Arhiepiscope şi Mitropolite al Moldaviei. 

Al meu milostiv Archipăstoriu, 

După  socotinţa înştiințărilor Pré o Sfinţii-Tale şi a 
Pré-Sfințitului mitropolit al Ungro-Vlahiei pentru eparhia 
„Brăilei, şi eu aşa socotesc, că până se va face hotărîre dela 
marea stăpânire, povăţuirea cea duhovnicească a acelor tinu- 
turi, a Ismailului, a Renilor, a Chiliei, a Achermanului şi a 
Benderului sau fost dat episcopului de Huşi. Iar ţinutul 
Brăilei episcopului de Buzău. Deci întru împlinirea acestora 
şi Prea o sfinția Ta să binevoești a scri celui mai mare povă- 

țuitor a eparhiei aceia, după hotărîrea bisericească și poli- 
licească. Iar eu pentru înştiințarea la comandirii acestor ținu- 
turi am scris. 


Al Prè o sfinției Tale plecat slugă. 


i subscris: Graf Rumianţof. 
1773, Aprilie 25. 


In urmarea acestei epistole Mitropolitul înştiinţează prin 
enciclică pe toată tagma bisericească şi pe toţi creştinii orto- 
docşi din ţinuturile anexate la eparhia de Huşi (Ismail, Reni, 
Acherman, şi Bender) că după înţelegerea cu Graful Petru 
Alexandrovici Rumianţof, ei pe viitor au a asculta de Inno- 
chentie, episcopul de Huşi. 

Iată dar o vădită continuitate de drept şi în veacul al opt- 
sprezecelea şi o dovadă, că românii au persistat pe acele 
locuri, adică în Basarabia noastră de astăzi. 


VI. 
VEACUL AL NOUĂSPRPEZECELEA-ISVOARE 


In Iunie anul 1812 Napoleon I stătea gata să treacă preste 
Niemen cu o armată, cum n'o mai văzuse pământul până 
atunci de 640.000 zi: şase sute patruzeci de mii de oameni 
cu 1370 tunuri, zi una mie trei sute şaptezeci. 

Ce avea a le opune Alexandru I al Rusiei ? 

Barclay de Tolly stătea la Vilna cu 112.000 de oameni având 
a se împotrivi la peste jumătatea de milion a armiei celei 
mari, comandată în prima linie de însuşi Napoleon I. 

In momentul acesta Rusia avea 53.000 de oameni sub Cutu- 
sof în Moldova, cari-i trebuiau ca aerul pentru a nu fi înă- 
duşită şi înnecată de precumpănirea puterii lui Napoleon. 

Spună oricine drept: Era atunci Rusia în poziţia de a 
anexa Basarabia? Când delegaţii ei din Bucureşti aveau 
avizul de a încheia pace cu orice preț, poate cineva visa, 
că afacerea Basarabiei a fost curată, a fost o afacere de 
cucerire ? 

Dumnezeu să ne ierte, dar nu ştim într'adevăr cum ar 
trebui să fie conformat acel cap omenesc, care ar putea să 
vadă în retragerea grabnică a oştirii ruseşti din Moldova o 
armată învingătoare. Oamenii bătrâni, cari au văzut pe atunci 

armata lui Kutusof, povestesc, că de mersurile forţate bieţii 
soldaţi cădeau în şanţurile drumurilor de ţară şi pe paveaua 
de lemn a Iaşilor şi cu toată cumplita grabă, i-a trebuit patru 
luni ca să ajungă în faţa aripei drepte a armiei Impăratului 
francez ; în faţa corpului auxiliar de 34.000 de Austriaci de 
sub generalul Schwarzemberg. 

Noi am spus-o încă în cei dintâiu articoli, că Anglia au 
stăruit pentru încheierea acestei păci, că ea a silit pe Sultan 
s'o iscălească. O flotă engleză era în Bosfor, care a silit pe 
Turci de a nu se folosi de cumplita poziţie în care se afla 
Rusia atunci. Dar nici influenţa engleză n'ar fi fost în stare 
de-a cuceri Rusiei o provincie, dacă nu era angajată o altă 
armă, rubla rusească şi trădarea dragomanului Moruzi. 

In orice caz ştiind că adevărata putere, care a silit pe Turci 
să 'ncheie pace, e Anglia şi nu Rusia, trebue să admitem, 
că diplomații engleji erau în deplină cunoştinţă de cauză şi 
că ei ne vor da ştiinţele cele mai exacte despre această — 
ciudată cucerire cu sabia. 

Consulul general al Angliei dela București. W. Wilkinson, 
în cartea sa „Tablou istoric, geografic şi politic al Moldovei 
şi Valahiei“, ne dă o descriere clară a acelei cesiuni, făcute 


în împrejurări atât de nefavorabile Rusiei. lată acea 
relaţiune : 


Galib-Efendi, care după schimbările mari întâmplate la Con- 
stantinopole, reluase funcțiunile de ministru al afacerilor străine, 
a fost principalul plenipotenţiar la Bucureşti în anii 1811 și 1812; 
însă prinţul grec Dumitrie Moruzi, dragoman al statului, era față 
la negociaţiuni, au dat direcţie celei mai mari părţi a lor și era 
în realitate revestit cu foarte întinse puteri. Ca şi cei doi fraţi ai 
săi, el fusese cu nestrămutare ataşat de partidul rusesc dela înce- 
putul carierei sale politice; şi speranța ce o concepuse, de a fi 
înnălțat la domnia unuia din cele două principate, cel mai mare 
obiect al ambiţiunii sale, îi părea foarte întemeiată după resta- 
bilirea păcii. Caracterul său public, serviciile la congres, sprijinul 
Rusiei, erau întradevăr consideraţiuni, care păreau a face sigură 
numirea lui. 

Cessiunea Valahiei şi a Moldovei nu putea în nici un fel să 
intre în vederile sale şi el o combătu cu energie și succes ; dar, 
făcând Porții un serviciu atât de important, era necesar, ca pe 
de altă parte, să deie Rusiei o probă de atașamentul său. Dacă 
el ar fi insistat să se restitue cele două principate în întregul lor 
(restitution integrale), plenipotenţiarii ruşi ar fi consimţit fără nici 
o îndoială, căci aveau ordin a grăbi încheerea păcii, şi de a o 
subscrie sub orice condiţie, care nu sar fi întins dincolo de acea- 
stă restituţiune. Dar Moruzi, care avea conștință perfectă despre 
aceste dispozițiuni, au hotărît definitiv corndiţiunile tratatului. 

cedând Rusiei cea mai frumoasă parte a Moldovei, care e situată 
între râurile Nistru și Prut şi făcând astfel pentru viitor din acest 
din urmă râu, linia de demarcaţiune a frontierelor rusești. 

Agenţii vigilenţi ai lui Bonaparte la Constantinopole, nu pre- 
getară de a face cunoscută purtarea lui Moruzi. Când, după în- 
cheierea păcii, ei s'au văzut frustraţi în speranţa de-a determina 
pe Poartă să continue răsboiul, au căutat să facă să cadă în dis- 
graţie familia acestui prinţ grec, pentru a putea cel puţin să 
hotărască pe guvernul otoman de a pune în capul principatelor 
persoane, alese de dânșii. Ei îl arătară pe prinţul Dimitrie că e 
trădător, căci fusese cumpărat (suborne) de Rusia pentru a-i servi 
interesele, în momentul, în care era în puterea sa de a obţine 
condiţiile cele mai avantagioase. 

Intre acestea sencepură ostilitățile între Franţa şi Rusia; şi 
Poarta, arătând rezoluţia sa tare de-a rămâne neutră, și nevoind 
să dea nici umbră de îndoială celor două puteri beligerante prin 
alegerea noilor hospodari, hotărî a se fixa asupra a doi indivizi, a 
căror principii politice nu fusese nici odată în contact cu curţile 
străine (Scarlat Calimach pentru Moldova ; Iancu Cargea pentru 
Valahia)... 

Dimitrie Moruzi, care se afla încă în Valahia cu Galib-Effendi, 
află noutatea acestor două numiri întrun moment, în care s'aștepta 
de-a primi numirea sa. Totodată el fu informat în taină că în- 
torcându-se la Constantinopole s'ar expune la cele mai mari peri- 
cole şi i sau dat sfatul de a se retrage întrun stat creştin. I s'a 
oferit un azil în Rusia cu o pensiune considerabilă din partea 
acestui guvern, însă temându-se că fuga sa ar face pe guvernul 
otoman de a se răzbuna asupra familiei sale, care rămăsese în 
puterea Turcilor, şi în speranţa de a se justifica purtarea sa pen- 
trucă toată responsabilitatea afacerilor tratate la congres, trebue, 
propriu vorbind, să cadă asupra lui Galib-Effendi, el se determină 
de a însoţi pe acest ministru până în capitală. El era departe de 
a presupune că, acest ministru turc, a cărui purtare fusese deza- 
probată, ştersese din spiritul Sultanului toate impresiile defavo- 
rabile, pe cari le-ar fi putut concepe în socoteala lui, atribuind 
condiţiile păcii, ce le subscrisese, intrigilor şi trădării lui Moruzi 
şi că primise în consecinţă ordine secrete de a aresta pe acest 
prinţ, îndată ce vor fi trecut amândoi Dunărea și a-l trimite prins 
marelui vizir, care avea încă cartierul său general la Sumla. 

Moruzi încurajat din ce în ce mai mult de protestațiunile de 
amiciție a lui Galib-Effendi, părăsi Bucureştiul în luna lui Sep- 
tembrie. Ajungând la Rusciuc a fost condus cu escortă la Şumla ; 
dar abia intră în locuința marelui-vizir când mai mulți ceauşi se 
aruncară asupra lui şi-l tăiară în bucăți cu lovituri de sabie. 
Capul său a fost trimis la Constantinopol, unde a fost 'expus trei 
zile la porţile seraiului împreună cu capul fratelui său Panaiot 
Moruzi, care în absența lui Dumitrie, suplinise postul (de drago- 

man) pe lângă Poartă şi a fost acuzat de a fi complice la trădarea 
sa în contra imperiului otoman. 


lată dar sfârșitul bine meritat al aceluia care a trădat Ba- 
sarabia, pentru ca s'ajungă domn, povestită de un contimpo- 
ran, de un consul general englez, care era la Bucureşti în 
vremea tratărilor şi fiind interesată chiar Anglia la încheie- 
rea acestei păci, e sigur că trebue să fi fost în cunoștință 
deplină despre toate firele, care se torceau şi se ţeseau la 
noi, pe socoteala noastră. 

Este oare cu putinţă de-a admite, că onoarea marelui nostru 
vecin ar fi fost angajată în această... cucerire? posibil de-a 
zice astăzi, cum că împăratul ar iua-o ca o insultă făcută Lui, 
dacă această cestiune ar veni înaintea congresului? Am 
înțelege ca ziaristica rusească să vorbească de interesul Ru- 
siei de a o recăpăta; atunci discuţiunea s'ar învârti pe un 
teren propriu și le-am opune asemenea armă interesului. Dar 
a amesteca în toată afacerea numele celui mai puternic mo- 
nare, pe care ne-am obicinuit a-l, crede generos şi bun, 
întru cât priveşte persoana sa, noi în simplitatea noastră, 
credem că nu se cuvine. 

Toate elementele morale în această afacere sunt în partea 
noastră. Dreptul nostru istoric, incapacitatea juridică a Tur- 
ciei de-a înstrăina pământ românesc, trădarea unui drago- 
man al Porții, recăpătarea acelui pământ printriun tratat 
european semnat de șapte puteri şi obligatoriu pentru ele, 
garantarea integrității actuale a României prin convenţia 
ruso-română, ajutorul dezinteresat ce l-au dat Rusiei în mo- 
mente grele, toate acestea fac, ca partea morală şi de drept 
să fie pe deplin în partea noastră. 

Mai vine însă în partea noastră împrejurarea, că acel pă- 
mânt nu l-am cucerit, n'am alungat pe nimenea depe el, că 
e bucată din patria noastră străveche, este zestrea împărți- 
tului şi nenorocitului popor românesc. 

Ni se scoate ochii cu binele ce l-am avut din partea Ruşilor. 
Pentru a răspunde şi la aceasta ne-ar trebui să împlem un 
volum întreg. Destul numai să pomenim, că alianţa dela 
Lusc dintre Petru cel Mare şi Dim. Cantemir ne-a costat 
domnia naţională şi un veac de înjosire şi de mizerie, — iar 
cea mai nouă alianţă dintre Rusia şi noi a început a aduna 
nouri grei deasupra noastră. Basarabia, mânăstirile închinate. 
mii de oameni pierduţi în bătălie, zeci de milioane de lei 
aruncate în Dunăre, şi în fine poate existenţa poporului ro- 
mânesc pusă în joc, iată binele de care ni se cerea ne bucura 
şi a fi mulţămitori! 

Ce ni se opune? 

Interesul a 80 de milioane de oameni faţă cu slabele noa- 


—— 

stre cinci milioane. Dar Temis e cu ochii legaţi spre a nu 
vedea părţile, ce se judecă înaintea ei — şi în loc de cum- 
până, în care să se cumpănească deosebirea de greutate între 
80 şi 5 milioane, ea ar trebui să ia cântarul. De braţul scurt 
sau prezent al cântarului ar atârna în greu Rusia, de bra- 
ţul cel lung al unei istorii de 500 de ani atârnă România cu 
drepturile sale străvechi şi noi. 

Inainte de a încheia, avem a împlini un act de gratitudine, 
nu pentru noi, asupra cărora nu pretindem ca să se reflecte 
meritul acestei lucrări, ci pentru ţară în genere, căreia pu- 
tinii lucrători pe ogorul istoriei naţionale, îi oferă azi mij- 
loace de a se apăra”). 

Pentru veacul al XIV şi al XV-lea am cercetat cu mult 
folos „Istoria critică a Românilor“, de d. B. P. Hajdeu şi 
„Archiva istorică a României“, editată de acelaș, apoi „Bei- 
träge zur Geschichte der Romănen“ v. Eudoxius, Frhrn. v. 
Hurmuzaki ; pentru veacul al XVI-lea materialul cel mai 
preţios sunt capitulaţiunile Domnilor moldoveni cu Poarta ; 
pentru al XVII-lea textul cronicelor editate de d. Mihail Ko- 
gălniceanu, iar în privirea eparhiei Proilaviei Cronica Huşi- 
lor de P. S. S. Părintele Melchisedec, episcopul Dunărei de 
jos ; pentru al XVIII-lea aceeași colecţie de cronici, cu deose- 
bire însă cronica tradusă după ordinul lui Grigorie Vodă în 
greceşte de un Amiras, în care e cuprins și textul autentic al 
înscrisului Tătarilor din Bugeac, apoi colecţiunea de docu- 
mente a lui Hurmuzaki vol. VII, pentru veacul al XIX; 
în fine mai sus citata carte a consulului general englez Wil- 
kinson. Asupra lui Amiras şi Wilkinson ne-au atras atenţia 
d. Al. Odobescu. 


1) La Cronica din Timpul, 5 Martie 1878, citim următoarele : 
„D. Hașdeu ne trimite o scrisoare, în care se plânge, că în arti- 
colele noastre despre Basarabia, nu constatăm că arsenalul nostru 
de citaţiuni îl datorim Istoriei critice și Arhivei istorice. Rugăm 
din parte-ne să binevoiască a constata întâiu, că articolele noa- 
stre nu s'a sfârşit încă, al doilea, că meritul lor nu se reflectă 
asupra nimănui, al treilea, că en chiar intersul politic al lucrării 
noastre de a cita la capăt toate izvoarele de cari ne-am servit. 
Rugăm deci să ni se îngădue de a cita izvoarele abia la capătul 
studiului nostru, care se termină cu cesiunea dela 1812. 


POETUL ŞI OMUL POLITIC 


Un cititor rus al gazetei „Le Nord“ din Bruxelles trămite 
acelei redacţiuni o scrisoare deschisă, ca răspuns la scrisoarea 
asemenea deschisă, pe care d. locotenent-colonel Alecsandri a 
adresat-o principelui Gorciacoff în privirea cererii de rea- 
nexare a Basarabiei. 

Foaia noastră a fost una din cele dintâi, cărora d. loco- 
tenent-colonel a binevoit a comunica acea scrisoare și pe care 
am şi publicat-o româneşte la vremea ei. Acum reprodu- 
cem mai la vale şi răspunsul cititorului rus şi observăm 
numai, că acestuia i s'a întâmplat un lapsus, adică a alunecat 
a adresa răspunsul său poetului Vasile Alecsandri, pe când 
autorul scrisoarei către principele Gorciacoff e fratele poetu- 
lui, Ioan Alecsandri. 

Confundând pe poet cu omul poltic, cititorul rus crede, că 
fiind însuși om politic, poate da lecţii poetului, de aceea răs- 
punde cu un ton oarecum magistral, pe când în adevăr i s'ar 
fi cuvenit mai de grabă tonul colegial a unui om ce voeşte 
să măsure argumente, nu să împartă învăţăminte. Relevăm 
acest lapsus, nu din altă cauză, ci numai pentru că el e obiec- 
tul unui fin paralogism. Cititorul rus voeşte să zică că, fiind 
Alecsandri poet, adică mişcându-se pe un teren paralel, nu 
congruent cu acela al politicei, răspunsul din pana diplo- 
matică ar fi oarecum superior adresei din pana cea de poet. 

Ne permitem a releva că acest punct de plecare, pretinsul 
paralelism între poezie şi politică, nu este exact. Poeți se : 
găsesc foarte rar — politici cât frunză şi iarbă. 

Bunătatea sau netrebnicia unui om politic atârnă de împre- 
jurări, de mediul social, de constelaţiunea puterilor, cari îşi 
țin echilibru. Un om mediocru poate fi un politic mare în 
imprejurări date, dar un om mediocru nu va fi sub nici o 
împrejurare un poet mare. 

Politica poate crea sau stârpi condiţiunile de existenţă a 
unei culturi; lucrul în sine însă al desvoltării intelectuale, 
consiste ea în arte, consiste în ştiinţă, se naşte şi creşte nea- 
târnat de politică şi politici. Ar fi grozav a admite, că acti- 

vitatea cea mai pură şi mai nobilă a omenirii, are aceleaşi 
ținte şi se serveşte de aceleași mijloace fără scrupul, de cari 
se servesc şi politicii. 

Stabilim deci că, dacă autorul rus e într'adevăr om politic, 
el răspunde asemenea numai unui om politic, nu poetului, 
care atare se bucură pe scara omenirii de un rang înăscut 
atât de mare, în cât pe lângă dânsul mulţi dintre principii cei 
reali sunt numai nişte bieţi comedianţi în tragi-comedia mize- 
riei, înjosirii şi meschinătăţții omenești, al căror corelat în 
politică este răpirea prin putere şi amăgirea prin cuvânt. 


CONSECVENŢA OMULUI DE STAT 


Abia au trecut câteva săptămâni de zile de când corpurile 
legiuitoare ale României au votat moţiunea, prin care res- 
pinge orice târguială privitoare la vatra ţării. Corpurile 
legiuitoare au votat această moţiune, guvernul a primit-o, 
ba şi-a făcut chiar un capital politic din ea; toate ziarele 
au lăudat patriotismul reprezentanţilor națiunii; toate par- 
tidele au aplaudat; a fost o „zi mare“ aceea, în care sa 
votat memorabila moţiune. 

Noi, pe semne mai puţin entuziasmați decât alţii, încă pe 
atunci am zis, că votarea unei moţiuni este un lucru foarte 
nevinovat, şi că această moţiune trebue să fie temelia unui 
program de acţiune. Am rostit odată cuvântul, trebue dar 
să rămânem oamenii lui, altfel ne facem de râs. Am votat 
moţiunea, suntem dar angajaţi în sensul ei. 

Poate că nu era bine să se voteze; poate că am votat în 
pripă şi fără a ne fi dat bine seama despre consecinţele votu- 
lui nostru; cu atât mai rău, de oarece pentru o ţară nu 
poate fi nimic mai demoralizator decât conştiinţa de a fi luat 
o hotărîre nechibzuită, în o cestiune atât de gravă cum este 
aceea a retrocedării Basarabiei. 

Din două lucruri trebue să alegem unul: ori suntem 
lipsiţi de maturitate politică, şi luăm nişte hotărîri pripite; 
ori suntem lipsiţi de bărbăţie, şi nu putem rămâne consec- 
venţi în hotărîrile noastre. 

Nu înţelegem, cum tocmai aceia, cari au făcut sgomotul cel 
mai mare cu moţiunea votată, mai pot să revie asupra ce- 
stiunii şi să se întrebe, dacă e bine să ne ţinem de hotă- 
rîrea luată. 


i 

Rusia, cu voia noastră ori fără voia noastră, va lua Basa- 
rabia dela noi; nu ar fi bine oare să primim ceva răsplată?! 

Aşa se întreba oamenii zilei. 

Dar, după moţiunea votată, această întrebare nu mai poate 
să mai fie pusă. Moţiunea votată nu are și nu poate să aibă 
alt înţeles, decât că noi, statul român, suntem hotărîţi a nu 
da Rusiei nici un titlu de drept asupra Basarabiei. Rusia, 
zice moţiunea, poate să ia Basarabia dela noi, o ia însă fără 
de nici un drept recunoscut de noi. Indată ce am primi ceva 
drept răsplată, Basarabia este vândută. 

Dar nu primim dela Rusia, ci dela Europa. Ce primim 
însă ? — ce putem primi? — O bucată de pământ pe care 
ne-a rezervat-o Rusia. 

Chiar dacă ar fi bine să primim această bucată de pământ, 
moralitatea publică ar cere ca nu oamenii, cari au făcut 
paradă cu acel „non possumus“ bombastic să pledeze pentru 
primire. Ei s'au rostit odată și prin aceasta au renunţat la 
dreptul de a se mai rosti, şi-au ales un punct de vedere, tre- 
bue dar să-i rămâie credincioși. Nu sunt oameni de stat şi 
nu pot face pretenţie la încrederea publică aceia cari, azi îşi 
dau avânt şi mâne renunţă şi se retrag. 

Incă odată: vorba nu e dacă pierdem ori nu pierdem Ba- 
sarabia ; vorba e cum o pierdem. 

Sunt împrejurări, în cari pierderea Basarabiei ar putea să 
fie privită ca un fel de câştig pentru poporul român. 

Să băgăm însă bine de seamă, ca pierzând Basarabia să 
nu câștigăm, drept răsplată, ceva, ce ar fi pentru România o 
pierdere mai mare decât pierderea Basarabiei. 


CONCESIUNI ECONOMICE 


O telegramă a agenţiei Havas ne vesteşte sosirea d-lui 
Brătianu în Viena, solicitarea sa pentru sprijinul Austriei 
in afacerile noastre şi răspunsul Austriei, care se zice că ar 
fi egal cu încuviințarea acelui sprijin, dacă i se vor face con- 
cesiuni economice. Nu putem şti nici de ce natură pot fi 
acele concesiuni, nici întrucât prim ministrul nostru este în 
stare de a pricepe însemnătatea lor. Cu toate acestea tărâ- 
mul economiei politice fiind circumscris şi putându-se împărţi 
in cele două ramuri ale producţiei brute şi a celei industriale, 
e uşor de presupus că Austria va fi cerând avantaje nouă 
pentru înlesnirea desfacerii industriei sale în România, avan- 


220 M. EMINESCU 


taje pe care în mare parte le posedă și astăzi şi le-a avut de 
mult. 

Fără a prejudeca lucrurile, vom premite numai următoarea 
întrebare: Are Austria interes politic, ca noi să existăm? 
In decursul lungii și mult încercatei noastre vieţi istorice 
am putut observa un lucru. De câte ori i se propunea Polo- 
niei să anexeze Moldova, de atâtea ori Polonia răspundea că 
desființarea statului moldovenesc ar fi un pericol, pentrucă 
această perdea între Turcia și Polonia era cel dintâiu zid de 
apărare, cea dintâi stavilă de înlăturat în înaintarea armelor 
osmane. Pe atunci Turcia era cea dintâiu putere militară în 
Europa, neîntrecută decât de Spania, care sub Casa de Au- 
stria ajunsese la culmea măririi sale. Polonia avea un interes 
ca Moldova să existe, precum Ungaria avea unul, pentru ca 
Valahia să existe. 

Regii Ungariei şi ai Poloniei aveau pentru domnii acestor 
țări o deosebită bunăvoință.  Cităm numai câteva cazuri. 
Vladislav Iagello şi soţia sa Hedviga îl dăruesc pe Vlad 
Dracul, fiul lui Mircea cel Bătrân, cu foarte întinse posesiuni 
în Ungaria şi în Ardeal, Petru Muşat capătă dela Poloni 
Pocuția pe o cale cu totul prietenească, Movileştii sunt prin- 
cipi egali în Polonia cu cei mai mari magnați ai acestei ţări, 
lui Miron de pe Bârnova (Barnoschi Voevod) i se dau, pen- 
trucă pierduse Moldova, câteva. mici principate în Polonia, 
pe care el domneşte în același mod semi-suveran ca şi cei- 
lalţi principi, cun cuvânt marele regat slav căuta să întă- 
rească pe cât putea, prin simpatii, prin daruri, prin aju- 
toare contra Turcilor şi Tătarilor, perdeaua Moldovei şi a 
ţării românești contra puterii osmane. Cei ce vor să se încre- 
dinţeze despre aceasta, pot cerceta tratatul dela Karlovitz şi 
anume stipulaţiunile privitoare la Polonia și la Moldova. 

Polonia îşi deschisese totodată o cale bătută și sigură pen- 
tru comerţul său cu înfloritele oraşe italiene prin interme- 
diul coloniilor genoveze din Cetatea-Albă, Chilia și Tighina. 
Această cale comercială se ramifica lângă Prut în două dru- 
muri, al Dunării şi al Mării Negre, respective a gurilor 
Nistrului. 

Dar pe acea vreme industria omenească era mărginită la 
lucru cu mâna, produsă cu unelte, care prefăceau în obiect 
de consumaţiune tot numai puterea omenească. Căci răz- 
boiul pânzarului și al postăvarului, ciocanul şi dalta, gelăul 
şi strungul sunt pârghii şi suprafeţe înclinate, care prefac la 
un capăt al lor în muncă industrială, puterea omenească 
aplicată la celălalt capăt. 

Afară de aceea, lipsind drumurile de fier, transportul scum- 
pea marfa manufacturată în mod considerabil şi o făcea acce- 

sibilă numai claselor bogate, încât alături cu industria sub- 
țire, care era pusă în schimb de o negustorime internaţională, 
alături cu lucrarea capetelor culte a industrialilor străină- 
tăţii, aceleaşi instrumente, acelaşi războiu, ciocan, daltă, 
gelău, produceau la noi cu folos o industrie groasă pentru 
trebuințele claselor de jos ale ţării, producţie care se dove- 
deşte prin organizarea medievală a breslelor din oraşe. Româ- 
nii aveau o clasă de mijloc nu atât de puternică, ca cele din 
străinătate, dar în orice caz populaţia oraşelor avea o piaţă 
in care să-și vânză munca, avea pânea de toate zilele cu 
îndestulare. Dacă domnea un deplin liber schimb între ţările 
noastre şi celelalte, el scădea poate ceva din bună-starea 
clasei noastre de mijloc, dar existenţa ei modestă, traiul cu 
indestulare-i era asigurat, încât zeci de mii de braţe erau 
puse în mișcare printr'o muncă folositoare, care-o ferea în 
mod egal şi de moleșşirea produsă prin prea mari bogății, şi 
de istovirea şi imoralitatea produsă prin sărăcie şi lipsă. Ani- 
malul făcător de unelte, precum defineşte Aristotel pe om, 
era un animal liniștit şi neturburat de grija pentru a doua zi. 

In veacul nostru însă lucrurile iau o formă foarte amenin- 
țătoare pentru cel economicește slab, pentru cel necult, când 
concurenţa e pe deplin liberă. Nu aducem exemplul nostru, 
dar pânzarii din Silezia, ba chiar băiașii din Bohemia, cari 
au găurit pământul mult mai adânc, decât toţi băiaşii altor 
munți, fără ca munca lor să poată concura cu toată greutatea 
ei, cu munca lesnicioasă a altora, sunt o dovadă demnă de 
plâns pentru tristele împrejurări ce se nasc, când i se ia unei 
populații piaţa pe care să-și desfacă munca prin absoluta 
libertate de schimb între productele omeneşti.  Atârnarea 
economică de altă dată se schimbă din nefericire în veacul 
nostru în exterminarea economică a aceluia căruia locul 
unde muncește sau nivelul său de cultură nu-i dau aceleaşi 
avantaje ca vecinului său mai fericit. 

Capătul pârghiei care odată era ridicat şi plecat de putere 
omenească, e astăzi pus în mişcare de o putere elementară, 
care nu osteneşte niciodată, care se hrăneşte cu jăratec, ase- 
menea cailor năzdrăvani din poveste, care produce în minute 
ceea ce omui singur ar produce în ceasuri sau în zile, pute- 
rea oarbă a aburului întemniţată în cilindrul maşinei cu 
vapor, ridică pârghia la un capăt iar acea ridicătură se 
preface la celălalt capăt în rotaţiune, în isbiri cu ciocanul, 
În imprimări în metal, în sbor de suveică — c'un cuvânt 
puterea individuală nu e mai nimic faţă cu această neador- 
mită putere, care n'are nevoie pentru hrana ei decât de 
cărbuni şi de apă. Unde apare productul fabricei de postav 
sau de pânză, războiul postăvarului şi al pânzarului înce- 
tează. Ba Maiestatea Sa aburul şi-a creiat un anume popor 

în toate ţările, o a patra clasă, care datorindu-şi naşterea 
unei puteri oarbe şi elementare, amenință c'o elementară 
orbire vechile clădiri ale civilizaţiei omeneşti. 

N'avem nevoie a o mai spune, că România e asemenea în 
mare parte jertfa acestei întunecoase maiestăţi.  Breslașii, 
creştini şi evrei, şi-au svârlit uneltele la apropierea lui, cu 
deosebirea că creştinii fac politică, se sfâşie și se mănâncă 
între ei și ridică în cer pe d. C. A. Rosetti, pe când Evreii, 
mai practici și mai oameni de pace, ştiu a se despăgubi de 
stângerea breslelor prin precupeţirea întinsă a obiectelor de 
consumaţiune, scumpind în mod artificial traiul zilnic. 

Cum acest soiu de vieaţă economică nu poate duce decât 
la descompunerea deplină a societăţii române nu mai poate 
fi îndoială. Mai poate însă o asemenea societate să formeze 
renumita perdea polonă între Austria şi... graţiosul nostru 
aliat ? 

Nu pomenim decât un lucru.  Istovirea noastră economică 
ne-a oprit de-a avea o armată mai mare; această istovire a 
făcut, ca cu toată vitejia şi cu tot patriotismul celei ce o 
avem, ea să îmble goală și flămândă, în această campanie de 
iarnă în care răbdarea soldatului român a fost poate mai de 
admirat decât curajul său. 

Noi credem că împărăţia învecinată care 'nţelege atât de 
bine toate acestea, ar trebui să chibzuiască cu noi în această 
privire un modus vivendi, care pe de o parte să ne facă cu 
putință — nu zic să ne înlesnească — de a ne crea o piaţă 
pentru munca populațiilor noastre din târguri. Leben und 
leben lassen este un bun proverb german care se tâlcueşte: 
„Trăieşte tu, dar lasă şi pe altul să trăiască.“ O deplină 
subjugare economică în condiţiile de astăzi ale muncii e 
egală cu sărăcirea, demoralizarea şi moartea. 

Tocmai pentru că știm preţui înţelepciunea politică a oame- 
nilor de stat din împărăţia învecinată, de aceea nici credem. 
că acele concesiuni cerute să fie de natură a compromite 
viitorul nostru economic. 

TENDENŢE DE CUCERIRE 


Situaţia persistă a rămâne nehotărîtă, cu toate acestea noi 
credem că limba cumpenei înclină spre războiu. Intr'adevăr 
dacă Rusia ar face concesiunile cerute de Anglia, dacă ar 
supune deliberării Europei tratatul dela San-Ştefano în între- 
gul lui, ar renunţa la foloasele materiale, în a cărora preve- 
dere a declarat războiu. Căci cine va mai lua acum în serios 
declaraţiile diplomatice, făcute înaintea trecerii Prutului ? 
Erau declaraţii îmbunătoare, de cari noi credem că nimeni 
n'a fost înşelat, decât acel ce a voit să fie. 

Aceasta o spunem despre guverne, nu despre popoare. Gu- 
vernele au fost în stare să cunoască foarte bine politica rusea-— 
scă și ţintele ce ea le urmăreşte de-o sută şi mai bine de 
ani.  Răsărită din rasse mongolice, de natura lor cuceritoare, 
așezate pe stepe întinse a căror monotonie are înrâurire asu- 
pra inteligenţei omenești, lipsind-o de mlădioşie şi dându-i 
instincte fanatice pentru idei de-o vagă măreție, Rusia e în 
mod egal muma mândriei şi a lipsei de cultură, a fanatismu- 
lui şi a despotiei. Frumosul e înlocuit prin măreț, precum 
colinele undoiate și munţii cu dumbrăvi a ţărilor apusene 
sunt acolo înlocuite prin şesuri fără de capăt. In tendenţele 
de cucerire, în aşa numitele misiuni istorice, care-şi caută 
marginile naturale, nu e nimic dedesupt decât pur şi simplu 
neștiința şi gustul de spoliare. In zadar caută un popor în 
întinderi teritoriale, în cuceriri, în războaie ceea ce-i lipsește 
în chiar sufletul lui; sub nicio zonă din lume nu va găsi 
ceea ce Dumnezeu i-a refuzat, sau mai bine zicând ceea ce 
Dumnezeu a voit ca să fie rezultatul muncii a multe gene- 
raţii dedate la lucru. 

Căci stă oare destoinicia unei naţii în vr'un raport cu întin- 
derea teritoriului pe care ea îl ocupă ? 

Mica Veneţie era odată o putere mare seuropeană prin cul- 
tura ei intensivă, prin arte, prin industrie, prin judecata sănă-— 
ioasă a aristocrației ei. Dar toate aceste condiţii de mărire 
erau câștigate prin muncă îndelungată — deprinderea şi pri- 
ceperea se moşteneau apoi din neam în neam, încât chiar 
astăzi ciceronii venețieni au păstrat mai mult gust în jude- 
carea tablourilor de cum au mulţi profesori de estetică. 

Un rol analog l-a avut Olanda în istorie şi astăzi încă sunt 
State mici, cari se bucură de-o înflorire extraordinară ; pe 
un pământ de mică întindere se află mai multe averi decât 
în Rusia întreagă. Astfel suntem aproape siguri că în cum- 
Pâna economică Rusia, câtu-i de mare, trage mai ușor decât 
mica Belgie. 

De aceea ni se pare că din nefericire, Ruşii sunt sub domi- 
narea unui deşert sufletesc, a unui urit, care-i face să caute 
în cuceriri ceea ce n’au înlăuntrul lor. Nouă ni se pare, că 
cercurile culte în loc de a stăvili acest horror vacui, în loc de 
a-l împlea prin muncă şi cultură, îl asmuţă contra Europei 
pe care o numesc îmbătrânită și enervată, coaptă pentru a 
cădea întreagă sub dominație rusească. 

Europa le pare astăzi în starea în care era Bizanțul la apa- 
rițiunea unui neam asemenea mongolic, a Turcilor. 

In locul civilizaţiei grece, înflorit-a în Bizant o cultură 
turcească? De loc. Tocmai aşa nu va înflori o cultură 
moscovită pe pământurile supuse Ruşilor, pentrucă lipsește 
rădăcina subiectivă a unei asemenea culturi. In Rusia chiar 
miezul culturii e în Ingermanland şi în cele trei provincii bal- 
tice, în mâinile şi capetele a poate două sute de mii de oameni 
de origină germană, pe când populaţiile străvechi a acelor 
provincii, Leţii, Livii, Crevinii şi cum îi mai cheamă nu se 
vor fi aflând cu mult mai sus, de cum îi va fi găsit episcopul 
Albrecht la anul 1200. 

Astfel misiunea istorică de care se face atâta vorbă, nu-i 
o misiune care-şi are originea în afară, ea e rezultatul unui 
gol sufletesc, a unei barbarii spoite cu frac şi mănuşi, a unui 
deșert care de-ar stăpâni pământul, tot nu sar umple. 

Cerul deasupra-l schimbi, nu sufletul marea trecând-o. 

Pot să treacă şi Dunărea şi Carpaţii şi Adrianopol, să ia 
Roma veche, precum ameninţă pe cea nouă, pot să presure 
Europa întreagă cu cenușă şi cadavre, nu se va naşte din 
milioanele de cameni, niciun Rafael, niciun Beethoven, niciun 
Kant, ba tocmai lipsa unor asemenea spirite de adâncă înţe- 
lepciune şi de un adânc sentiment pentru bunurile ce înobi- 
lează omenirea, este cauza acelui gol sufletesc, care-şi caută 
compensație în glorii sângeroase şi în cuceriri. 

De mult, dar mai cu seamă de o sută cincizeci de ani 
încoace, ţinta cuceririlor ruseşti sunt țările răsăritene ale 
Europei. 

Nu mai vorbim despre cuvântul d-lui Aksakof, care vede 
întinzându-se panslavismul în miezul Europei, în ţările coroa- 
nei habsburgice până la marea Adriatică. C'un cuvânt, în loc 
de-a desfăşura activitatea înăuntru, ochii vecinului nostru 
sunt pironiți cu flămângiune asupra apusului, cercurile culte 
umplu golul sufletesc cu fantasmagoria unui imperiu care ar 
ajunge dela Sibir până sub zidurile Veneţiei şi apoi mal 
departe... tot mai departe. i 

Şi această misiune tainică o împlinse apoi diplomații şi 
baionetele. Existe testamentul lui Petru cel Mare sau nu 
existe, el există în capetele a mii de oameni visători, cari dau 
tonul în Rusia. fie 

Războiul a fost declarat Porții, pentru a elibera pe creştini 


———  —— ———————__ — —— —— 


OPERA POLITICĂ 225 


— în formă — în fond însă pentru a cuceri întreg imperiul 
otoman întrun mod, care să poată ti înghiţit mai de voie, 
mai de nevoie de Europa. După Turcia urmează imperiul 
habsburgic, după dânsul cine mai ştie cine. Scopul fictiv al 
războiului şi scopul adevărat sunt diametral opuse. 

Astfel se dărue un regat splendid celui mai neînsemnat 
popor din peninsula balcanică, Bulgarilor. 

Se stabileşte în tratatul dela San-Ştefano independenţa 
României și cun rând după aceea se stabileşte c'un al treilea, 
fără de noi, dreptul de a-și trece trupele prin ţara noastră, 
de a o ocupa cu alte cuvinte doi ani de zile. Doi ani — vă- 
zând şi făcând — s'ar preface apoi în zece şi 'n o sută, pen- 
trucă splendidul regat bugar e piăsmuit așa de frumos pen- 
tru ca să rămâe proprietate ohavnică rusească. 

Se stabilește principiul, ca Basarabia să fie cedată prin 
liberă învoială — ceea ce presupune că suntem în drept de 
a o ceda sau de a n'o ceda. Ne hotărim dea n'o ceda şi Rusia 
a ocupat-o astăzi pe deplin. 

In fine, susţiind dreptul nostru, vedem ivindu-se colții prie- 
teșugului. Bucureştii sunt împresuraţi de trupe, în Vlaşca 
cazacii îşi bat joc de populaţie, dând oamenii afară din case, 
trenurile noastre cu muniţiuni sunt oprite în drum, c'un 
cuvânt Rusia a început a întrebuința mijloacele ei civiliza- 
trice pentru a ne intimida. 

Nu deprindem frica și pace bună. 

Teamă ne e numai, ca imperiul habsburgic să nu cadă la 
învoială cu Rusia, căci despre Anglia nu e vorbă. Ea este în 
stare a ţine războiu, până ce Rusia-și va fi svârlit în vânt cea 
din urmă rublă metalică. 

Dar contele Andrassy a făcut propuneri de împărţeală şi 
aceste propuneri prefac înţelegerea în complicitate şi compli- 
citatea cu Rusia e totdeauna fatală. 

N'avem nevoie a pomeni exemplul nostru. Oamenii fără 
simţ istoric, liberalii cosmopoliţi cun foarte incolor senti- 
ment de patrie s'au dat în apele Rusiei şi au declarat un 
războiu care ne-a costat mii de suflete viteze, zeci de milioane 
ȘI poate o provincie. 

Zicem poate, pentru că Europa e interesată ca şi noi în 
cestiune. Se poate ca Rusiei să i se întâmple soarta, pe care 
ne-o pregătește nouă. 

„Guvernul a ales o politică, pe care o aprobăm ca directivă, 
deșşi-l găsim foarte inapt pentru a o executa. Guvernul libe- 
ral a intrat în ițele Rusiei şi e prea angajat, încât vecinii: 
se găsesc în drept de a se rosti nediplomatic faţă cu cei ce 
reprezintă. țara, coroana ei şi pe augustul purtător. Aducem 
aminte convorbirile dintre Principele Gorciacof şi generalul 
loan Ghica, cari convorbiri aveau un aer deja neînmănuşat. 

Nu mai vorbim de altele şi mai rele, dar destul că în momen- 
tul în care Gorciacof se răsteşte, cazacul pradă în Vlașca. 
Răstirile diplomatului se traduc în acte de brutalitate, când 
ajung în rândurile din urmă. 

Deşi nu s'a născut încă rusul care să fie în stare a ne 
insufla frică, grijă tot ne inspiră, ba putem zice siguranţa că 
ne aşteaptă vremi grele. Despre biruința cauzei drepte nu 
ne îndoim, precum nu ne îndoim, că oricare ar fi curentul ce 
se mişcă în contra civilizaţiei, el trebue să fie nimicit cu 
vremea. Dar acea vreme e adesea foarte departe. 

Deviza noastră este: a nu spera nimic şi a nu ne teme 
de nimic.  Nesperând nimic, navem nevoie de a ne mai în- 
crede în alţii, precum ne-am încrezut, ci numai în noi înşine 
şi în aceia care sunt nevoiţi să ţie cu noi, netemându-ne de 
nimic n'avem nevoie de a implora generozitatea în locuri 
unde ea e plantă exotică. 


DOMNUL HOLBAN ȘI ARTHUR SCHOPENHAUER 


După ce d. Holban şi-a primi. plata dela noi, când în rân- 
dul trecut au atribuit în mod tendenţios şi pe faţă neadevă- 
rat, niște fraze ale lui Max Stirner lui Arthur Schopenhauer 
— toate acestea pentru a combate o alegere — d-nia lui vine 
din nou şi ajunge cu cutezarea de-a atribui din nou înţelep- 
tului dela Frankfurt ideile lui Max Stirner, plângându-se 
că, indicând printr'o citaţiune (mincinoasă) doctrinele (ce d. 
Holban voeşte a atribui) candidatului, şi-au atras critice şi 
graţiozităţi incivile din partea noastră, taxându-l noi de 
ignorant. 

Dăm din nou pasagele din cuvântul d-lui Holban, întrucât 
ating această materie : 

„lată consideraţiunile cari le-am adus ca să combat această 
alegere, am adus şi oarecari consideraţiuni morale, şi cred că 
ori de câte ori este vorba de o alegere de mandatar al ţării 
şi de trămiterea lui într'o cameră care se numeşte Adunarea 
naţională a unui stat, este bine de a şti dacă credinţele lui 
sunt pentru mănţinerea naţionalităţii poporului în cestiune, 
căci este absurd a se admite că un client şar alege un advocat 
care să fie inamicul cauzei sale. Ei bine; eu în privinţa 
aceasta mulţumesc onor. d-lui P. Carp, care, în patriotismul 
său, a fost nevoit să declare că doctrinele d-lui Maiorescu 
sunt funeste societăţii româneşti şi statului nostru politic... 

căci aceasta însemnează declaraţia sa, când zice că dacă ar fi 
cunoscut mai înainte aceste doctrine mar fi votat pentru d. 
Maiorescu... 

D. Carp, ca om care-și iubește ţara, s'a găsit nevoit să ne 
facă această declaraţiune, care-i face onoare din toate punc- 
tele de vedere. Eu în rândul trecut v'am indicat printr'o 
citaţiune cari erau doctrinele acelui candidat, şi acea indicare 
mi-a atras critice şi graţiozităţi incivile din partea d-lui Maio- 
rescu într'o foaie a sa, taxându-mă de ignorant. D-lor, nu voi 
să trec nici de filosof, nici de învăţat universal, dar ţin să 
constat că tot ceea ce zic este esact, țin să probez că am dat o 
interpretare justă, veridică înaintea D-voastră în privirea 
doctrinei acestei şcoale funeste, care în Moldova se numește 
Noua direcţie şi al căreia d. Maiorescu este şi fondatorul şi 
marele profet. Iată am aicea evanghelia acestei școale, „Con- 
vorbirile literare“, unde sunt traduse şi propagate de d. Maio- 
rescu principiile lui Schopenhauer. 

D. preşedinte: Nu ştiu dacă: este bine să discutăm aci opi- 
niunile filozofice ale alesului. 

D. A. Holban: La această observație a d-lui preşedinte, aş 
voi să ştiu un lucru: dacă în țara românească ar fi o locali- 
tate care să se numească Le Lac salé şi dacă acolo ar trăi o 
sectă de mormoni ca în America, şi dacă prin rătăcire un 
colegiu electoral ar alege un mormon, s'ar găsi loc pentru el 
în Camera noastră, când în parlamentul statului celui mai 
liberal, în Camera Statelor-Unite, n'a putut să intre nicio- 
dată un mormon ? 

Inainte de toate, partidul național democratic şi liberal are 
de cea dintâi datorie să apere proprietatea, onoarea şi casti- 
tatea familiei, patria... are de datorie să propage în popor 
onoarea, moralitatea, virtutea... iară nu MATERIALISMUL 
abjectului Schopenhauer, care propagă concubinatul, dreptul 
bătăii cu biciul, disprețul amorului de patrie şi sentimentelor 
de onoare... Aceste lucrări sunt bune la sălbatici, nu la noi...“ 

Inainte de toate constatăm, că nu l-am taxat pe d. Holban 
numai de ignorant. Citând fals, atribuind ideile lui Stirner 
unui alt autor, d-sa a fost de rea credinţă și acest din urmă 
calificativ dorim să se cunoască. D-sa a spus neadevărul 
despre un autor cu renume european şi l-a spus cu intenţia 
de a-l spune. Ingoranţa este o nenorocire, nu o vină, minciuna 
este o vină pozitivă ; ignoranţa arată că capul este deşert, 
minciuna arată că inima şi caracterul sunt de nimic. Un 
om ignorant poate fi detreabă, unul c'un asemenea caracter 
niciodată. 

D-nia sa ţiind să constate şi de astă dată, că ceea ce a zis 
e exact, spune în fiece vorbă ce-o pronunţă nu nou neadevăr, 
Şi aceasta ştiind bine că-i neadevăr. 

D. Holban zice că filosoful în cestiune e contra proprietăţii ! 

Neadevărat. 

Că e contra castităţii familiei. 

Neadevărat. 

Contra onorii, a virtuţii, a moralității. 

De trei ori neadevărat. 

Şi 'n fine — finis coronat opus — d-nialui mai susține că 
abjectul Schopenhauer e materialist. In şapte rânduri de 
spalt a „Monitorului“ d-sa aruncă 7, zi: şapte neadevăruri, 
nemaiauzite prin colosala lor sfruntare, prin lipsa de ruşine 
a acelui ce cutează să le pronunţe. 

Schopenhauer e unul din cei mai aprigi apărători ai pro- 
prietăţii ; castitatea o arată ca o virtute principală şi ca 
temeiul familiei ; sentimentul de patrie e 'n ochii lui atât de 
mare, încât în scara virtuţilor omenești sacrificarea pentru 
patrie e aproape de sfințenia deplină, de asceză ; el cere aspre 
legiuiri pentru păstrarea onorii cetăţeneşti, combate însă „le 
point d'honneur“ al evului mediu, care-ţi comandă să nu-ţi 
plăteşti datoriile, contractate legitim, ci numai pe cele dela 
jocuri de hazard, iar când cineva î spune adevărul, să-l 
ucizi. In fine în veacul nostru nu există nici un singur filo- 
sof, care să fi stabilit atât de înalte ideale de moralitate ca 
tocmai înțeleptul dela Frankfurt. 

Dispreţul amorului de patrie şi a sentimentelor de onoare 
nu le-a propagat niciodată. Cea ce combate este acea mân- 
drie deşartă naţională, care face pe nişte secături să se laude 
c'o calitate, la care cel mult părinţii lor poartă meritul şi pe 
care o împărtăşesc cu alte milioane de oameni. 

O dovadă ne dă însuși d. Holban. Intr'o cumpănă pune 
12 ani de muncă literară a „Convorbirilor“ şi într'alta ridi- 
cola sa personalitate şi pentrucă e Român, crede a putea 
contesta meritul unor lucrări stăruitoare. D. Holban n'a pro- 
dus nimic, nu ştie nimic, nu însemnează nimic, cu toate ace- 
stea fiindcă e Român, ţine cumpănă la toate. 

Apoi nu e așa. 

Ceilalţi sunt asemenea Români — desigur că după origină, 
limbă şi mutre mult mai curaţi decât d. Holban — dar pe 
lângă acest aşa zis merit, mai au și altele, pe care d. Holban 
nu le are. 

In fine Schopenhauer e materialist. 

Dar ştiu astăzi până şi copiii, şi orice enciclopedie îl poate 
lumina pe d. Holban, că Schopenhauer e idealist „pur sang”. 
Ceea ce produce iluzia în capul d-lui Holban, e că d-lui își 
închipueşte că idealişti se numesc aceia care-şi bagă degetul 
în gură şi apoi scriu la cai verzi pe păreți. A. 

Schopenhauer ştie carte, asta e deosebirea între el şi alții. 
El era în curentul ştiinţelor naturale, era fiziolog, era anatom, 

şi într'o viaţă lungă, el totdeauna a căutat probe pentru teo- 
riile lui idealiste în ştiinţele naturale. Dar faptul că Scho- 
penhauer ştie mai multă fiziologie, decât mulţi profesori de 
acest obiect, nu-l prefac încă într'un... abject materialist. 

Pedeapsa cu moartea a susţinut-o, pentrucă el a dovedit 
că cine e născut canalie şi om de nimic, om de nimic şi 
dușman omenirii rămâne întotdeauna. Tot prin această idee 
însă el arată totdeodată că n'o primește pentru crime comise 
din nevoie sau din patimi mai puternice decât natura omului. 
Dar el nu voeşte neapărat pedeapsa cu moartea. Lucrul 
principal este înlăturarea radicală a răului, deci propune în 
locul acestei pedepse: scopirea, pentru a nu se mai înmulţi 
canaliile. 

Este aceasta poate cauza din care d. Holban urăște pe Scho- 
penhauer ? 


BUCOVINA ȘI BASARABIA 


S'au împlinit o sută de ani de când Austria, voind să stabi- 
lească comunicaţiunea între Ardeal şi Galiţia, a luat în stă- 
pânirea sa o parte din Moldova. Curtea din Viena nu avea 
nici un drept asupra bucății de pământ, pe care o cerea şi pe 
care în urmă a şi luat-o, era însă interesul apărării puterni- 
cul argument, pe care îşi întemeia cererea. 

Impărţindu-se Polonia, Austria luase partea despre miază-zi 
şi astfel câştigase o provincie, care se megieșea cu Ardealul 
fără ca să comunice cu dânsul. Dela hotarele Moldovei până 
ia Maramureş, munţii stau ca un zid nestrăbătut încât, fiind 
atacată Galiţia despre miază-noapte ori despre răsărit, era 
peste putinţă a da trupelor, ce o ar fi apărat, ajutor grabnic 
din Ardeal. 

Două provincii megieșe ale aceleiași împărăţii, cari nu 
comunică decât prin o a treia şi cu un înconjur foarte mare, 
erau o anomalie foarte jignitoare atât pentru apărarea hota- 
relor, cât şi pentru administraţie și comerț. Curtea din Viena 
trebuia dar să caute a stabili între aceste două provincii 
comunicaţia pe cea mai scurtă cale, care, după desvoltarea 
terenului, era cu putinţă, şi această mai scurtă cale era prin 
Moldova și anume prin trecătoarea Bărgăului. Astfel luarea 
Bucovinei era o consecuențţă firească a împărţirii Poloniei şi 
cererea Austriei de a i se ceda câteva districte din Moldova, 
deși nu era întemeiată pe drept, era justificată prin nişte 
interese, a căror legitimitate numai anevoie o vom putea pune 
la îndoială. 

Tot spre a stabili o comunicație, Rusia a luat Basarabia, şi 
acum, o sută de ani după cedarea Bucovinei, cere să-i retro- 
cedăm partea, ce ni s'a înapoiat din această Basarabie. Ţarul 
nu avea nici un drept recunoscut pe care şi-ar fi putut înte- 
meia această cerere atunci, când a luat teritoriul din Nistru 
până în Prut, şi cu atât mai puţin are acum vreun drept, 
cu care ar putea lua partea ce ni s'a înapoiat din acest teri- 
toriu. Cererea nu ar fi dar justificată decât prin interesele 

ce are Rusia de a stabili comunicaţia între Basarabia rămasă 
incă rusească şi între Bulgaria. 

Admiţând legitimitatea intereselor Rusiei, nu înţelegem 
cum Rusia ne oferă în schimb Dobrogea, deoarece, îndată ce 
Dobrogea ar fi teritoriu românesc, comunicaţia între Rusia 
şi Bulgaria nu se mai poate face decât prin ţara noastră. 
Rusia n'a scăpat de o piedică, iar noi întâmpinăm nişte greu- 
tăţi mai mari chiar decât cele de până acum. In tot cazul, 
Rusia nu ne poate oferi Dobrogea decât cu hotărîrea de a 
ne sili mai târziu să i-o cedăm. 

Contestăm însă legitimitatea intereselor, ce Rusia pretinde 
a avea pentru stabilirea comunicaţiei între Bulgaria și Basa- 
rabia rămasă sub stăpânirea rusească. Bulgaria este eliberată, 
iar nu cucerită; şi numai atunci, când Rusia va avea o 
provincie peste Dunăre și când apărarea acestei provincii ar 
fi pusă în joc, numai atunci vom putea discuta, dacă cererea 
de retrocedare e justificată. Nici atunci nu vom avea însă 
dreptul de a ceda, ori de a consimţi la cedare, întocmai cum 
nu am consimţit la cedarea Bucovinei ori la cedarea Basara- 
biei, ci. ca popor slab dar hotărît, ne-am rezervat dreptul de 
a respinge ori şi când învinovăţirea, că înşine am stat la târ- 
guială asupra vetrei strămoşilor noștri. Dacă nu am putut 
păstra întreagă moșia rămasă dela părinţii noştri, ne-am 
păstrat şi voim să ne păstrăm conștiința întăritoare, că ni-am 
făcut datoria şi că nu din vina nvastră, nu cu învoirea noastră 
a fost ştirbită. 

Astăzi, când cestiunea retrocedării Basarabiei pune pe 
poporul român, ba putem zice, chiar întreaga Europă, în 
fierbere, este datoria noastră a ne lămuri și a lămuri pe 
Europa asupra împrejurărilor, în virtutea cărora această ce- 
stiune se pune. Este un curent de două sute de ani, de care 
Europa sufere ca de o boală cronică. Europa sufere; noi 
însă, cari am stat aci, între Turci şi Ruşi, mereu am fost zgu- 
duiţi şi mereu suntem apucaţi de puternicul curent. Mai 
înainte, trei veacuri stăturăm mereu sub arme, mereu în 
luptă, mereu un zid de despărţire între apus şi răsărit ; iar 
după o muncă uriaşă de trei veacuri au început alţii a se 
bate peste capetele noastre. 

Cinci sute de ani din vieaţa noastră a fost o luptă ne- 
curmată ; cu toate acestea, astăzi, după ce Europa ne-a dat 
douăzeci, numai douăzeci de ani de pace, în ciuda zguduirilor 
bolnăvicioase prin care am trecut chiar şi în această vreme, 
astăzi ieşim la iveală ca un popor întinerit şi plin de putere 
proaspătă. Nu cerem dela lume decât putinţa desvoltării 
pacinice, nu voim decât să putem fi un strat de cultură în 
această parte înăsprită a Europei, nu stăruim decât ca popoa- 
rele dela apus să se încredinţeze că interesele noastre sunt 

identice cu ale. civilizaţiunii şi că suntem un popor vrednic 
de misiunea ce ni se cuvine. 

Dovadă ne este trecutul, pe care l-am putut purta fără de 
a fi pierdut ceva din individualitatea şi trăinicia noastră. 

Sunt aproape două sute de ani de când Rușii au început 
luptele pentru surparea Impărăţiei otomane. 

Astăzi, când aceste lupte par aproape de capătul lor şi când 
cestiunea retrocedării Basarabiei ni se pune ca o consecuență 
a faptelor petrecute peste Dunăre, astăzi când, cu căderea 
Impărăţiei Otomane, soarta poporului român urmează a fi 
hotărîtă, chiar puterea faptelor ne îndreptează privirea spre 
trecut şi ne îndeamnă să căutăm a ne lămuri asupra întâm- 
plărilor în virtutea cărora Impărăţia otomană a ajuns la starea 
ei de astăzi. Vom face dar, mai ales după documentele isto- 
rice adunate de răposatul Eudoxie Hurmuzachi, o dare de 
seamă asupra faptelor hotărîtoare ce s'au petrecut în ţările 
din Orientul Europei dela anul 1700 până în zilele noastre, și 
vom căuta să urmărim tendenţele deosebitelor puteri inte- 
resate faţă cu ţările române. In deosebi însă vom arăta impor- 
tanța cedării Bucovinei în comparație cu cedarea Basarabiei, 
şi vom pune în asemănare purtarea Moldovenilor la anul 
1777 şi aceea a Românilor la anul 1877. 

Vom vedea apoi în urmă, care trebue să fie consecuenţele 
fireşti ale faptelor petrecute. 


I 


POLITICA ORIENTALĂ IN VEACUL XVIII 


Intâmplarea hotărîtoare, ce încheie veacul XVII, este pacea 
pe care Poarta otomană, în urma luptei dela Zenta, a fost 
silită a o primi. La Carlovăţ, Turcii îşi lămuresc poziția față 
cu Europa şi în deosebi față cu cele patru state învecinate, cu 
Austria şi Rusia, Polonia şi Veneţia. Puterea otomană e frântă 
şi începe a se vorbi despre alungarea Turcilor din Europa. 
Unele dintre state sperează, iară altele se tem, că în curând 
Scaunul Sultanilor va putea să fie mutat în Asia, şi pentru 
unele această speranţă, iară pentru altele temerea că ea se va 
indeplini, este ideia conducătoare în politica orientală. 

Numaidecât la începutul veacului XVIII, la anul 1'706, 

agenţii, principelui Rakoczy, Papay şi Horvath, adresează 
Marelui Vizir un memoriu, în care pun în vedere Porții 
următoarele temeri : 


„Țarul de Moscova, care a îmbrățișat în Polonia partidul 
regelui Saxoniei, pare a fi împiedicat de a se mai război cu 
Poarta ; dar ţiind seamă de toate apucăturile lui el aspiră 
la monarhia orientului. El îşi deprinde şi disciplinează trupele 
contra regelui de Suedia spre a se folosi apoi de ele, după 
vreun pretext aparent, contra acestei împărăţii. Toate îl în- 
deamnă la acest războiu: afecțiunile grecilor şi ale popoa- 
relor din Moldova şi Muntenia, cari sunt de legea lui, şi 
dorinţa de a-și satisface ambiția cu vreo cucerire însemnată. 

„E dar de temut, că sfârșşindu-se pacea (treuga), Impăratul 
Germaniei va ataca această împărăție despre apus, în vreme 
ce Țarul de Moscova va ataca despre miază-noapte şi, dacă nu 
vor fi împiedecaţi din vreme, o vor strivi cu puterile lor 
unite“. 


Aceiași agenţi, într'un alt memoriu din acelaşi an, arată că 
Poarta otomană trebue să declare războiu „Țarului de Mos- 
cova, care voiește să dispună de regatul Poloniei şi să-şi 
supună pe al Suediei, precum şi mai multe alte principate 
vecine“. Dovada despre aceasta sunt luptele lui cu regele 
Suediei, ingerinţele lui în Polonia şi împrejurarea, că a trimis 
preoţi grecești în Crîm, ca să facă prozeliţi printre Circasieni. 

Aceleaşi temeri le găsim exprimate prin raporturile amba- 
sadorilor dela Constantinopol şi prin instrucţiunile ce li se 
dau din partea guvernelor lor. 

Tot la anul 1706 cabinetul francez trimite ambasadorului 
Ferriol un proiect de alianță cu Austria contra Turciei. Me- 
moriul începe astfel: 


„Monarhia turcească, nu deosebit de alte monarhii, ce au 
existat dela începutul lumii până acum, după ce sa mărit, 
acum a ajuns la decadenţă, ori, spre a vorbi mai lămurit, 
scăderea puterii ei formidabile a început sub Mahomed IV, 
tatăl Sultanului de astăzi, în cel din urmă războiu, în care 
liga catolică a uzurpat deia puterea otomană două coroane 
de cele mai înflorite, a Ungariei şi a Moreei, cu multe alte 
oraşe însemnate din Dalmația, Albania, Polonia şi Moscovia'“. 


Ne mai sperâna dar, că Turcii îşi vor putea păstra puterea 
în Europa, cabinetul francez voeşte să încheie o alianță cu 
Impăratul Germaniei, pentru ca să slăbească pe casa de 
Austria prin nouile achizițiuni, ce ar face în Orient, unde 
administratia populaţiunilor necivilizate ar trebui să-i con- 

sume toate puterile. „,Să împingem pe casa de Austria spre 
Orient —- zice proiectul. — pentru ca Franţa să rămâie stă- 
până la Rhin“. 


Astfel, centrul combinaţiunilor politice europene, era în 
Orient, şi la Constantinopol se puneau la cale războaiele. In 
luptă: cu casa de Austria, Bourbonii din Franţa mereu stă- 
ruiau pe lângă Poartă să declare războiu şi să atace despre 
răsărit pentru ca să facă diversiune în favorul armelor fran- 
țuzești. In aceeaşi vreme căpeteniile răzvrătiţilor din Unga- 
ria şi Ardeal, Tököly, Rakoczy, Bercsenyi şi alţii, încurajați 
şi ajutoraţi cu însemnate subsidii de către guvernul francez, 
mereu îndemnau pe miniștrii turci să declare războiu Austriei 
și să restabilească Ungaria, ca zid despărțitor între împă- 
răția otomană şi cea romano-germană. De altă parte regele 
Suediei cerea mereu ajutor contra Țarului Petru, şi în Polo- 
nia era un partid, care mereu își da silinţă ca prin ajutorul 
Porții otomane, să puie capăt ingerințelor ruseşti. Zi pe zi 
Marele Vizir, miniştrii turceşti şi chiar Sultanul trebuiau să 
asculte sfaturile binevoitoare și propunerile războinice, ce li 
se făceau de către agenţii secreţi ori publici ai acestora. 

Poarta otomană nu cuteza însă a declara războiu Austriei, 
nici Rusiei, ci totdeauna se mângâia cu poruncile coranului, 
care cere ca o pace încheiată să fie sfântă şi ca Sultanul să 
nu se războiască decât cu aceia cari nu se ţin de învoielile 
făcute în tratatele de pace. Cel puţin în parte însă această 
supunere către poruncile coranului era întemeiată pe teme- 
rea că, războindu-se, Turcii vor fi alungaţi din Europa. O 
dovadă foarte lămurită despre această temere o găsim în ra- 
portul dela 19 Ianuarie 1708 al Rezidentului Talman. 

Erau făcute toate pregătirile pentru un războiu contra 
Austriei, ba chiar oştirile erau îngrămădite în Banatul Temi- 
şoarei și la Sava. Nu lipsea decât porunca Sultanului, pen- 
tru ca ele să năvălească în ţara ungurească și să înainteze, 
după planul hotărît, spre Buda. Stăruinţele lui Talman pe 
lângă miniştrii Porții rămân zadarnice., Atunci Rezidentul 
Austriei chiamă la sine pe Kişlar-Agasi, un confident al său, 
ii pune un scaun în faţă cu portretul Impăratului Iosif I şi 
zice: Alcoranul d-voastră cuprinde proorocia, că veţi cuceri 
Constantinopolul şi toată împărăţia Grecilor şi această proo- 
rocie s'a împlinit. Tot alcoranul zice însă, că se va găsi 
odată un împărat bălan, numit pentru perii săi „,beniasfer“, 
care vă va alunga iarăşi din această împărăție şi din Con- 
Stantinopol. Crezi d-ta în această proorocie ? 

„Fără îndoială că cred, deoarece sunt credincios al Cora- 
nului“ răspunde Turcul. 

— Cum îţi place portretul Impăratului meu — întreabă 
acum Talman, puind în vederea Turcului virtuțile şi puterea 
acestui Impărat. 

Turcul privește la capul bălan al Impăratului și nu zice 
nimic ; plin însă de îngrijorare, grăbește să spună Sultanului 
că Impăratul, cu care se pune la cale războiul, este bălan. 
Sultanul cere să vază portretul; chiar însă fără să-l fi văzut, 
hotărăşte a nu face războiu cu un „beniasfer“. 

O altă dovadă despre această frică sunt următoarele cuvinte 
pe care le găsim într'o scrisoare a lui Rakoczy, adresată la 26 
Noemvrie 1717 lui Cellemare : 

„Muftiul şi toţi oamenii de legi sunt pentru pace, ei zic 
că Dumnezeu pedepsește pe musulmani pentrucă au călcat 
pacea încheiată cu creştinii, că Impăratul, neavând a combate 
alţi inamici afară de Turci, e nebiruit şi, dacă va face încă 
o a treia campanie norocoasă, nu va încheia pace decât după 
ce va fi alungat (rechasse) pe Turci în Asia. 


Cele două puteri, care puneau în politica lor deosebită 
greutate pe putinţa alungării Turcilor din Europa, erau însă 
Austria şi Rusia. 

La începutul veacului XVIII, curtea din Viena, fiind silită 
a se război cu Franţa și neizbutind a stârpi rădăcinile răs- 
coalei din Ungaria şi Ardeal, era direct interesată de pacea 
Orientului. In înţelegere dar cu ambasadorul Marei Britanii 
şi cu acela al Olandei, Rezidentul austriac dela Constantinopol 
îşi da mereu silinţa să împiedice izbucnirea unui războiu între 
Austria și Turcia. 

In aceeaşi vreme Rezidentul austriac, tot în înţelegere cu 
ambasadorii celor două puteri „maritime“ îşi da silința să 
împiedice izbucnirea unui războiu între Rusia şi Turcia. Pen- 
tru curtea din Viena un războiu la graniţele despre răsărit 
ale Impărăţiei nu putea fi decât o nouă greutate; afară de 
aceasta temerile pe care le-am văzut exprimate în memoriul 
agenţilor lui Rakoczy erau răspândite în întreaga Europă şi 
totdeauna, când Turcii se războiau cu Ruşii, Austria trebuia 
să stea gata de a interveni pentru apărarea intereselor sale. 

Rusia. singură, înaintează mereu spre Constantinopol. 

Cea dintâi jumătate a veacului este un lung războiu între 
Turci şi Ruși. Ce-i drept, se încheie şi în mai multe rânduri 
se reînoiește pacea. Niciodată însă Rusia nu se simte legată 
prin învoielile făcute la încheierea păcii. Pentru ea tratatele 
de pace nu au valoare decât întrucât ele îi dau noui drepturi. 

In tratatul de pace dela Carlovăţ se hotărăște ca Ţarul să-şi 
retragă oştirile din Polonia. Dară Turcii erau foarte stă- 
ruitori şi era de temut că vor începe războiu ; Țarul reiînoia 

pacea încheiată, se obliga din nou a retrage oștirile din Polo- 
nia, dar nu le retrăgea. 

Aceeași era purtarea Ţarului faţă cu provinciile dela Crîm. 
Aci mereu erau conflicte şi oamenii Țarului mereu se hăr- 
tuiau cu Tătarii. Tratatul de pace dela Carlovăţ hotărîse ca 
Țarul să nu dureze noui fortărețe la graniţele despre miază- 
noapte ale împărăției otomane. El însă nu numai a întărit 
pe acele care erau, ci a ridicat altele noui atât în apropierea 
granițelor, cât şi chiar pe un teren, pe care îl pretindea discu- 
tat între Rusia şi Imperiul otoman. 

In Moldova și Muntenia, precum și în provinciile greceşti, 
Țarul are oameni de încredere, prin care lucrează mereu pen- 
tru surparea puterii otomane. 

In sfârşit, Țarul cucereşte o parte însemnată din Suedia 
şi silește pe Regele Carol XII a se refugia cu credincioşii săi 
în Turcia. Țarul își întemeiază chiar reşedinţa pe pământul 
cucerit, şi atunci când miniștrii turcești vorbesc despre resti- 
tuirea teritoriilor cucerite dela Suedia, ambasadorul rusesc îi 
întreabă, ce ar răspunde Sultanul, dacă cineva ar cuteza să-i 
facă propunerea de a ceda cuiva Constantinopolul. 

La anul 1711 izbucnește cel dintâi războiu. Oştirile ruseşti 
trec graniţele, Voevodul Dimitrie Cantemir declară Moldova 
neatârnată şi marele Vizir pornește cu oştirile otomane spre 
Nistru. 

Țarul Petru avea la Prut, afară de oștirile comandate mai 
ales de ofițeri germani, vreo 10—15 mii Moldoveni şi câteva 
cete de unguri pribegi, atât husari cât şi pedeştri. In partea 
Turcilor luptau, afară de oștirile otomane şi tătăreşti, sue- 
diezii regelui Carol XII, polonezii comandaţi de Poniatovschi, 
cetele Palatinului de Chiovia şi cazacii Zaporojeni, dimpreună 
cu cei Potcaleni. 

După capitulația dela Movila Răbiei (Han Tepesi), la 22 
Iulie se încheie pacea dela Vadul Hușilor (In campo ottoma- 
= ad vadum Huss.) o pace foarte blândă pentru 'Țarul 

etru. 

__Se hotărăşte în acest tratat, ca Țarul să restituiască Porții 
iortăreața Assak, să surpe toate celelalte fortărețe dela gra- 
nițele despre Crîm, să nu se mai amestece în afacerile Polo- 
nezilor, Zaporojenilor, Potcalenilor şi ale Cazacilor de sub 
stăpânirea lui Dewlet Ghirai Han, și că Regele Carol XII să 
se întoarcă sub scutul Porții prin Polonia, în ţara sa. Cu 
aceste condițiuni Ţarului Petru i se dă voie dea se retrage 
nesupărat. 

Nu mai departe încă decât la 20 Noemvrie 1712, Sultanul 
adresează tuturor vizirilor, paşilor şi beilor un ordin, pe care 
1l incepe astfel: 

„In lupta ce s'a dat în anul 4423 la graniţele Moldovei între 
armata mea biruitoare şi aceea a Țarului dela Moscova (care 
de câţiva ani se prefăcea că este amic al Sublimei noastre 
Porţi, câtă vreme apucăturile lui meşteșugite încredinţau 
pe ori şi cine despre relele lui intenţiuni contra împărăției 
otomane) armata acestui Principe, cu ajutorul lui Dumnezeu, 
a fost biruită. După cum este scris că răul i se întâmplă ace- 
luia care e capabil de a-l face, Ţarul a cerut iertare cu tot 
felul de înjosiri (avec toute sorte de bassesse) şi pacea a fost 
încheiată, iară tratatul redijat în câţiva articoli. Ţarul de 
mai mulți ani se amestecă în afacerile Poloniei cu scopul că, 
după ce se va fi făcut stăpân pe acest regat, care este vecin 
cu Impărăţia otomană, va putea năvăli asupra graniţelor ei, 
şi pentru aceea s'a poruncit în acest tratat ca să se retragă 
cu desăvârşire din Polonia. Cu toate că acest articol, care 
zicea că Țarul să nu se mai amestece în afacerile Poloniei, 
era unul din cele mai esențiale și mai importante, în ciuda 
acestei învoieli el a rămas cu trupele sale în Polonia“. 


Prin urmare Sultanul a hotărît a reîncepe războiul. Inter- 
venind însă ambasadorul Engliterei şi acela al Olandei, Poarta 
otomană a consimţit a reîncheia pacea, puind Țarului un 
termen de trei luni de zile pentru retragerea trupelor din 
Polonia. Cele trei luni au trecut, dar Țarul nu şi-a retras 
trupele. Astfel Sultanul poruncește, că până la 21 Martie 
1713, toţi vizirii şi pașii să fie adunaţi cu trupele lor în lagă- 
rul dela Adrianopol, de unde vor avea să plece asupra 
Țarului. 

Astfel se rosteşte persoana Sultanului; cu toate acestea 
războiul nu se face, deoarece Țarul Petru izbutește a încheia 
şi astădată pacea, obligându-se din nou a retrage trupele din 
Polonia. 

Peste câţiva ani, la 1718, izbucneşte războiul între Veneţia 
şi Poarta otomană. Austria intervine şi astfel războiul se 
încinge între Poarta otomană şi cele două puteri aliate. 

In tot cursul războiului oştirile ruseşti sunt grămădite prin 
Polonia şi pe la graniţele despre Crîm ; în tot cursul războiu- 
lui, Țarul Petru mereu face Curţii din Viena propuneri de 
alianță; când Turcii îi aduc însă aminte datoriile, ce le-a 
primit în tratatele încheiate, el îi încredinţează că numai în 
interesul lor îşi ţine trupele aproape de graniţe, şi că dovadă 
despre aceasta este refuzul cu care a răspuns la propunerile 
de alinţă ale Curţii din Viena. 

La anul 1718 se încheie pacea dela Pasaroviţ. Poarta ce- 
dează Austriei Banatul Timişoarei, Serbia, Oltenia, o parte 
din Bulgaria şi o făşie din graniţele despre apus. 

Deşi slăbită însă, Poarta otomană provoacă pe Rusia să se 
ție de tratatele încheiate, şi în deosebi să-şi retragă trupele 
din Polonia. 

Rezidentul rusesc dela Constantinopol, Alexie Dascow, răs- 
punde intrun memoriu adresat în vara anului 1719 Marelui 
Vizir. El încredinţează pe Marele Vizir despre bunele dispo- 
zitiuni ale "Țarului şi arată că: „Regele Engliterei e de bună 
înțelegere cu Impăratul şi stărueşte a răpi ceva dela Spania ; 
Regele Poloniei, cu ajutorul Impăratului, voieşte să facă din 
Polonia un regat absolutist, şi dacă s'ar întâmpla aceasta, nu 
rămâne îndoială, că ar fi formidabil pentru puterile vecine 
(Vicinis potentiis formidabile fore non dubitandum)“. 

lată dar motivele pentru care Țarul îşi ţine trupele în Polo- 
nia ; e chiar în interesul Porții, ca Ţarul să apere drepturile 
şi libertățile Polonezilor, deoarece regimul absolutist ar face 
din Polonia un stat primejdios. 

In aceeaşi vreme însă, Țarul îşi dă silința a pune la cale 
libertatea popoarelor din Crîm. In anii 1721—1724, relaţiu- 
nile dintre Poartă şi Rusia sunt foarte încordate, deoarece 
mereu sosesc la Constantinopol, dela Hanul tătărăsc şi dela 
paşalele fortăreţelor dela hotare, raporturi despre răscoalele 
ce izbucnesc sub auspiciile Rusiei. Rezidentul Alexie Dascow, 
miniștrii ruseşti Golowkin, Tolstoy și Osterman, ambasadorul 
Franţei, marchizul de Bonnac, ba chiar şi însuşi Țarul, în 
mai multe scrisori adresate Sultanului, mereu încredinţează 
Poarta despre bunele dispoziţiuni ale Rusiei şi despre dorinţa 
de a trăi în pace cu Turcii. 

Se încheie în mai multe rânduri tratate ori se dă tărie 
celor încheiate. Intr'unul din acestea, Țarul se obligă din nou 
a retrage trupele din Polonia, iar Sultanul îi da dreptul de a 
se întoarce cu ele, când cineva ar voi să facă vreun atentat 
la libertăţile Polonezilor. Intr'altul Țarul se obligă a surpa 
fortăreața Kamenca, precum şi fortăreaţa din nou durată la 


gurile râului Samara, se obligă chiar a nu mai dura altele 
noui, 


ə? aliată pe față a Rusiei. 

Se stabileşte un comun plan de acţiune şi războiul contra 
Turciei se începe. Trupele rusești, în loc de a opera potrivit 
u planul statornicit, îşi fac de lucru împrejurul Crîmului ; 
istfel Turcii, rămâinăd în defensivă față cu Ruşii, îngrămă- 

desc oştirile contra Austriacilor. Impăratul Carol VI, în ma: 
multe scrisori adresate comandanților săi, se plânge de du- 
plicitatea Ţarinei, dar, în sfârşit, după un războiu de aproape 
trei ani, pierde Oltenia şi Serbia şi părţile ce câștigase în 
războiul trecut din Bulgaria și Bosnia, şi, încheindu-se tra- 
tatul dela Belgrad, încetează a mai fi aliat al Ruşilor. 

După acest războiu Turcia se bucură de o pace mai înde- 
lungată. Dela 1700 până la 1740 ea a stat mereu gata de 
războiu şi a purtat sarcina a trei războaie grele; acum era 
dar secată de puteri şi nu mai avea destulă energie spre a 
se pune împotriva înaintării Ruşilor. Simţind că nu mai poate 
alunga pe Ruşi din Polonia şi obosită de greutăţile ce-i 
făcea acest stat castrat, Poarta otomană propunea cabinetului 
din Viena să-l împartă cu Rusia. 

Scăpând însă de această greutate, Poarta întâmpină altele. 
Incă pe la anul 1750 Rusia pune cestiunea independenţei 
Tătarilor şi cestiunea autonomiei ţărilor româneşti; iar la 
1769 izbucneşte un nou războiu între Turci şi Ruși, în urma 
căruia Poarta este silită a încheia la anul 1774 pacea dela 
Cuciuc-Cainardji. 

In sfârşit la anul 1788 Rusia începe războiu pentru elibe- 
rarea tuturor creştinilor din Imperiul otoman. 

Dela început până la sfârșit veacul XVIII e pentru Poarta 
otomană o luptă necurmată spre a pune stavilă năvălirii 
vrăjmaşului său dela miazănoapte. Mereu în luptă cu o 
fatală și neînblânzită pornire și lipsiţi de orişice sprijinire 
din afară, Turcii trebuiau să stea mereu sub arme şi mereu 
să negocieze atât cu vrăjmașii, cât și cu prietenii lor. In 
vieaţa lor nu se mai putea desvolta decât două părţi, în care 
trebuiau să-și consume cele mai bune și cele mai scumpe 
puteri: armata şi diplomaţia. Despre întemeierea şi desvol- 
tarea unei bune administraţiuni, într'o împărăție, ce mereu se 
războia şi mereu era răscolită, nici vorbă nu putea să fie. 
Pentru împărăţia otomană nu era cu putinţă altă organizaţie 
decât cea militară, aspră, dar atârnată de caracterul, pricepe- 
rea şi discreţiunea oamenilor cari o aplicau. Pentru aceasta 
erau însă prea multe elemente putrede în imperiul otoman, 
căci paşalele, chiar buni oșteni, și buni diplomaţi fiind, nu mai 
aveau nici tăria de caracter, nici destul timp spre a fi şi buni 
administratori. In împărăţia otomană lipsea temelia virtuţilor 
cetăţeneşti : credinţa în trăinicia statului şi a formelor lui de 
vieață. Fiecare intrând în vieața publică începea să ia parte 
la o lucrare, în a cărei rezultate nu se încredeau. Abnega- 
ţiunea cetăţenească e peste putinţă acolo, unde suntem așa 
zicând încredinţaţi, că va rămâne zadarnică; aşa ori aşa, 
împărăţia otomană avea să înceteze ; ar fi fost dar o nebunie 
orice abnegaţiune de dragul ei. Oamenii își fac datoria ca 

oameni ; fiecare caută însă a profita de ocaziune câtă vreme 
se poate. 

Puterile europene, îndeosebi statele vecine, privesc cu în- 
griiire cele ce se petrec în Orient; toate se mărginesc însă 
la sfaturi binevoitoare. Puterile maritime, adică Englitera şi 
Olanda, în tot cursul veacului XVIII, stăruesc pentru menţi- 
nerea păcii; cabinetul francez își dă silința ca să hotă- 
rască Poarta la acţiune ori la pasivitate, după cum cer inte- 
resele momentane ale Franţei; Austria în sfârşit, chiar dela 
începutul veacului urmează o politică hotărîtă totdeauna 
de neincrederea cu care curtea din Viena priveşte asupra 
Rusiei. Turcii totdeauna sunt izolaţi, fiindcă nimeni nu mai 
crede în putinţa izbutirii lor. 


II 
POLITICA HABSBURGILOR 


In tratatul de pace dela Carlovăţ, Poarta otomană renunţă 
ia înrâurirea ce avea asupra Ungariei şi Ardealului, şi astfel 
hotarele împărăției Habsburgilor se întind până la Mureş şi 
până la culmile despre miazănoapte şi răsărit ale Carpaţilor. 
In urmă apoi, la anul 1718, Habsburgii își întind graniţele 
până la Olt şi spre hotarele Bulgariei. 

Oricât de mare însă, această împărăție nu era puternică 
decât prin înțelepciunea oamenilor, care ştiau să ţie la un 
loc atât de multe şi de deosebite popoare. Mai ales în ţările 
dela răsărit popoarele totdeauna erau gata de a se încăera 
la a do și numai buna chibzuinţă a Curţii din Viena le ţinea 
in frâu. 

Deși Poarta otomană a renunțat la înrâurirea ce avea asu- 
pra Ungariei şi Ardealului, această înrâurire nu încetase. 
In tot cursul veacului XVIII este în Ungaria și Ardeal un 
partid care se luptă fără de curmare pentru eliberarea patriei 
de sub „jugul Habsburgilor“. Și acest partid e mare şi pu- 
ternic, e deseori întregul popor maghiar, care cere ajutorul 
Porții contra asupritorilor. Rakoczy şi Tököly îşi împart chiar 
viitoarele țări eliberate ; iară după moartea lui Tököly, Ra- 
hoczy, recunoscut fiind de Principele legitim, adună sub stea- 
gurile sale oştiri, care, după spusele ambasadorului Ferriol, 
se urcă la 80.000 oameni. 

Erau deci încă multe greutăţi de învins înainte de a se 

putea zice, că Habsburgii sunt stăpâni pe ţările dela răsărit. 

Armele cu care, deşi după o luptă foarte îndelungată, 
Curtea din Viena a învins aceste greutăţi, sunt mai ales 
administrative. 

Inainte de toate Habsburgii îşi câştigă ajutor contra ma- 
ghiarilor chiar în Ungaria şi Ardeal. 

După îndelungatele lupte ale veacului XVII, locurile nea- 
dăpostite de pe teritoriul Carpaţilor, adică partea dintre Tisa 
şi Carpați a țării Ungureşti, Banatul Timişoarei şi Oltenia 
erau aproape cu desăvârşire deşertate de populațiune. Cea 
dintâi Îngrijire a Curții din Viena era dar de a spori populația 
acestor locuri şi în deosebi, de a o spori cu oameni pe cari se 
vor putea rezema contra maghiarilor ca vrăjmaşi interni şi 
contra Turcilor şi Ruşilor ca vrăjmaşi externi. 

Incă pe la sfârşitul veacului XVII, Impăratul Leopold I 
dă Sârbilor emigrați sub povățuirea Patriarhului Arsenie 
Cernovici locuri de adăpost în apropierea granițelor despre 
răsărit şi privilegii foarte însemnate. Sârbii rămân însă orga- 
nizați milităreşte şi totdeauna datori a se lupta pentru 
Impăratul. 

In urmă se împopulează Banatul Timişoarei mai ales cu 


coloniști aduși din ţările dela apus, iară în Oltenia admini- | 


straţia îşi dă toată silinţa de a spori populaţia cu coloniști 
bulgari, sârbi şi munteni. In tot cursul veacului XVIII, spo- 


rirea populaţiei din ţările dela răsărit este una din cele mai | 


de căpetenie îngrijiri ale guvernului din Viena şi, cu deose- 
bire dela 1750 până la sfârşitul veacului, conflictele pentru 
oamenii migraţi nu se mai curmă. 

Moldovenii, Muntenii și Oltenii, ba chiar şi Bulgarii cato- 
lici mereu migrează în Ardeal, în Banatul Timișoarei şi în 
ţara Ungurească, în vreme ce Secuii din Ardeal migrează în 
Moldova şi mocanii din Ardeal se pornesc spre Muntenia. 

Sporind populaţia, Habsburgii vor totdeauna să-și asigure 
iubirea ei. 

In veacul XVIII religia era una din cele mai puternice 


arme politice. In deosebi în împărăţia Habsburgilor această | 


armă era însă primejdioasă. Ca putere catolică, Austria făcea 
politica sa cu ajutorul catolicismului ; Leopold I a recunoscut 
însă pe Arsenie Cernovici de Patriarh şi a dat bisericii sâr- 
beşti cele mai întinse privilegii. El a mers chiar mai departe 


şi, spre a face şi pe ceilalţi creștini ortodocşi părtaşi de aceste 
privilegii, guvernul din Viena a admis o naţiune închipuită, 


„natio illirica“, pentru care se dau privilegiile acordate 
Patriarhului Cernovici. Toți creștinii ortodocși, fie sârbi, fie 
croaţi, fie români, fac parte din această naţiune ilirică; 
Patriarhul sârbilor ajunge a fi Patriarh al tuturor creştinilor 
ortodocşi din ţările dela răsărit ale împărăției Habsburgilor, 

şi cu toţii au dreptul de a se bucura de privilegiile acordate 
Sârbilor. 

Numaidecât, în anul 1700, Impăratul Leopold I da însă 
marelui ambasador, comitele Oettingen, nişte instrucţiuni, din 
care ne încredinţăm, că la curtea din Viena ortodoxia e pri- 
vită ca o primejdie. 

Impăratul însărcinează pe ambasadorul său a stărui ca 
sfântul mormânt să rămână sub paza Franciscanilor, „şi să 
nu fie cumva încredinţată schismaticilor de sub protecţia 
Țarului de Moscova, care, după cum se ştie, foarte mult stă- 
ruesc să și-o câştige“. Tocmai pentru aceea, Movrocordat 
(dragomanul Porții), fiind de legea grecească, şi având acum 
mare vază la Poartă, e suspect, şi are să fie menajat cu deo- 
sebită atenţie şi dexteritate (billig suspect, und derohalben 
mit sonderbahrer attention und dexterităt zu menaggiren sein 
wirdt). 

Ideea exprimată în aceste puţine rânduri este una din 

temeliile politice orientale a Habsburgilor : toţi ortodocşii sunt 
suspeţi, fiindcă stau sub protecţia Țarului. Curtea din Viena 
nu are încredere în popoarele ortodoxe şi această lipsă de 
încredere merge atât de departe, încât la anul 1718, dân- 
du-şi părerea asupra unei petiţiuni, în care boierii munteni 
cereau anexarea Munteniei la Austria, consiliul de războiu 
sfătuește pe împărat să nu râvnească la o țară, de care 
Țarul poate dispune după plac. Astfel acordând dreptul 
bisericii ortodoxe, Curtea din Viena nu renunţă la combaterea 
ei indirectă şi acordă mai mari drepturi acelora, care se unesc 
cu biserica catolică. Unirea cu biserica papistă și conflictele 
religioase împreunate cu dânsa sunt una din cestiunile mari, 
care agitează ţările dela răsărit în tot cursul veacului 
XVIII. O mare parte din Croaţi, toţi Rutenii din ţara Ungu- 
rească şi partea mai mare a Românilor din Ardeal se declară 
uniţi cu biserica baptistă şi luptele între uniţi şi neuniţi, cu 
deosebire între Români, nu se mai curmă. Administraţiunea, 
voind să pună capăt acestor lupte, dă ajutor uniţilor; această 
părtinire nu trece însă anumite margini. 
La anul 1754 Impărăteasa Maria Theresia însărcinează pe 
Comitele Clobuşiţchi, Arhiepiscopul de Calocia, să cerceteze 
certele dintre uniţii și neuniţii din ţara Ungurească şi Ardeal. 
Instrucţiunile, ce i se dau comisarului împărătesc, se încep 
cu cuvintele : 


„Deoarece cauza cea mai de căpetenie a abaterilor şi tur- 
burărilor ce s'au ivit în diecesa Orăzii-mari este fapta uniunii 
şi mai ales a schismaticismului, şi deoarece voinţa noastră 
dreaptă tinde la liniştirea populaţiunii și este departe de a 
ace, ori de a permite să se facă asupra numitului popor vreo 

presiune fiind pe nedrept asuprit prin sporirea contribuţiuni- 
lor, ori prin altfel de biruri, prin prestandele dominicale ori 
prin alte mijloace, ci din contra voim să dăm protecţiunea 
noastră împărătească amânduror părţilor, adică atât uniţilor 
cât şi neuniţilor, şi nu vom permite să se facă siluire în ma- 
terie de religiune'““. Comisarul e dar însărcinat să spue preo- 
ților şi poporului, că toţi deopotrivă se bucură de protecţia 
Impărătesei şi să puie deosebită greutate pe aceasta. 

La anul 1758 se ţine o conferinţă în cestiunea concesiunilor 
de acordat Românilor ortodocşi din Ardeal. Kaunitz dă un 
vot separat şi cerându-i-se din nou părerea, el răspunde 
Impărătesei : 


„Votul meu cuprins în protocol l-am dat după cea bună a 
mea convingere şi conştiinţă ; nu aș avea nimic să scad, nici 
nimic să adaog. Inţeleg foarte bine că Maiestatea Voastră vă 
aflaţi în nedomirire de a hotărî faţă de nişte păreri atât de 
deosebite asupra cestiunii: dacă e bine ca, după modalită- 
tile propuse de mine, să li se acorde grecilor neuniţi din 
Ardeal un propriu episcop exempt, ori ca lucrurile să rămână 
în starea lor de până acum. 

Eu am ales cea dintâi soluţiune, fiindcă îmi dau silinţa de 
a înconjura în toate consiliile ce privesc serviciul Maiestăţii 
Voastre măsurile nedepline şi paliative, care îndeobşte mai 
mult strică decât folosesc, a apuca răul din rădăcină şi a 
privi lucrurile aşa cum sunt, iar nu cum ele ar trebui să fie. 

Dacă am putea să ne mângâem cu speranţa, că aceia cari 
au să execute înţeleptele şi dreptele ordine al M. V. privi- 
toare la măsurile de luat faţă cu grecii şi neuniţii, sar purta 
cum se cuvine şi şi-ar face pe deplin datoria, aşa nu ar fi 
tocmai greu a găsi alte mijloace folositoare atât pentru stat, 
cât şi pentru religia dominatoare; dar, după atâtea expe- 
riențe această speranţă trebue să o privim ca fiind pe deplin 
zadarnică, căci aplecarea spre mijloace silnice şi ura contra 
ilirienilor sunt cu mult mai adânc înrădăcinate, decât ca să 
mai putem spera vreo schimbare în această privinţă. 

De asemenea în împrejurările de acum ar fi mai primej- 
dios decât orişicând a da ocazie pentru rebeliuni, emigraţiuni 
ori alte urmări foarte stricăcioase, şi anume cu atât mai 
multe, cu cât nu dispunem de mijloace contra unor ase- 
menea rele. 

Grecii neuniţi, ce, în număr de câteva milioane, se află sub 
prea înalta stăpânire, trebue, după părerea mea, să fie priviţi 
ca fiind pentru prea înalta casă o comoară și un adevărat 
Juvaer, din care se vor putea trage în viitor pentru stat chiar 
mai multe foloase decât până acum, dacă numai vor fi scutiţi 
cu toată asprimea atât în cele lumești, cât şi în cele biseri- 

ceşti, contra orice asuprire, orice nedreptate şi orice nemul- 
țumiri întemeiate, şi vor fi povăţuiţi astfel cum regulile 
precauţiunii cer să întâmpinăm o naţiune aspră și războinică“. 


Kaunitz propune dar, ca Impărăteasa să numească pe Dio- 
nisie Novacovici Episcop al Românilor ortodocşi din Ardeal, 
rămâind ca prin mijlocirea lui să se facă încercare de a hotărî 
pe Români la unire cu biserica papistă. 

Ura de care vorbeşte Kaunitz nu e insă întemeiată numai 
pe simţimântul religios, nu este o urmare a intoleranţei 
religioase. 

In anii 1743 şi 1744 Episcopul greco-catolic din Făgăraş, 
loan Klein, mereu se plânge Imparătesei Maria Teresia de 
asupririle ce trebuesc să sufere Românii uniţi, „care sunt tra- 
taţi mai rău decât ovreii“. Intre altele, Episcopul Klein pro- 
testează contra hotăririlor dietei din Ardeal şi în memo- 
riul, ce adresează Impărătesei ca răspuns la acest protest, 
dieta zice următoarele : 


„Neamul Românilor din vechime are nevoie de a se bucura 
de locuirea acestui pământ (hujus glebae incolatu gaudens) 


ingeniul, nici cu privire la condițiunile ei, nici din alte con- 
sideraţiuni deosebite, nu este capabilă de privilegiile natio- 
nale ; din contra mereu intră ca o pribeagă fără de căpătâi 
în Muntenia şi Moldova, iară acolo se leapădă de uniune, pe 
care a primit-o mai mult de nume decât în adevăr“. 


Memoriul arată apoi, că rămâind în urma războaielor multe 
pământuri deşerte, Românii au intrat din Moldova şi Mun- 
tenia şi s'au aşezat pe ele ; ei însă nu pot să câştige drepturi 
decât începând a face parte din vreuna din cele trei naţiuni. 

In zadar sunt dar toate încercările Curţii din Viena. Nici 
ca parte a naţiunii ilirice, nici unindu-se cu biserica papistă 
Românii nu pot să câştige drepturi, deoarece, câștigând drep- 
turi, după legile țării, «i înceată de a mai fi Români. Tot- 
deauna aceste legi erau o stavilă puternică pentru curtea din 
Viena, iară a le schimba nu se putea, fiindcă se temea de 
rebelii maghiari, cari foarte lesne puteau să provoace un răz- 
boiu cu Poarta otomană. Un singur Impărat a cutezat să 
şteargă aceste legi, Iosif II, înainte însă de a muri, şi el a 
fost silit să nimicească tot ce făcuse în vieaţa sa, decretând 
restabilirea deplină a drepturilor nobilimii. 

n administraţiune curtea din Viena întâmpină aceleași 
greutăţi. Chiar în Oltenia, unde putea dispune după plac, 

mari greutăţi. Se face numărătoarea populaţiei, se împart 
districtele, se iau măsuri pentru sporirea populaţiei, se face 
un conspect despre mânăstiri şi despre drepturile lor şi se 
împarte contribuţia astfel, ca populaţia rurală să nu poarte 
prea grele sarcine. După câţiva ani de încercare se constitue 
o comisiune financiară, însărcinată cu formularea propune- 
rilor privitoare la măsurile de luat pentru o bună admini- 
strare a Olteniei. Raportul acestei comisiuni se încheie prin 
cuvintele : 


„Prea înaltul serviciu şi chiar starea şi împrejurările ţării 
cer ca Maiestatea Voastră Imp. şi Cat. să faceţi întrebuințare 
de acest drept (de a dispune ca în o ţară cucerită şi de a 
nu ţine seamă de drepturile boierilor); căci cele mai multe 
privilegii sunt stabilite pentru folosul boierilor, privilegii în 
virtutea cărora au avut ocazia de a dispune de vieaţa si 
averea supușilor după plac şi, precum arată exemplele în 
mod cu totul tiranic, mai ales fiindcă purtarea lor e ne mai- 
pomenită și bietul popor suspină după ajutor, şi trebue să fie 
ocrotit contra lor deoarece importă mai mult a câştiga iubi- 
rea acestui popor de rând, decât a ţine pe boierii nesocotiţi 
şi neînfrânaţi în vechile lor drepturi, ba în cele mai mari 
nedreptăţi ale lor, mai ales fiindcă omul de rând e cea mai 
mare putere, căci prin el se îr-populează şi se ridică, prin 
urmare prin el se aduce ţara la deplină desvoltare“. 


Curtea din Viena nu a scăzut decât foarte puţin din drep- 
turile boierilor olteni; cu toate aceste în cursul războiului 
următor boierii olteni nu o mai susțineau. Dacă dar în Olte- 
nia era atât de greu a scădea din privilegii, în ţara Ungu- 
rească şi în Ardeal, unde totdeauna era o revoluţie latentă, 
schimbarea privilegiilor era aproape peste putinţă. 

La anul 1785 Impăratul Iosef II numeşte zece comisari 
însărcinaţi cu organizarea bisericii. In instrucţiunile date 
acestor comisari, el zice între altele: 


„In acest district (Banatul Timişoarei) sunt cu deosebire 
trei naţiuni: anume Români și Sârbi, cari deopotrivă sunt 
de religia greacă neunită, afară de aceștia colonişti străini de 
naţionalităţi deosebite din Germania. Națiunea română tot 
mai e tratată într'un mod foarte asupritor şi mai ales pentru 
aceea e puţin desvoltată, nestatornică şi dispusă a fura. Câtă 
vreme nu vor fi luminaţi în destul prin şcoli şi câtă vreme 
nu se vor deştepta într'înşii, în urma unui bun tratament, 
iubirea pentru pământul lor, dorinţa de a-şi clădi mai bine 
casele, de a-şi lucra mai bine pământurile şi de a sădi mai 

mulţi pomi, aceşti oameni vor urma a se simţi campând (kam- 
pirend) de pe o zi pe alta. 

E de asemenea adevărat, că sau luat dela dânşii cele mai 
bune pământuri spre a le da altor colonişti, că au trebuit 
să sutere mai multe asupriri, cu toate că sunt cei mai vechi 
locuitori ai ţării. In deobşte această naţiune pretinde, că 
plângerile ei să fie ascultate şi că cei mai bătrâni dintre 
dânşii, în care își pun toată încrederea, să fie domiriţi prin 
argumente întemeiate ; apoi de aci înainte se poate face ori 
și ce cu dânşii (alsdann kann man alles mit ihnen richten)“. 


Vorbind despre Românii din Țara Ungurească şi Ardeal, 
Impăratul Iosif II zice: 


„Durere ! este prea adevărat, că între națiunea ungurească 
ȘI cea sârbească, apoi între grecii neuniți şi unguri domneşte 
o ură neîmpăcată. Pe cât de puțin se poate găsi adevărata 
cauzā a acestei ure, pe atât de adevărat este, că ea isbuc- 
neşte la toate ocaziunile, lucru de care răscoala, ce nu de 
mult a fost în Ardeal (Horia şi Cloşca) ne dă cele mai triste 
dovezi. Dacă e dar să domnească pace şi fericire între oamenii 
ce trebue să trăiască împreună, înainte de toate aceasta ură 
trebue să fie pe deplin stârpită, şi nu pot în destul a îndemna 
pe comisar ca să privegheze şi să silească pe ori şi cine a pri- 
veghea, ca toate persoanele magistratului să observe cel mai 
mare cumpăt şi în deosebi să aibă toată considerația pentru 
popi şi cler în deobşte. 

„Românii — zice apoi Impăratul — atât de mult sunt obiş- 
nuiţi cu asuprirea, încât sunt nepăsători chiar şi pentru 
locuinţele lor și astfel sunt dispuşi la nestatornicie, la schim- 
bări şi tot felul de excese. La aceștia nu numai trebue să 
se introducă şcolile, ci şi preoţii lor să fie mai bine instruiți ; 
in sfârşit domnii lor de pământ şi autorităţile trebue să 
înceapă a-i trata mai uman, pentru ca să-i îndrepteze şi să-i 
lipească de pământul pe care sunt“. 


al împrejurărilor. Chiar între mărginile împărăției lor, Habs- 
burgii trebuiau să facă mereu politică externă. Ei nu puteau 
nimici pe maghiari, fiindcă erau un popor, de care împă- 

răția avea trebuință contra Rusiei şi tărie le puteau nimici 
da. fiindcă erau un neam răsvrătitor, ce mereu stăruia să 
provoace un războiu cu Turcia. Tocmai atât de puțin puteau 
Habsburgii să caute a nimici pe popoarele cuprinse sub numi- 
rea de „națiune ilirică“, deoarece ele țineau în frâu pe ma- 
ghiari şi erau în aceeaşi vreme un val de apărare contra Tur- 
cilor ; aceste popoare erau însă de legea ortodoxă, erau sus- 
pecte şi foarte lesne se puteau pune la dispozițiunea Rusiei. 
Curtea din Viena îşi dă prin urmare silința de a ţine pe 
aceste popoare în echilibru, dând mereu ajutor celor mai 
slabe dintre dânsele, fără ca să provoace însă pe cele mai 
tari la rezistența energică. 

Cuprinzând toate cele zise până acum în o singură cuge- 
tare, ne rămâne impresia nestrămutată, că politica Habsbur- 
gilor e întru toate hotărîtă de neîncrederea cu care ei privesc 
pe Rusia. Şi urmărind cu băgare de seamă întâmplările ce 
se desfăşură în cursul veacului XVIII, această impresie ajunge 
a fi o convingere bine întemeiată. 

Numai decât la anul 1700, vedem cum Leopold I ,suspec- 
tează“ pe un dragoman al Porții, fiindcă e de lege ortodoxă. 
Şi această suspectare se urmează în tot cursul veacului. Po- 
litica ce Habsburgii urmează față cu Turcia se poate cuprinde 
în câteva cuvinte: ei caută să-și asigure pozițiuni bune 
faţă de Rusia. 

In cursul războiului izbucnit la 1716, Ţarul Petru mereu 
face Curţii din Viena propuneri de alianţă. La 13 Octomvrie, 
Principele Trautsohn raportează împăratului Carol VI despre 
părerile conferinţei ministeriale cu privire la aceste propu- 
neri. Miniştrii sfătuiesc pe Impăratul să nu primească acea- 
stă alianţă, deoarece Țarul „precum învederează din exemple, 
este o foarte mare sarcină pentru aliaţii săi şi voieşte mai 
mult să impună legi, decât să dea ajutor; afară de aceasta 
cere în Imperiul Roman și cu deosebire în Meklenburg o 
mulţime de lucruri nepriincioase ; în sfârşit vecinătatea lui, 
mai ales din consideraţie pentru marea înrâurire ce are în 
Orient în virtutea religiunii, e foarte primejdioasă (respectu 
seines in oriente ob rationen religionis habenden grossen 
Anhang gar zu bedenklich). Afară de aceasta, sub pretextul 
alianţei, ar face, cu deosebire în Moldova şi Muntenia o mul- 
time de demarşe neplăcute, iar la încheierea viitoarei păci, 
ar putea pune piedici stricăcioase prin obişnuitele sale preten- 
ţiuni exagerate“. 

Ţinând seamă de aceste motive, Impăratul nu primeşte 
alianţa ; tot pentru aceste motive Austria intervine şi chiar 
se aliază cu Rusia în războiul viitor ; tot pentru aceste motive 
încheie la 6 Iulie 1771 tratatul subsidial în care Poarta îi 
cedează Oltenia; tot pentru aceste motive refuză propu- 

nerea ce i se face de către comitele Orlow în cursul nego- 
cierilor dela Focşani, declarând că nu voiește să anexeze 
Moldova şi Muntenia ; în sfârșit tot pentru aceste motive, 
la anul 1788 Impăratul Iosef II ocupă Moldova şi Muntenia 
ca aliat al 'Ţarinei. 

In tot cursul veacului XVIII politica Habsburgilor este 
una şi nestrămutată, aceea pe care cancelarul Kaunitz o 
expune în nota adresată la 6 Ianuarie 1775 Baronului Thugut : 


„Inainte de toate ni se pune întrebarea preliminară, — 
zice Kaunitz, — dacă şi întrucât ar putea să fie oportun a 
stabili o înţelegere sinceră cu Poarta ŞI a primi faţă cu dânsa 
niște angajamente, care nu ne-ar promite un folos chiar 
acum, în prezent, ci ar fi calculate pe vremile şi împrejurările 
viitoare. 

Precum ştiţi, starea de acum a Porții e foarte deosebită 
de aceea de odinioară. Ce e drept, toate lucrurile vremel- 
nice și toate prevederile omeneşti sunt supuse atâtor compli- 
caţiuni neprevăzute şi atâtor evenimente, încât este peste 
putinţă a hotărî capătul lor cu destulă siguritate. Cu toate 
aceste un ochiu politic poate prevedea cu toată probabilitatea, 
că dacă Rusia va căuta să profiteze de avantajele ce i sau 
acordat în cea din urmă pace, un lucru care abia mai poate 
Îi pus la îndoială, iar Poarta va rămânea în apatia şi letar- 
gia ei de până acum, lucru ce urmează din putreziciunea 
temeliilor ei, că, zic, dacă va fi astfel, mai de vreme ori mai 
târziu va trebui să urmeze în această parte a Europei o 
revoluţiune capitală (Hauptrevolution). 

Această singură perspectivă e mai mult decât destulă spre 
a ne hotărî să nu primim faţă cu Poarta niște angajamente, 
să nu încheiem cu ea tratate, care, fără de a ne aduce foloase 
actuale, ar fi calculate pe nişte vremi, unde va exista poate 
cu totul altă stare de lucruri şi aceasta ar cere demarşe cu 
totul deosebite de cele de acum, ba poate chiar opuse cu ele. 

Mijloacele propuse de d-voastră consistă în frică, mituire 
și alte mijloace de a hotărî pe cineva la ceva. Spre a hotărî 
pe turci prin raționamente, se va face, între altele, între- 
buinţare de consideraţia, că intenţia noastră nu este alta, 
decât a face să înceteze cu desăvârșire neîncrederea reci- 
procă, pentru ca apoi să ne putem îndrepta toată atenţia 
asupra întrebării, cum, prin reciprocă înţelegere plină de 
incredere şi comune demarşe, s'ar putea împiedeca urmările 
Stricăcioase ale celei din urmă păci îzcheiate cu Rusia. 

In situaţia de acum a Porții, fără îndoială politica noastră 
secretă trebue să consiste în a susține, câtă vreme se poate, 
Impărăţia otomană în Europa, ori cel puţin a face ca în cel 

mai rău caz Rusia să nu o surpe vreodată singură şi pentru 
sine, venind despre mare, şi prin urmare fără de concursul 
neapărat al Curții noastre. E foarte de dorit pentru interesul 
nostru politic, ca despre mare de unde începe a o amenința 
cea mai mare primejdie, Poarta să-şi dea silința a se asigura 
cu toate aşezămintele de apărare în putință, deoarece tocmai 
în aceasta consistă cel mai de căpetenie mijloc, spre a ajunge 
la realizarea intenţiei alternative a politicei noastre“. 


Acestea sunt principiile, pe care Habsburgii le-au observat 
atât înainte cât şi după Kaunitz faţă cu Orientul. 

Ei nu se pot alia cu Poarta otomană, fiindcă ea nu le dă 
destule garanţii de statornicie; stau deci totdeauna gata, 
pentru ca, în cel mai rău caz, când Sultanii nu se mai pot 
susține în Europa, să ia partea ce li se cuvine din ţările 
scoase de sub stăpânirea lor. 


III 


MOTIVELE POLITICE ALE LUĂRII 
BUCOVINEI 


Izbucnind războiul între Turcia şi Veneţia, Curtea din 
Viena primeşte un memoriu, în care se expun motivele pentru 
care Impăratul trebue să declare războiu Turciei. Al doilea 
dintre motive e comentat prin următoarele considerente: 


„Deoarece interesul de stat e ceea ce trebue să hotărască 
pe M. S. a nu vedea pe Turc, vecinul său, mărit prin noui 
progrese, ci mai vârtos a-şi da silinţa de a nu-l vedea stabi- 
lindu-se cu noui fortificaţiuni şi noui constituţiuni de guvern 
în Moldova şi Muntenia, — Benderul şi Hotinul, ce a durat 
Turcul, sunt două puncte delicate, două lucruri importante, 
care prin împrejurările lor şi prin consecvenţele ce pot avea, 
trebue să fie considerate cu toată consideraţiunea şi ponde- 
raţiunea, iară nu să fie trecute cu vederea...“. „Turcul zideşte 
mari fortărețe la hotarele creştinilor, lucru ce nu se cuprinde 
în instrumentele de pace, pune în ele tunuri, pune multă 
oştire, pune Pașă, şi sub pretextul acestor fortărețe se extinde 
şi ocupă locuri din Moldova, pune pe Turci să arbitrarieze, 
iară creştinii nu ţin seamă de aceasta, nu se gândesc, ci adorm 
ca şi când nu s'ar întâmpla nimic. 

»Trebue să se ţie seamă, că Moldova şi Muntenia, aceste 
două provincii atât de roditoare, întărite cu fortărețele Tur- 
cului, cum a început a se face, vor putea hrăni cu înlesnire 
şasezeci şi mai multe de mii de ostași, gata la orice caz de 
nevoie a sta totdeauna înaintea ochilor Impăratului. Intreb 
dar: va putea Impăratul stăpâni Ardealul în pace? vor 
putea Ungurii sta pe pace şi a nu se răscula, în vecinătatea 
oștirii ce stă în aceste provincii sub arme şi totdeauna gata ? 

„Polonezii mai "nainte țiind mai bine seamă de lucrurile 
ce privesc conservaţiunea lor, în toate tratatele de pace, 
ce au încheiate cu Turcii, cum se vede din istorie, totdeauna 
au pus într'un articol separat următoarele puncte: „că Turcii 
nu vor putea zidi fortărețe în Moldova şi Muntenia; că în 
cetăţuele, ce se află în aceste ţări, să nu se pună garnizoană 
turcească ; că aceste două provincii să se lase în libertăţile 
lor după învoelile și pactaţiunile avute cu Moldovenii şi Mun- 
tenii, când s'au dat domnirii turceşti; de a se pune totdeauna 
în aceste principate Domni creştini, cari mai sunt afară de 
aceasta şi cu ştirea Regelui Poloniei“. 

Peste puţin izbucneşte războiul între Turci şi Nenmţi, şi la 
anul 1718 se încep negocierile de pace. La 22 Septemvrie 
1717 principele Trautsohn raportează despre părerile consi- 
liului de miniştri, privitoare la pace, şi zice, între altele, 
următoarele : 


„Pe cealaltă parte a Dunării este, nu departe de Temi- 
şoara, Orșova, un punct ocupat de curând, ce trebue păstrat 
cu orice preţ deşi trebue să ne dăm silinţa, ca, afară de acea- 
sta, teritoriul Maiest. V. Imp. să se extindă peste Porţile de 
Fier, dacă nu până la Rusciuc, cel puţin până la Fetislan, 
Vidin şi Nicopolis, pentru ca scutindu-se teritoriul dindărătul 
acestor puncte, navigaţiunea pe Dunăre să fie adusă la un 
mai mare folos și la mai multă comoditate pentru comerţ; 
afară de aceasta, din jos de Porţile de Fier şi de trecătoarea 
primejdioasă de lângă ele, sar putea face un port pentru 
Vasele ce trec şi magazii pentru mărfurile încărcate pe ele. 
Cât apoi pentru ambele principate Valahia şi Moldova, ţiină 
seamă de ordinea actualului tratat de pace şi de principiul 
„uti possidetis“ observat la încheierea lui, ele sunt de deose- 
bită natură, deoarece Maiest. V. Imp. nu posedaţi până acum 
nimic în Moldova, iar în Muntenia, încă de când Ioan Mavro- 
cordat a fost prins, aţi luat în posesiune cele cinci districte 
dincoace de Olt cu mai multe puncte fortificate, și mare- 
şalul-comite de Steinville a şi încheiat cu prea înalta învoire 
un tratat privitor la acest ţinut cu Ioan Mavracordat, din 
care cauză conferința e de părere, ca M. V. Imp. să cereţi 


în ambele provincii dreptul de a numi și de a institui Voevozi 
Lă 

şi supremaţia împreunată cu acest drept, întrucât însă pentru 
aceasta ar avea să devie încheierea păcii peste putinţă, să 
nu însistați asupra acestui punct ca o ccndiţie sine qua non, 
ci să vă mărginiţi a cere, ca cetatea Hotinului, zidită în con- 
tra tratatului dela Carlovăţ şi atât de afară din seamăn de 
primejdioasă pentru principatul Ardealului şi pentru comita- 
tele despre miazănoapte ale Ungariei, să fie suprimată, iar 
în Muntenia graniţele să se statornicească după râul Olt“. 


Iată dar în puține cuvinte cea mai deplină lămurire asupra 
celor mai de căpetenie interese ale Habsburgilor în Moldova 
şi Muntenia. 

Făcând abstraţie dela interesele economice împreunate cu 
navigaţiunea pe Dunăre, Moldova şi Muntenia sunt cele două 
colţuri de teren, de pe care hotarele dela răsărit ale Impă- 
răţiei pot să fie amenințate. Interesul Habsburgilor nu este 
întru atât de a stăpâni direct aceste două ţări, pe cât este de 
a face ca ele să nu fie stăpânite de un element, care ar putea 
să amenințe pacinica stăpânire a Impăratului în Ardeal şi 
în părţile despre miazănoapte ale Țării Ungureşti. Impă- 
ratul cere dar dreptul de înrâurire indirectă asupra acestor 
două ţări; chiar nici asupra acestui drept nu insistă însă, 
ci pune ca două condițiuni „sine qua non“ numai cedarea 
Orşovei şi surparea Hotinului. Punctele de plecare ale celor 
două linii strategice, care se în.âlnesc la Focşani, Orşova des- 
pre miazăzi şi Hotinul despre miazănoapte, sunt dar acele, pe 
care curtea din Viena pune cea mai mare greutate, deoarece 
amândouă aceste puncte sunt, după firea locului, centruri de 
operaţie contra ţărilor dela răsărit ale împărăției. 

Nici punctele intermediare nu sunt însă trecute cu vederea. 

Pe vremea negocierilor de pace, consiliul de războiu din 
Viena însărcinează pe comitele Steinville, generalul coman- 
dant al Ardealului, să dea plenipotenţiarilor împărăteşti lă- 
muriri asupra punctelor, ce sunt de importanţă deosebită 
pentru apărarea Ardealului. Indeplinind această însărcinare, 
comitele Steinville arată apoi în scrisoarea sa dela 14 Mai 
1718, că ţiind seamă de importanţa strategică a Oltului, 
l-a curăţit de bolovani şi a clădit cu multă osteneală 
şi cu mari cheltueli un drum de-a-lungul țărmului drept 
al lui până la Râmnic. Deoarece însă foarte lesne s'ar putea 
ca vreun inamic să străbată prin strâmtorile dela Turnul-Roșu 
în Ardeal, s'au făcut la Râmnic şi la Cozia fortificaţiuni, iar 
în urmă s'au început lucrările de fortificaţiune permanentă 
la Câineni. Steinville crede însă, că nu va fi destul a cere 
numai cele cinci districte de peste Olt, ci comisarii trebuesce 
să inste ca Poarta să mai cedeze ţinutul numit Loviște, numai 
nouă sate, astfel că hotarul să fie la Topolog, deoarece acest 


A 

unghiu e de cea mai mare însemnătate pentru paza Ardea- 
lului. Pe harta ce trimite, înseamnă chiar şi punctul, în care 
va trebui să stea grănicerul de pază spre a putea bine observa 
terenul. 

Cât pentru Moldova, Steinville cere ca, spre înlesnirea re- 
cunoașterilor, plenipotenţiarii să stăruiască a câştiga poziţiuni 
in deosebite trecători, şi anume înainte de toate ar trebui să 
se ocupe Rodna și Dorna, fiindcă din aceste puncte se pot 
observa hotarele Moldovei, ale Maramureșului și ale Polo- 
niei. De asemenea ar fi bine să se ocupe Câmpulungul-Mol- 
dovenesc. O asemenea importanţă dă Steinville satului Co- 
măneşti. Cea mai mare greutate pune însă Steinville pe 
pozițiunile din trecătoarea dela Oituz, deoarece aceasta e largă, 
este aproape de Focșani şi comunică atât cu Moldova, cât şi 
cu Muntenia. 

Oituzul rămâne până la sfârşit al treilea punct, în care 
Curtea din Viena stărueşte fără de curmare să-şi câştige 
poziţiuni, 

Nurmaidecât după ce, în urma păcii dela Belgrad, Curtea 
din Viena renunţă la Oltenia, se constitue o comisie însărci- 
nată cu  statornicirea graniţelor între Ardeal şi tările 
româneşi. 

Lucrările acestei comisiuni rămân zadarnice, deoarece gene- 
ralul comandant al Ardealului stărueşte să câştige cu orice 
preț poziţiuni favoritoare ; astfel pe la 1740, se începe între 
Munteni şi Ardeleni şi mai ales între Moldoveni şi Ardeleni, 
cu deosebire în trecătoarea dela Oituz, conflicte de graniţe, 
care nu se mai curmă decât atunci, când cancelarul Kaunitz 
dă poruncă să se înainteze pajurile împărăteşti pe toată întin- 
derea graniţelor Ardealului. 

Inainte de încheierea păcii dela Cuciuc-Cainardji, văzând 
“ituaţia disperată a Porții, Cancelarul Kaunitz își dă toată 
ilința să asigure Impărăției poziţiunile de care avea tre- 
buinţă pentru apărarea hotarelor dela răsărit. 

inainte de toate se încheie tratatul subsidial, prin care 
Poarta renunţă din nou la Oltenia ; în urmă Curtea din Viena 
linând seamă de părerile consiliului de războiu, de asemenea 
renunţă la posesiunea. acestui teritoriu, a cărui apărare era 
“nevoaioasă, Incă la 4 Mai 1770, Kaunitz scrie însă Baronului 
Thugut următoarele : 


[i „Din notele originale dela 22 şi 30 Aprilie ale Consiliului 
Ce războiu, ce vă trimit, aşteptånd să mi le înapoiaţi, vă veti 
limuri mai de aproape, în ce chip Moldovenii au cutezat a-si 
Guce vitele la păşune peste granițele însemnate prin împlân- 
tarea pajurilor împărăteşti, şi ce fel de ordine s'au dat după 
Propunerea mea şi cu prea înalta consimţire de către Con- 

siliul ae războiu comandei generale din Ardeal, spre a împie- 
dica în viitor asemena călcări de graniţe şi spre a apăra 
posesiunile noastre. 

„Deşi lucrurile nu stau astfel, încât să putem presupune 
că Turcii vă vor face nescaiva obiecţiuni pentru aceasta, nu 
este peste putinţă ca ei să izbutească a înainta în Moldova 
spre graniţele Ardealului şi să vă facă pentru pajuri nescaiva 
obiecţiuni ; la un asemenea caz veţi răspunde numai în mod 
cu totul amical, cum Poarta prea bine ştie că mai adeseori 
ne-am plâns de călcările de graniţe ale Moldovenilor ; că noi 
credem, că acele sunt graniţele adevărate, unde am împlân- 
tat pajurele şi că nu ne-am opune câtuşi de puţin, ca la timp 
oportun o comisiune mixtă să statornicească drepturile şi pre- 
tenţiunile noastre şi ca lucrul să se aplaneze în mod amical“. 


Astfel, în vreme ce Turcii se războiesc cu Rușii, Curtea . 


din Viena înaintează pajurile spre Moldova şi Muntenia, 
câștigând poziţiunile, la care râvnise de atâta vreme. 

Chiar nici cu aceste poziţiuni Kaunitz nu era însă mulţumit, 
şi din nota ce adresase în Septemvrie 1774 Baronului Thugut, 
ne încredinţăm că guvernul rusesc luase faţă cu Curtea din 
Viena angajamente înscris (schriftliche Versicherungen) de a 


nu ocupa Moldova şi Muntenia, şi îndeobşte de a nu stipula | 
cu ocaziunea încheierii păcii condițiuni, care ar pune aceste | 


două ţări sub stăpânirea indirectă a Țarinei. 


Acum situaţiunea se schimbase cu desăvârşire. După cum. 


ne-am putut încredința din nota dela 6 Ianuarie 1775, Kaunitz 
nu se mai temea de Turci, ci din contră prevedea o revoluţie, 
în urma căreia Rusia putea să surpe împărăţia otomană fără 
de concursul Curţii din Viena. Rusia era primejdia, pe care 
se pregătea să o înlăture, şi Turcii începuseră a fi una dintre 
armele cu care voia să o întâmpine. Stăruind însă ca Turcii 
să ia din partea despre mare toate măsurile de apărare, el 
îşi da totdeauna silința ca să câştige pentru Curtea din Viena 
poziţiunile, de care avea neapărată trebuinţă, în cazul când 
Turcii nu s'ar mai fi putut apăra. 

Cu deosebire după împărţirea Poloniei, aceste poziţiuni erau 
în Moldova, iar nu în Muntenia. 


După cum ne spune Alexie Daşcow, Curtea din Viena, pel 


la începutul veacului XVIII, îşi da toată silința să stabilească 
în Polonia un regim disciplinat şi să deştepte puterea de rezi- 


stență a regatului vecin, ce despărțea împărăția de Rusia. 


Toate silințele i-au fost zadarnice, deoarece boala libertăţii 


nu poate fi lecuită decât prin arme şi, în vreme ce Rusia 
susţine libertăţile Polonezilor chiar cu arma, Curtea din Viena 
nu a crezut de cuviință a le combate tot cu arma. Puindu-se 
dar cestiunea împărţirii, Curtea din Viena a consimţit, numai 


4 


OPERA POLITICĂ 255 


însă cu condițiunea că i se va da teren de retragere, adecă 
o parte din Polonia şi anume partea de care avea trebuință 
spre a nu îi silită să apere chiar dela hotar granițele despre 
miazănoapte ale împărăției. 

De acelaşi lucru avea Austria trebuință în Moldova. 

Galiția şi Ardealul erau cele două provincii, care hotărau 
împărăția spre miazănoapte şi răsărit; din întâmplare însă 
între aceste două provincii nu exista nicio comunicație, ba 
chiar stabilirea comunicației era peste putință. Dela Sniatyn, 
din Galiția, la Bistrița, în Ardeal, comunicația nu se putea 
face decât prin Maramureş ori prin Moldova. Drumul însă 
prin Maramureş era mai lung şi trece totodată prin două 
deosebite strâmtori ale Carpaților ; calea prin Moldova era 
dar o consecuență neapărată a împărțirii Poloniei, deoarece 
două provincii vecine, care nu comunică între dânsele, ar fi 
o absurditate strategică. 

Inainte de a lua hotăriîri privitoare la stabilirea comunica- 
țiunii între Ardeal şi Galiţia, „marele stat major“ austriar 
trimite doi ofiţeri superiori să facă recunoașteri, să studieze 
terenul și să răspunză la cinci întrebări deosebite. 

A doua din aceste întrebări e formulată astfel : 


„De oare ce intenţiunea de a face practicabil drumul din. 
Ardeal prin Câmpulung şi prin Dorna, are scopul de a în- 
lesni apărarea provinciei Galiţia din suszisul Ardeal: şi de 
oare ce trebue să ţinem în vedere, că pentru conservarea şi 
scutirea acestei comunicaţiuni se cere o aliniare a granițelor 
dela munţii calenani spre Podolia, ar fi să ne lămurim dacă 
este cu putinţă a statorinici această nouă graniţă (dacă după 
termen, s'ar putea găsi un astfel de aliniament, cum e de 
dorit la toate graniţele ; adică să nu se ceară prea mulți 
oameni pentru ocuparea liniei, să se poată observa cu exacti- 
tate şi cea mai mică parte a ei, şi la nevoie să se poată face 
cu inlesnire întrebuințare de nişte măsuri de apărare, ce. dacă 
nu împiedică pe vrăjmaş a trece, să-i facă cel puţin trecerea 
foarte anevoioasă) adică îngrijirea, ostenelele şi chelutelile ce- 
ar pune monarhia întru desvoltarea unei bucăţi de ţară câșşti- 
gate prin tragerea unor asemenea graniţe noi, nu ar trebui 
să fie date pradă pieirei faţă cu cel mai mic atac al ina- 
micului ?*, 


Răspunzând la această întrebare, ofiţerii însărcinaţi cu stu- 
diarea terenului, arată că, în direcţia prescrisă, nu cred că se 
va putea găsi o asemenea graniţă ; ei sunt însă de părere. 
că „spre a scuti cu succes flancul drept al provinciilor ce fac 
front spre Prusia, Polonia şi Rusia“, nu este neapărată acea- 
stă linie. Ei propun dar o linie, ce ar porni dela Oituz la 

Trotuş, de aci pe ţărmul Trotușului până la Sireţ, apoi pe 
Siret în sus până la satul Camenca, de aci apoi spre Cer- 
năuţi până la Nistru, luând cel puţin terenul dominant din 
codrul Hotinului. 

Vorbind în urmă despre valoarea strategică a noilor pozi- 
țiuni, ofiţerii însărcinaţi cu studiarea terenului își formu- 
lează răspunsul astfel : 


„Dacă poziţiunea unei armate are dinaintea întregului ei 
un teren ce-i dominează largul, fiind cele mai înalte puncte 
ale acestui teren ocupate de cele mai înaintate avantposturi, 
astfel încât nici intervalele dela un avantpost la altul nu pot 
fi observate, nici patrulele nu pot circula astfel încât să îm- 
piedice pe ori şi cine, în vreme de 1/4, 1/2 sau un ceas întreg, 
de a se furişa şi a trece neobservat prin linia de cordon, nici 
în sfârşit, observarea inamicului din faţă nu este cu pu- 
tință ; despre o asemenea linie fără îndoială se poate zice 
că nu e cea mai bună. Şi de aproape aceeași natură e linia, 
ce avem în faţă, presupunând, din Ardeal, un atac din par- 
tea Turcilor, 'Tătarilor ori din partea vreunui alt inamic, 
dacă nu vom fi ocupat mai înainte poziţiuni dincolo de munţii 
hotarnici, în Moldova ori Muntenia, întrucât o asemenea 
înaintare este cu putință fără de a pierde din vedere siguri- 
tatea retragerii, în caz de nevcie, a trupelor avansate şi les- 
nirile de a le da ajutor. Deoarece, atunci când am fi atacați 
de către vreun inamic, înaintarea pare necesară, se poate 
pune întrebarea, dacă nu ar fi mai bine, ca în vreme de 
pace, ori cel puţin nu aşa zicând în ultima oară, să se facă 
această înaintare, mai ales când ea s'ar putea face prin bună 
învoială ? Prin aceasta ni sar da putinţa: 1) de a ne in- 
forma din vreme despre planurile, pe care inamicul niciodată 
nu le poate forma altfel decât după firea ternului; 2) am 
avea avantajul de a purta războiul, câtăva vreme, până în 
cazul retragerii, pe pământul inamic; 3) fiind siliţi a ne 
retrage, dela un pas la altul, am avea mereu în dosul nostru 
un teren ce dominează pe inamicul năvălitor până la porţile 
noastre; 4) am pune piciorul în o ţară, care ne oferă toate 
cele trebuincioase, spre a stabili la punctele propuse cele mai 
minunate magazii cu cheltueli foarte puţine; nişte avantaje 
de care monarhia pare a avea trebuinţă faţă cu Turcii şi 
Tătarii la aripa ei dela stânga şi tocmai în acest flanc. Sar 
putea zice, că nu e trebuinţă de aceste avantaje, deoarece 
înălțimea munţilor ce acoper aripele şi flancurile dela Bârsa, 
în Maramureş, până la Orşovă, asemenea unui zid prin care 
mai ales cu trăsuri nimeni nu poate străbate, ne dă destulă 
scutire, putându-se închide ori şi când porţile din acest zid 
în cel mai scurt timp şi cu deplin suces, iară liferanţii ştiu 

să. adune proviziuni pentru bani buni. La cea dintâi obiec- 
țiune vom răspunde, că Ardealul trebue să fie privit ca o 
fortăreață hotarnică a Monarhiei, prin urmare nu poate să fie 
bine a lăsa pe inamic să străbată, mai ales cu pedestrimea 
şi cu cavaleria ușoară, aproape neîmpiedicat, până la valurile 
ei. Căci fără îndoială nici chiar o îndoită linie de copaci 
culcaţi la pământ nu ne-ar da destulă siguranţă deoarece în 
intreaga Muntenie şi în Moldova sunt tot atâtea seculi câţi 
țărani voinici sunt, cari ştiu să le mânuiască foarte bine, mai 
ales când un alt inamic, iar nu Turcii şi Tătarii îi pun să des- 
chiză trecerea ; ei ar putea face aceste servicii cu atât mai 
lesne, cu cât acum pare lesne a închide îndestul trecerea cu 
copaci culcaţi la pământ. Dacă sar face dar pe neaşteptate 
o năvălire cu pedestrimea și cavalerie ușoară, care ar fi ina- 
micul, ce nu ar căuta să deschidă pe dinlăuntru porţile atât 
de bine scutite şi să deschiză o lesnicoasă, ba poate chiar 
liberă intrare pentru puterea, ce sa apropiat cu artilerie şi 
furgoane atât de mult ?“ 


Cât pentru aprovizionarea trupelor, ofiţerii însărcinaţi cu 
studierea terenului arată că liferanţii sunt scumpi şi împovă- 
răsc ţara cu datorii. După aceea ei urmează: 

„In ciuda tuturor obiecţiunilor ce se fac. o înaintare a ho- 
tarelor monarhiei e dar priincioasă, ba chiar de neapărată 
trebuinţă. De asemenea înaintarea ce s'a făcut prin mutarea 
pajurelor împărăteşti nu e îndestulătoare... Nu pare a.se 
putea pune la îndoială, că luarea în posesie a provinciilor 
Galiţia şi Lodomeria şi apărarea lor sunt vrednice de toată 
îngrijirea şi prin urmare trebue să sprijinim cu tot dinadinsul 
cea mai de căpetenie consideraţie, adică de a scuti flancul lor. 
Propunerea de a lua numita parte din Moldova se întemeiază 
pe motivele următoare: deoarece astfel numitele provincii 
au cea mai bună comunicaţie cu Ardealul şi cu trupele ce se 
află intr'însul, care trupe, fiind concentrate la Bistriţa, prin 
Dorna şi Câmpulung au la Sniatyn un marş cu mult mai 
scurt şi mai uşor, decât acele concentrate la Deeş prin Mara- 
murăș-Sigeth la Delatyn și Sniatyn“. 

Vorbind, în sfârşit despre Oltenia ei zic : 


„Noi credem că această achiziţie nu ar fi avantajoasă, 
deoarece dela Turnul-Roșu până la Nicopoli și de aci până 
ia Orşova, acest teren e aproape cu desăvârşire înconjurat 
de inamic ; izbucnind războiul, cât de lesne ar putea inamicul, 
plecând dela Râmnic spre Orşova, să taie trupelor noastre 
terenul dominant. Şi mai înainte de a putea da din Ardeal 
succurs trupelor din Oltenia prin singura trecătoare dela 
Vulcan (deoarece faţă cu o asemenea întreprindere inamicul 

ar păzi bine trecătoarea dela Turnu-Roşu şi cea dela Me- 
dradia) acestor trupe le-ar fi tăiată comunicația, ele vor fi 
suferit ori vor fi chiar cu totul nimicite“. 


Atât despre vederile ofițerilor însărcinați cu studierea 
terenuiui. 

Dacă ținem seamă de lămuririle cuprinse în notele lui Kau- 
nitz asupra politicei orientale a Curții din Viena, de angaja- 
mentele ce Ruşii au trebuit să ia față cu această Curte relativ 
la Moldova şi Muntenia şi de motivele atât de lămurite din 
raportul ofițerilor de stat major, nu ne mai putem îndoi că 
Curtea din Viena numai în prevederea unui conflict 
cu Rusia s'a hotărît a lua pozițiunile din Moldova şi 
Muntenia şi că în deosebi stabilirea comunicației în- 
tre Galiția şi Ardeal prin Moldova era o consequență 
firească a configurațiunii terenului şi o măsură de apărare 
față cu Ruşii ce amenințau orientul. Dacă era ca Austria să 
împiedice pe Ruşi de a se stabili în Moldova şi Muntenia, 
trebuia ca încă din vreme să câștige pozițiuni, care dominează 
aceste două ţări. Prin înaintarea pajurilor împărăteşti Austria 
a câştigat asemenea poziţiuni pe toată întinderea liniei Car- 
paţilor şi cu deosebire în trecătoarea dela Oituz, astfel încât 
Moldova şi Muntenia au rămas fără de graniţe tari şi trupele 
din Ardeal pot să înainteze fără multă greutate, respingând 
cu puteri mici puteri mai mari. Mai rămânea ca Austria să 
câştige punctele de plecare ale liniei Carpaţilor, Orșovei şi cu 
deosebire Hotinul, care era de importanţă şi pentru scutirea 
comunicaţiei între Galiţia şi Ardeal. 

Cabinetul din Viena cere dar dela Poarta otomană Orşova, 
punctele din linia Carpaţilor, o cale de comunicaţie din Galiţia 
în Ardeal, terenul neapărat pentru scutirea acestei căi de 
comunicaţie și partea dominantă din ținutul Hotinului. 

IV 


NEGOCIERILE PRIVITOARE LA CEDAREA 
BUCOVINEI | 


Tratatul subsidial încheiat la 6 Iulie 1771 rămâne fără de 
urmări. Numai decât însă după ce a renunţat la Oltenia, 
Curtea din Viena începe a se pregăti pentru negocierile pri- 
vitoare la anexarea către Galiţia a câtorva districte din Mol- 
dova.  Adunând apoi toate elementele pentru discutarea 
cestiunii, Cancelarul Kaunitz însărcinează pe Internunţiul 
dela Constantinopol, Baronul Thugut, să înceapă negocierile 
cu Poarta otomană. 

Incă dela 3 Februarie 1773 Baronul Thugut cere să i se 
trimită hărţi speciale şi să i se dea lămuriri asupra punctelor 
a căror achizițiune e privită ca neapărată pentru asigurarea 
granițelor monarhiei. El arată apoi în raportul său, că nu 
crede că Poarta va ceda teritoriul ce ar fi a se anexa după 
proiectul ofiţerilor de stat-major şi că îndeobște negocierile 
vor întâmpina mari dificultăţi. 

Prevăzând greutăţile ce i se vor face la Poartă, Baronul 
Thugut nu începe numaidecât negocierile, ci caută a-şi pre- 
găti terenul, a se pune bine cu miniștrii Porții şi a-şi câștiga 
mijlocitori buni. Reis Effendi, ministru de Externe, era Ismail 
Raif Bey, un om onest, dar fricos şi lipsit de energie. La un 
asemenea om banii şi darurile preţioase rămân fără efect ; 
Baronul Thugut izbutește însă a-l angaja prin încredinţări 
amicale şi prin amenințări indirecte. In mai multe rânduri 
Ismail Raif Bey şi Baronul Thugut ţin conferințe confiden- 
țiale secrete.  Purtarea ministrului turcesc în aceste confe- 
rințe e cea mai corectă și cea mai nevinovată ; conferințele 
sunt însă secrete și se ţin noaptea, astfel ele pot să dea loc 
la bănueli şi nedumiresc pe fricosul ministru turcesc. Acea- 
stă nedumerire e una din cele mai puternice arme, de care 
Thugut se foloseşte față de dânsul. 

La conferințele secrete mai lua parte și dragomanul Porții, 
Costachi Moruzi. Numaidecât la una din cele dintâi confe- 
rinţe Thugut îi promite 1.000 galbeni, pe care nu îi va primi 
insă decât după ce, prin concursul lui, negocierile vor fi 
ajuns la un bun rezultat. Costachi Moruzi primeşte cu vie 

mulțumire această dovadă de încredere și, din partea sa, 
promite că va face tot ce-i va sta în putinţă. 

Mai rămânea Voevodul Moldovei și agenţii lui dela Con- 
stantinopol. 

Grigorie Ghica, Voevodul Moldovei, petrecuse patru ani 
de zile în casa internunţiului austriac, Baronul Penklern. La 
15 Iulie 1754 Penklern arată, întrun raport către Kaunitz, că 
a dăruit junelui de mare viitor un ceasornic de aur. Mai 
arată apoi, că „Gligoresco“ Ghica s'a căsătorit cu fiica renu- 
mitului Giacomo Riso şi cere voie de a-i face un dar de 
nuntă în valoare de 100—120 galbeni. El sperează, că această 
cheltuială nu va fi rău întrebuințată, de oarece Grigorie 
Ghica în curând va fi numit dragoman al Porții şi este bine 
de a câștiga încă din vreme bunele lui dispoziţiuni. 

Grigore Ghica e numit dragoman şi în urmă ajunge chiar 
la domnie. Pe timpul războiului ce izbucnește între Turci şi 
Ruşi el se dă însă în partea Ruşilor, merge la St. Petersburg 
unde se bucură de o foarte bună primire şi după încheierea 
păcii umblă să fie pus iarăşi în scaunul domnesc. 

La 17 August 1774 Baronul Thugut raportează Cancelarului 
Kaunitz despre conferințele ce a avut cu ambasadorul rusesc 
şi cu cel prusian în cestiunea sprijinirii candidaturii lui Gr. 
Ghica pentru Domnia Moldovei. 

Reprezentantul Prusiei, Zegelin arată Baronului Thugut o 
scrisoare în care generalul rusesc, comitele Romanzow, în 
urma unei însărcinări primite dela Ţarină, îl invită a stărui 
la poartă pentru punerea lui Gr. Ghica în scaunul Moldovei. 
Baronul Thugut e contra acestei candidaturi; dă însă un 
răspuns nehotărît și promite că va cere numaidecât instruc- 
ţiuni dela Curtea sa. 

Cancelarul Kaunitz îi dă, într'o notă din Septemvrie 1774, 
următoarele instrucţiuni : 


„Cât apoi pentru susnumitul Ghica, fără îndoială Curtea 
noastră nu poate pune prea mult temei pe bunele lui dispo- 
ziţiuni. Cu toate acestea aţi procedat cu deplină precauţiune, 
când aţi dat d-lui de Zegelin relativ la sprijinirea candida- 
turii lui Ghica un răspuns care poate să fie privit mai mult 
ca favoritor, decât ca un refuz şi merită cel puţin oarecare 
recunoştinţă. 

Dacă Poarta nu a luat încă nici o hotăriîre privitoare la 
numirea viitorului voevod din Moldova, şi dacă precum trebue 
să presupunem, anevoie se va hotărî contra lui Ghica, ce este 
sprijinit cu toată energia din partea Rusiei, atunci îmi pare 
mai potrivit cu interesele noastre, că nu numai să nu comba- 
teţi pe Ghica, ci din contră să sprijiniți cererea lui în public 

și cu toată energia, făcând pe rudele lui să înţeleagă că, toate 
acestea le faceţi, încredinţat fiind, că noul Voevod va fi cu 
mai multă sinceritate şi mai mult decât în trecut supus Curţii 
noastre“. 


Chiar mai nainte de a fi Voevod al Moldovei, Grigorie 
Ghica era dar un om, în care Baronul Thugut şi Cancelarul 
Kaunitz nu aveau încredere şi pe ale cărui încredinţări nu 
puneau nici un temeiu. 

Iacovachi Riso, socrul şi agentul lui Grigorie Ghica, era 
însă un confident şi călduros mijlocitor al Baronului Thugut. 
Deşi nu i-a promis de mai nainte, Baronul Thugut i-a făcut 
deci, după încheierea convenţiunii, un dar de 1.000 galbeni în 
bani gata. 

Un alt confident şi călduros mijlocitor al Baronului Thugut 
era Voevodul Munteniei, Alexandru Ipsilanti, care era în 
corespondenţă secretă cu Baronul Thugut, aduna informaţiuni 
şi stăruia prin agenţii săi dela Constantinopol pe lângă mini- 
ștrii turcești pentru cedarea Bucovinei. 

Toţi aceştia nu erau însă decât oameni destinaţi a netezi 
calea şi a înlătura greutăţile mici, deoarece nu Poarta Oto- 
mană era puterea, de care se îngrijea Curtea din Viena. 

După încheierea păcii dela Cuciuc-Cainardji, Turcii erau 
secaţi de puteri, şi chiar dacă ar fi voit, nu ar mai fi putut 
să reziste. 'Tocmai însă după pacea dela Cuciuc-Cainardiji ei 
trebuiau să caute un sprijin contra Rusiei şi Austria le oferea 
acest sprijin cu un preţ relativ mic. Curtea din Viena cerea 
poziţiuni contra Rusiei și Turcia învinsă de către Ruşi abia 
mai putea să le refuze. Era numai vorba de a se afla o 
lormă, în care cedarea Bucovinei să se poată face astfel, încât 
aparențele să fie salvate și demnitatea Porții să rămână 
neatinsă. 

Chiar dela început cererea Curţii din Viena s'a făcut în o 
asemenea formă: Kaunitz declară că, luând stăpânirea Gali- 
iei, curtea din Viena va ocupa Bucovina, ca parte a Pocuţiei, 
uzurpată până atunci de către Moldoveni. 

Inainte dar de a începe negocierile cu Poarta otomană, 
Cancelarul Kaunitz voia să ia măsuri pentru ocuparea Buco- 
vinei. Moldova era însă ocupată de către trupele comandate 
de comitele Romanzow şi astfel Rusia era puterea, dela care 
Curtea din Viena trebuia să câştige dreptul de a cere dela 
urci să i se cedeze Bucovina. 

„„ a 7 Februarie 1775, Cancelarul Kaunitz scrie Baronului 
“hugut următoarele : „Acest grec deprins la fățărnicie (Gri- 
gorie Ghica) niciodată nu a avut bune dispoziţiuni faţă cu 
-urtea noastră, ci dm contra înainte de izbucnirea războiului 
a apucat cu bucurie orice ocaziune spre a favoriza emigrarea 

supușilor noştri şi de a pune toate greutăţile posibile în calea 
comerţului nostru.  Purtarea lui în cursul războiului trecut 
a dovedit însă cu prisos că el este cu desăvârșire supus Curţii 
ruseşti ; şi, fiind recunoscător acestei curţi pentru starea favo- 
ritoare în care se află, nu poate fi nimic mai sigur, decât că 
el atârnă cu desăvârşire de această curte, care nu poate privi 
cu ochiu nepăsător, că noi să ocupăm poziţiuni favoritoare pe 
ambii ţărmi ai Nistrului, să ne înaintăm graniţele şi să luăm 
aşa zicând cheia Moldovei în mâinile noastre. 

Deşi politica rusească e astfel, încât ea nu permite Ruşilor 
a se opune fățiș intenţiilor pe care le avem în aceste părţi, 
nu rămâne îndoială că în taină ei lucrează contra noastră şi 
chiar trebue să presupunem, că Ghica este din partea lor 
încurajat contra noastră. Această încurajare vine însă mai 
mult din partea Principelui Repnin şi altor generali, iar nu 
din partea Generalului Comite de Romanzow, deoarece, pre- 
cum cred a vă fi încunoştiinţat în mod confidenţial, noi 
i-am făcut acestuia un prezent de 5.000 galbeni şi o tabatieră 
de aur împodobită cu briliante şi după aceea am primit 
dovezi eclatante despre bunele intenţiuni ale domnului Ge- 
neral“. 

După ce s'au netezit astfel toate căile, comandantul trupe- 
lor Împărăteşti din Galiția, Baronul Barco, primeşte ordinul 
de a trece granițele Moldovei şi de a ocupa teritoriul ce era 
luat drept parte a Pocuției. 

Atât în Moldova, cât şi în Constantinopol ocupațiunea stâr- 
neşte o vie fierbere şi în mijlocul acestei fierberi Baronul 
Thugut începe negocierile în toată forma, adresând Porții 
otomane următorul memoriu : 


„Subsemnatul Internunțiu şi ministru plenipotențiar al 
Majestăţilor Lor Imperiale şi Imp. Reg. Apostolice a avut 
onoarea de a expune în cele din urmă Excelenței Sale Dom- 
nul Reis Effendi, drepturile legitime, pe care auguştii săi 
stăpâni, reluând vechea lor stăpânire asupra Galiției şi a 
Lodomeriei, le au în virtutea acestui titlu asupra unor anu- 
mite părți din Moldova, care în vremile din vechime au făcut 
parte din provincia lor Pocuția; aceste drepturi. discutate 
fiind cu o riguroasă exactitudine, ar da fără îndoială loc 
la pretențiuni foarte întinse ; dar Majestățile Lor preferând 
de a le înfățișa mai mult după adevărata şi sincera amicie, 
pe care o au pentru Imperiul otoman, decât după exigenţele 
intereselor lor, au hotărît de a le restrânge numai la o făşie 
de puțină însemnătate, care nu cuprinde decât districtul Cer- 
năuților, acel al Sucevei şi o parte din ținutul Câmpulungu- 
lui, după hotarele însemnate în harta aici alăturată. 

Impăratul Romanilor şi Impărăteasa Regină Apostolică nu 
pot nici într'un chip a se lipsi de această posesiune, deoarece 
numitele terenuri sunt de neapărată trebuinţă pentru comu- 
nicația Ardealului cu provinciile revendicate dela regele și 
Republica Poloniei.  Rostindu-se fără de şovăire asupra ace- 
stei împrejurări, Maiestăţile Lor se măgulesc, că vor găsi la 
Inălțimea Sa toate consideraţiunile pentru această trebuinţă, 
consideraţiuni, pe care cred a putea să le aștepte dela pro- 
pensiunea amicală a unui bun vecin, precum şi din justa 
reciprocitate pentru numeroasele dovezi de cea mai credin- 
cioasă, și mai statornică amicie, pe care în toată vremea. 
şi mai ales în cursul războiului trecut, şi-au dat silinţa de a 
le da împărăției otomane.  Intărind încrederea Impăratului 
Roman și a Impărătesei Apostolice niște motive atât de puter- 
nice, ei nu se îndoesc că Inălțimea Sa va consimţi fără de 
greutate a lăsa în deplina şi întreaga lor proprietate susnu- 
mitele districte a Cernăuţilor, Sucevei şi Câmpulungului, după 
hotarele însemnate în harta aici alegată ; spre a înlătura tot 
ce ar putea să dee loc la noui contestaţiuni în viitor şi să 
turbure liniștea bunei vecinătăţi între cele două împărăţii, 
Majestăţile Lor doresc, ca Sublima Poartă să binevoiască a 
destina comisari prevăzuţi cu puterile şi instrucţiunile tre- 
buincioase, care dimpreună cu comisarii numiți din partea 
Lor, să reguleze şi să stabilească întrun mod irevocabil hota- 
rele posesiunilor respective prin o demarcaţiune întemeiată 
pe bazele ei enuncite. 

Și întâmplându-se, că de-a-lungul hotarelor marelui Prin- 
cipat Transilvania, pe graniţele Moldovei şi ale Munteniei, 
sunt deosebite terenuri, care în virtutea unor titluri neîn- 
doioase, fac parte din susnumita provincie a Transilvaniei, dar 
care fiind detașate prin uzurpaţiiunile succesive ale locuito- 
rilor din Moldova şi Muntenia, au fost redate şi restabilite 
vechei lor proprietăţi prin stabilirea pajurilor, făcute acum 
câțiva ani, Impăratul Romanilor şi Impărăteasa Regină Apo- 
stolică doresc ca spre a înconjura orice pretext pentru dis- 
pute şi diferenţe în viitor, susnumiții comisari să fie tot- 
deauna însărcinaţi a verifica şi a statornici pe vechi numitele 
hotare, astfel cum sunt însemnate prin pajurile Impărăteşti. 

Serioasa atenţiune ce Majestăţile Lor au pentru tot ce pri- 
veşte stabilirea bunei vecinătăţi între amândouă împărăţiile, 
le angajează a mai face Sublimei Porţi cunoscute gravele in- 
conveniente, ce rezultă din amestecul teritorial, introdus în 
Banatul Timişorii, prin mica limbă de pământ, asupra căreia 
e așezat orăşelul vechei Orşove. Această mică bucată de 
teren, reţinută de către Sublima Poartă, deși după litera ex- 
presă a tratatului dela Belgrad ea ar fi trebuit să fie resti- 
tuită Curţii Imperiale, a devenit un bogat izvor de greutăţi 

pentru provincia Timişorii, prin desele contravenţiuni la regu- 
lamentele de carantină, prin numeroasele defraudaţiuni a 
drepturilor de vamă, prin azilul acordat furilor şi prin alte 
excese ce totdeauna urmează din lipsa unor hotare bine defi- 
nite între posesiunile respective“. Prin urmare Baronul 
Thugut cere ca Orşova să fie cedată şi ca Dunărea să formeze 
hotarul între cele două împărăţii. 

Asupra acestor puncte se încep negocierile formale și greu- 
tăţile se îngrămădesc. 

Inainte de toate cererile Curţii din Viena pun întregul 
Fanar în mişcare şi, agitaţi prin sgomotele răspândite, legiştii 
Porții sunt dispuşi a se opune. In adunările legiștilor, cu 
deosebire bătrânul Muftiu ia o atitudine foarte războinică ; 
dar, încetul cu încetul majoritatea legiştilor recunoaşte că un 
războiu cu Austria ar fi zadarnic şi poate chiar fatal. Astfel 
în cele din urmă, corpul legiştilor se rosteşte pentru cedare ; 
rămâind însă ca cedarea Orşovei şi a Hotinului să fie privite 
ca două puncte asupra cărora orice discuţiune e peste putinţă. 

In cercurile diplomatice negocierile nu întâmpină greutăți 
pe faţă decât din partea Prusiei. Englitera e cu desăvârşire 
rezervată. Cavalerul de St. Priest, ambasadorul Franţei, este 
unul din cei mai zeloşi stăruitori pentru cedarea Bucovinei. 
Rusia, în sfârşit, lucrează contra cedării, dar numai în taină, 
stăruind pe lângă miniştrii otomani şi îndemnând pe Moldo- 
veni să protesteze. 

La 21 Februarie 1775, cancelarul Kaunitz scrie Baronului 
Thugut următoarele : 


„Cea mai importantă împrejurare, despre care vă pot face 
împărtăşire relativ la afacerea de faţă, este că Divanul din 
laşi a și făcut un recurs formal la St. Petersburg, cerând 
protecţia rusească contra măsurilor luate din partea noastră. 

Răspunsul Curţii din St. Petersburg la acest recurs se va 
amâna însă, iară în cele din urmă el va arăta, că armata ru- 
sească s'a retras din Moldova şi această provincie a fost resti- 
tuită Porții, prin urmare iarăşi s'a întors sub protecţia ei; 
pentru aceea Rusia nu se poate amesteca în afacerea de faţă, 
ci trebue să lase ca Poarta să ia măsuri pe care le va chibzui 
de bune. 

Nu mai rămâne îndoială că cu toate acestea atât din partea 
reprezentantului Rusiei, cât şi din partea ambasadorului Pru- 
siei uneltirile secrete nu vor lipsi; dar scopul principal l-am 
ajuns prin- aceea, că nu avem să ne mai temem că Rusia sau 
Prusia vor interveni pe faţă.“ 


Și în adevăr, deși Zegelin stăruește mereu contra cedării 
Bucovinei, ba merge chiar până a oferi intervenţia regelui 

(j Prusiei, îndată ce Rusia s'a retras și a refuzat protecţia cerută 
Ji de către Divanul din Iaşi, Poarta otomană nu mai cutează să 
il urmeze sfaturile ce i se dau din partea Rusiei. 
După negocieri de trei luni de zile, la 7 Mai 1775 se încheie, 
! în sfârşit, convenţiunea pentru cedarea Bucovinei. 
| Convenţiunea are patru articole. 
| In articolul I Poarta cedează Austriei teritoriul dela Car- 
di paţi până în ţinutul Hotinului şi anume: dela Teşna împuţită, 
if prin Candreni, Stulpicani, Capu Codrului, Suceava, Siret şi 
|! Cernăuți, după harta prezentată de Baronul Thugut, rămâ- 
Inând însă: „ca terenul ce aparţine fortăreței Hotinului, să 
lămâie, ca în trecut, în posesiunea Sublimei Porţi“. 
| Articolul II hotărăşte ca pe teriioriul cedat Curtea din 
„ Viena să nu poată zidi nici un fel de fortificaţiuni. 
„In articolul III se verifică hotarele statornicite prin împlân- 
tarea pajurilor împărăteşti pe toată întinderea graniţelor 
Ardealului despre Moldova și Muntenia. 

In articolul IV Poarta otomană se obligă a menţine buna 
„ ordine la vechea Orşovă şi se hotărăşte ca aici graniţele să 
+ rămâie cum au fost mai nainte. 

Incheindu-se această convenţiune, nu mai rămânea, decât 
ca să se numească comisarii şi să se facă delimitarea formală. 
o "Țiind seamă de agitaţiunea musulmanilor şi de stăruinţele 
| lui Zegelin pe lângă miniştrii Porții, Baronul Thugut se teme 
| de complicaţiuni mai serioase ; renunţă deci atât la vechea 
© Orşovă, cât și la terenul ce era de a se lua din ţinutul Hoti- 
L nului. 
|  Renunţând însă pentru deocamdată, el rezervă Curţii din 
Viena dreptul de a reînnoi aceste cereri la timp mai oportun. 
i In raportul său despre încheierea convenţiunii Internun- 
și iul arată, că, obligându-se Poarta otomană a păstra liniştea 
t si buna înţeiegere la vechea Orşovă, Curtea din Viena va 

putea zice în viitor, că acest obligământ a fost nesocotit şi 
} astfel va putea face din nou cerere să i se cedeze Orşova şi 
{ tinutul ei. Și, în adevăr, în tratatul de pace dela Siştov, 
l incheiat la 4 August 1791, Poarta otomană cedează Curții din 
Viena, Orşova şi ținutul ei. 
Cât despre ținutul Hotinului, Baronul Thugut formulează 
cestiunea astfel, că primește a se pune în convenție clauzele, 
| ca comisarii împărăteşti de delimitare să fie obligaţi a nu cere 
| nimic din „terenele afectate“ ale fortăreței Hotinului. El spe- 
| vează însă, că va izbuti să înduplece pe comisarul turcesc și 
| cu atât mai mult pe paşa din Hotin a da Porții raporturi, din 
I care va rezulta, că terenul, pe care îl vor cere comisarii împă- 
| vătești din ţinutul Hotinului, nu face parte din „terenele afec- 
| tate“ ale fortăreței. 5 ` 
f După încheiarea convenţiunii, planul de acțiune al lui 

Thugut e dar scurt şi lămurit. Deşi harta, pe care o dăduse 
Porții, a fost semnată şi sigilată în mai multe locuri atât de 


către Baronul Thugut, cât şi de către ministrul turcesc, Inter- 
nunțiul spera, că atât comisarul turcesc, cât şi Paşa din Hotin l 


vor face, cu ocaziunea delimitărilor, concesiunile cerute peste 
hotarele semnate în această hartă. 

Rămânea deci să-şi asigureze bunele dispozițiuni ale ace- 
stor doi. 

Poarta numeşte comisar de delimitare pe Mehmed Tahir 
Aga. Deşi Curtea din Viena ar fi dorit să numească mai 
mulți comisari, Kaunitz se bucură că Poarta a numit unul 
singur, deoarece este mai lesne a dispune de un singur om 
decât de mai mulți. El însărcinează însă pe Thugut a stărui 
că nici acest singur comisar să nu verifice granițele Ardea- 
lului despre Moldova şi Muntenia, deoarece era de temut, că, 
fiind Turcii bine informaţi despre întinderea teritoriilor ocu- 
pate prin înaintarea pajurilor, se vor naşte complicaţiuni noui 
şi chiar mai grave decât cele de până atunci. Potrivit cu 
această însărcinare, Thugut face ca comisarul turcesc să plece 
de-a-dreptul în Bucovina. 

Inainte de a fi plecat, comisarul are o întâlnire cu Thugut 
şi cu această ocaziune Thugut îl încredinţează despre dăr- 
nicia Curţii din Viena şi promite că îi va da chiar înainte de 
plecare 1.000 de galbeni. El spunea totdeauna că această 
sumă nu e decât o dovadă neînsemnată despre generozitatea 
Curţii din Viena și că, în urmă, bunele lui servicii vor fi răs- 
plătite cu prisos. Dar, temându-se ca nu cumva Poarta să-și 
schimbe hotărîrea şi să numească alt comisar, Thugut nu dă 
lui Tahir Aga suma de 1.000 galbeni decât, aşa zicând, în 
momentul plecării. 

Afară de aceasta Thugut mai stărueşte pe lângă miniştrii 
turcești, ca Tahir Aga să fie înaintat în rang. Arătând că 
Curtea din Viena va numi comisar o persoană cu rang de 
general, Poarta, spre a satisface buna cuviinţă, înaintează pe 
Mehmed Tahir Aga la rangul de Pașă cu trei cozi. 

Curtea din Viena numește comisar de delimitare pe Baro- 
nul Barco, comandantul trupelor de ocupaţiune, şi, înainte de 
a pleca, îi asigurează la casieria din Lemberg deocamdată 
30.000 fiorini pentru cheltueli secrete. Iară Baronul Thugut 
grăbeşte să dea comisarului împărătesc informaţiuni despre 
caracterul şi dispoziţiunile lui Melek Mehmed, Paşa de Hotin. 
şi să-i recomande mijlocitori buni, între cari cu deosebire pe 
doctorul Rosa, medicul Paşei. 

La 9 Octomvrie 1775, comisarii se întâlnesc la Câmpulung 
şi iau un scurt protocol, în care se obligă a observa la stator- 
nicirea graniţelor harta autentică şi convenţia încheiată pen- 
tru cedarea Bucovinei. 


d a 

Se încep delimitările. 

Comisarii se urcă pe muntele Rarău și privind din culmea 
munteiui spre locurile mai așezate, văd focurile ce Baronul 
poruncise a se aprinde la punctele mai ridicate ale viitoarelor 
hotare. De sine se înţelege, că Baronul Barco, dimpreună cu 
ofiţerii ce-i erau ataşaţi, alesese un liniament, pentru care 
nu harta autentică şi nu convenţia, ci cerinţele strategice 
fuseseră luate de bază. Pentru dânşii vorba era de a alege 
nişte graniţe, pe care trupele de apărare le pot bine observa. 

Pe baza acestui principiu se urmează cu delimitările şi 
astfel, mai ales între Siret şi Suceava, graniţele se depăr- 
tează foarte mult de cele însemnate în harta autentică. Tahir 
Aga face mereu obiecţiuni, iar Baronul Barco îi răspunde, 
că graniţele alese sunt cele fireşti şi că luând mai mult din 
locurile muntoase, ofițerii vor lua mai puţin pe şes. 

La sfârșit, comisarii ajung cu delimitarea în ţinutul Hoti- 
nului. 

Melek Mehmed Paşa declară că din acest ţinut nu se poate 
ceda nici un palmac, deoarece întregul ţinut e „teren afectat“ 
al fortăreței, iar comisarul Tahir Aga declară că nu va semna 
protocolul de delimitare. 

In zadar toate încercările Baronului Thugut de a convinge 
pe Paşa de Hotin ori pe comisarul Turcesc ; adăpostindu-se în 
dosul fermanului de însărcinare, ei refuză orice înţelegere. 
Baronul Barco încearcă să-i cumpere cu bani,„dar mijlocitorii 
săi se întorc fără de nici un rezultat, încredințându-l că orice 
încercare de felul acesta va trebui să rămână zadarnică. 

Kaunitz află că Tahir Aga e foarte fricos şi însărcinează 
pe Baronul Thugut a stărui ca Poarta să-i trimită un ferman 
„de încurajare“. In loc însă de aceasta, Poarta porunceşte 
să se constituiască din bătrânii din Hotin o comisiune, care să 
se rostească asupra adevăratelor hotare ale ținutului. Se con- 
stitue şi această comisiune, dar nici ea nu află că se poate 
ceda ceva din ţinutul Hotinului. 

Astfel negocierile. se încep iarăşi la Poartă. Intre Thugut, 
Kaunitz şi Barco se discută cestiunea dacă nu ar fi bine să 
se cedeze părţile luate mai mult între Suceava și Siret ori 
poate chiar câteva făşii din granițele Ardealului în schimb 
pentru o parte din ținutul Hotinului. Effendi e foarte rezervat, 
ba chiar refuză de a se mai întâlni noaptea şi în taină cu 
Thugut, arătând că nu-şi va mai pune capul în joc. Dar 
atunci Baronul Thugut îi trimite răspunsul, că tocmai atunci 
şi-ar pune capul în joc, dacă sar îndărătnici, de oarece nu 
trebue să uite cele petrecute.  Intimidat poate prin această 
ameninţare, Ismail Raif Bey se arată mai în bune dispoziţiuni 
şı se pune din nou în înţelegere cu Thugut, dar nu cedează 
nimic din ţinutul Hotinului. 

La 2 Iulie 1776 se încheie, în sfârşit a doua convențiune 
pentru cedarea Bucovinei şi peste puțin Baronul Thugut 
pleacă din Constantinopol. In această a doua convențiune se 
arată anume punctele bine hotărîte unde vor trebui să fie 
împlântate pajurele împărăteşti și astfel întrega cestiune a 
cedării Bucovinei este definitiv rezolvată. 

Astfel, după negocieri urmate în curs de patru ani la Con- 
stantinopol şi St. Petersburg, Curtea din Viena a făcut o achi- 
ziţiune prețioasă pentru dânsa şi mai mult ori mai puţin 
supărătoare pentru Rusia. Nici o picătură de sânge nu a 
curs pentru câștigarea acestei provincii ; iar sumele cheltuite 
spre a pregăti negocierile şi ocupaţiunea sunt atât de neîn- 
semnate, încât abia mai pot fi luate în seamă. Afară de chel- 
tuelile arătate mai sus, Baronul Thugut a mai făcut câtorva 
dintre miniștrii Porții darurile de bună cuviinţă obişnuite la 
Poartă. Cel mai preţios din aceste daruri era un cuţit dăruit 
lui Reis Effendi și făcut anume cu multă măiestrie după mo- 
delul altui cuţit, pe care ambasadorul rusesc îl dăruise mare- 
lui Vizir în audienţă publică. Toate cheltuelile împreună nu 
covârşesc însă darul făcut Mareşalului de câmp Comitele 
Romanzow. 


y 
INAINTAREA RUSIEI 


La începutul veacului XVIII hotarele dela răsărit ale împă- 
răției Habsburgilor nu erau statornicite. Banatul Timioşarei, 
deşi despărțit prin Dunăre şi prin culmile Carpaților de cele- 
lalte părți ale împărăției otomane, era stăpânit de Turci, încât 
pe toată întinderea Mureşului, Ungaria era lipsită de granițe 
potrivite cu întinderea ei. Această stare de lucruri nu putea 
să fie decât trecătoare. Ori Turcii trebuiau să înainteze peste 
Mureș, şi să nu se oprească până ce nu vor găsi mai adânc 
spre apus nişte granițe mai tari, ori Curtea din Viena trebuia 
să câştige stäpânirea până la Dunăre, şi până la culmile Car- 
paților. 

Pacea dela Carlovăț nu putea dar să fie încheiată decât 
pentru deocamdată. 

La încheierea tratatului dela Pasarovitz, Curtea din Viena 

trece peste graniţele fireşti şi ocupă poziţiuni agresive în 
Serbia şi Oltenia. 

In sfârșit, tratatul de pace dela Belgrad statorniceşte grani- 
tele firești între cele două împărăţii şi prin aceasta luptele 
încetează. Austria ocupă poziţiunile din liniile Carpaţilor, 
ocupă Bucovina, ocupă vechea Crşovă, ocupă în mai multe 
rânduri chiar întregile ţări româneşti; dar toate aceste ocu- 
paţiuni sunt pentru cuvinte de apărare, o apărare mai mult 
ori mai puţin legitimă faţă cu Rusia; ele sunt măsuri luate 
în prevederea şi dreapta cumpănire a unei primejdii stator- 
nice şi neîmblânzite. 

După documentele consultate şi după faptele istorice, vedem 
că altele sunt cuvintele, ce împing pe Ruşi spre miazăzi şi 
răsărit. 

Impărăţia Rusească nu este un stat, nu este un popor, este 
o lume întreagă, care, negăsind în sine nimic de o măreție 
intensivă, caută mângâierea propriei măriri în dimensiunile 
mari. Lupta între Turci şi Ruşi este o consecvență firească 
a deosebirilor de credinţe ; dar mai mult decât din această 
deosebire, luptele au urmat din prisosul de putere omenească, 
ce s'a produs totdeauna în Rusia. Țarul e puternic şi nu ştie 
ce să facă cu puterile de care dispune. Chiar înlăuntrul 
împărăției sale, nici prin muncă pacinică, nici prin lucrare 
sufletească aceste puteri nu se pot consuma; pentru aceea 
ele dau mereu năvală în afară, — altfel ar trebui să se mi- 
stuiască în lupte interne. 

Este o lume săracă şi pentru aceea cuprinsă de un nea- 
stâmpăr statornic. 

Incă Țarul Petru îşi întemeiază chiar capitala pe pământ 
cucerit, şi puna astfel marca deosebitoare pe noua împărăție. 

De atunci până în ziua de astăzi Ruşii înaintează mereu 
atât spre răsărit cât şi spre miazăzi. Popoare puternice odi- 
nioară au căzut şi s'au sfărâmat sub pasul lor. Leşii au pierit 
ca „neam hotărîtor“* de pe faţa pământului; cetele de cazaci, 
cari încă la 1711 luptau alăturea cu Turcii, au căzut sub stă- 
pânirea Ţarului; Kiewul a ajuns a fi un oraş rusesc; Tătarii 
neastâmpăraţi sunt supuși poruncilor Țarului ; până la Nistru 
Ruşii nu găsesc nici o stavilă destul de puternică. 

Aci însă, la Nistru, ei se opresc. Dar nu se opresc decât 
spre a se pregăti pentru înaintare. 

Documentele istorice, relatând fapte netăgăduite, ne dove- 
desc că Ruşii sunt o putere mistuitoare, mistuitoare nu numai 
prin puterea braţului, ci şi prin urmările demoralizatoare ale 
înrâuririi lor. 

Polonia a fost nimicită prin puterea braţului; Crimeea, 
înainte de a fi fost cucerită, a fost eliberată. 

Ca orice putere mare, Ruşii, acolo unde văd că vor întâm- 

pina rezistenţă mare, se opresc şi lucrează cu o răbdare secu- 
lară, spre a surpa încet, încet temeliile puterilor ce li se pun 
în potrivă. Puterea lor în ţările ocupate e blândă, dar plină 
de o dulceaţă demoralizatoare ; şi tot astfel în ţările cucerite 
la început sunt plini de. îngrijire pentru binele cuceriţilor, 
încetul cu încetul însă ei se înăspresc până ajung de cer, nu 
averea, ci sufletul cuceriţilor. 

Urmările ocupaţiunilor ruseşti în ţările românești le sunt 
tuturora cunoscute ; viciurile sociale, ce Românii au contrac- 
tat dela binevoitorii lor, nici până astăzi nu sunt cu desăvâr- 
şire stârpite. 

Ei nu sunt poporul plin de îndărătnică mândrie, ce pro- 
voacă pe alte popoare la luptă dreaptă şi întăritoare; sunt 
poporul, ce-şi dă mereu silinţa să desarmeze pe celelalte po- 
poare, pentru ca apoi să şi le supună. 

Pentru aceea ocuparea pe cât se poate de îndelungată a 
țărilor străine este unul dintre semnele deosebitoare ale poli- 
ticii ruseşti ; e peste putinţă ca o ţară să fie timp mai înde- 
lungat ocupată de oştiri străine şi mai ales de oştiri ce au în 
purtarea lor dulceaţa omoriîtoare, fără ca în populaţia ţării 
să nu scadă energia vitală, fără ca ocupaţia să nu devie o 
deprindere și încetul cu încetul o trebuinţă din ce în ce tot 
mai viu simțită. 

In mai multe rânduri, Austria a ocupat ţările românești, 
pentru ca Ruşii să nu le poată ocupa. In mai multe rânduri 
le-au ocupat Ruşii; dar peste puţin Austria le-a făcut soma- 
țiunea obicinuită şi ei s'au retras. 

Astfel ocuparea în toate formele cerute de dreptul inter- 
naţional a teritoriului cuprins între Nistru, Prut şi Dunăre, 
are pentru Rusia mai mult decât importanţa unei simple cu- 
ceriri ; prin aceasta Ruşii câştigă poziţiuni, care dominează 
ţările româneşti și Dunărea, câștigă Hotinul, de unde domi- 
nează intrările despre miazănoapte ale Carpaţilor, câştigă în 
sfârşit, o înrâurire mai directă asupra poporului român. 

In tratatul dela Paris, Rusia nu a fost lipsită de nici unul 
din aceste câştiguri. Punerea poporului român sub ocrotirea 
puterilor mari şi restituirea unei părţi mici din teritoriul rupt 
din trupul Moldovei, sunt două câștiguri mari pentru noi, dar 
pentru Rusia nu sunt decât nişte lucruri supărătoare. 

MOLDOVA FAŢĂ CU CEDAREA BUCOVINEI 


După capitulaţiunea dela Movila Răbiei, oștirea Moldovei 
se risipeşte, Voevodul Dimitrie Cantemir se duce pribeag în. 
lume, şi ţările româneşti rămân date în bunul plac al Porții 
otomane. 

Numaidecât după ce Dimitrie Cantemir se dă în partea Ru- 
şilor şi declară Moldova independentă, Poarta otomană tri- 
mite pe dragomanul Ianachi Mavrocordat cu oştire în Mol- 
dova, ca să ocupe scaunul domnesc. Ianachi Mavrocordat nu 
izbutește ; izbutește însă ideea cuprinsă în însărcinarea lui. 
Faţă cu necredința Voevodului Moldovei, Poarta otomană ia 
hotărîrea de a pune în scaunul domnesc oameni, a căror 
credinţă e încercată; iar capitulaţiunea dela Movila Răbiei 
şi demoralizarea urmată de ea, înlesnesc aducerea la îndepli- 
nire a acestei hotăriri. 

Trei ani în urmă, Voevodul Munteniei, Constantin Brânco- 
veanu, cade jertfă făţărniciei sale şi iubirii de argint a miniş- 
rilor turceşti; el cade, şi cu dânsul se încheie şirul Domni- 
lor pământeni. 

Poarta otomană, de aci înainte, pune mereu dragomani în 
domniile țării româneşti ; şi o alegere mai potrivită cu noima 
veacului stricat şi lipsit de bărbăţie nici nu se putea face. 

Afară poate de unul singur — Mavrogheni — Voevozii vea- 
lui XVIII nu au fost decât nişte samsari politici, oameni 
utezători în felul lor, dar deprinși cu o meserie făţarnică și 
iosiți de bărbăţie. 

Ca dragomani, ei se deprinseseră a face pe mijlocitorul 
» ătit între puterile certate, a fi slugi supuse acelora care îi 
lătesc mai bine ori îi ameninţă cu mai multă stăruinţă, a fi 
ctdeauna pe placul celor puternici şi a nu avea niciodată o 
voinţă a lor proprie. à 

Ca voevozi, Fanarioţii nu puteau să se desfacă de deprin- 
«rile meseriei lor, deoarece erau cu desăvârşire izolaţi, vieaţa 
e era mereu pusă în joc şi nu se puteau susţinea decât prin 
hijloacele cu care ajunseră la domnie. } 

In țară, Fanariotul nu găsea nici un sprijin. Țăranul tăcea 
i răbda. Boierii pământeni parte erau retrași la moşiile lor, 
srte pribegiţi prin ţările străine, parte se potriviseră cu 
> ul veacului şi nu mai credeau în nimic. } 

Sprijinul, pe care îl găsea Fanariotul la Poartă, era apoi 
u desăvârşire îndoios. Era destul să cază un mare vizir, 


272 M. EMINESCU 


i 

“A 
pentru ca vieaţa voevodului favorit să fie în primejdie, şii 
marii viziri cădeau foarte lesne. 

Nu totdeauna era însă nevoie de căderea marelui vizir spre 
a răsturna pe un voevod. 

Capitulaţiunea dela Movila Răbiei crease Porții în tările 
româneşti o pozițiune, ce nu se putea păstra pe un timp maik 
îndelungat ; miniștrii Porții se bucurau deci de această pozi™i 
ţiune vremelnică şi trăgeau din ea foloasele ce li se ofereau." 

Scaunul domnesc din Moldova şi cel din Muntenia erau 
atât pentru dragomanii Porții, cât şi pentru miniștrii turceşti, iz 
un fel de chilipir, cu care se făcea mare negoț. Era ca şi 
când oamenii mereu și-ar fi zis: 

„Să ne grăbim, căci vremile se schimbă“ 

Spre a caracteriza în puţine cuvinte această neguţătorie,. 
vom privi peripeţiile prin care putea să treacă un singur voet. 
vod, de exemplu Matei Ghica. f 

Miniştrii Porții sunt plătiți pentru ca să-i găsească un cusur 
şi să-l înlocuiască prin altul. 

Miniştrii Porții sunt plătiți pentru ca să facă toată treaba 
muşama şi să-i facă hatârul de a-l mai lăsa în scaunul domi 
nesc. 

Miniştrii Porții sunt plătiţi pentru ca să-i găsească alti, 
cusur. 

Matei Ghica nu mai poate plăti: el e surghiunit. 

Un surghiun este o afacere nu mai puțin productivă. 

C. Mavrocordat, surghiunit fiind, caută adăpost în cas 
ambasadorului Dessalleurs, şi miniştrii Porții sunt plăti 
pentru ca să nu ştie nimic despre această adăpostire. 

Miniştrii Porții sunt în sfârşit plătiți pentru ca să-l pună: 
din nou în scaunul domnesc, să-l ţină în scaun, să-l mute; 
să-l strămute, întrun cuvânt, miniştrii Porții sunt mereu 
plătiți. 

Pentru ca să poată mereu plăti, Fanarioții se împart te 
mai multe grupe, fiecare grupă își pune câte un om în frunte 
şi, când omul grupei ajunge a fi pus în scaunul domnesc, 
întreaga ceată pleacă cu dânsul, iar celelalte cete, rămase, 
în Constantinopol, adună bani și încep a lucra ca să răstoarne 
pe noul voevod. 

Voevodul nu plătește în bani datoriile sale către Fanarioţi 
plăteşte în funcțiuni. Fieștecare fanariot își scoate apoi ba 
din funcțiunea ce i s'a dat, din peşcheșuri și plocoane, şi di 
preţul funcţiunilor subalterne, pe care le dă altora. Astf 
întreaga administraţie, dela voevod până la vătăşel, devine 
companie de exploatare, și dacă ne dăm bine seama, ne în-i 
credinţăm că voevodul e mai mult samsarul decât şeful acei 
stei companii, care își face operaţiile cu termen foarte scurti 
şi cu un risc foarte mare. Sy 

Urît de ţară, combătut în taină de către mai toți boierii 
pământeni, năpăstuit de creditorii săi fideli, pus față cu iubi- 
rea de argint şi cu disprețul miniştrilor turceşti, în luptă ne- 
curmată cu Fanaroții protivnici dir țară şi din Constanti- 
nopol, un asemenea voevod e aruncat mereu la dreapta şi 
la stânga, doarme pe spini, umblă pe jăratec şi totdeauna îşi 
poartă vieața în dinți. Foarte adeseori are obligăminte pozi- 
tive față cu unul ori cu altul din ambasadorii din Constanti- 
nopol. Unul l-a împrumutat cu bani, celălalt a pus o vorbă 
bună pentru dânsul, al treilea ştie o taină dela care îi atârnă ` 
vieața, în sfârşit e legat de mâini şi de picioare, mereu se 
teme şi numai cu ajutorul unei dibace făţărnicii mai poate 
străbate prin vieață. 

Țara, în fruntea căreia poate să stea un asemenea om strim- 
torat, nu e decât o adunătură de oameni, ce locuesc numai 
ca din întâmplare împreună, şi dela o asemenea ţară avea 
Austria să-și ia trei ţinuturi frumoase şi binecuvântate. 

Una din întrebările ce li se pun ofiţerilor însărcinaţi cu 
studiarea terenului, e privitoare la dispoziţiunile locuitorilor. 
Răspunsul ofiţerilor e următorul: 


„Cât pentru dispoziţiunile locuitorilor din Moldova, trebue 
să ne dăm seamă, cum ele sunt înainte de toate la mânăstiri 
şi la restul preoţimei, cum sunt apoi la boieri sau nobili (care 
amândouă clasele posedă această parte a Moldovei ca domni 
de pământ) şi cum sunt la ţăran. 

Despre cea dintâi clasă se poate presupune cu destul temei, 
că nu e de loc dispusă a ajunge să fie sub guvernul austriac, 
şi anume mai ales fiindcă e condusă de temerea greşită că 
sub guvernul austriac va avea numaidecât să se aștepte la 
o desăvârşită prefacere a religiunii și a formelor de îndato- 
rire religioasă, pierzând totodată fără de nici o despăgubire 
averile sale. Afară de aceasta ar înceta cu desăvârşire stă- 
pânirea, pe care călugării şi preoţii o au asupra poporului. 
Aceste sunt temeri care îi umplu de îngrijire, câtă vreme nu 
se va dovedi că se poate aștepta la alte foloase esenţiale. 

Boierii nu sunt de loc dispuşi a ajunge sub stăpânirea 
austriacă, fiindcă prevăd, că guvernul austriac va curma pur- 
tarea lor nedreaptă şi adeseori asupritoare pentru sărmanul 
țăran, faţă cu care ei s'au purtat până acum cu desăvârşire 
după bunul lor plac. Afară de aceasta ei mai sunt hotărîţi 
şi de temerile cu care i-a adăpat, așa zicând, preoțimea. „De 
altă parte nedumerirea pe care a produs-o prezența Ruşilor 
totuşi îi face să dorească ocuparea Moldovei de către monar- 
hia noastră. f 

Tăranul însă, care înainte de războiu niciodată nu a ştiut 
de ordine în darea şi perceperea birurilor şi a zeciuelilor, 

căruia îi erau închise toate căile când voia să se plângă de 
nedreptăţirile ce trebue să sufere, el, care niciodată nu a 
putut privi rodul muncii şi al sudorilor sale ca un lucru cu 
care şi-ar putea asigura nişte zile liniștite şi pline de bucurie, 
cu care ar putea întemeia buna stare a familiei sale, ţăranul 
dorea cu căldură să ajungă a fi sub stăpânirea rusească. 
Acum însă când ţara e ocupată de Ruși, el se încredinţează 
despre valoarea regimului care îl apasă, încât îl face să sus- 
pine din greu, şi în ciuda sfaturilor pe care le dau preoţii, el 
se declară pentru prea înalta casă de Austria. Căci zi de zi 
el se încredințează, că vecinii săi, deși trebue să se supună 
la o disciplină aspră, trăiesc ocrotiţi şi siguri, plătesc biruri 
ce se pot suporta şi sunt trataţi cu dreptate“. 


Acestea erau dispoziţiunile Moldovenilor privite şi judecate 
de către nişte oameni, care aveau interes de a fi nepărtinitori. 

Ofițerii austriaci par însă a fi pierdut din vedere, că vorba 
nu era de schimbarea stăpânului, ci de ruperea unei părţi din 
trupul Moldovei. Urmele au dovedit, că dacă sar fi cerut 
ca întreaga Moldovă să intre sub stăpânirea casei de Austria, 
în deosebi ţăranul moldovean ar fi primit cu vie mulţumire şi 
cu deplină încredere această nouă stăpânire. Tocmai pe tim- 
pul, când se discuta cestiunea cedării Bucovinei, Curtea din 
Viena era foarte populară în ţările dela răsărit. O dovadă, 
şi chiar cea mai neîndoioasă dovadă despre această populari- 
tate este migraţiunea, care numaidecât după pacea dela Car- 
lovăţ se porneşte în spre ţările dela răsărit ale împărăției 
Habsburgilor, şi se urmează până la începutul veacului XIX. 
Sârbi şi Bulgari, Greci și Armeni, cu deosebire însă Moldo- 
veni şi Munteni, se mută mereu în Ardeal, în Banatul Timi- 
şoarei şi în Ţara Ungurească.  Oierii mocani, ce-și petrec cea 
mai mare parte a vieţii la păşunile din Moldova şi Muntenia, 
rămân cu îndărătnicie sub stăpânirea nemțească, fiindcă ea 
poartă grijă de dânșii şi-i ocrotește faţă cu companiile de 
exploatare din ţările românești. Singuri Secuii migrează spre 
răsărit şi se așează cu deosebire în Moldova, unde li se acordă 
deosebite scutiri. 

In vieaţa poporului român această migrațiune e temelia 
unei epoci. Cuprinşi de o vie nedumerire, Românii se mutau 
mereu fără de astâmpăr, dela un loc la altul, încât parcă se 
pregăteau pentru un nou şir de lupte, în a căror izbutire mai 
nainte nu credeau. Impăratul Iosif II îi numește o populaţiune 
pribeagă şi nestatornică ; şi în adevăr, ei sunt pribegi şi ne- 
statornici, e însă o bucată de pământ pe care se mișcă; sunt 
margini peste care nu trec; sunt puncte dela care nu se 
depărtează. Ei se resfiră pe o anumită bucată de pământ, se 
răresc, dar rămân în atingere unii cu alţii.  Moldoveanul, 

Munteanul ori Olteanul trec în Ardeal şi se aşează pe câmpie, 
trec în Banatul Timișoarii şi în Ţara Ungurească ; oriunde ar 
trece însă, ei nu se așează însă decât între Români ori în satul 
aşezat numaidecât lângă cel din urmă sat românesc. Cea 
mai mare parte a satelor româneşti din Banatul Timişoarei 
sunt Olteni şi Munteni, şi cea mai mare parte a satelor româ- 
neşti din Țara Ungurească sunt Moldoveni, Munteni şi Moţi; 
sate româneşti izolate nu sunt însă nici în Banatul Timişoarii, 
nici în Țara Ungurească, ci cel mai despre apus sat, în care 
sunt Români, se învecinează cu sate curat românești. 

Acest lucru, în aparenţă atât de întâmplător, ne încredin- 
țează, că migraţiunea era o trebuință socială, că Românii nu 
migrau de bună voie, ci erau siliţi să migreze, şi că migra- 
țiunea nu era făcută cu dinadinsul, ci rezulta din starea eco- 
nomică a populaţiunii. 

Pe timpul războaielor ::u Turcii populaţiunea se retrăsese 
între munţi, şi acum, după ce mai multe părţi ale şesului de 
prinprejurul Carpaţilor, ajunseră a fi scutite, populaţiunea 
sporită prin înfundături, năvălea spre câmpiile mănoase. 
Dacă ne vom da seama despre productivitatea pământului 
din munţi şi despre stadiul cu totul primitiv al desvoltării 
economice din veacul XVIII, — vom înţelege, că populaţia 
dintre munţi era prea deasă şi că, mai ales în Ardeal, unde 
Românul muncea atât de mult pentru domnul de pământ, 
era o stare de lucruri, care trebuia să se curme cât mai cu- 
rând.  Moldoveanul şi Munteanul puteau să migreze, deşi 
voevozii îşi dau toată silința să-l oprească la graniţe; Arde- 
leanul era însă „glebae adscriptus“ legat de pământ, supus 
unui singur stăpân, care avea dreptul de a-l ţine legat. Impo- 
triva mai ales a acestui drept s'au ridicat Moţii şi Mocanii 
sub Horia și Cloşca, şi îndată ce li s'a dat voie să migreze, ei 
şi-au părăsit căpeteniile, şi în loc de a se bate au început să 
se mute. 

Ocuparea Bucovinei de către austriaci corespundea cu acea- 
stă trebuinţă de migraţiune, atât de viu simțită în tot cursul 
veacului XVIII. 

Numaidecât după ocupare se face o numărătoare şi se gă- 
sesc în Bucovina 11—12 mii familii. Partea cu desăvârșire 
mare a acestor familii locueşte, unde Enzenberg găseşte urme 
de brazde, nu găsește însă pământ cultivat. Populaţia din 
munte își are ogoarele la câmpie, şi numai după un timp 
îndelungat administraţia a izbutit a o deprinde să cultiveze 
şi pământurile dela munte. 

La anul 1786 Baronul Enzenberg face o dare de seamă 
foarte amănunţită despre starea Bucovinei şi arată că popu- 
laţia s'a sporit la 29.102 familii. Migraţiunea din Ardeal, din 
Maramureș şi din Galiţia înspre Bucovina e atât de vie, încât 

administrația trebue să ia măsuri pentru împiedicarea ei, să 
închidă graniţele și să pună pedeapsă pentru toţi aceia cari 
migrează fără de încuviințarea autorităţilor locale.!) Indată 
ce a fost ocupată de Austriaci, Bucovina era o ţară, în care 
oamenii visau toate fericirile şi spre care năvăleau din toate 
părţile. 

Era deci populară casa de Austria în ţările dela răsărit și 
lumea visa asigurarea bunului traiu zilnic în Bucovina căzută 
sub ocrotitoarea ei stăpânire. Moldoveanul cu toate acestea 
migra în Ardeal, migra în Ţara Ungurească, dar nu găsim 
urme, din care ne-am putea încredința că migra şi în Buco- 
vina. Dimpotrivă, găsim urme, din care ne încredințăm că, 
după ocuparea Bucovinei de către Austriaci, o parte din popu- 
laţia română, deşi o foarte mică parte, s'a retras în Moldova. 
Era bună stăpânirea nemţească; era însă o stăpânire străină, 
pe care Moldoveanul o primea în tăcere. 

Căci în zadar! — acest Moldovean, supus, asuprit şi răb- 
dător, purta în pieptul său învârtoşat o mândrie. Nu găsim 
nici o urmă, din care am putea face concluzia, că ţăranii dir, 
Moldova şi în deosebi cei din Bucovina s'ar fi rostit contra 
ocupaţțiunii austriace ; şi dacă ţinem seamă de împrejurările 
de atunci, de puțina încredere ce putea să aibă în administra- 
ţie, în boieri şi în preoţime, de greutăţile ocupaţiunii ruseşti 
şi de încrederea ce trebuia să le inspire curtea din Viena, 
abia ne mai putem îndoi, că ar fi fost foarte greu, ba poate 
chiar peste putinţă a hotărî pe ţăranii Moldoveni să ia parte 
la o manifestaţie energică contra ocupaţiunii şi deslipirii 
Bucovinei. Ei au primit însă noua stare de lucruri ca pe o 
nenorocire de care nu pot scăpa; despre aceasta sunt dovezi 
scrise şi dovezi chiar vieţuitoare. La anul 1777 Bucovinenii 
au făcut „în cea mai bună regulă și spre mulţumirea gene- 
rală“ jurământ de supunere; până în ziua de astăzi ei se 
simt însă în Moldova acasă ; până în ziua de astăzi ei nu au 
pierdut nădejdea de a se uni iarăși cu ţara lor. Intâmplarea 
a voit ca, dimpreună cu mai mulţi amici, să pot consulta o 
dovadă vie rămasă din acele vremi, pe un moșşneag ce pe 
timpul serbării dela Putna era bătrân de una sută şase ani. 
Era băietan pe când Moldovenii din Bucovina jurau credință 
şi supunere Habsburgilor, şi peste aproape 100 ani faţa îi 
strălucea de o bucurie, când ne întâmpină, grăind în taină 
cuvintele : 

„Știu de ce aţi venit. Acum se împlinește o sută de ani 


1) In urma măsurilor luate de administraţie, ovreii, care la anul 
1782 erau în număr de 214 familii, au scăzut până la 1786 la 175 
familii ; dar această scădere este o anomalie. 


—— mi 

de când ţara a fost luată dela Moldova şi aţi venit ca s'o 
întoarceţi !" 

In zadar ne-am dat silința să-l încredinţăm că departe e 
de noi acest gând îndrăzneţ, căci el nu se putea desface de o 
plăcută amăgire, cu care s'a mângâiat aproape un veac întreg. 
Și alipirea către Moldova, păstrată în acest om uitat de 
moarte, s'a moștenit în ceilalți Moldoveni din Bucovina. 

Moldoveanul a primit în tăcere ruperea unei părți din tru- 
pul Moldovei ; dar, dacă i s'ar fi pus în vedere nevoile stă- 
pânirii asupritoare din Moldova şi binefacerile ocrotitoarei 
stăpâniri nemţeşti, şi apoi ar fi fost întrebat, dacă alege 
nevoile sau binefacerile, el s'ar fi rostit pentru nevoile cu 
care era deprins. Și dacă s'ar fi găsit un singur om care i-ar 
fi insuflat încredere şi ar fi ştiut să ia cenușa de pe jăraticul 
din inima lui, Moldoveanul ar fi luat arma şi s'ar fi luptat 
chiar fără nădejde de izbutire pentru mizeria în care se află. 

Acest om lipsea şi pentru aceea puterile Moldovenilor erau 
ca niște comori îngropate în pământ spre a fi păstrate pentru 
nişte vremi mai bune. 

Voevodul Grigorie Ghica, boierii Moldoveni şi căpeteniile 
bisericeşti se ridicaseră într'un glas contra cedării Bucovinei. 
Incercările lor erau însă lipsite de sprijinul ţării. 

Intregul veac era astfel, încât nimeni nu cuteza şi nu credea 
că este de folos a face apel la puterea braţelor. Chiar însă 
dacă s'ar fi făcut vreo încercare spre a ridica pe Moldoveni 
contra ocupaţiunii nemţești, numai anevoie ar fi putut izbuti. 

Dacă ar fi izbutit o asemenea încercare, Moldova ar fi 
rămas întreagă, deoarece Curtea din Viena era hotărîtă a 
nu face un „casus belli“ din cedarea Bucovinei, iar Poarta 
otomană, Curtea din St. Petersburg şi Regele Prusiei cău- 
tau dinadins motive spre a putea zădărnici încercările 
Austriei. 

Lipsită de unitate în fapte şi intenţiuni, lipsită mai ales 
de îndrăzneală bărbătească, acţiunea boierilor Moldoveni a 
rămas zadarnică. 

După ce se produse curentul contra cedării Bucovinei, 
nimeni nu mai îndrăznea să se rostească pe faţă pentru ce- 
dare. Era însă foarte mic numărul acelora boieri pământeni, 
cari luau parte la acţiune din adevărată pornire patriotică şi 
fără de a ține seamă de interesele lor proprii. După săvârşi- 
rea cedării, aproape toți boierii se retrag în Moldova, refuză 
a jura credință Habsburgilor şi nu vor să recunoască com- 
petența jurisdicțiunii nemţeşti ; foarte mulți însă dintre 
dânșii caută a-şi asigura proprietăți în Bucovina, păstrân- 
du-şi moşiile bucovinene, ori câştigând altele noui în schimb 
pentru moşii din Moldova ; foarte mulți se retrag din Buco- 
vina, fiindcă numai în Moldova se împart boierii. 

Dar, în sfârşit, în acţiunea politică nu hotărăsc motivele, 
ci faptele: stârnit odată de boierii patrioţi era statornic şi 
neşovăitor un curent la care nimeni nu cuteza să se împotri- 
vească ; Moldova oficială a făcut tot ce atunci îi sta în putinţă 
spre a apăra integritatea ţării. Dacă nu ar fi lucrat prin mij- 
locirea unui om ca Grigorie Ghica şi dacă nu ar fi avut un 
reazem ca Rusia, Moldova ar fi putut izbuti. 

Grigorie Ghica a fost crescut în casa unui ambasador au- 
striac, în urmă a fost pus, ca om de încredere al Porții, în 
scaunul domnesc, în sfârşit s'a refugiat la St. Petersburg și 
s'a întors ca protejat al Rusiei în scaunul Moldovei. 

Puţină vreme după urcarea sa în scaunul domnesc Gri- 
gorie Ghica trimite  Internunţiului Thugut următoarea 
scrisoare : 


„Domnul meu! 


Neputându-mă îndoi despre amiciţia d-voastră pentru mine, 
de care aţi binevoit a da dovezi în împrejurările de acum faţă 
cu d. Iacovachi Riso, socrul meu, iau libertatea de a vă adresa 
scrisoarea de faţă, spre a vă încredința despre recunoştinţa 
mea faţă cu d-voastră, şi despre aceea ce sunt dator curții 
d-voastră imperiale pentru bunătatea ei pentru mine atât 
în trecut cât şi în prezent. 

Vă rog să dispuneţi de mine în toate, unde mă credeţi 
capabil de a vă servi, şi-mi voiu da silinţa de a vă dovedi, 
cât de mult țin la amiciţia d-voastră, având onoarea de a 
vă fi cu cea mai particulară stimă şi cu un atașament fără 
de margini. 


Al d-voastră prea umil şi prea supus servitor, 
Principele Grigorie Ghica“. 


Astfel chiar dela început Voevodul Grigorie Ghica îşi alese 
o poziţiune imposibilă faţă cu cestiunea cedării Bucovinei. 
Curentul patriotic stârnit de boierii pământeni şi presiunea 
Rusiei îl hotăra să facă la Poartă toate încercările contra 
cedării Bucovinei, iar frica şi consideraţiunile ce avea pentru 
interesele sale proprii îl îndemnau să se facă o uneltă tainică 
a Austriei. 

Planul de acţiune ce-și făcuse Griogorie Ghica şi îndrăz- 
neala neşovăitoare cu care urma a-l aduce la îndeplinire, ne 
încredinţează că inteligentul voevod era cu desăvârşire lămu- 
rit asupra stării lucrurilor. 

Austria cere dela Poartă o parte din Moldova şi o cere 
fără de a oferi în schimb pentru dânsa alta decât amiciţie 

şi bună vecinătate ; de sine se înţelege, că Poarta numai în 
silă împlinea cererea Curţii din Viena. Lucrând dar contra 
cedării Bucovinei, Grigorie Ghica nu numai că îşi făcea 
datoria ca voevod al Moldovei, nu numai că era corect în 
atitudinea sa, și intra totodată în curentul ce trebuia să pre- 
domineze în cercurile hotărîtoare din Constantinopol. Afară 
de aceasta Moldova, chiar atunci, când cele dintâi trupe au- 
striace au intrat în Bucovina, era ocupată de trupele puse 
sub comanda lui Romanzow, trupe ale unei puteri, sub a cărei 
protecţie sta Grigorie Ghica şi care combătea cu tot dina- 
dinsul cedarea Bucovinei. Grigorie Ghica nu fără de temei 
îi face deci Baronului Thugut impresia unui agent rusesc, ce 
cutează numai ştiindu-se sprijinit de o mare putere. In sfâr- 
şit, Grigorie Ghica lucrează prin mijlocirea Divanului, rezer- 
vându-și pentru cazul neizbutirii putinţa retragerii. 

La 4 Ianuarie 1775 Baronul Thugut raportează despre cele 
din urmă opintiri ale lui Grigorie Ghica. 

In o petiție adresată Porții, Grigorie Ghica arată, că nu au 
intrat în Moldova decât vreo 600 oameni trupe austriace şi 
că izgonirea acestor trupe s'ar putea face cu atât mai lesne, 
cu cât curtea din Viena nu pare a fi hotăriîtă să reziste faţă 
cu nişte măsuri mai serioase. Dacă Sultanul ar nesocoti inte- 
resele Moldovei, Moldovenii s'ar afla în mare nedumerire, 
neștiind, dacă va fi mai bine să-şi apere interesele cu pro- 
priile lor puteri, ori ca, lipsiţi de sprijinul legitim al Porții, 
să recurgă, în desnădăjduirea lor, la bunăvoința vreuneia din 
puterile străine. 

In urmă Grigorie Ghica trimite Porții mai multe hărţi ale 
teritoriului ocupat şi stărueşte mereu, prin agenţii săi şi 
prin deputaţii Divanului, ce tocmai se aflau la Constanti- 
nopol, iar în cele din urmă recurge prin o petiție a Divanu- 
lui la Curtea din St. Petersburg. 

Alăturea însă cu această acțiune pe faţă era alta tainică. 
Grigorie Ghica era un om înţelept și pățit, cunoştea oamenii 
și împrejurările, şi nu avea deplină încredere nici în Rusia, 
nici în Poarta otomană. 

El caută dar a se pune în înţelegere atât cu Baronul Thu- 
gut, cât şi cu Baronul Barco, comandantul trupelor de ocu- 
paţiune, încredinţează atât pe unul, cât şi pe celalt despre 
sincera sa supunere către Curtea din Viena şi despre dorinţa 
de a-i fi folositor prin serviciile aduse, stăruește să fie reco- 
mandat Porții ca comisar de delimitare şi îndeamnă atât pe 
Baronul Barco, cât şi pe Baronul Thugut să stăruiască pentru 
surparea Hotinului. In scrisorile sale către Baronul Thugut, 
pentru cuvintele destul de apriate, Grigorie Ghica e foarte 
rezervat şi se rostește numai în fraze generale. El e însă 

foarte lămurit în scrisorile ce adresează lui lacovachi Riso, 
cu scopul de a fi comunicate internunţiului austriac. 

Astfel, la 18 Ianuarie 1775 Baronul Thugut scrie urmă- 
toarele : 


„Numai decât după plecarea celei din urmă expediţiuni a 
venit la mine lacovachi Riso şi anume, înainte de toate, pen- 
tru ca să-mi facă împărtăşirea, că a primit dela ginere-său 
deosebite ştiri privitoare la afacerea ocupaţiunii din Moldova ; 
că Voevodul Ghica, temându-se, ca nu cumva raporturile, pe 
care le-a primit dela boierii Moldoveni, să ajungă pe alte căi 
a fi aici cunoscute, nu a putut lipsi de a face Porții şi din 
partea sa împărtăşire despre dânsele; că însă l-a însărcinat pe 
el, pe Iacovachi Riso, ca numai decât să-mi facă mie împăr- 
tăşirea secretă și confidențială despre toate acestea, pentru 
ca să facă, ca încă din vreme să pot lua măsurile pe care le 
voiu crede de cuviinţă. 


Ştirile, de care era vorba cu această ocaziune, consistau 
parte din câteva plângeri a mai multor boieri, care se tem 
că-şi vor pierde moşiile situate în districtul bucovinean. 

Afară de aceasta se mai află copia unui fel de manifest, 
pe care l-ar fi fost publicat Baronul de Spleny în Cernăuţi, 
apoi copia unei scrisori adresate de către același general 
Egumenului mânăstirii greceşti din Suceava. Prin amândouă 
acestea, locuitorii ținuturilor ocupate sunt provocaţi sub 
pedeapsa aspră a nu se mai supune în viitor niciunei din pro- 
vinciile Porții. 

Pe lângă toate acestea se mai face arătare, că mai mulţi 
ofiţeri ces. reg. au înaintat până spre Neamţu, Roman, Boto- 
şani etc. şi au început să facă măsurături în aceste districte. 

Din parte-mi, nu puteam să nu aflu, că asemenea ştiri, 
împărtăşite fiind Porții mai ales acum, înainte de timpul po- 
trivit, nu pot produce decât o impresie primejdioasă ; cre- 
zând însă că trebue să prevăz, că încercările mele de a îm- 
piedeca să se facă Porții aceste împărtășşiri, vor trebui să 
rămână zadarnice, mi-a părut mai oportun, ca cel puţin să nu 
arăt din parte-mi o nedumirire stricăcioasă. Prin urmare 
m'am mărginit numai a pune în vedere lui Iacovachi Riso, 
că el și principele său, în interesul lor şi al Porții, trebue să 
se ferească de orice exageraţiune, când fac asemenea împăr- 
tăşiri ; după acestea l-am mai rugat, ca cel puţin câteva 
zile să îngădue cu raportul său către Poartă. 

Fiind aceasta din urmă cerere făcută mai ales cu scopul 
de a încerca sinceritatea lui Iacovachi Riso, m'am încredinţat 
prin mai multe informaţiuni luate în taină, că el în adevăr 
şi-a ţinut făgăduiala. Peste puţin el mi-a împărtăşit, că a 

primit dela Ghica un pachet, care cuprinde răspunsul la în- 
trebările, ce în urma unei înţelegeri avute cu I. Riso, i-am 
făcut nu demult în afacerea districtului bucovinean. In acest 
pachet, care, după spusele lui, s'a întârziat, aşteptând mai 
mult timp ocazie sigură spre a fi expediat, s'a aflat, între 
altele, şi o scrisoare a lui Ghica către mine, despre a cărei 
conţinut, în adevăr de puţină importanţă, alăturez aici cu 
supunere o copie. Dându-mi această scrisoare, Iacovachi Riso 
mi-a citit totodată cea mai mare parte a unei alte scrisori a 
lui Ghica, adresată lui, scrisoare lungă, din care am înţeles 
că el, Iacovachi Riso, spre a nu îmbrânci pe Ghica şi pe 
întreaga sa familie în primejdia celei mai mari nenorociri, 
mai vârtos trebue să se încredinţeze despre sinceritatea şi 
deplina mea discrețiune; că apoi, după ce se va fi încre- 
dințat despre acestea, are să-mi arate, că Ghica e dispus a 
da, cu ocaziunea afacerii de graniţe din cestiune, dovezi 
despre supunerea sa faţă cu Prea Inalta Curte ; că poziţiu- 
nea lui și împrejurările îl silesc a face Porții în aparenţă 
arătări şi plânsori despre ocupațiunea săvârşită ; eu însă nu 
trebue să ţin seamă nici de strigătele lui, nici de plânsorile 
boierilor Moldoveni, ci să stăruiesc cu statornicie pentru adu- 
cerea la îndeplinire a preaînaltelor pretenţiuni ; că în sfârşit, 
lacovachi Riso şi eu să stăruim în taină, că pentru înlătu-— 
rarea conflictelor și pentru statornicirea granițelor, el Ghica, 
să fie numit comisar plenipotenţiar din partea Porții; că, 
dacă va fi primit astfel în mâna sa mijloacele spre a dovedi 
prin fapte buna sa voință, Prea înalta Curte va avea destule 
cuvinte spre a fi pe deplin mulțumită cu purtarea lui și cu 
sincerul său concurs pentru aducerea la îndeplinire a inte- 
reselor Majestăţilor Lor. 

Cât pentru eventuala răsplătire pentru persoana sa, el se 
increde în prea înalta generozitate şi aşteaptă să fie răsplă- 
tit după foloasele serviciilor pe care le va fi făcut. Ca una 
lintre cele mai dorite dovezi despre generozitatea Majestă- 
tilor Lor către dânsul ar fi aceea, dacă s'ar putea, ca cu oca- 
iunea negocierilor actuale, să se stipuleze surparea fortă- 
reţei Hotinului şi reanexarea teritoriului ei la Moldova ; căci, 
ieşi numitul teritoriu, în adevăr, nu face nici a cincea parte 
din districtul ocupat de trupele ces. reg., înapoierea lui, din 
alte consideraţiuni, ar fi un fel de despăgubire plăcută, prin 
care s'ar domoli împotrivirea locuitorilor din Moldova“. 

Din toate acestea rezultă, că Grigorie Ghica privea cestiu- 
nea cedării Bucovinei ca o afacere, din care se puteau trage 
loloase mari. Opoziţiunea boierilor nu era pentru dânsul 
decât o împrejurare, ce trebuia să sporească preţul servi- 
ciilor făcute pentru cedarea Bucovinei. 

Din întâmplare însă el se afla faţă cu Baronul Thugut, un 

om care ştia să preţuiască oamenii şi împrejurările, şi care 
ținea să nu se folosească de niște servicii foarte scumpe, de 
care se putea lipsi. 

Raportând cancelarului Kaunitz despre propunerile lui Gri- 
gorie Ghica, Baronul Thugut arată cuvintele, care îl hotărîse 
să nu aibă încredere întrun om, a cărui făţțărnicie e atât 
de bine cunoscută, şi cere instrucţiuni privitoare la atitudi- 
nea ce trebue să observe faţă cu dânsul. 

Kaunitz e de părere că „acest grec deprins la făţărnicie 
niciodată nu a fost pătruns de bune dispoziţiuni* pentru 
Curtea din Viena şi că cedarea Bucovinei se va face, şi chiar 
în ciuda lui. 


„Cu toate acestea nu rămâne îndoială, — urmează Kau- 
nitz în nota din 7 Februarie, — că reînoind în mai multe 
rânduri răutăcioasele sale reprezentări făcute la Poartă şi 
urmând a face opoziţie, Ghica ne poate face multe neplăceri, 
și pentru aceea este bine a nu pierde nicio ocaziune, dacă nu 
spre a-l câștiga cu totul, cel puţin spre a-l face să înceteze cu 
opoziţia sa făţişă. 

Cât pentru întrebarea, dacă este bine să stăruim ca Poarta 
să însărcineze pe numitul voevod cu punerea la calea afacerii 
de graniţe, înainte de toate mă îndoesc, că Poarta va uita 
atât de lesne duplicitatea acestui Voevod și va primi propu- 
nerea noastră, cu oricât de mult zel ar fi ea făcută. Imi 
pare dar că o încercare făcută în acest sens ar fi cu atât mai 
puţin primejdioasă, cu cât ea, chiar dacă nu ar izbuti, ar 
încredința pe Ghica despre bunăvoința noastră, iar în cazul 
când Poarta sar învoi, ne-ar rămânea deschisă calea, de a 
câștiga pe Ghica prin darurile ce i-am propune, ori a lua, 
după timp şi împrejurări, alte măsuri potrivite“. 


Cu toate acestea, recunoscând că la fața locului împreju- 
rările pot să fie mai bine apreciate, Kaunitz dă Baronului 
"Thugut deplina putere de a face cum crede mai bine. 

Thugut e de părere, că cedarea se va putea face şi fără 
de concursul lui Ghica, și că banii cei sar da lui, ar fi arun- 
caţi în vânt; îl ţine dar pe Ghica cu vorbe frumoase, nu 
face însă Porții propuneri privitoare la dânsul şi îndeobște 
nu voeşte a-i da un rol oarecare în întreaga afacere. 

După încheierea convenţiunii, Baronul Thugut adresează 
Voevodului Grigorie Ghica o scrisoare, în care îl invită să dea 
cu ocaziunea lucrărilor de delimitare dovezi despre bunele 
dispoziţiuni ce a exprimat în scrisoarea sa dela 12 Februarie. 
“Ghica răspunde la 29 Mai următoarele : 


_ 

Domnul meu ! 


Nu pot primi decât cu plăcere știrea despre amicalele 
puneri la cale între cele două imperii relativ la graniţele din 
partea acestui principat; sperez că nu vă este necunoscută 
multumirea despre care am dat dovadă cu această ocaziune, 
și deşi nu e vorba decât de o pierdere destul de însemnată 
ventru Moldova, vă pot asigura, domnul meu, că am făcut 
tot ce atârna de mine, contribuind în felul meu, la împli- 
nirea acestei lucrări, precum vă veţi fi informat şi din partea 
d-lui Iacovachi, socrul meu, şi că mă voiu folosi de toate 
ocaziunile spre a putea dovedi cât de mult ţin la interesele 
M. L. L. I. şi R., fiind pe deplin încredințat, că mărini- 
mozitatea lor va face, prin efectele ei generoase, şi prin efi- 
cace semne de bunăvoință, ca nici țara, nici eu să nu simțim 
paguba acestei pierderi“. 


Aceste „efecte generoase“ şi aceste „eficace semne de bună- 
voinţă“ au lipsit până în sfârşit. Thugut a propus pentru 
lacovachi Riso un dar de 1000 galbeni; Mehmed Tahir Aga 
a fost numit comisar de delimitare; Ghica rămâne însă până 
la regularea definitivă a cestiunii fără de rol şi fără de 
răsplată. 

Oricum vom judeca, purtarea Voevodului Ghica e vrednică 
de osândă. Chiar dacă am fi destul de naivi spre a crede 
că voia să înșele pe Baronul Thugut, Iacovachi Riso lucra cu 
stirea şi învoirea, ba chiar în virtutea însărcinării primite 
dela dânsul şi astfel, înainte de toate, își bate joc de amără- 
“iunea ţării în fruntea căreia îl pusese întâmplarea. Cuvin- 
ele din scrisorile lui şi propunerile făcute prin mijlocirea 
socrului său sunt încercări, ce pot să fie înţelese într'un chip, 
ri într'altul. E însă o faptă foarte pozitivă, când un voevod 
“osteşte aceste cuvinte şi face aceste propuneri, e pozitivă 
apta, fiindcă prin ea opoziţiunea Moldovenilor pierde toată 
puterea. ‚Moldovenii ţipă şi eu trebue să ţip cu dânşii, — 
zice Ghica, — dar tu nu asculta la ţipetele noastre, ci mergi 
nainte !“. Ba face chiar mai mult. Moldovenii se plâng la 
Poartă şi Iacovachi Riso face internunţiului austriac cuve- 
nitele împărtăşiri, pentru ca încă din vreme să ia măsurile 
pe care le va crede de cuviință spre a slăbi efectele acestei 
plânsori. j 

Dar în sfârşit, Voievodul Grigorie era un fiu al timpului 
său. Ridicat în urma stăruințelor Rusiei în scaunul unei tări, 
fn care era privit ca străin şi trebuia să se simță străin, el 
căuta să tragă din nenorocirea acestei ţări foloasele ce putea, 
Ori cel puţin să scape întreg şi sănătos din o încurcătură pri- 

mejdioasă, să nu se strice cu nimeni şi să rămână în scaunul 


domnesc, ce, în urma stăruinţelor Rusiei, i se dăduse pe 


vieaţă. Faţă cu Moldovenii era dar aprig luptător contra 
cedării Bucovinei, față cu Rusia era o slugă supusă şi tot- 
deauna gata la poruncă, faţă cu Poarta era un biet credincios 
pus în fruntea unei ţări îndârjite, iară faţă cu Austria lucra 
prin agentul său dela Constantinopol, netezind toate 
drumurile. 

A înșelat pe Moldoveni ; dar în sfârşit Moldovenii nu aveau 
niciun drept la buna lui credinţă: nu ei l-au pus în scaun, 
nu ei îl ţineau în scaun, nu de dânşii atârna şi nu lor avea 
să le fie recunoscător. Afară poate de energicul Mavrogheni, 
oricare domn fanariot ar fi lucrat ca Grigorie Ghica, unii cu 
mai puţină îndrăzneală, dar în sfârșit, în temeiul lucrului, 
toţi deopotrivă. Aşa era noima fanariotului atât de bine potri- 
vită cu noima veacului. 

Urmele au dovedit, că Grigorie Ghica avea un fel de drept 
de a fi precum era. Deşi unul dintre cei mai inteligenţi, mai 
stăruitori şi mai hotărîţi domni, el a murit de moarte nefi- 
rească. Când s'a refugiat în Rusia, s'a refugiat fiindcă vieaţa 
îi era în primejdie mai mult chiar decât vieaţa Fanarioţilor 
îndeobşte. Intorcându-se în Moldova, el a adus frica în sufle- 
tul său şi această frică este firul cel negru în vieaţa lui. 
Alexandru Ipsilanti, mai puţin energic, dar mai chibzuit, când 
simte că trebile se încurcă, renunţă la scaunul domnesc, îşi 
umple pungile şi pleacă în pripă la Constantinopol, ca „prin o 
dibace surprindere“, cum zice internunţiul austriac, să hotă- 
rască pe ministrul Porții a-i da voie să rămână la Constanti- 
nopol. Grigorie Ghica rămâne însă în scaun și tocmai voind 
să scape de moarte îşi grăbeşte sfârșitul. El căutase în Rusia 
un reazim contra Porții; Poarta însă pusese Fanarioţii în 
scaunele ţărilor românești tocmai pentrucă voia să aibă 
oameni, ce nu sunt protejaţi de Rusia. Cu preţul unei spri- 
jiniri foarte îndoioase Grigorie Ghica a înăsprit deci primej- 
dia în care se afla. 

Grigorie Ghica era afară de aceasta unul dintre foarte 
puţinii Fanarioţi, cari ţineau în felul lor la popularitate şi 
îşi dau silinţa să prindă rădăcini în țară. Era însă destul să 
fie Fanariot pentru ca inimile să-l întâmpine cu răscoală. 
Românii rabdă, dar niciodată nu renunţă ; şi pentru aceea 
Domnul Fanariot, fie cât de bun, rămânea străin în ţară. Iubi- 
rea Moldovei era deci tot atât de îndoioasă ca sprijinul Rusiei. 
Ghica a rămas ca toţi Fanarioţii izolat. 

Se credea şi încă tot se mai crede, că Grigorie Ghica a fost 
o jertfă a politicii Cancelarului Kaunitz, că el a murit fiindcă 
se pusese cu bărbăţie împotriva cedării Bucovinei şi că este 
martir al integrităţii Moldovei. 

Fanarioţii nu erau însă oameni, despre cari se pot zice cu 
destul temei asemenea lucruri; el a fost o jertfă a făţăr- 
niciei sale şi a ticăloşiei timpului în care trăia. 

Când Cara Histarli Ahmed Bei plecă, în toamna anului 
| 1777 la Iaşi, cestiunea cedării Bucovinei era definitiv rezol- 
| vată. Baronul Thugut nu se mai află la Constantinopol şi 
administraţia nemţească funcţionează  nesupărată în noua 
provincie austriacă. 

Capul lui Ghica a fost trimis la Constantinopol şi expus 
în seraiu. Din lămurirea în scris ce sta la capul lui şi din 
| raporturile internunţiului Tassara rezultă că el a fost ucis 
| fiindcă, în urma plânsorilor ce veniseră din Moldova, Poarta 
hotărîse a-l înlocui prin altul, iar el, provocându-se la hati- 
" şeriful din anul 1775, refuza de a părăsi scaunul domnesc. 

Intr'o notă dela 21 Noemvrie, Cancelarul Kaunitz mai 
adaogă următoarele : 


„După ştirile sosite aici din mai multe părţi, veovodul Mol- 

<- dovean decapitat mai e învinovăţit şi pentru alte crime, şi 
anume: el a adunat prin extorsiuni mai multe comori cu 
intenţia de a se refugia în urmă în ţări străine; că a între- 
| ținut cu Rusia corespondenţă secretă şi suspicioasă ; în sfâr- 
“şit e învinovăţit de a nu fi cumpărat, după însărcinarea Sul- 
tanului, cătăţțimea de cereale din Polonia, ci s'a scuzat cu 
i aceea, că Rusia l-a împiedicat de a face această cumpărătură. 
“In cele din urmă ale mele instrucţiuni vi-am spus, cam în 
„ce consistă răspunsul pe care Poarta l-a dat d-lui Stakieff; 
i si că prin urmare va trebui să vă daţi silința de a respinge 
i la ocaziune potrivită această bănuială ; deoarece însă pede- 
|psirea atât de aspră a voievodului Ghica, protejat de Rusia, 
i poate să aibă urmări importante, vă veţi da mai vârtos silinţa 
ilde a vă informa în taină despre motivele care au redus pe 
|, Poartă, mai ales în starea critică de acum, la un pas atât de 
Į pripit şi de cutezat, cu deosebire fiindcă nu se ştie încă la 
Ve capăt vor ajunge conflictele iscate între aceste două puteri“. 


„ Precum se vede, Kaunitz credea că Rusia va cere satis- 
il facţie pentru moartea protejatului său. 

| Fără îndoială Rusia totdeauna a fost dispusă a cere ceva 
dela vecini şi mai ales dela Poarta otomană; şi astădată 
ji moartea lui Ghica era deci pentru dânsa un puternic argu- 
iment în negocierile urmate cu Poarta. Atât era și mai mult 
aru; Rusia se bucura şi de această ocaziune spre a face pre- 
siune asupra Porții. 

` Purtarea Ruşilor față cu Grigorie Ghica a fost aceeaşi ca 
“faţă cu Moldovenii în cestiunea Bucovinei. După ce l-au luat 


1 

sub scutul lor și l-au îndemnat să meargă îndrăzneţ înainte, |! 
l-au lăsat în placul întâmplării. 

In seria de documente istorice publicate de d-l Codrescu = 
se află, în volumul VI, corespondenţa boierilor Moldoveni şii 
a Mitropolitului Moldovei cu Comitele Romanzoff. Citind, 5 
această corespondenţă, găsim din partea Moldovenilor atâta: 
încredere în Rusia şi din partea generalului rusesc atâtea “1 
dovezi despre iubire creștinească şi părintească, încât am '5 
crede că e peste putinţă ca în ciuda acestei înţelegeri şi strân- “i 
se lăgături, Curtea din Viena să izbutească în cestiunea Buco- 19 
vinei. Un dar de 5.000 galbeni şi o tabacheră de aur împo- > 
dobită cu briliante a schimbat însă dispoziţiunile părintescu- 1 
lui comandant rusesc, şi câteva cuvinte grăite cu greutatea i) 
cuvenită, au hotărît pe Curtea din St. Petersburg să nu asculte |! 
cererea, pe care, împotriva tuturor obiceiurilor şi fără în- | 
doială numai îndemnați de agenţii ruseşti, boierii Divanului ii 
au cutezat să i-o adreseze. | 

Poarta otomană era învinsă și nu putea să facă nimic contrai 
pretenţiunilor Austriei; Voievodul Grigorie Ghica era lipsit =t 
de sprijinire neîndoioasă şi trebuia să caute de interesele şi ` 
de vieaţa sa; un cuvânt rostit din partea Rusiei ar fi fost 
însă destul pentru asigurarea integrității Moldovei, şi Rusiaj 8 
care avea interes de a rosti acest cuvânt şi care cel puţin ) 
indirect, se obligase a-l rosti, Rusia nu l-a rostit. 

Astfel, lipsiţi de sprijinirea poporului, înșelaţi de către 
împărăţia în care nădăjduiseră, boierii Moldovei au pierdut c 7f 
parte din vatra ţării lor. Ei însă, prin purtarea lor, au păstrat > 
numele bun al ţării, au dat tărie încrederii în noi înşine şi 
au dovedit, că şi chiar în cele mai ticăloase vremi, Românul 
rabdă, dar nu renunţă. 


| 


VII 
ROMÂNIA IN LUPTĂ CU PANSLAVISMUL f 


S'au împlinit o sută de ani de când Bucovina, despărțită! 
dela trupul Moldovei, a căzut sub stăpânirea nemţească, şi 
astăzi după o sută de ani, Românul îşi aduce fără de jicnire ! 
aminte vremea nenorocită, în care s'a petrecut această rupere * 
în două bucăţi a Moldovei. Țara era secată de puteri, dezor= “ 
ganizată, părăsită şi lipsită de povata unui Domn firesc $ 5 
chiar în aceste împrejurări însă, fruntaşii ei şi-au făcut, după q 

putinţa timpului, datoria şi nu au dat faptei împlinite, prin 
invoirea lor, sfinţenia morală. 

Avântul patriotic dovedit de către boierii Moldoveni în 
aceste vremi grele ne încălzeşte şi dă tărie încrederii în noi 
înșine. Fără de învoirea lor, Moldovenii au fost desbinaţi, 
și pentru aceea până în ziua de astăzi ei şi-au păstrat dreptul 
de a se simţi uniţi. 

In curgerea unui veac Moldovenii din Bucovina s'au de- 
prins cu stăpânirea nemţească și astăzi ei se simt alipiţi cu 
credinţă şi strâns legaţi de Curtea din Vena; Bucovina a 
rămas însă o ţară românească, o parte din Moldova. Şi 
nimeni nu poate să-i învinovăţească pe Moldoveni pentru 
aceasta, fiindcă ei niciodată nu au renunţat la dreptul de a se 
simţi membri ai aceleiaşi individualităţi sociale. 

Cu totul altfel ar fi, dacă Moldovenii ar fi consfințit, 
prin învoirea lor, fapta împlinită. Atunci Moldovenii din 
Bucovina, priviţi ca o parte pierdută, s'ar privi înșiși ca o 
parte părăsită a poporului român. 

Lauda pentrucă s'a păstrat românitatea Bucovinei nu se 
cuvine însă numai Moldovenilor, și Curtea din Viena e păr- 
tașă la dânsa. 

Ce voia Curtea din Viena în Bucovina? Voia să-și stabi- 


_lească o comunicaţie pe cât se poate de bună între cele două 


mai mărginașe şi mai expuse provincii, să-și asigure o parte 
slabă a graniţelor dela miazănoapte, să câştige câteva pozi- 
iuni faţă cu Rusia ; ea nu râvnea deci la sufletele oamenilor, 
ci la o bucată de pământ de care avea trebuinţă. ac 
Raportul lui Enzenberg despre starea Bucovinei, după câţiva 
ani de administraţie nemţească, ne încredințează că, ocupând 


„eceastă bucată de pământ, Curtea din Viena voia să facă 


tin ea o provincie înflorită ce poate să reziste unui atac, 
lie el făcut din orice parte. 4 = 
Populaţia se sporeşte ; administraţia e neobosită întru des- 


„Noltarea enonomică şi etică a provinciei. Se fac la munte 


semănături de probă spre a încuraja pe ţărani, se aduc mese- 
Tiaşi din ţările apusene, se aşează colonii _ de neguţători ar- 
meni, se izgonesc arendașii ovrei din ţară, se fac şosele şi 
Loduri, se înfiinţează şcoli românești şi nemţeşti, se orga- 
rizează biserica, întrun cuvânt, se face mult bine ori, cel 
puțin, se arată multă bună intenţie. Incă la anul 1785 se 
fac pregătiri pentru împroprietărirea țăranilor, şi peste puţin 
rhânăstirile, călugării şi călugărițele se reduc şi averile mână- 
Siireşti se iau din mâinile lor, se masează însă într'un fond 
religionar al creştinilor ortodocşi din Bucovina. | j 

In urmă îngrijirea Curții din Viena pentru Bucovina a mai 
scăzut. Incă Impăratul Iosif II a alipit-o la Galiţia ; dar după 
câțiva ani iarăşi a devenit autonomă. De atunci Bucovina în 

mai multe rânduri şi-a pierdut autonomia, şi nici până astăzi 5 
ea nu este cu desăvârşire neatârnată de Galiţia. In cursul ii 
unui veac Românii din această mică ţară au fost mereu jigniţi | 
în desvoltarea lor şi cu deosebire de când Impărăţia Habsbur-:* 
glior a devenit un stat constituţional, polonezii, nemţii, ovreii i 
şi alţi străini sporiţi prin oraşele ţării au dat vieţii publice i 
un caracter mai mult ori mai puţin străin. Niciodată nu s'au 
luat însă măsuri directe contra Românilor, ci din contra, tot-.* 
deauna li s'a dat putinţa de a se lupta cu adversarii lor. M 
Deşi vieaţa publică avea un caracter străin, în biserică şi în 
școală, în familie şi în societăţi de cultură. Românii puteau i 
desvolta individualitatea lor naţională cu atât mai sigur, i 
cu cât regimul austriac niciodată nu a luat măsuri spre af 
face să înceteze contactul între dânşii şi fraţii lor din Româ- * 
nia şi din Ardeal. | 

In sfârşit, proporţiunile etnografice au rămas în Bucovina, 5 
îndeosebi pentru Români, aceleași cari au fost la anul 1775.48 
Dacă citim lista satelor din Bucovina, ne încredințăm că cei 
11—12 mii familii, ce se aflau la anul 1775 în Bucovina, abiaki 
jumătate puteau să fie familii româneşti, adică vreo 20—2545 
mii suflete. i 

Astăzi sunt în Bucovina 500.000 suflete, între care cel puțini 
200.000 Români. Fără îndoială, dacă Bucovina nu ar fi fosti 
deslipită de Moldova, astăzi ca ar avea o populație mai mică, € 
dar aproape cu desăvârşire românească ; e însă vorba că subi; 
regimul austriac Românii s'au sporit deopotrivă cu rusnecii, £ 
restul populaţiunii pământene. 

Cu totul alta e soarta Moldovenilor căzuţi sub stăpânireal: 
pravoslavnicului Țar al tuturor Rușilor. Pe când cei 200.000, 
Români din Bucovina formează un mic centru pentru desvol-ii 
tarea vieţii româneşti, milionul de Români din așa numita | 
Basarabie rusească este deschegat şi ţinut cu sila departe de ! 
poporul românesc. 

Rusia nu se mulţumeşte de a fi luat o parte mare şi fru- 
moasă din vatra Moldovei, nu se mulţumeşte de a fi călcat: 
peste graniţa firească a pământului românesc, ci voeşte să-şi! 
ia şi sufletele ce se află pe acest pământ şi să mistuiască 9 
parte din poporul român. Rusia nu a luat această parte din £ 
Moldova pentru ca să-și asigureze graniţele, ci pentru ca să!: 
înainteze cu ele, şi nu voieşte să înainteze decât spre a putea i 
stăpâni mai multe suflete. | 

Luând fără de nici un drept, fără de nici o justificare legii 
timă şi cu ajutorul celor mai urâte mijloace, partea despre i 
răsărit a Moldovei în stăpânirea sa, Rusia, la început, făcuse“ 
ca graniţele între Moldova şi aşa numita Basarabie să fie” 
şterse cu desăvârșire, pentru ca din Basarabia să poată 


înrâuri asupra Moldovei şi asupra întregului popor românesc. > 


É 

Era un element preţios acest popor românesc. Ca popor 
ortodox şi mai mult ori mai puţin stăpânit de Chaliful Muha- 
medanilor, Românii în tot cursul veacului XVIII, au gravitat 
spre Rusia pravoslavnică, şi cel puţin în principiu, au admis 
supremația duhovnicească a Țarului; bărbaţii politici din 
Rusia nu se mai îndoiau, că acum, după ce Moldova devenise 
un fel de provincie rusească şi poporul român căzuse sub 
înrâurirea directă a celui rusesc, Românii vor intra cu desă- 
vârşire în curentul ce năvăleşte despre miazănoapte asu- 
pra lor. 

In lupta pentru existenţa etică însă, capetele nu se numără, 
ci se cumpănesc. Tocmai puşi faţă în faţă cu vieaţa rusească 
Românii au început a fi cu atât mai vârtos pătrunşi de far- 
mecul vieţii lor proprii, de bogăţia și de superioritatea indi- 
vidualităţii lor naţionale; tocmai fiind puși în contact cu 
Ruşii, Românii erau mai mândri de românitatea lor. E 
nobil răsadul din care s'a prăsit acest mic popor românesc, şi, 
deși planta nu e mare, rodul e frumos şi îmbelșugat; cele 
nouă milioane de Români au adunat în curgerea veacurilor 
mai multe şi mai frumoase comori decât nouăzeci milioane 
de Ruși vor putea să adune cândva. Nu! înrăurirea firească 
a Rusiei ne este stricăcioasă, dar ea nu ne poate nimici. 
Pentru ca să ne ia individualitatea, Rusia ar trebui să ne dea 
alta în schimb, şi, cel puţin deocamdată, nu suntem copţi 
pentru o asemenea degenerare. 

De câte ori Ruşii se vor pune în atingere cu noi, vor trebui 
să simtă superioritatea individualtăţii noastre, să fie supăraţi 
de acest simţimânt şi să ne urască mai mult şi tot mai mult. 

Fără îndoială această ură a fost întemeiată pe timpul, când 
între Moldova şi aşa numita Basarabia comunicaţia era liberă. 
Ruşii s'au încredinţat că această libertate este primejdioasă 
numai pentru dânşii, și pentru aceea au închis graniţele erme- 
ticeşte și au curmat atingerea între Românii de peste Prut şi 
restul poporului român. 

De atunci și până acum măsurile silnice pentru stârpirea 
românismului se iau fără de curmare. Administraţia, bise- 
rica şi şcoala sunt cu desăvârșire ruseşti, încât este oprit a 
cânta în ziua de Paşti „Cristos a înviat“ în româneşte. Nimic 
în limba românească nu se poate scrie; nimic, ce e scris în 
limba românească, nu poate să treacă graniţa fără de a da 
loc la prepusuri şi persecuţiuni ; ba oamenii de condiţie se 
feresc de a vorbi în casă româneşte, pentru ca nu cumva o 
slugă să-i denunțe; întrun cuvânt, orice manifestaţie de 
vieaţă românească e oprită, rău privită şi chiar pedepsită. 
Pe lângă toate aceste mai e şi sistemul de colonizare silnică 
al Rusiei. Cete întregi de familii româneşti sunt luate cu 
sila ori duse cu amăgiri departe şi înlocuite cu familii ruseşti, 
I 19 

pentru ca încetul cu încetul populaţia să se amestece, să 
piardă energia caracterului naţional și să fie mai primitoare 
faţă cu măsurile de rusificare. 

După încheierea păcii dela Paris toate aceste măsuri se 
înăspresc. 

Pentru întâia oară puterile europene își dau mai cu dina- 
dinsul seamă despre caracterul poporului român şi despre 
misiunea ce i s'ar cuveni. Impăratul Napoleon III îl numără 
în rândul popoarelor latine, şi izbutește a face ca Europa 
să-i încredinţeze lui paza gurilor Dunării şi să-i creeze nişte 
condițiuni în care să se poată desvolta. 

Organizându-se pe temelia tratatului dela Paris, ţările 
româneşti intră într'o epocă de desvoltare febrilă, bolnăvi- 
cioasă şi slăbitoare, dar o desvoltare, din care încetul cu 
încetul se desvălue caracterul naţional ca temelie a întregei 
lucrări viitoare; o desvoltare zăpăcită, dar din ce în ce 
mai serioasă. Țările se unesc şi România se pune în relaţiuni 
directe cu popoarele apusului. Popoarele latine îi întâmpină 
pe Români cu mai multă ori mai puţină căldură; iar în 
urmă, alegând de capul său pe un membru al celei mai ilu- 
stre familii din Europa, statul român pune temeliile relaţiu- 
nilor sale cu Germania, mai nainte atât de străină de dânsul. 

Inaintând astfel cu pas nesigur, dar statornic, spre împli- 
nirea misiunii sale, Statul român, voind mereu să reprezinte 
interesele popoarelor apusene ale păcii, ale civilizaţiei şi ale 
ordinei sociale, e ca un copil răsfăţat al puterilor europene, 
de care nimeni nu cutează a se atinge. 

Pentru Rusia acest stat era o stavilă supărătoare. 

Pravoslavnică în veacul XVIII, Rusia a devenit slavă în 
veacul XIX. 

Câtă vreme religiunea era ordinea de idei predominatoare, 
Românii, ca popor ortodox, se simțeau mai mult ori mai puţin 
alipiţi de Rusia ; îndată însă ce conştiinţa deosebirii de rasă 
s'a deşteptat şi a suprimat ideile religioase, comunitatea etică 
între Români şi celelalte popoare ortodoxe s'a curmat. Sim- 
ţindu-se a fi mai mult latini decât ortodocşi, Românii resping 
orice solidaritate de aspiraţiuni cu popoarele slave şi stau 
aci, la Dunăre şi Carpaţi, ca un zid de despărţire între slavii 
dela miazănoapte şi cei dela miazăzi. 

Aruncaţi din întâmplare la răspântia, unde se ating cele 
trei lumi deosebite şi mai mult ori mai puţin învrăjbite, 
lumea modernă, cea musulmană şi cea muscălească, Românii, 
chiar în virtutea originei lor, sunt meniţi a reprezenta inte- 
resele ideilor moderne şi a fi un stat de cultură deosebită, în 
care tre lumi se întâlnesc şi se împacă. Câtă vreme musul- 
manii erau încă o primejdie pentru societatea europeană, 
Românii i-au combătut cu bărbătească statornicie, luptână 

român mai stă ţeapăn pe faţa pământului, unirea slavilor 
dela miazănoapte cu cei dela miazăzi, atât de mult dorită, 
nu se poate face. Oricât de mic, Statul român e puternic, 
fiindcă prin munca veacurilor în Europa, într'însul se întâl- 
nesc interesele marilor popoare dela apus, şi îndată ce acest 
mic stat s'ar surpa, împărăţia otomană nu se mai poate sus- 
ținea, şi existenţa împărăției Habsburgilor e pusă în joc, şi 
istoria Europei intră în o fază cu totul nouă. 

In tot cursul crizei orientale, Slavii, Românii, Turcii şi 
Europa au ţinut în vedere aceste adevăruri, pe care le des- 
vălue chiar bunul simţ firesc. 

Pe când Rusia pregătea prin agenţii săi secreţi această 
criză, în România nu era decât un mic număr de oameni, 
îndeobşte străini ori cel puţin de origine străină, şi anume: 
Bulgari, Sârbi şi Greci, cari luau parte la lucrarea de sur- 
pare a Slavilor. Poporul român însuși, deşi avea interese de 
regulat, respingea orice solidaritate cu Slavii. 

Când a izbucnit în urmă, răscoala din Bosnia şi Erzegovina, 
când războiul s'a declarat din partea Sârbilor şi Muntene- 
grenilor, când Bulgarii au apucat armele, Românii au început 
să-și adune puterile și să se pregătească pentru toate even- 
tualităţile ; nimeni însă nu cuteza să vorbească despre o ac- 
țiune comună cu Slavii de peste Dunăre şi Europa întreagă 
lăuda purtarea bine chibzuită a Românilor. 

In sfârşit Rusia se pregăteşte să declare războiu, şi Româ- 
nia strâmtorată trebue să se hotărască într'un fel ori într'al- 
tul, deoarece înainte de a începe războiul cu Turcii, Rusia 
trebuia să biruiască pe Români. 

Dacă ar fi putut să fie vorba deo biruinţă cu armele, 
diplomaţii puterii dela miazănoapte nu ar fi stat multă vreme 
pe gânduri ; ei ştiau însă, că cel dintâi foc descărcat asupra 
Românilor ar fi despărţit pe Rusia de Europa, şi, chiar înainte 
de a se fi dat lupte, ar fi pus în joc succesele războiului. Era 
dar vorba de a birui pe Români moraliceşte, de a-i face să 
capituleze chiar înainte de cea dintâiu împușcătură, de a-i 
înjosi în faţa lumii ce ţinea ia dânșii, de a-i izola faţă cu 
Europa. 

In vremea aceasta Statul român era mai puternic decât a 
fost vreodată. Cinci milioane de Români, uniţi în virtutea 
conștiinței lor naţionale, gata de a aduce toate jertfele şi 
înaintați în desvoltare, stau împrejurul unui domn oştean, 
ales cu voinţa tuturora şi, în virtutea legăturilor sale fami- 
liare şi a încrederii ce întâmpină în ţară, dator a fi mândru. 
Patruzeci de mii de oameni, disciplinaţi și bine armați, stau 

gata de a intra cu bărbăţie în luptă, şi, dacă era vorba, alte 
patruzeci de mii se puneau alăturea cu dânșii, deoarece como- 
rile ţării românești sunt nemăsurate, numai oameni să fie, 
cari ştiu să ia din ele partea cerută de împrejurări. 

In sfârşit, Europa stă la o parte şi aşteaptă să vadă cum 
Statui român înţelege misiunea spre care a fost reîntemeiat, 
priveşte cu nedumirire la copilul său răsfăţat şi cel puţin 
indirect, îl îndeamnă să fie bărbat şi să nu-şi piardă 
nădejdea. 

Ce putea să facă Statul român în asemenea împrejurări ? 

Cel mai firesc lucru ar fi fost, ca ţiind seamă de tratatul 
dela Paris, să ia în unire cu Turcii parte la războiu, să-i 
apere hotarele și să rămâie în toată forma credincios misiunii 
formulate cu învoirea marilor puteri. 

Oricât de corectă şi oricât de potrivită cu interesele poporu- 
lui român, o asemenea hotărîre ar fi întâmpinat însă o vie 
rezistență nu numai în ţară, ci chiar şi în Europa. Când 
Ruşii începeau un războiu pentru libertate, civilizaţie şi pen- 
tru cruce, când Rușii înaintau spre hotarele țării româneşti 
drept mandatari ai Europei, când vorba era că tratatul dela 
Paris nu mai există, era aproape peste putinţă a hotări pe 
Români să se unească cu Turcii osândiţi de lumea întreagă. 

Cu toate acestea, a lupta în unire cu Rușii era un act de 
sinucidere. Un popor este o comoară de puteri, pe care băr- 
baţii de stat trebue să o sporească, şi orice luptă în unire cu 
Slavii este o risipă de puteri. Când războiul a izbucnit, Româ- 
nilor nu le rămânea deci decât să-și păstreze puterile, multe 
puţine câte erau, şi să aştepte cu hotărîre nestrămutată mo- 
mentul, când nu vor mai putea evita lupta pentru interesele 
lor proprii. 

Mângâierea noastră e, că atunci când se discuta cestiu- 
nea atitudinii ce trebuia să observe România, sau găsit în 
ţară destui oameni luminaţi, cari sau rostit lămurit contra 
Rusiei şi au pus în vedere tuturor principiul, că orice biruință 
a Slavilor nu poate fi decât o nenorocire pentru Români. A 
vărsa cu toate acestea sânge şi a jertfi averi pentru o ase- 
menea biruinţă, era un act de nebunie. 

Dacă în momentul izbucnirii războiului puterile Statului 
român ar fi fost încredințate unui bărbat de stat prevăzător, 
hotărît şi îndrăzneţ, fără îndoială Românii ar fi observat faţă 
cu Ruşii o atitudine rezervată. Acesta era spiritul ce pre- 
domnea în ţară. Erau în toate păturile societăţii române 
oameni, cari urau pe Turci şi iubeau pe Ruși, ori oameni, 
cari iubeau pe Turci şi urau pe Ruçi; aceştia erau însă oameni 
izolaţi ; un partid rusofil ori unul turcofil n'a existat în Româ- 
nia. Marea majoritate a Românilor avea bunul simţ firesc 
de a respinge atât pe unii cât şi pe alţii, şi acest curent de 

actuală rezervă era atât de puternic, încât nimeni nu 
îndrăznea să se rostească în public pentru Turci ori pentru 
Ruși, ba chiar ministrul M. Kogălniceanu, pe când își da 
silința să obţină dela cartierul general rusesc graţia de a putea 
risipi sângele și averea poporului românesc pentru cauza 
slavă, găsea că este oportun a declara în Cameră şi Senat că 
Românii nu vor urma exemplul lui Dimitrie Cantemir, ci vor 
sta neutrali. 

Inainte de a fi izbucnit războiul, majoritatea Românilor era 
lămurită asupra eventualităţilor ce vor putea să urmeze din 
lupta Rușilor cu Turcii. 

Indeobște, se credea că Rușii vor birui din această luptă. 
Chiar aceia, cari mai aveau încă încredere în rămășițele 
puterii osmane, nu sperau că Turcii vor birui, ci numai că ei 
vor face ca Ruşii să-şi plătească foarte scump biruinţele. Şi 
chiar cea mai de rând inteligenţă putea să prevadă că plă- 
tite scump ori eftin, biruinţele Ruşilor nu pot avea urmări, 
care nu jignesc desvoltarea poporului român. 

Dacă Rusia în adevăr sar fi mărginit a se lupta numai 
pentru libertatea popoarelor de peste Dunăre, şi nu ar fi voit 
să tragă pentru sine însăși niciun folos din biruințele ei, Ro- 
mânii ar fi stat poate pe gânduri și s'ar fi întrebat, dacă nu 
sunt cumva datori a se lupta şi dânşii pentru libertate şi 
religie. Oamenii serioşi nici atunci nu ar fi uitat însă, că în 
luptele ce se începeau, nu era vorba de idei, ci de existenţă. 
Intre Români şi Slavi este o vrăjmășie firească, în virtutea 
căreia Românii nu au nici un interes de a dori ca Slavii să 
fie mai liberi decât cum sunt. Sute de ani Românii au fost 
cel puţin indirect, stăpâniţi de Turci; niciodată însă în 
curgerea veacurilor, Turcii nu au pus în discuţiune limba şi 
naționalitatea română. Oriunde însă Românii au căzut sub 
stăpânirea directă ori indirectă a Slavilor, desvoltarea lor 
firească s'a curmat prin mijloace silnice. Două sute de ani 
Sârbii din Banatul Timişoarei au terorizat pe Românii din 
Banat şi din Ţara Ungurească; o sută de ani Românii din 
Bucovina s'au luptat mereu cu Rusnacii; până în ziua de 
astăzi Românii din Serbia liberă şi din Rusia pravoslavnică 
nu au dreptul, pe care l-au avut pretutindenea unde stăpâ- 
neau Turcii, dreptul de a-şi înfiinţa o şcoală şi o biserică 
românească. Astfel poporul român nu are chiar nici dreptul 
de a dori ca Statul otoman să fie înlocuit prin state slave. 
Un stat român înconjurat de state slave poate să fie pentru 
vrăjmaşii poporului român o iluziune plăcută; pentru Ro- 
mâni însă el este o nenorocire, care ne prevestește un nou şir 
de lupte, o nenorocire, pentru care nu ne mângâie decât 
conștiința trăiniciei poporului român şi nădejdea de izbândă. 

Românii sunt destul de cuminte spre a nu voi să se lupte 

contra desvoltării fireşti a stării de lucruri din Orient. Pute- 
rea osmană se surpă, şi mai nainte ori mai târziu va trebui 
să fie înlocuită prin alta şi anume prin o putere slavă. Inte- 
resul Românilor cere însă ca această înlocuire să urmeze cât 
mai târziu şi, pe cât se poate, în o vreme când Statul român 
e pregătit pentru rezistenţă. Era deci o nebunie a voi, ca 
Românii înşişi să verse sânge şi să jertfească averi pentru 
ca înlocuirea să se facă cât mai curând, o nebunie, de care 
Românii nu sunt capabili. 

Foloase directe Românii nu puteau spera din o luptă con- 
tra Turcilor. Independenţă, drepturi, sporiri teritoriale, toate 
acestea erau consecvenţe ale stării de lucruri şi atârnau de 
puterile europene. Ar fi trebuit să fie foarte blajin Românul 
care ar fi cutezat, că Românii pot să ia ceva fără de învoi- 
rea Rusiei, şi că Rusia poate să ne dea ceva fără de învoirea 
puterilor, ba fără de a fi silită de către puteri. 

Unde e însă bărbatul politic, care ar fi avut dreptul de a 
crede, că Rusia nu va căuta să tragă foloase din izbândele ei ? 

Sunt două sute de ani, de când Rusia înaintează mereu spre 
miazăzi ; luptele ei orientale sunt o întreagă istorie, şi acela 
care nu cunoaşte această istorie, ori care o cunoaște și nu ţine 
seamă de ea, nu este un bărbat politic şi nu are dreptul de a 
lua parte hotărîtoare la vieaţa politică. Când a izbucnit 
războiul, Românii au dovedit, că nu sunt lipsiți de comuna 
capacitate de prevedere: toți bărbaţii politici din România 
au prevăzut, că după războiu, Rusia va cere să i se retroce- 
deze Basarabia, și atât în Cameră, cât şi în Senat, această 
prevedere s'a exprimat în termeni lămuriţi, fără ca un singur 
glas să fi cutezat a se ridica spre a o pune la îndoială. 

Nu prevederea politică, nu conştiinţa misiunii Statului ro- 
mân, nu bunul simţ firesc au lipsit bărbaţilor de Stat ai 
României ; le-au lipsit onestitatea, voinţa hotărîtă şi îndrăz- 
neala bărbătească. 

Intr'o zi se răspândeşte ştirea, că oștirile rusești au trecut 
hotarele şi au călcat pe pământul românesc, şi că marele duce 
Nicolae, comandantul suprem al armatei din Europa, a adre- 
sat Românilor o proclamaţie, în care îi numește „locuitori 
români“ şi le spune că vine ca amic. 

Ştirea aceasta străbate ca un fior toată țara; iar în Bucu- 
reşti, ulițele şi localurile publice se umplu de oameni nedu- 
miriţi. Nu este spaimă, nu este mânie, nu este însufleţire, nu 
este un afect hotărît ceea ce cuprinde toate spiritele: este 
o zăpăceală febrilă, în care nimeni nu mai știe ce este de 
făcut, nimeni nu-şi mai poate da seama despre întâmplările 
ce se petrec şi nimeni nu mai poate prevedea urmările lor. 
Oricine însă, din această zăpăceală, rămâne cu impresia pre- 

simţirii unui şir de fapte mari şi hotărîtoare, ba poate a unui 
şir de nenorociri. 

Numai a doua zi lumea începe să judece şi să chibzuiască. 

Trecerea Ruşilor, deşi se putea prevedea, era o surprindere 
şi atât această surprindere, cât şi modul în care s'a făcut erau 
negaţiuni ale Statului român. Fără de ştirea şi învoirea Româ- 
nilor, Ruşii au călcat pământul românesc și, nemulţumiţi de a 
fi nesocotit astfel Statul român, ei mai întâmpină pe Români 
ca pe niște simpli „locuitori“, spuindu-le cu toate acestea, 
că vin ca amici. Asemenea dispreţ nu au mai arătat Ruşii 
decât faţă de Polonia şi asemenea amicie nu s'a mai pomenit 
decât între Polonia și Rusia. 

Cetele de cazaci erau aproape de capitala ţării, și nu se ştia 
dacă Românii le vor întâmpina cu arma în mână, dacă vor 
înainta cu ele spre Dunăre, ori dacă se vor retrage îndârijiţi 
ia nişte locuri adăpostite ; aceasta nu vasăzică amicie, ci dis- 
preţ, şi marea majoritate a Românilor simţea că Statul român 


a fost luat peste picior. 
Era însă în ţară un mic număr de oameni, care ştiau ce se 


petrece. 

Un ziar liberal, „Unirea Democratică“, scria în ziua când 
ţara a fost călcată de oştirile străine, din cuvânt în cuvânt: 

„Ruşii au trecut Prutul! Acestea sunt cuvintele cu care 
oamenii se salută unii pe alţii“. 

Alt ziar liberal, „Românul“, pe când zăpăceala era atât de 

mare, lămurea pe cititorii săi asupra foloaselor materiale ce 
Românii vor putea să tragă din trecerea oştirilor ruseşti prin 
ţară. 
După vederile cercurilor politice, ale căror organe erau 
aceste două ziare, năvălirea oştirilor rusești în ţară era o 
întâmplare fericită, dorită şi chiar pregătită cu știrea şi învoi- 
rea Românilor. 

Şi în adevăr, guvernul român pusese de mai nainte la 
cale această trecere şi luase cu cel rusesc înţelegere pentru 
încheiarea unei convenţii pe cât se poate de înjositoare., 

Mângâierea noastră e că, luând hotărîrea de a încheia o 
asemenea convenţie, guvernul nu spera că Senatul, același 
Senat care l-a adus la putere, îl va ierta pentru această hotă- 
rîre. Guvernul simţea, că în acest Senat e mai multă preve- 
dere politică decât să-şi poată da învoirea la încheierea unei 
convenţii, în care armata română e luată peste picior şi Statul 
român se izolează şi se pune la discreţia Rusiei. 

S'a disolvat dar Senatul și s'a ales în pripă altul, care în 
adevăr a şi votat convenţia. 

Când cetele de cazaci au trecut hotarele ţării, noul Senat 
nu era încă constituit, şi când corpurile legiuitoare s'au întru- 
nit spre a lua hotărîre relativ la atitudinea ţării faţă cu năvă- 

lirea oştirilor rusești, ţara era ocupată de aceste oştiri, adu- 
nările naţionale stau așa zicând sub tunurile ruseşti, ostașii 
români se retrăgeau ca niște sibariți din calea năvălitorilor, şi 
toată lumea îşi pierduse bunul cumpăt. Ruşii nu mai aveau 
a face cu un stat român, ci cu o adunătură de locuitori 
români, pe care surprinderea făcută cu știrea şi învoirea gu- 
vernului lor îi lipsise de toată energia. 


La Focşani era locul, unde armata română trebuia să fie 


concentrată, și dacă atunci când Ruşii au trecut Prutul, patru- 
zeci de mii de Români armațţi ar fi stat la Focşani, Rusia nu 
ar fi cutezat, lumea ar fi văzut minunea cu ochii şi ar fi fost 
mulțumită de preţul cu care Ruşii își plătesc îndrăzneala. 
Atunci Statul român luase însă înţelegere cu cel rusesc, ca 
armata română să nu fie niciodată în dosul celei ruseşti, ca 
niciodată să nu ocupe poziţii, din care ea devine o primejdie 
serioasă pentru operaţiunile celei ruseşti ; luase înţelegere 
ca armata română să nu fie aruncată în cumpăna hotărtîrilor. 
Indată ce Ruşii au înaintat peste linia Focşani — Galaţi, fără 


ca să aibă pe Români în dosul lor, negocierea cu Rusia era 


o curată comedie. 

O singură putere mai rămânea pe care Statul român mai 
putea să pună temeiu: voința Europei. 

Astăzi e lucru dovedit, că fără de învoiala Europei Ruşii 


nu pot, ori cel puţin nu cutează să facă nimic, şi de aceea 


drepte, patriotice erau cuvintele, pentru care bărbaţii de stat 
mai prevăzători au cerut în Cameră și Senat ca, după toate 
cele petrecute, România să nu încheie nici un fel de conven- 
ţiune cu Rusia, ci să-şi pună toată încrederea, nu în Rusia, ci 
în convingerea că Rusia nu va cuteza să nesocotească princi- 
piile civilizaţiei moderne și să calce drepturile unui popor, ce 
se pune sub ocrotirea Europei. 

Dar guvernul şi majorităţile create în Cameră şi Senat au 
nesocotit aceste cuvinte, şi convenţiunea s'a încheiat. 

Această convenţiune era un act de capitulaţiune. 

De când ţinem minte întâmplările petrecute pe faţa pămân- 
tului, nu s'a pomenit, afară de Polonezi, nici un popor, care 
să fi dat altui popor voie de a trece peste pământul său spre 
a se război cu al treilea, fără ca însuşi să ia parte la luptă. 
Mircea, Ştefan, Mihai și alţi domni adeseori au dat vreunuia 
dintre vecini voie de a trece prin ţările lor; totdeauna însă 
aceşti vecini le erau fraţi de arme. De asemenea Prusia în 
mai multe rânduri a fost silită a se alia cu Francezii şi a le 
da voie să treacă ; Prusienii s'au luptat însă alăturea cu Fran- 
cezii. Este o mare nenorocire, ca un popor să fie silit a se 
lupta contra intereselor sale ; este însă o nenorocire, numai 
o nenorocire, urmată din raporturile de puteri; aceea ce sa 
făcut în convenţiunea încheiată cu Rusia e însă mai mult 

decât o nenorocire, este o renunțare la tot ce dă unui popor 
dreptul de a fi. Am înţeles ca Ruşii să intre în ţară şi Româ- 
nii să-i primească bine ca pe nişte aliaţi, am fi înţeles ca 
Ruşii să intre şi Românii să nu facă nimic, am fi înţeles ca 
guvernul să încheie o convenţie cu comandantul trupelor ru- 
seşti ; când însă chiar corpurile legiuitoare au votat o con- 
venţie, a cărei premisă era condițiunea ca Românii să nu ia 
parte la războiu, Rusia, şi îndeobşte Slavii, au putut striga 
Buropei : iată poporul atât de fudul, la picioarele noastre. 

Incheierea convenției dela 4 Aprilie a fost, pentru ca să nu 
zicem o vânzare, o greşeală atât de mare, încât nu putea fi 
reparată decât prin o nouă greşală. 

Şi în adevăr, numaidecât după încheierea acestei conven- 
țiuni, atât în armată, cât şi în ţară, a început a se pronunţa 
dorinţa de a lua parte la luptă; fie cu Rușii, fie cu Turcii, cu 
oricine şi contra oricui, Românii voiau să se bată, nu pentru ca 
să câştige ceva, ci pentru ca să spele pata ce-şi simțeau pe 
frunte, să salveze onoarea naţională pierdută în convenţiune 
şi să dea tărie conştiinţei naţionale. 

Românii nu aveau însă voie de a se lupta; Rusia voia toc- 
mai ca pata să rămână pe fruntea lor, ca onoarea să le fie 
pierdută şi ca conştiinţa naţională să le fie slăbită, şi dacă 
îngerul ocrotitor al României nu ar fi pus pe Osman Paşa 
la Plevna, până astăzi Românii ar sta ruşinaţi şi călcaţi în 
picioare față cu lumea amăgită. Acelaşi îngâmfat mare Duce, 
care numise pe Români „locuitori Români“, în urmă i-a rugat 
să-i dea ajutor. Dacă cel puţin atunci guvernul român nu ar 
fi ştiut de ce e vorba, sar fi mulţumit cu rolul nedemn pe care 
l-a jucat şi ar fi lăsat ca ţara să plece pe calea ce-i croise 
bunul simţ; el însă a grăbit să profiteze ori, mai exact, să 
abuzeze de nerăbdarea ţării, şi a trimis oastea română peste 
Dunăre, pentru ca prin faptele ei vitejeşti să se reabiliteze 
și cu sângele Românilor să spele păcatele sale. 

Războiul a fost norocos. Norocul însă nu consista în aceea 
că Românii au biruit, ci în aceea că ei au dovedit lumii, că 
sunt adevăraţi urmaşi ai străbunilor lor; biruinţa, ca biruinţă, 
a fost o nenorocire pentru dânşii. 

Indată ce s'au simţit biruitori, aceiași Ruşi, care ceruseră 
ajutorul Românilor, au început a fi insolenţi faţă cu fraţii lor 
de arme şi a cere drept răsplată a biruinţei o bucată din vatra 
țării, prin al cărei ajutor au ajuns la biruinţă. 

Numai acum s'au adeverit prevederile acelora cari au cerut 
ca România să nu încheie nici un fel de convenţie cu Ruşii, ci 
să rămână rezervată şi pregătită de războiu până în momen- 
tul când încheierea păcii se va pune în discţiune, — cari au 
cerut ca Românii să-și pună toată nădejdea în Europa, să nu 

aibă încredere în Rusia şi să nu pună nici un temeiu pe 
vorbele ei, deoarece ea ne este şi trebue să ne fie vrăjmaşă. 

In tot cursul războiului, purtarea Ruşilor față cu Românii 
a fost, cel puţin în formă, destul de cuviincioasă; nu însă 
pentrucă se simțeau legaţi prin convenţiunea dela 4 Aprilie, 
ci fiindcă se temeau de puterile europene, voiau să evite 
orice ocazie pentru amestecul vreuneia dintre dânsele şi avea 
interes de a evita orice conflict. (Conferința dela 4 Aprilie 
nu era pentru dânșii decât un act de înjosire pentru Români 
şi un mijloc foarte comod spre a înconjura orice conflict pri- 
vitor la România, prin fraza: Tot ce facem, facem cu învoi- 
rea Românilor.  Indată ce ei au ajuns la biruinţă, nu mai 
aveau nevoie de aceste consideraţiuni, şi s'au arătat pe faţă 
ca vrăjmașşi ai Românilor. 

Numai acum politicii nepricepuţi au început să înțeleagă, 
pentru ce a încheiat Rusia convenţia din 4 Aprilie şi pentru 
ce nu voiau să dea Românilor dreptul de a lua parte la răz- 
boiu. Dacă, după faptele dela Griviţa și dela Rahova, Ruşii 
s'au purtat cu Românii cum s'au purtat, ne putem închipui 
cum s'ar fi purtat atunci dacă Românii nu Sar fi reabilitat 
prin faptele mari şi sângeroase, ci ar fi rămas până în sfârşit 
precum îi înfăţişase convenţia din 4 Aprilie. Vai ar fi fost 
şi amar de dânşii. 

Dar acesta era momentul în care Românii trebuiau să-şi 
arate bărbăţia ; pentru acest moment ar fi trebuit să-și 
păstreze puterile, pe care le-a risipit pe câmpiile Bulgariei. 

Când a cutezat generalul Ignatieff să ceară Basarabia ? 
Atunci, când Turcii erau biruiţi, când Europa privea zăpăcită 
cum oştirile ruseşti se apropie de Constantinopol, când como- 
rile României păreau secate şi armata română risipită şi scă- 
zută la jumătate, atunci când Rusia se credea atotputernică ; 
nici atunci însă, chiar nici atunci nu a primit răspunsul pe 
care-l dorea şi încercarea lui a rămas o rușşinoasă neizbutire. 

Cestiunea retrocedării Basarabiei este o parte a cestiunii 
orientale. Nici un bărbat politic serios nu se îndoia, că, mai 
curând ori mai târziu, Rusia va căuta să câştige ce a pierdut 
la anul 1856, şi când a izbucnit criza orientală, eventualitatea 
retrocedării Basarabiei a început să fie discutată. Ce-i drept, 
înainte de a fi declarat războiu, Rusia a declarat că nu voeşte 
să facă achiziţiuni teritoriale şi a ştiut să acopere întreprin- 
derea sa cu aparenţa unui mandat european; nimeni însă, 
cunoscând istoria celor din urmă două veacuri, nu putea 
crede, că Rusia nu va căuta să facă cu toate aceste achizi- 
țiuni teritoriale şi în deosebi că va renunţa la Basarabia. 

Pentru Români, cestiunea retrocedării Basarabiei era pusă 
afară de toată discuţiunea. Chiar dacă ar fi trecut cu vede- 
rea importanţa istorică, economică și strategică a acestei ră- 

măşiţe din vatra Moldovei, Românii nu puteau uita, că Eu- 
ropa le-a încredinţat-o şi că nu se poate un preţ, cu care le-ar 
fi iertat s'o înstrăineze. 

Guvernul român, cu toate acestea, era hotărît să-i dea 

invoirea pentru retrocedare. Dovadă despre aceasta e con- 
venţia dela 4 Aprilie care, întrun articol foarte echivoc, 
atinge cestiunea fără a cuteza să o lămurească. Dacă guver- 
nul nu ar fi crezut că Rusia voeşte să ajungă la reanexarea 
Basarabiei, el nu ar fi atins în convenţia dela 4 Aprilie cestiu- 
nea ; iar dacă ar fi fost hotărît a nu ceda Basarabia numai- 
decât la începutul războiului ar fi dat ocaziunea pentru de- 
plina lămurire a cestiunii. 

Nici odată Corpurile Legiuitoare nu ar fi votat convențiu- 
nea, dacă ea nu ar fi ţinut un articol în care Rusia părea obli- 
gată de a nu cere să i se retrocedeze Basarabia ; acest articol 
însă, ca întreaga convenţie, întrucât o obligă pe Rusia, nu 
era decât o iluzie deşartă. 

Chiar nici un articol mai puţin echivoc, în care Rusia s'ar 
fi obligat anume a nu cere să i se retrocedeze Basarabia, nu 
ar fi putut să fie pentru Statul român destulă garanţie, de- 
oarece mai ales Rusia niciodată nu se simte legată prin cu- 
vinte, în dosul cărora nu sunt destule baionete. Singura 
garanţie, ce le mai rămânea Românilor, era voinţa puterilor 
europene ca Basarabia să rămână în posesiunea Statului 
român. In zadar o ar fi luat Rusia; în zadar i-o am fi dat 
noi; la urma urmelor tot puterile europene aveau să hotă- 
rască a cui să fie. Nouă nu ne rămânea decât să dovedim 
lumii, că suntem vrednici de a o stăpâni şi ştim să păstrăm 
pământul ce ni s'a încredinţat. Vorba nu era dacă aveam să 
pierdem ori să nu pierdem Basarabia ; vorba era să ne pă- 
străm demnitatea, să ne arătăm vrednici de încrederea popoa- 
zelor dela apus, să nu o pierdem din -vina noastră, să nu 
renunţăm de bună voie, să nu o vindem. 

Guvernul privea cestiunea dintr'un punct de vedere în apa- 
rență mai practic şi voia ca să o lase nelămurită. După păre- 
rea lui, Rusia dispunea în orient, puterile mari îi dăduseră 
raandat şi nimeni nu mai ţinea la principiul ca Rusia să ră- 
mână departe dela gurile Dunării ; România dar, de voie, de 
revoie, trebuia să piardă Basarabia şi prin urmare era mai 
bine să o piardă de bună voie şi să tragă din strimtoarea ei 
foloasele pe care le poate. i PE 

Astfel se prezintă cestiunea în convenția dela 4 Aprilie. 

Rusia nu voia să o lămurească fiindcă se temea- de noi 
complicaţiuni ; iar guvernul român nu cuteza să o lămurea- 
scă, fiindcă era alcătuit din oameni lipsiţi de bărbăţie şi voia 
să-și păstreze o portiţă din dos. ' 

Pentru Rusia convenția dela 4 Aprilie era o amânare foarte 

comodă a discuţiunii pe niște timpuri, în care diplomaţii ru- 
sești puteau să fie mai îndrăzneţi ; iar pentru partea de bună 
credinţă şi naivă a publicului român ea era o garanţie a inte- 
grităţii teritoriului român. Bărbaţii politici mai serioşi nu- 
mai decât înainte de votare au declarat însă, că pentru dânşii 
această convenţiune nu are nici o valoare, deoarece chiar 
dacă Rusia ne-ar garanta integritatea teritoriului faţă cu un 
inamic încă necunoscut, întrebarea e cine ne-o garantează 
faţă cu Rusia. Nu ne-o putea garanta decât Europa şi dacă 
nici Europa nu ne-o garanta, nu ne rămânea decât să predăm 
Basarabia. Astfel convenţiunea era un act primejdios ori 
cel puţin de prisos, deoarece, în cel mai bun caz, ne însărcina 
cu o mulţime de sacrificii fără de a ne da un singur folos, 
pe care nu l-am fi avut şi în lipsa ei. 

Aceste aprecieri erau atât de adevărate, încât chiar şi după 
ce Rusia numai în urma ajutorului primit dela Români a 
ajuns la biruinţă, diplomaţii ruşi au început negocierile de 
pace cu cestiunea retrocedării Basarabiei. 

Când generalul Ignatieff a venit la Bucureşti, ca să facă: 
presiune asupra poporului român, el nu sta faţă numai cu 
îndatorirea Țarului de a respecta integritatea teritoriului 
român, ci mai avea înaintea sa un popor reabilitat ce-şi recâş- 
tigase simpatiile popoarelor dela apus, mai avea înaintea sa 
cuvintele de laudă rostite de către Ţarul Alexandru II, mai 
avea înaintea sa faptele; prin care Românii au câştigat un 
drept, dacă nu la recunoştinţa, cel puţin la respectul poporu- 
lui rusesc; cu toate acestea el nu s'a sfiit a mărturisi că 
crede pe poporul român destul de netrebnic spre a vinde o 
parte din vatra ţării sale. 

El a primit răspunsul ce i se cuvenea ; opoziţia Românilor 
a fost atât de hotăriîtă, încât chiar şi guvernul a trebuit să 
se încredinţeze că sunt lucruri, care în România nu se pot 
face, să se supună cererii publice şi să schimbe politica sa 
echivoacă cu una mai hotărîtă. 

Acum și numai acum guvernul a acceptat politica bazată 
pe increderea în bunăvoința marilor puteri dela apus, poli- 
tica, care bărbaţii politici mai serioşi o susțineau înainte de 
izbucnirea războiului şi mai ales cu ocaziunea discutării con- 
venţiei dela 4 Aprilie. 

Acum era însă prea târziu. 

Convenţia dela 4 Aprilie a fost un act izvorît din neîncre- 
derea Românilor în puterile dela apus.  Indeosebi pentru 
Englitera, Franţa și Austro-Ungaria, încheierea acestei con- 
venţii este un păcat, pe care Românii vor trebui să-l ispă- 
şească. 

In urmă Românii au luat parte la războiu şi au dovedit 
lumii, că sunt un popor trainic şi vrednic de încredere. Nu 

însă în asemenea împrejurări, nu dând ajutor Ruşilor strâm- 
toraţi trebuiau să dea Românii această dovadă, şi în deosebi 
Englitera, Franţa şi Austro-Ungaria, deşi recunosc virtuțile 
oștenilor români, nu vor ierta pe Români pentru păcatul de 
a fi contribuit atât de mult la biruinţa Ruşilor. 

Astăzi România stă înaintea Europei întrunite în Congres. 

Acest Congres are să reguleze orientul potrivit cu intere- 
sele deosebitelor puteri europene și această regulare sar fi 
făcut cu mai multă lesnire, dacă Ruşii nu ar lua parte la 
Congres ca biruitori, ci ca biruiţi. Ar fi biruit Ruşii şi fără 
ajutorul Românilor, ar fi biruit poate chiar contra Români- 
lor; acea Rusie însă, care ar fi biruit, fără ajutorul Româ- 
nilor, acea Rusie nu ar fi atât de <tăruitoare ca şi aceea care 
astăzi stă faţă cu Europa 

In zadar! Românii au dovedit că sunt un popor plin de 
putere, dar un popor care dispune de puterile sale în contra 
intereselor sale şi în aceeaşi vreme în contra intereselor euro- 
pene ; el stă înaintea Congresului ca înaintea judecătorilor 
săi. 

Două sute de ani sunt, de când Rusia înaintează mereu 
spre miazăzi, de două sute de ani lumea muscălească şi cea 
musulmană se află în luptă necurmată, şi acum, când se 
apropie timpul, ca să se curme lupta între musulmani şi 
muscali şi să înceapă o altă luptă între muscali şi lumea mo- 
dernă, noi, poporul, pe care lumea modernă ne-a ales de 
reprezentant al său, ne-a răsfăţat, ne-a legănat în cele mai 
îndrăzneţe iluziuni, noi am vărsat sânge şi am jertfit averi 
spre a face ca Ruşii să înainteze la porţile Constantinopolului 
şi ca lupta între ei şi lumea modernă să urmeze cât mai cu- 
rând. 

A trecut o sută de ani de când Austria se pregătise pentru 
lupta pe care o prevedea încă acum o sută şi cincizeci de ani, 
şi astăzi simte la hotarele dela răsărit un popor ce se nu- 
meşte latin şi totuşi e capabil de a se lupta contra intereselor 
civilizaţiei latine şi pentru biruinţa lumii muscăleşti. 

Abia douăzeci de ani a trecut de când Europa biruitoare 
a încredinţat poporului român paza gurilor Dunării punân- 
du-l stăpân pe Basarabia şi creindu-i o poziţie spre a se 
putea desvolta şi spre a aduna puteri pentru o luptă contra 
Rusiei, şi astăzi Românii stau înaintea Europei şi cer drep- 
turi pe baza tilurilor câștigate la Plevna şi la Rahova, stau 
ca aliaţi ai Rușşilor înaintea acelora, pentru care biruinţele 
Rusiei au fost nişte izvoare de nedumerire. 

Dar dovadă sunt faptele petrecute, că nu poporul român 
e vinovat. El dela început până în ziua de astăzi a fost 
pătruns de misiunea sa, şi singura lui vină ar fi că sa supus 
necesităţilor, pe care cu voe ori fără de voe le-a creiat gu- 

vernul. Această vină e însă o dovadă despre spiritul de disci- 
plină a Românilor. Românii nu puteau să creeze Europei 
noui greutăţi. Indată ce Ruşii au trecut hotarele și guvernul 
român se pusese la dispoziţiile Rusiei, Românilor nu le rămâ- 
nea decât să facă ce au făcut totdeauna: să decline orice răs- 
pundere, să protesteze și să renunţe de bună voie. 

Şi astăzi cestiunea e pusă cum a fost dela început. 

Românii pot să piardă Basarabia şi pot chiar să câștige în 
schimb Dobrogea ; atârnă dela învoirea puterilor europene; 
ei însă nu vor pierde din vina lor, nu vor renunţa, nu se vor 
lepăda de tradiţiile lor, ci vor urma pe calea croită de 
veacuri. 

Cestiunea română e o cestiune europeană, şi dacă puterile 
europene ar sacrifica interesele României, ar nesocoti intere- 
sele lor proprii; acesta e rezultatul faptelor istorice expuse 
în această dare de seamă. De două sute de ani bărbaţii de 
stat din imperiul Habsburgilor mereu se pregătesc să întâm- 
pine eventualitatea care astăzi e un fapt împlinit; dacă 
astăzi Austro-Ungaria ar consimţi ca Rusia să facă din nou 
pasul spre Dunăre, ea trebue să renunţe atât la Bucovina, 
cât şi la poziţiile ce ocupă în linia Carpaţilor, deoarece inte- 
resele, în virtutea cărora a luat în stăpânirea sa aceste pozi- 
ţiuni, nu ar mai fi legitime. Austro-Ungaria ar trebui să 
renunţe la misiunea, ce de două sute de ani caută a împlini 
în orient, pentru ca să poată sacrifica Basarabia. Și faţă cu 
Rusia, Austro-Ungaria reprezintă interesele societăţii mo- 
derne. 

Dacă cu toate acestea congresul ar ceda stăruinţelor Rusiei 
și ar sili pe Români să se retragă din Basarabia, rezolvarea 
definitivă a cestiunii va rămânea amânată până la un războiu 
viitor, în care Rusia va fi biruită, iar nu biruitoare. 


MÂNDRIA DE A FI ROMÂN 


D. I. Brătianu ne-a făcut un dar de Paşti: convenţia ruso— 
română este şi rămâne în plină vigoare, şi astfel vom putea; 
petrece sfintele sărbători cu pace şi cu iubire frățească. 

Ziua de astăzi ne este cu mult mai sfântă, decât să putem 
cuteza a o turbura prin o dare de seamă asupra circulării, în. 
care Preşedintele consiliului de miniștri ne face acest dar ; 
ne mărginim numai a mărturisi, că după a noastră părere, 
această circulară nici nu a schimbat, nici nu a lămurit situaţia. 

In curând se vor împlini optsprezece veacuri de când vieaţa 
latină a fost sădită în ţările dela Carpaţi; nici odată însă, în 
cursul acestor veacuri, nobila sămânță nu a fost aruncată în- 
valul unor întâmplări atât de primejdioase ca şi astăzi. 

Poveştile oştenilor romani despre farmecul bogăției şi al 
frumuseţelor aruncate cu prisos în aceste ţări, şi dorinţa de a 
ajunge cu lesnire la bunul traiu, au adunat pe acest pământ 
oameni din o lume străină, dar oameni care au venit cu hoţă- 
rîrea de a pune arci temeliile unei vieți mai potrivite cu firea 
binecuvântată a locului. 

Optsprezece veacuri au trecut însă, şi temeliile acestei vieţi 
tot se clatină. Binecuvântată a fost sămânţa ; binecuvântat e. 
pământul în care a fost sădită, vremile însă au fost şi sunt 
grozave. 

Popoare şi iarăşi popoare au perit, lumi întregi s'au risipit 
de când vieaţa latină se păstrează în adăposturile din Car- 
paţi. Atunci, când neamurile sălbatice porniseră dinspre miază- - 
noapte şi răsărit, ca să risipească comorile adunate la miazăzi 
şi apus, atunci poporul român nu era decât zămislit ; atunci 
însă, când aceste popoare răsfăţate în biruinţe şi stăpâniri 
se pierd de pe fața pământului, atunci se ivește încetul cu 
încetul din Hemu şi din Carpaţi un popor tânăr şi plin de- 
putere războinică, poporul român, gata de a începe lupta pen- 
tru păstrarea individualității sale. 

In luptă cu Maghiarii, Leşii şi Tătarii sau întemeiat țările- 
române ; luptele nu erau însă decât începute, şi cele două ţări: 

erau încă proaspete, când un nou soiu de popoare dă năvală 
despre răsărit şi înspăimântă întregul apus. 

Cade Bizanțul, cade Bulgaria, cade Ungaria, cad toate ţările 
până la Alpi; aici însă, la hotarele Europei, rămâne un popor 
mic, care se închină, dar nu se supune, o mână de oameni, 
cari prin bărbăţie şi înțelepciune ştiu să păstreze sfinţenia 
pământului de sub picioarele lor. 

Trei veacuri din vieaţa acestui popor sunt un închegat şir 
de lupte ; atunci însă, când în sfârşit Osmanii slăbesc de pu- 
teri şi Românii încep a prinde nădejde de pacinică desvoltare, 
atunci o nouă năvală se pornește despre miazănoapte. 

Și nici una mai primejdioasă decât aceasta nu a fost. Am 
avut vrăjmaşi, mulţi și grozavi în îndelungata noastră vieaţă; 
am avut însă vrăjmaşi nerăbdători, cu cari trebuia să ne lup- 
tăm piept la piept; am avut vrăjmași, la cari chiar copilul 
nu găsea îndurare; am văzut vrăjmaşi, cari ne puteau birui, 
dar ne lăsau mândria bărbatului biruit; vrăjmaşul de astăzi 
ne vine ca prieten şi nu râvneşte la sângele nostru, ci caută 
să surpe temeliile sufletului nostru, nu vrea să ne biruiască, 
ci scoate din noi putinţa mândriei, care ne dă tărie şi ne 
încheagă. 

De când la Movila Răbiei oastea moldovenească s'a risipit, 
rămăşiţele inimilor bărbate s'au pribegit şi numai haiducii 
vesteau lumii, că aci a fost odată un popor de bărbaţi. 

Astăzi, în sfârşt, când, după aproape întregi două veacuri, 
iarăşi stau Românii sub arme, oştirile Ţarului trec hotarele 
ţării, fratele Țarului ne aruncă o proclamaţie, în care ne 
spune că vine ca prieten, şi oastea română se retrage. 

După două sute de ani se încheagă o oaste română, şi cea 
dintâi acţiune a acestei oști este o retragere. 

In urmă însă, această oaste s'a bătut alăturea cu oșştirile 
Țarului şi a dovedit, că nu este alcătuită din oameni vrednici 
de ruşinea unei retrageri. 

Cu toate acestea astăzi, această oştire biruitoare e retrasă. 

Pentru ce s'a retras ? 

Pentrucă Ruşii stau în ţară ca prieteni? — Straniu priete- 
şug ! E retrasă pentru că Țarul e puternic ? 

Nu! Țarul Alexandru II nu are puterea lui Baiazid Fulge- 
rul şi nu puterea neînduraţilor săi urmași; ţara era însă 
închinată Turcilor, dar oastea turcească nu avea dreptul de 
a sta pe acest pământ. Au intrat şi străbunii noștri la învo- 
ială cu vrăjmaşii lor puternici; s'au învoit însă cu o singură 
condițiune, ca ţara să fie deşertată de oştiri străine. 

Şi dacă, în acele vremi, s'ar fi găsit vre-un împărat puter- 
nic, ce nu ar fi primit această condiţie, Românii nu sar fi 
întrebat cât sânge, câte bogății, câte nenorociri, căci el nu- 
mai biruiţi puteau suferi picior străin pe pământul lor. 


Ic 

Astăzi însă — suntem şi noi pe calea Poloniei. Au prote- 
stat, optzeci de ani au protestat mereu Polonezii contra ocu- 
paţiei muscăleşti ; ei wau vărsat însă nici o picătură de sânge, 
fiindcă Ţarul venea ca prieten şi le apăra libertăţile, fiindcă 
muscalii aduceau bani în ţară. Astfel, încetul cu încetul, s'a 
pierdut ceea ce încheagă popoarele: conştiinţa de demnitate, 
mândria bărbătească şi puterea îndărătnică. 

Avem noi această putere? Dacă o avem, nu vom porni pe 
calea Poloniei, şi nu ne vom mai întreba fiecare cât a trăit şi 
cât are să trăiască, ci vom închide ochii şi vom asculta glasul 
firii noastre, căci, la popoarele sănătoase, sunt vremi, în care 
şi bătrânii sunt cuprinşi de avântul tinereţelor. 

Dar asta e tocmai ce urmează a se dovedi. 

Optsprezece veacuri sunt de când vieaţa latină a fost sădită 
pe acest pământ, unde suntem noi în ciuda sguduirilor prin 
care a trecut; această vieaţă înaintează mereu sporind şi în- 
tărindu-se. S'a păstrat însă și crește această vieaţă, nu pentru 
că erau mulţi şi puternici aceia, care conlucrau la înte- 
meiarea ei, ci pentrucă fieştecare din cei puţini era mândru de 
munca înaintaşilor săi. De când este suflet de român pe 
faţa pământului, românul a fost mândru de a fi român, şi 
chiar atunci, când lumea îl privea cu dispreţ, el îşi cânta 
doina, şi în conștiința puterilor pe care le purta în sine, 
privea mândru împrejurul său. 

Sămânţa, din care a răsărit acest popor, e nobilă, şi po- 
porul nu va pieri decât atunci, când Românii vor uita nobleţa 
seminţiei lor. 

Pe aceasta a uitat-o d. I. C. Brătianu în darul ce ne face 
de Paşti. 


ROADELE CONLUCRĂRII CU RUSIA 


De câte ori făceam observările noastre asupra infructuozi- 
tăţii intrării în războiu a Românilor contra Turciei, liberalii 
și alţii de un gând cu ei ne înşirau marile avantaje morale, 
pe care naţia le-a câștigat, trimiţându-și floarea fiilor săi ca 
să moară de frig, de foame şi de gloanţe, înaintea valurilor de 
pământ a întăriturilor Plevnei. 

Când le spuneam, că o asemenea conlucrare, ce pentru ai 
noştri era un fel de martiriu, trebuia să fie ţinut în cum- 
pănă de foloase, chezăşuite în scris și legate cu noduri, foile 
liberale râdeau de zapis şi chezășie, vorbeau de generozitatea 
aliatului nostru, de vitejia cu care se bat dorobanţii, de „A! 

bravii mei copii !“ exclamate de cutare ori cutare ofiţer străin, 
de laudele jurnalelor străine; cu un cuvânt amăgitoarea 
glorie, vorbele mari la cari aplaudă necunoscătoarea mulțime 
se îmflase ca râul de munte, înecând glasurile celor puțini, 
cari cunoscători ai istoriei naționale şi a istoriei marelui 
vecin, prevedeau de mai nainte-ce frumuseți or să se întâmple 
când vremile se vor limpezi. 

Nu ştim de ce, dar de câte ori gândim la războiul ce l-am 
purtat şi la roadele ce le-am cules, ne vine în minte vestitul 
monolog al lui Sir John Falstaff, în care el dă definiția 
onorii. 

Gloria nu se bea, nu se mănâncă, nu se îmbracă ; ea nu vin- 
decă oasele sfărâmate de ghiulele, nu cârpește mantalele rupte 
prin cari suflă amorţitorul crivăţ, nu înlocuieşte porumbul 
crud, pe care l-au mâncat soldaţii noştri ca pâne caldă, c'un 
cuvânt gloria ce-o câștigi e frumos lucru, dar pentru dânsa 
e bine ca omul să nu rişte nici măcar degetul cel mic, necum 
zeci de mii de oameni şi zeci de milioane de bani, storşi la 
urma urmelor tot din spinarea muncii productive a ţăranului. 

La anul 1392, regele Sigismund al Ungariei încheiase o: 
alianță cu Mircea cel Bătrân în contra Turcilor. Sigismund 
trece Dunărea şi ia Nicopoli, apoi auzind de turburări în 
propia lui țară, se întoarce cu oaste cu tot din campanie, lă- 
sând pe Mircea singur cu ţara în faţa dreptului ce-l aveau 
Turcii de a se răzbuna. Ce face însă Mircea? Poate că, 
mișcat de nenorocirea nobilului său aliat, sau despărţit cu 
lacrimile în ochi de dânsul, urându-i izbândă bună în Ungaria? 

Ba de loc. Mircea, întemeiat pe tratatul de alianţă, îl so- 
mează pe rege să continue războiul, căci altfel va fi rău. 
Regele nu urmează, se întoarce prin Oltenia, e înconjurat de 
oastea ușoară a Ţării Românești şi scapă abia cu puţini oa- 
meni ca prin urechile acului în Ardeal. Stricatu-s'au poate 
prieteșugul pentru vecinicie prin acest act de răzbunare ? Ba 
nu, căci doi ani după aceea, închee o nouă alianţă cu același. 
rege al Ungariei. In sfârșit această alianţă îl duce pe Mircea 
din nou înaintea Nicopolei, unde în faţa strălucitei oşti creş- 
tine stetea Baiazid Fulgerul. După planul cuminte de războiu 
trebuia ca lupta s'o înceapă Românii cu oaste ușoară şi abia 
după aceea să intre în luptă greaua cavalerie franţuzească. 
Dar cavalerii franţuji, setoşi de glorie şi plini de ambiţie, nu: 
vor să stea în urma moldovenilor şi muntenilor, ci vor în 
frunte să dea năvală vitejească, să spulbere pe Turci. Ce- 
face Mircea ? Recunoscând poate generozitatea cavalerimei. 
s'a plecat acestui plan glorios și s'a învoit să rămâie el în 
urmă ? El a tuns-o binişor cu oaste cu tot peste Dunăre, 
lăsând oastea crucii în ştirea lui Dumnezeu şi a unei sorţi, pe: 

care el o prevedea foarte clar. Şi cum prezisese el în consi- 
liul de războiu, așa s'a întâmplat. 

Creştinii conduşi de entuziasm, de dorinţa de glorie, de 
cavalerism şi generozitate, au fost cumplit bătuţi, în urma 
planului pe dos, dictat numai de sentimente frumoase, iar 
Mircea şi-a scăpat oastea sa intactă în urma planului său 
cuminte ; o oaste mică, însă prețioasă, cu care peste un an 
el a stins pe același Baiazid, care sfărâmase frumoasa oaste 
creştină, în care erau față cele mai nobile şi mai glorioase 
nume ale Europei. 

Dar Mircea era un biet român cu mintea coaptă, care ştia 
că popoarele au lucruri mai scumpe de apărat decât gloria. 

Nouă ni se pare deci, că de-am fi urmat cum urmau bă- 
trânii, de ne-am fi păstrat pentru vremi, în care într'adevăr 
existenţa ţării ar fi fost în joc, mai bine am fi făcut. Apoi 
am mai adăoga, că în schimbul suferințelor reale, a morţii 
reale, a banilor reali, cheltuiţi cu războiul, ar fi trebuit să 
căpătăm bunuri reale — nu cuvinte frumoase prin gazete 
străine.  Acesta-i lucru aproape de mintea omului, încât toate 
foloasele morale puse în cumpănă cu ceea ce am fi trebuit să 
câştigăm după o campanie victorioasă sunt te miri ce şi mai 
nimica. 

Acuma situaţiunea e cu totul alta şi mult mai nefavorabilă = 
o mulţime de lucruri sunt cu putinţă. Se vorbeşte de o nouă 
convenţie ruso-română. Această convenţie n'ar avea pentru 
noi nici un folos real, dar mulţime de pagube. Presupunând 
că în schimbul unei noui convenţii, Rusia ar renunţa la Basa- 
rabia, ce se va întâmpla? Rusia învingătoare va sta în faţă 
cu Austria armată şi se va învoi să împartă și ţara noastră; 
Ruşii vor lua Moldova, Austriacii Țara Românească, sau în 
cazul cel mai bun, Austria le va lua pe amândouă şi vom fi 
buni-bucuroși că încăpem sub un Stat, în care cnutul nu 
joacă nici un rol. Rusia învinsă va trebui să renunţe ş'așa la 
Basarabia, silită de un al treilea, încât toate sacrificiile noa- 
stre de pân'acum şi viitoare nu ne vor aduce decât ceea ce 
timpul ar fi trebuit să ne aducă prin puterea lucrurilor. 

C'un cuvânt poziţia noastră e mai grea decât ori şi când, 
dar aceasta ar fi foarte puţin dac'am fi ştiut a ne păstra şi 
dacă n'am fi contribuit noi înşine de-a o 'ncurca şi mai rău. 

CONSECVENȚA CONSERVATORILOR ŞI A 
„TIMPULUI“ 


De când guvernul conservator s'a retras, partidul conserva- 
tor observă o atitudine foarte rezervată, dar statornică. Inainte 
de a, fi izbucnit războiul, cu ocaziunea încheierii convențiunii, 
în cursul războiului, după încheierea păcii, în sfârşit tot- 
deauna și față cu toate cestiunile mari, partidul conservator 
a combătut guvernul, dar nici odată nu i-a făcut greutăți. In 
deosebi „Timpul“, organul partidului conservator, a combătut 
mereu pe guvern, l-a combătut adeseori chiar cu amărăciune ; 
niciodată însă nu a uitat, că fie oricât de rău, acest guvern 
din nenorocire reprezintă statul român. 

Dovadă ne sunt coloanele acestui ziar. Ca opoziție, am 
dat părerea noastră asupra faptelor guvernului, ne-am rostit 
asupra politicii, ce credeam că este bine de a urma din partea 
statului român, şi adeseori, plini de amărăciune, am mustrat 
pe aceia, cari nu voiau să înțeleagă sfaturile bărbaților poli- 
tici din partidul conservator. 

Atunci când era vorba să se încheie o convenție cu Rusia, 
ne-am rostit în cuvinte lămurite, că atitudinea statului român 
față cu Rusia trebue să fie rezervată, plină de respect, dar 
demnă şi hotărîtă. 4 

Cu toate acestea guvernul a încheiat convenţia dela 4 Apri- 
lie, care ne impunea imense sacrificii morale, şi, în urmă, a 
încheiat alianţa morală, care ne-a impus imense sacrificii 
materiale. : 

Am combătut guvernul pentru aceste fapte, dar noi înșine 
am rămas consecvenţi în atitudinea noastră faţă cu Rusia: 
totdeauna rezervaţi, plini de respect, dar demni şi hotăriţi. 

In urmă, la încheierea păcii, sau adeverit temerile noastre, 
exprimate încă din vreme cu atâta stăruinţă. 3 

Guvernul şi organele sale au căzut acum din o extremitate 
într'alta şi au început să reia o atitudine violentă faţă cu 
Rusia ; noi însă am rămas consecvențţi, adică rezervaţi, plini 
de respect, dar demni şi hotăriîţi. 

„Românul“ desminţea încă ştirea despre cererea de retro- 
cedare a Rusiei, predica încă cititorilor săi încrederea în 
generozitatea Țarului, pe când, luând act despre zgomotul 
răspândit, noi puneam la îndoială temeinicia lui, dar în acea 
vreme declaram scurt, cuprinzător, cu demnitate şi hotărît : 
„Nu dăm nimic Rusiei şi nu primim nimic dela Rusia. Voim 
să întreținem relaţiuni de bună vecinătate cu Ruşii, dar nu 
putem jertfi nimic de dragul lor.“ 

Iară atunci, când organele ruseşti au început să pună la 

îndoială drepturile României asupra Basarabiei, nu ne-am 
pierdut răbdarea, nu am devenit insolenţi faţă cu o puternică 
invazie, ci am răsfoit cărţi, ne-am folosit de munca altora, 
am adunat dovezi şi am arătat, că poporul român nici odată 
nu a renunţat la drepturile sale asupra Basarabiei, şi că prin 
urmare nici astăzi nu are dreptul de a renunţa. 

Dela început deci până în ziua de astăzi, „Timpul“ a um- 
blat pe o cale croită de iubirea de ţară, de buna chibzuinţă 
şi de cunoștința trecutului şi prezentului acestei ţări; dela 
început până în ziua de astăzi el şi-a rămas consecvent, şi la 
4 Aprilie nu susținea decât aceea ce susține şi astăzi. 

Dovadă ne sunt coloanele acestui ziar. 

De câtva timp însă protivnicii noştri au adoptat programul 
nostru politic şi, voind să-l aplice, nu numai îl duc ad absur- 
dum, ci îşi mai dau silință de a încredința lumea, că noi com- 
batem acest program, în vreme ce nu combatem decât lipsa 
de capacitate a oamenilor ce vor să-l aplice. 

Astfel, „Românul“, în numărul dela 27 Aprilie, arată citi- 
torilor săi cari sunt faptele patriotice ale guvernului. După 
aceea întreabă : 

„Ce făcură şi ce fac în acest timp membrii şi aderenţii mini- 
sterului Catargi? Membri ai ministerului Catargi nu sunt 
decât bărbaţii politici, al căror organ e „Timpul“, de oare ce 
chiar o parte din partidul conservator a părăsit pe ministerul 
Catargi. Organ deci al aderenţilor ministerului Catargi e 
„Timpul“, în deosebi „Timpul“. 

Ei bine, ce au făcut „„limpul“ pe când guvernul muncea 
pentru fericirea Patriei ? 

„Orice lovire din partea guvernului rusesc, susțin, că cu 
dânsul este dreptatea şi cu noi nedreptatea“. 

Așa zice „Românul“ ! 

Am zis de mult că oamenii care scriu în ziarul „Românul“ 
nu sunt vrednici de a sta de vorbă cu noi: nu-i mai putem 
dar mustra pentru grosimea obrazului lor. Ne cuprinde însă 
o uimire cu totul obiectivă, când ne vedem față cu fenome- 
nala îndrăzneală de a rosti astfel nişte cuvinte atât de grave, 
cu toate că acela care le rosteşte trebue să ştie că ele cuprind 
un neadevăr. 

„Ne cere Basarabia: BINE FACE, zic ei PRIN BROȘURE“. 

Zic ei?! — 

In o singură broșură s'a zis ceva deasemeni, şi „Timpul“ a 
declarat scurt şi lămurit, că scriitorul acestei broşuri nu e 
membru al partidului conservator, şi că acest partid combate 
vederile cuprinse în acea una singură broșură. 

„BINE FACE“, zic ei prin ziare!“ urmează „Românul“. 

In care anume ziar însă? Când? Cum? cu care anume 

cuvinte, s'a zis din partea „aderenţilor ministerului Catargi“ 
că „BINE FACE RUSIA DE NE CERE BASARABIA ?“ 

In deosebi „Timpul“, adevăratul organ al „aderenţilor mini- 
sterului Catargi“, când anume a rostit cuvinte, din cari ar 
putea rezulta ceea ce zice organul sibariților ? 

Nu se ştie şi nici nu-i nevoie să se ştie: „Românul“ nu 
voieşte să producă decât un efect trecător. 

Am dori însă, ca în sufletul cititorilor acest efect să fie 
temerea, ca nu cumva „Românul“ să-şi facă socoteală astfel : 

„Dacă vom face ca mulţimea să crează că partidul conser- 
vator, fiind la putere, ar ceda Basarabia, ea va găsi că e mai 
bine să o cedăm noi, fiindcă suntem mai buni patrioţi“. 

Dar, nu credem de cuviinţă a mai spune, unde ajung oame- 
nii cu asemenea socoteli. 

Fără îndoială — nu la Panteon. 


DESBINAREA DIN LĂUNTRU 


Trecerea Ruşilor pe pământul românesc, prin surprindere, 
după cum ziceau pe atunci radicalii noştri, însă prin bună 
înţelegere, încă dela Livadia, cu guvernul nostru ; 

Convenţia ruso-românească, votată à la vapeur de către un 
Senat ales cu violarea prescripţiilor constituţionale când ţara 
era impănată de aproape 200.000 baionete rusești ; 

Trimiterea oștirii românești în ajutorul creştinătăţii ame- 
nințate la Plevna, pentru a se bate alături cu Rușii ; 

Risipirea a sutimi de milioane din visteria statului, şi risi- 
pirea averii ţăranilor şi orășenilor sub formă de rechiziţii şi 
beilicuri ; 

Jertfirea a zece mii de oşteni viteji în câmpiile Bulgariei, 
fără un anume lămurit scop, unii răpuși prin foc, alţii, și 
mai mulți, prin ger şi foame E 

Pierderea Basarabiei şi, în loc de despăgubire de războiu, 
indatorirea de a capitaliza tributul, ce plăteam până acum 
Sultanului, pe socoteala creditorilor Porții, ale căror interese 
vor fi regulate de către o comisie internaţională europeană ; 

lată recapitularea punctelor de căpetenie ale istoriei vieţii 
noastre politice de doi ani până acuma, sub guvernul radi- 
calilor. i 

Să vedem ce a făcut în vremea aceasta de doi ani opoziţia 
conservatoare, care, cu toată greutatea situaţiei, a fost radical 
înlăturată dela cârmuirea treburilor şi dela sfatul ţării. 

Dela începutul evenimentelor, prin publicitate şi în Senat 
— căci radicalii noştri, mazariștii „liberi alegători“, n'au îngă- 
duit să pătrunză în Cameră mai nici un conservator — opo- 
ziţia conservatoare a crezut de cuviinţă să păstreze tonul cel 
mai cuviincios şi mai cumpătat atât în privinţa guvernului, 
cât şi în privinţa Rusiei și politicii sale. 

Când guvernul radical, după ce a dizolvat Senatul care, 
deşi îl adusese la putere, începuse a arăta oarecare veleităţi 
de opoziţie şi ameninţa a nu fi unealtă oarbă a politicii guver- 
nului, a pus să i se aleagă un Senat ad-hoc, afară din terme- 
nul prescris în legea temeinică a ţării, opoziţia a trebuit să 
combată această abatere dela legea guvernului, pe același ton 
însă, cu moderație și cuviinţă. 

Când în noul Senat guvernul a adus convenţia cu Rusia, 
opoziţia a crezut de datoria sa să se ridice cu putere împo- 
triva acestei convenţii. Zadarnic însă. Cele patru discursuri 
rostite în deosebite rânduri de senatorul conservator, d. P. P. 
Carp, sunt de faţă. In deşert, ca şi Casandra din Troada, d. 
Carp a proorocit d-lui Brătianu şi guvernului radical urmă- 
rile greşitei lor politici, arătându-le de mai nainte că dânşii 
au să trimită, spre pierzarea intereselor noastre, oştirea româ- 
nească peste Dunăre. 

Oştirea s'a pornit, în adevăr, întru ajutorul creştinătăţii 
amenințate, la Plevna. Opoziția atunci a stăruit mai întâi 
din toate puterile să facă pe radicali a înţelege, că ne batem 
cu propriile noastre mâini, că interesul nostru nu e nici de 
cum să grăbim izbândele slavismului şi să prăpăstuim pe 
Turci. Zadarnic însă. Văzând că în felul acesta nu o poate 
scoate la căpătâiu cu radicalii, cărora „nervii toţi le erau 
întinși spre grozava faptă“, opoziţia a zis guvernului: Trimi- 
teţi în bătălie oștirea ţării să apere, alături cu oştirea rusea- 
scă, cauza creştinătăţii: bine! dar ca să lucreze cele două 
oştiri la olaltă, trebue să vă îngrijiţi a avea un tractat de 
alianţă în regulă cu M. Sa Impăratul şi cu guvernul împără- 
tesc al Rusiei, spre a şti lămurit, spre a vă putea da seama 
bine, pentru ce deschideţi şi răsturnaţi pe dos punga ţării, 
pentru ce chiar voi daţi lovitura hotărîtoare tractatului dela 
56“. Zadarnice şi acestea. 

Şi când au început să se verse milioanele; când au înce- 
put să se ia ţăranului până şi cojocul de rechiziţie ; când au 
început buletinele de pe câmpul de bătaie să facă pomelnicul 
vitejilor căzuţi în Bulgaria ; când au început să vie sute de 
Români, nemâncaţi, goi, bolnavi, schilodiţi şi degeraţi de peste 
Dunăre; când am aflat că suma milioanelor vărsate nu se 
poate încă socoti, iar numărul victimelor războiului se urcă 
la peste zece mii de oameni, — zadarnic opoziţia a tot între- 
bat și iar întrebat pe guvernul radical: Oare — dacă nu care 

cumva a luat Dumnezeu minţile Românilor — pentru ce atâ- 
tea dureri şi atâtea jertfe ? 

Când, la urma urmelor, s'a deschis Congresul dela Berlin, 
şi tocmai d. I. C. Brătianu şi-a luat sarcina a merge să înfă- 
ţişeze ţara dinaintea înaltului areopag, lăsând la prezidenţa 
cabinetului pe d. C. A. Rosetti, opoziţia, văzând mai ales cele 
ce zic organele din străinătate, în privinţa relei întipăriri ce 
a produs această remaniere ministerială în cercurile înalte 
dela Berlin, — opoziţia a crezut de datoria ei să strige și să 
povăţuiască pe radicali a nu mai compromite ţara și de astă 
dată în faţa Europei, deoarece atât d. Brătianu cât şi d. Ro- 
setti, pe drept ori pe nedrept, trec în ochii lumii de demo- 
craţi-socialiști având legătură strânsă cu secta politică a lui 
Hoedel şi Nobiling. Zadarnice însă ca totdeauna au fost şi 
de-astă dată strigătele şi poveţele noastre. 

După cum toată lumea ştie, şi după cum trebue orice om 
de bună credinţă să mărturisească, — acestea le-a făcut şi zis 
opoziţia conservatoare în curgere de doi ani încoace, în vreme 
ce s'a ţesut drama, a cărei deslegare tristă toată naţia o cunoa- 
şte astăzi. 

Să vedem acum ce purtare a avut guvernul faţă cu faptele 
şi zisele opoziţiei conservatoare în acești doi ani de zile. 

Când opoziţia conservatoare, prin organele sale de publici- 
tate, a osândit politica guvernului radical, arătându-i că rău 
face de aruncă România trup şi suflet în braţele Rusiei, zia- 
rele radicale au răspuns că, opoziţia urmează această cale 
numai şi numai din pricină, că i-e necaz văzând pe radicali în 
stare să săvârșească fapte mari politice şi naţionale, şi că e 
geloasă de decoraţiile ruseşti atârnate pe piepturile virtuoşi- 
lor radicali, — și guvernul şi-a urmat calea pe care o apucase. 

Când opoziţia a strigat împotriva convenției ruso-româneşti 
şi a proorocit unde au să ajungă lucrurile, radicalii de-abia 
i-au dat ascultare și au refuzat să-i dea lămurit răspuns ; ; un 
potop de declamații au înnecat cuvintele patriotice și sănă- 
toase ale oratorilor conservatori — şi convenția, care de alt- 
minteri era pusă în vigoare de mult, sa votat ca fiind un 
fapt împlinit. 

Când opoziția conservatoare a spus guvernului că Românii, 
ajutând şi grăbind izbândele, de altminteri oarecum sigure, 
ale cauzei slave, se bat cu propriile lor mâini, că războiul 
pentru noi, chiar cu biruință din parte-ne, spre pierzare ne-ar 
fi, că trebue să fim cuminţi, şi în certele celor mari, cu uşu- 
rătate să nu ne amestecăm, — organele radicale au strigat că 
„numai ciocoilor le e dat să se co:uucă de pe deviza: capul 
plecat de sabie nu-i tăiat“, iar d. C. A. Rosetti prin „Româ- 
nul“ d-sa a răspuns la îndemnurile sănătoase ale opoziției 
conservatoare, cum are obiceiul, cu o formulă sacramentală 

de senzaţie: „Unei naţii moleşite trebue să i se ia sânge“. 
Prilejul era bine venit, cauza creştinătăţii fiind primejduită la 
Plevna, şi formula d-lui Rosetti s'a şi pus în lucrare. 

Când apoi opoziţia conservatoare, văzând că oștirea noastră 
trece Dunărea şi intră în foc laolaltă cu Ruşii, a început să 
întrebe pe guvern cum, cu ce tractat de alianţă ne batem 
alături cu oștirea împărătească, şi că dacă n'avem tractat, 
trebue neapărat și de grabă să facem unul în regulă, — orga- 
nul d-lui C. A. Rosetti cu tot corul forţelor radicale au înce- 
put să ia opoziţia în bătaie de joc şi să ne zică, cu ton picant, 
că cu împărații, radicalii nau obiceiu să facă zapis, că dela 
împărați d-lor nu cer chezăşie, nici amanet. 

Se răpuseră în Bulgaria cu miile sărmanii noştri viteji — 
cari se vede că n'au fost moleșşiţi, cum îi credea d. Rosetti; 
curseră pe apa Dunării în jos milioane, sute de milioane de 
bani românești munciţi ; se lua de beilic şi cojocul bietului 
român, şi „cauza creştinătăţii“ fu scăpată de primejdie. Dar 
noi, ne aleserăm cu ce? Ne pomenirăm că vine d. general 
Ignatief să ne ceară de zor Basarabia înapoi. 

Opoziția conservatoare cea dintâi şi-a ridicat puternic gla- 
sul, cuviincios însă, împotriva pretențiilor nedrepte ale Ru- 
siei. „Timpul“ a publicat, despre drepturile de veci ale Româ- 
niei asupra Basarabiei, un şir de articole ştiinţifico-politice, 
cari, suntem fericiţi a spune fără mândrie, au făcut, după 
mărturisirea altora, epocă în desbaterea acestei dureroase 
cestiuni. Cu toate astea, „Românul“ şi corul foiţelor radicale, 
de când cu venirea generalului Ignatieff cu nedreapta cerere 
a guvernului rusesc, au început, și de-atunci urmează neconte- 
nit, a injuria opoziţia conservatoare, deşi cu desăvârşire înlă- 
turată dela sfatul ţării, acuzând-o de pretenţiile Rusiei şi de 
pierderea Basarabiei. Ba încă, zilele trecute, unul dintre cana- 
lurile de scurgere ale „Românului“ a ajuns să amenințe pe 
conservatori cu a doua dare în judecată și cu justiţia sumară 
a poporului pentru pierderea pământului românesc de lângă 
gurile Dunării, amintind în același timp că „poporul a fost 
generos odată cu conservatorii şi i-a iertat la întâia acuzare, 
astăzi însă...“ 

Dela începutul vremurilor grele prin care am trecut pân'a- 
cuma de doi ani, opoziţia conservatoare, văzându-se sistema- 
ticeşte înlăturată nu numai dela cârma statului, ci şi dela 
sfatul ţării, mereu a tot strigat radicalilor, că ne trebuie 
înfrățire, unire, înţelegere între toți Românii, pentru ca tăria 
țării să fie cât se poate mai mare, pentru ca să înfăţişăm 
lumii o nație nedesbinată de ură între frați şi fraţi. Drept 
răspuns la chemările opoziţiei, radicalii, fără cea mai mică 
teamă de păcat, fără cel mai din urmă sentiment de pudoare, 
au acuzat-o că urzeşte în taină cu Ruşii împotriva ţării. 


314 M. EMINESCU 


Când opoziţia a povăţuit pe d. Brătianu să nu meargă toc- 
mai d-lui la Congres, și a osândit numirea d-lui Rosetti la 
prezidenţia ministerului, radicalii ne-au potopit cu injurii, 
ne-au acuzat că insinuăm şi calomniem cu perfidie, pentru 
ca să facem rău cauzei României şi să slujim interesele şi 
poftele străinului. Astăzi toată lumea vede ce trecere au avut 
d. Brătianu în faţa Congresului, și poate judeca dacă opoziţia 
a avut sau nu dreptate. 

In fața atâtor rele, ce fără să asculte câtuşi de puţin glasul 
povăţuitor al altora, radicalii au făcut acestei ţări, şi după 
atâta răutate şi rea credinţă din parte-le faţă cu opoziţia con- 
servatoare, un sentiment adânc de indignare şi de durere tre- 
bue să cuprinză pe orice om cum se cade, pe orice adevărat 
şi cinstit Român. Şi cu toate astea, astăzi încă le zicem: 
„In urma hotărîrilor înalte ale Congresului, trebue să-şi vie 
odată în fire şi ţara aceasta şi să se puie pe calea adevărului. 
Inlături de acuma declamaţiile fără frâu, paradele şi scama- 
toriile ; înlături fraza goală şi chimera fără trup ; înlături 
şcoala relei credinţe. Cumpăt şi iar cumpăt ne trebue deo- 
camdată pentru ca să nu ne prăpăstuim de loviturile ce ne-a 
fost dat să suferim; minte şi inimă drepte şi sănătoase ne 
trebuesc pe viitor, ca să ne apărăm de alte nouă suferinţe!“ 

După cum s'au purtat de doi ani pân'acuma radicalii faţă 
cu opoziţia conservatoare, astăzi mai putem oare nădăjdui că 
ne vor asculta această din urmă povaţă ? 


PATRIOȚI „FĂRĂ PRIHANĂ“ 


Pe când retrocedarea Basarabiei nu era decât o întrebare, 
aflându-se numai în stadiul pretențiilor Rusiei, d. N. Crețu- 
lescu, vechiu membru al partidului conservator, dete la lu- 
mină o broşură, despre care s'a vorbit mult, întitulată „Cuge- 
tări asupra retrocedării Basarabiei“, în care broşură autorul 
îşi rostea părerea, cum că n'ar fi rău să ne învoim a da ţinu- 
turile pe care ni le pretinde Rusia, în schimb pentru Dobro- 
gea. Autorul „Cugetărilor“ se silea a dovedi că schimbul ar 
fi pentru noi de folos, şi îşi întemeia părerea mai ales şi pe 
aceea că Dobrogea are două porturi pe mare. N 

Deoarece pe atunci, cum ziserăm, retrocedarea Basarabiei 
era numai o întrebare, partidul conservator, prin organele 
„sale, se ridicase cu putere împotriva pretențiilor Rusiei, cari, 
şi după dreptul istoric, şi după tractate, erau nedrepte. Era 

încă o întrebare retrocedarea Basarabiei, o întrebare la care 
partidul conservator răspundea că, din parte-i, naţia româ- 
nească, așteptând hotărîrile Europei, nu se învoieşte a răs- 
punde Rusiei decât negativ. 

Drepturile de veci ale României asupra Basarabiei, le-a 
dovedit „Timpul“ foarte lămurit în şirul de articole, ce dânsul 
a publicat împotriva celor susţinute de ziarul cancelariei ru- 
sești, „Le Nord“ din Bruxelles. 

Broșura d-lui N. Creţulescu apăru, răspunzând afirmativ 
cererilor Rusiei. Partidul conservator, de oarece nu împăr- 
tășea nici de cum părerile rostite în acea broşură, îndată 
după ivirea ei la lumină, s'a grăbit a arăta prin organele lui 
că, chiar dacă d. N. Creţulescu ar mai fi, cum nu mai este, 
un membru activ al partidului acestuia, broşura d-sale este 
rostirea numai şi numai a părerilor individuale şi izolate ale 
autorului, şi că partidul conservator nu împărtăşeşte, ci res- 
pinge aceste păreri. 

Ce au făcut însă radicalii dela „Românul“? Dela ivirea 
broșurii d-lui Creţulescu şi până mai zilele trecute, cu toate 
declaraţiile şi desminţirile organelor partidului nostru, a cău- 
tat necontenit să facă răspunzătoare pe întrega opoziţie con- 
servatoare de părerile rostite în acea broşură, denunţând opi- 
niei publice că conservatorii uneltesc în taină cu Rusia, îm- 
potriva patriei, pentru pierderea Basarabiei. Zadarnic noi 
strigam că nu împărtăşim, că întregul partid respinge fără 
rezervă părerile d-lui Creţulescu ; zadarnic, căci „Românul“ 
şi canalurile sale de scurgere, după cum le e năravul, ne 
înjurau pe toate glasurile aruncându-ne în cap răspunderea 
nu numai pentru broşura de care vorbim, ci şi chiar pentru 
pierderea Basarabiei. 'Toată lumea cu judecată ştia însă chiar 
de pe atunci, că cu toate marafeturile radicalilor, Basarabia 
era retrocedată de dânşii, cel puţin în principiu, încă de când 
cu taimoasa vizită la Livadia de unde ni sau tras mai în 
urmă atâtea şi atâtea 

Câtăva vreme trecu după ivirea broșurii d-lui Creţulescu, 
şi deodată cu deschiderea Congresului, Românii aflară că Ba- 
sarabia se duce, mulţumită pe lângă altele şi trecerii ce a 
avut d. Brătianu în fața Congresului. „Românul“ începu să 
strige şi mai grozav împotriva partidului nostru, învinovăţin- 
du-l de hotărîrile Congresului; se folosi apoi de prilej şi 
aminti iarăşi publicului despre „părerile partidului conserva- 
tor rostite în broşura d-lui Creţulescu“. „Românul“, văzând 
că se apropie pentru ţară momentul de a înghiţi hapul pre- 
gătit la Livadia, văzând că se “apropie finalul, le tour non- 
plus-ultra al reprezentaţiei de scamatorie radicală, ce ni se 
joacă de doi ani încoace, socoti că trebue să înceapă zgomotul 
şi să mişte cu putere anaratele magice, pentru a ameţi ochii 

lumii și a face publicului iluzie desăvârşită. Ne pomenirăm 
deci cu isteţii scamatorii dela „Românul“, că încep să ţipe 
împotriva hotărîrilor Congresului, şi să declare cu aer des- 
nădăjduit. cum că odată cu capul nu dăm Basarabia, odată 
cu capul nu iau Dobrogea, — după ce cu multă dibăcie făcu- 
seră să se împrăștie vorba, cum că am concentrat oştirea la 
munţi pentru a se împotrivi cu armele la orice siluire ne-ar 
veni din partea Rusiei, sau chiar din partea Europei întregi. 
Cei drept-credincioşi din public începură, în adevăr, să cam 
simtă ameţeală și vârtejuri la ochi; însă cei cu judecată 
sănătoasă, şi cari nu cred până ce nu pipăie de-aproape lucrul 
bănuiau cam ce are să iasă până ’n sfârşit din tot jocul sfori- 
lor magice ale „Românului“. 

Trecu ce trecu, şi organul d-lui C. A. Rosetti, împreună cu 
tot corul, schimbă pe nesimţite cântecul. Cu aerul cuvios şi 
plin de resemnare teatrală, începură să se plângă la cer de 
nedreptatea Congresului, şi să strige cum că Basarabia o dau, 
că mau ce face, dar Dobrogea nu o au Doamne-fereşte! Cei 
drept-credincioşi, — cari, oricât să-i păcălească d. C. A. Ro- 
setti, minte n'or să mai înveţe, — împărtăşiră din tot sufle- 
tul durerea teatrală a „Românului“ şi luară drept bani buni 
părerea rostită de el că dând Basarabia nu trebue să primim 
Dobrogea ; — cei drept-credincioşi gândeau că, fireşte, bine 
zice „Românul“ şi cum zice are neapărat să şi facă, că de luat 
poţi să-i iei omului cu sila, dar de dat nu poţi să-i dai! Unii 
dintre drept-credincioşi, cei mai nevinovaţi radical-naăscuţi, 
mergeau şi mai departe: credeau că guvernul ţine armata 
concentrată ca să se împotrivească, nu la răpirea Basarabiei, 
ci la hărăzirea Dobrogei. Cei cu bună judecată însă înţele- 
geau foarte bine ce are să ne scoată la urma urmelor, d. C. A. 
Rosetti de sub perdea. 

Se isprăvi congresul, şi se vede că plenipotenţiarii, nefiind 
dintre drept-credincioşii d-lui C. A. Rosetti, nu s'au lăsat a fi 
amăgiţi de marafeturile „Românului“, ci, ca oameni cu jude- 
cată, au stăruit în hotărtrile lor. Astfel, Basarabia ni se ia, 
Dobrogea ni se dă. Noi — ce trebue să facem? Să vedem ce 
ne învaţă d. C. A. Rosetti prin „Românul“. 

Vreo șapte sau opt zile sunt, de când d. Rosetti, şi prin ur- 
mare și corul foițelor radicale, uitând Basarabia cum se uită 
toți morţii, cântă cu extaz Dobrogea. Citească oricine „Ro- 
mânul' din zilele acestea și vază cum s'au întors sforile. Des- 
pre Basarabia se mai face din când în când pomenire, cum se 
fac soroacele răposaţilor ; Dobrogea însă... şi apoi dă-i înainte: 
„Dobrogea e așa, Dobrogea»« pe dincolea! Cum Doamne 
sfinte, să nu luăm Dobrogea? Are şi porturi maritime !“ 

Da, să facem cum ne învaţă d. C. A. Rosetti; da, să luăm 
Dobrogea ; însă d. C. A. Rosetti şi ucenicii d-sale sunt şireţi : 

luăm acuma, fireşte, Dobrogea, însă n'o luăm în schimb, o 
luăm... numai așa... 

Abstrăgând prin urmare dela tertipurile de formă, de unde 
atârnă toată meşteșugirea d-lui C. A. Rosetti și toate aiurările 
radicalilor, întrebăm: oare ceea ce cântă „Românul“ dela 
o vreme încoace nu este o parafrază a celor cuprinse în 
broşura d-lui N. Creţulescu ? 

La ivirea acelei broşuri, autorul ei și toţi conservatorii, deși 
se grăbiseră a declara mereu că resping orice solidaritate cu 
părerile rostite de d. N. Creţulescu, erau trataţi de către radi- 
cali ca trădători de patrie, ca vânduți străinului și câte altele... 

Astăzi d. C. A. Rosetti parafrazează pe d. N. Creţulescu; 
da, însă radicalii totuși rămân patrioţi fără prihană! 


DREPTURILE NOASTRE ASUPRA DOBROGEI 


De-o seamă de vreme „Românul“ năvăleşte aprig asupra 
„Pressei“, inculpând-o că s'ar fi contrazicând, că ar fi susţinut 
odată primirea Dobrogei, iar astăzi pledează contra ei. Lucrul 
stă astfel. „Pressa“ în realitate nu s'a rostit până astăzi nici 
pro nici contra, dar a ţinut seamă de opiniile amânduror 
taberilor. In unul din ultimii ei numeri organul conservator 
a găsit de cuviinţă a da o deosebită atențiune moţatei mo- 
ţiuni a celor patruzeci și şase din cameră, spre a arăta, zice 
„Pressa“ — respectul nostru pentru orice opiniune, care este 
rezultatul unei convicţiuni onorabile, iar pe de altă parte, 
ca să supunem aprecierii publice modul de a vedea al unor 
bărbaţi distinși asupra unei aşa de grave cestiuni. 

C'un cuvânt „Pressa“ nu s'a rostit încă, dar a comunicat 
publicului ei moţiunea, lucru ce-am făcut și noi, dar între 
— varietăţi. Opiniunea celor patruzeci şi şase, departe de a 
fi rezultatul unei convingeri, e rezultatul fricii. Cei patruzeci 
şi şase, cu puţine excepţii, fac parte din acel partid de cumu- 
larzi din Moldova, numit fracțiune, oameni foarte viteji, când 
e vorba de-a da năvală la posturile şi la moşiile statului, 
foarte sfioşi însă față cu orice împrejurare, care ne-ar sili la 
muncă serioasă şi la gândire serioasă, iar în fruntea lor e 
iscălit d. Vernescu, adică un advocat bun, un om de ispravă 
şi un orator simpatic în dealmintrelea, dar ale căruia calităţi 
ca om de stat sunt până acum foarte problematice. După 
opinia noastră intimă d. Vernescu pare a fi singurul, care a 
iscălit din convingere moţiunea. 

„Românul“, căruia opinia celor patruzeci şi şase din orta, 
motio belferorum, îi era foarte neplăcută, în loc de a se lega 
de ei de-a dreptul, se leagă de „Pressa“, ca şi când „Pressa“ 
ar fi susţinut ca ale sale opiniile d-lor Holbar, Pantazi Ghica, 
Anghel Rachierul, Misail, Fulger, Şoarec ş. a. 

Vom lua și noi motivele acelei moţiuni precum sunt repro- 
duse în „Pressa“ şi credem că resfrângerea lor ne va fi foarte 
uşoară. 

Iata-le : 


1) „Ceea ce a făcut, ceea ce face importanţa noastră poli- 
tică şi istorică în această parte a Europei orientale, este că 
suntem o naţiune de rasă latină omogenă, ce rupem formi- 
dabila unitate a rasei slave. 

Mergând a ne pune în contact, a ne amesteca cu rasa slavă 
din Bulgaria, pierdem această importanţă“ ; 

2) „Serbia a protestat, când armata română s'a îndreptat 
ca să ocupe Vidinul, formulând pretenţiuni etnografice şi 
istorice asupra Vidinului. Nu mai este îndoială, că guvernul 
Bulgariei va vedea cu un ochiu foarte defavorabil ocupa- 
țiunea Dobrogei de către Români; nu mai este îndoială că 
se vor ivi certuri continue între dânsul și guvernul român ; 
Rusia naturalmente, va interveni continuu, ca să ne împace. 
Deci intervenţiunea unui stat mic, va să zică perderea liber- 
tăţii şi independenţii de acţiune a acestuia din urmă“ ; 

3) „Pentru a ţine în respect și în ordine populaţiunile săl- 
batice ale Dobrogei, ne va trebui să întreţinem acolo o armată 
considerabilă. 

O armată considerabilă în Dobrogea va să zică mai multe 
milioane, ce se vor cheltui pe fiecare an, va să zică o cauză 
de slăbiciune economică a statului român“ ; 

4) „Pentru a face şederea, în această țară băltoasă, posi- 
bilă, pentru a o face productivă, trebue să cheltuim zecimi 
şi poate sutimi de milioane. Cheltuelile, ce vom face pentru 
Dobrogea, vor: fi mult mai considerabile, decât veniturile, ce 
ne va putea da“; 

5) „Când, în fine, după 10 sau 15 ani, vom fi cheltuit 
sutimi de milioane pentru a face Dobrogea productivă, guver- 
nul Bulgariei va găsi cu înlesnire un pretext ca să ne ceară 
Dobrogea, şi... dacă aceasta va conveni şi Rusiei... Dobrogea 
ne va fi luată cu mult mai mare înlesnire, dacă ni se ia astăzi 
Basarabia“. 


Ad. 1. observăm, că neluând Dobrogea nu mai întrerupem 
formidabila unitate a rasei slave şi pierdem importanţa noa- 
stră politică şi istorică. Neluând-o tocmai, lăsăm drum liber 
Rusiei în peninsula balcanică. Iar amestecul şi contactul cu 

rasa slavă e nedovedit, de vreme ce Dobrogea nu e locuită de 
Bulgari, ci în cea mai mare parte de Români, Turci şi 
Tătari. 

Ad. 2. observăm că pretenţiunile etnografice și istorice 
asupra Vidinului, formulate de Sârbi, sunt naturale, dar nu 
sunt c'o iotă mai îndreptăţite decât cele ale României. In 
special Vidinul, înainte de a deveni turcesc, a fost când sâr- 
besc, când românesc, când unguresc.  Intreg malul drept al 
Dunării dela Vidin până în Marea Neagră, Turcii l-au luat 
dela Români și nu dela Bulgari, nici dela Sârbi. In bătălia 
dela Kossowo craiul Lazăr al Serbiei fusese pe deplin bătut 
(1389) pe când la 1390 Mircea cel Bătrân e tot încă stăpânitor 
al malului drept al Dunării până în Marea Neagră, despot al 
Dobrogei şi Domn al Silistrei. 

Ad. 3. observăm că populaţiunile Dobrogei nu sunt sălba- 
tece. Românii în deosebi au mai multe mânăstiri în Dobrogea, 
în cari tagma călugărească e în mare parte chiar din ţara 
noastră, au un mitropolit propriu (mitropolitul Proilaviei şi 
al Dristului) iar tătarii sunt în cea mai mare parte emigraţi 
din stepele Cubanului adecă din Rusia şi sunt agricultori, 
cari chiar din epoca aşezării lor produceau însemnate canti- 
tăţi de grâu pentru export, ceea ce dovedește o regulată 
muncă agricolă, ce întrece cu mult trebuinţele zilnice. Cine 
lucrează însă pentru export şi devine producător şi consuma- 
tor în economia întreagă a Europei nu poate fi numit săl- 
batec. Tot cu acești tătari o companie engleză a lucrat 
drumul de fier dela Cernavoda până la Kiustenge și tot 
aceşti sălbateci au înfiinţat în câţiva ani înfloritorul oraş 
Medgidie, care în mai puţin de 10 ani ajunsese la 20.000 de 
locuitori şi 5.000 de clădiri. Dd. Holban şi Şoarec sunt cel 
puţin de zece ori mai sălbateci decât aceşti tătari. In fine lui 
Mircea Vodă nu-i era ruşine de a se numi Domn al ţărilor 
Tartarice, lui Carol Vodă asemenea nu-i va fi ruşine de a fi 
în parte şi Princeps Thartarorum Dobrodicii. 

Punctul patru nu dovedeşte decât sfiala de muncă a frac- 
țiunii. Țara este deja productivă, şi o administraţie compusă 
din oameni speciali, nu din cumularzi, postulanţi şi diurnaşi, 
o administraţie din oameni cu cunoștințe economice și tehnice 
nu va cheltui un ban peste ceea ce poate da provincia însăşi 
şi va ajunge totuși la rezultatele cele mai bune. Roșii se în- 
țelege că sunt incapabili de a introduce o asemenea admini- 
straţiei, care să procedeze cu cumpăt şi să introducă pe rând 
şi gradat reformele necesare, dar incapacitatea roșilor nu do- 
vedeşte imposibilitatea lucrurilor. 

Cât despre punctul 5 (că guvernul Bulgariei va găsi pretexte 
să ne ceară Dobrogea) el e copilăresc şi ridicol. Mai întâi 
quo jure ar face-o aceasta invidiabilul guvern al Bulgariei. 

Bulgaria fino-tartarică a hanului Boris (Mihail) nu poseda 
Dobrogea, Asanizii au avut-o, dar Asanizii erau, precum se 
ştie foarte bine, români, iar după stingerea Asanizilor malul 
drept al Dunării au fost al ţării românești. Etnologiceşte e o 
ţară locuită de Români, Tătari şi Turci.  Câte-şi trele ele- 
mentele însă sunt opuse slavilor și formează la un loc toc- 
mai bariera ce rumpe formidabila unitate etc. 

Din punct de vedere istoric, dreptul nostru asupra Dobro- 
gei e incontestabil. Romană în vremea împăratului August 
şi loc de exil a poetului Ovid, bizantină în urmă, trecând dela 
Asanizi la ţara românească, ea a rămas a ţării româneşti, 
până ce ne-au fost luată de Turci şi de nimeni altul. Dan II 
(1374—1386), după Engel unul din cei mai buni generali ai 
vremii sale, începuse războiu cu Şişman, regele cel din 
urmă al Bulgariei, pentru marginile adevărate ale țării româ- 
neşti de dincolo de Dunăre, un războiu căruia Mircea îi pune 
capăt printr'un tratat de pace, primit şi încheiat cu bună cre- 
dinţă. Mircea, bătut la Cossovo ca aliat al Sârbilor, de către 
Baiazid I Fulgerul, se supune Osmanilor la 1391, pătrânăd însă 
Silistra, Şiştovul, Nicopole şi Vidinul. In plină pace şi fără 
nici un motiv Baiazid ocupă la 1394 aceste locuri întărite, ceea 
ce-l face pe Mircea să ia parte la cruciata pornită de regele 
Ungariei, unde însă creștinii fură pe deplin bătuţi la 1396. La 
1398 Baiazid trece Dunărea şi intră în ţara românească, dar 
hărțuit într'una de oştirile româneşti el se retrage cu rușine 
peste Dunăre. După moartea în prinsoare a lui Baiazid, 
ajunge în Europa împărat turcesc Suleiman, pe care Mircea 
îl subminează sistematic şi-l răstoarnă cu trupele şi cu banii 
săi, puind în locu-i pe Musa, tot fiu al lui Baiazid, dar prieten 
personal şi frate de cruce al lui. 

In tot timpul acesta Bulgaria proprie este numai un vilaet 
turcesc, desfiinţată cu totul ca Stat. 

In fine. după ce Mohamed I învinge şi omoară pe Musa, 
Mircea se vede silit a se pleca definitiv (1414) înaintea acestul 
Mohamed, a acestui Noe, care a mântuit chivotul împărăției 
turceşti din potopul tătarilor şi din stâncele sfâşierilor din- 
lăuntru. Dela 1414 încetează deci formal stăpânirea malului 
drept al Dunării şi Mircea e redus iar numai la titlul de 
Comite al Severinului, Voevod al Valahiei şi Duce de Făgă- 
raş şi Amlaş. *) i 

Cu toate consideraţiile acestea sau mai bine zicând tocmai 
în puterea lor nu înțelegem panglicăriile presei roşie. " 

Organul ministrului de externe vorbeşte de compensaţii 
suficiente. Noi am zis dela început că nu există compensații 


1) Cf. Eudoxius v. Hurmuzaki, Fragmente zur Geschichte der 
Românen. 

pentru Basarabia, precum nu există niciodată vr’o plată pen- 
tru o palmă măcar din pământul patriei. Aceste sunt lucruri 
sfinte, care se pierd sau se câştigă prin împrejurări istorice, 
dar nici se vând, nici se cumpără, nici se schimbă. Cum că 
am ajuns de-a vedea trecut în protocoalele dela Berlin termi- 
nul militar de schimb, e un fruct al domniei radicalilor, care 
nepuind nici un preț (amanet, chezăşie, zapis) pe sângele 
vărsat al Românilor, era neapărat ca ușurința lor să aibă 
drept urmare disprețul din partea Congresului. Clara pacta, 
boni amici. C'un tratat în regulă cu Rusia în momentul in- 
trării în luptă, nu mai era vorba de schimb, compensație, etc. 
şi Basarabia ar fi rămas a noastră împreună cu Dobrogea. 
Dar asupra tuturor acestora vom reveni. 


COLONIZAREA DOBROGEI 


Ştim prea bine, că pân'acuma guvernanţii noştri nu au 
nici o idee clară despre ceea ce trebue să facă în Dobrogea, 
Ştim de ex. că înţelepciunea guvernamentală aşteaptă ca 
Englejii să organizeze Ciprul, Austriacii Bosnia şi Herţego- 
vina, Rusia provinciile din Asia Mică şi apoi să întrebe prin 
agenţii săi diplomatici ce-au făcut aceste trei puteri, pentru 
ca apoi și guvernul nostru să facă un conglomerat eclectic de 
măsurile cele mai diverse, a căror binefaceri să le reverse 
cu de prisos asupra populaţiunilor Dobrogei. Deocamdată 
ministerul mai are şi alt proect în petto. Mai mulţi bancheri 
din Viena ar fi propus să cumpere pământurile, numite ale 
statului, din Dobrogea, şi să se parceleze între Evrei, adică 
să agricolizeze Evreii precupeţi din ţară. 

Nu ne îndoim, că îndărătul acestei agricolizări mai sunt 
şi intenţii politice ale unei mari puteri, care în virtutea împre- 
jurărilor devine din zi în zi mai favorabilă atât statului 
român al Dunării cât şi propriilor sale populaţiuni române. 
Această putere e Austria. De pe când încă gurile Dunării 
şi Dubrogea erau turceşti s'au făcut şi repetat adesea cererea 
către înalta Poartă de-a încuviinţa colonizarea deltei cu supuşi 
austriaci, ceea ce Poarta a refuzat cu stăruinţă. 'Ţinta poli- 
ticii austriace de-a se întinde cel puţin cu influenţa sa poli- 
tică dela Adriatica până la Marea Neagră, necesitatea de pieţe 
orientale pentru desfacerea mărfurilor sale, teama justă de 
precumpănirea elementelor slavoneşti, toate acestea sunt 
armonizabile cu instinctul de conservare al neamului româ- 


M. Eminescu: Opera Politică, voi. I 21 


322 M. EMINESCU 


nesc şi având conştiinţă limpede despre rolul modest ce sun- 
tem meniţi a juca în istoria acestei lumi, din cauza izolării 
noastre depline de celelalte popoare romanice, e lesne de înţe- 
les că razimul nostru viitor va fi o putere mai puţin exclusivă 
decât Rusia, care cu vrerea lui Dumnezeu şi aşa fiind scris 
în cartea sorții, ajungând stăpână pe Basarabia bunăoară, 
a ştiut să scoată până şi din biserică limba românească, deși 
pravoslavia ar trebui să ştie, că un asemenea lucru e cu desă- 
vârşire anticanonic şi necreştinesc. Nu e vorbă, patriarhatul 
ecumenic al Constantinopolei au făcut tot astfel, biserica 
Romană a urmat aceeaşi cale, dar urmările sunt cunoscute. 
Cu toate protestele şi opunerea patriarhatului ecumenic, preoţii 
greci, sfinţii Metodie şi Cyrill au introdus limba slăveană, 
la creştinatele naţii slave, iar scaunul Roman au avut şi mai 
grele înfrângeri, căci biserica protestantă, în special Luther, 
au introdus în biserică limba naţională. Şi această respec- 
tare a limbii naţionale în biserică e nu numai permisă, ci este 
de-a-dreptul un postulat al noului testament. Naţiile cari 
nu-l respectă, ar trebui să şteargă din calendarul lor sărbă- 
toarea Coborârii Sf. Duh asupra apostolilor, care în frumoasa 
concepţie a noului testament pluti în limbi de foc asupra lor, 
arătând că în multe limbi vorbeşte spiritul sfânt al îngăduirii 
creştineşti şi al iubirii aproapelui. E cunoscut că după cobo- 
râre apostolii au ştiut toate limbile pământului. Pomenim în 
treacăt, că noi Românii în special am fost în toţi timpii un 
model de toleranță religioasă.  Episcopiile atârnătoare de 
scaunul papal, al Siretului (mai târziu al Bacăului) şi al Mil- 
covului, petrecerea fără supărare a Armenilor şi Evreilor în 
țările noastre, libertatea de cult, garantată acestora prin 
anume hrisov de către Ştefan-cel-Mare, desele raporturi ale 
episcopilor catolici despre desăvârşita toleranţă şi respectul 
dovedit pentru cultul apusean de către popor, boeri şi Domn 
(la sărbători mari Vodă şi boerii luau parte la serviciul divin 
din bisericile catolice) toate acestea dovedesc, că — cel puțin 
în această privinţă — n'am făcut niciodată ceea ce dorim să 
nu ni se facă nouă. E dar sigur, că în urma izolării noastre 
între elementele străine, acela din ele ne va pare mai prefe- 
rabil şi stâlp mai bun de razim pentru zile grele, care respec- 
tează individualitatea noastră, altfel îndestul de inofensivă şi 
tolerantă. 

Cine ne alungă limba din biserică şi din instrucţia educa- 
tivă (a școalelor elementare și secundare), cine nu ne lasă să 
fim ceea ce suntem, a rupt-o cu conştiinţa noastră naţională 
şi cu simpatiile noastre intime, oricât de bune ar îi relaţiile 
lui internaţionale cu statul nostru. Numai o sectă fără de 
patrie şi fără de simţ istoric, numai cetăţenii liberi, egali şi 
înfrăţiţi ai universului întreg, numai republica universală, 

reprezentată la noi prin urmașii fanarioţilor C. A. Rosetti 
şi a. a putut da mână de ajutor unui element străin, a cărui 
tendinţă este nimicirea noastră naţională. 

Am premis toate acestea, nu pentru a repeta dreptele învi- 
nuiri contra republicanilor dela guvern, căci lucrul e ştiut de 
toată lumea şi abia mai are nevoie de a fi repetat; dar pentru 
a arăta, că întrucât interesele Austro-Ungariei şi României 
sunt  armonizabile, neatingându-se nici una din rădăcinile 
existenţii noastre, buna înţelegere și o sinceră simpatie, 
bazată pe reciprocitatea intereselor, e nu numai cu putinţă, 
ci chiar foarte probabilă pentru viitor. 

Aşa dar n'am avea nimic de zis în contra unei apropieri în 
relaţiunile statului nostru cu statul austriac. Lucrul însă de 
care ni e teamă este, că guvernul radical, fără experienţă şi 
fără cunoștința lucrurilor după cum îl cunoaștem, în loc de 
a armoniza interesele Austriei dela gurile Dunării cu ale 
noastre, să nu ne strice şi mai rău, făcându-i acele promisiuni 
cari nu va fi în stare să le ţină, căci împrejurările din Do- 
brogea sunt departe de a fi atât de lămurite, precum li se 
par capetelor seci dela noi. 

Comparând începuturile tuturor statelor, observăm la cel 
dintâiu pas un lucru, ce se reptă aproape în mod identic la 
toate şi pretutindenea. Teritoriul întreg ocupat de un popor, 
se privește ca aparţinând statului. Aşa sub regii Romani şi 
la începutul republicii tot pământul era considerat ca fiind al 
statului. Ceea ce aveau cetăţenii Romani era numai pose- 
siunea bunurilor imobile. In vechiul stat germanic lucrul 
stă tot astfel. Speculum săzxonicum şi mai târziu Schwaben- 
piegel păstrează în ordinea feudalităţii urmele unui drept 
originar, conform căruia tot teritoriul era al statului iar oame- 
nii liberi stetea după o deosebită ordine în legătură cu capul 
suprem al statului, cu împăratul. In cronicele româneşti ne 
întâmpină asemenea memorabila frază: La început tot 
pământul ţării era pământ domnesc. In ţările slave lucrul e 
acelaşi deşi poate sub altă formă... čun cuvânt originea pro- 
prietăţii imobiliare e pretutindeni posesiunea conferită de 
stat, pentru servicii anumite, mai cu seamă războinice. In 
acelaşi spirit se aplica la noi bunăoară până mai ieri alaltăeri. 
adecă până la introducerea orbească a codului Napoleon, 
împărțeala de pământ între membrii unei comunităţi răză- 
șeşti care descindea adesea deadreptul dintr'o singură fami- 
lie. Precum Cănteştii, Bălşeştii, Sturzeştii nu sunt decât mem- 
brii unei familii răsărite din bătrânul Canta, Balş, Sturza, tot 
aşa Bucureştii nu sunt decât membrii familiei lui Bucur, 
Stoeneştii ai lui Stoian, Floreştii ai lui Florea ș. a. m. d. 
Se înţelege, că între membri egali îndreptăţiţi ai unei familii, 
care s'au înmulţit la 3—400 de inși, trebuia să existe un alt 

drept de moștenire decât acolo unde originea proprietăţii era 
cu totul alta, încât totalitatea moșiei răzășeşti era privită ca 
aparţinând personalităţii juridice abstracte a bătrânului cută- 
ruia ori cutăruia, iar membrii acelei personalităţi juridice, 
înrudiţi deadreptul și răsărind dintro mamă, și dintr'un tată 
aveau părticelele lor de pământ în posesiune numai. 

Această explicare lungă a fost de nevoie pentru a lămuri, 
că Românii ocupând noua provincie, să nu procedeze în mod 
barbar, apucând şi stârpind rădăcina existenţii economice a 
populaţiunii, să nu crează că ceea ce se numeşte pământ al 
statului e într'adevăr al statului, căci acolo proprietatea e în 
acel stadiu genetic, în care statul e privit ca personalitatea 
abstractă, a cărui proprietate e teritoriul întreg, pe când ele- 
mentele proprietăţii individuale sunt reprezentate sub forma 
posesiunii, conferite de stat pentru servicii ostăşeşti. E carac- 
teristic pentru statele primitive, că numai persoane abstracte 
pot fi proprietare în sensul dreptului nostru civil: adică bise- 
rica și statul. In faptă lucrul stă altfel: a statului român 
sunt numai acele locuri, care nu sunt a nimănui, res nullius ; 
oriunde însă se iveşte un posesor fie colectiv, fie individual, 
la intrarea steagului român în acea ţară, el devine proprietar 
pe ceea ce posedă, rămâind a se regula numai modus vivendi 
pe proprietăţile colective (pășuni, căşle, etc.). 

Astfel numai s'ar realiza dela cel dintâiu pas în Dobrogea 
un progres real în vieaţa juridică a poporului. Dar a procede 
în mod barbar, a lua vorba turcească de proprietate a sta- 
tului în înţelesul strict şi definit al proprietăţii private a 
statului, precum stă lucrul la noi în România, a deposeda 
Turci, Tătari, Români şi Bulgari pentru a parcela pământul 
lor, câştigat cu sudori şi cu sânge, la colonişti, ar însemna a-şi 
atrage dela început ura populaţiunilor, ba a ajunge la con- 
flicte sângeroase chiar. Elementele turanice din Dobrogea 
ne trebuesc tocmai pentrucă nu sunt slave. Ele trebuesc cru- 
țate trebue să se simtă în patria lor veche, dar într'o mai 
bună stare, sub o mai bună administraţie. Cum că prin acea- 
sta Slavii de acolo mar fi nedreptăţiţi, se înţelege de sine. 

Din nefericire superficialitatea şi pospăiala în toate a radi- 
calilor, cunoscuta lor lipsă de respect pentru orice rezultat al 
unei desvoltări istorice, cultura lor mai mică decât a lucră- 
torilor de rând din apus, ne dau şi acum ca totdeauna o rea 
prevestire despre modul barbar, în care vor procede. Dea 
Dumnezeu să ne înşelăm noi şi să fie ei mai buni, de cum 
îi cunoaştem. 

Acum venim iar la punctul dela care am pornit. Numai 
pe locurile acelea, care nu sunt într'adevăr ale nimărui, sar 
putea așeza colonii. Auzim, că lumea noastră oficială e încân- 
tată de propunerea bancherilor dela Viena şi că guvernanţii 

noştri aşteaptă proectele de organizaţie ale Angliei, Rusiei şi 
Austriei pentru a aranja administrația Dobrogei, care ar avea 
a se face de o comisie de diurnași. 

Părerea noastră este alta. Ar trebui trimis un om cu 
foarte întinse cunoştinţe administrative, financiare şi econo- 
mice, înzestrat cu puteri discreţionare, care să unifice încet 
încet ţara cu patria mumă. Şi ar trebui să fie un om mai 
în vârstă, nu un Pache, Mache sau Sache, scos din cutia unei 
curtizane pariziene şi cules de pe ulițele Bucureștilor „pour 
civiliser en deux jours la sauvage Dobroudja“. Cel din urmă 
hamal turc ori tătar e un om mai preţios și mai folositor 
decât tot comitetul de redacţie al „Românului“ bunăoară, 
ne mai vorbind de alte ziare liberale. 

Alţi oameni trebuesc acolo. 


ILUZIILE SOCIALISTE 


Din Petersburg ne soseşte ştirea, că în ziua de 4 (16) August, 
adică ieri, doi indivizi au tras cu revolverul asupra genera- 
lului Mezenzow, şeful secţiunii a treia (al înaltei poliţii) şi 
că generalul a fost greu rănit. 

Stirea are nevoie de confirmare şi noi ne îndoim încă, dacă 
Sa întâmplat într'adevăr acest atentat, care n'ar fi decât o 
repetare a celui' comis asupra generalului Trepof de către 
Vera Sasulici, căci Mezenzow e urmașul în funcţiune al lui 
Trepof. 

Dar de s'a întâmplat sau nu e deocamdată lucru secundar. 
Ceea ce e caracteristic sunt ştirile tot de această natură, de 
care e încărcat aerul. Mai zilele trecute ziarele pariziane şi 
cele din Viena cuprindeau ştirea, că sar fi atentat asupra 
vieţii principelui de Bismarck. 

O serioasă turburare socialistă ameninţă Europa. Cetăţenii 
liberi, independenţi şi înfrăţiţi ai republicei universale, cari 
la noi sunt reprezentaţi prin partidul roşu, încearcă a răsturna 
toate formațiunile pozitive de stat, şi dacă n'o vor putea face 
aceasta, ceea ce e de mai nainte sigur, totuși vor încerca s'o 
facă pe calea lor obicinuită a atentatelor, a scenelor de uliţe, 
turburărilor etc., iar acele încercări încep a-şi arunca umbrele 
de pe acum. 

Noi, cari suntem siguri, că victoria principiilor liberale-so- 
cialiste însemnează moartea oricării culturi şi recăderea în 

vechea barbarie, vom combate tendenţele lor, ori în ce punct 
s'ar fi ivind. 

Lucrul stă astfel. Cultura omenirii, adecă grămădirea unui 
capital intelectual și moral nu seamănă cu grămădirea capi- 
talelor în bani. E drept, că cei ce trăiesc astăzi se folosesc de 
rezultatele dobândite de alţi cugetători înaintea lor, însă 
acele rezultate ei nu le capătă de odată ca o strânsură părin- 
țească, ci trebue să şi le aproprieze prin o nouă muncă inte- 
lectuală, prin studiu. 

Civilizaţia omenească se începe oarecum din nou şi din 
fundament cu orice generaţie nouă, care dacă nu e silită a 
repeta anevoioasele cercetări, făcute de părinţi, totuşi trebue 
să-şi câştige prin propria memorie şi judecată cunoştinţele 
lor. Prin urmare cercul de oameni într'adevăr culţi, cari 
conduc societatea şi au fost în stare să-și aproprieze suma 
de cunoștințe, grămădite de părinţi, acest cerc e relativ foarte 
mic ; împrejurul acestui cerc e unul mai mare al publicului 
cult, care poate să priceapă și să aprecieze munca învăţaţilor, 
fără însă de-a produce ceva pe acest teren. In afară de aceste 
cercuri o masă sau incultă sau pe jumătate cultă lesne creză- 
toare, vanitoasă şi lesne de amăgit, pe care oamenii cu cuno- 
ştinţe jumătăţite, semidocţi sau inculţi cu totul, caută a o 
asmuţa asupra claselor superioare a căror superioritate con- 
sistă în naştere, avere sau ştiinţă. Cultura oricărei naţii e 
împresurată de-o mulțime oarbă, gata a recădea în orice mo- 
ment în barbarie. Această mulţime nu se recrutează mai 
nici odată la ţară, între țărani, ci tocmai în oraşe, între acei 
oameni produşi în condiţii nefavorabile şi trăind în ele, cari-s 
crescuţi închirciţi fiziceşte şi intelectual, care n'au mintea 
clară şi sănătoasă a omului născut şi crescut în condiţii nor- 
male. 

Chiar în oraşe însă ei s'au înmulţit prin căderea micei 
manufacturi gi victoria capitalului mare, reprezentat prin 
fabricele cu maşine de vapor. 

Romanii, şi în vremea noastră Englejii caută a înlătura 
aceste nevoi sociale printr'un sistem practic de colonizare, 
căci colonia e un canal de abateri a superfluenţei, care rămasă 
în țară ar înneca în valurile ei şi statul şi cultura. 

In Rusia însă ne 'ntâmpină ciudatul fenomen al tendenţelor 
comuniste agrarii. Dacă socialismul oraşelor industriale e 
explicabil, deşi nu justificat, cel agrar în vremile noastre 
n'are înţeles și mai ales nu îhtr'o ţară, în care pământ ne'm- 
părţit există cu prisosință şi populaţia e rară. 

Socialismul industrial porneşte. dela o iluzie economică. El 
ignorează pe deplin faptul, că chiar de s'ar împărţi averea 
toată a claselor bogate între cele sărace, chiar de s'ar orga- 
niza altfel munca, mijloacele prime de existenţă nu se pot 

înmulţi în infinit şi că nevoile sociale trebue neapărat să con- 
siste în renumita disproporţie formulată de Malthus, conform 
căreia populaţia se 'nmulţește în progresie geometrică, adecă 
în patrat, pe când mijloacele de traiu se 'nmulţesc numai în 
progresie aritmetică. Contra acestei legi, în temeiul căreia 
omul e condamnat la muncă aspră pentru a putea să-şi între- 
ție existența fizică, nu există remediu. Dar omul se distinge 
tocmai prin aceasta de lumea animalelor, că are o existenţă 
deosebită morală, că are o cultură a minţii şi a inimei, ale 
cării hrănitoare sunt puţin numeroasele clase avute. A le 
răsturna pe acestea sau a le face existența imposibilă, însem- 
nează a dărâma temelia culturii. 

Iluziile economice a sectei socialiste s'a lăţit însă şi în state, 
în care mau rațiune de a fi. In Rusia, comunismul are o 
muiţime de adepţi, și unora dintr'aceștia pare a fi căzut jertfă 
și generalul Mezenzow. 

La noi în ţară socialismul are asemenea adepţi. A început 
a apărea foi periodice, care scrise fără ortografie şi fără 
primele cunoştinţe gramaticale, totuși cred, că cu acest mi- 
nim capital de creieri şi învățătură se poate reforma uni- 
versul. 

Cum că liberalii noştri se bucură de progresul ideilor lor, 
se înțelege de sine. 


ANEXAREA DOBROGEI 


In ajunul de-a pierde o parte din patria noastră, Basarabia, 
şi a adaoge la pământul strămoşesc ținuturile de peste Du- 
năre ale Dobrogei, credem că cestiunea aceasta trebue cerce- 
tată mai cu deamăruntul şi din mai multe puncte de vedere. 

Cunoscând odată stipulaţiunile tratatului de Berlin, vom 
cerceta deci întru cât avem datoria şi întru cât dreptul de 
a le urma. 

Consideraţia care ni se impune chiar dela început, este, că 
actele noastre, cari vor avea de obiect realizarea stipulaţiu- 
nilor tratatului sunt acte, ce le vom face de astădată și pen- 
tru prima oară după sute de ani pe răspunderea noastră pro- 
prie. Ori câte ne-am fi închipuit în trecut despre drepturile 
noastre ab antiquo, fie cu fie fără cuvânt, totuși marile puteri 
europene ne consideră parte ca pe niște vasali ai Turciei, 
parte ca pe nişte epitropisiţi ai Europei și răspunderea pentru 


faptele noastre era adeseori ale suzeranului, dar şi mai adesea 

ale epitropilor, așa încât părtinirea părinţească a unuia ne 
scăpa adesea de supărul poate mai puţin părintesc al celuilalt 
din ei. Legaţi de-o împărăție, pusă sub epitropie din cauza 
bătrâneţii ei, noi popor tânăr de ciobani, deveniți plugari abia 
dela 1830 încoace, croirăm cu ușurința, ce ne caracterizează, 
planuri de politică europeană și ne amestecarăm în certele 
celor mari, fără a pricepe politica lor, urmărită de veacuri 
cu stăruinţă de fier şi cu mijloace uriaşe, căşunându-le, de 
nu primejdii serioase, ceea ce nu suntem în stare, totuşi însă 
vexaţiuni pe cari ei le treceau cu vederea, tocmai din cauza 
atârnării noastre relative. 

Mai este însă acelaşi caz și astăzi? Ca și fiul pierdut din 
parabola evangheliei, noi ne-am pierdut din calea istoriei 
noastre adevărate, am cheltuit în mare parte moștenirea pă- 
rintească pe formele goale ale unei civilizaţii străine, pe care 
n'am avut nici timpul, nici mijloace îndeajuns spre a ne-o 
apropia şi azi, cu mult mai săraci în puteri decât acum 
douăzeci de ani, noi ne vedem puși înaintea unor întrebări, 
pe care trebuie să le deslegăm, deşi vieaţa uşoară de până 
acuma nu ne-a înţelepţit decât prea puţin. 

Nu e vremea de a ne face unul altuia imputări; cel puţin 
nu în această privire. Națiunea va judeca la momentul opor- 
tun, pe cei ce merită să fie judecaţi și va mustra pe cei ce 
s'au jucat cu interesele ei. Noi, abstrăgând deocamdată dela 
orice polemică, vom privi cestiunea cedării Basarabiei şi 
luării în posesiune .a Dobrogei întrun mod cu totul obiectiv 
şi fără a face fraze. 

Premiza, dela care pornim şi pe care credem că ne-o con- 
siliază orice Român cu minte, este, că trebue să ne supunem 
tratatului de Berlin, mai ales acum şi după câte sa întâm- 
plat. Ar fi fost mai demn poate, dacă dela început urmam o 
altă cale și ne îndeplineam cu sfințenie şi curaj misiunea, ce 
ni se impunea de către tratatul de Paris, ar fi fost mai cu 
minte poate, de a face cauză comună cu popoarele de peste 
Dunăre abia atuncea când am fi putut regula cestiunea sin- 
guri şi fără costisitorul ajutor de peste Prut, — dar în sfârşit 
în cartea sorții a fost scris, ca să fim împresuraţi de mreaja 
ademenirilor de din afară şi a vanităţii din lăuntru şi să 
jertfim bunuri câştigate şi sigure pe bunuri necâştigate încă 
şi închipuite poate. Inainte de un an eram poate în stare 
de a schimba multe din cursul evenimentelor ; astăzi eveni- 
mentele petrecute în mod fatal ne silesc sub jugul lor. Ieri 
încă puteri egale își ţineau cumpăna și micul nostru adaus 
ar fi înclinat limba într'o parte ori într'alta, astăzi nu mai 
avem nimic din importanţa ce ne-o dăduse un moment mare 


şi solemn din vieaţa noastră. Nefiind ieri cu dreptatea, 
astăzi dreptatea nu e cu noi. 

Deci să ne supunem certării, adică tratatului dela Berlin. 

Intâiu: Basarabia ni se dăduse pentru a ne indica rolul 
nostru la gurile Dunării şi ţinerea acelei făşii de pământ era 
pentru noi o misiune europeană. Aceeaşi Europă, care ne-a 
redat-o, a găsit de cuviinţă să ne-o reia şi ne-a oferit Dobro- 
gea, reînnoind un mandat, dat pe tăcute prin tratatul dela 
Paris, mandatul adică de-a păzi libertatea celei mai impor- 
tante artere a negoţului răsăritean, nu atât prin puterea noa- 
stră proprie pre cât prin lipsa de amestec a unei puteri 
mari, oricare ar fi aceea, a cărei preponderență ar deveni 
hotărîtoare prin posesiunea exclusivă a gurilor Dunării. 
Meniţi a fi proprietarii unui bun, asupra căruia toate puterile 
mari vor să aibă servitutea liberei întrebuinţări, slăbiciunea 
noastră e o garanţie ; pe când o putere mare în locul nostru, 
legată chiar prin tratate juruite, ar şti cu vremea să dispună 
în mod discreţionar de un bun atât de preţios pentru toţi sau 
cel puţin ar ţire legaţi pe mulţi şi-i va paraliza în acţiunea 
lor politică prin gingășia unei libertăţi de navigaţie, garan- 
tată numai prin şiruri negre pe hârtie albă. Deosebirea între 
noi şi dispuitorii Europei, e că ei ne iau o provincie şi ne 
dau alta, privind lucrul în sine ca foarte indiferent, pe când 
noi simţim cu vioiciune că ni se rupe o bucată din patria noa- 
stră străveche, lucrul ce nu se poate compensa, nici prin bani, 
nici prin drepturi nouă, nici prin cesiuni de teritoriu. 

Durerea noastră e drept că nu mişcă pe nimeni, dar presu- 
punem tot odată, că nici un om înţelept din diplomaţia euro- 
peană, nici chiar aceia, ce ne sunt contrarii, nu ne vor lua 
anume de rău un resentiment, ce e natural și care-şi poartă 
justificarea în sine însuși. 

Vederat e asemenea, că deşi stăm înaintea unor hotărîri a 
căror întreagă răspundere cade asupra noastră, totuşi liber- 
tatea noastră de deciziune şi de acţiune e departe de a fi 
atât de largă, precum ar cere-o gingăşia momentului. Obiec- 
tele stipulaţiunilor tratatului de Berlin, Basarabia şi Dobro- 
gea, sunt ocupate de trupele împărăteşti ; ba chiar mijlocul 
tării e pentru un an calea deschisă pentru mişcarea din și în 
spre Bulgaria a acelor trupe. Şi cu toate acestea trebue să 
ne hotărîm. Mai mult încă. Pe când suntem siguri de sim- 
patiile populaţiunii noastre din Basarabia, nu suntem încă 
siguri de acelea ale dobrogenilor, încât s'ar putea repeta şi 
față cu noi scenele ce se petrec, cu Austriacii în Bosnia, cu 
Ruşii în Lazistan și poate în curând cu Muntenegrenii în 
părţile anexate ale Albaniei, cu Sârbii în ţinuturile locuite 
de Moametani. Acest lucru ne-ar fi indiferent, dacă noi ca 
stat şi ca naţiune am împărtăşi punctele de vedere, care au 
hotărît acţiunea tutulor beligeranţilor în cestiune ; dar noi — 
precum am declarat-o solemn dela început — n'am întreprins 

un războiu de cucerire trecând Dunărea, ci am întins numai 
preste Dunăre acţiunea noastră defensivă. Dacă n'am putut 
fi consecinţi în lucrări, pe care ni le-a impus alţii, să fim cel 
puţin consecinţi în lucruri, în care suntem liberi de a fi. 

Deci dacă pe de o parte noi ne supunem și primim Dobro- 
gea, pe de altă parte cestiunea cum s'o primim, adică a mo- 
dului luării în posesiune, e mai grea de cum s'ar părea la 
prima vedere, grea din cauza împrejurărilor, grea prin nece- 
sitatea de a fi consecvenţi cu declaraţiunea făcută la intrarea 
în luptă, grea în fine prin modul de-a armoniza o anexiune 
de teritoriu pe care de aproape 500 de ani am pierdut-o către 
Turci cu întreaga noastră manieră de-a privi lucrurile, cu 
moralitatea noastră politică, cu sentimentul nostru de drev- 
tate 

Să nu se uite un lucru. Tratatul dela Berlin însemnează 
întradevăr o înţelegere între toate puterile cele mari, dar 
acea înţelegere e numai formală. Sub forma netedă a arti- 
colelor, aşezate pe o hârtie, care nici se supără nici bănueşte, 
fierb totuşi dușmăniile și exclusivitatea intereselor ; din cutele 
păcii, decretate în mod formal şi solemn, se scutură insur- 
genţii din Bosnia, liga albaneză, nemulțumirile din Rumelia, 
revolta Lazilor, rezistența Porții contra cererilor greceşti, iar 
pentru noi: concediarea cu nepusă în masă a colonelului 
Fălcoianu şi repatriarea cerchezilor în Dobrogea. Să ne înţe- 
legem.  N'am fi avut nimic contra repatrierii sub auspiciile 
noastre sau sub auspiciile voinţei liber exprimate a provin- 
cialilor dobrogeni ; însă repatriarea energicului dar turbură- 
torului element sub scutul ocupaţiei ruseşti poate avea o altă 
semnificaţie, când cunoaştem înlesnirea, cu care acești oa- 
meni, mercenari de meserie, se pun la serviciu ori şi cui şi 
când din cazurile citate, avem dreptul de-a ne îndoi despre 
sinceritatea omnilaterală a stipulaţiunilor tratatului de Berlin. 

Nu ne e frică de aceşti oameni, precum Austriacilor nu le 
e irică de Bosniaci sau Rușşilor de Lazi, căci Dobrogea e 
departe de a avea prin natura ei fizică o atât de însemnată 
putere defensivă, ca Bosnia și Lazistanul. Dar a împuşca în 
oameni ar însemna a preface anexiunea pacinică în cucerire, 
ar însemna a împărtăşi punctul de vedere al tutulor celora 
cari s'au luptat cu Turcii în acest războiu, ar însemna a deveni 
complici cu ei şi a consfinţi prin această complicitate pierde- 
rea pe deapururea a Basarabiei. Cu ce drept ne-am plânge, 
că poporul nostru se 'mparte ca o turmă necuvântătoare, când 
noi înșine am tratat ca pe-o turmă necuvântătoare părţile 
unui popor, care şi el are mari calităţi şi mai cu samă o mare 
şi nu tocmai neîntemeiată susceptibilitate naţională? Sau 
poate Turcii din Dobrogea cu strălucitul lor trecut militar, 

ei cuceritori în trei continente, se pot privi ca o turmă făr' de 
voinţă, căreia nu-i pasă sub ce stăpân încape? 

Intr'alt număr al „Timpului“ am anticipat cestiunea de 
principiu ca şi când ar fi fost hotăriîtă deja, pentrucă ştirea, 
adusă de bine informata ,„,Corespondeţa-politică“, cum că 
guvernul nostru umblă să precupeţească de pe acum pămân- 
tul Dobrogei, ne indignase. Același principiu moral, care ne 
dictase respect, pentru averea privată din Dobrogea, ne dic- 
tează şi şirurile acestea, care ating modul politic al luării în 
posesiune. A face ce fac toţi, adică a lua şi a stăpâni cu 
baioneta e lucru uşor; a păstra însă acest orient în minia- 
tură cu tot amestecul său de popoare, a dovedi că suntem 
destul de drepţi, şi destul de cumpătaţi, ca să ţinem în echi- 
libru şi în bună pace elementele cele mai diverse, este o artă, 
este adevărată politică, pe lângă care politica forţei brute e 
o jucărie. 

Dar înainte de a hotărî definitiv datoriile ce ni le impune 
nouă în special anexarea Dobrogei, ne abatem puţin pentru 
a arăta dreptul nostru în aceasta. Dreptul nostru e istoric. 
Dacă împrejurările sunt de natură a-l sprijini, cu atât mai 
bine ; însă în orice caz, fără acest sprijin ar fi un drept nud, 
de a căruia întrebuințare ar trebui să ne ferim. 

Intr'adevăr încă în vremea lui Herodot Dobrogea era stă- 
pânită de Geţi, care îngemănați într'un singur stat cu Dacii, 
ţineau amândouă malurile Dunării. In vremea lui Cesar 
Dobrogea e în mânile Romanilor, iar Dacii şi Geţii trecură 
de mult dincoace de Dunăre şi se așezase definitiv aicea. Pe 
timpul împăraţilor, Dobrogea era populată, în oraşe de 
comercianţi Greci, pe şes de Sciţi plugari şi făcea parte din 
provincia Moesia inferioară. Poate că în vremea aceasta a 
fost epoca desvoltării celei mai mari a provinciei. Cosmo- 
grafia anonimului din Ravenna, o compilaţie din veacul al 
7-lea după Christ, dar a cărei autenticitate e fără de nici o 
îndoială, ne citează oraşele Dionisopolis, Bizoi, Timum, Tirissa, 
Callatis, Stratonis, Tomis (locul de exil al lui Ovid) în fine 
Istriopolis, toate colonii grecești de negoț (Cf. Ravennatis 
anonymi cosmografia IV. 6.) iar Pliniu bătrânul citează ca 
oraşe scitice Afrodisias, Libistos, Zigere, Borcobe, Eumenia, 
Parthenopolis, Gerania. Pe itinerariul lui Antonin numărăm 
dela Silistra (Durostoro) până la Noviodunum (Tulcea) șase 
oraşe mai însemnate: Transmarisca (Turtucaia), Capidava, 
Carso, Cio, Beroe, Traimis; iar dela Noviodunum (Tulcea) 
până la Callatis (Mangalia ?) două orașe:ad Salices şi Tomi 
(Kiistenge ?). Dacă mai adăogăm încă o parte din oraşele 
Mesiei inferioare tot la Dobrogea, vom avea însemnatul nu- 
măr de 20 de oraşe în acea provincie, dintre cari cele mai 
multe au pierit fără de nici o urmă. Rămâind moştenire 

împărăției răsăritului, Dobrogea a fost cutreerată ca şi prin- 
cipatele româneşti de roiuri de popoare, de Huni, Avari, Pece- 
negi, Cumani şi în fine de Tătari. Intradevăr pe la 
începutul veacului al XI-lea Cumanii sau Polovţii, un neam 
fino-tartaric, îşi părăsi aşezarea de lângă Volga şi ocupă țările 
române din care au gonit pe Chazari şi Pecenegi. Cum că 
în veacul al unsprezecelea, cu mult în urma venirii Bulgari- 
lor, stăpâneau în Dobrogea Pecenegii se dovedeşte prin multe 
nume actuale de părăuri și localități. Scoşi au fost Pecenegii 
de Cumani, aliații viguroşi ai Asanizilor contra Bizanțului. 
In fine, în veacul al treisprezecelea, epoca fondării principa- 
tului Valahiei, Cumanii sunt scoşi din țară de către Tătari, 
cari se aşezară cu predilecțiune în Dobrogea şi sunt până azi 
acolo. Existenţa lor în acele părţi îl face pe Mircea I să 
se numească prin hrisoave, în toată forma domn al ţărilor 
tătăreşti. Astfel provincia a fost stăpânită succesiv de toate 
roiurile de popoare barbare care a trecut prin ţările noastre, 
deşi această stăpânire n'a întrerupt continuitatea de drept a 
împărăției bizantine, care-şi menținea garnizoanele şi orga- 
nizaţia provincială mai cu seamă în oraşele ţărmurene şi în 
olatele mai mult sau mai puţin întinse ale acelor orașe. Cu 
succes au fost luate oraşele ţărmurene de către Asanizi, pe 
când şesul însuși pare a fi rămas tătărese. Dela Tătari a 
luat Mircea, Domnul ţărilor tătăreşti, Dobrogea, dela Şişman, 
Vidinul și malul drept până la Silistra și le-a şi ţinut toate 
acestea, până ce la 1413 Sultanul Mohamed I, ocupând cetăţile 
româneşti Isaccea, Silistra şi Giurgiul, precum ocupase Nico- 
polul și Vidinul. puse capăt domniei Basarabilor pe malul 
drept al Dunării. In vremea lui Mircea populaţia Dobrogei 
se vede a fi fost în majoritate tătărească. 

In vremea migraţiunii popoarelor, deci și în vremea venirii 
Bulgarilor, cât şi mai târziu, atât Dobrogea şi ţările române 
se considerau ca aparţinând împărăției bizantine şi anume 
Țara românească şi Moldova făceau parte, adesea numai no- 
minală, din Mesia inferioară. Anonimul din Ravenna zice: 

„Asemenea peste fluviul Dunării sunt următoarele cetăţi 
ale Mesiei inferioare : Porolissos, etc., între care Sacidaba, 
Ponti Aluti, Romulos, Zarmisegethusa ş. a. cari după tabla 
Peutingeriană, şi după Ptolomeiu se află fără contestare din- 
coace de Dunăre. 

Urmași ai Dacilor şi Romanilor şi cei din urmă posesori ai 
Dobrogei înaintea cuceririi prin Mohamed I, dreptul nostru 
istoric este întemeiat ; dar sprijinul cel mai bun al acestui 
drept sunt împrejurările chiar. 

Intr'adevăr petiţiunile uniforme ale Bulgarilor din Rume- 
lia, care declară că nu vor a trăi alături cu Mahometanii şi 
că or unii or alţii trebue să iasă din tară, aprobarea indi- 

rectă a acestor petiţiuni, cuprinsă în răspunsul principelui 
Dondukof - Korsacof ; vestita programă, despre organizarea 
Bulgariei, trimisă din Belgrad către „Norddeutsche Allgemeine 
Zeitung“, în care se stabilește confiscarea averilor geamiilor 
şi vânzarea cu toptanul şi pe preţuri de nimica a bunurilor 
imobile ale Musulmanilor din Bulgaria, toate aceste sunt 
de natură a face pe Mahometanii din Dobrogea să piardă 
orice gust de a fi lipiţi de o provincie, în care majoritatea 
generală ar extermina majoritatea locală. 

Dar dacă dreptul nostru istoric și împrejurările sunt înde- 
stul de puternice faţă cu Bulgaria şi cu alte puteri, lucrul nu 
stă tot astfel faţă cu chiar populaţia Dobrogei. In privirea 
acesteia maxima Jus posterius derogat priori en vigoare. 
Locuitorii Dobrogei sunt adevărații proprietari ai ei şi drep- 
tul nostru istoric alături cu posesiunea lor de fapt se poate 
compara cu un hrisov vechiu domnesc alăturea cu proprie- 
tatea reală, mai ales când n'a fost acest drept istoric cauza 
intrării noastre în războiu, mai ales când am declarat, că nu 
trecem Dunărea ca să cucerim. 

Afară de delta Dunării şi insulele, care sunt incontestabil 
ale noastre, căci ne-au fost hărăzite şi prin tratatul dela Paris 
şi se ţine de noi prin chiar natura teritoriului, apoi fiind 
nelocuite nu ne impun datoria de-a ţine seamă de voinţa 
legitimă a altuia, celălalt teritoriu al Dobrogei îl primim 
întradevăr, dar numai cun titlu veritabil de drept, cu con- 
simţământul populaţiunilor. 

Cum se vor întreba populaţiunile — prin plebiscit sau pe 
altă cale — e o cestiune de detaliu. In orice caz, nar fi o 
cestiune de dominare, ci de convieţuire, căci nu e vorba de 
cajcerire, ci de uniune. 

Această atitudine credem că ar fi pe deplin corectă. Ar 
fi corectă din punctul de vedere al moralității politice, ar fi 
conformă cu maniera de a vedea a unui popor, care fiind 
însuşi în mare parte apăsat şi supus sub popoare străine, nu 
voiește a face şi el ceea ce doreşte să nu i se facă. Apoi ni 
Sar dovedi în mod pipăit, cum că stipulaţiunea respectivă a 
tratatului de Berlin e sinceră şi în fine mar mai fi vorba de 
schimbul Basarabiei, cel puţin nu pentru conştiinţa noastră 
naţională. 

Se înţelege, că nu dăm nimănui lecţiuni de morală poli- 
tică şi de dreptate. Dar pentru un popor mic e primejdios 
de a imita procedarea celor mari şi singura sa tărie e dreptul, 
dreptul legătuit, juruit, întărit cu şapte peceţi. 

Cazul consultării populaţiunii în privinţa aceasta nu e cel 
dintâiu, deci nu e unic. Nizza şi Savoia, cedate Franţei prin- 
trun tratat în regulă, au fost consultate şi au primit a fi 
anexate; într'un mod asemănător se poate consulta Dobrogea. 

Sau dacă acest mod s'ar părea nepotrivit cu starea Dobrogei, 
atunci se va găsi o altă formă legală corespunzătoare. Cu. 
această ocazie sar dovedi totodată şi dorinţele speciale ale 
provinciei şi prerogativele, cari le-ar cere ginţile deosebite, 
pentru a-şi păstra individualitatea. 

S'ar dovedi c'un cuvânt modul de convieţuire pe care-l 
doresc populaţiunile. Raționamentul nostru trebue să fie 
următorul : In războiu am pierdut o provincie și n'am câşti- 
gat nimic; să vedem acuma, dacă avem destul sentiment de 
dreptate şi dacă inspirăm destulă încredere, pentru a câştiga 
o privincie pe cale pacinică şi numai pe cale pacinică. 

Acesta e singurul protest, pe care-l putem ridica, fără a 
jicni pe nimenea, dar şi fără a lovi în noi. Sentimentul de 
naţionalitate a poporului român e prea viu, pentru ca guver- 
nul lui să poată face abstracțiune de dânsul. Deci constrânşi 
a fi înţelepţi în procedarea noastră şi independenți fiind 
acuma, adică liberi de a muri de arma celui mai tare, să 
păstrăm cel puţin până ’n ultimul moment mândria şi senti- 
mentul dreptăţii noastre, cari ne sunt absolut trebuitoare, 
pentru momentul când existenţa noastră, de astă dată atâr- 
nând ca frunza pe apă, ar fi din nou pusă în cestiune. Greu- 
tatea e: de a împăca exigenţele simțului nostru naţional cu 
susceptibilitatea asemenea naturală a fostului nostru aliat. 

In cazul când populaţiunile Dobrogei ar fi contra anexiunii 
în forma ei cea mai blândă chiar, de ex. contra uniunii per- 
sonale, atunci ar fi un semn: 1) că stipulaţiunea tratatului de 
Berlin, relativă la aceasta, a fost subminată de mult de 
contra-lucrările unei puteri mari; 2) că ni s'a preparat © 
mreajă, care să ne consume puterile şi mijloacele în lupte 
sterile, al căror rezultat — cel mai bun chiar — ar fi cuce- 
rirea unei provincii c'un climat în mare parte nesănătos şi 
cae nu ne-ar aduce niciun folos pentru cincizeci de ani; 
căci n'avem nevoie a spune — ceea ce toţi ştiu, cum că de 
când Dobrogea e cunoscută, adică de 2500 de ani aproape, dela 
Herodot şi până azi, ea a fosto provincie mlăștinoasă, puţin 
populată, foarte fertilă dar şi foarte nesănătoasă, care numai. 
sub cârma de fier a poporului roman putuse ajunge la un 
grad de înflorire relativă. Dar cum a căzut cauza acelei 
înfloriri. adică Roma, toată suprafața Dobrogei, lăsată la dis- 
creţiunea agenţilor naturii, cari o stăpânesc, redeveni repede 
pustiul care a foşt întotdeauna, un pustiu care atrage prin 
fertilitatea lui mereu colonii noui, dar pe cari le şi stinge 
cu aceeaşi repejune, cu care le atrage. 

NECESITATEA UNEI CONSTITUANTE 


Am spus-o în numărul trecut, că pentru prima oară după 
sute de ani, suntem chemați a hotărî cestiuni, a căror rezolvare 
va determina pe de-a pururea soarta nației româneşti în ge- 
nere, a statului român în deosebi. Cele trei mari întrebări: 
cestiunea Basarabiei, acordarea de drepturi politice Evreilor, 
anexarea Dobrogei, atârnă ca o sabie cu trei tăişuri asupra 
noastră, şi va depinde dela înțelepciunea noastră, de a le 
face inofensive în marginile putinţei. 

Stim foarte bine, pentru noi şi între noi, întâiu că Basa- 
rabia, ce ni se ia, e o parte străveche a țării Moldovei şi c'a 
fost a noastră dela 1300 şi ceva, până la 1812, ştim asemenea 
că Evreii nici au fost nici sunt persecutați în ţările noastre 
şi că îngrădirile, ce li s'au impus, a fost dictate de un natural 
instinct de conservaţiune. 

Asupra cestiunii a treia, ştim că, întru cât poate fi vorba 
de drepturi istorice, continuarea Deltei de pe malul drept al 
Dunării, adică Dobrogea, e o dependenţă naturală a ţării 
româneşti, care a şi fost a ţării românești, curând după înte- 
meiarea acestui principat. 

Dar nu ajunge că le ştim noi acestea. 

Basarabia se retrocedează de congres, cu supoziţia tacită, 
că ar fi o parte a Rusiei, ce i se luase pe nedrept; Dobrogea 
ni se dă în schimb; în fine restricţiunile îndreptate contra 
unei prea copioase imigrări a unor elemente cu totul străine, 
congresul le interpretează ca o restricţiune a libertăţii con- 
științei şi sub condiţia de a fi sau de a nu fi, ni se dictează 
de mai nainte hotăriîrile ce trebue să le luăm. 

E cumplit de nedrept acest lucru, dar cu toate acestea nu 
e mai puţin adevărat, că el ni se impune şi că o rezistenţă 
de-a dreptul nu-i cu putinţă. Pe de altă parte însă e tot aşa 
de sigur, că cu sistemul şovăirii, nedomiririlor, anxietăților 
şi paliativelor nu vom ieşi la nici un capăt şi că ne vom 
creia numai izvoare de continue neplăceri, încât claritatea 
hotărîrilor noastre trebue ca astădată să înlătureze pe dea- 
pururea chiar pretextul pentru un viitor amestec al cuiva 
în afacerile statului român. 

In privirea modificării art. 7 din Constituţie, toată ziaristica 
recunoaşte necesitatea convocării unei constituante. Nu tot 
astfel e însă cu art. 2 din Constituţie, care face obiectul unei 
discuţii vii în ziaristică. 

Noi facem deocamdată abstracţiune dela principiul convo- 
cării sau neconvocării unei constituante şi ne restrângem 

pentru astă una dată la resfrângerea polemică a argumen- 
telor, aduse contra convocării. 
Constituția zice : 


ART. 2. Teritoriul României este nealienabil. 

Limitele Statului nu pot fi schimbate sau rectificate decât 
în viriutea unei legi. 

„Românul“ crede a putea comenta lucrul astfel: 

Teritoriul României este într'adevăr sfânt şi inalienabil, 
până la o palmă de pământ, dar prin o lege votată de Camere 
limitele statului pot fi schimbate sau rectificate, ergo cesiunea 
a trei judeţe ale ţării, fiind o schimbare de limite, Camera 
ordinară poate s'o voteze. 

Ciudată ideie de schimbare şi rectificare are ziarul guver- 
namental ! 

Sofisma e atât de vederată şi de pipăită încât un copil o 
poate duce ad absurdum. Căci într'adevăr, dacă cesiunea a 
trei judeţe întregi nu-i decât o schimbare de limite, atunci 
şi cesiunea a 10, 15, 20 de judeţe nu-i decât o schimbare de 
limite, ergo rectificându-se şi schimbându-se mereu limitele 
prin Camere ordinare, am putea ajunge să vedem rectificat 
teritoriul României la circumseripţiunea Tefeleiului. 

Sofisma ,„„Românului'“, departe de a fi de o fineță deose- 
bită, e din contra atât de ordinară, încât stabilindu-se odată 
clar şi bine status controversiae, argumentaţiunea ,„Românu- 
lui“ devine absurdă. 

Stabilindu-se în mod absolut inalienabilitatea teritoriului 
României, e de sine înţeles, că nu poate urma în alinea a 
doua o dispoziţie, care să facă iluzoriu principiul general, 
„căci între două dispoziţii contradictorii dintre care una sus- 
ţine inalienabilitatea cealaltă alienabilitatea, e sau una sau 
alta adevărată, nici când însă amândouă de-odată. Ar trebui 
să se admită că legiuitorul n'a ştiut ce vorbeşte,,că 'n şirul 
dintâiu stabileşte un lucru, pe care îl anulează prin şirul al 
doilea. Dar e cunoscut atât de oameni în genere, cât şi de 
psihiatri în deosebi, că o asemenea anomalie, adecă o contra- 
zicere nu se poate petrece într'un cap sănătos omenesc şi că 
toate contrazicerile sunt numai aparente. Cun cuvânt un 
om nu poate susţine în aceeaşi vreme despre unul și acelaşi 
lucru, că și există, şi nu există. Sferele inalienabilităţii şi 
schimbării (rectificării) teritoriului nu pot fi deci contradic- 
torii, ci una, inalienabilitatea e sfera mare, care cuprinde în 
sine sfera a doua a schimbării sau rectificării. y 

„Românul “ ia schimbare şi rectificare în sensul cel mal 
larg al cuvântului, care sens larg exclude inalienabilitatea 
sau o preface într’o simplă frază banală ; pe când legiuitorul 
-o ia în sens restrâns. Omul e schimbător, va să zică, că o 

mulţime de lucruri accidentâle se modifică, rămâind totuşi el 
ceea ce a fost în privirea celor esenţiale ale existenţei sale. 
El rămâne identic acelaşi cu toate schimbările. Și moartea 
e o schimbare, şi decompoziţiunea organismului în elementele 
chimice e o schimbare, dar nu o schimbare în înţelesul tezei 
de mai sus. 

C'un cuvânt inalienabilitatea teritoriului statului ca prin- 
cipiu general nu admite şi nu poate admite decât schimbări 
sau rectificări neesenţiale, nu însă esenţiale, precum e pier- 
derea a trei judeţe, a unei porțiuni din malul Mării Negre, a 
unei guri a Dunării. 

Cari pot fi însă aceste schimbări neesenţiale ? 

Teritoriul Statului este inalienabil. Dar acest teritoriu, 
măsurat şi hotărnicit de oameni, ce pot greşi, nu e în toate 
punctele pe deplin cert. Se pot descoperi documente, cari 
să arate că în cutare loc limita se întindea mai departe şi a 
fost uzurpată, că dincoace era mai aproape și am uzurpat noi 
teritoriul străin. Aceste uzurpări pot fi mari sau mici; mari 
fiind aduc după sine schimbări de limite, mici fiind condiţio- 
nează rectificări neînsemnate. 

Asemenea schimbări sau rectificări au de presupunere fun- 
damentală, că statele învecinate au rămas idealiter proprie- 
tari ai locurilor inalienabile, pe care le-a uzurpat unul dela 
altul. Deci nu e vorba de schimb (echange) al teritoriilor 
uzurpate, ci unul recunoscând prin bună învoială şi cu bună 
credinţă drepturile celuilalt, îşi rectifică graniţele, restrân- 
gându-le ici, lărgindu-le dincolo. Asemenea schimbări sau 
rectificări nu se fac însă nici odată pe locuri unde granița 
e bine determinată, prin râuri, prin valuri de pământ, etc., 
ci numai pe acolo, unde semnele, ce deosebesc un teritoriu 
de celălalt, au fost deteriorate. Astfel graniţa între Austria 
şi Moldova era însemnată la munte prin şir de stejari, în al 
căror lemn era săpat bourul Dragoșizilor. Dar parte a crescut 
coajă peste săpătură, parte rău-voitorii au tăiat acei copaci, 
încât limitele devenind nesigure, au trebuit rectificate. Pose- 
siunea de fapt a cedat atuncea proprietăţii inalienabile de 
drept. Proprietatea statului asupra teritoriului său e inalie- 
nabilă, posesiunea de fapt poate fi uzurpată, deci schimbată 
şi rectificată. Schimbare şi rectificare presupun totdeauna 
o uzurpaţiune. 

Vedem deci că un teritoriu inalienabil nu se poate aliena. 
Ceea ce se poate aliena sunt posesiuni uzurpate. 

Uzurpat-am noi Basarabia ? 

Sunt graniţele atât de nesigure între noi şi Rusia, în cât 
să aibă nevoie de o aşa rășluitoare schimbare sau rectificare ? 

Tocmai contrariul e adevărat. N'am uzurpat Basarabia şi 
granițele ei sunt foarte sigure. 

De aci însă rezultă, că teritoriul statului, declarat inalie- 
nabil de către o constituantă, trei mari părţi ale lui nu se 
pot declara alienabile decât iar printr'o constituantă. 

De va voi constituanta s'o facă aceasta sau nu, e altă 
cestiune, care desigur că e foarte grea şi merită un studiu 
separat. 

Pe lângă aceste întrebări mai vine o alta. In vremea ale- 
gerii actualelor adunări erau cu totul alte cestiuni la ordi- 
nea zilei. Darea în judecată a cabinetului Catargiu, economia 
în finanţe, etc. 

Poporul român consultat, a crezut de cuviinţă a-și rosti ati- 
tudinea faţă cu cabinetul trecut prin alegerea oamenilor, ce ne 
reprezintă astăzi. Oare tot aceleaşi cestiuni sunt de hotărît 
astăzi ? Procesul foștilor miniștri a rămas fără acuzatori, eco- 
nomiile în finanţe au degenerat în cheltueli de războiu, etc. 
Fost-au oare alegătorii consultaţi în privirea unor cestiuni, 
cari nu li s'au făcut încă şi pe cari ei nici nu le presupuneau 
la începerea evenimentelor ? Apoi pot camerele să se mai 
pronunţe în cestiuni, pe cari le-au hotărît odată ? 


BARBARIA NOASTRĂ ŞI ORGANIZAREA VIITOARE 
A DOBROGEI 


„Românul“ pune în revista sa dela 21 August următorul 
neadevăr: „Organele opoziţiei cer convocarea unei consti- 
tuante, care să introducă Dobrogea din capul locului fără 
nici o tranziţiune în viaţa constituțională a României... (0po- 
ziţia) fiind sigură, că nici un guvern nu va putea să aplice 
din capul locului în Dobrogea Constituţiunea și întreaga 
noastră legislaţiune ; că prin urmare în această privire nici 
guvernul actual nu va putea face altfel, ea începe depe acum 
a cere imposibilul, pentru ca în urmă să aibă aerul de a fi 
mai liberă şi mai constituțională decât partida liberală și 
constituțională și să-și facă din această cestiune o armă de 
opoziţie“. 

Ziarul „Românul“ spune pur și simplu neadevărul şi-l spune 
cu intenţie, știind că-l spune, când ne atribue nouă pan- 
glicării, de care el numai ar fi capabil. 

Din contră o repetăm, că nimic din legile noastre nu se 
potriveşte cu starea actuală a Dobrogei, pentrucă instituţiile 
noastre sunt în parte nedrepte, sunt coruptorii, sunt creaţiuni 
în mare parte a coteriei liberale, sunt un mijloc pentru exploa- 

tarea claselor de jos prin grecotei vicleni, prin advocați fără 
pricini, prin dascăli proşti, cari fac politică, în fine institu- 
țiile noastre nepotrivindu-se cu România, sunt şi mai departe 
de a se potrivi cu Dobrogea mai primitivă. 

Dar faptul, că instituțiile noastre, copiate de pe cele străi- 
ne, care sunt rezultatul cu totul altor raporturi, nu se potri- 
vesc, nu e deloc o dovadă, cum că noua provincie trebue dată 
pradă acelui soiu de funcționari netrebnici, acelor proletari cu 
câte patru clase primare, din care roşii vor scoate elita, cu 
care-i va năpusti pe bieții oameni primitivi, secătuindu-le 
toată puterea lor vitală prin spoliațiune, delapidare şi 
venalitate. 

Să cităm un exemplu. D. Stătescu dă pe mai mulți judecă- 
tori afară, pentrucă au judecat un proces după cum credem, 
că e drept. Aci în România împricinații vor avea un adăpost 
în apel, la casație, în sfârşit la oameni ai dreptului, de care 
se sfieşte acest palavragiu ministru să se atingă. Procedura 
d-lui Stătescu ne face a crede, că d-nialui va fi aşteptat, ca 
împricinații să-l mituiască pentru a dispune el însuşi pe jude- 
cători în favorul lor, dar neîndeplinindu-se aceasta, d-sa a 
influențat contra lor. 

Ce apărare ar avea însă populațiuni mai primitive, a căror 
poliţie ar fi administrată de oameni de soiul d-lui Stătescu ? 

Iată dar sub ce elită liberală ar încăpea Dobrogea, şi de 
aceea noi spunem, că n'avem dreptul a o anexa decât cu 
consimțimântul populaţiunilor. Noi am fost cei dintâi cari 
am susținut, că în Dobrogea trebue să se mănţie intactă viaţa 
juridică şi socială a acelor populaţiuni, pentru ca ei să se 
poată apăra în contra unor mutre de codru de soiul d-lui 
Stătescu și a clicei liberale. Noi în România avem încă mij- 
loace de a ne apăra pacinic de instinctele unor oameni de 
nimic, populaţii mai primitive ar trebui să apeleze la apărarea 
cu pistolul şi o spunem verde — le-am da tot dreptul să 
împuşte în canalia liberală, care-ar cerca să-i exploateze în 
modul barbar, în care exploatează pe ţăranul român. 

A introduce starea noastră de lucruri în Dobrogea am zis 
dela început, că ar fi o barbarie. 

Să cităm un alt exemplu. In ţara aceasta s'a făcut rechi- 
ziţii şi pentru Ruşi şi pentru — liberali. Nu zicem pentru 
armată, căci armata n'au văzut aproape nimic din rechiziţiile 
roşilor. S'au înţolit ei din ele pe când armata umbla flă- 
mândă şi goală. Ei bine, Rușii au plătit ceea ce au luat, 
grecoteii barbari, cari ne guvernă, n'au plătit nimic decât la 
adepţi de ai lor. La mii de oameni le-au pierit boii, încât 
n'au cu ce ara la toamnă şi sunt ruinaţi pe mulți ani înainte 
și aceasta pentrucă a fost siliţi a merge în Bulgaria cu carul 
şi cu boii de unde s'au întors cu palmele, fără ca mulţi din ei 

să aibă măcar o fiţuică pentru prestaţiunile, care-i costa 
bună starea lor economică. 

E destul ca să-şi închipue cineva că și populaţiile străine 
prin limbă şi origine din Dobrogea ar fi supuse aceluiași tra- 
tament barbar ca şi poporul românesc, pentru a putea 
prooroci, ce ură ar prinde acei oameni primitivi în contra 
unei ţări, în care e cu putinţă, ca sajungă a-i guverna gu- 
noaiele uliţelor, oamenii netrebnici, al cărora prototip şi cri- 
stalizaţiune e Stan Popescu. 

Dacă suntem oameni onești, am trebui să le-o spunem 
verde: „Băgaţi bine de seamă oameni buni, ţara de care vă 
alipiți e locuită de un popor pacinic şi de treabă, dar în 
orice pădure sunt şi uscături. Ei bine, legile fundamentale a 
acestei ţări, permit ca din când în când să vie la putere 
uliţa, aşa numiții roşii adică oamenii fără de lege, cari nu 
cunosc nimic sfânt în lume şi cari ar fi în stare să vă des- 
poae ziua 'n-amiază mare fără ca să găsiţi nicăeri un razim, 
căci Domnul în ţara aceasta nici are, nici voeşte să aibă vreo 
putere. Se poate întâmpla, ca s'aveţi miniştri cărora voi, 
privindu-le mutra numai, nu le-aţi încredința nici câinii 
voştri, necum soarta voastră“. 

Se înţelege că toate acestea le spunem ca întâmpinare la 
obrăznicia ,„Românului“, care întorcând lucrurile, după cum 
îi convine, cearcă a arăta, că noi voim să trecem de mai 
liberali decât liberalii, adică decât Domnia lor. Da, într'auevăr 
suntem mai liberali, dar din umanitate, nu din punctul lor 
de vedere, care voeşte, ca stârpitura să stăpânească pe omul 
întreg, cel prost şi desmetic pe cel cuminte, cel sărac pe cel 
bogat, cel neștiutor pe cel învăţat. Cultura liberalilor e însă 
cu totul egală cu cea a Tătarilor din Dobrogea, iar caracte- 
rul liberalilor e cu mult mai corupt și mai netrebnic decât 
chiar al Cerchejilor. Aceşti oameni prădători şi pe jumătate 
sălbateci sunt adevărații confraţi ai liberalilor ; ei sunt liberi, 
egali, fraţi şi cu mare poftă după ceea ce nu ea lor. N 

Acesţea ni s'a părut neapărate spre a pedepsi pe adversarii 
noștri pentru neobrăzarea de a ne atribui lucruri, pe cari 
numai ei ar fi în stare a le face. = 

Acum ad rem. Dacă pe deoparte nu e vorba de a intro- 
duce spoielele noastre franțuzești în Dobrogea, pe de alta 
oamenii aceştia — de se vor învoi'a trăi alături cu nol — 
vor trebui neapărat să trăiască în raporturi bine hotărîte, le- 
giuite, drepte. A stabili aceste raporturi însă nu e treaba 
unei camere ordinare şi încă foarte ordinare, ci a unel con- 
stituante. a 

Camera de astăzi a fost aleasă sub alte împrejurări, alegătorii 
aveau în vedere cu totul alte cestiuni, nu cesiunea unei bu- 
căţi din pământul patriei, nu anexarea unui teritoriu de 

preste Dunăre. Intreg sistemul reprezentativ, dacă e vorba 
ca să nu fie numai un pretext de exploataţie pentru e clică 
fără de patrie certă şi fără de naţionalitate certă, se bazează 
pe consultarea naţiei în cestiuni vitale. Ridicola dare în ju- 
decată a cabinetului Catargi, iată de ce a fost capabilă Ca- 
mera actuală; cu cestiunile serioase, a cărora hotărîre ni 
se impune acum, ea nu are dreptul de-a se ocupa şi nici 
capacitatea cerută 


PRIMEJDIA PARTIDELOR POLITICE ȘI 
NECESITATEA UNEI MÂNI DE FIER 


La propunerea noastră de a nu se anexa Dobrogea fără 
consimţimântul populaţiunilor n'au găsit pân'acum întâmpi- 
nări decât din partea unui singur organ guvernamental, adecă 
a „României libere“, pe când celelalte păziră o adâncă tăcere. 

„România liberă“ în deosebi are norocirea sau nenoro- 
cirea de-a nu reprezenta nici un partid, nici un grup de oa- 
meni politici, ci numai părerile izolate a câtorva tineri, păreri 
cari ş'acelea nu sunt de-o deplină statornicie. 

Deşi dar am avea dreptul de-a ignora opiniile emise de 
confrații noştri dela acea foae, forma care li s'a dat şi intere- 
sul prea general al lucrului ne face totuşi să revenim asu- 
pra lor. 

Nu vorbim de forma exterioară a stilului, ci de forma 
logică, rezultată din împrejurarea, că idea noastră a fost pusă 
între două acuzări, una privind trecutul, alta timpul de faţă. 
Intâi ni se fac complimente, că noi cari tocmai respect de 
personalitatea omenească şi de voinţa cetăţeanului român 
n'am avut, astăzi am făcut progres teoretic în această pri- 
vire, iar a doua acuzare, cu toate că acoperită, e că ne-am 
pus pe terenul Rusiei. 

„România liberă“ s'ar fi putut scuti de întâmpinarea noa- 
stră vehementă, dacă ar fi voit a fi dreaptă. Ororile elec- 
torale despre care vorbeşte, sunt departe de a fi o născocire 
a conservatorilor sau o metodă întrebuințată exclusiv de ei. 
Se ştie că sub guvernul d-lor Brătianu et comp. s'a inventat 
şi adus la perfecţiune alegerile cu reteveiul şi bandele elec- 
torale de reteveişști sunt părinţii spirituali ai părintelui Tache, 
la care reteveiul lui Musceleanu se încârjise în bâtă. Nu ne 
e dat nouă a cerne mijloacele economicoase ale poliţiei bucu- 
reştene pentru influențarea alegerilor, mijloace cari rămân 

aceleași sub toate guvernele fie ele albe, fie roșii, dar exi- 
stenţa lor atât de comună tuturor partidelor, ne dă dreptul 
de a crede, că nu tocmai individualitatea omenască şi voinţa 
cetăţeanului român au fost aceea ce n'am respectat noi. Din 
contra, existența unor asemenea mijloace, dă şi mai multă 
consistenţă ideii noastre fundamentale, că poporul românesc 
nu este încă matur pentru libertăţile sale constituţionale şi 
că alegerile, departe de a-i exprima individualitatea şi voinţa, 
i-o falsifică, i-o întunecă și o corup. Era nouă a guvernului 
liberal a fost inaugurată ca un mijloc, dacă voiţi mai subţire, 
însă cu mult mai corupător, pe lângă care reteveiul și bâta se 
bucură oarecum de privilegiul unei naive sincerităţi. Acest 
mijloc nou sunt așa numitele comitete de salut public, acele 
adunături oculte de naturi catilinare, cari ţin liste de moşiile 
statului şi de funcţiile publice şi le împart azi la adepţi ai 
partidului sau la cei cari plătesc o taxă mai mare, în cât 
statul, care trebue să fie impersonal, a devenit sub mâna 
liberală firma unei companii generale de exploataţie, care 
contractează orice principii, orice puncte noi de vedere cu 
preţul de-a rămâne la putere. 

Din nefericire partidul conservator nu e asemenea decât 
un partid. Singurul său merit e, că interesele membrilor săi 
sunt strâns legate cu chiar natura statului, cu mersul liniştit 
și regulat al afacerilor, cu ordinea şi stabilitatea; apoi o 
cultură cu mult mai înaltă, efectul unei creșteri mai îngri- 
jite şi mai omnilaterale. e un accesoriu în vieaţa statului, care 
devine în practică esenţial, în fine neatârnarea economică a 
celor mai mulți îi face să nu fie lacomi de câștig, să nu pri- 
vească statul ca pe-o materie exploatabilă în interesul lor pri- 
vat. Din aceste cauze partidul conservator nu se lasă amă- 
git prin fraze bombastice şi declamaţiuni ca şi vecinic amăgi- 
tul popor, de-a cărui simplitate se folosesc demagogii pentru 
a înegri și a descredita tot ce se opune la instinctele lor de 
rapacitate înnăscută. 

Prin sistemul minciunii constituţionale, prin mascarea uri- 
lor, şi intereselor individuale cu masca intereselor statului, 
prin formarea de comitete de exploatare în tot lungul țării, 
statul român e cuprins de putrejunea unei adânci corupţiuni, 
ce roade în mod egal cercurile cele mai nalte guvernamentale 
până la cel din urmă postulant din sat. Chiar dacă senti- 
mentul statului revoltă pe mulţi din cei cu mintea și inima 
limpede, poporul a pierdut de mult încrederea, că lucrurile 
se pot schimba în i bine şi cu acel fatalism al raselor nefe- 
ricite duce nepăsător greul unei vieţi fără bucurie şi fără 
ticnă. 

Fără îndoială, că nici un partid, tocmai pentrucă e partid, 
nu e în stare de a pune capăt unei stări de lucruri, care, vă- 

zând cu ochii, apropie statul român de prăpastia unei 
depline descompuneri. Dar între partizi e desigur acela 
mai preferabil, care nu amăgeşte pe nimeni, ale căruia inte- 
rese sunt identice cu ale bunei orândueli, care prin averea 
dar mai cu seamă prin cultura sa dă mai multe garanţii con- 
tra coruptibilităţii. Un remediu radical ar fi numai o mână 
de fier, dreaptă şi conștie de ţelurile ei bine hotărîte, care să 
inspire tuturor partidelor convingerea, că statul român moş- 
tenit dela zeci de generaţii, care-au luptat şi suferit pentru 
existenţa lui, formează moștenirea altor zeci de generaţii 
viitoare, şi că nu e jucăria și proprietatea exclusivă a gene- 
raţiei actuale. Acest sentiment istoric al naturei intrinsece a 
statului şi trebuitoarea mână de fier lipsesc. însă din nefe- 
ricire, încât departe de-a vedea existenţa statului asigurată 
prin cârma puternică şi prevăzătoare a tot ce poate produce 
nația mai viguros, mai onest şi mai inteligent, suntem din 
contra avizaţi de-a aștepta siguranţa acestei existenţe dela 
mila sorții, dela pomana împrejurărilor externe, cari să postu- 
leze fiinţa statului român ca pe un fel de necesitate inter- 
naţională. 

Cum că acea necesitate internaţională n'are nevoe de-a ţine 
seamă de sentimentele noastre intime, de existenţa rassei 
latine, ci numai de un petec de pământ quasi neutru lângă 
Dunăre, ne-a dovedit-o cu de prisos congresul. Ce-i pasă 
congresului, că se răpeşte o parte din patria străveche a nea- 
mului românesc ca atare? Ce li-e lor Hercuba? Ce-i pasă, 
cine va locui pe pământul românesc ? Materialul de oameni 
îi e indiferent, cestiunea europeană e ca să existe o făşie de 
pământ între Rusia, Austria şi noile formaţiuni ale foastei 
Turcii, încolo lucrul le e tot una. 

Când guvernul conservator a crezut, că trebue să con- 
funde interesul european cu acela al naţionalităţii române, 
când bătrânul Lascăr Catargiu, care simţise de mult că în- 
cepuse a se pregăti ştreangul pentru gâtuirea Turciei, s'a opus 
politicos însă foarte hotăriîtor la tentativele de a complica şi 
România în politica orientală a Rusiei, soarta guvernului şi 
a partidului conservator era hotărîtă. Trebuia să cadă cu 
orice preţ. Vecini cari privesc cu bucurie neaşezarea şi ne- 
tocmirea vieţii publice dela noi, au ştiut să stârnească cu 
mâna lungă acea furtună din lăuntru şi au ştiut să găsească 
instrumente mai docile pentru politica lor. 

Mai avem nevoe a continua expunerea acestui argument ? 
Promitem, că atunci când cerul nostru va fi mai senin, vom 
da istoria pe larg a acelor tentative. 

Deocamdată asigurăm — „România liberă“ ştie prea bine 
că noi în deosebi vorbim totdeauna adevărul — că cele rela- 
tate sunt pe deplin adevărate. 

Dar relaţia noastră e tot odată cel mai bun argument contra 
celor două acuzări şi o dovadă, că numai pe terenul Rusiei nu 
putem sta. 


POLEMICA CU „ROMÂNIA LIBERĂ“ 


Nu ne pare bine, că suntem atraşi pe terenul teoriilor ele- 
mentare ale vieţii statului, căci discuţiuni asupra unor ase- 
menea materii dovedesc totdeauna nematuritatea politică a 
celor ce le pun pe tapet. Politicește nematur e oricine sus- 
ține adevărul absolut al unor teorii aplicabile la viaţa sta- 
tului, căci acele teorii departe de a fi absolut adevărate, 
nu sunt decât rezultatul, cristalizaţiunea, formula matematică 
oarecum a unei stări certe a societăţii, care stare iarăşi e 
condiționată prin o mulţime de factori economici, climatici, 
etnologici, ş. a. m. d. 

Precum haina se îndreptează după climă şi e în ţările calde 
un obiect de lux, supus unor schimbări foarte fantastice, pe 
când la nord devine un apărător foarte neschimbat coutra 
frigului, adaptându-se agenţilor naturii, tot astfel legile şi 
instituţiile nu sunt decât expresia acelui instinct de conser- 
vaţiune al popoarelor, instinct în toate popoarele acelaşi şi 
totuși manifestat în sute de forme deosebite, căci un popor, 
ca societate organizată prin natură contra agenţilor destruc- 
tori ai naturii, are a se lupta ici cu arșiţa, dincolo cu apa 
mării, colo cu nefertilitatea pământului, colo iar cu invaziuni 
repetate, şi având toate acelaşi scop, adică conservarea exi- 
stenței proprii, popoarele se folosesc pentru ajungerea lui pe 
cele mai deosebite mijloace. 

Greutatea cu care viața organică se desface din moartea 
statornică a naturii anorganice, mulțimea de condițiuni pe 
care o are cea dintâi şi lupta pentru câştigarea lor, confirmă 
teoria neuitatului fiziolog Bichat, despre caracterul negativ 
al vieţii fiind o luptă contra morții ca ceva pozitiv şi sta- 
tornic. Tot ce vedem viu pe pământ, începând dela cele 
dintâi formaţiuni organice cu condițiuni puţine, până la orga- 
nismul cel mai nalt cu o mulțime de condițiuni de existenţă, 
omul ne reprezintă miile de forme ale acestei negațuni. 
Ceea ce o fiinţă nu vrea, e lesne de ştiut, ceea ce vrea pozitiv 
e foarte greu de hotărît. Tot astfel e, se înţelege, şi cu 

popoarele, căci natura e una şi aceeași pretutindenea şi de-a 
pururea, cu toate formele ei atât de deosebite. 

De aceea însă e clar, că nici un popor nu e destul de săl- 
batec sau destul de civilizat, pentru a nu mai şti ce nu vrea. 
Deosebirile mari se nasc abia acolo, unde e vorba, ca în 
faţa negaţiunii făcute să se stabilească o voinţă pozitivă, bine 
formulată. Aci quot capita, tot sensus... 

“E în orice caz ciudat, ca un organ de publicitate care se 
numește liberal şi democrat ca România liberă să denege 
Dobrogenilor până şi această formă infimă a instinctului lor 
de viaţă, a voinţei lor libere. 

Trebue oare să-i aducem exemple pentru a dovedi că suve- 
ranitatea unei populaţiuni e pe calea negaţiunii totdeauna 
sigură şi hotărită, şi nehotărîtă numai pe calea afirmaţiunii ? 

Germania nu vrea slăbiciunea, nu vrea împărţirea în state 
mici, nu vrea influenţa franceză în politica ei din lăuntru. 
Această voinţă negativă, existând în popor de mai bine de 
o sută de ani s'a manifestat într'un mod strălucit prin răz- 
boiul dela 1870. Stiu însă Germanii cu aceaşi siguranţă, ce 
vor ? Nici un parlament nu e atât de împărţit în bucăţi și 
nuanţe de bucăţi ale voinţei pozitive ca cel german. 

Exemple mai apropiate de cercul nostru găsim în proximă 
vecinătate. Românii din Austro-Ungaria nu vor să fie absor- 
biţi de elemente străine. Știu ei însă cu atâta siguranţă ce 
vor? Pe terenul voinţei pozitive întâlnim activişti, pasiviști, 
deakiști etc. 

Noi n'am voit a trece de rasă slavă. C'o ușurință foarte 
mare negaţiunea s'a introdus în scriere, prin alungarea ciri- 
lelor, în limbă prin alungarea elementelor lexicale slavone. 
Stim însă ce voim ? Din contra, câţi oameni, atâtea ortografii 
-— sau mai drept vorbind cacografii. 

Ni se pare deci, că „România liberă“ renegă cu desăvâr- 
şire principiile ei liberale şi democratice, când binevoieşte 
a'mpărţi neamul omenesc în rase ce au privilegiul de a-și 
putea exprima voinţa, şi rase sălbatece, cari n'au acest privi- 
legiu. Fiecine ştie mai bine, unde-l doare, şi Tătarul din 
Dobrogea ştie mai bine decât confrații noștri, dacă vrea sau 
nu vrea unirea cu România. 

Cât de puternică şi sigură e voinţa negativă se dovedește în 
mod foarte pipăit în Bosnia şi Erzegovina. Poporul musul- 
man nu vrea unirea cu Austria și îndată vedem cum cei mai 
vechi și aristocratici begi mână în mână cu Hagi Lois, condu- 
cătorul fanatic al masselor ș. a. m. d. Exemplele se pot în- 
mulți în infinit, pentru a dovedi că orice popor, sălbatec 
sau civilizat, e foarte sigur despre suveranitatea lui și se crede 
în drept, cu deplin cuvânt, a o manifesta pe cale negativă. 

Toate cele zise dovedesc însă, că admițând chiar, cum 

că populaţiunea e sălbatecă — ceea ce noi, protestând, nu 
admitem — totuşi ea este consultabilă şi cu siguranţă con- 
sultabilă. 

Acum vom cerceta mai deaproape afirmarea sălbăticiunii 
populaţiei. s 

Populația Dobrogei consistă din români, bulgari, ruşi, tă- 
tari nogai, turci (parte osmani, parte pomaci), cerchezi ; ger- 
mani din Basarabia și ținutul Odesei, greci, țigani, armeni”şi 
evrei (numai în oraşe). 

Aceste populațiuni foarte amestecate trăiau sub regimul așa 
numitului patent de colonizațiune al Inaltei Porți, una din 
legile cele mai liberale și mai democratice nu numai a împă- 
răţiei otomane, ci a Europei în genere. 

Pământurile se dau locuitorilor gratis. In cei dintâi șase 
ani ai posesiunii, locuitorii erau liberi de orice dare fonciară, 
ba chiar de darea numită a răscumpărării serviciului militar. 
După două zeci de ani coloniștii devin proprietari definitivi 
ai pământurilor ocupate. 'Trăind sub regimul unei absolute 
libertăţi a conștiinței, puindu-li-se la dispoziţie pământuri 
roditoare fără de nici o plată, neavând a plăti decât odată 
pe an darea pentru turme, Dobrogenii după a lor proprie 
mărturisire, au avut sub guvernul Porții traiul cel mai fericit 
cu putinţă. Dacă aceasta n'ar fi fost astfel, n'ar fi emigrat 
moldoveni, ruși, germani, tătari cu miile în acele ţinuturi. 
lată dar sălbătăcia afirmată de R. L., redusă la organizaţiune 
foarte liberală şi la o stare de lucruri fericită. 

Românii (moldoveni 33.000 plus câteva mii de ardeleni) 
cuprind şi oraşe și sate. In Tulcea sunt 5000 şi asemenea în 
număr mare sunt în Măcin (1000), Mahmudie, Isacce, (Vadul 
lui Isac). In frumosul sat Grecii sunt 400—500, apoi aproape 
neamestecaţi sunt în marile sate Niculiţel, Topală şi Rasova. 
Aproape neamestecaţi mai sunt în satele: Saranus, Caraibel, 
Sarighiol (Lacul galben) Agighiol (Lacul amar), Calica, Sa- 
bangi, Cătăluiu, Nălbant, Căsla, Samova, Părchiş, Răchel, 
Lungavita ; la munte în 'Țufica şi Iaiţa; în faţa Galaţilor 
în Văcăreni, Garbina şi Jijila; spre sud de Măcin în Tur- 
coaea, Satu-nou şi Peceneaga. Amestecaţi cu Mocanii sunt 
moldovenii în marele sat Doienii, la Făntăna berbecelui 
(Koiunbunor), la Igrumat, Cemşiler, Araklar ş. a. m. d. 
Imprejurul Rasovei sunt curat româneşti Cocărlenii şi Satul- 
român (Ohlakioi). Apoi se întind departe în tară amestecați 
mai mult sau mai puțin cu Tătarii şi Bulgarii. 

In fine ardelenii (mocani) întru cât sunt aşezaţi şi nu um- 
blă cu turmele, ocupă satele Văruş, Gărlice şi Groapa-Cio- 
banului. Pe lângă multe biserici şi o seamă de școli române 
au două mănăstiri: Cucoșul şi Niculiţelul. 

Tătarii formează majoritatea populaţiunii din țară. Parte 

sunt așezați de mult, partea mai mare însă (60.000) au fost 
isgoniţi din Rusia la 1856, şi au ocupat în Dobrogea un teri- 
toriu de vr'o patruzeci de mile pătrate. Ei se ocupă cu plu- 
găria, creșterea de cai şi cămile şi sunt chirigii pentru măr- 
furi din lăuntrul ţării spre ţărmul Mării-Negre. 

Osmanii sunt în pașalâcul Tulcei abia vr'o 2500. 

Cerchejii fuseseră aduși în număr de 20.000; Germanii lo- 
cuiesc în patru sate; la Malcociu vr'o 30 de familii catolice 
din Germania de sud, la Calaliuiu 20 familii, la Ciucarova 
30 familii amestecate cu Români, Ruşi şi Tătari; la Falken- 
kain (Atmoge) 50 de familii cu biserică nouă şi preot din 
Prusia. 

Grecii nu sunt plugari decât într'un singur sat, Alibeikioi, 
cam 30—40 de familii. Ceilalţi sunt negustori, cârciumari, 
cafegii în orașe şi prin sate. 

Ruşii de toate cultele şi bulgarii vor fi asemenea în număr 
de 22—23.000; Bulgarii se ocupă cu negoţul și plugăria, 
Rușii în mare parte cu pescuitul morunilor şi prepararea 
icrelor. 

Şi o ţară, în care atâtea elemente trăiesc pacinic lângă 
olaltă, sub regimul unor legi mult mai liberale, decât cele 
din restul împărăției, o ţară unde n'au fost conflicte sân- 
geroase, nici revoluţii, unde populaţiunea e în parte foarte 
bogată, R. L. o numește o ţară sălbatecă. Dobrogea e o ţară 
pustie şi nesănătoasă, însă e departe de a fi sălbatecă. Pu- 
stie din cauza mlăştinelor, mocirlelor, din cauza frigurilor, 
cu un cuvânt o ţară unde omul e mai mult expus decât în 
alte locuri agenţilor destructori ai naturii. Dar acest om care 
Jocueşte acolo, nu e de loc sălbatec. 

„România Liberă“ ştie regula : ajfirmanti obstat prabatio. 
Să probeze sălbătăcia locuitorilor Dobrogei ; noi o negăm şi 
susţinem din nou, că populaţiunea este consultabilă, şi că 
trebue consultată. 

De nu va voi să se unească cu noi, nu e de loc probabil, 
că va voi să se unească cu Rusia sau Bulgaria. Nu e îndoială, 
cum că formularea unor voințe pozitive e cu mult mai grea 
şi mai şșovăitoare, decât aceea a voinţei negative, însă nu 
credem, că nagaica ce domneşte în Bulgaria, împreună cu 
fanatismul unei populaţiuni reînviate la existenţă proprie, să 
exercite o atragere tocmai mare asupra Dobrogenilor. 

Părăsind terenul general al cestiunii, suntem siliţi a ne 
întoarce la discuţiile pro domo. 

Punctul de vedere pe care ne-am pus în articolele noa- 
stre, neavând a face numai cu interesele partidului conser- 
vator ci cu acelea ale tutulor românilor, era natural ca să 
nu păcătuim prin reticenţe pentru a ne cruța pe noi, ci să 
spunem adevărul întreg. Dar când l-am spus şi cu ocazia, 
în care l-am spus, am fi avut dreptul de a aştepta, ca şi 

adversarii noştri, cari ne reproduc șirurile, să ni le repro- 
ducă întregi şi nu numai părţi cari le convin; 2, să nu facă 
deduceri pripite şi forţate, cari nici sunt cuprinse în şirurile 
noastre, nici ne-au trecut prin gând. Nu aceasta însă pare 
a fi linia de purtare a confraţilor noștri dela „România Li- 
beră“, cari cu o fericită grabă, folosindu-se de pasage din ar- 
ticolul nostru, stabilesc îndată, că „Timpul nu neagă oro- 
rile electorale comise de conservatori“, drept care „Româ- 
nia Liberă“ se miră din nou, cum noi cari am nesocotit voinţa 
cetăţenilor din România, profesăm față cu Dobrogea, princi- 
piul consimţimântului poporaţiunilor, apoi ziarul liberal mai 
afirmă monstruozitatea, că noi ne-am fi manifestat preferința 
pentru reteveiu şi bâtă. 

Mai întâi ce am avea de negat în privirea aşa numitelor 
orori electorale ? Cum că cutare ori cutare cetățean liberal 
nwar fi mâncat bătaie dela cutare sau cutare cetățean con- 
servator? Nici prin gând nu ne-a trecut una ca aceasta. 
Oameni din popor, şi unii şi alţii, deosebirea e numai că sub 
d. Brătianu conservatorii erau trataţi cu reteveiul, pe când 
în urmă liberalii au fost trataţi cu bâta. Am spus însă că 
tocmai existenţa unor asemenea mijloace electorale ne dove- 
deşte, că nu individualitatea şi voinţa cetăţenilor e ceea ce 
n'am respectat noi. Dacă „România Liberă“ ar fi binevoit a 
reproduce întreg articolul, ori cine ar fi văzut, că importa- 
țiunea cu deridicata de legiuiri organice străine în mijlocul 
poporului românesc, a introdus o corupţiune, care nu poate 
fi atribuită întru nimic partidului conservator şi anume nu 
i se poate atribui ca faptă pozitivă. Vina partidului nu este 
alta, decât că nu s'a opus cu toate puterile la introducerea 
înoiturilor, ci cedând fără împotrivire, au contribuit fără de 
voie, prin păcat de omisiune, la starea deplorabilă de astăzi. 
Cât despre preferința ce am dat-o reteveiului, aceasta e o 
aserţiune cu totul gratuită. Comitetele de salut public sunt 
culmea imoralităţii, pe lângă care bâta şi reteveiul sunt 
mijloace naive. Atâta am susținut — nimic mai mult. Amân- 
două mijloacele însă sunt condamnabile. A deduce din zisele 
noastre preferința pentru vre unul din aceste mijloace este a 
imputa unui jurist că preferă furtul în locul tâlhăriei, dac-a 
stabilit că cel dintâiu e o crimă mai mică decât cea de-a doua. 

CA LA NOI LA NIMENEA 


Proverbul acesta, moștenit din moși strămoşi e rezultatul 
unei dureroase istorii, în cursul căreia poporul nostru, pier- 
zând orice speranţă de îndreptare, ia lucrurile mai mult în 
bătae de joc ca și când lui Dumnezeu i-ar fi plăcut să dra- 
peze tragedia sorții noastre cu foarte multe scene comice. 
Realitatea tragică a vieţii noastre de stat e nespusa mizerie 
a populaţiunilor de jos, e stoarcerea lor prin nemăsuratele 
clase improductive, compuse mai cu seamă din străini, e 
ușurința și lipsa de caracter în viaţa publică, e putrejunea 
bizantină a puilor de fanarioți, cari, sub masca interesului 
general, fură de sting fie pe calea diurnelor şi lefilor neme- 
ritate, fie prin arendarea moşiilor statului, fie pe alte mii de 
căi. Comedia consistă însă în minciuna vecinică a constitu- 
ționalismului, în pretextarea diferitelor libertăţi publice, a 
civilizaţiei şi a altor mofturi pentru a acoperi unica tendenţă 
a acelei negre mulţimi de liberali, care nu caută, nu visează 
decât puterea statului, pentru ca prin mijlocul ei să prade. 

O mulţime de oameni mari se mișcă pe această scenă bizară, 
pe care toate sunt cu putinţă, afară de un singur lucru: 
onestitatea. 

Autori, cari nu ştiu a scrie o frază corectă (vezi Pseudo- 
Ureche) ; oameni de stat, cari nu pot justifica nici săvâr- 
şirea școalei primare; advocaţi fără ştirea lui Dumnezeu ; 
pictori orbi și sculptori fără mâni; generali, cari nu ştiu 
citi o hartă; subprefecţi ieşiţi din puşcărie; legiuitori re- 
crutaţi dintre stâlpi de cafenele ; jucători de cărţi și oameni 
cu darul beţiei; caraghioși, cari înaintea erei liberale vin- 
deau bilete la cafe chantant, iată banda ocultă, care guver- 
nează azi România, bandă, care până mai ieri republicană 
până la comunism, astăzi crează decorații, împărțindu-le 
între ei cu profuziune; ieri voind să răstoarne pe Domn, 
azi îl titulesc, rege; ieri proclamând republică la Ploeşti, 
azi joacă cu aceiaşi măestrie pe lingușitorii Curţii. 

Din focarul Bucureştilor putrejunea morală şi socială se 
mănţine metodic asupra întregii ţări; din painjinişul hidoa- 
sei pocituri se'ntind firele în filialele societăţii de exploataţie, 
ce au forma de comitete de salut public. 

Pe când nicio îndreptare nu se face nici şcolii, nici bise- 
ricii, nici ramurilor de producţiune materială, tot pe atunci 
presa vecinicei minciuni, presa radicală, discută subtilităţi 
despre cea mai bună organizare a statului. Militari, cari au 
pus pistolul în pieptul lui Vodă Cuza, azi au reintrat în ran- 
gurile lor militare, și sunt decoraţi; omul care a proclamat 

la Ploeşti republica şi l-a detronat pe Vodă, e înaintat, pri- 
meşte decoraţii şi reprezintă astăzi pe monarhul, pe care l-a 
trădat ieri, înaintea altor principii. A-şi călca jurământul a 
devenit în România un titlu de înaintare. Plebea de sus, slu- 
garnică cătră cei mari, de neomenoasă cruzime şi trufie cu 
clasele de jos, exploatează poziţia ei oficială în interesul ei 
privat. Un meschin egoism, o lăcomie de câştig cu orice mij- 
Joace, lipsa de bună-credinţă în afacerile publice şi în cele 
private, făţărnicia şi amăgirea ca busolă a presei, iată cum- 
plitele efecte ale unui guvern liberal de câţiva ani. Incă alţi 
câţiva ani şi societatea va începe a plesni din toate în- 
cheieturile. 

Elemente străine vor inunda România ca valurile potopu- 
lui, după ce vor fi subminat terenul pe care hidoasa pocitură 
conduce ca regisor comedia meschină, jucată de bufonii par- 
tidului său. 

Mai mult încă. Noi credem, că mâni poimâne, desfiinţân- 
du-se şi justiţia, va începe deplina anarhie. 

„Românul“ crede de pe acum că trebue să-și pregătească 
terenul pentru a lovi în judecători și a aduce din nou pe 
delapidatorii de bani publici înaintea juraţilor. 

Cum că radicalii se pregătesc a nimici orice garanţie în 
contra urmăririi hoţiilor, ce le comit ei în prezent, se dove- 
deşte din articolul de mai jos al ,„Românului“. Cu făţărnicia 
cu care e scris s'ar crede, că pe foaia bizantină o doare inima 
de interesele ţării. In faptă însă judecătorii nu-i plac şi 
vrea să vază iar reintroducându-se tratarea proceselor, pentru 
delapidare de bani publici, în mâna juraţilor, unde totul se 
va face muşuma. Condamnarea de către tribunalele ordinare 
a vestitului Arion, îi stă „Românului“ şi azi pe inimă, el 
ştie ce soartă ar avea coreligionarii lui politici, înaintea tri- 
bunalelor ordinare. 

Să ne așteptăm dar curând la desfiinţarea justiţiei, la darea 
frâului slobod tuturor hoţiilor, la corupțiunea deplină, sub 
pretext că tribunalele sunt părtinitoare. Oricât de părtini- 
toare ar fi însă, ele sunt mai bune decât curţile cu juraţi, 
căci în orice caz e mai preferabilă o justiţie nedeprinsă încă 
bine cu cercetările criminale, deci îngăduitoare, decât nici o 
justiţie. Juraţii însă nu sunt nicio justiţie. 

SE VINDE O PARTE DIN PĂMÂNTUL PATRIEI 


Astăzi se deschide adunarea din dealul mitropoliei. — Gu- 
vernul precum a zis-o organul fanariot — deşi pregeta a-şi 
aduna deputaţii săi ocupați cu interesele lor private, se vede 
totuși silit a apela la patriotismul lor şi a-i convoca, deci iată 
că toţi şi-au părăsit interesele, unul stosul, altul proslăvirea. 
zeului Bachus, moşiile, pe care nu le au şi tacurile de biliard, 
pentru a se aduna şi a desbate interese grave. Aci capetele 
şi inimele, cultivate la focarul canţonetelor alcazarului lones- 
cu, frunţile înăsprite la cruzimile de hazard ale jocului cu 
cărțile măsluite ; diurnaşii și cumularzii ; oameni ce nu ştiu 
nimic, nu au nimic, nu cred în nimic; naturile catilinare 
scoase la maidan de comitetele de salut public, indivizi, a 
căror nume dovedesc în mare parte, că nu aparţin nici unei 
ţări certe, nici unei naţiuni certe, se vor aduna ca să consfin- 
țească pierderea unei bucăţi a patriei noastre româneşti, ei, 
cari n'au patrie, nau lege, wau Dumnezeu, şi cari consi- 
deră pământul nostru ca lucru străin, ce-l poţi precupeţi, 
numai să rămâe la putere. 

In zadar am spus, că asupra unei întrebări atât de grele 
ţara trebuia consultată din nou, căci aceștia, veniţi la putere 
prin influenţa Rusiei primiseră cu buchete de flori pe aceia, 
pe cari pururea i-au numit inamici naturali ai poporului 
românesc. Nu. Aleşii comitetelor de salut public se cred 
în drept a hotărî din nou şi în sens contrariu cestiuni, pe cari, 
de ochii lumii şi de sgomotul nostru, au fost siliți de-a le 
rezolva în mod negativ. 

Acuma însă, când cred că opinia publică e'ndestul de ame- 
țită prin frazele şi minciunile lor, acuma când prin tratatul 
dela Berlin poporul românesc e legat şi de mâni şi de 
picioare, ei cred de cuviinţă a-i pune şi căluş în gură, pentru 
ca fără protest să se consume o vânzare de țară, convenită 
de mult. 

Când s'a luat Bucovina, nu sa găsit un singur român 
dela Domn pân'la plugar, dela mitropolit pân'la popa cu 
opinci, care să consimtă a o da, încât guvernul austriac s'a 
văzut silit să dispenseze pe români de jurământul de fideli- 
tate către împăratul. 

Când la 1812 Ruşii au luat Basarabia, nu s'a găsit un singur 
român, carele să fi căzut sub ispitele Rusiei. 

Un fanariot a vândut-o, trădând Poarta şi Moldova tot- 
deodată. 

Un fariariot, C. A. Rosetti, o dă şi astăzi muscalilor sub 
o ploae de decoraţii ruseşti; dar n'o dă singur. Azi puii 


352 M. EMINESCU 


de fanarioți și tot ce uliţa au avut mai corupt și mai înrău- 
tăţit, se unesc spre a consfinţi în mod îndoit vânzarea 
pământului patriei. 

Da, în mod îndoit. Odată prin învoire, apoi prin luarea în 
mod silnic a Dobrogei, fără a ţinea seama de dorinţele popu- 
laţiei, făcându-se ţara noastră nevinovată complicea Rusiei, 
Justificând răpirea prin răpire, dând drept Rusiei, de-a ne 
trata şi pe viitor aşa cum ne tratează astăzi. 

Ce-i pasă fanariotului, al cărui tată nu știa o vorbă româ- 
nească, ce-i pasă lui, că se vinde un pământ, pe care el cos- 
mopolitul, cetăţeanul universului, antichrist, s'au născut din 
întâmplare numai ? 

Nu sunt desmoșteniţi cei, cari prin munca mânilor lor 
contribue la înflorirea unei societăţi naţionale, a căreia cul- 
tură şi vază se răsfrânge şi asupra lor; nu sunt desmoșteniţi 
acei ce se pot lăuda, că au o patrie de iubit, un popor de 
apărat, o cultură de înaintat. 

Nu-s desmoșteniţi acei, cari iubesc trecutul poporului lor, 
cei cari au în suflet tezaurul de amintiri, care îl face pe 
omul singuratec să se simtă şi el o parte. un rezultat al isto- 
riei ţării sale. Desmoșteniţi sunt acei, ce nu mai cred în nimic, 
desmoșteniţi sunt acei cetăţeni ai universului întreg, ce nea- 
vând patrie, își aleg pe cea mai ieftină din lume: universul; 
cei, cari neavând popor, îşi aleg pe cel mai lesne de avut: 
menirea toată. 

Ce le pasă lor, că se ia o bucată din ţara românească? 
Patria lor, universul rămâne intact. Ce le pasă că se ro- 
beşte o parte a poporului românesc ? Poporul lor, omenirea 
rămâne intactă. Ce-i pasă fanariotului, ce nu este nici grec, 
nici român, nici francez, nici neamţ, că se rupe patria noas- 
tră în bucăţi, poporul nostru în făşii? A găsit destui de o 
seamă şi de o origină cu dânsul, cari pentru diurna de doi 
galbeni pe zi, vor fi salahorii votanţi ai monstruozităţilor sale. 

Dar nu numai atâta. Intre dușmanii noştri şi între ei sa 
pus la cale, ca România să sângere din nou. Nu destul 
s'au purtat soldații noștri degeraţi şi flămânzi pe câmpiile 
Bulgariei, nu destul că şi-au vărsat sângele pentru cauze 
şi interese străine; acum România — e menită a intra în 
cuibul de viespi, pregătit în Dobrogea, unde tot după zisa 
fanariotului, se vor vărsa milioanele noastre pentru a face 
şosele pe apă și poduri pe uscat, căci visteria geme de bani, 
birnicul nostru nu mai ştie ce să-şi facă capului de muiţimea 
bogăției şi nu mai avem altă treabă decât de a răspândi civi- 
lizaţia, reprezentată prin vestitul Chițu sau prin Pseudo- 
Ureche, plagiatorul, şi prin alte multe celebrităţi de soiul 
acesta. A 

Tot pentru această sesiune extraordinară se mai păstrează 

și un alt proect: acela al emisiunii de bani adevăraţi de 
hârtie, de astă dată prin crearea unei aşa numite bance de 
fițuici. Imprumutul silit cu bilete ipotecare nu ajunge pentru 
acoperirea colosalelor rezultate politice, obţinute de radicali. 
Mai trebuesc 60—70 milioane de fițuici fără de nici o garan- 
ție, emise de guvern chiar, printr'o bancă înfiinţată de el, 
cu guvernor şi vice-guvernor ca la banca Londrei. 

Fiindcă nimeni nu va primi fiţuicile noastre în străinătate, 
tot numerariul din ţară va fugi pe mărfurile industriale ce 
ne trebuesc, încât vom rămânea numai cu gologani de aramă 
şi tranci de hârtie ; căci modelul, după care se formează banca 
e cel din Austria, unde într'adevăr nu te mai învredniceşti 
să vezi circulând galbeni de aur şi fiorini de argint şi unde 
există mii de oameni bătrâni, care nu țin minte să fi văzut 
vr'odată bani de metal. 

Invidiind starea înfloritoare a finanţelor austro-ungare, d. 
C. A. Rosetti & Comp. ne vor ferici şi pe noi cu milioane de 
hârtii făr de valoare, mai depreciate decât bumașştele ruseşti, 
fiorinul emisiunii de stat al Austriei, şi cam de o potrivă cu 
caimelele turceşti. 

Făr'a înţelege câtuşi de puţin, cum că hârtia e un reprezen- 
tant al banului numai în statele industriale, unde sporindu-se, 
prin mulţimea braţelor disponibile, munca, e nevoie de un 
mijloc de schimb pentru ea, un mijloc ce senmulţeşte cu 
*'nmulţirea muncii şi scade cu scăderea ei, roşii noştri igno- 
ranţi în toate şi intervertind şirul cauzei şi efectului, uită 
că vom deprecia dela întâiul moment un mijloc de schimb 
prea numeros, ieftenind banul și scumpind munca, încât pro- 
ductele noastre vor deveni inexportabile prin scumpetea, cu 
care se vor produce. 

Dar nici abecedarul economiei politice roşii nu-l ştiu. Ei 
nu'nvaţă nimic din exemplul trist al Austro-Ungariei, al 
Rusiei, al Turciei, ci vor să ne fericească numaidecât cu 
hârtii, cari nu valorează nimic, pe câtă vreme lipseşte munca 
industrială. Pentru a acoperi falimentul moral şi material 
al ţării, vor mai încerca şi acest ultim mijloc desperat de a 
se ţinea la putere. Iată banii mulţi ai visteriei, cu care voesc 
să facă poduri peste Dunăre şi să civilizeze Dobrogea. 

Odinioară la Mazar-pașa rusofagi, au dat faliment, şi s'a 
'mvoit cu creditorul, ce i-a adus la putere, cu Rusia. 

Odată neprimind nimic în schimbul Basarabiei, au dat 
faliment şi vor să ia cu orice preţ Dobrogea, ca teren nou de 
antreprize patriotice, ca pretext pentru a smulge ţării cel 
din urmă ban. 

Odată numindu-ne calomniatori, când i-am denunţat că 
vor emite bani de hârtie, azi le-a căzut până şi masca hipo- 
tecarelor şi vin la ideea falită de-a înfiinţa bancă de caimele. 

Mergeţi dar înainte pe această cale şi cădeţi în prăpastia 
ce vă aşteaptă, nulităţi, pe cari poporul românesc pentru 
ruşinea lui v'a suferit atât de mult la cârmă. Votaţi cu amân- 
două mânile după obiceiu, oricând va clipi din ochiu bătrâ- 
nul fanariot, care vă hrăneşte şi fără de care aţi fi rămas în 
întunerecul cafenelelor şi al tavernelor de jocuri oprite. Adu- 
naţi-vă în capiștea minciunii, ascultați pe preotul munciunii, 
nesfinţiţi cu suflarea voastră necurată acea culme, pe care 
părinţii noştri legiuiau înțelepţeşte şi păstrau avutul țării 
cu şapte noduri. 

Prin fuga voastră de muncă aţi desfiinţat statul şi aţi dat 
țara în prada urelor de partid, pentru ca voi să puteţi avea 
rând la pita lui Vodă, voi, care altfel nu sunteţi vrednici să 
călcați pe pământ. Prin instinctele voastră de neorânduială 
veţi desfiinţa armata. Impinşi de cumplita voastră frică de 
justiţia ordinară, veţi desfiinţa justiţia. 

Organul fanarict cuprinde deja articole, din care se vede 
că voeşte înlocuirea oștirii prin gardă ; prin nişte bieţi oameni 
cu griji şi familii, luaţi dela ocupațiile lor, pentru a fi conduşi” 
la Vifleim de toţi crăcănaţii şi cocoşaţii din ţara românească. 

Tot organul fanariot, speriat de condamnarea confratelui 
Arion, cere ca procesele de delapidare de bani publici să vie 
iar înaintea juraţilor, adică a unor oameni privaţi, cari nea- 
vând ochii ageri de judecător, nu vor putea descoperi subţie- 
tatea nelegiuirilor ce le comiteţi şi se vor lăsa ameţiţi Je 
advocaţi guralivi. 


ROMÂNII PENINSULEI BALCANICE 


Unul din defectele cele mari ale noastre e că, departe de a 
ne ocupa cu fondul lucrurilor, credem că e deajuns+:să avem 
numai forma lor, asemenea copiilor care voind a-şi face o 
florărie, smulg plante din câmp şi le așează fără rădăcini în 
straturi, improvizându-și pentru câteva ceasuri o grădină, în 
aparenţă frumoasă, însă fără de trăinicie. Nerăbdători cum 
suntem, nu ne-am deprins a cunoaşte, cum că lucrurile luate 
din temeiu ar fi şi mai trainice şi mai folositoare şi totodată 
cu mult mai eftine, decât mulţimea de forme goale, care nea- 
vând înţeles şi vitalitate, cer mereu muncă die Sizif de a fi 
reînnoite. 

Nestatornicia noastră, iubirea de schimbări, deasa răstur- 
nare a tuturor temeliilor statului şi rivalitatea copilărească 

de a întrece pe toată lumea, a făcut atât în trecut, cât şi în 
prezent, ca să irosim o mulţime de puteri vie, care se puteau 
utiliza pe un teren folositor, pe lucruri de nimic, sau dea- 
dreptul stricăcioase. 

Aceste defecte mari ale caracterului nostru naţional sunt, 
pe lângă împrejurările de dinafară, cauza pentru care un 
element etnic, atât de răspândit ca al nostru, să nu ajungă la 
nici o însemnătate în lume, ci bucăţit îi, zeci de stăpâni, 
să reziste ici şi colo, să fie absorbit însă în multe locuri. 

Nu există un stat în Europa orientală, nu există o ţară 
dela Adriatică până la Marea Neagră, care să nu cuprinză 
bucăţi din naționalitatea noastră. Incepând dela ciobanii din 
Istria, dela Morlacii din Bosnia şi Erzegovina, găsim pas cu 
pas fragmentele acestei mari unităţi etnice în munţii Albaniei, 
în Macedonia şi Tesalia, în Pind şi în Balcani, în Serbia, în 
Bulgaria, în Grecia până sub zidurile Atenei, apoi de dincolo 
de Tisa începând în toată regiunea Daciei-Traiane până din- 
colo de Nistru, până aproape de Odesa şi de Kiev. 

Pe când Ruşii au cea mai mare îngrijire pentru triburile 
cele mai neînsemnate chiar, care se ţin de marea familie 
slavă, pe când Germanii stăruesc prin autorităţile lor consu- 
lare, pentru cele mai neînsemnate colonii ale lor din Orient, 
şi pe când fiecare popor apusean desvoltă o deosebită îngri- 
jire pentru naţionalii săi din aceste locuri, singuri noi ne 
sbuciumăm în lupte interne pentru cea mai bună formă posi- 
bilă a organizării omeneşti, neavând un ideal de cultură, ci 
cel mult idealuri politice, care nu stau în proporţii cu puterile 
noastre, şi care, în loc de a da naştere la fapte, vor fi cel 
mult cauza unor aventuri periculoase. 

Cu ocazia congresului dela Berlin, aproape toate popoarele 
peninsulei balcanice au dat semne de vieaţă, numai Românii 
transdanubieni nu. Cauza e lesne de înţeles. Toate cele- 
lalte fragmente de populaţiuni stau în legături de cultură cu 
acele centre politice, create de naţionalităţile lor. Grecii din 
Turcia europeană, citesc şi scriu limba care se vorbeşte la 
Atena ; Sârbii din Turcia înţeleg foarte bine instituţiile şi 
cultura confraţilor lor liberi; numai noi, cu maniera noastră 
de a vedea, suntem străini în orient, şi rămânem neînţeleşi, 
chiar pentru cei de un neam cu noi. Cum ne-am putea explica 
in alt mod fenomenul întru adevăr ciudat, ca fragmente atât 
de însemnate de străveche populaţie precum sunt Românii 
din Tesalia și Macedonia, să nu dea absolut nici un semn de 
viaţă, cu tot trecutul lor cel strălucit, cu toate că până astăzi 
şi-au păstrat şi apărat limba şi datinele mai bine decât Slavii 
dintre cari mulţi s'au grecit, decât Albanezii dintre cari ase- 
menea mulţi s'au făcut Turci. 

Valahii Tesaliei, zice Fallmerayer în fragmentele sale asu- 

pra Orientului, se numesc Români, ca şi conaţționalii lor din 
Principatele dunărene, vorbesc o italienească stricată şi locuesc 
în creerii munţilor Pindului şi pe cele două laturi ale lui, în 
ponoarele din care izvorăşte Peneios și riurile afluente, pe 
unde îi pomenește pentru întâia dată istoria bizantină a sutei 
a unsprezecea. 

Fie rămăşiţe a coloniilor militare romane, fie barbari autoh- 
toni latinizaţi, ei se întind şi se ramifică de-alungul şirului 
de munţi prin Macedonia-superioară până sus în Balcani, şi 
au stat odată în legătură cu conaţionalii lor de pe malul 
stâng al Dunării. Ei păzesc şi domină porţile dintre Tesalia 
şi Albania, iar Mezzovo, oraş zidit din piatră tocmai în cree- 
rul munţilor, acolo unde dintr'o parte şi dintr'alta trecătoarea 
se coboară în direcții opuse, este locul de căpetenie al româ- 
nilor tessalieni. 

Molacosi, Lesiniţa, dar în deosebi Kalarites, Kalaki şi Kli- 
novo şi douăzeci şi câteva sate în ponoarele Pindului şi pe 
lângă ele, sunt asemenea ale acestui popor, care din cauza 
temperaturii aspre a patriei sale se ocupă puțin cu agricul- 
tura, dar cu atât mai mult cu cultura vitelor și cu căşlile, 
aceasta într'un stil mare şi cu succes însemnat, încât prin 
bogăţia turmelor lor de oi, sunt vestiți în Rumelia toată. In 
vremea iernii, când omătul acopere înălțimile munţilor, ei îşi 
mână turmele în văile cu o climă mai blândă, şi le pasc 
nomadizând pe şesurile pline de iarbă, până chiar înlăuntrul 
Greciei libere, iar când se întoarce primăvara, negrele sate 
de corturi ale pribegilor ciobani români dispar din câmpie, 
căci ei se întorc la munte. 

Sobri, având instinct de căsnicie şi industrie, românii sunt 
în privirea acestor calități cu mult superiori acelora, ce vor- 
besc grecește ; sunt însă inferiori greco-slavilor în spirit şi 
în şiretlic. Totuşi aceşti ciobani, simpli şi de rând, au o emi- 
nentă aptitudine pentru lucrări în metal. Armele şi armă- 
turile lucrate în aur şi argint, pe care le admirăm la arnâuţi 
şi palicari, au ieşit din atelierele vlahilor. Asemenea man- 
talele cu glugă nepătrunse de ploaie şi foarte bine cunoscute 
în toate oraşele de port ale Mării Mediterane sub denumirea 
de cappa, greco şi marinero, sunt în cea mai mare parte un 
product al industriei postăvarilor vlahi. A 

Băcani şi breslaşi vlahi se află în toate oraşele Turciei 
europene, ba chiar şi în Ungaria şi Austria îi duce iubirea de 
câştig. Că se pricep şi la negustoria în mare, o dovedeşte 
bogatul Sina din Viena, vlah născut, de nu ne înşelăm, în Ki- 
novo, sau totuşi în una din localităţile Pindului numite ma! 
sus 

Din această vieaţă călătoare se explică familiarizarea gene- 
rală a vlahilor cu dialectul neo-grecesc, dialect pe care-l 

întrebuinţează şi în biserică, care formează mijlocul comun 
de înţelegere şi de legătură a diverselor naţionalităţi din latu- 
rile amândouă ale Mării Egeice. Femeile în multe sate nu 
pricep decât româneşte. Ca toţi locuitorii de munte, Vlahul 
nu-şi poate uita patria nici în ţările cele mai depărtate chiar, 
şi se întoarce adesea la bătrâneţe în Pind cu ceea ce a agoni- 
sit, prin osteneala unei vieţi întregi, pentru a fi înmormântat 
în acelaşi pământ în care odihnesc strămoşii săi. 

Dar poporul vlahilor, atât de pacinic astăzi şi dedat numai 
la muncă şi câștig n'a fost însufleţit întotdeauna de un spirit 
atât de liniştit, nici a fost strimtorat şi mărginit la aşezările 
sale prezente prin munţii apuseni ai Tesaliei. Vlahii tesa- 
lieni, ca şi mai târziu vecinii lor Albanejii, au avut periodul 
lor de strălucire şi de mărime politică, scurt şi trecător ca 
mărimea Tebanilor ; dar în epoca bizantinilor nu fără însem- 
nătate. Lângă comunele Vlaho-Libadi şi Vlaho-lani, care 
există încă astăzi în promontoriile de sud ale munţilor Cam- 
bunici, nu departe de Tirnova, Ana-Comnena (1083) pome- 
neşte un târg de vlahi, Exebas, în văile muntelui Pelion, la 
marginea răsăriteană a Tesaliei; iar Beniamin de Tudela, 
care în suta a douăsprezecea a călătorit prin Grecia, spune 
cum că la sud, Zitun era oraşul de margine şi intrare în ţara 
vlahilor. Ca şi Peloponesul, pierduse şi Tesalia în veacul de 
mijloc numele ei vechiu, şi s'a numit mai multe sute de ani 
după olaltă numai Megaly-Vlahia, adecă Vlahia-mare spre a 
se deosebi de Acarnania şi Etolia, cari după bizanti- 
nul George Phrantzes se numea Valahia-mică. George 
Pachymeres, istoricul de curte al întâiului Paleolog Mihail, 
zice lămurit, că tesalienii, comandaţi odată de Achil şi nu- 
miţi în vechime Elini, se numesc în vremea lui Vlachiţi-mari. 
(G. Pachymeres în Mich. Paleolog, I, 30). 

Nicetas din Chonae, mărginește Megaly Vlahia la inelul 
de munţi şi la ţara de coline care se rădică deasupra şesului, 
iar şesul central. locuit de fricoşii şi nerăzboinicii greco-slavi, 
îi place să-l numească Tesalia. Dar oare rabinul Beniamin 
nu spune lămurit cum vă Vlahii locuesc la munți şi se coboară 
în regiunea grecilor pentru a-i prăda ? In sprintenie, călăto- 
rul acela îi compară cu căprioarele, curajul lor războinic e 
neînfrânat şi nici un rege n'a fost în stare de a-i domoli. 

Omul din Tudela pricepuse bine impresiile veacului său, 
căci curând după călătoria rabinului Beniamin (1186) toţi 
Românii din lanţul de munţi ai Pindului, până sus în văile 
Balcanilor, se ridicară sub conducătorii lor Petru şi Asan 
contra domniei apăsătoare, neoneste şi tâlhărești a curţii 
bizantine, fondară un regat cu capitala Tirnova pe clina 
nordică a Emului (Balcan). f 

Marginea cea mai în spre sud a regatului româno-bulgar 

erau munţii Tesaliei, sub un căpitan neatârnat care se numea 
Mega Vlahos (adică Marele-Român) şi străluceşte subt acest 
nume în cronicele contimporane ale francilor şi bizantinilor. 
Astfel vorbeşte Fallmerayer. 

Noi mai știm, că tot acești Români luase Tracia, Macedonia 
şi Tesalia, că au biruit de nenumărate ori oştirile greceşti şi 
pe acelea ale împărăției latine din orient, că au prins pe 
Baldovin I, că au răpus floarea cavalerilor apuseni, că Asa- 
nizii au fost recunoscuţi de Papa ca dinastie regală a Europei, 
ca domni legitimi Blacorum et Bulgarorum, cu un cuvânt că 
acest fragment de popor, atât de nebăgat în seamă astăzi, 
când nici în ziaristică, nici la congres nu s'a pomenit de el, 
are îndărătul lui un trecut strălucit câştigat prin proprie vite- 
jie faţă cu nişte duşmani cu mult superiori în cultură şi în 
arta războiului. 

Şi cu toate astea aceşti oameni, la noi în ţară chiar, adecă 
între conaţionalii lor, wau fost cunoscuţi decât sub porecla 
ridicolă de Cuţo-Vlahi. Iar pe când averile boierilor noştri 
şi ale monastirilor se închinau fără scrupul la biserici gre- 
cești şi se exploatau pentru scopuri grecești, nu se găsea în 
tot largul acelei regiuni o singură biserică măcar, în care să 
se fi auzit graiul românesc. 

Astăzi, când acele averi închinate totuşi unei misiuni de 
cultură, sau luat de către statul român, pentru ca să stârnea- 
scă aviditatea acelei clase de hoţi semidocţi, cari stăpânesc 
România, astăzi speranţa unei întrebuinţări raţionale a acelor 
bunuri pentru deşteptarea risipitelor părţi ale poporului româ- 
nesc, e mai mică decât oricând. Pe când sute de mii de 
oameni, ce fac parte din neamul nostru, sunt cuprinse de un 
adânc întuneric, pe când mintea lor naturală, curajul lor 
născut şi iubirea lor de muncă, îi face vrednici pentru un 
viitor mai mare, tot pe atunci noi nu mişcăm nici degetul 
cel mic măcar în favorul lor, ci ne frământăm în turburări 
interne, ameţiţi de orgia palavrelor bizantine şi putrezind de 
vii prin corupţiunea unor parveniţi din fanar, cari sub pre- 
textul a chiar ideilor naţionale, irosesc în vânt puterile 
noastre. 

LIBERALII ȘI CONSERVATORII FAȚĂ CU 
INTERESELE ŢĂRII 


E ciudat că tocmai noi, aceia cari n'am susținut nici odată 
valoarea absolută a constituţiei române, noi, cari am dovedit 
de atâtea ori că organizaţia la care ea dă naştere, potrivită 
numai cu naţiuni c'o desvoltată industrie, e prea costisitoare 
pentru un popor agricol, ca cel românesc, suntem astăzi ne- 
voiţi de a o apăra faţă cu acei cari au creat-o, faţă cu ele- 
mentele acelea, cărora constituţia de astăzi le-a dat vieaţă. 

Fără îndoială constituţia noastră liberală a anticipat într'o 
direcţie formarea unei clase de mijloc, care nu exista, şi admi- 
țând existenţa ei a stabilit o organizaţie, în care această clasă 
formează organul cel mai important al vieţii statului. Consti- 
tuția negăsind însă nici industrie naţională, nici negoţ naţio- 
nal, a trebuit să-şi umple golul cu acel noian de profesii libe- 
rale, adică de oameni fără de nici o ocupaţie, advocaţi, aspi- 
ranţi la funcțiuni şi funcţionari în disponibilitate, la acel 
proletariat al condeiului, care de jure face parte din colegiul 
al III-lea din orașe dar cari de facto nu plătesc nici dările şi 
nu îndeplinesc nici datoriile colegiului IV şi apelează mereu 
la aceşti oameni, dându-le preponderanţa şi dominaţiunea în 
Stat. 

E lesne de înțeles de ce aceste elemente trebuiau să fie 
liberale şi să ţie la constituţie, ca la pânea de toate zilele, 
pentrucă întradevăr ce-ar fi ei fără de constituţie? N'ar fi 
nimic, pentrucă nici nu merită de a fi nimic; pentrucă nici 
avere au, nici ştiinţă au, nici vr'o altă calitate, care să-i facă 
apți de a juca vre-un rol în statul român. 

Cu toate acestea, abia s'au văzut la putere și călcările legi- 
lor fundamentale au fost atât de dese, încât noi, care suntem 
departe de-a fi amici ai constituției, în înţelesul absolut şi 
apostolic al cuvântului, ne-am văzut siliţi a o lua în apărare. 

Intr'adevăr, conservatorii, pentru cari statul și participarea 
lor la guvern, nu sunt de loc condiţii, ci pentru unii implică 
sacrificii personale, pentru alţii împlinirea unor datorii către 
patrie ca o sfântă moștenire dela părinţi, conservatorii, zicem, 
izbutiseră a ţine guvernul ţării în linişte şi cu orânduială 
cinci ani de zile de-a rândul, lucru neauzit dela introducerea 
constituţiei încoace, de când toate ministeriile avuseră un 
traiu efemer. In cinci ani însă, suferinţele personale ale tutu- 
ror doritorilor de posturi, a tuturor advocaţilor de provincie 
se sporiseră întrun mod înspăimântător. Putere cu orice preț, 
era deviza lor. 

Intr'adevăr cu grozav şi ruşinos preţ au cumpărat puterea. 
Nici un parţid, nici cea din urmă nuanţă de partid conser- 
vator n'a fost în stare de-a cumpăra cu așa preţ puterea. 

Turcofili la Mazar-paşa, au încheiat alianţă cu Ruşii; duş- 
mani sângerânzi ai convenției comerciale cu Austro-Ungaria, 
ei au iscălit-o cu propriile lor mâni; ei, duşmani ai milita- 
rismului, au îndoit regimentele de dorobanţi, făcând din 16 
treizeci şi două, şi urmând acea vestită lege fizică, conform 
căreia corpurile cad în orice clipă următoare în pătrat, libe- 
ralii noştri au confundat justiţie, administraţie şi legislaţiune, 
devenind ei judecători, legiuitori și putere administrativă (cu 
ocazia renumitului proces contra cabinetului Catargiu de ex.) 
apoi ei au declarat războiu Turcilor, ei vor înstrăina mâine 
Basarabia, ei au dispus contra legilor rechiziţii, adică atin- 
gerea proprietăţii private din partea statului, ş. a ş. a. 

Ce desminţire mai grozavă i se putea da liberalismului dela 
noi decât tocmai faptele d-lor de doi ani şi mai bine? A 
ajunge tocmai la contrariul celor ce susţinuseră, nu este oare- 
desminţire destulă ?  Promiteau desființarea dărilor pe bău- 
turi spirtoase, a monopolului tutunurilor, a capitaţiei, a tim- 
brelor ?  Desfiinţat-au vr-o dare? Din contra. Capitaţia a 
sporit sub altă formă.  Protestat-au cu jalba 'n proţap la 
M. Sa Domnul contra convenţiunii comerciale. Ce au făcut? 
Au iscălit-o. 

Câştigat-a oare poporul românesc minte destulă pentru a 
vedea, ce făgăduinţe deşerte, ce fraze de nimic, ce laude bam- 
bastice sunt acelea, cu care liberalii ajung la putere ? 

Asta e nenorocirea acestor oameni şi nenorocirea tuturor 
demagogiilor din lume. Promit, ceea ce nimenea nu poate 
face. 

Ei uită, că vieaţa unui popor, afară de legile scrise, e supusă 
la legi fizice, pe care nu le poate clăti nimeni din loc, apoi 
la legi economice, a căror urmări nu se abat prin fraze, ci 
numai prin muncă ; ei uită în fine, că orice fenomen social 
e foarte complicat şi întreţesut cu o mulţime de amănunţimi, 
care trehuesc studiate şi că înlăturarea răului nu atârnă nu- 
mai dela bunăvoință, ci în cele mai multe cazuri, dela adânca 
înţelegere a problemei. , 

Dar dacă tendinţele partidului liberal ar fi numai teoretice, 
de a rezolva adecă cu bună credinţă problemele vieţii statului, 
ele nar fi atât de periculoase. Răul stă într'altă parte. y 

Toți acești oameni vor ca ideile liberale să-i şi hrănească, 
să le dea de mâncare şi de băut. í È 

In momentul în care cei nevinovați dintre ei se conving ca 
nu sunt în stare de-a face nimic, ei devin tot atât de corupți 
şi de fățarnici ca şi șefii lor. Atunci fac concluzia următoare : 
Nu putem face nimic, dar totuşi putem rămâne la putere- 

Ţara păgubeşte în orice zi, dar noi câştigăm ; aşa dar, țara 
ca ţara, noi să stăm bine. 

La acest punct a ajuns acum partidul liberal. 

Mulțimea nesucceselor politice în lăuntru şi în afară apasă 
greu asupra lor, situațiunea a devenit mai puternică decât 
dânşii, ei sunt sdrobiţi de propria lor incapacitate. 

Dar pentru moment nu dispoziţia mahmuriei morale a libe- 
ralilor ne interesează, ci altceva.  Invăţat-a poporul româ- 
nesc minte destulă pentru a vedea unde duce încrederea în 
oameni, care nu ştiu nimic, nu au nimic şi nu trăiesc decât 
din amăgirea naţiei ? 

Aducă-şi aminte, că noi n'am făgăduit niciodată decât orân- 
duială şi statornicie şi seriozitate în afacerile statului. Orice 
am făgăduit preste aceasta ar fi o apucătură demagogică. Noi 
nu putem făgădui decât o mânuire a puterii Statului, care să 
asigure o desvoltare liniştită economică şi intelectuală. Nici 
glorie, nici cucerire, nici reduceri de biruri, nici poduri peste 
Dunăre, nici drumuri de fier prin Dobrogea, nici canaluri 
navigabile între Dunăre şi Marea Neagră, nici bănci naţionale 
cu milioane de fiţuici de hârtie, cun cuvânt nimic din toate 
astea nu promitem ; ci ordine, legalitate şi vrând Dumnezeu 
mai multă cultură temeinică și generală (nu sporadică), astea 
lipsesc la noi în ţară. Acestea, ce le spunem, nu sunt un 
program, ci pur şi simplu călăuza oricărui om cu vedere lim- 
pede, care cunoaşte de ce avem nevoie mai mult. 

Ceea ce am dori să se stabilească în convingerea poporului 
românesc, e că departe de a ne putea juca cu puterile noastre 
vii şi departe de a ne fi permis să le risipim, noi n'avem 
vrun prisos de puteri nici chiar pentru întreţinerea vieţii 
normale a statului român şi că trebue să fim sgârciţi cu puţi- 
nul, ce-l avem. Convingerea însă, că suntem economiceşte 
săraci şi ca popor relativ slabi, ne va face cruţători cu banul 
şi cu sângele nostru; ne va face să cunoaștem că armata 
noastră nu există pentru a apăra creștinătatea ameninţată, ci 
pentru a ne apăra pe noi înşine; că veniturile statului nu 
sunt pentru a hrăni clase numeroase de paraziți, ci pentru a 
ţine în regulă vieaţa statului prin organe serioase şi cu ştiinţă 
de carte şi în fine, că întreg organismul nostru trebue simpli- 
ficat în măsură cu simplele trebuinţe ale unui popor sărac. 

E TRIST ȘI RUȘINOS... 


Trist este când o nație mică, în loc de a sta cuminte şi a 
căuta să tragă folos dintr'o situaţie pacinică garantată de 
toate puterile, își iese din minţi şi sfâşie ea însăși tractatul 
ce-i asigura acea situaţie. Trist este când acea nație, săracă 
de bani, asvârle nebunește pe apa Dunării milioane pentru 
aventuri războinice ; trist este câna acea nație, săracă de 
braţe muncitoare și bogată, prea bogată de guri flămânde de 
speculanţi şi gheșeftari, îşi trimite zece mii de muncitori 
peste graniță să moară în ţară străină de foc, de ger şi de 
ioame, fără vreun folos, fără un anume scop decât, poate, 
a ajuta interesele unui element etnic dușman elementului ei 
naţional. Trist este pentru acea nație când, netrăgând nici 
un folos din nebuneştile ei jertfe, nu poate barem să-și men- 
ţie neatinsă întregimea pământului strămoșesc, şi deşi birui- 
toare, este silită a da trei ţinuturi unui puternic şi neîndurat 
aliat, şi trebue umilit să se supuie poruncii din afară întru 
reorganizarea ei din lăuntru. Trist este când o aşa nație, 
după atâtea nefericiri, de care în nici un chip nu este răspun- 
zătoare, nu ştie a cere socoteală sumară guvernului smintit, 
ce a impins-o în așa ticăloşenie. Trist. Insă e şi mai trist, e 
rușinos, ca atunci când i se cere a se rosti în privinţa stării 
ce i sa creat, atunci când e chemată a-şi spune şi ea părerea 
asupra osândei nedrepte dar nerevocabile ce i s'a dat, să fie 
reprezentată, să se rostească prin graiul unei haite netreb- 
nice de oameni fără nume sau cu nume furat, fără merite, 
fără nici o garanţie, de legătură cu pământul ţării, fără nici 
un pic de demnitate omenească. O adunătură de pe poduri, == 
oameni fără altă meserie decât deputăţia, samsarii moșiilor 
statului, pamfletari fără să ştie alfabetul cum se cade, plagia- 
tori neruşinaţi, oameni cu nume şi cu titluri de contrabandă, 
profesori fără pic de știință, patrioţi, calpuzani, toată lepă- 
dătura socială, cu atât mai primejdioasă cu cât a ştiut mai 
bine pară dispoziţiile din condica penală, — e chemată azi a 
se rosti asupra competenţei sale proprii în materie de revi- 
zuire a legii temeinice, asupra cedării a trei ţinuturi şi asupra 
dării de drepturi la jidani. A 

O nație întreagă care şi-a vărsat milioane şi a înnecat cu 
sângele ei pământul Bulgariei fără să ştie pentru ce şi numai 
pe răspunderea guvernului, stă şi aşteaptă consternată să 
vază ce hotărîre vor lua Camerele în privința stării nenorocite 
ce i sa creat prin tractatul de pace, la a cărei desbatere n'a 
fost admisă a lua parte. 

O nație întreagă aşteaptă consternată — și în Cameră un 

smintit paralitic se ridică şi aiureșşte trei ceasuri, citând pa- 
saje bombaste din producţiile sale proprii. Un caraghios 
strigă că el nu vrea să dea Basarabia cu nici un preţ, odată 
cu capul, şi că e de părere să ne opunem cu armele oricui va 
voi să ne-o ia, adică Europei întregi. lar un şarlatan, un 
excroc literar (ale cărui excrocherii le vom publica amănunţit 
în curând), un om care a furat numele venerabil al unei 
familii istorice românești fără moștenitori, un d. Pseudo- 
Ureche se scoală şi insultă cu tirade șarlataneşti situaţia de 
solemnă durere în care se găseşte ţara. El, Pseudo-Ureche, 
pe care guvernul radical şi naivitatea câtorva alegători l-au 
ales a fi deputat tocmai al unui ţinut din Basarabia, când se 
discută asupra competinţei camerelor actuale în privinţa celor 
trei ţinuturi basarabene, el se scoală şi, fără ruşine, cum e 
din firea lui, se proclamă competent a vota pentru acea 
retrocedare. 

Intocmai ca meşterii de discursuri funebre, cari caută a se 
străluci şi folosi ei înşii pe cadavrul de-abia coborît în groapă, 
haita netrebnică ce compune majoritatea radicalilor din dealul 
Mitropoliei, cu Misail şi Pseudo-Ureche în frunte, caută, în 
discursuri stupide sau şarlataneşti, să se apoteozeze pe sine 
plângând Basarabia, pentru a cărei retrocedare însă la urma 
urmelor se proclamă competenți. 

In adevăr, orice român cu inima dreaptă şi cu mintea sănă- 
toasă, trebue să fie cuprins de un adânc sentiment de durere 
văzând scârboasa comedie ce se joacă în dealul Mitropoliei. 


COMEDIA MINCIUNII 


Nu suntem dispuşi a reveni la umilitul apel pentru unire al 
„Românului'“, la mutra blândă-şi supusă pe care o face hidoasa 
pocitură, când vede cum că ştreangul politicei şarlatăneşti, pe 
care o face ş'o dictează de doi ani şi mai bine, a început să-l 
gâtuie. Nu ne pasă asemenea de mântuirea ce-o caută, tin- 
zând mânile în dreapta şi în stânga, pentru a găsi razim în 
primejdia sa. 

Ceea ce ne preocupă acuma este falimentul de idei şi de 
acțiune al partidului roşu şi ultima încercare de a scăpa prin- 
trun tertip, printr'o apucătură : termenul de trei luni cerut 
pentru, convocarea adunărilor de revizuire. A 

De ce nu se convoacă imediat aceste adunări? Ce discuții 
grave preocupă pe cele actuale ? 

Intr'adevăr, legea prezentată de d. ministru de finanţe pen- 
tru înfiinţare de băi publice, în a cărei expunere de motive 
sa zice, cumcă igiena este arta prin care sănătatea se perfec- 
ţionează, legea aceasta, care cere ca 'n băile publice să se puie 
două zile pe săptămână la dispoziţia guvernului băi gratis 
din compartimentul destinat poporaţiunii sărace, arătându-se 
în naivitatea stilului câmpenesc, că guvernul are nevoie de 
spălătură şi Camera de lăutoare; apoi proiectul d-lui Chițu 
despre academie, în a cărui expunere de motive vorbeşte 
despre generozităţi particulare ; toate aceste încercări de stil 
sunt de o natură atât de gravă şi de importantă, atât de neîn- 
lăturabilă, încât e de neapărată nevoie de a ţine Camerele 
acestea convocate şi de a nu apela la cunoștința ţării în 
cestiunile de înaltă gravitate, care o preocupă. 

Trebue să se mântue odată comedia aceasta jucată de inca- 
pacitate şi de perfidia morală. Nu e adevărat că aceşti domni. 
stau adunaţi în dealul Mitropoliei pentrucă gravitatea inte- 
reselor ţării îi chiamă ; ei stau aci pentru a se menţine la 
cârma statului. ca singurul lor mijloc de traiu. De aceea, deși 
bătuţi de argumentarea opoziţiei, deşi recunosc cum că nu 
sunt competenţi a lua nici o hotărîre, totuşi cutează a se sus- 
ţine competenţi, totuşi cutează a se autoriza, când înşii au 
nevoie de autorizaţie pentru a-şi mai deschide gura astăzi.. 

N'au dreptul de-a autoriza pe nimeni în privinţa dispozi- 
țiunilor cuprinse în tratatul dela Berlin. N'au drept cât 
de depărtat măcar, pentrucă la alegerea d-lor era vorba de 
darea în judecată a cabinetului Catargi, de desfiinţarea cən- 
venţiei cu Austro-Ungaria, de desfiinţarea armatei perma- 
nente, de ridicarea monopolului tutunurilor şi a băuturilor 
spirtoase, lucruri pe care le-au promis pe toate la Mazar-paşa, 
şi din care n'au ţinut pe nici unul, pentrucă n'au putut să le 
ţie. N'au dreptul pentrucă au minţit în toate cestiunile de 
pe atunci, precum mint în toate cestiunile actuale, pentrucă 
toată tendinţa lor este diurna și bugetul, iar mijlocul min- 
ciuna. Trebue odată ca poporul românesc să înţeleagă, cum 
că totdeauna omul ce are ceva, omul care are ce pierde, fie 
nume istoric, fie avere, fie razimul moral al unei mari inteli- 
genţe sau a unei mari culturi, numai acela cumpăneşte când 
face legi, judecă cu precauţiune şi nu are interes de a sta 
neapărat la putere, numai şi numai pentru a se hrăni din 
buget. 

De aceea, trebue un nou apel la ţară, întâi, pentrucă adu- 
nările actuale sunt pe deplin incompetente de a se rosti în 
alte cestiuni, decât în punerea. la dispoziţiunea dor a băilor 
gratis din compartimentul populaţiei sărace ; al doilea, pen- 
tru ca adunările să se curețe de diurnaşi, cumularzi, cartofori 

de meserie, vânzători de bilete dela „caffe chantant“ şi advo- 
caţi fără pricini cum şi fără ştiinţă de carte. 

Puțin ne pasă nouă cine se vor alege. Fie negustori cin- 
stiţi, ţărani, proprietari mari — numai elemente sociale pozi- 
tive să fie, nu de acelea care trăiesc din putrejunea corup- 
ţiunii publice, nu de acelea pentru cari diurna de doi galbeni 
şi gheşefturile cu moşiile statului sunt idealele vieţii. 

Respingem dar tertipul autorizării de prisos din partea Ca- 
merelor, o autorizare, prin care guvernul voiește să scape de 
răspunderea ce cade asupră-i, şi prin care totodată voieşte să 
lege libera părere a adunărilor de revizuire. 

Respingem termenul de trei luni, pentrucă nu suntem în 
stare a vedea importanţa băiior gratis, pe care le cere guver- 
nul în compartimentul poporaţiunii sărace. 

Ameţiţi de gravitatea unei situaţiuni, pe care au creat-o 
prin uşurinţa şi incapacitatea lor, simţindu-și apa la gură 
şi aproape a se înneca, mai încearcă din răsputeri a amăgi 
prin tertipuri opinia publică. 

Dar a sosit momentul grav, în care unul care vorbeşte ade- 
vărul e mai ascultat decât o sută care mint. 

A sosit momentul mare, în care apa se limpezeşte şi gunoa- 
iele, pe care le purta vijelia trecătoare, sunt aruncate la mal 
sau cad în fund; a sosit momentul, în care nulitatea, incapa- 
citatea, corupţiunea şi venalitatea trebuesc să reintre în întu- 
nericul din care au ieşit, să se coboare în uliţa, de pe care 
s'au ridicat. 


ORGANIZAREA DOBROGEI 


Am avut adeseori ocazia de-a spune în ziarul nostru, că 
valoarea întregii activităţi omenești nu atârnă dela ceea ce 
face omul, ci dela cum o face. Ce, adică substratul acţiunii 
poate fi combătut, însă dacă modul de aplicaţiune e în toate 
părţile sale complet, consecvent şi puternic, atunci el poartă 
tiparul onestităţii. Ideea poate fi greşită, dar e respectabilă 
şi'n orice caz discuţia asupră-i rămâne teoretică şi rezervata 
precum e orice discuţie asupra unor principii generaie. ln 
acest cum, în modul aplicaţiunii unei idei se reflectă tot- 
deauna caracterul oamenilor, cari o aplică, şi când acest 
caracter e hotărît şi mare, fie cineva chiar duşmanul ideli, 
totuşi impresia ce-o face asupra lui aplicarea, este .binetă- 
cătoare. 


366 M. EMINESCU 


Din nefericire- tocmai esenţialul acţiunii omenești, carac- 
terul statornic şi hotărît lipseşte multora din oamenii noştri 
de stat, iar axioma generală, pe care un român trebue să 
şi-o pue când judecă asupra oamenilor ţării sale, este că vor 
face tocmai contrariul de ceea ce-au făgăduit să facă. Altfel, 
luându-se după vorbele lor, va greşi totdeauna. 

N'am admis nici când convenţia cu Rusia, nici trecerea Du- 
nării, pentrucă n'am susținut niciodată, că naţia românească 
e moleşită şi trebue să i se lase sânge, precum zicea „Româ- 
nul“. Dar neadmiţând-o ca idee, ne puteam aştepta că dacă 
guvernul va trimite armata, o va îmbrăca, o va hrăni, o va 
comanda cum se cuvine. In locul acesta, ce a făcut guvernul? 
A trimis-o ca jertfă, pentru care ţara n'are dreptul de a cere 
nici o compensație, căci n'am iscălit nici două linii cu împă- 
răţia Rusiei, a trimis-o îmbrăcată în zdrenţe pentrucă comi- 
sese deja crima de a vinde mantalele şi căciulile, cumpărate 
de ministrul Florescu ; au lăsat-o fără provizii, încât era silită 
de a se hrăni cu porumbii cruzi de pe câmp, în fine a pur- 
tat-o câmpiile, fiind în parte rău comandată, şi dacă această 
armată n'ar fi avut curajul personal şi sângele rece moștenit 
dela străbunii ei, adecă dela niște rase mult mai nobile decât 
guvernanţii noştri, campania ar fi fost o mare ruşine. 

Să judecăm în analogie ocuparea Dobrogei. Ministrul no- 
stru de externe a promis, că nu va face mari cheltueli, că 
ele se vor acoperi din chiar venitul provinciei. 

Permită-ni-se a crede tocmai contrariul. 

Anexarea Dobrogei poate să fie pentru mulţi o idee admi- 
sibilă, a căreia combatere nu va trece dincolo de marginele 
unei discuţii teoretice. Prevedem însă de pe acuma — să dea 
Dumnezeu să nu avem dreptate — cum că aplicaţia are să 
fie revoltătoare. 

Deja ni se spune despre lefile mari, pe care au de gând 
să şi le croiască patrioţii ; deja a început a se ivi prin ziare 
planuri de poduri peste Dunăre, canaluri între Dunăre şi 
Marea Neagră, deja cu ficțiunea și sub pretextul de a crea 
un Eldorado, se fac încercări de a îndupleca opinia publică 
în favorul unor cheltuieli care vor fi enorme. Vom vedea în 
curând, cum partidul roşu va umple provincia cu ciracii d-lui 
C. A. Rosetti, cu netrebnicii, cari nu se pot hrăni şi îmbogăţi 
altfel decât pe spinarea şi în paguba statului român. Apoi 
vor urma întreprinderi de milioane pentru poduri pe uscat şi 
şosele pe apă şi câte comedii toate. 

De aceea revenim la ideea noastră emisă de a se consulta 
populația şi de a vedea sub ce condiţii voeşte să se ţină de 
statul român. Să fie o învoială, nu o cucerire. Departe de 
a voi să desnaţionalizăm deosebitele elemente de acolo, noi 

suntem din contra de părere, că școala elementară trebue să 
fie confesională şi că în ea Turcii să înveţe turceşte, tătarii 
tătăreşte ; căci aceasta e singura cale pe care pot înainta. Să 
nu repetăm noi, popor mic şi necuceritor, nedreptăţile ce se 
fac naționalităţii noastre chiar în ţările învecinate, să nu 
impunem nimărui limba şi instituţiile noastre. 

Nu există o Românie trans-danubiană, ci o provincie, popu- 
lată mare parte cu elemente străine, care alipite de ţara noa- 
stră, trebue să se simtă în patria lor străveche, nesupăraţi 
întru ale religiei, limbii, dreptului. A face însă din Dobrogea 
o colonie de netrebnici, în care să trimitem o pletoră de func- 
ționari fără ştiinţă de carte şi lipsiţi de omenie, precum 
împlusem la rândul ei Basarabia cu tot ce avea România mai 
inept şi mai corupt, ar fi un dezastru pentru acea provincie 
şi cel mai nimerit mijloc de a o pierde cât se poate de curând. 

Sunt relaţii de drept acolo, ce trebuesc cunoscute bine şi 
mănținute ; sunt relaţii economice, care trebuesc cruţate. 
Administraţia din România e tot ce se poate mai rău pe 
pământ; voim s'o dăm și acelei provincii?  Voim să sără- 
cească şi scadă populaţia de acolo, precum sărăceşte şi scade 
la număr populaţia agricolă din România ? Ne îngrozim la 
ideea, că s'ar introduce şi acolo acele mii de lipitori şi de 
cenușşeri care umplu ţara noastră, acei vandali, care nu ştiu 
nici abecedarul şi aspiră de-a deveni prefecţi, acele lăcuste 
ale visteriei și ale averii ţăranului, cari ne-au înfundat ţara 
în datorii şi au adus pe sătean la sapă de lemn. 

Ştim, că vorbele noastre sunt ca celea ale prorocului din 
pustii. Contra instinctelor de rapacitate a unei societăţi pu- 
trede şi corupte, contra Bizanțului modern cuvintele nu ajută 
nimic, ci numai biciul şi baioneta ; dar ne îndeplinim datoria, 
deşi ştim bine că, în loc ca Dobrogea să devie un Eldorado al 
unei bune şi părintești administrații, al dreptăţii şi muncii 
regulate, va deveni din contra un Eldorado al tuturor cavale- 
rilor de industrie, al diurnașilor şi cumularzilor, pe cari pa- 
trioţii nu i-au căpătuit încă. 

PIERDEREA BASARABIEI ȘI TĂCEREA PRESEI 
LIBERALE 


Pe arborul tăcerii creşte fructul ei, pacea — zice un frumos 
proverb arab, care se aplică întru câtva la atitudinea modestă 
de astăzi a presei române. 

Intr'adevăr, pare că s'ar fi dat un mot d'ordre ziarelor libe- 
rale şi afiliaţilor de a păzi un silenţiu tăcut sau o tăcere selen- 
țioasă, după cum ar zice d. Pantazi Ghica, asupra activităţii 
acestei sesiuni extraordinare, în care s'a pus la cale cestiunile 
cele mai grave pentru viitorul României. 

Această tăcere se manifestă prin deosebitul interes etnolo- 
gic, ce-l arată ziaristica pentru regiuni depărtate, unele pen- 
tru Bosnia şi Erzegovina, altele pentru Afganistan şi pentru 
îndrăzneţul Șir-Ali, încât urmându-se acest metod de-a dis- 
cuta cestiunile, vom ajunge mai departe, până ce concertul 
penelor oficioase va ajunge la o simfonie asupra descoperi- 
rilor din Africa centrală ; iar triburile negrilor vor avea onoa- 
rea de a întuneca prin importanţa lor pierderea unei bucăţi 
din pământul patriei. 

Astfel, pe când Turcii împresurau Bizanțul, înlăuntru se 
discutau şi se certau asupra unor subtilităţi teologice, iar azi 
când slavismul loveşte cu talazurile sale de invaziune corabia 
statului român, pasagerii acestei corăbii fără busolă şi fără 
ancoră, corupta generaţie de astăzi începe a avea un semni- 
ficativ interes pentru cestiuni de pură etnologie. In zadar 
s'au ridicat glasuri spre a arăta, că într'altă direcţie ar fi 
trebuit să pornească corabia, că vâslaşii au apucat pe unde 
talazurile sunt mai mari și stâncile mai primejdioase ; socie- 
tatea din corabie, superficială și plină de zădărnicii, nu înce- 
tează sau de a se certa pentru cea mai bună formă a organi- 
zației omeneşti, pe când nu are nici pe cea mai rea, sau tace, 
atârnându-se de câte o cruce rusească. z 

Deci Basarabia s'a dus de unde nu se va mai întoarce, in 
sânul negrei străinătăţi. In zadar moldoveanul va mai privi 
în zile senine din vârful Ceahlăului în zarea depărtată Ismai- 
lul, Cahulul, Bolgradul şi ţărmii Mării Negre — în zadar va 
vedea departe ca margine a orizontului său Cetatea Albă și 
Chilia ; ceea ce va vedea din punctul din care Alexandru 
Voevod cel Bun va fi rotit ochii pentru a-şi măsura ţara cu 
agerimea lor, ceea ce va vedea va fi pământ înstrăinat. In 
zadar îşi va aduce aminte omul cunoscător de cele trecute, 
cum că tari ori slabi, în trecut nu s'a gândit unul dintre noi, 
care să consfinţească pierderea pământului sfânt al patriei, 
astăzi va găsi sute de oameni, aleşi în sfatul ţării, cari au 

căutat zile întregi formula, ca să scape de acel pământ, cău- 
tând a masca cu fraze patriotice lipsa lor de statornicie şi 
de bărbăţie, lipsa lor de adevărat şi energic patriotism. 

Iar poporul ? Poporul tace, petrece cu jucării, cu parăzi, cu 
intrări triumfale ; poporul, care şi-a vărsat sângele şi aurul 
pentru a ţine pe umere o politică nesocotită şi criminală, va 
găsi în fraze jurnalistice, în laudele linguşitorilor săi, în pan- 
glicăriile demagogiei făţişe şi a celei mascate o despăgubire 
meritată pentru pierderi reale şi ireparabile. 

Aceiaşi oameni, cari vorbesc totdeauna de dânsul, se nu- 
mesc reprezentanţii lui par excellence şi găsesc neapărată 
consultarea lui, dacă un profesor ignorant a fost dat afară 
sau un cetăţean beţiv a mâncat bătae la alegeri, aceiaşi 
oameni găsesc cu totul de prisos de a-l consulta, când e în 
joc soarta lui întreagă. Pentru România cestiunea că d-nii 
Vizanti sau Daniileanu îşi pierd posturile, sau că un guvern 
a avut candidaturi oficiale, sunt lucruri de zece ori mai 
importante decât pierderea a trei ţinuturi şi anexarea unei 
țări, a cărei cultură va costa minimum două sute de 
milioane. 

Şi care e motivul că nu se consultă ţara tocmai când e 
mai mare trebuinţă de aceasta ? 

Pentrucă sunt Ruşii în ţară — răspunde d. Holban, viitorul 
prefect din Dobrogea cu 1500 de franci pe lună. 

Pentrucă sunt Ruşii în ţară. Dar oare Senatul n'a fost 
dizolvat asupra intrării Rușilor, iar actualul Senat n'a fost 
ales pe când talazurile invaziei acoperise Moldova ? Oare nu 
tocmai corpul acela, care ar fi putut rezista, care ar fi putut 
împiedeca acţiunea fatală a unui guvern întreg, a fost dizol- 
vat spre a se convoca altul într'un termen mai scurt, de cum 
prevede legea și sub imediata impresie a invaziei ? 

Yost-a cineva care să spue poporului în ce stare vor ajunge 
fraţii lui din Basarabia cedată, pentru a-i trezi instinctul de 
conservare şi bărbăţie ? 

Rusia a intervenit cu generozitate în neliniştele agrarii din 
Bulgaria şi Erzegovina, căci substratul material al neorân- 
duelilor din Turcia a fost, ca totdeauna, o cestiune economică. 
Dar oare știe d. Holban, prefectul de Tulcea, ce e în Rusia? 

Nu e acolo poporul supt şi istovit de tot felul de dări ne- 
drepte, nu a devenit țăranul rusesc chiar o adevărată raia? 
Nu e arbitrariul agenţilor guvernului mai mare decât a celor 
turcești, nu lipsesc toate garanţiile siguranţei şi libertăţii 
personale ? 

Relele Turciei moscovite, sub care încape Basarabia, sunt 
cu mult mai mari decât ale Turciei balcanice. Neliniștele din 
Bosnia, Erzegovina și Bulgaria sunt pe zece părţi întrecute 
de cele din ţinuturile Cirigin din gubernia Voroneș, Cernigov 

şi altele din Rusia. E destul ca țăranul să fie acolo nemul- 
țţămit de soarta lui, pentru ca guvernul rusesc să prefacă țara 
întrun pustiu. In momentul în care Ruşii au plecat spre a 
elibera Orientul, limba polonă se alunga din oficiile Poloniei ; 
tipărirea de cărţi în limba ruteană era oprită ; era oprit chiar 
de-a cita în note la scrieri istorice textul unor documente 
vechi, scrise în limba malorosiană ; era oprit cu asprime de 
a cânta în concerte arii malorusiane. 

Sub forma monarhiei absolute domneşte cel mai mare arbi- 
trariu administrativ ; se rusifică cu sila tot ce nu e moscovit; 
biserica a devenit o poliţie a conştiinţei care închide în tem- 
niţi mii de oameni de altă religie; pentru o vorbă liberă 
sau un şir liber, tribunalele dictează pedepse neomenoase, 
condamnă la muncă silnică în minele de plumb fete în vârstă 
aproape copilărească şi băietani de pe băncile şcolii pentru 
nimicuri, pentru credinţe, care au trebuit să se nască ca idea- 
luri nerealizabile în întunericul acelor internate, în care semi- 
cultura şi pospăiala e un mijloc pentru o mai adâncă barbarie 
decât aceea a unui popor primitiv. 

Şi acestea nu le spunem noi; le spune un rus chiar, un 
profesor de universitate, d. Dragomanov, care a fost destituit 
din catedra sa dela Chiev, pentrucă a încercat a scrie asupra 
limbii malorosiane. 

Şi dacă o asemenea soartă aşteaptă pe Slavi chiar în împă- 
răția Moscului, ce soartă va aştepta oare pe bieţii Români 
din Basarabia ! 

Cu toate că o străinătate neagră şi ne'ndurătoare, barbară 
şi robită şi-a întins ghiarele asupra unei părţi din ţara noa- 
stră — Camerele actuale au autorizat, neautorizate ele înşile, 
cedarea provinciei, fără a crede de cuviinţă de a consulta 
poporul. La ce trebue să ştie poporul sub ce soiu de stăpân 
va ajunge o parte a lui, sub ce stăpâni e ameninţat de a 
cădea întreg ? 

Câteva numiri schimbate ale uliţelor Bucureştilor, câteva 
cântece ale muzicii militare, o reprezentaţie gratis la teatru 
şi căpătuirea patrioţilor în Dobrogea îi vor lua ochii. Apoi 
mai e cestiunea Afganistanului şi a Africei centrale, care ne 
interesează pe toţi într'un grad cu mult mai mare, alcazarul 
Ionescu, unde vor veni celebrităţi, care să netezească neplă- 
cutele încreţituri ale frunţilor sibarite şi să readucă rîsul pe 
buzele stâlpilor de cafenele, cari pun la cale țara și soarta 
naţiei. 

OŞTIREA ROMÂNĂ 


Mâine Duminică e ziua hotărîtă pentru intrarea triumfală 
a trupelor noastre în Bucureşti. 

Intr'adevăr, dacă este vreun organ al naţiunii, care ’n aceste 
vremi triste, când totul e ameninţat, să prezinte o privelişte 
mai mândră şi mai întăritoare de suflet, e organul puterii 
fizice a poporului românesc, ostaşul, care azi, când Camerele 
s'au dezonorat, revenind asupra voturilor solemne din trecut 
şi rumpându-le, au ţinut singur drapelul sus, gata a se bate 
pe Argeş cu Ruşii, precum a fost gata a se bate în Buigaria 
cu Turcii. 

Pe când o generaţie coruptă, fără de mândrie şi statornicie 
formează publicul privitor, oștirea, această singură repre- 
zentantă a poporului românesc adevărat, cum este el la plaiuri 
şi la șes, dovedeşte încă urmele unor virtuţi, care în restul 
societăţii s'au pierdut. 

E drept că toată organizarea noastră politică, tot aparatul 
de legi şi instituţii, introduse cu deridicata, toată neîngrijirea 
de păn'acuma pentru clasa agricolă română, tind a o nimici 
cu desăvârşire. 

Nu e număr în „Monitor“, care să nu cuprindă liste lungi 
de dări directe şi indirecte, judeţene, comunale şi de alt soiu, 
care toate în linia din urmă se percep din punga ţăranului, de 
vreme ce el formează singura clasă productivă în România. 
Munca lui o precupeţesc negustorii şi o schimbă pe mărfuri 
străine, munca lui dă valoare latitundiilor statului şi celor 
particulare, dările plătite direct şi indirect de către dânsul 
susţin legiunile de funcţionari ai statului, ai comunelor, ai 
judeţelor ; c'un cuvânt o organizaţie în care vorbeşte şi pe 
care o influenţează toţi aceia, care nu produc în economia 
naţiei nici măcar valoarea unui capăt de aţă; pe când ţăra- 
nul, care singur produce întreg substratul vieţii noastre eco- 
nomice, nu are nici un glas care să-l reprezinte pe el, să 
vorbească în numele lui. 

Şi când voim a ne făli şi a ascunde cu vălul gloriei mizeria 
acestei generaţii fără razim moral şi intelectual, atunci cu 
ce ne vom făli, decât cu vitejia personală a aceluiaşi ţăran ? 

El merită într'adevăr să intre în triumf în Sybaris, el care 
în mijlocul veacului al nouăsprezecelea, ce pentru noi însem- 
nează domnia frazei şi a pospăelii străine, reprezintă încă cu 
aceiaşi bărbăţie frumoasele pagine ale unui trecut, când toată 
țara era ca dânsul. Dar vremile s'au schimbat din veacul al 
cincisprezecelea şi până azi. Astăzi graţie liberalismului am 
izbutit a face din România o nouă Americă, un teren pentru 

colonii, pe când poporul românesc se stinge prin simplifi- 
carea muncii, prin pierderea pieţei, în care să şi-o ofere, prin 
mizeria cauzată de mulțimea ţărilor, prin sărăcirea cauzată de 
introducerea unor costisitoare forme goale fără nici un cu- 
prins real. Astăzi ca niciodată putem vorbi de o plebe de 
sus și de un popor de jos. 

Să descoperim oare toate păcatele, câte sau comis până 
în ziua de astăzi contra elementului celui mai conservator din 
țară, contra săteanului ? Dar nu e lege introdusă care să nu 
fi distrus sau să fi încercat a distruge sentimentul lui de 
drept ce se păstrase de “bătrâni ca obiceiu al pământului, 
ca datină moştenită ; nu e şcoală înfiinţată, care să nu fi fost 
o unealtă contra limbii lui şi a bunului său simț, nu e insti- 
tuţie, care să fi răspuns la adevăratele lui trebuinţe. In mij- 
locul formelor cosmopolite, introduse la noi fără alegere el 
e singurul ce şi-a păstrat frumoasa limbă străveche, fru- 
moasele datine, cari și ele pier din zi în zi sub suflarea înghe- 
tată a unui veac străin de toată fiinţa noastră. 

Știm prea bine, că nici Dumnezeu din cer, nici om de pe 
pământ nu mai e în stare a opri repedea cădere pe povâr- 
nișul fatal, pe care am apucat. Peste douăzeci şi cinci de 
ani, românul în România chiar va fi o curiozitate etnologică 
precum e astăzi în munţii Emului, unde-a stăpânit cu glorie 
două veacuri. Ştim prea bine, că am făcut drumuri comode 
de fier şi poduri peste râuri invaziei veacului modern şi că 
stăpânii viitori ai pământului nostru trec în fiece zi grani- 
țele cu sutele şi cu miile. Noua Americă, America răsări- 
teană de lângă Dunăre a deschis de mult porţile ei immigra- 
țiunii care ne-aduce civilizaţia și stingerea. 

Dacă le spunem toate acestea, n'o facem pentrucă ar fi ceva 
nou, pentrucă am putea spune remedii contra răului m i 
pentru a arăta că, dacă e un element care să mai merite 
recunoştinţa noastră deplină, pentrucă dă oarecare strălu- 
cire celor din urmă pagine ale istoriei noastre, este tocmai 
acel popor din sate, care a rămas inaccesibil tuturor înnoitu- 
rilor noastre nenorocite, dar car se stinge prin munca de 
Sisif, ce i s'a impus, pentru ca tocmai el şi nu altul să susţie 
uneltele, care-l exterminează. 

Dar chiar bucuria și recunoştinţa noastră sinceră este înve- 
ninată de un eveniment, care se petrece în aceiaşi zi, în care 
se petrece intrarea triumfală.  Intr'adevăr între- comisarii 
ruşi şi cei români s'a fixat aceeaşi Duminică, aceeaşi zi de 8 
Octomvrie pentru schimbarea autorităţilor române din Basa- 
rabia: cu cele ruseşti. Deci în aceeaşi zi, în care Bucureştii 
vor fi împodobiţi cu flamuri tricolore şi se va ilumina, un 
alt colţ al pământului românesc va intra întrun întuneric, 
vecinic poate. Nu există nici o mai mare ironie decât aceea 
a sorții. 

NORME PENTRU ORGANIZAREA DOBROGEI 


„Românul“ combate ideile emise de noi în privirea organi- 
zării viitoare a Dobrogei. Noi am cerut ca şcolile primare 
din Dobrogea să fie confesionale, să nu impunem populaţiu- 
nilor limba şi instituţiile noastre, în fine ca Dobrogea să fie 
tratată ca o provincie deosebită respectându-se legile, dati- 
nele, individualitatea lor locală, iar nu ca Românie trans- 
danubiană. 

Cuvintele, pentru cari am făcut acele propuneri sunt multe 
şi varii; cel mai grav însă e — că cu toate drepturile noastre 
istorice necontestabile asupra acelei părţi de ţară — ea este 
azi de facto o ţară străină şi nici nu putea fi altfel, de vreme 
ce dominaţiunea română a încetat acolo de aproape cinci 
sute de ani. Al doilea cuvânt e, că am voi să nu ne fie 
ruşine într'o zi de starea, în care administraţia ineptă, 
imorală şi vândută a generaţiei liberale de astăzi a adus 
România întreagă. 

De aceea unirea personală a provinciei cu România ar fi 
poate expedientul cel mai bun, pentru a o scăpa de lăcu- 
stele diurnaşilor, cumularzilor și postulanţilor flămânzi, cari 
cotropesc şi vestejesc în România totul — instrucţie, admi- 
nistraţie, avocatura, justiţia chiar. 

Acuma venim la răspunsurile ,„Românului“. 

„Românul“ numește ideile noastre erezii. Să vedem ce 
erezii sunt: 

Ziarul guvernamental zice că noi nu știm sau uităm, că deja 
Luther a stigmatizat identificarea ştiinţei cu biserica, o 
identificare, la stârpirea căreia n'a încetat, nu încetează de-a 
lucra pedagogia modernă. 

Inainte de toate „Românul“ trebue să ştie, că şcoala pri- 
mară n'are a face nimic cu ştiinţa, precum pe de altă parte 
știința n'are a face nimic cu pedagogia. 

Şcoalele primare nu sunt institute pentru propagarea 
Ştiinţei, ci institute de creştere (educaţiune). Pe de altă parte 
biserica este asemenea un institut de creştere și influenţa ei 
asupra şcolii primare este cea mai folositoare. Cititul, scrisul 
şi socoteala nu sunt ştiinţe, sunt mijloace numai, cele dintâi 
pentru a fixa memoria și a ajunge la cunoștințe, cea din 
urmă pentru a ușura judecata asupra valorilor. Materia ade- 
vărată ce caută a se preda în şcolile primare, trebue să fie 
educativă. Tocmai acesta e defectul şcoalelor din România, că 
atât cele primare cât şi cele secundare îngreue memoria şi 
judecata copiilor co mulţime de cunoştinţe nefolositoare = 
nici o programă de studii nu-i aşa de încărcată ca cea din 

România — lăsând caracterul şi sentimentele paragină. 
Ştiinţa începe abia acolo, unde judecata e coaptă, disciplina 
caracterului deplină, —înainte de această epocă nu există de 


cât creştere, prin deosebite mijloace, din cari religia e cel 
mai puternic. Partea pur-dogmatică a religiei se pierde cu 
vremea, dar sâmburul ei moral rămâne şi formează tăria ca- 
racterului. Institutele noastre de educație — interconfesionale 
— produc pehlivani şi papugii, cari dela 15—-16 ani încep a 
aspira la funcțiile statului; împlu — privelişte grețoasă — 
localele obscene de petrecere și ne inspiră de pe acum des- 
gust şi o mare neliniște în privirea viitorului României. 

Dar dovada cea mai limpede, că tocmai idea „,Românului“ 
este o erezie, sunt şcoalele confesionale din Austro-Ungaria, 
singurele institute vrednice de toată lauda, care discipli- 
nează în mod riguros caracterul populaţiunilor române de 
acolo. O altă dovadă sunt şcoalele catolice din Bucureşti, 
vizitate de copii români, ba de evrei chiar. Şi de ce? Pen- 
trucă școalele interconfesionale corup. C'un cuvânt şcoalele 
elementare sunt institute de educaţie, iar mijloacele sunt 
cunoștințe fie practice, fie religioase. 

In dealmintrelea „Românul“ greșește rău, citând în acea- 
stă privire pe Luther ca autoritate. In realitate obscuran- 
tismul introdus în Germania prin reformaţi a fost mult mai 
mare şi mai cumplit, de cum l-au introdus vreodată cato- 
licii.  Reformaţii au ars şi spânzurat eretici mai rău decât 
catolicii, şi tocmai contra acestui obscurantism barbar catolicii 
au introdus școala primară populară, care este o invenţiune 
a lor, dacă se poate întrebuința acest cuvânt. Tocmai ordi- 
nul cel mai calomniat — Jezuiţii sunt creatorii şi răspândi- 
torii învăţământului popular gratuit, care înaintea lor nu 
exista. 

Lăsând la o parte pedagogia d-lor modernă, care se vede 
că e atât de modernă, încât n'o cunoaşte încă nimenea. Pe- 
degogia nu are a impune materia cutare ori cutare, ceea 
se preda, ci numai modul de-a o preda pentru a înrâuri 
asupra caracterului și a disciplina mintea. E o ştiinţă for- 
mală sau mai bine o artă pentru a face mai priceput copi- 
lului ceea ce voim să-i spunem şi a-i imprima mai adânc 
ideile morale, şi câte puţin a deveni directivele vieţii sale. 
In materie chiar ea nu decide nimic. 

De aceia am ruga pe „Românul“ să nu confunde peda- 
gogia adevărată cu ideile secăturilor revublicane, care vor 
să pue mâna pe şcoala primară şi a căror pedagogie consistă 
întru a nu avea nicio pedagogie. Atât pentru instrucţia pu- 
blică a dobrogenilor. 

Ideile „,Românului“ sunt greşite ori tendenţioase, în tot 
cazul idei, din care nimeni nu va putea să tragă nici un folos. 

lată însă ce zice „Românul“ despre limba administraţiei 
din Dobrogea : 


„Fiecare ţară are o limbă a statului, o limbă a cetăţeanului, 
un instrument de înțelegere comună, care poate să difere 
dela graiul naţional al individului cutare sau cutare. Statul 
m'are dreptul d'a persecuta graiurile locale. Ele pot şi trebue 
chiar să figureze în școalele respective. Turcii din Dobrogea 
vor învăţa turcește, tătarii tătărăşte, mai bine încă decât sub 
dominaţiunea otomană. Toți cetățenii români însă, fără 
distincțiune de origine sau de religiune, sunt datori a cunoa- 
ște limba comună a statului, limba prin intermediul căreia 
ei se pot înţelege unii cu alţii, ca membri ai unei singure 
familii politice“. 


Aceste idei nu sunt greşite, nu sunt tendenţioase: ele sunt 
primejdioase. 

Asupra acestor idei nu mai încape nici un fel de discuţiune: 
este în vecinătatea noastră un stat, în care ele sunt aplicate 
şi nu avem decât să căutăm urmările acestei aplicaţiuni, 
pentru ca să ne încredințăm despre aceasta. Cuvintele pe 
cari le extragem din „Românul“, par a fi extrase din foile 
maghiare ; din cuvânt în cuvânt argumentele, cu cari „Româ- 
nul“ combate cererile noastre, sunt argumentele cu cari poli- 
ticii maghiari combat cererile Românilor din Ardeal. 

E înţeleaptă această politică ? 

Intrebaţi pe Ardeleni, ca ei să vă răspundă. 

„Românul“ zice: „România trans-danubiană există, dar 
trebue să ştim a o iubi ca şi ea să ne iubească“. Aşa este, 
trebue să ştim a o iubi, pentru ca şi ea să ne iubească. Dacă 
însă vom proceda faţă cu dobrogenii cum maghiarii proced 
faţă cu ardelenii, dobrogenii ne vor iubi, cum ardelenii iubesc 
pe maghiari. 

Mai avem nevoe de alte dovezi? Rusia urmează aceiași 
cale a introducerii silnice a limbii statului, apoi o urmează 
Prusia în provincia Posen, în Alsas şi Lorena, cun cuvânt 
toate statele cuceritoare. E o armă periculoasă aceasta în 
mâinile celui slab, căci se'ntoarce mai în genere contra lui la 
urma-urmelor. Pasajul din „Românul“ e evanghelia tiraniei 
maghiare, rusești, prusiene. Noi concedem ca limba româ- 
nească să fie obiect de studiu obligatoriu, însă predarea tutu- 
ror obiectelor să se facă în limba maternă a copiilor, căci 
numai aşa vor pricepe ce 'nvaţă, şi numai așa vor învăţa a 
iubi România. 

Acum venim la instituţiile noastre liberale, pe cari nam 
voi să le vedem introduse în noua provincie. Am voi adică 
să se respecte statu-quo ante bellum, relaţiunile de proprie- 

tate şi de posesiune, administraţia comunală cum a fost, juris- 
dicțiunea matrimonială exercitată de cler, sentinţele de pace 
dictate părţilor prin persoane clerice, cun cuvânt toată orga- 
nizaţia primitivă, însă morală şi de bună credinţă a unui 
popor primitiv. Pentru aceasta ar trebui un studiu îndelun- 
gat făcut la faţa locului asupra obiceielor pământului, asupra. 
acelui drept viu, recunoscut de toţi şi necontestat de nime- 
nea, care cuprinde puterea sa coercitivă în sine însuși şi în 
conştiinţa omului. Dacă „Românul“ se teme de veacul de 
mijloc, să-și aducă aminte, că amândouă ţările noastre Dună- 
rene n'au avut dela fondarea lor şi până în suta a optspre- 
zecea nici un cod scris (codicele Vasile Lupu şi Matei Basa- 
rab nu s'au aplicat niciodată) şi că abia Fanarioţii, stricând 
țara din temelie şi corumpând până în măduvă simţul de 
drept al românului, au fost siliți să introducă norme scrise: 
într'o societate, în care totul era putred, iar şiretlicul, sofisma 
şi neadevărul se introdusese în locul sentimentului înnăscut. 
de dreptate și de adevăr. 


MINCIUNILE „ROMÂNULUI“ 


Era lesne de prevăzut, că acel compromis din Senat, ce for- 
mează astăzi punctul de purcedere al multor articole politice: 
în ziarul „Pressa“ să fie o ocazie bine venită pentru organele 
radicale de-a se bucura de închipuita desbinare în partidul 
conservator şi de-a ironiza slăbirea acestuia. 

Noi din parte-ne credem că o furtună de hârtie nu e în: 
stare nici când să risipească convingeri bine formate şi uni- 
tatea aceea, care se naşte din comunitate de interese şi de 
vederi. De aceea ori cât de mare ar fi bucuria „Românului“, 
ştim că ea nu e de loc justificată şi cel puţin nu ne atinge 
pe noi, cari dela 'nceput şi până acuma am rămas consecvențţi, 
descoperind pas cu pas minciuna şi duplicitatea politicei 
radicale și neamăgindu-ne prin nici una din apucăturile par- 
tidului radical. 

Limpede și în mod neîndoios a dovedit d. Maiorescu în 
Cameră, că ministrul nostru de externe ştia despre preten- 
tiile Rusiei asupra Basarabiei şi cu toate astea n'a spus Ca- 
merei nimic, şi cu toate astea a dus armata peste Dunăre, ca 
să se lupte în interesul celora, cari aveau să ne sfâşie ţara. 

Şi când tineam seamă de ştirile ce ne veneau din ziare 
străine, din Rusia chiar, în privinţa aceasta eram numiţi ca~ 

lomniatori ; și când ne rugam lui Dumnezeu să facă a trece 
păharul acesta de dinaintea noastră şi a nu ne împlini ceea 
ce vedeam apropiindu-se ca fatalitatea, în ale cărei unde plu- 
teau cu mulţumire roșii, atunci eram acuzaţi, că vorbim rău 
de partidul fanarioţilor şi de nobilul său aliat. 

De aceea era evident, că oricât de identice ar fi în de alt- 
mintrelea principiile fundamentale ale partidului conservator, 
numească-se el dreapta, numească-se centru, nu ne-am putut 
asocia la darea unui bil de indemnitate pentru actele acestui 
ministru, care-a făcut atât de bine trebile Rusiei şi atât de 
rău pe-ale României. 

Ceea ce e mai hazliu însă e de sigur știrea ce-o comunică 
„Românul“ cititorilor săi, cumcă „Timpul“, zi „Timpul“ a 
devenit socialist. Pentrucă arătăm, cum ţăranul nostru fie 
proprietar mare, fie mic, e singurul producător real în acea- 
stă ţară şi cum din spinarea acestui țăran se nutresc toți 
paraziţii liberali, impuindu-i statului netrebnicia lor intelec- 
tuală şi morală, deaceia noi am devenit socialişti, ba mai 
mult comunişti și nihilişti. 

Dacă arătăm că prin calamităţi economice ţăranul, care e 
proprietar şi producător, dă îndărăt și se stinge prin greu- 
tatea birurilor, că fiecare număr din ,„„Monitor“ cuprinde liste 
lungi de dări comunale, judeţene etc. cari'n ultima linie se 
plătesc din punga ţăranului pentru a întreţine o administraţie 
hoţească, atunci noi — suntem socialişti se 'nţelege. Şi dacă 
vom spune, că populaţiile noastre orăşeneşti au pierdut — 
prin importarea mărfurilor străine de tot soiul — pâinea zil- 
nică şi sunt reduse, parte la proletariat, parte la precupeţirea 
băuturilor spirtoase şi a obiectelor de consumaţie zilnică, 
adecă trăiesc din scumpirea artificială a acestor obiecte — 
atunci „Românul“ va zice că suntem socialiști. 

Tot atât de nepotrivite e citarea în această privinţă a unui 
alt articol din „Timpul“ : 

Despre articolul întitulat Mişcările din Rusia, n'avem decât 
a repeta, că este o corespondenţă din „Journal de Débats“ 
— ziar, care în orice caz numai socialist nu e. E de sine 
înţeles, că oricât de criminale ar fi mişcările din Rusia noi 
nici le combatem, nici le aprobăm. Impărăţia vecină s'a izo- 
lat atât de mult de restul lumii, încât mișcările din lăuntrul 
ei nu înrâuresc întru nimic spiritul public al Europei şi sunt 
afaceri curat ruseşti. Pentru străinătate ele au valoare, nu- 
mai întru cât împiedecă sau înaintează scopurile guvernului 
rusesc şi poate că acest din urmă, ocupat îndestul în lăuntrul 
țării sale, va exercita un amestec mai puţin simţitor în afa- 
cerile altora în afară. Interesul ce-l au ziarele străine Fi 
putem zice toată presa europeană — pentru acele mişcări e 
cu totul identic cu al nostru și nu priveşte decât influenţa, 

pe care ele ar putea-o avea asupra politicii externe a Rusiei. 
Asta-i destul de lămurit pentru a arăta deplina noastră nein- 
teresare fie în afirmativ fie în negativ — pentru mişcările 
dintr'o ţară, care am dori să ne inspire pe de a purerea tot 
atât interes, precât ne inspiră Afganistanul de ex., chiar 
dac'am trebui să renunțăm la onoarea de-a vedea pe d. Slă- 
niceanu ministru plenipotenţiar la curtea din Cabul. 

Nu ştim pentru a câtea oară cată să repetăm, că reflecţiu- 
nile noastre nu le mai facem „Românului“ îndeosebi. 

Acest ziar a minţit de atâtea ori pe socoteala noastră, când 
cu bandele de săcui, când cu desminţirile în privinţa banilor 
de hârtie, şi în cestiunea Basarabiei, cari toate s'au dovedit 
din parte-i ca nevrednice apucături, în cât noi faţă cu ziarul 
fanariot nu mai suntem în poziție de apărare. Suntem prea 
sus ca să ne poată atinge. Am spus totdeauna adevărul şi nu 
ne-am înjosit a întrebuința apucăturile coţcărești ale foilor 
fanariote.  Deplângem, că generaţia de astăzi ne dă ocazie 
de a spune atâtea adevăruri dureroase şi că mai ales partidul 
aşa numit liberal ne impune, prin netrebnicia sa intelectuală 
şi morală, datoria sfântă de a le constata zi cu zi. Dar dacă 
poziţia noastră prin apărarea fără înconjur a adevărului de- 
vine grea din cauza alianţei naturale a celor mărginiţi şi a 
celor răi contra noastră, de pe altă parte calomnia şi minciuna 
nu ne pot atinge. Săgeţile neputincioase ale progeniturei 
importate a Fanarului se frâng fără putere de pavăza noastră. 
Statornici şi consecvenţi dela început, nimeni nu ne povate 
arăta o singură deviare din calea ce ne-am prescris-o. 


ORGANIZAREA DOBROGEI ȘI TINERIMEA NOASTRĂ 
FRANȚUZITĂ 


Chiar în cestiunea administrării Dobrogei nu e unitate în 
vederile cabinetului actual. 

Cel puţin hotărîrea, ca fiecare ministru în parte să-și facă 
regulamentul său de administraţie publică, dovedeşte că 
întreg cabinetul nu are nici o idee clară despre ceea ce trebue 
să facă. Cauza este simplă. La noi în România nu există 
miniştri de resort, cari să-şi înţeleagă ramura lor de admi- 
nistrație, căci toţi d-nialor au găsit de cuviinţă de-a admini- 
stra patria lor proprie cu regulamente şi legi traduse cuvânt 
din cuvânt din franţuzeşte, pe când toată activitatea minţii 
individuale a d-lor, câtă va fi binevoit a le-o da Dumnezeu, 

se consumă pur și simplu în ambiția de-a rămânea miniştri, 
iar mintea ciracilor d-lor se consumă în tendenţa de-a ajunge 
cât mai în grabă la o poziţie cât de bine plătită, cu condiţia 
ca să coste muncă puţină. Generaţia actuală de postulanți, 
cumularzi și diurnaşi se găseşte de-odată față cu stări de 
lucruri, cari — mirabile dictu — nu se pot administra cu 
regulamente traduse şi la tratarea cărora se cere gândire 
proprie şi muncă proprie din greu. 

Aci le stă mintea locului. Gândire proprie! Dar nau 
avut-o niciodată. 

Făcându-și prin Piza, Belgia şi Elveţia doctoratele în drept 
în câte 10—15 luni sau poate chiar în tot atâtea săptămâni; 
tăind cânilor frunză prin Paris, unde câteva săptămâni înain- 
tea examenelor se pun sub repetitori să 'nveţe pe de rost 
răspunsurile la întrebări certe, precum se învaţă căţeii la 
aportare, şi câştigând titluri fără de vreo muncă a inteligenţei, 
fără ca vreodată să fi învăţat a judeca, a gândi, a cerceta, ne 
vin cu droaea și aspiră toţi de a deveni miniștri, membri la 
curţi, academici, etc. încât nu ştim ce să admirăm mai mult, 
ignoranţa sau tupeul lor. 

Un ciudat mod de mișcare în societate se observă de mai 
mult timp încoace. Tocmai băeţii cei mai blegi şi mai târzii 
la minte, cari se strecură sau nu se strecură cu chiu, cu vai 
prin școalele secundare, au norocul de a pleca în străinătate, 
de unde se întorc ca viţelul din fabulă, adică mai blegi — 
dar cu titluri şi cu aspiraţiuni nemărginite. Cea dintâi aspi- 
rațiune a acestor tineri plini de speranţă este o zestre de 
10—20.000 de galbeni; a doua deputăţia; a treia funcțiunile 
înalte ale statului şi în fine fotoliul ministerial. Astfel vedem 
oameni, cari pau nici atâta judecată proprie, câtu-i negru sub 
unghie, grămădindu-se în corpurile legiuitoare, în justiţie, 
la universităţi. O cultură câștigată prin cafenelele Parisului 
dă tinerilor români dreptul de a aspira oricât de sus. Fiindcă 
însă pe calea regulată a unui stat bine organizat lucrul n'ar 
fi cu putinţă, întrebuinţează alte mijloace, se fac ciraci poli- 
tici ai cutării sau cutării persoane, câştigă o importanţă neme- 
ritată de oameni de partid şi deodată numai ce vezi răsă- 
rind cutare ori cutare reputație uzurpată, pe care organele 
gaştei o laudă şi o ridică în ceruri, iar cetitorii cred, repu- 
taţia se întemeiază, până ce la urma urmelor avem leit-poleit 
înainte-ne pe candidatul la minister. Cazuri s'ar putea cita o 
mulţime, ba chiar ar fi practic de a se face o statistică a 
putrejunii sociale, atât de numeroase şi instructive sunt ele. 

Pentru România cel întâiu şi cel mai mare bine ar fi o 
curăţire a universităţilor noastre de semidocţii şi simplii po- 
stulanţi, cari îi ocupă catedrele, și introducerea unui alt mod 
de numire la ele, bazat pe incontestabile cunoştinţe, dove- 

dite prin scrieri însemnate şi printr'un trecut ştiinţific însem- 
nat — nu numai pe titluri academice, cari dovedesc foarte 
puţin, şi în multe cazuri nimic chiar. Apoi ar trebui chiar 
ca dela o epocă fixată să nu se mai admită în funcțiuni 
publice cei, cari studiază în străinătate. Nicăiri în lume nu se 
întâmplă aceasta. 

In Germania şi Austria nu s'ar primi nimeni în vr'o func- 
țiune a statului, dacă a studiat în Franţa, şi vice-versa. 

Dar această cestiune e de cea mai mare greutate; ea este 
izvorul reputaţiilor uzurpate, a meritelor imaginare şi cultura 
în străinătate va fi multă vreme rana cea mai adâncă a ace- 
stei ţări. Ea ne face să nu ne cunoaştem ţara, să judecăm 
toate după calupuri străine, admițând pe acestea ca pe nişte 
valori absolute, ca pe nişte adevăruri nerăsturnabile, pe când 
ele nu sunt decât cristalizaţiunea unor stări de lucruri, cari 
mau nicio asemănare cu ale noastre. 

Iși poate imagina cineva, că oricare din această generaţie 
de advocaţi şi de intriganţi de meserie — va înţelege cu atât 
mai puţin starea Dobrogei, cu cât n'au fost capabili de-a în- 
țelege starea propriei lor ţări, în care sau născut şi a cării 
limbă de bine de rău o vorbesc. 

Toţi aceşti oameni vor trece în Dobrogea spre a o civiliza. 
Oricine îşi poate închipui în ce fel va ieşi această civilizare. 
Lefuri mari, trândăvie absolută, înfumurare şi aroganță față 
cu muncitoarele elemente din acea țară, ruinarea cât mai 
curândă a ei prin invențiunea copioasă de dări către stat, 
județene, comunale, etc., ete. 

Noi din parte-ne am făcut oarecare propuneri pozitive şi 
deşi ştim că nu vom fi ascultați, le repetăm din nou. 

Școalele primare ar trebui să fie confesionale, în cari însă 
se poate învăța în mod obligatoriu și limba statului, dacă se 
va crede de cuviință. Mijloacele pentru întreţinerea acestor 
şcoale ar trebui să le dea averile bisericeşti, fie creştine, fie 
moametane, constituite în fonduri religionare şi administrate 
de chiar membri — clerici şi mireni — ai comunităţii reli- 
gioase. Limba maternă a copiilor să fie neapărat limba de 
propunere în şcoală. 

Căsătoria fiind pentru toate elementele din Dobrogea o afa- 
cere religioasă și nu juridică, cauzele matrimoniale trebue ju- 
decate de către forurile, de cari sau judecat şi până acuma. 

Organizarea administraţiei Comunale să se lase așa cum 
era înaintea războiului. A 

Să nu se impue nici o dare peste celea, cari existau înain- 
tea războiului. : 

Tratând Dobrogea cu aceiași lipsă de respect a trecutului 
ei, precum am tratat patria noastră proprie de douăzeci şi 

mai bine de ani încoace, vom face populaţiile să regrete tre- 
cutul și să ne urască. Numai complectând sau dând ocazie de 
a se complecta formele deja existente ale vieţii publice, îi 
vom face pe oameni să se simţă tot în patria lor veche, să se 
simţă la ei acasă, iar nu sub o dominaţiune străină. 


LIBERALISM ȘI CONSERVATISM 


Spiritul public modern sufere de-o boală, până la oarecare 
grad nepricepută pentru noi, născută fiind din împrejurări şi 
din stări de lucruri fără analogie în viaţa noastră internă. 
Nu e vorba — internaţionaliștii din Germania, Franţa şi An- 
glia, sunt prieteni buni şi personali cu d. C. A. Rosetti, cu d. 
Brătianu, dar ideile politice profesate de cosmopoliţii apuseni 
sunt pentru stadiul de desvoltare în care trăim, utopii, în 
care nu cred nici cei ce le profesează la noi. Religia, cu 
credinţele ei fericite, care stabilea în mod dogmatic toate răs- 
punsurile la întrebările cele mari, ce preocupă o minte ome- 
nească, a suferit grele lovituri — însă numai negative — din 
partea unor ultime raționamente materialiste, cari în sine 
sunt tot atât de neîntemeiate ca și mitologia grecească. 

Dar raționamentele materialiste, brutale fiind, lesne de pri- 
ceput şi apelând oarecum la bestia din om, găsesc în suta a 
nouăsprezecea, o mulţime de aprigi apărători, încât viaţa 
noastră modernă pare a se apropia de povârnișul fatal, pe 
care istoricii latini îl presupun, fără cuvânt, a fi existat înain- 
tea constituirii statelor, adecă acea stare de vecinică vrajbă, 
însemnată cu vorbele bellum omnium contra omnes, războiul 
tuturor contra tuturor. 

Fără cuvânt s'a admis această stare de lucruri pentru omul 
primitiv, din cauză că există un sentiment de drept înăscut. 

Nu doară că oamenii s'ar fi adunând din impuls propriu și 
ar fi stabilind un modus vivendi prin discuţie şi punere la 
cale. Acest stadiu vine cu mult mai târziu. Dar precum în 
roiul de albine sau în mușinoiul de furnici nu există legi 
scrise şi facultăți de drept, deşi toate fiinţele câte compun 
un roiu, trăesc într'o rânduială stabilită prin instincte înăs- 
cute, tot astfel omul primitiv trăește din cele dintâi momente 
în societate, iar când începe a-şi da seamă şi a căuta să ex- 
plice modul de convieţuire şi de conlucrare, se nasc religiile, 
cari stabilesc adevăruri morale, sub forme adevărat că dog- 
matice sau mitologice, religii cari sunt tot odată şi codici. 

Cu încetul însă, omul perfectibil se desprinde din totali- 
tatea organizaţiei naturale şi-şi lărgeşte din ce în ce cercul 
său de activitate individuală şi atunci abia începe pentru el 
viața într'adevăr omenească, viața liberă. Dar totuşi în lăr- 
girea individualităţii sale, omul poate atinge o margine, în 
care pune în cestiune individualitatea și libertatea semenilor 
săi şi în cele mai multe cazuri a semenilor acelora cari sunt 
mai buni, mai capabili, mai de inimă. 

Astfel s'ar putea spune, că întreaga luptă între taberele 
opuse, numite una liberală, care ajunge la comunism, alta 
conservatoare, care poate ajunge într'adevăr la osificarea sta- 
tului, e pe de o parte lupta pentru drepturi, pe de alta lupta 
pentru datorii. 

Conservatismul luptă pentru datorii. Pentru el împlinirea 
datoriilor către semenii săi, solidaritatea de bună voie sau 
impusă prin legi a cetăţenilor unui stat, o organizare strictă, 
în care individul e numai mijloc-pentru întreţinerea şi înflo- 
rirea colectivităţii, cruţarea economică a tuturor claselor pe 
cari le priveşte ca organe vii ale societăţii, cu un cuvânt orga- 
nizarea naturală, înţeleasă de toţi, moştenită adesea prin tra- 
diţie, prin obiceiul pământului, recunoscută de toţi fără legi 
scrise chiar, iată starea de lucruri la care aspiră conservatis- 
mul extrem. 

Dar şi această direcţie are primejdiile ei. Vecinica tutelă, 
exercitată asupra claselor de jos, le dă într'adevăr pânea de 
toate zilele, dar le lipsește de energie individuală, le face 
indolente. 

Pe de altă parte sistemul libertăţii, totodată al individua- 
lismului, cuprinde primejdii şi mai mari. El preface viaţa 
într'o luptă de exploatare reciprocă, care poate ajunge la diso- 
luţiunea completă a statului. Şi într'acolo tind ideile comu- 
niste internaţionale de azi. 

Intre aceste două extreme e poate meșteșugul adevăratei 
politici. A împreuna exigenţele existenţei neapărate a sta- 
tului cu exigenţele libertăţii individuale, a nu permite ca 
asociaţii de indivizi răpitori să facă din stat o unealtă a lor, 
şi a nu lăsa pe de altă parte ca statul impersonal să lege cu 
totul mâinile individului, asta e problema pe care mulți s'au 
încercat s'o deslege, dar dela Cezarii Romei şi până la Cezarii 
moderni nu sau găsit încă remedii radicale, ci numai 
paliative. 

Un nemărginit individualism s'a lăţit peste toată Europa. 
Individul e scopul, căruia i s'au sacrificat toate elementele 
cari formau încheeturile organizaţiei vechi. Teoria că viața 
e un drept a prins rădăcini în toţi şi cu durere trebue s'o 
mărturisim, că în multe locuri chiar clasele superioare au 

încetat a crede că au datorii către cele de jos, precum şi cele 
de jos nu mai vor să aibă datorii către cele de sus. 

Un nou atentat, — al patrulea pân'acuma — comis asupra 
unui cap încoronat, a regelui Umbert al Italiei, dovedeşte pe 
ce povârniş fatal se află ideile a o sumă de lucrători din Eu- 
ropa. Un oarecare Passamente a dat cu cuțitul în regele Ita- 
liei, pe care l-a rănit uşor la braţ. Prins, s'a găsit în domi- 
ciliul lui hârtii, care dovedesc că stă în legături cu inter- 
naționalii. 

E caracteristic, că în momentele în care asemenea atentate 
se'ntâmplă în Berlin, în Madrid, la Neapole, în fotoliile mini- 
steriale din Bucureşti să stea oameni, cari au şi avut legături 
intime cu oamenii de frunte ai internaţionalei. 


HINC ILLAE LACRIMAE 


Astronomia corpurilor cereşti n'ar fi o ştiinţă atât de si- 
gură, dacă fundamentul ei n'ar fi descoperirea unei legi ne- 
strămutate : a gravitaţiunii. Având însă cheia întregii ordini 
cereşti, cuvântul scurt, care explică toată minunea, observi 
că întreaga complicaţiune nu e decât aparentă, iar în fond 
lucrurile se mişcă după o orânduială fatală. 

Dacă cineva ar încerca să 'ntemeieze ştiinţa unei astronomii 
a stelelor politice, ar trebui să găsească asemenea cuvântul 
tainic. Căci într'adevăr există ceva tăinuit, care dă consistenţă 
stelelor căzute în dealul Mitropoliei, care le ţine la un ioc, 
pe când cuvinte de ordine superioară constituțională ar fi 
trebuit să facă să se risipească de mult, ca scânteiele de: 
sgură, când faurul bate cu ciocanul în nicovală. 

De mult adunarea din dealul Mitropoliei și emanaţiunea ei, 
ministeriul, sunt neadevăruri întrupate. Camera a hotărît 
cestiuni asupra cărora naţia n'a fost consultată nici când, 
precum cestiunea Basarabiei şi încorporarea Dobrogei — ea 
se pregăteşte a anticipa judecata naţiei și asupra cestiunii 
a treia, a evreilor. Rațiunea de-a fi a acestei Camere a înce- 
tat din ziua, când s'a prezintat cestiuni, asupra cărora naţia: 
trebuia consultată din nou şi neapărat. Ba ce e mai mult, 
Senatul a recunoscut-o aceasta, puind un termen de trei luni 
pentru convocarea unei adunări de revizuire, ministerul a 
recunoscut-o aceasta, admițând moţiunea din Senat, coroana 
a recunoscut-o, rostind în mesagiul de deschidere necesitatea. 
convocării unei asemenea adunări. 

Şi deşi dela rezolvarea cestiunii a treia atârnă recunoaşte- 
rea definitivă a neatârnării noastre, deşi orice întârziere e 
prejudiţioasă poziţiei noastre internaţionale, deşi camera acea- 
sta însăşi a recunoscut că nu en drept a rezolva cestiunea, 
ea totuşi stă la un loc, primindu-şi consistenţa dela un ce 
necunoscut, cu toate că sunt o mulțime de cuvinte constitu- 
tionale contra ei. 

Ce să fie acel ce necunoscut ? Ministerul e cuprins de fri- 
guri perpetue și criza nu e rezolvată. Se iveşte când o conste- 
laţiune, când alta, și roşii în special au făcut deja apel la 
membrii tuturor nuanţelor politice, dar fără succes până 
acuma. Lupta între roza roșie şi roza albă nu mai e o luptă 
— steaua rozei albe răsare frumoasă şi liniștită pe cerul ace- 
stei ţări, aşa de liniştită, precum au fost în toți timpii, 
decâteori ţara şi-a venit în fire din visurile tulburi ale chi- 
merelor liberale. 

Dar nu aceasta e întrebarea. De ce camera mai stă, de ce 
va stărui a sta? O cercetare anatomică a camerei actuale 
ne va conduce poate la adevăr. 

Camera e compusă din oameni, cari şi-au făcut din politică 
o meserie, pentru cari politica însemnează pânea de toate 
zilele, însemnează diurnă, buget, domenii ale statului, însem- 
nează îmbogățirea prin exploatarea poporului. E drept, că 
mai toţi și-au făcut trebuşoarele, încât trebue să fi existând 
un gheşeft de tot important care să-i ţie la un loc cu mag- 
netul câştigului material. Această cameră iubitoare în ge- 
nere, e şi iubitoare de arginţi, căci se compune cam tot din 
sfinţi fără de arginţi. 

Care e dar punctul, împrejurul căruia gravitează buzună- 
rile majorităţii iubitoare ? Care e formula ce ne rezolvă mi- 
sterul existenţei unei adunări, care de mult ar fi trebuit să se 
risipească în întunericul, din care a ieşit? 

E răscumpărara drumurilor de fer, aşa zisa-răscumpărare. 

Rugăm pe cititor să ţie seamă de prevestirea noastră. 
Pentru a realiza acest gheşeft, roşii vor fi în stare să facă 
compromis cu ori şi cine de orice nuanță politică ar fi. De 
acolo mâna frățească, pe care-o întinde în toate părțile, de 
acolo durerea de țară a camerei iubitoare : hinc illae lacrimae. 

CAUZA RELELOR NOASTRE: LIPSA DE MUNCĂ 


Intrun studiu de politică contimporană, întitulat Martirii 
dela 48 şi salvatorii dela 66, d. G. Mârzescu expune pe 37 de 
pagini cicero istoricul scurt al ministeriilor, perindate dela 
suirea Măriei Sale pe tron şi până astăzi. 

Nervus probations, expus în broşura d-sale este, că pri- 
cina agitărilor şi răsturnărilor ministeriale provine, nu atât 
din deosebirea de principii, cât mai cu seamă din pasiunea 
meschină, ce a existat şi există încă între bărbaţii, ce joacă 
la noi rolul de oameni politici și de bărbaţi de stat. Acești 
oameni-martiri dela 1848 şi salvatorii dela 1866 — sunt după 
d-sa : fraţii Brătianu, C. A. Rosetti, Ioan Ghika, Manolache 
Costache, Lascar Catargiu, Mavrogheni, General loan Flo- 
rescu, General Tell, Neculae Creţulescu şi încă alţi vr'o câţiva. 

E un sâmbure de adevăr în teza, pe care voieşte a o dovedi 
d. Mârzescu şi e asupra oricărei îndoieli, că cele mai multe 
grupuri politice dela noi din ţară sunt strânse împrejurul 
unor firme personale, nu împrejurul unor principii. Când 
ne aducem aminte de înaltele făgăduinţe şi de programa, sta- 
bilită la Mazar-paşa, apoi de deplina deviare dela ea, atât în 
viaţa interioară a statului, cât şi în politica exterioară, nu ne 
putem împotrivi a admite teza că mai toate, deşi nu toate 
grupările politice sunt conduse, nu de o programă sigură, 
statornică, nestrămutată, ci de dorul unui număr de persoane 
de a ajunge la putere şi de a se menţine. Cum că pentru 
scopul acesta se iau drept deviză toate principiile posibile şi 
— imposibile, cum că cutare grup se poreclește cu cutare 
nume de fantazie, iar altul cu cutare, e asemenea adevărat. 
Dar ceea ce d. Mârzescu nu expune în broşura d-sale, ba 
poate nici cutează a expune, sunt cauzele acestor simptome de 
bizantinism. 

Un medic nu se va opri la simptomele exterioare ale unei 
boale, ci va căuta cauza lor internă. Mutatis mutandis, vom 
lua un alt exemplu de aiurea. Un Mârzescu german ar zice 
poate, că socialismul din Germania există, pentrucă 10, 20 de 
persoane citate anume, precum Marx, Lasalle, Bebel, Lșibk- 
necht, ş. a. au voit să ajungă la însemnătate în viaţa statului, 
exploatând mizeriile poporului. Aceasta ar fi poate adevărat 
pentru unii din ei — dar n'ar fi cauza adevărată a răului. 
Existând cauza socială, efectul trebuia să vie dela sine, încât 
e cu desăvârşire indiferent numele individual, care ar fi ieşit 
deasupra pentru a cristaliza în el soiul de mizerie socială în 
cestiune. 

Cauza proprie a relelor noastre însă, e lipsa de cultură 

adevărată, înțelegem pe cea productivă. Exceptând câteva 
centre din țară, tinerimea română nu se mai ocupă cu nici o 
ramură a producției naţionale; ea emigrează cu miile prin 
Paris, Bruxelles, Piza etc. pentru a-şi menaja un doctorat 
în drept şi toți aceştia se’ntorc apoi în țară cu pretenția de-a 
deveni de-a doua zi oameni mari. Uite-se d. Mârzescu în toate 
laturile și vază din cine se compun grupurile, adunate împre- 
jurul oamenilor politici şi va vedea, că sunt în cea mai mare 
parte tineri advocați. Şi fiindcă pita lui Vodă nu-i încape 
pe toți deodată, încearcă de-a veni cel puțin pe rând la ea 
şi a se folosi pe cât se poate de mult din scurtul timp, pe care 
li-l acordă păpuşeria constituțională. 

Si fiindcă nu există între aceşti oameni deosebiri aievea, 
de vreme ce mai toți au aceleaşi nevoi de căpătuire şi ace- 
leaşi tendinţe, inventează cel puțin deosebiri factice, pore- 
cle nouă pentru aceeaşi marfă veche. Intre capi iar sunt o 
mulțime de oameni — de o necontestată inteligență, n'o ne- 
găm — dar pentru cari statul e o unealtă pentru a-şi mai 
reîmprospăta averile, sau cel puțin numele şi influența per- 
sonală. Si dacă sunt deosebiri reale, acelea nu sunt în genere 
dictate de grupuri de interese naționale, precum ar trebui 
să fie, ci mai mult de temperament, de-o minte mai clară 
înăscută şi de un caracter mai onest, asemenea înăscut. Fiind 
însă, că mintea şi caracterul sunt totdeauna mai rare decât 
stupiditatea şi lipsa de caracter, de aceea vom vedea, că par- 
tidul cel mai numeros din ţară, roşii, e tot odată acela, care 
reunește în sânul său mai multă incapacitate, perversitate 
morală, lăcomie de avere publică şi invidie pentru tot ce 
răsare, peste cei ce nu gândesc nimic și nu au nimic. 

In jucăria parlamentară, care se desfăşură înaintea noastră, 
oameni pentru care nimic nu e îndestul de sus pentru a 
ajunge, oricât de lipsiţi ar fi de cunoştinţe speciale şi de re- 


sort — sunt advocaţii. Nu ne-am mira să vedem într'o zi pe 
un advocat, făcându-se mitropolit şi pe altul general de bri- 
gadă — căci unde-i leafă apare şi advocatul; restul îndato- 


ririlor şi-l aranjază apoi într'un chip cât se poate de comod. 
O societate ca a noastră, care nu se întemeează pe muncă, 
e o societate coruptă. Grupurile politice ar trebui să aibă 
drept corelat grupuri. economice, şi în cea mai mare parte 
nu le au. 

Organizaţia de astăzi a favorizat fuga de muncă ; ea a ridi- 
cat elemente, cari n'au nimic, în fruntea statului, ca să trăia- 
scă sau să se înbogăţească din averea lui şi tot organizaţia 
aceasta a făcut şi pe alte clase să crează, că numai prin poli- 
tică poţi ajunge la ceva. Astfel profesorii de universitate, în 
loc să-şi caute de treabă, fac politică; profesorii de licee şi 
de şcoale primare asemenea ; ingineri, medici, scriitori, muzi- 

canţi, actori chiar — toţi fac politică, pentru a parveni. Şi 
acesta e răul cu desăvârşire mai mare; căci relele actuale 
ar putea fi trecătoare, dar conrupându-se însuși nervul vieţii 
ori cării societăţi, iubirea de muncă, nu mai e nici măcar spe- 
ranţa de îndreptare. Armata noastră poate câștiga bătălii, 
Alecsandri poate scrie versuri nemuritoare, un ministru de 
externe poate conduce politica în afară cu nemaipomenită 
dibăcie ; toate acestea împreună vor forma luxul istoric al 
existenţii noastre, dar acest lux nu va opri discompunerea 
sângelui nostru social, pieirea noastră prin pieirea muncii. 


PSEUDO-URECHIA 


Aflăm, că actualul ministru al instrucţiunii publice, D. Can- 
tilli ar fi însărcinat cu organizarea instrucției publice în Do- 
brogea pe un ilustru personaj, al cărui nume adevărat măr- 
turism că nu l-am putut afla nici până azi, dar care a 
sfeterisit porecla unei vechi şi de mult stinse familii boie- 
reşti din Moldova, pentru a-şi împodobi mutra cu ea, după 
ce mai nainte a mai fost purtat încă vreo patru cinci porecle, 
parte îndreptățite, parte de fantezie. 

Toată lumea ghicește că nu poate fi vorba decât despre D. 
Pseudo-Urechia. á 

Singura mângâiare, ce ne mai rămâne, e că acest domn n'a 
sfeterisit exact numele boierului moldoveanesc care se iscalea 
Ureki, ci a adăugat la trupina cuvântului sufixul ia (Ure- 
ch-ia), foarte semnificativ pentru strigătele metamorfozatului 
rege Midas. 

L-am luat de atâtea ori pe domnul acesta în zeflemea, în 
cât ne pare rău, că i-am creat chiar acest soiu de populari- 
tate, căci dumnealui e din oamenii aceia, cărora, asemenea 
vestitului Barnum, confratelui său american, nu le prea pasă, 
dacă reputaţia e bună sau rea, numai să se vorbească în ge- 
nere de dânșii. Sgomotul odată făcut, ştie d-lui să-l abată 
pe căile, ce-i priesc. 

Să vorbim oare de renumele său de autor? Am trebui 
atunci să facem un curs întreg de literatură — furată, să 
pomenim de Lope de Vega, de Gazzi, de Ascoli, de Goethe, 
cari toţi aceştia în România s'a metamorfozat în chipul po- 
menit mai sus şi poartă pseudonimul Urechia. Toate scrierile 
sale sunt sfeterisite din autorii străini, căci dumnealui obici- 
nueşte a numi imitație liberă or prelucare sau traducerea ad 
literam, sau cel mult bădărănirea nesărată a unui text străin. 

Ceea ce ar putea dovedi, că e original al său, va fi sau o 
platitudine sau un nonsens — regulă generală pentru produc- 
țiunile proprii ale acestei celebrităţi. După orice şir original 
al acestui domn am întinde mâna, întâmpinăm numai decât 
sau una din cele două calităţi, sau pe amândouă la un loc. 
Astfel bunăoară nu mai departe decât în No. dela 5 Decem- 
vrie al „României Libere“, D-sa anunţă, cum că la institutul 
său de băieţi se va da o reprezentaţie quasi-teatrală. Preţul 
locurilor: aplauze şi iubire. 

Stă scris negru pe alb: preţul locurilor — aplauze şi iu- 
bire ! 

Ex ungue leonem! 

Noi din parte-ne suntem de mult la limpeziş cu d-sa. Din 
propriile sale mijloace nu e în stare să construească una sin- 
gură frază corectă sau cun înțeles lămurit. Işi ascunde gro- 
zava goliciune a capului şi a inimei cu întortocheri de cu- 
vinte şi cu iperbole ridicole. Neputând dovedi, că'n viață ar 
fi urmat vr'un studiu serios, a pretins întrun rând că şi-a 
pierdut diploma de doctor în litere în Dunăre, de şi n'a avut-o 
niciodată. Şi unui asemenea om i se conferă catedre la uni- 
versitate, scaune la academie, ba i se încredințează încă şi 
creşterea copiilor, ca și când copiii de creştini ar fi animale 
ce trebuesc dresate pentru a sări peste bețe şi a aporta, căci 
tot un fel de dresuri li se dă copiilor în institutul său; se 
deprind a aporta răspunsurile la cestiunile de bacalaureat, 
în mod mecanic fără a fi temeinic preparaţi. 

De ar fi să pomenim toate din trecutul d-sale, uşor ne-ar 
fi a dovedi, că d-sa e acela, care a corupt învățământul public 
în România. Poate că’n toată ţara aceasta nu e om, care să 
hrănească o invidie mai înverşunată contra ori cărui merit 
adevărat şi care să fie mai accesibil pentru lingușşirile natu- 
rilor de rând, decât omul, al cărui nume adevărat până în 
ziua de azi nu l-am putut afla. Las că de câte ori a putut, a 
stăruit pentru numirea personalului didactic celui mai rău 
posibil, las că nu există rudă de a sa, oricât de depărtată, care 
să nu fie căpătuită prin d-sa în posturi publice, dar până şi 
membrii familiei sale, cari sufer de boale de creieri, au funcţii 
plătite de stat. Astfel un unchiu al d-sale, om de care sub 
regimul legilor vechi, de sigur că şi-ar fi făcut vr'un creștin 
pomană de a-l duce şi interna la Balamuc, e de o mulţime 
de ani conservator al pinacotecei din Iaşi, de şi e recunoscut 
ca pătimaş de perpetuă alienaţie mentală. c 

Dar în cazul de față nu ne interesează pe atâta nepotis- 
mul său, pe cât uneltirile sale politice. k 

Se ştie, că’n totdeauna își punea candidatura între bulgarii 
din Basarabia, cărora în schimb cu alegerea, le mijlocea con- 
cesiunile cele mai mari. Având o influență cu desăvârşire ne- 

meritată în administraţia învățăturilor publice, D-sa stăruea 
să se numească pe acolo tot profesori pe sprânceană, de se 
putea de origine bulgari şi cu sentimente bulgărești, încât 
Basarabia noastră, în loc de-a redeveni ceea ce a fost cinci 
sute de ani de-a rândul, adică pământ românesc, devenise 
din contră vatra agitaţiunilor panslaviste — cu concursul 
d-lui Urechia, care-a fost în acest chip, cu sau fără voinţă, 
un instrument al tendinţelor ruseşti. lar când a sosit urmă- 
rile complicităţii sale, a crezut, că'nşirând cinci ceasuri verzi 
şi uscate în cameră şi prefăcându-se că plânge, răspunderea 
d-sale s'a mântuit. 

Am fi fost în drept de-a aștepta, ca acest domn. periculos 
în cel mai mare grad prin ignoranţa lui dovedită, prin lipsa 
dovedită de judecată, prin lipsa asemenea dovedită de orice 
calitate superioară omenească, să aibă — de nu pudoarea — 
cel puţin frica de a se mai amesteca în afaceri publice. 

Ei, nu şi nu! Cum se iveşte ocazie de-a-şi crea alegători 
din populaţii, rămase îndărăt, se prezintă dumnealui ca să le 
dreseze şi tot acest prieten şi promotor al bulgarilor din Ba- 
sarabia umblă azi după însărcinarea apostolică de-a organiza 
instrucţia în Dobrogea. 

Ori cine-și poate închipui ce o să se aleagă de acea instruc- 
ţie. Dacă va fi astfel, proorocim de mai nainte, că tot in- 
strucţie de soiul celei din Basarabia o să iasă — instrucţie 
la ordinele panslaviştilor. 

Indignaţi de cutezarea reînnoită a acestui domn, conjurăm 
pe guvern ca, oricât de roşu ar fi, cel puţin de astădată să-şi 
dovedească intenţia de-a face cum e mai bine. Dacă nare 
oameni speciali pentru lucrul acesta, însărcineze cu organi- 
zarea instrucției acolo pe un ofiţer superior de artilerie sau 
de geniu — fiecare din ei are mai multe cunoştinţe pozitive 
şi'nainte de toate mai multă judecată decât d. Urechiă. 


APĂRAREA MONARHIEI 


Organele de publicitate ale tuturor partidelor sau grupu- 
rilor politice, fac a suna zilnic în polemicele lor „principiile 
liberale“, moderate sau nemoderate, de cari se cârmuesc. 

Ca programă teoretică, ca mărturisiri de credinţă, aseme- 
nea declaraţiuni ne sunt foarte indiferente şi din parte-ne 
acordăm bucuros oricui facultatea de a întrebuința acest les- 
nicios mijloc de popularizare, rezervându-ne numai, fireşte, 


390 M. EMINESCU 


dreptul de a arăta la vremea cuvenită, prin logica experienţei, 
prin autoritatea faptelor săvârşite sinceritatea acelor prote- 
stațiuni. 

Când însă acel liberalism se revendică, ca să zicem așa, 
ca deviză de războiu, atunci când este vorba de a ne ataca 
pe noi conservatorii opozanți, organul ce are onoarea de a-i 
reprezinta are de datorie să ridice glasul, așezând pe fiecare 
la locul său, şi arătând lucrurile în adevărata lor lumină. 

Reacţiune ! Reacţionari ! lată cuvintele magice ce trebue 
să ne spulbere în ochii ţării, iată acuzarea, pururea reînoită, 
pe care, deşi s'a discutat de atâtea ori de noi, nu ne vom obosi 
de a-i arăta adevărata valoare, adică deșertăctunea. 

Noi declarăm, şi aceasta din toată puterea convincţiunii 
noastre, că suntem liberali în toată întinderea cuvântului şi 
în tot adevărul său. 

Toate libertăţile înscrise în Constituţia noastră le iubim 
şi le sprijinim; departe de-a urmări răsturnarea lor, le-am 
apăra, din contra, împotriva acelor ce ar voi să se atingă de 
ele. Ni sa imputat că am vorbit în ziarul nostru de modifi- 
carea legii electorale. Insă am făcut-o nu pentru a răpi sau 
a restrânge drepturile alegătorilor, ci tocmai pentru a ne în- 
toarce la spiritul Constituţiei ce este strâmbat, şi pentru a 
garanta pe cât se poate mai mult libertatea alegerilor. 

Noi, iniţiatorii și propagatorii acelor libertăţi de a căror 
desvoltare ne bucurăm astăzi, n'avem nimic de căutat înapoi. 
In țara noastră nu există Legitimişti, nici Orleanişti, sau 
Imperialiști sau Clericali ; nu avem o nobleţă, nici privilegiuri 
de reconstituit. De asemenea nu avem republică de răsturnat, 
nici monarhie de restabilit. Posedăm din fericire o constitu- 
țiune şi o dinastie la care ţinem. ) 

Aceia ce nu voim, este sufragiul universal, sunt aspira- 
țiunile republicane, despotismul şi opresiunea prin mulțime, 
radicalismul şi demagogia. 7 

Este incapacitatea erijată în titlu de merit, prostia şi ne- 
ştiinţa brevetate ca titluri de recomandare. a 

Ceia ce combatem este împresurarea prerogativelor puterii 
executive de către Camere, cari nu mai sunt supuse nici unui 
control mai presus de dânsele, şi în genere împresurarea atri- 
buţiunilor reciproce ale puterilor statului, precum sunt sta- 
bilite de constituţie ; 

Este violarea legii fundamentale prin înţelegeri, după con- 
venienţele momentului, între miniştrii şi reprezentanţii din 
Adunări, anulând astfel răspunderea miniştrilor, furişaţi tip- 
til la dosul corpurilor legiuitoare. 

Respingem încercările de a reduce rolul înalt al Suveranu- 
lui la acel al unui Preşedinte vremelnic de republică, măr- 
ginit la subsemnarea şi sancţionarea decretelor; respingem 

forma republicană, şi menţinând neatinse toate prerogativele 
şi toate mărginirile constituţionale ale puterii Domnului ce- 
rem totodată cea mai deplină şi cea mai largă întrebuințare 
a dreptului suveran de veto, atunci mai ales când miniştrii 
şi Camera, în înţelegere, calcă Constituţia. 

In rezumat respingerea a tot ce este republică, mai mult 
sau mai puţin deghizată, şi conservarea Constituţiei cu mo- 
narhia constituţională ce avem, iată statornicele noastre 
principii. 

Dacă acei ce zilnic proclamă liberalismul lor, au principii 
mai liberale decât aceste, atunci recunoaștem că suntem 
rămaşi înapoi, dar totodată cată să mărturisim că, de câte 
ori se vor face încercări de a păși peste limitele libertăţilor 
şi așezămintelor noastre corstituţionale, noi ne vom face 
reacţionari, în adevăratul şi binefăcătorul înţeles al cuvân- 


tului. 


REACŢIONARISM ȘI LIBERALISM IN ROMÂNIA 


Nu ştim de unde şi până unde partidul conservator din ţară 
a ajuns să aibă onoarea de-a fi numit reacționar. Spunem 
onoarea tocmai pentrucă ceea ce se numeşte reacțiune în alte 
țări e atât de departe la noi şi pentrucă elementele unei reac- 
țiuni lipsesc — din nefericire — atât de mult, încât putem 
privi această stafie cu ochii reci ai unor judecători şi să 
vedem întâiu, dacă are vr'o realitate, al doilea, dacă existând 
într'adevăr, ar fi un rău pentru desvoltarea naţiei româneşti 
şi al treilea, dacă stinsă fiind, ar mai putea fi re'nviată. 

Aşa dar cari sunt bazele unui partid reacţionar ? 

O nobilime ereditară şi istorică, bogată și puternică prin 
maiorate, adică prin dreptul de moştenire al celui dintâiu 
născut ; o dinastie asemenea istorică, răsărită din acea nobi- 
lime şi indentificându-se oarecum cu ea; în fine prerogative 
politice ereditare, de ex. un senat compus numai sau aproape 
numai din privilegiați. Această clasă privilegiată ar trebui să 
lupte sau pentru mănţinerea drepturilor ei, faţă cu tendenţe 
de uzurpaţiune, fie din partea altor clase, fie din partea 
coroanei, sau ar trebui să tindă a recâştiga prerogative 
pierdute. f 

Dee-ni-se voie a spune, că toate aceste premise ale unui 
partid reacționar nu există la noi. Clasa privilegiată de mai 
nainte ajunsese un fel de nobilime de serviciu mai mult, 
decât de naştere, iar despre ereditate nu era nici vorbă. Sen- 

țelege. că existau familii influente şi bogate, cari mănţineau 
un fel de ereditate de facto a prerogativelor în familie, dar 
acea ereditate nu exista de jure, precum o știe aceasta orice 
copil mic. Cauza pentru care boerimea în ţările noastre n'au 
ajuns niciodată la acea formă strictă şi nestrăbătută a insti- 
tuţiei din alte ţări, au fost vecinica neaşezare a lucrurilor dela 
noi (din) ţară, vecinicele schimbări de domnie, cari se făceau 
în urma influențelor polone, ungare şi turceşti, căci câteşi 
trei marile puteri vecine căutau să absoarbă pe socoteala lor 
patria noastră, iar aceasta căuta să pareze tendinţele lor prin 
alegerea unui Domn, cât se poate de plăcut vecinului aceluia, 
care pentru moment era mai puternic. Nu tăgăduim că acea- 
sta era o politică de slăbiciune, dar bună-rea cum era, a pre- 
zervat ţara de lucrul cel mai rău din toate, de căderea pe 
mâini străine, şi tot politica aceasta a fost cauza neaşezării 
din lăuntru, cauza, pentru care nu s'au cristalizat din fier- 
berea vieţii istorice un miez statornic al unei nobilimi naţio- 
nale, care să aibă voinţa şi puterea de-a rezista tuturor încer- 
cărilor necoapte şi costisitoare de înnoire și de pospăială apu- 
seană. Dacă ar fi existat o asemenea clasă nobilitară, nu se 
teamă d-nii liberali, altfel le mergeau reformele, nu aşa cum 
au mers; atunci se convingeau, că revoluțiile nu se fac de 
pe saltea ca la 1848, nici mântuirea patriei nu se face prin 
intrigi de palat şi stârnind din somn pe un om, vândut de 
cei, ce prin jurământul lor erau obligaţi să-l apere şi să-l 
păzească. 

Când mișcările revoluţionare dau de rezistenţa puternică 
a unei reacţiuni compusă din elemente istorice, acele mișcări 
sau pier prin oameni mari, sau dau naștere la oameni mari, 
a căror mărime nici nu stă în raport cu întinderea teritorială 
a ţării măcar. Au trebuit într'adevăr ca două capete vârtoase 
ca cel spaniol cu cel olandez să se ciocnească, ca să dea naş- 
tere acelei înflorite şi puternice Olande din veacul al XVI-lea 
şi al XVII-lea; au trebuit ca două capete. vârtoase ca acela 
al nobilimii engleze şi a poporului englez să se ciocnească, 
pentru a da naştere lui Cromwell, acelui întemeietor al actua- 
lei puteri mari, care-a prefăcut o aproape neînsemnată țară 
agricolă în cel întâiu stat al pământului, căci, ca să'ntrebuin- 
țăm o expresiune, aplicată la cel din urmă, „ca să goneşti 
dracii, îţi trebue tatăl dracilor“. Dar aşa? Eşi cu masalaoa 
pe uliţă, strigă „jos cutare, sau cutare!“ zi-i revoluţie şi te-ai 
mântuit. Apoi, dee-ni-se voie, asta nu-i revoluţie, ci comedie. 

Ş'apoi să nu creadă cineva, că toate istoriile astea au eşit 
din poporul românesc. Unde foc poporul... pentru toate 
ticăloșiile astea el e prea cuminte şi prea aşezat de felul lui 
şi nici să nu crează cineva, că o singură reformă măcar s'a 
făcut în favorul poporului — singurele reforme mai mult sau 

mai puţin priitoare treptei țărănești le-a făcut un Domn 
absolutist, Cuza-Vodă, Dumnezeu să-l ierte. 

Dar aşa? Ba Stan Popescu face republică la Ploeşti, ba 
d. C. A. Rosetti pleacă'n exil — la Paris, ca să petreacă acolo 
mâncând pânea neagră a străinătăţii, stropită cu vin de şam- 
panie şi lacrimi de crocodil, ba s'adună toţi boierii bucluccii 
la Mazar-paşa să răstoarne domnia, ba d. Câmpineanu gă- 
sește o prăpastie între tron şi ţară, care se umple numai 
decât c'un portofoliu, ba făgăduieşti naţiei suverane, că te 
ţii grapă de Turcul suveran, c'ai să desfiinţezi toate dările 
şi armata, şi în urmă declari răsboiu turcului şi pui peste 
dări rechiziţii şi peste oaste para-oaste, ş'apoi când vine vrun 


creştin mai așezat şi zice: „la staţi rogu-vă, mie-mi pare că 
treaba asta are cusur. S'au e pehlivănie sau e nebuneală sau 
şi una și alta la un loc“ — atunci ştiţi cum se chiamă acel 


sărman întrebător ?  Reacţionar, rugină paraponisită, austro- 
maghiar sau ruso-fil, vânzător de ţară. Noi îi zicem conser- 
vator. Liberal în România nu va să zică ceea ce se zice cu 
acest cuvânt în alte ţări. Dar când cineva n'a'nvăţat carte şi-i 
cam zevzec de felul lui, sapucă şi el de negustoria cea mai 
ușoară, se face liberal. 

Dar între conservatori se află mulţi coborîtori din familii 
boereşti, se va zice. Ei, se află! Şi? Toată omenirea să aibă 
neapărat fericirea de-a se chema Serurie sau Fundescu ? Mai 
trebue să se cheme oamenii şi altfel. 

Adevărata cauză a necontenitei revoluţii — dacă putem s'o 
numim astfel, e următoarea: Mişcarea n'a pornit de jos în 
sus, precum se cuvenea, ci de sus în jos. Cine erau purtători 
de steag la revoluţia dela 1848? Poporul? Am spus că po- 
porul e prea cuminte pentru asemenea lucruri. Fii de boieri, 
rău preparaţi în ţară, cari apucând de ici şi de colo în străi- 
nătate, când o aşchie de cunoștință, când alta, s'au întors cu 
surcelele în poală să dea foc ţării și nu altceva. Să fi văzut 
apoi luptă între giubeliii şi bonjuriştii de moda veche cu 
mustaţa bătută şi în frac civit cu nasturi de aur. Dar lupta 
wa ţinut mult, pentrucă numiții bonjuriști erau chiar fiii 
giubeliilor, cari mai murind, după vremuri, mai dându-se în 
lături de bunăvoie, era libertăţilor și pospăelii importate a'nce- 
put la largul ei. Şi deodată cu èra libertăţilor şi a nouelor 
legi încurcate, în cari paragrafii se bat în capete, a mceput 
să emigreze o generaţie de tineri în străinătate, ca să 'nveţe 
— teologia? Nu. Ştiinţele naturale, tehnica, medicina, filo- 
logia ? Nu, nimic din toate aceste. Dreptul. In sfârşit a sosit 
o droae de doctori în drept şin strâmb, cărora le trebue 
pânea de toate zilele, şi cuconașşi, scoşi ca din cutie, precum 
sunt, deveniseră şi cam exigenţi de felul lor. Pita lui Vodă 
nu-i tocmai mare în ţara românească. Mai drumuri de fier 

pe unde şi-a 'nţărcat dracu copiii, mai poduri pe uscat, mai 
şcoli prin sate, unde populația stă din trei creştini ş'un şoa- 
rece, Cun cuvânt mai una mai alta au împuţinat rău de tot 
pita lui Vodă şi lefurile nu sunt tocmai mari. Au credeţi, cum 
că e vre una din aceste somităţi, care să'nţeleagă, că trăim 
în ţară săracă? Aș! ferit-a sfântul. Propune-i unui asemenea 
geniu ticluit la Paris — la Piza chiar — un post de subpre- 
fect sau de judecătoraş la târgul Hârlăului. Se va crede insul- 
tat în demnitatea lui democratică. Alte visuri îi umblă prin 
cap. Nu-i vorba, ca judecător de pace în târgul Hârlăului omul 
poate face mult bine şi mai cu munca, mai cu vrerea lui 
Dumnezeu poate asemenea ajunge departe — membru la 
casaţie sau ministru de justiţie chiar. 

De ce nu? Nici o lege mo oprește aceasta și societatea 
noastră — orice sar zice — chiar cea mai naltă societate e 
pe deplin democratică. Dar pentru o asemenea înaintare regu- 
lată, prin merit, prin ştiinţă, prin onestitate, se cere muncă și 
răbdare, iar cuconașii nu iubesc munca şi sunt nerăbdători 
de-a parveni. Aceasta e adevărata corupţie: tendenţa de a 
câștiga lesne şi fără muncă, tendența de a se gera în om 
mare fără merit, aceasta e corupţia adevărată, ale cării ur- 
mări sunt ura și invidia contra ori cărui merit adevărat şi 
cocoţarea nulităţilor în acele locuri, la cari numai o înaltă 
inteligenţă sau un caracter extraordinar dau un drept. 

Dar spune vr'unuia: „Măi creştine, vezi-ţi de treabă! Ce 
te amesteci la un lucru, când nu ştii seama și rostul lui? Ce 
te amesteci la învăţăturile publice bună oară, dacă nu ştii 
cum se dresează cap de berbece necum cap de creștin. ?“ Ştii 
ce-ţi va răspunde? Că ești reacţionar, austro-maghiar, vân-_ 
zător de ţară. i 

Zi-i altuia ce s'amestecă la războiu când nu ştie a deosebi 
puşca cu cremene de tunul Krupp — tot aşa îţi va răspunde. 
Apoi de te-o mai prinde și necazul şi-i zice, în pilda lor, că 
Dumnezeu biet umple lumea cu ce poate, atunci eşti chiar 
retrograd. 

Ei bine, iată în ce consistă reacţie şi liberalism în România. 
Dacă un om îşi mai are toate Sâmbetele la un loc, atunci e 
reacționar, se 'nţelege. Dacă i-a mai rămas vr'unuia niscaiva 
brumă de avere şi crede a putea pretinde, ca la decretarea 
de legi organice să nu se voteze cu drumul de fier, ci să se 
mai oprească pe ici pe colo, ca să vază de nu sunt interese 
atinse, atunci e reacţionar. 

Atâta-i deosebirea. Ar fi de dorit, nu pentru aceşti reac- 
ționari, ci pentru naţia românească preste tot, ca această deo- 
sebire să fie mai mare, dar din nenorocire nu este. Se simte 
adânc lipsa acelei clase istorice, care să fie păstrătoarea tra- 

diţiilor şi a bunului simţ, pârguit prin lupte seculare şi sufe- 
rinţe seculare. 

Multă, puţină, cât mai era, s'au tot dat şi dat într'însa, 
pentru a pune în locu-i o generaţie de advocaţi, şi azi când 
in fine visul democraţiei române s'au îndeplinit — stăm mai 
bine?  Abstracţie făcând dela împrejurarea, că 'n urmarea 
înnoiturelor croite şi răscroite de advocaţi, poporul româ- 
nesc în toate clasele lui sărăcește pe zi ce merge — e poate 
vro deosebire atât de mare în cultura de azi şi cea de alal- 
tă-ieri ? Dee-ni-se voie a o contesta aceasta. Extensiv poate 
ca câștigat cultura naţională, intensiv însă desigur că nu. 
Cât de puţini tineri se disting, și chiar astăzi un Cogălniceanu 
sau un Epureanu se deosebesc aproape de tot tineretul nou 
cât cerul de pământ, în vorbă. în spirit, în toată atitudinea. 
Am fi curioşi într'adevăr să știm care-i acel Sefendache, Hol- 
ban, Chițu, Pătărlăgeanu, Cantilli e tutti quanti, cari ar putea 
suferi o comparaţie cu aceşti doi oameni — nemai vorbind 
de alţi bătrâni, o comparaţie cât de depărtată măcar ? 

Aşa dar — unde e reacţia și unde reacţionarii ? 

Trăeşte vr'un descendent al Basarabilor sau al neamului 
Muşatin din Moldova sau — ca să fim compleţi — al Asani- 
zilor din regatul româno-bulgar al Emului, care să petreacă 
în ţări străine ca Ducele de Cumberland, fiul regelui Hano- 
vrei, iar partizanii lui să frământe ţara, căutând a răsturna 
dinastia actuală şi a readuce pe cea veche? 

Nu! 

Este vr'o castă aristocratică, care şi-au pierdut drepturile 
ei ereditare şi istorice, jurisdicțiunea şi dreptul exclusiv de-a 
administra cutare ori cutare județ, și care acuma caută a le 
recâştiga cu orice preț ? 

Asemenea nu. Ar fi bine să fie, căci în orice stat o clasă 
puternică e folositoare, dar nu există şi nici poate exista. 

Aşa dar ţinem la dinastie şi la constituție aşa cum sunt şi 
fiindcă constituția e liberală, suntem şi noi liberali. 

Orice încercare de-a reînvia clasele vechi e astăzi zadarnică 
dintr'o cauză simplă. Alte împrejurări au dat naștere boie- 
rimii vechi, împrejurări cari nu se repetă nici când de două 
ori în lume. Dacă România ar avea o epocă mare, atunci ea 
ar avea și o aristocrație nouă, dar fără o asemenea epocă hotă- 
rîtor-mare nu se poate aștepta nici reînvierea unei clase 
aristocratice. 

Conservatismul, reprezentat prin organul nostru nu în- 
seamnă aşa dar altceva decât mănţinerea constituţiei actuale 
tale quale, adecă bună rea cum este şi împiedecarea de-a nu 
merge cu desvoltarea constituțională și mai departe, de pildă 
la sufrajul universal, la republică, la ostracism, la despotis- 


396 M. EMINESCU 


mul mulțimii. Constituția actuală e adecă destul de liberală 
şi nu mai trebue lărgită de cum este. 

Nu tăgăduim c'ar fi fost mai bine, dacă ideea statului avea 
putere mai mare, ca să fie'nstare a înfrâna costisitoarele şi 
nemărginitele ambiţii personale ale nulităţilor, de-a ajunge la 
cârma ţării. Şi aceasta ar fi fost mai bine — nu absolut — 
ci relativ, pentru că la noi oamenii nu-şi cântăresc încă pe 
deplin bine interesele. Dar o lungă experienţă învaţă, că 
pasuri îndărăt nu se pot face. Vom pierde multă vreme 
încă pentru a împlea formele civilizaţiunii, pe cari le-am 
împrumutat, dar ele trebuesc împlute, nu nimicite. Deocam- 
dată — nu-i vorba — cam ciudaţi crai dela răsărit se'mbracă 
cu ele, însă, convins odată poporul, că numai munca şi meri- 
tul adevărat îndreptăţesc la ceva în viaţa publică, lucrul va fi 
pe jumătate îndreptat. 

Repetăm deci cele spuse în numărul de 20 Decemvrie: 
Respingerea a tot ce este republică mai mult sau mai puţin 
deghizată şi conservarea constituţiei cu monarchia constitu- 
țională, iată statornicele noastre principii. 


INEGALITATEA NATURALĂ 


Credem, că destul am vorbit despre liberalismul nostru 
adevărat şi sincer. Odată calea croită prin chiar legea fun- 
damentală a ţării, toate inconvenientele unui sistem liberal, 
care — precum bine știe orice birnic — este cu mult mai 
scump decât primitivul și patriarhalul sistem de mai nainte, 
toate acele inconveniente zicem se pot înlătura prin muncă, 
căci sistemul libertăţilor e sistemul muncii. Asta am dori să 
intre odată în convingerea ori căruia ; trebue ca cetățeanul 
să vază, că fără muncă şi fără capitalizarea ei, adecă fără eco- 
nomie, nu există nici libertate. Cel care mare nimic şi nu 
ştie să s'apuce de nici un meșteșug — dă-i toate libertăţile 
posibile tot rob e, robul nevoilor lui, robul celui dintâi, care 
ține o bucată de pâne în mână, căci e cu totul indiferent dacă 
închizi o pasăre în colivie, sau dacă ai strâns de pretutindeni 
grăunţele, din care ea se hrăneşte. 

Şi cam aşa-i cu omul: brutarul nu coace pentru cel ce 
nare nimic, măcelarul nu taie pentru cel ce nare cu ce 
cumpăra. 

Suntem deci liberali în puterea cuvântului, dar nu înțe- 
gem, ca cine-va, exploatând ideile liberale, amăgind mulți- 

mea, promițându-i munţi de aur şi râuri de lapte fără muncă, 
să ajungă în fine a exploata acea mulţime chiar, şi a o con- 
duce din rău în mai rău. 

De aceea privim cu oarecare nevinovăție şi cu mâinile în 
sân la vecinica discuţie între ziarele române asupra princi- 
piilor politice, pretinse că conduc pe unul sau pe altul. 

Ba unu-i liberal moderat, ba altul liberal nemoderat, ba al 
treilea liberal-conservator. Ca şi când dd. Holban-TLacu- 
Anghel-Fleva etc. ar fi mai buni, mai de treabă sau mai cu 
minţi, dacă ar fi liberali-moderaţi sau dacă ar da o altă pore- 
clă aspiraţiunilor lor personale ! 

Caracterul general al acelor oameni e, că vor să câştige fără 
muncă, că statul pentru ei e.o materie de exploatat şi că 
ideile chiar, ce le profesează în fiece zi, sunt asemenea mij- 
loace de exploatarea ţării şi a naţiei. Astfel se iveşte azi un 
grup, mâine alt grup, cari nu sunt în fond decât societăţi 
anonime, ce pun un mic capital la mijloc pentru a isbuti într'o 
mare afacere: a veni la putere. 

E drept că sunt grupuri, a căror ţintă nu este aceasta, pe 
care le desgustează acea febrilă activitate de a se mănţine 
sau de a ajunge la putere, şi cari, chiar dacă duresc a veni 
la ea, pentru a-și realiza ideile şi a pune lucrurile p'o cale 
mai naturală şi mai cumpătată, nu sunt în stare a face mii 
de promisiuni mincinoase pentru a amăgi mulţimea. 

Astfel de ex. toată programa dela Mazar-paşa e de sus 
până jos un mare neadevăr. Ei bine, sunt grupuri politice 
cari nu sunt în stare a spune acel mare neadevăr şi cărora 
deci calea aceasta a înrâuririi asupra opiniei publice, calea 
neadevărului şi a amăgirii, le este şi le rămâne închisă. 

Aceasta e răul fără leac al partidului Conservator: nepu- 
tința de-a spune minciuni, de-a face promisiuni deşerte, deşi 
prin ele mulţimea se amăgeşte. Adevărat, că acest defect 
al partidului este o virtute, dar în orice caz e o virtute care 
'ngreuiază calea în loc de-a o netezi, căci poporul crede lesne 
celor ce-l amăgesc, e lesne măgulit de linguşirile demagogilor 
şi se lasă desbrăcat de cel ce-i aruncă o frază frumoasă şi-l 
numeşte la tot momentul suveran, generos, mare, neîntre- 
cut, unic pe faţa pământului. 

Contra acestui rău, a credinței uşoare a mulţimii există un 
remediu, un singur remediu pe care binevoitoarea natură a 
dat-o, şi acest dar nepreţuit e deosebirea între oameni. A 
umplut Dumnezeu lumea cu ce-a putut, dar a mai făcut şi 
deosebiri ; sunt legile şi instituţiile pentru toţi de-o potrivă 
dar niciodată egalitatea legală nu va ştere inegalitatea înăs- 
cută sau pe cea câștigată cu munca. 

Clasele avute şi culte se amăgesc odată, de două ori, nu 
pururea. 

Când există cens și deosebire de clase, bazată pe el, amă- 
gire nu mai e atât de lesne și chiar dacă o parte a celor aleşi 
sunt ieşiţi din urnă prin amăgirea colegiilor numeroase sau 
prin influența guvernului, totuşi rămâne o parte, rezultată 
din alegerea unor oameni, care ştiu a-și cumpări interesele 
şi a deosebi adevărul de prăpăstii. 

De ce mulțimea e lesne-crezătoare ?... nu e tocmai greu 
de explicat. Ea uită zicala: „Să nu dea Dumnezeu omului 
atât rău cât poate purta“, şi, pentru a scăpa de suferinți 
actuale, relativ mici, face orice i s'ar cere, necunoscând că 
din ceea ce face ar putea rezulta ceva şi mai rău. Din nefe- 
ricire nevoia e tovarașa oamenilor — a tuturor oamenilor, 
deși în alte proporţii şi în altă măsură. Numai unul e în 
stare să judece, dacă cutare sau cutare schimbare i-ar putea-o 
alina, iar alții nu sunt în stare. Afară de aceea nevoia per- 
petuă mai are şi o cauză obiectivă, în natură chiar, pe care-a 
formulat-o Malthus : populația se'nmulţeşte în pătrat, iar mij- 
loacele de existenţă se 'ndoiese numai. Când o populaţie gă- 
sește mijloace de existenţă, ea se sporește foarte repede, dar 
sporită odată, înmulţirea mijloacelor de existenţă n'au ţinut 
pas cu acel spor şi iată nevoia ia loc în toată asprimea ei. 
Apoi nu numai atâta, dar cu cât o populaţie se'nmulțeşte, cu 
atâta se civilizează mai mult, şi cu cât înaintează în cultură, 
cu atât exigenţele ei devin mai mari, cu atâta devine mai sim- 
țitoare pentru lipse şi pentru trebuinţi, cari pentru un om 
primitiv sunt mai mult un lux. Pentru regina Engliterei, 
marea Elisabetă, o pereche de ciorapi de mătase era un pre- 
zent neprețuit, ce i se putea face ; azi orice commis voyageur 
simte trebuinţa lor; iar împărăteasa lui Carol cel Mare 
fierbea la bucătărie, ceea ce nu face azi nici nevasta unui 
șef de birou măcar. Astfel o nouă trebuinţă se'nvaţă lesne şi 
se desvaţă greu şi învățu-i dulce iar desvăţul amar. 

Ei bine, pe nevoile — din nenorocire vecinice — şi pe les- 
nea crezare a mulțimii se'ntemeiază demagogii cari neștiind 
nimic, neavând nimic, vor să se ridice deasupra tuturora şi 
să trăiască din obolul nemeritat al săracului. Şi fiindcă dema- 
gogii, fiind în genere oameni de rând, înzestrați în loc de 
minte, cu vicleșug numai, stăpânirea lor însemnează domnia 
brutalităţii, a viciilor şi a uşurinței. a 

Singura chezăşie însă contra domniei demagogiei este 
censul, e împărțirea alegătorilor în categorii după impor- 
tanța lor economică sau intelectuală. De aceea suntem 
contra sufrajului universal — căci aceasta ridică deosebirea 
de clase, face ca votul celui cuminte să aibă aceeaşi greu- 
tate cu a celui nerod, cun cuvânt e exploatarea celui ce are 
ceva prin cel ce n'are nimic, a celui învăţat prin cel 18N0- 
rant, a celui drept prin cel nedrept. Urmările sufrajului uni- 

versal se văd în America, unde într'adevăr tot ce naţia are 
mai rău, mai coruptibil, mai mincinos ajunge în parlament 
şi la putere, pe când elementele cuminţi şi drepte, desgustate 
de priveliştea aceasta, nici nu se mai amestecă în viaţa 
publică. Şi care e urmarea demagogiei ? 

Desbinare şi ură între cetăţenii statului pentru ficțiuni și 
pentru cinstitele obraze ale d-lor demagogi. 

Shakespeare nemuritorul pune următoarele vorbe în gura 
cumintelui Ulis: 


„Dacă planeţii în vălmășag rău ar rătăci fără regulă, ce grozăvie 
ar fi! Ce furtună ar fi pe mare, cum ar tremura pământul, cum 
ar turba vânturile! Frica, răsturnarea, groaza și desbinarea ar 
rupe la pământ, ar submina, sparge, desrădăcina din încheeturi 
concordia şi liniștea dintre state“. 

„Dacă ar lipsi treptele între oameni, această scară a tuturor pla- 
nurilor mari, tânjeşte executarea acestor. Fără aceste trepte cum 
ar putea să se ție în dreptul lor vecinic breslele, demnităţile în 
școli, frăţia în oraşe, pacinica legătură de negoţ între ţărmuri 
despărțite, respectul pentru bătrâneţe, sceptru, coroană şi laur ? 
Ia treptele dintre oameni, discordează această singură coardă şi 
auzi apoi disarmonia ! 

„Toate celea ar găsi împotrivire făţişe ; puterea ar fi tiranul 
{ slăbiciunii timide, fiul crud ar ucide pe tatăl său. Puterea ar fi 
| drept — ba nu, chiar dreptul şi strâmbătatea, a căror vecinică 
ceartă o mijloceşte justiția, şi-ar pierde numele împreună cu 
justiţia însăşi. Atunci toate sar desface în sila celui mai tare, 
sila în arbitrariu, arbitrariul în lăcomie, şi lăcomia, un lup obştesc, 
indoit de tare prin putere şi arbitrariu, va rupe însfârșit lumea la 
sine şi va înghiţi-o. Acestei ucideri urmează apoi haosul, îndată 
ce se şterg treptele. Nerespectarea acestor trepte ne dă pas cu 
pas îndărăt, pe când socotim de a urca. De căpetenia cea mai 
naltă își râde cel ce stă nemijlocit sub el, pe acesta-l batjocoreşte 
al doilea, pe cel următor cel de sub el: și 'nveninat astfel de la 
cel dimtâiu pas, care s'a îndărătnicit căpeteniei, fiece pas următor 
e sguduit de frigurile invidioase ale unei rivalități impotente şi 
galbene la faţă.“ 


Astfel se răzbună ignorarea adevărului: că statul, cu trep- 
tele şi deosebirile lui, e un product al naturii, nu al raţiunii 
omenești. 

lar când punem sufrajul universal în locu-i cu teza ab- 
stractă: Toți oamenii sunt egali, deci toți cată să aibă o egală 
înrâurire în vieaţa statului, atunci ajungem, că cei mulţi, care 
nu-şi cunosc interesele, aleg pe cei ce-i amăgesc mai bine, 
iar aceştia odată sus, se duşmănesc ei în de ei, se batjocoresce 
ei în de ei, încât ajungem, că râde om de om şi dracul de 

toţi. Atunci se pierde deosebirea între judecata dreaptă şi 
judecata strâmbă, atunci d. Fleva va pune emanciparea femei- 
lor şi d. Ghica pe a tuturor femeilor fără deosebire, atunci 
dăm pas cu pas îndărăt, părându-ni-se că înaintăm. 

Căci de această iluzie sunt boinavi liberalii noștri, că înain- 
tăm. Intr'adevăr, grozav înaintăm îndărăt în toate celea. 

In teorie nimic mai frumos decât sufrajul universal, dar în 
practică nu este decât opresiunea mulțimii, a ignoranței, a 
pasiunilor măgulite şi linguşite de demagogi. Când ştie cineva 
că toată civilizaţia şi cultura omenească e neapărat mărginită 
la cercurile acelea, care au destul timp şi destulă neatârnare 
pentru a le învăţa şi pricepe, când ştie, că nimicind capul unui 
învăţat ai nimicit învăţătura lui, care era poate rezultatul 
unei desvoltări de sute de ani, când ştie apoi că nulitatea 
demagogică nu suferă nici un merit adevărat lângă sine şi că 
ea şi cu semenii ei voește a fi tot, atuncea vede lesne, că 
radicalismul şi demagogia, sub scutul teoretic al sufrajului 
universal şi al principiilor liberale, de care ştie a se servi cu 
mare succes, mulțumită credulităţii maselor și slăbiciunii sau 
sentimentalismului oamenilor luminaţi, conduc lumea euro- 
peană la distrugerea civilizaţiunii, — la haos. 


PARALELĂ INTRE LIBERALII ȘI CONSERVATORII 
ROMÂNI 


In numărul nostru dela 20 Decemvrie anul trecut am spus, 
că ceea ce nu voim este incapacitatea, erijată în titlu de merit, 
prostia și neştiința brevetate ca titluri de recomandație. 

Ce se mai cere azi în România, pentru a deveni om mare ? 
Merit? Ştiinţă ? Avere? Caracter ? Nimic din toate acestea. 

Se cere să fii răsbotezat în numele tatălui — C. A. Rosetti, 
— a fiului — I. C. Brătianu —, a sfântului Duh Carada, atunci 
le ai pe toate cu de prisos, şi merit, şi ştiinţă, şi avere. 

A nu şti carte, a nu fi învăţat nimic serios în vieaţă, nu 
este, în sine privit nici nenorocire, nici defect, ci o impreJu- 
rare îndiferentă pentru vieaţa statului, căci marea mulțime 
a activităţilor omeneşti nu exige decât puţină ştiinţă teo- 
retică. Dar lucrul se schimbă foarte, când braţele, care ar 
trebui să fie consacrate unei munci folositoare și lor şi socie- 
tăţii, în loc de daltă, mistrie, coarnele plugului, bardă şi 
gelău, apucă condeiul şi vor să stăpânească un popor. Ei 
bine, sunt o mulțime de oameni, mai cu seamă liberali, in 

România, care nau mai multă știință teoretică, decât un 
țăran din Saxa sau un lucrător din Prusia. Şi ca să cităm un 
caz concret şi foarte caracteristic, spunem, că şetul diviziei 
şcoalelor în ministerul învățăturilor publice este un funcţio- 
nar, care nu va putea să dovedească mai multe studii, decât 
un ţăran sau un lucrător. 

Acest caz nu-l cităm pentrucă ar fi rar — toate ramurile 
administraţiei publice gem de asemenea înţelepţi, — ci numai 
pentrucă e caracteristic, căci în orice caz e foarte ciudat, ca 
şcoala şi învățăturile publice — dela universitate începând 
şi până la şcoala rurală — să fie administrate de oameni, cari 
nici la şcoală au umblat, nici vr'o învăţătură a cătării au. 

Dacă cineva nu se pricepe în ţara noastră la nimic, tot se 
mai pricepe încă la ceva: se face liberal, strigă prin maha- 
lale contra reacționarilor, jură în numele trinităţii Rosetti- 
Brătianu-Carada, se face luntre şi punte la alegeri, făgăduind 
unuia că-i va pune nepotul în slujbă, altuia că i se va arenda 
o moșie a statului fără parale şi — patria e mântuită. 

Putem zice de-a dreptul, că partidul liberal (roşu) repre- 
zintă la noi o sumă de oameni parte ignoranţi, parte şi igno- 
ranţi şi târzii la minte, şi că acest partid formează la noi în 
țară, ca şi fracţioniştii în Moldova, acea coaliţiune vecinică, 
„pe care cei scăpătaţi pe scara naturii şi a muncii o formează 
pururea contra cuminţiei, a învăţăturii şi a meritului. 

Şi cu toate acestea, ce fin, ce gingaş organism e statul, ca 
tot ce produce înţeleapta natură! Cum în consecuțiunea de 
generaţii şi într'o desvoltare sănătoasă, ajung sus tocmai ele- 
mentele de care societatea are mai multă necesitate ! In epoce 
eroice, când lupta pentru existenţă e grea, curajul, puterea 
de sacrificii, caracterul nestrămutat, care nu cunoaşte frică 
de moarte, ajung la cârmă şi mănţin cu tărie existenţa sta- 
tului ; când din contră — vieaţa fizică a statului e întru câtva 
asigurată şi când munca şi tendența de economie ajunge a fi 
firul roşu al vieţii naţionale, ajunge sus știința disciplinată 
şi cunoscătoare, căci științele nu sunt decât ochii muncii. 

Nu se poate aștepta — se 'nţelege — ca 'ntr'o ţară ca a 
noastră, care a admis toate formele de organizaţie a celor mai 
înaintate ţări, aceste forme să se întrupeze numaidecât în 
oameni pe deplin potriviţi cu statura intelectuală, cu grelele 
şi gingașele probleme, cu care sunt însărcinaţi. Nivelul cul- 
turii generale a naţiei nu-l poate ridica nimeni cu umărul, — 
timpul şi munca umplu neajunsurile. Dar ceea ce ar trebui 
să se observe, e tendenţa spre bine, voinţa de-a numi oameni 
care se pricep în cutare ramură, începutul unei luări în serios 
a vieţii statului. 

Conservatorii, ori câte rele s'ar zice despre ei, sunt singurul 
element neexclusivist din ţară. Nu s'a aflat judecător bun, 

pe care ei l-ar fi depărtat, pentrucă profesează cutare cre- 
dinţă politică, nici profesor, nici vameş, nici cassieri, cari buni 
fiind, ar fi fost înlăturați pentru motive politice, dacă își 
vedeau numai de lucru și nu prefăceau dreptul lor politic 
într'o unealtă de agitaţie scandaloasă, de turburare şi de 
ambiţie neînfrânată. 

Un guvern conservator, cu toate defectele inerente mai 
mult epocei decât persoanelor dominante, alege totdeauna 
grâul din neghină şi dacă rămâne neghină pe ici pe colo, e 
semn că grâu nu e îndestul. In adunări conservatoare se va 
vedea totdeauna floarea naţiei, tot ce are mai însemnat 
ca știință, avere, caracter sau experienţă întru ale ţării, ba 
într'o asemenea adunare opoziţia chiar e reprezentată prin 
oamenii cei mai însemnați pe care-i are. 

Singură deosebirea numai, că sub conservatori ambiția per- 
sonală e restrânsă prin puterea lucrurilor la valoarea indivi- 
dului, e destulă deja pentru a da partidului conservator o 
înzecită importanţă asupra celorlalte. Liberalii, din contră, 
se folosesc de ambiția exagerată a oamenilor de puţină valoare 
pentru a ajunge și a se mănţine la putere. Dar precum un 
venin, oricât de plăcut ar fi la gust, rămâne venin şi distruge 
organismul, căruia pentru câtva timp i-a sporit prin surexci- 
taţiune febrilă puterile, tot aşa şi ambițiile diverse ale libe- 
ralilor au condus partidul la descompunere. 

Dela începutul alcătuirii ministerului Brătianu, el s'a trans - 
format într'un caleidoscop, care ne-a arătat pe rând preface- 
rea personalului, chemat a-l compune, prin trecerea la mini- 
ster, fiecare la rândul său, a tuturor corifeilor din ortaua 
roşilor de toate nuanțele. 3 

Lucrul a ajuns a fi o mare greutate de învins pentru d-nii 
Rosetti-Brătianu, din cauza neputinței în care se află de-a 
satisface îndestul de repede nerăbdarea tuturor nulităților 
marelui partid. 

Supărarea celor ce rămân în aşteptare devine din ce în 
ce mai mare şi nu puțină turburare provoacă în rândurile 
majorității din Cameră. 

Şi cu toate acestea d-nii Rosetti-Brătianu nu dispun de alt 
mijloc pentru a se mănținea. Astfel incapacitatea — numai 
cu ambiție şi cu lăcomie să fie unite — devine neapărat în 
ochii capilor liberali un titlu de merit; iar nulităţile, ajun- 
gând miniştri ai M. Sale, pentru a se simţi în minister ca 
acasă, negreşit că vor căuta să se înconjure cu ipochimene 
după chip şi asemănare, încât pe această cale prostia și ne- 
ştiinţa sunt brevetate ca titluri de recomandaţie. 

RESPONSABILITATEA PUTERILOR IN STATUL 
“ROMÂN... O FICŢIUNE 


Tot în numărul nostru dela 20 Decemyvrie, în care am arătat 
din nou cele ce am zis de atâtea ori, că reacţie în adevăratul 
înţeles al cuvântului nu există şi nici poate exista în ţara 
noastră, am spus între altele, că combatem împresurarea pre- 
rogativelor puterii executive de cătră Camere, combatem vio- 
larea legii fundamentale prin înţelegeri după conveninţele mo- 
mentului între miniştrii şi reprezentanţii din adunare, spre 
a se eschiva responsabilitatea miniştrilor, adăpostiţi în dosul 
corpurilor legiuitoare. 

Care este îndealtmintrelea înţelesul constituţionalismului, 
+ dacă nu neatârnarea puterilor statului şi responsabilitatea fie- 
căreia din ele? Şi care e înţelesul unei Camere legiuitoare, 
: dacă ea face pe sub mână tot ce-i cere ministerul şi-l acopere 
cu figura ei, ea care n'are nici o responsabilitate ? 

Inainte, toate puterile Statului erau împreunate într'o 
mână : Coroana era supremul legiuitor, administrator şi jude- 
i» cător, 

Se 'nţelege că atunci se putea întâmpla cazul, ca judecat şi 
Judecător, administrator şi administrat, controlor şi controlat, 
să fie una ș'aceeaş persoană şi că cel ce avea puterea 'n mână 
` să-şi croiască legi după bunul lui plac. 

Dar astăzi naţia, care nu numeşte nici funcţionari, nici 
miniştri, şi care nu-i în stare a-i controla și a-i trage la răs- 
. pundere direct, îşi alege mandatarii, pe cari-i însărcinează cu 

această afacere importantă, sub presupunerea bona fide cum 
că aceşti mandatari formează într'adevăr un corp deosebit de 
puterea executivă, nu însă o companie de controlori cumpă- 
raţi de cătră cei controlabili şi înţelegându-se cu ei pe sub 
mână, pentru a face treburi împreună. Afară de asta maie 
şi un alt inconvenient: guvernul trebue să fie al ţării în- 
tregi, fără deosebire de partizi, pe când Camera va lucra mai 
totdeauna în sensul unilateral al unei partizi. 

Inconvenientul cel mai mare din toate însă, este că adună- 
rile nu pot fi făcute răspunzătoare de voturile şi actele lor şi 
că naţia, singurul lor judecător, nu en stare direct a face 
altceva, decât a alege alţi oameni, atunci când actele şi votu- 
rile rele sunt consumate de mult, pe când guvernul, dela 
miniștri începând şi pân’ la copist, e şi trebue să rămână 
răspunzător de tot ceea ce face. A confunda însă atât de rău 
lucrurile, precum se 'ntâmplă astăzi, a se anihila guvernul în 
favorul camerelor şi camerele în folosul guvernului, este o 
dovadă mai mult, că n'avem a face nici cu guvern într'adevăr 

responsabil, nici cu camere într'adevăr controlatoare a actelor 
lui, ci c'o societate de exploataţie, în care unii joacă pe mini- 
ştri, alţii pe legiuitori. 

Din capul locului am văzut că adunarea actuală a împreu- 
nat toate puterile statului : puterea Domnului, atribuţiile exe- 
cutivei, a justiţiei. Din capul locului onorata adunare sa 
numit suverană, pe deplin stăpână pe oameni, pământ, bani, 
oştire, pe toate celea, ca şi când, afară de adunări, nu mai e 
suflet de muritor, care are dreptul de a zice şi el cuvântul său 
în privirea acestei ţări. 

Cu toate acestea Domnul are drepturi mult mai mari decât 
adunarea. El are liberul veto în toate împrejurările, el poate 
da pe miniștri în judecată, ca și camera, consilierii lui sunt 
răspunzători înainte-I, ca și înaintea camerei. Pentru a scăpa 
însă de această responsabilitate, camera și miniștrii ce fac? 
Se înţeleg, după conveninţele momentului, acum întrun chip, 
acum într'altul cu totul contrariu și înaintea M. Sale cabine- 
tul apare totdeauna curat ca zăpada și ocrotit de voturile 
neconstituţionale ale unei adunări, care la rândul ei nu poate 
fi apucată şi trasă înaintea judecății de nimenea. 

Acesta e sistemul cel mai nou, inventat anume de d. C. A. 
Rosetti, întâiu pentru a scăpa de orice responsabilitate pe con- 
fraţii din ministeriu, al doilea pentru a escamota Coroanei 
dreptul ei de control legiuit asupra actelor guvernului, al trei- 
lea pentru a face iluzoriu dreptul, pe care îl are naţia, de a-şi 
exercita controlul în afacerile publice. Pe această cale de 
nelegiuită suveranitate, d. C. A. Rosetti a condus sistematic 
adunarea spre — republică. s 

Căci în republică aşa este. Capul statului e şeful, nominal 
adesea, al unui partid şi nare nici un control şi nici o putere, 
iar majoritatea întâmplătoare e stăpână pe destinele ţării. 

Căci majoritățile sunt întâmplătoare, adesea absurde chiar, 
pe când statul ca ființă organică şi răsărită pe cale istorică, 
are nevoie de puternice elemente de stabilitate. Işi poate 
oricine închipui, în ce stare ar ajunge un stat, guvernat azi 
de-o părere, mâne de alta, guvernat de fluctuațiunea numa- 
rului într'o adunare. Căci majoritatea, ce-o capătă un proiect, 
nu dovedeşte că acel proiect e bun, pentrucă numărul ade- 
renţilor nu e inspirat numai de dreptul cuvânt, ci de interese 
de grup, de fotoliu, ba adesea de interese personale chiar. 

Câteva cazuri de amestecul adunării în tot ce n'o priveşte, 
vor ajunge pentru a ilustra linia ei de purtare. Astfel, cu 
ocazia formării budgetului pentru anul 1877, Camera a luat 
inițiativa facerii lui, şi aceasta fără de nici un drept, căci 
dreptul este al ministerului ; el are să-l elaboreze, să primea- 
scă aprobarea Domnească şi să-l aducă în Cameră pe singura 
cale constituţională, aceea a mesajului Domnesc. Dacă in 

budget ar fi cifre fictive şi erori intenţionate, cine e răspun- 
zător ? Camera? Am arătat, că ea se sustrage oricărei res- 
ponsabilități. Ministerul? Se ascunde dindărătul Camerii şi 
astfel buna credinţă în cheltuelile statului rămâne o iluzie. 

Asemenea am văzut Camera, servindu-se de dreptul ei de 
interpelare, adecă de dreptul de-a cere lămuriri, pentru a lua 
hotăriri politice de cea mai mare gravitate prin votarea de 
moţiuni de trecere la ordinea zilei. Astfel, de ex. Camera a 
refuzat de a retroceda Basarabia și a primi Dobrogea și în 
urmă tot acea Cameră a cedat Basarabia şi a primit Dobro- 
gea tot prin o moţiune, toate pentru a scăpa pe miniştri de 
sub responsabilitatea cuvenită. Pentru a vota o pensie de 
100 de franci unei văduve se cere o anume lege, pentru a 
primi pe un singur om în cetăţenia statului se cere o lege 
trecută prin Cameră și prin Senat şi sancţionată de Domn; 
pentru a ceda o bucată mare a ţării, pentru a primi o pro- 
4 vincie e de ajuns — o moţiune. 

Lucrul e absurd, însă în Camera suverană a d-lui C. A. 
Rosetti toate sunt cu putinţă. 

Să mai pomenim oare alte amestecuri ? Dar Camera acea- 
sta şi-a arogat dreptul de-a indica persoanele, ce sunt a se 
trimite cu misiuni în străinătate sau a cerut revocarea de 
„agenţi diplomatici, deşi lucrul e de-o extremă gingăşie. Ase- 
. menea am văzut Camera desființâna prin o lege sentinţa dată 
| de Curtea de Casaţie în privirea maiorului Pilat (ginerele 
d-lui C. A. Rosetti), am văzut pe comitetul de acuzare în 
contra fostului cabinet, arogându-și atribuţiile procurorilor şi 
a judecătorilor de instrucţie, am văzut pe acei dd-ni făcând 
perchiziţii, despecetluind şi publicând scrisori private, vio- 
„ lând domicilii ; am văzut cu un cuvânt Camera dându-și aerul 
de convent naţional, iar comitetul ei luându-și rolul şi pute- 
rile unui comitet de salut public. 

Astfel statul român devine în mâna aşa numiţilor liberali 
o unealtă pentru ca indivizi obscuri să-și realizeze urile şi 
dușmăniile, să-și sature lăcomia, pentru a-da vânt în sus nuli- 
tăţilor, iar spre a scăpa de urmările legiuite a unor asemenea 
turpitudini, tot guvernul, dela miniștri până la copist, se 
ascund îndărătul unei majorităţi, care ca mâni ţi se va părea, 
că n'au existat de când lumea. 

Și toate acestea se acopăr cu fraza că între guvern şi 
Cameră e înţelegere. Apoi să ne ierte: între înțelegere şi 
compiicitate e deosebire cât cerul de pământ. Complici sunt 

TOT LIPSA DE RESPONSABILITATE 


In zadar ar încerca cineva să dovedească, că statul e un 
rezultat al convenţiunii și al punerii la cale prin teorii; — el 
este şi rămâne un product al naturii, un organ al societăţii și 
precum omul nu-i liber de a-şi schimba inima sau creerul, sau 
plămânii după plac, asemenea nici societatea, într'o stare 
anumită de lucruri economică şi de cultură, nu poate să 
schimbe după plac forma şi funcțiunile statului, nu poate să 
se joace nepedepsită de-a parlamentul şi de-a guvernul. 

De când însă a venit roşii la putere, a'nceput jucăriile pe 
toate terenurile şi'n toate ramurile vieții publice, jucării costi- 
sitoare şi cu atât mai primejdioase cu cât ele ameninţă a 
distruge şi restul de bun simţ al publicului şi a-l face să ia 
jucării şi gimbușuri drept lucruri serioase. 

Partidul conservator — neexclusiv şi nefanatic ca totdeauna 
şi singurul partid care n'are de loc nerăbdarea de a veni la 
putere, de vreme ce membrii săi n'au fost nici când avizaţi 
la pânea bugetului, partidul conservator zicem, nu-şi prea 
bate capul de-a vedea numaidecât răsturnându-se guvernul 
actual, sau de-a veni numaidecât conservatorii la putere. 
Aceasta ne e indiferent. . 

Dar ceea ce dorim, e ca să avem un guvern serios şi o 
Cameră serioasă, oricare ar fi elementele din care ar fi com- 
puse. Când aşa numiții liberali erau în ajunul de-a veni la 
putere, se ştie că regimul vechiu a susținut pe roșii in ale- 
gerile senatoriale față cu candidaţii altor nuanţe liberaie, 
aceasta nu din iubire pentru roşii, ci pentrucă roşii fiind mai 
numeroşi şi mai bine organizaţi, îndreptățeau la presump- 
țiunea că vor putea da un guvern serios şi cu autoritate. 

Se 'nţelege că nimeni nu poate judeca un partid înainte de 
venirea lui la putere decât din declaraţiile lui orale şi înscrise. 
Roşii promiteau marea cu sarea, dar promisiuni de astea sunt 
comune tuturor partidelor, care vor să facă efect momentan 
asupra mulţimii. Din acele promisiuni noi nu cuiesesem decât 
două-trei, pe care am îndrăznit a le crede : în afară o poli- 
tică de pace, înlăuntru o politică de impăciuire şi de ordine. 

In locul păcii înlăuntru şi în afară ştim cu toţii ce-a venit : 
călătoria la Livadia, războiul cu Turcii, martiriul bietei noa- 
stre armate prin foame şi prin frig, şi toate grozăviile unui 
războiu, întreprins iarna fără bani şi fără a fi fost pregătiţi 
pentru el, precum rechiziţii de oameni și vite ş. a.m. d. A 

Iar împăciuirea înlăuntru sa tradus prin darea în judecată 
a unsprezece miniştri, în persecutarea înverșunată a tot ce 
nu e suflare radicală în ţară. 

In locul unui guvern serios şi cu autoritate am avut, din 
contră, un guvern cu minte copilăroasă şi cu apucături tira- 
nice, însă ridicole, care în loc de-a inspira respect, produc 
scârbă. 

De atunci greşeli peste greşeli, produse din ușurătate de 
minte, din neştiinţă de carte, adeseori din rea credinţă. 

A le enumera pe toate ar fi greu şi ar trece peste marginile 
unui articol de fond. 

Destul numai a arăta, că răul principal este lipsa de res- 
ponsabilitate a guvernului care ’n toate cestiunile, chiar în 
cele curat-administrative și de căderea sa, s'ascunde în dosul 
Camerei. 

Cu acest chip am ajuns că naţia nu mai are pe cine trage 
la răspundere în cestiunile cele mai grave, pe care le-a com- 
promis guvernul. 

Vedem de ex. că după două luni trecute, Camera nu s'a 
ocupat încă cu bugetul pe anul 1879. Astfel, nici știm cum 
ne aflăm; poate că în faţa unei prăpastii. Pe când d. N. 
Ionescu vorbeşte în Cameră de un deficit mare, de emisiune 
de hârtie-monedă peste suma votată de Cameră, d. Sihleanu, 
prezidentul comisiei bugetare, declară că d-sa se ocupă cu 
budgetul, că de dragul budgetului a părăsit cu inimă grea 
balonul captiv din Paris şi s'a grăbit a veni în patrie. 

Iată dar balonul captiv şi poate bal Mabille jucând un rol 
de străgănire în afacerile statului român. 

Ca şi bugetul stă cestiunea monopolului tutunurilor, o cesti- 
une care amenință un venit sigur al statului de aproape zece 
milioane. Tot astfel stă cestiunea juncţiunilor dela Predeal 
şi Vârciorova, tot astfel calamitatea şi remediile rublei ; toate 
cestiunile arzătoare, gingaşe și bogate în consegquenţe sunt la 
dispoziţia balonului captiv şi a înţelepciunii deosebiţilor 
Sihleni, care populează Adunarea actuală. 

Nu mai avem nevoie a caracteriza mai de aproape această 
Cameră. Românul însuşi a făcut-o cu prisosinţă ; foaia guver- 
namentală a zugrăvit cu colori veridice cum adunarea pierde 
vremea cu nimicuri, cum tratează cestiuni ce nu le cunoaşte 
şi nu le-a studiat, cum fiecare dobrîi cialavec, numai din 
dorința de a străluci, povesteşte pe lung şi pe larg tot ce-i 
trece prin minte. 

Copii bătrâni și plini de patimi, zicem noi. 

Patimi rele şi uricioase conduse de minţi nebunatece de 
copil, iată caracterele, care hotărăsc pentru moment soarta 
statului român. 

Nu vom zice, că toţi sunt astfel, căci am fi nedrepţi, dar 
de sigur majoritatea e astfel. 

In faţa alegerilor pentru adunările de revizuire nu vom 
spune dar alegătorilor: căutaţi s'alegeţi numaidecât candi- 

daţi conservatori; ci le vom spune: principiile abstracte, 
oricare ar fi, nu sunt nici bune nici rele, precum o formulă 
matematică nu e moraliceşte bună sau rea. Cu aplicarea în 
practică abia ele devin bune sau rele. De aceea alegeţi 
oameni de treabă şi cuminţi, alegeţi oameni într'adevăr serioşi 
şi nepătimaşi şı nu vă temeţi, conservatori fie, liberali fie, 
in înţelegere și cu pace vor trăi și vor desbate. 


FALIMENTUL LIBERALISMULUI ROMÂN 


Trei zile de-a rândul Cameră şi Senat, întrunindu-se în 
şedinţe secrete, din care una până târziu după miezul nopţii 
au desbătuţ asupra modului, în care are a se propune revi- 
zuirea Constituţiei. 

Trei păreri deosebite s'au ivit în sânul adunărilor întrunite : 
centrul propunea revizuirea a patru articole din Constituţie, 
fracțiunea și grupul Vernescu propuneau ca necesitatea revi- 
zuirii să fie motivată, în fine conservatorii propuneau a se 
rosti pur şi simplu necesitatea revizuirii, fără nici un fel de 
motivare. Cu această din urmă propunere (a d-lui Carp) sa 
declarat unit guvernul şi majorităţile amândoror corpurilor 
legiuitoare. Deci se apropie ziua, în care se vor face citirile 
necesare şi se va pune un capăt stării de nesiguranţă de până 
acuma. 

Propunerea d-lui Carp are avantajul că nu prejudecă de loc 
cestiunea, că din soluţiunea ei nu se face o armă de partid şi 
un program electoral, că ţara rămâne liberă a se rosti cum va 
voi, fie afirmativ, fie negativ. 

E drept că această voinţă nu e deplin liberă. Atârnarea 
politică de voturile Europei, necesităţile şi pericolele momen- 
tului, logica principiilor constituţionale, admise în vieaţa noa- 
stră publică, teoria de „om şi om“, cântată pe toate tonurile 
de demagogia noastră mare şi mică, au prejudecat deja într'un 
înţeles oarecare cestiunea, şi seminţele veninoase semănate 
în ţara aceasta de generaţiile crescute în străinătate, aduc 
astăzi pe cale naturală fructele lor. 

Era teoriilor liberale — a acelor teorii, a căror rezultat este 
Constituția noastră, ajunge la punctul ei de culminaţiune. 
Constituţia aceea, care după „Românul“ şi presa liberală în 
genere este apogeul naţionalităţii, e dusă ad-absurdum prin 
puterea ei proprie generatrice, prin rezultatele la care dă 
naştere, prin revizuirea hotărîtă a art. 7. 

Noi n'avem în cestiunea aceasta decât o atitudine pasivă 
şi abia reprezentaţi prin câţiva inşi în Cameră şi Senat în 
urma alegerilor brătieneşti, în urma suspecţiunii aruncate 
asupra partidului conservator prin darea în judecată a căpe- 
teniilor lui, suntem reduși la rolul de cronicari şi dacă am 
avea ambiția de a deveni celebri în această ramură a istorio- 
grafiei, de sigur că am găsi colori de flacări pentru a ilustra 
această ultimă pagină de liberalism în România, care nu e 
decât continuarea și rezultatul firesc şi logic al celor dintâi. 
Dar oricât de pornit ne-ar fi stilul, şi de puternică limba, 
toate acestea n'ar fi în stare de-a readuce acea stare de lu- 
cruri, primitivă dar sănătoasă, care există înainte de a fi 
existat umbra măcar a unei cestiuni evreeşti. 

A trebuit să se dărâme toate îngrădirile, cu care se înconju- 
rase clasele vechei Românii: fie tagme spirituale, fie bresle 
economice, fie în fine avere imobiliară ; a trebuit ca în locul 
tuturor acelor prejudicii din evul mediu, naționale, să se pue 
drept măsurătoare banul cosmopolit pentru a deosebi om de 
om ; a trebuit în fine, ca ideile marii revoluţii franceze să se 
introducă pe deplin în ţara noastră și în organizarea noastră 
socială, pentru ca în puterea acelor principii admise şi aplau- 
date de noi, de demagogia mare şi mică, să ajungem a ni se 
impune de dinafară, prin străini, legi organice pentru țara 
noastră proprie; şi a trebuit întradevăr un guvern liberal 
de doi ani, pentru ca prin tractate internaţionale să ni se 
dicteze cu sila lucruri, pe care nu ni le-au dictat Baiazid 
Ilderim, învingătorul creştinătăţii ; a trebuit ca libera cuge- 
tare să fie cult erijat în public și apărat de guvern şi de: 
organele lui în contra unei biserici, ce domneşte de-o mie de 
ani pe pământul nostru; a trebuit ca organul din strada 
Doamnei să numească mincinos pe un archipăstor al bisericii, 
— pentru ca ultima consecuenţă a discompunerii spiritului 
public să fie americanismul, teoria de om şi om fără deose- 
bire de rasă, origine şi limbă, statul raţional al mizeriei şi 
ambițiilor personale, în locul statului naţional și natural, în 
locul socetăţii naţionale, răsărite pe baze istorice, în locul 
limbii romanice şi a originei traco-latine. Th 

Nu facem nimănui imputări în privirea aceasta, imputări 
târzie, care nu pot readuce nici epoca dinaintea constituţiei, 
nici domniile răsturnate prin trădare, nici timpul de aur, in 
care nu era nici vorbă de cestiune israelită. Timp, de aur 
într'adevăr, în care economia publică şi privată stăteau în 
raport cu veniturile fiecăruia, în care nici se scria, NICI se 
vorbea altă limbă decât a noastră, în care dările erau minime 
şi averile mari, în care în locul egalităţii era probitatea, In 
locul libertăţii de palavre, munca liniştită şi câştigul liniştit, 

munca pământeană, apărată în toate ramurile ei de chiar 
clasele muncitoare, organizate în bresle. 

Astfel teoriile liberale își găsesc astăzi cea mai amară du- 
cere ad absurdum prin chiar puterea lor. Li s'a părut prea 
grea demagogilor noştri dominaţiunea acelor oropsiţi boieri, 
cari erau români înainte de toate? Ei bine, — vor avea 
de-acuma dominaţia banului internaţional, o domnie străină 
impusă de străini. Li s'a părut grele şi jignitoare dema- 
gogilor noștri îngrădirile, cu care munca naţională se încun- 
jurase faţă cu concurenţa străină? Vor avea acuma liber- 
tate absolută de muncă şi transacţiuni, teoria de om 
și om, de luptă pe picior în aparenţă egal, în realitate 
inegal. Şi în această luptă nu învinge cine-i tare, nobil sau 
eroic ; învinge cel pentru care orice mijloc de câştig e bun, 
cel pentru care orice apărare a muncii e o piedică, pe care 
va tinde a o răsturna pe cale legiuită sau pe cale piezişă. 

Iată rezultatul strălucit, falimentul cu care se încheie soco- 
telele liberalismului american din România. Nu ne facem 
nici o iluzie nici în privirea rezultatului revizuirii, nici în pri- 
virea viitorului în genere. Se constată numai pentru a suta 
oară, că nici un popor nu erige nepedepsit neadevărul şi 
pospăiala în principii conducătoare ale vieţii sale publice. 


SCURTĂ COMPARAȚIE INTRE ERI ŞI AZI 


Noi nu ne-am închinat vr'odată constituţiei ca neamul lui 
Israil viţelului de aur din pustie, şi am exprimat adesea păreri 
aspre în privinţa aceasta, nu din prevenţiune contra princi- 
piilor ce cuprinde, pentrucă principiile nu sunt nici bune nici 
rele înaintea aplicării lor, ci mult mai mult din cauze de 
conservare naţională și pentru cuvinte economice. Era într'a- 
devăr ciudat de-a vedea un popor eminamente plugar ca al 
nostru, și a cărui rațiune de-a fi este tocmai originea lui traco- 
romană, cum, din chiar senin şi într'o singură noapte, erige 
teoria de „om și om“ în teorie absolută de stat, şi face din 
banul internaţional şi din posesiunea întâmplătoare a acestuia 
singura măsurătoare pentru a deosebi înrâurirea unui om de 
a celuilalt în vieaţa statului. Nici e lesne de înțeles, cum un 
popor de plugari, ba încă unul care s'a lăsat de păstorie de 
ieri-alaltăieri și s'a apucat de plug înainte de abia cincizeci 
de ani, putea să se creadă îndestul de bogat pentru a intro- 

duce la el forme de civilizaţie şi înstituții pe care țările apu- 
sene, bogate prin industrie și prin o desvoltare economică de 
sute de ani, abia le pot plăti. 

Cea mai superficială socoteală din lume ar dovedi îndestul, 
că puterea productivă a nației românești n'a crescut, n'a putut 
să crească în raport cu groaza de cheltueli, pe care le-a impus 
formele de civilizaţie străină, introduse cu grămada în ţara 
noastră. Care de exemplu era venitul Moldovei în veacul 
trecut ? 

Exact 1.368.599 lei vechi, strânşi de pe Moldova întreagă cu 
ținuturile acum pierdute: Suceava, Câmpulungul-moldove- 
nesc, Codrul, Grecenii, Lăpuşna, Orheiul, Soroca, Cernăuţul, 
Câmpulungul rusesc — adecă cu Bucovina şi Basarabia. Pe 
atunci Moldova era singură aproape atât de mare cât Româ- 
nia actuală întreagă. 

Care sunt azi veniturile statului ? 

111.000.000 lei noi (333 milioane lei vechi) adecă de două 
sute cincizeci de ori pe atâta. Dar ce vorbim de secolul 
trecut? In secolul nostru chiar, acum 30—40 de ani, venitul 
amânduror ţărilor era de vr'o zece milioane lei vechi, deşi 
țara era administrată şi judecată de un personal aproape tot 
atât de mare cât şi astăzi, căci fiecare ţinut avea judecătoria, 
prefectura şi sub-prefecturile lui. 

Inzecitu-s'au şi însutitu-s'au oare averea românului şi veni- 
turile lui pentru a plăti instituţii de o sută de ori mai scumpe? 

De sigur că nu. Ba s'a întâmplat tocmai contrariul. Cla- 
sele productive au dat îndărăt; proprietarii mari și ţăranii 
au sărăcit; industria de casă şi meșteşugurile s'au stins cu 
desăvârşire ori au trecut în mâni străine, iar clasele impro- 
ductive, proletarii condeiului, -cenușerii, oamenii ce încurcă 
două buchi pe hârtie şi aspiră a deveni deputaţi şi miniștri, 
advocaţii, s'au înmulţit cu asupra de măsură, dau tonul, con- 


duc opinia publică, fericesc naţia în fiecare zi — pe hârtie. 
Nu ne vom face noi apărătorii vremilor trecute — laudato- 
res temporis acti — dar în orice caz vom întreba: avem azi o 


cultură de o sută de ori mai numeroasă, o administraţie de 
o sută de ori mai îngrijitoare, o justiţie de o sută de ori mai 
dreaptă ? 

Nu. 

Oricât de rea ar fi fost administraţia acelor oropsiţi boieri, 
ea avea un bun nepreţuit pentru orice ţară agricolă, adică 
săracă : era eftină, cum mai eftină nu se putea. 

Despre cultură nu mai vorbim. Nici azi — credem — învă- 
tatele odrasle ale d-lui C. A. Rosetti, Mircea, Cloșca şi cum 
i-o mai fi chemând, nu se vor putea compara cu ignorantul 
Cogălniceanu bunăoară, ne mai vorbind de Alecsandri, Băl- 
cescu, C. Negruzzi ş. a. Deosebirea între învățații generaţiilor 

trecute şi cei actuali e îndealtmintrelea foarte mare şi carac- 
teristică. 

Cei dintâi nu costau pe nație o para roşie, cei noui costă 
parale, cu miile, cu zecile de mii de franci. Miron Costin, de 
ex., cronicarul Moldovei, scria minunat de bine şi avea 100, 
zi o sută de moşii; Pseudo-Ureche n'avea moșii, dar pentru 
asta scrie de o sută de ori mai rău decât Costin şi costă pe 
stat o mulţime de bani. 

Aşa dar, părerile aspre pe care le-am emis noi asupra libe- 
ralismului şi instituţiilor liberale, nu erau răsărite din spirit 
de reacțiune, ci din claritate de vederi. Naţiei nu i se dă, în 
schimbul banului ei, adică a muncii ei, un echivalent de bu- 
nuri, ci i se ia mereu fără a i se da aproape nimic în schimb, 
decât cel mult cultura pe care i-o poate da Vocea lui Faraon 
şi Horia sau Cloşca în „Scrisorile către desmoşteniţi“. Dacă 
înainte i se da puţin, i se şi lua puţin, şi socoteala era tot- 
deauna limpede, fără deficit, fără datorii. 

Dar pe de altă parte, oricât de factice, de falsă şi fantastică 
ar fi fost revoluţiunea socială dela noi, această reacţie a cos- 
mopolitismului liberal şi fără patrie contra vechii societăţi 
naţionale, pasul făcut înainte nu se mai poate face refăcut, şi 
trebue să ne'nghiţim amarul şi să ne culcăm cum ne-am aşter- 
nut, toate astea de frică de mai rău. 

Ferească Dumnezeu de republică! Oricât de puţină putere 
ar avea un monarh constituţional, totuşi are mai multă decâ. 
un prezident de republică, mai ales când ne închipuim că d. 
Pantazi ar ajunge prezident, şi că dând drepturi femeilor am 
avea în loc de adunare legiuitoare, două haremuri, ne prind 
fiorii, mai ales că gândim şi la proverbul românesc, cum că 
la Dumnezeu şi la noi toate sunt cu putinţă. Indealtmintre- 
lea, republica — foarte provizorie — dela Ploeşti, pe care 
reacția a avut nepoliteţa de a o desfiinţa repede-repede, puind 
chiar mâna pe inviolabila persoană a capului statului ploe- 
ştean, ne-a dat deja un exemplu viu, oarecum istoric, al ferici- 
rilor republicane, şi n'am voi să vedem în mare ceea ce în mic 
fusese deja atât de gentil. Republicanii dela Ploeşti au făcut 
sprafcă la casierie, la cutia comunei şi la cutiile de pe la 
respântiile bisericilor în mermetiseală, în tejgheaua telegra- 
fului şi a poştei, aşa încât în şase ceasuri numai de existenţă 
cu desăvârşire republicană, veniturile statului ploeştean s'au 
evaporat — ca roua de pe flori — pentru a vorbi cu autorul 
colecției de poezii făcute când wavea ce face. Ştim deja ce 
a făcut când avea ce face. 

Aşa dar, pentru a scăpa de o ediţie in folio a republicei în 
octav mic dela Ploeşti, suntem constituţionali, ultra-consti- 
tuționali. 

„Românul“ nu neagă sinceritatea noastră — cel puţin atâta 


OPERA POLITICĂ 413 


merit ne lasă. Dacă guvernul conservator lupta în alegeri, 
bătrânul Lascăr Catargi o spunea verde, că guvernul, ca par- 
tidă politică are dreptate să lupte şi nu s'ascundea după para- 
vanul comitetelor oculte de gheşeftari de provincie şi de 
advocaţi fără pricini. Guvernul liberal luptă asemenea în 
alegeri, numai nu leal, nu pe faţă, ci prin tertipuri, apucături, 
promisiuni, mizerii. 

Acest merit al sincerităţii îl mănţinem pentru noi. Ținem 
la constituţie aşa cum este şi nu suferim să se modifice o iotă 
din ea, afară de art. 7 supus revizuirii în urma unei sile 
internaţionale. 

O dovadă despre aceasta este tocmai propunerea făcută de 
noi în divergență cu alţii, de-a nu se supune revizuirii decât 
numai şi numai art. 7, iar o altă dovadă, că nu voim turbu- 
rare sau răsturnare, este cam renunţat din capul locului de 
a preface cestiunea aceasta într'o armă de partid, într'o 
unealtă electorală. 

Iar o dovadă, cât de vânduți suntem străinilor, o dăm de 
sigur prin aceea, că nu admitem la fel să se folosească cineva 
de o nenorocire, precum este sila ce ni se face prin tractatul 
dela Berlin, pentru a modifica — spre folosul nostru chiar — 
articole din legea fundamentală a ţării. Această declaraţie e 
destul de sinceră, şi fiindcă cel puţin meritul sincerităţii ni-l 
lasă „Românul“, de aceea îl rugăm să ție seamă de ea. 

Respectăm Constituţia sans phrase şi oricine ne-ar imputa 
contrariul ne calomniază. Că a costat mult, prea mult pe 
un popor sărac ca al nostru, nu e vina noastră. Şi biserica 
dela Curtea de Argeș a costat prea mult, dar asta nu-i un 
cuvânt pentru a o dărâma şi a construi în locu-i una mai 
eftină. 


După aceste lămuriri avem o mică socoteală de regulat cu 
„Românul“. 

După ce guvernul liberal a primit propunerea elementelor 
conservatoare din adunări, de-a nu se supune revizuirii decât 
art. 7 şi numai acesta, evitându-se orice motivare, pentru a 
evita ca cestiunea să devie o armă de partid în alegeri: după 
ce čun cuvânt, tocmai opoziţia conservatoare s'au arătat atât 
de leală, nepunând piedici nici chiar guvernului demagogic 
întru rezolvarea eventuală a cestiunii, — oare mai au loc 
insinuările perfide, vorbele lunecoase, acuzările de înaltă tră- 
dace ce ni se fac? 

Cu toate acestea, „Românul“ de Luni-Marţi, 19 Făurar 
(3 Mărţişor) ne mai vine încă c'o claie de insinuaţiuni pentru 
care nu găsim cuvânt destul de aspru ca să le calificăm. 

„Românul“ amenință, că conservatorii ar lua guvernul în 
condițiunile cele mai favorabile pentru scopurile lor de întin- 
dere a unei reacţiuni teroriste în toată ţara și de modificare 
a constituțiunii pe bazele faimoasei petiţiuni dela laşi. Aceste 
condițiuni ar fi cu atât mai favorabile, cu cât ţara ar fi în 
pericol de a fi absorbită de vecini, iar liberalii, din patriotism, 
s'ar abţine dela alegeri. 

„Românul“ uită însă un lucru. 

Petiţia „faimoasă“ dela Iaşi a fost concepută pe când era 
linişte în toată Europa și pe când nu era nici vorbă ca străinii 
să se folosească de mişcările din ţară. Ea, bună rea cum o fi 
fost, căci n'o judecăm, pentrucă n'o admitem, avea să meargă 
calea tuturor drepţilor, calea legiuită, pe care s'a şi înfundat, 
soartă, pe care în treacăt vorbind, o merita în mare parte. 

Republica dela Ploești însă, aruncarea cu pietre în capul 
consulului german, încercările de revoltă de uliţă, înscenate 
de fraţii liberali pentru a sili pe Domn să abdice, erau făcute 
în timpul unui războiu cumplit între două naţii uriaşe, şi de 
natură a ne atrage pe de apururea ura unuia din beligeranţi, 
fără ca ţara să aibă vre-un interes de-a se strica cu cea dintâi 
putere militară din Europa, fără ca să fie vre-o perspectivă 
de folos în acele manifestații pe cât de criminale, pe atât de 
smintite. 

Deosebirea între petiția dela Iaşi şi scenele de dinainte: 
salei Slătineanului e în orice caz mare. 

In timpul războiului ruso-turcesc ne-am rostit contra parti- 
cipării, cu vehemenţă, cu asprime, mărturisim, căci lucrul 
merita o asprime extraordinară. Mii de copii ai ţării piereau 
prin şanţuri pentru o cauză străină, zeci de mii degerau de 
frig în toiul unei ierne cumplite, ba au murit soldați de ai 
noştri de foame chiar. Când i-am văzut întorşi, acei bieți 
oameni, palizi, hămisiți, goi în toată puterea cuvântului pe o 
iarnă, grea, ne-am spăimântat de uşurinţa soiului de liberali 
ce ne guvernă și n'am găsit destule cuvinte aspre de mus- 
trare. Dar acestea le scriem şi cuvântul scris e departe de-a 
avea efectul graiului viu. 

Dar oare d. C. A. Rosetti a scris numai în contra noastră ? 

D-sa, din balconul casei sale, a spus mulțimii adunate, că 
mai rămâne o Plevnă de luat, mai dușmană, mai rea decât 
cetatea lui Osman, Plevna reacţiunii. ză 

Pe când fiii şi fraţii reacţiunii mureau pe câmpul de bătălie, 
d. C. A. Rosetti n'a găsit altă plaisanterie mai potrivită de 
zis, decât să compare pe niște cetăţeni ai statului român, pe 
nişte oameni cu stare, oneşti, neatârnaţi prin caracter, cu 
tunurile omorîtoare şi cu puştele unei oştiri inamice. -t 

Ce merita oare d. C. A. Rosetti pentru aceasta? O cingă- 

toare de laur împrejurul frunţii sau o cingătoare de cânepă 
împrejurul gâtului ? Asta-i întrebarea. 

Numai împrejurarea că d. C. A. Rosetti era după masă ne 
face să-i iertăm şi aceasta, dar iertarea nu va să zică uitare. 

Poetul cel mai mare al naţiunii l-au înfierat cu epitetul 
homeric de „,hidoasă pocitură'“, şi aceasta este şi va rămâne 
în zisele şi actele sale. Cu toate acestea, nici ura demagogică, 
nici calomnia, nici insinuaţiunile perfide şi lipsite de bunul 
simţ chiar ale presei radicale nu ne vor abate o clipă din 
calea noastră. Iubim țara şi naţia noastră astfel cum n'o 
iubeşte nimeni, cum nimeni n'are puterea de-a o iubi. In noi 
trăieşte restul de energie şi de caracter, pe care voi în vieaţa 
publică aţi știut a-l nimici. Credeţi voi că v'am trata cu dis- 
prețul ce vi se cuvine, când aţi fi oameni? Dacă — precum 
ziceţi — suntem atât de periculoşi, atât de vânduți străinilor, 
atât de răi, de ce n'aveţi curajul de-a ne nimici? De ce nu 
ridicaţi un eşafod, pe care să-l încrunte sângele nostru ? Când 
ați avea atâta — cel puţin atâta — curaj, fiecare dintre noi 
ar muri fericit! Căci ar vedea că rămân oameni în urmă, 
oameni energici, care au tăria opiniilor până la ultima con- 
. secuenţță. 
. Dar aşa nu'nţelegem să vă facem de bună voie loc, când 
“nu vedem în voi decât nişte stârpituri cu gura largă. 


REVIZUIREA ART. 7 


Ieri şi alaltăieri, Camera nu s'a ocupat aproape cu nimic 
altceva, decât cu cestiunea art. 7, iar discuţiunea lungă, 
aprinsă, uneori entuziastă chiar, s'a sfârşit prin aceea, că 
adunarea a primit cu o majoritate de 70 şi câteva voturi, 
declaraţiunea nemotivată de revizuire, pentru care am pledat 
şi noi. 

Spre a nu se da un înţeles greşit pledării noastre, mai ales 
pentrucă vedem că se fac asemenea încercări din partea unora 
din ziare, ba chiar din partea unor deputați, ca d-nii Verne- 
scu, Daniileanu ş. a., cari admit că în taină şi cu rezervaţiune 
mentală, am fi pentru acordarea de voturi evreilor, credem 
necesar a face următoarea declaraţiune : 

Propunerea de revizuire nemotivată am susţinut-o întâiu, 
pentrucă nu prejudică cestiunea, ci lasă totul la discreţiunea 
adunărilor de revizuire, care-sunt în drept de-a declara chiar, 

că nu e de fel caz de revizuire şi că mănţin intact art. 7; al 
doilea, pentru ca să punem ţara la adăpost, în contra exploa- 
tării acestei cestiuni ca armă de partid; al treilea, pentrucă 
adunarea actuală nu are dreptul de a propune o motivare, care 
ar cuprinde în sine o soluţiune, ori care ar fi aceea; al patru- 
lea, pentrucă e parlamentar un nonsens de a vota o expunere 
de motive — mai ales de motive false —; al cincilea în fine 
pentrucă acea soluţiune, propusă de fracţie, nu e nici la locul, 
nici la timpul ei. 

Motivele şi considerentele, invocate de fracţie, sunt false. 
Singurul motiv real, pe care-l ştie toată lumea şi orice alegă- 
tor e art. 44 din tractatul dela Berlin, iar singura soluţiune 
posibilă e de a primi sau a nu primi acel articol. Ar fi fost 
deci demn din partea fracţiei de-a susține că nu e caz de revi- 
zuire, că trebue a se mănţinea art. 7 şi pentru aceasta ar fi 
putut invoca argumente puternice. 

Aceste argumente, de care azi se poate folosi cu drept cu- 
vânt numai bătrânul d. Docan, proprietarul moşiei Dimăche- 
nii din ţinutul Dorohoiului, singurul care-a avut curajul de-a 
susține că nu-i trebuinţă de revizuire şi că trebue mănţinut 
art. 7, sunt următoarele; acel articol din Constituţie, sub 
cuvântul c'ar fi lovind o confesie religioasă necreștină, pune 
în realitate o piedecă absolută unei rase străine, de origine şi 
limbă străină, de-a lua parte la vieaţa statului român. 

Acea rasă având imediat tendenţa de-a pune mâna pe pro- 
prietatea nemişcătoare a românului, iar mediat de a pune 
mâna pe statul lui, adică pe ţara lui, piedica absolută, pusă 
de Constituţie, poate fi numită bună pentrucă în cazul de 
faţă religia necreştină şi rasa străină sunt două lucruri, ce se 
acoper pe deplin, sunt în realitate unul şi acelaș lucru. Arti- 
colul 7 e fără contestare sabia lui Alexandru împărat, care 
taie nodul gordian, fără a încerca de a-l descâlei şi conse- 
cvent, demn ar fi fost din partea fracţiei, ca în loc de a 
motiva o declaraţie de revizuire în genere, de a nu face de loc 
o asemenea declaraţie și de a se asocia fără rezervă cu opinia 
d-lui Docan. Mulţi în Cameră au râs, când d. Docan şi-a 
spus votul pe față — dar în acel râs se ascundea duplicitatea 
și mizeria advocățească faţă cu o părere statornică, onestă 
şi care se poate întemeia pe destule argumente puternice. Ea 
are înainte de toate meritul unei depline sincerităţi. Mănţi- 
nerea art. 7 e o opunere la dorinţele Europei întregi, e apelul 
la arme și la o politică energică şi — dacă ne puneţi în evi- 
dență perspectiva unui succes — nu suntem contra unel ase- 
menea politice; asbtracţie făcând dela împrejurarea, că de- 
claraţiunea nemotivată și nesoluţionistă nu exclude nici polh- 
tica aceasta, de vreme ce Camerele de revizuire, ba nici majo- 
ritatea lor, ci a treia parte plus unul a acelor camere, pot să 

mănţie art. 7, pot să dea un răspuns negativ la condiţia de 
recunoaștere a Europei. 

Fracţia — punându-se însă din capul locului pe povârnişul 
apucăturilor şi tertipurilor advocăţeşti, voind să mistifice şi 
ţara şi Europa, şi simţind-cu toate astea că n'o poate face, 
era învinsă înainte de a începe a vorbi, a fost cu totul învinsă 
îndată ce i s'a deschis gura. 

A admite declaraţia, a pretinde însă totodată, ca adunarea 
să-i voteze motivele ei false, insuficiente, de o deplină dupli- 
citate, era un nonsens parlamentar ; căci îndată ce fracțiunea 
a admis necesitatea revizuirii, evident că trebuia să voteze 
propunerea, însușită de guvern, ori care i-ar fi fost motivele, 
de vreme ce concluzia, adică declaraţiunea nemotivată, nu 
expune nici motivele fracţiei ; precum nu excludea nici moti- 
vele individuale, de grup sau de partid a fiecărui din deputați. 

Intr'un splendid și scurt discurs de vreo douăzeci de mi- 
nute, d. Maiorescu a expus aceasta, nimicind cu o singură 
lovitură toate apucăturile, toate arguţiile, toate tertipurile 
fracţiei, care într'adevăr ar fi avut ocazia de a-și alege un 
rol mai demn, deşi mai greu decât acela de a-şi pierde 
vremea cu un torent de vorbe, care toate se înfundau în 
absurda cerere, ca Adunarea să voteze un schelet de motive 
factice şi ne la locul lor. 

Nu ni se răspundă cu bănueli și fraze, la limbajul nostru 
sincer şi făţiş. Suntem aceia care ne facem mai puţină iluzie 
în cestiunea israelită şi care vedem mai limpede lucrul. 

Organizaţia noastră liberală, teoria de „om şi om“ erijată 
în teorie absolută de stat, a îngreuiat peste măsură lupta eco- 
nomică pentru existenţă între elementul român, nedeprins cu 
asprimea luptei la cuţit, şi elementul evreesc, care la noi în 
țară e în mare parte format din scursura cea mai flămândă, 
cea mai lipsită de scrupul, cea mai neomenoasă a populaţiei 
din împărăţiile vecine. 

Organizaţia  liberalo-cosmopolită a prefăcut România în 
mocirlă, în care se scurg murdăriile sociale ale apusului şi 
răsăritului. 

Dacă statul român ar fi puternic — ceea ce un stat liberal 
nu poate fi, căci el renunţă la puterile sale în favoarea indi- 
vidului, dacă naţia română ar fi economiceşte puternică, ceea 
ce o nație agricolă nu poate fi, căci valoarea producerii ei e 
mărginită întrun mod fatal, atunci cestiunea israelită n'ar fi 
un pericol, ba nu s'ar fi născut niciodată. Cestiunea israelită 
e ducerea ad absurdum a liberalismului din România, și dacă 
liberalii sunt patrioţi, sunt naționaliști, vor trebui să renunţe 
la principiile lor cosmopolite şi să admită principiul Roma- 
nilor : salus reipublicae summa lex, vor trebui să creeze un 
guvern autoritar şi statornic, un guvern puternic, care să lupte 

alăturea cu naţia întreagă în contra unui pericol, cu un cu- 
vânt vor trebui să sprijine şi să asigure domnia elementelor 
conservatoare din ţară. Dacă liberalii sunt patrioți şi naţio- 
naliști, vor trebui să devie reacţionari şi să împărtăşească cu 
noi acest titlu, cu care azi ne fac imputări. 

Căci dacă statul renunţă de-a apăra el în mod absolut indi- 
vidul, atunci individul trebue să fie însuși foarte puternic. 
Dacă statul englez a renunţat la puterile lui, a făcut-o pentru 
că are cetăţeni, a căror venit personal întrece veniturile Ro- 
mâniei, cetăţeni cari, unul din ei ar putea să lupte economic 
cu jumătate de milion de evrei. Dar când statul român a 
renunţat la puterile lui, în favoarea cui a făcut-o ? In favoa- 
rea fracţioniştilor, care strigă şi ţipă, iar acasă la ei, siliți de 
sărăcie, de nevoie şi de trebuinţele dumnealor boiereşti, îşi 
împrumută numele la evrei pentru a cumpăra moşii, a lua 
proprietăţi ale statului în arendă, precum şi debite de tutu- 
nuri şi licenţe de băuturi spirtoase. Căci ce-a folosit legea 
conservatoare, ca în comunele rurale să fie cârciumari numai 
alegători din comună? Nimic. Sub titlu de servitori, tot 
evreii sunt cârciumari. Ce-a folosit restricţiunea, introdusă 
tot de conservatori în Convenţia austro-română în privirea 
cumpărării imobilelor rurale ? Totdeauna se găseşte câte un 
fracţionist să-şi împrumute numele la o cumpărătură ovreia- 
scă. Cu un cuvânt, individul în România prea e liber politi- 
ceşte şi prea neliber economiceşte, iar îngrădiri econo.nice 
sunt cele mai multe cazuri libertăţi economice. Cine îngră- 
deşte biserica în contra tentativelor de subminare, o eliberează, 
cine îngrădește averea şi munca românului contra tentativelor 
de exploatare, îl eliberează. Dar aceste îngrădiri statul tre- 
bue să aibă puterea a le mănţine, legea fundamentală trebue 


A 


să-i dea acea putere, nu să-i lege mânile faţă cu oricine. 


Cestiunea în fond este dar nespuns de grea: ea implică 
critica unui întreg sistem de guvernare, duce ad absurdum 
liberalismul din România, arată de pe acuma, că avem nevoie 
de stabilitate mai mare, de organizaţie mai solidă, de-o aug- 
mentare a autorităţii statului în defavorul nelimitatei liber- 
tăţi individuale. 

In privirea formală însă cestiunea curăţită de toate sofis- 
mele şi apucăturile advocăţeşti, se prezintă astfel precum au 
lămurit-o în Cameră dd. Maiorescu şi Chițu. 

Tratatul dela Berlin pune o condiţie negativă pentru a 
recunoaşte independenţa ţării. Credinţa religioasă să nu mai 
fie o piedecă pentru ca cineva să se bucure de drepturi civile 

şi politice. Care alte piedici poate pune naţia românească 
pentru a se apăra contra invaziei evreeşti, rămâne la discreţia 
ei, piedeca religioasă însă cată să dispară, rămâind a se pune 
în locu-i ceea ce se va socoti mai bine. Merită acum, ca 
această condiţie să fie comunicată ţării pe cale legiuită, merită 
ca ea să se pronunţe de e cu cale a se revizui Constituţia ? 

D. Docan răspunde, că tractatul dela Berlin nu merită 
această onoare. O părere onorabilă, dar a cărei răspundere 
e prea grea pentru oricine din noi, judecând starea precarie 
a relaţiilor noastre internaţionale şi lipsa noastră de putere. 

Fracţiunea nu zice nici nu, nici da şi spală lucrul în şapte 
ape, fără a-l face mai alb. 

In fine majoritatea adunărilor zice da, tratatul merită onoa- 
rea unui apel extraordinar la ţară, este caz de a se revizui 
articolul 7. 

A se vota motive pentru aceasta e cu totul de prisos. Unicul 
motiv şi unicul considerent e tratatul dela Berlin, şi orice sub- 
stituire a unui alt motiv, e o nelealitate față cu alegătorii. 
Miss Wanda a fracțiunii, acrobatul hazliu al retoricei advocă- 
teşti, d. Daniileanu n'a putut dovedi contrariul. 

Justă s'ar părea şi aserțiunea d-lor Brătianu şi Chițu, că 
principele de Bismark ne-a favorizat în cestiunea evreilor, 
când a exclus orice revenire asupra ei în congres şi anume 
când un membru al congresului, d. conte de Launay, repre- 
zentantul Italiei, a propus o soluţiune pozitivă. Cancelarul a 
persistat atunci asupra soluțiunii negative. Dar d. Brătianu 
să ia bine seama, ca aserţiunea aceasta s'o poată întemeia pe 
acte diplomatice, pe corespondenţa cu ministeriul de externe 
al Germaniei şi să nu confunde ceea ce voieşte principele- 
cancelar cu ceea ce ne place nouă a crede. 


POLEMICĂ CU RADICALII 


Intre multele neplăceri ale vieţii, de sigur că polemizarea 
cu minţi radicale e una din cele mai mari. 

In orice discuţiune serioasă și onestă sunt cu putinţă nu- 
mai două moduri: unul ad rem, care dovedeşte adevărul tezei 
în sine, altul ad hominen, care arată că adversarul a susținut 
sau făcut însuşi lucrul pe care azi îl combate. 

Argumente ad rem nu s'au adus nici când în contra noa- 
stră, pentrucă secta liberală consistă din oameni absolut inca- 
pabili, născuţi cu neputinţă de a pricepe cel mai elementar 

adevăr chiar. Dacă le spui, că o alianţă ofensivă nu se face 
fără tratat în regulă, ei răspund c'ar fi nedemn de-a cere 
dela un împărat zapis şi chezăşie ; dacă le spui că teoria de 
„om şi om“, e teorie curat filantropică și un rezultat al com- 
pătimirii, ce omul o are nu numai cu semenul său, ci chiar 
cu animalele, devine o stupiditate, erijându-se în teorie de 
stat, căci preface ţara moştenită, apărată cu vărsare de sânge 
și cu privaţiuni, într'o mlaștină americană pentru scurgerea 
elementelor nesănătoase din alte ţări, atunci domnii liberali 
te numesc evreofag. 

Un comunard alungat din Paris, care-şi are învăţătura 
toată din academia „Le crapaud volant“ devine redactor al 
Românului, organul unui partid numeros ; o facultate a uni- 
versităţii din București e împuiată cu bulgari, târzii la minte, 
care'n viaţa lor nu şi-au bătut capul decât cu cămătăria, şi 
cărora omul prevăzător nu le-ar încredința viaţa unui cal, 
necum a unui creștin ; aceşti bulgari cresc apoi la noi în ţară 
o generaţie diplomată și privilegiată de ucigaşi, iar noi dacă 
arătăm toate acestea, atunci suntem evreofagi. Ba unul din 
geniile acestea născut în Bosnia și care-a învăţat meşte- 
şugul doiftoricesc dela felceri turceşti, e până şi — senator, 
ales în capitala României, în centrul luminelor, dragă 
Doamne, şi în focarul naţionalităţii, ca o adevărată ilustrație 
a libertăţii alegerilor. Să zicem că i-am fi opus acestui fel- 
cer turcesc tot ce-avem noi mai bun în ţara noastră, pe un 
prinţ de neam, pe un fiu de Domn de ex. al cărui tată să fi 
fost o glorie a paginelor istoriei ţării, ale cărui antecedente 
să fi fost cele mai nobile, mai curate şi mai generoase, si bine 
suntem siguri, că prinţul cădea şi că roşii alegeau tot pe 
doftorul Bosnagi. 

Oare evreii sunt singurele elemente economiceşte .și mora- 
liceşte nesănătoase, cari se scurg la noi în urma extremului 
liberalism al instituţiilor noastre, cari nu cer altă calitate 
pentru așezarea în ţară, decât ca cel venit să fie animal 
vertebrat biman și nimic mai mult? Evreii sunt elementul 
cel mai numeros, nu însă unic: diferiţii bosnagii şi redac- 
tori ai Românului intră în aceeaş categorie a elementelor 
nesănătoase, scurse de aiurea în ţară. 

Repetăm deci, că îndată ce e vorba de întâmpinări ad rem, 
cari să se refere la teză în sine, niciodată nu le vom putea 
primi dela minţile radicale, pentrucă acestea nu sunt în 
stare de-a recunoaşte nici chiar cele mai elementare adevă- 
ruri., nici chiar pe acela că introducând într'un stat emina- 
mente naţional un sistem de instituţii cosmopolite şi ame- 
ricane, prefaci ţara cu necesitate într'o Americă nouă, într'o 
mlaştină de scurgere. Liberalii nu sunt nici măcar în stare 
de a vedea, că aserţiunea noastră rămâne adevărată, abstrac- 

tie făcând dela cestiunea evreilor şi dela soluţiunea ce-am 
propune-o noi, că e un adevăr neatârnat de consideraţiuni 
sau de opinii de partid şi că rostindu-l, nu devenim nici evreo- 
fagi, nici evreofili. 

Aşa dar cu argumente ad rem nu avem a ne ocupa, ci 
numai cu cele ad hominem, pe care Românul îndeosebi se 
încearcă a le aduce în cele din urmă două numere ale sale 
în contra noastră 

Dintr'un pasaj al nostru scris în sensul celui de mai sus şi 
gravat tot odată prin citarea art. 44 din tractatul dela Berlin, 
„Românul“ conchide că suntem evreofagi. 

Asta mar fi nimic, ar dovedi numai slăbiciune de jude- 
cată din partea adversarilor noştri şi nimic mai mult. Dar 
organul radical merge şi mai departe; ne impută că ne-am 
fi contrazis, cam fi fost cândva evreofili. 

Apelăm la onestitatea Românului să ne spue când? 

Şi în ce mod se face imputarea aceasta? „Această tactică 
— zice Românul — deşi odioasă din punctul de vedere na- 
țional, pentrucă se adresează, nu ţării, ci străinilor, al căror 
ajutor îl imploră în luptele interioare de partidă, nu e totuși 
lipsită de oarecare dibăcie: ea constă în a susţine că guver- 
nul şi cu partida liberală s'ar fi unit cu fracțiunea, spre a 
rezolva cestiunea israelită astfel cum voieşte fracțiunea“. 

Când am implorat noi ajutorul străinilor în luptele in- 
terioare ? 

Când am susţinut că guvernul s'a unit cu fracțiunea spre 
a rezolva cestiunea în sensul fracțiunii ? 

Noi am imputat guvernului duplicitate şi fracțiunii ase- 
menea  duvplicitate. Antecedentele cosmopolite ale dd-lor 
Rosetti-Brătianu, drepturile femeilor, republica universală, 
participarea la atentatul Orsini, gheseftăria proverbială a fra- 
ților fractionişti, promisiunile și înțelegerile d-lui C. A. Rosetti 
prin străinătate şi tonul semeţ înlăuntru, toate acestea ne 
făceau a crede, că avem a face c'o nouă mistificaţie din partea 
roşiilor şi a fracţioniştilor. Ceea ce ne confirma și mai mult 
în părerea aceasta, este intimitatea vădită între fracţie şi 
guvern, cu toată logomachia din adunări. Deci n'am putut 
vorbi despre o rezolvare a cestiunii în înţelesul fracţiei, 
pentrucă aceasta din urmă e bună bucuroasă să-şi păstreze 
deputăţiile. advocaturile statului, prefecturile si tribunalele 
şi să fie păsuită la arenzile mosiilor statului. Cu acest pret 
ea se mulțumește de a juca dublul rol de opoziţie din gură 
si de votare pentru guvern la toate voturile pe faţă. Frac- 
ţia face opoziție, numai când ştie, că opoziţia ei e inocentă ; 
cum se clatină însă guvernul, ea sare îndată în aiutorul lui. 
Apoi fractia mai are încă un drept de a fi ignorată: e puţin 
numeroasă şi compusă din nulităţi patente. Cun cuvânt 

fracțiunea e un nume foarte potrivit, căci totul la ea e frag- 
mentar : minte, caracter, avere, număr. 

Din toate cauzele acestea nu putem crede, că guvernul ar 
fi voind să rezolve cestiunea evreilor în sensul fracţiei, pen- 
trucă fracţia n'are nici un sens; ea n'a ştiut niciodată ce vrea 
şi e cel mult o companie de postulanţi și arendași păsuiţi; 
nici când însă un partid serios, despre care sar putea zice, 
că 'n cestiunea cutare gândește aşa sau altfel. 

Dar să lăsăm acestea. N'am susţinut că guvernul a dat 
mâna cu fracţioniștii, ci din contră, că fracţioniştii au dat 
mâna cu guvernul — pe sub mână, nu pe faţă. Indealtmin- 
trelea fracţioniștii sunt ai ori cui le va da slujbe şi îi va 
păsui cu arenzile; noi ştim cazuri în cari capi ai fracțiunii 
au venit cu capul pe tipsie la miniștri conservatori, asigurân- 
du-i despre nestrămutata lor fidelitate. Aşa dar la altceva. 


s 


PANGLICĂRIA LIBERALĂ ŞI VERTEBRATELE DIN 
SFATUL ŢĂRII 


Ieri s'a citit pentru a treia și cea din urmă oară în Cameră 
declaraţia de revizuire a art. 7 din Constituţie, însă deşi d. 
Furculescu a cerut a se deschide numai decât discuţia asupra 
acestui obiect, majoritatea, de astă dată sgomotoasă, a Ca- 
merii a cerut continuarea votării bugetului, încât e probabil, 
că discuţia asupra art. 7 se va începe abia Sâmbătă, iar după 
votul al treilea Camera va fi de drept dizolvată. 

Va să zică suntem la spartul târgului. ; 

Deşi suntem departe de a împărtăşi părerile esenţiale ale 
d-lui Furculescu, ne unim totuşi în părerea formală, ce a 
emis-o d-sa, că graba în privirea bugetului ar fi fost cu cale 
acum cinci luni de zile, iar nu cu două zile înaintea dizol- 
vării. Dar în zadar; unde cântă cocoşi mulţi întârzie a se 
face ziuă. PE 

Nu de geaba sunt în Cameră atâtea recunoscute capacităţi 
financiare precum d-nii Pană Buescu, Sihleanu, Costinescu ; 
trebuia neapărat ca existenţa acestor ilustraţiuni, acestor 
oameni mari ai României să aibă efectul ei şi la plăsmuirea 
bugetului, trebuia lucrul să se tărăgănească atât de mult, până 
ce votarea va fi devenit cu totul de prisos, în sine vorbind, 
şi numai o formalitate goală de împlinit. O formalitate da! 
care zădărniceşte cu totul dreptul de control al adunării asu- 
pra sămilor visteriei şi n'are alt scop, decât de a acoperi prin 
nimenea  responsabilitatea ministerului, oricât de pripite, 

oricât de factice ar fi sumele trecute la venituri, oricât de 
oneroase sau nejustificabile ar fi condeiele la cheltueli. 

Pe când Camera era la largul ei şi avea atâta timp inam- 
te-i, pe atunci nu găsea vreme pentru bugete. Ba se discutau 
drepturile politice ale femeilor, ba atracţiunea pe care balo- 
nul captiv o exercită asupra d-lui Sihleanu, prezidentul comi- 
siei bugetare, ba negustoria de principii era la ordinea zilei. 
Mai ales acuma, înaintea desfacerii totale, fiecare din d-nii 
deputaţi liberali scotea cu atâta ieftinătate principiile sale 
pe piaţa alegerilor viitoare, încât ajunsese câte zece mărtu- 
risiri de pur: liberalism la leţcaea roşie ; Camera ajunsese o 
prăvălie, în care fie-ce panglicar cu mâncărime de limbă, 
scotea câte o pangligă de un ceas şi jumătate de lungă, acea- 
sta nu pentru a lumina pe cineva sau a lămuri cestiunea, ci 
pentru a poza în această atitudine înaintea ţării alegâtoare. 
Verzi şi uscate, vrute şi nevrute, poveşti scrise pe apă, proo- 
rocii despre lucruri trecute, cun cuvânt negustoria grea 
ca fulgul pe apă, iată zilnica ocupaţie a Camerei, luni întregi 
după olaltă. 

Şi acum când e la o adecă, când s'ar fi căzut, ca bugetul, 
să fie de mult discutat şi votat, articolele bugetului sboară 
şi sfârie unul după altul ca spiţele dela roată sau dela văr- 
telniţă ; vicepreşedintele somnoros, Camera somnoroasă, ra- 
portorul somnoros, petrec ca prin vis condeiu după condeiu, 
fără ca cineva să mai deschiză gura. Toată grija Camerei 
nu mai e ca bugetul să fie corect, bine chibzuit, neîncărcat, 
ci să se mântue odată comedia ; răspunderea ministerului să 
fie acoperită prin votul unei Camere neresponsabile — şatunci 
toate vor fi bune. 

De se vor realege d-nii roşii, vor zice vorba celuia: „an 
n'am câștigat, ăst timp am păgubit, la anul „trag nădejde”. 
Dar de se va 'mplini nădejdea, de nu, puţin le pasă ; ţara să 
trăiască, datoriile curg. . 

De nu se vor realege, atunci, „prinde orbul scoate-i ochii“, 
căci cine-i va putea trage la răspundere pentru votarea bu- 
getelor şi pentru toate câte-au păcătuit ? 

Astfel se exercită în România suveranitatea națională, 
controlul ce națiunea e chemată a-l exercita în afacerile ei, 
seriozitatea reprezentanţilor ei, čun cuvânt astfel se joacă 
la noi farsa constituţională. Dar ea nu va mai ţine mult; 
— numai până Duminecă şi apoi — adio viaţă ! 

Sperăm, că providenţa ne va scuti de-a vedea în viitoareie 
adunări o seamă măcar din acele fizionomii, a căror pecete e 
o neştearsă, înrădăcinată banalitate ; sperăm că alegătorii 
îşi vor fi deschis ochii şi nu vor mai trimite în adunări nici 
naturi catilinare, despre cari nimeni în lume nu poate şti 
cu ce trăiesc de pe o zi pe alta, nici palavragii şi advocăţei 
fără pricini, cari pierd vremea adunărilor cu discursuri nesă- 

rate, desgustătoare prin lipsa lor de cel mai comun bun simț. 

De când există obştească adunare în ţările noastre, o 
strânsură mai nevrednică de palavragii şi de naturi catili- 
nare nu sau mai văzut. Cartofori de profesie, stâlpi de cafe- 
nele, fără rost şi meşteşug, indivizi cari au accese de delirium 
tremens, iată unele din elementele constitutive ale actualei 
adunări, încât toate darurile şi podoabele sale natura pare a 
le fi grămădit asupra a o samă din deputaţii actuali. O slu- 
gărnicie necondiționată la ordinele stăpânilor miniștri, o de- 
plină absenţă de spirit şi o buimăceală necontenită la discu- 
tarea legilor, o înfiorătoare lipsă de patriotism la tratarea 
cestiunilor naţionale, iată atmosfera generală, iar asupra 
unor discuţii mlăștinoase, insipide, lipsite de spirit şi de voinţă 
spre bine, vezi răsărind câte un chip ciudat şi baroc, câte-o 
stârpitură radicală, în a cărei fiziognomie se concentrează 
oarecum toate strânsurile neplăcute ale tuturor naţiilor semi- 
barbare din Orient, vezi tipuri atât de pocite, încât abia 
fantezie de caricaturist le-ar putea inventa, punându-se în- 
tr'adins să le iscodească, iar etnologul ar sta cu braţele încru- 
cișate înaintea acelor specimene, neştiind, nu între ce oameni, 
dar în genere între ce soi de fiinţe organice să le claseze. 

E curios întradevăr de-a se vedea cum un popor ca al 
nostru, căruia Dumnezeu i-a dat oase destul de propor- 
ționate şi o isteciune îndestul de vie, şi-a prefăcut tocmai 
adunarea, în care ar fi trebuit să trimită tot ce are mai bun, 
într'un fel de menajerie de curiozități etnologice și zoologice, 
a cărei exemplare gândesc și vorbese tot atât de ciudat, pe 
cât de ciudate arată. Se vede că teoria de „om şi om“ a fost 
pricepută la noi cu totul conform spiritului naturalist al se- 
colului nostru, și naţia a voit să trimeată un şir de specimene 
omenești dintre acelea, cărora nu le lipsește pentru a fi pure 
expresii vertebrate ale regimului respectiv, decât deosebirea 
unui fir de păr, aruncat într'o cumpănă. Ecce homo — Dar- 
wini, omul redus la ultima, la cea mai simplă expresie cu 
putinţă. 

Dar ce să mai vorbim! Un. proverb turcesc zice, că pentru 
cel ce înțelege, un ţinţar sună ca o trâmbiţă, iar pentru cel 
ce nu înţelege, tobele și surlele sunt în zadar ; şi în orice caz 
lumina nu se aprinde decât pentru cei ce văd, nu pentru 
orbi. Dumni-va aceeași orbire la alegerile viitoare, ca la cele 
trecute, trimite-se-vor din nou aceleaşi incapacităţi personi- 
ficate, aceleaşi ambiţiuni meschine, aceleași mutre imposibile 
în adunările viitoare, sau poporul românesc își va deschide 
ochii și va refuza concursul la încercarea de-a se forma un 
nou cabinet de curiozităţi — iată întrebarea, pe care noi, câţi 
n'am pierdut pe deplin speranţa unui viitor mai bun, îndrăz- 
nim a o nega. 

AFACEREA MIHĂLESCU—WARSZAWSKY 


Avem atâtea de imputat guvernului roşu, atâtea falsifi- 
cări, atâtea calomnii aruncate asupra-ne, atâtea acte nesoco- 
tite, atâtea lipsă de simţ de dreptate, încât adeseori ne lip- 
seau cuvintele, şi proprii şi figurate, pentru a însemna putre- 
junea bizantină ce-au răspândit-o oamenii aceştia asupra 
ţării, ne lipseau locuţiunile pentru a reduce la adevărata lor 
expresie zadarnica logomahie cu care ameţesc publicul român 
şi falsifică bunul lui simţ, atât de vestit odată, pentru a arăta 
în fine şi a face lumea să se convingă că neadevărul, fraza 
umflată, lipsa de sentimente şi de idei, e singurul mijloc de 
care roşii dispun pentru a amăgi o nație întreagă. 

Dar cum vedem, toate acestea nu sunt încă nimic: Fraza, 
măgulirea patimelor de rând, duplicitatea, şi neadevărul sunt 
defecte atât de neînsemnate pe lângă altele ale lor, încât 
par a fi virtuți. 

Aci nu mai e vorba de fraze, ae libertate, egalitate şi fra- 
ternitate sau de republică europeană ploieşteană — e vorba 
de crimă goală, de hoţie pe șleau; nu mai avem a face cu 
Balamucul, ci cu puşcăria. 

Scrisoarea d-lui Moldoveanu, care arată că guvernul rusesc: 
renunțase de-a ne cere cară de rechiziţie şi că ceea ce n'au 
putut autoritatea Marelui Duce Nicolae, a principelui Obe- 
lensky, a generalului Rossisky, a isbutit a scoate banul sună- 
tor, plătit ca mită de Warszawsky, scrisoarea aceasta, îndată 
ce se va adeveri pe deplin, va rămâne un stigmat în istoria 
României, va fi un semn că în suta a nouăsprezecea după 
Hristos au domnit în România lepădăturile societăţii, simpli 
puscăriași, nedeosebiţi prin nimic de eroii dela Cayenne. 

Faţă cu faptul înfiorător, că mita en stare să pătrunză 
ori și unde în ţara aceasta, că pentru mită capetele cele mai 
de sus ale administraţiei vând sângele şi averea unei gene- 
raţii, faţă cu acest fapt înfiorător nu mai există retorică, 
nici stil nici joc de spirit — spiritul stă uimit şi nu află 
cuvinte ; pana devine o armă slabă — aci începe funcţia tem- 
nicerului şi în ţări mai primitive, unde însă monstruozitatea 
se şi pedepsește monstruos, începe funcţia călăului. Siberia 
e un salon comod când e vorba de a se pedepsi această 
nemaipomenită crimă — o crimă atât de mare, comisă asupra: 
unei întregi populaţii, încât însuşi acela care-a cumpărat ser- 
viciile prevenitului exclamă: sărmanii cărăuși, sunt trataţi 
fără de milă! 

Mânaţi de cnutul cazacului pe un frig de crăpa lemnele şi 
pietrele, cetăţenii liberi ai României mergeau siliți cu carele 

lor la Gabrova, la Târnova, la Selvi, la Biela, şi s'au întors 
unii cu palmele, alţii cu vitele bolnave, pentru a întinde epi- 
zootia asupra ţării întregi ; astăzi ţăranii au ajuns aşa încât 
trei patru case trebue să pue mână dela mână ca să înjghebe 
un plug, 5—6 ani cată să treacă până ce vom avea alte instru- 
mente vii de muncă, iar până atunci munca întreagă a naţiei 
va fi paralizată — şi toate acestea pentru ce? Pentru ca un 
om sau doi să se îmbogăţească din vânzarea aceasta de viaţă 
şi de muncă omenească, pentru ca criminali de rând să 
trăiască în lux şi în desfătări, pe când soldații noştri mureau 
de goliciune şi foame pe câmpiile ninse ale Bulgariei, pe când 
ţăranii noştri lăsau care şi boi întroienite în drum şi-şi luau 
lumea în cap. 

Va să zică la acest punct a ajuns deja demagogia noastră ? 
La maturitatea deplină pentru a împle ocnele? Ei pentru 
Dumnezeu, dar duceţi-o încalte în capăt, domnilor roşii! Fă- 
ceţi din acest om ministru prezident sau Domn, — căci me- 
rită pe deplin să vă conducă. Arion pe care l-aţi grațiat, nu e 
decât un ucenic nemernic pe lângă atleţii crimei şi ai înjo- 
sirii, pe cari sunteţi în stare a-i produce. 


SECTA ROŞIE ȘI EVREII 


Puţine zile încă şi ţara va fi ales mandatarii ei cei noi, 
trimişi anume pentru rezolvarea cestiunii israelite. 

Mai puțn decât oricare din ziarele opoziţiunii, noi am lăsat 
cestiunea aceasta afară de orice discuţiune, noi am fost aceia, 
cari n'am făcut o armă de partidă din ea. 

Liberă e ţara să nu dea nimic ovreilor, să mănţie articolul 
1, să respingă stipulaţiunea art. 44 din tractatul dela Berlin. 
Şi într'adevăr aceasta ar fi fost opinia noastră, de-a măn- 
ține articolul 7, de-a respinge art. 44 al tractatului dela Ber- 
lin ; asta ar fi fost opinia noastră statornică, nestrămutată, 
dacă am mai trăi în vechia Românie, cu organizaţia ei de 
bresle, cu solidaritatea de interese, cu obiceiurile ei drepte, 
cu datinele ei naţionale. Dar din acea epocă încoace sau pră- 
sit în ţara noastră împreună cu ideile demagogice şi repre- 
zentanţii acestor idei, s'au prăsit soiul de oameni fără pic de 
simţ istoric, cari au stricat tot rândul şi tot bunul traiu din 
țara aceasta, s'au prăsit secta roşie, care nu dă'ndărăt nici 
înaintea crimei, secta în mijlocul căreia ignoranţa şi sminti- 
rea sunt titluri de recomandaţie, trădarea de Domn un merit 

răsplătit cu recompense naționale; revolta şi răsturnarea 
un brevet, un privilegiu pentru a deveni om mare. 

Iată dar ceea ce face ţara noastră slabă înlăuntru şi în 
afară. Toate puterile apusene ştiu, că posedăm deja înlăun- 
trul nostru veninul discompunerii sociale, că la noi domneşte 
demagogia, domnesc naturile catilinare, toată lumea ştie că 
prezidentul consiliului de miniştri a fost amestecat în conspi- 
rațiile contra Impăratului Napoleon III și în multe altele, că 
şeful partidului ce ne guvernă face parte din demagogia in- 
ternaţională, care împânzeşte Europa, c'un cuvânt, că aceşti 
oameni sunt ei înșiși promotorii tuturor tendenţelor de distru- 
gere şi de anarhie. 

Ce-i pasă, ce-i poate păsa Europei de o ţară căzută în ase- 
menea stare ? 

Prin decăderea dinlăuntru suntem siliţi a transige. 

Ceea ce au cerut aşa dar dela partidul roşu, nu mai este 
de a nu transige, ci de a spune lămurit, pe faţă, ce voieşte 
să facă. 

La aceasta n'am căpătat până acuma decât răspunsuri eva- 


zive. Chiar acuma, imediat înaintea alegerilor, Românul, or- 


ganul demagogiei noastre nu găseşte decât vorbe late, pentru 
a amăgi buna credinţă a Românilor. 

EI ne citează cuvinte din discursul d-lui Brătianu, cari 
nu susţin nimic, precum nu dovedesc nimic, şi pe cari le 
reproducem, spre a se vedea cum fraza înlocuește la aceşti 
oameni orice cugetare pozitivă. 

Iată-l dar: 


„Europa poate oare să exige dela noi ca dintr'o trăsătură de 
condeiu să rezolvăm această cestiune ? 

„Dar câte secole n'au trebuit Europei ca să rezolve ea însăşi! 
Și când a rezolvat-o? După ani de progrese și numai după ce 
mai toate statele trecând prin foc și prin sabie, ne scăpaseră de 
mare parte de Evrei. Nu vă miraţi dar, că atunci când a venit 
un plenipotenţiar în Congres şi a propus o soluţiune, Congresul 
a respins-o şi a pus un articol în care este numai un principiu, 
nicidecum o soluţiune. Mai întâiu, membrii Congresului știau gra- 
vitatea cestiunii şi aveau credință că națiunea română întreagă, 
dacă Congresul ar fi dat în cunoștință de cauză o soluţiune cestiu- 
nii prin tratat, ar fi respins tratatul din cauza acelui articol. 

„Credeţi oare, d-lor, că Europa nu va înțelege, nu a înțeles chiar, 
cu toate uneltirile unora, că ar fi a ne sinucide dacă am da astăzi 
împământenirea la toți Israeliţii în massă, așa cum pare că le e 
frică, la câți-va, că unii Români ar fi dispuși să o facă ? Aceasta 
este o supozițiune monstruoasă, inadmisibilă, care nu poate fi 
rădicată aci decât ca o armă de partidă. 

„Cum aţi putea crede că Europa ar veni a ne impune să deschi- 

dem de odată porțile ţărei şi să dăm drepturi în massă la toți 
aceşti Israeliţi ? 

„Când ar veni deputaţi israeliți în Cameră, ei care nu au încă 
desvoltate simţimântele românești, ei care sunt mai toţi străini 
de ţara aceasta, și prin limbă, şi prin. moravuri, şi prin viața lor, 
nu Sar rezema decât pe acei 500.000 de coreligionari, cari mai 
toți sunt cu totul străini de această ţară. Credeţi d-voastră că 
Europa nu ar vedea în aceasta un pericol naţional? Care din 
marile puteri ar putea cere dela noi ca, pentru amorul unui prin- 
cipiu, să ne ucidem naționalitatea ? 

„Toţi suntem de opiniune să facem omagiul acestui principiu : 
trebue ca religiunea să nu mai fie un obstacol la împământenire. 
Diferim numai în privința mijloacelor, în privinţa precauţiunilor 
de luat ca să îngrădim naționalitatea noastră și interesele noastre 
economice şi sociale. 

„„Deslegarea cestiunii israelite este o operă foarte laborioasă, 
care nu se poate rezolva întrun mod definitiv, decât în timp, 
poate, de o jumătate secol. 

„Trebuie să vă chibzuiţi şi să luaţi măsuri de apărare, fără 
însă a se mai putea zice de inamicii noștri că facem persecuţiune 
religioasă“. 


lată dar programa d-lui I. C. Brătianu, o programă care 
consistă din întrebări. 

Poate oare Europa exige ? 

Credeţi oare d-lor că Europa nu va înţelege ? 

Cum aţi putea crede că Europa, ar veni a ne impune E 

Credeţi că Europa nu ar vedea în aceasta un pericol 
naţional ? 

Şi această mizerie intelectuală, acest joc cu credeţi sau pu- 
teţi crede, e în ochii roșiilor un răspuns pozitiv, un pro- 
gram? Dar de când întrebările sunt în lumea aceasta un 
răspuns ? x 

Cel mai eftin răspuns ai nostru al cărui contrariu nu ni-l va 
putea proba d. Brătianu este aceasta, că Europa se moque de 
d. Brătianu și de toţi radicalii din România și le-a impus 
imposibilul, știind că numai oamenii mincinoşi, fără de carac- 
ter și tărie, numai parveniţi şi naturi catilinare pot amăgi 
o nație cu nerușinare, pot realiza imposibilul. Dar se'nţelege 
că pe asemenea oameni nu-i poate crede nimenea pe cuvânt, 
ci numai pe fapta împlinită. Alianţa israelită este aceea care 
susține în România pe radicali şi-i susține ca să-și facă 
treburile. 

Și ştiţi cum microcefalii redactori ai Românului numesc 
acea jucărie de cuvinte ? SE. 

lacă o programă lămurită; ea este programa partidei 
naţionale, care face omagiu principiului, dar îngrădeşte în 

acelaş timp naționalitatea, îngrădeşte interesele politice, so- 
ciale, economice şi chiar morale, cu garanții care să le pro- 
teagă în contra ori-cărei slăbiri periculoase pentru viitor. 

Pe temeiul acestei programe, şi sprijinită pe mărețul ei 
trecut de luptă pentru ideile naționale, se prezintă partida 
liberală înaintea alegătorilor şi cere a-i reînoi încrederea de 
care s'a bucurat până acum, în tot cursul vieții noastre poli- 
tice dela 1848. 

Iacă o programă lămurită ; ea este a partidei naţionale! 

Nu ştim zău, să râdem sau să plângem. Am râde într'ade- 
văr, dar ni se strânge inima, când gândim că asemenea capete, 
care dovedesc prin făptura lor semnele cele mai caracteristice 
a decăderii fiziologice şi anatomice, îmmuierea de creeri şi 
atrofia oaselor craniului, conduc soarta naţiei aceştia. 

lar cât despre măreţul trecut de luptă, îl vom ilustra nu- 
mai decât prin câteva fraze din proclamația dela 22 Iulie 
1848 (No. 338), din care se va vedea cum vorba goală şi sfo- 
răitoare acopere lipsa de curaj, laşitatea liberalilor. 

lată acele fraze : 


Popolul din capitală, asemenea mare şi sublim ca tot de una, 
îşi apără şi astăzi drepturile cu eroismul timpurilor primitivi 
ai creștinismului, care în inimile lor este şi astăzi tare şi puter- 
nic ca şi atunci, şi popolul român va birui, căci Dumnezeu ne-a zis 
că cu credinţă vom strămuta munţii ! 

Inalta Poartă iarăși ne făgădueşte ne'ncetat prin glasul Exce- 
lenței Sale Pașa că va face tot pentru fericirea noastră. 


Iscălit C. A. ROSETTI 


Acesta e protestul la intrarea Turcilor în ţară sub pașa dela 
Rusciuc. 

lată dar un popol mare şi sublim, care strămută munţii şi 
pentru fericirea căruia glasul Excelenței sale Paşa face tot. 

Acesta este măreţul trecut de luptă al partidului radical. 

STĂPÂNIREA STRĂINILOR PE PĂMÂNTUL 
ROMANESC 


Cine cunoaște câtuşi de puţin istoria ţărilor româneşti, nu. 
poate să se mire de cele ce se petrec în zilele noastre. 

Pe timpul Fanarioţilor, mai nainte, ba chiar numai decât 
după epoca lui Ştefan cel Mare scaunele domneşti au înce- 
put a fi cumpărate cu bani. Fanarioţii nu erau decât oamenii, 
cari au luat acest principiu al cumpărării scaunului domnesc 
drept bază pentru organizarea unui sistem de exploatare 
publică. 

Mai mulţi greci din Constantinopol şi din ţară se uneau 
între dânşii, compuneau din economiile lor un capital însem- 
nat, se grupau pe lângă vreun Fanariot cu oarecare trecere 
la Poartă şi cumpărau tronul vreuneia dintre ţările româ- 
neşti. Venind apoi în ţară, Domnul îndeobşte nu înapoia 
banii, ci lua cu sine pe membrii companiei şi le da funcțiuni 
înalte, din care să-şi poată scoate capetele cu camete cu tot. 
Aceştia, la rândul lor luau biruri legiuite şi nelegiuite, vin- 
deau funcțiunile şi făceau negoţ cu posturile atârnate de 
dânșii. 

Acest sistem s'a păstrat în ţările românești aproape una 
sută şi cincizeci de ani. 

După documentele istorice cari ne sunt cunoscute, la Com- 
paniile de exploatare ale Fanarioţilor au luat parte şi alți 
străini, zarafi din Constantinopol, mai mulţi ambasadori ai 
Franţei şi ai Veneţiei; nu ne este însă cunoscut nici un caz, 
în care boieri pământeni, fie chiar şi de origine străină, 
să-şi fi băgat capitalurile în asemenea întreprinderi. Sa 
întâmplat însă în mai multe rânduri, că vreuna dintre par- 
tidele din ţară s'a folosit de asemenea Companii constituite 
fără de concursul lor, ca să răstoarne pe vreun Domn. Astfel 
a fost răsturnat, între altele, Voivodul Constantin Brânco- 
veanu. 

Același lucru se întâmplă în zilele noastre. 

Elementele pentru organizarea unei societăți de exploa- 
tare au existat totdeauna în ţara noastră şi era un lucru firesc 
să se găsească şi oameni capabili de a le organiza. Liberalii 
mai avansați dela 1848, au crezut că se pot folosi de ele în 
lupta pentru principiile egalitare ce propovăduiau și dacă 
elementele mai sănătoase dela 1848 nu ar fi făcut această 
greşală, niciodată compania de exploatare organizată de d-nii 
C. A. Rosetti şi I. C. Brătianu nu ar fi ajuns la înrâurire 
hotărîtoare în viaţa noastră publică. . 

La 1848 oamenii luminaţi au pus la dispoziţia acestei com-- 

panii o armă puternică: fraza liberală şi patriotică, dreptul 
de a pretinde să fie înconjurați cu nimbul unor oameni ce 
au luat parte la o acțiune de reorganizare națională. In 
zadar N. Bălcescu, Eliade Rădulescu, d. Bolintineanu, V. 
Alecsandri, Cost. Negri, Ch. Tell, şi ceilalți inauguratori ai 
epocei noastre moderne au înfierat pe sufletele problematice 
pe cari le toleraseră la 1848, căci ele până în ziua de astăzi 
se pretind cu oarecare trecere creatori ai epocei. 

Vodă Cuza, inteligent mai presus de toate, a căutat să-i 
ducă ad absurdum şi a isbutit. Dar era destul ca Compania să 
vie odată la putere, pentruca să se sporească şi să prinză 
putere. 

In urma revoluţiei dela 1866 compania a putut să-şi gă- 
sească noi membri şi nouă resurse. Ceea ce-i lipsea mai 
nainte. capitalul, acum îi sta la dispoziţie, deoarece în timp: 
scurt rentabilitatea întreprinderii s'a dat pe faţă şi creditul 
companiei s'a întemeiat. Compania şi-a creat un capital de 
rezervă, parte prin fondarea ziarului Românul, parte prin 
îmbogățirea celor mai hotărîţi dintre membrii ei, şi îndată ce 
lumea a văzut, că a fi roșu este neguţătorie ce se rentează 
bine, numărul roşiilor s'a sporit. 

Chiar nici aşa însă roşii nu ar mai fi putut ajunge să dis- 
pună din nou de averile ţării, dacă nu sar fi găsit încă odată 
conservatori gata de a se folosi în mânia lor de compania 
Rosetti-Brătianu. 

In două rânduri sau încercat să răstoarne pe Domnitorul 
Carol I şi să vie la putere, şi nu au izbutit, precum nu vor 
izbuti niciodată, fără de ajutorul, fie chiar pasiv, al altora. 

Incetul cu încetul ei au sărăcit şi și-au pierdut creditul, 
astfel că, dacă nu ar fi venit coaliția dela Mazar-Paşa, ca să-i 
reabiliteze, astăzi d. C. A. Rosetti ar fi tot la Paris, d. I. C. 
Brătianu ar fi rămas un cetăţean folositor prin rachiul, vinu- 
rile şi untul ce produce, d. Pantazi Ghica ar satisface o tre- 
buinţă publică, organizând vreun Caffe chantant apelpisit, 
iar partea cea mare a roşiilor ar fi postulanţi supuşi. 

In trei ani de zile însă compania a crescut şi s'a întărit ca 
niciodată.  S'au strecurat bani prin mânile ei în acest timp, 
și banul e putere. 

Dară vom trece cu vederea vina celor ce au pus nouă şi 
puternice arme la dispoziţia modernei companii de exploatare 
şi ne vom mărgini a constata cum roșii ştiu a se întări prin 
slăbirea altora. 

Toţi foştii miniștri conservatori daţi în judecată au ieşit 
cu majorităţi însemnate din urnele electorale. 

A fi adversar al roşiilor, a-i combate şi a fi combătut de 
către dânşii, este un titlu de încredere. 

D. G. Vernescu, d. Mihail Cogălniceanu, d. Manolache Cos- 

tache Epureanu şi d. N. Ionescu, membrii fostei coaliţiuni dela 
Mazar-Paşa, de asemenea sunt aleşi, ca opoziţie. Alegătorii 
le zic: Voi i-aţi adus pe roşii: vă alegem, ca tot voi să scă- 
paţi ţara de dânşii. 

Dar d. Dimitrie Sturdza, ministru de finanţe al actualului 
cabinet, nu a fost ales, şi nu a fost ales tocmai că face parte 
din cabinetul Brătianu. 

Astfel ştiu roşii să omoare pe oamenii ce le dau mână de 
ajutor. 


= k + 


Şi oricine astăzi ar îndrăzni să se unească cu roşii, o pate 
ca d-l D. Sturdza, căci cu dinadins omoară pe oamenii ce se 
amestecă în trebile lor şi nu-i primesc, decât spre a-i putea 
-omoriî. 

Ca dovadă, că şi această apucătură e una dintre tradiţiunile 
lor istorice, vom pune în vederea cetitorului o parte din isto- 
ria lui Mateiu Vodă Basarab. 

Mateiu Vodă-Basarab, cel mai naţional şi mai popular din- 
tre toţi Domnii Munteniei, acela care crea cea mai naţională 
“epocă în istoria noastră, întorcându-se dela Constantinopol, fu 
primit, după cum ne spune un istoric, ca numai puţini Domni 
pe fața pământului. 


Peste trei zile, pe la 1 Martie 1634, a venit şi Mateiu-Vodă. O 
mulțime de popor şi toţi boierii au eşit întru întâmpinarea sa la 
malul Dunării ; şi drept semn de bucurie şi fericire, poporul îşi 
:desbrăca hainele şi le așşternea la pământ, de a venit Domnul peste 
ele până în București călare. 


Dar cum s'a sfârşit vieaţa acestui Domn iubit, care a creat 
cea mai frumoasă epocă de prosperare naţională ? Cum şi-au 
răzbunat vrăjmaşii lui de dânsul ? : 

I s'au făcut slugi plecate spre a-l face urît de popor şi 
spre a-l putea apoi răsturna, punând capăt şi epocii create de 
dânsul. 

La bătrâneţe, el ajunsese de batjocora lumii şi a oştirii care 


„ii zicea fără de ruşinare că fiindcă a ajuns bătrân și în doaga 
copiilor, era bine să-și lase tronul şi să se facă călugăr. Aceste 
toate au rezultat din cauza a doui oameni înrăutăţiţi, anume vistie- 
rul Ginea, numit și Olariul sau Cicală şi Radu Armaşul numit și 
Vărzariul. Aceştia având în mână cârma statului şi încrederea 
absolută a Domnului, făceau abuzurile cele mai revoltătoare. 
Boierii ajungând fără putere şi văzându-şi vieţile în mânile ace- 
stor ticăloși, sufereau toate în tăcere“. 

Astfel a ajuns oamenii răi de pe timpul lui Mateiu Basarab 
să mânjească vieaţa unui om îmbătrânit în fapte măreţe. 

Dar cine erau aceşti doi ce organizaseră pe timpul lui 
Mateiu Basarab compania de exploatare ? 

Unul, Ginea, zice istoria: 


„era din Rumelia, om prost şi neînsemnat, de meserie ferar. 
Venit de foarte june în ţară şi făcându-şi avere, se însură la satul 
Brătășeştii, lângă Olteț, în județul Romanați. Cu viclenia sa cea 
iscusită, ajungând a se înainti în dirigătoriile civile, şi apropiin- 
du-se adesea de Domn, îi zicea totdeauna să-l facă pe el vistier 
şi-i promitea că-i va afla mijloace să-i sporească veniturile încât 
să poată cuprinde şi alte ţări. Mateiu Vodă, ajungând la bătrâneţe 
a fi dominat de ideea înavuţirii și a iubirii de argint, l-a crezut şi 
l-a făcut vistier plenipotent. Acesta îndată a lepădat pielea mielu- 
lui şi se arătă în adevăr lup: trimitea în toate părţile şi desbrăca 
oamenii cu felurite cuvinte ; inventa feluri de dări şi de abuzuri, 
cari ajunseră a înegri faima şi numele cel glorios al Domnului.“ 


Cine era celălalt ? 


„Acesta era Român din Ploieşti, fiul unui grădinar (bulgar) care 
cultiva varză ; de aceea îl şi numiră Vărzarul. Ajungând din tine- 
reţe a înainti în diregătoriile civile, se făcu şi armaş mare, odată 
cu Cicală, când s'a făcut vistier. Inzestrat cu un suflet răutăcios 
şi neomenos, îndată ce-a ajuns la postul acesta, a început a re- 
vărsa asupra tuturora veninul răutăţii sale : nici boier, nici preot 
nu scăpa nesupărat şi nejăfuit de puterea lui.“ 


Astfel acești doi venetici, strâns uniţi între dânșii și profi- 
tând de slăbiciunea unui Domn cu trecut glorios au ştiut să 
curme o vieaţă atât de binecuvântată cum a fost cea începută 
pe timpul lui Mateiu Basarab şi să pregătească țara pentru 
epoca Fanarioţilor. 

Nu-i vorbă, oricare alt Domn cu trecut mai puţin glorios 
ar fi căzut jertfă slăbiciunii sale. 


* * * 


Nimic nou sub soare! 

Ce se petrece astăzi, s'a petrecut sub forme deosebite mereu 
în timp de mai multe sute de ani. Când elementele sănătoase 
au avut destulă energie, când ele s'au arătat hotărîte, exploa- 
tatori de meserie „s'au făcut nevăzuţi de frică şi de ruşine“, 
iară cei amăgiţi s'au pocăit şi s'au întors pe căile bune. Şi 
dacă noi, astăzi, voim să scăpăm de nevoile cu cari ne lup- 

tăm, e destul să ne arătăm hotărîţi, pentru ca urmașii lui 
Cicală şi ai Vărzarului să dispară ca fumul, goniţi de frică 
şi de ruşine. 

Să facem astăzi ceea ce au făcut străbunii noştri la începu- 
tul epocii lui Mateiu Basarab, să ne arătăm hotărîţi, pentru 
ca fiii noştri să nu cază victimă celor ce exploatează ţara şi 
de treizeci de ani se trudesc să curme desvoltarea noastră 
naţională şi să facă pe pământul românesc un stat cosmo- 
polit. 

Nu e vorba de boieri şi de reacţie; vrăjmaşii noştri dela 
Românul dau în sec, când vor să sperie lumea cu momeli de 
felul acesta: lupta se urmează pentru românitatea ţării 
noastre, pe care liberalii internaţionali o neagă prin aspira- 
tiile, prin faptele și prin activitatea lor de treizeci de ani, 
lupta se urmează pe tărâm naţional între noi cari ţinem la obi- 
ceiurile şi tradiţiile poporului român şi între oamenii veniţi 
de ieri de alaltăieri în ţară, ce uniţi cu nişte români slabi de 
înger îşi dau silinţa să ne abată de pe căile fireşti ale des- 
voltării noastre şi să întemeieze stăpânirea străinilor pe 
pământul românesc. 

Nu mai e vorba chiar nici de conservatori şi liberali: toţi 
oamenii cum se cade şi toţi românii trebue să-şi dee mâna 
ca să scape ţara de primejdia în care vor s'o arunce roşii, ce 
azi caută să se întărească prin un nou element străin. 


+— 


CESTIUNEA ISRAELITĂ 


I Uzura. 


Nu de mult, în toate statele Europei stipularea dobânzii era 
mărginită. Creditorul care şi-ar fi stipulat dobânda nelegi- 
timă era obligat de a restitui dobânda primită şi pe lângă 
aceasta el era supus şi unor penalități. Dar pe la finea 
secolului trecut, legile contra uzurii -au fost combătute şi sa 
cerut înlăturarea lor ca fiind neutile. Intru combaterea legi- 
lor contra uzurii s'a susţinut: că statul n'are a interveni, a 
regula relaţiile creditului, acestea având a fi regulate numai 
de particulari, fără niciun amestec ; că capitalul e liber şi 
exploatarea lui nu poate fi supusă unei restricţii din partea 
legiuitorului ; că moneta, nefiind decât o marfă, precum pre- 
tul mărfii asemenea şi mărimea dobânzii are a se determina 
prin legea economică de cerere şi ofertă; că această lege 
şi concurenţă vor contribui la regularea mărimei dobânzii în 
mod natural şi priincios, — iar după înlăturarea oricărei 
restricţii legale se lăsa a se spera micșorarea dobânzii. Mai 
ales în urma influenţei școalei manchesteriane și a cercurilor 
financiare influente, precum și a tuturor care credeau că abro- 
garea legilor contra uzurii ar fi o cerinţă absolută a progre- 
sului, legile contra uzurii au dispărut în ultimele două de- 
cenii. Singură Franţa a persistat a se opune curentului pre- 
tins liberal şi continuă până astăzi ďa mănţine legea din 
1807 contra uzurei, cu toate că în diferite rânduri s'a cerut 
abrogarea ei chiar şi'n corpurile legiuitoare. 

De mai mult de 10 ani s'a făcut o experienţă cu libertatea 
capitalului şi ni se pare că nu a fost destul a înlătura numai 
restricţiile legale pentru ca pretutindeni să urmeze o stare 
priincioasă. Sub regimul libertăţii s'au produs fapte care 
dovedesc că indivizii lăsaţi pradă concurenţei universale, cei 
mai puţini şi mai abili se fac cei mai puternici — încât con- 
curenţa şi libertatea nu folosesc decât acestora. 

Astfel pentru Germania, aflăm din scrieri, din presă, din 
desbaterile din Cameră, că toate clasele, dar mai ales micii 

industriaşi şi micul proprietar dela ţară sufăr de greutatea 
dobânzilor, ce li se iau de capitalişti. 

Nici micul industriaș, nici micul proprietar nu sunt în 
stare de a găsi credit pentru industria lor, pentru cultivarea 
pământului, decât în condiţii ruinătoare pentru existenţa lor. 
Micul industriaș, e redus a se face simplu lucrător, micul 
proprietar e silit a-și vinde pământul capitalistului. Opera- 
țiile capitaliștilor, a institutelor de credit, a băncilor, sunt 
descrise ca operaţii uzurare. 1) 

Și spre a mărgini abuzurile uzurii, în camerele legiuitoare 
din Prusia şi din alte state ale Germaniei s'au întocmit comisii 
spre a propune măsurile necesare contra exploatării uzurare. 

Faptele produse sub regimul libertăţii, efectele acestei liber- 
tăţi într'o ţară ca Galiţia şi Bucovina, procedările şi unel- 
tirile practicate de către uzurari şi scopul cei ei urmăresc, 
cine sunt debitorii exploataţi, ce sunt creditorii uzurari, pre- 
cum şi influența ce exercită uzura desfrânată asupra socie- 
tăţii în general, toate acestea le cunoaştem prin cercetările 
ce s'au făcut anume în Galiţia şi Bucovina de către autorită- 
țile publice administrative şi judecătoreşti, prin relevările 
produse cu ocazia desbaterii legii aceleia din Iulie 1877 în 
corpurile legiuitoare ale Austriei, și prin diferite scrieri. 2) 

In special pentru Bucovina ne referim cu deosebire la un 
studiu instructiv şi foarte însemnat asupra naturii şi efectelor 
uzurii, făcut de Platter, profesor la Universitatea din Cer- 
năuţi, lucrare pe care o recomandăm şi pentru a cărui răs- 
pândire am dori ca să fie tradusă. °} si 

Acea lege excepţională s'a promulgat numai pentru Galiţia 
şi Bucovina, dar deputaţii din diferite provincii precum din 
Silezia, Moravia, Carniolia, au desvălit mizeria în care se 
află micii proprietari dela ţară şi industriaşii şi în alte pro- 
vincii ale imperiului prin exploatarea în mod uzurar de către 
capitaliști, — și au cerut pentru aceasta aplicarea legii şi în 
alte provincii. Intre alții deputatul Wurm a susținut că 
capitaliștii omnipotenți şi lacomi store populațiile şi guvernul 
îi vede şi îi lasă să facă. Uzurarii sunt organizați ca o ceată 
de tâlhari. Agenţii lor descoperă pe industriaşul sau pe țăra- 
nul nevoiaş, îi înșală fără sfială şi fără nici o piedică, iau 
ţăranului averea și meseria şi ţăranul ajunge a fi proletar. 
In anul 1874 cel puţin 10.000 de ţărani din provinciile de 
dincolo de Leitha şi-au pierdut proprietăţile. In acelaşi an 


1) Perrot: în zwolfter Stunde, pag. 84 sqq. . 

2) Dr. Ios. Kaserer: Das Gesetz vom 19 Iuli 1877 zur Abhilfe 
wider unredliche Vorgaenge þei creditgeschaffen mit Materialien 
herausgegeben. r 

3) Prof. Dr. Platter: Der Wucher in der Bucovina. 

s'a îngreuiat averea lor cu datorii în sumă de 195 milioane 
florini. Dacă vor continua astfel lucrurile, a adăogat acel 
deputat, vor dispărea ţăranii, cari sunt o condiţiune pentru 
puterea şi pentru existenţa statului. 

Spre a înţelege natura și efectele uzurii astfel cum se prac- 
tică în Galiţia şi Bucovina, nu putem fără a ţinea seamă şi de 
condiţiile sociale și economice a acestor provincii. Galiţia și 
Bucovina sunt ţări agricole, învederat că ţăranii, micii pro- 
prietari, vor fi aceia în privinţa cărora vor avea a se constata 
şi cunoaşte efectele uzurii. 

In urma legilor dela 1848 şi 1855 regulându-se cestiunea 
agrară, ţăranii dobândiră dreptul de proprietate şi libertatea, 
fără însă ca legiuitorul să se fi gândit la măsurile tutelare 
în vederea stării lor şi la măsurile necesare pentru ridicarea 
lor morală şi intelectuală spre a putea susţine lupta mai ales 
cu capitalul. Având multe defecte morale, dedat beţiei sau 
îndemnat la beţie chiar de speculanţi, fără experienţă, fără 
instrucţie şi lipsit de protecţia proprietarului de care fusese 
desrobit — ţăranul e chemat a deveni prada uneltirilor uzu- 
rare a speculanţilor, la care el e nevoit a se adresa. Insuşi 
ministrul de justiţie Glaser a zis că trebue să fim cuprinşi 
de spaimă, când ne închipuim care poate fi starea intelec- 
tuală a multor persoane, cu care-și pot face speculanţii ma- 
nipulările cele mai de necrezut. Galiţia e superioară Buco- 
vinei sub raportul intelectual. Ce trebue să fie însă în Buco- 
vina ? Cu ocazia aniversării de 100 de ani a anexării Buco- 
vinei, s'au publicat scrieri de ocazie, care voiau a arăta cum 
toate progresele posibile s'au realizat în acea provincie, cum 
tot e în cea mai bună regulă. Cât însă diferă de acest tablou, 
tabloul ce ni-l depinge Platter despre starea morală şi inte- 
lectuală a poporului din Bucovina! După Platter, nu e nici 
o deosebire între ţăranul de acum şi între ţăranul dinainte de 
100 de ani! Țăranul e o ființă cu totul nedesvoltată sub 
raportul moral şi intelectual, care are trebuinţă de ajutor față 
mai ales cu speculantul rafinat. Pentru celebrarea acelei ani- 
versări s'a înființat o universitate, ca şi când sar fi putut 
simți necesitatea unui asemenea institut, când din copiii ce-ar 
fi trebuit să frecventeze școala nu o frecventează decât 15,70/0 
din cauza lipsei de şcoale, pentru a căror introducere ar fi 
fost mai mare necesitate. Lipsit ţăranul astfel de instrucţie, 
nu ne putem mira că el nu e în stare a pricepe socotelile şi 
manipulările speculantului. 

Datoriile ce contractează ţăranul în Galiţia şin Bucovina 
nu sunt numai pentru scopuri economice, ci în mare parte ele 
sunt datorii de lux, de consumaţiune. Cârciuma e locul de 
predilecție în care se contractează datoriile. Țăranul e invi- 
tat de speculant la cârciumă, i se arată spre cumpărare lu- 

cruri pentru femeie sau pentru copii şi i se spune că dacă 
el nu are mijloace spre a le cumpăra sau spre a ospăta la 
nuntă sau la botez pe vecini după obiceiul dela ţară, i se vor 
da pe credit lucrurile şi băutura. Astfel se suscită trebuinţe 
pe care ţăranul nu le poate satisface din mijloacele ce le are. 
Pentru asemenea trebuinţi se contractează datorii, se stipu- 
lează dobânzi pe lună, pe săptămână, se răfueşte socoteala din 
timp în timp, se adaogă şi se socotesc dobânzi la dobânzi, se 
stipulează clauză penală, — şi apoi se prezintă creditorul şi 
debitorul la notar spre a încheia un act, sau se cere debitoru- 
lui o poliţă. Actul ce constată datoria cuprinde o sumă care 
reprezintă de mai multe ori suma primitivă datorită. 

Forma ce o preferă speculantul pentru constatarea datoriei 
e poliţa ; se cere debitorului o poliţă ; acea formă e plăcută 
speculantului fiindcă ea ascunde manipulările uzurare, apoi 
din cauza procedării sumare şi din cauză că debitorul în 
general nu e în stare a se înfățișa la tribunalul depărtat 
comercial spre a face contestaţiile. 

Ani muncește ţăranul cu nevasta şi copiii spre a scăpa de 
creditor, însă adeseori în zadar. Dar era o margine pentru 
speculanţi, care prezerva pe ţărani. Speculanţii fiind, pre- 
cum vom vedea, în cea mai mare parte Israeliţi, ei nu puteau 
a-și însuşi imobilele debitorilor lor şi erau ameninţaţi de 
legea contra uzurii. 

In anul 1867 Israeliţii dobândesc dreptul de a putea avea 
imobile şi'n anul 1868 se înlătură legea contra uzurii. Se pare 
că deodată în urma acestor legi ar fi sporit posibilitatea de 
a dobândi credit, căci se înmulţesc vânzările silite a imobi- 
lelor debitorilor. 

Dar din sporirea vânzărilor silite în urma legii din 68 nu 
se poate conchide că a sporit creditul. Cu înlăturarea acestor 
legi restrictive s'a creat numai facultatea de a exploata popu- 
laţia în mod uzurar; pe cât înainte marea majoritate era 
lipsită de credit, asemenea și în urmă ea e lipsită de credit. 
Ceea ce constitue sporirea creditului e înlesnirea de a găsi 
credit în condiţii favorabile, astfel că dobânda de plătit să 
nu covârşească folosul normal ce poate avea debitorul ca 
industriaș şi ca mic proprietar; şi dacă aflăm că condiţiile 
sub care în Galiţia şi în Bucovina debitorul îşi poate procura 
credit sunt astfel încât ruinarea lui ca meseriaș sau ca mic 
proprietar e sigură, vom admite că prin înlăturarea acelor 
legi nu a sporit creditul. a 

Astfel de vreme ce sub regimul legii contra uzurii, în 
Bucovina s'au efectuat vânzări silite 57 în anul 1864, iar 68 
în anul 1865, cu toate că a fost în anul 1865 cea mai mare 
mizerie din cauza relei recolte, în urma introducerii libertăţii 
prin legea din 14 Iunie 1868 se înmulțesc vânzările silite; 

aşa se efectuează vânzări silite 253 în anul 1875. 375 în 1876 
şi 817 în anul 1877. Iar în Galiţia, de vreme ce în anul 1867 
sub regimul legii contra uzurii, se făcuse publicaţii numai 
pentru 164 vânzări silite, deodată numărul publicaţiilor spo- 
reşte în anul 1868 cu 65%, în anul 1873 cu 273%/0, în 1874 cu 
525%/0, în anul 1875 cu 814%. 

Dr. Rydzowsky, în raportul său către Cameră în privinţa 
legii din Iulie 1877, afirmă „că folosul capitalistului în Galiţia 
întrece de 3, 4, 5 şi de 10 ori câştigul ce-l poate avea agricul- 
torul din pământul său, sau industriaşul din industria sa“. 
In unele districte ale Galiției nici nu se poate încheia o afa- 
cere cu mai puţin de 20% şi în general se stipulează câte 30 
sau 40%. Sunt cazuri, afirmă același raportor, în care dato- 
riile primitive de 300 sau de 400 florini, în urma prelungiri- 
lor, a adăogirii dobânzilor la dobândă şi a clauzelor penale, 
s'au urcat după trei ani la suma de 15.000 sau 20.000 florini, 
cazuri în care pentru 60 florini s'a dat o poliţă de 600 florini 
de plătit după 6 luni.!) Ministrul de justiţie declară că 


stipularea de 75 sau 80%/0 e ceva obişnuit în Galiţia (Kaserer 


p. 85). — Şi cei mai mulţi cari sunt astfel exploataţi şi în 
urmă expropriaţi sunt cei mai săraci. Raportorul constată că 
din imobilele anunţate spre a fi vândute silit, a căror număr 
l-am arătat mai sus, 710%/0 sunt imobile de o valoare mai mică 
de 1000 florini, 22% sunt de o valoare dela 1000 până la 5000 
florini şi numai 3% sunt de o valoare mai mare de 5000 
florini (Kaserer p. 22). 

Dar ceea ce e înspăimântător e că multe din vânzările 
silite sunt pentru plata unor creanţe în sumă numai de 2 fl. 
69 kr., de 3 fl. 30 kr., de 2 fl. 30 kr., precum constată mini- 
strul de justiţie (Kaserer, p. 85). Ce mizerie economică nu 
se revelează cu aceasta ! 

Şi pentru Bucovina, Platter dovedeşte în mod peremptoriu 
cât de falşă ar fi concluzia de a crede că în urma înlăturării 
legii contra uzurii, condiţiile sub care se poate procura credit 
ar fi uşoare, sau că ar fi putinţă de a găsi credit. 

In anul 1875 s'a vândut un imobil în valoare de 250 florini 
pentru o datorie de 90 creiţari (!!); în anul 1876 s'au săvârşit 
vânzări silite pentru datorii de 1 fl. 36 creiţari, de 2 fl. 50 cr., 
de 3 fl., de'20 fi. (V. Platter, p. 32) Din cei expropriaţi în 
anii 1876 şi 1877, — 245 nu datorau decât numai câte 33 fl. — 
apoi alţi 533 datorau numai câte 88 fl. şi 1047 datorau câte 240 
fl Ceea ce dovedeşte că expropriaţii sunt cei mai săraci ! 
Si să nu uităm că în acele sume, pentru care sau săvârşit 
vânzările silite, e nu numai capitalul datorit, ci şi toate adăo- 
girile prin dobândă, prin dobândă la dobândă. 


1) Kaserer, p. 23. 

Platter calculează că acei cari nu datorau mai mult de 1000 
florini au plătit în anul 1876 ca dobândă minimum 33,96°/e 
şi în anul 1877, 33,95%; dar uitându-ne mai de aproape la 
dobânda plătită în fiecare caz, aflăm că din 600 expropriați, 
44 au plătit câte 36%, 5 câte 40% 12 câte 42%/0 79 câte 48%, 
9 câte 50%, 15 câte 57%, 63 câte 60%, 27 câte 72%, 5 câte 
96% şi unii au plătit câte 100%, 109%, până la 185%. (V. 
Platter, p. 17 şi 18). 

Și datoriile îngreuiate prin dobânzi în asemenea mod, mai 
se măresc prin clauze penale, prin cheltueli de judecată, care 
sunt cu atât mai mari, cu cât debitorii sunt mai săraci. 

Calculând dobânzile şi cheltuelile, găsim că peste tot s'au 
plătit pentru datorii până la 50 florini : 


în anul 1876 . À r Sr Tame 
iar în anul 1877 . : 5 3 121,39%e 


Pentru datorii dela 50 până la 100 florini: 


în 1876 L F f > 3 š '74,66%/e 
şi în 1877 . 0 A. 80050 


S'ar putea zice că cei mai mici debitori au plătit cele mai: 
mari dobânzi din cauza lipsei unei siguranţe suficiente pentru 
creditor ; dar ne convingem de contrariu când aflăm că s'au 
vândut silit în anul 1876: 

1. pentru datorii până la 50 fl. în sumă totală de 2357 fl., 
45 imobile în valoare de 24.578 fl. 

2. pentru datorii dela 50 până la 100 fl, în sumă totală 
de 6927 fl., 66 imobile în valoare de 38.638 fl. 

3. pentru datorii dela 100 până la 500 fl., în sumă totală 
de 37.883 fl., imobile în valoare de 175.207 fl. 

Iar în anul 1877: 

1. pentru datorii până la 50 fl. în sumă totală de 2357 fl. 
63 kr., imobile în valoare de 54.570 fl. z 

2. pentru datorii dela 50 până la 100 fl., în sumă totală de 
16.709 fl. 22 kr., imobile în valoare de 89.291 fl. 

3. pentru datorii dela 100 până la 500 fl.. în sumă totală de 
78.655 fl. 07 kr., imobile în valoare de 396.955 fl. 

Astfel că valoarea imobilelor vândute a fost mai mare decât 
sumele datorite : 

în anul 1876 pentru datoriile dela 1. de 104 ori. 

în anul 1877 pentru datoriile dela 1. de 10.8 ori. 

în anul 1876 pentru datoriile dela 2. de 56 ori. 

în anul 1877 pentru datoriile del 2, de 5,3 ori; 

în anul 1876 pentru datoriile dela 3. de 4.6 ari. 

în anul 1877 pentru datoriile dela 3, de 5.0 ori. 

Cu toate dar că siguranța oferită de debitor era mai mult 
decât suficientă, totuşi el e silit a plăti acele dobânzi exorbi- 
tante. 

Astfel mărimea dobânzii şi a foloaselor ce are un speculant 
nu se determină, precum zice Platter (p. 17), prin riscul ce 
prezintă afacerea pentru care se dă suma împrumut, nici prin 
Împrejurările băneşti ale debitorului, ci pe deoparte prin gra- 
dul de ușurință a debitorului, prin nevoia momentană în care 
el se află, prin stupiditatea, prin starea lui de beţie, iar pe 
de altă parte prin lăcomia creditorului de a se îmbogăţi, prin 
neruşinarea, prin perversitatea şi prin gradul de a şti a 
înşela („von dem Grade der Gaunerhaftigkeit'*). 

Capitalistul în Galiţia şi în bucovina, după ce a stors în 
tot felul pe debitor, îl despoaie la urmă pe cale legală de 
averea imobiliară, şi exproprierea ţăranului, acesta e scopul 
capitalistului uzurar. „Căci cine speculează în modul precum 
văzurăm, trebue să voiască ceea ce neapărat el a trebuit să 
prevază“. (Platter). — Ce trebue să mai zicem când aflăm 
din jurnalul „Lemberger Zeitung“ că, în timp de 5 ani, sa 
publicat vânzarea silită a 800.000 mici imobile, situate în 6371 
iocuri, care toate sau cumpărat, în lipsă de doritori, sau de 
însuși creditorii uzurari sau de alții uzurari, căci uzurarii se 
ajută între dânşii. . 

Dar ne-am face o mărginită idee când am crede că expro- 
prierea se săvârşeşte numai prin vânzări silite. Uzurarul, dacă 
poate, evită publicitatea vânzărilor silite şi preferă a cumpăra 
imobilul de bună voie. Şi se pare într'adevăr că în Galiţia 
uzurarii-şi însușesc cele mai multe imobile dela ţăranii debi- 
tori prin cumpărări de bună voie. Deputatul Naumovici 
afirmă că sunt locuri unde uzurarii şi-au apropiat peste jumă- 
tate din imobilele locuitorilor prin acest mod. 

Speculanţii cu cari sunt înzestrate Galiţia şi Bucovina, spre 
a stoarce pe locuitorul dela ţară şi spre a realiza exproprierea 
lui, nu se sfiesc a întrebuința mijloace proibite de legea pe- 
nală. 

Pe când ţăranul e în stare de beţie, acei speculanţi obţin 
iscălitura pe poliţe, pe înscrisuri falşe, ei falşifică poliţe, acte 
de vânzare, ei se folosesc de marturi falși în judecată, ei 
depun jurăminte falşe. (V. Kaserer, p. 24). 

Legiuitorul, căutând prin legea din 1872, a împiedeca obți- 
nerea iscăliturii ţăranului pe poliţe prin surprindere, specu- 
lanţii rafinaţi, spre a nu mai fi expuşi la contestări, obţin ho- 
tărîri arbitrale contra ţăranului, încât acesta nu se mai poate 
opune la executarea lor. Mai mult: sau falşificat chiar hotă- 
rîri arbitrale, care constatau o închipuită judecată şi spre a 
înlesni lucrarea, aceste hotărîri arbitrale sunt litografiate sau 
tipărite încât nu are a se înscrie în ele decât numele pretinsu- 

lui debitor ce are a fi expropriat. Judecătorii cari au pro- 
nunţat asemenea hotărîri sunt indivizi cari au fost condam- 
nați pentru înşelăciune la mai mulţi ani de închisoare, sau 
cari erau urmăriţi pentru o serie de delicte. 

Toate aceste procedări nelicite se constată de către rapor- 
torul Rydzowski care afirmă că, prin proceaările enunțate mai 
sus, toţi locuitorii din comunele unor districte au fost expro- 
priaţi „reduşi a fi arendașşi ai pământurilor ce avusese și 
sclavi perpetui ai uzurarilor înșelători“. (Kaserer p. 24). 

In asemenea condiţii nu e mirare a vedea producându-se un 
fenomen neașteptat pentru o ţară curat agricolă cu pământ 
destul, precum e Galiţia. Locuitorul în desperarea sa, pă- 
răseşte statul care l-a făcut cetăţean liber, care i-a acordat 
folosința tuturor drepturilor politice, care îi apără religiunea“, 
(Dr. Rydzowski în raportul său) şi emigrează în America. 

Spre ilustrarea practicei uzurare, e important a şti care este 
naționalitatea debitorilor şi a creditorilor uzurari. 

Pentru Galiţa, atât raportul, cât şi diferiţii deputaţi poloni 
au observat oarecare rezervă asupra acestei importante îm- 
prejurări ; însă prin combaterea legii din 1877 de către depu- 
tatul Menger, s'a lăsat a înţelege că legea ce se discută e 
îndreptată contra uzurarilor Israeliţi (v. Kaserer p. 45, 46) şi 
deputatul din Silezia, Cienciola, a zis chiar că mulţi oratori 
nu ar fi vorbit cu atâta căldură contra proectului de lege, 
dacă Evreii n'ar fi cei care bat, şi noi (adică creştinii) cei bă- 
tuţi. (Wenn nicht die Iuden die Drescher und wir die Gedro- 
schenen waeren). (Kaserer, p. 161). Dar acest punct impor- 
tant e şi dovedit de Platter pentru Bucovina prin date stati- 
stice. Populația Bucovinei consistă în anul 1869 din 82,65%/e 
Români şi Ruteni, 8,02 Germani şi 9,33 Evrei. 

Din 1189 debitori expropriaţi în anul 1876 şi 1877 sunt: 


1059 Români şi Ruteni, adică 89,60%/0 
77 Israeliţi 7 6,48%/0 
53 Germani N 4.46%/0 


Aceste cifre dovedesc că mai toţi debitorii expropriaţi sunt 
Români şi Ruteni. M-A 

In privința naţionalităţii creditorilor cari au urmărit în 
anul 1876, aceștia au fost în număr de 369 din cari 51 crestini. 
cari nu erau Germani, 5 Germani şi 271 Evrei; iar în anul 
1877 ei au fost în număr de 702, din cari 105 creştini, cari nu 
erau Germani, 25 Germani şi 572 Israeliţi, — aşa dar Evreii 
ca creditori constituiau 82,9% în 1876 şi 81,5% în 1877. 

Sau din 1029 urmăriri silite, ce sau efectuat, 10.000 Israe- 
liți au efectuat 177%/e urmăriri. 

10.000 Ruteni Români, 3,7%» urmăriri. 

10.000 Germani, 7,3% urmăriri. 

Şi chiar între aceşti desemnaţi ca Germani sunt unii Evrei. 
Se dovedeşte dar, că mai numai Evreii sunt aceia care specu- 
lează. Şi că Evreii exercită uzura ca o profesie, aceasta se 
dovedeşte prin faptul că întâlnim printre creditorii evrei ace- 
leaşi nume. (V. Platter, p. 44 și 45). Evreii sunt uzurari şi ei 
sunt care expropriază ! 

Dar să ne dăm seama ce influenţă exercită practica uzurară 
a Evreilor asupra moralei publice, asupra conștiinței dreptu- 
lui. Justiţia fiind chemată după dreptul strict a pronunţa 
hotărîri şi a ordona executarea lor, executaţii, când ştiu că 
nu datoresc şi că pe nedrept sunt executaţi, încep a pierde 
încrederea în justiţie. Astfel că justiţia îşi pierde prestigiul 
și autoritatea ce ea trebue să aibă. 

Deputatul Naumovici a spus în această privinţă că locui- 
torii presupun că judecătorii sunt uniţi cu uzurarii, pe cari 
i-ar părtini fiindcă ar fi mituiţi. O consecvență e că şi simţul 
dreptului şi conştiinţa dreptului se corup în asemenea împre- 
jurări ; locuitorii spre a scăpa de urmăririle uzurarilor nu se 
sfiesc a depune jurăminte false, a face acte de întrăinare 
simulate. Apoi numărul delictelor creşte din an în an şi acea- 
stă creştere a demoralizării criminale, o constată raportorul 
prin date statistice (Kaserer, p. 24). Şi Naumovici asigură că 
mare parte din acei cari umplu închisorile sunt victimele 
uzurii şi a mizeriei cauzate prin uzură. 

Coruperea conştiinţei dreptului ia asemenea proporții, încât 
la urmă şi clasele societăţii, mai înalte prin cultură, prin pozi- 
ţia socială, prin avere, sunt atinse. Acest simptom al prac- 
ticei uzurare-l constată şi-l ilustrează Platter (p. 48) prin 
următoarele : „Proprietarii mari exploatează pe ţăran în mod 
uzurar ; apoi institutele de credit naţionale înfiinţate în Buco- 
vina iau dobânzi până la 24%, — vrea să zică practică uzura, 
şi de aceea ele pot fi calificate institute uzurare cu toate că 
membrii sunt persoane din societatea înaltă, funcţionarii cei 
mai înalţi, de almintrelea persoane oneste şi morale“. 

Astfel dar, precum zice Platter (p. 50) evreul uzurar contri- 
bue şi la corumperea conştiinţei dreptului — și aceasta e 
partea socială-etică a uzurii. 

Iată efectele libertăţii în ţări ca Galiţia şi Bucovina. Am 
văzut dar că în urma regimului libertăţii, inaugurat prin 
legea din 1868 în Austria, rezultatele produse în Bucovina 
şi Galiţia sunt: sărăcirea, exproprierea și ruinarea clasei mun- 
citoare în folosul unui mic număr de uzurari, prin aceasta 
micşorarea mijloacelor de venit şi de putere a statului, apoi 
că Israelul este care exercită practica uzurară, în fine corum- 
perea conştiinţii dreptului și a moralei publice. 

Starea îngrozitoare cauzată prin uzură, produsese o iritare 
în populaţia desnădăjduită a Galiției, încât raportor, mini- 
strul de justiție, deputaţi, confirmă că o catastrofă socială 
din cele mai groaznice e de temut; sub impresiunea nu 
numai a rezultatelor libertății capitalului, dar şi a pericolului 
iminent. s'a adoptat şi promulgat în 1877 ca mijlocul cel mai 
grabnic şi mai eficace deocamdată, spre a combate efectele 
şi abuzurile uzurii, următoarea lege, pe care o reproducem 
în întregimea ei. 

Se înţelege că această lege are numai scopul de a combate 
efectele uzurii, dar ea nu face să dispară mizeria socială şi 
morală a poporului, aceasta atârnând dela un concurs de mă- 
suri cu totul de altă natură. 

De almintrelea observăm că legiuitorul a lăsat la o parte 
principiile dreptului comun în materie de procedură penală 
şi civilă și el a făcut bine. 


II. Rezultate ale uzurii în România. 


Descrierea de mai la vale a urmărilor uzurii în România 
credem că va face pe orice Român să gândească de zece ori 
înainte de a zice un cuvânt în cestiunea israelită. Dacă cu 
efectele, produse de domnia libertăţii, se va combina apoi şi 
libertatea deplină de daraveri a Evreilor, rezultatul final va 
veni atât de curând, încât chiar d Brătianu ar ajunge să-şi 
vază faptele mânilor sale, peirea României. 

Tuturor acelora însă — tineri sau bătrâni fie — cari jură 
în numele libertăţii, egalităţii şi fraternității, le repetăm că 
aceste bunuri sunt totdeauna rezultatul unei înalte desvoltări 
economice şi că, fără de aceasta, sistemul liberal e un aparat 
şi scump, şi rău, care sfârşește prin a nimici poporul, ce l-a 
primit înainte de vreme. 


Intre variile schimbări ce s'au săvârşit în România dela 
1859 în ordinea publică şi privată e şi libertatea absolută — 
consacrată pentru creditor prin noul cod civil — de a-şi 
stipula pentru lucrurile date împrumut, foloase de orice fel 
și nelimitate. Există acea libertate de 14 ani. Experienţe 
s'au făcut, efecte s'au produs, — şi ne putem întreba care a 
fost influența acelei libertăți pentru locuitorul dela ţară, pen- 
tru comerciant şi ce exerciţiu a făcut speculantul de acea 


OPERA POLITICĂ 445 


libertate. Şi mai întâi să vedem efectele produse asupra locui- 
torilor dela ţară. 

Inaintea legii dela 1864 proprietarii își exploatau moşiile în 
cea mai mare parte cu capitalul în muncă şi în banii ce pri- 
meau dela săteni. De aceea se calcula venitul moșiilor după 
numărul clăcașilor. Sătenii clăcași erau îndrituiţi de ex. după 
dispoziţiile regulamentului organic din Valahia a primi po- 
goane pentru case şi grădină, pentru cinci vite câte jumătate 
pogon de islaz şi trei pogoane de fânețe, pogoane de arătură 
şi lemne de foc din pădure; iar pentru aceasta erau obligaţi 
a da proprietarului dijmă din rodul pogoanelor primite; a 
lucra 13 zile, din care o zi de plug, şi a-i aduce un car de 
lemne. Prin legea dela 1864 sătenii au fost emancipaţi de 
clacă şi de dijmă ; pe lângă libertate li s'au recunoscut drep- 
tul de proprietate asupra unei mici părţi de pământ pentru 
arătură şi fâneț, pentru care însă ei sunt obligaţi a plăti o 
anuitate de despăgubire. Legiuitorul nu a avut prevederea 
a recunoaşte, că nu era destul a consacra libertatea şi drep- 
tul de proprietate pentru fostul clăcaş; în condiţiile morale 
și intelectuale, în care se află săteanul, în împrejurările eco- 
nomice create, ar fi trebuit a se lua măsuri spre a-l instrui, 
spre a-l susținea și apăra şi mai ales a-i înlesni sumele de 
care ar fi avut trebuinţă pentru diferite cauze şi la diferite 
ocaziuni. Legiuitorul avea cu atât mai mult să îngrijească 
pentru ridicarea şi pentru bunul traiu al săteanului, cu cât 
mulţimea dărilor ce sau impus succesiv pentru trebuinţele 
necesare sau de lux ale statului, ale judeţelor, ale comunelor, 
apasă mai numai asupra populaţiunii agricole, principala clasă 
producătoare, şi să plătească în cea mai mare parte pentru 
dânsa. Pentru proprietarul, lipsit de capitalul în muncă, ce-l 
avea dela locuitor, legiuitorul cel puţin a căutat a îngriji 
prin noua lege pentru tocmeli agricole din 1868, prin care 
consacrându-se libertatea încheerii de tocmeli agricole fără 
nici o restricţie, s'a procurat proprietarului facultatea de a-şi 
obliga pe locuitorul dela ţară cu bani şi cu muncă în orice 
mod ; apoi legiuitorul a mai îngrijit de proprietar prin legea 
înfiinţării creditului funciar rural. 

Pentru locuitorul sătean nu s'a făcut însă nimic. Săteanul 
e lipsit de orice protecţie şi e lăsat la pradă, la bunul simţ 
și bunul plac a difertelor categorii de funcţionari administra- 
tivi şi judecătoreşti și la discrețiunea proprietarului, arenda- 
şului, a speculantului dela ţară, la care e nevoit a se adresa 
în caz de trebuinţă. Și trebuinţe sunt multe. Fostul clăcaş, 
neavând în urma promulgării legii rurale imașul trebuitor 
pentru nutrirea numeroaselor sale vite — şi în vite constă 
principala avuţie a săteanului, — neavând lemne pentru ars, 
neavând bani spre a plăti impozitele, neavând în urma unei 

recolte rele nutrimentul necesar pentru dânsul şi pentru 
familie, el a trebuit să se oblige prin tocmeli agricole către 
proprietarul sau arendașul, care i le procură, a-i plăti în zile 
de muncă, în dijmă, în bani, în păsări şi în câte altele. Drep- 
tul încheerii acestor tocmeli fiind nemărginit, proprietarul sau 
arendașul nu s'au sfiit a impune locuitorului cele mai cinice 
condiţii, pentru ca să înţelegem că ruinarea lor e sigură, că 
sub regimul libertății sătenii au trebuit să ajungă într'o 
stare mult mai rea de cum fusese înaintea legii rurale. 

Găsim învoeli, după care săteanul se obligă: 1) să lucreze 
numai trei pogoane din cele proprii (!!) ale sale, iar pământul 
ce-i va mai trebui să-l ia prisoase dela arendaşi ; 2) să facă 
fiecare om câte un pogon arătură fără plată; 3) din tot po- 
rumbul şi grâul făcut în prisoase să dea din 5 una, pusă în 
pătul ; 4) din fân din trei una; 5) cei cu boi să facă unul 
sau două transporturi iar în lipsă de boi să lucreze două zile ; 
6) să plătească doi lei noi de vită mare (V. I. Ionescu, Agri- 
cultura din jud. Mehedinţi, p. 532). Găsim că în judeţul 
Mehedinţi s'a executat următoarea învoială deşi nu se primise 
de săteni în regulă : de-a da din toate sămănăturile de cereale 
din două una, pusă în magazie; pentru ierbăritul de vită 
mare 7 sfanţi; fânul pe jumătate cărat şi îngrădit, sau 40 
sfanţi pogonul: pentru cânepă şi in câte 2 galbeni de om: 
pentru topitul cânepei în bălți câte trei zile de lucru; pentru 
mărăcini şi buturugi câte 18 sfanţi pe an; pentru fiecare stup 
de albine câte o zi de lucru şi dela fiecare om câte trei găini 
(vezi I. Ionescu, p. 149 şi 534). Pentru asemenea tocmeli nu- 
mite pentru munci agricole, stoarse dela locuitorul nevoiaş 
sau constatate ca primite de săteni în urma înțelegerii frau- 
duloase între arendaşi şi impiegaţii comunali, sau instituit 
prin legea dela 1868 pentru tocmeli agricole o jurisdicție spe- 
cială a consiliului comunal, care din cauza împrejurărilor 
cunoscute, nu oferă nici o garanţie pentru sătean şi o aseme- 
nea jurisdicție s'a menţinut de partidul dominant prin came- 
rele dizolvate în Martie 1879 prin legea în privinţa judecă- 
torilor comunali şi a judecătorilor de ocoale, cu toate că, în 
aparenţă, se manifestase intenţia de a lucra spre binele locui- 
torilor dela țară prin organizarea unei justiţii, care să inspire 
încredere sătenilor. 

Dar mai mult. Prin aceeaşi lege din 1868, revăzută în anul 
1872, s'a introdus şi un mod special de executare, care e con- 
trariu regulelor generale, cuprinse în procedura civilă în 
privința executării silite. Dacă săteanul nu-şi îndeplinește 
tocmeala, art. 13 din lege declară: k 

„In caz când, după îndemnul şi executarea Consiliului Co- 
munal, locuitorii vor arăta îndărătnicire sau vor dosi din 
comună, consiliul îndată va cere dela subprefectura locală a-i 

trimite ajutor de dorobanţii necesari în executarea locuitori- 
lor îndărătnici sau fugari în comptul vinovatului“. 

Pentru executarea unor obligaţii private, datornicul să fie 
considerat ca un vinovat şi executat manu militari. Şi aceasta 
se petrece nu sub regimul regulamentului organic ci sub regi- 
mul celei mai liberale constituţii care garantează libertăţile 
individuale şi care recunoaşte şi săteanului dreptul pentru 
alegere la deputaţi, care să voteze, între altele, legi ca legea 
din 1866. Astfel dar clasa cea mai mare este supusă unor 
asemenea legi în folosul clasei proprietarilor, dar mai cu 
seamă a arendașilor. Și pentru justificare se invoacă inte- 
resul producerii agricole, ca și când aceasta ar fi reprezentată 
numai pentru proprietari şi arendași. 

Rezultatele economice a robirii ţăranului prin tocmeli agri- 
cole le şi simțim. Condiţiile în privinţa ierbăritului fiind atât 
de oneroase, săteanul e nevoit a-şi mărgini cultura, şi caută 
să-şi vânză vitele ce le are. Micşorarea numărului vitelor în 
paguba agriculturii, aceasta este un fapt necontestabil, con- 
statat nu numai prin afirmarea şi cunoaşterea oamenilor com- 
petenţi, ci şi prin cifrele oficiale. La 1860 s'au aflat în Ro- 
mânia 2.751.168 capete de vite mari şi mici, iar după recen- 
sământul anului 1873 nu erau decât 1.886.990. Şi desigur, că 
numărul vitelor s'a mai micşorat considerabil prin efectele 
epizootiei grozave din 1877 şi 1878 şi rechiziţiilor din acei ani 
care, numai pentru trebuinţele armatei române în acei doi 
ani, după constatările făcute de directorul statisticei generale, 
au consistat în 264.324 cară de transport cu 528.788 de boi, 
cari au trebuit să parcurgă 26.143.677 kilometri. Dacă ana- 
lizăm diferitele tocmeli agricole ce cunoaștem, găsim că do- 
bânda ce plăteşte săteanul pentru ceea ce primeşte în pământ, 
în nutriment, nu e mai mică de 84,90% dar în cele mai 
multe cazuri ea e de 1640%/0, de 2000/0, de 2500/0, de 300%/0. 

Ce să zicem când aflăm că arendaşi, persoane onorate în 
societate şi deputaţi cer săteanului pentru 2 lei daţi împru- 
mut câte 30 bani dobândă pe lună şi o zi de muncă, ceeace 
constitue, socotind ziua numai cu 1.40 bani 2000%/0 pe an. — 
Ce mizerie şi lipsă de conştiinţă se revelează prin aceasta ?! 
Nu e mirare să aflăm, că săteanul muncește numai pentru 
plata dobânzii şi capitalul rămâne datorat. Şi dacă exploa- 
tarea mizeriei săteanului se săvârşeşte în asemenea mod 2hiar 
de către arendași sau proprietari creştini, ce trebue să fie 
în Moldova, unde acei cari exploatează pe ţărani sunt izrae- 
liții aşezați în sate, ca arendaşi, ca cârciumari sau ca prăvă- 
liaşi ?! Se ştie că nu e sat în Moldova, care să nu aibă spe- 
culanți israeliți mai ales sub formă de cârciumari sau prăvă- 
liaşi. Insemnătatea numerică a israeliților în satele numai 
ale Moldovei se constată prin cifrele oficiale. 

In anul 1870 s'au încheiat în satele Moldovei 634 căsătorii 
de israeliți, s'au născut 2.048 copii israeliți şi au murit 1.268. 
In lipsă de supraveghere serioasă de către poliţie, în dispre- 
tul diferitelor legiuiri, făcute în diferite timpuri în Moldova, 
israeliţii au fost îngăduiţi a se așeza ca cârciumari şi a locui 
în sate, cu toate că prin legea dela 1843 s'a recunoscut aceasta 
ca o pricină de dărâmare a stării materiale şi morale a locui- 
torilor ; — ei au fost îngăduiţi a lua moşii în arendă cu 
toate că, după vechiul obiceiu al Moldovei, israeliții nu aveau 
un asemenea drept, obiceiu consacrat de Domnul Moruzi la 
1804, apoi prin oficiul Ex. S. D. vice-prezidentului din Sep- 
tembrie 1830 către divanul judecătoresc pentru motivele, că 
„jidovii nesăţioşi întru câştig... se silesc a face locuitorilor 
feluri de strâmtori ce sunt foarte mari şi zdruncinătoarea 
pentru dânşii“ reprodus în manualul administrativ al Moldo- 
vei din 1855 vol. I pag. 525, şi având a servi ca normă de 
observat ; iar executarea acestei dispoziţii, — astăzi încă în 
vigoare — s'a împiedicat nu numai prin motive imorale prea 
cunoscute ci și prin tertipuri advocăţeşti. 

Israeliţii, veniţi mai ales din Galiţia calici lipiţi pămân- 
tului, reuşesc curând a se îmbogăţi, nu doar prin spiritul de 
economie, prin cunoştinţe deosebite, ci prin abilitatea şi prin 
îngăduirea în exercițiul manoperelor celor mai nelegiuite 
şi mai ilicite, prin care exploatează continuu și cu conştiinţă 
pe locuitorii uşurei şi neprevăzători, prin silința ce ei pun 
de-a pândi ziua şi noaptea ivirea mizeriei spre a o exploata. 

Ce e drept, însuşi proprietarul, doritor a-şi mări venitul 
dela moşie, a contribuit la exploatarea prin evrei. Dând 
israelitului moşia sau cârciuma în arendă cu un preţ prea 
mare spre a putea fi plătit de un concurent creştin, proprie- 
tarul ştia bine că israelitul va putea plăti preţul numai otră- 
vind pe ţăran prin băuturi pernicioase şi exploatându-l în 
tot felul. 

Israelitul nu a încetat a fi în Moldova ceea ce am văzut 
că este în Galiţia. Şi în Moldova şi în Galiţia aceleași mano- 
pere întrebuințate pentru ruinarea săteanului. Săteanul mun- 
ceşte vecinic pentru speculantul israelit. Tot ce are săteanul : 
recoltă, găină, unt, e luat de speculantul israelit pentru plata 
datoriilor făcute sau pentru plata băuturilor (şi) sunt cumpă- 
rate cu preţuri de nimic. Prin concentrarea perceperii veni- 
tului băuturilor spirtoase şi a tuturor accizilor judeţene şi 
comunale în mâinile israeliților, aceştia exercită şi puterea 
publică asupra săteanului, principalul plătitor al acelor 
biruri. Câte neajunsuri şi nouă cazuri de exploatare. Dacă 
israelitul ar fi avut şi capacitatea de-a cumpăra imobile ru- 
rale, am fi văzut şi la noi ţăranul expropriat în acele pro- 

porţii înspăimântătoare în care sa săvârșit exproprierea în 
Galiţia. 

Şi cu toate acestea — din cauza nepăsării şi neexecutării 
riguroase a legii, în câte sate nu se constată că pe lângă case, 
şi-au însuşit israeliţii grădinele de lângă case, ceea ce con- 
stată şi I. Ionescu în „Agricultura judeţului Putna“. De alt- 
mintrelea numai necapacitatea, iar nu proibițiunea, înscrisă 
în legea rurală de a nu înstrăina pământurile, au împiedecat 
pe israeliți de a-şi însuşi pământurile locuitorilor, precum 
această proibiţiune nu a împiedicat pe mulţi uzurari şi spe- 
culanţi creştini de a-şi însuși — prin o formă ascunsă — 
chiar şi pământurile sătenilor primite în virtutea legii rurale. 
'Trebue să cunoaştem exploatarea săteanului în Moldova prin 
manoperile uzurare, prin beţie, ca să înţelegem pentru ce el, 
nu numai că n'a înaintat, dar a dat înapoi; pentru ce el ni se 
înfăţişează abătut ca un idiot, fără viaţă şi fără plăcere pen- 
tru viaţă. 

Dar nu numai în Moldova ci şi dincoace de Milcov, ţăranului 
nu-i mai prisosese mijloacele spre a-şi ameliora condiţiile 
traiului. Sărăcia, reaua alimentare, locuinţa rea, nu pot decât 
să aibă influență asupra moralității. Faptul marei mortali- 
tăți a populaţiei rurale şi prin urmare descreşterea popu- 
laţiei în genere e constatat de un cunoscător al populaţiei 
rurale ca I. Ionescu (Agricultura Putnei, p. 138). Mizeria ex- 
plică şi imoralitatea crescândă din an în an în România. 

In anul 1863 în cele cincisprezece penitenciare centrale ale 
țării a fost populaţia mijlocie de 2.130 şi numărul zilelor de 
arest de 775.374 ; iar în anul 1874 populaţia mijlocie a fost 
de 3.945 şi zilele de arest de 1.199.448. Sau fiindcă aceste 
cifre nu pot să fie convingătoare, ne vom servi de următoa- 
rele cifre: 

In anul 1872 au fost urmăriţi pentru crime 664 inşi, între 
cari 425 ţărani şi au fost condamnaţi 319. 

In anul 1874 au fost urmăriţi 1493 inși pentru crime între, 
care 961 ţărani şi au fost condamnaţi 701. 

Iar pentru delicte corecţionale : 

In anul 1872 au fost urmăriţi 37.143 între care 26.473 
agricoli şi au fost condamnaţi 18.614. 

In anul 1874 au fost urmăriţi 47.970 între care 33.918 agri- 
coli şi au fost condamnaţi 24.038. 

Creşterea imoralităţii în decurs de trei ani e destul de 
considerabilă, ca să provoace la gândire. Această creştere 
a numărului crimelor şi delictelor dovedeşte o micșorare 
a simțului moral şi împreună cu aceasta alterarea simțului 
dreptului. Şi desigur că instituțiile publice nu funcționează 
astfel ca încrederea săteanului în ele să se întărească sau să 
existe. Exploatat şi schingiuit de multe ori de fiecare func- 
tionăraş, cu o justiție cu forme nepricepute de el, judecat 

şi condamnat fără să fi avut cunoştinţă de terminele jude- 
cării, strămutat în mod arbitrar de pe pământurile primite 
în virtutea legii rurale, fără ca de multe ori reclamaţiile să 
fie ascultate din cauza influenţei arendaşului sau a proprie- 
tarului, sub asemenea împrejurări, ce idee trebue sau poate 
să aibă săteanul de stat! 

Dar încă un alt fenomen, care nu poate fi trecut cu vederea, 
— acesta e emigrarea populaţiei din România în Bulgaria, 
în Serbia, chiar şi în Basarabia, săvârşită chiar în urma legii 
rurale, la care locuitorul nu e îndemnat, decât prin conside- 
rația găsirii unui trai mai bun şi mai uşor. Această emigrare 
— săvârşită fie chiar în proporţie cât de mică dintr'o ţară 
ca România, dovedește mizeria în care se află populaţia agri- 
colă, — şi constitue o condamnare a stării actuale de lucruri. 

Regimul libertăţii — astfel precum e în România — isbu- 
teşte la exploatarea în modul cel mai uzurar a celei mai 
principale clase, a populaţiunii agricole, la sărăcirea, la mize- 
ria ei, iar prin aceasta se micșorează puterea statului, veni- 
turile fiscului și avuţia naţională în genere. 


III. Industrie şi comerţ 


Care sunt acum condiţiile pentru meseriași şi comercianţi ? 
Că existenţa şi prosperarea acestor clase este cestiune de 
mare însemnătate pentru economia unui Stat, aceasta nu su- 
feră nici o îndoială. Plângerea generală e că nu sunt bani 
la noi, că industria şi comerţul nu pot prospera, fiindcă ele 
nu găsesc bani pentru trebuinţele lor, sau că nu-i pot găsi 
decât cu dobândă prea scumpă şi în general numai cu sigu- 
ranţă reală. Este incontestabil, că în ţară ca şi în Bucureşti, 
nu există o adevărată bancă, care să înlesnească trebuinţele 
comerţului şi ale industriei, că aceia în mâinile cărora e 
concentrat numerariul, nu numai în Moldova dar şi în Ţara 
Românească, dau bani împrumut c'o dobândă, a cărei plată 
trebue să cauzeze ruinarea acelor clase. Dar nu numai acea- 
sta e cauza adevărată a neprosperării acelor clase. 

Cauza principală e lipsa de pricepere din partea Statului 
în privirea importanţei industriei într'o ţară, de acolo apoi 
neprevederea şi nepăsarea întru apărarea industriei şi a 
comerţului. 

Dela 1859 şi mai până dăunăzi am crezut şi mai prin toate 
actele oficiale continuu au declarat, că România e o ţară 
agricolă, că ea nu poate produce decât în sfera agricolă, că 
producerea industrială ar fi rezervată altor ţări industriale. 


ip 

Sub influenţa unor asemenea idei am lăsat să dispară sau 
să cază în desuetudine restricţiile ce existau, şi care puteau 
apăra industria din țară; instituţia corporațiilor ni s'a părut 
o instituţie învechită, contrarie libertăţii absolute în tot şi 
în toate, a trebuit dar să dispară. -— Nu numai înlesnirea 
comunicaţiilor, nu numai trebuinţele ivite pe care pământenii, 
industriaşii şi comercianții nu ar fi fost în stare a le satis- 
face, ci acele opinii împărtăşite de bărbaţii cari aveau direc- 
ţia în ţară, a înlesnit ca străinii şi mai ales israeliţii să năvă- 
lească în ţară şi să se constitue în Stat o pătură de indu- 
striaşi şi comercianţi străini, mai ales israeliți. Aceleaşi opinii 
ne-au împiedicat a ne gândi la măsurile necesarii de apărare 
nu numai contra năvălirii străine, ci şi contra importării 
obiectelor de industrie străină. 

In cultul nostru pentru străini şi în nepăsarea de ce e 
naţional am lăsat nu numai să se facă ca naţionalii să fie 
înlăturați — de cătră străini — prin simplul efect al abili- 
tăţii reale a străinilor, dar am făcut tot pentru a susţine pe 
străini şi industria străină. Nu era întreprindere, nu era lici- 
taţie pentru procurarea de obiecte pentru diferitele servicii 
ale Statului, pentru armată între altele, la care să nu fi 
admis şi pământeni de o potrivă cu oricare străin sau israelit, 
ce s'ar fi prezentat şi să nu se fi acordat concesiunea străinu- 
lui sau mai ales israelitului pentru... pentrucă acesta ar fi 
lăsat cu preţ mai ieftin. Nu ne preocupăm că industriaşul şi 
comerciantul român contribue la toate sarcinile de tot felul 
ale statului şi trebue a fi preferit, că străinul ce se prezintă, 
nu justificase nici cunoştinţă specială, nici solvabilitate, nici 
în fine dacă concesiunea se mai putea îndeplini întocmai de 
către concesionarul străin sau israelit după condiţiile contrac- 
tului cu preţul stipulat. Concesionarul caută a lua concesia 
oricum, căci ştie că prin corupţie, prin falsificare, prin înşe- 
lăciune va pune lucrurile pe cale bună. Aceiaş preferinţă şi 
aceiaș procedare la darea accizelor. Astăzi mai toate accizele 
comunale sunt în mâinile Israeliţilor nu numai în Moldova, 
dar şi dincolo de Milcov. Chiar perceperea de impozite indi- 
recte ale Statului, precum ale băuturilor spirtoase au ajuns 
în mâinile israeliților, încât în materie de impozite indirecte 
israeliţii au obţinut şi o jurisdicție. 

Astfel preferindu-se străinii şi în deosebi israeliţii, statul 
le-a oferit acestora putinţa de-a mânui capitalul public, veni- 
turile budgetului statului, al judeţelor şi al comunelor. Cu 
aceasta nu numai că s'au cauzat pierderi materiale industria- 
şilor şi comercianților români, dar israeliţii şi străinii au fost 
înlesniţi a-şi face capitaluri cu banii publici. Prin continua 
înlăturare a pământurilor li s'au luat însă mijlocul de-a se 
susținea şi desvolta, practica şi inteligența afacerilor, spiri- 

tul de întreprindere, educaţiunea industrială şi comercială, 
cu un cuvânt acea cultură, ce se dobândeşte prin exerciţiul 
industriei şi al comerţului ; şi în aceasta consistă slăbiciunea 
Românilor şi puterea Israeliţilor în România. Cu acest mod 
a trebuit să se constitue puterea industrială şi mai ales 
comercială a israeliților, iar Statul a mijlocit-o şi prin acea- 
sta a contribuit la imigrarea străinilor şi israeliților. Indu- 
striaşul şi comerciantul român, nesusținut prin nicio măsură 
de statul pentru care plăteşte contribuţii şi îndeplineşte tot 
felul de sarcini, neavând mijloace şi neputându-și-le procura 
în lipsă de adevărate institute de bancă — a trebuit să re- 
nunţe la industrie, la comerţ şi — ca să nu piară — a trebuit 
să se facă funcţionar, fie oricât de râu plătit. Mizeria, ce 
este în clasa de mijloc din oraşe şi chiar în oraşul Bucureşti, 
ni se relevează prin publicaţiile înserate în fiecare număr al 
Monitorului pentru vânzarea a cate-o căsuţă a vreunui 
orăşan pentru impozit neplătit în sumă numai de câte 20 lei 
noi. Această mizerie explică în parte şi marea mortalitate a 
populaţiunii ortodoxe din Bucureşti în comparaţie cu naşte- 
rile: pe când la israeliți naşterile sunt mai numeroase decât 
cazurile de moarte. 

Un simptom asemenea al mizeriei e numărul mic al căsă- 
toriilor între locuitorii români din Bucureşti. Despre aceasta 
se poate vedea raporturile doctoruiui Felix pe 1876, pag. 61 
şi pe 1878, pag. 68. Chiar după recensământul făcut pe anul 
1878, din 61.859 capi de familie sunt căsătoriţi 27.571 ; 23.197 
necăsătoriți și 11.091 văduvi. Aşa dar numai 44?/o sunt căsă- 
toriţi, pe când în Paris sunt 9, în Londra 10. (Felix). 

In oraşele Moldovei, precum Iaşi, Botoşani,-Fălticeni ş. a., 
populaţia română descrește din an în an şi că ne arată mai 
puţine naşteri şi mai multe cazuri de moarte decât popu- 
laţia israelită, aceasta este un fapt necontestabil, dovedit 
prin cifrele oficiale. După statistica oficială pe anul 1875 s'au 
născut în oraşele: 


Botoşani 571 ortodocşi, 720 israeliți. 
77 


Dorohoi 237 SĂ 3 E 
Iaşi 1224 k; 1903 A 
Neamţul 369 Fă 368 n 
Suceava 132 53 234 7 
Roman 259 5 218 A 
Au murit: 
Botoşani 811 5 677 5 
Dorohoi 250 3 255 ii 
Iaşi 1775 A 1213 
Neamţul 181 E 188 s 


Suceava 362 E 206 = 


ei. 

Această descreştere a populaţiei române din orașele Mol- 
dovei însemnează înlocuirea clasei de mijloc române prin 
israeliți. Spre a ne convinge de acest fapt mai mult invo- 
căm după statistica lui N. Şuţu la 1849 următoarele : 

La 1349 erau în Moldova încă 10.695 de familii de negu- 
stori şi meseriaşi pământeni ortodocşi, iar în Iaşi erau 33 de 
corporaţii de comercianţi şi industriaşi pământeni ortodocşi 
cu 1661 patroni şi calfe. După comunicările obţinute prin 
actualul d. primar al orașului Iaşi, în acest oraş erau: 

In 1866, patentabili români 613, israeliți 2.909 ; 

în 1877, patentabili români 488, israeliți 2.326 ; 

în 1866, patentabili ambulanți romani 187, israeliți 1.092. 

Aceste cifre dovedesc, aceea ce este dealtminteri destul de 
cunoscut, că în laşi ca şi în alle oraşe ale Moldovei, comer- 
țul şi industria sunt concentrate în mâinile israeliților. Dar 
şi dincoace de Milcov putem urmări şi constata descreşterea 
românilor în ramurile cele mai principale ale industriei şi 
ale comerţului. 

Nu de mult înfloreau în București industrii însemnate ; se 
fabricau testemele ; se lucra mătase şi se făcea dintr'însa 
ţesături de tot felul; se argăseau piei, cari se exportau ; blă- 
năria din Bucureşti era căutată în seraiul din Constantino- 
pol; apoi erau ișlicăria, căldărăria, şelăria. Astăzi nu mai 
există acele industrii și trebuinţele le satisfacem cu obiecte 
importate. In stradele unde erau așezate acele industrii de 
care ne amintesc încă numirile acelor strade, astăzi întâlnim 
mai cu seamă israeliți, comercianţi cari vând haine gata aduse 
dela Viena şi Pesta, şi altele. Meseriaşii români ce mai există, 
precum tabaci, ciobotari, căldărari, dispar, căci nu mai sunt 
în stare a se susţine. 

In Bucureşti erau în anul 1859 meseriaşi 6886 capi de fa- 
milie în care număr nu sunt membri de familie, calfele, uce- 
nicii. Din 6886, erau de religie ortodoxă 4963, iar pământeni 
5058. In anul 1878 numărul meseriașilor este 16.197 capi de 
familie, din cari 5261 sunt imigraţi de vr'o 20 ani. Din 63 
ramuri de industrie arătate pe anul 1878, numărul israeliți- 
lor e mai mare decât al românilor ortodocşi în 17 ramuri. 
Astfel sunt capi şi membri de familie: 

1. Croitori bărbăteşti din 1836 suflete, sunt 812 israeliți, 
762 ortodocşi ; 


2. Croitori femeești din 872: 689 israeliți, 34 ortodocşi ; 

3.  Alămari din 169, 65 israeliți, 34 ortodocşi; 

4. Argintari din 242 suflete, 164 israeliți, 48 ortodocşi ; 

5.  Ceaprăzari şi echipamente militare, din 392 suflete, 251 
israeliți, 97 ortodocşi ; 

6. Ceasornicari, din 182 suflete, 62 israeliți, 48 ortodocşi ; 

7.  'Tinichigii, din 850 suflete, 729 israeliți, 61 ortodocşi ; 

8. Zugravi, poleitori, din 631 suflete, 293 israeliți, 204 
ortodocși ; 

9.  Vopsitori, din 128 suflete, 61 israeliți, 11 ortodocşi; 

10. Strungari, din 181 suflete, 61 israeliți, 41 ortodocşi; 

11. Lampiști, din 75 suflete, 48 israeliți, 4 ortodocşi; 

12. Legători de cărţi, din 135 suflete, 42 israeliți, 41 
ortodocşi ; 

i3. Pălărieri din 117 suflete, 28 israeliți, 17 ortodocşi. 

14. Perieri, din 25 suflete, 18 israeliți, ortodocşi nici unul; 

15. 'Tapiţeri, din 192 suflete, 57 israeliți, 30 ortodocşi; 

16. Litografi, din 55 suflete, I israeliți, 4 ortodocşi. 

In alte ramuri industriale, israeliţii figurează cu un nu- 
măr considerabil; aşa sunt: 

1.  Cusătorese isr. 137, ort. 342; 

2. Măcelari, isr. 161, ort. 925; 

3.  Şepcari, curelari, isr. 119, ort. 207; 

4.  Coafori, isr. 19, ort. 49. 

Numai în unele industrii ostenitoare sau puţin lucrative 
constituesc românii ortodocși marea majoritate ; astfel sunt: 
din 64.732 totalul număr de suflete al meseriașilor aflaţi în 
Bucureşti în 1878: 

1. Muncitori cu ziua şi plugari, din 31.700 suflete, 28.704 
ortodocşi, 884 israeliți ; 

2. Dulgheri şi dogari, din 2.727 suflete, 2.562 ortodocşi, 
israeliți nici unul; 

3. Fierari, din 1797 suflete, 1017 ortodocşi, 26 israeliți ; 

4.  Potcovari, din 470 suflete, 420 ortodocşi, israeliți nici 
unul ; 

5.  Coşari, din 65 suflete, 52 ortodocşi, israeliți nici unul; 

6. Pantofari, din 585 suflete, 544 ortodocși, israeliți 9; 

1. Rotari, din 962 suflete, 752 ortodocşi, israeliți nici 
unul ; 

8. Sacagii şi căruţași, din 5202 suflete, ortodocşi 5145, 
israeliți nici unul ; 

a Zidari, din 1846 suflete, 1648 ortodocşi, israeliți nici 
unul ; 

10. Cavafi, din 180 suflete, 176 ortodocşi, 4 israeliți; | 

11. Lăutari, din 1377 suflete, 1354 ortodocși, 14 israeliți 

12. Bărbieri, din 542 suflete, 512 ortodocşi, 13 israeliți ; 

13. Cismari bărbăteşti, din 2400 suflete, 1869 ortodocşi, 
134 israeliți. f 

Să vedem acum în ce număr sunt românii în comerciu. 

In 1859 erau 4742 comercianți capi de familie, cari cu 
12.378 membri de familie, constituiau 17.120. Dintr'aceşti 
4742 capi erau ortodocşi 3786, iar 3714 pământeni. b 

In anul 1878 sunt 7024 capi de familie, care cu membrii de 
familie constituesc 27.110 suflete. Dintr'aceşti 7024, sunt 3834 

supuși protecţiei române, 1355 protecţiei ruse, 787 protecţiei 
austro-ungare şi 545 protecţiei elene; celelalte protecţii cu 
un mic număr. După religie, din 27.110 suflete sunt 16.299 
ortodocşi şi 8617 israeliți. In cât privește diferitele specii de 
comercianţi, toate în număr de 42 în Bucureşti sunt : 


1. Bancheri şi zarafi, din 523 suflete, 324 israeliți, 164 ort.; 

2. Bijutieri şi giuvaergii, din 123 suflete, 101 israeliți, 
3 ortodocşi ; 

3. Hăinari, din 203 suflete, 185 israeliți, 11 ortodocşi; 

4.  Comercianţi de diferite nespecificate, din 7225 suflete, 
5281 israeliți, 1576 ortodocşi ; 

5. Marchitani, mânuşari, din 885 suflete, 608 israeliți ; 186 

ortodocşi ; 

6. Comercianţi de mobile, din 102 suflete, 68 israeliți, 9 

ortodocşi ; 

7.  Geamgii, din 126 suflete, 119 israeliți, ortodocşi nici 

unul. 
Sunt alte ramuri de comerţ în care israeliţii sunt în mare 
număr precum : 

8. Birtaşi, din 324 suflete, 153 ortodocşi, 79 israeliți; 

9. Bogasieri, din 374 suflete, 230 ortodocși, 117 israeliți ; 
10. Cafegii, din 322 suflete, 205 ortodocşi, 65 israeliți ; 
11. Lipscani, din 99 suflete, 65 ortodocşi, 31 israeliți ; 

12.  Comisionari, samsari, din 1190 suflete, 952 ortodocşi, 
892 israeliți. 


Numai în puţine specii de comerţ nu figurează israeliţii, 
precum bumbăcării, orzării, rogojinării, cherestegii, florării, 
jucării de copii, farfurigii, sticlării şi olării. 

Că israeliţii ocupă cele mai însemnate specii de comerţ, 
aceasta se dovedește şi prin faptul că între 16.299 suflete de 
comercianţi ortodocşi sunt 5353 cârciumari, 2289 precupeţi, 
împreună 8617. Rămân prin urmare 7682 ortodocși faţă cu 
8617 israeliți. La acest număr mai trebue să mai adăugăm 
pe contabilii de comerţ înscrişi între profesiunile libere, care, 
din 581 suflete, sunt 271 israeliți şi 226 ortodocşi. 

Nu numai cifrele arătate dovedesc că israeliţii domină. 
Spre a ne convinge de acest adevăr, n'avem decât să ne 
preumblăm pe străzile Bucureştilor, atât în zilele de lucru, 
cât şi în sărbătorile cele mari ale israeliților, şi vom recu- 
noaşte că au trecut timpurile când românii erau puternici pe 
piaţa românească. 

Apoi prin îngăduinţa ce li s'a dat a se aşeza oriunde fără 
ca poliţia să se fi închietat întru ceva spre a şti de unde vin, 
care e proveniența mărfei, care e natura operaţiilor ce se fac, 
sau spre a combate mijloacele nelicite şi neoneste în exerci- 

țiul comerţului, prin diferite moduri arătate şi prin diferite 
“căi au trebuit să se concentreze capiialurile în mâinile israe- 
liților. Mijloacele însă prin care au ajuns capitalurile în 
mâinile lor nu au fost numai muncă reală şi cinstită în co- 
merț şi industrie, ci mai cu seamă operaţii cari nu produc 
valori, prin samsarlâcuri, prin traficuri, prin operaţii în- 
doelnice, prin aşa numite operaţii de bani ce ei fac exploa- 
tând împrejurările, starea de strâmtorare sau mizerie sau 
prostia tutulor.  Insemnătatea creditorilor pe piața comerțu- 
lui, o dovedeşte şi ocuparea ce se dă tribunalului Comercial 
din Bucureşti de către israeliți. Dela 1870 până la 1879 s'au 
declarat faliţi 259 comercianţi între care 130 creştini şi 129 
israeliți. La tribunalul comercial s'au intentat procese în 
anul 1875 în număr de 1806, dintre cari 870 de israeliți pri- 
vaţi, 936 de creştini şi de institute de bancă ; — în anul 1876: 
2254 procese dintre care 1177 de către israeliți, 939 de creştini 
şi 138 de institute; — în anul 1877: 2012 procese, dintre 
care de israeliți 1189, de către creștini 765 şi de institute 58. 
Au ajuns dar israeliţii a fi o putere nu numai prin calităţile 
cunoscute şi necontestabile dar şi prin poltica economică ur- 
mărită. De aceasta ne convingem când aflăm că în București 
sunt 324 suflete de zarafi şi bancheri, 892 samsari şi comi- 
sionari, 172 înscriși ca arendaşi şi antreprenori, ale căror ope- 
raţii mai ales de uzură ne sunt prea cunoscute, apoi 347 ren- 
tieri, cari nu se mărginesc în traiul odihnit. Apoi din 20.749: 
israeliți constataţi ca aflători în Bucureşti, sunt 797 capi de 
familie fără profesiune, care dacă nu trăesc ca muncitorii 
cu ziua și dacă nu sunt rentieri, industriaşi sau comercianți, 
trăesc de sigur de pe urmele traficului şi a samsarlâcului, din 
operaţii care desigur nu produc valori. Toţi aceștia consti- 
tuesc 3747 suflete. Acest număr ar putea fi augmentat prin 
mulţi, care deși înscrişi ca comercianţi vor fi făcând şi ope- 
raţii de altă natură decât cele indicate de comerţul ce exer- 
cită. Că toţi aceștia nu stau cu mâinile în sân şi că ei se 
îndeletnicesc cu operaţii de bani, străine obişnuinţei, de acea- 
sta ne putem lesne convinge văzând registrele tribunalului co- 
cercial din Bucureşti, de constatarea protestelor. 

Dintre 1025 poliţe protestate în anul 1878 sunt 450 ale cre- 
ditorilor israeliți, 208 ale băncilor, iar restul al israeliților de 
tot neamul. Şi între aceşti creditori israeliți nu figurează 
decât rar, numele puţinelor institute de bancă, israelite din 
Bucureşti, cunoscute prin soliditatea şi prin efectuarea ope- 
raţiilor de bani, legitime şi admisibile; ceea ce întâlnim 
adeseori sunt numele unora, care nu sunt decât samsari, an- 
treprenori, rentieri, etc. Srs 

Pe strada Lipscani, pe calea Mogoşoaiei s'a înmulțit şi tot 
se înmulțeşte numărul caselor de schimb, ale zarafilor. Oare 


—— 

sunt în Bucureşti atâtea afaceri ca să fie trebuinţă de atâţia 
zarafi ? In aparenţă, — în realitate, toate acele suflete de 
zarafi, de samsari, de antreprenori, de rentieri, de oameni şi 
fără profesiune, sunt agenţii activi ai practicei uzurare. Ope- 
rațiile lor consistă între altele în împrumuturi cu câte 48%/0, 
600/0, fiind asiguraţi nu numai prin câte trei, patru giruri 
de poliţe ci mai cu seamă prin amaneturi. Operaţiile lor con- 
sită în scontarea titlurilor de pensie, a lefilor, cu un scăză- 
mânt, care reprezintă dobânda de 600/0, 720/0, 840%/0 pe an. 
Cunoaştem cazuri în care procentele luate întrec orice închi- 
puire. La asemenea speculanţi sunt avizaţi aceia cari au tre- 
buinţă ; la ei se adresează proprietarul şi arendaşul, mulți- 
mea locuitorilor din mahalale fără ocupaţie, la ei trebue să se 
adreseze meseriaşii, chiar şi comercianții întru cât lipseşte 
o adevărată bancă, care să facă operaţii propriu zise de bancă. 
Cu cât mizeria sau strâmtoarea e mai mare, cu atât e şi 
exploatarea mai mare. Un proprietar e silit, spre a-şi plăti 
datoria sau polița, a vinde recolta, încă neadunată sau cerea- 
lele ce are, cu preţuri de nimic, atât în Bucureşti şi mai cu 


seamă în oraşele provinciale, — încât mărimea dobânzilor 
plătite e în realitate de multe ori de 80%/0 minimum. Folo- 
sindu-se de libertatea acordată — acei speculanţi nu se mul- 


ţumesc numai cu foloasele exorbitante sub formă de dobân- 
dă, ci-şi mai puteau stipula până la legea din 19 Februarie 
1879 şi alte foloase prin mijlocul clauzei penale, încât astfel 
prin mijlocul acestei clauze penale, capitalul primitiv datorat 
se mărea în cazul ce cunoaştem, de multe ori. 

Practica uzurară îngăduită de legi, fiind consfinţită de ju- 
decători, efectul moral a trebuit să se producă în societate 
şi prin contagiunea ei. Nu e îndoială că uzura s'a lăţit în mod 
spăimântător. Nu putem contesta, în interesul adevărului, că 
și orăşenii români asemenea exercită practica uzurară. Nu 
ne mai mulțumim cu foloasele mici de 80/o de 10%/0. Dăm 
bani cu împrumut la români cu deosebire, cu ipotecă reală cu 
dobândă de câte 18 şi 24 la sută şi cu clauzele penale!! Sunt 
persoane în societate care prin poziţia, prin profesia ce exer- 
cită nu ar trebui să mărească numărul cămătarilor. Chiar 
profesori şi funcţionari, înalţi magistrați, participă la exer- 
ciţiul practicei uzurare. Sunt funcţionari cari exploatează 
nevoia colegului rău plătit sau prea cheltuitor, luându-i dela 
un napoleon pe lună dobândă de un leu 50—60 de lei, adică 
18 lei pe an, sau 900%/0! Sau înfiinţat case de economie în 
diferite oraşe, pe care prin modul organizării lor le putem 
numi institute naţionale. Mai toate operaţiunile lor, dealt- 
mintrelea mărginite, consistă în operaţii uzurare, de exploa- 
tare, sau a deponenţilor lor sau a altor români, care se adre- 
sează, luându-li-se 180/0 24, 36 pe an. Citim în gazeta pentru 

anunțuri judecătorești a Curții de apel din Iași care hotă- 
rește a se vinde silit casa unei doamne, Safta Baronischi, de 
către casa de economie de acolo pentru plata capitalului dato- 
rat, a dobânzei de 3% pe lună, plata onorariului de 20%/0 
şi se înţelege, pentru plata cheltuelilor judecătoreşti. 

Vra să zică un institut naţional cere 30%/0 pe lună sau 36%/0 
pe an. 

Libertatea nu a înlesnit procurarea creditului în mod priin- 
cios. In mizeria socială în care se află agricolii, industriaşii 
şi comercianții români, societatea română, libertatea în sine 
şi fără să se fi luat măsurile pentru instruire şi protegere, a 
fost mijlocul de a exploata toate clasele societăţii, de a le 
stoarce cele mai multe foloase şi a le cauza ruinarea. De 
„această libertate se folosesc proprietarii şi arendaşii față cu 
ţăranul ; apoi unii orășeni români, dar mai cu seamă se folo- 
sesc față cu toate clasele societăţii, israeliţii, la care suntem 
reduși a ne adresa. 

In asemenea împrejurări, legitima întrebare e a se şti: ce 
'e de făcut? 


IV.  Regularea relaţiunilor evreilor în Prusia 


In ultimul articol am întrebat ce ar fi de făcut. Inainte 
-de a cerceta complexul măsurilor necesare, la care ar trebui 
a ne gândi şi ar trebui a lua pentru ameliorarea stării de 
lucruri, cestiunea Israeliţilor fiind pusă la ordinea zilei, acea- 
sta ne sileşte a curma desvoltările şi rezervându-le pentru 
alt articol, a îndrepta acum atenţia asupra acestei proxime 
“cestiuni. 

Sunt unii cari, pornind dela cugetări zise umanitare şi dela 
idei generale de dreptate, cred că rezolvirea acestei cestiuni 
ar fi simplă, având a consista în înlăturarea art. 7 din con- 
stituţie și acordarea tuturor drepturilor la toţi Israeliţii fără 
de nici o deosebire şi fără luarea nici unei măsuri. A pro- 
cede în asemenea mod general este a urma tradiţiilor uzitate 
în vieaţa statului român dela 1859, însemnează a fi sclavi ai 
noţiunilor abstracte şi generale fără considerarea împrejură- 
rilor deosebite ale ţării. Pentru aceasta să ne întrebăm, dacă 
condiția nu numai socială, dar şi juridică a Israeliţilor sa 
„schimbat în alte părţi deodată ca din senin şi'n împrejurările, 
cum se cere dela noi, sau dacă a fost o altă cale care sa 
urmat. 

Aşa numita emancipare ce au dobândit-o Israeliţii în alte 
părţi, a fost un lung proces la care însuşi Israeliţii au luat 
parte prin dovezile ce au dat de asimilarea cu naţia în mijlo- 
cul căreia se aflau şi prin participarea lor în tot feliul la 
lupta pentru bunurile cele mai înalte ale naţiunii. Acea 
emancipare nu sau efectuat deodată. Francezii, cari ajun- 
seseră la o desvoltare, cu care nu putem compara pe a noa- 
stră, abia în anul 1879 au admis egalitatea şi pentru Israeliţi. 
In urma exemplului Franţei, abia în secolul nostru unele 
state din Germania şi mai cu seamă din Prusia au căutat a 
regula și schimba condiţia juridică a Israeliţilor. 

Cel dintâiu act de emancipare, prin care sau recunoscut 
oarecare drepturi Israeliţilor din Prusia e edictul din 11 
Martie 1812, şi — abia la anul 1869, prin legea din 3 Iulie, 
s'au abrogat toate dispozițiunile restrictive pentru Israeliți, 
aşa dar a trebuit să treacă 57 de ani. E de interes a cunoa- 
şte care a fost condiția juridică a Israeliților, cum s'a trans- 
format aceasta, ce restricții au existat în privința Israeliților 
încă în cursul secolului acestuia în Prusia, spre a ne convinge 
de un fapt, că legiuitorul prudent al Prusiei nu a crezut pru- 
dent a admite deodată pe Israeliți la exercițiul aceloraşi 
drepturi, ci prin diferite măsuri combinate, care au variat în 
diferite provincii după împrejurările ce existau şi care s'au 
ivit, el a căutat pe de o parte să proteagă populaţia creştină, 
pe de altă parte a căutat în mod treptat să pregătească pe 
însuşi Israeliţii stabiliţi, spre a fi apți a fi admişi la exerci- 
tiul tutulor drepturilor. 

Condiţia juridică a Israeliţilor reclama o regulare. Dela 
sfârşitul veacului de mijloc şi până la începutul secolului 
nostru, Evreii fiind consideraţi, din cauza religiei cât şi din 
cauza naţionalităţii, ca străini în Germania ca şi aiurea, ei 
nu puteau locui decât în virtutea protecţiei acordate, pentru 
care ei aveau a plăti diferite impozite. Dreptul de-a protege 
era rezervat Impăratului în veacul de mijloc, era un regal 
a cărui exploatare după împrejurări şi trebuinţe aducea 
foloase băneşti considerabile Impăratului, precum şi princi- 
pilor diferiţi ai Germaniei, oraşelor pe al căror teritoriu se 
aflau Evrei şi întrucât Impăratul acordase şi acestora exploa- 
tarea acelui regal. 

Evreii erau desemnaţi ,„,Kammerknechte“ obiecte de ex- 
ploatat. Faţă cu Impăratul și faţă cu diferiţi principi Evreii 
în veacul de mijloc n'aveau nici un drept, nici în privinţa 
persoanei, nici în privinţa averii. Se credea că Evreii n'ar 
putea avea avere cu titlu de proprietate şi că li se puteau lua 
totdeauna. Ca obiecte de exploatat ei erau vânduți împreună 
cu averea adese ori şi creanţele lor se reduceau sau se anulau 

de către Impărat, de către principii sau de către autorităţile 
orăşene în interesul unui puternic favorit. 

Dreptul de protecţie acordat se putea revoca şi nu se trans- 
mitea la moştenitori. Şi chiar acei Evrei cari obţinuiseră 
patenta de protecţie cu dreptul de a reşedea, trebuiau să 
plătească impozit deosebit când călătoreau prin ţară (Juden- 
zoll). Afară de dreptul de a reședea, Evreii nu aveau decât, 
mai cu seamă privilegiul uzurei până la jumătatea secolului 
al 16-lea. Şi cu toate schimbările urmate în secolul al 16, 
17, 18, — totuşi Evreii continuau a fi tot numai străini îngă- 
duiți, exploataţi în tot felul de fisc şi fără doar alt drept 
decât a se deda pe lângă operaţiile de bani unor ramuri de 
comerţ sau de industrie. Aşa în Germania, așa în Prusia 
până la începutul secolului nostru. 

Printre multe reforme ce se săvârșiră în Prusia în urma 
bătăliei dela Iena, reforme care au mărit puterile statului 
şi l-au pregătit la lupta de emancipare, au fost şi ameliorarea 
condiţiei juridice a Evreilor prin edictul din 11 Martie 1812 
în privinţa regulării relaţiilor Evreilor. 

Care este condiţia creată Evreilor prin acest edict sub 
raportul dreptului public şi a dreptului civil? Sub raportul 
întâiu $ 1 al edictului menţionat declară că Evreii cari locuese 
în statele Prusiei în virtutea unui privilegiu general, unei 
patente de naturalizare, unei scrisori de protecţie sau unei 
concesiuni, se vor considera ca pământeni (Einlâănder) şi ca 
cetăţeni prusieni (preussische Staatsbürger). Aşa dar numai 
Evreii care locuiau în Prusia în virtutea unui act special ce 
emana dela puterea publică dobândiau drepturile de pămân- 
teni şi cetăţeni. Insă acea calitate se acorda şi acelor Evrei 
sub două condiţii: 1) de a purta nume de familie hotărît 
şi 2) de a se servi în registrele de comerţ, la redactarea dife- 
ritelor acte juridice de limba germană sau de altă limbă vie 
și să poată scrie numele lor cu caractere germane sau latine. 
(V. 8 2 al edictului). 

Pentru îndeplinirea condiţiei întâia, Evreii aveau a declara 
autorităţii locului în care au domiciliul, în timp de 6 luni dela 
publicarea edictului, numele ce vor purta, după care guver- 
nul provinciei în circumscripţia căruia se făcuse declarația 
avea a libera un certificat enunțând că cutare Evreu este 
pământean și cetăţean. Acest certificat avea să serve ca act 
justificativ pentru evreul care făcuse declaraţia, precum şi 
pentru familia lui. (V. paragr. 3 şi 4 ale edictului). Evreii 
cari nu se conformau acelor condiţii aveau a fi consideraţi 
şi tratați ca Evrei străini, ori care ar fi fost timpul de când 
locuiau (paragr. 6 al edictului). In urma acestui edict Evreii 
străini nu erau autorizaţi a se așeza în Prusia decât după ce 
vor fi dobândit dreptul de cetăţenie (das preussische Staats- 

biirgerrechte). Spre dobândirea calităţii de cetăţean se cerea 
autorizarea ministrului de interne pe lângă propunerea guver- 
nului provinciei în care evreul străin voia a-şi alege domici- 
liul. (Paragr. 31 şi 32 ale edictului). 

In cât priveşte pe Evreii străini ei nu pot intra şi călători 
decât pentru săvârşirea de operaţii de comerţ licite, având 
a fi supuşi întru aceasta supravegherii autorităţilor poliție- 
neşti şi dispozițiilor poliţieneşti (paragr. 36 al edictului). Chiar 
în timpul bâlciurilor însemnate dela Königsberg, Breslau şi 
Francfurt, Evreii străini nu erau autorizaţi a se afla decât 
cu autorizaţia autorităţii (paragr. 38 al edictului). 

Evreii străini nu pot fi admişi nici ca rabini, nici spre a 
îndeplini o funcţiune la sinagogă, nici ca meseriaşi, calfe, uce- 
nici sau servitori (paragr. 34 al edictului). Evreii pământeni, 
cari contravin la această dispoziţie se pedepsesc cu amendă 
de 300 taleri (1125 lei noi), sau în caz de insolvabilitate cu 
închisoare, iar Evreul străin se goneşte afară dm ţară. (Vezi 
paragr. 35 al edictului, „Der fremde Jude muss Über die 
Grenze geschaftwerden“.). 

In privința intrării pe furiș a Evreilor, edictul a menținut 
dispozițiile polițienești ce erau în vigoare, precum e edictul 
dela 12 Decemvrie 1780 în privința intrării pe furiş a Evreilor 
cerşetori. Conform acestui edict, un evreu, care nu era cetă- 
tean, nu putea reședea decât având pașaport, precum aceasta 
s'a regulat şi prin edictul din 1817. 

Ce drepturi aveau Evreii cari dobândiau dreptul de cetă- 
tenie ? 

După paragr. 7 şi 33 al edictului, ei se pot bucura de ace- 
leași drepturi cetățenești,. „bürgerliche Rechte“, şi libertăți 
ca şi creştinii, întrucât edictul nu conţine o dispoziţiune con- 
trară. Astfel ei pot ocupa catedre la academii şi la şcoale, 
funcțiuni la comune pentru care ar avea aptitudinea, dar 
încât priveşte ocuparea de alte funcțiuni ale statului, edictul 
rezervă dispoziţia mai târziu de luat. (V. paragr. 8, 9 ale edic- 
tului). 

De drepturi propriu zise politice, de alegere și de a fi ales 
la adunările cercuale (Kreise) şi la adunările provinciale, nu 
numai că edictul nu face nici o menţiune, dar legile în pri- 
vinta cercurilor şi a provinciilor cereau pentru alegere, pe 
lângă altele, religiunea creştină. (V. Schulze Stats recht der 
preussischen Staaten, paragr. 146 pag. 67 şi paragr. 150 pag. 
99). Chiar şi pentru alegere la comună se opuneau în multe 
cazuri statutele oraşelor şi ale comunelor rurale. 

Edictul enumeră că Evreii îşi pot alege domiciliul în oraș 
şi la ţară, că ei pot a se îndeletnici cu meseriile autorizate şi 
cu comerţul, însă la ţară ei nu pot exercita decât comerţul 
admis pentru toţi locuitorii (paragr. 10, 12, 13 ale ediciuiui). 

Prin această dispozițiune eât şi prin paragr. 37, edictul se 
referă la legile polițienești în vigoare, care împreună cu dis- 
poziţiile urmate au a fi consultate spre a se şti ce comerț și 
ce industrie nu putea exercita nici chiar evreul care era 
staatsbiirger, şi între altele le era prohibit comerţul ambu- 
lant. Orice relaţii de drept privat ale Evreilor cetăţeni, au 
a fi judecate după legile ordinare (paragr. 20 al edictului), şi 
între altele li se recunoaşte dreptul anume de a cumpăra 
imobile (paragr. 11 al edictului). Continuă însă a se observa 
şi în urma edictului dispoziţiunile legale speciale, care exista 
din cauza religiunii şi a cultului diferit al Evreilor. De 
aceea Evreii au a presta jurământul în materie civilă după 
formele speciale prescrise în procedura ordinară şi care sunt 
ca şi formele prescrise de colecţiile Moldovei. 

Asemenea în privinţa jurământului Evreilor în materie pe- 
nală continuă a fi în vigoare dispoziţiile anterioare după care 
Evreul în materie criminală nu poate fi silit a jura, iar decla- 
rațiile voluntare făcute în aceleaşi cazuri nu constitue o 
probă deplină (v. paragr. 21, 22, 23 ale edictului) şi Allge- 
meine Gerichtsordnung. Th. 1, Tit. 10, paragr. 317—353. 

In privinţa cultului şi instrucției Evreilor edictul nu con- 
ţine nimic decât că pentru aceasta se vor lua dispoziţiuni după 
ee se vor consulta bărbaţi, cari prin cunoştinţele lor și prin 
onestitate inspiră încredere publică. (Paragr. 39 al edictului). 

Aşa dar, după dispozițiunile edictului numai Evreii care 
dobândiseră dreptul de cetăţeni aveau drept de-a ocupa cate- 
dre şi unele funcțiuni la comună, dreptul de-a face comerț şi 
industrie, dreptul de-a cumpăra imobile, erau însă lipsiţi de 
exerciţiul drepturilor politice, de dreptul de a ocupa funcţii ale 
statului, aveau drepturi mărginite în comună şi continuau a 
fi supuși restricţiilor speciale în privinţa jurământului. 

Acest edict deşi avea un caracter general, nu s'a aplicat în 
părţile anexate Prusiei în urma Congresului dela Viena, în 
care părţi au continuat a fi în vigoare restricţiile de mai 
înainte în privinţa Evreilor, de aceea între altele, deşi după 
S 11 al edictului Evreii cetăţeni puteau cumpăra imobile, cu 
toate acestea ei nu au avut dreptul de-a dobândi imobile în 
provinciile deslipite de Saxonia, în părţile anexate dela Hes- 
sen, Darmstadt şi Nassau precum şi în Neuvorpommern şi 
Rügen nu puteau dobândi imobile decât cu autorizaţia guver- 
nului pentru imobile rurale, şi autorităţilor orăşeneşti pentru 
imobilele urbane ; iar în districtul Culm, Mechelau, în oraşul 
Thorn, Evreii erau cu totul lipsiţi de dreptul de-a dobândi 
imobile rurale, iar imobile urbane ei nu puteau dobândi decât 
dacă justificau că posed 40.000 fr., că cunosc limba polonă sau 
franceză, că trimit copiii lor dela 7 ani la şcoală, nu au 

semne externe distinctive şi nu se oferă un doritor creştin. 
(V. Staatsrecht der preussischen Monarchie I p. 324). 

Pe lângă acestea în urmă sa mai mărginit capacitatea 
Evreilor, luându-li-se dreptul de-a putea fi profesori, prin or- 
dinul cabinetului din 18 August 1822. 

Aşezarea Evreilor la țară şi în oraşe a fost mărginită în 
urmă şi prin legea din 31 Decemvrie 1842, în virtutea căreia 
comunele puteau să refuze primirea Evreilor cetățeni întrucât 
nu justificau că-şi pot procura locuința şi întreținerea. Mai 
mult, ivindu-se pericol pentru existența țăranilor din cauza 
contactului cu Evreii ce se așezaseră la țară în patru districte 
ale guvernului Minden, prin ordinul din 20 Septemvrie 1836 
s'a mărginit capacitatea-Evreilor ce o aveau după edict în 
următoarele privinţe : 

1. Că Evreii să nu mai poată cumpăra imobile ţărăneşti în 
acele circumscripții, decât sub condiţia ca să le exploateze ei 
singuri şi tot cu Evrei, almintrelea aceste imobile au a se 
vinde silit de tribunal numai după cererea guvernului provin- 
ciei şi fără altă cercetare. 

2. Că Evreii nu pot acţiona pe ţăranii acelor districte 
pentru sume datorite, decât numai dacă se constată datoria 
prin un act făcut dinnaintea judecătorului domiciliului debi- 
torului, având judecătorul a cerceta din oficiu dacă nu este 
bănuială de uzură şi în acest caz el putea refuza încheerea 
actului. 

Dar între dispoziţiile relative la condiţia juridică a Evreilor 
urmate în urma edictului din 1812 e importanta ordonanţă 
din 1833, prin care s'au regulat relaţiile Evreilor din provin- 
cia Posen, care continuaseră a fi supuşi unor regule deosebite. 
Această ordonanţă regulează mai întâiu relaţiile cultului și 
ale instrucției Evreilor, organizează sinagogile şi obligă pe 
fiecare evreu, care se află în circumscripţia unei sinagoge, 
să facă parte din această sinagogă, organizează administrarea 
sinagogelor ca corporaţii şi impune acestor corporaţii îndato- 
rirea de a îngriji pe lângă interesele cultului de acelea ale 
instrucției. 

Sinagogele fiind organizate în termenul de 6 luni dela pu- 
blicarea ordonanţei, şi dacă autorităţile administrative ale 
sinagogelor vor fi declarat că vor îndeplini îndatoririle im- 
puse prin ordonanţă, în privinţa întreţinerii cultului şi 
instrucției, toți părinţii de familie şi persoanele care vor 
întruni oarecare condițiuni, vor putea fi naturalizaţi (8 16). 

Condiţiile generale ce se cer pentru naturalizare, sunt: 
1) Vieaţă nepătată, 2) capacitatea şi îndatorirea de a se servi 
exclusiv de limba germană în toate afacerile publice, în acte 
şi socoteli, 3) de a adopta un nume de familie (paragr. 17). 

Pe lângă acestea, Evreii ce vor fi naturalizați trebue să mai 
justifice : 1) că dela 1 Iunie 1815 continuu au locuit în pro- 
vincia Posen, şi 2) că îndeplinesc una din condiţiile speciale în 
privința ocupaţiei, a averii sau a deosebitelor merite ce au 
(paragr. 18). Acelor Evrei cari vor fi în condiţiile paragra- 
fului 17 şi vor justifica condiţiile paragrafului 18, guvernul 
provinciei are a le da patente de naturalizare (8 19). Capa- 
citatea Evreilor naturalizaţi e aceeaşi prevăzută pria edictul 
de mai sus. Se prevede în paragr. 22 anume, că ei nu au 
dreptul de a fi aleși în funcțiunile statului sau ale comunei 
(ca Magistratsdirigent) deşi pot dobândi dreptul de cetăţenie 
în oraș (das städtische Bürgerrecht); că nu pot fi aleşi ca 
deputaţi la adunările cercuale și provinciale, că dacă pose- 
dează imobile numite Rittergiiter (moşii nobilitare) de care 
sunt lipite drepturi onorifice, acestea se vor exercita de către 
stat ; că nu-și pot strămuta domiciliul în altă provincie, decât 
cu autorizarea ministrului de interne. 

In opoziţie cu Evreii naturalizaţi au a fi consideraţi ca 
nenaturalizaţi acei Evrei cari locuesc în provincia Posen dela 
1 Iunie 1815 sau cari locuesc acolo în virtutea unei concesiuni 
posterioare, însă nu întrunesc condiţiile indicate mai sus spre 
a fi naturalizaţi ($ 23). Aceștia trebue să se legitimeze prin 
certificate liberate de autoritatea polițienească a locului după 
o listă ce se face de către autorităţile administrative a fiecă- 
rei sinagoge. Evreii nenaturalizaţi nu pot să devie cetăţeni 
într'un oraş, sunt opriţi a-şi alege domiciliul la ţară afară 
dacă au dobândit un imobil rural sau l-au arendat, sau îl 
exploatează singuri, sau s'au vârît la un proprietar ; mai sunt 
opriţi de a ţine cârciume la ţară, iar la oraş, numai în urma 
încuviinţării poliţiei locului, asemenea a face comerț ambu- 
lant; actele pentru constatarea împrumuturilor trebue să fie 
făcute dinaintea judecătoriei sub pedeapsă de nulitate; ase- 
menea vor fi nule şi pretenţiile lor pentru băuturi vândute 
(cf. $ 25). Atât Evreii naturalizaţi cât și cei nenaturalizaţi nu 
se pot căsători cu o Evreică străină decât dacă aceasta va 
avea o avere de 500 taleri (cf. SS 15 şi 26); asemenea ei nu 
sunt obligaţi de a servi în armată (cf. $ 14) trebuind însă pen- 
tru această scutire să plătească impozite deosebite. Toţi 
Evreii cari nu se pot legitima prin certificate sunt străini şi 
pot fi trimişi peste graniţă la urma lor (§ 24). - 

In urma ordonanţei din 1833 interveni importanta lege din 
17 Ianuarie 1845 în privinţa meseriilor prin care Evreii din 
toată monarhia erau excluşi dela vreo 18 meserii, care cer 
o deosebită încredere publică. (V. S$ 51—55 ale legii). 

Dar regularea generală a condiţiei Evreilor din întreaga 
monarhie, așteptată de mult, se săvârşi prin legea din 23 


= e Dai a 


OPERA POLITICA 465- 


Iulie 1847. Insă această lege nu face decât contopeşte dispo- 
zițiile edictului dela 1812 cu ale ordonanţei din 1833. 

In comparaţie cu edictul din 1812 legea din 1847 e chiar în 
unele privinţe mai restrictivă, deși § 1 al legii declară că toți 
supușii evrei au aceleaşi drepturi şi îndatoriri ca şi supuşii 
creştini. Cu toate acestea Evreii nu pot ocupa la universităţi 
decât oarecare catedre anume indicate ; de altmintrelea ei nu 
pot fi admişi ca membri ai Senatului universităţii şi nu pot 
conduce şi supraveghia treburile cultului şi instrucţiunii creş- 
tine ; nu pot ocupa nici o funcţiune a statului sau a comunei, 
care ar consista în exerciţiul unei puteri judecătoreşti, poli- 
ţieneşti sau executive ($ 2 al legii). Evreii nu sunt admişi 
la exercițiul drepturilor politice (stăndische Rechte). de a fi 
alegători sau aleși precum şi tot astfel sunt excluşi dela exer- 
ciţiul unor drepturi onorifice (8 3). Se mănţine dispoziţia ca 
registrele de comerţ, nefiind scrise în limba germană, nu pot 
servi ca dovadă pentru Evrei, conform $ 6 al legii; se des- 
ființează însă restricţiile cuprinse în legea meseriilor din 
1845, Ianuarie 17, precum şi dispoziţiile speciale în privinţa 
jurământului. Asemenea, în urma acestei legi, Evreii ne- 
străini, care nu ar fi fost naturalizaţi, nu au trebuinţă de un 
pașaport spre a reședea (cf. Röme, Staatsrecht II $ pag. 503). 

Cu toată generozitatea legii, în vederea împrejurărilor deo- 
sebite ale provinciei Posen, legea din 1874 a menţinut încât 
priveşte Evreii din acea provincie, dispoziţiile deosebite ale 
ordonanţei din 1833 și între altele deosebirea între Evreii 
naturalizaţi şi nenaturalizați cu capacitate deosebită pentru 
unii şi alţii ($ 24—33 ale legii). In privinţa cultului şi a 
instrucției Evreilor în acea lege sunt dispoziţii care dovedesc 
prevederea şi solicitudinea legiuitorului pentru rădicarea 
nivelului moral şi intelectual al Evreilor, dispoziţii care şi 
astăzi sunt în vigoare. 

In cât privește însă pe Evreii străini în general, (8 34—36 
ale edictului) și dispoziţia paragrafului 30 a ordonanţei din 
1833. In virtutea acestor ordonanţe Evreii străini nu se pot 
stabili în Prusia fără a obţine patenta de naturalizare, ce se 
dă, în urma încuviinţării ministrului de interne, de autorită- 
ţile polițienești ; că fără acea autorizaţie a ministrului de 
interne, Evreii străini nu pot fi admiși, sub pedeapsă de 
închisoare sau de amendă, a fi rabini sau oficianţi la o sina- 
gogă, calfe, ucenici; — că ei nu pot intra şi călători decât 
pentru a face comerț conf. dispoziţiilor polițienești ce 
s'au dat succesiv în această privinţă, fiind tot odată obligaţi 
cu toţii a avea pașaport. 

Astfel au fost regulate relaţiile Evreilor până la 1848. Evreii 
nu dobândiseră egalitatea nici sub raportul dreptului privat. 
In. urma mişcării dela 1848, promulgându-se şi în Prusia o 

constituţie la 31 Ianuarie 1850) al cărei paragraf 4 declară 
că toţi Prusienii sunt de o potrivă înaintea legii, iar $ 12, 
că folosinţa drepturilor civile şi politice este independentă 
de confesiunea religioasă, sar fi crezut că Evreii ar fi trebuit 
să fie admişi la exerciţiul tuturor drepturilor politice şi a 
ocupa orice fel de funcțiuni. Cu toate acestea — şi în urma. 
Constituţiei — s'a contestat Evreilor dreptul de a exercita 
oarecare drepturi politice, de a ocupa în sate funcțiunea de 
primar (Schulzamt), de a fi profesori nu numai la universi- 
tăţi ci şi la şcoalele inferioare, de a ocupa funcțiuni judecăto- 
reşti ş. a.; guvernul persista a susţine că legile speciale în 
privinţa Evreilor nu sar fi abrogat prin dispoziţiile constitu- 
tiei şi că Evreii continuau a fi supuși restricţiilor ce conți- 
neau acele legi. (V. Rânne Staatsrecht $ 106, pag. 429 text şi 
nota 1;; eodem 8 449 nota 5). 

Abia prin legea din 3 Iulie 1869 s'au abrogat orice fel de 
restricţii ce existau în privința Evreilor pământeni, recunos- 
cându-li-se egalitatea perfectă cu Creştinii sub toate rapor- 
turile. 

Astfel dar nu deodată, ci pas cu pas, cu multă greutate şi 
după un spaţiu de mai (bine) de 60 ani dela memorabilul edict 
din 1812, s'a recunoscut Evreilor din Prusia egalitatea per- 
fectă. 

In cât priveşte pe Evreii străini, şi între altele spre a opri 
năvălirea Evreilor fără căpătâiu, sunt varii dispoziţii ce se 
execută de o vigilentă poliţie. Intre alte dispoziţii continuă 
a se observa încă astăzi în privinţa lor: 1) dispoziţia edictului 
din 1780 Dec. 12 contra furişării Evreilor cerşetori ; 2) dispo- 
ziţia edictului din 1817 pentru paşapoarte ; 3) dispoziţiile ordi- 
nului cabinetului din 11 Sept. 1823 pentru împiedecarea năvă- 
lirii Evreilor din Polonia; 4) dispoziţiile § 71 al legii din 
1847 ; şi în privința Evreilor ca şi a străinilor cerşetori fără 
ocupaţie, sau care fiind isgoniţi s'au reîntors din nou, con- 
form legii din 6 Iunie 1843 autoritatea poliţienească are drep- 
tul a-i isgoni peste graniţă, fie înainte, fie după pedepsirea 
lor, acum conform § 361 din codul nou penal. A 

Pe lângă supravegherea ce exercită poliția în modul arătat 
— comunele însăşi au dreptul a se opune până astăzi conform 
legii din 31 Dec. 1842, aşezării cuiva în comună, fie cetățean, 
fie străin, care nu ar avea mijloace a locui şi spre a se hrăni. 
Comunele mai au dreptul, conform art. 52 din legea pentru 
organizarea comunelor urbane din provinciile răsăritene din 
30 Mai 1853, a percepe o taxă dela toţi care vor a se așeza. 
în comună, şi a nu acorda dreptul de cetățean în-oraș decât 
dacă acesta prestează o deosebită taxă. (V. Rönne, Staats- 
recht, 8 90 pag. 309). Ata 

Toate aceste restricţii, care se execută cu rigoare de poliţie: 

precum şi de autorităţile comunale, nu constitue o persecuție, 
— şi nimeni nu le-a taxat astfel. Ceea ce e legitim aiurea, 
de ce n'ar fi legitim şi la noi?  Introducând dispoziţii ana- 
loage cu ale Prusiei și executându-le cu aceeaşi rigoare, statul 
ar îndeplini o datorie ce o are în interesul siguranţei publice, 
şi pentru care nu s'a făcut mai nimic. 

Cu introducerea de dispoziţii în felul arătat, cu organizarea 
poliţiei generale în mod serios, am scăpa ţara şi comunele 
de Evrei fără căpătâiu, cari astăzi ne inundează şi constitue 
o cauză de periclitare pentru populaţia urbană şi rurală. 


CAMERELE DE REVIZUIRE ȘI ART. 7 


Din marea unitate etnică a Tracilor romanizați, care ocupa 
în veacul de mijloc aproape întreg teritoriul peninsulei balca- 
nice, începând de sub zidurile Constantinopolei, a Atenei şi 
a Triestului, şi ajungând până la Nistru spre miază-noapte şi 
răsărit, până în şesurile Tisei spre apus, n'a mai rămas decât 
mâna aceasta de popor românesc liber pe peticul de pământ 
dintre Prut, Dunăre şi Carpaţi şi pentru posesiunea acestui 
petic se vor arunca sorții ca asupra cămăşii lui Hristos, de 
astădată nu în străinătate, ci în chiar Camerele României. 

Nu e într'adevăr popor megieş care să n'aibă români sub 
jugul său: Sârbi, Bulgari, Greci, Turci, Unguri, Muscali, 
Nemţi, fiecare are, unii milioane, alţii sute de mii de suflete 
din acest popor osândit de Dumnezeu spre nefericire şi robie, 
numai pământul acesta era de sine stătător în urma vitejiei 
și prevederii înţelepţilor bătrâni şi acesta e acum ameninţat 
a deveni prada tuturor adunăturilor fără de patrie din câteşi 
patru colţurile lumii. Infiorătoare într'adevăr sunt amănun- 
tele aduse de noi în numărul de ieri, în privirea purtării 
Evreilor din Galiţia şi Bucovina faţă cu populaţiunile auto- 
htone, şi să nu uităm că acelaşi soiu de oameni, gonit de 
mizerie şi de noile legi restrictive, s'a pripășit întrun număr 
zdrobitor pe pământul nostru, că dela trecerea Ruşilor în- 
coace au umplut toate mahalalele Bucureştilor, că au prins 
rădăcini chiar în Craiova, în ţara Oltului, unde locuesc cei 
mai harnici şi mai strângători Români, că pretutindenea 
unde-ți arunci ochii îi zăreşti ca şi când ar fi răsărit din 
pământ, toate acestea în perspectiva realizării articolului 44 
al tractatului dela Berlin. Aflăm asemenea, că Rusia, pre- 
cum închidea mai alaltăeri graniţele contra întoarcerii ruble- 
lor ei, le-a închis de astă dată contra întoarcerii evreilor ei. 

Faţă cu această cestiune de vieaţă şi de moarte şi încă 
de moarte laşă, şi continuă, fără meritul de a fi luptat cu 
bărbăţie, fără conştiinta de a fi fost învins, care va fi atitu- 
dinea Camerelor române ? Călări-vor deputaţii iarăşi pe teorii 
umanitare şi juridice?  Confirma-vor minciuna obraznică 


470 M. EMINESCU 


că evreii au fost la noi persecutați din cauze religioase, la 
noi unde se grămădesc, cum nu s'au mai grămădit nicăiri ? 

Când vedem rezultatele fioroase ale dominaţiunii jidoveşti 
în Galiţia, când gazeta oficială a regatului arată că în cinci 
ani numai s'a publicat vânzarea silită a 800.000 imobile ţără- 
nești, când socotim că populaţia întreagă a acelei ţări e de 
vreo trei milioane cu evrei cu tot şi că acea cifră înspăimân- 
tătoare reprezintă totalitatea capilor de familie creştină de 
prin sate, când vedem un întreg popor desmoştenit pe cale 
de a-și părăsi vetrele străbune spre a emigra în America, 
oare mai e îndoială că aceleaşi elemente de corupţie şi apli- 
care ţin a uza de aceleaşi mijloace, a ajunge la aceleaşi sco- 
puri pe care le-au atins în acea parte a nefericitei Polonii ? 
Dacă astăzi când mau plenitudinea drepturilor civile şi nici 
pe cele politice, au pus mâna pe tot negoţul şi pe toată 
industria mică din Moldova, dacă astăzi se lăţesc înspăimân- 
tător asupra şesului țării româneşti, dacă azi se încuibă în 
vatra harnicilor Olteni, ce va fi oare mâine, când vor avea 
drepturi egale, când vor avea putinţa de a-şi zice Români, 
când vor avea înscris în legi dreptul formal, că patria aceasta 
este a lor deopotrivă cu noi? 

Pe câtă vreme cestiunea era pendantă, am promis a ne feri 
de ea ca de-o armă electorală, numai pentrucă stetea prezum- 
țiunea că guvernul va lăsa alegerile libere, pentru ca cel 
puţin în această unică cestiune, ţara aceasta să poată rosti 
ce voeşte. Dar nu. S'au încărcat listele electorale ale cole- 
giului I şi al II-lea cu funcţionari și arendaşi în restanţă, s'a 
făcut din alegeri cestiune de familie, de postomanie şi de 
interes, s'a falşificat în ora supremă voința naţei, cum nu 
sa mai falşificat niciodată. Numai Moldova, pământ înzecit 
de sfânt, ai cărei eroi dorm somnul de veci în umbra pajure- 
lor străine, pe ale cărei moaşte sfinte calcă picior strâin, 
numai Moldova s'a scuturat ca un leu, menit spre junghiare 
odată, poate pentru cea din urmă dată. Astăzi a trecut tim- 
pul tăcerii şi putem expune limpede întreaga primejdie ce ne 
ameninţă. 

Prezidentul consiliului, organul său Românul, în fine mesa- 
jul Domnesc însuşi, repetă aceeaşi întrebare naivă, dacă e 
din neştiinţă, culpabilă, dacă e făcută din cunoştinţă de 
cauză. Puteţi crede, d-lor, zicea ministrul, că Europa vrea, 
poate să vrea nimicirea noastră? Iar mesajul zice: „In 
regularea cestiunilor de detaliu (puterile) mau cugetat, ele 
nu puteau cugeta a ne impune condițiuni absolute contrarit 
intereselor noastre celor mai vitale“. Oare dacă prezidentul 
consiliului ştie ce voeşte Europa, de ce nu ni-o spune şi nouă ? 

Noi — din nefericire — suntem convinşi că Europa oficială 
ştie întreaga stare de lucruri dela noi, că cunoaşte din fir în 


pe - 

păr toate relațiile noastre din lăuntru, că agenții consulari 
au dat statistice mai exacte decât noi înşine, că diplomația 
europeană ştie că noi suntem cei amenințați şi persecutați şi 
Evreii cei amenințători şi persecutori, sau pentru a vorbi ca 
deputatul dela Silezia, Cienciola, Ovreii sunt îmblătitorii 
noi îmblătiţii (die Iluden die Drescher, wir die Gedroschenen). 
De aceea, înainte de a ne dovedi ziarul guvernamental con- 
trariul, nu prin fraze ci în realitate, până atunci susţinem că 
Europa e pe deplin informată în privirea stării noastre şi 
în cunoştinţă de cauză ne-a dictat art. 44. 'Ţinem deci ca 
orice iluzie să dispară în privirea aceasta, să ne înfăţişăm 
înaintea ochilor primejdia în toată întregimea ei și să luăm 
hotărîri conforme cu gravitatea supremă a momentului. Ori- 
cât de puţine ar fi glasurile, care ne vor sfătui să nu ne 
ucidem chiar cu mâinile noastre, acelea vor trebui ascultate. 

Deocamdată, pentru a arăta cum Românul tratează cestiu- 
nea, vom reproduce următoarea lecţie de umanitarism cosmo- 
polit, pe care ne-o dă în numărul dela 18 (30) Mai: Adică 
articolul 7! 

„In contrazicere flagrantă cu spiritul de dreptate şi înfră- 
tire generală care a inspirat legile noastre organice, lăsând 
într'o fatală părăsire deprinderile ospitaliere ce disting dintre 
toţi vecinii săi pe poporul nostru, noi ne-am apucat atunci 
orbeşte să ridicăm, chiar pe pragul pactului nostru social, un 
fel de meterez neezplicabil, care— drept să vorbim — nu 
avea, când s'a făcut, nici o rațiune plauzibilă de a fi, şi care, 
în viguroasa lui formă, nu era nici prudent, nici românesc, 
nici nu dădea vreo garanţie“. 

Iertaţi-ne, milostivi stăpâni roşii, cel puţin dacă vom dovedi 
că lipsa noastră de ospitalitate o plătim cu vieaţa noastră. 
D-rul YFlaișlen — care desigur numai vr'un ţuţuian fanatic 
dela Vrancea nu poate fi — ne spune în raportul general al 
consiliului de igienă, că în anul 1878, în Iaşi 

au murit 1454 creştini, şi 

s'au născut 1093 

adică au murit cu 361 mai mulţi, de cum s'au născut, pe 
când din mult persecutaţii Evrei 

s'au născut 1602 şi 

au murit 1428 

adică s'au născut 174 mai mulţi de cum au murit. Fiecărui 
suflet de evreu în plus, au trebuit să-i facă loc în lume doi 
creştini, care au murit. 

Noi credem, că ospitalitatea aceasta e atât de mare şi de 
întinsă, încât nu numai, alături li se fac loc evreilor, dar 
Românii se curăţă în genere de pe fața pământului doi pen- 
tru unul, ca să-i lase noului cetăţean în perspectivă, două 
pâni nu una. Noi credem că înainte de discutarea artico- 

lului 7, Camerele de revizuire ar trebui să gândească la 
îmbunătăţirea stării românilor.  Neînstrăinarea absolută şi 
indivizibilitatea pământurilor ţărăneşti, moştenirea imobilului 
indivizibil de către primul sau ultimul născut, împroprietări- 
rea celorlalţi fii pe moşiile parcelate sistematic, ale statului, 
sub aceeaşi lege de moştenire, iată măsuri ultraretrograde 
dar româneşti, care ar asigura sporirea populaţiei şi existența 
măcar a unei singure clase puternice, a ţăranilor. După ce, 
prin sporirea suficientă a populaţiei, cultura pământului, 
extensivă cum este, ar avea braţe destule pentru a deveni 
intensivă, am avea timp a ne gândi şi la regularea poziţiei 
noilor cetăţeni de rit mozaic. 

In orice caz dela rezolvirea cestiunii sociale şi economice 
atârnă existenţa poporului românesc. Cine cu ocazia aceasta 
nu se va arăta cu inima bărbată, asupra aceluia cadă cuvin- 
tele lui Vasile Lupul VV. „Cine-şi vicleneşte moşia şi neamul, 
mai rău decât ucigașii de părinţi să se certe.“ 


CONSERVAREA NAȚIONALITĂŢII... SUPREMA LEGE 


De ceea ce ne temem noi mai mult în împrejurările de faţă, 
e ca nu cumva şi Camerele actuale să fie insuilate de acelaşi 
spirit de pospăială şi superficialitate, care distinge generaţia 
actuală în defavorul ei de cele trecute. Fără cele mai slabe 
cunoştinţe istorice, fără a fi recunoscut că mai cu seamă 
în ştiinţele ce ating statul şi societatea, nu există nici un 
adevăr absolut, şi că toate dispoziţiile câte ating vieaţa juri- 
dică şi economică a naţiei, trebue să rezulte înainte de toate 
din suprema lege a conservării naţionalităţii şi a ţării cu 
orice mijloc şi pe orice cale, chiar dacă mijlocul şi calea n'ar 
fi conforme cu civilizaţia şi umanitarismul, care azi formează 
masca și pretextul sub care apusul se luptă cu toate civili- 
zaţiile rămase îndărăt sau eterogene — tinerii noştri au luat 
drept bun tot ce se poate ceti în câţiva ani în autori fran- 
cezi şi germani, dispensându-se cu desăvârşire de a mai gândi 
şi ei înşii ceva, de a mai cerceta şi ei înşii. l 

Astfel fără a discuta sau gândi, s'au introdus cu toptanul 
legi străine în toată puterea cuvântului, care substitue pre- 
tutindenea şi pururea în locul noțiunilor nație, țară, roman, 
noțiunea om, cetățean al universului, fie din Berber, din 
Nigritania, din China sau în fine — extract de Galiția. După 
capetele înțelepte şi stup de liberalism ale epocei noastre, o 

nație ca a noastră, ieşită de ieri alaltăieri din stadiul păstoriei, 
înzestrată, e drept, cu multe daruri, dar nedeprinsă la artele 
şi munca apusenilor, trebuia pusă neapărat pe aceeaşi linie 
cu apusul, trebuia să concureze ca egal cu egal cu toate na- 
ţiile şi toate civilizațiile, trebuia să stee cu toată Europa în 
raporturile de liber schimb şi de liberă aşezare reciprocă, în 
care stau întreolaltă Franţa şi Anglia bunăoară. Ce sau în- 
tâmplat în urma acestui americanism, introdus ca sistem în 
vieaţa statului nostru ? 

Mai întâi s'au creat goluri artificiale în vieaţa statului, 
pentru care se cereau cu totul alte individualităţi decât acelea 
care s'au grămădit în ele. Un sistem reprezentativ, întins ca 
o reţea asupra ţării întregi, influenţat însă totdeauna în mod 
absolut de guvernul central, şi-a format în fiece părticică 
organele sale, sub formă de consilii judeţene, consilii comu- 
nale, consilii de instrucţiune, consilii în sus şi în jos, care 
nici ştiau ce să consilieze, nici aveau ce reprezenta decât pe 
persoanele din care erau compuse. Mii de funcțiuni noi sau 
înfiinţat, care să garanteze exerciţiul libertăţilor publice şi 
private, dar s'au ocupat de oameni care nici ştiau ce însem- 
nează întreagă organizaţia aceasta. Toate braţele care puteau 
munci sau produce ceva folositor sau detras ramurilor de 
activitate economică, pentru a aspira la funcțiuni publice, 
încât în locul întrecerii pe calea industriei şi a muncei în 
genere, vieaţa naţiei se preface într'o întrecere în palavre, 
într'o luptă pentru puterea statului, ca mijloc de existenţă. 
O declasare generală începe în toată România. Oameni fără 
ştiinţă, fără onestitate şi fără avere se grupează în toate 
părţile ţării în partid radical, şi fiecare din acești pitici se 
simte egal cu oamenii cei mai avuţi şi cei mai inteligenţi ai 
ţării. Unde chiar roşilor nu le ajunge indivizi spre a umplea 
cu ei aceste goluri create în mod artificial, acolo ei întind 
mâna în pușcăriile ţării sau în cele străine pentru a scoate 
deputaţi de coleg. IV din ele, făcând astfel din vr'un scriitor 
sătesc din Ardeal, urmărit pentru excrocherie, profesor de 
şcoală secundară şi deputat în sfatul ţării. Lista detailată a 
alegătorilor colegiului I de Argeş, pe care o publicăm şi azi 
în capul foii, arată ce fel de nație este aceea în care noi 
n'avem încredere; este anume partea aceea a naţiei, care 


trage pe sfoară clasele muncitoare şi pozitive ale poporului, 
trăind de pe spinarea lui fără a-l compensa prin nimic, nici 
prin ştiinţă, nici prin onestitate, nici prin avere. lată rezul- 
tatul pospăielii şi a superficialităţii de ieri. 4 

Teamă ne e dar şi astăzi ca asemenea o samă de avocaţi 
buni, cu darul vorbirii, vor tranşa și cestiunea arzătoare a 
Evreilor, care poate deveni cestiunea complectei duşmâniri 
a poporului românesc, tot cu fraze umanitare şi cu fineţe de- 

distincţiuni juridice, fără a se ţinea seamă nici de trecutul 
acestui popor, nici de lipsa lui de experienţă şi de slăbiciu- 
nea lui economică, nici de lipsa lui de cultură. Ne temem 
în sfârşit că naţia cosmopolită a d-lui C. A. Rosetti, să nu 
biruiască pe adevărata nație românească. 

Nu cu fraze şi măguliri, nu cu garde naţionale de florile 
mărului se iubește şi se creşte naţia adevărată. Noi o iubim 
aşa cum este, cum a făcut-o Dumnezeu, cum a ajuns prin su- 
ferinţele seculare până în zilele noastre. O iubim sans phrase. 
In privinţa frazelor frumoase şi protestaţiunilor de uliţă şi de 
profesii de credinţă suntem atât de săraci, încât însuşi d. 
Simion Mihalescu şi bancherul Warszawsky ne-ar putea da 
lecţii de retorică ; dar o iubim fără a-i cere nimic în schimb, 
nici chiar încrederea ei, atât de lesne de indus în eroare, 
nici chiar iubirea, înădită azi la lucruri străine şi la oameni 
străini. Şi chiar dacă amintirea noastră ar pieri în umbra 
vremurilor şi s'ar şterge din memoria tuturor, tot pe aceeaşi 
cale a conservării naţionalităţii şi ţării vom stărui, fără a 
face în această supremă privire nici o concesie primejdioasă 
ideilor veacului. Cine în această privire nu e cu noi, e contra 
noastră. 


CĂLĂII ALIANȚEI ISRAELITE 


Nu ne aducem aminte ca în vreo epocă România să fi avut 
în fruntea ei, ca astăzi, un guvern duşman intereselor şi exis- 
tenţei ei. Pentru întâia dată ni se 'ntâmplă ca guvernul să 
reprezinte de-a-dreptul străinătatea şi pretenţiile ei sdrobi- 
toare’ să ție în faţa ţării art. 44 al tratatului dela Berlin şi 
să ne zică „punga sau vieaţa“. j 

Guvernul Warszawski-Mihălescu e însărcinat de a răsplăti 
cu de prisos un act de înaltă trădare, adresarea Evreilor 
cătră străini ca sau să li se dea drepturi, sau nu mai existe 
România. Cine se putea însărcina mai bine cu această mi- 
siune, decât oamenii cari răsplătesc cu decorații și recom- 
pense naționale actele celei mai negre trădări ? Or 

Aceşti călăi ai alianței israelite se apropie dar de noi fără 
a spune ce vor, şi ne spun de-a dreptul prin foile lor, redijate 
de greci şi de jidani: „lată osânda de moarte ie Ce ne dați 
să vă lăsăm cu suflet? Am scos pânacuma a cincea parte a 
pământului României în vânzare prin emiterea de bani de 
hârtie. Mai rămân mnşiile particulare, cele răzășeșşti, mese- 
riile şi negoţul în oraşele ţării româneşti. Daţi-le pe toate 

la dispoziţia elementelor pripăşite din ţări străine, proclamaţi 
egalitatea între român în ţara lui şi orice venitură din lume 
şi atunci vă lăsăm cu suflet. Să vedem. Poate că de spaimă 
ne veţi da mai mult decât ne trebue. Ce-i daţi sărmanei 
alianţe ca să vă lase cu vieaţă ?“ 

Aceasta e atitudinea guvernului patrioţilor, după cum ne 
spune Românul. 

Tocmeală duşmănoasă fără ca să sarate ce voiește guvernul. 

Numai întrun singur rând Românul declară că discursul 
electoral al d-lui Costinescu e programa lui. Cu două tră- 
sături de condei însă se vedea, că după o coală plină de bat- 
jocuri mai cu seamă asupra feudalităţii creştine şi a boierilor 
din Moldova, d. Costinescu propunea deplină egalitate civilă 
şi numai restricţiuni în privirea drepturilor politice. Adecă, 
alianţa israelită nu cere nici ea mai mult. 

Dar acestor oameni nu li-i destul atâta. Până şi meritele 
domniei naţionale ale lui Vodă Cuza, căruia ei i-au pus pisto- 
lul în piept, vor să şi le atribue şie. Ei îşi atribue seculari- 
zarea moșiilor mânăstirilor închinate, unirea principatelor, 
împroprietărirea ţăranului şi apoi ei, pe care Vodă Cuza i-a 
tratat între patru ochi cu biciuşca de călărie şi cu isbituri cu 
piciorul pe uş'afară, mai cutează a zice că dela 1848 şi până 
acuma, orice idee de progres, de dreptate, de libertate şi de 
naţionalitate dela ei (a) venit. 

Adecă dela prăvălia bizantină C. A. Rosetti & Comp. 

Şase sute de milioane de franci datorie publică — iată ce 
vi se datorește vouă. 

Implerea ţării cu elementele străine, vânzarea ei prin con- 
cesiuni pe nouăzeci de ani, precupeţirea Basarabiei, vărsarea 
în zadar a sângelui oştirii armatei noastre, rechiziţiunile frau- 
duloase, oamenii din opt ţinuturi vânduți prin -contract lui 
Warszawski, împlerea listelor electorale cu rudele şi func- 
ţionarii voştri, batjocorirea şi ducerea ad absurdum a siste- 
mului constituţional, înțelegerile pe sub mână cu alianţa, 
omorîrea liniei Pitești-Vârciorova prin tarifele așezate pentru 
linia Ploieşti-Predeal, hoţia și falşificarea de acte publice 
erijate în sistem administrativ, mănţinerea în înalte func- 
ţiuni a oamenilor care au furat milioane, şi — finis coronat 
opus — vânzarea ţării și naţiei la jidani, iată meritele voastre 
dela 1848 încoace. 

Se mai îndoieşte oare cineva de toate acestea ? 

Nu mai departe decât acum cinci zile, la 31 Mai, o per- 
soană care a avut ocazia de a fi bine informată, ne-a înștiințat 
că vizitele primite de prezidentul Adunării, d. C. A. Rosetti, 


au fost următoarele : 

Mendelsohn, D. Solomon Halfon şi d. Elias, adecă tot descen- 
denţi direcţi ai colonilor lui Traian ca şi d. C. A. Rosetti. 

A doua zi — 1 Iunie — s'a prezentat la Adunare petiţiunea 
unui mare număr de Evrei, cari cer fără restricţiune drep- 
turile politice şi civile. 

Sapienti sat! 

Ceea ce au Camerele de revizuire de făcut, nu este deocam- 
dată cestiunea Evreilor. 

Ele trebue să judece mai întâiu faptele ministeriului Bră- 
tianu. Ele trebue să lucreze ca să dea ţării un guvern în 
care toţi să aibă încredere, să curețe atmosfera de mirosul 
Warszawski-Mihălescu, să despartă puşcăria de guvern, şi 
apoi va putea fi vorba de o cercetare liniştită a cestiunii 
israelite. 


ROADELE DEMAGOGIEI NOASTRE 


Oare roadele demagogiei noastre nu s'au pârguit destul pen- 
truca poporului românesc să i se aplece de ele? 

Puțin timp — trei ani abia — a stat la putere partidul 
patrioţilor subliniaţi şi ţara şi-a perdut rostul de nu mai 
dă de capăt complicaţiunilor ; ba existenţa ţării şi a naţio- 
nalităţii sunt în cumpănă. Incă trei ani şi întreg teritoriul 
României s'ar scoate la mezat pentru a se da celui ce va oferi 
mai mult pentru el. In locul unei autonomii depline, garan- 
tate de toate puterile, avem astăzi moftul independenţei atâr- 
nătoare de apostilul ruşinos şi ridicol totodată al alianţei 
israelite, în locul răsplătirii drepte a sângelui oștirii noastre, 
avem pierderea unei părți din moşia străveche a Moldovei şi 
preste toate acestea, primejdia de a fi inundaţi şi cotropiţi 
de sute de mii de proletari flămânzi şi cu totul improductivi, 
al căror singur merit e o lăcomie rapace, a căror armă e 
vicleșugul şi corumperea, a căror patrie nu e nicăieri în lume 
şi cari nu-şi mai găsesc căpătâi decât în România, unde să 
se oploșească la umbra teoriei roseteşti de „om şi om“. + 

Este aceasta sau nu o ducere ad absurdum a teoriilor 
demagogice ? 

Dar a trecut vremea imputărilor — acum e vorba de a 
scăpa pe cât se poate de mult de inundarea generală. In 
treacăt doar mai pomenim, că multe se spun despre compli- 
citatea guvernului radical cu alianţa israelită. E de ex. 
foarte semnificativă tăcerea deplină, lipsa oricărui protest a 
miniştrilor noştri, cari au fost faţă la deliberările congresu-— 

lui dela Berlin, şi tăcerea aceasta este atât de semnificativă 
încât cercuri, în genere bine informate, susțin că art. 44 ar fi 
fost propus de unul dintre ei. E şi mai semnificativă tăcerea 
sistematică de azi a guvernului, căci nici în adunări, nici în 
conventicule naţionale-liberale guvernul nu spune ce voiește, 
ce soluţiuni ar înlătura greutăţile internaţionale, nimic c'un 
cuvânt. 

Dacă guvernul pare a avea explicări, apoi le are numai 
cu alianţa. 

Mai mulţi reprezentanţi ai acestei nouă puteri europene, 
mai mulţi soli ai vitezei, iubitoarei de adevăr, lealei şi gene- 
roasei naţii israelite, petrec la Bucureşti, mirabile dictu, nu 
în arest corecţional pentru escrocherie, nici în detenţiune 
pentru vagabondaj, ci gură'n gură cu sf. Marele Prooroc C. A. 
Rosetti pentru a pune la cale fericirea ţării românești, ame- 
ninţând cu intervenţiunea, având depline puteri de a cumpăra 
voturi în adunări de va fi necesitate şi de a se'nţelege asupra 
gheşeftului, mai dând unul, mai lăsând celălalt. In loc ca 
aceşti indivizi să fie transportaţi cu dorobanţi peste graniţă, 
ca o specie de spioni şi de agenţi provocatori ai unei socie- 
tăţi internaționale, organizate contra existenţei statului 
român, ei se primblă prin Bucureşti bucurându-se ca orice om 
cinstit şi neutru de umbra teoriei „om şi om“. Nu mai lip- 
seşte decât să li se dea şi banchete, iar masalagiii marelui 
partid să facă o manifestaţie naţională şi patriotică în onoa- 
rea Inălţimilor Lor semitice. 

Sperăm însă că a sosit deja timpul, în care nația româ- 
nească să se fi săturat în adânc de superficialele teorii dema- 
gogice-umanitare şi că reprezentanţii acestor teorii, fie ei emi- 
sari ai alianţei, fie capi de partide, numite în ironie naţionale, 
vor reafla astăzi în noi acel vechiu bun simţ, întunecat de 
câtva timp, dar pentru care poporul nostru era vestit odată, 
care nu se lasă indus în eroare prin distincţiuni subţiri şi 
trageri pe sfoară de sistem superior. 

Deşi nu ştim şi nici putem şti, dacă o rezolvare a cestiunii 
în sens strict-naţional şi fără nici o concesie făcută teoriilor 
roseteşti şi luminilor secolului cum s'ar prinde, ar întâmpina 
sau nu greutăţi internaţionale, totuși nu trebue să exagerăm 
aceste greutăţi şi speriindu-ne de umbra noastră proprie 
şi de închipuiri deşerte, hrănite de o jurnalistică venală, să 
sărim din lac în puț. 

Mai înainte de toate să nu crează cineva, că există în lume 
vreo putere, care de dragul Evreilor va pune în mişcare 
vreun soldat, că se vor primejdui oasele unui singur creștin 
pentru această casă dispreţuită din adâncul inimei de toate 
popoarele europene. Dacă ar urma într'adevăr o interven- 
țiune — ceea ce nu credem — cestiunea israelită ar fi pre- 

textul, nu cauza adevărată a ei ; iar dacă e vorba de pretexte, 
cată să admitem, că îndată ce o înţelegere sar stabili între 
cei ce ar avea interes de a nimici statul român, pretextele nu 
vor lipsi; de nu va fi cestiunea israelită, se va găsi altul şi 
totul s'ar reduce la o cestiune de timp şi de timp nu tocmai 
îndepărtat. 

Dacă însă o asemenea înţelegere nu s'ar putea stabili, atunci 
nici cestiunea israelită nu va fi mai primejdioasă din punct 
de vedere internaţional, decât aceea a deplinei uniri a prin- 
cipatelor, a alegerii Domnului străin ş. a. m. d., aceasta cu 
atât mai mult cu cât nimenea, absolut nimenea nu are drep- 
tul de a se amesteca în afacerile noastre interioare şi a 
regula poziţia nenumăratei mulţimi de proletari străini cari 
au venit pe capul nostru. 

Dacă dar un pericol internaţional există, el există abstrac- 
ţie făcând dela cestiunea israelită, iar dacă nu există, cestiu- 
nea israelită nu e în stare a-l crea. In orice caz cestiunea 
aceasta mar servi decât ca pretext și n'ar fi nici când cauza 
adevărată a unei politice dușmane nouă. 

Mănţinerea art. 7 chiar n'ar adăoga şi mar scădea peri- 
colul internaţional, dacă el într'adevăr ar exista; numai că 
o asemenea mănţinere ar însemna c'o luăm pe mânecă cu 
toată Europa, ceea ce nu ne-ar şade bine ca popor mic, ce 
suntem, și ar avea aparenţă, că căutăm pricina cu lumânarea. 
Avem în faţa noastră un tractat internaţional, pe care cei 
ce l-au semnat sunt obligaţi a-l respecta şi oricât de bine- 
voitoare ar fi unele din puteri pentru noi, oricât ar voi a 
recunoaşte greutăţile, cu cari avem a ne lupta, totuşi trebue 
să le dăm posibilitatea de-a ne face concesiuni şi să ne pu- 
nem şi noi pe terenul formal al tractatului dela Berlin. 
Dacă nu fără pericol, dar fără neplăceri continue o nație 
mică nu se poate face luntre şi punte contra tractatului dela 
Berlin. 

Aci e toată greutatea şi tot meşteşugul. A crea pentru 
Evrei posibilitatea de-a ajunge la drepturi civiie şi politice, 
fără a compromite nici un interes naţional şi economic al 
Românilor, a ridica piedeca absolută a religiei, pentru a o 
'mlocui cu garanții şi mai puternice, iată ţinta la care trebue 
să aspirăm cu toţii. 

inta aceasta e însă mult mai complicată de cum s'ar 
părea. Se cer lucrări de organizare şi introducerea unor prin- 
cipii în legislaţiunea noastră, care departe de a fi liberale-cos- 
mopolite, vor fi binişor retrograde, dar vor avea meritul de 
a pune pe de a pururea la adăpost naționalitatea noastră 
şi a ţării noastre. 

Dar asupra tuturor acestora vom reveni 

STATISTICA OVREILOR CÂND VINE? 


E’n adevăr admirabilă încăpățânarea cu care evreimea din 
lume stărueşte în interesul evreilor din România. Strânşi 
legați prin conştiinţa lor de unitate națională, evreii de pe 
fața pământului, cu toate că unii se pretind germani, alții 
francezi, italieni ori maghiari, ni se înfăţişează ca o ligă in- 
ternațională, puternică prin bogățiile de care dispune şi prin 
relaţiunile membrilor ei. Ani şi iarăşi ani de zile această ligă, 
membrii ei şi fiecare evreu în deosebi, şi-au dat silinţa a ne 
defăima şi a face să se stabilească în ţările dela apus părerea 
că suntem un popor netrebnic. In lipsă de proprie putere 
fizică evreii nu ne puteau sili să le acordăm în ţara noastră 
drepturile de care se bucură în alte ţări; s'au silit prin ur- 
mare să ne izoleze şi să facă presiune asupra noastră. 

In sfârşit această presiune a găsit o formulare pozitivă 
în tratatul dela Berlin. Suntem amenintaţi că în cazul, când 
nu am acorda evreilor drepturile, poziţia noastră internaţio- 
nală are să rămâe indefinită. Este un pericol cu desăvârşire 
nehotărît, cu care suntem ameninţaţi, şi nimeni nu e în stare 
să ne spună, ce are să urmeze în cazul când, împinşi de in- 
stinctul de conservare, am înlocui art. 7 cu altul care ar 
acorda drepturi tuturor fiinţelor omeneşti afară de evrei. 

Stim însă un lucru: că tratatul dela Berlin ne pune la 
discrețiunea Puterilor europene, şi că, bucurându-ne de încre- 
derea şi bunăvoința acestor puteri, nu am avea să ne temem 
de nimic. Nenorocirea noastră e, că am pierdut această în- 
credere şi că nu mai putem spera acte de bunăvoință din par- 
tea popoarelor apusene. Graţie propriei noastre greşeli, şi-a 
prapagandei evreești, suntem astăzi cu desăvârșire izolaţi 
şi nu ne mai putem rezima pe nici un fel de ajutor din afară. 
Si chiar dela sine se înțelege, că evreii nu scapă din vedere 
nimic ce poate contribui spre a ne ţinea în această izolare. 

Dacă în evreii din România ar fi câtuşi de puţină suflare 
de iubire pentru ţara în care trăesc şi ai cărei cetăţeni vor 
să fie, ei încă de mult ar fi declarat că nu vor să sporească 
greutăţile cu care ne luptăm și că, încrezându-se în bunul 
simţ politic al Românilor, nu stăruesc să li se acorde numai 
decât drepturile. Prin aceasta ei ar fi dovedit că tin la țară, 
că ţin la Români, că în lupta cu străinii vor să stea alături 
de noi, şi astfel ar fi câștigat un titlu la drepturile ce pretind, 
căci ar fi contribuit la îmblânzirea opiniei publice europene. 
In loc de acestea, răsfățaţi de sprijinul străin, ei se obrăz- 
nicesc, sunt mai îndărătnici decât ori şi când, ba nu se sfiesc 

a ne arunca vorba că nu le pasă de noi, când Europa ne 
face silă. 

In acelaş timp Evreii din străinătate găsesc nouă mij- 
loace, ca să preocupe opinia publică europeană în contra 
noastră ; între altele isbutesc a îndupleca pe renumitul pro- 
fesor Bluntschli a se pronunţa în cestiunea Evreilor potrivit 
cu pretenţiile lor. Acest verdict al profesorului Bluntschli, 
acest abuz de autoritate stabilită, nu poate să aibă alt scop 
şi nu va avea alt efect, decât pe acela de a ne ţinea izolați, 
de a face presiune asupra opiniei publice europene şi de 
a acredita din nou părerea, că Evreii au dreptate şi noi sun- 
tem un popor barbar. Dovadă despre aceasta sunt următoa- 
rele cuvinte, pe care se întemeează verdictul renumitului 
profesor : 

„Ca şi în celelalte ţări ale Europei orientale, deşi mai puţini 
numeroşi în țările Europei occidentale, se găseau evrei din 
timpurile cele mai vechi şi în Moldova şi Muntenia. Fără în- 
doială, că un număr mare de familii izraelite au venit în pro- 
vincia dunăreană, Dacia, încă sub domnia vechilor împărați 
romani. Aceste familii vechi „daco-izraelite sau conservat 
aici“ şi sunt chiar cel puţin „tot atât de vechi pământene“ 
ca și națiunea română, în mijlocul căreia trăiau. Ele for- 
mează, şi sâmburele populației evreie de astăzi în România“. 

Acestea le dă Evreilor dreptul de a cere drepturi egale cu 
noi. Ne întrebăm însă de unde scoate savantul profesor acest 
„fără îndoială ?“  Indoiala e atât de mare, încât după teoria 
lui Rösler, o teorie foarte acreditată în Europa, veacuri în- 
tregi lipseau din Dacia chiar şi Româniii, cari nu sau întors 
decât mai târziu, cete cu cete, pe pământul Daciei. 

„In cursul secolelor, — zice verdictul — evreii din dife- 
Titele ţări, s'au asimilat şi ei cu ceilalţi copii ai ţării. Au adop- 
tat „limba ţării“ şi, în cea mai mare parte, şi „obiceiurile 
Ţării“. 

Fi bine! în România nu e nici o familie evreiască, nici una 
singură, care ar fi adoptat limba şi obiceiurile noastre : sunt 
evrei spanioli, evrei germani şi evrei leşeşti, nu e însă pe 
faţa pământului nici un evreu românesc, ce are drept limbă 
maternă limba românească şi ar fi adoptat câtuşi de puţin 
obiceiurile româneşti. 

Evreii în România sunt o invaziune recentă, care nu poate 
să facă pretenţie decât la drepturile pe care îi dă mâna să 
le iee cu sila. 

Profesorul Bluntschli e destul de instruit, ca să ştie aceasta; 


x 


ca un om onest însă, nu putea să susțină pe evrei decât în 
cazul, că sunt populaţie autohtonă, iară nu invazie, nu niște 
vagabonzi, pentru care nu este, după principiile stabilite de 


d-sa, decât poliţie, şi: pentru aceia a trebuit să presupună, 

drept punct de plecare, că evreii sunt populaţie autohtonă şi 
asimilată. 

Verdictul profesorului Bluntschli se rezumă în cuvintele : 
„Presupunând că evreii din România sunt populaţie autoch- 
tonă, a ţării şi presupuind că ei sau asimilat cu Românii, 
statul român e obligat a le acorda drepturile de care se 
bucură ceilalți Români“. 

Şi în adevăr, le-am face evreilor autohtoni şi asimilați 
mare nedreptate, dacă nu le-am acorda toate drepturile de 
care ne bucurăm noi înşine. Care e prin urmare scopul evrei- 
lor? De a acredita în Europa ideia, pe care profesorul 
Bluntschli n'o exprimă decât prin „fără îndoială“, de a face 
ca lumea să crează, că în adevar evreii sunt în România o 
populaţie autohtonă şi asimilată şi noi le facem nedreptatea 
de a-i trata ca pe nişte vagabonzi. Scopul lor este de a face 
ca lumea să urmeze a crede, că suntem un popor intolerant, 
nedrept şi barbar. Ce facem noi spre a respinge această 
calomnie ? Nimic! 

Sunt aproape doi ani de zile de când cestiunea evreilor 
ni s'a pus din nou şi în o formă mai acută decât ori şi când, 
mai nainte ; şi nici până în ziua de astăzi nu ştim, dacă dis- 
punem ori nu de elementele neapărate pentru înţelegerea și 
rezolvirea ei în deplină cunoştinţă de cauză. 

In mai multe rânduri am stăruit ca guvernul să ia măsu- 
rile trebuitoare pentru punerea la cale a unui recensământ 
sever ; camerile de revizuire sunt însă întrunite, şi până acum 
nici o dată pozitivă nu este cunoscută. 

Ştim noi oare câţi Români, câţi străini şi în deosebi câţi 
evrei sunt în ţara noastră ? Ştim oare când, de unde şi în ce 
condițiuni au venit aceşti evrei? ce au evreii ? din ce trăesc? 
în ce grad sunt folositori ori stricăcioşși pentru viaţa socială 
şi în deosebi pentru viaţa noastră economică ? Ştim, întrun 
cuvânt, ceeace trebue să ştim spre a putea vorbi ca oameni 
serioşi şi ca buni patrioţi despre o cestiune, dela rezolvirea 
căreia atârnă nu numai viitorul statului român, ci chiar şi 
existenţa societăţii române ? Nu știm nimic ! 

Pentru ce oare guvernul, care dispune de toate puterile 
țării, nu ne-a dat în mână armele, cu care am îi putut com- 
bate propaganda ce evreii fac în Europa contra naţiunii ro- 
mâne? Atunci când evreii spun lumii civilizate, că suntem 
barbari şi intoleranţi, noi ar fi trebuit să răspundem cu citre 
pozitive şi să arătăm, că ne aflăm în luptă pentru existenţă, 
o luptă în care nu ni se poate tăgădui dreptul de legitimă 
apărare. 

Nu de mult s'a publicat în coloanele „Timpului“ date sta- 
tistice privitoare la trebile ce evreii fac în Galiţia şi oricine 
s'a putut încredința, că nu e pe lume argument mai puternic, 

sau logică mai strivitoare decât cifra pusă afară de orice în- 
doială. Am cerut şi cerem cu stăruință asemenea cifre ; le: 
cerem şi am exagera poate, dacă am zice, că este o trădare 
de a rezolva cestiunea evreilor mai înainte de a ne fi putut 
lămuri pe baza lor despre starea adevărată a lucrurilor. Ni- 
meni, dar nimeni în ţara aceasta nu ştie, cum va judeca şi 
ce fel de hotărîri va lua după ce i se vor pune în vedere 
datele pozitive şi puse afară de orice discuţiune. 

In timp de cinci ani de zile sau vândut în Galiţia vreo 
800.000 averi imobiliare şi tot cu date statistice vom dovedi, 
că în Ungaria, chiar şi prin ţinuturile pe unde evreii nu fac 
decât 10/0 din populaţie, nu e sat, în care să nu fie cel puţin 
o familie evreiască. Faţă cu asemenea argumente orice 
discuţiune încetează. 

Trei lucruri mari aşteptăm dela datele statistice : 

1) Vom fi înşine lămuriţi şi vom putea vorbi cu liniştita 
hotărire a omului ce se află în deplină cunoştinţă de cauză. 

2) Vom putea să ne câştigăm încrederea şi simpatiile oa- 
menilor de bună credinţă din Europa. 

3) Vom ridica nivelul moral al ţării. 

Căci dacă în ciuda dovezilor ce vom fi dat, puterile vor 
stărui și mai departe, atunci fiecare român va simţi ceeace 
azi numai puţini bănuesc şi uniţi cu toţii vom fi gata să ară- 
tăm că un popor ce-şi numără viaţa pe veacuri, nu renunţă 
atât de lesne la viitor, 

Astăzi, orice hotărîre am lua, o luăm cu uşurinţa omului 
laş ori cu îndărătnicia copilului răsfățat ; şi chiar luând o 
hotărire potrivită cu interesele noastre vitale, scăpăm din 
vedere că mai înainte de a fi luat o asemenea hotăriîre, tre- 
bue să facem toate încercările spre a ne câștiga simpatiile 
popoarelor dela apus, ceea ce nu putem decât lămurindu-le 
asupra stării noastre şi combătând cu armele cuvenite propa- 
ganda evreilor. 


„CINISMUL“ LIBERALILOR 


Roşii, începând dela oratorii lor din Senat şi dela mini- 
strul învăţăturelor publice şi sfârşind cu redactorii Romă- 
nului şi ai foii bărbierilor franţuji, sunt atât de neștiutori 
de carte, încât adeseori dau ocazie la cel mai mare haz ori- 
cărui om cu oarecare cultură temeinică. 

D. General Manu de ex. a întrebuințat în ședința de Joi 
a Senatului faţă cu guvernul actual epitetul de cynic. Deodată 
toată suflarea roşie din Senat, ministrul învățăturilor de pe 

banca sa, d. Grădișteanu oratorul roşiilor, în fine ziarul 
Românul, toţi într'un glas zic că acest epitet e neparlamen- 
tar, e o insultă gravă, iar ziarul Românul explică cuvântul — 
ipsissimis verbis — astfel: 


„D. Manu merse până a-l numi (pe guvern) cinic, ceea ce se 
tălmăceşte în limbagiul poporan : câne nelegiuit, câne spurcat', 


Este oare un singur cititor, care să crează cum că un om 
de condiţia socială şi de cultura d-lui general Manu ar putea 
întrebuința în parlament un cuvânt, care să nu fie strict 
parlamentar ? 

Cuvântul „cynic“ are a face tot aşa de puţin cu cuvântul 
grecesc Kuwv (câne şi încă nelegiuit şi spurcat) precât de 
puţin are a face d-l C.A. Rosetti cu partidul rozei roşie din 
Anglia. 

Iată cum stă lucrul. 

După moartea lui Socrat discipolii lui se împărţiră în două 
direcţiuni, unii căutând a desvolta mai departe principiul 
cunoștinței (şcolile lui Euclid şi Phaedo) alţii căutând a des- 
volta principiile lui morale şi anume şcoala cynică a lui 
Antistene şi cea a lui Aristipp din Cyrenae. 

Dece şcoala lui Antistene se numea cynică ?  Pentrucă 
vechiul filosof, un model de virtute şi de înţelepciune, era un 
câne nelegiuit şi spurcat după explicarea d-lui Grădişteanu 
şi a Românului ? 

Ciudată calificare pentr'un discipol al lui Socrat ! 

Cauza poreclirii e următoarea: Antistene (născut la 444 
înainte de Chr.) nu era copil legitim, deci nici cetăţean cu 
drepturi egale în Atena. Tatăl său fusese Atenian, mamă-sa 
însă thracă. Ca discipol şi ca învăţător el era deci mărginit 
la locul de educaţiune Kyvâsapmss  (cânele alb) un sat pe 
un deal spre nord de Atena, consfințit lui Ercule şi loc de 
educaţiune a copiilor bastarzi. Aci îşi preda Antistene lec- 
tiile şi de aici elevii lui au luat numele de cynici. Numele 
acestui sat venea de acolo, că cu prilejul unei jertfe aduse 
lui Ercule, un câne alb, răpind o bucată din cărnurile de 
jertfă a dus-o în gură pe acel deal. 

Iată originea cuvântului „cynic“. Insemnarea originară a 
cuvântului este deci: discipol al filosofului socratice Anti- 
stene. Şcoala cynică e totodată mama şcoalei stoice. 

Mai târziu şi mai ales de pilda lui Diogen din Sinope, 
cuvântul şi-a schimbat întru câtva semnificaţiunea. Cinismul 
a degenerat în trufie şi lipsă de pudoare. In suta întâia după 
Christos, adecă 500 de ani după moartea întemeietorului, 
cinismul devenise un fel de predicaţiune morală, însoţită în 

mod ostentativ de barbă lungă, păr lung, haine neîngri- 
jite ş. a. m. d. 

De aci înainte cinismul înseamnă lipsă de pudoare până în 
ziua de astăzi; nimic mai mult, nimic mai puţin. 

Pe deplin corect a fost aşa dar d. general Manu dacă şi-a 
mănţinut expresia pe deplin potrivită şi parlamentară, mai 
cu seamă fiind ilustrată cu exemple. 

A propune Domnului un decret, prin care se răsplătesc cu 
medalia bene merenti batjocuri îndreptate contra persoanei 
şi a familiei Sale, e lipsită de pudoare, e cinism. 

A însărcina cu siguranţa capitalei și a persoanei Măriei Sale 
pe omul care-a proclamat răsturnarea Lui şi republica din 
Ploieşti, e un act lipsit de pudoare, e cinism. 

A striga pe toate ulițele că convenţia cu Austria e „cada- 
vrul sângerând al României aruncat la picioarele Contelui 
Andrassy“ şi a iscăli apoi singur acea convenţie şi a deveni 
ministru pentru a o aplica, e un act de lipsă de pudoare, e 
einism. 

Dacă d-lor redactori ai Românului le convine mai bine ex- 
plicarea, pe care şi-o dau înşişi ca mai potrivită, noi vom sta 
tot așa de puţin la ceartă cu dumnealor, ca şi cu calfele dela 
Renaşterea. 

In fine d. Petre Grădişteanu a spus că echivalentul cuvân- 
tului „cinic“ e cuvântul francez canaille. 

Se 'nşală d-sa. Şi un om cinstit poate fi cinic. Dar când 
întrunește cineva o exemplară tărie de caracter și de con- 
vingeri, un talent oratoric (de Klown) şi curăţie de moravuri, 
atunci amândouă cuvintele, deși nu s'apropie în sens lexical 
unul de altul, totuşi sunt strâns unite în unul şi acelaş nobil 
pept. 

In orice caz, faţă cu d. Grădișteanu nu se va întrebuința 
numai epitetul „cinic“. 


NAPOLEON IV 


Ocupaţi cu strângerea de material în cestiunea israelită şi 
tratând-o noi înșine cu toată paza cuvenită, nam avut de 
câteva zile nici timpul material, nici spaţiu destul în coloa- 
nele noastre pentru alte întâmplări. 

De atunci a venit ştirea cum că departe de continentul euro- 
pean şi de patria sa Franţa, s'a stins în luptă, nobila şi ca- 
valereasca inimă a lui Napoleeon IV, al împăratului prin 
drept divin şi uman, şi noi n'am avut timp a-i consacra 

câteva şiruri, ba nu-l avem nici astăzi chiar. A fost într'ade- 
văr o tainică legătură între steaua Napoleonizilor şi steaua 
statului latin dela Dunăre — cu îngălbinirea uneia, a îngăl- 
benit şi steaua naţiei românești pe cer. Dacă împăratul Na- 
poleon III mwar fi avut nenorocirile care le-au avut în anul 
din urmă al domniei sale, niciodată nu se punea în mişcare 
cestiunea orientală în modul în care sa pus, nici odată nu 
câștigau în Europa preponderența acele puteri, a căror înrâu- 
rire nu poate fi decât fatală. 

Cât au pierdut naţionalităţile cele slabe în genere, naţio- 
nalitatea română în deosebi prin moartea ocrotitorului lor, 
nu se poate prevedea încă cu siguranţă. Destul că în trecut ca 
şi în prezent, nu Franţa, nu Italia ne-au susţinut în conflic- 
tele noastre internaţionale, ci Napoleon în Franţa, iar în Ita- 
lia influenţa sa predomnitoare. Concepând el întâiu ideia 
unei mai strânse lgături între popoarele latine, pentru a 
reține cumpăna mulțimii reînviate a popoarelor germane şi 
slave, ne acoperise şi pe noi, pe cât a trăit, cu umbra acestei 
idei înviitoare. 

Atitudinea d-lui Waddington și a d-lui conte Delannay în 
congresul dela Berlin ne-au dovedit, că cu sufletul marelui 
împărat deodată s'au stins şi ideile sale şi că nu avem nici 
un razim de aşteptat dela apusul latin al Europei. Avizaţi 
la noi înşine şi la propriile noastre puteri, sfâşiaţi prin efec- 
tele unei organizaţii premature şi corumpătoare, cu capetele 
stricate de o ideologie importată fără ştirea vameşilor, gu- 
vernaţi în momentul de față — cel mai periculos al existen- 
tei noastre — de ignoranță şi de rea credință, moartea lui 
Napoleon IV e pentru noi îndoit de dureroasă. Nu doar că 
tânărul principe, urmând calea croită de părintele său, ar 
fi putut să ne dea vr'un ajutor imediat, dar poate că — în- 
torcându-se roata lumii după cum din vechi obişnuește — 
principele, ajuns la înălțimea ce i se cuvenea, ar fi ajutat 
generaţiei din România, care creştea deodată cu el, de a 
lupta cu urmările greșelelor de azi. 

Popoarele lesne uitătoare i-au înegrit fără de judecată me- 
moria, ingraţii cari îi înconjurau odată tronul părintelui 
său, au aruncat fiere în inima nenorocitei mume — nici oca- 
zia asta nu putea trece fără ca o jurnalistică lipsită de dem- 
nitate şi de senttment să nu bârfească contra celui abia să- 
vârşit din viaţă ; noi descoperind încă odată vălul negru ce 
acopere fața palidă, fină și brăzdată de suferinţe a împără- 
tescului tânăr, dorim sufletului său repaosul ferice a celor 
buni ! 

DOMNIA EVREILOR 


Vechea imputare pe care pururea ne-o făcea presa radi- 
cală, e că nu credem în nație, pe când dd. radicali s'au iden- 
tificat atât de mult cu ea, încât partidul Mihălescu-Wars- 
zawsky reprezintă ca o cristalizațiune geometricește exactă 
toate aspirațiunile şi voințele nației. 

Convingerea noastră intimă a fost însă cu totul contrarie. 
Am ştiut și ştim, că numai partidul conservator reprezintă și 
poate reprezinta o țară agricolă ca a noastră în privirea ade- 
văratelor ei interese şi că dd. radicali n'au alt rol decât de 
a amăgi oraşele cu frazele ieftene şi a exploata țara în soco- 
teala lor. Mofturile cele subțiri, şurupurile advocățeşti, apo- 
caliptica învățăturilor liberale-cosmopolite nația nu le pri- 
cepe și fiindcă tot ce e nepriceput exercită farmecul necunos- 
cutului, de aceea capetele cu semi-cultură s'au luat cu droaea 
după ele, căci ce era mai lesne şi ce convenea mai mult 
deșertăciunii individuale a fiecăruia, decât de-a se crede în- 
văţat citind coloanele Românului, şi de a crede că recitând 
fraze de jurnal ai ajuns a întrece prin civilizaţie pe statele 
cele mai vechi ale Continentului european, pe Franţa, pe An- 
glia, pe Germania. 

Dar iată că a venit în rândul acesta o cestiune pe care na- 
ţia o pricepe îndestul şi ca prin minune naţia nu mai este cu 
dd. radicali — şi așa e de departe de a mai fi cu ei, încât fon- 
datorii şi glorificatorii gardei orăşeneşti adică dd. radicali au 
trebuit să proceadă la desarmarea națţiei, să-i ia îndărăt puş- 
tile şi cartușele ce i le încredinţase şi să-i zică: Naţie dragă, 
de astă dată tu nu pricepi nimic, deci te oprim de a te ame- 
steca cumva în mod simţitor în daraverile noastre. 

Şi cu toate acestea niciodată naţia n'a avut mai multă 
dreptate și radicalii mai puţină ; niciodată pericolul unei do- 
minaţiuni străine sub forma ei cea mai scârboasă na fost 
mai mare decât tocmai astăzi. 

Dacă toţi Evreii — străini şi pământeni — vor căpăta de- 
plinătatea drepturilor civile, Moldova nu mai are de trăit 
decât zece ani, ţara românească treizeci poate. Se va începe 
atunci acea luptă de exploatare fără de milă — atât de fa- 
vorizată de legislaţiunea liberală — care s'a operat înainte 
de câteva decenii în California între rasa spaniolă şi cea 
anglo-saxonă şi care s'a sfârşit prin exterminarea pe calea 
economică a rasei spaniole. Domnia fanarioţilor a fost o epocă 
de aur în comparaţie cu domnia de tină a Evreilor şi să nu 
uite nimeni că Evreii fiind clasa de mijloc şi legislațiunea 

liberală fiind exclusiv în favorul acestei clase, ei vor deveni 
aci stăpânii privilegiați şi Românul slugă la jidan. 

Iar guvernul acestei ţări merge atât de departe cu frica 
şi cu nedestoinicia, dacă nu cu trădarea, încât pe Români 
îi ameninţă cu soarta Chedivului din Egipt, detronat de pu- 
terile europene ; deşi cazul se potriveşte cu noi ca nuca'n 
perete. Chedivul era dator cu bani, era dator a avea miniştri 
străini şi a supune finanţele ţării sale controlului străinătăţii. 
România nu e datoare nimic Evreilor, decât doar cu o bună 
recoltă de cânepă şi cu câţiva ţăruşi, ciopliți anume pentru 
membrii pământeni ai alianţei israelite. 

Iar Europa însăși nici ne ameninţă, nici pretinde ceva în 
favorul Evreilor. Ea a făcut din cestiunea israelită o cestiune 
de recunoaştere a independenţei noastre. Dar de va recu- 
noaşte-o sau nu, pericolele internaţionale ale existenţei noa- 
stre naţionale și de stat rămân aceleaşi. 

Nimic n'a ajutat neutralitatea garantată, nimic nu va ajuta 
independența recunoscută dacă pericolele într'adevăr există. 
Sau e organul guvernului atât de naiv să crează că prin 
admiterea la drepturi civile a o jumătate milion de vaga- 
bonzi teritoriul României devine sacrosanct şi dacă nu s'ar 
putea mănţine un stat apărat de badea Toader, se va putea 
măntine unul trădat din capul locului de Ițic şi de Leiba? 

Aşa dar — cu sau fără Evrei — pericolele internaţionale 
există şi soluţiunea largă a cestiunii israelite, propusă de 
alianţă și de redactorii Românului le-ar adăuga numai prin 
anemizarea şi slăbirea elementului român, singurul în drept 
de a exista pe pământul nostru și singurul apărător al lui. 

Noi credem că dându-le Evreilor putinţa de a deveni ro- 
mâni am fi făcut tot ce se poate face. E o concesie mare 
aceasta, căci pretutindene în Europa Evreii emancipaţi, ame- 
stecându-se în cultura ţării, au falsificat-o și corupt-o dar 
cultura în România e deja o semi-cultură atât de coruptă şi 
de radicală prin toate tendenţele, încât o picătură de otravă 
mai mult, nu va schimba-o. Adevărata cultură naţională 
merge ș'așa alături cu cultura generală şi ea își va găsi teme- 
liile numai atunci când fiecare ţăran va ști a citi și a scrie. 
Oraşele cari în locul sănătosului Anton Pann citesc Dramele 
nesănătoase ale Parisului, ș'așa şi-au pierdut tot rostul unei 
culturi adevărate şi vor redeveni într'adevăr românești când 
vor începe a-și reînvăţa limba şi obiceiurile dela badea 
Toader. 

In sfârşit să mai lămurim încă o cestiune. Se face vorbă 
multă de Evrei pământeni, a căror existenţă o susțin mulți 
între cari şi d. dr. Bluntschli. 

In realitate însă o seamă de Evrei se pot declara pămân- 

teni, deşi nu există, căci nu există Evrei cari în familia lor să 
vorbească româneşte. 

Legile prusiene pentru emanciparea Evreilor au urmat 
aceeași cale. In principiu toţi Evreii erau declaraţi ca străini, 
deşi aşezaţi de sute de ani în statele Regelui Prusiei, și li s'a 
recunoscut dreptul de cetățenie numai acelora, cari ştiau scrie 
şi citi limba” germană și își purta condicele de comerţ, își 
făceau contractele şi corespondenţa în această limbă. Iar 
restul era considerat de străini, n'avea permisiunea de a se 
așeza nici la ţară nici în oraşe, n'avea permisiunea de a 
intra ca slugi, ucenici sau calfe, cun cuvânt marea mulţime 
era ameninţată cu alungarea peste graniţă şi silită să 
emigreze. 

Şi'n Prusia au existat asemenea legi fie generale, fie pro- 
vinciale, până la 1869. 

Nici Prusia așa dar nu le-a dat Evreilor decât posibilitatea 
de a deveni germani şi cetățeni, nimic mai mult. 

Dar chiar această posibilitate dată au fost şi este combă- 
tută de minţile mai luminate. 

Invăţatul profesor de drept şi economie politică, Robert de 
Mohl, contestă că Evreii ar fi devenit într'adevăr germani şi 
propune excluderea celor pământeni chiar, dela drepturile 
politice. 

Dar se'nţelege că Prusia nu are nici pe d. D. C. A. Rosetti, 
nici pe d. Brătianu și de aceea acolo ideea statului e puter- 
nică și exclude orice elemente: putrede şi venetice din mersul 
desvoltării ei. 


MIZERIA VIEȚII NOASTRE PUBLICE 


Cu cât trec una după alta zilele, cu cât se prelungeşte fără 
nici un termen prevăzut, sesiunea extraordinară, cu atâta 
cestiunea revizuirii se încâlcește mai mult, cu atât mai mult 
neliniştea şi temerile cresc şi cuprind toate minţile, cu atât 
mai mult lumea îşi pierde cumpătul şi facultatea chibzuirii. O 
stare de nervozitate acută domneşte în toate cercurile. Jude- 
cata rece lipsește de pretutindeni şi mai ales de acolo unde ar 
trebui neapărat să nu lipsească. An 

Trecem prin nişte zile în adevăr foarte grele şi trebuie in 
sfârşit să ne dăm seama că aceasta este plata, foarte scumpă 
poate, a greşelilor şi rătăcirilor noastre politice săvârşite de 
30 de ani încoace. Dela mişcarea din 48 şi până astăzi, na- 
tțiunea românească, pe terenul politic, n'a făcut alta decât a 

se lepăda sistematic de orice tradiție, a răsturna orice auto- 
ritate, a arunca departe orice sar fi numit original în viața 
ei națională, şi în acelaşi timp a adopta, cu mai multă ar- 
doare decât cuartalurile de coloni din America de miază- 
noapte şi pe o scară tot atât de înaltă, toate reformele, toate 
teoriile cosmopolite, toate calapoadele internaționale, în viața 
politică şi intelectuală, în limbă, în moravuri, în tot. Liber- 
tate fără margini pentru orice individ, pentru toate necură- 
teniile ce sar scurge din cele patru colțuri ale lumii, în 
România ca şi în America ; fraternitate şi egalitate între om şi 
om ; republici mari și mici, prezidenţi de republică pe toate 
ulițile și'n toate cafenelele în România ca şi'n America ; şire- 
tenia, vicleșugul şi cinismul virluţei cetăţeneşti; gheșeftul, . 
scopul și politica umanitară, mijlocul. Aceasta pe tărâmul 
politic; pe cel economic, nimic, curat nimic; din neno- 
rocire, întru aceasta ne deosebim cu totul de America. Re- 
zultatul îl vedem şi poate că aşa de târziu, încât îl vedem 
în zadar. 

Suntem azi un popor de abia cinci milioane de suflete. 
Nimic, aproape absolut nimic nu se produce în adevăratul 
înţeles al cuvântului, în ţara aceasta, decât pe tărâmul agri- 
col; în cea mai mare parte agricultura noastră se lucrează 
într'un chip cu totul rudimentar, şi mulţumită nestatorniciei 
de temperatură ce domneşte în valea dintre Carpaţi, Dunăre 
şi Marea Neagră, producţia noastră atârnă dela buna voinţa 
cerului, dela mila elementelor lui. Două milioane şi jumă- 
tate de ţărani, (cifră exagerată poate) populaţie în adevăr 
românească, lucrează pământul şi dau singura producţie reală 
în această ţară, pe câtă vreme restul locuitorilor Români, cei 
din oraşe, târguri şi târgușoare, populaţie amestecată din cor- 
cituri asimilate românilor, din străini neasimilaţi încă şi din 
jidani neasimilaţi și neasimilabili, fac  negustorie, speculă, 
camătă, ocupă miile de funcţii publice, trăesc din gheşefturi 
şi din politică. 

Populaţia rurală în marea ei majoritate, mai ales cea mai 
depărtată de târguri, nare drept hrană zilnică decât mămă- 
ligă cu oţet şi cu zarzavaturi, drept băutură spirt amestecat 
cu apă; foarte rar, la zile mari, și nici chiar atunci în multe 
cazuri, se învredniceşte să mănânce carne și să bea vin; 
trăind sub un regim aşa de mizerabil, ţăranul a ajuns la un 
grad de anemie şi de slăbiciune morală destul de întristă- 
toare. Chipul unui ţăran român, om dela ţară, trăit în aer 
liber, seamănă cu al uvrierului stors de puteri, în umbra 
fabricelor. Cine a umblat prin satele noastre, mai ales prin 
cele de câmp şi de baltă, a putut constata că deabia din trei 
în trei case se găseşte o familie care să aibă un copil, mult 
doi, şi aceia slabi, galbeni, lihniţi şi chinuiţi de friguri per- 

manente. Această populaţie, pe lângă toate necazurile ei, mai 
are unul ce pune vârf la toate: administraţia. De Dumnezeu 
nu mai are nici o teamă, muncitorul dela ţară, pentrucă 
Dumnezeu l-a părăsit pentru cine ştie ce păcate în mâna ace- 
stei administrații, compusă în cea mai mare parte din haitele 
de cafenegii, din ştrengarii şi necăpătuiţii de prin târguri. 
„Această corporație liberală şi umanitară nedreptăţeşte, bat- 
jocoreşte şi jupoaie pe ţăran fără nici o milă; sunt membri 
în această corporație al căror numai numele bagă în năbădăi 
sate întregi. Aceasta ca stare normală şi constantă fără. să 
mai pomenim că pe la soroace vine şi câte o împrejurare mai 
însemnată, ca de ex. afacerea Mihălescu-Warszawschi. In ace- 
laş timp, în oraşe mari şi mici, liberalismul şi umanitarismul 
ne prieşte foarte bine: în numele libertăţii se face camătă 
fără margine ; în numele egalităţii şi fraternității deschidem 
braţele tuturor elementelor stricate, pe care le recuzează 
<hiar societăţile ipercivilizate, şi în numele naţiunei române, 
facem politică radicală, aspirând la o republică, ba chiar şi 
la mai multe. 

Toată mizeria noastră publică o îmbrăcăm în formele poleite 
ale unei civilizaţii calpe, precipitarea noastră spre fundul 
răului o numim progres, fierberea unor elemente necurate 
şi lupta lor cu elementele ce au mai rămas încă sănătoase în 
țară se numeşte politică. Acela ce cutează a se revolta faţă 
cu aceată stare de lucruri; acela care îndrăsneşte să arate 
că formele poleite învelese un trup putred, că progresul 
nostru ne duce la pierzare, că elementele sănătoase trebue să 
se conjure şi să facă o luptă supremă pentru mântuirea ace- 
stei ţări este denunţat opiniei publice de către negustorii de 
principii liberale umanitare, ca barbar, ca anti-naţional, ca 
reacţionar. Rezultatul unei asemenea vieţi publice îl vedem 
astăzi : primejdia revizuirii art. 7 nu stă atât în însăşi cestiu- 
nea israelită, cât în starea în care ne aflăm când ni se pune 
această cestiune. 

Cu multă greutate, cu destul chin, poate şi este speranţa 
că se va deslega cestiunea Evreilor, şi independența, deja 
destul de scump plătită ne va fi recunoscută ; va rămâne însă 
de deslegat o cestiune gravă şi mai grăbitoare, cestiunea 
vieţii noastre publice, cestiunea dacă trebue să urmăm calea 
pe care rătăcim de atâta vreme, sau dacă trebue și mai putem 
apuca pe calea cea adevărată. - 

Vom fi un stat independent; cum vom face uz de această 
independenţă, aceasta e cestiunea cea mare. 

LOVITURĂ DE STAT? 


De când nația nu mai este cu roşii, dând a înțelege aceasta 
prin deosebite acte, cari de cari mai semnificative, de atunci 
Românul a devenit amenințător. 

Intr'un număr amenință țara cu soarta Chedivului din 
Egipt, într'altul cu o lovitură de stat; încât dacă aceste ame- 
ninţări ar avea oarecari perspective de realizare, d. Cogălni- 
ceanu va putea să exclame, nu fără mândrie: două lovituri 
de stat s'au făcut în România, una de Cuza şi Cogălniceanu 
pentru a împroprietări ţăranii români, alta de roşii pentru 
impământenirea Ovreilor. Alăturarea pur şi simplu a unor 
asemenea două antiteze ar cuprinde osânda roşilor în istoria 
României, ca a unor oameni cari au deschis porţile unei epoce 
cu mult mai triste, mai umilitoare, mai scârboase decât epoca 
Fanarioţilor. 

Ce însemnează aceste ameninţări cu soarta Chedivului şi 
cu lovitura de stat? Sunt într'adevăr pericolele internaţio- 
nale atât de mari încât ţara, pentru a exista, să aibă neapă- 
rat nevoie de asemenea leacuri drastice ? 

Noi n'o credem sau cel puţin nu credem că asemenea peri- 
cole ar putea răsări din cestiunea Evreilor. Am mai spus-o 
şi în alt rând, că dacă asemenea pericole există, ele există 
abstracţie făcând dela Evrei şi că cestiunea aceasta ar fi 
cel mult pretextul, nici când cauza adevărată a unui ame- 
stec din partea străinătăţei ; încât singurul motiv serios care 
s'ar putea invoca în favorul unei soluţiuni rele a cestiunii, 
nu e înlăturarea pericolului, ci numai câștigul de timp şi 
probabilitatea, cum că în acest timp constelaţiunea politică 
generală s'ar fi schimbat în favorul nostru. Dar dacă acesta 
e motivul purtării guvernului, el ar trebui să-l mărturisească, 
nu însă să amenințe cu soarta Chedivului sau cu lovitura de 
stat; şi n'ar trebui numai să-l mărturisească, ci să vie tot 
odată c'un proiect de lege, care să fie expresia acestei situa- 
țiuni — căci guvernul știe prea bine ceea ce noi toţi ştim, 
că țara nu voiește să dea nimic și pentru ca ea să fie îndu- 
plecată a da ceva, trebuesc a i se da cuvinte cu mult mai pu- 
ternice decât cazul de mofluzie dela Cairo. Căci lucrul în 
sine e foarte clar. Evreii sunt un pericol imediat, pipăit şi 
văzut; ei formează acea nenumărată populaţie cu desăvâr- 
șire improductivă, care trăiește din precupeţirea muncii şi 
sănătăţii românului, încât dacă în mod absolut sar ridica 
stavilele de până acum, soarta poporului nostru ar fi ana- 
loagă cu aceea a rasei spaniole din California: moartea prin 
mizerie şi anemie. Populaţia evreiască crește în pătrat, a noa- 

stră dă îndărăt; cea dintâiu dela începutul secolului şi 
pân'acuma a devenit de cinicizeci de ori mai mare atât prin 
naşteri cât şi prin imigrațiune ; ei au început a se aşeza prin 
locuri unde n’a călcat de secole picior de Evreu, prin Câmpu- 
Lung şi prin Târgul-Jiului bună-oară, ei amenință a împânzi 
toată țara şi a o preface într'o altă Galiţie, încât numărul 
lor înspăimântător vorbeşte de sine şi naţia are oricând 
înaintea ochilor pericolul întreg. 

Nu este însă tot astfel cu pericolul internaţional. Articolul 
44 al tratatului dela Berlin a fost introdus fără voia unora 
din puteri și dacă ele s'au unit, cauza e că'ntr'un congres 
toate hotărîrile se iau cu unanimitate, iar care din ele ar vota 
contra, ar declara printr'aceasta că e gata a-și susţine cu 
arma părerea contrarie. Care însă din puterile europene ar 
fi plecată de a sacrifica un singur soldat pentru Evrei? De 
sigur că nici una. Prin urmare cu toată unitatea formală 
de vederi în congres, în sine vorbind, lucrul nu este atât de 
limpede, nici puterile nu sunt atât de unite în această ces- 
tiune, aşa zisă umanitară. Noi mergem mai departe şi susţi- 
nem că Evreii nici nu sunt cauza măcar a introducerii art. 44. 
Ei sunt unealtă în tratatul de pace al cărei mănunchiu nu 
ştim cine voieşte să-l ţie în mână ; ei sunt un pretext de ame- 
stec, creat în favoarea nu ştim cui. Mai mult încă: rolurile 
în congres erau împărţite de mai "nainte ca şi cele ale acto- 
rilor şi ministrul de externe al Franţei a primit ca toţi ceilalți 
să înveţe pe de rost cestiunea Evreilor și cea grecească, 
numai pentru ca o putere mare precum e republica să ne 
joace pe figurantul mut în reprezentaţia de gală. Nu e în- 
doială că improvizaţiunile nu erau permise de fel şi o pildă 
de aceasta ne-a dat contele Delaunay, care propunea şi solu- 
țiunea cestiunii Evreilor, lucru la care prezidentul Congresu- 
lui, principele Bismark, s'a opus. 

Mergem şi mai departe. O notă colectivă a puterilor dacă 
ne-ar veni în cestiunea Evreilor — ea încă n'ar fi decât pro 
forma colectivă ; instrucţiunile paralele verbale şi confiden- 
tiale ar putea fi cu totul altele. b-i 

Deci într'o asemenea rețea fină de acțiuni şi contraacțiuni 
de sigur că poporul românesc nu poate vedea un pericol ime- 
diat şi pipăit şi e lesne de înțeles de ce el nu voieşte să dea 
nimic. 

Teama noastră nu este aşa dar nici cestiunea Evreilor ca 
atare, nici exigenţele mai mari sau mai mici ale puterilor ; 
teama noastră e-că cestiunea este deja rezolvată gata de către 
guvernul roşu şi că actualele adunări de revizuire au fost 
deschise cu neadevărul, că cestiunea nu e de loc angajată. 
Teamă ne e, că cestiunea Evreilor e tot aşa de rău rezolvată 
gata, precum era la vremea ei, convenţia cu Rusia, trecerea 

peste Dunăre, cestiunea Basarabiei, pe cari Camerele n'au 
avut decât tristul şi umilitorul rol de a le înregistra, făcând 
multe fraze mari se'nţelege, dar cari în sine nu mai însem- 
nau nimica. 

Inţelesul acesta par a-l avea amenințările organului guver- 
namental. Dacă adunările nu vor înregistra şi ratifica solu- 
țiunea gata, propusă prin escamotare de către cinstiţii ciraci 
ai roşiilor ca din proprie iniţiativă, atunci — atunci lovi- 
tura de stat. 

Acelaș sistem vicios se urmează necontenit. Guvernul face 
şi apoi s'acopere cu responsabilitatea anonimă şi ocultă a 
băieţilor din adunări. „Sus băieți, jos băieți“ și naţia s'a 
pronunţat în favoarea Evreilor spre stupefacțiunea tuturor, 
cari cunosc şi pericolul şi voinţa ţării. 


GUVERNUL ROSU ŞI ALIANȚA ISRAELITA 


O lună de zile a trecut dela deschiderea Camerelor chemate 
a revizui Constituţia, spre a o pune în acord cu cerinţele art. 
44 al tratatului dela Berlin, primit, fără nici o competenţă, în 
principiu, de către guvern și camerele lui disolvate. Adunările 
de revizuire şi-au verificat titlurile şi întâia lucrare la care 
au procedat, după constituirea lor în regulă, a fosi răspunsul 
ia adresa tronului. O cestiune importantă s'a ridicat cu oca- 
zia desbaterii asupra acelui răspuns, cestiunea adică dacă 
guvernul este sau nu dator a veni cu o propunere, cu un 
proiect asupra modificării art. 7, sau dacă Adunările trebuiesc 
să facă acea propunere din propria lor iniţiativă. Cu toate 
stăruinţele minorităţilor din amândouă Adunările, guvernul 
a refuzat cu încăpățânare de a veni cu o propunere, ceva 
mai mult, a declarat că în cestiunea Evreilor el nu are abso- 
lut nici o părere, n'a prejudecat nimic, n'a legat întru nimic 
țara la vreo soluţie oarecare, şi că Adunările sunt libere a 
deslega cestiunea cum vor crede mai bine. 

Inainte de deschiderea Camerelor şi până la desbaterea 
asupra răspunsului la mesaj, întrebarea era aceasta: guver- 
nul luat-a vreun angajament faţă cu Europa sau cu Alianţa 
israelită în privinţa art. 7? Nu se găsea aproape nimeni, care 
să răspundă negativ la această întrebare, şi sentimentul gene- 
ral al ţării era că guvernul luase niște angajamente, atât 
numai că în privinţa acestor angajamente unii aveau temeri 
mai mari, alții mai mici. Veni apoi desbaterea asupra răs- 

punsului la mesaj ; abţinerea guvernului dela orice propunere, 
declaraţiile lui categorice că țara nu este legată întru nimic, 
şi că dânsa poate să propună şi să hotărască orice-i va plăcea, 
pentru moment liniştiră oarecum temerile generale. Guver- 
nul nu avea în Camere cele două treimi trebuitoare pentru 
un vot de revizuire, aşa dar, deși propunerea din iniţiativă 
parlamentară trebuia să vie din partea majorităţilor sale 
drept credincioase, dacă ea nu era conformă intereselor gene- 
rale, nu putea trece. Dacă, prin urmare, guvernul lăsa soarta 
deslegării cestiunii la bunul plac al camerelor, fără ca să se 
amestece direct în afacere, dânsul nu putea avea angajamente 
luate în afară şi tertipul spălării de răspundere nu-l între- 
buinţa decât pentru a nu-și lega poziţia ministerială de soarta 
problematică a unei oarecare soluţiuni. Astfel judeca publi- 
cul după întâia impresie ; cele advenite însă în urmă erau 
menite a ne dovedi că lucrul stetea cu totul altfel. 

Camerele își aleseră câte o comisie care să elaboreze un 
proiect de modificare a art. 7. In sânul acestor comisiuhi sa 
desbătut îndelung şi în fine comisia Camerii și-a redactat 
raportul, pe lângă care a alăturat şi un proiect pentru înlo- 
cuirea art. 7. In comisia Camerii, la redactarea proiectului, 
sa petrecut nişte scene foarte interesante. Prezidentul consi- 
liului, d. I. C. Brătianu, a intervenit de mai multe ori în 
lucrarea comisiei, a făcut câteva tirade patriotice, a arătat 
că ţara e în primejdie mare, și cu tonul cel mai desperat a 
conjurat majoritatea să adopteze propunerea d-lui Costinescu 
pentru salvarea patriei prin împământenirea unei mase de 
Evrei împărţită pe categorii.. Majoritatea comisiei a refuzat, 
şi-a urmat lucrarea şi a hotărît să-şi citească raportul în 
şedinţă publică înaintea Adunării. Prezidentul consiliului, în 
faţa neisbândei încercate în sânul comisiunii, a cerut ca 
Adunarea să ţină şedinţă secretă. Şedinţa secretă sau intimă 
a fost foarte furtunoasă: d. I. C. Brătianu a repetat tiradele 
patriotice pe cari le cântase Comisiei, însoţindu-le de astă 
dată cu lacrămi fierbinţi; a spus că ţara e ameninţată de o 
primejdie de moarte, în cazul când nu se va da împământe- 
nirea cum o cere d. Costinescu, şi că guvernul va fi silit să 
se retragă dacă comisia va stărui în hotărîrea ei. Mai mulţi 
deputaţi au cerut d-lui prim-ministru să arate care anume 
este primejdia ce ne ameninţă, căci o simplă afirmare a d-lui 
I. C. Brătianu neîntemeiată pe dovezi nu mai plătește astăzi 
nimic ; prezidentul consiliului neputând aduce nici O dovadă, 
comisia a rămas să-și citească raportul în şedinţa de Sâmbătă, 
când l-a şi citit. Dăm mai la vale acest raport în întregul lui, 
împreună cu toate anexele. 

In acelaşi timp, când în comisia Camerii se petreceau cele 
arătate mai sus, „Românul“, care a declarat de cu vreme ca 

împărtăşeşte în cestiunea Evreilor părerea redactorului său. 
d. Costinescu, povăţuia ţara să fie cu minte și să adopte: 
soluţia patronilor săi, ameninţând-o în caz contrariu cu toate 
relele închipuite și neînchipuite, cu soarta Chedivului, cu lovi- 
tura de stat, cu însângerarea „ţării“ ş. c. 1. Poveţile și ame- 
ninţările gazetei personale a dd-lor Brătianu și Rosetti au. 
avut din partea ţării răsunetul şi primirea pe care le meri- 
tau. Presa și publicul au fost unanime în această privinţă: 
ameninţarea cu soarta Kedivului e nerușinată, cea cu lovitura 
de stat ridiculă, cea cu „însângerarea țării“ nebunească, — 
pentru a judeca astfel nu-i trebue cuiva decât simţul comun.. 
A compara starea unei ţări de sine stătătoare, oricât de neno- 
rocită ar fi din cauza unei politice rătăcite, dar vitează și 
onestă în relaţiile ei exterioare, cu o provincie turcească care 
a disperat lumea prin neonestitate şi neplata datoriilor sale- 
încât a ajuns să i se impună un minişter internaţional; a 
compara pe Domnitorul onest, leal şi brav al ţării românești, 
cu Kedivul mufluz al Egiptului — este în adevăr o mişelie, 
o nerușinare, mai ales când acel ce face această comparare 
infamă este organul personal al primului ministru și al prezi- 
dentului Camerii, cari poate că au cea mai mare parte de 
răspundere pentru starea unde a ajuns azi ţara. A doua. 
ameninţare, cea cu lovitura de stat, a făcut o impresie mai 
puţin penibilă. Lovitură de stat? Cu ce? Cu plebiscit sau 
cu năbuşirea ţării prin puterea armată ? Sau poate cine ştie, 
va fi trecând prin capul „patrioţilor“ dela putere, să facă 
lovitura de stat cu oştire străină ? Este ridicul a crede măcar 
un moment că pentru darea drepturilor la Evrei s'ar putea 
face o lovitură de stat cu plebiscit; e o nebunie a crede că 
pentru un aşa scop s'ar putea întrebuința puterea armată a 
țării, sau că un stat vecin ar avea atât de puţină minte şi 
destule puteri disponibile pentru a le împrumuta d-lui Bră- 
tianu de dragostea Evreilor. Cât pentru a treia ameninţare 
cu „însângerarea țării“, ea este asemenea o nebunie. In orice 
țară din lume se pot găsi o mână de descreeraţi, cari fiind din 
niște nenorocite împrejurări ajunşi la cârma ţării şi nesoco- 
tind nici dreptul, nici sentimentul naţional, nici rezultatele: 
călcării acestora, să s'apuce a da promisiuni anticipate şi a 
se lega ca din partea ţării într'o cestiune internaţională ; ţara 
însă nefiind datoare să primească întrucât o priveşte decât 
ceea ce e legal, poate respinge îndeplinirea acelor promisii 
sau legăminte date fără competenţă, şi când din această 
respingere foarte legitimă ar fi să rezulte vre-o mare difi- 
cultate, vre-o primejdie internaţională pentru dânsa, ea are 
un mijloc sigur de a aplana dificultatea și a conjura pri- 
mejdia : însângerarea ţării venind din afară, cu care ne 
ameninţă foaia ministerială o poate ţara înlătura foarte ușor 

prin o procedare sumară faţă cu cei ce, fără nici un drept, 
au dat în numele naţiunii ceea ce știau bine că națiunea nu 
voieşte a da odată cu capul. O repede spălare a necurăţi- 
niilor în familie, şi ţara se poate prezenta iarăşi curată în 
faţa lumii. 

Atât stăruinţele primului ministru în comisie şi în şedinţele 
secrete ale Camerii cât şi poveţele şi amenințările „Românu- 
lui“ au tins a face să se adopte propunerea împământenirii 
unei mase de evrei împărţită pe categorii. Şi d. I. C. Brătianu 
şi foaia d-sale au mers cu pornirea lor, după cum văzurăm, 
până la uitarea de sine. Din toate acestea ce rezultă prin 
urmare? Luat-a sau nu guvernul angajamente în cestiunea 
Evreilor ? Nu mai încape îndoială, e mai mult decât sigur că 
dă. Să vedem însă faţă cu cine le-a luat? Faţă cu Europa 
nu se putea lua angajamente decât asupra principiului că 
„religia nu mai poate fi o piedecă“ ș. c. l., principiu înscris 
în art. 44 al tratatului dela Berlin. Prin urmare, dacă guver- 
nul n'a luat angajamente decât numai faţă cu Europa, pentru 
ce se ridică din toate puterile în contra proiectului maiori- 
tăţii comisiei, care dă deplină satisfacere principiului din 
art. 44 al tratatului? Pentru ce guvernul nu se mulțumește 
cu admiterea principiului? Pentru ce dânsul, — care la 
începutul sesiunii a refuzat, cu încăpăţânarea cea mai indă- 
rătnică, a veni cu o propunere în cestiune, a-şi da măcar o 
părere, declarând că nu el, ci ţara este chemată a deslega 
cestiunea cum ea va crede mai bine, — astăzi stăruește cu 
vaete şi cu disperare pentru a face să dea națiunea mai mult 
decât cere litera tratatului ? 

In o şedinţă intimă a Camerii d. I. C. Brătianu amenințând 
pe deputaţi cu primejdie din partea Europei, și fiind întrebat 
care anume este acea primejdie, d-sa a răspuns că aşteaptă 
de azi pe mâine o notă colectivă a puterilor, prin care să ni 
se impună o soluţiune à la Costinescu. A trecut o săptămână 
la mijloc, şi acea notă grozavă n'a mai sosit. Se afirmă că nota 
colectivă ar fi numai o dulce speranţă a guvernului, menită 
a nu se putea realiza, deoarece Europa nu poate face coiectiv 
pasul greșit de a ne impune o anume soluţiune înainte de 
a da noi una, şi mai ales când Camera este în ajun de a da 
satisfacere principiului din art. 44 al tratatului. Odată admis 
principiul în dreptul nostru public, Europa nu se mal poate 
amesteca în modul aplicării lui, aceasta fiind o cestiune de 
drept privat. Aşa dar, se naşte întrebarea : Guvernul starue 
să dăm Evreilor mai mult decât pretind puterile prin tratatul 
dela Berlin, — care să fie cauza ? Faţă cu cine a luat dân- 
sul un angajament pentru a da mai mult decât putea Eurcpa 
să-i fi pretins ? Răspunsul este numai unul : Angajamentul 
sa luat faţă cu acea putere internaţională care a făcut să se 

înscrie în tratat pe socoteala noastră art. 44, faţă cu Alianţa 
israelită. Lucrul e lămurit, aşa de lămurit, încât foarte puţini 
mai sunt aceia, atât în sânul naţiunii cât şi în Camere, cari 
să nu fie pe deplin convinși de aceasta. 

Din norocire pentru ţară, e speranţă că angajamentul luat 
de guvern pentru împământenirea unei mase de evrei împăr- 
ţită pe categorii, nu se va putea îndeplini. Camerele de revi- 
zuire nu vor ratifica învoiala făcută între guvernul „,patrio- 
tic şi naţional“ al d-lui Brătianu și Alianţa israelită univer- 
sală. 


INȚELESUL ADEVĂRAT AL ART. 44 DIN BERLIN 


Marea majoritate, aproape unanimitatea Românilor — zice 
organul oficios al guvernului — nu-şi dă încă seama de mă- 
rimea pericolului în care şi-ar pune ţara, dacă ar lua cam 
peste picior tratatul din Berlin, adică hotărîrea celor şapte 
mari puteri, întărită de voinţa de fier a d-lui de Bismark. 

A lua peste picior tratatul din Berlin! Dar cine-l ia peste 
picior ? Am călcat sau călcăm noi tratatul neîndeplinind art. 
44 tale quale? Spune tratatul undeva că acea dispoziţie e 
obligatorie pentru noi precum a fost pentru Turcia, este el o 
îndatorire ce ni se impune sub orice împrejurări? Nu. 

Tratatul zice: „Liberă sunt eu Europa de a-ţi recunoaşte 
sau nu independenţa ; ţi-o recunosc dacă admiţi art. 44, nu 
ti-o recunosc dacă nu-l admiţi.“ 

Unde vede Românul obligaţiunea absolută de a îndeplini 
art. 44 numaidecât şi oricum ar propune-o guvernul? 

Neadmiţând art. 44, rămânem în poziţia în care am fost 
înaintea războiului, adică vasali nominali ai Porții, cu deose- 
birea numai că Poarta însăși nu ne-a pus de loc această 
condiţie, că ea ne-a recunoscut independenţi din capul locului, 
încât am rămânea vasalii unei Puteri, care s'a lepădat de 
vasalitatea noastră prin două tratate consecutive, prin cel 
dela San-Ștefano şi prin cei dela Berlin. 

Poziţia noastră ar fi aşa dar o independenţă reală, fără 
atârnare de nimenea, nerecunoscută însă de o parte dintre 
Puteri. Acestea toate fără ca noi să fi călcat tratatul dela 
Berlin, căci neprimind un beneficiu ce ni se acordă sub (9) 
condiţie ce ni se cere, nu poate zice nimeni că am fi călcat 
noi tratatul, abstracţie făcând dela împrejurarea că nici îl 
putem călca, de vreme ce nefiind nici făcut, nici iscălit de 

noi, el nu poate cuprinde nici îndatoriri nici drepturi ale 
noastre proprii. 

Astfel stă dar cestiunea din punct de vedere curat naţional 
şi dacă nu e altă primejdie decât ca independenţa noastră 
reală să nu fie recunoscută numaidecât, atunci ea nu e atât de 
mare pentru ca Românul să aibă dreptul a ameninţa cu lovi- 
rea de stat, cu soarta Chedivului, ba cu a Poloniei chiar. 
Suntem noi datori a primi art. 44? Am contractat noi vre-o 
dată obligaţiunea aceasta ca Chedivul datoria sa publică? 
De loc. Nu suntem datori nimănui nimic şi totul se reduce la 
o propunere de învoială între noi şi puteri, liberi fiind şi unii 
şi alţii de a voi sau dea nu voi. Voim art. 44, avem recu- 
noaşterea independenţei; de nu, nu. Abia e nevoie de a 
adăuga, că independenţa este un fapt, care există, recunoscut. 
sau nerecunoscut fiind. In alte timpuri independenţa şi recu- 
noaşterea regalității legitime atârna de confirmarea Papei ; 
asta nu i-a oprit pe principii necatolici de a exista ca atari şi 
de a fi într'adevăr independenţi şi fără binecuvântarea spe- 
cială a Santităţii sale. 

Dar se va zice, că cestiunea, deşi logic vorbind e în favorul 
nostru, totuşi puterile — călcând ele înșile tractatul dela 
Berlin — ar voi a exige numaidecât admiterea art. 44. 

Dacă o asemenea exigenţă ar exista într'adevăr, atunci 
vom trebui să ştim cauza adevărată a ei. 

Dacă acuma e cea mărturisită de art. 44, adecă pur uma- 
nitară, atunci n'avem a ne teme de nimic. Nu ni se va arăta 
un singur caz în istorie, unul singur, în care o cauză pur 
umanitară să fi adus vr'un amestec, vr'o ingerinţă din afară- 
Deşi aproape toate războaiele moderne se deschid sub pretexte 
umanitare, totuşi cauzele în genere bine cunoscute, sunt cu 
totul altele şi mau a împărți cu pretextul nici în clin, nici în 
mânecă. 

Cerneală şi hârtie sau întrebuințat într'adevăr multă pen- 
tru cestiuni umanitare, bani însă puţini, iar sânge nici o pică- 
tură măcar. In fine dacă e vorba de umanitarism, atunci 
poporul acela, care într'adevăr are nevoie de o tratare umană, 
este poporul nostru propriu exploatat, nu neamul exploatator 
al Evreilor, încât chiar din acest punct de vedere restricţiu- 
nile noastre sunt într'adevăr umane, iar art. 44 neuman. Sin- 
gurul defect al art. 7 din Constituţia noastră e, că pe lângă 
mulţimea nenumărată a Evreilor, cari nu merită drepturi, 
se loveau şi acele câteva mii cari le merită şi această injustiţie 
suntem oricând gata de a recunoaşte şi de a o drege, dând 
deplină satisfacere exigenţei umanitare. Și aceasta vom 
face-o, de-ar exista art. 44 sau de mar exista, adică inde- 
pendent de orice amestec al străinătăţii. Dacă Europa nu 
e mulţumită numai cu atâta bine, dacă este, şi mai bine. Mai 

mult decât posibilitatea pentru Evrei de a deveni Români, nu 
putem da, oricare ar fi sau n'ar fi intenţiile art. 44. 

Lucrul sar schimba însă atunci, când cestiunea umanitară 
nar fi decât pretextul cerinţelor puterilor, iar cauza adevă- 
rată ar fi cea materială a intereselor lor politice. Atunci 
însă, chiar admițând art. 44, adică înlăturând pretextul, am 
fi departe de a fi înlăturat cauza şi am rămâne tot în cazul 
fabulei despre lup şi miel — adică tot noi la vale şi tot noi 
am turbura apa. Pretexte se vor găsi aşa dar pentru a aco- 
peri o cauză nedreaptă, căci pretextele bune pentru cauze 
rele sunt foarte ieftene în lumea aceasta. 

Intorcându-ne la vorba noastră, spusă în mai multe rân- 
duri, repetăm : ,Dacă pericol există, el există abstracţie fă- 
când de cestiunea Evreilor“. 

lar dacă el nu există şi dacă cele șapte puteri mari şi voința 
de fier a d-lui de Bismark n'au alt scop decât cel umanitar, 
decât cel de a vedea că Evreii nu sunt îngrădiţi pentru cauze 
religioase, atunci dovezi despre aceasta, strălucite chiar, le 
putem da ori şi când. 

După ce Românul recunoaşte însuşi că majoritatea, aproape 
unanimitatea poporului nostru, nu-şi dă seama de pericolele 
fictive ce le inventează guvernul pentru a-l speria, noi nu mai 
avem multe de zis. Pentru noi e de ajuns dacă aproape 
unanimitatea poporului nu împărtășește spaimele organului 
oficios, şi e şi natural că nu le împărtășește, căci e un popor 
viteaz, drept, foarte tolerant, ba poate c'a început a recâştiga 
chiar vechea şi admirabila lui calitate de a judeca toate 
lucrurile cu sânge rece și de a nu da nimic pe vorbe goale. 
Dovezi istorice pentru acest bun simț într'adevăr superior 
sunt multe ; evlavios fără a fi bigot, poporul românesc, cei 
mai numeros în Orientul Europei, nu a produs un singur 
sfânt din mijlocul lui, şi drept, fără fineţe juristice, el s'a 
judecat fără cod civil şi penal 500 de ani aproape. Reîntoar- 
cerea la acele calităţi ale strămoşilor, la vitejie, dreptate și 
cuminţie, va fi începutul unei epoce de adevărată regenerare 
și numai atunci când cineva nu va fi numit bun sau rău, 
după cum e alb sau roșu, ci abstracţie făcând dela opiniile lui 
politice, numai atunci când vom fi drepţi faţă cu noi înşine 
şi nu ne vom sfâşia pentru vorbe scrise pe hârtie de autori 
străini în ţară străină pentru alte popoare şi alte împreju- 
rări, atunci când vorba adevărată va găsi ureche ascultătoare, 
vom începe a ne respecta între noi şi a fi uniţi. 

Ministeriul, în neunire de astă dată cu majoritatea, ba 
aproape unanimitatea Românilor, va pune, zice Românul, 
cestiunea ministerială. 

Dacă va pune-o bine va face, căci sperăm că va face loc 
unui cabinet într'adevăr responsabil, care să se pună el însuși 

cu propriul lui curaj în faţa Europei, nu ca d. Brătianu care, 
din nefericire, se dă îndărătul camerelor şi lasă săgețile să 
curgă asupra pieptului deschis al ţării. Ceea ce dorim din 
adâncul inimei e ca viitorul cabinet, oricari ar fi ideile lui 
asupra marginilor libertăţilor publice, să fie compus din 
cameni cu desăvârşire integri, cu caracter statornic şi cu mai 
multă iubire de ţară decât de sine. Un cabinet leal va găsi 
oricând concursul leal al tuturor partidelor. 


RESPONSABILITATEA GUVERNULUI ROȘU 


Dacă aparențele nu amăgesc, proiectul de soluţiune patro- 
nat de guvern nu numai că nu va avea două treimi, dar nici 
măcar majoritatea simplă în adunare. Patru secţii ale Camerei 
s'au pronunţat până'acuma pentru proiectul prezentat de opo- 
zitie, două pentru proiectul guvernului, iar votul uneia se va 
da astăzi. 

Sătui de a mai face recriminări, repetăm numai pe cea 
principală, pe care am făcut-o în atâtea rânduri: lipsa de 
curaj şi de opinii a guvernului, care pân'acuma s'a acoperit 
totdeauna cu responsabilitatea anonimă a Camerelor, în ioc 
de a o lua singur pe mânecă. Tot astfel a urmat în cestiu- 
nea Evreilor. In loc de a spune de mai nainte ce are de 
gând să facă, pe ce cale doreşte rezolvarea, cari sunt exigen- 
tele puterilor, în loc de a veni cun proiect de lege cu care să 
stea sau să cază, guvernul pune Camerele, deci reprezenta- 
ţiunea ţării înainte şi-i spune: 

„Tratează tu cu Europa!“ 

De aceea partidul conservator în Senat şi în Cameră sa 
rostit contra acestei proceduri fricoase, care putea, care poate 
să compromită fondul cestiunii. Dacă ministeriul formula un 
proiect şi dacă acesta trecea, atunci compromisul între inte- 
resele noastre şi tratatul din Berlin ar fi fost aflat şi era bine. 
Dacă proiectul cădea — ceea ce e mai verosimil — el cădea 
pe cale negativă, lăsând mânile libere atât Camerelor cât şi 
unui nou guvern, oricare ar fi fost acela, de a face ce 1 se 
va părea mai de cuviinţă şi mai practic. E foarte clar, că 
având fiecare responsabilitatea lui bine definită, un proiect 
neadmis de țară cădea împreună cu guvernul actual, iar țara 
precum şi succesorii guvernului actual rămâneau degajâți din 
nou şi liberi a reîncepe tratările din capul locului. 


Dar azi, presupunând că guvernul cade — In fața cui 

rămâne ţara cu voturile ei date în mod pozitiv ? In fața 
Europei. Guvernul care ar lua locul cabinetului Brătianu ar 
sta cu mânile legate printr'un vot pozitiv al Camerelor şi în 
caz de extremă necesitate, Camerele ar trebui să revie asu- 
pra unui vot pozitiv, dat în toată forma, să se supună ele 
împreună cu ţara unei umiliri, să treacă sub jugul caudin. 
Foile adversarilor noștri vor simţi din tonul ce ţinem, că nu 
suntem de loc dispuşi de a face recriminări şi dacă totuşi 
începem cu recriminarea de căpetenie, cauza e pentru a arăta 
că partidul conservator şi astă dată s'a purtat pe deplin corect 
când a susţinut o procedură strict constituțională, când a cerut 
un proiect din partea guvernului. pentru a-l admite, a-l modi- 
fica sau a-l respinge. Acuma se va vedea de ce importanţă 
era cestiunea de procedură constituţională şi de ce partidul 
conservator a trebuit să ţină la ea, pentru a ţine pieptul ţării 
acoperit de cătră avangarda guvernului. 

A mai fost o cestiune, în care cabinetul Brătianu a urmat 
aceeași cale greşită, punând pieptul ţării înainte, în loc de a 
lucra din proprie inițiativă şi pe proprie răspundere: — 
cestiunea Basarabiei. Nu negăm, că pahar mai amar decât 
acesta nici Mântuitorul pe muntele Măslinilor n'a avut să-l 
bee, dar părerea noastră este, că odată guvernanţii noștri 
văzând că Basarabia va fi în orice caz pierdută şi că nu vor 
avea pe nimenea în congres pentru a-i susţinea, trebuiau să-l 
bee, trebuiau să primească marile foloase materiale propuse 
de puternica, prea puternica noastră vecină pentru ca în 
cestiunea art. 44 să aibă un sprijin măcar, un sprijin cu atât 
mai sigur, cu cât acel articol al tratatului era îndreptat şi în 
contra Rusiei. E drept c'ar fi pierdut toată popularitatea şi că 
în alegeri ar fi căzut definitiv, dar ce ar fi însemnat această 
pierdere ca partid pe lângă vavăza care ar fi creat-o contra 
art. 44? 

Tocmai din contra a urmat însă. lar a pus adunările 
înainte, a făcut pe opoziţie să crează că cine ştie de ce spri- 
jin se bucură în străinătate şi a 'ncheiat-o apoi cu ruşinea 
umilirii corpurilor legiuitoare şi a ţării întregi. In loc ca 
şapte persoane să treacă sub jugul caudin, a trecut ţara sub el. 

Opoziția, văzând tonul sumeţ al organelor guvernamentale, 
a contribuit a crea acelaşi curent, crezând că cine ştie de ce 
sprijin puternic se bucură Dumnealor în străinătate ; în 
zadar un ministru plenipotenţiar al unui stat cu desăvârșire 
amic ne-a scris din Berlin, că Basarabia e pierdută, să nu 
fim copii, să căutăm a trage cel puţin foloasele cele mai multe 
posibile din această pierdere ; noi am stăruit a crede că ami- 
cul nostru avea dreptate, că fusese amăgit, şi că guvernul 
nostru trebuia să fie foarte tare în afară, când vedeam tonul 
semeț şi insultător al organelor lui. Am tăcut deci, i-am dat 

spornic ajutor în sensul în care părea a-l voi guvernul, am 
comis greșala de a crede pe d. Brătianu şi organele sale. 

Cine nu-şi aduce aminte ce calificațiuni ne-am atras cu 
acea ocazie? Pe când armatele erau pe câmpul de războiu, 
am spus deja: „Luaţi seama, Ruşii vor Basarabia“. 

Am tost numiţi calomniatori ai împăratului pe de o parte, 
ai guvernului nostru pe de alta, până ce în sfârşit s'a văzut 
cine a avut dreptate. 

Dacă guvernul ar fi fost leal în cestiunea actuală, ar fi 
avut concursul nostru leal. Partidul brătienist ar fi trebuit 
să se convingă de mult, că, în toate cestiunile am fost de bună 
credinţă, că tonul organului nostru n'a fost nici când acela 
de a căuta popularitate şi că'n orice cestiune naţională am 
fost în realitate alături cu el şi numai în aparenţă contra lui, 
cu toată înverșunata ură cu care căpeteniile partidului nostru 
au fost tratate de diferiți Patărlăgeni ai Camerelor. Am 
crezut întrun rând tăria închipuită a dd. Brătianu-Rosetti, 
dee-ni-se voie acum a nu mai crede pericolele închipuite de 
iest timp, asupra cărora vom reveni mai jos. 


PUTERILE EUROPENE ȘI ART. 44 


Dacă majoritatea, aproape unanimitatea naţiei, după chiar 
mărturisirea „Românului“ e în contra soluţiunii cestiunii 
israelite patronate de guvern, dacă cestiunea e incontestabil 
cea mai însemnată, care se iveşte în vieţa noastră publică 
de douăzeci de ani încoace, dacă divergenţa de opinii între 
nație şi guvern e atât de mare, încât garda civică a trebuit 
desarmată, atuncea nu mai înţelegem cum un guvern ce se 
pretinde parlamentar mai ține morţiş la putere şi nu face 
loc — de nu adversarilor săi politici, cel puţin nuanţei ace- 
leia a partidului liberal, care în cestiunea israelită nu e in 
strigătoare divergență de opinii cu nația întreagă. 

In loc însă de a urma măcar astă singură dată o purtare 
corectă, în loc de a da pas unui ministeriu întradevăr res- 
ponsabil, neangajat în afară şi înlăuntru, în loc de a deslega 
mânile puterii executive pe de o parte, a naţiei şi reprezenta- 
ţiunii naţionale pe de alta, organul care are majoritatea, 
aproape unanimitatea naţiei contra sa, urmează cu articolele 
amenințătoare, cu tertipurile bizantine de pân'acuma, adâo- 
gând pe lângă formulele mistice din trecutul său de carbo- 
nar, încă una, ultimele cuvinte, pe care Göthe murind şt 

lipsit deja de conştiinţă, le-a rostit: „Lumină, mai multă 
lumină !“ 

Dacă starea guvernului actual e ca a pătrânului poet dela 
Weimar în momentul în care a rostit acele cuvinte, atunci în 
zadar am repeta că lumină s'a făcut, căci n'ar mai fi în stare 
s'o vază, 

Din capul locului am arătat, că nu drepturile politice de 
acordat Evreilor sunt periculoase, ci acel unic drept civil pe 
care nu-l aveau, acela de a cumpăra proprietăţi rurale; am 
arătat apoi cum acordarea acestui drept în Galiţia a avut 
de rezultat reducerea populaţiei autohtone la rolul de iloţi 
ai Evreilor; am arătat cum greutăţile ce apasă pe ţăranul 
nostru în momentul de faţă din cauza costisitoarei organiza- 
tiuni liberale îl fac accesibil la cea mai neumană exploatare 
din partea capitalului, cum terenul e pregătit pentru expro- 
piarea naţiei româneşti din chiar ţara, din chiar pământul ei 
strămoşesc. Am arătat, cum dela declasarea generală a socie- 
tăţii şi dela cumplita apăsare ce s'a născut în urma înmulțirii 
elementelor improductive, elementul productiv al ţării, ţăra- 
nul dă îndărăt, se corumpe, împle temniţele. Nu se poate 
zice că în lămurirea cestiunii am fi cruțat pe cineva. Drepţi 
şi cu unii şi cu alţii am aruncat dungi largi de lumină asupra 
relelor ce discompun şi corup societatea română, dovedind tot 
odată că elementul evreiesc, improductiv în totul şi alun- 
gat de mizerie şi stricta organizare a statelor vecine în ţara 
noastră, e dintre toate cel mai uzurar, cel mai apăsător, cel 
mai corumpător. Nu credem așa dar, că nu sar fi făcut 
lumină îndeajuns în privirea aceasta, căci presa opoziţiei libe- 
rale şi a celei conservatoare au fost harnică în descoperirea 
întregului pericol, care ar amenința imediat naţia românea- 
scă, dacă art. 44 al tractatului dela Berlin sar primi tale- 
quale. 

In privința pericolului internațional ce ar rezulta din refu- 
zul net de a primi art. 44 am spus că dacă un asemenea peri- 
col există, el există abstracție făcând dela cestiunea israelită 
şi că această cestiune va fi cel mult pretextul, nici când cauza 
unei intervențiuni. Inainte de a se formula marginile în care 
voim a primi art. 44, semnatarii tratatului s'au despărțit 
deja în două grupuri, în cei ce au recunoscut independența 
României şi 'n cei ce n'au recunoscut-o încă. O scrisoare din 
Paris către Corespondenţa politică confirmă că Puterile s'au 
adresat Austriei, pentru ca aceasta să facă României repre- 
zentaţiuni amicale asupra necesității de a executa tratatul 
dela Berlin. D. conte de Hoyos, ministrul plenipotențiar al 
Austriei, a fost însărcinat să facă aceste reprezentaţiuni ŞI să 
declare că puterile cari mau recunoscut încă independenţa 
României, vor face demersuri colective pe lângă guvernul 


504 M. EMINESCU 


român, în cazul când acesta ar întârzia de a răspunde cere- 
rilor legitime ale puterilor. 

Așa dar puterile care n'au recunoscut încă independenţa 
s'au adresat la una, care a recunoscut-o deja, pentru a face 
reprezentaţiuni în privirea aceasta. 

Pân'acum proporția între cei ce recunosc şi cei ce nu recu- 
nosc independența e de 3:4; dacă sar şterge principiul 
absolutei exclusiuni din cauză de religie al art. 7, poate că 
proporția ar deveni şi mai favorabilă, ea ar fi de 4:3, sau 
de 5:2., 

Se'nțelege că în toate combinaţiunile acestea facem abstrac- 
ție dela a opta putere din congres, dela alianța israelită, sub 
a cărei influenţă exclusivă pare a sta guvernul nostru şi 
ziarul „Românul“. 

Dar în genere, pentru ca cestiunea să devie discutabilă, tre- 
bue ca ţara să aibă un guvern leal și inteligent, nu unul 
care a amăgit sistematic ţara, care 'nlăuntru promitea a nu 
da nimic, iar în afară promitea a da tot. 

"Țara a pierdut cu desăvârșire încrederea în nuanţa Rosetti- 
Brătianu, căci a fost înșelată sistematic dela venirea la putere 
a acestei nuanţe şi până acuma când amăgitorii s'au înfundat. 
Necesitatea unui guvern leal și neangajat în cestiunea israe- 
lită e mai mare decât oricând ; e absolut necesar ca partidul 
Mihălescu-Dimancea, pentru care toate cestiunile au fost 
numai mijloace de a rămânea la putere, să facă loc unei alte 
nuanţe, pentru care rămânerea la putere să fie un mijloc de 
a rezolva în înţelesul naţional cestiunea pendentă. 


INSOLENŢA GAZETELOR EVREEŞTI 


Trebue să aibă cineva sânge mai rece decât reptilele şi 
un despreţ în adevăr suveran pentru mișeliile omeneşti, spre 
a nu se revolta în contra celor ce se urzesc şi se țes de atâta 
vreme împrejurul sâmburelui numit  cestiunea Evreilor ; 
toată tăria sufletească a unui sfânt n'ar putea opri pe cineva 
să nu-şi piarză azi până şi cel din urmă grăunte de speranţă 
în viitorul acestei ţări. 

Dela primele înfrângeri suferite de guvern în Cameră, pe 
când încă cestiunea pendentă se afla în desbaterea comisiunii 
de iniţiativă a revizuirii, s'a pornit din afară asupra țării şi 
în deosebi asupra Camerii noastre un potop de injurii. Toate 
gazetele evreeşti din cele patru unghiuri ale lumii, cu inso- 

lenţa caracteristică şi tradițională a neamului lor pribeag, au 
aruncat asupră-ne toată murdăria penelor lor neruşinate. 

Dacă lucrul s'ar fi mărginit aici; dacă numai sectarii lui 
Mamona ar fi scuipat asupră-ne, n'am fi avut nimic de zis; 
am fi lăsat să treacă lucrul nerelevat. Orice sar zice, între 
noi şi Evrei este o deosebire de rasă, care nu ne permite 
nouă s'avem față cu dânşii în împrejurări de onoare decât 
despreț și numai despreţ. Noblesse oblige. Oricât de neno- 
rociţi am fi prin împrejurări istorice de deosebite naturi, 
suntem un popor ce a știut şi va ști, oricând va fi nevoie, 
să-şi plătească cu prisos datoria de sânge, suntem un neam 
de oameni lipit, prin tradiţii, moravuri și limbă, de un petec 
de pământ, pe care cu titluri netăgăduite îl putem numi țara 
noastră. Intre noi prin urmare și un soiu de oameni împră- 
știaţi pe toată faţa pământului, a căror patrie sunt târgurile 
unde dobânda e mai mare, unde specula fără frâu găseşte 
mai puţine stavile, unde cuvântul omenie are mai puţin înţe- 
les ; între noi şi o rasă cosmopolită, care la Viena e vieneză, 
la Paris pariziană, la Veneţia venețiană şi pretutindeni evreia- 
scă ; între o nație care câştigă pe pământul său ca să trăiască 
apărându-l cu sângele ei oricând, şi o corporație, lipsită 
de cel din urmă sentiment de demnitate bărbătească, care 
trăiește pe tot pământul ca să câştige, a cărei membri se ţin 
ca stolurile de pasări răpitoare pe urma oştirilor beligerante 
pentru a strânge avuţii din bălțile de sânge; între noi — 
zicem — şi această onorabilă corporație cestiune de onoare 
nu poate fi cât lumea, și astfel n'am fi avut nimic de zis în 
privinţa insolenţei presei evreești, dacă n'ar fi găsit răsunet 
și canal de scurgere la noi, chiar în coloanele foii ministeriale. 

De aproape o lună, Adunările de revizuire se sbat într'o 
luptă plină de dureri ; cu voinţa strivită de concursul împre- 
jurărilor din afară, reprezentanţii independenţi ai ţării îşi fră- 
mântă mintea căutând de zor o soluţțiune a cestiunii israelite, 
de natură a concilia cerinţele de principiu ale tratatului cu 
interesele pozitive naţionale. Guvernul, care la începutul 
sesiunii sa abținut dela orice iniţiativă de revizuire, afir- 
mând categoric că n'a prejudecat în cestiune nimic faţă cu 
străinătatea, îndată ce comisiunea de iniţiativă ia o hotărîre, 
intervine în desbatere, se face partizan al unei anume solu- 
țiuni mai favorabiă decât toate Evreilor, face din adoptarea 
acestei soluţiuni cestiune ministerială, ameninţă ţara cu prli- 
mejdiile internaţionale cele mai grozave, întârzie desbaterea 
publică ; toate însă rămân zadarnice: hotărîrea majorităţii 
rămâne nestrămutată. 

Atunci, ca la un semnal convenit, pornește corul de insulte 
al gazetelor evreeşti. Afară de insolenţa lor caracteristică, 
în toate tiradele ce ni le consacră acele foi, în toate — subli- 

niem cuvântul — un lucru este foarte bătător la ochi, şi 
adică: pe când țara legală şi personal reprezentanţii ei inde- 
pendenţi sunt insultaţi, pe când desbaterea şi hotărîrea comi- 
siunii Camerii române sunt numite cel puţin „o nouă imper- 
tinenţă orientală“, guvernul, partizanii săi şi în deosebi per- 
soana d-lui Brătianu, sunt nu numai cruţaţi, dar chiar ridicaţi 
până la cea mai înaltă slavă. 

Din parte-i, foaia ministerială se grăbeşte a reproduce zilnic 
aceste tirade, atrăgând cu un ton de triumf asupră-le atenţia 
tuturor acelora ce nu vor să adopte soluţiunea — Costinescu, 
adică atenţia majorităţii, aproape unanimităţii Românilor. 
Trebue să mărturisim că o mai mare lipsă de pudoate nu s'a 
mai dat până'acuma nici chiar prin coloanele ziarului bizan- 
tinilor din strada Doamnei. 

Starea nenorocită în care se agită țara azi este fără conte- 
stare rezultatul politicii acestor domni ; şi când națiunea 
sugrumată într'un cerc de fier, pe care l-au călit dânşii, este 
chemată să hotărască astfel despre viitorul ei economic şi 
naţional, când lupta ei de scăpare îi sleiesc una câte una 
toate puterile, patrioţii subliniaţi nu se pot opri da repro- 
duce în întregul lor tiradele de insulte evreeşti la adresa 
ţării, declarând că „deşi nu împărtăşesc din toate punctele 
de vedere acele păreri, totuşi ele conţin şi multe părţi din 
nefericire adevărate“. 

Nici un comentar nu-i de lipsă şi nu sar putea face în pri- 
vinţa purtării foii ministeriale ; noi, din parte-ne, mărginin- 
du-ne numai a o releva, atragem asupră-i atenţia naţiunii 
pentru ca dânsa să-şi poată întregi, barem cu această neno- 
rocită ocazie, opinia şi sentimentul în privinţa patrioţilor 
liberali şi naţionali din compania politică Mihălescu-War- 
szawski. 

IARĂŞI PUTERILE EUROPENE ȘI CHESTIUNEA 
ISRAELITA 


Articolele de speriiciune ale „Românului“ încep a deveni 
nedemne şi odioase. Pân'acuma era amenințarea cu lovirea 
de stat — de care am râs de vreme ce o asemenea lovire 
nu se poate rezima decât pe un interes al nației româneşti, 
iar nu a celei jidoveşti. O lovire de stat are totdeauna mulți 
amici nemărturisiţi întrun popor şi se face numai cu con- 
sentimentul — fie mutual, fie mărturisit — al populaţiunilor 
muncitoare. Regii Franţei, înlăturând organizarea feudală 

din propria lor voință, Iosif II centralizând puterea publică, 
Petru cel Mare întinzând mâna de fier asupra Rusiei, au avut 
amici în popoarele lor; lovirea lor de stat au atins o clasă, 
pentru a emancipa popoarele proprii. E de prisos a adăoga 
că Vodă Cuza era în aceleași condiţii ; el au lovit într'o clasă, 
dar au întins mâna pentru a ridica pe ţărani, clasa productivă 
a ţării. 

Amenințarea cu soarta Chedivului asemenea nu ne-a spe- 
riat. E drept că liberalismul nostru extrem încearcă a pre- 
face şi România într'un fel de ţară internaţională, în faţa 
tuturor şi a nimănui, în mlaștina de scurgere a elementelor 
economiceşte şi moraliceşte nesănătoase a lumii întregi. Dar 
încercarea aceasta n'au succes pe deplin, şi în timpul din 
urmă s'au trezit în România o reacţie atât de vie şi de inte- 
ligentă în contra umanitarismului bărbieresc şi a înfrăţirii 
cu toate rasele posibile şi imposibile, încât am început a 
avea speranţa, că Dumnezeu şi propria noastră voinţă ne vor 
feri de soarta Egipetului. 

A treia ameninţare cu intervenţiunea am combătut-o cu 
motive, care nouă ni se par neînlăturabile. 

Am spus că cestiunea Evreilor e sau cauza sau preteztul 
unui amestec al străinătăţii. 

Dacă ea e cauza acestui amestec, atuncea n'avem a ne teme 
de nimic. Cerneală şi hârtie se vor cheltui pentru această 
cestiune, însă nimeni nu va risca oasele unui singur soldat 
pentru a realiza egalitatea deplină a Evreilor în România. 
Dacă însă cestiunea israelită nu e decât pretextul de interven- 
țiune, atunci nu e nici demn, nici cuminte, de a sacrifica 
interesele economice şi naţionale a cinci milioane de oameni, 
pentru a înlătura un pretext, pe când cauza ar continua a 
exista. 

Faţă cu articolele amenințătoare ale „Românului“', bazate 
pe articole de jurnale — şi încă de jurnale evreeşti precum 
e Neue freie Presse — aducem şi noi următoarea relaţie a 
corespondentului din Viena al ziarului Daily Telegraph, care 
reduce la adevăratele lui proporţii pericolul internaţional, 
de care „Românul“ nu se satură a vorbi. 

Iată acea relaţie trimisă ziarului englez sub data de 9 Iulie: 


„Cestiunea emancipării Israeliţilor din Româma a intrat acum 
„într'o fază acută. Sâmbătă după amiazi sau ţinut o conferinţă 
„la ambasada franceză din Viena, la care au luat parte d-l Teisse- 
„renc de Bort, Sir Henry Elliot, Principele Reuss şi însărcinatul 
„cu afacerile Italiei. 

„Austria, Rusia şi Turcia nu erau reprezentate. 

„Sujetul în cestiune s'au desbătut cu de-amănuntul şi în una- 

„nimitate s'a gasit cu cale, ca puterile să ducă afacerea până 'n 
„capăt (poursuivre laffaire jusqu’au bout). Cele patru părţi ce 
„erau de față mau fost însă în stare de a ajunge la o înțelegere 
„în privirea mijloacelor de întrebuințat, sau precum s'a zis în 
„adunare la modul de procedură. Rezultatul tractărilor a fost, 
„ca ele să fie comunicate guvernului austriac. Contele Andrassy 
„nu e aplecat de a duce lucrurile la estrem. El e de părere că 
„nar fi înțelept, de a se ocupa de o procedare care n'ar putea fi 
„urmată dincolo de oarecari margini, ceea ce în termeni mai clari 
„va să zică: că dacă guvernul român ar opune o rezistentă se- 
„rioasă, puterile ar găsi că e peste putință de a lua refugiu la 
„măsuri coercitive. De o camdată Austro-Ungaria e gata de a-şi 
„oferi bunele ei servicii. Mâni dimineață contele Hoyos, repre- 
„zentantul Austriei din București, va fi primit deja instrucții de- 
„pline în privirea pasurilor ce va avea de făcut. Aceste pasuri 
„sunt în esență următoarele : El va invita pe guvernul român ca 
„fără întârziere să vestească puterilor ce măsuri se vor lua pentru 
„a îndeplini tratatul dela Berlin în privirea egalităţii confesionale 
„în principat. Guvernul austriac, unindu-se cu acest mod de 
„intervenţiune, nu se unește însă cu politica silei, pe care unele 
„puteri par gata a o urma, ci procedează numai simplu ca un îm- 
„„preună-semnatar al tractatului de la Berlin.“ 


Această manieră de (a) vedea, corectă și binevoitoare, o vor 
împărtăşi credem în curând şi alte puteri. Căci nu trebue 
să uităm, că art. 44 nu e obligatoriu pentru România. Ni se 
oferă un beneficiu, dacă vom îndeplini o condiţiune. Neîm- 
plinind condiţia, renunţăm la beneficiu și atâta tot. Puterile 
cari ar voi să ne silească a îndeplini condiţia, ne-ar face tot- 
odată cu de-a sila binefacerea de a ne recunoaşte indepen- 
denţa, și bine nu-i poţi face omului cu de-a sila. Dar asupra 
marginilor acelei condiţii puterile înşile nu sunt de acord, de 
vreme ce până acuma s'au despărţit deja în două grupuri. 
Puterile ce ar voi să ne silească cu arma, ar călca ele înşile 
tratatul, de vreme ce art. 44 e facultativ pentru noi, precum 
pe de altă parte recunoaşterea independenţei noastre e facul- 
tativă pentru ele. Acest raţionament e pe deplin valabil, dacă 
cestiunea israelită e cauza amestecului; dacă ea însă nu e 
decât pretextul, atunci o repetăm încă odată că înlăturând un 
pretext, se vor găsi altele o mie, dacă adevărata cauză, un 
plan de cucerire de exemplu, va continua să existe. | 

Tot în sensul corespondenţei de mai sus vorbeşte ziarul 
maghiar „Ellenăr'“, organul ministrului prezident al Unga- 
riei, Tisza. Acest ziar desminte orice amestec din partea 
Austro-Ungariei în cestiunea Evreilor din România. El zice 
că congresul a mers prea departe, când s'a amestecat în afa- 
cerile interne ale ţării. Puterile nu pot lua în nume de rău 

României, dacă nu va executa din literă în literă tratatul 
dela Berlin. Ziarul oficios maghiar aprobă proiectul Mârze- 
scu, care În principiu face egale toate confesiunile. Modul de 
împământenire, are drept legislativa română a-l regula după 
cum pricepe mai bine. România din contra e amenințată de 
invaziunea Evreilor din Rusia şi ar ajunge la soarta Poloniei. 

După toate cele de mai sus, e natural dar dacă comisiunea 
delegaților Camerei nu ţin de loc seama de spaimele închi- 
puite ale ziarului Românul, dacă mănţine proiectul prezintat 
de d-l Mârzescu, şi dacă a ales raportor pe d. Vasile Conta, 
carele în cestiunea israelită e și mai intransigent decât d. 
Mârzescu. 


SOLUŢIA PROBLEMEI NOASTRE SOCIALE 


Camerile actuale de revizuire nu vor avea oare nimic alta 
de făcut decât de-a da o soluţiune oare-care cestiunii israe- 
lite? Opinia noastră intimă este, că deşi Evreii, în număr 
mare ce a inundat ţara — dar mai cu seamă Moldova — con- 
stitue un pericol imediat pentru existența economică şi na- 
țională a ţării, totuşi ei constitue mai mult o boală acută 
decât organică şi că printr'o organizare mai conservatoare 
ei ar fi siliţi să emigreze în alte ţări ale Orientului. Evreii 
se grămădesc în ţările unde semi-civilizaţia e unită cu pseudo- 
liberalismul şi fug de civilizaţia adevărată şi de libertatea 
adevărată. 

Iar libertatea adevărată şi neatârnarea economică sunt 
două noţiuni identice. Și când vorbim de neatârnarea eco- 
nomică înţelegem eliberarea continuă, prin cultură și prin 
împroprietărire, a clasei celei mai numeroase şi exclusiv 
productive, a clasei ţăranilor. 

Observăm întâiu, că părticelele de pământ, acordate ţăra- 
nilor sub domnia lui Cuza-Vodă, constitue până acum în mod 
definitiv proprietatea ţărănească și o mărginesc prea de tim- 
puriu la o cantitate oarecare, prea mică pentru epoca de 
astăzi, în care realul ţării stă în disproporţie cu populaţia. 
Dacă ţara ar fi locuită de către altă rasă decât cea traco-la- 
tină, răul n'ar fi mare. Dar noi trebue să ținem neapărat 
seama de calităţile şi defectele rasei noastre, de predispozi- 
tiile ei psihologice, de câte ori croim legi generale. Evreul 
proletar, neavând absolut nimic, nici capital în bani, nici 
meșteşug sigur, se însoară cu toate acestea foarte de timpu- 
riu, face mulţime de copii, trăește cu ei în cea mai mare 

mizerie — adesea câte două, trei familii într'o odăiță — 
şi astfel în aceste furnicare omeneşti se cresc apoi gene- 
rații de hiene ale societății, copii reduşi și închirciți în pri- 
vința fizică și intelectuală, în care se desvoltă un singur in- 
stinct, acela al speculării muncii altuia, al exploatării altuia. 
Țăranul român e departe de a fi atât de cutezätor în maniera 
lui de a vedea. El, neavând pământ, nu se însoară de fel; 
el renunță de bună voie de a-şi întemeia un cămin, dacă 
împrejurul casei sale n'are şi instrumentul necesar de muncă, 
care să asigure existența viitoarei sale familii. E evident 
însă, că micile părți de pământ, dacă vor fi din nou împăr- 
tite între descendenții familiilor foştilor clăcaşi, aceştia vor 
fi reduşi cu vremea la starea de proletari, având fiecare câte 
câțiva stânjeni de pământ, prea puțin pentru a trăi şi prea 
mult pentru a muri; se va naşte un fel de clasă ibridă, fără 
putere şi fără producțiune, incapabilă de a se înmulți din 
cauza sărăciei, sclavă absolut capitalului. Puţinii oameni cu 
mai multă energie economică îşi vor acapara apoi părticelele 
foştilor clăcaşi şi deodată cu creşterea sau creiarea din nou 
a altor latifundii, populația agricolă va da mereu Înapoi 
prin stingere, încât epoca n’ar fi departe în care nam avea 
decât oraşe străine, întrun deşert românesc. 

Nouă ni se pare aşa dar, că un principiu care ar trebui 
admis în legislațiunea noastră, cel puțin pentru un număr 
anumit de ani, este indivizibilitatea pământurilor țărănești, 
pe lângă neînstrăinarea lor cătră nesăteni, va să zică maio- 
ratul. Dar corolarul acestei măsuri generale trebue să fie ne- 
apărat parcelarea sistematică a moşiilor statului între minorii 
familiilor, adică formarea altor minorate, minorum gentium, 
pe moşiile statului. In sine pentru stat e mult mai folositor 
de a avea mici proprietari care să-și muncească pământul 
singuri şi în mod intensiv, decât de a-şi da moşiile pe mâinile 
acelei nemiloase exploatări extensive care se sfârşeşte cu 
minarea proprietăţilor şi a populațiilor, şi e asemenea mai 
folositor decât crearea unei proprietăţi rurale de mijloc, căci 
aceasta din urmă se traduce în tirania capitalului mic asu- 
pra muncii. Capitalul mic are totdeauna tendinţa de a fi 
uzurar şi un proprietar a o sută de pogoane e mult mai apă- 
sător în sat decât proprietarul a mii de pogoane. 

In înlănţuirea măsurilor organice, care trebuesc luate pen- 
tru soluţiunea definitivă a cestiunii sociale, sustragerea 
populaţiei dela exploatarea de către cârciumari evrei, for- 
mează o parte însemnată. Cârciumăria evreiască in ţară a 
ajuns un adevărat scandal, care n'ar fi suferit în nici o țară 
civilizată din lume; cârciumele sunt locale de îndobitocire 
şi de prostituție sufletească și libertatea de a le ţinea deschise 
Dumineca şi sărbătorile face ca biserica să fie pustie. la zile 

mari, şi cârciuma plină. Măsura cea mai nimerită pentru a 
înlătura acest adevărat scandal, această cangrenă a societăţii e 
de a preface dreptul de debit al băuturilor spirtoase, în drept 
al comunelor rurale, iar consilul comunal să îngrijească ca 
debitantul să fie numai locuitor şi alegător în comuna rurală, 
îndepărtându-se cu stricteţe orice subantreprenor ascuns sub 
titlul de servitor, etc. De odată cu aceste măsuri cari ar avea 
de scop a pune la adăpost populaţia rurală în contra sărăciei, 
stingerii și exploatării uzurare, ar trebui să se facă cei dintâi 
paşi pentru a introduce stabilitate în funcţiile judecătoreşti 
şi administrative, căci numai o biurocraţie stabilă garan- 
tează aplicarea strictă a legilor. Introducându-se stabilitatea 
în mod sistematic, ar înceta până la un grad oarecare aler- 
garea după funcțiuni, calomniarea şi denigrarea funcționarilor 
publici, făcute cu scopul de a ocupa locurile, pretextarea de 
diferență de principii politice, pentru a se persecuta oameni 
îndealtmintrelea- oneşti şi muncitori, numai pentrucă se pre- 
tinde că ar fi din partidul cutare ori cutare. Totodată ar 
înceta şi starea de lucruri de astăzi, în care orice liberal mai 
cu seamă, dat afară pentru incapacitate sau hoție, se con- 
stitue şi se gerează în victimă a principiilor sale politice, 
cerând la reîntoarcerea la putere a camarazilor săi o recom- 
pensă pentru suferințele sale pătimite pentru nație sau 
libertate. 

Nu mai pomenim de marele folos, că o mulțime de inteli- 
gențe şi de brațe cari azi nu urmăresc decât munca stearpă 
a goanei funcţiunilor, luându-şi odată nădejdea de a câştiga 
prin schimbările din centru, ar fi silite a se aplica la o 
muncă mai productivă, folositoare în prima linie lor înşişi, 
în a doua, ţării întregi. 

Noi suntem siguri, că cu o organizare mai strictă, mal 
protectoare pentru munca materială şi cea intelectuală, le-ar 
pieri Evreilor pământul de sub picioare şi ar emigra dela noi 
cum emigrează din alte ţări într'adevăr civilizate, nerămâ- 
nând decât numărul strict necesar pentru mijlocirea schim- 
bului în activitatea economică a țării. 

Dar cu organizarea laxă de astăzi, cu corupțiunea erijată 
în principiu de administrare, cea mai bună şi mai națională 
soluțiune a cestiunii israelite nu va fi decât un paliatiy bun 
contra unui simptom acut, nu însă medicamentul special con- 
tra boalei organice de care suferim. 

SECTA ROŞIE BANDĂ DE CRIMINALI 


Ceea ce a pierdut partidul Warszawsky-Mihălescu cu oca- 
zia desbaterii în ziare şi în comisiile parlamentului a cestiunii 
evreeşti este restul de încrederea ţării, de care se mai 
bucura şi care sperăm că nu se va mai întoarce niciodată. 
Acesta este câştigul net al naţiei româneşti din agitaţiile şi 
frământările timpului din urmă. Trebuia însfârşit ca banda 
de exploatare să fie înghesuită la părete, trebuia să i se în- 
funde odată minciunile și clevetirile, trebuia să se vază că 
acești oameni n'au în ei nici atâta onestitate politică cât e 
firul de muștar ; că amăgirea poporului când sunt în opozi- 
ţie, jaful şi vânzarea când ajung la putere, sunt singurele 
lor directive. 

Văzând starea de goliciune şi de mizerie, în care s'au întors 
armata noastră de pe câmpul de războiu, ori cine putea 
presupune câte milioane trebue să se fi furat în socoteala 
acestei brave şi nenorocite oștiri, pentru ca ea să fie redusă 
la o asemenea stare; cu descoperirile îngrozitoare, făcute în 
cestiunea Warszawsky, a trebuit să se vază că hoţia şi spo- 
liarea averii poporului devenise în timpii cei mai grei prin- 
cipii de administrare în România; văzând în fine cineva 
numirea unui Stolojan la justiţie știe la ce are să se aştepte 
de acum înainte, căci Stolojan şi cocoloșirea furăturilor roşii 
sunt lucruri identice. Văzând cineva numirea unui Lecca 
la ministeriul de războiu, care spre ironia amară a disciplinei 
îşi începe zilele de ministru printr'o circulară, în care reco- 
mandă armatei disciplina şi credinţa către Domn, el care 
prin o trădare, de care nu-i capabil decât un suflet înjosit, 
au răsturnat pe Vodă-Cuza, văzând cineva aceasta, rămâne 
convins, că secta roşiilor nu poate fi numită un partid politic, 
ci o bandă de criminali, cărora numai în ţara noastră şi nici 
într'o alta din lume, li se oferă portofolii de miniştri în locul 
temniţelor şi ocnei, şi decoraţii în locul pedepselor. 

Dar cine n'a văzut purtarea acestor oameni în vremea ale- 
gerilor ? Ei spuneau alegătorilor, că partidul conservator 
este cel care ţine cu Evreii, că partidul conservator e înțeles 
cu străinătatea ; iar ei nu vor da nimic Evreilor. Prin calom- 
nie şi minciuni a fost în stare din nou, de sigur însă pentru 
cea din urmă dată, de a amăgi pe alegători şi de a-i face să 
crează făgăduinţele lor de faliţi politici. / y 

Cum s'au adunat însă, ce s'a văzut? Organul partidului 
numit Românul spre batjocura numelui românesc, pledând 
cestiunea acordării drepturilor politice la mii de Evrei, a 
drepturilor civile la toți Evreii, fără deosebire, apoi şeful par- 

tidului, d. Brătianu, ameninţă ţara care-i hrănește în loc de 
a-i sdrobi, o ameninţă cu soarta Chedivului de Egipt, cu inva- 
ziunea străină, cu împărţirea, cu desmembrarea, dacă — nu 
se va da de bună voie în stăpânirea Evreilor. 

„Spuneţi neadevărul“ li s'a zis în parlament şi în ziare — 
pericolele sunt invenţiuni de ale voastre și de ale alianţei 
israelite ; ele sunt mijloacele voastre de presiune asupra 
conștiinței şi bunului simț al ţării. 

Atunci au început a se svârcoli idra şi a căuta scăpare în- 
trun ministeriu de fuziune. In acest ministeriu au luat din 
secta roşie nu pe aceia, care sunt capabili de orişice, căci 
capabil de orice crimă e ori care din aceşti oameni, dar pe 
aceia, cari pe lângă capacitatea de a face orice, mai au şi 
o deplină lipsă de pudoare; au luat pe un individ ca Lecca, 
gonit din armată pentrucă i-au pătat onoarea prin trădare 
şi călcare de jurământ, pe un nemernic gheșeftar ca acest 
Stolojan, capul comitetului de salut public, care au aruncat 
calomnia, lipită în toate comunele rurale contra unor bărbaţi, 
carora acest om de nimic nu e vrednic de a le rosti numele. 

In fine la lucrările publice şi totodată prezident al consi- 
liului a rămas d. Brătianu însuși, căci sunt drumuri de fier 
de cumpărat şi câteva milioane de aruncat pe fereastră. 

Când a văzut cineva amenințările cu soarta Chedivului, cu 
împărţeala, cu invazia a organului roșşiilor, atunci trebue să 
conchidă neapărat, că acel organ este vândut alianţei israelite. 

Noi întrebăm însă ce caută Lecca-Stolojan-Brătianu în ca- 
binetul de fuziune? Aceşti oameni sau rostit deja pentru 
categorii, s'au rostit pentru a se da drepturi civile tuturor 
Evreilor. 

Ce însemnează oare noul program iscălit de toţi aceştia și 
citit în Cameră de col. Lecca ? Colonelul va ţinea la cuvân- 
tul dat în Adunare, precum a ţinut la jurământul militar, 
făcut lui Vodă-Cuza. Cu astfel de oameni — cu trădători de 
noapte, i se inspiră încrederea ţării ? 


AMESTECUL STRĂINILOR 


` 


Ziarele guvernului nu încetează nici acuma de a atrage 
mereu atenția nației asupra articolelor speriitoare din jurna- 
listica străină, asupra cuvintelor nefavorabile a cutărui sau 
cutărui diplomat şi deşi ar fi fost de aşteptat ca, în urma 
fuziunii, presa guvernamentală să ’nceteze a mai întrebuința 
acest nedemn mijloc de influențare, totuşi suntem în trista 

poziție de a constata, că pentru ziarul fanariot din str. Doam- 
nei, nu există mai mare plăcere decât de a reproduce cu o cu- 
vioasă şi smerită mutră de vulpe toate inspiraţiunile super- 
ficiale ale unei presse şi rău informate, şi rău voitoare şi 
în fine preţioasele schimbări de idei între diplomaţi și repre- 
zentanţii „Alianţei israelite“. 

Silă ne este de a vorbi de infecta cestiune israelită, de 
acest act de înaltă imoralitate, prin care atâtea puteri sau 
constituit în judecătorii unui atentat de înaltă trădare, comis 
de evreii noştri în unire cu cei ai alianţei, dând dreptate tră- 
dătorului în contra trădatului, şi cerând un precedent, care 
admis odată ca normă de judecată, nu poate fi decât fatal 
tuturor semnatarilor tractatului. Căci dacă li se recunoaşte 
unor state străine dreptul de a se amesteca în afacerile unui 
al treilea, fără ca el să fie ascultat, atunci dee-ni-se voie a 
presupune, că precum lumea aceasta e schimbăcioasă, sar 
putea ivi o zi, în care un alt congres european, în care pu- 
terile să fie reprezentate în proporţii schimbate, să-şi ia liber- 
tatea a stabili asupra drepturilor Irlandei şi a Indiilor înlăun- 
trul monarhiei engleze, asupra drepturilor Hanoverei, Pose- 
nului, Alsasului, înlăuntrul imperiului germanic, asupra po- 
ziţiei arabilor din Algeria ş. a. m. d 

In sine vorbind, puterile nau avut nici un drept de a se 
ocupa de noi, fără de noi, nici un drept de a pune condiţii 
pentru independenţa noastră ; căci numai în epoca domniei 
fanariote a căzut în desuetudine, însă n'au încetat nici când, 
deplina suveranitate internă şi în parte cea externă a prin- 
cipatelor. 

Numeroasele tratate de comerţ a Domnilor vechi, încheeate 
după capitulaţiunile lui Mircea cel Bătrân şi a lui Bogdan 
cel Chior, deplina libertate de a stabili dreptul de cetăţenie 
şi de aşezare în ţările lor, o libertate mănţinută contra Osma- 
nilor chiar, adecă contra poporului suzeran, dovedesc că nici 
un amestec nu putea avea loc din partea străinătăţii. Abia 
în epoca Fanarioţilor se 'nchee tractatul de comerţ dela 
Passarovitz care formează începutul acelor tractate de nos 
sine nobis, prin care se stabileşte când dreptul de aşezare 
a străinilor pe pământul nostru, când jurisdicţiunea consu- 
lară, când instituţia sudiţilor, adecă a vagabonzilor privile- 
giaţi, şi de atunci infuziunea cu elemente infecte ţine necon- 
tenit şi fără stavilă. e 

Dacă epoca începută prin tractatul dela Paris şi încheiată 
cu războiul ruso-turcesc, nam fi pierdut-o pe povârnişul 
unui stupid liberalism, unii căutând să demagogizeze poporul 
din ce în ce, alţii oprind acel proces de disoluţiune socială, 
dacă puterile cele mai bune ale generaţiei trecute nu sar fi 
irosit în lupte sterpe pentru idei fără nici un cuprins real, 

dacă statul nostru n'ar fi fost un adevărat Bizanţ, în care 
logomachia, discuţia asupra subtilităţilor constituţionale şi de 
principii, să precumpănească orice întrecere pe terenul muncii 
oneste, intelectuale şi fizice, atunci niciodată n'am fi ajuns în 
irista stare ca străinătatea să aibă a ne dicta ceva în privirea 
dreptului nostru intern. Cu un popor ca al nostru, atât de 
lesne de organizat, şi cu atâta bun simţ, ştiam a opune astăzi 
suma de puteri pierdute ori cărei tentative de amestec din 
afară, iar cestiunea de înaltă trădare sar fi mântuit din capul 
locului prin pedepsirea aspră a acelei trădări, nu prin in- 
trarea în apele ei. 

S'a vorbit atâta în contra pedepsei cu moartea. După 
vechiul obiceiu al pământului pedeapsa cu moartea meritată 
pentru crime comune, se putea răscumpăra cu gloabe, numai 
pentru crima de înaltă trădare nu. Dacă acei mizerabili 
agenţi ai alianţei israelite, cari sunt în ţară, ar fi ştiut că 
pentru criminalele lor uneltiri cu Alianţa, că pentru pune- 
rea în îndoială a existenţei ţării în care trăiesc, îi aşteaptă 
ștreangul de cânepă sau securea călăului, n'ar fi cutezat nici 
când a trăda ţara şi a bate acum la uşa parlamentului nostru, 
pentru a-şi cere răsplata acestei trădări. 

Ce-ar fi zis Rusia, Prusia bunăoară, dacă Polonii lor, con- 
stituiţi în „Alianţă universală“, ar fi cerut la Congres recon- 
stituirea Poloniei ; ce-ar fi zis Anglia, dacă Inzii ei ar fi 
cerut dela Congresul european dispărerea dominaţiunii en- 
gleze în Indii? Amândouă popoarele sunt cu toate acestea 
istoriceşte mult mai însemnate decât Evreii, în contra unel- 
tirilor şi perversităţii cărora aşteptăm îndealtmintrelea o reac- 
țiune în toată Europa. Aşteptăm moartea demagogiei şi cre- 
dem în ea. Până când un element, care nu împărtășeşte, ba 
din contră subminează şi urăşte tradiţiile şi trecutul fiecărui 
din popoarele istorice ale Europei, să aibă dreptul de a le ex- 
ploata, un drept pe care nu-l răsplătesc prin nici o îndatorire, 
pe care s'o simtă faţă cu societatea ? 

Lucrul acesta, această nesolidaritate a Evreilor cu popoa- 
rele în mijlocul cărora trăiesc, a mers atât de departe, încât 
aceiaş Evrei, cari erau furnisori ai armatei imperiale rusești, 
erau pe de altă parte furnisori de arme ai Turcilor, deşi 
acele arme nu aveau altă destinaţie decât de a fi descărcate 
asupra Ruşilor, adică asupra compatrioţilor acelor furnisori 
Evrei. : 

In treacăt mai pomenim, că Evreii din ţară în timpul in- 
trării armatelor rusești la noi, au scos cuie din şinele drumu- 
rilor de fier, pentru a periclita viaţa soldaţilor ruşi din va- 
goane, aceasta ştiind bine, că asemenea crime puteau să se 
descarce asupra ţării în care ei trăiesc. 


516 M. EMINESCU 


lată dar patriotismul şi umanitatea elementului, pentru 
care Europa a găsit de demnitatea ei a interveni, iată ele- 
mentul pentru care boierul grec din strada Doamnei, luptă 
cu atâta foc de un timp încoace. 


VINDECAREA RELELOR NOASTRE 


De doi ani şi mai bine „Timpul“ a atras atenţia cititorilor 
lui asupra neajunsurilor economice aie ţării, neajunsuri cari 
stau întrun fel de influențare reciprocă cu corupţiunea poli- 
tică, produsă de liberalismul cosmopolit. 

Imprejurarea prin care organul nostru sa distins de 
aproape toate celelalte, este câ pe de o parte n'a scăpat din 
vedere realitatea lucrurilor, pe de alta n'a renunţat la gân- 
direa proprie în favorul unor citaţiuni din autori franceji sau 
germani. In sferele noastre aşa zise culte s'au lăţit obiceiul 
de a nu gândi nimic din proprie iniţiativă şi de a se ţinea ca 
orbul de gard de cărţi străine, cari mai cu seamă în materia 
mișcătoare şi pretutindeni alta a economiei poporului, nu au 
decât o valoare relativă, căci sunt răsărite din reflecţiunea 
asupra unor stări de lucruri cu totul altele de cum sunt ale 
noastre. Nu numai legile noastre sunt copiate ad literam de 
pe legi străine, făr'a se ţinea în seamă nici dreptul naţional 
moştenit, trecut în codicele vechi, nici stările de lucruri dela 


noi, dar până şi regulamentele speciale ale serviciilor publice, 
până şi circularele ministeriale sunt traduse adese ori după 
calupuri străine, de se potrivesc sau nu se potrivesc. Această 
stare de lucruri devine şi mai tristă, când vedem că ea în loc 
de a înceta, continuă mereu crescând încă prin vecinica emi- 
grare a junimei studioase în străinătate, de unde ea — in 
locul culturii adevărate — aduce multă suficienţă şi pretenţii 
cu asupra de măsură exagerate. À na 
E adevărat că în timpul din urmă neajunsurile economice 
ale țării au devenit atât de pipăite şi atât de văzute de toți, 
în cât nu pot scăpa din vederea nimănui; cu toate acestea 
procedările sumare din trecut în privirea unor materii ana- 
loage ne inspiră o adevărată spaimă de a vedea tratate şi 
aceste neajunsuri întrun mod sumar, după calupuri primite 
ad libitum, cu acea grozavă superficialitate, cu care se tra- 
tează toate cestiunile la noi. A 
Cauzele sărăcirii clasei agricole sunt multe, dar vom cita 
pe cele principale: 1) terminul de despăgubire pentru pâ- 


Ip 

mânturile acordate ţăranilor a fost prea scurt, suma anuală 
de plătit prea mare, încât această sarcină, care a venit în 
mod spontan asupra populaţiunii rurale, trebuia s'o apese 
în mod neobicinuit de greu ; 2) ba chiar începutul împropri- 
tăririi, tocmai atunci adecă, când populaţiunea avea nevoie 
de ani buni pentru a se deprinde cu nouele greutăţi, s'au 
întâmplat ani cu desăvârşire răi și foamete în toată forma ; 
3) statul privind pe ţărani ca pe niște cetăţeni pe deplin for- 
maţi pentru sistemul reprezentativ, i-au încărcat c'o organi- 
zare costisitoare și bogată în funcţionari plătiţi judeţeni şi 
comunali, încât printr'asta s'a creat o nouă şi cumplită clasă 
de lipitori ale satelor, avizaţi de-a dreptul la budgetele supra- 
încărcate ale comunelor rurale; 4) sarcinele nouă, venite 
peste noapte asupra ţăranului l-au dat cu totul pe mâna uzu- 
rei în cele mai deosebite forme ale ei. Trebuind să se îm- 
prumute pentru a plăti despăgubirea, dările cătră comună şi 
judeţ, el face acest împrumut în condiţiile cele mai grele po- 
sibile, tocmai pentrucă cererea acestor împrumuturi era ge- 
nerală. Mai adăogând pe lângă acestea obligaţiunile con- 
tractate pentru pământul, ce-i trebuia aproape fiecăruia din 
ţărani peste pogoanele ce le avea, se va vedea lesne, că greu- 
tăţile trebuiau să devie insuportabile pentru oameni, cari 
abia începeau economia lor în mod independent ; 5) dările 
indirecte a comunelor urbane, fiind în mare parte dări asupra 
consumaţiunii, ele sunt asemenea purtate de ţăranii, cari in- 
troduc în oraşe obiectele de consumaţiune. Deosebirea gene- 
tică între producţia agricolă şi cea industrială consistă toc- 
mai în asta, că dările şi cheltuelile de transport la articolele 
producţiei industriale se adaogă la preţul lor original, pe 
când la cele agricole se scad din preţul lor original. 

Astfel avem dar spectacolul unei ţări, în care tot importul, 
care consistă din articole străine şi toate clasele consistând 
în cea mai mare parte din speculanţi cu producte străine, 
se hrănesc cu toate dând în schimb un singur articol: grâul 
produs cu capitalul în pământ al proprietarului mare şi cu 
munca ţăranului. 

Mai adăogând pe lângă acestea, că concurenţa ce ne-o fac 
provinciile de sud ale Rusiei și America, crește din ce în ce, 
avem tabloul complect al unei ţări, osândite de a da mereu 
îndărăt, dacă va continua a avea exigenţele de pân'acuma. 

Pe lângă acestea toate se mai adaogă apoi pericolul pentru 
ţărani ca clasă, de a-i vedea devenind proletari prin împărți- 
rea micului lor număr de pogoane între copii adesea foarte 
numeroşi. Cum că aceşti copii ar fi economiceşte şi mai 
slabi, şi mai expuşi de a fi exploataţi, 'apoi în neputinţă de 
a-şi întemeia căminul lor propriu, e evident pentru oricine. 

Faţă cu toate cauzele generale de înapoiare, Românul speră 

de a fi găsit un mijloc, care le va înlătura pe toate: băncile 
rurale. De unde se vor găsi banii necesari, fără camătă, a se 
da ţăranilor, cum acești bani vor putea fi un mijloc contra 
răului organic al divizibilităţii pământurilor ţărăneşti, rămân 
întrebări deschise. 

Noi am propus deja singurele mijloace, cari ni se par şi 
practice şi posibile, pentru a se da clasei țărănești şi mai 
multă putere şi un teren de lărgire a activităţii ei: maiora- 
tul şi parcelarea sistematică a moșiilor statului la majorate. 
Acest sistem înainte de toate ar favoriza înmulţirea popu- 
laţiei, aducând-o la o proporţie mai justă cu întinderea teri- 
toriului şi ar putea să înceteze atunci, când valoarea averii 
mobiliare a unui ţăran ar întrece cu mult valoarea averii sale 
imobile, când dar împărţirea moştenirii între copii s'ar putea 
face fără pericolul de a vedea parcelele țărănești dără- 
burindu-se în fărmgturi neînsemnate. 

In orice caz însă băncile agricole, dacă se vor înființa, vor 
avea marele neajuns de a servi, nu la desvoltarea agricul- 
turii, ci la plata de biruri, căci pentru aceasta, nu însă pentru 
lărgirea economiei le trebuiesc ţăranilor bani. Afară de asta 
băncile war avea nici o siguranţă în privirea rambursării 
împrumuturilor, de vreme ce pământul țărănesc e deocam- 
dată inalienabil şi n'ar putea servi ca ipotecă sau ca obiect 
de despăgubire. 

Ni se pare, că in loc de a-i împrumuta ţăranului bani ca 
să-şi plătească dările, ar fi mult mai practic de a reduce 
acele dări la o măsură în care el să le poată plăti cu în- 
lesnire. 

Dar aceasta e atât de simplu, încât n'ar conveni nici unui 
din tineri, cari vor să lecuiască toate relele cu medicamente 
speciale, aduse din străinătate. 


PREŢUL INDEPENDENȚEI NOASTRE 


Inainte cu doi trei ani de intrarea Ruşilor. în ţară şi de ve- 
nirea partidului radical la putere, cestiunea independenţei ro- 
mâne dedese loc la o agitație oarecum destul de însemnată 
în presa şi în cercurile noastre politice. Pe atunci se afla 
la putere partidul conservator ; dânsul, ca guvern, tindea 
la independenţă pe cale pacinică şi prin mijloacele ce i le 
putea procura diplomaţia. Această tendenţă naţională a gu- 
vernului conservator, ca toate tendenţele lui de o ordine mat 

mult sau mai puțin înaltă, a întâmpinat pe atunci din partea 
radicalilor o luptă şi o împotrivire din cele mai aprige. 
Guvernul Catargiu a fost acuzat, şi în acea ocazie, ca în toate 
celelalte, că voieşte a vinde țara la austro-maghiari pe preţul 
cruciulițelor, sgripțorilor şi panglicuţelor împărăteşti. Or- 
ganul stărostiei patriotice din ulița Doamnei striga pe atunci 
că fiece decorație este semnul de înfierare al unei trădări 
naţionale, şi prin cele mai înjosite insinuări căuta să aţâţe 
ura publică asupra celor dela cârma ţării. In privinţa inde- 
pendenţei, acel organ, toate discuţiile, toate tiradele patriotice 
cele mai absurde, în care încerca a dovedi că independenţa 
însemnează moarte pentru România, le încheia cu o frază 
bombastică în litere compacte : „Voim să fim şi să rămânem 
Turci !“ 

A trecut câtva timp şi s'a făcut coaliția dela Mazar-paşa, 
a cărei utilitate practică în deslegarea cestiunii orientale s'a 
văzut numai decât. Despre acea utilitate numai câţiva dintre 
întemeietori au avut cunoştinţă dela început; ceilalţi, cari 
au mers mazu, cum S'ar zice, sau domirit tocmai întrun 
târziu la ce fel de clădire se făcuseră dânşii schele şi prop- 
tele. Peste puţin apoi s'a văzut cum radicalii noștri înţele- 
seseră „a fi şi a rămâne Turci“. 

Independența căpătată de guvernul conservator pe cale 
pacinică prin înţelegere diplomatică cu puterile apusene ar 
fi însemnat moartea ţării ; radicalii au găsit cu cale că e mai 
bine să o căpătăm printr'un războiu ruinător, în alianţă cu 
colosul nordului, prin pierderea Basarabiei, şi prin modifi- 
carea nevoită a art. 7 din Constituţie. Până să ajungem a 
căpăta această independenţă în adevăr foarte scumpă, câte 
panglici, cruciulițe şi câte sgripțori împărătești s'au aninat 
pe piepturile patrioţilor, cari voiau „a fi şi a rămâne Turci? 
Din două una: ori că fiece decorație străină este în adevăr 
semnul de înfierare al unei trădări naţionale, aceasta mai 
ales într'un răsboiu din care iese ţara ruinată şi ciuntită, şi 
atunci toţi patrioţii noștri subliniați sunt nişte trădători, — 
sau. că teoria aceea. emisă de dânşii pe când erau în opozi- 
ție, nu este adevărată, şi atunci toate acuzările, toate insi- 
nuările în privinţa vânzării guvernului conservator la austro- 
maghiari pe preţul decoraţiilor, nu erau decât niște mişelii. 

Astăzi, după războiu, după pierderea a trei ţinuturi, inde- 
pendenţa tot n'am căpătat-o ; trebuie să ne supunem trata- 
tului dela Berlin, şi să scoatem din Constituţia noastră un 
principiu, pe care îl pusese ţara la 66 ca o stavilă în contra 
năvălirii Evreilor pe tărâmul nostru economic şi politic. Mi- 
nunat efect al dibăciei politice a radicalilor. 

Graţie liberalismului mai mult decât american pe care 
l-am adoptat în organizarea noastră socială, grație nesoco- 

tinţei cu care ne-am lepădat sistematic de orice fel de tra- 
diție naţională, graţie lipsei noastre complete de prevedere 
şi de simţ de conservare proprie, graţie disproporţiei tot- 
deauna crescând între aparatul statului şi puterea de pro- 
ducţie a ţării, — tărâmul economic ne-a fugit aproape cu 
totul de sub picioare şi astăzi el se află (în) cea mai mare 
parte în stăpânirea elementului evreesc. Toate restricţiile ce 
am încercat a pune prin legi propășirii acestui element străin 
pe tărâmul nostru economic, au avut, după câte am văzut, 
tocmai efectul contrariu aceluia la care ne-am așteptat. Re- 
stricţiile au fost numai niște mângâieri deșarte, nişte palia- 
tive în contra unui rău pipăit, unui rău de moarte. 

După perderea tărâmului economic, acum e vorba să înce- 
pem a ceda elementului străin și din tărâmul politic. Oricât 
de puţin să dăm, vom da ceva, suntem siliți la aceasta pentru 
a plăti integral și a căpăta în fine independenţa, a cărei ar- 
vună au fost sângele vărsat în Bulgaria, milioanele publice 
şi particulare aruncate fără socoteală și cele trei ţinuturi ale 
Basarabiei. Vom da însă cât se va putea mai puţin, vom 
face de nevoie concesiunea cerută în privința principiului, 
neputând admite retroactivitatea tractatului, ceea ce nici nu 
se cere. In timpul acesta însă pe când noi ne frământăm 
întru căutarea mijloacelor de apărare a tărâmului politic, 
ce gând avem în privinţa celui economic şi social? Aci stă 
întrebarea. 

Restricţiile, precum ne-a dovedit o practică nenorocită de 
treisprezece ani, nu ne-a folosit la nimic, ba din contră au 
agravat poate răul. Dacă pe tărâmul economic neîncetat pu- 
terea elementului străin va creşte şi puterea elementului 
nostru naţional va scădea, va trebui să vie curând ziua în 
care răul ajungându-și culmea, să nu mai fim în stare nici 
măcar a protesta în contra unei invazii a elementului străin 
şi pe tărâmul politic. Odată cucerirea economică şi socială 
desăvârşită, şi tărâmul politic va fi al cuceritorilor. 

Impotriva  desăvârşirii acestei nenorociri, oare tot cu 
fraze, tot cu legi platonice, tot cu restricţii formale vom 
lupta ? Și isbutind astăzi a căpăta independenţa cedând cât 
sår putea mai puţin în cestiunea evreilor, oare strănepoţii 
lui Traian iar se vor culca pe cea ureche după câteva masa- 
lale, discursuri și iluminaţii de ocazie, socotind, în luminatul 
lor patriotism, că cestiunea s'a deslegat și că latinitatea dela 
gurile Dunării mare să se teamă de nimic în viitor? 

Vom vedea. 

Până atunci atât putem zice: să ne ferească Dumnezeu 
de o nouă rătăcire, care de acum ar fi de sigur mult mai 
nenorocită decât toate cele trecute. 


rr pr 

EVREII DIN ŢARĂ ȘI ALIANȚA 


Ne e silă de cestia israelită întru cât consistă din exigenţe 
jidovești şi ne rezervasem, ca măcar în timpul cât nu se reîn- 
trunesc corpurile legiuitoare, să nu vorbim de ea de cât atunci 
când țara noastră ar fi ţinta unui atac, fie din lăuntru, fie 
din afară. 

„A solicita intervenirea diplomatică sau înarmată a străini- 
lor, contra ţării în care trăești, este un act de înaltă trădare 
comis împotriva acelei ţări.“ 

Alianţa solicită pe toate căile această intervenire. Mii de 
evrei din țară sunt trădători. In- Rusia i-ar aștepta pe ase- 
menea oameni Siberia, în Franţa deportarea, în alte locuri 
închisoarea ; la noi însă, se bucură de deplina libertate, ne 
înjură prin presa evreească cum poftesc şi noi îi lăsăm să-și 
joace caii după cum le e voia şi dorinţa inimii. Atacurile de 
care am vorbit la început sunt numeroase. 

La circulara d-lui Câmpineanu, Alianţa a răspuns printr'o 
broșură compusă şi datată din București, tipărită la Cernăuţi 
şi expediată din Iaşi. Această broșură începe cu următorul 
neadevăr istoric: 


„După Regulamentul Organic, toţi evreii, cari plăteau bir, 
„erau priviţi ca pământeni şi se bucurau de drepturile unor 
„atari, puteau fi primiţi în corporaţiile breslelor, puteau să 
„cumpere proprietate imobilă, întrucât nu era încărcată cu 
„boieresc, aveau drept de alegeri în comună, puteau să înain- 
„teze în armată până la gradul de ofiţer, li se dădeau titluri 
„nobilitare şi alte distincţiuni, cu un cuvânt se bucurau de 
„deplina libertate a acţiunii, ba încă se bucurau și de privi- 
„legii, pe care ţăranii şi ceilalți burghezi nu le aveau.“ 


Afară de deplina libertate a acţiunii, toate aserţiunile cele- 
lalte sunt neexacte. Adevărul e că înaintea Regulamentului 
Organic obiceiul pământului permitea evreilor — pe atunci 
foarte puţini la număr — cumpărarea de case în oraşe, şi că 
tot acei evrei pământeni aveau — nu dreptul de a intra în 
corporaţiile breslelor orăşeneşti, dela care erau şi rămâneau 
excluşi — ci aveau ei înșiși singura lor corporație proprie şi 
drept staroste pe rabin, tot aşa precum străinii formau ase- 
menea o corporație ca şi aceea a ciobotarilor sau tâmplarilor, 
având staroste pe consul. Sub această formă hibridă de cor- 
poraţie orășenească s'au introdus, după tratatul dela Passa- 
rovitz, consulatele la noi şi de acolo s'au numit şi se numesc 
staroşti. 

Dela primirea în breslele creştine şi până la formarea unei 
bresle aparte e însă o mare deosebire precum şi dela cumpă- 
rarea de case în orașe până la cumpărarea de imobile, întru- 
cât nu erau încărcate cu boieresc. Căci nu erau încărcate cu 
boieresc moşiile şi casele răzăşeşti, dar că mai ba! să le poată 
cumpăra Evreii; nu erau încărcate viile şi pământurile oră- 
şenilor, adică moşiile şi înconjurătoarea oraşelor, pe care 
asemenea Evreii mau crept să le cumpere. 

In fine subt Mihai Vodă Sturza li s'au luat evreilor prin 
încheeri ale divanurilor, dreptul de a se așeza la ţară şi dea 
debita băuturi spirtoase ; sub Grigore Ghica li s'au luat şi 
dreptul de a cumpăra case în oraşe, încât tocmai în momen- 
tele, în care Mihai Vodă elibera şi punea pe picior de egali- 
tate cu ceilalţi locuitori, pe ţiganii de pe moşiile sale proprii 
şi de pe cele mânăstireşti, el găsea de cuviinţă, pentru sdrun- 
cinul ce pricinuesc locuitorilor, să restrângă drepturile evrei- 
lor. Toți scriitorii timpului aceluia deplâng invaziunea evrei- 
lor din Galiţia şi Rusia, cari fugând de serviciul militar, 
veneau ca roiurile de lăcuste, ca și astăzi, fără pașapoarte. 
fie pe vadurile Prutului unde conrupeau granița rusească 
mai bine păzită, fie pe cărări de munte, recunoscute grănice- 
rilor austriaci. In dealminterea, şi Rușii şi Austriacii erau 
bucuroși să scape de ei ca şi astăzi. Asemenea nu se va auzi 
din timpul Regulamentului şi până în epoca constituţională. 
ca un Evreu să fi căpătat titlu nobilitar sau să fi devenit 
ofițer în armată. 

In realitate cel mai îngăduitor Domn faţă de evrei a fost 
Cuza Vodă. El le-a deschis şcoalele românești, din care a 
eşit tinerimea evreească, care face cu atâta foc parte din 
Alianţa Israelită, el le-a dat egalitatea drepturilor civile, el 
a început a înrola pe câte unul în armată, dându-i ocazie de 
a deveni ofiţer ; e! însfârşit dispusese prin codul civil, norma 
după care Evreii pot deveni cetăţeni români; bine înţele- 
gându-se însă că n'avea aface decât cu Evreii ca indivizi, nu 
ca rasă organizată şi strunită din partea alianței. 

Ex nihilo nil fit. 

Cine n'a avut drepturi nu le are nici astăzi. Evreii, con- 
sideraţi pururea ca străini în ţară şi fiind străini în realitate, 
căci nu vorbesc românește în familie, au o lege deosebită de 
aceea a celorlalţi locuitori şi nu s'amestecă cu ei prin căsă- 
torii, vor rămânea străini până ce nu vor deveni români. Deşi 
limba nu e singurul semn caracteristic al naţionalităţii, totuşi 
el e un semn principal. Pe câtă vreme nu vor vorbi în fa- 
milie româneşte, nu-şi vor ţinea socotelele şi registrele de 
comerţ în româneşte, nu vor primi în şcoale şi sinagoge 
limba românească, în sinagoge — de nu pentru partea strict 

rituală — cel puțin pentru predici, nu vor putea fi considerați 
ca Români. 

Dar pretinşi Români, cari încep activitatea lor de fii ai 
patriei, prin a denunța şi calomnia patria lor şi prin a-i im- 
pune condiții internaționale de existență, asemenea români 
nu-i admitem noi și nu-i admite nimeni. 

Orice s'ar zice aşa dar, uneltirile alianței pe lângă congres 
constitue din partea membrilor pământeni ai acelei alianțe 
un act de înaltă trădare, amenințarea cu intervenția străină, 
cu nerecunoaşterea independenței țării. 

Aceste uneltiri au făcut pe evrei să piardă şi pe puținii lor 
amici dintre Români — căci asemenea amici existau. Existau 
între Români bărbați de bună credință, bogați, cu desăvârşire 
neatârnați de capitalurile evreești, cari aspirau la soluțiunea 
cea mai favorabilă evreilor, pentrucă aşteptau prin aceasta 
crearea unei puternice clase de mijloc în Moldova. Dar pre- 
miza acestor speranțe şi aspirațiuni era cel puțin posibilitatea 
ca Evreii să devină Români. Din momentul însă ce-i vedem 
aliați cu toți străinii de pe fața pământului contra ţării în 
care trăiesc şi a poporului de pe spatele căruia subsistă, din 


acel moment chiar cei puţini trebuiau să piarză orice spe- 
ranţă. La străini s'au adresat pentru a căpăta drepturi, dela 
străini capete-le. Să vedem cu ce se vor alege. 

Evreii sau amăgit asupra dorințelor congresului precum şi 
asupra articolului 44, ba chiar țara a fost amăgită de către 
roşii. Noi am spus-o însă din capul locului, că nu înţelegem 
articolul 44, şi că după el — un pretext cel mult — trebue 
să se fi ascunzând cauze politice de o greutate mai mare. 
Timpul din urmă a început să descopere puţin adevăratul 
înţeles al art. menţionat; și dacă ne impunem tăcere în 
privinţa acelui înţeles, o facem pentrucă istoria articolului 44 
e încă în deplină fierbere şi nu avem rezultatele clare înain- 
tea noastră. 

In orice caz însă, Evreii vor fi aceia cari vor avea a regreta 
introducerea art. 44 în tratatul dela Berlin. 

SPIRITUL DE GAŞCĂ 


Caracterul obștesc al luptelor din vieaţa publică a Româ- 
nilor, e că în mare parte nu sunt lupte de idei, ci de persoane, 
că cei mai mulţi în deplină necunoștinţă de ceea ce combat, 
dau într'un principiu oarecare c'o orbire și cun curaj, demn 
de-o cauză mai bună, condamnă ceea ce nu cunosc, batjoco- 
resc ceea ce nu vor să cerceteze, trezindu-se prea târziu c'au 
fost induși în eroare de ambițiile vre-unei gaște și că au lovit 
într'o ţintă, pe care ar fi respectat-o, dacă și-ar fi dat oste- 
neala de-a o privi mai de aproape. 

Daca un om e la noi într'adevăr atât de nefericit să profe- 
seze o serie de idei, nu o listă de persoane, e în pericol de-a-şi 
vedea ideile întoarse și răsucite de adversarii lui, pretinşi 
politici, după placul acestora, va vedea trăgându-se din ele 
concluzii ne mai auzite, care lui nici prin minte i-au trecut 
vreodată și în fine se va vedea citat înaintea opiniei publice 
după șoapte, după calomnii acreditate prin repetarea papaga- 
licească din partea celor ușori, nu însă în virtutea unor enun- 
ţări sau fapte determinate, care pentru toată lumea rămân 
aceleaşi. Căci în aceste discuţii nu e cestiunea de-a afla 
adevărul, ci din contra de-a acredita un neadevăr, nu de 
logică, ci de eristică ; cestiunea e de a taxa pe adversar de 
ceca ce vrei să-l taxezi, potrivească-se epitetul sau nu. Apa- 
renta ţine locul adevărului, înduplecarea locul convingerii. 

Unei asemenea maniere de-a vedea avem noi a mulţumi 
titlul de reacţionari. 

In zădar am protesta, în zădar am cere să ni se probeze o 
singură tendență reacționară în înţelesul adevărat al cuvân- 
tului, adică tendenţa de-a nentoarce la teocraţia și feudalis- 
mul evului mediu, în zadar am dovedi, că nici prin vis nu 
ne-a trecut de-a fi ceea ce ni se impută că voim a fi şi că 
faptele noastre toate sunt contrarie acelei aserţiuni gratuite, 
adversarii noştri, dacă n'au minte, au cel puţin o gură, o gură 
ce pare a-şi fi arogat pe seamă-şi atribuţiunile tuturor celor- 
lalte calităţi intelectuale, pe care natura obicinueşte a le 
dărui oamenilor. Daca nu voiești să crezi făr'a cerceta, daca 
nu juri că frazele apocaliptice, plivite din discursurile revo- 
lutiilor franceze sunt adevăruri absolute, nu meriţi a sedea 
alături cu unicii naționaliști, unicii Români, unicii patrioţi, 
cari se bucură de privilegiul de-a fi monopolizat pe seama 
lor toate ideile mari şi frumoase. Ei sinsuri au dreptul de-a 
face paradă cu patriotismul lor, căci dacă n'ar face atâta 
măcar, ar ști sau ar putea să facă altceva mai folositor ? 

Daca cineva se uită la teapa obișnuită a roşiilor, la Mihă- 

leşti, Pătărlăgeni, Fundeşti, etc, se 'ntreabă cu drept cuvânt, 
mai au aceşti oameni şi alt merit, altă rațiune de-a juca vr'un 
rol în viaţa statului decât pe acela că sau întâmplat să fie 
Români? Cam de contrabandă Români, nu-i vorba, dar la 
aceasta se reduce toată îndreptăţirea lor de-a figura în viața 
publică a statului. 

lată cărui soiu de oameni avem a mulţumi epitetul de 
reacţionari, iată oamenii experimentelor cărora avem a mul- 
tumi trista stare în care ţara a ajuns astăzi. 

Domnia absurdă a frazei a mers atât de departe, încât, 
ei înşii şi-au deschis ochii şi merg pe calea pe care ei odi- 
nioară o numeau reacționară. 

Ziarele roşii scriu de ex. contra Evreilor. Oare se poate o 
desminţire mai flagrantă a libertăţii, egalităţii, fraternității, 
etc.? De sigur că nu. Cu toate astea campionii acelor idei 
a devenit reacţionari și combat în acest caz cu înverşunare 
principiile acelea, cari după evangelia revoluţiei franceze, 
sunt mântuirea popoarelor şi culmea tuturor fericirilor. 

Cum se 'ntâmplă dar, că ceea ce ieri în toate cazurile era 
bun, mare, frumos şi folositor, așa deodată să devie periculos? 

Iată dar că în acest caz reţeta revoluţiei franceze sau dove- 
dit rea, ca şi în alte multe ocaziuni, că ideea statului concret 
a învins frazele, pericolele imediate ce amenință în mod 
învederat ţara, au trebuit să le demonstre până şi roşiilor, că 
ideile politice cată să fie un rezultat al unei stări de lucruri 
nu vice-versa. 

Deosebirea între noi şi liberali, întru cât aceştia sunt de 
bună credință, — căci se'nţelege că nu vorbim aci de nuanţa 
Warszawsky-Mihălescu, care politiceşte ne e indiferentă, dân- 
du-ne numai ocazia de a discuta asupră-i pe terenul artico- 
lelor respective ale codului penal, iar nu pe acela al intere- 
selor publice — deosebirea este că liberalii iau în sens abso- 
lut ideile citite şi nerumegate din autori străini, pe când 
pentru noi adevărurile sociale, economice, juridice, nu sunt 
decât adevăruri istorice. 

Nu suntem dar contra nici unei libertăţi, oricare ar fi 
aceea, întru cât ea e compatibilă cu existența statului nostru 
ca stat naţional-românesc și întrucât s'adaptează în mod natu- 
ral cu progresele reale făcute de noi pân'acuma. Numai pe 
terenul acesta găsim că o discuţie e cu putinţă. Cine susţine 
însă ca absolute şi neînlăturabile principii, a căror aplicare 
ar fi echivalentă cu sacrificarea unui interes național, acela 
nu poate fi omul nostru. ; = N 

Aşteptăm dar, ca pe multe terenuri ale vieţii publice, spiri- 
tele oneste, de orice opinii s'ar fi ţinut pân'acuma, să simtă 
nevoia unei reacţiuni sănătoase şi conforme cu trebuinţele 
actuale ale ţării, aşa că reacţionar va fi un titlu de merit 

chiar pentru mulți din aceia, cari până astăzi dădeau acestui 
cuvânt sensul reînvierii privilegiilor şi feudalităţii. Reacţiu- 
nea noastră se întemeiază pe convingerea; că ţara nu mai 
poate merge cu această organizare laxă, favorabilă naturilor 
catilinare şi reputaţiilor uzurpate, fără de pericolul de-a 
înceta să fie ţară românească, pe convingerea în fine, că 
statul e asemenea un produs al naturii, care are legile orga- 
nice după care trăeșşte și că dacă se introduce o legislaţie arti- 
ficială în locul celei care sar fi potrivit şi ar fi rezultat din 
stadiul organic al lui, arbitrariul unei asemenea substituţiuni 
se traduce în crize acute, ce pot pune capăt existenţei noastre 
chiar. 


CALEA RĂTĂCIRII NOASTRE 


Este o vorbă veche, care se adevereşte astăzi pentru noi 
din ce în ce mai mult: şi răul adesea ori e bun la câte ceva. 

Cestiunea israelită, care a pus vârf relelor pricinuite de 
politica radicalilor, este fireşte un rău destul de însemnat 
pentru noi. Puși prin tratatul dela Berlin în trista alternativă 
de a deslega această cestiune în sens mai mult sau mai puţin 
favorabil evreilor, sau de a nu căpăta dela puterile apusene 
recunoașterea independenţii noastre şi a rămâne astfel izo- 
laţi, fără de nici o legătură cu așa numitul concert european, 
-— fără "'ndoială situaţia în care ne aflăm este destul de rea; 
însă dacă nici răul acesta nu ne va fi adus un bine însemnat, 
acela de-a ne deschide odată ochii asupra vieţii noastre pu- 
blice, spre a vedea rătăcirea noastră şi nevoia absolută şi mai 
mult decât grabnică a unei organizaţiuni înțelepte pe tărâmul 
social, economic şi naţional, — atunci ar trebui neapărat să 
pierdem până şi cea din urmă rază de speranţă şi de încre- 
dere în viitorul acestei ţări. 

In adevăr, oricine, având bun simţ şi vedere limpede, trebue 
să fi înţeles încă de mult că răul pentru noi stă tot atât de 
mult poate în starea în care ne aflăm când ni se impune 
de zor deslegarea cestiunii israelite, cât în însăşi cestiunea. 
Care este astăzi puterea noastră economică în ţara noastră, 
la noi înşine? Care este organizaţia noastră socială, politică 
şi naţională ? 

Puterea noastră economică, trebue să ne-o mărturisim 
astăzi cu durere, este nu se poate mai slabă. Afară de cât 
industria agricolă, care în mare parte se face într'un chip cu 
totul rudimentar, nici o altă producţie reală, afară de două 

trei excepții, şi acelea nu tocmai recomandabile, nu se mai 
dă pe pământul românesc. O concurență puternică, din ce 
în ce mai amenințătoare, se ridică în contra negustoriei noa- 
stre cu productele câmpului din Rusia de miazăzi, din Egipt 
şi din America. Țăranul român, brațele mişcătoare ale singu- 
rei noastre industrii, se află — e locul prea strimt aci ca să 
desbatem asupra cauzelor acestui rău — într’o stare din zi în 
zi mai îngrijorătoare. Nu munceşte destul, pentru că nehră- 
nindu-se bine este anemic — zic unii; este anemic — zic alții 
-— pentru că nemuncind destul mare cu ce se hrăni. Comer- 
țul pe zi ce merge e părăsit în mâini străine. O rețea de cale 
ferată cu mult mai costisitoare decât ne iartă mijloacele şi 
decât poate dânsa produce, străbate în lung şin lat țara, ale 
cării moşii, sate şi târguşoare mau în cea mai mare parte 
căi ordinare de comunicație între dânsele. 

In vreme ce. economiceşte stăm astfel, ce se petrece la noi 
pe tărâmul național şi social? In nici o țară locuită de oare- 
care națiune, neapărat trebue să aibă o limbă, o istorie, tra- 
diţii, moravuri — proprii şi caracteristice — nu sa deschis 
cu o nepăsare mai stupidă o cale de intrare mai largă pentru 
toate elementele străine, bune rele, venind de oriunde nevoia 
le-ar face imposibil traiul. Un nepricopsit ce în cutare ţară 
nu şi-a putut găsi norocul, un nenorocit ce în ţara lui sa 
certat cu condica penală respectivă, un isteţ cavaler de indu- 
strie căruia între ai săi i s'au înfundat resursele, un netreb- 
nic care nu-i bun de nimic în patria lui — toţi, toţi găsesc 
ultimul şi cel mai fericit orizont de activitate în liberala şi 
umanitara Românie, unde nimeni nu te întreabă de răvaş de 
drum. Aci pentru întreprinderile publice nu trebue nici soli- 
ditate comercială, nici onorabilitate personală, pentru a face 
ştiinţă nu trebue învăţătură, pentru literatură nu trebue da- 
ruri fireşti, pentru a trăi bine în lume, mai jos sau cât de 
sus, nu se cere o anumită curăţenie a numelui. Nici mora- 
vurile, nici limba, nici tradiţiile locale nu-ţi cer vreun respect; 
dacă ai fost meşteşugar la rolina din Monaco, chelner la 
Viena, bărbier la Paris, ştii destule limbi, ai destul de bune 
maniere, eşti destul de bine crescut pentru ca să faci în ţara 
românească pe autorul în toate genurile, să scoţi o gazetă 
sau mai multe pentru apărarea liberalismului şi românismu- 
lui, să iei întreprinderi publice, şi apoi să pui mâna pe o 
zestre, să primeşti cetăţenia şi pe de-asupra şi o decorație 
pentru serviciile aduse naţiunii române. f 

Ca organizație socială şi de stat stăm iarăşi destul de bine, 
pentrucă unii pretind că am putea sta şi mai rău. Pe câtă 
vreme în țările industriale, cu o producţie imensă, cu o miş- 
care desvoltată la maxima încordare a activităţii omenești, 
cifra mezie a impiegaţilor publici nu trece nici când peste 

4—5 la sută din numărul populaţiei, — la noi, cu toată ne- 
însemnătatea mișcării noastre, cu toate că nu producem alta 
nimic decât pe tărâmul agricol, cifra mezie a funcţionarilor 
trece peste 20 la sută din numărul populaţiei. Afară de 
această enormă diferenţă în numărul funcţionarilor, noi avem 
în plus la lefuri o diferență de 15—20 la sută. Cu 15 la sută 
mai mulţi funcţionari, plătiţi cu 15 la sută mai mult, pentru 
o muncă relativ vorbind de zece sau de cincisprezece ori mai 
mică ? 

O altă nenorocire tot așa de mare sunt rezultatele pe care 
ni le dă şcoala. In liceele noastre învăţătura nu are nici un 
temeiu ; viţiurile programului şi lipsa de buni profesori fac 
că absolvenţii nu ies din școală cu nici o cunoștință pozitivă, 
fără să ştie cum se cade nici o limbă, și mai puţin decât toate 
limba românească. Această lipsă de cunoştinţe temeinice pe 
de o parte şi pe de alta deprinderea ușurinţii şi pospăelii în 
studii au ca o urmare neapărată năvălirea celui mai mare 
număr de absolvenţi ai liceului în facultatea de drept. An 
peste an, din câţi elevi intră în universitate 75—80 la sută 
merg pe băncile cursului de drept de-aci sau, ce e mai rău, din 
străinătate. Patru din cinci părţi prin urmare a fiecărei 
generaţii de oameni trecuţi prin şcoală, se consacră uneia şi 
aceleiaşi cariere speculative. Cei mai mulţi apoi dintre aceşti 
studenţi, fără să fie capabili a scrie corect în vre-o limbă 
măcar o propoziţie simplă, fără a fi învăţat vre-odată să 
cugete, după cei trei sau cinci ani reglementari ai cursului, 
au tradus rău sau au plătit să li se traducă o teză pentru 
licenţă sau doctorat; armaţi astfel cu un titlu uzurpat, intră 
în societatea română împinşi de sfânta foame a bugetului. 
Aceşti cetăţeni constituesc o parte foarte însemnată a clasei 
de mijloc din oraşe, şi se numesc: junele generaţii inteligente 
ale naţiunii române. Numele acesta fiind destul de frumos 
şi de atrăgător, nu e negustor, meseriaş, târgoveţ sau mărgi- 
naş, care să nu aspire din toate puterile sufletului şi să nu-şi 
dea toate ostenelile pentru a-și procopsi în sensul acesta 
odraslele. Astfel, negustoriile şi meseriile rămân în pără- 
sire ; niște capete care ar fi fost destul de bine organizate 
pentru a moşteni cu succes taraba sau unealta părintească, 
sunt trimise la una şi aceeași sferă de activitate cu totul 
străină de chemarea lor. 

Mai trebue oare să mai amintim că din aceste „june gene- 
raţii inteligente“ se recrutează bărbaţii noștri politici, „apă- 
rătorii libertăţilor noastre publice ?“ 

Aşa trăim şi aşa ne silim sistematic a trăi de mai mult de 
douăzeci şi cinci de ani încoace. Pe calea aceasta a rătăcirii 


facem în adevăr progres. Pe o cale cu totul opusă au mers 
Evreii. 

Aflându-ne în, o aşa stare economică, naţională şi socială, e 
foarte natural să ne îngrozim de cestiunea israelită. Răul 
însă al acestei cestiuni ne va fi spre mare bine, dacă această 
împrejurare ne va face să ne îndreptăm paşii pe o cale mai 
bună decât cea urmată până azi. 


C. A. ROSETTI ȘI COMPANIA 


Câteva numere consecutive ale organului fanariot din 
strada Doamnei cuprind atâta superfluenţă de iubire şi de 
grije pentru Dobrogea, încât lucrul din capul locului nu ni 
se pare curat. 

N'am văzut încă niciodată tratându-se vre-o cestiune în 
acel ziar, — cu durere o constatăm — fără ca după senti- 
mentele şi discuţiile pretextate să nu se ascunză ori vrun 
interes exclusiv al gaştei sau unul şi mai exclusiv al unor 
membri ai partidului de teapa Mihăleștilor. 

De aceea, deşi nu putem cunoaşte încă adevărata cauză a 
acestui interes extraordinar, totuşi ni se răcește inima, când 
îl vedem apărând în acel ziar, care de când e na făcut decât 
propuneri, ce aveau în vedere vre-o speculă ilicită oarecare. 
Dacă-şi aduce cineva aminte focul, cu care după vremuri era 
apărată concesia Stroussberg, dacă-şi aduce aminte fraza că 
„naţiunilor moleşite trebue să li se ia sânge“ cu care s'a intro- 
dus în scenă participarea la războiu, apoi memorabilele pro- 
cedeuri economicoase Warszawsky-Mihălescu, acela lesne va 
vedea, că acest interes extraordinar cată să fi ascunzând sau 
intenţia de a face treburile cuiva din demnul partid roşu sau 
în fine intenţia de a ruina noua provincie şi de a băga nepacea 
şi intriga între locuitorii actuali, un scop rău însă trebue să 
fie la mijloc. 

XX * 


Amintim în treacăt că d. C. A. Rosetti, părintele spiritual 
al partidului roșu, a fost pururea cunoscut ca om sceptic, om 
cinic chiar. Rău român și născut din părinţi greci, din tine- 
reţea sa încă s'a distins prin purtare cinică, prin disprețul a 
orice convenţie socială sau de tradiţie. Necrezând în nimic 
decât în sine, el s'a unit cu acele principii egoiste, cari pun 
individul şi interesele lui deasupra tuturor intereselor gene- 
rale, naţionale sau economice. C'o mână de Erostrat a dat 

apoi foc tuturor tendențelor de conservare fie pe terenul 
instituțiilor moştenite, fie pe acela al bunurilor materiale şi 
intelectuale ale nației. Gaşca roşie a prefăcut România în 
America, a făcut că în ţara noastră proprie începem a ne 
simţi străini. 

Astfel — cosmopolit până 'n vârful unghiilor — el şi ciracii 
săi au avut acea luptă lungă, întreprinsă în contra generaţiei 
trecute (v. Eliad), care privea cu spaimă propăşirea spoielii 
şi feneantismului în ţară şi combătea prin pene oţelite a unor 
adevăraţi apostoli demoralizarea sistematică, cu care libera- 
lismul cosmopolit, individualismul orb, scepticismul infiltrat 
în mod artificial în vinele tinerimei noastre prin centrele 
pline pe cât de lumină, pe atât şi de corupţiune ale apusului, 
începuse a împlea, ca buruiana cea rea, straturile îngrijite 
până atunci ale unei sănătoase desvoltări. Astfel sub auspi- 
ciile „hidoasei pocituri“* s'a născut şi încurajat acea specie 
de numărători de pietre pe trotuare, care sunt totdeauna 
gata de a se 'nşira în rândurile roșiilor, dacă li se aruncă 
vrun os. Pe lângă aceşti învăţaţi s'au adaos o massă nesfâr- 
șită de oameni cu desăvârşire inculţi, parte simpli şi de bună 
credinţă, parte răi şi cu instincte neoneste, cărora noua evan- 
ghelie a egalităţii depline a celor neînvăţaţi cu cei învăţaţi, 
a celor muncitori cu cei leneşi, a celor bogaţi cu cei săraci, 
trebuia să le surâdă neapărat. Pe când acum treizeci de ani 
înaintarea în funcțiunile statului era condiţionată prin buna 
purtare, onestitate și ani de serviciu, acum funcţionarii har- 
nici şi cu cunoştinţe sunt daţi afară sau rămân staţionari în 
locul ce l-au ocupat zeci de ani, iar pleava partidului roşu, 
Mihăleştii, Pandravii, Stan Popeştii, Orăşenii ş. a. sunt numiţi 
de-a dreptul în funcțiunile cele mai importante încât uşurinţa 
cu care sub roşii omul poate ajunge la vază şi avere, a dat 
naştere proverbului: „numai cu roşii te poţi procopsi.“ 

Și toată suma aceasta de oameni ignoranţi, adesea necin- 
stiți, totdeauna comuni, nu trăieşte decât din traficul ideilor 
de naţionalitate şi libertate. Mare parte din ei bulgari sau 
greci de-a dreptul, totuşi ei pretind a fi unicii reprezentanţi 
demni ai colonilor lui Traian şi neavând nici măcar putinţa 
de a pricepg, în ce consistă naționalitatea pe de o parte, liber- 
tăţile pe de alta, ei totuşi mau nici o altă ştiinţă, nici o altă 
avere, nici un alt merit, decât pe acela de a se gera în repre- 
zentanţii acestor idei şi de a juca când rolul de „mântuitori 
ai patriei“ adecă de trădători de noapte şi vânzători de dom- 
nie, când pe acela de victime ale libertăţii şi naţionalităţii. 

Noi din parte-ne susţinem teoria, că cine nu ştie nimic nu 
are nimic, nu muncește nimic, nu e nici patriot nici nepatriot, 
nici naţional nici nenaţional, ci un biet nenorocit, carele în 
mod fatal cată să cază în sarcina societăţii, obligate fără 


=- ome = 


OPERA POLITICA 531 


ştirea lui Dumnezeu, de a-l hrăni. Deosebirea e numai, că 
pe când la alte țări rolul acesta îl îndeplinesc casele de bine- 
facere şi spitalele de nevolnici, la noi statul e spitalul general 
pentru neputincioşii cu duhul şi cu munca, pe care partidul 
roşu îi căpătueşte prin câte o funcție, a cărei însemnătate 
acești indivizi nu sunt în stare s'o priceapă măcar. 

Dar răul cel mai mare nu e acesta. Pe lângă mulţimea 
actuală de postulanţi roșii, se creşte generaţia nouă sub ace- 
leași auspicii neserioase, cu aceleaşi tendinţe de a trăi de-a 
gata şi nemuncind nimic, căci echivalentul pentru muncă e 
la roşii supunerea oarbă sub poruncile gaştei și nimic mai 
mult. 


Când dar asemenea breaslă veselă şi uşoară de postulanţi 
se preocupă de Dobrogea, trebue să fie ceva rău la mijloc. 

In N-rul de Sâmbătă 4 August, Românul vorbește de regu- 
larea proprietăţii în Dobrogea — se vede că tot cu chipul în 
care Stan Popescu a regulat sarea Domnească. Apoi susţine 
teoria că proprietatea pământului în Dobrogea era a Sultanu- 
lui, deci a statului şi că foştii locuitori mau dreptul de a-şi 
vinde locurile, pe care le aveau dela statul turcesc. In fine 
spune, că Turcii şi Tătarii, fiind neasimilabili, trebuesc înlo- 
cuiţi cu colonii române din ținutul Vidinului. 

Vederile noastre în privinţa aceasta sunt cunoscute. Admi- 
tem teoria, ca pentru cuvinte de ordine publică Turcii şi Tă- 
tarii să nu poată vinde ori și cui pământurile lor, dar nu 
admitem teoria că acele pământuri sunt ale statului. Nomi- 
nal da, în realitate nu. Nominal în statele primitive tot pă- 
mântul e considerat ca pământ Domnesc şi din această suve- 
ranitate asupra oamenilor şi averilor decurg până și titulatu- 
rile monarhice. Astfel se zicea rege al Prusiei, nu al Prusie- 
nilor, regină a Angliei, nu a Englezilor, ca şi când teritoriul 
întreg ar fi proprietate a coroanei. 

Proprietate în sensul modern al cuvântului, nu e în socie- 
tăţile primitive şi în cele teocratice decât averea mobiliară ; 
cea imobilă era privită în totalitatea ei ca bun public al ginţii, 
deci a reprezentaţiunii supreme a ginţii, a Domnului. Cu 
toate acestea, înlăuntrul acestei accepţiuni, nu juridice, ci 
politice, proprietatea imobilului exista în mod latent; se 
făceau vânzări, cumpărări, moșteniri, cesiuni, procese pentru 
hotărnicie, etc., etc. 

O analogie a acestui soiu de proprietate latentă au fost la 
noi bunurile, încărcate cu embatic. Dacă embaticul, adecă 
prețul posesiei ereditare nu se plătea în curs de câţiva ani, 
bunul retrecea în posesiunea proprietarului originar, a mână- 

stirii, a Domniei, a boierului, dar pe câtă vreme embaticul 
se plătea, proprietarul încărcat cu el avea toată libertatea în 
privirea bunului ; el îl putea vinde, schimba, imposesui fără 
nici o primejdie. 

Inţelegem dar, ca aădmiţându-se teoria aceasta cu toate efec- 
tele ei, să se hotărească odată pentru totdeauna, că acele pro- 
prietăţi sunt maiorate ce nu se pot înstrăina decât către 
Români de ex., dar nu înţelegem ca ele să fie declarate de 
bunuri private ale statului. Pericolul unei asemenea maniere 
de-a vedea ar fi nemulţumirea generală a populaţiei de acolo. 

Dar în ultima linie aceste pofte de expropriere şi coloni- 
zare se îndreptează contra Românilor din Dobrogea chiar. 
Românii de acolo sunt elementul acela, care stă mai bine şi 
e mai bogat, încât ţăranii de pe marginea Dunării sunt oameni 
— în parte — mai cuprinşi decât negustorimea din Chiu- 
stenge. Ei n'au suferit încă de liberalism şi de urmările lui 
fatale, ci s'au desvoltat în ştirea lui Dumnezeu sub guvernul 
turcesc, care pentru oamenii pacinici şi muncitori însemna 
lipsă de guvern. Ei au trăit sub un regim analog cu cel ce 
era la noi înaintea regulamentului, în zorile domniei naţio- 
nale reînviate. Dar condiţia sine qua non a bunei lor stări 
sunt tocmai locurile largi și păşunile grase, ce se cer pentru 
păstorie, încât din momentul parcelării pământului şi a dis- 
trucţiei averilor comune, nu ale statului, sărăcia ar începe a 
bate la uşile lor. 

Constant este în istorie, că bine cu greu faci oamenilor, rău 
foarte uşor, chiar având cele mai bune intenţii. Pe câtă 
vreme dar nu există conflicte de proprietate, pe cari statul 
să le aibă a le aplana, pe câtă vreme oamenii în Dobrogea 
sunt la largul lor şi nu ne cer nimic, de ce să ne grăbim a 
încărca ţinuturi, ce în parte se ocupă încă cu păstoria, co 
organizaţie mai complexă care le-ar îngreuia traiul, care ar 
crea dintr'odată alte condiţii de existenţă ? 

Când locuitorii se vor înmulţi şi pământul le-ar deveni 
strimt, proprietatea rurală fixă, încetarea păşunelor comune 
vor veni dela sine şi în mod fatal. In mod fatal plugul va 
înlocui pretutindenea toiagul păstoresc, în mod fatal o altă 
ordine a societăţii va răsări din chiar stadiul ei organic. 

Singurele măsuri pe care statul român se cuvine a le lua, 
sunt măsuri de apărare: apărare contra unor speculanţi vene- 
tici cari ar voi să exploateze neștiința locuitorilor, apărare 
contra unei imigraţiuni de oameni fără de căpătâiu. Dar la 
aceasta se şi mărginește rolul statului; restul îl va face 
timpul şi desvoltarea naturală a, lucrurilor. 

EVREII ŞI... UMANITARISMUL 


După termenul mesagiului de prorogare, astăzi ar fi trebuit 
să se redeschiză corpurile de revizuire. Termenul acesta, încă 
s'a amânat prin forţa împrejurărilor; miniştrii care lipsesc 
în străinătate, unul nu şi-a terminat băile, altul ocolul diplo- 
matic. Pe cât se vorbeşte, d. I. C. Brătianu n'are să se în- 
toarcă până pe la 20 sau 25 ale lunii; d. Boerescu asemenea. 
După întoarcere, tot le va mai trebui oarecare timp, câteva 
zile, pentru a se acorda între dânşii, în consiliu, asupra for- 
mulării proectului de modificare a articolului 7. Nu se poate 
spune cu siguranţă care este anume rezultatul întreprin- 
derii diplomatice a d-lui Boerescu; tot ce se ştie însă este 
că d-sa pretutindeni s'a bucurat de bună primire, şi că senti- 
mentele majorităţii cabinetelor europene nu sunt de natură 
a ne face să ne temem cumva de o soartă identică cu a 
Kedivului din Egipt, nici de vre-o intervenţie colectivă cu 
puteri armate, nici de însângerarea ţării. Spaimele acestea 
împrăștiate acum o lună de d. I. C. Brătianu şi de partizanii 
fierbinţi ai soluţiunii pe categorii, s'au risipit astăzi cu totul. 
Organele patriotice cari făceau multă larmă zugrăvindu-ne în 
fraze acea neagră perspectivă, astăzi şi-au domolit condeiul, 
rămânându-le totuşi pe atât de multă dorinţă pe cât de puţine 
speranţe că soluțiunea pe categorii ar putea cumva izbuti. 

Curentul ostil nouă ce, după cum se ştie, se născuse în 
Europa şi pe care se întemeiau amenințările patriotice ale 
d-lui Brătianu sau era factice şi înjghebat numai în treacăt 
prin câteva inserţiuni în presa străină, plătită de Alianţa 
Israelită, sau că era un adevăr curent al opiniei publice 
europene, indusă în eroare asupra stării de lucruri din Româ- 
nia. Ori cum ar fi fost însă, nu importă, destul că acest 
curent a dat, în fine, naştere la o reacţie, şi astăzi vedem 
majoritatea organelor independente din străinătate, pledân- 
du-ne cauza şi dându-ne dreptate asupra măsurilor ce am 
luat şi vom lua pentru apărarea naţionalităţii noastre. 

Neavând alte temeiuri de drept întru apărarea cauzei sale, 
Alianţa Israelită, prin organele sale, alesese ca temeiu, uma- 
nitarismul. Noi, Românii, cari vedem pe zi ce merge rapin- 
du-ni-se tărâmul nostru economic, în propria noastră ţară, 
de invazia mereu crescândă a Evreilor străini, şi cari, din 
nefericire, vedem şi pe Evreii pretinşi pământeni făcând cu 
aceştia cauză comună într'un corp constituit şi organizat, 
noi ştiam bine ce însemnează umanitarismul, cuvântul de 
ordine al Alianţei Israelite şi al organelor sale, şi aceea ce ne 
indigna cu drept cuvânt era că opinia publică europeana se 

lăsa a fi amăgită de un înţeles cu totul falş al acelui cuvânt. 
Din fericire, astăzi bărbaţii de stat şi opinia publică din 
Europa au început să înţeleagă ca și noi, ce va să zică umani- 
tarismul. 

In adevăr, să vedem ce zice un ziar important din Paris, 
într'o corespondenţă a sa din Viena, cu ocazia ocolului diplo- 
matic al ministrului de externe român : 


„Toate popoarele orientale, zice corespondentul vienez al ziaru- 
lui „Le Soleil“, cele mai civilizate ca şi celelalte, sunt expuse, prin 
calitățile cât şi prin defectele lor, a ajunge foarte lesne prada, 
dacă nu victima unei exploatări contra căreia trebue a le protege 
pe cât e cu putinţă. Unele sunt încrezătoare şi damice: chel- 
tuiesc ca marii seniori, fără a-şi calcula cu destulă exactitate 
veniturile. Altele au pasiunea jocului. "Țăranii se înfundă în da- 
torii pentru a căpăta pământ. Cei cari trăiesc cu ziua şi meșteșu- 
garii, arşi de o căldură toridă, primesc în orice mână niște băuturi 
pe care le cred răcoritoare şi care prea adesea sunt ucigătoare. 
Am cunoscut personal pe un inginer francez stabilit în regiunile 
acele, care-mi zicea cu o întristare adevărată : îmi e aproape cu 
neputinţă să ţin mai mult timp pe aceiaşi lucrători. Indată ce-i 
îmtrebuinţez la lucrări cari constrâng să șează la câmp, sunt pier- 
duţi. Evreii vin, le scontează cu mult înainte salariul săptămânii 
şi-i înveninează în toată puterea cuvântului cu băuturi de toate 
felurile. Sunt printre lucrători unii, cărora din aceasta li se trage 
moartea ; alţii pierd repede gustul muncii“. 

De sigur teoriile umanitare sunt un ce frumos şi nu mă mir că 
spiritele generoase sunt subjugate de ele. Dar mai trebue să ştim 
cui se aplică aceste teorii și să nu dăruim mumele de om şi de 
cetățean unor ființe fără principii, fără naţionalitate şi — aș 
putea zice — fără religiune. De mult timp cei cari cunosc fondul 
lucrurilor au stabilit două categorii bine deosebite : 

1. Israeliţii (Israelites), cari sunt oameni inteligenţi, instruiți, 
cari se aşează într'o ţară, se instalează acolo, întemeiază o casă 
de comerţ, ori se ocupă de profesiuni liberale şi devin cetăţeni ai 
țării în care locuesc, patrioţi cu același titlu ca şi ceilalți. 

2. Jidanii propriu zişi (Juifs), cari cutreeră câmpiile Poloniei, 
pe ale Bulgariei şi pe ale României, rasă în adevăr puţin intere- 
santă și care merită cu mult mai mult blestemele al căror obiect 
este, decât protecţia atât de manifestă a diplomaților europeni“. 


Mulţumindu-ne de-ocamdată cu lămurirea dată de ziarul 
francez în privința exploatării populaţiei rurale de către 
Evrei şi în privinţa teoriilor umanitare, ţinem a afirma aici 
chiar, că deosebirea ce o face între Israeliţi şi Jidanii propriu 
zişi, există oarecum și la noi şi o recunoaştem. Insă nu trebue 
să se uite un lucru.  Israeliţii, — cum zice ziarul francez, — 
inteligenţi, instruiți, cari să se fi așezat în ţara noastră de 

mult ocupându-se statornic şi onest de o meserie oarecare, 
sunt la noi puţini, iar despre patriotism, în interesul chiar 
al celor ce s'ar bucura de calitățile arătate mai sus, nici să 
nu se mai pomenească, afară numai dacă a aştepta cineva 
ocrotire dela străini în contra propriei sale țări, precum îi 
văzurăm făcând acum în urmă pe Israeliți fără nici o excep- 
ție, se poate numi patriotism, iar nu cu totul altceva. 

Acelora ce se bucură de calitățile de cari nu se bucură 
Jidanii propriu zişi, cum îi numeşte „le Soleil“, națiunea 
română, fără să le mai ceară testimonie de patriotism, ceea ce 
cunoscându-i de-aproape ar fi absurd să mai facă, le va 
acorda, pentru satisfacerea principiului umanitar înscris în 
art. 44 al tractatului, cetățenia pe calea pe care se acordă la 
toți străinii în genere. 

Aceasta este soluțiunea majorității Camerii de revizuire, a 
cărei tenacitate de sigur, nu se va fi încordat numai spre a 
ocaziona curat şi simplu o schimbare la faţă a băncii ministe- 
riale. Mai cu seamă astăzi, când s'au risipit nourii, din care 
se spunea că au să cază asupră-ne, toate trăsnetele, dacă nu 
vom admite soluţiunea pe categorii, astăzi, când ne-am lămu- 
rit că diplomaţia europeană nu e atât de nesăbuită pe cât 
spunea d. Brătianu — proectul de soluţiune al guvernului nu 
va putea fi în fond altul, decât proectul majorităţii.  Altmin- 
teri, cu toată remanierea cabinetului, cu toată prorogarea 
Adunărilor şi amânarea cestiunii art. 7, la redeschiderea Ca- 
merelor ne vom reafla cu o lună şi jum. înapoi, adică tocmai 
aceeaşi situaţie ca şi în ajunul demisionării ministerului 
trecut, silit fiind tot d. Brătanu, poate, a aviza iarăşi la o 
nouă coaliţie sau fuziune, — oricum ne va plăcea s'o numim. 


TEORIA STATULUI ŞI REACŢIUNEA 


Exprimată în termenii cei mai generali, deosebirea între 
liberali — întrucât e vorba de oameni oneşti şi cu principii 
stabile — şi între conservatori, e că acești din urmă privesc 
statul și cu drept cuvânt ca pe un product al naturi deter- 
minat pe de o parte prin natura teritoriului statului, pe de alta 
prin proprietățile rasei locuitorilor, pe când pentru liberali 
statul e productul unui contract, răsărit din liberul arbitru al 
locuitorilor, indiferentă fiind originea, indiferentă istoria 
rasei, indiferentă în fine natura pământului chiar. ù si 

Manierele de a vedea sunt atât de deosebite, încât în ochu 

liberalilor statul nu e cu mult mai mult decât o maşină, în ai 
noștri el e un organism viu, susceptibil de sănătate şi de 
boală, de înflorire şi de decadenţă, care poate trăi lung timp, 
dacă urmează legile sale interne de conservare, poate muri 
dacă urmează un traiu contrariu celui prescris de însuşi 
natura lui. 

Ideile liberale despre stat şi despre om sunt vechi. Ele 
sunt din veacul al şaptesprezecelea şi al optsprezecelea, pe 
când inducţiunea amănunţită în studiul naturei era incom- 
plectă, pe când i se dedea omului, deci şi statelor, o poziţie 
cu totul excepţională în ordinea naturii, pe când ideea unităţii 
vieţii organice nu era încă nici presupusă necum dovedită. 

Maniera noastră de a vedea e pe deplin modernă; pentru 
noi statul e un obiect al naturii, care trebue studiat în mod 
individual, cu istoria, cu obiceiurile, cu rassa, cu natura teri- 
toriului său, toate acestea deosebite şi neatârnând câtuşi de 
puţin dela liberul arbitru al indivizilor, din cari, într'un 
moment dat, se compune societatea. De aceea dacă tenden- 
tele şi ideile noastre se pot numi reacționare, epitet cu care 
ne gratifică adversarii noștri, această reacțiune noi n'o admi- 
tem decât în înţelesul, pe care i-l dă fiziologia, reacţiunea 
unui corp, capabil de a redeveni sănătos, contra influențelor 
stricăcioase a elementelor străine introduse înăuntrul său. 

Apucătura sofistică a adversarilor noştri politici de a sub- 
stitui un mediu fals şi de a ne numi reacţionari în sensul 
apusean al cuvântului, adecă reprezentanţi ai ordinei divine, 
e precât de cunoscută, pre atât de lesne de invalidat. Reac- 
ţiunea în sensul apusean al cuvântului are drept idea! un 
stadiu al societăţii, o vârstă oarecum: stadiul feudalităţii. 
Intru cât acel stadiu conţine însă elemente de adevăr, ele- 
mente de ordine naturală a lucrurilor, noi o admitem, întru- 
cât nu, nu. Deosebirea de metod, între reacţiunea, al cărei 
rol ni-l atribuim şi 'ntre reacţiunea apuseană, stabileşte tot- 
odată şi o deosebire fundamentală a spiritului de reacțiune. 

Spiritul reacţiunii europene e în esenţă staționar, el nu 
face nici o concesie desvoltării interne a societăţii; noi, din 
contră, facem orice concesie, pre cât ea se împacă cu exis- 
tenţa statului naţional, pre cât ea nu înseamnă o risipă zadar- 
nică de puteri vii, pre cât această concesie ni se pare indicată 
de mersul normal al desvoltării naţionale. 

Ceea ce e ciudat însă, e că așa numiții liberali, de câte ori: 
sunt siliţi prin puterea lucrurilor de a vedea clar, de câte ori 
calitatea li se impune, nu se dau de loc îndărăt de a vota 
legile cele mai reacționare. 

Astfel supremul principiu liberal e că: individul e abso- 
lut liber de a-şi determina acţiunile prin voinţa sa proprie 
întrucât prin aceasta nu împiedecă libertatea de acţiune a 

altuia. Deci individul poate face cu averea şi persoana sa 
tot ce pofteşte. Daca are pământ, îl poate vinde, dacă-i tre- 
buesc bani se poate împrumuta sub orice condiţii voieşte, etc. 

Cu toate acestea Camera trecută a votat o lege contra 
cametei şi contra înstrăinării pământurilor sătenilor. Iată 
dar măsuri reacționare diametral opuse principiului suprem 
al liberalismului şi măsuri, cu cari partidul liberal se făleşte. 

Dar destul despre aceasta. Noi prevedem că ori ce bun 
român va deveni cu timpul mai mult ori mai puţin reacționar. 
Asprimea luptei pentru existenţă va aduna neapărat împre- 
jurul unor idei pozitive pe oamenii de bine în contra acelora, 
al căror ideal este risipa puterilor societăţii pe nimicuri şi 
pe jucării copilăreşti, cari au marele inconvenient, că trebuesc 
plătite cu bani peşin din sudoarea muncitorului. Dacă gu- 
stul de risipă şi de jucării, combinat cu ambițiile fără de 
margini ale nulităţilor partidului roşu ar fi pe deplin la 
largul lor, am vedea în curând sub pretextul unor idei poli- 
tice răsărite în ţări străine, împrăştiindu-se, ţara în trezeci 
sau mai multe republici ploieştene, cu prezidențţi improvizaţi, 
cu ministerii alese de poporul suveran, încât toţi Stan Po- 
peștii şi Pătârlăgenii ar avea ocazia de a sui în miniatură 
toate treptele măririi exterioare a oamenilor. 

Dacă cineva ar voi să înfiinţeze un ministeriu de marină 
în Sviţera, de sigur c'ar fi tratat cu viguroasa impoliteţă care 
i se cuvine. La noi — sub pretextul ideilor liberale — se 
înfiinţează o sumedenie de ministerii de marină, bine plătite ; 
iar dacă cineva arată netrebnicia acestor organe fără func- 
ţiuni naturale, zădărnicia risipei de puteri vii, cari se puteau 
întrebuința la ceva. mai folositor, atunci e taxat de slugă 
boierească, de reacţionar în sensul feudalităţii şi se apelează 
în contra lui la 'nfrăţirea tutulor românilor. Românii toți 
în înţelesul demogagiei sunt însă toţi prezidenţii trecuţi sau 
viitori ai republicelor ploieștene şi înfrăţirea cu aceste ele- 
mente nu ni se pare de loc necesară pentru o reformă sănă- 
toasă în viaţa Statului român. 

GERMANIA ŞI ROMÂNIA IN FAȚA EVREILOR 


Germania este un mare imperiu, cu un număr de locuitori 
de zece ori mai mare ca al locuitorilor României; are o 
cultură înaltă întemeiată de veacuri şi şcoala cea mai per- 
fectă ; munceşte şi produce cu folos în toate sferele activității 
omeneşti; vorbeşte o limbă clasică, devenită tocmai prin 
aceia o limbă universală ; dispune de o putere formidabilă 
înlăuntru şi în afară; poporul german are conştiinţa origi- 
nalităţii lui naţionale desvoltată la cea mai înaltă treaptă 
şi ca la toate popoarele înaintate în civilizaţie, ideia de stat 
și simţul de naţionalitate sunt sâmburele tare, împrejurul 
căruia se ţese şi se desvoltă viaţa lui publică. — Ce, şi cum 
e ţara noastră din aceste puncturi de vedere? Mai ales 
astăzi, am fi foarte vinovaţi să ne facem vreo iluzie deşartă. 
Să ne dăm seama bine la socoteala preţului nostru, pentrucă, 
Germania a devenit — zice unul dintre luptătorii naţiona- 
lişti — centrul de operaţie, centrul general al iudaismului. 
Prinții şi oamenii de stat germani, sunt în puterea jidanilor. 
Jidanii fac legi în parlament, ei împart dreptatea în tribunale. 
Astăzi, afară de ziarele curat catolice, toată presa a căzut în 
stăpânirea evreilor, aşa că rar se mai găseşte o foaie publică, 
în care un german să-și poată scrie gândirea, fără voia lor. 
In Germania, presa politică, teatrul, critica literară şi arti- 
stică, toată literatura însfârşit, e în mâna neamului lui Israel. 
In scurtă vreme nu va mai fi în toată Germania un singur 
scriitor necircumsceris. Ba încă, un chirurg maior evreu a 
cerut ca pentru toată armata germană circumcizia să devină 
obligatorie. 

Lupta în contra iudaisinului în Germania de-abia începe şi 
în curând, judecând după întâia pornire, va ajunge să ia pro- 
porţii însemnate. Scrierile şi publicaţiile de tot felul în 
contra iudaismului, fac zgomot mare, pentrucă lovesc o rană 
adâncă şi dureroasă a naţiunii germane. Protecţioniştii strigă 
că, trebue să se dejidovească odată sistema economică a Ger- 
maniei, dacă națiunea germană nu voește să ajungă la o 
desăvârșită tiranie a banului și a creditului evreiesc. 

Acestea se petrec în Germania, după câţiva ani de la 
încetăţenirea Evreilor, pe când guvernul nostru caută să 
deschidă poarta cetăţeniei române, de odată şi fără pregătire, 
la o întâie grămadă de Evrei, ante-garda cuceririi noastre 
desăvârşite. Noi, în starea de slăbiciune economică, de ato- 
nie socială, de disoluţie naţională în care ne aflăm, încer- 
căm a introduce în cetăţenia noastră un element străin, care 
face națiunea germană să ţipe în contra acţiunii lui perni- 

cioase. Şi încă odată, să nu uităm, că, pentru o populaţie 
de patru milioane şi jumătate, avem mai tot atâţi Evrei ca 
şi Germania, care are o populaţie de patru-zeci de milioane 
şi mai bine. 

Insă, ne zic patrioţii dela guvern şi partizanii lor din Ca- 
meră, nu încetăţenim decât 1074 de Evrei deodată şi aceasta 
făcând-o, îi asimilăm. Noi să asimilăm pe Evrei? Dar dacă 
Evreii s'ar asimila așa de uşor, pentru ce națiunea germană, 
element colosal, istoriceşte, economiceşte şi politiceşte, nu i-a 
putut asimila de-atâta vreme? Pentru ce astăzi mai mult 
decât ori când, simte organismul ei naţional, bolnav şi ame- 
ninţat în existența lui prin elementul străin al Evreilor ino- 
culat în sânu-i? Pentru ce, în loc să se germanizeze Evreii, 
s'a jidovit presa, literatura, economia și mișcarea politică în 
Germania ? 

Răspunsul e lămurit astăzi, cu toate locurile comune de 
argumentare ale cosmopoliţilor, ce ne cârmuesc ţara. Din 
cauze, asupra cărora n'avem loc a ne opri aci spre a le des- 
volta, din cauza religiei, a moravurilor, a rasei şi prin urmare 
a firii organismului lor, Evreii nu se pot asimila cu nici unul 
din elementele naţionale europene, ci cu totul dimpotrivă. Su- 
puşi cu drepturi restrânse, sau cetăţeni cu drepturi depline 
într'un stat, ei sunt Evrei și nu pot fi altceva. Infigerea lor în 
viaţa naţiunilor prezintă un caz patologic absolut identic cu 
inocularea unui element străin întrun organism viu: nu 
organismul asimilează elementul străin, ci acesta descompune 
şi-şi asimilează organismul. 

Acei ce sunt chemaţi a revizui Constituţia, să cumpă- 
nească tendinţele guvernului nostru patriotic cu cele arătate 
mai sus, şi să nu uite deosebirea de tărie dintre noi şi 
Germania. 


IN MUNCĂ E MÂNTUIREA 


După cum se poate prevedea din discuţiunile ce urmează 
în cameră, priectul de soluţiune al guvernului privitor la 
poziţiunea Israeliţilor nu va fi în stare de a întruni cele două 
treimi necesare şi va cădea. M 

Mulţi oratori sunt încă înscrişi, multe discursuri fericite 
prin concepție şi formă vom mai auzi şi se va face în cestiu- 
nea aceasta măcar acea lumină, care ar fi trebuit să domine 
la discutarea „tuturor“ legilor organice a acestei ţări. Dacă 
din capul locului legile organice se discutau cu atâta frică de 

Dumnezeu, cu atâta îngrijire de interesele nației româneşti, 
ca acest de astăzi, de sigur că nici datorii publice, nici pro- 
vincii pierdute, nici cestiune israelită, nici în fine mizeria 
claselor de jos n'am fi avut-o; iar dacă pe de altă parte, con- 
form teoriei compensaţiunii din natură, oricare rău tre- 
buie să corespunză cu un bine oare care precum de ex. orbi- 
rea fizică are de rezultat ascuţirea simțului auzului ş. a.m. d., 
vom trebui să mărturisim că răul acut al cestiunii israelite 
a avut meritul de a ne deschide ochii şi de a vedea garanţia 
existenţei noastre în muncă reală, în apărarea muncii reale, 
nu în fraze şi principii generale, a căror bunătate sau rău- 
tate practică atârnă dela aplicare, deci dela progresul real 
pe care un popor l-a făcut pe calea muncii fizice şi inte- 
lectuale. 

Dacă însă parlamentul, prin discursurile membrilor opo- | 
ziţiei, prezintă un nivel atât de înălţat, precum arare ori l-a | 
mai avut, nu putem zice acelaş lucru nici despre proiectul i 
guvernului, nici despre discursurile membrilor partidei pur 
guvernamentale, adecă roşie, nici despre studiile statistice | 
pe baza cărora guvernul şi-a înjghebat listele. 

Căci în acele liste vedem de ex. trecuţi cetăţeni români 
de lege răsăriteană, vedem supuşi străini, cari nici când 
nau manifestat dorinţa de a fi cetăţeni români, vedem apoi 
o serie de oameni cari nu merită prin nimic favorul de a 
li se acorda cetăţenia română. Cel mai mare defect al liste- 
lor însă este fără îndoială acela, că stau în contrazicere cu 
programul solemn al cabinetului de a înlătura orice categorii, 
de vreme ce aceste liste nu sunt decât categorii ascunse. 

Căzând proiectul guvernului — ce se va întâmpla? Sau 
guvernul se va retrage, ceea ce nu e verosimil, sau va disolva 
adunarea, ceea ce e şi mai puţin de crezut, sau în fine 
va lăsa să cadă proiectul său şi se va uni cu fostul proiect 
al majorităţii, poruncind roşilor să-l voteze asemenea. Deşi 
admiterea proiectului majorităţii ar fi cea mai crudă des- 
minţire a existenţei pericolelor, cu care Românul şi partidul 
său ameninţă ţara, totuşi este cu putinţă ca guvernul să se 
desmintă pe sine însuşi, pe partidul roşu şi presa guverna- 
mentală şi să admită un proiect despre care zicea, că ridică 
asupra României furtuna intervenţiunilor străine. 

Departe de a fi vorba de intervenţiune, observăm din 
contră începutul unei reacţiuni în Europa întreagă, vedem 
că presa odinioară ostilă nouă, pe zi ce merge scade tonul, 
pe zi ce merge recunoaște îndreptăţirea noastră de a regula 
în deplină libertate şi cumpănind cu cumpătate toate inte- 
resele noastre naţionale, cestiunea aceasta; încât amenin- 


țările ziaristicei guvernamentale, departe de a mai găsi un 

răspuns în străinătate, începe a ne inspira mirare, prin stra- 
nia lor izolare în cercul restrâns al redacţiunilor roşii. 

In ajunul soluţiunii cestiunei israelite, ţinem însă de dato- 
ria noastră de a reaminti cititorilor, că această reformă cată 
să fie începutul unei reforme serioase a legiuirilor noastre 
organice. A apăra munca noastră naţională în contra exploa- 
tării uzurare de tot soiul trebue să fie ţinta de căpetenie a 
măsurilor de luat. 

Ținem a reaminti deci că năvălirea elementului speculator 
al Israeliţilor în ţările noastre e mai mult simptomul unor 
rele existente în chiar mijlocul nostru, un simptom dureros 
întradevăr, dar remediile în contra lui sunt departe de a 
înlătura boala organică de care suferim. 

La noi liberalismul pretextat al naturelor catilinare, în 
loc de a democratiza clasa de sus, a avut din contră rezul- 
tatul de a aristocratiza o clasă nenumărată de indivizi, cari 
nevoind a munci, având chiar ruşine de muncă, aspiră de a 
ajunge la vază și de a face avere pe calea demnităţilor sta- 
tului, începând dela miile de funcțiuni mici şi sfârşind cu 
însuşi fotoliile ministeriale. Inmulţirea dar a claselor con- 
sumatoare şi scăderea claselor productive, iată răul organic, 
în contra căruia o organizare bună trebue să găsească remedii. 
Indealmintrelea toate măsurile de restricțiune contra sim- 
ptomelor acestui rău, vor avea un rezultat problematic. 

In muncă e mântuirea ; trebue numai ca îngrijirea deştep- 
tată a oamenilor de bine să creeze prin legi practice condi- 
tiile unei munci cu sporiu şi putere de înflorire. 


„PUTEREA“ CA MIJLOC DE EXISTENȚĂ 


Numărul de azi şi cel de ieri al Românului au meritul de 
a trezi veselia publică prin declaraţiile coprinse în ele pre- 
cum şi prin prăpăstiile visate de onorabilii confraţi, cari văd 
pericole pentru ţară, acolo unde nimeni nu vede decât cel 
mult căderea roşiilor dela putere. 

Am spus-o adesea ori în acest ziar, că dreapta conserva- 
toare e partidul acela în parlament şi în ţară, ai cărui mem- 
bri nu au absolut nici o nevoie dea veni la putere. Cu listele 
electorale şi cu rolurile de contribuţie în mână am putea 
dovedi, că clasa aceea de oameni din care partidul conser- 
vator îşi recrutează membrii poartă 2/3 din toate sarcinele 
Statuja pe când celelalte clase poartă numai 1/3 parte. Din 

această proporţie se va vedea, că dacă partidul conservator 
are vreun interes, e desigur acela al stabilităţii, al unui gu- 
vern regulat, conştiincios şi iubitor de ţară, nici de cum pe 
acela de a veni numai decât la putere. Ce sunt însă dd. 
roşii, când nau puterea în mâini? Nimic decât palavragii 
de cafenele, ajunşi în trista stare de a purta iarna pălării de 
paie şi hăinuţe de dril. 

Am înţelege încă dacă sar vorbi pur şi simplu de ambiția 
de a veni la putere, o ambiţie de care sunt susceptibile piep- 
turile omeneşti. Dar această ambiţie, oricât de mare ar fi, 
nu este de fel întreţesută cu interese de ordine curat indi- 
viduală, deci e prea sus pusă pentru a putea fi confundată 
cu setea de putere pe care-o au dumnealor. Pentru conser- 
vatori lupta politică nu e o „luptă pentru existenţă“ ca 
la roşii. 

Noi le-am propune d-nilor roşii o reformă, care i-ar face să 
se lepede de bună voie de a veni cândva la putere şi anume: 
ca toate funcţiile administrative precum şi deputăţiile, având 
deplină şi garantată responsabilitate, să fie servicii benevole 
şi gratuite. Ar primi dumnealor aceasta ? 

Ne temem că de a doua zi statul român ar rămânea fără 
funcţionari şi fără deputaţi roşii. 

Acuzarea setei de putere, făcută conservatorilor, e cel 
puţin absurdă, mai în totdeauna însă de rea credinţă. 

Dar întradevăr Românul nu mai ştie ce vorbeşte. Incepând 
revistele sale prin acuzarea, că ţinta luptei politice a conser- 
vatorilor nu e decât puterea, că opoziţia e înverşunată după 


putere, cuprinde cu câteva şiruri mai jos următoarea de- 
claraţie : 


„Cine voiește să mănţină indefinit guvernul actual la putere, nu 
are decât să nu dea cestiunii în desbatere o soluţiune acceptabilă 
pentru puterile europene. Preşedintele consiliului de miniștri a 
declarat precis şi categoric, în întrunirea de ieri seară că, pe cât 
timp va fi susţinut de maioritatea Camerelor, nu va primi nici a 
se da un vot negativ, care ar provoca o resoluţiune din partea 
puterilor; nu va primi nici o soluțiune neacceptabilă pentru 
Europa ; şi, nevoind nici a disolva Camera decât la ultima estre- 
mitate, va rămâne neclintit la putere, până când două treimi ale 
Camerei se vor înţelege asupra unei soluţiuni. Această declaraţie 
a fost făcută de d. Ion Brătianu în termeni atât de preciși, şi cu 
tonul unei hotărîri atât de nestrămutate, încât ne este şi nouă per- 
mis astăzi să afirmăm cu' tărie că cine voieşte să mănţină indefinit 
pe guvernul actual la putere, nu are decât să refuze acestui guvern 
o soluţiune acceptabilă pentru puterile europene.“ 

Apoi mai la vale pe acelaşi ton : 


„In tot cazul, ceea ce este mai presus de orice îndoială, e că 
ministrul actual nu poate să se clintească dela postul său, până ce: 
cestiunea pendentă nu va fi resolvată. El este impus prin puterea 
lucrurilor în capul afacerilor ; căci, îndată ce o criză ministerială 
sar produce și ca consecință neapărată Camerele s'ar disolva, fără 
ca cestiunea să fie resolvată, puterile vor da ele soluţiunea ce nu 
sar fi putut da de ţară, şi i-o vor impune. Este dar o datorie 
patriotică, de primul ordin, pentru guvernul actual de a ținea cu 
energie puterea, până ce cestiunea pendentă va fi resolvată. De 
aceea şi d. Ion Brătianu a declarat ieri seară că, chiar dacă ar 
trebui să-și piarză viaţa în împlinirea datoriei ce îi este impusă 
de puterea lucrurilor, va rămânea neclintit la putere, până când 
cestiunea Evreilor va fi resolvată şi ţara admisă în concertul pute- 
rilor europene.“ 


Deşi Camera e liberă de a refuza chiar revizuirea Consti- 
tuției cu o minoritate suficientă, totuşi ministeriul declară 
că nu se va retrage până ce soluţiunea lui nu va fi primită. 

Intr'adevăr frumoase şi mai cu seamă constituţionale de- 
claraţii face d. I. Brătianu, declaraţii cari nu-i vor ajuta 
nimic din cauză că în toate cestiunile mari de pân'acuma 
d-sa au amăgit prin neadevăruri ţara. D. I. Brătianu, dacă 
are vreo calitate eminentă, este aceea de a spune foarte des- 
gheţat neadevărul. Ni se pare că a venit vremea ca nimeni 
să nu-l mai creadă. 

Şi aceste declaraţii ale d-lui ministru nu însemnează o 
îinverşunată sete de putere? 

Dar aceasta e la urma urmelor afacerea d-sale. Dacă acea- 
stă sete înverşunată ar avea drept corelat calităţi distinse de 
vom de Stat, nici n'am avea de obiectat ceva în contra ei. 
Din nefericire însă această sete e în aşa disproporţie cu cali- 
tățile d-sale, în cât aproape toate nenorocirile şi toată sărăcia 
care de douăzeci de ani bântue aceste nefericite ţări, avem 
a le mulţumi incapacității fenomenale, cu care d-sa a condus 
partidul roşu. 

Puțin am avea de zis asemenea asupra publicării acestor 
solemne declaraţiuni în Românul. 

Dar alături cu ele vedem acuzaţiuni atât de nedemne. 
făcute membrilor opoziţiunii, încât le reproducem numai fără 
a le mai întâmpina. Cu balamucul nu se discută. lată dar 
prăpăstiile, pe cari confrații noştri, în superafluența lor de 
iubire de adevăr şi de lealitate, le atribue opozițiunii con- 
servatoare : 

In noua şi dureroasa dramă ce se va desfăşura pe această cale, 
actele vor fi împărţite precum urmează : 

Actul I. Camerele lasă cestiunea neresolvată sau dau o soluţiune 
neacceptabilă pentru Europa. 

Actul II. Puterile se întrunesc în Conferinţe, rezolv cestiunea. şi 
chibzuesc asupra mijloacelor de a o impune României. 

Actul III. Ministerul Manolaki Kostaki, Maiorescu şi consorții, 
cere aplicarea principiului că puterile au autoritatea de a decide 
despre România şi aceasta datoria de a se supune; această apli- 
care o cere de urgenţă spre a salva țara de execuţiunea puterilor. 

Actul IV. Decisiunea puterilor este aplicată şi strigătul ţării 
amuţit cu puterea tunului şi a baionetei, în numele salvării ţării. 

Actul V. Una sută mii de Evrei, cel puţin, sunt impuşi ca cetă- 
ţeni români, şi garantarea proprietăţii rurale dispare, în loc de 
una mie de Evrei, cât propune astăzi guvernul şi de garantarea 
cea mai puternică a proprietăţii rurale. 


Şi toate acestea le atribue opoziţiei, cine? Românul, acelaş 
jurnal care propunea egalitatea drepturilor civile pentru toți 
străinii, care le dădea tuturor dreptul de a cumpăra moşii; 
jurnalul în fine care susţinea emanciparea pe categorii, deci 
introducerea pe rând a zeci de mii de Evrei în cetăţenia 
română, fără un vot special al Camerei. 

Se'nţelege că şi această capo d'operă de decadenţă a inimei 
omeneşti se mântue prin declararea că: 


„în deșert vor face orice alte încercări spre a răsturna ministerul, 
căci el va rămânea neclintit la postul său, până când cestiunea va 
fi rezolvată.“ 


Să vă fie de bine! 

Faţă cu aceste turpitudini, cari răsar ca bureţii înveninaţi 
în foile roşii, ne cuprinde un sentiment trist care ne sileşte 
a zice: Nu cestiunea israelită e răul principal, suferim de 
un rău adânc şi înrădăcinat care nelecuindu-se ne va duce la 
o sigură peire. Când oameni cari sunt capabili de a scrie 
desgheţat asemenea minciuni şi calomnii la adresa adversa- 
rilor lor continuă a exercita influenţă asupra opiniei publice, 
continuă a fi miniştri, deputaţi, mai ştim noi ce, e o dovadă 
că acei oameni nu mai pot trăi prin o muncă cinstită, că sunt 
avizaţi de a trăi din amăgirea poporului, că-şi pângăresc 
sufletul de zece ori pe ceas cu cele mai negre calomnii, pen- 
tru a se mănţinea la puterea de care au nevoie, că sufletul 
ţării se'nveninează pentru a nu mai putea vedea adevărul. 

O asemenea ţară e pierdută! 

TRIUMFUL CAUZEI ROMÂNEȘTI IN CHESTIA ART. 7 


Suntem în ajunul unei soluţiuni definitive a cestiunii israe- 
lite. Guvernul şi-a plecat armele, majoritatea roşie a primit 
programul întreg şi intact al opoziţiei, viitorul art. 7 al 
constituţiei române va fi o stavilă şi mai puternică în contra 
înstrăinării, de cum a fost articolul actual. 

E un moment atât de frumos acesta, în care ideile apă- 
rate de noi sunt purtătoare de biruinţă încât, lăsăm orice 
incriminări la o parte. Şi dacă ne aducem aminte de scurtul 
trecut în care ţara a fost agitată de această grea și periculoasă 
cestiune, o facem numai în interesul adevăratului istoric fără 
ură şi patimă contra cuiva. 

Acum un an art. 44 al tractatului dela Berlin atârna ca 
sabia lui Damocles asupra ţării, iar pressa guvernamentală 
augmenta spaima, năzărindu-i-se în perspectivă nouri grei 
şi încărcaţi cu grindină pe care-i vedea adunându-se dinspre 
străinătate asupra noastră. 

Când s'au escris alegerile pentru Camerile de revizuire agi- 
taţia era la culme. Dar pe când ziaristica, cu puţine excepţii, 
se întrecea în cuvinte cari oricât de frumoase ar fi fost, 
n'aveau puterea nici de a convinge, nici de a îndupleca, orga- 
nul nostru au adus studii serioase asupra cestiunii, studii 
bazate pe date statistice, pe comparaţiunea textelor de lege 
din diferite ţări, câştigând opinia publică pentru singurul 
punct de vedere admisibil şi raţional, că reforma constitu- 
ţională nu se poate face decât în marginele, în care se poate 
concilia cu interesele economice şi naţionale ale ţării. 

Ținem a reaminti solemna declaraţie, făcută în acest organ, 
că partidul conservator nu va face, precum nici au făcut, 
cestiune ministerială din cestiunea israelită. 

De unde pressa europeană toată era în momentul întâiu 
contra noastră, vedem astăzi cestiunea atât de lămurită, în 
cât o reacţie analoagă cu cea dela noi se prepară în Ger- 
mania şi Australia că Journal des Debats, publicând scri- 
soarea d-lui Cremieux, se pronunţă pentru noi, că guvernul 
Garibaldi şi vestitul Kossuth găsesc de cuviință a se lupta 
cavalereşte pentru noi în publicitatea europeană. f 

Cu toate acestea pe când presa străină ne era ostilă şi 
după a ei atitudine aveam grije de chiar atitudinea sferelor 
influente ale diplomaței, în mijlocul unei fierberi generale 
şi a unei generale incertitudini şi lipse de hotărîri, grupul 
conservator din Iaşi unit cu un grup de bărbați independenți, 
liberali prin tendențe, dar moderați şi circumspecţi în proce- 
dere, au stabilit lineamentele esențiale ale unei soluțiuni, 

care astăzi poate se va vota ca definitivă şi sfântă voință 
a țării. 

Reamintim dar, că dacă biruință este, ea este a acestor 
două grupe, cărora, cu gratitudine adâncă o constatăm, nu 
le-au lipsit nici concursul fracțiunii, nici acel tot atât de pre- 
țios şi vrednic de laudă a liberalilor moderați din Țara ro- 
mânească. Oricât de multicoloră ar fi fost dar opoziția, un 
singur merit are, că strâns unită şi-a pus pieptul pentru țară, 
că mica ei oştire a fost o oştire de eroi. 

Ne aducem aminte de o duioasă legendă păstrată în memo- 
ria popoarelor din peninsula Balcanică. Când Mohamed II 
sa întâmpinat la Rovine cu mica oştire a lui Mircea cel Bă- 
trân, în partea Turcilor era ca aliat vestitul Marcu-crăişorul 
eroul legendelor slave. Când acesta a văzut mulțimea săge- 
ților române întunecând văzduhul ca nourii cerului, a căzut 
în genunchi rugându-se: „Fă-mă, Doamne, să cad în luptă, 
dar să învingă creştinii“. 

Craiul Marcu a căzut în bătălie, dar Mircea a eşit biruitor. 

Tot astfel guvernul, patriotic fiind, au trebuit să se roage 
lui Dumnezeu: Fă-mă, Doamne, să cad în luptă, dar să 
învingă Țara!“ 

Dar n'avem numai bucuria de a vedea schimbată opinia 
Europei, de a vedea liniștindu-se ţara din îngrijirea ei, o şi 
mai mare satisfacţie ne este păstrată. 

Israeliţii înşii, recunoscând că nu cu Alianţa, ci cu noi îm- 
preună or să trăiască, nu cer nimic alta decât ceea ce țara 
poate da. Oameni însemnați şi de talent părăsesc punctul 
de vedere al interpretării largi a art. 44 şi vor cere împă- 
mântenirea individuală. 

In această oră de apropriere generală, când România dă 
într'adevăr din toată inima posibilitatea ca Israeliţii să devină 
cetăţeni ai ei, ne simţim datori a vorbi în spiritul păcii şi a 
reaminti că nu ura contra rasei israelite, nu patima, nu pre- 
venţiuni religioase ne-au silit a menţine un atât de strict 
punct de vedere, ci mai cu seamă natura ocupaţiunilor eco- 
nomice ale Evreilor precum şi persistarea lor întru a vorbi 
în familie şi piaţă un dialect polono-german, care-i face 
neasimilabili cu poporul nostru. 

Dacă în locul muncii actuale, care nu consistă în mult mai 
mult decât în precupeţirea de muncă străină, Evreii se vor 
deda ei înşişi cu ocupaţiuni productive, dacă şcoalele noastre, 
în cari ori când au fost primiţi şi trataţi pe picior de perfectă 
egalitate cu românii, vor avea de rezultat a-i face să vor- 
bească şi să scrie româneşte, atunci viitorul art. 7 nu va mai 
fi o piedică pentru ei, căci nimeni nu va contesta unui român 
adevărat, de orice rit ar fi, dreptul de cetăţean român. 

Fie zis întrun ceas bun şi împlinească-se binele cu pri- 
sosinţă ! 


— 

INTOCMIREA VIITOARE A STATULUI ROMÂN 


Promulgat şi sancționat prin semnătura M. Sale Domnului, 
noul articol 7 al Constituției române a trecut deci prin toată 
filiarea legislativă şi a devenit lege. Astăzi, în ziua publi- 
cării prin „Monitor“ a noului articol constituţional, s'a mân- 
tuit deci cestiunea israelită în România. Dar dacă ea sa 
mântuit în mod formal, întrucât adică un pericol poate fi 
înlăturat prin dispoziţiuni legislative, caracterul ei economic 
a rămas încă neatins şi o serie de măsuri organice trebue să 
complecteze însemnata reformă. Suntem departe de-a ne 
îndoi că toţi românii — de orice partid ar fi ei, orice creştere 
ar fi avut şi orice aptitudini le-ar fi dăruit natura — doresc 
din inimă de-a vedea ţara înflorind, de-a vedea progresul ei 
material şi intelectual asigurat pentru tot viitorul. Dar între 
intenţie şi putinţă e o adevărată prăpastie, şi de aceea Dante 
a avut cuvânt când a zis că locaşul celor răi, iadul, e par- 
dosit cu bune intenţii. Tocmai într'asta consistă puterea tra- 
gică a răului, că acel care-l comite găseşte mii de motive pen- 
tru a-l scuza, într'asta consistă logica patimilor omeneşti, că 
fiecare individ din punctul său de vedere, din neputinţa de-a 
voi altfel de cum e osândit a voi, are cuvânt. Dar nu punctul 
său de vedere e cel care foloseşte altora, nu acesta poate 
aduce pacea şi înflorirea între toţi. 

De-aceea nu ne îndoim, că acum după ce cestiunea întru 
cât era formală, e înlăturată, guvernul şi organele lui vor 
propune fel de fel de reforme, unele de bună credinţă, altele 
cu priviri personale şi pentru a îmbrobodi cu pretextul inte- 
resului public, interese private, dar, ori-cum fie, asemenea 
proiecte vor plana, vor fi poate chiar conforme cu cuvintele 
noastre, dar lipsite de înţălegerea noastră. „Non idem est si 
duo dicunt idem“ zice un proverb latin, adică, „nu acelaş 
lucru este dacă doi zic acelaşi lucru“, căci dela zisa.în trea- 
căt, dela repetarea imitativă până la reproducerea în alt 
creer a acelorași gândiri, e o mare deosebire. 

Am zis în mai multe rânduri că ori-cine doreşte vinde- 
carea relelor cari bântue ţara noastră, va deveni mai mult 
ori mai puţin conservator, şi orice reformă s'ar introduce in 
legile noastre, pentru a fi bună, va trebui să fie conser- 
vatoare. 

Aceasta e atât de adevărat, în cât, chiar puţinele legi de 
o valoare oare-care ale Camerilor actuale şi ale celor trecute, 
sunt conservatoare în toată puterea cuvântului şi nau a 
face de fel cu contractul social al lui Jean Jacques Rou- 
sseau. Astfel legea pentru neînstrăinarea pământurilor ţără- 


548 M. EMINESCU 


neşti ia celei mai numeroase şi mai folositoare clase de 
români, dreptul de-a dispune de proprietăţile ei. Din punct 
de vedere liberal, această lege e o adevărată erezie, din punct 
de vedere conservator însă, această lege e pe deplin con- 
formă cu natura statului, căci acesta are nevoie de clase 
puternice, are nevoie mai cu seamă ca existenţa claselor ei 
productive să fie pe deplin şi afară de orice indoială asigu- 
rată. Legea contra uzurei e tot conservatoare. Din punctul 
Ge vedere al liberului-arbitru, dogma supremă a liberalis- 
mului şi raţiunea lui de-a fi, o lege care oprește pe cineva 
de-a se împrumuta sub orice condiţii voieşte, e o adevărată 
erezie. Din punct de vedere conservator însă, această lege e 
bună, căci un capital împrumutat e o unealtă de muncă 
împrumutată şi nu se cade ca împrumutătorul să distrugă 
toată puterea de producţie a împrumutatului, numai pentrucă 
pe un timp oarecare i-au procurat unelta de muncă. 

Modificarea art. 7 din Constituţie s'a făcut asemenea în 
sens conservator. Din punctul de vedere al liberalismului 
e injust ca un individ să nu ia parte la viaţa statului, fiind 
de altă rasă. Cel mai mare exemplu, citat de inteligenţele 
liberale, sunt Statele Unite ale Americei, unde într'adevăr 
diversitatea originei locuitorilor nu-i opreşte pe aceştia de a 
fi buni patrioţi americani. Dar (Românii) nu sunt Engleji, 
vom răspunde. Pentru a rămânea ceea ce suntem, adică 
români, pentru a ne împlini misiunea istorică pe care Dum- 
nezeu ne-a încredinţțat-o din ziua în care Traian împăratul 
a pus piciorul pe malul stâng al Dunării, trebue să ţinem 
ca toți membrii statului nostru să fie, de nu români de ori- 
gine, cel puţin pe deplin romanizați. Această teorie e cu 
totul conservatoare şi diametral opusă teoriei de „om şi om“ 
profesată de liberali. 

Tot în acest sens vor trebui a se face toate reformele ne- 
cesare pentru a fi folositoare, în cât nu e departe ziua, 
în care toate sferele din ţară vor deveni conservatoare. Nu 
trebue să uităm că liberalismul cosmopolit, de care am sufe- 
rit ca de o boală cronică pături întregi ale societăţii noastre, 
ne-a adus cele mai mari rele, din care cel mai mare e că 
nenumărate nulităţi, sub pretextul liberalismului şi al demo- 
craţiei se servesc de stat şi de demnităţile lui pentru a câştiga 
o pâne, pe care, pe calea muncii noastre, n'ar putea-o câştiga ; 
să nu uităm asemenea că acest câştig, la care ori-cine poate 
ajunge fără muncă, deprinde pe oameni de-a spera totul dela 
schimbările politice, demoralizându-i sistematic, făcându-i 
lingușşitori şi servili către mărimile zilei, prefăcându-i adesea 
linguşitori şi calomniatori, în cât liberalismul în România, 
în loc de-a avea de rezultat oţelirea caracterelor, a avut din 


= 

contră pe acela de-a bizantiniza şi a veşteji oamenii ce erau 
încă neatinşi de acel rău. 

De-aceea direcţia, în care se vor face reformele, trebue să 
fie de a scăpa statui şi organizaţia lui de lupta pentru exi- 
stenţă şi de ambițiile individuale, de a-l pune la adăpostul 
asalturilor desperate a oamenilor cari nici au învăţat ceva 
în viaţă, nici sunt în stare a câştiga ceva prin munca lor 
proprie. 


DEMAGOGI, NU DEMOCRAȚI 


După atâtea declaraţiuni formale ar fi poate de prisos 
a mai răspunde „Românului“ care nici acum nu încetează 
de a confunda partidul conservator precum el este astăzi, cu 
partidul boierilor bătrâni din timpul unirii Principatelor. De 
prisos ar fi însă a răspunde şi pentru consideraţia, că ori 
ce cuvânt am rosti, îl vedem pro primo rău înţeles, apoi 
răstălmăcit cu intenţii şi vederi, cari nu sunt de loc coprinse 
în cuvintele noastre. 

„Românul“ face istoricul luptelor partidului roşu cu con- 
servatorii dela 1848, cu cei dela 1858, cu cei din timpul dom- 
niei lui Cuza-Vodă, şi apoi îşi asumă meritele unirii, a îm- 
proprietăririi ţăranilor etc. asupra partidului pe care-l re- 
prezintă. 

Acestea sunt cu totul neexacte. 

Intâiu în partidul conservator de astăzi e în număr mare 
reprezentat partidul unionist din timpul domniei lui Grigorie 
Ghica VVd. Actele divanului ad-hoc din Moldova sunt de o 
potrivă iscălite de d-nii Lascăr Catargiu şi Petru Mavro- 
gheni de ex. ca și de Anastasie Panu şi de d M. Cogălniceanu. 
E natural, ca boierii din Ţara românească să se fi temut de 
roşii, de aceste elemente necunoscute, cari încercau a pune 
mâna pe Stat; în Moldova însă această luptă între liberali şi 
conservatori n'au existat în privirea cestiunilor mari, încâi 


în timpul divanului ad-hoc lupta era între unioniști şi anti- 
unioniști, abstracţie făcând dela principiile lor de admini- 
straţie internă. zi! Al 

Caracteristic este deci pentru partidul conservator că din 
momentul unirii el s'a contopit în amândouă ţările formând 
un singur partid, pe când din contră liberalii din Moldova au 
păstrat caracterul lor deosebit de al roşiilor, căci în Moldova, 
din fericire pentru ţară, nu există încă roşii. ; 

Aşa dar, dacă roşii cu titlul lor nou de partid naționale- 

liberale sau liberale-naţionale, adoptat ca imitație a partidu- 
lui judaico-oportunist din Germania, au avut vreo luptă de 
susţinut, aceasta n'a fost îndreptată contra partidului con- 
servator cu cultura lui modernă şi cu vederile lui exacte, ci 
contra a o seamă de boieri din Țara românească, cari ţineau 
grapă la tradiţiile ţării lor şi nu voiau să sacrifice nimic 
sigur pe lucruri necunoscute. Boierii din punctul lor de ve- 
dere aveau dreptate. Țara românească exista ca stat auto- 
nom dela 1260—70, va să zică bob numărat de şase secole, 
îşi avea deci viaţa ei așezată, tradiţiile deosebite şi era na- 
tural, că unirea, deşi se făcea cu o ţară tot românească având 
deplină asemănare în datine şi obiceiuri, avea s'aducă mari 
schimbări, mai ales prin unificarea instituţiilor. 

Altfel era cazul Moldovei. C’o sută de ani mai tânără 
decât Țara românească, ea a avut totdeauna o poziţie mult mai 
expusă decât sora ei de peste Milcov. Doi vecini a avut acea- 
sta din cari cu unul s'a împăcat prin tractate, neutralizând 
pe celălalt, care nu era periculos prin împrejurarea că Ar- 
dealul era mai autonom faţă cu Ungaria decât Ţara româ- 
nească faţă cu Turcii chiar. Moldova însă avea Polonia la 
Nord, dar mai cu seamă la răsărit avea pe neastâmpăraţii 
Tătari, pe neînfrânaţii Cazaci, şi pe deasupra acestora avea 
în contra ei împărăţia turcească şi regatul Ungariei. Pe când 
însă un vecin al Ţării românești slăbea, adecă Turcul, vecinul 
imediat al Moldovei, Rusul, se împuternicia din zi în zi, căci 
se substituise turbulentei Polonii puternica Rusie pe de o 
parte, puternica casă de Austria pe de alta. Rezultatul împu- 
ternicirii vecinilor a fost că Moldova a pierdut două provincii. 
Era evident deci, că experienţele dureroase trebuiau să facă 
instinctul de conservare naţională mult mai susceptibil în 
Moldova decât în Țara românească, care n'avusese a deplânge 
acele dureroase pierderi. 

Iată dar dece partidul conservator de astăzi nu mai poate 
fi identificat cu acela, pe care d-nii roşii l-au combătut la 
1848. D-nii roșii au fost şi au rămas liberalii unei provincii; 
conservatorii sunt un partid unul şi acelaș în întreaga Româ- 
nie. Nu există roşii în Moldova, sunt însă conservatori cu 
aceleași vederi în ţinutul Sucevei ca șin Banatul Severinului. 

Rolurile sunt așa dar cu totul schimbate. 

E asemenea inexactă aserţiunea ,„Românului“ că partidul 
conservator ar fi fost contra împroprietăririi. Contra modu- 
lui propus da, contra ideii, nu. In sine vorbind atât meritul 
cât şi demeritul e al lui Vodă-Cuza şi a lovirii sale de stat. 
Cum că modul de împroprietărire a fost vicios se vede însă 
din rezultate. Niciodată ţăranul român n'a stat mai rău decât 
după împroprietărire astfel cum ea a fost făcută. 

D-nii roşii însă, cari combat lovirea de stat, au cu toate 


OPERA POLITICĂ 551 


acestea pe autorul lovirii ca ministru de interne, au în cabi- 
net pe omul, pe care acum câteva luni îl numiau prin ,Ro- 
mânul“ meșter în sustracțiune şi trădător al ţării în cestiu- 
nea israelită. 

Acum venim la legile conservatoare, votate de roşii în plină 
contrazicere cu principiile lor fundamentale. 

Punctul nostru de vedere e cu totul clar: roşii, ca partid 
politic consecvent şi onest n’ar fi trebuit să le voteze. 

Lupta noastră de căpetenie e o luptă pentru adevăr. Dacă 
sunteţi liberali, fiţi -ceea ce vă numiţi, conform proverbului 
„ori vorbeşte cum ţi-i portul, ori te poartă cum ţi-i vorba”. 
Ceea ce combatem dar în roşii e lipsa de caracter, pişicher- 
licul erijat în teorie de guvernare. 

Azi d. Cogălniceanu e numit sustractor şi trădător, mâni, 
e ministru al roşiilor. | 

Azi veniţi cu presiunea străină, cu categoriile şi cu listele, 
mâni adoptați proiectul opoziţiei. 

Gravitatea lucrului consistă însă în împrejurarea, că un 
partid fără caracter, pe lângă aceea că demoralizează poporul 
făcându-l a nu mai şti cu ce oameni are a calcula, mai e şi 
compus din oameni fără caracter. 

Astfel un individ dela Piteşti în ajunul alegerilor promitea 
cetăţenilor, că nu numai nu va da nimic Evreilor, dar va 
propune gonirea lor din ţară. Acelaş individ, ales deputat, 
făcea parte din susţiitorii categoriilor. Există o suplică a ale- 
gătorilor din Piteşti, care denunţă duplicitatea deputaţilor din 
acel judeţ. 

Alături apoi cu neonestitatea pe teren teoretic, vine cea pe 
terenul practic, unde exemplele sunt înspăimântătoare. 

De aceea nu lauda „Românului“ că roşii sunt adevăraţi 
conservatori, ci obiecţiunea noastră principală are cuvânt. 

In fundul inimei noastre nici credeţi în ceva, nici voiţi ceva. 
Nu sunteţi un partid politic ci o societate de exploatare, nu 
cu principiile voastre avem a lupta, ci cu apetiturile voa- 
stre. Pentru a arunca praf în ochii lumii, sunteţi în stare cu 
aceeaș lipsă de caracter să votaţi azi o lege ultra-liberaiă, 
mâni una ultra-conservatoare, fără a pricepe nici pe una, nici 
pe alta. Din cauza asta nu sunteţi democrați, ci demagogi. 

RĂSCUMPĂRAREA DRUMULUI DE FIER 


Nu de principiu şi de încredere e cestiunea răscumpărării 
drumurilor de fier pentru noi. 

In principiu am avea de obiectat ceva numai atunci, când 
am fi în altă ţară, unde încărcarea statului c'o nouă ramură 
de administraţie ar fi cu totul de prisos, pe când la noi pose- 
siunea drumurilor de fier are pe lângă importanţa economică 
o importanţă pentru chiar direcţia culturii naţionale. 

Plângerea noastră constantă de pân'acuma este că Românii 
în loc de a se deda la studii practice şi pozitive, cari să-i poată 
susţinea prin ele înşile fără reazimul statului, s'aruncă din 
contra asupra ramurilor de știință speculativă, din care drep- 
tul ocupă linia primă. Urmarea acestei direcţii nesănătoase a 
culturii române este înmulțirea cu asupra de măsură a clasei 
advocaţilor şi postulanţilor de toate tepele şi colorile, clasă 
a cărei existenţă e în cea mai mare parte cauza penibilei sfâ- 
şieri dintre partizi. Doi trei advocaţi, adunaţi sub o căciulă, 
sunt de ajuns pentru a forma un nou partid politic sau o nouă 
nuanță de partid politic. Pe când în fond lupta e pentru 
funcţiile şi beneficiile, de cari dispune statul, lucrul ia în 
formă aspectul unei lupte pentru interesele publice, cari sunt 
pretextul nu cauza turnierelor necavalereşti din parlament şi 
presă. 

Aşa dar, oricari ar fi foloasele materiale ale răscumpărării, 
numai folosul moral că ar abate o sumă de minţi dela sterpele 
ocupaţiuni de speculaţiune politică, la lucrări de altă natură, 
exacte, practice, pozitive, ar fi de ajuns spre a ne îndemna 
să fim pentru răscumpărare în principiu. Statul, fiind odată 
proprietar al drumurilor de fier, ar fi silit să încurajeze stu- 
diile tehnice, să înfiinţeze el însuşi institute de cultură pentru 
aceste studii şi generaţia viitoare sar abate în parte măcar, 
pe calea unei munci intelectuale, cu care omul poate câștiga 
bani şi vază ori şi unde, căci fiecare punct al ţării are nevoie 
azi de oameni speciali, care să dea reazim intelectual muncii 
materiale. 

Răscumpărarea poate deveni un dezastru financiar, precum 
concesiunea Strousberg a fost un dezastru. 

Pentru a proba aceasta n'avem nevoie de a căuta motive 
nouă, căci cele de căpetenie sunt expuse în chiar opinia în 
scris a d-lui Dim. Sturza asupra răscumpărării, opinie atât de 
prețioasă în momentele actuale încât ziarul Binele Public o 
pune în fruntea sa. 

Iată dar acea opinie: 

„Când obligaţiunile societăţii vor fi convertite în titluri ale 
statului, acesta va datora singur detentorilor cuponul, și neplata. 
lui la zi va atinge directamente creditul statului. Fiindcă susține- 
rea creditului său este o chestiune vitală pentru orice stat, cuponul 
datorit directamente de stat prezintă o mai mare siguranță pentru 
creditori decât cel datorit de o societate anume. Pe de altă parte, 
ori şi cine va înțelege că el apasă mai greu asupra finanţelor 
țării decât o simplă anuitate. 

„Când răscumpărarea va fi efectuată, statul va datori un cupon 
anual de peste 25 milioane. Fiecare îşi aduce aminte cât de greu 
a fost uneori a plăti regulat cuponul de 9 milioane. Greutăţi egale 
pot să se presinte şi în viitor. Atunci plata regulată a unui cupon 
de peste 25 milioane va crea pentru stat o situaţiune incomparabil 
mai dificilă decât cele anterioare. 

„Pentru a face şi mai clară noua situaţiune, nu cred inutil a 
adăoga că diferenţa între stat plătind o anuitate și statul plătind 
un cupon, este aceea, care există între o datorie fără titlu, înscrisă 
în cărțile unui bancher, şi între o datorie bazată pe o poliţă ne- 
gustorească. Amândouă trebue plătite, însă întâia datorie e îngă- 
duitoare, pe când neplata celei de a doua trage după sine conse- 
cinţe fatale. 4 

„Dacă din puncturi de privire economice, şi voiu adăoga şi poli- 
tice, e de dorit ca să răscumpărăm cât mai în grabă căile ferate, 
trebue pe de altă parte ca desavantagele financiare evidente, ce se: 
vor produce pentru creditul statului din transformarea proiectată 
a titlurilor, să capete desdăunare în crearea unei situațiuni juri- 
dice clare, netede, precise, fără încurcături pentru viitor şi în 
administrarea de către stat a liniilor ferate fără vreun amestec 
străin oarecare. 

„Din momentul în care statul dă detentorilor actuali de acţiuni 
ale societăţii titluri ale statului, care în sine, prezintă o mare 
garanţie fiind ele bazate pe creditul statului însuşi, nu e cu putinţă 
ca să mai dăm încă o garanţie specială, şi mai ales o ipotecă pe 
venitul monopolului tutunului.  Reamintesc împrumutul de 65 
milioane pe care statul va fi nevoit să-l facă. Și nu trebue să 
pierdem din vedere că mai pot veni asupra ţării timpuri grele, 
pentru care trebue să ne preparăm rezerve de tot felul, iar mai 
ales creditul țării. Nu putem dar da, ca siguranţă, cel mai sigur 
şi mai important venit al statului, care ne-a scăpat în ultimii ani 
din situaţiunile cele mai grele şi mai periculoase. 

„Răscumpărarea căilor ferate nu trebue să devie pentru finan- 
tele ţării sugrumarea, din dosul răscumpărării nu, trebue să vedem 
un dezastru financiar, căci atunci răscumpărarea ar înceta de a 
mai fi în folosul nostru.“ 


Cum de azi până mâni răscumpărarea din lucru rău poate 
deveni lucru bun e o enigmă financiară, care aşteaptă a fi 

deslegată prin statornicia de vederi și atitudine a d-lui mini- 
stru de finanţe. 

Pe de altă parte cestiunea a luat în chiar consiliul de mi- 
niștri caracterul unei lupte pentru gheșeft. In Cameră e un 
grup ai cărui capi sunt d-nii Costinescu, Pană Buescu, Stolo- 
jan, Stătescu, Câmpineanu ș. a. cari vor să facă din răscum- 
părare o afacere patriotică-năciunală foarte lucrativă cu vr'o 
trei milioane de franci în favorul cinstitelor obraze democra- 
tice. D. Brătianu ţine cu copiii sufletului său şi de acolo criza 
ministerială, care are de scop de a curăţi firma companiei de 
exploataţie de numele neradicale a vr'o patru miniștri, pentru 
ca d. Brătianu, reînsărcinat cu formarea cabinetului, să ne 
pue iar în față zavistinica şi neputincioasa figură a d-lui 
Stătescu, universal incapabila mască a d-lui Câmpineanu şi 
poate încă pe vr'un academician cu patru clase primare, 
care și-a complectat studiile la facultatea de pişicherlâc al 
redacţiei Românului. 

Toate acestea nu sunt în stare a ne inspira încrederea, pe 
care am avea-o daca soarta răscumpărării ar atârna, nu de 
gheșefturi, ci de oameni cinstiţi, asupra cărora să nu fie um- 
bră de bănuială. 

Deocamdată ştim că M. S. Domnul a primit c'o semnifi- 
cativă răceală demisia d-lui Brătianu. M. S. Domnul are 
întradevăr multe cauze de nemulţumire, deşi fireşte de altă 
natură. Pentru cestiuni din lăuntru M. Sa se poate într'ade- 
văr referi pur şi simplu la părerea consiliarilor Săi de ori ce 
partid ar fi ei, dar eşecurile suferite de politica roşiilor, în 
afacerile externe ale statului aruncă o umbră asupra neatinsei 
şi curatei autorităţi a Coroanei, o umbră pentru care repre- 
zentantul suprem al onorii României e cu drept cuvânt sus- 
ceptibil. Pentru Coroană eşecul în cestiunea Arab-Tabiei e 
mai dureros, decât jocul de intrigi bizantine în cestiunea răs- 
cumpărării. 


ENIGMA BRĂTIANU 


De Duminica trecută și până azi agenţii secreţi şi cei publici 
ai roșşiilor colportează o curioasă ştire, că adică între d. I. Bră- 
tianu şi M. S. Domnitorul ar fi avut loc nişte explicaţiuni de 
natura cea mai gravă. 

D. Brătianu a găsit de cuviinţă a adresa M. Sale Domnului 
o scrisoare, după cum zic unii, un discurs după cum afirmă 
alţii, prin care impută că M. Sa i-ar fi cerut pân'acuma: 

1) cooperare cu Rusia, 2) cesiunea Basarabiei, 3) emanci- 
parea Evreilor şi în fine 4) răscumpărarea drumurilor de fier 
şi că în schimbul acestor concesiuni, roşii mau ajuns de a fi 
susținuți de puteri şi în deosebi de Germania, al cărei Can- 
celar, principele de Bismarck, continuă a persecuta pe d. Bră- 
tianu. . 

Dacă roşii şi organul lor de căpetenie, d. Brătianu au ajuns 
să formuleze acuzări în contra Coroanei, ba au ajuns să le col- 
porteze în public prin mulțimea de agenți plătiți şi gratuiți 
de cari dispun, e evident că explicația a devenit o amenințare, 
amenințarea o provocaţiune la revoltă. 

Cu toate acestea ar fi o naivitate de a crede că numai peri- 
colul căderii roşiilor dela putere a fost în stare de a-i mâna 
la asemenea desperate mijloace de acţiune încât explicarea 
cată să fie mult mai ascunsă de cum se prezintă primei vederi. 

Să vedem dar, daca atrăgând în discuţie unele elemente ce 
ni s'au dat pe neașteptate, nu vom fi în stare a explica noua 
atitudine a partidului roșu în genere, a d-lui Brătianu în 
deosebi. 

+ + + 


Nu numai în romanele şi în dramele moderne, ci şi în 
cronica judecătorească şi politică ne întâmpină câte un per- 
sonaj asupra originei şi tendinţelor căruia e răspândit un sem- 
nificativ întunerec. Il vedem pe acel personaj conducând cu 
isteţie ţesături fine de intrigi; îl vedem contrazicându-se cu 
el însuşi prin vorbe şi fapte. Il vedem pretextând una, făcând 
alta și ne vedem în imposibilitatea de a înţelege unitatea 
acţiunilor lui, până ce nu dăm de cheea acestora. Din acel 
moment ni se lămurește înţelesul acţiunilor, secretul tăriei şi 
a slăbiciunei ; interesantul personaj e o enigmă deslegată. 

Multe chei s'au încercat pân'acuma pentru a înţelege pe d. 
Brătianu. 

Unii încercau a-l descoase prin mijlocul ideii daco-romane, 
a. unităţii naţionale, deşi cei mai pătrunzători puteau vedea 
din capul locului că şi această idee nu era decât un pretext, 
nu era decât o frază exploatată în folosul unor interese 
străine ideei. Afară de asta d. Brătianu urăşte în realitate și 
Ardealul şi pe Ardeleni. Când hârtiile lui Vodă Cuza vor 
vedea lumina, se va vedea ce sentimente dușmăneşti avea 
d. Brătianu în contra Ardelenilor, cum era în înţelegere cu 
revoluționarii unguri dela 1848 pentru uniunea Transilvaniei 
cu Ungaria şi trădarea elementului român pe mâni maghiare, 
precum şi pentru înlăturarea casei de Austria dela Coroana 
Ungară. Pe atunci Ardelenii erau numiţi de d-sa frati iaşi, 
fraţi neadevăraţi. Indată după căderea lui Vodă Cuza însă 

d. Brătianu devine un aprig panromanist în istorie, încât ura 
practică şi iubirea sa teoretică pentru Dacoromânia trebue 
să aibă una şi aceeași cheie. 

Ciudat asemenea rămâne, că în momentul în care cucerirea 
Ardealului era la ordinea zilei, se formau în țară bande — nu 
ardelene — ci bulgare, pentru a pune în curs cestiunea orien- 
tală. 

Şi la această împrejurare trebue să ne serve aceeaşi cheie. 


Proaspătă în mintea tuturora e procedarea d-lui Brătianu 
în timpul cabinetului Catargiu. Se făceau mari adunări la 
Mazar-Paşa, în cari liberalii se gerau în supuşii credincioşi 
ai Inaltei Porţi, erau mai turcofili decât M. Sa Sultanul. 
Lascăr Catargiu cade. Cabinetul e dat în judecată şi o sumă 
de oameni însemnați sunt excluşi prin împrejurarea aceasta 
dela controlul vieţii publice şi atacați personal întrun mod 
atât de meschin, de tâlhăresc şi de cinic încât îi apucă des- 
gustul de afacerile publice. Aceste momente le folosește d. 
Brătianu, pentru ca nepreveghiat de nimeni, să plece la Liva- 
dia şi să pue acolo la cale planurile sale politice. Convenţia 
cu Rusia se închee la spatele ministrului oficial de externe, 
a d-lui Nic. Ionescu, care fusese numai un paravan de ochii 
Europei pentru d. Brătianu. Presa opoziţiei dă alarma că 
Ruşii vor să ne ia Basarabia, d. Brătianu ia foc în gură că 
nu-i adevărat (deși se știe, că cunoaşte bine intenţia Rusiei); 
Ruşii sunt bătuţi şi în mare pericol, d. Brătianu trece Dună- 
rea cu armata română fără tratat, fără zapis şi amanet, fără 
nimic. 

In fine Rusia dă pe faţă dorinţa ei în privirea Basarabiei. 
Tonul guvernului și al presei guvernamentale devine atât 
de impertinent, încât îi dă Rusiei pretextul de a pretinde, că 
nu poate ceda în cestiune fiind onoarea ei angajată. Cu toate 
acestea opoziţia guvernului era, după cum a zis marchizul 
Salisbury, neserioasă, adică o comedie de ochii lumii. Tot 
astfel se 'ntâmplă cu Arab-Tabia. 

Având încă Rusia, după tratatul dela Berlin, un drept de 
apel contra hotărîrii comisiei de delimitare, trupele române 
intră în Arab-Tabia, şi Rusia are din nou pretextul de a 
pretinde că nu poate ceda în cestiune, de vreme ce onoarea 
ei militară e angajată. 

Din toate acestea însă se vede un lucru; din orice act al 
d-lui Brătianu, Rusia câştigă ; vom fi nevoiţi deci de a aplica 
şi aici aceeaşi cheie. 


In timpul din urmă o răceală foarte accentuată a prins loc 
între Germania şi Rusia. Pentru aceasta din urmă prezenţa 

unui principe din Casa de Prusia pe tronul României trebue 
să fie o mare jenă. 

In acest moment d. Brătianu găsește de cuviinţă a descărca 
toate vinele sale politice şi diplomatice asupra Coroanei, a 
răspândi acest sgomot, a discredita persoana Suveranului său. 

Aceeaşi cheie trebue să ne serve a deslega acest dedal de 
contraziceri aparente în purtarea d-lui Brătianu. 

Acea cheie e simplă şi lesne de mânuit. 

Avem a face cu un erou demn de scrierile romanţiarului 
rus Danilewski, cu cel mai fin, cel mai abil, cel mai preţios 
agent al panslavismului și al Rusiei în Orient, şi acesta e d. 
Brătianu. 

Oricât de uimitoare ar fi această descoperire, ea e adevă- 
rată şi proba ei se va vedea din toate cazurile. 

Urăşte pe Ardeleni şi vrea Ardealul. Cum se explică asta? 
E’n interesul slavilor, ca singurele elemente străine din mijlo- 
cul lor, Românii şi Ungurii să se urască de moarte. 

Iată cheia. 

Se trece Dunărea fără 'ncheiere de tratat. Un tratat ar fi 
jenat pe Rusia, iată cheia. 

Cheia procedării ultime faţă cu M. Sa este deci răceala între 
Rusia şi Germania. 

Daca ruptura între Rusia și Germania e serioasă, atunci una 
din două se va 'ntâmpla: sau va cădea d. Brătianu, căci 
puterile nu vor mai da crezare la un agent rusesc ca preşe- 
dinte de consiliu în România, sau roşii vor încerca să răs- 
toarne pe Domnitor. Pentru acest caz par a-și fi menajat 
în ministerul de războiu persoana colonelului Lecca. 

Puterile apusului Europei însă au privirile aţintite asupra 
României. 

Ele ne vor face să pierdem Arab-Tabia. 

Ele nu vor recunoaşte independenţa ţării, până când d. Bră- 
tianu nu se va retrage. 

Europa vrea ca ţara să simţă că are în fruntea consiliului 
ei de miniștri pe un agent al Rusiei. 

MISIUNEA NOASTRĂ CA STAT 


Sunt în viața popoarelor situaţiuni în care omul luminat 
trebue să se ridice mai presus de strimtele vederi de partid 
şi să judece oamenii și faptele cu imparţialitatea istoriogra- 
fului nepreocupat. 

O asemenea situaţiune e şi aceea, în care statul român se 
află în zilele noastre. 

Desvoltarea politică şi socială a poporului român a ajuns 
întrun sţadiu, în care oricărui popor i se pune întrebarea: 
eşti ori nu eşti un element capabil de a întemeia şi de a 
menținea ordinea socială, ca garanţie de desvoltare, pe o 
bucată oarecare de pământ ? 

De astăzi înainte nu mai e cu putinţă să trăim sub forma 
mai mult ori mai puţin nedefinită de până acum; atât situa- 
ţia generală a Orientului, cât şi aspiraţiunile noastre proprii 
ne hotărăsc a ne constitui în stat deosebit şi cu desăvârşire 
neatârnat. 

Iară dacă nu vom fi capabili de a săvârşi prin noi înşine 
această operă de constituire, atunci va trebui să renunţăm, 
pentru totdeauna poate, la realizarea scumpelor noastre do- 
rinţe de neatârnare, căci de astăzi înainte relaţiile interna- 
tionale îndeplinite nu mai sunt cu putinţă în Europa. 

Aceasta e alternativa fatală, în faţa căreia se află neamul 
românesc în zilele noastre; aceasta e morala şi neînduratul 
adevăr, pe care nici un român nu trebue să-l scape din 
vedere ; nouă, generaţiunilor în viaţă, ne-a căzut sarcina mă- 
reață de a dovedi, că bună a fost prăsila ce Traian a sădit pe 
pământul Daciei şi că nu în zadar au luptat străbunii noștri 
atâtea veacuri de-a rândul. 

O idee avuse Traian în vedere, când s'a hotărît să verse 
sângele oştenilor Romani pentru cucerirea Daciei: voia să 
stabilească ordinea şi să aşeze un strat de cultură omenească 
la gurile Dunării. 

Această idee, din care s'a zămislit neamul românesc, nici 
până în ziua de astăzi nu s'a realizat; optsprezece veacuri au 
trecut, optsprezece sute de ani de-a rândul am luptat fără de 
curmare ca să câştigăm o singură zi de desvoltare pacinică. 
Astăzi a sosit acea zi şi acum, ori niciodată, vom face pasul 
hotărîtor pentru împlinirea misiunii noastre istorice. 

Mari sunt vremile în care trăim şi fiecare dintrei noi trebue 
să ia hrană întăritoare din conştiinţa misiunii la împlinirea 
căreia a fost chemat prin aceea, că se află în rândul românilor 
azi în viaţă. 


OPERA POLITICĂ 559 


Când Românii se reivese în istorie, la Argeş şi la Suceava, 
ei sunt un element prigonit ce caută un adăpost spre a se 
putea desvolta în pacinică retragere. Dovadă sunt rămăşiţele 
începutului de cultură ce s'au păstrat din acele timpuri depăr- 
tate. Era sădită în inimile acelor oameni vechi iubirea pen- 
tru tot ce (e) drept, bun şi frumos; însă nobila sămânță, abia 
răsărită din pământ, era mereu strivită şi iar strivită de copi- 
tele sălbaticelor cete de vrăjmaşi. 

Veacuri au trecut astfel; în curgerea veacurilor cetele săl- 
batice au perit una câte una, iar astăzi stăm adăpostiţi între 
hotarele ţării noastre şi nimeni nu mai îndrăzneşte să calce 
fără de învoirea ori fără de vina noastră aceste hotare. 

E mică ţărișoara noastră, îi sunt strimte hotarele, greutăţile 
vremurilor au şștirbit-o ; dar această ţară mică şi ştirbită e 
ţara noastră, e ţara românească, e patria iubită a oricărui 
suflet românesc ; într'însa găsim toate putinţele desvoltării 
întocmai ca într'una oricât de întinsă. 

Atena era un petec de pământ şi totuşi numai din comorile 
ei şi-a luat împărăţia lui Alexandru podoabele măririi. 

S'o facem mare pe ţărişoara noastră, prin roadele muncii 
noastre şi prin mărimea vredniciilor noastre, căci de astăzi 
înainte nimeni nu ne mai jigneşte în lucrare şi daca nu putem 
să se urmăm în pace desvoltarea, atunci bine să ştim, că nu 
mai sunt copitele sălbaticilor cete de vrăjmașşi, cari strivesc 
sămânţa abia încolţită, ci hula, vrajba şi ura ce ne-o facem 
noi înșine. 

Nu mai putem astăzi să ne desvinovăţim ca în trecut, cu 
vrăjmaşii ce ne înconjoară și nu ne lasă să înaintăm spre 
împlinirea misiunei noastre ; ori de câte ori ne oprim în cale, 
dovedim că nu suntem vrednici de locul la care ne-a pus 
întâmplarea. : 

E un român slab de înger acela, care sperie ţara cu pri- 
mejdii ce ne-ar fi amenințând din afară ; soarta, viitorul 
nostru şi al urmaşilor noştri atârnă dela înţelepciunea noastră 
şi dela buna chibzuinţă cu care vom înainta spre realizarea 
misiunei istorice ce ni se cuvine şi numai spre a acestei uneia 
şi singure misiuni; primejdiile daca ne amenință, ne ame- 
ninţă din lăuntru. isa 

Uşurinţa, reaoa credinţă, nesocotinţa ori zelul pătimaș la 
noi înşine, numai acestea pot să fie izvorul primejdiilor ce 
ne ameninţă, şi vai şi amar de noi, daca în vremile noastre 
mari am avea parte de a fi conduşi de oameni mici, al căror 
cap e prea strimt spre a putea coprinde concepţia bogată a 
misiunei unui popor întinerit după o viaţă de optsprezece 
veacuri, ori a căror inimă e prea sarbădă spre a se putea 
încălzi de această misiune, oameni ce ar voi să ne ducă, unde 

navem să mergem prea în pripă, prea departe ori în direcții 
nepotrivite cu firea blândă şi aşezată a neamului nostru. 

Trebue să fim un strat de cultură la gurile Dunării; acea- 
sta e singura misiune a statului român, şi oricine ar voi să ne 
risipească puterile spre alt scop, pune în joc viitorul urma- 
şilor şi calcă în picioare roadele muncii străbunilor noştri. 

Aici între hotarele strimte ale ţării româneşti trebue să se 
adune capitalul de cultură, din care au să se împrumute fraţii 
noştri de prin ţările de prin prejur dinpreună cu celelalte 
popoare mai înapoiate decât noi. 

Legăturile de sânge şi identitatea individualităţii naţionale 
faţă cu unii, comunitatea tradițiunilor istorice şi identitatea 
vederilor religioase faţă cu alţii ne deschid şi netezesc calea 
înrâuririi pacinice și binefăcătoare pe care trebue să păşim 
cu cea mai deplină bună credinţă. 

Astfel înţelege societatea modernă misiunea statului român; 
astfel rezultă ea din istoria noastră ; astfel a fost concepută 
chiar de către întemeietorul neamului românesc. Niciodată nu 
am fost element stăpânitor, niciodată nu s'a manifestat în 
noi chiar nici tendinţa de a supuse pe alţii, ci totdeauna Ro- 
mânul s'a mulțămit a fi adăpostit şi a se desvolta pe pămân- 
tul său ; dacă vom urma şi în viitor tot astfel, lăsând în pace 
pe cei ce ne lasă în pace şi trăind în bună înţelegere cu cei 
ce nu ne jignesc, vom aduce societăţii europene şi în deosebi 
statelor vecine serviciul pe care nici un alt stat nu-l poate 
aduce, deoarece nici unul nu are cu popoarele de prin prejur 
legăturile pe cari le avem noi. 


REACȚIONARISMUL PARTIDULUI CONSERVATOR 


Sunt acum câteva zile, cetiserăm în Românul un articol în 
care ni se făcea onoarea de a fi recunoscuţi de organ al 
reacției. 

Nu vom cerceta, dacă este ori nu este un partid reacționar 
în țara noastră: ţinem numai să fie constatat că Românul 
ne-a cunoscut de organ al unei „reacțiuni“ oarecare. 

Se înțelege, recunoscându-ne de ceea ce în adevăr suntem, 
colegii noştri din strada Doamnei au avut tot odată tactul 
politic de a înfățișa cetitorilor săi, reacția reprezentată de 
noi, astfel cum lor le vine la socoteală. 

Recunoaştem şi noi, că altfel nu puteau să facă şi tocmai 
pentru aceea credem, că nu ni-ar şedea bine să facem critica 
portretului ce n’a fost făcut pentru noi, ci pentru alții. Sau 

împlinit mai mulţi ani de zile, de când Timpul apare în toate 
zilele, ca să arate negru pe alb ideile partidului al cărui organ 
este; mic şi mare poate să ştie, dintr'un isvor mai autentic 
de cât Românul, cine suntem şi ce voim. 

Organ al reacţiunii naţionale, pe care trebue să o producă 
epoca de zăpăceală cosmopolită în care ne aflăm, Timpul nu 
reprezintă oameni, ci un şir de idei, pe care le credem folo- 
sitoare pentru societatea noastră. 4 

Dacă Românul, Pressa şi îndeobște „inimicii noștri naturali 
şi nenaturali“ le cred rele aceste idei, nu au decât să le com- 
bată şi să vină cu altele mai bune; atunci vom sta faţă şi 
vom primi lupta. 

Cetitorul nepreocupat va fi observat însă, că nici odată n'au 
fost combătute de către Românul, Pressa ori de către alţi 
„inimici“ ai noştri idei emise în coloanele „Timpului“. Au 
fost combătute persoane care fac parte din partidul conser- 
vator ; a fost combătut întregul partid conservator, nu însă 
pentru idei emise, nu pentru tendinţe manifestate, fie în 
coloanele Timpului, fie de către vre-un membru autorizat al 
partidului; am fost combătuţi numai şi numai pentru idei 
şi tendinţe, pe care lor le vine la socoteală să ni le atribue. 

Nu ne rămâne prin urmare decât să respingem insinuările 
lor şi să mergem mai departe. 

Mărturisim însă, că numai cu vie părere de rău o facem 
aceasta. Purtaţi de dorinţa de a nu risipi anii vieţii şi pute- 
rile vii în zadar, am voi să găsim oameni care să discute cu 
noi principiile ce emitem. 

Căci o comoară de idei mari nu sunt coloanele Timpului ; 
chiar şi adversarii noştri vor trebui să recunoască însă, că 
ele sunt un material preţios pentru istoriograful care-şi va 
pune odinioară de gând să studieze viața ideilor în zilele 
noastre. Nouă nu ni se poate imputa, că nu am expus lămu- 
rit şi fără şovăire ceea ce gândeam; din contră ni se impută 
mereu, că prea afară din seamăn suntem sinceri şi nerezer- 
vaţi, că prea pe faţă spunem ceea ce avem pe inimă. 

Atunci, pentru ce nu a venit nimeni, ca să combată una 
singură, cel puţin, din ideile emise de noi, ci toți inimicii 
noştri se mărginesc a insinua că nu le avem decât pe buze ? 

Va să zică, nu e vorba de ideile emise de noi, pe care 
toţi le admit, ci de încrederea în cutare ori cutare dintre 
membrii partidului conservator. A 

Şi ca să dovedim ţării şi generaţiilor ce vor urma, câ ne 
aflăm faţă cu nişte oameni, cari nu vor, dacă sunt capabiii, 
să discute ideile ce pun în mişcare societatea noastră, vom 
formula astăzi lămurit şi fără de şovăire un principlu, pe 
care îl susţine partidul conservator, pe care l-am emis in 
mai multe rânduri în coloanele Timpului şi pe care adver- 
sarii noştri nu cred de cuviință a-l combate. 

Partidul conservator este un partid de reacțiune, nu însă 
contra libertăţii, nu contra egalităţii, ci contra abuzului ce 
se face de libertate şi egalitate. 

Când capetele mai luminate ale generaţiunilor trecute au 
îmbrăţişat ideile liberale şi s'au hotărît a se consuma în 
munca propagării lor, nu-şi înfăţişau viitorul astfel cum e 
prezentul. Adevăraţii apostoli ai libertăţii erau înainte de 
toate români pătrunşi de conştiinţa unităţii noastre naţionale 
şi doreau libertatea şi egalitatea numai ca niște înlesniri pen- 
tru desvoltarea poporului. Ideile liberale nu erau pentru 
dânşii un scop, ci un mijloc pe care în totdeauna-l subordo- 
nau principiului naţionalităţii. Noi suntem urmașii acelor 
oameni, mai puţin liberali decât „naţionalii-liberali“, dar mai 
mult naţionali decât dânșii. 

Nu ne-am sfiit niciodată şi nu ne sfiim nici acum a declara 
fără şovăire, că susţinem ideile liberale numai pe cât ele nu 
produc o perturbaţiune în desvoltarea noastră naţională şi 
numai pe cât ele nu ne împing spre forme de vieţuiri străine 
de firea poporului românesc. 

Dacă adversarii noştri, fie dela Românul, fie dela Pressa, 
fie din altă parte, au alte idei, să le pună faţă în faţă cu ale: 
noastre ; dacă susțin principiile liberale fără de nici o rezervă, 
s'o spună lămurit ţării; dacă sunt de părere că libertatea 
în toate împrejurările şi în toate stadiile de desvoltare, în- 
lesneşte desvoltarea naţională, să-şi dea fără şovăire această 
convingere pe faţă. 

Noi susţinem că poporul românesc nu se va putea desvolta 
ca popor românesc, decât păstrând drept baze pentru desvol- 
tarea sa, tradiţiile sale istorice astfel, cum ele s'au stabilit 
în curgerea vremilor ; cel ce e de altă părere, s'o spună ţării. 

Noi susţinem că e mai bine să înaintăm încet, dar păstrând 
firea noastră românească, decât să mergem repede înainte, 
desbrăcându-ne de dânsa prin străine legi şi străine obi- 
ceiuri ; cel ce e de altă părere, să aibă îndrăzneala de a 
ni-o spune. 

Tac însă cu toţii, fiindcă ştiu, că grăind și-ar pierde toată 
trecerea. Şi nimic mai mult decât modul în care adversarii 
noştri discută cu noi, ne dovedește că ideile noastre sunt 
ideile ţării, că viitorul e al nostru şi că nu mai e departe 
ziua în care ţara se va curăţi de elementele stricate ce azi 
se răsfaţă într'însa. 

Stând la mormintele fraţilor lor căzuţi pe câmpiile Bul- 
gariei, Românii din ce în ce se pătrund mai mult şi tot mai 
mult de convingerea că viaţa publică este un lucru serios, 
iar nu o comedie unde cel mai isteţ trebue să fie răsplătit 
prin aplauze. 

SPIRIT GREȘIT ȘI FATAL 


Amară e viaţa unui popor, ce este mereu silit a-şi risipi 
puterile. 

Intr'o societate aşezată pe temelii sănătoase tot omul îşi 
caută de trebile sale: plugarul îşi fructifică capitalul de 
muncă în pământ; meşteşugarul urmează în tihnă lucrarea 
sa; neguţătorul cumpără şi vinde marfa la care se pricepe ; 
dregătorul împlineşte funcţiile cu care s'a însărcinat ; omul 
de ştiinţe adună şi coordonează idei şi cunoştinţe ; literatul 
se pierde în privirea lumii ce cuprinde în sufletul său, iară 
oşteanul se pregăteşte pentru ziua fatală a luptei. 

Sarcina purtării de grije pentru interesele comune e încre- 
dinţată unui mic număr de oameni, cari au fost anume pre- 
gătiţi pentru dânsa şi sunt hotăriţi a se lepăda de trebile lor 
spre a căuta de trebile comune. 

Organizarea societăţii omeneşti în deosebite corpuri poli- 
tice nu ar avea nici un înţeles binecuvântat, dacă ea s'ar 
mărgini a ne da siguranța personală numai pe cât noi înşine 
ştim să ne-o câştigăm prin participarea noastră la viaţa pu- 
blică ; ceeace organizaţia politică înainte de toate trebuie să 
ne dea, e scutirea de sarcina purtării de grijă pentru intere- 
sele publice, darul de a putea să rămânem tihniţi în cercul 
de activitate ce ne-am ales. 

Şi câtă vreme puţinii oameni politici ştiu să poarte trebile 
comune cu pricepere și cu bună chibzuinţă şi să țină seamă de 
interesele legitime ale tuturor claselor sociale, câtă vreme 
purtarea de grijă pentru interesele publice e bună, statul ne 
face parte de acest dar şi fiecare om cinstit poate să rămână 
tihnit în cercul său de activitate. 

Insă îndată ce un om se simte jignit în interesele sale, el 
are tendinţa firească de a-şi asigura în viaţa publică o înrâu- 
rire hotărîtoare, şi această tendinţă, e cu atât mai puternică, 
cu cât interesele jignite sunt mai legitime, şi cu atât mai 
covârșitoare, cu cât jignirea e mai general simțită. 

Dacă nu oameni singuratici, ci întregi clase sociale sunt 
jignite în interesele lor legitime, atunci nu mai avem a face 
cu tendințe individuale, ci cu un curent general îndreptat 
contra oamenilor însărcinaţi cu purtarea de grijă pentru 1m- 
teresele publice. Intreaga societate e cuprinsă de o nedu- 
merire bolnăvicioasă: tot omul voiește să aibă glas hotări- 
tor în viaţa publică, toată părerea tinde a se generaliza şi 
toate interesele stăruiesc a se impune; disciplina publică 
încetul cu încetul se pierde şi societatea intră întrun stadiu 


de zăpăceală. 

Intr'un asemenea stadiu de zăpăceală se află societatea TO- 
mână în zilele noastre. 

Condiția neapărată a desvoltării pacinice e disciplina pu- 
blică întemeiată, fie pe respectul puterii publice, fie pe încre- 
derea ce o avem în oamenii însărcinați cu puterea de grijă 
pentru trebile comune. 

In țara noastră, ca în întreaga societate modernă, puterea 
publică a pierdut autoritatea covârșitoare, în virtutea căreia 
silia pe tot omul să-și caute de trebile sale, cari nu-l privesc 
decât pe dregătorul însărcinat cu ele. 

Deci rămâne ca încrederea în capacitatea și buna credinţă 
a oamenilor noştri politici să ne scutească de orice îngrijire 
privitoare la interesele publice, pentru ca acum când nu mai 
suntem siliţi a ne mărgini la cercul nostru de activitate, să 
nu fim siliți a ieşi din el. 

Această încredere lipseşte. 

Şi când poetul nostru vorbeşte de „,hidoasa pocitură ce a 
semănat în ţară discordie şi ură“, el în înălţimea cugetărilor 
sale, nu voieşte să ne arate un om, ci un spirit fatal ce sa 
încuibat în societatea noastră. 

lipseşte din mijlocul nostru, iubirea, încrederea, gândirea 
ce împreună pe oameni ; lipsește chiagul care face din indi- 
vizi o societate organizată. 

Nu este de tăgăduit, că foarte adeseori oameni incapabili 
ori oameni de rea credinţă au stat în fruntea ţării noastre şi 
au slăbit prin purtările lor atât autoritatea puterii publice, 
cât şi încrederea noastră în oamenii politici. 

Nu este deasemeni de tăgăduit, că trebile publice merg rău 
şi că cele mai multe dintre clasele societăţii noastre au fost 
jignite în interesele lor legitime și greu încercate în buna 
lor credinţă. 

Nu este, în sfârşit de tăgăduit, că sistemul nostru de orga- 
nizaţie politică, întemeiat fiind pe principiul participării 
tuturor membrilor statului la viața publică, ne impune un fel 
de datorie de a fi cu priveghere asupra purtării trebilor 
comune. 

Toate acestea justifică oarecare rezerve faţă de oamenii 
politici, justifică oarecare severitate în aprecierile noastre 
asupra faptelor săvârşite de dânşii, justifică o interesare mai 
mult ori mai puţin vie pentru fenomenele vieţii publice; nu 
justifică însă discordia şi ura ce sa încuibat în ţară şi fră- 
mântă societatea noastră de atâta timp. 

Această discurdie, această ură, oricât de puţin justificată, 
există între noi, ba sunt chiar cel mai hotărîtor element în 
viaţa noastră publică. 

Indată ce ne-am organizat pe baza participării tuturor mem- 
prilor statului la viaţa publică, oameni politici au început o 

vânătoare de suflete. Puterea zilei atârnă de suma voturilor 
de care ştia să dispună fiecare dintre dânşii, de încredere 
reală ori fictivă, de care se bucura în ţară, de popularitatea 
pe care izbutia să şi-o facă; astfel, stăruind fiecare să-şi 
câştige încrederea cetăţenilor, îşi da totodată silinţă să deş- 
tepte neîncredere și ură pentru adversarii săi. 

Zecimi de ani s'a urmat această lucrare nefastă şi astăzi 
ne luptăm cu roadele ei. 

Nu este om, nici un întreg grup de oameni, pe care trebuie 
să-l învinovăţim pentru cele mai mari dintre relele cu care 
azi ne luptăm: e spirtiul greșit şi fatal, în care am conceput 
instituţiile liberale. 

Chiar atunci când nu le aveam încă, ci numai aspiram la 
ele, era încuibat în societatea noastră gândul, că ele ne vor 
înlesni lupta şi le doreau unii dintre noi numai pentru ca 
să-și asigure nişte poziţiuni mai tari, faţă cu ceilalţi. Pentru 
aceea ziua, în care am ajuns la împlinirea dorințelor noastre, 
nu a fost o zi de înfrățire şi instituţiile liberale nu au în- 
lesnit lucrarea împreună a tuturor Românilor, ci au înnăsprit 
lupta începută de mai 'nainte între dânşii. 

Dacă instituţiile liberale nu ar fi fost concepute sub im- 
presia acestui spirit fatal. tot Românul ar fi înțeles, că cei 
ce s'au lepădat de drepturile lor de mai'nainte au făcut acest 
sacrificiu din convingerea, că este o unitate de interese pe 
care nu o pot nesocoti și că numai lucrând cu toţii împreună, 
Românii pot să progreseze ; au făcut acest sacrificiu, pentru 
ca să fie înlăturate odată pentru totdeauna toate cauzele 
și chiar pretextele de discordie. Căci un lucru e istoriceşte 
netăgăduit ; ei nu au fost siliţi prin forţă majoră, ci au renun- 
tat de bună voie la drepturile lor, pătrunşi fiind de convin- 
gerea, că această renunțare se impune ca o consecinţă legi- 
timă a stadiului de desvoltare de care ne apropiam. 

Dacă întreaga naţiune ar fi interpretat instituţiile liberale 
în sensul acesta, libertatea şi egalitatea ne-ar fi dus la pro- 
gres, fiindcă nu am mai fi deosebit pe oameni decât după 
vredniciile lor și după foloasele ce ţara poate să tragă din 
serviciile lor. Insă națiunea nu fusese pregătită pentru lucra- 
rea pacinică, ci pentru luptă și libertatea a dat frâu tuturor 
pasiunilor legitime şi nelegitime. Numai în virtutea acestul 
spirit nutrit sistematiceşte a putut să se erigeze pehlivănia 
în teorie de stat şi să treacă viclenia şi stăruința neînduple- 
cată, fie în bine, fie în rău, de cele mai de căpetenie virtuți 
ale omului de stat; numai astfel cel ce ştie mai bine sa 
loviască pe alţii, putea să treacă de cel mai capabil om 
politic. 

Unde am ajuns cu acest sistem? L f TA 

Unii, mai stăruitori şi mai îndrăzneţi, au învins, iară alții 


566 M. EMINESCU 


mai cumpătaţi şi mai rezervaţi au fost învinşi; cine a plătit 
însă cheltuielile răsboiului ? 

Țara întreagă ! cei ce au împărţit unora cununile de lauri 
şi altora cununile de spini. 

Să fim sinceri faţă cu noi înşine şi să ne mărturisim, cel 
puţin în taină cugetul nostru, că astăzi stăm desamăgiţi de 
unii şi rușinaţi în faţa celorlalți; în unii nu mai putem pune 
încredere şi de ceilalţi nu mai îndrăsnim să ne apropiem, căci 
astăzi simţim, că prea mare nedreptate am suferit să li 
se facă. 

Să ni-o mărturism aceasta, căci vremile sunt mari, şi noi, 
cari trăim în ele, nu avem voie să ne minţim pe noi înşine. 
Să ne ridicăm acum cel puţin peste strimtele vederi de par- 
tid şi să ne dăm seama de unde venim şi unde trebuie să ne 
ducă firea noastră latină ; să ne ridicăm cu toţii, nu roşii, 
nu albii, ci Românii, într'un puternic curent de reacţie, nu 
contra libertăţii, nici contra egalităţii, ci contra abuzului care 
s'a făcut de aceste idei mari şi binefăcătoare, într'un puternic 
curent de reacţie contra spiritului în care s'a conceput la 
noi realizarea dorințelor de libertate. 

Și să nu ne descurajăm în urma celor petrecute. 

Soarta ideilor mari în toate societăţile omenești e aceeaşi? 
un rând de oameni munceşte ca să le răspândiască, şi altul 
vine să le exploateze. Christos e fiui lui Dumnezeu şi totuşi 
chiar preoţi de ai lui au exploatat ideile de regenerare ome- 
nească aduse de dânsul în lume. Pentruce oare în mica noa- 
stră ţărişoară lucrurile să se petreacă într'altfel!? 

Suntem zăpăciţi ; nu mai ştim ce să voim, ce să facem, 
ce să primim, ce să respingem, în cine să ne încredem ; nu ne 
mai înţelegem și nu ne mai auzim unii, pe alţii: ne trebuie 
o idee care să limpeziască toate capetele şi să ne împreune 
pe toţi la lucru, 

Să căutăm această idee şi după ce vom fi aflat şi oamenii 
capabili de a o reprezenta cu pricepere şi cu bună credinţă, 
fiecare dintre noi va putea să rămână tihnit în cercul său de 
activitate. 

Câtă vreme vom fi însă munciţi de nişte oameni, al căror 
cap e prea strimt pentru a putea cuprinde ideile mari, ori 
a căror inimă e prea secată pentru a se încălzi de el, câtă 
vreme nu vom şti să respingem cu indignaţiune orice act 
de rea credinţă, vom fi mereu târâţi prin învălmăşagul ster- 
pelor lupte politice şi vom risipi mereu puterile preţioase ale 
juneţei noastre naţionale. 

Ori nu vedeţi, cum se face mereu apel la generaţiile mai 
tinere ? ! 

1 Bătrânii, în loc de a-i îndemna pe tineri la muncă, îi 
chiamă să ia parte la luptele politice, îi hrănesc cu otrava 

urei politice şi încă din vârsta copilăriei ar voi să-i boteze 
în legea lor fatală. 

Noi nu îi vom chema, ci le vom zice: 

Munciţi, băeţi, dacă puteţi şi dacă vă lasă inima — lară 
dacă nu puteţi, uniţi-vă toate puterile, toată energia, ca să 
vă creaţi această putinţă. 


POMELNICUL PĂCATELOR „ROŞII“ 


Se închină omul totdeauna şin tot locul ? 

Precum nu se întâmplă asemenea evenimente în tot minu- 
tul şin tot ceasul, precum cineva nu recitează toată ziua 
„Crezul“, cu mătăniile în mâini, tot astfel nu înţelegem ca 
să fie silit a-şi face în toată ziua profesia de credinţă politică, 
de a discuta în toată ziua ideile generale, de credinţă, pe 
când toată viaţa noastră omenească consistă dintr'o serie de 
acte şi de aplicaţiuni cu totul speciale. 

De câte ori deci „Românul“, sau „Pressa“ acuză dreapta 
conservatoare car fi reacționară în credinţele ei politice, de 
atâtea ori ne fac onoarea de a ne calomnia ; însă modul e 
atât de general, inculparea e de o natură atât de metafizică 
şi de subţire, încât nu ne fac nici o supărare şi nu ne servesc 
cel mult decât ocazie pentru a arăta adevăratele noastre 
idei generale, adevăratele noastre convingeri supreme, deşi 
— în treacăt observând — nici o idee generală ca convingere 
logică nu e nici bună nici rea, ci devine bună sau rea prin 
aplicarea ei. 

Reacţie şi reacţionari — în ce sens ? 

In sensul fanarioţilor ? Ferească Dumnezeu ! 

Roşii sunt singurii moştenitori ai politicei bizantine. 

In sensul sfântului trecut antefanariotic al naţiei? Dar 
unde sunt elementele rămase din el, ca să formeze temelia 
solidă a clădirii reacționare? Nu trebue să uite onor. noştri 
confraţi că condiţia esenţială, sine qua non, a reacţiunii în 
înţelesul occidental al cuvântulu este dinastia moşneană 
istorică, este aristocrația moşneană istorică. Există într ade- 
văr, şi ar fi o temeritate de a nega, câţiva puţini coborâtori 
din familii istorice ale ţării, dar oare simplul fapt al descen-, 
denţei constituie aristocrația ca clasă istorică a ţării ? E un 
Catargiu conservator, pentrucă un străbun al său a fost con- 
siliar al lui Ieremia Movilă ? Este un Boldur între roşii, pen- 

trucă un străbun al său a fost general al lui Ştefan cel Mare ? 
Desigur că nu. 

Pentru ca să existe reacţie în adevăratul înţeles al cuvân- 
tului, ar trebui să fi existat o tradiţie neîntreruptă în clasa 
reacționară, ar fi trebuit ca această clasă să fie constituită 
întrun mod propriu. Ar fi trebuit ca puterea ei materială, 
proprietatea să fie inalienabilă, ar fi trebuit cun cuvânt 
dreptul continuu de stăpânire. Dar acest drept nu-l avea 
nici în timpii ce: mai vechi nimenea. Oricare Român, fie năs- 
cut din părinţi cu vază, fie din părinţi săraci, se putea ridica, 
fie prin puterea braţului, fie prin aceea a minţii la demni- 
tăţile cele mai înalte ale statului şi era indiferent, sub dom- 
niile pământene, dacă meritul era al unui om din popor sau 
al unui boer; în acea vreme săracă de bani, singura răs- 
plătire pe care statul o putea da şi o şi dedea era un rang, 
netransmisibil asupra fiilor, dar care îl punea pe purtătorul 
acelui rang la adăpostul unor sarcini ale vieţii, impunân- 
du-i însă în locul lor datorii destul de grele, datorii în care 
vieaţa și averea lui erau expuse. Dar se va zice că în faptă 
s'au moştenit atât poziţia socială cât şi averea. Realitatea 
transmisiunii însă nu trebuie confundată în dreptul formal 
al transmisiunii din lumea feudală a apusului, încât dacă 
luăm faptului esenţa sa, dreptul, el rămâne atât de indiferent 
ca şi faptul că un actual bancher a avut un strămoş bancher. 
Deduce-se-va de aci dreptul exclusiv al strănepotului de a fi 
şi el şi numai el bancher? Aceasta ar fi o absurditate. 

Aşa dar reacţiunea în sensul pe care i-l dă „Românul“ e 
lipsită înainte de toate de consistenţă istorică, de substrat 
istoric, căci din istorie rezultă că Românii au fost totdeauna 
liberi şi totdeauna egali înaintea statului. Pentru fiecare din 
ei există putinţa de a sui toate treptele sociale şi ţăranul 
putea deveni atât de bine Vornic-mare, precum viceversa 
coborâtorii Vornicului puteau deveni din nou, în lipsă de 
merite, simpli ţărani. 

Așa dar organizarea feudală, regulament (rusesc) archon- 
dologie (bizantină) sunt departe de orice vederi ale dreptei 
conservatoare a cărei ţintă, ca idee generală este cu totul alta 
şi anume: întărirea autorităţii statului şi nimic mai mult. 
Nu negăm un lucru: că noi privim ideea statului ca apărător 
al meritului legitimat, al averii legitime, ca ceva superior 
dispoziţiilor generale ale unei generaţii, ca un element moral 
alături cu imoralitatea eventuală a tendinţelor existente în 
societate. 

Să luăm însă pilde cu totul concrete. 

E trebuinţă de cărţi de şcoală de ex. și într'adevăr zecile 
de mii de cumpărători ai acestei cărţi, școlarii, fac această 
afacere foarte sigură şi lucrativă. Toată lumea — chemată 

şi nechemată — scrie cărţi cari de cari mai rele şi mintea 
a sute de mii de cetăţeni viitori se'ncarcă în lucruri abstrase 
şi încâlcite, cu noţiuni inexacte. Este sau nu de datoria sta- 
tului să proteagă exclusiv cărţile bune şi să înlăture cele 
rele, adică să proteagă libertatea de acţiune a pedagogului 
celui bun, punând o stavilă nelegitimei pofte de câştig a scrii- 
torilor celor rău ? Sau figurat: este grădinarul dator a plivi 
buruenile cele rele dimprejurul plantelor roditoare cari sunt 
în pericol de a se'nneca ? Desigur că da. 

Am luat acest exemplu pentrucă el nu suscită supărarea 
nimănui, dar asemenea livezi îmburuienate, unde planta rodi- 
toare e înnecată prin concurenţa buruienilor rele, se găsesc 
pe toate terenele — în administraţie, în școală, în parlament, 
în pressă, în economia privată și publică, pretutindeni. Pre- 
cum gospodarul, statul casei sale, își prăşeşte porumbul de 
buruiene, astfel statul, gospodarul obșştesc, cată să prăşească 
buruienile rele dimprejurul plantelor sale roditoare. Aceste 
exemple se pot înmulţi în infinit; vorba e de a se găsi o 
organizare, precât omenește e cu putinţă, care să asigure 
înaintarea treptată a meritului şi înlăturarea ambițiilor nele- 
gitime şi a poftelor nemăsurate, cari stăpânesc pe toţi aceia, 
ce fără muncă şi numai prin cheltuială și tertipuri se hrănesc 
din sudoarea poporului, fără a o compensa nici prin ştiinţă, 
nici prin caracter. 

Şi această compensare e raţiunea de a fi a păturilor supe- 
rioare ale societăţii. 

Căci — ca să urmăm exemplul — cărţi rele de şcoală pot 
fi mult mai eftine decât una şi bună. Dar cele rele umplu 
capul ` pentru toată vieaţa cu idei falșe, cari aduc pierderi 
inteligenţei şi inimei, acea una şi bună ţine odată pentru 
totdeauna mai mult dar devine un îndreptariu al vieţii. 

Să traducem însă acest exemplu în viaţa practică a 
politicei. : n D 

D. Brătianu cu consorțiul său de deputați pe sprinceana 
votează concesia Strousberg. d 

'a făcut cu toate astea calculul amănunțit, că dacă sta- 
tul ar plăti an cu an transportul gratis al tuturor mărfurilor, 
pe cari ţara le produce şi bani de drum oricărui călător din 
România, această cheltuială a visteriei ar fi nici în jumătate 
anuitatea de 181/2 milioane ce le plătește astazi. A 

Iată dar că un cap cu minte şi sănătos în locul d-lui Bră- 
tianu ar fi compensat pe deplin cota de muncă națională 
care-l susține — prin ce? Prin un calcul de două, tre! ore 
cel mult, de cinci minute poate, şi iată câ oO simplă operaţie 
a gândirii unui cap onest şi clar se traduce în milioane de 
câștig real pentru întregul popor. 

Dar să urmăm tot acest exemplu. 

Să presupunem, că motive politice cari primează pe cele 
economice în timpuri extraordinare, l-ar fi silit pe d. Bră- 
tianu să admită oneroasa concesie Strousberg, să recunoască 
datoria publică de un sfert de miliard. O zicem aceasta fără a 
o admite. 

Ce ar fi fost urmarea ? Ca cel puțin calculul de stingere 
a acestei datorii să fie exact. 

Capitalul de construcțiune al societății de 248 de milioane, 
se înapoiază prin amortizare în 59 de ani. 

Ei bine, concesia d-lui Brătianu e făcut nu pe 59, ci pe 
90 de ani. 

Iată dar țara, prin o greşeală de calcul, condamnată a 
plăti 30 de ani dearândul cu totul degeaba şi în tot anul 
câte 181/2 milioane anuitate, după ce capital şi dobânzi ar fi 
fost de mult înapoiate. 

Aceste sunt lucruri elementare, pe cari le pricepe oricine 
şi sunt o dovadă că un om de caracter precum şi un om de 
cultură adevărată compensează pe deplin societatea, care-l 
susține ; pe când din contră, dacă organizarea societăţii e 
slabă şi favorizează ridicarea în sus a Pătărlăgenilor şi Seru- 
riilor de toate treptele, pierderile sunt colosale pe toate tărî- 
murile. Greşelile de calcul ale d-lui Brătianu costă pe popor 
zeci de milioane; sudoarea acestui popor se risipeşte pe 
nimicuri şi mofturi şi singura compensare este doar, că — 
în faţa mizeriei patente a populaţiunilor — spiritul minciunii 
zilnice, ziaristica oficioasă, să poată susţine că România e 
fericită şi mare. 

Dacă declamaţia mincinoasă între chiar zidurile noastre 
poate trece drept compensare, atunci să ne fie de bine. 

De aceea nu e vorbă — o repetăm — de principiile voastre 
sau ale noastre generale, e vorba de aplicarea lor concretă. 
In aplicarea concretă sunteţi mincinoşi, neoneșşti, perverşi, 
ignoranţi ; în concret sunteţi oameni de nimic, nu în abstract, 
căci abstracţiunile ca atari nu sunt nici bune, nici rele, ci 
moraliceşte indiferente. Geaba un cismar va avea principiile 
cele mai frumoase, dacă nu ştie să-şi facă treaba lui, cisme 
bune ; geaba d. Brătianu ca financiar va avea principii libe- 


rale şi umanitare, dacă nu ştie treaba, pentru care s'au che- 
mat finanţele. 


Aşa dar ce vorbiţi de reacţie ? 

Dacă există reacţie în toată ţara, în opoziţie, între liberali, 
între roşii chiar — această reacţie e în sensul fiziologic al 
cuvântului, rezistenţa unui corp bolnav contra boalei pentru 
a redeveni sănătos. 

Dacă incapacitatea şi imoralitatea voastră, dacă prostia şi 
jocul la bursă nu sar reflecta decât asupra voastră, răul n'ar 
fi mare. Dar el se traduce în bani, — în bani plătiţi de ţară, 

plătiţi de oameni în marea lor majoritate săraci, plătiţi de 
țăran, de micul meseriaș, de micul negustor. 

Dacă aţi cădea mâine dela guvern care ar fi suma tradusă'n 
bani, sânge şi pământ, ce aţi costat ţării ? 

28 milioane bilete ipotecare, 

65 milioane noul împrumut ce se va cere de d. Sturza, 

250 milioane răscumpărarea, 

adică 343 de milioane datorie directă a statului, plus 

10.000 de oameni morţi pentru interese streine, 

plus o provincie pierdută, 

plus pagubele de milioane produse prin rechiziţii de care 
puse la dispoziţia lui Warszawskv Mihălescu prin care apoi 
s'a adus boala de vite din Bulgaria. 

De când există România un guvern na putut să încheie 
socotelele sale cu mai mari pierderi normale ca noi. 

Şi care e răspunsul vostru la această monstruoasă admini- 
straţie ? 

Ingerinţele lui Temelie Trancă -în alegeri, ridicolele bătăi 
între oameni de-ai poliţiei şi între spionii şi agitatorii voştri 
şi chefurile lui popa Tache. 

Să nu se uite însă că popa Tache nici n'a emis bilete 
ipotecare, nici n'a cerut un împrumut de 65 milioane, nici na 
pierdut Basarabia, nici a stins vieţile a mii de oameni în in- 
teresul panslavismului, nici a dat care de rechiziţie lui Wars- 
zawsky, nici a adus boala de vite în ţară, nici răscumpără 
drumul de fier, nici joacă la bursă viitorul ţării. 

Popa Tache putea să bată un om; voi sugrumaţi milioane 
de semeni de-ai voştri, voi vă sugrumaţi ţara şi dacă virtu- 
tea ar fi relativă, nu absolută, atunci alături cu perversitatea 
voastră morală şi ignoranţa intelectuală, popa Tache ar trebui 
canonizat şi trecut între sfinţi. 


IN FUNDUL PRĂPASTIEI 


Eram curioşi întrucâtva să vedem isbucnirile de bucurie 
comprimate, cari aveau să însoţească din partea presei guver- 
namentale votarea pe articole şi în total a legii răscumpărării. 
drumurilor de fier. ~ 

Pe noi nici nu ne-a uimit trecerea repede a acelei legi prin 
adunare, nici ne-a mai cauzat întristare măcar.  Intristarea 
cea mare, care apasă sufletul nostru, e de un caracter atât 
de intensiv, încât orice sar mai petrece în țara aceasta, ea 

nu mai poate fi augmentată. Pentru un neam ca şi pentru o 
țară e indiferent dacă un fluviu sau un ocean îi îneacă; dar 
e un fluviu de baionete străine, dar e un ocean de datorii 
publice, dar precede moartea economică pe cea politică sau 
cea politică pe cea economică, rezultatul fatal e acelaş. O 
fatalitate grea, păcatele părinţilor şi a strămoşilor poate, pă- 
catele generaţiei actuale setoase de câștig şi lipsite de con- 
ştiinţă, un ce nedefinit ca adâncul Gheenei, incalculabil ca 
lipsa de caracter, variabil asemenea vecinicului neadevăr 
apasă asupra acestei ţări stoarse şi sărmane, acufundate în 
apatia popoarelor osândite la nefericire. 

In tradiţiile lumei creştine, care crede în venirea lui Anti- 
christ, există legenda că acest duşman al adevărului şi al 
sufletelor se va naşte lângă gurile Dunării. Dacă ţinem seamă 
de împrejurarea, că există într'adevăr în cazuri excepţionale 
o clar-vedere în viitor, dacă ţinem seamă că milioane de 
oameni cred în venirea acelui dușman al universului şi vedem 
stările de lucruri din ţara noastră, vom trebui s'ajungem la 
încheierea că aici şi numai aici el se va naşte sau s'a născut. 
Aici unde vânzătorii patenţi de ţară trec de mari patrioți, 
aici în Babel, unde cuvintele şi-au pierdut înţelesul lor origi- 
nar, aici unde cei ce vor avea nenorocirea de a trăi vor 
invidia repaosul celor din mormânt. 

Crezi oare, cititorule, că acea sarcină de un sfert de miliard 
de datorie directă, încărcată alaltăeri în spatele a o sută de 
mii de oameni, cari mau nici mălaiul trebuincios hranei lor 
de toate zilele, crezi că acea sarcină e singura ce li se va 
impune ? 

Dar câteva zile vor trece numai și ne vom pomeni cu îm- 
prumuturi de zeci de milioane pentru Ploieşti-Predeal, pen- 
tru Mărăşești-Buzău, zeci de milioane pentru plata datoriei 
flotante, o sută de milioane pentru cheltuielile războiului, 
zeci de milioane pentru plata Grecilor în socoteala mânăstiri- 
lor închinate, căci şi aceştia, încurajați de geniul risipei pu- 
blice ce domnește la noi, vin cu nouă pretenţii. Din toate 
colțurile risipei publice ni s'arată capul unei datorii, până ce 
întreg bugetul statului nu va mai ajunge nici la plata dobân- 
zilor acelor datorii, până ce o comisie europeană instituită 
în visteria noastră, va veni ca să constate adâncimea pră- 
pastiei. 

Ridica-vor chilele de grâu de calitate slabă şi vitele de rasă 
proastă, pe care le produce în tot anul ţara aceasta, acele da- 
torii din cari unele votate, altele a se vota de acum înainte, 
acea sarcină prea grea pentr'un stat bogat chiar, pentr'un 
stat în floarea lui? Se pomeneşte vremea Tătarilor, vremea 
*Turcilor, a  Fanarioţilor, a Cârjaliilor; păstra-va poporul 
nostru atâta memorie din ziua de azi pentru a pomeni vremea 

roşilor ?  Exista-va acest popor sau istorici? Străinii vor 
pomeni de el în compendiile lor ca de-o curiozitate etnologică, 
dispărută de pe pământ, pentrucă n'a avut nici când energia 
de a se ridica contra mişeilor, ci aclamându-i din contră, ca 
salvatori ai săi, au răstignit pe adevărații lui fii? 

Exista-va el când Antichrist, personificat în acel fin şi ele- 
gant agent al panslavismului, cu barba albă şi cu fizionomia 
ce inspiră încredere, cu atât mai periculos cu cât e mai sim- 
patică figura lui, l-a promis de mult încă amicilor săi? 

Dar nu întreg, nu viguros, nu tânăr ar fi chemat a trece po- 
porul românesc sub dominaţiunea uriașului. Cu măduva 
secată, cu puteri sleite, cu sângele stors, îmbătrânit în mod 
artificial prin veninurile cele mai subtile ale corupției apu- 
sene şi răsăritene, unind în el fatalismul oriental cu necre- 
dinţa occidentală, astfel e menit — un copil sleit de puteri — 
să cază în mâna pândarilor, puternicilor, fireştilor săi ina- 
mici, 

Prea ar fi fost frumos, prea vrednic de admiraţia viitorului 
să cază cu arma în mână ca un erou din oasele căruia răsare 
răzbunarea şi viaţa ideilor ; prea ar fi avut copiii tradiţii mari 
despre părinţii lor şi prea aveau speranţă în viitor. 

Nu. El trebue să cază ca un laş, prin venin luat de bună 
voie, prin abdicare de bună voie la rolul săi istoric, prin recu- 
noaşterea pe faţă că e incapabil de-a avea o altă adunare, 
decât cea a Pătărlăgenilor, un alt guvern decât acela al lui 
Brătianu. 

Pe noi ne ajunge în întunericul în care ne aflăm o rază din 
vremea lui Mircea-cel-Bătrân şi al lui Ştefan-cel-Sfânt ; pe 
noi ne ajunge încă amintirea lui Mateiu Basarab ; — nepoţii 
noştri nu vor avea înainte-le decât chipul hidoasei pocituri, 
care a înveninat ţara aceasta cu răutatea şi perversitatea sa 
şi a fratelui său de cruce, care zilnic o vinde. Şi strănepoţilor 
le va fi scârbă de noi, cu silă vor căuta, vor voi să se scuture 
de amintirea prezentului ca de un vis rău, fiindu-le ruşine 
de a purta acelaș nume pe care-l poartă astăzi trădătorii 
ţării şi vânzătorii sângelui, pământului şi a muncii ei. 

Aliat cu Strousberg pentru a-i plăti în 90 de ani două 
miliarde şi mai bine pentru drumul de fier, aliat cu Ruşii 
pentru a le ceda Basarabia, aliat cu alianța israelită pentru a 
da ţara legată de mâini şi de picioare pe mâna Evreilor, aliat 
cu bursa din Berlin pentru răscumpărarea d-lui Brătianu nu-l 
mai rămân în perspectivă decât cele două mari alianţe. 
Alianţa cu Grecii pentru a le da moşiile statului, cu Rusia 
pentru a le ceda Moldova. 

Și precum știm, agentul panslavismului şi ceata sa sunt 
capabili de orice. 

LA GUVERN ȘI IN OPOZIŢIE, ACEIAŞI 


La fiecare act, mai mult sau mai puțin însemnat, săvârşit 
de guvernul roşu, orice om imparțial trebuie să-şi fi făcut 
întrebarea : dacă actul acesta ar fi fost săvârșit de guvernul 
conservator, aflându-se roşii în opoziţie, ce-ar fi zis şi ce-ar 
fi lucrat aceştia? De exemplu, convenţia cu Rusia, trecerea 
armatei peste Dunăre, rechiziţiile, războiul, răpunerea a 
peste zece mii de oameni în focul inamicilor, de foame şi de 
ger ; apoi pierderea Basarabiei, apoi scăderea rublelor, apoi 
umilirea cu Arab-Tabia, apoi cestiunea israelită şi în fine 
cestiunea pretinsei răscumpărări a căilor ferate ; — dacă toate 
acestea le-ar fi făcut, sau măcar ar fi încercat să le facă gu- 
vernul conservator, aflându-se în opoziţie roşii, ce sar fi 
întâmplat? Fiece om cunoscător de ţara sa cunoaşte cu 
cât de aprigă rea credinţă ştiu roşii să facă opoziţie, şi cum 
pentru dânşii, în lupta politică, orice mijloc, cât de înjositor, 
cât de mişelesc, este bun, — calomnia, intriga, minciuna, toate 
învăluite frumos în eticheta românismului şi liberalismului 
şi debitate fără preget şi fără nici un pic de pudoare prin 
toate locurile publice în tirade şarlataneşti.  N'avem nevoie 
prin urmare să stăruim aci mai îndelung a face icoana mora- 
vurilor politice a acestui soiu de oameni, ce alte talente n'au, 
altă meserie nu știu, de altă treabă nu sunt în stare decât a 
face negustorie de principii liberale şi de patriotism. Să luăm 
numai două, trei cazuri din cele enumerate spre a răspunde 
la întrebarea de mai sus, anume cazul şederii armatei atâta 
vreme peste Dunăre şi al cestiunii Evreilor. 

Roşii, netăgăduit, mai ales când sunt în opoziţie, n'au abso- 
lut nici un respect de ordinea publică, meşteri în scandaluri, 
oratori de cafenele, caricaturi de martiri politici, conspiratori 
de operetă bufă, ei sunt capabili să toarne în fiece săptămână 
câte o republică microscopică.  Intr'o stare liniştită, cu pute- 
rea militară toată în ţară, cu deplină ordine în vieaţa pu- 
blică, a luat într'o noapte naştere celebra republică dela 
Ploiești, al cărui prezident era d. Candiano-Popescu, mai 
târziu poliţar foarte dinastic, şi al cărei consiliu de miniștri 
se compunea din dd. Stan Popescu, Pătărlăgeanu, Grigorescu, 
Stanian şi alţi trei iluştri patrioţi. O zi, sau mai bine două- 
spre zece ceasuri a trăit republica ploieșteană. Ea a fost pusă 
la cale într'un birt, la o cină ce s'a prelungit, ca după firea 
năciunalilor, până despre ziuă, când în culmea înfierbinţelii 
s'a şi proclamat cu mare entuziasm. Proclamarea republicii a 
avut loc pe la patru ceasuri în revărsatul zorilor, şi uciderea 
acestei frumoase instituţiuni s'a săvârşit pela patru după 

prânz, când, odată cu stingerea înfierbinţelii năciunalilor, a 
şi sosit în Ploieşti reacţiunea, adică o companie de vânători. 
Să nu uităm a spune ceeace e mai interesant: când reac- 
țiunea intra despre Bucureşti pe streaja dela miazăzi a repu- 
blicii Ploieştilor, prezidentul acestui stat ieşise pe streaja dela 
apus despre Buzău, şi aşa de cu vreme ieşise, încât şi ajun- 
sese aproape de satul Lipia, iarăşi un cuib celebru de repu- 
blicani ; ce e drept, distanţa dintre Ploieşti şi Lipia nu e aşa 
mare, cam are două poștii şi ceva. Când a pus reacţiunea 
mâna pe el şi l-a întrebat că ce caută noaptea primprejurul 
Lipiei, d-lui a răspuns că a ieșit niţel să se plimbe: o plim- 
bre cu viteză republicană. 

Considerând dar că compania de vânători era în țară şi a 
putut fi în Ploieşti peste douăsprezece ceasuri dela proclama- 
rea republicei, totul rămâne o scenă, cel mult un act de ope- 
retă-bufă sau de parodie.  Ştiindu-se cât de iute pot să se 
plimbe, şi ştiind asemenea foarte bine că din capitala ţării 
până la capitala republicii lor, o companie de soldaţi sdraveni 
pot veni în câteva ceasuri pe odihnite, năciunalii noştri au 
cutezat totuşi a face acel scandal ridicul. 

Dar — punându-ne tot în ipoteza că conservatorii ar fi fost 
la guvern şi roşii în opoziţie — dacă acea reacțiune, adică 
compania de vânători împreună cu toată armata şi cu Domni- 
torul în frunte, s'ar fi aflat peste Dunăre, oare scandalul sar 
fi mărginit numai la a fi ridicol şi la o singură localitate ? 
Şi din Bucureşti chiar, şi mai ales aci, ce s'ar fi întâmplat ? 

Dar apoi, punându-ne în aceeaşi ipoteză, cu ocazia cestiu- 
nei israelite ? 

Lăsăm să dea răspuns la aceste întrebări acei ce-şi cunosc 
ţara, şi în genere, publicul imparţial, care pare-se, a cam 
început să judece mai bine asupra lucrurilor şi oamenilor. 

Câtă vreme au fost conservatorii la putere, roşii n'au înce- 
tat un singur moment cu insinuarea şi cu calomnia; el nu 
numiau astfel, prin organele lor, pe conservatori decât cu epi- 
tetul de „guvern al ingajamentelor cu streinii.*  Insinuând 


că conservatorii luaseră acele ingajamente spre paguba și 


aservirea intereselor ţării, ei erau singurii apărători ai acestor 
interese, ei singuri aveau dor de inimă pentru biata patrie. Şi 
cu toate astea acel „guvern al ingajamentelor cu streinii“, nu 
făcuse nici convenţia cu Rusia, nici războiu fără zapis, ama- 
net sau chezăşie, cu bună şi prealabilă ştiinţă că avem să 
pierdem Basarabia, şi nici negociase cu Alianţa israelită să 
împământenească cu grămada pe Evrei. Nimic din toate 
aceste nu făcuseră acei oameni, pe cari roşii îi numiau „Bu 
vern al ingajamentelor cu streinii“. Ne făcând nimic din 
toate acestea, erau astfel calomniaţi; dar dacă ar fi făcut 


măcar ceva, ce ar fi fost? 

Roşii au venit la putere după aceea. Ei au făcut, în ade- 
văr, de cinci ori atâta cât ar fi meritat să poarte numele, ce 
ei îl aruncau conservatorilor fără nici o dreptate. 

Am făcut paralela convențiilor de răscumpărare a căilor 
ferate, a conservatorilor şi a roşilor. Care este cea mai avan- 
tajoasă pentru Stat? Mai poate sta cineva la îndoială? Şi 
ar avea chiar adversarii noştri atâta lipsă de pudoare să mai 
contesteze şi în privinţa aceasta, unde vorbim cu bob numă- 
rat, adevărul? Şi afară de aceasta, de câte ori a fost vorba 
pe timpul guvernului conservator de răscumpărare, nu guver- 
nul român a început tratările în această privinţă; propune- 
rile şi stăruinţele au venit totdeauna din partea societăţii 
acţionarilor, şi negocierile numai cu dânsa s'a făcut, iar nici 
decum cu guvernul german. Când au căzut orice putinţă de 
înţelegere între guvernul român şi Societate, lucrurile au 
rămas în starea de mai înainte urmându-şi mersul lor regu- 
lat, fără a lua cestiunea un caracter internaţional prin ames- 
tecul guvernului german. 

Tot astfel au mers lucrurile şi astăzi? Din nenorocire, nu. 
Guvernul român a făcut propunerea, guvernul român a stă- 
ruit, guvernul român, fără nici o rezervă în privinţa ratifi- 
cării învoielii de către corpurile legiuitoare, s'a legat faţă cu 
guvernul german asupra tuturor clauzelor convenției de răs- 
cumpărare.  Cestiunea dar, de natură în ea însăşi cu totul 
interioară, este acum o cestiune internaţională. 

Şi aceștia sunt oamenii cari numiau pe conservatori „gu- 
vern al ingajamentelor cu streinii“. Să judece dar astăzi ţara 
ce fel de oameni sunt aceşti onești negustori de principii libe- 
ralo-naţionale, aceşti patrioţi de industrie. 


LEGEA MAIORATULUI ȘI ȚĂRĂNIMEA ROMÂNĂ 


In discutarea proiectului de maiorat pentru pământurile 
ţărăneşti am dori — deşi nu sperăm — să fim scutiţi de în- 
tâmpinări de fraze ideologice şi de sentimentalism, care nu 
pot aduce nici un folos în discuţie şi nu sunt proprii decât a 
tulbura dreapta judecată. Şi ca să nu mai fim siliţi a reveni 
în decursul discuţiei asupra întâmpinărilor de până acuma, 
le cităm în treacăt: 

Românul numeşte proiectul feudal, imoral. 

Cea dintâi întâmpinare e adevărată numai în cazul când 
ziarul partidului dela guvern ar fi voind să -monopolizeze 


= 

liberalismul nu numai pentru România, ci pentru Europa 
întreagă. In realitate o lege întocmai ca cea propusă de d. 
Carp a fost adusă în parlamentul german de către grupurile 
liberale ale acelei adunări. 

Cât despre obiecţiunea a doua, e şi mai lesne de respins 
cu tot temeiul. Divizibilitatea iar nu maioratul are efectele 
cele mai imorale. Căci întâia sărăceşte întreaga clasă ţără- 
nească prin diviziuni şi subdiviziuni ale locurilor de arătură, 
şi sărăcia e în toată lumea cauza cea mai de căpetenie a 
concepţiunii. Aceasta este atât de adevărat, încât toate lim- 
bile făr excepţie însemnează defectele morale, corupţiunea, 
cu expresii împrumutate dela sărăcia economică. Vorba 
românească mișel care însemnează azi om de nimic, însemna 
odată sărac ; tot astfel franțuzeşte miserable, germanul elend. 
Şi limba de sigur că nu e făcută de bogaţi spre a batjocori pe 
cei săraci, ci aşa este. Sărăcia pentru masse e mult mai des- 
chisă corupţiunii decât averea. Apoi a doua, divizibilitatea 
pământurilor stabilită ca drept pentru moştenitori degene- 
rează adeseori ; aşa de ex. în Franţa şi între Saşii din Ardeal 
într'o imoralitate şi mai mare: în sistemul celor doi copii. 
Deşi atât codul austriac cât şi cel francez prevăd pedepse 
grave pentru nimicirea artificială a foetusului, totuşi poporul 
francez practică acest păcat, care e desigur culmea imorali- 
tăţii şi îl plactică de teama divizibilităţii, de frica sărăciei. 
La Engleji, unde nu există divizibilitate, nu există nici acest 
viţiu, şi de aceea poporul englez se 'nmulţeşte, se colonizează 
în toată lumea şi e poporul economiceşte cel mai puternic 
de pe glob. 

Ideea că prin maiorat s'ar băga vrajbă între fraţi, ba între 
părinţi şi fii e eftină şi neadevărată, decât doar pentru Grecii 
din Bizanţ. Numai acolo tatăl scotea ochii fiilor sau îi ucidea 


ca să se folosească singur de avere, numai acolo fiii scoteau 
ochii părinţilor pentru acelaş motiv ; la alte popoare nu se 


întâmplau acestea. La Români bunăoară exista până mai 
alaltăeri nu maioratul, ci minoratul după obiceiul pământului. 
Tatăl de familie îşi însura pe toţi fiii şi-i aşeza cum putea, 
adecă-i regula cu ceea ce în dreptul vechiu roman se numeşte 
peculium ; iar fiul cel mai mic moştenea aşezarea și lanul 
părintesc. Cu toate acestea se va afla arareori cazul în care 
fraţii mai mari ar fi urgisit pe cel mai mic pentru patrimo- 
niul părintesc. i 
Hazlie e asemenea observaţia Românului că instituția maio- 
ratului ar fi jidovească. Dacă popoarele europene — toate 
fără excepţie — ar fi compuse numai din jidani, atunci da. 
Dar maioratul l-au avut toate popoarele moderne, unele în 
timpuri mai depărtate, altele şi'n ziua de azi şi aceasta e una 


:din cauzele, pentru care au înflorit toate, iar dacă azi în multe 

păryi ale Europei el nu mai e necesar, cauza e că punctul de: 
gravitație al statelor nu mai este agricultura, ca la noi, ci 


industria ; nu satul, ci oraşul. 
Dar la aci? Oraşele din Moldova sunt jidovești, Bucureştii 
chiar par aproape un oraş german, prin porturile Dunării 


averea şi influenţa în mare parte e în mâna Grecilor, încât. 


poporul românesc a rămas din nefericire restrâns la sat. 

Nu zicem că nu trebuie să facem tot ce ne stă prin putinţă 
pentru ridicarea unei clase de mijloc pozitive la Români, dar 
deocamdată puterea ţării noastre e satul şi acolo trebuiesc 
puse pârghiile de ridicare. 


Lăsând deci la o parte atât obiecţiunile sentimentale cât şi 
cele de morală, despre cari am văzut că sunt false, să sta- 
bilim mai întâiu metodele cercetării noastre. 

Aci vom căuta să constatăm în prima linie următoarea 
deosebire între două maniere de-a privi natura statului şi 
orice alt interes şi că statul caută să fie oprit de-a exercita 
din timpul enciclopediștilor, raţionalistă şi deductivă, care 
stabileşte că libertatea de dispunere a individului primează 
orice alt interes şi că statul caută să fie oprit de-a exercita 
vreo tutelă oarecare, fie asupra individului, fie asupra clase- 
lor. Stabilind principiul că omul e născut cu drepturi impre- 
scriptibile, toate mărginirile acestor drepturi se consideră 
sau ca o uzurpare, sau ca nişte concesii făcute de individ so- 
cietății. 

A doua manieră de-a vedea, inductivă, deci bazată numai 
pe experiența faptelor, priveşte statul ca pe un product — 
nu al rațiunii sau al unui contract sinalagmatic — ci al 
naturii, şi caută să stabilească atât legile, după cari el se 
desvoltă, cât şi elementele din cari se constitue. 

Ea vede în libertate, nu ceva înăscut, ci din contră ceva 
câştigat cu timpul, nu o substanţă, ci o serie de acte de eli- 
berare, adică de accidenţe, câştigate de către om, carele din- 
tru început sub aparența unei absolute libertăţi chiar, nu 
era în realitate decât sclavul naturii şi al semenilor săi. 

Din acest punct de vedere trebuie privit şi proiectul de 
faţă. Trebuie studiată natura obiectului despre care tratează, 
deci natura micului imobil rural. 

In cuvântul imobil e cuprinsă deja natura.  Nestrămutat, 
neaugmentabil. O nație care posedă pe viitor o sută de 
milioane, fără ca să-i fi luat dela cineva; ea nu va putea 
nici când face ca un pământ de zece pogoane să fie mai mare 
de cum este, afară doar de cazul anormal al războiului, când 
în fapt ţara originară tot nu sporeşte, ci se adaugă altei ţări, 
scăzându-se ale altora. 

Un pogon e un pogon şi sa mântuit — acel un pogon nu-l 

putem nici întinde, nici strimta, nici adăoga, nici scădea, el 
rămâne în vecii-vecilor atât de mare pre cât este. Este însă 
tot astfel cu averea imobiliară? Pe-o pânză de o întindere 
de un metru şi de-o valoare de un franc, mâna unui pictor 
poate zugrăvi un tablou care să preţuiască 10.000 de franci. 
Omul care nu va fi nici când în stare a face dintrun pogon, 
două, e însă în stare, punând banul său numai în mişcarea 
cuvenită, să facă din o sută de franci, o mie. Permită-ni-se 
spre ilustrare un paradox. Intre un ţăran care are 2 stân- 
jeni de pământ şi unul care n’are nimic, care-i mai bogat? 
Noi găsim că cel care mare nimic. Cel care n'are nimic nu 
visează să exploateze un teren atât de mărginit, ci caută o 
treabă oarecare ; cel ce are doi stânjeni, având închipuirea 
că posedă ceva, rămâne lipit toată vieaţa lui de cei doi stân- 
jeni şi pururea sărac. 

Cine vede cum în Ardeal, în urma divizibilităţii, au ajuns 
pe alocurea moşiile ţărăneşti de câte doi, trei stânjeni, cine 
vede apoi că urmarea divizilibităţii e curat proletarizarea 
populaţiei, acela va înţelege de ce un popor cu oarecare ten- 
dință de a se 'nmulţi, ca cel românesc, trebuie să cază la 
cumplită sărăcie, cum alte popoare mai temătoare de mizerie 
— franceză de ex. şi Saşii din Ardeal — ajung de spaima 
divizibilităţii la sistemul periculos al avortării artificiale, la 
sistemul numit al celor doi copii. Şi acest sistem e deja în- 
trebuinţat şi la noi, — nu la țărani, dar în clasele mai culte, 
a căror trebuinţe întrec puterea lor de producţiune şi pentru 
cari copiii mulţi ar fi o sarcină cu neputinţă de purtat. Vor- 
bim aci de un secret public pe care nimeni nu l-a atins şi pe 
care îl pomenim numai pentru a arăta la ce căi periculoase 
de mântuire duce în genere divizibilitatea averii — dar încă 
divizibilitatea micilor bunuri imobiliare ? 

Aşa dar pământul nu se poate nici lărgi, nici lungi din 
cât este. Dar din contră oamenii au tendinţă de a se înmulți. 
Impărțindu-se şi subîmpărțindu-se mereu suprafaţa de pă- 
mânt, între un număr din ce în ce mai mare de oameni, e 
evident că, deşi acești oameni vor avea aceleaşi, ba poate 
mai multe necesităţi decât părinţii lor mai puţini la număr, 
totuşi averea lor imobiliară va deveni din ce în ce mai mică, 
Care va fi rezultatul?  Sărăcirea tuturor, proletariatul tutu- 
ror. Nu credem însă ca cineva să susţie că proletariatul e 
idealul la care tinde un stat. j 

Asa dar divizibilitatea averii e bună la cea mobiliară, care 
se poate înmulţi în infinit, nu însă la cea imobiliară, care prin 
chiar natura ei nu se poate augmenta. A 

Să ne închipuim de pildă o insulă de 40 pogoane, proprie- 
tatea lui A. Acest A are patru fii — va să zică în generația 
a doua fiecare va avea numai câte 10 pogoane, deşi fiecare din 

aceşti fii are aceleaşi trebuinţe ale traiului ca şi A. Dar fie- 
care din aceşti fii are asemenea câte patru copii. lată deja în 
generaţia a doua, fiind bătrânul A în vieaţă încă, redusă 
suprafața de hrănire a fiecărui individ dela originarele 40 
de pogoane la 21 pogoane. Şi cu toate acestea nepotul nu 
se va putea sătura dintr'o pâine de 16 ori mai mică decât 
aceea din care se hrănea bunu-său. Va să zică dintrun om 
cuprins şi cu dare de mână ne trezim peste 40 de ani cu 16 
săraci cari sar bate ei între ei pentru pâinea de toate zilele, 
rămânând ca să învingă cel mai tare sau cel mai viclean. In 
cazul întâiu e gata războul civil, în al doilea demagogia. 

Care ar fi urmarea neadmiterii acestui proiect de lege? 
Aceea că peste 50 de ani în genere mwar mai exista o clasă 
ţărănească în România, ci numai o turmă de adevăraţi prole- 
tari cu nominala proprietate de câte doi, trei stânjeni de 
pământ. Copiii acestor oameni, rău hrăniţi, rău îngrijiţi, vor 
merge din treaptă în treaptă mai jos în privirea organismului, 
încât ne-am pomeni într'o zi cu o generaţie de microcefali, 
precum se află deja îndestui prin oraşe. 

Care ar fi urmarea admiterii legii?  Intâiu persistenţa 
unei clase certe şi totdeauna avute de ţărani. Copiii acestora 
ar avea până la majoritate toate cele trebuincioase, deci con- 
diţiile materiale ale unei desvoltări normale a organismului 
lor. Inzestraţi cu această armă de căpetenie în lupta pentru 
existenţă, adică cu sănătate şi tărie fizică, din momentul în 
care n'ar mai avea nevoie de razimul casei părinteşti, ar 
căuta de lucru. Fie că ar deveni arendaşi de parcele ale mo- 
şiilor particulare, fie că ar lua pe seama lor parcele din mo- 
şiile statului, ei astfel ar avea totdeauna pe de o parte un 
razim în casa părintească, totdeauna relativ mai puternică, 
pe de alta şi-ar lua nădejdea de a trăi pe o fracţie subdivi- 
zată de imobil de câţiva stânjeni, pe care mwar fi în stare de 
a-și întemeia un cămin. a 

'Trebue să mai amintim, că, pe când un imobil prea mic 
nu e în stare nici să hrănească pe proprietarul lui, unul mai 
mare îi dă putinţa de a face economii, de a strânge bani şi 
i „bani se înţelege că s'ar împărţi în mod egal între 
oţi fiii. 


Dar şi un alt punct de vedere ni se mai prezintă. 

Ce e de făcut cu moşiile statului? Cu divizibilitatea ac- 
tuală ţăranul se simte legat de sforicica lui de pământ şi nu 
are nici cea mai mică aplecare de a lua pământ dela stat. Cu 
toate acestea singurul viitor posibil al acestor moşii e ca ele 
să fie parcelate în mod sistematic şi cumpărate, fie prin 
anuităţi. fie pe preţuri de plătit înainte de către ţărani. Las‘ 
că pentru vânzarea lor, aşa mari cum sunt, nu se găsesc capi- 

taluri mari, dar chiar dacă asemenea capitaluri sar găsi, ele 
vor fi străine, ba mai rău decât străine, jidoveşti. Din contra 
pentru proprietăţi mici se grămădesc la noi în ţară cumpă- 
rătorii, pentru parcele în fine, plătibile în anuităţi, am avea 
pe toţi membrii familiilor ţărăneşti, cari nu sunt primogenţi. 
lată dar perspectiva cea mai folositoare de a desface proprie- 
tăţile statului în modul cel mai folositor naţiei şi poate cel 
mai folositor visteriei. 

Aşa dar efectele practice ale primirii acestei legi ar fi: 

1. Intărirea unei clase ţărăneşti avute şi neatârnate. 

2. Desfacerea cea mai folositoare a bunurilor statului. 

3. Inmulţirea populaţiei rurale, şi ca urmare 

4. Cultura intensivă a moșiilor mari particulare. 


Obiecţiunea cum că prin aceasta cea mai mare parte a 
ţării se detrage comerţului nici e serioasă, nici patriotică, 
Inainte de toate imobilele în genere n'ar trebui să fie obiec- 
tul speculaţiunilor comerciale. 

Negoţ va să zică schimb de producte fie industriale, fie 
brute. A vinde o moşie nu va să zică însă a schimba un 
product pe altul. De aceea e bine să restrângem noţiunea 
negoţului la ceeace însemnează întradevăr şi să nu credem 
că negoţul poate înflori prin speculaţiunea de imobile rurale. 
Prin aceasta totalul averii naţionale nu se va mai urca nici 
când, ba din contra va putea să scază, căci se operează asupra 
unui obiect, a cărui valoare internă nu e accesibilă de o aug- 
mentare în infinit. 


Foloasele politice pentru partide, cari ar rezulta din admi- 
terea acestui proiect, sunt nule. Prin aceasta colegiile nu se 
înmulţesc, deputaţii acestor colegii nu devin altceva decât 
ceeace sunt până acum, adecă candidaţi, numiţi cu teşcherea 
ministerială, c'un cuvânt nici partidul conservator, nici nuan- 
tele liberale nu pierd şi nu câştigă prin admiterea acestui 
proiect. Din contra prin modificarea art. 7, a câştigat par- 
tidul roşu, căci Evreii sunt în toate țările din lume liberali, 
deci şi la noi vor fi tot astfel. Prin urmare dacă liberalii pot 
face un bine general, fără ca ei să piarză ceva, dacă pot da 
o probă de patriotism, care politiceşte să nu-i coste nimic, 
nau decât să admită proiectul, căci noi suntem departe de 
orice gelozie şi ne e cu totul indiferent, care partid va vota 
o lege care e în interesul general al ţării. Am aprobat legea 
în contra uzurei, deşi pornită din iniţiativa roşilor, vom 
aproba şi un vot dat pentru acest proiect. f 

Ultima noastră considerație, foarte gravă dacă se va uita 
cineva bine, e însă următoarea : i 

Din cauza unei țesături întregi de nenorocite împrejurarı 
statul nostru este slab în afară şi, ferească Dumnezeu, dar 

poate să i se întâmple ceea ce li s'a întâmplat în lumea acea- 
sta şi altora, de exemplu Poloniei sau Hanovrei. 

Intr'un asemenea moment proprietaţile statului ar deveni 
un adevărat dezastru pentru naționalitatea noastră. Ele ar 
deveni proprietăţile unui stat străin, care le-ar coloniza cu 
străini şi astfel în corpul compact încă al naţionalităţii noa- 
stre ar intra colonii străine, precum au intrat de exemplu în 
proprietăţile statului din Basarabia, în proprietăţile mânăsti- 
reşti din Bucovina. Aceste moşii sar pierde aşa dar fără de 
nici un folos, din contră, spre peirea noastră. i 

Luptăm ca aceasta să nu fie nici când, dar în lupta noa- 
stră putem fi învingători, putem fi învinşi, şi precum un ge- 
neral bun, chiar sigur de victorie, va căta totuşi în totdeauna 
să-şi asigure retragerea, astfel prevăzătorii oameni de stat 
caută să gândească şi la cazul cel mai rău, care i se poate 
întâmpla naţiunii lor. A vorbi mai pe larg asupra acestui 
lucru, ni se pare şi imprudent şi zadarnic. Dar considerând 
vremile grele în care trăim şi posibilitatea oricât de mică 
şi pierderea cauzei noastre, parcelarea sistematică a acelor 
moşii ni se pare o mare asigurare pentru împrejurări grele 
ale viitorului. Ca să nu lăsăm neexplicat nici un cuvânt, 
adăogăm că sub parcelarea sistematică înţelegem pe aceea 
care, îndeplinindu-și scopul, nar îngreuia gospodăria statului 
şi nu i-ar micşora veniturile. p 


POLITICA PATRIOȚILOR DE INDUSTRIE 


De câteva zile se petrec în secţiunile Senatului nişte lucruri 
cari trebuesc să facă şi pe cei mai puţin pesimişti dintre ro- 
mâni a dispera de viitorul acestei ţări. 

Cestiunea pretinsei răscumpărări a căilor ferate a fost 
obiectul desbaterilor secţiunilor ; aceste nenorocite desbateri 
s'au terminat, şi secţiunile au început a-și alege delegații, ra- 
portul va fi în curând înaintat corpului și desbaterea publică 
va începe, credem, azi sau mâine. 


Camera amendase, precum se ştie, proiectul de convenţiune , 


prezintat de guvern, hotărând ca sediul juridic al societăţii 
să fie la Bucureşti, iar nu la Berlin, cum pusese la cale gu- 
vernul. Aceasta din parte-i aderase la amendamentul Camerii; 
aderarea aceasta provocase o adevărată furtună la Berlin, 
unde, după cum s'a aflat pe urmă guvernul nostru se legase 
faţă cu guvernul german să facă a trece prin Camerele 
române convenţia fără nici o modificare. Mai ales în privinţa 

sediului, cum văzurăm. Societatea, prin organul guvernului 
german, care intervenea în afacere, nu voia să lase câtuşi de 
puțin din pretențiile sale. 

Astfel steteau lucrurile a doua zi după prezentarea proiec- 
tului la Senat. D. ministru de finanţe, prezentând maturului 
corp proiectul aşa zisei răscumpărări, ceruse urgenţa ; însă 
în urma notificării oficiale dela Berlin cum că proiectul de 
convenţie amendat nu mai poate fi de loc admisibil pentru 
Societate, Senatul a suspendat lucrările sale în privinţa 


acestei cestiuni, după cererea d-lui ministru de externe, înte- 


meiat pe cuvântul, că convenţia fiind un contract bilateral, 
trebue acuma să se negocieze cu cealaltă parte contractantă 
cu privire la modificările introduse în Cameră. 

In timpul acesta avu loc un schimb activ de corenspondenţe 
oficiale şi oficioase între Berlin şi Bucureşti. Tot de odată 
guvernul nostru își pusese toate puterile pentru a face ca 


Senatul să îndrepteze ceeace scrisese Camera, adică să resta- 


bilească proiectul primitiv, dacă nu şi în formă cel puţin 
numai în fond. S'au întrebuințat pentru acest scop toate 
mijloacele, şi în sfârșit scopul sa ajuns; Senatul a primit 
în secţiuni restabilirea proiectului, adică, sediul juridic al 
societăţii să fie tot la Berlin. c 

Ce s'a petrecut, ce sa făcut în acest timp între culisele 
Senatului ? 

Cestiunea, din curat şi simplu interioară, a devenit mul- 
țumită relei credinţe și nedibăciei guvernului roșu, o cestiune 
internaţională prin intervenirea guvernului german. Guver- 
nul nostru a îmbiat el întâi, nu Societatea acţionarilor, ci 
d'a dreptul pe guvernul german cu propuneri în privința 
așa zisei răscumpărări, pentru a-l dispune pe acesta să ne 
recunoască independenţa. Guvernul român, patrioticul nostru 
guvern, avea credința că cu răsboiul, cu pierderea Basara- 
biei și modificarea art. 7 nu se împlinise încă preţul acestei 
independenţe. Societatea acţionarilor atât aştepta ; prin mij- 
locirea guvernului dela Berlin, ea şi-a stabilit condiţiile ; 
guvernul român s'a legat faţă cu cel german să le facă a îl 
primite fără nici o preschimbare, şi cu toate acestea tot el 
apoi a aderat la amendamentele Camerii. 

Corespondenţa oficială cu Berlinul, atât pentru punerea 
la cale a transacţiei cât şi pentru restabilirea proiectului pri- 
mitiv, în urma votării amendamentelor, au fost cerute în 
Senat pentru lămurirea lucrului; guvernul însă sa margi- 
nit numai a declara că, în cazul când Senatul nu va da ce 
i se cere, vom fi ameninţaţi a nu căpăta independența și a 
pierde chiar ţara. In zadar, bărbaţii cei mai însemnați din 
Senat au strigat împotriva acestei procedări scandaloase, în 
zadar au pretins să li se arate negru pe alb cum stă cestiunea 

târâtă pe terenul internațional şi să li se explice contrazice- 
rea faptelor cu declamația d-lui prim-ministru în plină Ca- 
meră, că cestiunea nu are de loc un caracter internațional, 
guvernul a refuzat să arate corespondența sa cu Berlinul. 

O fierbere mare s'a produs în secțiunile Senatului, care a 
fost năbuşită prin puterea numărului guvernamentalilor. Gu- 
vernul a triumfat. 

Proiectul, restabilit în Senat precum s'a cerut dela Berlin, 
va fi prezentat din nou Camerii ; guvernul nostru a garantat 
guvernului german, că de astădată Camera îl va primi. Din 
punctul de vedere financiar şi economic, ştie oricine ce este 
acest proiect dezastros, care încarcă cu mai bine de o sută 
de milioane sarcina Statului. Din punctul de vedere politic, 
el este o umilire monstruoasă, de oarece Statul românesc 
se pune de bună voie sub jurisdicțiunea tribunalelor germane. 

Sunt oare şi au curajul să se numească români şi bărbaţi 
politici oamenii aceștia, banda aceasta de aventurieri, cari 
vor să pună vârf istoriei triste a celor trei ani din urmă dând 
milioanele ţării pradă străinilor şi aservind juridiceşte Sta- 
tul român tribunalelor străine ? Aceasta se numește politică ? 
Patriotism este acesta ? Şi în ce ţară din lume, care ar avea 
câtuşi de puţin instinctul conservării sale proprie, sar putea 
petrece asemenea monstruozităţi ? In ce ţară din lume, care 
mar fi ajuns la treapta celei mai profunde corupţiuni, nişte 
oameni, în mare parte venetici veniţi de ieri d'alaltăeri nu 
se ştie de unde, ar putea merge cu cutezarea aşa de departe ? 

Cine sunt acei ce conduc destinele ţării noastre ? cine sunt 
acei ce formează majorităţile în cele două camere? cine 
sunt acei care ratifică astăzi tale quale proiectul aşa zisei 
răscumpărări, astfel cum îl cere Berlinul? Nepoţii, feciorii, 
demnii urmaşi ai fanarioţilor, membri d'ai comitetului bul- 
găresc, câţiva alţi de origini deosebite şi foarte puţini români. 

Aceşti oameni, aceşti străini, cari au monopolizat libera- 
lismul, patriotismul şi naționalismul în ţara românească, vor 
astăzi prin așa numita răscumpărare să inaugureze indepen- 
denţa statului român. Astfel, primul pas pe care-l face acea- 
stă ţară, — independentă de fapt şi cu preţul sângelui şi 
milioanelor, cu preţul a trei ţinuturi, cu preţul modificării 
silite a Constituţiei întrun sens contrariu voinţei sale una- 
nime, — primul pas pe care-l face această ţară în era inde- 
pendenţei sale, şi așa destul de scump plătită, este o înjosire 
din cele mai profunde şi supunerea la un jaf colosal şi pe faţă. 

Aceasta este “politica patrioţilor de industrie, politică de 
ruină şi de ruşine ale cărei urmări triste le va plăti scump 
această ţară. 


N 


SĂ FACEM UN CONGRES (cu acest titlu în Federaţiunea din 
Pesta, 17/5 Aprilie 1870, sub pseudonimul Varro). 

S'a retipărit în M. Eminescu : Scrieri politice şi literare de T 
Scurtu sub titlul Rolul Românilor în regenerarea Austriei. 


IN UNIRE E TĂRIA (cu acest titlu în Federaţiunea din Pesta, 
22/10 Aprilie 1870, sub pseudonimul Varro). 
S'a retipărit în M. Eminescu: Scrieri politice de D. Murăraşu. 


ECHILIBRUL (cu acest titlu în Federaţiunea din Pesta, 4 
Mai, 22 Aprilie şi 11 Mai, 29 Aprilie 1870, sub pseudonimul Varro}. 

S'a retipărit în M. Eminescu: Scrieri politice și literare de 
I. Scurtu, sub titlul Dualismul austro-ungar şi naţionatităţile. 

Dovada că Eminescu se ascunde sub pseudonimul Varro o avem 
într'o mărturie a sa din ms. 2257, pag. 224—232 : 

„In articolul „Echilibrul“ publicat în „Federaţiunea“ (No. 38 şi 
39, Mai 1870) am susţinut autonomia Transilvaniei, fărâmarea dua- 
lismului, a unei forme ce contrazice natura obiectivă a monarhiei, 
dreptul ce-l are fiece popor de a-şi determina voința prin legi şi 
de a avea un propriu organ pentru formularea acestor voințe, © 
legislatură. Acest articol a dat ansă procurorului publie din 
Pesta de a mă cita la judecătoria de instrucţiune. 

Tot în acea lună am publicat un articol asupra conchemării 


NOTIŢĂ ASUPRA PROIECTATEI INTRUNIRI LA MORMÂN- 
TUL LUI ȘTEFAN CEL MARE LA PUTNA (cu acest titlu în 


Convorbiri Literare, 15 Septembrie 1870 şi semnată E.). Este 


= 


scrisă de Eminescu după cum o mărturiseşte însuşi în manuscri- 
sul 2257 : 

„Când am scris primele linii în privința serbării dela Putna (V. 
„Convorbiri“ an. IV, Nr. 14), am spus că frecările din viața poli- 
tică şi spirituală la Români nu-şi au cauza lor pe atâta în inte- 
rese personale (precum o susțin unii), ci mai mult în profunda 
scisiune dintre direcțiunile pe care au apucat unii de-o parte, alţii 
pe de alta; că, pentru a nu se perpetua, moşteni şi mări acest 
rău, generaţiunea tânără are trebuinţă de o singură direcţiune 
spirituală, şi că încercarea de-a organiza viață viitorului va 
putea fi făcută de către junimea română cu ocaz-unea foarte nime- 
rită a serbării dela Putna“. (I. Scurtu, op. cit. pag. 20). 

Această notiţă a fost trimisă de Eminescu dela Viena, însoțită 

de o scrisoare adresată în 4/16 Sept. 1870 către 1. Negruzzi, cu 
următoarea menţiune : 

„Vă trimit şi o notiţă asupra serbării dela Putna. Puneţi so 
tipărească cu litere cât se poate de mici, nu trebue să-i daţi nici 
în cea mai extremă aparinţă o importanţă pe care nu va fi capa- 
bilă de-a o avea...“ 

S'a retipărit în ediţia Scurtu sub titlul: Insemnătatea serbărei 
dela Putna (1871). 


SCRISOARE D-LUI DUMITRU BRĂTIANU (în Românul din 
15 August 1871, semnată pentru comitet: M. Eminescu, Panfil Dan). 

In mss 2257 sunt câteva pagini (224—232) în care Eminescu face 
o dare de seamă asupra şedinţelor soc. studenţeşti România Jună 
din Viena. La sfârşitul acestei dăni de seamă Eminescu scrie ur- 
mătoarele rânduri : 

„In epistola deschisă către d-nul Dumitru Brătianu (vezi „Ro- 
mânul“ din August 1871) ce-am trimis-o împreună cu fratele Dan 
în numele Comitetului central, am spus cum că în munca genera- 
ţiunilor trecute, care-au pus fundamentele largi și nobil inten- 
ționate a edificiului naţional — în acea muncă este deja cuprinsă 
toată ideea activităţii noastre din generaţiunea jună, că numai 
în continuitate cu lucrările trecutului, în prourmarea consecventă 
a celor bine începute consistă misiunea generaţiunii viitoare. Oa- 
menii cari au început regenerarea naţională, ne-au dat ideea între- 
gului, ce noi avem a o realiza“. 
= a retipărit în ediţia Scurtu. 


pă 

INFLUENȚA AUSTRIACĂ ASUPRA ROMÂNILOR DIN PRIN- 
CIPATE (cu acest titlu în Convorbiri Literare din 1 August 1876, 
semnat M. Eminescu ; în notă la acest titlu se menţionează urmă- 
toarele: „Aceasta a fost obiectul prelegerii publice, pe care d. 
Eminescu au ţinut-o Duminică 14 Martie a. c.%). 

S'a retipărit si în ediţiile anterioare. 


BUNA GOSPODĂRIE BĂTRAÂNEASCĂ (cu acest titlu în Curie- 
rul de Iaşi din 4 Iulie 1876 la rubrica „Revista Economică“). 

Ideile sunt cunoscute din Influenţa austriacă şi din manuscri- 
sul 2258 despre tinerimea franţuzită. (I. Scurtu op. citată pag. 231). 

Expresiile „târzii la minte“, „frizându-se doi, trei ani prin 
Paris“, „mulțumea semidocților şi cărciocarilor“, „plebea scribilor” 
sunt proprii lui Eminescu. 

S'a retipărit în Scrieri politice şi literare de 1. Scurtu. 


REVISTA STATISTICĂ (cu acest titlu în Curierul de lași No. 
90, 91, 92 şi 93 dim August 1876. Din cauză că No. 93 lipseşte din 
colecţia Curierului de Iaşi aparţinând Bibliotecii Centrale a Uni- 
versităţii din Iași, consultată de noi, am reprodus finalul acestui 
studiu după ediţia Scrieri politice și literare vol. I, a lui I. Scurtu). 

Aci sunt idei şi expresii proprii lui Eminescu aşa cum se gă- 
sesc până acum, în articolele şi studiile identificate, precum şi 
în cele ce vor urma. 

Iată pe cele „mai sigure : „memento mori“, ca în poezia Impărat 
şi proletar; „părințască“ întocmai ca în Influența austriacă, ,pro- 

letariat al condeiului“, idem, „plebea franţuzită de sus", „plebs 
scribax“, „temniţa şi spitalul“, „caractere degenerate“, „organisme 
decrepite*“ şi altele. 

S'a retipărit în ediţia Scurtu sub titlui Descreşterea populației. 


GRIGORIE GHICA VOEVOD (cu acest titlu în Curierul de Iaşi 
din 1 şi 3 Octombrie 1876, sub rubrica „Revista internă“). 

Ideea statului monarhic puternic, răpirea Bucovinei, asasinarea 
nobilului Domn prin influența morală a Austriei, se întâlnesc aci 
întocmai ca în Influența austriacă. 

Expresia „vatra strămoşească“ când este vorba de Bucovina 
se găseşte întocmai în Influența austriacă ; ideea din „umbrele 
efemere ale Fanarioţilor” se întâlneşte în Influenţa austriacă sub 
forma „Domnii fanarioți, cari erau trimiși numai pe un timp 
anumit şi cari aveau numai titlul de Domn şi pomenirea în b.se- 
rici, nici decum însă consistenţa monarhic“; asemenea ideea 
de desbinare lăuntrică. 

S'a retipărit în ediţia Scurtu, unde lipsesc paginile de cronică 
pe care Eminescu Je reproduce. Noi am redat articolul în în- 
tregime. 


ELENISMUL (cu acest titlu în Curierul de Iaşi din 10 Octombrie 
1876, la „Revista externă“). 

Aci e cunoscuta ură a lui Eminescu împotriva Grecului modern 
care a fost unealta Turcilor împotriva României şi a caracterizat 
epoca fanariotă. Forme ca „această nație au pierdut toate cali- 
tăţile, ...au corupt arhitectura, ..au înveninat viaţa popoarelor 
„le-au trădat la Turci...“ sunt proprii lui Eminescu. 

S'a retipărit în Scrieri politice şi literare de I. Scurtu. 


IDEALUL ISTORIC AL RUSIEI (cu acest titlu în Curierul de 
Iași din 29 Octombrie 1876). 

Despre „painjinişul istoric de planuri al Casei de Austria“ am 
luat cunoştinţă încă din studiul Influența austriacă. 

Expresia „sumuţarea“ o întâlnim tot acolo. 

Sa retipărit în Scrieri politice și lit. de I. Scurtu. 


ROMÂNIA ȘI AUSTRO-UNGARIA (cu acest titlu în Curierul 
de Iaşi, N-rele 125, 126, 127, 129 şi 130 din Noembrie 1876, la ru- 
brica „Revista externă“). e 

Ideile cu privire la Unguri, Austriaci şi Evrei sunt cele întâlnite 
în articolele semnate Varro, în Influenţa austriacă şi în Grigore 
Ghica V. V. x 

De asemenea ideea că „Mai sunt peste Prut şi mulţi Români 
slavizaţi, cari de pe fizionomie, port şi obiceiuri se cunosc a fi 
Români“ se află şi în manuscrisul 2257, în care Eminescu se 
ridică vehement împotriva pretenţiunilor rutene, asupra Buco- 
vinei. Ideea că „Bucovina n'a fost luată cu sabia“ se găseşte şi 
în Influența austriacă. 

Apoi expresii şi forme ca acestea: „nimic mai mult“, „abstră- 
gând“ „înşii“, „în privirea“ „strălucita roadă de Muşatin“, „clasă 

pozitivă“, „proletari şi scribi şi mai proletari“, etc. sunt cunoscute 
din articolele anterioare ale lui Eminescu, în special din Influența 
austriacă şi din manuscrise. Cuvântul „abstrăgând“ este întrebuin- 
tat de Eminescu şi în manuscrisul 2269, publicat de I. Scurtu 
sub titlu Arhaeus; asemenea în mascrisul 2257. Cuvântul „ve- 
nitără“ se află şi în manuscrisul 2257. Finalul interogativ al pri- 
mei părți, precum şi ideea că s'a stins candela ia capul lui Ștefan 
Vodă se află întocmai şi în Răpirea Bucovinei, a cărei paternitate 
o vom vedea îndată. 
S'a retipărit în Scrieri polit. şi lit. de I. Scurtu. 


ROMÂNII DIN A DREAPTA DUNĂRII (cu acest titlu în Cu- 
rierul de Iaşi din 1 Decembrie 1876 la rubrica „Revista externă“). 

Ideea despre rolul Mitropoliei Proilabului şi despre reînființarea 
ei, îl preocupă pe Eminescu în multe din articolele sale de mai 
târziu, precum vom vedea, şi despre această Mitropolie amintește 
şi în România şi Autro-Ungaria. 

S'a retipărit în Scrieri polit. şi lit. de 1. Scurtu. 


IARĂȘI EVREII (cu acest titlu în Curierul de Iaşi din 5 Decem- 
brie 1876, la „,„Diverse'“). 

Forme ca: „(sudori) a celui sârbesc, a oierului muntenegrean, 
a Rusului...“, „conferinţa s'au adunat...“, „carile au căzut ca lăcu- 
sta“, sunt cunoscute din manuscrisele lui Eminescu, precum şi din 
articolele cu paternitatea indiscutabilă. Forma „carile“ se află şi 
în Influența austriacă. 

Ideea că Evreii sunt „venetici neproductivi“ şi că „trăesc din 
precupeţirea muncii poporului nostru“ se întâlneşte foarte des în 
articolele lui Eminescu de mai târziu. 

Ideile şi atitudinea din acest articol se vor vedea și în cele urmă- 
toare în care Eminescu pune problema evreească. 

S'a retipărit în ediţia Scurtu sub titlul: Agitaţiile Evreilor din 
România în străinătate. 


IMITAREA CIVILIZAŢIEI STRĂINE (cu acest titlu în Curierul 
de Iaşi din 22 Decembrie 1876, la rubrica „Revista internă“). 

Este cunoscută critica vehementă a imitării civilizaţiei străine, 
la Eminescu. Expresia „clasa scribilor“ aparține lui Eminescu. 
Finalul interogativ l-am mai întâlnit şi-l vom mai întâlni în 
articolele lui Eminescu. 

S'a retipărit in Scrieri polit. şi lit. de I. Scurtu. 


ROSTUL ADMINISTRAȚIEI LA NOI (cu acest titlu în Curierul 
de Iaşi din 5 Ianuarie 1877, la rubrica „Revista internă“). 

Ideea că „amploiaţii“ încarcă în mod inutil bugetul ţării se 
află desbătură şi în manuscrisul 2257 despre partidele politice. 

S'a retipărit în ediţia Scurtu sub titlul: Vechiul şi noul regim 
administrativ. 


EVREII ȘI CONFERINȚA (cu acest titlu în Curierul de Iaşi 
din 9 Ianuarie 1877, la rubrica „Revista externă“). 
Forme ca: „clerul au desbătuţ...“, „zeul... au fost un Dum- 

nezeu...“, „înmulţirea Evreilor au mers mână în mână..“, „cio- 
coimea au aungat pe boierii vechi...“, „domnia Fanarioților au 
putrezit clasele noastre...“, „Românul... sau ridicat...“, „catoli- 
cismul n'au avut talentul...“ se întâlnesc aci ca în atâtea manu- 
scrise şi artico.e semnate de Eminescu. 

Ideea de muncă compensatoare se întâlneşte aci ca în Influenţa 
austriacă ; asemenea ideea despre bresle „aceste clase puternice 
şi bine constituite de meseriași“. 

Expresiile „scribi“, „proletariatul condeiului“, „clasa de prole- 
tari ai condeiului“ se întâlnesc aci ca şi în Influenţa austriacă. 

Tot aci ideea despre lipsa de cuminţenie a Ungurilor ca în 
Echilibrul. 

S'a retipărit în ediţia Scurtu sub titlul: Despre drepturile poli- 
tice ale Evreilor. 


MONUMENTE (cu acest titlu în Curierul de Iași din 11 Martie 
1877, la rubrica „Diverse“). 

re anga iame ŞI expresii cunoscute la Eminescu, găsim aici 
ideea despre Mihai Viteazul pe care-l înfăţişează ca pe O „neno- 
recită jertfă a casei de Austria“ întocmai ca în Influenţa uu- 
striacă. 

Sa retipărit în ediţia Scurtu sub titlu: Monumente marilor 
Români. 


NEUTRALITATEA ROMÂNIEI (cu acest titlu în Curierul de 
Iaşi din 13 Aprilie 1877, la rubrica „Revista internă“). 

Imaginea cumpenei cu limba neutrală, care pare a fi România, 
se întâlneşte şi în articolul Să facem un congres. 

Expresii ca „suma de puteri“, precum și forme ca „înşii* sunt 
foarte frecvente în articolele lui Eminescu de până aci, ca și in 
cele ce vor urma. 

S'a retipărit în Scrieri polit. şi lit. de I. Scurtu. 


RĂPIREA BUCOVINEI (cu acest titlu în Curierul de Iași din 
30 Septembrie 1877. L-am reprodus din ediţia Scurtu, op. cit. pen- 
trucă numărul 106 al Curierului lipseşte din colecţia Biblioteci 
centrale a Universităţii din Iași, consultată de noi). 

Ideea introductivă despre răpirea Bucovinei este aici ca în 
Inţluenţa austriacă. Folosirea paginilor de cronică am întâlnit-o 
şi în Grigore Ghica Voevod. Sunt aici idei şi expresii ca în Gri- 
gore Ghica Voevod, a cărui paternitate am stabilit-o. Decăderea 
Bucovinei din cauza relei politici austriace şi din cauză Evreilor 
este o idee cunoscută la Eminescu. | : 

Expresia „mlaştina de scurgere a tuturor elementelor sâ:e co- 
rupte“, vavilonul babilonicei împărăţii” sunt proprii lui Eminescu. 
Asemenea finalul interogativ. 

S'a retipărit în Scrieri polit. şi lit. de I. Scurtu. 
pul din 16 Noem- 
la Timpul mai de 
12 Noembrie 1877, 


REVISTA ZIARELOR (cu acest titlu în Tim 
brie 1877). Eminescu începuse colaborarea sa 
vreme, precum reiese din cronica teatrală din 

sub titlul Teatrul Național — şi din cel din 15 Noembrie 1877 
sub titlul Revista teatrală. 

Dar activitatea politică la Timpul pare că începe cu articolul 
de față. Paternitatea lui Eminescu este indiscutabilă întrucât aci 
întâlnim expresii proprii lui Eminescu, cum este spre exemplu: 
„pita lui Vodă“ şi mai ales fraza: „Bătrânii vorbesc ce a făcut, 
tinerii ce fac, nebunii ce au de gând să facă“, întocmai ca în ms. 
2264 pag. 213. 


Identificat de noi, se reproduce pentru întâia oară în ediția de 
față. 


ONESTITATEA IN DISCUȚIUNILE ZIARISTICE (I-ul articol 
de fond în Timpul din 20 Noembrie 1877, fără titlu. Eminescu 
revine adeseori în articolele sale asupra onestității în discuțiunile 
zjaristice. Cuvântul „sibariţi“ îl vom întâlni foarte des în arti- 
colele lui și ne aminteşte cunoscuta expresie din versul : 


Au la Sybaris nu suntem lângă capiştea spoelii ? 
(Scrisoarea III) 


a aa de noi, se reproduce pentru întâia oară în ediția de 
tă. 


BĀLCESCU ŞI URMAŞII LUI (cu acest titlu în Timpul din 24 
Noembrie 1877). Expresia „păsăreasca“ gazetarilor se află şi în 
ms. 2264 pg. 311, asemenea „tinerimea care astăzi îşi uită limba şi 
datinele prin cafenelele Parisului“ se află în acelaş ms. la pag. 
301. Expresiile: „formele goale ale occid. liberal“, „panglicarii 
politici“ ; „pătura de cenuşeri“, etc., sunt des folosite de Eminescu. 

A fost identificat de D. Murăraşu în revista M. Eminescu No. 5, 
1931, Cernăuți, şi reprodus pentru întâia oară de acelaş în M. Emi- 
nescu: Scrieri politice. 


INTRODUCEREA UNEI CIVILIZAŢII PRIPITE (I-iul art. de 
fond în Timpul din 11 Decembrie 1877, fără titlu). „Limba păsă- 
rească“, „Traian ne-au așezat“, „civilizaţie pripită“, „o nouă Ame- 
rica“, „superfluenţa“ etc. sunt cuvinte, forme şi expresii proprii 
lui Eminescu. 

Menţionat de D. Murăraşu în Naționalismul lui Eminescu, pag. 
XX, se reproduce pentru întâia oară în ediția de faţă. 


ICOANE VECHI ȘI ICOANE NOUA: 
T. Actualitatea (cu acest titlu în Timpul din 11 Dec 1877). 


II. Paralele economice (cu acest titlu în Timpul din 13 Decem- 
brie 1877). 


III. Bătrânii şi tinerii (cu acest titlu în Timpul din 14 Decem- 
brie 1877). 
IV. 


Ilustrații administrative (cu acest titlu în Timpul din 18 
Decembrie 1877). 


V. Din abecedarul economic (cu acest titlu în Timpul din 21 
Decembrie 1877). 


VI. Frază și adevăr (cu acest titlu în Timpul din 23 Dec. 1877). 

Abia venit la Timpul, unde a luat asupra sa munca şi răspun- 
derea redacției, Eminescu scrie întrun cadru unitar aceste articole 
de doctrină politico-socială, care conţin reflexe ale ideilor mani- 
testate în articolele scrise anterior la Curierul de Iaşi, Federațiu- 
nea şi Convorbiri Literare, sau în manuscrise precum şi germene 
ale celor ce vor urma de aci înainte, cu regularitate, la Timpul. 
Ele sunt un izvor bogat de idei, lexic, forme şi expresii pe baza 
cărora putem identifica paternitatea multora din articolele urmă- 
toare. 

Pentru a ilustra identitatea dintre unele pasagii din aceste arti- 
cole şi textele manuscrise ale lui Eminescu vom da un singur 
exemplu care ni se pare destul de elocvent. 

In articolul II Paralèle economice găsim următorul pasaj: „Azi 
poruncește cânelui, cânele pisicii, pisica şoarecelui, iar şoarecele 
de coadă își atârnă porunca“. 

Acelaşi text se află în manuscrisul 2264, fol. 213: 

„A poruncit cânelui şi cânele pisicii şi pisica şoarecelui, iar şoa- 
recele şi-a atârnat porunca de coadă“. 

Paternitatea acestor articole este confirmată şi de Iacob Negruzzi 
în scrisoarea sa din 18 Dec. 1877 către I. Slavici, în care spune: 

„Articolele „Icoane vechi şi nouă“ au fost găsite minunat scrise 
şi minunat cugetate. S'a recunoscut în Junimea de îndată pana 
lu: Eminescu“. (Studii şi doc. literare, Torouţiu, vol. II pag. 202). 

Au fost reproduse pentru întâia oară în „Icoane vechi şi icoane 
nouă“, Vălenii de Munte. 


DOROBANȚII (cu acest titlu în Timpul din 30 Decembrie 1877). 
Expresiile: „stârpituri“, „ţăranul, unica clasă pozitivă a României“, 


„plebe franţuzită“, „lepădături ale pământului“, „lepră a lumii“, 
„neagră massă de grecotei ignoranţi“, „fiece grecotei, fiece veni- 
tură“, „fiece bulgăroi“ şi formele: „s'au purtat“, „au fost o ade- 


vărată crimă“, sunt proprii lui Eminescu. Paternitatea lui Emi- 
nescu reiese şi din articolul următor: Pro domo. 

Menţionat de D. Murărașu în Naționalismul lui Eminescu, pag. 
XX, se retipăreşte pentru întâia oară în ediția de faţă. 


PRO DOMO (cu acest titlu în Timpul din 25 Ianuarie 1878) 
Este continuarea articolului Dorobanţii. Din expresia „mucul con- 
deiului', care se întâlneşte şi la sfârşitul Influenței austriace, pre~ 
cum şi din cele câteva amănunte biografice rezultă neîndoios că 
Eminescu este autorul articolului. De multe ori Eminescu, vor- 
bind despre originea sa, se mândreşte că e neam de ţăran. 

Menţionat de D. Murăraşu în Naționalismul, pag. XX, se repro- 
duce pentru întâia oară în ediția noastră. 


„RETROCEDAREA BASARABIEI? (I-ul art. de fond în Timpul 
din 21 Ianuarie 1878, fără titlu). Cu acest articol începe preocu- 
parea lui Eminescu despre problema Basarabiei. Activitatea zia- 
ristică a lui Eminescu din anul 1878 este dominată de această 
problemă. 

Expresia „vatra noastră strămoşească“ pe care am întâlnit-o 
în Influența austriacă, precum şi maniera stilistică din frazele: 


M. Eminescu: Opera Politică, vol. I 38 

Se vorbeşte şi mereu se vorbeşte... tace şi mereu tace“, pe care o 
vom întâlni şi în alte articole ate lui Eminescu, ne determină să 
atribuim acest articol lui Eminescu. 

Identificat de noi, se reproduce pentru întâia oară în ediţia 
de faţă. 


RUSIA PRETINDE RETROCEDAREA BASARABIEI (I-ul art. 
de fond în Timpul din 25 Ianuarie 1878, fără titlu). 

Ideea că Basarabia şi Bucovina ni-au fost răpite prin irădare 
şi prin mituire este exprimată de Eminescu aici ca şi în Influenţa 
austriacă şi în manuscrise : 

„Moldovenii au avut nenorocirea de a vedea înstrăimat pămân- 
tul lor cel mai scump, — și nu prin războiu — prin vânzare. 
(Influența austriacă). 

„Un grec a vândut jumătatea Moldovei Rușilor, alt grec a mij- 
locit mituirea Turcilor la cedarea Bucovinei...“ (Ms. 2264, pag. 6).. 

„Când s'a luat Bucovina, Domnul a protestat și şi-a pierdut 
capul, când la 1812 sa luat Basarabia, un fanariot a vândut-o...“ 
(Ms. 2264, pag. 282). 

Expresia „vatra strămoşilor noştri“ precum şi forme ca „Româ- 
mia, după ce au încheiat o convenţie...“, „asigurările unei convenții 
a cărei iscălituri...“, „pe a cărei cuvânt“..., „Moldova au căpătat...“,. 
etc. sunt foarte des întâlnite în articolele anterioare. 

Identificat de noi, se reproduce pentru întâia oară în ediţia 
de faţă. 


CONTESTAREA ALEGERII D-LUI MAIORESCU (cu acest titlu 
în Timpul din 8 Februarie 1878). 

T. Maiorescu, în Istoria contemporană a României, pag. 163, 
după ce relatează desbaterile din Cameră cu privire la alegerea 


sa ca deputat de Iaşi, scrie: „In două articole, publicate în 
„Timpul“ dela 8 Febr. și 9 Aprilie 1878, Eminescu — redactorul 
ziarului — cu neîntrecuta virulență a stilului său, caracterizează 


acea discuţie a Camerei, precum și ignoranţța celor ce falsificau 
pe idealistul Schopenhauer...“ 

Rezultă deci că Eminescu a scris acest articol. 

Este reprodus pentru întâia oară în ediţia noastră. 


CREDINȚA IN TRĂINICIA POPORULUI ROMÂN (l-ul articol 
de fond în Timpul, 10 Februarie 1878, fără titlu). 

Expresia „vatra noastră strămoșească“ folosită de Eminescu în 
Influența austriacă şi în multe din articolele sale de până aci, 
precum și atitudinea lui dârză în privința Basarabiei, așa cum 
vom vedea de aci înainte, ne îndreptățesc să atribuim acest articol 
lui Eminescu. 


Identificat de noi, se reproduce pentru întâia oară în ediţia 
de față. 


ELEMENTUL ISTORIC ȘI VENITURILE CARI DECID SOAR- 
TA POPORULUI ROMÂN (al II-lea articol de fond în Timpul 
din 15 Februarie 1878, fără titlu). 

Sunt aci idei ca şi în articolul Rusia pretinde retrocedarea Basa- 

rabiei a cărui paternitate am stabilit-o. „Basarabia a fost a noas- 
tră... dela începutul veacului al patrusprezecelea...** scrie Eminescu 
acolo ca şi în cel de faţă. 

Cuvântul „veniturile“ se găseşte aici ca și în mamuscrisul 2257 
despre Românii şi Rutenii în Bucovina şi în alte scrieri ale lui 
Eminescu. Asemenea expresiile „în privirea“, „elementul istoric“, 
„Simţul istoric“ şi forma „a cărora nume“, etc. sunt atât de cunos- 
cute la Eminescu. n 

Identificat de noi, se reproduce pentru întâia oară în ediția de 
faţă. A 


HIDOASA POCITURĂ (al III-lea articol de fond în Timpul, 15 
Februarie 1878, fără titlu). 

Intâlnim aici idei cunoscute ale lui Eminescu în apărarea par- 
tidului conservator şi atitudinea lui constantă faţă de chestiunea 
Basarabiei. 

Expresia „lepădăturile politice ale societăţii române“ ne este 
cunoscută din Icoane vechi şi icoane nouă (Actualitatea) unde 
Eminescu aruncă invective la adresa „lepădăturilor Orientului şi 
Occidentului. 

Identificat de noi, se reproduce aici pentru întâia oară. 


I. COMENTARII LA SCRISOAREA DIN „LE NORD“ (I-ul 
articol de fond în Timpul din 19 Februarie 1878, fără titlu). 


I. COMENTARII LA SCRISOAREA DIN „LE NORD“ (I-ul 
articol de fond în Timpul din 22 Februarie 1878, fără titlu). 

Sunt aci argumente cari se găsesc şi în Rusia pretinde retroce- 
darea Basarabiei. Astfel este ideea că Basarabia „în nici un caz 
n'a fost cucerită“ şi că armata rusească „se retrăgea în grabă, fiind 
chemată îndărăt de invaziunea napoleoniană“. Titulatura Basa- 
rabiei este explicată aici ca în Elementul istoric şi veniturile cari 
decid soarta poporului român. 

De asemenea sunt în art. din 22 Febr. 1878 fapte pe cari le 
va repeta în Basarabia II. Astfel sunt cele de sub anii: 1407, 
1420, 1421 şi 1475. 

y Identificate de noi, se reproduc pentru întâia oară în ediția 

e față. 


CONSERVATORII ŞI PROBLEMA BASARABIEI (al II-lea ar- 
ticol de fond în Timpul, 21 Februarie 1878, fără titlu). 

Eminescu desbate cu pasiune crescândă chestiunea Basarabiei. 
Aceleași expresii şi idei îi vin regulat sub condeiu. Ideea că Basa- 
rabia n'a fost cucerită cu sabia şi că ne-a fost răpită prin tra- 
dare am mai întâlnit-o în manuscrise, în Influenţa austriacă şi 
în Rusia pretinde retrocedarea Basarabiei. De asemenea ideea că 
pământul acesta ne aparţine de pe la începutul veacului al patru- 
sprezecelea se repetă în articolele lui Eminescu referitoare la pro- 
blema Basarabiei. Ideea de mituire la răpirea Basarabiei se allă 
în ms. 2264 pag. 282. = 

Sunt aici iarăşi expresii proprii lui Eminescu : „legi traduse din 
franțuzeşte, advocați fără pricini, clase istorice și pozitive, popor 

de ţărani mari şi mici“, precum şi forme ca: (limbajul) s'au înăs- 
prit, (partidul) care au introdus...“ etc. 
Identificat de noi, se reproduce aici pentru întâia oară. 


CHESTIUNEA DE DREPT A BASARABIEI (I-ul articol de fond 
în Timpul, 1 Martie 1878, fără titlu). 

Expresia „mucul condeiului“ se află aci ca şi în Influența 
austriacă. Asemenea se susține aci că nici Bucovina şi nici Basa- 
rabia n'au fost luate cu sabia, ci prin fraudă, idee expusă de Emi- 
nescu pretutindeni în Influenţa austriacă şi în manuscrise. (Vezi 
mss. 2264 pag. 31: „Basarabia dela Hotin pân'la mare a vândut-o 
un grec pentru bani; Bucovina a vândut-o un grec, dragomanul 
Moldovei, împreună cu capul Domnului €i...“, precum şi pag. 6, 
216, 282). Se repetă aci, ca în atâtea articole anterioare, că stăpâ- 
nirea română asupra ținutului până la Nistru începe din veacul al 
patrusprezecelea. (Vez: Rusia pretinde...) 

Forma „înşii“ este aci ca în atâtea articole ale lui Eminescu. 

Patarnitatea lui Eminescu este sigură. Acest articol are mare 
importanţă pentru identificarea autorului art. întitulat Basarabia. 

Identificat de noi, se reproduce întâia oară în ediția de faţă. 


BASARABIA : 
I. Numele şi întinderea ei (în Timpul, 3 Martie 1878, cu acest 


titlu). 

II. Veacul al cinsprezecelea (în Timpul, 4 Martie 1878, cu acest 
titlu). 

III.  Veacul al şaisprezecelea (în Timpul, 7T Martie 1878, cu acest 
titlu). 


IV.  Veacul al şaptesprezecelea (în Timpul, 8 Martie 1878, cu 
acest titlu). à a 

V. Veacul al optusprezecelea (în Timpul, 10 Martie 1878, cu 

acest titlu). 

VI. Veacul al nouăsprezecelea (în Timpul, 14 Martie 1878, cu 

acest titlu). 

In articolele de până aci din Timpul, Eminescu, ca redactor al 
ziarului, desbate problema politică a Basarabiei, dar cu cât o adân- 
cește, cu atât simte nevoia de a trata această chestiune cu toată 
amploarea pe care o impune momentul politic. Incă din articolul 
Conservutorii şi problema Basarabiei din 21 Februarie 1878, Emi- 


nescu scria: „Putem dovedi oricui cu documente şi cu istofia în 
mană, că (pământul de care e vorba) n'a fost nici cucerit cu sabia 
de Ruşi“. Asemenea în Chestiunea de drept a Basarabiei din 


1 Martie 1878: 

»Ingustimea spaţiului nu ne permite să desbatem astăzi cestiu- 
nea cu documente în mână. Intr'unul din numerele viitoare vom 
face-o însă.“ Şi acest articol se încheia cu următoarele cuvinte: 
„lată în câteva linii generale cestiunea de drept, pe care ne-o 
rezervăm a o expune pe larg în alte numere“. 

In adevăr, în cele şase capitole apărute între 3 şi 14 Martie 
1878, sub titlul Basarabia, se expune istoricul acestei provincii şi 
drepturile românești asupra ei. 

- Atât din dovezile sigure ce reies din articolele anterioare în care 

ele sunt anunțate, cât și din ele însele rezultă că Eminescu este 
| autorul acestor şase capitole ale studiului întitulat Basarabia. 
| Dacă este lucru stabilit că Eminescu este autorul articolului din 
1 Martie 1878, pe care noi l-am întitulat Chestiunea de drept a 
Basarabiei, este dela sine înţeles că și cele întitulate Basarabia 
sunt scrise tot de Eminescu, întrucât ideile principale, enunțate 
numai în cel dintâi, sunt desvoltate pe larg și în aceeași ordine în 
celelalte, ba chiar sunt redate cu aceleaşi cuvinte câte odată. 
In afară de aceasta, unele expresii, forme şi cuvinte ori idei 
proprii lui Eminescu se întâlnesc în aceste articole despre Basa- 
rabia cu prisos. 
In articolele întitulate Basarabia întâlnim următoarele forme şi 
expresii proprii lui Eminescu : „măsură“ (în loc de măsoară), „Sul- 
| tanul au voit și au însărcinat”, „fără cuvânt“, „lucruri pozitive“, 
„mutatis mutandis“, „în privirea“, „vom trebui“, „să premitem“, 
„de-a mirarea lucru cum s'au păstrat“ (această expresie o întâlnim 
în mss. 2264 pag. 25: „De-a mirarea lucru este cum...), „au scris“ 
(în loc de „a scris“), „cu asupra de măsură“ (întocmai ca în versul 
Fericit mă simt atuncea cu asupra de măsură din Călin, IV) 
„640.000 zi: şase sute patruzeci de mii“, „1370 tunuri, zi una mie 
trei sute şaptezeci“, „au stăruit“, „patria noastră străveche“ (întoc- 
mai ca în Conservatorii și problema Basarabiei din 21 Febr. 1878). 
Identificat de noi, se reproduce pentru întâia oară în ediţia de 
faţă. 


POETUL ŞI OMUL POLITIC (în Timpul, 2 Martie 1878, sub 
titlul Un răspuns rusesc). 
Expresii şi forme des întrebuințate de Eminescu se întâlnesc şi 
în acest articol: „în privirea“, „să măsure“, „tonul colegial a unui 
| om“, „corelat“, etc. Reproducem numai partea introductivă la Un 
| răspuns rusesc. 
Identificat de noi, se reproduce întâia dată în ediția de faţă. 


CONSECVENŢA OMULUI DE STAT (I-ul articol de fond în 
Timpul, 9 Martie 1878, fără titlu). 

Aceeaşi atitudine a lui Eminescu în chestia Basarabiei, așa cum 
o cunoaștem din articolele precedente. Se reia în parte tema din 
articolul Credința în trăinicia poporului român din 10 Februarie 
1878. Ca şi acolo, întâlnim aici: 

„Incă odată: vorba nu e dacă pierdem ori nu pierdem Basa- 
rabia ; vorba e cum o pierdem.“ 

Identificat de noi, se reproduce pentru întâia oară în ediția 
de faţă. 


CONCESIUNI ECONOMICE (în Timpul, 25 Martie 1878, cu 
acest titlu). 

Sunt aci expresii ca „vom premite“, „în privirea“, „nici credem“, 
apoi idei cunoscute la Eminescu despre breslele noastre, despre 
modernizarea mijloacelor de muncă, despre evrei şi despre politica 
liberalilor. a 

A fost reprodus în ediția Opere complete dela Iași, precum şi în 
alte ediţii ulterioare. 

TENDENŢE DE CUCERIRE (cu acest titlu în Timpul, 7T Aprilie 
1878). 

Stoa de-asupra-l schimbi, nu sufletul marea trecând-o“ este 
un vers din Horaţiu, care se găseşte în epistola tradusă de Emine- 
scu şi aflătoare în ms. sale (Către Bullatius). 

Expresia „limba cumpenei“ se află aici ca şi în art. Să facem un 
congres din Federaţiunea, 5/17 Aprilie 1810, scris de Eminescu sub 


pseudonimul Varro. Expresia: „a nu spera nimic şi a nu ne 
teme de nimic”, aminteşte versul din Glossa : „Nu spera și nu ai 
teamă“. 


Articolul a fost identificat de D. Murărașu și publicat în ediţia 
sa din Clasicii Români comentaţi. 


DOMNUL HOLBAN ȘI ARTHUR SCHOPENHAUER (cu acest 
titlu în Timpul, 9 Aprilie 1878). 

Acest articol este urmarea polemicii stârnite de Eminescu prin 
articolul Contestarea alegerii D-lui Maiorescu, din 8 Febr. 1878. 
Paternitatea lui este confirmată de Maiorescu în Istoria contem- 
porană a României pag. 163. 

Se reproduce pentru întâia oară în ediţia noastră. 

Ca urmare la acest articol, în 11 Aprilie 1878 apare tot în 
Timpul o notă datorită lui Eminescu şi pe care a reproducem aci. 


„In afacerea Holban-Schopenhauer am uitat a releva o aserţiune 
inexactă a d-lui deputat. D-sa se plânge, cum că d. Maiorescu 
într'o foaie a sa („Timpul“), i-ar fi adresat epitete, care în dic- 
ţionarul de sinonime întradevăr nu se găsesc sub vorba compli- 
ment. Dar tocmai împrejurarea aceasta ar fi trebuit să-l facă pe 
d. Holban să judece, că articolele „Timpului“ nu sunt şi nu puteau 
fi scrise sau inspirate de d. Maiorescu. 

Cel mai elegant scriitor român — care este fără contestare d. 
Maiorescu — se mişcă în genere pe un nivel, pe care d. Holban 
nu e de găsit şi fiindcă d. Maiorescu nu avea nici o trebuinţă 
să se coboare, precum nici d. Holban nu are putinţa de a se urca, 
rolul de a se ocupa cu filosofia d-lui Holbam cade asupra altcuiva, 
mai puţin însemnat decât d. Maiorescu. D. Maiorescu se află, din 
contra, în poziţia vrednică de invidiat de-a nu trebui să se ocupe 
de loc de ceea ce d. Holban sau alții de aceeaşi teapă, zic sau fac.“ 


BUCOVINA ŞI BASARABIA (cu acest titlu în Timpul, 11, 12, 13, 
14, 15, 16, 20, 21, 23, 25 şi 27 Aprilie, 6 şi 31 Mai, 1, 2, 4, 9, 22, 24 
şi 27 Iunie 1878). 
| Acest studiu este continuarea campaniei începută de Eminescu 
în articolele intitulate Basarabia, pentru dovedirea drepturilor Ro- 
mâniei față de pretențiunile rusești. De data aceasta problema 
este înfăţişată pe plan european, cu scopul de a solidariza marile 
puteri cu cauza românească. De asemenea se arată guvernului 
pi de urmat, invocându-se exemplul boierimii moldovene dela 
_ Expresia „vatra strămoşilor noştri“ se află aci ca în Rusia pre- 
tinde retrocedarea Basarabiei (Timpul, 25 Ianuarie 1878). 

Ideea din fraza următoare : „Vorba nu era dacă avem să pier- 

dem ori să nu pierdem Basarabia ; vorba era să ne păstrăm dem- 
nitatea, să ne arătăm vrednici de încrederea popoarelor dela apus, 
să nu o pierdem din vina noastră, să nu renunțăm de bună voie, 
să nu o vindem“, se găseşte la fel exprimată şi în Credinţa în 
trăinicia poporului român (Timpul, 10 Februarie 1878): „Dar dacă 
ne dăm bine seama, nici nu e vorba să pierdem ori să păstrăm 
Basarabia ; vorba e cum o vom pierde ori cum o vom păstra... 

Rusia voește să ne ia Basarabia cu orice preţ; noi nu primim 
nici un preţ. Primind un preţ, am vinde: și noi nu vindem 
nimic.“ 

Ideea despre misiunea istorică a poporului român exprimată în 
Bucovina şi Basarabia prin cuvintele: Nu voim decât să putem 
fi un strat de cultură în această parte înăsprită a Europei... 

Aruncaţi din întâmplare la răspântia, unde se ating cele trei 
lumi deosebite şi mai mult ori mai puţin învrăjbite, lumea mo- 
demnă, cea musulmană și cea muscălească, Românii, chiar în vir- 
tutea originii lor, sunt meniţi a reprezenta interesele ideilor , mo- 
derne şi a fi un strat de cultură deosebită, în care cele trei lumi 
se întâlnesc şi se împacă“, se află la fel exprimată în Misiunea 


noastră ca stat (Timpul, 2 Noembrie 1879): „Trebue să fim un 
strat de cultură la gurile Dunării; aceasta e singura misiune a 
statului român...“ şi în Contestarea alegerii D-lui Maiorescu (Tim- 


pul, 8 Februarie 1878) : „Misiunea statului român în afară era ca 
să formeze o despărţire între trei civilizaţii deosebite, între Austria 
şi Rusia pe de o parte, între Rusia şi Turcia pe de alta...“ 

Identificat de noi, studiul acesta s'a retipărit pentru întâia dată 
de noi în broșură separată, sub auspiciile Ministerului propagandei 
naţionale (BUCOVINA ȘI BASARABIA. Studiu îistorico-politic. 
Imprimeria Naţională, București 1941). 


MÂNDRIA DE A FI ROMÂN (I-ul articol de fond, în Timpul, 
16 Aprilie 1878, fără titlu). 

Acest articol se încadrează în seria acelora scrise de Eminescu 
privitoare la problema Basarabiei. 

Forma „popoare şi iarăşi popoare“ se mai intâlneşte în stilul 
lui Eminescu. Asemenea expresia „din Carpaţi şi din Hemu'. 

Idemtificat de noi, se reproduce pentru întâia oară în ediţia 
de faţă. 


ROADELE CONLUCRĂRII CU RUSIA (I-ul articol de fond în 
Timpul, 26 Aprilie 1878, fără titlu). 

Forme ca „Valurile de pământ a Plevnei“, „Mircea s'au despăr- 
tit“, „stricatu-s'au, apoi critica severă împotriva felului cum am 
întreținut armata în războiu, care-i asemănătoare cu cea din Doro- 
banţii (30 Dec. 1877), amintesc articolele anterioare ale lui Emi- 
nescu. Incursiunile istorice sunt obicinuite la Eminescu, iar pome- 
nirea lui lohn Falstaff se mai întâlneşte în art. ale lui Eminescu 
din „Curierul de Iaşi“. , y 

Articolul a fost menţionat de D. Murăraşu în Naționalismul 
pag. XXI, dar se reproduce de noi întâia oară. 


CONSECVENȚA CONSERVATORILOR ŞI A „TIMPULUI“ (al 
II-lea articol de fond în Timpul, 30 Aprilie 1878, fără titlu). 


- 

Paternitatea lui Eminescu se poate dovedi cu următorul pasaj : 
„Iară atunci, când organele rusești au început să pună la îndoială 
drepturile României asupra Basarabiei, nu ne-am pierdut răbda- 
rea, nu am devenit insolenţi faţă cu o puternică invazie, ci am 
arătat că poporul român niciodată nu a renunţat la drepturile sale 
asupra Basarabiei, şi că prin urmare nici astăzi nu are dreptul 
de a renunța.“ 

Articolele anterioare despre Basarabia am conchis că sunt scrise 
de Eminescu, iar în cel de faţă, cel ce confirmă acest lucru este 
de sigur Eminescu. 

Expresia „organul sibariţilor“ îl indică de asemenea pe Eminescu. 

Identificat de noi, se reproduce întâia oară în ediţia de faţă. 


DESBINAREA DINLĂUNTRU (I-ul articol de fond în Timpul, 
4 Iulie 1878, fără titlu). 

Intâlnim aceeaşi critică severă la adresa guvernului faţă de 
modul cum a fost tratată armata noastră în războiu, şi expresia 
„carialurile de scurgere“ la adresa presei liberale, atât de cunoscută 
în articolule lui Eminescu. Se aminteşte aici cu modestie campa- 
nia dusă pentru apărarea Basarabiei: „Timpul“ a publicat, despre 
drepturile de veci ale României asupra Basarabiei, un şir de arti- 
cole ştiinţifico-politice, cari, suntem fericiţi a spune fără mândrie, 
au făcut, după mărturisirea altora, epocă în desbaterea acestei 
dureroase cestiuni.“ 

Identificat de noi, se reproduce întâia oară în ediţia de faţă. 


PATRIOŢI „FĂRĂ PRIHANĂ“ (I-ul art. de fond în Timpul, 8 
Iulie 1878, fără titlu). 

„Drepturile de veci ale României asupra Basarabiei“, „canalurile 
de scurgere“, „odată cu capul nu dăm Basarabia“, „abstrăgânăd 
dela... „radicalii... a căutat necontenit“, sunt idei, expresii şi 
forme pe care le-am întâinit în articolele lu: Eminescu. 

Identificat de noi, se reproduce întâia oară în ediţia de faţă. 


DREPTURILE NOASTRE ASUPRA DOBROGEI (-ul articol de 
fond în Timpul din 2 August 1878, fără titlu). 


„Cu acest articol Eminescu“ începe seria de studii asupra organi- 
zării viitoare a Dobrog ii asupra drepturilor noastre istorice din 
provincia de peste Dunăre. 

Incursiunile istorice atât de obicinuite la Eminescu, bazate pe 
documente şi ideea că nici o palmă de pământ nu se poate vinde, 
redată în forma proprie, sunt cunoscute în articolele lui Eminescu. 


o ies de noi, se reproduce pentru întâia oară în ediţia de 
a. 


COLONIZAREA DOBROGEI (I-ul articol de fond î i 
4 August 1878, fără titlu). ERa RA NN 


Forme ca: „a căror binefaceri“, „patriarhatul au făcut tot ast- 
fel ‘s „Scaunul Roman au avut“, „Luther au introdus în biserică 
limba naţională“, şi expresii ca: „cu de prisos“, „am premis“, 
„capetele seci“, „pospă:ala radicalilor“, „diurnași“, „introducerea 

orbească a codului Napoleon“, precum şi ideea că: „Numai o sectă 
fără de patrie şi fără de simţ istoric, numai cetăţenii liberi, egali 
şi înfrăţiţi ai universului întreg, numai republica universală, repre- 
zentată la noi prin urmaşii fanarioţilor, C. A. Rosetti şi a., a putut 
da mână de ajutor unui element străin, a cărui tendinţă este nimi- 
cirea noastră naţională“, sunt cunoscute la Eminescu în manu- 
scrise, articole și studii precis identificate ori semnate. 
Identificat de noi, se reproduce întâia oară în ediţia de faţă. 


ILUZIILE SOCIALISTE (-ul articol de fond în Timpul, 6 Au- 
gust 1878, fără titlu). 

Menţionat de D. Murărașu şi publicat în ediţia sa din Clasicii 
Românii comentaţi sub titlul Libevulismul socialist, acest articol, 
care conține cuvinte și expresii proprii lui Eminescu: „părinţea- 
scă“, „suma de cunoştinţe“, „consista“, „închirciţi fizicește și inte- 
lectual”, „superfluenţa“, „renumita disproporţie, formulată de Mal- 
thus“, este reprodus în întregime în ediţia noastră, căci acolo se 
publicase necomplect. Ni sa părut mai potrivit titlul dat de noi, 
pe care l-am scos din fraza : „Iluziile economice a sectei socialiste 
s'a lăţit însă şi în state, în care nau rațiune de a fi“. 


ANEXAREA DOGROGEI (cu acest titlu în Timpul, 19 August 
1878). 

In acest articol se arată că chestiunea proprietăţii din Dobrogea 
a fost tratată în Timpul dela 4 August 1878, întrun articol pe 
care noi l-am atribuit lui Eminescu şi l-am întitulat Colonizarea 
Dobrogei. 

Expresia „ni se rupe o bucată din patria noastră străveche“ o 
întâlnim şi în articolul Conservatorii și problema Basarabiei, din. 
21 Februarie 1878 şi mai ales în BASARABIA, VI Veacul al nouă- 
sprezecelea, a cărui paternitate am văzut că este indiscutabilă. 

Forme şi expresii ca „părințească“, „în această privire“, „ab- 
străgând“, „nici se supără nici bănueşte“, „ni le-a impus alţii“, 
„cele mai multe a pierit fără de urmă“, „popoare care a trecut 
prin ţările noastre“, pledează şi ele pentru paternitatea lui Emi- 
nescu. 
> d = cati de noi, se reproduce pentru întâia oară în ediţia. 

faţă. 


NECESITATEA UNEI CONSTITUANTE (l-ul art. de fond în 
Timpul, 20 August 1878, fără titlu). 

In primele rânduri se arată legătura acestui articol cu cel din 
19 August 1878, ceea ce arată că este scris de același redactor, Emi- 
nescu. Afară de aceasta, forme şi expresii ca: „pe deapururea“ 
(ca în articolul precedent), „nici au fost nici sunt persecutați“, „în 
privirea“, „bourul Dragoşizilor“* (ca în Chestiunea de drept a Basa- 
rabiei, a căru: paternitate este indiscutabilă), „uzurpat-am noi“, 
ai e a oare“, etc., ne arată pe Eminescu ca autor sigur al acestui 
articol. 

P pa e de noi, se reproduce pentru întâia oară în ediţia de 
aţă. 

BARBARIA NOASTRĂ ȘI ORGANIZAREA VIITOARE A DO- 
BROGEI (I-ul articol de fond în Timpul, 23 August 1878, fără 
titlu). 

Este continuarea polemicei din articolele anterioare despre Do- 
brogea şi unitatea lor de concepţie şi de expresie ne dă siguranţa 
paternităţii lor. Este în acest articol, pe lângă expresii proprii lui 
Eminescu  („grecotei vicleni“, „advocaţi fără pricini“, „dascăli 
proşti“, „instituţii copiate de pe cele străine“, „proletari cu patru 
clase primare) una care se întâlneşte într'o scrisoare manuscrisă a 
lui Eminescu: „canalia liberală..“ Finalul acestui articol este 
identic cu cel din articolul precedent. 

Identificat de moi, se reproduce întâia oară în ediţia de faţă. 


PRIMEJDIA PARTIDELOR POLITICE ȘI NECESITATEA UNEI 
MÂNI DE FIER (1-ul articol de fond în Timpul, 31 August 1878, 
fără titlu). 

Pe lângă expresii ca: „în privirea“, „naturi catilinare“, „cu de 
prisos“, „patria străveche“ şi idei critice cunoscute la adresa par- 
tidelor politice, des folosite de Eminescu, sunt aici alte câteva care 
determină paternitatea sigură a articolului: „Ce li-e lor Hecuba ?“ 
ca în articolul România şi Austro-Ungaria (Curierul de Iaşi, 1816), 
„(Interesul european)... e ca să existe o fășie de pământ între 
Rusia, Austria și noile formaţiuni ale foastei Turcii“, idee pe care 
Eminescu a mai exprimat-o, aproape în aceeași formă, în articolul 
Contestarea alegerii D-lui Maiorescu (Timpul, 8 Febr. 1878) a cărui 
paternitate este stabilită de Maiorescu, precum am arătat cu ocazia 
acelui articol. 

Identificat de noi, se reproduce pentru întâia oară în ediţia de 
faţă. 


POLEMICA CU „ROMÂNIA LIBERĂ“ (I-ul articol de fond în 
Timpul, 2 Septembrie 1878, fără titlu). 

Eminescu amintește în treacăt teoriile sale despre natura statu- 
lui pe care le-am mai întâlnit în articolele precedente şi în special 
în cele grupate sub titlul Icoane vechi şi icoane nouă. 

Fraze din acest articol se află în ms. 2264, pag.. 299—300. 

Este continuarea polemicei cu privire la organizarea Dobrogei şi 
a celor expuse de Eminescu în articolul Primejdia part. politice. 

A fost reprodus numai în mică parte de D. Murăraşu în ediţia 
sa din Clasicii Români comentaţi, sub titlul Din filosofia dreptului. 
D-sa afirmă că a lăsat la o parte sfârşitul articolului. In reali- 
tate a lăsat la o parte aproape patru cincimi din articol. 

Noi l-am reprodus în întregime și i-am dat un titlu care ni se 
pare mai potrivit cu conţinutul lui. 


CA LA NOI LA NIMENEA (cu acest titlu în Timpul din 12 Sep- 
tembrie 1878). 

Ideile și expresiile din acest articol sunt proprii lui Eminescu. Se 
întâlnesc în toate articolele lui politice în cari critică reaua noas- 
tră organizaţie de stat. 


k mate de noi, se reproduce pentru întâia oară în ediţia de 
aţă. 


NOTE 603 


SE VINDE O PARTE DIN PAMÂNTUL PATRIEI (I-ul articol 
de fond în Timpul din 16 Septembrie 1878, fără titlu). 

Ideea că Basarabia este vândută iarăşi de un fanariot și de 
tovarășii lui, ca odinioară la 1812 și ca Bucovina, am întâlnit-o în 
ms. 2264, precum şi în articolele anterioare aie lui Eminescu 
despre Basarabia. 

Identificat de noi, se reproduce pentru întâia oară în ediţia de 
faţă. 


ROMÂNII PENINSULEI BALCANICE (cu acest titlu în Timpul 
din 26 Septembrie 1878). 

Expresii ca „munca de Sisif“, pe care am mai întâlnit-o în ms. 
lui Eminescu — vezi diferitele rapoarte către prefecţi în calitatea 
lui de revizor școlar, „suta a unsprezecea“, „în privirea“, „deadrep- 
tul stricăcioase“, etc., sunt des folosite în articolele lui Eminescu. 

Identificat de noi, se reproduce pentru întâia oară în ediţia de 
faţă. 


LIBERALII ȘI CONSERVATORII FAȚĂ CU INTERESELE 
"ȚĂRII (-ul articol de fond în Timpul, 27 Septembrie 1878, fără 
titlu). 

Ideea că organizaţia socială introdusă la noi de liberali este 
prea costisitoare pentru un popor agricol şi că viaţa unui popor 
e supusă la legi fizice, e des întâlnită la Eminescu. 

Expresii ca „proletariat al condeiului“, „avocaţi aspiranţi la 
funcțiuni“, „acel noian de profesii liberale“, „mici avere au, nici 
Ştiinţă au“ şi părerea că participarea la guvern implică sacrificii 
personale pentru conservatori, sunt cunoscute la Eminescu. 

Identificat de noi, se reproduce pentru întâia oară în ediţia de 
faţă. 


E TRIST ȘI RUȘINOS (al II-lea articol de fond în Timpul, 28 
Septembrie 1878, fără titlu). 

Toate invectivele obicinuite până aci la Eminescu sunt îngrămă- 
dite în acest articol, care este produsul unui suprem acces de 
indignare. Despre V. A. Uioellilite pronunţă întocmai ca în ma- 
nuscrisul Tinerimea franțuzită, unde îl acuză că a uzurpat numele 
Vornicului Țării de sus. 

+ Identificat de noi, se reproduce pentru întâia oară în ediția de 
aţă. 


COMEDIA MINCIUNII (I-ul articol de fond în Timpul, 30 Sep- 
tembrie 1878, fără titlu). 

Ca şi în articolele din 20 şi 30 August 1878, se arată că actualele 
Camere au fost alese pe baza unui program care privea alte pro- 
bleme decât cele care sunt acum la ordinea zilei. 

Și aici întâlnim expresii ca: „hidoasa pocitură“,  „diurnași“, 
„cumularzi“, „cartofori de meserie“, „putrejunea corupţiunii pu- 
blice“, etc., atât de des folosite în celelalte articole atribuite până 
acum lui Eminescu. 

4 Identificat de noi, se reproduce pentru întâia oară în ediția de 
aţă. 

ORGANIZAREA DOBROGEI (l-ul articol de fond în Timpul, 
5 Octombrie 1878, fără titlu). 3 

Ideea de a se consulta populaţia din Dobrogea o expune Emi- 
nescu aci ca şi în celelalte articole privitoare la această provincie. 
De asemenea se repetă aci critica modului cum am îngrijit armata 
în războiu, aşa ca şi în Dorobanţii şi Desbinarea dinlăuntru. 

Comparaţia cu Eldorado şi expresii ca: „patria străveche“, „lipi- 
tori şi cenuşeri“, „cavaleri de industrie, diurnași şi cumularzi“, etc. 
sunt proprii articolelor lui Eminescu în Curierul de Iaşi, în Timpul. 
şi în manuscrise. 

Identificat de noi, se reproduce aci pentru întâia oară. 


PIERDEREA BASARABIEI ȘI TĂCEREA PRESEI LIBERALE: 
(I-ul articol de fond în Timpul, 6 Octombrie 1878, fără titlu). 

Sunt aci expresiile: ..neagra străinătate, stâlpi de cafenele“, ca 
în Doina și Satira III, afoi idei şi cuvinte uzitate de Eminescu în 
alte articole ale sale. 

Ident:ficat de D. Murăraşu în Naționalismul lui Eminescu, pag. 
XXI, se reproduce aici pentru întâia oară. 


OȘTIREA ROMÂNĂ (I-ul articol de fond în Timpul 8 Octom- 
brie 1878, fără titlu). 

Expresii şi idei ca: „legi şi instituţii introduse cu deridicata“, 
„țăranul formează singura clasă productvă în România“, „domnia 
frazei şi a pospăelii“, „România o nouă Americă“, „plebea de sus“, 
„Sibaris“, etc arată că şi acest articol este scris de Eminescu. 

Identificat de D. Murăraşu în Naționalismul pag. XXI, se re- 
produce pentru întâia oară în ediția de faţă. 


NORME PENTRU ORGANIZAREA DOBROGEI (al II-lea arti- 
col de fond în Timpul, 11 Octombrie 1878, fără titlu). 

Este aci continuarea polemicei privitoare la organizarea Dobro- 
gei din articolele anterioare. Expresii şi cuvinte ca: „diurnaşi“, 
„cumularzi“, „postulanţi“, „în privirea“, şi ideea că »țările noastre 
wau avut dela fondarea lor şi până în suta a optsprezecea nici un 
cod scris (codicele Vasile Lupu şi Mateiu Basarab nu s'au aplicat 
niciodată)“ sunt ale lui Eminescu. 


h o r de noi, se reproduce pentru întâia oară în ediția de 
aţă. 


MINCIUNILE „ROMÂNULUI“ (I-ul articol de fond în Timpul, 
12 Octombrie 1878, fără titlu). 

Ideea că „ţăranul nostru fie proprietar mare, fie mic, e singurul 
producător în această țară“, precum şi expresii şi forme ca: ,„Tim- 
pul", zi „Timpul“, nici le combatem, nici le aprobăm, pe deapu- 
rurea, am trebui, progenituri importate a Fanarului“, sunt cu- 
noscute la Eminescu. 


à e de noi, se reproduce pentru întâia oară în ediția de 
aţă. 


ORGANIZAREA DOBROGEI ȘI TINERIMEA NOASTRĂ FRAN- 


ADAYA (-ul articol de fond în Timpul, 21 Octombrie 1878, fără 
u). 


NOTE 605 


Eminescu susține aici ideile din articolele precedente privitoare 
la organizarea vieţii sociale şi culturale în Dobrogea. 

Foarte multe idei și expresii din acest articol se află întocmai 
şi în manuscrisul 2258 despre Tinerimea franțuzită. 


Apoi idei şi expresii ca: „regulamente şi legi traduse cuvânt 
din cuvânt din franţuzește“, „generaţia actuală de postulanţi, cu- 
mularzi şi diurnaşi“, „tăind câinilor frunză prin Paris“, „băieţii 


ce mai blegi, și cei mai târzii la minte“, „o cultură câştigată prin 
cafenelele Parisului“, etc., foarte des întâlnite în manuscrise şi în 
articolele a căror paternitate este absolut indiscutabilă, ne fac 
dovada paternităţii lui Eminescu. Putem trage încă odată con- 
cluzia sigură că articolele de până aci privitoare la organizarea 
Dobrogei sunt scrise de Eminescu. 

Menţionat de D: Murăraşu în Naționalismul, pag. XXII, se re- 
produce pentru întâia oară în ediţia de faţă. 


LIBERALISM ŞI CONSERVATISM (-ul articol de fond în 
Timpul, 8 Noembrie 1878, fără titlu). 

Expresia „belum omnium contra omnes“, foarte des întrebuin- 
tată de Eminescu în Influenţa austriacă, precum şi idei privitoare 
la organizarea societăţii omenești asemănătoare cu cele exprimate 
în Influența austriacă, ne îndreptăţesc să tragem concluzia că Emi- 
nescu este autorul şi al acestui articol. 

Reprodus de D. Murăraşu în ediţia sa din Clasicii Români co- 
mentuţi sub titlul Liberalism şi conservatism, noi îl retipărim îm- 
preună cu finalul care, acolo, fusese lăsat la o parte. 


HINC ILLAE LACRIMAE (I-ul articol de fond în Timpul, 25 
Noembrie 1878, fără titlu). 

Și în articolele precedente am întâlnit ideea exprimată de Emi- 
nescu despre faptul că actuala Cameră — aleasă pe baza unui 
program limitat — a hotărît sau are a hotărî asupra unor pro- 
bleme care o depăşesc: cesiunea Basarabiei, încorporarea Dobro- 
gei şi chestiunea evreiască. De asemenea înfăţişarea anatomică 
a Camerei este făcută în stilul cunoscut al lui Eminescu. 

Finalul articolului ni s'a părut potrivit ca titlu. Acest dicton 
latinesc se află şi în articolul Polemica cu Steaua României. 

4 "pa de noi, se reproduce pentru întâia oară în ediţia de 
aţă 


CAUZA RELELOR NOASTRE: LIPSA DE MUNCĂ (I-ul arti- 
col de fond în Timpul, 9 Decembrie 1878, fără titlu). 

Aceeași idee despre tendinţa de parvenire la tinerimea noastră 
ca în articolul Organizarea Dobrogei și tinerimea franţuzită, aceeași 
şarjă la adresa advocaţilor ca în atâtea articole ale lui Eminescu 
şi expresii proprii lui Eminescu: „pita lui Vodă“, „mutatis mu- 
tandis“, etc. 

Menţ: onat de.D. Murăraşu, în Naționalismul, pag. XXII, se repro- 
duce aici pentru întâia oară. 


4 : 
PSEUDO-URECHI I-ul articol de fond în Timpul, 17 Decem- 
brie 1878, făäră=titl 

Cunoaştem din manuscrisul 2258 despre Tinerimea franţuzită 
invectiva lui Eminescu la adresa lui V. A. Ureche: „Cum de 
limba vrednică a lui Nistor şi Grigorie Urechi e pusă pe fugă de 
jargonul franco-bulgăresc a lui Vasile Alexandrescu, care spre 
ironia nevredniciei noastre au uzurpat asemenea numele Vornicu- 
lui "Ţării de sus?“ 

Aceeaşi idee e reluată în articolul de faţă, unde întâlnim şi 
forme ca: „am trebui“, pluralul „s'a metamorfozat şi a sosit“ 
precum şi dictonul latinesc „ex ungue leonem“ des întrebuințate 
de Eminescu. 

Acuzaţiile ce se aduc aci lui V. A. Ureche se găsesc şi în ma- 
nuscrisul 2264, pag. 263—282. Dăm un singur exemplu: „D-sa a 
rectificat numele vornicului Urechi, ca și Rosetti Basarabia, a rec- 
tificat scrierile lui Lope de Vega şi ale lui Ascoli...“ 

Identificat de noi, se reproduce pentru întâia oară în ediţia de 
faţă. 


APĂRAREA MONARHIEI (-ul articol de fond în Timpul, 20 
Decembrie 1878, fără titlu). 

Ideea monarhică formează unul din stâlpii cei mai puternici ai 
sistemului de gândire politică la Eminescu, expus încă din In- 
fluenţa austriacă. Rolul monarhului l-a preocupat acolo arătând 
că ţările române atât timp au progresat cât au avut un Domn sta- 
bil, un monarh, cu domnie de durată lungă şi cu voinţa luminată 
de a conduce și de a păstra echilibrul între clase. Tot în Influenţa 
austriacă arăta deosebirea între republică și monarhie-insistând 
asupra rosturilor bimefăcătoare ale celei din urmă în trecutul glo- 
rios al ţărilor române. Idei și expresii din acest articol se întâl- 
nesc în ms. 2264 la pag. 425 şi următoarele. 

4 Idenţificat de noi, se reproduce pentru întâia oară în ediţia 

e față. 


REACȚIONARISM ŞI LIBERALISM IN ROMÂNIA (-ul art. 
de fond în Timpul, 5 Ianuarie 1879, fără titlu). 

Se reiau aici criticile aduse contra reformatorilor noştri, așa 
cum le-am văzut în atâtea articole anterioare şi se laudă atitu- 
dinea înţeleaptă a conservatorilor. 

Articolul se închee cu repetarea celor susţinute în articolul din 
20 Decembrie 1878. In afară de acestea, articolul abundă de ex- 
presii şi forme proprii lui Eminescu, ca: „te ţii grapă de...', „pita 
lui Vodă“, „generaţie de advocaţi“, „mânţinerea“, etc. 

Memnţionat de D. Murărașu în Naționalismul, pag. XXIII, se re- 
produce pentru întâia oară în ediţia de faţă. 


INEGALITATEA NATURALĂ (l-ul art. de fond în Timpul, 9 
Ianuarie 1879, fără titlu). 

1deea că sunt mulţi oameni care vor să câștige totul fără muncă 
şi că statul este pentru aceștia o materie de exploatat, folosirea 
teoriei lui Malthus după care populaţia se înmulțește în pătrat 
pe câtă vreme mijloacele de existenţă se îndoesc numai, de ase-— 
menea că statul e un product al naturii, nu al raţiunii omenești, 
sunt idei cunoscute ale lui Eminescu. răspândite în mai toate arti- 
colele sale dela Timpul. 


NOTE 607 


Identificat de noi, articolul se reproduce pentru întâia oară 
în ediția de faţă. 


PARALELĂ INTRE LIBERALII ȘI CONSERVATORII ROMÂNI 
-ul art. de fond în Timpul, 12 Ianuarie 1879, fără titlu). 

Se reia aci şi se desvoltă ideile susținute în articolul din 20 
Decembrie 1878. „Statul, acest gingaş organism ca tot ce produce 
înţeleapta natură“, şi atâtea alte idei şi expresii proprii, arată 
că articolul este scris de Eminescu. Se pot identifica aci fraze în- 
tregi din ms. 2264. 

Menţionat de D. Murăraşu în Naționalismul, pag. XXIII, se re- 
produce pentru întâia oară in ediţia de faţă. 


RESPONSABILITATEA PUTERILOR IN STATUL ROMÂN 

..O FICȚIUNE (I-ul art. de fond în Timpul, 18 Ianuarie 1879, fără 
titlu). 

Ideile constituţionale dim articolul din 20 Decembrie 1878, care 
se reiau aci şi se desvoltă, precum și expresiile proprii lui Emi- 
nescu, determină paternitatea sigură a acestuia. 

Menţionat de D. Murăraşu în Naționalismul, pag. XXIII, se re- 
produce pentru mtata Oase în ediţia de faţă. 


TOT LIPSA DE RESPONSABILITATE (1-ul art. de fond în 
Timpul, 30 Ianuarie 1879, fără titlu). 

Ideea că „statul este şi rămâne un product al naturii“ este pro- 
prie lui Eminescu: Asemenea întâlnim aci expresii ca „nici ştim“, 
„bal Mabille“, ori forme ca „a venit roşii la putere“. 

Menţionat de D. Murăraşu în Naționalismul, pag. XXIII, se re- 
produce întâia oară în ediţia de faţă. 


a FALIMENTUL LIBERALISMULUI ROMÂN (I-ul art. de fond 
în Timpul, 20 Februarie 1879, fără titlu). s 

Idei şi expresii ca acestea: „statul rațional al mizeriei şi am- 
bițiilor personale în locul statului național şi natural“, „în privi- 
rea“, „neadevărul și pospăiala“, „nici se scria, nici se vorbea“, 
„imputări târzie“, această formă de plural la adjective femenine 
care aminteşte de „pânze argintie“ din poezia Melancolie, etc. 
ne îndreptăţesc suficient să atribuim acest articol lui Eminescu. 
P ze ua de noi, se reproduce pentru întâia oară în ediţia de 
aţă. 


J SCURTĂ COMPARAȚIE INTRE IERI ŞI AZI (I-ul art. de fond 
în Timpul, 22 Februarie 1879, fără titlu). 

„Origina traco-romană“, „proletarii condeiului“,  „cenuşerii“, 
„sau înmulţit cu. asupra de măsură“, „au făcut sprafcă“, „sans, 
phrase“, „opoziţia s'au arătat“, „cingătoare de cânepă împrejurul * 
gâtului“, „poetul au înfierat“, şi alte jdei şi expresii cunoscute la 
Eminescu, ne determină să atribuim acest articol marelui scriitor. 
că Pe natale dă expresia „100 zi o sută“ ca în multe alte articole 

e lui. 

A ÎS open de noi, se reproduce pentru întâia oară în ediţia de 
aţă 

REVIZUIREA ART. 7 (I-ul art. de fond în Timpul, 27 Februarie 
1879, fără titlu). 

Am văzut că în articolul din 20 Februarie Eminescu arată că 
prin revizuirea art. 7, Constituția noastră — produs al demago- 
giei și al liberalismului extrem — a ajuns la ultimele consecințe 
ale „absurdităţii ei. Ideea este reluată în articolul de față pentru 
a trage concluzia că e nevoie în România de o mărire „a autori- 
tăţii statului în defavorul nelimitatei libertăţi individuale“, ceea 
ce duce la asigurarea naţiei româneşti împotriva pericolului 
'evreesc. 

Abundă şi aici expresii și cuvinte des întrebuințate de Emi- 
nescu: „a se mănţținea“, „duplicitatea şi mizeria advocăţească“, 
„elementul evreesc, scursura cea mai flămândă, cea mai lipsită 
de scrupule...“, „ducerea ad-absurdum“, „cetățeni a căror venit“, 
„în privirea“, etc. - 

Menționat. de D. Murărașu în Naționalismul, pag XXIII, se re- 


produce pentru întâia oară în ediția de față. 


POLEMICA CU RADICALII (I-ul art. de fond în Timpul, 22 
Martie 1879, fără titlu). 

Modul de discuțiune: ad rem şi ad hominem este înfățișat ca 
în Observații critice din 12 August 1877, articol în care Emi- 
nescu ia apărarea Logicei lui Maiorescu. Intâlnim de asemenea 
expresii ca: „mlaștină americană pentru scurgerea elementelor 
nesănătoase din alte ţări“, „târzii la minte“, „minţi radicale“, 
„Americă nouă“, „mlaștină de scurgere“, „logomachia“ (aceasta 
din urmă se află în ms. 2264 pag. 36) ete. cunoscute la Eminescu. 
, a... de noi, se reproduce pentru întâia oară în ediţia 

e faţă. 


PANGLICĂRIA LIBERALĂ ȘI VERTEBRATELE DIN SFA- 
tă ȚĂRII (I-ul art. de fond în Timpul, 24 Martie 1879, fără 
itlu). 

Aceleași invective la adresa radicalilor liberali din Sfatul ţării 
ca în Scrisoarea III: „stâlpi de cafenele“, „strânsură nevrednică 
de palavragii şi de naturi catilinare“, etc., ori expresii ca „povești 
scrise pe apă“, care aminteşte de Scris. II „vre-o istorie pe apă“, 
„negustoria de principii“, etc. Finalul interogativ atât de obici- 
nuit la Eminescu. 

. G de noi, se reproduce pentru întâia oară în ediția 

e față. 


AFACEREA MIHALESCU-WARSZAWSKY (I-ul art. de fond 
în Timpul, 18 Aprilie 1879, fără titlu). 

Aproape fiecare cuvânt din acest articol atestă paternitatea lui 
eminesciană. 
i n cat de noi, se reproduce pentru întâia oară în ediția de 
aţă. 


SECTA ROŞIE ŞI EVREII (l-ul art. de fond în Timpul, 4 Mai 
1879, fără titlu). 
Acuzaţia adusă de Eminescu Liberalilor că nu au o atitudine 

consecventă față de problema evreească, este susținută şi aici ca 
în atâtea alte articole ale sale. Intâlnim şi aici cunoscutul său 
vocabular şi forme ca: „a mănţine“, „s'au prăsit soiul de oameni“, 
„Sau prăsit secta roşie“, „naturile catilinare“, „semnele cele mai 
caracteristice a decăderii fiziologice“ etc. 

Identificat de noi, se reproduce pentru întâia oară în ediţia de 
față. 


STĂPÂNIREA STRAINILOR PE PĂMÂNTUL ROMÂNESC (al 
II-lea articol de fond în Timpul, 18 Mai 1879, fără titlu). 

Este frecventă la Eminescu admiraţia pentru epoca lui Matei 
Basarab. Aici constatăm aceiaşi idee că liberalii „de treizeci de 
ani — dela 1848 — se trudesc să curme desvoltarea noastră na- 
țională şi să facă pe pământul românesc un stat cosmopolit“. 

De asemenea totdeauna Eminescu face deosebire între luptătorii 
idealişti dela 1848: „Bălcescu, Eliad, Bolintineanu, Alecsandri, C. 
Negri şi ceilalţi inauguratori ai epoce: moderne“ şi „compania de 
exploatare organizată de d-nii C. A. Rosetti şi I. C. Brătianu“. 

Identificat de noi, se reproduce pentru întâia oară în ediţia 
de faţă. 


CESTIUNEA ISRAELITA: 

I Uzura (în Timpul, 24 Mai 1879, cu acest titlu). 

II. Rezultate ale uzurei în România (în Timpul, 12 Iunie 1879, 
cu acest titlu). 

III Industrie şi comerţ (în Timpul, 13 Iunie 1879, cu acest titlu). 

IV Regularea relaţiunilor Evreilor în Prusia (în Timpul, 21 
Iunie 1879, cu acest titlu). 

Atât în Curierui de Iaşi cât şi în Timpul, Eminescu a tratat 
problema evreească în diferite articole. Cu ocazia revizuirii art. 
1 din Constituţie reia chestiunea şi o tratează din toate punctele 
de vedere şi mai ales sub aspectul economic. In acest spirit scrie 
studiul Cestiunea israelită. 

In manuscrisul 2264, la pag. 365, se află scris titlul general: 
Cestiunea usraelită şi începutul capitolului FI Rezultate ale uzurei 
în România. 

Capitolele I, II şi III au fost retipărite în Opere complecte 
(Iaşi). 

Capitolul IV (Regularea relațiunilor Evreilor în Prusia) se re- 
produce pentru întâia oară în ediția de față. 

Nu e nicio îndoială în privința paternității acestor articole. 

Mite Kremmitz, în Amintiri fugare, scrie următoarele : 

„Eminescu scria zilnic cele mai violente articole contra Evreilor“ 
(Convorbiri Lit. Ian. şi Febr. 1933). 


CAMERELE DE REVIZUIRE ȘI ART. 7 (I-ul articol de fond 
în Timpul, 25 Mai 1879, fără titlu). m 

In introducerea acestui articol citim: „Infiorătoare întradevăr 
sunt amănuntele aduse de noi în numărul de ieri, în privirea 
purtării Evreilor din Galiţia şi Bucovina față cu populațiunile 
autohtone...“. 


M. Eminescu: Opera Politică, vol. 1 39 

 Intr'adevăr, în numărul dela 24 Mai, Eminescu a tipărit Uzura, 
primul capitol din Cestiunea israelită. 

Ideea pericolului evreesc din Cestiunea israelită îl preocupă şi 

A aici pe Eminescu şi în afară de aceasta forme şi expresii ca: 

„adunături fără de patrie din câte şi patru colțurile lumii, „în 
privirea“, „postomanie“, „rezultatele fioroase a dominaţiunii jido- 
vești“, sunt proprii lui Em. iar finalul acestui articol aminteşte 
sfârşitul poeziei Doină. 

Articolul a fost retipărit în Opere complete (laşi), în mod arbi- 
trar înglobat în cel intitulat de Eminescu Uzura. 


CONSERVAREA NAȚIONALITĂŢII... SUPREMA LEGE (-ul 
articol de fond în Timpul, 27 Mai 1879, fără titlu). 

Sunt aici idei şi expresii pe care le cunoaştem din ciclul de 
articole Icoane vechi și icoane nouă, precum şi din altele în care 
Eminescu, condamnând spiritul nostru de „pospăială şi artificia- 
litate‘, de imitație şi americanism, se ridică energic împotriva 
acelei părţi din naţia noastră care, „cu fraze şi măguliri, trage 
pe sfoară clasele muncitoare şi pozitive ale poporului, trăind de 
pe spinarea lui fără a-l compensa prin nimic“. 

„Tirierii noştri au luat drept bun tot ce se poate ceti în câţiva 
ani în autori francezi şi germani“, „s'au introdus cu toptanul 
legi străine“, sunt idei adesea întâlnite în articolele lui Eminescu. 
Tot astfel forme ca „înşii“, „nici ştiau, nici aveau“, etc. sunt 
cunoscute la Eminescu. Asemenea aflăm aci expresia „sans 
phrase“ ca în articolul Scurtă comparaţie între ieri şi azi. 

Aluzia privitoare la „o samă de avocaţi buni, cu darul vorbirii“ 
l-a determinat probabil pe Maiorescu să scrie în Insemnări zil- 
nice pag. 324, sub 1/13 Iunie 1879: „Articol al lui Eminescu în 
cestiunea evreească în contra mea și după asta (eu) totuși aceeaşi 
simpatie pentru el, poate mai puternică“. 

Articolul a fost retipărit în Opere complete (laşi) şi înglobat în 
mod arbitrar în cel întitulat Uzura. 


CĂLAĂII ALIANȚEI ISRAELITE (I-ul articol de fond în Timpul, 
6 Iunie 1879, fără titlu). 

Epresii ca: „cu de prisos“, „orice venitură“, „în privirea“, duce- 
rea „ad absurdum“, se întâlnesc des în articolele lui Eminescu, 
iar lupta aprigă ce a dus împotriva alianţei israelite şi a evreilor 
este cunoscută încă din activitatea ziaristică dela Curierul de Iaşi. 
Şi critica adusă guvernului liberal pe tema trădării intereselor 
naţionale în favoarea Evreilor este cunoscută la Eminescu 
P =~ de noi, se reproduce pentru întâia oară în ediția 

e față. ; 


ROADELE DEMAGOGIEI NOASTRE (I-ul art. de fond în 
Timpul, 8 Iunie 1879, fără titlu). 

Idei şi expresii ca acestea: „pierderea unei părți din moşia 
străveche a Moldovei“, „proletari flămânzi şi cu totul improduc- 
tivi“, „ducere ad absurdum“, „deşi nu ştim şi nici putem şti“, 
„cată să admitem“, „abstracție făcând dela cestiunea israelită“, „pe | 

de-apururea“, precum şi forme ca „lipsa oricărui protest a mini- 
ştrilor“, sunt foarte des întâlnite în articolele lui Eminescu. 

Menţionat, de D. Murăraşu în Naționalismul, pag. XXIII, se re- 
produce pentru întâia oară în ediţia de faţă. 


STATISTICA OVREILOR CÂND VINE? (cu acest titlu în 
Timpul, 8 Iunie 1879). 

Aceiaşi problemă a pericolului evreesc din Cestiunea israelită 
îl preocupă aci pe Eminescu şi în multe rânduri se referă la cele 
scrise în articole anterioare privitoare la condiţiile impuse Ro- 
mâniei prin tratatul dela Berlin. Sunt aci reproduse cuvintele : 
„In timp de cinci ani de zile s'au vândut în Galiţia vre-o 800.000 
averi imobiliare...“ întocmai ca în art. Camerele de revizuire şi 
art. 7. 

Articolul a fost reprodus în Opere complete (laşi). 


CINISMUL LIBERALILOR (l-ul articol de fond în Timpul, 
10 Iunie 1879, fără titlu). 

Expresii ca „redactorii foii bărbierilor franţuji“, „calfele de bär- 
bieri dela Renaşterea“, „suta întâia“, „şi-a mănținut“, apoi şarja 
cunoscută la adresa celor cari sunt medaliați după ce au insultat 
pe Domnitor, sunt cunoscute în articolele lui Eminescu. 

Identificat de noi, se reproduce pentru întâia oară în ediția 
de față. 


NAPOLEON IV (l-ul art. de fond în Timpul, 16 Iunie 1879, 
fără titlu). 

Inceputul acestui articol dovedeşte că Eminescu este autorul 
lui: „Ocupați cu strângerea de material în cestiunea israelită şi 
tratând-o noi înşine cu toată paza cuvenită, n'am avut de câteva 
zile nici timpul material, nici spaţiu destul în coloanele noastre 
pentru alte întâmplări“. 

Apoi forme ca: „Dacă împăratul Napoleon III n'ar îi avut 
nenorocirile pe care le-au avut...“, „repaosul ferice a celor buni“, 
dovedesc odată mai mult paternitatea lui Eminescu. 

Menţionat de D., Murăraşu în Naționalismul lui Eminescu pag. 


XXIV, se reproduce pentru întâia oară în ediţia de faţă. 


DOMNIA EVREILOR (I-ul art. de fond în Timpul, 19 Iunie 
1879, fără titlu). 

Nu numai expresii cunoscute ca „partidul Mihălescu- Warszawsky”, 
„în privirea“, „domnia de tină“, „sar putea mănţine“, „nici ne 
amenință“, dar ideea că nu există Evrei cari în familia lor să 
vorbească româneşte şi combaterea celor susținute de dr. Blun- 
tschli, întâlnite şi în articolul Statistica Ovreilor când vine ? 
sunt proprii lui Eminescu. 

Menţionat de D. Murăraşu-în Naționalismul lui Em. pag. XXV. 
se reproduce pentru întâia oară în ediţia de faţă. 


MIZERIA VIEŢII NOASTRE PUBLICE (l-ul art. de fond în 
Timpul, 23 Iunie 1879, fără titlu). 4 SOS 
Se rezumă aici toată critica lui Eminescu împotriva organizarii 

noastre de stat care se bazează pe ideile greşite dela 1848. „Ne 
gustorii de principii liberale umanitare“, „formele poleite ale 
unei civilizaţii calpe“, și mai ales „necurăţemniile ce sar scurge din 
cele patru colțuri ale lumii în România ca şi în America“ sunt 
proprii lui Eminescu. 

A fost retipărit şi în ediţiile anterioare. Titlul este cel din 
ediţia Murărașu. 


LOVITURĂ DE STAT? (l-ul art. de fond în Timpul, 24 Iunie 
1879, fără titlu). 

Ideea că roşii „au deschis porţile unei epoce cu mult mai 
triste, mai umilitoare, mai scârboase decât epoca Fanarioţilor“, că 
„Evreii formează acea nenumărată populaţie cu desăvârşire im- 
productivă, care trăeşte din precupeţirea muncii şi sănătăţii româ- 
nului“ şi că „soarta poporului nostru ar fi analoagă cu aceea a 
rassei spaniole din California“ se află şi în Domnia Evreilor. 
De asemenea paternitatea lui Eminescu rezultă şi din faptul că 
fraza : „Am mai spus-o şi în alt rând, că dacă asemenea pericole 
există, ele există, abstracţie făcând dela Evrei“ se află şi în arti- 
colul Roadele demagogiei noastre. 

Identificat de noi, se reproduce pentru întâia oară în ediţia 
de faţă. 


GUVERNUL ROȘU ȘI ALIANȚA ISRAELITA (l-ul art. de 
fond în Timpul, 26 Iunie 1879, fără titlu). 

Se continuă aci acuzaţia adusă guvernului că este în înţelegere 
cu Alianţa israelită, ca în articolele precedente. „Națiunea nu 
voeşte a da odată cu capul“ este o idee pe care Eminescu a mai 
exprimat-o în aceeași formă în articolele sale asupra retrocedări 
Basarabiei. 

Identificat de noi, se reproduce pentru întâia oară în ediţia 
de faţă. 


INȚELESUL ADEVĂRAT AL ART. 44 DIN BERLIN (-ul art. 
de fond în Timpul, 27 Iunie 1879, fără titlu). 

Ideea că nici o putere nu va sacrifica un singur soldat pentru: 
Evrei o mai întâlnim în art. Lovitură de stat? De asemenea ideea 
că dacă există pericol pentru ţară în urma congresului dela Ber- 
lin, acesta există „abstracţie făcâna de Evrei“ se întâlnește în art. 
Lovitură de stat? şi Roadele demagogiei noastre. Forma „vom: 
trebui“ se află întrebuinţă în manuscrisele lui Eminescu şi în 
atâtea articole a căror paternitate este indiscutabil stabilită. 

é ma de noi, se reproduce pentru întâia oară în ediția 

e față. 


RESPONSABILITATEA GUVERNULUI ROŞU (art. de fond în 
Timpul, 29 Iunie 1879, fără titlu). 

Sunt aci cunoscutele acuzări aduse de Eminescu în articolele 
anterioare împotriva guvernului roşu pentru chipul cum s'a 
comportat în problema Basarabiei şi a articolului 44 din Berlin. 
a u de noi, se reproduce pentru întâia oară în ediția 
e față. 

PUTERILE EUROPENE ȘI ART. 44 (I-ul art. de fond în 
Timpul, 3 Iulie 1879, fără titlu). 

Pasajul: „In privinţa pericolului internaţional ce ar rezulta 
din refuzul net de a primi art. 44 am spus că dacă un asemenea 
pericol există, el există abstracţie făcând dela cestiunea israelitâ”, 
se află şi în articolele Inţelesul adevărat al art. 44 din Berlin, Lo- 
vitură de stat? şi' Roadele demagogiei noastre. 

Asemenea expresia „tale-quale“ se află în art. Inţelesul ade- 
vărat... ca şi în altele ce vor urma. Forma „presa... au fost har- 
nică“ este proprie lui Eminescu. 

Idenţificat de noi, se reproduce pentru întâia oară în ediţia 
de faţă. 


INSOLENȚA GAZETELOR EVREEȘTI (I-ul art. de fond în 
Timpul, 4 Iulie 1879, fără titlu). 

Caracterizarea rasei evreeşti pe care am întâlnit-o în atâtea 
articole anterioare, expresiile „canal de scurgere“, „patrioţii su- 
bliniaţi“, „compania politică Mihălescu-Warszawsky“, etc. ne de- 
termină să atribuim şi acest art. lui Eminescu. 

Identificat de noi, se reproduce pentru întâia oară în ediţia 
de faţă. 


IARĂȘI PUTERILE EUROPENE ȘI CESTIUNEA ISRAELITĂ 
(-ul art. de fond în Timpul, 5 Iulie 1879, fără titlu). 

Forme şi expresii ca: „C Au lovit într'o clasă, dar au întins 
mâna pentru a ridica pe ţărafii clasa productivă a țării“, „mlaștina 
de scurgere“, „încercarea aceasta n'au succes pe deplin şi în timpul 
din urmă s'au trezit în România o reacţie atât de vie...” sunt pro- 
prii lui Eminescu. lar ideea că „nimeni nu va risca oasele unui 
Singur soldat pentru a realiza egalitatea deplină a Evreilor în 
România“ a mai exprimat-o Eminescu în aceiaşi formă chiar, în 
art. Lovitură de stat? şi în Inţelesul adevărat... 

Identificat de noi, se reproduce pentru întâia oară în ediţia 
de faţă. 


SOLUŢIA PROBLEMEI NOASTRE SOCIALE (I-ul art. de fond 
în Timpul, 17 Iulie 1879, fără titlu). 

Pe lângă ideile cunoscute ale lui Eminescu din articolele ante- 
rioare despre Evrei şi despre organizarea noastră socială, în- 
tâlnim aci expresii proprii lui: „închirciţi în privinţa fizică şi in- 
telectuală“, „se gerează în victimă“, „organizare laxă“, „.corup- 
țiunea erijată în principiu de administrare“, etc. 

Articolul a fost reprodus şi în ediţii anterioare. Am menţinut 
titlul din ediţia Murăraşu, 


Timpul dim 17 Iulie 1879 publică următoarea scrisoare a lui 
Titu Maiorescu: 

DOMNULUI REDACTOR AL TIMPULUI 


Bucureşti, 14 Iulie 1879. 
Domnule Redactor, 


In mai multe ocaziuni am auzit că mi se atribue câna meritul 
când responsabilitatea unor articole publicate în Timpul. 

Spre restabilirea adevărului mă cred dator a vă ruga să binevoiţi 
a publica prin ziarul d-voastră că de peste doi ani, dela finele lui 
Aprilie 1877, mam abținut dela orice participare activă la însăşi 
scrierea Timpului şi că de atunci încoace nici un singur articol 
din cele publicate în acest ziar nu este scris de mine. 
„Primiţi, Domnule Redactor, încredințarea prea  osebitei 
mele stime, 
“T. MAIORESCU 

deputat 7 


Credem că nu este fără semnificaţie această lămurire a lui T. 
Maiorescu într'o vreme în care Eminescu desfășura o atât de 
aprigă luptă pe tema problemei evreeşti. „. 


SECTA ROŞIE BANDĂ DE CRIMINALI (-ul art. de fond în 
Rimpul, 19 Iulie 1879, fără titlu). 

Expresiile şi formele din articol: „banda de exploatare“, „sta- 
rea „in care sau întors armata“, ...el care au răsturnat: pe 
Vodă-Cuza', „banda de criminali“, ...„au început a se svârcoli 
idra“, „Leca au pătat onoarea armatei“, „Stolojan care au aruncat 
calomnia“... etc., precum şi ideile privitoare la pericolul inventat 
de guvern şi de Alianţa israclită în cazul nesatisfacerii preten- 
țiunilor art. 44 din Berlin, sunt proprii lui Eminescu. 
pa eat de noi, se reproduce pentru întâia oară în ediția 

e. față. 


AMESTECUL STRĂINILOR (l-ul art. de fond în Timpul, 22 
Iulie 1879, fără titlu). 

Expresii ca: „disoluțiunea socială“, „logomahia, discuţia asu- 
pra subtilităților constituţionale şi de principii“ (ca în ms. 2264 p. 
34—36), „în privirea dreptului nostru intern“, „suma de puteri“, 
ete. sunt proprii lui Eminescu. 

j aiioa de noi, se reproduce peptru întâia oară în ediția 

e față. 


VINDECAREA RELELOR NOASTRE (I-ul art. de fond în 
Timpul, 27 Iulje 1879, fără titlu). 

Este cunoscută acuzația lui Eminescu privitoare la imitarea 
ad litteram a legiuirilor străine, iar expresii ca: „în privirea“, 
„cu asupra de măsură“, ori forme ca „s'au lăţit obiceiul“, ne 
determină ca acest articol care conţine idei proprii să-l atribuim 
lui Eminescu. 

4 i wi de noi, se reproduce pentru întâia oară în ediţia 

e faţă. 

PREŢUL INDEPENDENȚEI NOASTRE (l-ul art. de fond în 
Timpul, 31 Iulie 1879, fără titlu). 

Pe lângă ideile cunoscute cu privire la organizarea noastră so- 
cială „graţie liberalismului mai mult decât american“ şi la peri- 
colul „propăşirii elementului străin pe pământul nostru“, sunt 
aci iarăşi expresii proprii ca „patrioţii noştri subliniaţi“ întocmai 
cum se află în art. Insolenţa gazetelor evreești. 

Identificat de noi, se reproduce pentru întâia oară în ediţia 
de faţă. 


EVREII DIN ȚARĂ ȘI ALIANȚA (I-ul art. de fond în Timpul, 
1 August 1879, fără titlu). 

Idei şi expresii din art. Statistica Owvreilor când vine? şi chiar 
pasagii întregi sunt reproduse şi aci, ceea ce denotă aceiași pa- 
ternitate. 

A fost reprodus şi în ediția Opere complete (laşi) şi înglobat în 
Cestiunea israelită. 


SPIRITUL DE GAȘŞCĂ (I-ul art. de fond în Timpul, 3 August 
1879, fără titlu). 

Pretutindeni, ca şi în acest articol, Eminescu susține ideea că 
„statul e un produs al naturei“, iar expresii ca „naturi catilinare“, 
„reputaţii uzurpate“ sunt proprii de asemenea lui Eminescu, 

A fost reprodus cu acest titlu în ediţia Murăraşu — însă numai 
fragmentar. — 

Se reproduce în întregime în ediția noastră cu acelaș titlu. 


' CALEA RĂTĂCIRII NOASTRE (I-ul art. de fond în Timpul, 
4 August 1873, fără titlu.) 

Aceiaşi critică împotriva sistemului nostru economic, național 
şi social, năpădit de elemente străine, a puzderiei de impiegați 
publici, precum şi a sistemului nostru de învățământ care îndru- 
mează 75—80 la sută din absolvenți la cursurile facultății de drept 
şi către cariere speculative, pe care oO întâlnim în manuscrisele 
lui Em. şi în articolele sale, se găseşte şi în articolul de faţă. 
Expresia „cavaler de industrie“ se întâlneşte aci ca în multe art. 
ale lui Eminescu. =, 

Identificat de noi, se reproduce pentru întâia oară în ediţia 
de faţă. 


C. A. ROSETTI ȘI COMPANIA (I-ul art. de fond în Timpul, 
11 August 1879, fără titlu). i y : 

In acest articol se amintesc cele susţinute de Eminescu in arti- 
culele sale despre organizarea Dobrogei, mai ales cu privire la 
drepturile locuitorilor vechi ai acestei provincii asupra pământu- 
rilor ce posedă, z 

Sunt şi aici expresii ca „organul fanariot din strada Doamnei, 
(ca în art. Amestecul străinilor), „suma de oameni ignoranii » 
„trădători de noapte“, „mulţimea de postulanţi“, „breslă veselă 
şi uşoară de postulanţi“ foarte des folosite de Em. în articolele 
sale. 

Identificat ce noi, se reproduce pentru întâia oară în ediţia 
de faţă. 

EVREII ȘI UMANITARISMUL (-ul art. de fond în Timpul, 
12 Ausust 1879, fără titlu). 

Și aici se accentuiază ideea susţinută în articolele anterioare că 
Evreii din România sau aliat cu cei din afară „căutând ocrotire 
dela străini în contra propriei sale ţări“ şi că din ce în ce se face 
lumină în această chestie din care guvernul roșu făcuse o sperie- 
toare cu intervenţia puterilor străine în favoarea cauzei evreeşti 
din ţara noastră. 

Articolul a fost reprodus în Opere complete (laşi) şi înglobat în 
Cestiunea israelită. 


TEORIA STATULUI ȘI REACŢIUNEA (-ul art. de fond în 
Timpul, 17 August 1879, fără titlu). 

Aci se desvoltă cunoscuta teorie asupra statului considerat „ca 
un product al naturii“ așa cum a expus-o Eminescu în atâtea 
articole publicate şi în manuscrise. 

Identificat de noi, se reproduce pentru întâia oară în ediția 
de față. 


GERMANIA ȘI ROMÂNIA IN FATA EVREILOR (I-ul art. de 
fond in Timpul, 16 Septembrie 1879, fără titlu). 

Se repetă aci părerea exprimată în articolele amterioare despre 
faptul că „Evreii nu se pot asimila cu nici unul din elementele 
naţionale europene“ şi că „Evreii nu pot fi altceva“ decât Evrei. 

Articolul a fost retipărit în ediția Opere complete (laşi) şi în- 
globat în Cestiunea israelită. 


Pe lângă idei cunoscute din articolele anterioare cu privire la 
problema evreească, sunt aci expresii și forme ca: „vom trebui“, 
„naturi catilinare“ proprii lui Eminescu. 

Tdentificat de noi, se reproduce pentru întâia oară în ediţia 


„PUTEREA“ CA MIJLOC DE EXISTENȚĂ (I-ul art. de fond în 
Timpul, 5 Octombrie 1879, fără titlu), 

Ideea că „nu cestiunea israelită e răul principal, suferim de un 
rău -adânc şi înrădăcinat care melecuindu-se, ne va duce la o 
singură pieire“, care mai este exprimată şi în articole anterioare, 
precum şi expresii sau forme ca: „d-sa au amăgit“, „ar avea 
drept corelat“, „superfluența“, „a se mănținea“, sunt dovezi că şi 
acest articol este seris de Eminescu. 


Identificat de noi, se reproduce pentru întâia oară în ediţia 
noastră. 


TRIUMFUL CAUZEI ROMÂNESTI IN CHESTIA ART. 7 
-ul art. de fond în Timpul, 7 Octombrie 1879, fără titlu). 

Se aminteşte aci lupta dusă în chestia evreească : „Organul nos- 
tru au adus studii serioase asupra cestiunii, studii bazate pe date 
statistice, pe comparațiunea textelor de lege din diferite ţări“, 
fapt săvârşit de Eminescu prin articolele sale asupra acestei pro- 

bleme. In afară de aceasta expresiile şi formele: „nici au făcut“, 
„guvernul... au trebuit să se roage“, „israeliţii înşii“, „a mănţine“, 
etc. sunt cunoscute din celelalte studii ale lui Eminescu. 

Identificat de noi, se reproduce pentru întâia oară în ediţia 
de faţă. 


INTOCMIREA VIITOARE A STATULUI ROMÂN (I-ul art. de 
fond în Timpul, 14 Octombrie 1879, fără titlu). 

Se reproduce aci dictonul latinesc : „Non idem est si duo dicunt 
idem“ pe care-l vom întâlni în multe articole ale lui Eminescu şi 
comstatăm aceleași idei despre necesitatea de organizare a ţării 
în sens conservator, de atâtea ori exprimate de Eminescu. 

A fost reprodus în Opere complete (lași) şi înglobat în Cestiu- 
nea israelită. 


DEMAGOGI, NU DEMOCRAȚI (I-ul art. de fond în Timpul 
18 Octombrie 1879, fără titlu). 

Forme şi expresii ca: „această luptă ...nau existat“, „în pri-: 
virea“, „cari ţineau grapă la tradiţiile ţării lor“, „nici credeţi îr: 
ceva, nici voiţi ceva“, pe lângă ideea că partidul conservator re- 
prezintă ţara în ambele principate şi că lupta lui este o luptă 
pentru adevăr, sunt indicii sigure de paternitatea acestui articol. 

Identificat de noi, se reproduce pentru întâia oară în ediţia 
de faţă. 


RĂASCUMPĂRAREA DRUMULUI DE FIER (I-ul art. de fond în 
Timpul, 25 Octombrie 1879, fără titlu). 

Am văzut în articolul Calea rătăcirii noastre aceiaşi critică 
împotriva „direcţiei nesănătoase a culturei române, care este 
înmulţirea cu asupra de măsură a clasei avocaţilor şi a postu- 
lanţilor de toate treptele și categoriile“, care se repetă şi aci. 

Identificat de noi, se reproduce pentru întâia oară în ediţia 
de faţă. 


ENIGMA BRĂTIANU (I-ul art. de fond în Timpul, 28 Octom- 
brie 1879, fără titlu). 

Expresii şi idei ca: „explicarea cată să fie mult mai ascunsă“, 
„liberalii se gerau în supușii credincioși ai Inaltei Porţi“, „o 
sumă de oameni“, „în privirea Basarabiei“, le-am mai întâlnit 
în articolele de până aci ale lui Eminescu. Până şi scriitorul 
rus Danilewski a mai fost citat de Eminescu în articolul Idealul 
istoric al Rusiei din Curierul de Iaşi. 

3 syi ja de noi, se reproduce pentru întâia oară în ediția 
de față. 


MISIUNEA NOASTRĂ CA STAT (l-ul art. de fond în Timpul, 
2 Noembrie 1879, fără titlu). - 

Despre misiunea noastră istorică la gurile Dunării a mai vorbit 
Eminescu şi în alte articole cunoscute până acum, cum este spre 
exemplu Intocmirea viitoare a statului român şi în altele de 
mai târziu. . 

Menţionat de D. Murăraşu în Naționalismul, pag. XXV, se re- 
produce pentru întâia oară în ediția de față. 


REACȚIONARISMUL PARTIDULUI CONSERVATOR (I-ul art. 
de fond în Timpul, 11 Noembrie 1879, fără titlu). 

In dese rânduri în articolele sale din Timpul Eminescu susține 
că „poporul românesc nu se va putea desvolta ca popor româ- 
nesc, decât păstrând drept baze pentru desvoltarea sa, tradiţiile 
sale istorice astfel cum ele s'au stabilit în curgerea vremilor“. 

Aici întrebuinţează la adresa redactorilor dela Românul expre- 
sia „colegii noştri din strada Doamnei“ ca şi în alte articole 
ale sale. 

A fost reprodus în ediția Murăraşu sub titlul de mai sus, pe 
care l-am adoptat şi noi. ™= == 


SPIRIT GREŞIT ŞI FATAL (I-ul art. de fond în Timpul, 18 
Noembrie, fără titlu). 

Versurile lui Alecsandri au mai fost citate de Eminescu întrun 
articol din 15 Febr. 1878, iar ideea că noi am conceput instituţiile 
liberale întrun spirit greşit şi fatal, am mai întâlnit-o și în ma- 
puscrisele poetului. 

Menţonat de D. Murăraşu în Naționalismul... pag. XXV, se 
reproduce pentru întâia oară în ediţia de față. 


POMELNICUL PĂCATELOR ROȘII (l-ul art. de fond în 
Timpul, 29 Noembrie 1879, fără titlu). 

Ideea că aristocrația trebue să compenseze situaţia ei de pătură 
superioară prin ştiinţă, prin caracter, se întâlneşte des în articolele 
lui Eminescu. De asemenea reacțiune în sens occidental este 
numai aceia care își revendică titlurile şi drepturile ei istorice pe 
baza moștenirii directe din familii conducătoare medievale. Acest 
lucru nu este la noi. Această idee revine des sub pana lui 
Eminescu. 

Menţionat de D. Murăraşu în Naționalismul, pag. XXVI, se re- 
produce „pentru întâia oară în ediţia de faţă. 


IN FUNDUL PRĂPASTIEI (Il-ul art. de fond în Timpul, 30 
Noembrie 1879, fără titlu). 

Cuvinte, forme şi expresii ca: „mici ne-a mai căzut“, „„păca- 
tele părinţilor şi a strămoşilor“, „vom trebui“, „vremea Cârja- 
liilor“ (ca în ms. 2264 pag. 210), „curiozitate etnologică“, „chipul 
hidoasei pocituri“, sunt proprii lui Eminescu. 

4 Pr de noi, se reproduce pentru întâia oară în ediţia 

e faţă. 


LA GUVERN ŞI IN OPOZIŢIE ACEIAŞI (l-ul art. de fond în 
Timpul, 18 Decembrie 1879, fără titlu). 

_Expresia „patrioţi de industrie“ se găsește aci ca în art. Calea 
rătăcirii noastre, Politica patrioţilor de industrie, Politica guver- 
nului roşu.şi interesele străinilor, precum şi în altele. Asemenea 
expresia „negustori de principii liberale“ am mai întâlnit-o în 
articolul Mizeria vieţii noastre publice. Forma „când au căzut 

orice putinţă de înţelegere“ se află aci ca în manuscrise şi în atâtea 
articole ale lui Eminescu. 

D-l Serban Ciocul atribue acest articol lui Caragiale, pro- 7 
babil fiin sul se află un pasaj în care se narează eve- 
nimentele care au dus la proclamarea republicei de scurtă durată 
dela Ploeşti şi care are oarecare asemănări de amănunte cu nara- 
ţiunea cunoscută Boborul. = 

Faptul însă că expresia verbală a articolului este evident a lui 
Eminescu, aşa cum am constatat mai sus, ne poate determina să 
admitem cel mult o colaborare a lui Caragiale cu Eminescu, ambii 
lucrând în această vreme în redacţia Timpului, colaborare care 
ar privi acest pasaj al naraţiunii despre republica dela Ploești. 


LEGEA MAIORATULUI ȘI ȚĂRĂNIMEA ROMÂNĂ (I-ul art. 
de fond în Timpul, 19 Decembrie 1879, fără titlu). 

Articolul scoate în evidenţă teoria care consideră statul ca un 
product al naturii ca în atâtea articole ale lui Eminescu şi în 
manuscrise. 

Identificat de noi, se reproduce pentru întâia oară în ediţia 
de faţă. 


POLITICA PATRIOȚILOR DE INDUSTRIE (I-ul art. de fond 
în Timpul, 21 Decembrie 1879, fără titlu). 

Expresii ca „banda aceasta de aventurieri“, „venetici veniţi de 
ieri, W'alaltăeri nu se ştie de unde“, „politica patrioţilor de indu- 
strie“ şi „tale-quale“ (pe care am mai întâlnit-o în Inţelesul ade- 
vărat al art. 44 din Berlin şi în Puterile europene şi art. 44) sunt 
obicinuite în art. lui Eminescu. | 
3 Identificat de noi, se reproduce pentru întâia oară în ediția 

e față. 


TABLA DE MATERII 


Pag. 
INTRODUCERE . ; : 3 é ; ; 5 > 9 
Să facem un congres : 3 F 3 A : , : 27 
M ume ew iner e e a 31 
Echilibrul. . 32 
Notiţă asupra proectatei întruniri la mormântul ‘lui Ştefan 
cel Mare la Putna . 4 E £ A a 4 A E 41 
Scrisoare d-lui Dimitrie Brătianu 5 s ; ; 5 3 i š 43 
Influenţa austriacă . s ee : ; ar: 44 
Buna gospodărie bătrânească , E J è 4 A J A S 62 
Revista statistică. . ; 4 3 $ d 2 4 = 3 E 62 
Grigorie Ghica Voevod . A A ; A 4 k : E A = 64 
Elenismul . : S : 3 ; : d A A : 70 
Idealul istoric al Rusiei A a - 4 3 : : : : : : 72 
România şi Austro-Ungaria s : 3 3 : 3 lez : 76 
Românii din a dreapta Dunării. . w P ip te: 94 
Iarăşi Evreii eN o - OATI T ATN 96 
Imitarea. civilizației străine >. . . . . le au 98 
Rostul administrației la noi a Aa d n 99 
Evreii şi conferinţa . 100 
Monumente 3 $ : E 108 
Neutralitatea României . DOR! pa. A . 110 
Răpirea Bucovinei . 4 f N a x : E A 3 2 A 


Revista ziarelor . Ie - : z 4 E 
Onestitatea în discuţiunile i a Ara . 18 


Bălcescu şi urmaşii lui . - a a . 120 
Introducerea unei civilizații pripite EEO T Na - 123 
Icoane vechi şi icoane nouă: 
E Actualitatea . . -7 125 
II. Paralele economice 130 
III. Bătrânii şi tinerii 135 
IV. Ilustrații administrative 140 
V. Din abecedarul economie . . . . . . . 145 
VI. Frază şi adevăr. . a NI E ir. : 149 
Dorobanţii E R ami i... + 08 
Pro domo. . SeA T NO O. 
Retrocedarea Basarabiei? . B pt eat 157 
Rusia pretinde retrocedarea Basarabiei = z d : i s 159 
Contestarea alegerii d-lui Maiorescu . $ á 4 A A 191 


Credinţa în trăinicia poporului român . A 


622 


Elementul istoric şi veniturile care decid soarta poporului 


român . = 
Hidoasa pocitură . 
Comentarii la scrisoarea 


ain „Le Noră“ 


Conservatorii şi problema Basarabiei 
Chestiunea de drept a Basarabiei 


Basarabia : 


I. Numele şifintinderea ei. 


. 


II. Veacul al cincisprezecelea .. 
III. Veacul al şaisprezecelea . 

1V. Veacul al șaptesprezecelea |. 

fa Veacul al optsprezecelea 


VI.  Veacul al nouăsprezecelea — Izvoare T 


Poetul şi omul politic 


Consecvenţa omului de stat . 


Concesiuni economice 
Tendenţe de cucerire . 


. 


D-1 Holban şi Arthur Schopenhauer 


Bucovina şi Basarabia : . 


IA Politica orientală în veacul XVIII 
II. Politica Habsburgilor . 


III. Motivele politice ale luării Bucovinei 
IV. Negocierile privitoare la cedarea Bucovinei . 


Ve înaintarea Rusiei . . . PES 
VI. Moldova față cu cedarea Bucovinei 
VII. România în luptă cu panslavismul 
Mândria de a fi Român. d > A 4 : 


Roadele conlucrării cu 


Rusia 


Consecvenţa conservatorilor şi a Timpului 


Desbinarea dinlăuntru 
Patrioţi fară prihană . 


Drepturile noastre asupra Dobrogei 


Colonizarea Dobrogei 
Iluziile socialiste . 
Anexarea Dobrogei 


Necesitatea unei constituante 


Barbaria noastră şi organizarea viitoare a Dobrogei. . . 
Primejdia partidelor noastre politice şi necesitatea unei 


mâni de fier 
Polemica cu „România 1 
Ca la noi la nimenea 


iberă“ . 


Se vinde o parte din pământul patriei : 
Românii peninsulei balcanice . . 


Liberalii şi conservatorii 
E trist şi ruşinos 
Comedia minciunii 
Organizarea Dobrogei 


față cu interesele ţării . 


Pierderea Basarabiei şi tăcerea presei liberale 


“Oştirea română 


Norme pentru organizarea Dobrogei 
Minciunile „Românului“ . z 


Pag. 


168 
170 
173 
180 
183 
187 
187 


`191 


195 
201 
204 
212 
217 
218 
219 
223 
226 
231 
233 
241 
250 
259 
208 
271 
286 
303 
305 
308 
310 
316 
317 
321 
325 
327 
335 
338 


341 
344 
349 
351 
354 
359 
362 
363 
365 
368 
371 
373 
376 


Organizarea Dobrogei şi tinerimea noastră franţuzită 
Liberalism şi conservatism : i A 
Hinc illae lacrimae . f 5 I i è 

Cauza relelor noastre : lipsa de muncă 
Pseudo-Urechia 3 i : : A 

Apărarea monarhiei . . . =- : "g à 
Reacţionarism şi liberalism în România eè 
Inegalitatea naturală : f A 5 
Paralelă între liberalii i conservatorii români 


Responsabilitatea puterilor în statul român... o ficţiune | 


Tot lipsa de responsabilitate 
Falimentul liberalismului român 
Scurtă comparaţie între ieri şi azi 
Revizuirea art. 1. > : 3 Ș 
Polemică cu Radicalii . s x č ” $ k : 2 
Panglicăria liberală şi vertebratele din Sfatul ţării 
Afacerea Mihălescu-Warszawsky E 3 z 
Secta roşie şi evreii . 5 5 > : ; - 
Stăpânirea străinilor pe pământul românesc 
Cestiunea israelită : Ă 3 
E- Uzura . E a 4 w : a 
TI. Rezultate ale uzurei în România 
III. Industrie şi comerț . - A d 3 ; 
IV. Regularea relațiunilor Evreilor în Prusia . 
Camerele de revizuire şi art. 7. a À 
Conservarea naționalității... suprema lege 
Călăii alianţei israelite - 4 3 : : 
Roadele demagogiei noastre . 
Statistica Ovreilor când vine? . 
Cinismul liberalilor : 
Napoleon IV 
Domnia Evreilor . J b 
Mizeria vieții noastre publice 
Lovitură de stat? . p A a A 
Guvernul roşu şi alianța israelită . 
Ințelesul adevărat al art. 44 din Berlin 
Responsabilitatea guvernului roşu 
Puterile europene şi art. 44 . 
Insolenţa gazetelor evreești . x : A : 
Iarăşi puterile europene şi cestiunea israelită . 
Soluţia problemei noastre sociale i 
Secta roşie bandă de criminali . 
Amestecul străinilor . : 
Vindecarea relelor noastre 
Prețul independenței noastre 
Evreii din țară şi alianța 
Spiritul de gaşcă. 4 
Calea rătăcirii noastre 
C. A. Rosetti şi compania 
Evreii şi umanitarismul . 


Teoria statului şi reacţiunea 


623 


Pag. 


378 
381 
383 
385 
387 
389 
391 
396 
400 
403 
406 
408 
410 
415 
419 
422 
425 
426 
430 
433 
433 
444 
450 
458 
469 
472 
474 
476 
479 
482 
484 
486 
488 
491 
493 
497 
500 
502 
504 
506 
509 
512 
513 
516 
518 
521 
524 
526 
529 
533 
535 


624 


Germania şi România în faţa Evreilor . 
În muncă e mântuirea A 
„Puterea“ ca mijloc de existenţă 3 


Triumiul cauzei româneşti în chestia art. Ts 


Întocmirea viitoare a Statului român . 
Demagogi, nu democrați . A 
Răscumpărarea drumului de fier A 
Enigma Brătianu . - i 
Misiunea noastră ca Stat 
Reacţionarismul partidului conservator 
Spirit greşit şi fatal. E A A a 
Pomelnicul păcatelor „roşii“ 

În fundul prăpastiei . è 

La guvern şi în opoziție aceiaşi 3 

Legea maioratului şi țărănimea română 
Politica tie ca de industrie . 3 
NOTE . . ETA 

Tabia de materii . 


Pag 


538 
539; 
541 
545 
547 
549 
552 
554 
558 
560 
563- 
567 
571 
574 
576 
582. 
589. 
621 


INSTITUTUL DE 
ARTE GRAFICE 
»CUGETAREA“ 
P. C. BEORBESCU-DELAFRAS 
BUCUREŞTI, IV 
STR. POPA NAN, ar 


Diab, AY Tu, 
| Mic TR d 
a x, 1 Mpi, a 


Pi 


